
PRATARMĖ 


Mes visos ilgimės laisvės. Kultūra beveik neturi priešnuodžių nuo 
šio ilgesio. Mus pratino gėdytis šitokių troškimų. Atsiauginusios 
ilgus plaukus, mes įgudome slėpti po jais savo jausmus. Tačiau 
dieną ir naktį mums už nugaros tebešmėkščioja pirmapradės 
Laukinės Moters šešėlis. Kur bebūtume, tas šešėlis sėlina mums 


iš paskos ir aiškiai turi keturias kojas. 


Dr. Clarissa Pinkola Estės 
Šajenas, Vajomingas 


ĮVADAS 


p 


Kaulų giesmė 


Tiek laukinei gamtai, tiek ir Laukinei Moteriai gresia išnykimas. 

Ilg4 laiką prigimtiniai moterų instinktai buvo negailestingai 
slopinami, varžomi ir niokojami. Daugybę metų jomis, kaip ir 
laukinės gamtos ištekliais, buvo neprotingai ir netaupiai naudo- 
jamasi. Jau ne vieną tūkstantmetį, vos atsukame nugarą, mūsų 
moteriškoji prigimtis kaipmat priskiriama skurdžiausiai sielos 
sričiai. Visais laikais dvasinės Laukinės Moters teritorijos buvo 
plėšiamos ir deginamos, jos priebėgos šluote šluojamos nuo že- 
mės paviršiaus, o natūralūs gamtiniai jos ciklai dėl kitų patogumo 
spraudžiami į dirbtinius rėmus. 

Tad anaiptol ne atsitiktinumas, kad drauge su tyra, pirmaprade 
gamta mūsų planetoje baigia išnykti ir mūsų pačių vidinės, pri- 
gimtinės laisvės pojūtis. Nesunku suprasti, kodėl nei senosios 
girios, nei senutės moterys nelaikomos svarbiais ir saugotinais 
dalykais. Tai ne kažin kokia paslaptis. Ir visai ne sutapimas, kad 
apie vilkus ir kojotus, lokius ir padūkusias moteris kalbama tais 
pačiais žodžiais. Juk jie visi vadovaujasi giminingais archetipiniais 
instinktais, tad visi drauge klaidingai laikomi esą iš prigimties 
negailestingi, godūs ir apskritai visokeriopai pavojingi. 

Pervisą savo gyvenimą, domėdamasi jungiškąja psichoanalize, 


būdama poetė ir cantadora (senųjų pasakų ir legendų sekėja), aš 


priėjau išvadą, kad silpstančias gyvybines moterų jėgas tegalima 
atgaivinti intensyviai „psichinės archeologijos“ metodais rausiantis 
vidinio moterų pasaulio griuvėsiuose. Tokiu būdu dar įstengtu- 
me atkurti prigimtinius instinktyviuosius dvasinio jų gyvenimo 
modelius, o juos sujungę į archetipinį Laukinės Moters paveikslą 
išvystume giliąsias, tikrąsias, natūralias moters savybes. Šiuolaiki- 
nė moteris nuolat sukasi it voverė rate. Ji verčiama būti viskuo, 
visiems ir vienu metu. O senoji išmintis dūli pamiršta. 

Šios knygos pavadinimas: „Bėgančios su vilkais: Laukinės 
Moters archetipas mituose ir pasakose“ — susiklostė, man ėmus 
tyrinėti laukinių gyvūnų, ypač vilkų, gyvenimą. Tuomet pama- 
čiau, kad vilkų rūšių Canis lupus ir Canis rufus likimas nepaprastai 
primena moterų istoriją: ir vieni, ir kiti, būdami tokie pat narsūs 
ir atkaklūs, priversti patirti panašias kančias ir persekiojimus. 

Sveiki vilkai ir sveikos moterys pasižymi daugeliu tokių pačių 
savybių: aštriais pojūčiais, žaismingumu ir atsidavimu. Vilkai, kaip 
ir moterys, iš prigimties yra smalsūs ir pastabūs, nepaprastai stiprūs 
ir ištvermingi. Jie turi puikią intuiciją ir nepavargdami rūpinasi 
savo mažyliais, savo sutuoktiniais ir savo gauja. Jie sugeba greit 
prisitaikyti prie nuolatos kintančių aplinkybių; yra neįtikėtinai 
ištikimi ir be galo narsūs. 

Tačiau ir vieni, ir kiti be perstogės būdavo pjudomi ir ujami, 
nepagrįstai kaltinami esą savanaudžiai, nepasotinami ir klastingi, 
pikti ir agresyvūs, ir apskritai — daug žemesni ir niekingesni už 
savo persekiotojus. Jie nuolatos atsidurdavo tiek laukinės gamtos 
„kultūrintojų“, tiek nevaržomos dvasios tramdytojų taikiklyje, o 
pastarųjų tikslas būdavo sunaikinti visa, kas instinktyvu ir nekon- 
troliuojama, kad nė pėdsako neliktų. Abiem atvejais persekiotojų 
žiaurumas ir dvasinis aklumas atrodo stulbinamai panašūs. 

Todėl būtent tyrinėdama vilkus aš pirmąsyk ir išvydau prieš 
akis besiformuojančius Laukinės Moters archetipo kontūrus. Tie- 
sa, domėjausi ir kitais gyvūnais: lokiais, drambliais, netgi „sielos 
paukščiais“ — drugeliais. Visoms šioms rūšims būdingi bruožai 
neretai metaforiškai siejasi su vadinamąja instinktyviąja moterų 


prigimtimi. 


Aš pati net dusyk buvau paženklinta laukinės prigimties ženklu: 
iš protėvių paveldėjusi aistringą Meksikos ispanų giminės kraują, 
vėliau buvau įdukrinta temperamentingų vengrų šeimos. Užaugau 
prie Mičigano valstijos sienos, netoli Didžiųjų Ežerų, apsupta 
miškų, sodų ir dirbamų laukų platybių. Čia žaibai ir griaustiniai 
buvo svarbiausias mano penas. Naktimis tyliai kažką kuždėdavosi 
šlamantys kukurūzų stiebai. O tolumoje, šiaurės pusėje, mėnesie- 
nos užlietose laukymėse susirinkę vilkai šokdavo savo paslaptingus 
šokius ir užvertę galvas traukdavo apeigines giesmes. Visi mes be 
baimės gėrėme iš tų pačių šaltinių. 

Dar būdama visai mažytė, aš jau patyriau meilę Laukinei Mo- 
teriai, nors tada dar net nežinojau jos vardo. Vaikystėje buvau 
veikiau estetė nei atletė ir tetroškau vien nekliudoma klajoti ir 
gėrėtis pasauliu. Vietoj stalų ir kėdžių mieliau rinkdavausi pliką 
žemę, medžius ir urvus, nes tenai jausdavausi galinti priglusti 
prie Dievo skruosto. 

Upė visuomet melsdavo, kad ją aplankyčiau sutemus, laukai 
tiesiog nekantraudavo, kad per juos kas nors pereitų ir jie galė- 
tų pakuždėti savo paslaptis. Laužus privalu būdavo kurti miško 
tamsoje, o visokias istorijas tegalėdavai pasakoti tiktai atstu nuo 
suaugusiųjų ausų. 

Man pasisekė, kad užaugau supama laukinės Gamtos. Žaibai 
ir perkūnijos atskleidė man, kokia staigi gali būti mirtis ir koks 
efemeriškas dalykas — gyvenimas. Naujos pelių vados pasirodymas 
savo ruožtu įdiegė žinojimą, kad po mirties visuomet randasi 
gyvybė. Kapstydama iš žemės suakmenėjusius „indėnų karo- 
lius“, aptikau, kad žmonių šiose vietose gyventa jau labai labai 
seniai. Mokiausi ir šventojo puošimosi meno: galvą man dabino 
spalvingos plaštakės, jonvabaliai vakarais atstodavo spindinčius 
deimantus, o smaragdinio žalumo varlytės — apyrankes. 

Vilkė motina pribaigė mirtinai sužeistą savo mažylį; taip su- 
žinojau, kas yra tikrasis gailestingumas ir kad mirštančiajam reikia 
leisti numirti. Pūkuoti vikšrai, kurie dribdavo nuo šakų ir tuoj 
pat vėl ropšdavosi atgal, mokė mane atkaklumo ir kantrybės. Kai 
jie kutendami ropodavo mano ranka, patyriau, kiek įvairiausių 


pojūčių gali teikti prisilietimas. O įsikorusi į aukščiausių medžių 
viršūnes, supratau, koks vieną dieną galės būti seksas. 

Manoji karta augo po Antrojo pasaulinio karo. Tais laikais su 
moterimis elgdavosi kaip su vaikais ar su privačia nuosavybe. Jos 
būdavo nelyginant kokie dirvonuojančios žemės plotai... Laimė, 
atklydęs vėjas visuomet pažerdavo kokių nors laukinių augalų 
sėklų. Nors jų kūrybos niekas nevertino, moterys vis tiek nepa- 
ilsdamos rašė. Nors jų tapyba nesulaukė pripažinimo, ji vis tiek 
maitino sielą. Moterims tekdavo maldaute maldauti priemonių ir 
vietos savo kūrybai, o nieko nepešusios, jos susirasdavo kamputį 
medžių šakose, olose, tankmėse ir pašiūrėse. 

Šokius irgi dažniausiai smerkdavo ir drausdavo, tad moterys 
šokdavo miškuose, kur jų niekas nematė, rūsiuose arba eidamos 
išpilti šiukšlių. Pomėgis puoštis keldavo įtarimų. Trykštantis gy- 
vybe kūnas ar daili suknutė didino grėsmę sulaukti seksualinės 
prievartos ar bent įžeidinėjimų. Netgi drabužio ant savo pečių 
negalėjai vadinti savu. 

Tais laikais smurtaujantys ir savo vaikus terorizuojantys tėvai 
būdavo laikomi paprasčiausiai „griežtais“, nepaliaujamos prievartos 
nebeištvėrusių moterų dvasinės kančios vadinamos „nervų pakri- 
kimu“ moterys ir merginos, kietai suveržtos korsetais, pavalkais ir 
antsnukiais, buvo laikomos „geromis ir gražiomis“, o tas, kurioms 
bent akimirką pavykdavo nusimesti kaklasaitį, kaipmat apšaukdavo 
„blogomis“ ir „pasileidusiomis“: 

Taigi ir aš, kaip dauguma moterų iki ir po manęs, įpratau 
slapstytis bei apsimetinėti. Drauge su savo likimo sesėmis iš- 
didžiai stypčiodavau ant aukštų kulniukų, o eidama į bažnyčią 
vilkdavausi šventadienę suknelę ir maukšlindavausi skrybėlaitę. 
Tačiau manoji uodega kaip toje pasakoje tolydžio kyščiodavo iš 
po sijono, o nenustygdama vietoje aš taip karpydavau ausimis, 
kad skrybėlaitė vis nusmukdavo bent jau ant akių, o kartais net 
nulėkdavo į tolimiausią kampą. 

Aš nepamiršau anų tamsiųjų metų giesmės — hambre del alma, 
iškankintos sielos giesmės. Bet pamenu ir kitą — džiaugsmingąją 
canto hondo, sielos gelmių giesmę, kurios žodžiai sugrįžta atmin- 
tin, kai darbuojamės mėgindamos atgaivinti nuniokotą sielą. 


Kūrybingai, talentingai ir gilios sielos moteriai tradicinė psi- 
chologijos teorija primena miško takelį, kuris tolydžio siaurėja, 
nyksta, kol galiausiai iš viso dingsta tankmėje. Tradicinė psicho- 
logija dažniausiai maža ką tegali pasakyti arba apskritai nutyli apie 
giluminius, moteriai svarbius dalykus: apie archetipus, intuiciją, 
seksualumą ir cikliškumą, apie moterų amžiaus tarpsnius, jų 
gyvenimo būdą ir suvokimo ypatybes, apie jų kūrybinę ugnį. 
Būtent todėl aš daugiau nei du dešimtmečius tyrinėjau Laukinės 
Moters archetipą. 

Dvasinių moters problemų neįmanoma išspręsti ar paaiškinti, 
pasitelkus kokį nors nesąmoningos kultūros apibrėžtą modelį; 
nepavyksta jos sielos išlankstyti nei nugenėti taip, kad tilptų į. 
kokį nors intelektualinį rėmą, priimtiną ir suprantamą tiems, 
kurie laiko save vieninteliais sąmoningumo nešėjais. Priešin- 
gai — būtent panašaus pobūdžio mėginimai milijonus stiprių ir 
laisvos dvasios moterų jau pavertė tremtinėmis savoje kultūroje. 
Todėl reikia stengtis išgelbėti ir atkurti natūralų, kerinčio grožio 
moters sielos pavidalą. 

Šiuo atžvilgiu labai praverčia pasakos, mitai ir legendos. Juose 
esanti informacija taip išlavina mūsų regėjimą, kad jau pajėgiame 
įžvelgti natūralų, prigimtinį savo taką ir nebeišleisti jo iš akių. 
Tradiciniai pasakojimai tampa mums kelrodžiais, tvirtinančiais, 
kad takas nesibaigė ir niekur nedingo, kad jis veda vis gilyn ir 
gilyn — į moters sielos gelmes ir savęs pažinimą. Mums tereikia 
žengti ten, kur veda laukinė, pirmapradė ir instinktyvioji mūsų 
esybės dalis. 

Pavadinau ją Laukine Moterimi, nes būtent šie du žodžiai — 
laukinė ir moteris — sudaro tą stebuklingąjį pasakų Ilamar o tocar a 
la puerta, atveriantį giliausias moters sielos duris. Llamar o tocar 
ala puerta pažodžiui reiškia "groti vardu, kad durys atsidarytų", t. 
y. ištarti stebuklingus žodžius, it užburtas raktas atveriančius kelią 
eiti toliau. Kokiai kultūrai moteris bepriklausytų, ji intuityviai 
suvokia žodžių laukinė moteris prasmę. 

Išgirdus šiuos žodžius, moterų atmintyje tarytum sukruta ir 


atbunda kažkoks senas, prieš daugelį metų išblėsęs prisiminimas. 


Mes prisimename savo absoliučią, nepaneigiamą ir neginčytiną 
giminystę su pirmapradžiu moteriškumu, — nors šis ryšys gal jau 
nė nebesuvokiamas, palaidotas po užmaršties dulkėmis, kasdie- 
ninių buitinių rūpesčių lavina, ištremtas ir apjuodintas mus su- 
pančios kultūros. Mes galime būti pamiršusios jos vardą, galime 
nebeatsiliepti į jos šauksmą, tačiau vis tiek iki pat kaulų smegenų 
ją pažįstame ir jos ilgimės, nes žinome, kad ji priklauso mums, 
o mes —jai. 

Būtent iš šių pirmapradžių, gaivališkų, giluminių santykių 
mes ir atsiradome, būtent čia slypi tikroji mūsų prigimties esmė. 
Archetipinė Laukinė Moteris — tai pirmoji mūsų visų motina. 
Kartais mums pasitaiko ją pajusti — tegu tik probėgšmais, tegu 
tik akimirką, bet nuo tada jau neberandame sau vietos, trokšda- 
mos vėl patirti tą jausmą. Kai kurios moterys šį gaivų „laukinį 
skonį“ pajunta nėštumo laikotarpiu arba žindydamos kūdikį, 
arba stebėdamos, kaip stebuklingai keičiasi pačios, augindamos 
ir auklėdamos vaiką, arba it mylimą sodą puoselėdamos meilės ir 
artumo sklidinus santykius su brangiu žmogumi. 

Kartais galime ją ir išvysti, ypač kai regime nepaprastą grožį. 
Esu ją jautusi, žiūrėdama į „Viešpaties Jėzaus saulėlydį', kaip mes, 
miškų gyventojai, įpratę vadinti. Kartais ji suspurdėdavo manyje, 
stebint prictemoje iš ežero su žibintais rankose grįžtančius žvejus 
arba pamačius ką tik gimusio mano mažylio kojų pirščiukus, susi- 
glaudusius it saldūs kukurūzų grūdeliai burbuolėje. Mes matome 
ją ten, kur pasitaiko išvysti, vadinasi, — visur. 

Galime ją ir išgirsti — kai klausomės muzikos, suvirpinančios 
krūtinę ir priverčiančios smarkiau plakti širdį; kai girdime būgnus, 
švilpynes, šauksmą ar riksmą. Šis pojūtis ateina ir per parašytą 
ar ištartą žodį; o kartais koks nors žodis, sakinys, eilėraštis ar 
apsakymas pasirodo besąs toks taiklus ir taip mus užgauna, kad 
priverčia bent akimirką prisiminti, iš ko esame padarytos ir kur 
mūsų tikrieji namai. 

Panašus „laukinis jausmas“ trumpam užplūsta ir pajutus mistinį 
kūrybos įkvėpimą: ak, štai jis!.. ak, ir vėl pradingo... Jo imame 


ilgėtis sutikusios asmenybę, išsaugojusią šį prigimtinį ryšį. O ypač 


šis ilgesys paaštrėja suvokus, kaip mažai laiko praleidome kursty- 
damos šventąją mistinę ugnį ir svajodamos, kokią nedidelę savo 
gyvenimo dalį teskyrėme kūrybai, svarbiausiam savo pašaukimui 
ar tikrajai meilei. 

Tačiau būtent šie trumpalaikiai potyriai, užplūstantys ir kaip 
grožio, ir kaip praradimo jausmas, sukelia mūsų sieloje tokią su- 
maištį, tokį jaudulį ir nerimą, kad galiausiai nebeištvėrusios mes 
paklūstame laukinės savo prigimties šauksmui: lekiame į miškus, 
į dykumas, į sniegynus, skuodžiame kiek įkabindamos ir dai- 
romės į visas puses, klausomės pastačiusios ausis, naršome kur 
tik galėdamos — bene aptiksime kokį pėdsaką, ženklą ar liekaną, 
rodančią, kad ji dar gyva, kad mes dar nepraradome paskutinės 
savo galimybės. O kai pagaliau aptinkame jos pėdsakus, tuomet 
dažniausiai aistringai puolame vytis, trokšdamos atsigriebti už 
visa, kas prarasta: ryžtingai šluojam visokį šlamštą nuo stalo, ne- 
dvejodamos atsikratom išsisėmusių santykių, išlaisviname savo 
protą ir mąstymą, verčiame naują puslapį, reikalaujame atvangos, 
laužome taisykles, ir tegu nors pasaulis liaunasi sukęsis — mes ne- 
begalime daugiau be jos gyventi! 

Moterys, kurios buvo jos netekusios, o paskui vėl surado, iš 
paskutiniųjų stengiasi išsaugoti ją visiems laikams. Kai jau ją at- 
gauna, jos bet kokia kaina siekia ir išlaikyti, nes tiktai jos dėka 
suklesti jų kūrybingumas, santykiai su kitais žmonėmis darosi 
prasmingesni, gilesni ir turiningesni, susitvarko jų seksualiniai, 
kūrybos, darbo ir poilsio ciklai, o jos pačios liaunasi buvusios 
svetimų grobuoniškų kėslų objektu, nes pasijunta nė kiek ne 
mažiau už kitus turinčios prigimtinę teisę augti ir klestėti. Dabar 
dienos pabaigoje apimantis nuovargis ateina po prasmingų darbų 
ir drąsių žygių, o ne nuo sekinančio sukimosi vis tų pačių smulkių 
rūpesčių, niekingų minčių ir nykių santykių rate. Moterys pra- 
deda instinktyviai jausti, kam metas mirti, o kas privalo gyventi; 
išmoksta prireikus pasitraukti, o kai reikia, sugeba pasilikti. 

Atkūrusios ir sutvirtinusios ryšius su pirmaprade savo prigim- 
timi, moterys gauna nuostabią dovaną — jos įgyja budrią vidinę 
stebėtoją ir mokytoją, išmintingą patarėją ir svajotoją, aiškiaregę ir 


įkvėpėją, žiniuonę, kūrėją, išradėją, kantrią klausytoją, sugebančią 
dar ir patarti, pasiūlyti ar nurodyti kelią, padedančią įkvėpti jų 
vidiniam bei išoriniam pasauliui spindesio ir gyvybės. Suartėjusios 
su šia prigimtimi, moterys stačiai švyti iš vidaus. Nuo šiol, kas 
bebūtų, ši laukinė mokytoja, pirmapradė motina ir globėja saugo 
jas ir rūpinasi vidiniu ir išoriniu jų gyvenimu. 

Taigi žodį laukinė mes čia vartojame anaiptol ne šiuolaikine, 
niekinamąja prasme, reiškiančia „nežabotą, nevaldomą“, o jo pir- 
mine prasme, kuri nurodo natūralų gyvenimo būdą: taip gyven- 
dama gyva būtybė, criatura, nepraranda vidinio savo integralumo 
ir sykiu pripažįsta tam tikrus sveikus apribojimus. Žodžiai laukinė 
moteris verčia moteris prisiminti, kas jos yra ir ką jos veikia. Tai 
metafora, apibūdinanti mus visas palaikančią jėgą. Tai šios jėgos, 
be kurios moterys neįstengtų gyventi, suasmeninimas. 

Laukinės Moters archetipą galėtume apibūdinti ir kitokiais, 
taip pat tinkamais žodžiais. Galima šią galingą psichologinę esatį 
vadinti instinktyviąja prigimtimi, tačiau Laukinė Moteris sudaro 
jos pagrindą. Pavadinkime ją natūraliąja siela — bet juk ir ji re- 
miasi Laukinės Moters archetipu. Sakykime, jog tai pirmapradė, 
pamatinė moters prigimtis. Arba kad tai — išskirtinė, būdingiau- 
sioji, esminė jos dalis. Poezijoje ji gali būti vadinama „Kita“ 
arba „septyniais visatos vandenynais“, arba „tolimomis giriomis“, 
arba „Bičiule“.! Įvairių psichologijos krypčių ir pažiūrų atstovai 
tikriausiai vadins ją id, Aš, „viduriniąja prigimtimi“: Biologams 
tai būtų tipinė, arba fundamentalioji, prigimtis. 

Bet todėl, kad ji bežadė, gebanti numatyti ar nujausti ateitį, 
cantadoras vadina ją išmintingąja, arba supratingąja, prigimtimi. 
Kartais jos pasakoja apie „moterį, gyvenančią ten, kur sustoja lai- 
kas“ arba „ant pasaulio krašto“. Ši criatura gali pasirodyti besanti 
ir pasaulį sutvėrusi ragana, ir Mirties deivė, ir skaisčioji mergelė, 
nužengusi į požemius, ir dar daugybe kitokių pavidalų. Ji kaip 
bičiulė ar motina gelbsti ir globoja visus, kas išklydo iš kelio, kam 
reikia patarimo ar žinių, kas nepajėgia įminti mįslės, kas blaškosi 
ir klaidžioja po miškus ar dykumas nerasdami to, ko ieško. 

Iš tiesų psichoidinėje pasąmonėje — tame neišreiškiamame sie- 


los lygmenyje, iš kurio ji kyla, — Laukinė Moteris yra bevardė, nes 


ji -begalinė. Bet kadangi ši jėga kuria ir gimdo visus svarbiausius 
moteriškumo aspektus, čia, žemėje, mes vadiname ją daugybe 
skirtingų vardų —ne vien todėl, kad norime aprėpti nesuskaičiuo- 
jamą jos apraiškų įvairovę, bet ir todėl, kad stengiamės ją sulaikyti. 
Kadangi iš pat pradžių, kol dar tik bandome atkurti santykius 
su ja, ji akimirksniu gali išsisklaidyti kaip dūmas, tai duodamos 
vardą mes kuriame savyje jai reikalingą minties ir jausmų erdvę. 
Tuomet ji galės ateiti ir, jeigu bus įvertinta, — pasilikti. 

Todėl ispaniškai aš vadinu ją Rio Abajo Rio —upe, tekančia po 
upe; La Mujer Grande — Didžiąja Moterimi; Luz del abismo —švie- 
sa iš bedugnės; La Loba, Moterim Vilke, arba La Huesera, Kaulų 
Moterim. 

Vengriškai ji vadinasi O Erdėben "Miško būtybė" arba Rozsomūk 
"Ernė". Navachų genties kalba ji — Na'ashjė'ii Asdzaa “Vorė", au- 
džianti žmonių ir gyvulių, augalų ir akmenų likimus. Gvatema- 
loje, be daugelio kitų vardų, ją dar vadina Humana del Niebla 
“Rūko būtybe", gyvenančia amžinai. Japonų kalba ji —- Amaterasu 
Omikami, paslaptinga dieviška jėga, gimdanti visą šviesą ir sąmo- 
nę. Tibete jos vardas — Dakini, šokanti jėga, teikianti moterims 
aiškiaregystės galią. Ir taip be galo. Nes ji — begalinė. 

Suvokti šią Laukinės Moters prigimtį padeda ne religija, o 
praktika. Tai — pati tikriausia psichologija, sielos pažinimas: psukhė 
"siela" ir logos 'pažinimas". Jos netekusios, moterys tarsi praranda 
klausą: jos nebegirdi nei savo sielos balso, nei savo kūno ritmų. 
Jai išnykus, tarsi kokia nematoma ranka užspaudžia moterims 
sielos akis, ir didžiąją savo dienų dalį jos praleidžia pusiau su- 
stingusios iš nuobodulio arba vien tuščiai svaičiodamos. Be jos 
moterys tarytum netenka pagrindo po kojomis. Jos nebežino, 
kam ir kodėl čia atsidūrė, ir kabinasi už to, ką nedvejodamos tu- 
rėtų paleisti. Jos griebia per daug arba per mažai, arba išvis lieka 
be nieko. Jos tyli be žado, negalėdamos nė žodžio pratarti, nors 
viduje gal tiesiog kunkuliuoja. Ji — nelyginant reguliuotojas; tai 
moters dvasinė širdis, kuri taip pat reikalinga jos sielai, kaip gyva 
ir plakanti širdis — fiziniam Žmogaus kūnui. 

Praradusios ryšį su šia instinktyviąja dvasia, mes tarsi tik pusiau 
gyvename, o natūralūs moters vaizdiniai ir galios negali pakanka- 


mai išsirutulioti. Atskirta nuo savo gyvybinio šaltinio moteris tarsi 
sterilizuojama, ji praranda savo instinktus, o natūralūs gyvybiniai 
jos ciklai suyra arba ima tarnauti kultūrai, intelektui ar ego —tiek 
savam, tiek svetimiems. 

Laukinė Moteris — tai visų moterų sveikata. Be jos moteriška 
psichologija neturi prasmės. Ši laukinė būtybė — tai pirmapradis 
moters prototipas. Ji nekintama ir nepriklauso nei nuo kultūros, 
nei nuo epochos, nei nuo politinės santvarkos. Gali keistis jos 
ciklai, jos simbolinės išraiškos, bet jos esmė lieka ta pati. Ji — tai 
ji: vientisa ir nekintama. 

Ji skleidžiasi per moteris. Jei jos engiamos — ji stiebiasi aukštyn. 
Jei moterys laisvos — ji irgi laisva. Laimei, kiek ją begniuždytų, 
ji visuomet sugeba atsitiesti. Kiek ją bedraustų, beslopintų, be- 
niokotų, besilpnintų ir bekankintų, kiek bešmeižtų, pravardžiuotų 
nepatikima, pavojinga, pakvaišusia ar dar galas žino kokia, — ji 
visuomet moterų sielose stiebiasi aukštyn; net pati romiausia ir 
kantriausia moterytė saugo jai slaptą kertelę savo viduje. Net 
ir labiausiai ujama ir terorizuojama moteris gyvena savo slaptą 
gyvenimą, puoselėdama jai vienai težinomas mintis ir troški- 
mus —sodrius ir nevaržomus, vadinasi, natūralius. Net ir labiausiai 
suvaržyta ir pavergta moteris turi kamputį laukinei savo esaties 
daliai, nes intuityviai žino, jog ilgainiui vis vien pasitaikys kokia 
nors spraga, kiaurymė, plyšelis, menkutė galimybė ištrūkti — ir ji 
kaipmat pasipustys padus. 

Aš įsitikinusi, kad visi žmonės — vyrai ir moterys — ateina į šį 
pasaulį gabūs ir talentingi. Tačiau kiek maža tėra rašyta ir kalbėta 
apie gabių, talentingų ir kūrybingų moterų dvasinį gyvenimą ir 
patirtį! O antra vertus, kiek prikurta traktatų apie žmogiškąjį, ir 
ypač moteriškąjį, silpnumą bei niekingumą! Vis dėlto galvodamos 
apie Laukinės Moters archetipą ir norėdamos iki galo ją perprasti, 
įvertinti ir deramai pasinaudoti jos siūlomomis dovanomis, mes 
privalome kuo daugiau dėmesio skirti toms mintims, jausmams 
ir siekiams, kurie stiprina moteris, sykiu neišleisdamos iš akių ir 
jas silpninančių vidinių bei kultūrinių faktorių. 

Apskritai galima pasakyti, kad tik suvokus laukinę prigimtį kaip 
atskirą ir nepriklausomą esybę, kuri įkvepia ir nulemia giliausius 


moters gyvenimo klodus, mums prieš akis atsivers tokios plėtros 
ir tobulėjimo galimybės, kokių ligi tol nebūtume pajėgusios nė 
įsivaizduoti. Psichologija, neįstengianti atrasti šios prigimtinės 
dvasinės būtybės, sudarančios moters dvasinio pasaulio šerdį, 
skaudžiai nuvilia moteris, jų dukteris ir vaikaites, ir visas mote- 
riškosios giminės jų palikuones. 

Taigi, norėdamos rasti efektyvių priemonių sužalotoms lau- 
kinės sielos dalims gydyti bei ištaisyti pašlijusiems santykiams 
su Laukinės Moters archetipu, pirmiausia turime tiksliai įvardyti 
visas sielos negalias. Nors mano klinikinė disciplina disponuoja 
puikiais, statistika pagrįstais diagnozavimo metodais bei didžiuliu 
diferencinių diagnozių skaičiumi, taip pat turi nusistačiusi konkre- 
čius psichoanalizės kriterijus, leidžiančius apibrėžti psichopatiją 
pagal objektyvią psichinę struktūrą (arba jos nebuvimą) bei pa- 
gal ego/Aš ašį?, vis dėlto dar yra ir kitokių svarbių elgsenos bei 
jausmų ypatybių, kurios itin vaizdžiai apibūdina problemos esmę, 
ypač moterų požiūriu. 

Kokie gi būtų tie jausminiai simptomai, rodantys pažeistą 
santykį su laukine, pirmaprade sielos dalimi? Jei nuolatos jau- 
čiamės, galvojame ar elgiamės taip, kaip toliau išvardinta, vadinasi, 
mūsų ryšys su giliąja instinktyviąja dvasia yra smarkiai nusilpęs 
arba išvis nutrūkęs. Specifine moterų kalba tai galima nusakyti 
šitaip: jautiesi be galo išsunkta, pervargusi, sudirgusi, prislėgta, 
sumišusi, užguita, iškankinta ir atbukusi. Nuolat ko nors bijai, 
svyruoji ir drebi, nejauti nei įkvėpimo, nei gyvenimo džiaugsmo, 
nei pilnatvės, tik amžiną graužatį ir gėdą, be perstojo nerviniesi 
ir blaškaisi, bet nerandi nei išeities, nei atgaivos, nei priebėgos ir 
paprasčiausiai kraustaisi iš proto. 

Jautiesi bejėgė, nuolat dėl visko abejoji, jautiesi silpna, įvaryta 
į kampą ir nepajėgsianti ištrūkti; junti, kad kūrybines savo jėgas 
atiduodi kitiems, renkiesi tokius partnerius, darbus ir draugus, 
kurie čiulpte iščiulpia iš tavęs visus syvus; kenti dėl suardytų 
gyvybinių savo ciklų, jautiesi esanti pernelyg uždara, nepaslanki, 
netvirta, neryžtinga, neįstengianti nei išlaikyti gyvenimo tempo, 


nei sustoti ir atsikvėpti. 


Nepasitiki savimi, kenti dėl perdėto drovumo, tolsti nuo savo 
Dievo arba dievų, nebesugebi atsinaujinti ir atgauti jėgų, esi iki 
kaklo pasinėrusi į buitį, intelektualinius išvedžiojimus, darbą ar 
inerciją, nes tai — saugiausios sritys moteriai, praradusiai savo 
instinktus. 

Bijai žengti drąsų žingsnį ir pasirodyti, kas esi; nedrįsti ieškoti 
patarėjo, motinos, tėvo; nesiryžti kitiems parodyti savo kūrinio, 
nes manai, kad jis netobulas, neišbaigtas; bijai leistis į kelionę; bijai 
prisirišti prie kito žmogaus ar žmonių, bijai būti sutrypta, palikta, 
suniekinta; drebi prieš valdžią ir autoritetus; netenki jėgų vien 
pagalvojusi apie kokio nors kūrybinio sumanymo įgyvendinimą; 
išsisukinėji, žeminiesi, nerimauji, jautiesi sustingusi ir įbaidyta. 

Nedrįsti duoti atgal, net kai jau nieko daugiau nebelieka, 
bijai naujovių, bijai pakelti galvą ir balsą, bijai išsakyti priešingą 
nuomonę; tau suka pilvą, darosi bloga, ėda rėmuo arba varsto 
diegliai, kamuoja dusulys; tu pernelyg lengvai atleidi ir nusileidi 
arba, priešingai, esi kerštinga. 

Bijai sustoti ir bijai veikti, nuolat skaičiuoji iki trijų, bet taip 
nieko ir nepradedi, esi pernelyg savikritiška ir susidvejinusi, nors 
visais kitais atžvilgiais — puikios formos ir galėtum kalnus nu- 
versti. Visi šie trūkumai ir negalavimai nėra tiktai šio amžiaus ar 
atskiros epochos bėda — jie virsta epidemija bet kur ir bet kada, 
kai tiktai moterys patiria priespaudą, o laukinė jų prigimtis pa- 
kliūva į spąstus. 

Sveika moteris panaši į vilkę: ji guvi, energinga, gyvybinga 
ir vaisinga, turi savo teritoriją, yra išradinga, ištikima, judri. O 
atskirta nuo savo laukinės prigimties moteris nusilpsta, sulysta, 
išblykšta lyg vaiduoklis. Bet mes juk ne tam ateiname į šį pasaulį, 
kad taptume apgailėtinomis nugeibėlėmis nutriušusia ševeliūra, 
neįstengiančiomis nei šokti, nei vytis, nei susilaukti palikuonių ir 
kurti gyvenimą. Jei moteris apima sąstingis, jei jas kamuoja nuo- 
bodulys, vadinasi, metas pasirodyti Laukinei Moteriai; kūrybinė 
sielos tėkmė turi pripildyti išdžiūvusią vagą. 

Kaipgi Laukinė Moteris veikia mus? Kai ji tampa mūsų sąjun- 


gininke, vedle, sektinu pavyzdžiu ir mokytoja, mes imame regėti 


jau nebe dviem akimis, bet per intuiciją, turinčią daugybę akių. 
Išlavinusios intuiciją, mes daromės panašios į žvaigždėtą naktį: 
žvelgiame į pasaulį tūkstančiais akių. 

Ši laukinė būtybė turi gausybę gydymo priemonių; ji turi 
viską, ko moteriai gali prireikti ir ką ji privalo žinoti. Ji gali pa- 
siūlyti vaistų nuo bet kokių ligų. Ji sklidina visokiausių istorijų 
ir sapnų, žodžių ir giesmių, ženklų ir simbolių. Ji sykiu yra ir 
kelionės tikslas, ir keliavimo priemonė. 

Susilieti su instinktyviąja prigimtimi nereiškia, kad turime 
visiškai save sujaukti, viską pakeisti, kairę paversti dešine, o 
juodą — balta, rytus perkelti į vakarus, imti kaip nors neprogno- 
zuojamai ar beprotiškai elgtis. Tai nereiškia ir bendruomeninių 
ryšių nutraukimo ar kokio nors nužmogėjimo. Priešingai — bū- 
tent pirmapradė, laukinė prigimtis suteikia moters gyvenimui 
vientisumo. 

Ji moko apsibrėžti savo teritoriją, rasti savo gaują, drąsiai ir 
užtikrintai naudotis savo kūnu ir juo didžiuotis, nepriklausomai 
nuo jo gerųjų savybių ar trūkumų; ji pratina savarankiškai veikti 
ir kalbėti savo vardu, būti budrioms ir dėmesingoms, vadovautis 
įgimtomis moteriškomis savybėmis — intuicija ir juslėmis, pa- 
klusti natūraliems savo ciklams; rasti savo vietą gyvenime ir oriai 
jame įsitvirtinti, žinoti savo vertę ir būti kiek galima sąmonin- 
gesnėms. 

Archetipinė Laukinė Moteris ir visa, kas su ja susiję, visuomet 
ypatingai globojo visus dailininkus, rašytojus, skulptorius, šokė- 
jus, mąstytojus, dramaturgus, ieškotojus ir atradėjus — nes visi 
šie žmonės yra kūrėjai, o kūryba — pagrindinė instinktyviosios 
prigimties veiklos sfera. Kaip ir dera menui, jos vieta — širdyje, 
o ne smegenyse. Ji moka susekti ir pabėgti, iššaukti ir nuvyti. Ji 
sugeba nujausti, pasislėpti ir nuoširdžiai mylėti. Ji intuityvi, tipiš- 
ka ir normatyvi. Ir nepaprastai svarbi intelektualinei ir dvasinei 
moters sveikatai. 

Tad kas gi ta Laukinė Moteris, kas ją sudaro? Archetipinės 
psichologijos ir senovinių tradicijų požiūriu, ji — tai moters dvasia. 
Vis dėlto ji aprėpia dar ir kiek plačiau: ji — tai viso moteriškumo 


šaltinis. Ji — visa, kas kyla iš instinktų, iš matomo ir nematomo 
pasaulio; ji yra visa ko pamatas. Kiekviena iš mūsų gauname iš 
jos tam tikrą švytinčią ląstelę, kurioje glūdi visi mums gyvenime 
reikalingi instinktai ir žinios. 

„Ji —tai Gyvybės / Mirties / Gyvybės jėga, ji — lopšys. Ji —tai 
intuicija, tai aiškiaregė, įdėmi klausytoja ir ištikima draugė. Ji 
skatina Žmones išsaugoti skirtingų kalbų įvairovę, tobulai išmokti 
sapnų, aistrų ir poezijos kalbą. Ji šnabžda mums per sapnus, o iš- 
nykdama palieka moters sielos teritorijoje šiurkštų kietą plauką ir 
žemėtus pėdsakus. Tuomet moteris pagauna aistringas troškimas 
ją rasti, išlaisvinti ir pamilti. 

Ji -tai mintys, jausmai, sumanymai ir prisiminimai. Kaip ilgai 
buvome ją praradusios ir jau beveik pamiršusios! Ji — tai versmė, 
šviesa, naktis, tamsa ir saulėtekis. Ji kvepia dumblu ir užpakalinėm 
lapės letenom. Jai priklauso paukščiai, suokiantys mums visokiau- 
sias paslaptis. Ji — tai balsas, raginantis: „Čionai, eikš čionai!“ 

Ji perkūnijos griausmu atsako į neteisybę. Ji sukasi tartum 
galingas ratas. Ji nustato gyvybės ciklus. Būtent jos leidžiamės 
ieškoti, kai išeiname iš namų. Būtent pas ją sugrįžtame pareida- 
mos. Ji — tai juoda, giliai žemėn įaugusi šaknis, maitinanti visas 
moteris. Ji verčia mus žengti pirmyn net tada, kai manome, kad 
jau viskas baigta. Ji - inkubatorius, kuriame subręsta žalios idėjos 
ir neišnešioti poelgiai. Ji — tai protas, kuris mąsto mumis, o mes 
esame jos mintys. 

Kur ji gyvena? Kur galima ją rasti, kur ją pajusti? Ji klajoja 
po dykumas, miškus, vandenynus, didmiesčius ir priemiesčių 
lūšnynus. Gyvena tarp karalienių ir elgetų, vaikšto po galingųjų 
kabinetus ir gamyklų cechus, užsuka į kalėjimus, kopia į vienišas 
viršukalnės. Ją galima sutikti getuose, universitetuose ir tiesiog 
gatvėje. Visur ji palieka pėdas, į kurias galime statyti kojas. Jos 
pėdsakų rasime visur, kur yra bent viena moteris, panaši į der- 
lingą žemę. 

Kur jos buveinė? Šulinio dugne, upės ištakose, pradžių pra- 
džioje iki atsirandant laikui. Ji spindi ašaroje ir vandenyne. Gy- 


vena akytuose, traškiuose augančių medžių brazduose. Ji ateina 


iš ateities ir iš laikų pradžios. Ji gyvena praeityje ir ateina, kai ją 
pašaukiame. Ji gyvena drauge su mumis, turi vietą prie mūsų 
stalo, stovi mums už pečių eilėje ir pirma mūsų važiuoja keliu. Ji 
nuklysta į ateitį, tad tolydžio grįžta atbulomis, ieškodama mūsų 
dabarties akimirkoje. 

Ji gyvena žaliame daige, besikalančiame iš po sniego, ir rudenį 
džiūstančių ražienų traškėjime. Ji — ten, kur paskutinio pabučia- 
vimo sugrįžta mirusieji ir kur gyvieji kreipia savo maldas. Ji yra 
ten, iš kur randasi kalba. Ji gyvena eilėse, mušamųjų ritmuose 
ir giesmėse. Ji slypi ketvirtinėse natose ir melodijų vingrybėse, 
kantatoje ir sestinoje, taip pat ir bliuze. Ji —toji akimirka, šmėste- 
linti prieš pat užgriūvant įkvėpimui. Ji — tolimo krašto gyventoja, 
atkeliavusi į mūsų pasaulį. 

Gal kas pasiges apčiuopiamų įrodymų, patvirtinančių, kad ji 
egzistuoja. Iš esmės tai tas pats, kaip reikalauti sielos egzistavimo 
įrodymų. Juk mes patys — siela, taigi mes ir esame įrodymas. 
Kiekviena iš mūsų ne tik liudijame Laukinės Moters egzistavi- 
mą, bet ir akivaizdžiai demonstruojame, kokia jos būklė mūsų 
bendruomenėje. Mes — šios neapsakomos moteriškos dievybės 
buvimo įrodymas. Mūsų ir jos gyvenimai yra lygiagretūs. 

Įrodymas yra ir tai, kaip mes jaučiamės su ja ir be jos. Patvir- 
tinimas — tie tūkstančiai ir milijonai susidūrimų su ja, kuriuos 
patiriame savo sieloje: nakties sapnuose ir dienos apmąstymuose, 
svajonėse ir įkvėpimo akimirkomis. O kokia neviltis mus apninka, 
kai jos netenkame, kaip ilgimės ir trokštame vėl ją surasti, nuo 


jos atsiskyrusios, — argi tai nėra jos buvimo įrodymas?..“? 


Savo daktaro disertaciją parašiau iš etninės psichologijos — tai 
yra tiek klinikinės psichologijos, tiek etnologijos studija, kurioje 
daugiausia dėmesio skirta etninių grupių, ypač genčių, psicholo- 
gijos tyrinėjimams. Paskui apgyniau dar vieną darbą iš analitinės 
psichologijos ir tapau diplomuota jungiškosios psichoanalizės 
specialiste. O kadangi dar esu sukaupusi turtingą gyvenimiškąją 
cantadora / mesemondo, poetės ir menininkės, patirtį, tad nestokoju 


ir medžiagos analizei. 


Kartais manęs klausia, ką aš darau, konsultuodama pacientes 
savo kabinete, ir kaip mėginu padėti moterims atgaivinti jų laukinę 
prigimtį. Aš daugiausia remiuosi klinikine ir amžiaus tarpsnių 
psichologija, o gydymui pasitelkiu paprasčiausią ir prieinamiausią 
priemonę — pasakojimus. Mes išnagrinėjame pacientės sapnus, 
kuriuose slypi nemažai įvairių siužetų ir istorijų. Fiziniai pacientės 
pojūčiai bei kūno atmintis — tai irgi savotiškos istorijos, kurias 
galima perskaityti ir išversti į sąmonės kalbą. 

Be to, aš mokau pacientes tam tikros galingo interaktyvaus 
transo technologijos, artimos jungiškajam aktyvios vaizduotės 
metodui; šiuo būdu taip pat išgauname istorijų, padedančių nu- 
šviesti pacientės nueitą dvasinį kelią. Mes atgaiviname laukinę 
Esybę, ieškodamos atsakymų į tam tikrus specifinius klausimus, 
tyrinėdamos pasakas, legendas ir mitus. Paprastai mums ilgainiui 
pavyksta aptikti tą kelrodį — mitą ar pasaką, kuriuose slypi visa 
informacija, reikalinga moteriai tam tikru jos dvasinės raidos 
momentu. Tokie mitai ir pasakos atskleidžia moters sielos dra- 
mą. Tai nelyginant pjesė su remarkomis, personažų aprašymais 
ir dekoracijomis. 

„Rankdarbiai“ — irgi svarbi mano darbo dalis. Stengiuosi 
dvasiškai praturtinti pacientes išmokydama jas senovinių amatų 
ir dailiųjų rankdarbių, tarp jų — ir simbolinio talismanų gamybos 
meno:las ofrendas ir retablos; pastarieji gali būti kas tik nori — nuo 
paprastučių kaspinėliais apipintų lazdelių iki sudėtingų, meniš- 
kų skulptūrų. Meninė kūryba svarbi tuo, kad primena mums 
dvasios „metų laikus“ arba kokį nors ypatingą, tragišką įvykį iš 
mūsų dvasinės kelionės. Mūsų kūryba skirta ne vien tik mums, 
ji —- ne vien ženklas, rodantis, k) mes supratome. Tai ir žemėlapis 
eisiantiems iš paskos. 

Turbūt jau supratote, kad su kiekviena paciente tenka dirbti 
visiškai individualiai ir skirtingai; juk ne veltui sakoma, kad nerasi 
dviejų vienodų žmonių. Tačiau minėtieji metmenys nesikeičia, 
jie sudaro mano darbo su žmonėmis pamatą, kaip ir kiekvieno 
kito žmogaus ankstesnio darbo pagrindą —tiek mano pačios, tiek 


jūsų. Tai mokėjimas klausti, mokėjimas pasakoti, rankdarbių mo- 


kėjimas — visais šiais būdais kas nors sukuriama, ir tas kas nors 
yra dvasia. Kaskart, kai duodame sielai peno, ji būtinai ūgteli ir 
praturtėja. 

Tikiuosi, jūs įsitikinsite, kad tai visai realūs ir prieinami būdai 
suragėjusiems randams suminkštinti ir senoms žaizdoms užgydyti 
bei kitokiam požiūriui išsiugdyti, tuo pat metu atgaivinant 
pamirštus įgūdžius, padedančius paprastais, žemiškais būdais 
išvysti sielą. 

Kai kurios pasakos, kurias čia pateiksiu norėdama pailius- 
truoti instinktyviąją moterų prigimtį, yra autentiški pasakojimai, 
kitos — literatūriniai mano pačios perkūrimai, surašyti remiantis 
tomis nepaprastomis istorijomis, kurias paveldėjau iš savo tias 
y tios, abuelitas y abuelos, omahs ir opahs, mano giminės seno- 
lių, — ir kurių žodinė perdavimo tradicija, kiek tik siekia mūsų 
atmintis, niekuomet nebuvo nutrūkusi. Kai kuriuos tekstus pati 
užrašiau savo ranka, kalbėdamasi su žmonėmis; dalis jų — labai 
senos istorijos, ir visos pasektos iš atminties ir iš širdies. Patei- 
kiu jas tiksliai taip, kaip išgirdau, su visomis smulkmenomis ir 
archetipiniu vientisumu. Tiktai trims dar gyvoms mano giminės 
žiniuonių ir pasakotojų kartoms, puikiai suprantančioms, koks 
subtilus ir sudėtingas menas yra panaudoti pasaką kaip gydymo 
priemonę, maloniai leidus ir palaiminus, drįstu čia pasitelkti iš 
jų paveldėtą tradiciją.“ 

Be to, čia rasite ir kai kuriuos klausimus, mano paprastai 
pateikiamus pacientėms ir kitiems asmenims, kuriuos apsiimu 
konsultuoti ir pagelbėti jiems prisiminti save. Šiek tiek plačiau 
paaiškinsiu jums ir amato paslaptis —tai gudrus empirinis žaidimas, 
padedantis moterims sąmoningai atmintyje išsaugoti kūrybinio 
savo darbo stebuklą. Visa tai įgalina mus atkurti sąsajas su nuo- 


stabiąja laukine savo Esybe. 


Pasakos yra vaistas. Jos tarsi užbūrė mane nuo tada, kai išgirdau 
pačią pirmąją pasaką. Jose slypi nepaprastos galios; mums netgi 
nereikia nieko daryti, būti, veikti, — pakanka tiktai klausytis. Pa- 
sakose rasime priemonių ir būdų bet kuriai nutrūkusiai dvasinei 


gijai surišti ar atgaivinti. Pasakos kelia jaudulį, liūdesį, smalsumą, 
ilgesį ir supratimą, kurie patys savaime ištraukia paviršiun nu- 
grimzdusį archetipą, šiuo atveju — Laukinės Moters. 

Pasakose prikaišiota daugybė patarimų ir nuorodų, padedančių 
mums spręsti sudėtingas gyvenimo problemas. Pasakų dėka su- 
vokiame būtinybę ištempti į dienos šviesą kažkur giliai nugrimz- 
dusį archetipą ir randame būdų, kaip tai padaryti. Tolesniuose 
puslapiuose pateikiamos pasakos — tai vos saujelė iš tų šimtų, 
su kuriomis aš ištisus dešimtmečius dirbau ir į kurias gilinausi; 
mano manymu, būtent šios pasakos geriausiai atskleidžia Laukinės 
Moters archetipo turtingumą ir vertę. 

Kartais visokios kultūrinės apnašos aplamdo pasakos kaulus. 
Prisiminkime kad ir brolius Grimmus (bei daugelį kitų pastarųjų. 
šimtmečių pasakų rinkėjų): kyla nemažai įtarimų, kad tų laikų pa- 
sakotojai (pateikėjai) neretai „apvalydavo“ savo sekamas istorijas, 
norėdami įtikti dievobaimingiesiems broliams. Metams bėgant, 
senuosius pagoniškus simbolius užklojo krikščioniškieji: tokiu 
būdu sena žiniuonė pasakoje tapo piktąja ragana, dvasia pavirto 
angelu, iš iniciacijų skraistės ar apdangalo teliko skepetaitė, o 
mergaitė, vardu Gražuolė (tokį vardą paprastai duodavo vaikams, 
gimusiems per Saulėgrįžos šventę), buvo perkrikštyta Schmerzen- 
reich, Sielvartingąja. Seksualiniai elementai būdavo praleidžiami. 
Stebuklingieji pagalbininkai ir gyvūnai neretai virsdavo demonais 
ar pabaisomis. 

Šitaip netekome daugybės lavinamųjų pasakų, iš kurių moterys 
privalėjo semtis žinių apie lytinį gyvenimą, meilę, pinigus, san- 
tuoką, motinystę, mirtį ir persikūnijimus. Užmarštin nugrimzdo 
bei apnašom apsitraukė daugelis stebuklinių pasakų ir mitų, tu- 
rėjusių perduoti senąsias moterų giminės paslaptis. Iš daugumos 
šiandieninių senovės pasakų bei mitų rinkinių nelyginant skuste 
išskusta ir šluote iššluota viskas, kas nešvaru, purvina, seksualu, 
iškrypėliška (netgi kai įspėjama viso to saugotis), ikikrikščioniška, 
moteriška; iš jų dingo visos deivės, iniciacijos, priemonės įvai- 
riausiems dvasiniams negalavimams gydyti bei nuorodos, kaip 


pasiekti dvasios nušvitimą. 


Vis dėlto tie dalykai nėra negrįžtamai prarasti. Dar vaikystėje 
man buvo pasekta gausybė nenudailintų ir neiškraipytų pasakų, 
išsaugojusių senąsias temas, kurių ne vieną pateikiu ir šiame dar- 
be. Be to, net ir iš tų šiandien mums prieinamų pasakų nuotrupų 
galime pajusti, koks buvo pirminis visos pasakos pavidalas. Aš 
truputį užsiimu tuo, ką juokais vadinu pasakų patologoanatomija 
bei paleomitologija, nors iš esmės pasakų rekonstrukcija — tai il- 
gas, sunkus ir didelio susikaupimo reikalaujantis darbas. Prireikus 
taikau įvairius tekstų analizės ir interpretacijos būdus, gretinu 
leitmotyvus, pasitelkiu antropologinius bei istorinius duomenis, 
atsižvelgiu į formos naujumą arba, priešingai, — į archajiškumą. Iš 
dalies rekonstruodama remiuosi senaisiais archetipiniais modeliais, 
mano įsisavintais per daugelį analitinės ir archetipinės psicho- 
logijos studijų metų, kuriuose užfiksuoti, išsaugoti ir prieinami 
tyrinėtojui visi pasakų, legendų bei mitų motyvai ir siužetai, įgali- 
nantys suvokti instinktyvųjį žmonių gyvenimą. Nebloga paspirtis 
šiuo atžvilgiu yra ir vaizduotės pasauliuose slypintys paveikslai, 
kolektyvinės pasąmonės formos ir pavidalai, iškylantys sapnuose ar 
neįprastų sąmonės būsenų metu. O galiausiai gautą rekonstrukciją 
išbaigti ir nugludinti galima atkurtąjį pasakos karkasą lyginant su 
archeologiniais pačių senovės kultūrų duomenimis: apeigine ke- 
ramika, kaukėmis, figūrėlėmis. Taigi, paprasčiau tariant, didumą 
laiko aš tiesiog nosimi kapstau pelenus. 

Archetipinius modelius aš tyrinėju jau bene ketvirtį amžiaus, o 
įvairiatautės savo šeimos mitus, pasakas ir folklorą — dar dvigubai 
ilgiau. Sukaupiau nemažai žinių apie pasakų „griaučius“ —jų san- 
darą, karkasą, ir netrunku pajusti, jeigu tiems griaučiams trūksta 
kurių nors kaulų. Bėgant šimtmečiams, vienos tautos užkariauda- 
vo kitas, keitėsi tikėjimai ir religinės sistemos — kartais taikiai, o 
kartais per prievartą, ir visa tai uždengė bei transformavo pirminį 
senųjų pasakų branduolį. 

Bet yra ir gerų naujienų. Nepaisant visos struktūrinės mums 
žinomų pasakų variantų painiavos, jose glūdi tam tikras tvirtas pa- 
grindas, kurį ligi šiol dar galima įžiūrėti. Pagal atskirų dalių formą 


ir pavidalą nesunku gana tiksliai nustatyti, kas ir kur iš pasakos 


dingo, iškrito, ir tuos trūkstamus fragmentus atsargiai grąžinti 
į vietą — dažnai tada atsiskleidžia įstabios giluminės struktūros, 
padedančios gerokai apmalšinti moterų sielvartą dėl to, kad tiek 
daug senovės paslapčių esą negrįžtamai prarasta. Bet juk ne visai 
taip. Jos niekur neišnyko. Visa, ko mums reikia, visa, ko mums 
kada nors gali prireikti, tebešnabžda senųjų pasakų kaulai. 

Pasakų esmės paieškos — tai kruopštus ir nenutrūkstamas pa- 
leontologo darbas. Kuo daugiau randame kaulų, tuo didesnė 
tikimybė nuosekliai atkurti visą pasakos struktūrą. O kuo nuo- 
seklesnė ir išsamesnė pasaka, tuo subtilesni sielos judesiai ir linkiai 
atsiskleidžia prieš mūsų akis, ir tuo daugiau turime galimybių 
suvokti ir pažadinti savo dvasią. O kai triūsia dvasia, — ji, Laukinė 
Moteris, kuria ir gausina save. 

Vaikystėje man nepaprastai pasisekė: užaugau apsupta žmo- 
nių, kilusių iš daugelio senosios Europos šalių bei iš Meksikos. 
Dauguma mano šeimos narių, kaimynų, draugų buvo neseniai 
atkeliavę iš Vengrijos, Vokietijos, Rumunijos, Bulgarijos, Jugos- 
lavijos, Čekoslovakijos, Serbijos, Kroatijos, Rusijos, Lietuvos ir 
Bohemijos, taip pat iš Chalisko, Mičoakano, Chuareso bei dau- 
gelio kitų aldeas fronterizas gyvenviečių Meksikos ir Teksaso bei 
Arizonos pasienyje. Šie žmonės drauge su kitais — senaisiais Ame- 
rikos indėnais, Apalačų kalnų gyventojais, atvykėliais iš Azijos ir iš 
pietinių valstijų persikrausčiusių juodaodžių šeimomis — arė žemę, 
ėmė derlių, triūsė prie krosnių ir lydė metalą, darė alų ir sukosi 
po namus. Retas iš jų buvo baigęs mokslus, užtat dauguma — ne- 
paprastai išmintingi. Šie žmonės buvo neįkainojamos, dar beveik 
nepaliestos žodinės tradicijos saugotojai ir perteikėjai. 

Ne vienas mano giminaitis, kaimynas ar pažįstamas buvo per- 
ėjęs priverstinių darbų stovyklas, pabėgėlių stovyklas, deporta- 
cijos ir koncentracijos lagerius, kur pasakų sekėjams teko patirti 
košmarišką Šeherezados likimo versiją. Daugelis šeimų buvo 
praradę joms priklausiusią žemę, glaudęsi imigrantų getuose, iš- 
gyvenę prievartinės repatriacijos siaubą. Iš šių kaimo pasakorių aš 
pirmąsyk išgirdau tai, ką žmonės pasakoja atsidūrę ties gyvybės ir 
mirties riba, kiekvieną akimirką galėdami nuslysti anapus. Anuo- 


met mano ausis pasiekę jų žodžiai buvo sklidini tokios kančios ir 
vilties, kad vėliau, kai jau užaugusi pradėjau skaityti spausdintas 
pasakas iš knygų, šios pasirodė man neįtikėtinai lėkštos, tarsi kieno 
iškrakmolytos ir išlygintos. 

Jaunystėje krausčiausi vis labiau į Vakarus, link Uolinių kalnų. 
Patyriau gausybę meilės ir gerumo iš nepažįstamų žydų, airių, 
graikų, italų, afrikiečių ir elzasiečių, tapusių artimais mano drau- 
gais ir bičiuliais. Man teko reta laimė pažinti kai kurių senųjų 
lotynų bendruomenių JAV pietvakariuose narius, kaip antai Tram- 
pas ir Tručas Naujojoje Meksikoje gyventojus. Patyriau daug 
smagių akimirkų bendraudama su draugais bei giminaičiais iš 
Amerikos indėnų tarpo — pradedant inuitais iš Šiaurės, pueblų ir 
lygumų gyventojais iš Vakarų ir baigiant nahujais, lakandonais, 
techuanais, huičioliais, seriais, maja-kičiais, maja-kakčikeliais, 
meskitais, kunais, Naskos kečujais bei chivarais iš Centrinės ir 
Pietų Amerikos. 

Esu sekusi sakmes ir klausiusis istorijų drauge su seserim ir 
broliu žolininkais prie virtuvės stalelio ir vijokliais apaugusioje 
pavėnėje, vištidėse ir kūtėse, plodama iš tešlos tortiljas ir sekdama 
žvėrelių pėdomis ar siuvinėdama milijoninį kryžiuką. Turėjau 
laimės dalintis paskutinį čilio dubenėlį ir drauge su juodaodėmis 
giedotojomis traukti tokias už širdies griebiančias giesmes, kad, 
rodos, ir mirusį prikeltų. Esu miegojusi po atviru žvaigždėtu 
dangumi nameliuose be stogo, glaudusis prie ugnies ir vaišinusis 
prie stalo italų ir lenkų kvartaluose, kalnų kaimeliuose, Los Bar- 
rios bei kitose etninėse urbanizuotų Vidurio Vakarų ir Vakarinės 
pakrantės bendruomenėse, o visai neseniai Bahamose su savo 
bičiuliais griotais vieni kitiems pasakojome sakmes apie piktąsias 
dvasias, sparatus. 

Man neįtikėtinai sekėsi: visur, kur tik pasisukdavau, vaikai, 
garbios tetulės, vyrai pačiame jėgų žydėjime, nuplikę seniai ir 
kretančios senutės — visi dvasios menininkai, — išlindę iš miškų, 
džiunglių, pievų ir smėlynų, vienas per kitą stengdavosi pradžiu- 
ginti mane visokiausiom istorijom ir nutikimais. Aš savo ruožtu 


irgi nelikdavau skolinga. 


Į pasakas bei legendas galima žiūrėti įvairiai. Profesionalus fol- 
kloristas, jungiškosios, froidiškosios ar kitokios psichoanalizės 
specialistas, etnologas, antropologas, teologas, archeologas — visi 
turi savus, skirtingus pasakų rinkimo ir pritaikymo būdus bei gali- 
mybes. Intelektualiniu požiūriu savąją pasakų tyrinėjimo metodiką 
aš kūriau studijuodama analitinę ir archetipinę psichologiją. Per 
daugiau nei penkerius metus, ruošdamasi tapti diplomuota psi- 
choanalitike, aš susipažinau su leitmotyvų plėtote, archetipiniais 
simboliais, pasaulio tautų mitologija, senovės bei populiariąja 
ikonologija, etnologija, pasaulio religijomis bei interpretacija. 

Vis dėlto intuityviai prie pasakų artėjau kaip cantadora, senų- 
jų pasakojimų saugotoja. Aš kilusi iš senos liaudies pasakotojų 
giminės: joje esama ir mesemondok, senučių vengrių, kurios kuo 
puikiausiai sugeba sekti pasakas tiek įsitaisiusios ant medinių 
krėslų, skreituose laikydamos plastikinius rankinukus, — kojos 
pražergtos, sijonai šluoja žemę, — tiek ir sukdamos vištai spran- 
dą... ir cuentistas, senųjų Lotynų amerikiečių, kurios stačiomis, 
atkišusios vešią krūtinę ir rankomis įsisprendusios į plačius klubus, 
ranchera stiliumi rečitatyvu išgieda savo istorijas. Ir vienos, ir 
kitos pasakas seka paprastai, gyvais, tikrais balsais moterų, kurių 
gyvenime būta kraujo ir vaikų, duonos ir kaulų. Mums pasaka 
yra nelyginant vaistas, stiprinantis ir gydantis tiek individą, tiek 
ir visą bendruomenę. 

Visi, kas prisiima šio amato užkraunamas priedermes bei at- 
sakomybę ir stoja tarnauti už jo slypinčiai dvasiai, yra tiesiogi- 
niai milžiniškos, tūkstantmetės šventųjų ir palaimintųjų, bardų 
ir trubadūrų, griotų, giesmininkų, kantorių, keliaujančių poetų, 
valkatų, kerėtojų ir pamišėlių bendruomenės palikuonys. 

Sykį susapnavau, kad seku pasakas ir staiga jaučiu, kaip kažkas 
pritariamai plekšnoja man per pėdą. Dirstelėjusi žemyn pamatau 
bestovinti ant gerokai vyresnės, žilagalvės moters pečių. Ji tvirtai 
laiko mane už čiurnų ir užvertusi galvą žiūri aukštyn, į mane, ir 
šypsosi. 

— Na, ką jūs, — dar mėginu prieštarauti, — mudvi turim keistis 


vietomis: lipkit man ant pečių, juk aš jauna, o jūs — daug vyresnė! 


— Ne, ne, — nesileisdama į kalbas purto galvą ji, — viskas taip, 
kaip ir turi būti. 

Tuomet pamatau, kad ir ji stovi kitai, dar už save vyresnei 
moteriai ant pečių, o šią laiko dar senesnė močiutė, kurią savo 
ruožtu — mantija apsigobusi senolė, stovinti dar senesnei būtybei 
ant pečių, o ši taip pat stovi ant pečių kitai... 

Taigi aš patikėjau, kad žilagalvė moteris mano sapne sakė tei- 
sybę: viskas taip, kaip ir turi būti. Mano gebėjimą sekti pasakas 
maitina daugelio mano giminės pirmtakių stiprybė ir talentas. Iš 
patirties žinau, kad pati pasakos esmė ir įdomumas imasi iš šitos 
begalinės vienas į kitą besiremiančių žmonių kolonos: jų tarpu- 
savio ryšys sujungia draugėn erdvę ir laiką; apsigaubę puošniais 
savo gyvenamojo meto apdarais ar skarmalais, o kartais — tik vos 
prisidengę nuogumą, jie tiesiog trykšte trykšta ir alsuoja gyveni- 
mu, tebesitęsiančiu ir nenutrūkusiu nė valandėlės. Jei pasaka iš 
tiesų turi kokį vieningą šaltinį ar kokią už jos slypinčią dvasią arba 
dievybę, — tai tegali būti tik ši begalinė gyvų būtybių virtinė. 

Pasaka yra žymiai senesnė už meną ir už psichologijos mokslą, 
ji visuomet liks vyresniąja lyginimo nare, kad ir kiek laiko pra- 
bėgtų. Vienas iš pačių archajiškiausių, be galo mane masinančių 
pasakojimo būdų, — tai liepsningos ekstazės būsena, kuomet pa- 
sakotoja „pajunta“ klausytojus (tai gali būti ir vienas žmogus ar 
net ištisa minia) ir įžengia į „tarp dviejų pasaulių plytintį pasaulį“: 
pasaka čia tarsi „pritraukiama“ prie ekstazėn panirusios pasako- 
tojos ir sekama jos lūpomis. 

Pasakotoja ekstazės būsenoje šaukiasi El duende* — tai vėjas, 
bloškiantis sielą klausytojams į veidus. Meditacinės sekimo tech- 
nikos dėka pasakotoja išmoksta palaikyti dvipusį psichinį ryšį, tai 
yra užverti tam tikrus sielos vartus ir ego landas, kad nevaržomai 
prabiltų kitas balsas — senesnis ir už akmenį. O kai taip atsitinka, 
tuomet pasakojimo tėkmė gali netikėtai pakeisti kryptį: sekama 
istorija apvirsta aukštyn kojom arba prisipildo košės, kad pasotintų 
vargšą nelaimėlį, arba sužimba auksu, masindama trokštančius 
turto, arba nukelia klausytojus į kitą pasaulį. Pasakotoja nė iš tolo 
nenutuokia, kuo viskas baigsis, ir tai — viena gydomųjų pasakos 


galių pusė. 


Ši knyga skirta pasakojimams apie Laukinės Moters arche- 
tipą. Tačiau bet koks bandymas ją schematizuoti, kartografuoti 
jos dvasinį gyvenimą iš esmės prieštarautų jos prigimčiai. Jos 
pažinimas — tai nuolatinis ir nenutrūkstamas procesas, todėl ir 
ši knyga — tai viso mano gyvenimo darbas, nuolatinė ir nepa- 
baigiama veikla. 

Todėl čia rasite pasakų ir istorijų, kurias galima gerti kaip 
vitaminus dvasiai stiprinti, vieną kitą štrichą ar pastebėjimą, že- 
mėlapio skiautelių, mažyčių pušies sakų gumulėlių —jais lipinsime 
prie medžių spalvotas plunksneles, žymėdamos kelią į tankmę; 
užtiksime ir išminto trako lopelių, vedančių mus atgal į e! mundo 
subterrūneo — požeminį pasaulį, mūsų dvasios namus. 

Pasakos supurto ir įsiūbuoja vidinį žmogaus gyvenimą, o tai 
ypač svarbu, kai tas gyvenimas suvaržytas, užsinaugtas ar įspeistas 
į kampą. Pasaka sutepa aprūdijusius skriemulius ir velenus, sukelia 
adrenalino antplūdį, parodo mums kelią laukan, aukštyn, žemyn 
ar prie mūsų bėdų šaltinio, iš pažiūros aklinoje sienoje iškerta 
mums nuostabias plačias duris, atveria kelius į svajonių pasaulį, 
veda mus ten, kur slypi meilė ir žinojimas, ir grąžina mums tikrąjį 
mūsų pačių — išmintingų laukinių — gyvenimą. 

„Mėlynbarzdis“ ir panašios pasakos pataria mums, kaip gydyti 
moterų žaizdas, kurios niekaip nesiliauja kraujavusios. „Moteris 
Giltinė“ ir kitos istorijos akivaizdžiai parodo, kokią tiesiog mis- 
tinę galią turi meilė ir kaip seniai numarinti jausmai vėl įstengia 
atgimti ir įsiplieksti iš naujo. Senosios miško raganos Baba Jaga 
paveiksle nesunku įžvelgti Motinos Mirties bruožų. O pasakoje 
„Vasalisa Išmintingoji“? maža lėlytė, parodanti kelią, kai regisi, 
kad jau viskas negrįžtamai prarasta, iškelia į paviršių vieną iš nu- 
grimzdusių užmarštin instinktyviųjų moters galių. „La Loba“, 
legenda apie kaulų ieškančią moterį dykumoje, duoda mums 
pamoką apie transformuojančias sielos galias. Pasaka „Berankė 
mergelė“ atskleidžia pamirštus senovinių iniciacijų etapus ir 
siūlo moteriai laiko nepaliestą, visiems jos gyvenimo tarpsniams 
tinkamą vadovą. 

Tiktai laukinės prigimties artumo dėka mes neapsiribojame 
bendravimu vien su žmonėmis, pačių puikiausių savo judesių 


nerodome vien tiktai šokių aikštelėje, žavimės ne vien muzika, 
išgaunama žmogaus rankų padarytais instrumentais, ir vertiname 
ne tiktai „išmoktą“ grožį, o mūsų kūnai mėgaujasi ne vien įprastais 
potyriais, kaip ir mūsų protas domisi ne vien tuo, kas jau ir taip 
visiems aišku. Pasakose rasime visko: ir durklo aštrumo įžvalgų, 
ir liepsningų aistrų, ir drąsos tiesiai išrėžti tai, ką tikrai žinome, ir 
tvirtybės nenusigręžti nuo to, ką matome priešais; jose juntamas 
laukinės prigimties alsavimas. 

Ši knyga sudaryta iš moteriškų istorijų, išdėliotų nelyginant 
gairės ant tako. Jos skirtos tau — skaityk, mąstyk, jos tikrai pa- 
lengvins tau surasti kelią į prigimtinę laisvę, išmokys mylėti ir 
gerbti save, gyvūnus, žemę, vaikus, seseris, mylimuosius ir vyrus. 
Galiu iškart pasakyti: durų į laukinės Esybės šalį nedaug, bet jos 
labai vertingos. Jeigu turi gilų randą — tai durys, jeigu pameni 
seną seną istoriją — tai irgi durys. Jei dangų ir vandenį myli taip, 
kad regis, tas jausmas nebetelpa krūtinėj, — tai durys, jei ilgiesi ir 
trokšti gilesnio, pilnesnio, sveikesnio gyvenimo — tai irgi durys. 

Šioje knygoje sukaupta medžiaga skirta tau padrąsinti. Šis 
darbas turėtų būti paspirtis visoms, esančioms pakeliui į tikslą: 
tiek purenančioms suaižėjusius vidinio pasaulio dirvonus, tiek 
ir triūsiančioms plačiame išoriniame pasaulyje kitų labui. Mes 
privalome suteikti sielai galimybę augti ir plėtotis natūralia link- 
me — taip, kaip jai skirta, ir pasiekti natūralias gelmes. Laukinė 
prigimtis nereikalauja, kad moteris būtinai būtų tam tikros odos 
spalvos, tam tikro išsilavinimo, pripažintų vienokį, o ne kitokį 
gyvenimo būdą ar priklausytų kokiam nors apibrėžtam ekonomi- 
niam sluoksniui... Tiesą sakant, ji negali gyvuoti ir klestėti pri- 
verstinio politinio korektiškumo atmosferoje ar įsprausta į senus, 
sudilusius ir pakyrėjusius rėmus. Jai būtinas šviežias požiūris ir 
sielos pilnatvė. Jėgų ji semiasi pati savyje. 

Taigi, kas tu bebūtum — intravertė ar ekstravertė, moteris, la- 
biausiai mylinti kitas moteris, vyrus, Dievą ar visus iškart; nuoširdi 
ir paprasta, o gal ambicinga ir kovinga it amazonė; narsuolė, žūtbūt 
mėginanti pasiekti pačią viršūnę, o gal tik moteris, svajojanti kaip 
nors ištverti iki rytojaus; linksma čiauškutė ar liūdna paniurėlė; 


valdinga ar užguita, — Laukinė Moteris priklauso tau. Ji priklauso 
visoms moterims. 

Tačiau kad ją rastų, moterys privalo susigrąžinti savo instink- 
tus, giliausią dvasinę savo išmintį." Taigi mums teks kaip reikiant 
pasistengti, kad prisimintume viską, ką esame pamiršusios, — iki 
pat laukinės savo sielos gelmių. Lai giesmė grąžina mūsų kaulams 
gyvą jos kūną ir kraują! Meskim šalin visus netikrus, prievarta 
mums užmaukšlintus apdarus! Užsigaubkime savo tikrąjį — galingų 
instinktų ir išminties — rūbą. Iš naujo skverbkimės į kadaise mums 
priklausiusius sielos plotus. Išvyniokime tvarsčius, pasiruoškime 
vaistų. Sugrįžkime, laukinės moterys, grįžkime tučtuojau — gie- 
dodamos, šaukdamos, juokdamosi ir šlovindamos Tą, kuri mus 
taip myli! į 

Iš esmės viskas labai paprasta. Be mūsų Laukinė Moteris žus. 
Be jos žūsime mes. Para Vida, tikrojo gyvenimo vardan, abi pusės 
privalo gyventi. 


I SKYRIUS 


———— 


—- 


Staugimas: Laukinės Moters 
prisikėlimas 


La Loba, Moteris Vilkė 


Turiu prisipažinti, jog nesu viena iš tų šventųjų, kurie ilgam pasi- 
traukia į dykumą ir grįžta kupini išminties. Taip, esu apkeliavusi 
daugybę stovyklų laužų ir apie kiekvieną naktigultą barsčiusi jauką 
angelams. Tačiau kur kas dažniau nei išminties perlų susigrieb- 
davau kokią Giardiasis, E. coli! bacilą ar amebinės dizenterijos 
užkratą. Deja! Matyt, toks jau vidurinės klasės mistikės su neat- 
sparia virškinimo sistema likimas. 

Be to, išmokau slėpti ir branginti kiekvieną išminties krislą 
ar suvokimą, surankiotą kelionėse į tolimus kraštus bei lankantis 
pas keistus, nepaprastus žmones, kadangi ir dabar senasis tėtu- 
šis Akademas, nelyginant koks Kronas, taip ir tyko praryti savo 
vaikus, kol šie dar nespėjo ko nors pagydyti ar nustebinti. O 
perdėtas intelektualizavimas lengvai gali užgožti instinktyviosios 
moteriškos prigimties pėdsakus. 

Jei norime sutvirtinti savo giminystės su šia instinktyviąja pri- 
gimtimi ryšį, mums labai praverstų išmokti klausytis pasakų taip, 
tarsi pačios būtume jų viduje, o ne išorėje. Į pasaką mes įžengiame 


pro vidinės klausos duris. Sekama pasaka suvirpina klausos nervą, 


esantį ties kaukolės pagrindu ir įeinantį į smegenų kamieną kiek 
žemiau pons Varolii. Iš ten garsiniai impulsai perduodami aukštyn, 
į sąmonę, arba, kaip tvirtina kiti, — stačiai į sielą... Tai priklauso 
nuo mūsų nusiteikimo klausantis. 

Senovės anatomai tvirtino, kad giliai smegenyse klausos nervas 
skyla dar į tris atšakas. Todėl, jų manymu, ausis gali girdėti trimis 
skirtingais lygiais. Viena atšaka esanti skirta klausytis kasdienių, 
buitinių pašnekesių. Antroji — menui ir mokslui suvokti. O trečioji 
atšaka reikalinga tam, kad pati žmogaus siela, dar tebebūdama čia, 
žemėje, galėtų kaupti žinias ir aukštesnę išmintį. 

Taigi klausykimės sielos ausimi, nes būtent tokia yra pasakos 
paskirtis. 


Po kaulelį, po plaukelį — Laukinė Moteris sugrįžta. Ji grįžta per 
sapnus, per vos perpus tesuvoktus ir miglotai teprisimenamus 
įvykius. Ji grįžta per pasakas ir legendas. 

Aš pati septintajame dešimtmetyje leidausi į klajonę skersai 
Jungtinių Valstijų — ieškojau tokios vietos apsigyventi, kur augtų 
vešlūs medžiai, kur svaigiai kvepėtų vanduo ir kur knibždėte 
knibždėtų mano mylimų padarų: lokių, lapių, gyvačių, erelių, 
vilkų. Didžiųjų Ežerų regione vilkus jau baigė išnaikinti; ir kur 
tik aš benukeliaudavau, visur jie buvo vienaip ar kitaip pjudomi 
ir persekiojami. Nors daugeliui jie atrodė grėsmingi, aš visuomet 
jausdavausi ramiau žinodama, kad miške esama vilkų. Tais laikais 
Amerikos Šiaurėje ir Vakaruose, apsistojusi nakvynės po atviru 
dangumi, kiaurą naktį galėdavai klausytis, kaip be paliovos skamba 
ir aidi miškas ir kalnai. 

Bet net ir ten šautuvų su optiniais taikikliais, visureigių su 
galingais prožektoriais ant stogo ir aršeniku „pagardintų“ jaukų 
atsiradimas lėmė tai, kad žemę pamažu apgaubė bežadė tyla. 
Netrukus ir Uoliniuose kalnuose vilkų beveik nebeliko. Todėl 
aš atsidūriau didžiulės dykumos, kurios pusė plyti Meksikoje, o 
kita pusė — Jungtinėse Valstijose, pakrašty. Ir kuo toliau į pietus 
keliavau, tuo daugiau girdėdavau pasakojimų apie vilkus. 

Matot, ten kalbama, jog kažkur dykumos vidury esanti vieta, 
kurioje moterų dvasia ir vilkų dvasia susitinka anapus laiko. Pa- 


sijutau užtikusi itin vertingą dalyką, kai Teksaso valstijos pasieny 
išgirdau istoriją „Mergaitė Loba“ —apie moterį, kuri buvo ir vilkė, 
ir moteris. Paskui mano ausis pasiekė sena actekų legenda apie 
našlaičius dvynius, kuriuos žindė vilkė, kol vaikai užaugo ir galėjo 
patys savimi pasirūpinti.2 

Be to, Amerikos pietvakariuose iš senųjų ispanų fermerių bei 
pueblų indėnų tolydžio vis nugirsdavau užuominų apie kaulų 
žmones —senius, sugebančius prikelti iš numirusiųjų; pasakodavo, 
neva jie atgaivinantys tiek žmones, tiek ir gyvulius. O paskui per 
vieną iš savo pačios etnografinių ekspedicijų aš susipažinau su 
tokia kaulų moterimi, ir nuo tada negrįžtamai pasikeičiau. Todėl 


jums leidus pateiksiu tikrą istoriją ir jos įžangą. 
—————————————— 


La Loba 


RA TOKIA SENĖ, kuri gyvena slaptoje ir gūdžioje buveinėje, 
k gas kurią sielos gilumoje visi žino, bet tik labai nedaugelis 
yra ją matę. Panašiai kaip Rytų Europos pasakose, ji tarsi laukia, 
kol užklys kelio nerandantis ar nežinia ko ieškantis klajūnas. 

Toji senė labai apdairi, dažnai apžėlusi vešliais gaurais, visuo- 
met — stora ir visaip stengiasi išvengti pašalinių akių. Ji nuolat 
kranksi, karksi ar kvaksi, ir apskritai — dažniau leidžia visokius 
gyvuliškus, o ne žmogiškus garsus. 

Galėčiau sakyti, kad ji gyvena tarp sutrupėjusio granito skar- 
džių Tarahumara indėnų teritorijoje. Arba kad kiūto apsikasusi 
kur nors prie Finikso, netoli šulinio. Galbūt kas nors pamatys ją 
aprūkusiu kledaru su išmuštu užpakaliniu stiklu kratantis į pietus, 
Monte Albano? link. Arba pastebės stypsančią kelkraštyje netoli 
El Paso, sunkvežimio kabinoje važiuojančią į Moreliją Meksikoje, 
Oaksakoje traukiančią į turgų su keistu žabų ryšuliu ant kupros. 
Ji mėgsta vadintis daugeliu vardų: La Huesera, Kaulų Moteris, 
La Trapera, Rinkėja, arba La Loba, Vilkė. 


Vienintelis La Loba darbas — rinkti kaulus. Daugiausia ji ren- 
ka ir saugo tai, kam gresia visiškas išnykimas. Jos urvas grūste 
prigrūstas visokiausių dykumos padarų kaulų: elnių, barškuolių, 
varnų. Bet labiausiai ji mėgsta vilkus. 

Ji slankioja, šliaužioja, šniukštinėja po montanas, kalnus, ir ar- 
royos, išdžiūvusių upių vagas, rankiodama vilkų kaulus, o kai jau 
surenka visus vilko griaučius, kai įstato vieton paskutinį kaulelį 
ir priešais išvysta gulint nuostabią baltą žvėries skulptūrą, tuomet 
ji sėdasi prie ugnies ir mąsto, kokią giesmę giedoti. 

Ir kai apsisprendžia, stojasi prie griaučių, iškelia virš jų rankas 
ir gieda. Pamažu vilko šonkauliai bei kojų kaulai pradeda trauk- 
tis mėsa, paskui atželia kailis. La Loba gieda toliau, ir žvėris po 
truputį atgyja, užriečia stiprią ir gauruotą uodegą. 

La Loba nesiliauja giedojusi, ir vilkas pradeda kvėpuoti. 

O La Loba vis dar gieda — gieda taip, kad, rodos, net dykuma 
dreba, ir jai begiedant vilkas atmerkia akis, pašoka ant kojų ir 
pasileidžia kanjonu žemyn. 

Nežinia, ar kad jis bėga labai greit, ar kalti vandens purslai, 
ištiškę žvėriui šokant per upę, ar saulės, o gal mėnulio spindulys, 
nukritęs ant jo, tačiau staiga lekiantis vilkas pavirsta kvatojančia 
moterim, kuri laiminga ir laisva bėga link horizonto. 

Todėl atminkit, kad jei keliaujate per dykumą, o saulė jau arti 
laidos, ir jūs gal mažumėlę pasiklydote ir staiga pasijutote labai pa- 
vargę, — žinokit, kad jums be galo pasisekė, nes galbūt krisite į akį 


La Lobai ir ji nuspręs atskleisti jums paslaptį — sielos paslaptį. 


-————————————————— 


Visi mes iš pradžių tesame tiktai saujelė kaulų, išbarstytų kur 
nors dykumoje, tiktai subyrėjęs, smėliu užneštas skeletas. Ir mūsų 
darbas — surankioti visa tai į krūvą. Tai ilgas ir kruopštus triūsas, 
kurio geriausia imtis saulei ryškiai šviečiant, nes ieškoti teks daug. 
La Loba nurodė mums, ko turime ieškoti: nesunaikinamo gyvybės 


pagrindo — kaulų. 


Tai, ką daro La Loba, galima įsivaizduoti kaip un-cuento mi- 
lagro, stebuklinės pasakos, atšvaitą. Ji mums rodo, kas naudinga ir 
reikalinga sielai. Tai istorija apie prisikėlimą, susiejanti anapusinį 
pasaulį su Laukine Moterim. Tai pažadas, jog giedodamos galime 
prišaukti tai, kas dar liko dvasioje iš laukinės sielos, kad ji vėl 
įgautų gyvą pavidalą. 

La Loba gieda kaulams, kuriuos pati surinko. Giedojimas reiš- 
kia sielos šauksmą. Giedodamos vienu įkvėpimu išsakome tiesą 
apie savo galią ir savo reikmes, įkvepiame sielą sergančiai arba 
trokštančiai prisikelti būtybei. Tam reikia nusileisti į giliausias 
didžiosios meilės ir jausmų gelmes, kol pajusime begalinį troškimą 
susilieti su pirmaprade Esybe, ir tik tada išlieti savo sielą. Štai ką 
reiškia giedoti kaulams. Būtų didelė klaida mėginti patirti tokį 
begalinės meilės jausmą iš savo mylimojo, nes surasti, surinkti ir 
sugiedoti kūrimo himną —tai moters darbas, kurį geriausia atlikti 
vienatvėje, dvasios dykumoje. 

Dabar pakalbėkime apie pačią La Loba. Kaip rodo dvasios 
simbolių žodynas, Senės simbolis yra viena iš labiausiai pasaulyje 
paplitusių archetipinių raiškų. Dar yra Didžioji Motina ir Tėvas, 
Dieviškasis Kūdikis, Triksteris, Žynė(-ys), Mergelė ir Bernelis, 
Karžygė ir Kvaišelis(-ė). Vis dėlto La Loba iš esmės skiriasi nuo 
visų kitų tuo, jog ji — nelyginant simbolinė šaknis, maitinanti visą 
instinktų sistemą. 

Šalies pietvakariuose senės archetipas dar gali būti suvokiamas 
kaip senoji La ue Sabe, Žinančioji. Aš pirmąkart supratau, kas 
ji yra, gyvendama Sangre de Cristo kalnuose Naujojoje Meksi- 
koje, tiesiai po Lobo viršukalne. Tokia sena ragana iš rančos man 
papasakojo, kad La Oue Sabe geriau nei bet kas pažįsta moteris, 
kad ji sukūrė moteris iš savo dieviškojo pado raukšlės; štai kodėl 
moterys — jautrios ir išmintingos, nes jos sukurtos iš odos ant 
pado, kuri viską jaučia. Toks įsivaizdavimas, kad padų oda labai 
jautri, turi tiesos grūdą: antai viena gana civilizuota kičių genties 
moteris kartą man papasakojo, kad pirmąsyk batus apsimovė bū- 
dama dvidešimties ir ligi šiol taip ir neįprato vaikščioti con los ojos 


vendados, su raiščiais ant kojų. 


Laukinė gamtos esmė turi daugybę vardų ir nuo amžių yra 
žinoma visoms tautoms. Štai keletas senųjų jos vardų: Dienų Moti- 
na —tai Dieviškoji Motina Kūrėja, sukūrusi visa, kas gyva ir juda, 
įskaitant ir Žemę bei Dangų; Motina Niksė viešpatauja viskam, kas 
randasi iš purvo ir tamsos; Durga valdo dangų ir vėją, taip pat ir 
žmonių mintis, iš kurių kyla visa tikrovė; Koatlikujė gimdo naują 
visatą — padūkusią neklaužadą, tad kaip motina vilkė ji kanda savo 
mažyliui į ausį, norėdama suvaldyti; Hekatė — senoji aiškiaregė, 
kuri „pažįsta savus“ ir skleidžia aplink save humuso ir Dievybės 
kvapą. Jų yra dar daug, be galo ir be krašto. Tai būtybės, kurios 
gyvena kalno gelmėse, toli dykumoje ir gūdžiame požemyje. 

Kokiu vardu ją bevadintume, La Loba įkūnija jėgą, iškylančią 
iš praeities — asmeninės, neįžvelgiamos, kadangi ji pergyveno jau 
daugelį kartų ir yra neįsivaizduojamai sena. Ji — tai moterų siekių 
ir ketinimų sergėtoja. Ji saugo moteriškąją tradiciją. Ji puikiai 
nujaučia ateitį, baltu valkčiu aptraukta šios senos raganos akis 
nepaprastai įžvalgi; ji vienu metu gyvena laike į priekį ir atgal, o 
šokdama į vieną pusę atitaiso kitą. 

Toji senė, ta Žinančioji, gyvena mumyse. Ji tarpsta slaptin- 
gose moterų sielos-psichikos gelmėse, jos buveinė — seniausioji 
ir gyvybingoji laukinė Esybė. Tai toji vieta laike, kur moterų 
dvasia pasitinka vilko dvasią, kur susilieja protas ir instinktai, kur 
giluminė moters gyvybė maitina jos kasdienybę. Tai taškas, kur 
Aš ir Tu susitikę bučiuoja vienas kitą, kur moterys aistringai ir 
pašėlusiai bėga drauge su vilkais. 

Ši senė jungia racionalųjį pasaulį ir mito pasaulį. Ji — nelyginant 
smagratis, ant kurio abu jie sukasi. Tas plotas tarp šių pasaulių — 
sunkiai nusakoma vieta, kurią vos pajutę mes tikrai atpažįstame, 
tačiau pabandžius ją apibūdinti visi jos atspalviai ir šešėliai ima 
kisti ir mainytis, sprūsdami mums iš akių; tuomet telieka nebent 
pasikliauti poezija, muzika, šokiu ar legenda. 

Yra manančių, jog imuninė organizmo sistema įsišaknijusi kaip 
tik šioje paslaptingoje dvasios srityje, kaip ir visa, kas mistiška: 
visi archetipiniai mūsų vaizdiniai bei troškimai, įskaitant nenu- 


maldomą Dievo ilgesį, potraukį prie visko, kas slapta ar nesuvo- 


kiama, bei visi dieviškieji mūsų instinktai, — beje, ir žemiškieji 
taip pat. Dar kiti pasakys, jog ir visa žmonijos istorija, šviesos 
šaknis, tamsos spiralė — irgi ten. Tai ne tuštuma — veikiau Rūko 
būtybių karalystė, kur visa kas jau yra, bet drauge — dar ne visai, 
kur šešėliai apčiuopiami, o materija — permatoma. 

Viena, ką galima tvirtai pasakyti apie šią sritį — tai, kad ji labai 
sena... senesnė ir už vandenynus. Bet amžiaus ji neturi, nės yra 
amžina. Laukinės Moters archetipas, besiskleidžiantis instinkty- 
viosiose dvasios gelmėse, sudaro šio sluoksnio pamatą. Nors mūsų 
sapnuose bei kūryboje ji gali įgauti daugybę įvairiausių pavidalų, 
ji kyla ne iš motinos, ne iš mergelės ir ne iš subrendusios moters 
lygmens. Ji nėra ir mūsų viduje slypintis vaikas. Ji — ne karalie- 
nė, ne amazonė, ne meilužė, ne pranašautoja. Ji tiesiog yra tai, 
kas yra. Galite vadinti ją kaip norite: La Oue Sabe, Žinančiąja, 
arba Laukine Moterimi, arba La Loba; šaukite ją visais aukštais 
ir žemais, naujesniais ir pačiais seniausiais vardais, — ji liks tokia, 
kokia yra. 

Kaip archetipas Laukinė Moteris — tai neprilygstama ir ne- 
nusakoma jėga, nešina galybe idėjų, vaizdinių, savybių, kurias ji 
siūlo žmonijai. Archetipas būna visur, bet paprastai, kasdieniškai 
jo nepamatysi. O tai, ką galima jame įžvelgti tamsoje, nebūtinai 
pamatysi saulei šviečiant. 

Užsilikusių archetipo pėdsakų galima pastebėti pasakose, lite- 
ratūroje, poezijoje, dailėje ir religijoje aptinkamuose įvaizdžiuo- 
se bei simboliuose. Gali pasirodyti, kad jo švytėjimas, balsas ir 
aromatas skirti būtent tam, kad priverstų mus liautis domėjusis 
mėšlu ant nuosavos uodegos ir protarpiais leistis kelionėn tarp 
žvaigždžių. 

Ten, kur gyvena La Loba, fizinis kūnas, pasak poeto Tony'io 
Moffeito, darosi panašus į „spindintį žvėrį“, o imuninę organizmo 
sistemą, daugelio anekdotiškų liudijimų duomenimis, sąmoningas 
mąstymas gali ir sustiprinti, ir susilpninti. La Loba buveinėje dva- 
sios pasirodo apčiuopiamu pavidalu, o La voz mitolėgica, mitinis 
balsas iš dvasios gelmių, byloja kaip poetas ir pranašas. Dvasinę 


vertę turinčius dalykus galima atgaivinti net ir po mirties. Beje, 


visų kada nors pasaulyje sukurtų pasakų bei istorijų ištakos glūdi 
kieno nors potyriuose šioje nenusakomoje dvasios žemėje bei 
mėginimuose tai, kas patirta, išsakyti. 

Ši tarp dviejų pasaulių esanti vieta turi daugybę pavadinimų. 
Jungas pakaitomis vadindavo ją tai kolektyvine pasąmone, tai ob- 
jektyviąja psichika, tai psichoidine pasąmone, — turėdamas omeny 
sunkiausiai nusakomą kolektyvinės pasąmonės klodą. Pastarąją jis 
laikė vieta, kurioje slypi bendrosios biologinio ir psichologinio 
pasaulių ištakos, kur biologija gali susilieti su psichologija, įtakoda- 
mos viena kitą. Kiek siekia žmonijos atmintis, būtent šioje vietoje, 
kaip ją bevadintume — Snauduliu, Rūko būtybių buveine ar ply- 
šiu tarp dviejų pasaulių, — prasideda visi apsireiškimai, stebuklai, 
fantazijos, įkvėpimai bei visokiausi stebuklingi išgijimai. 

Nors ši sritis skleidžia didžiulius dvasinius turtus, prie još 
liestis reikia atsargiai ir gerai pasirengus, antraip gali apimti pa- 
gunda palaimingai nuskęsti ten patirtoje ekstazėje. Palyginti su 
ja, įprastinė gyvenimiška tikrovė gali pasirodyti perdėm mono- 
toniška ir neįdomi. Šia prasme giluminiai psichikos klodai yra 
nelyginant ekstazės spąstai, iš kurių Žmonės sugrįžta nusilpę, 
prisirinkę tuščių teorijų bei miglotų vaizdinių. O taip neturėtų 
būti. Iš ten turėtume grįžti kaip reikiant apsišvarinę ir išsimaudę 
gaivinančiuose įkvėpimo vandenyse, visu kūnu tebejausdami jų 
paliktą šventybės aromatą. 

Kiekviena moteris turi potencialią galimybę pasinerti į šią Rio 
Abajo Rilo, upę, tekančią po upe. Ten galima patekti medituo- 
jant, šokant, rašant, piešiant, meldžiantis, dainuojant, grojant, 
aktyviai fantazuojant ar užsiimant dar kokia nors intensyvaus 
sąmonės būsenos pasikeitimo reikalaujančia veikla. Moterį į šią 
tarp dviejų pasaulių esančią sritį atveda nenumaldomas ilgesys 
ir troškimas kažko, ką ji vos akies kampučiu teįstengia pamatyti. 
Ten ji patenka ėmusis tikros ir gilios kūrybos, sąmoningai siek- 
dama vienatvės arba gilindamasi į bet kurią meno sritį. Ir netgi 
kaip reikiant ištobulinus šiuos įgūdžius, daug kas iš to, kas vyks- 
ta šiame nenusakomame pasaulyje, taip ir lieka mums paslaptis, 
nes prieštarauja visiems mūsų žinomiems fizikos ir racionaliojo 
mąstymo dėsniams. 


Apie tai, kaip atsargiai reikia įžengti į šią dvasinę būseną, pa- 
sakoja trumpa, bet įtaigi legenda apie keturis rabinus, nepaprastai 


troškusius išvysti švenčiausiąjį Ezechielio ratą. 


————— 


Keturi rabinai 


IENĄ NAKTĮ keturiems rabinams apsireiškė angelas ir, paža- 
dinęs juos, nunešė į septintą Septintojo Dangaus skliautą. 
Ten jie išvydo švenčiausiąjį Ezechielio ratą. 

Leidžiantis atgal į Žemę iš Pardes, Rojaus, vienam iš mačiusių 
tokią nepaprastą grožybę rabinų pasimaišė protas, tad jis iki savo 
amžiaus galo taip liko klaidžioti po pasaulį, kažką nesuprantamai 
vapėdamas. Antrasis rabinas ciniškai pareiškė: „O, Ezechielio ratas 
man tiesiog prisisapnavo. Iš tiesų juk ten nieko nebuvo!“ Trečiasis 
rabinas ėmė kaip apsėstas be perstogės malti apie tai, ką matęs, kaip 
ten viskas buvę įrengta ir ką visa tai reiškia... Bepostringaudamas 
jis išklydo iš kelio ir išdavė savąjį tikėjimą. Ketvirtasis rabinas 
buvo poetas. Jis pasiėmė popieriaus lapą, nendrelę rašymui ir įsi- 
taisęs po langu ėmė kurti eiles, apdainuodamas vakaro balandėlę, 
lopšyje miegančią savo dukrytę ir danguje žibančias žvaigždes. Ir 


nuo tada jo gyvenimas tapo nepalyginamai geresnis.? 


——————————————— 


Mes nežinome, kas ką tiksliai pamatė pakilęs į septintą Septintojo 
Dangaus skliautą. Bet žinome, jog susidūrimas su pasauliu, ku- 
riame slypi visa ko Esmės, leidžia mums išgirsti tai, ko paprasta 
žmogiška klausa neįstengia pagauti, pripildydamas sielą begalinės 
erdvės ir didybės pojūčio. Prisilietę prie tikrojo Žinančiosios eg- 
zistavimo pamato, reaguojame ir elgiamės taip, kaip mus verčia 


giliausioji integrali mūsų prigimtis. 


Iš šios istorijos matyti, kad išgyvenant giluminės pasąmonės 
sąlygojamus potyrius, teisingiausia — nepulti į kraštutinumus: ne- 
reikia nei pernelyg, nei per mažai žavėtis, nei perdėm garbinti, nei 
ciniškai neigti; verta būti drąsiam, tačiau ne beatodairiškam. 

Puikioje savo studijoje „Transcendentinė funkcija““ Jungas per- 
spėja, kad siekdami aukščiausiojo Aš patyrimo, kai kurie žmonės 
yra linkę pernelyg estetizuoti Dievo arba savojo Aš išgyvenimus, 
kiti — priešingai — jų neįvertina, treti pervertina, o ketvirtieji, 
kurie tam nepasirengę, gali net rimtai nukentėti. Bet bus ir tokių, 
kurie sugebės rasti būdą įvykdyti tai, ką Jungas vadino „moraline 
priederme“:iki galo išgyventi ir išreikšti tai, ką suprato ir išmoko, 
nusileidę arba pakilę iki pirmapradžio Aš. 

Ši moralinė priedermė, apie kurią jis kalba, reiškia nebijoti iš- 
gyventi to, ką patiriame, kur tai benutiktų: dvasiniuose Eliziejaus 
laukuose, mirusiųjų salose, kaulais nusėtose dvasios dykynėse, 
ant kalno skardžio, ant uolėto jūros kranto ar svaigioje anapusy- 
bėje, — bet kur, kur tiktai La Oue Sabe kvėptelės į mus, visiems 
laikams mus pakeisdama. Mūsų užduotis — parodyti, kad į mus 
buvo kvėptelėta: išreikšti, atiduoti, išdainuoti, išgyventi šiapusi- 
niame pasaulyje tai, kį gavome ir patyrėme netikėtai praregėję, 
ką mums atskleidė mūsų kūnas, sapnai ar visokiausios kelionės. 

La Loba primena daugelį pasaulio tautų mitų, kuriuose pasa- 
kojama apie mirusiųjų atgaivinimą. Egiptiečių mitologijoje Izidė 
atlieka šią paslaugą savo mirusiam broliui Ozyriui, kurį kasnakt 
nužudo ir į gabalus sukapoja piktasis brolis Setas. Izidė per naktį 
triūsia nuo sutemų iki aušros, kad spėtų iki ryto vėl sudėti savo 
brolį, nes kitaip saulė nepatekės. Kristus prikėlė iš numirusių 
Lozorių, kuris jau buvo miręs taip seniai, kad net „smirdėjo“. 
Demetra kartą per metus susigrąžina iš Mirusiųjų šalies savo 
blyškiaveidę dukterį Persefonę. O La Loba gieda kaulams. 

Toks ir yra mūsų moteriškos meditacijos tikslas — surinkti ir 
prikelti negyvas ir išblaškytas savo pačių dalis, iš naujo sudėti 
negyvus ir išblaškytus paties gyvenimo aspektus. Būtybė, kuri at- 
kuria tai, kas jau mirę, visuomet būna dvilypė archetipinė figūra. 
Motina Kūrėja visuomet yra ir Motina Mirtis; ir atvirkščiai. Tokia 


dvilypė prigimtis ir dvejopa užduotis lemia, kad turime išsiugdyti 
dar vieną nelengvą sugebėjimą: išmokti suprasti, kas aplink mus 
bei mumyse pačiose privalo gyventi, o kas — mirti. Mūsų dar- 
bas — nustatyti, kiek kam skirta laiko; ir leisti numirti tam, kam 
metas mirti, o kam lemta gyventi — leisti gyventi. 

Moterims „El rio abajo rio, upės, tekančios po upe, pasaulyje“, 
Kaulų Moters buveinėje, slypi pati tikriausia informacija apie 
daigus, šaknis ir pasaulio sėklą. Meksikoje sakoma, esą moterys 
nešiojančios Ia luz de la vida, gyvenimo šviesą, kuri slypinti ne 
moters širdyje ir ne akyse, o en los ovarios, jos kiaušidėse, į kurias 
dar prieš jai gimstant buvo sudėtos visos sėklos. (Atitinkamas vyrų 
organas, jei toliau gilinsimės į vaisingumo sampratą bei sėklos 
prigimtį, yra kapšelis — los cojones, sėklidės.) 

Štai kokių žinių bei išminties turėsime įgyti, būdamos greta 
Laukinės Moters. Giedodama La Loba remiasi žinojimu, einan- 
čiu iš los ovarios, iš jos kūno gelmių, jos proto ir sielos gelmių. 
Simboliniai sėklos ir kaulų įvaizdžiai yra gana artimi. Turėdamos 
šaknį, pamatą, visa ko pradžią, turėdamos sėklų, galime ištaisyti bet 
kokią sumaištį ir netvarką, iš naujo apsėti nusiaubtus plotus, duoti 
laukams pailsėti, išmirkyti sudžiūvusius grūdus, kad išbrinktų, o 
paskui lengviau išsprogtų ir išleistų daigus. 

Turėti sėklų reiškia turėti gyvybės raktą. Gyventi sėklos cik- 
lais — tai šokti per gyvenimą, šokti į mirtį ir to paties šokio ritmu 
vėl grįžti į gyvenimą. Būtent tai ir yra pats seniausias, pirmapradis 
Gyvybės ir Mirties Motinos įsikūnijimas. Kadangi ji nuolat su- 
kasi šiame nenutrūkstamame ciklų rate, pavadinau ją Gyvybės/ 
Mirties/Gyvybės Motina. 

Jeigu ko nors netekome, būtent į ją turime kreiptis, jai pasi- 
guosti ir jos išklausyti. Dvasinis patarimas, kurį ji duoda, neretai 
būna griežtas ar sunkiai įgyvendinamas, bet visuomet atnešantis 
pokyčius ir atgaivą. Todėl, kai ko nors netenkame, turime eiti pas 
senę, kuri nuolatos gyvena sunkiai pasiekiamose dubens gelmėse. 
Ji gyvena būtent tenai — pusiau viduje, pusiau išorėje, kuriančios 
ugnies liepsnose. Tai puiki vieta moteriai, visai šalia vaisingųjų 
huevos, kiaušinėlių, jos moteriškų sėklų. Ten glūdi mažiausios 


idėjų kruopelytės ir patys didžiausi mūsų sumanymai, laukdami, 
kol savo sprendimais ir veiksmais leisime jiems įsikūnyti. 

Įsivaizduokime šią senę kaip pirmapradę būtybę, kuriai du 
milijonai metų." Ji ir yra ta tikroji Laukinė Moteris, gyvenanti po 
žeme ir tuo pat metu — jos paviršiuje. Ji gyvena per mus ir mu- 
myse, taip pat ir aplinkui mus. Dykumai, miškams ir žemei, ant 
kurios stovi mūsų namai, juk daugiau nei du milijonai metų. 

Mane visuomet žavi moterų pomėgis rausti ir kapstyti žemę. 
Rudenį jos sodina pavasarinių gėlių svogūnėlius. Pavasarį kiša 
pajuodusias rankas į riebią dirvą, persodindamos aitriai kvepian- 
čius pomidorų daigus. Man regis, jos bando prisikasti iki dviejų 
milijonų metų senės. Mėgina užčiuopti jos kojas ar rankas. Nori 
pasidovanoti ją sau, nes tik su ja patiria pilnatvės ir taikos su sa- 
vimi jausmą. 

Be jos moteris apima nerimas. Dauguma mano pacienčių, su 
kuriomis per ilgus metus teko dirbti, pirmąjį psichoanalizės sean- 
są pradėdavo kokia nors tokio pobūdžio fraze: „Na, aš jaučiuosi 
lyg ir neblogai, bet vis dėlto kažkas negerai“. Man regis, tokia 
būsena — anokia paslaptis. Akivaizdu, kad jos priežastis — žemės 
trūkumas. O koks vaistas? La Loba. Ieškokite dviejų milijonų 
metų amžiaus senės. Ji globoja mirusį ir mirštantį moteriškumą. 
Ji — tai tiltas tarp gyvųjų ir mirusiųjų. Ji gieda kūrybos giesmes 
kaulams. 

Ši senė, ši Laukinė Moteris — tai La voz mitolėgica, mitinis 
balsas, žinantis praeitį ir seniausią mūsų istoriją, ir saugantis ją 
mums, įamžintą pasakose bei legendose. Kartais ji aplanko mus 
sapnuose tartum bekūnis, bet kerintis balsas. 

Būdama ir senė, ir mergelė, ji demonstruoja, ką reiškia būti 
ne susenusiai, tačiau išmintingai. Kūdikiai gimsta, apdovanoti 
instinktyviąja išmintim. Jie tiesiog kaulais jaučia, kas gera ir kį 
daryti. Tai įgimta. Jei moteris sugeba išsaugoti šią dovaną — jau- 
nystėje būti senai, o senatvėje — jaunai, — ji visuomet žinos, kas 
jos laukia. O jeigu jinai tą gebėjimą prarado, tuomet kryptingomis 
dvasios pastangomis galima jį atgauti. 

La Loba, dykumos senė, ieško ir renka kaulus. Kaulai — tai 


archetipinis neįveikiamos tvirtybės simbolis. Juos ne taip lengva 


sunaikinti. Jų struktūra tokia, kad jie beveik nedega, jų praktiškai 
neįmanoma sutrinti į miltus. Mituose ir pasakose kaulai įkūnija 
neįveikiamą jėgą — sielą. Juk žinome, kad sielą galima sužeisti, 
net suluošinti, tačiau sunaikinti jos beveik neįmanoma. 

Sielą galima įkirsti ir sulenkti. Nusėti žaizdomis ir randais. 
Paženklinti ją ligos ženklais, apdeginti baime. Tačiau siela ne- 
miršta, nes požeminiame pasaulyje ją sergsti La Loba. Ji — kaulų 
rinkėja ir sergėtoja. 

Kaulai pakankamai kieti, kad užgautų, pakankamai aštrūs, kad 
pradurtų kūną, o seni ir suverti ant virvutės skimbčioja it stiklas. 
Gyvųjų kaulai ir patys yra gyvi — sugeba atsigaminti ir nuo- 
latos atsinaujinti. Gyvas kaulas būna padengtas nepaprastai 
švelnia „oda“. Regis, jame slypi tikrai stebuklingų gyvybinių 
galių. Net senas ir sudžiūvęs, jis tampa mažyčių gyvų pada- 
rėlių buveine. 

Vilko kaulai šioje legendoje įkūnija nesunaikinamą laukinės 
Esybės pradą, jos instinktyviąją prigimtį, tą nesugadintą būtybę, 
atsidavusią laisvei, kuri niekuomet nepakęs negyvos arba perdėm 
civilizuotos kultūros primetamų suvaržymų bei reikalavimų. 

Šioje legendoje vartojamos metaforos puikiai atspindi visą pro- 
cesą, kurio metu moteriai grąžinama jos laukinė, instinktyvioji 
prigimtis. Mumyse gyvena senė, kaulų rinkėja. Mumyse taip pat 
esama šios laukinės Esybės sielos — kaulų. Mes turime ir galimybę 
vėl atgauti pirmykštį kūną ir tapti tokios, kokios kadaise buvome. 
Mumyse yra kaulai, leidžiantys pasikeisti pačioms ir pakeisti savo 
pasaulį. Mes galime kvėpuoti, išreikšti savo tiesą ir savo troški- 
mus, — 0 visa tai drauge sudaro giesmę, tą kūrimo himną, kurį 
taip trokštame sugiedoti. 

Visa tai toli gražu nereiškia, jog turėtume vaikščioti nesišukavi 
sios, su gaurais, uždribusiais ant akių ir pajuodusiomis panagėmis. 
Taip, mes išliekame žmogiškos būtybės, bet ir žmogiškumo ne- 
praradusios moters viduje glūdi instinktyvi žvėries prigimtis. Ir 
tai ne kokia nors romantiška komiksų veikėja. Ji turi tikrus dantis, 
kuriuos tikrai gali iššiepti, yra be galo dosni ir kilniaširdė, turi 


neprilygstamą klausą, aštrius nagus, švelnią gauruotą krūtinę. 


Šiai būtybei reikia laisvės judėti, kalbėti, pykti bei kurti. Ji 
ištverminga, atspari ir turi išlavintą intuiciją. Ji puikiai išmano 
dvasinius gimimo ir mirties reikalus. 

Šiandien jumyse esanti senė rankioja kaulus. Ką ji nori atkurti? 
Ji — tai dvasinė Aš, sielos namų kūrėja. Ella lo hace a mano, ji savo 
rankomis kuria ir perkuria sielą. Ką gi ji kuria jums? 

Net ir pačiomis geriausiomis sąlygomis sielą protarpiais tenka 
atnaujinti. Panašiai kaip plūktiniai nameliai, statomi čia, Ame- 
rikos pietvakariuose, ji tolydžio apsilaupo, aptrupa, nusiplauna. 
Bet visuomet pamatysi kokią nors tuklią, į šlepetes įsispyrusią 
senutę, glaistančią tokio namelio sienas. Ji minko molį, atskie- 
džia vandeniu, paskui įmaišo šiaudų ir visą tą masę sukrečia ant 
sienų, išploja, užglaisto, ir žiū — namelis vėl kaip naujas. O jei 
ne ji, tikriausiai jau būtų sukrypęs. Ar po pirmo smarkaus lietaus 
pavirtęs glitaus molio krūva. 

Šitaip ji prižiūri ir mūsų sielą. Jei ne ji, kaipmat prarastume 
savo pavidalą. Netekę jos paramos bei palaikymo, praradę ryšį su 
ja, Žmonės tampa bedvasiai ar pasmerkti. Ji savo rankomis atku- 
ria, sutaiso sielos namus ir pastato naujus. Ji visuomet ryši seną 
prijuostę, o suknelės apačia iš priekio būna nutįsusi labiau, nei iš 
užpakalio. Ji nuolatos lipdo, glaisto, tapšnoja. Ji — tai sielos kūrėja, 
vilkų gaivintoja, visokių laukinių dalykų sergėtoja. 

Todėl aš su meile ir vaizdingai sakau jums: kas jūs bebūtu- 
mėt —juodoji vilkė, šiaurinė pilkė, pietų rudoji ar poliarinė bal- 
toji, — jumyse slypi pirmapradė instinktyvioji būtis. Galbūt kam 
nors ir nepatiks, jei pamiršusi išmoktas mandagumo taisykles, 
strykčiosite iki lubų iš džiaugsmo ar pulsite žmonėms ant kaklo 
pasitikdama, bet vis tiek taip darykite, jeigu jums norisi. Gal 
vienas kitas ir atšoks nuo jūsų išsigandęs ar pasibjaurėjęs, bet jūsų 
mylimajam toks neįprastas jūsų elgesys tikrai patiks, — aišku, jei 
jis arba ji iš tiesų yra jūsų mylimasis. 

Kai kam, žinoma, nepatiks, jei uostinėsite daiktus, norėdama ge- 
riau juos perprasti. Tiktai gink Dieve nesumanykit virsti aukštielninka 
ir mataruoti letenomis! Negera mergaitė. Bloga vilkė. Netikęs šuo. 
Ar tikrai? Ne. Nagi, drąsiau pirmyn! Džiaukitės gyvenimu! 


Norėdami sustyguoti sielą, žmonės imasi meditacijos. Arba 
kreipiasi į psichoterapeutus ir psichoanalitikus. Dėl to jie tyri- 
nėja savo sapnus, imasi meninės kūrybos. Dar kiti buria iš Taro 
kortų arba „I Ching“, šoka, groja, vaidina, domisi poezija arba 
karštai meldžiasi. Būtent dėl to mes darome visa tai, ką darome. 
Šitaip mes bandome surinkti kaulus. O surinkę turime atsisėsti 
prie ugnies ir gerai pagalvoti, kokią giesmę reikės giedoti šiems 
kaulams — kūrimo ar atkūrimo giesmę. Joje turi slypėti tiesa. 

Štai kokius klausimus vertėtų sau užduoti, kad nustatytume, 
kokia turi būti giesmė, ta tikroji mūsų giesmė: kas gi nutiko mano 
sielos balsui? Kokius kaulus savo gyvenime esu palaidojusi? Koks 
mano santykis su instinktyviąja prigimtim? Kada paskutinįsyk esu 
laisvai ir nevaržomai bėgusi? Kaip man atgauti savo gyvenimą? 
Kur dingo La Loba? 

Senė gieda kaulams, ir jai begiedant jie vėl apsitraukia kūnu. 
Mes irgi galime vėl „įsikūnyti“, išliedamos sielą savo surinktiems 
kaulams. Išliedamos savo ilgesį, sielvartus ir troškimus kaulams 
tų, kokios mes buvome jaunystėje, kaulams to, ką žinojome 
prieš daugelį amžių, ir to, ko tikimės sulaukti ateityje, mes sto- 
vime keturpėsčios, ant visų keturių kojų. Išliedamos savo sielą, 
mes atgyjame. Mes jau nebe tos išskydusios, beformės ir trapios 
būtybės. Ne, dabar mes jau „tampame“, mes keičiamės ir trans- 
formuojamės. 

Kaip irtie išdžiūvę kaulai, iš pradžių mes neretai jaučiamės lyg 
būtume dykumoje. Jaučiamės beteisės, svetimos, nereikalingos 
netgi kaktuso kerui. Senovės žmonės dykumą laikė dieviškojo 
atsivėrimo vieta. Bet moteriai čia slypi kur kas didesnių dalykų. 

Dykumoje gyvybė tarsi kondensuota, prisodrinta, kryptinga. 
Bet koks gyvas daiktas leidžia šaknis link to vienintelio, paskuti- 
nio vandens lašelio, kurį dar gali pasiekti, o gėlės, kad išsaugotų 
drėgmę, išskleidžia žiedelius tik prieš aušrą ir vėlai vakare. Dyku- 
moje gyvenimas kuklus, bet stebuklingas, ir didžiuma jo vyksta 
po žeme. Panašiai gyvena ir daugelis moterų. 

Dykumoje nepamatysi sodrios žalumos, kaip miške arba džiun- 


glėse. Joje gyvybė labai intensyvi ir paslaptinga. Daugelis iš mūsų 


esame taip gyvenusios: iš paviršiaus — vos pastebimos, o viduje, po 
žeme, gyvenimas tiesiog kunkuliuoja. La Loba mums atskleidžia, 
kokių lobių galime aptikti tokiose dvasios gelmėse. 

Moters dvasią į dykumą atvilioja koks nors atbalsis, anksčiau 
patirti žiauru mai arba draudimas laisviau išsiskleisti žemės pa- 
viršiuje. Kaip dažnai moteris jaučiasi gyvenanti tuštumoje, kur 
galbūt auga tiktai vienas vienintelis kaktusas, išskleidęs vieną 
vienintelį ryškiai raudoną žiedą, o į visas puses per 500 mylių 
aplink plyti neaprėpiamos dykros! Tačiau moters, kuri sugebės 
nueiti 501 mylią, laukia atlygis. Nedidukas tvirtas namelis. O 
jame — senė. Ji laukia mūsų. 

Yra moterų, kurioms dvasios dykuma nepatinka. Tenykštis 
skurdas ir tuštuma jas gąsdina. Jos atkakliai mėgina užvesti su- 
rūdijusį kledarą, nusikratyti juo iki plento ir kaip nors nusigauti 
į įsivaizduojamą spindintį dvasios didmiestį. Bet joms tenka 
skaudžiai nusivilti, mat nei gyvenimo džiaugsmo, nei laukinio 
šėlsmo ten nėra. Tai galima rasti tik dvasiniame pasaulyje, tuose 
plotuose, besidriekiančiuose tarp dviejų pasaulių, — Rio Abajo Rio, 
toje paslaptingoje upėje, tekančioje po upe. 

Nekvailiokite! Verčiau grįžkit atgal, po tuo vienatiniu ryš- 
kiai raudonu žiedu, sukaupkit jėgas ir nužygiuokit tą paskutinę 
sekinančią mylią. Prieikit prie tų sukrypusių durų ir pabelskite. 
Įšliaužkit urvan. Įsiropškite per sapno langą. Išsijokit dykumos 
smėlį ir pažiūrėkit, kas liks saujoje. Tai vienintelis darbas, kurį 
mes privalome atlikti. 

Reikia psichoanalitiko patarimo? 

Eikite rinkti kaulų. 


II SKYRIUS 


——— 


— 


Susekti užpuoliką: pirmoji 
iniciacija 


Mėlynbarzdis 


Kiekviename žmoguje slypi daugybė kitų būtybių — kiekviena 
su savo vertybėmis, motyvais, sumanymais. Kai kurios psicholo- 
ginės metodikos siūlo sugaudyti visas šias būtybes, suskaičiuoti, 
duoti joms vardus, sukaustyti pavalkais, kol ims klusniai kinkuoti 
ristele tarytum nustekenti vergai. Bet šitaip padarę, užgesintume 
padūkusius žiburėlius, šokančius moters akyse, atvėsintume karštą 
jos širdies liepsną, užpūstume visas žiežirbas. Todėl mūsų užduo- 
tis —ne niokoti jos įgimtą grožį, o sukurti visoms toms būtybėms 
tinkamą gyvenimo aplinką, kad tarp jų esantys menininkai galėtų 
kurti, meilužiai — mylėti, o gydytojai — gydyti. 

Tačiau ką daryti su tomis mūsų viduje slypinčiomis būtybėmis, 
kurios tokios piktos ir pašėlusios, kad lengvai gali mus pačius 
sunaikinti? Net ir joms reikėtų surasti tinkamą vietą, bet tokią, 
iš kur jos negalėtų ištrūkti. Ypač vieną iš jų, patį klastingiausią 
ir galingiausią dvasios bėglį, turėtume tučtuojau pričiupti ir už- 
daryti. Toji būtybė — tai prigimtinis grobuonis. 

Nors daugelio žmogiškųjų kančių priežastis — netikęs auklėji- 
mas, vis dėlto ir pačioje žmogaus sieloje egzistuoja vienas įgimtas 


contra naturum aspektas — jėga, nukreipta prieš prigimtį. Šis contra 
naturum aspektas priešinasi viskam, kas pozityvu: pažangai, darnai, 
laukinei moters prigimčiai. Šis pagiežingas ir žiaurus priešas gims- 
ta drauge su mumis, ir netgi nepaisant geriausio tėvų auklėjimo, 
vienintelis šio užpuoliko tikslas — visus sankryžose atsišakojančius 
kelius paversti aklikeliais. 

Šis galingas grobuonis! moteriai protarpiais pasirodo sapnuose. 
Jis sugriauna net pačius slapčiausius ir ilgiausiai puoselėtus su- 
manymus. Jis atskiria moterį nuo intuityviosios jos prigimties. 
O jam baigus savo naikinantį žygį, moteris lieka bejausmė, iš- 
sekusi, tarsi negyva, nebeturinti jėgų gyventi ir teįstengianti tik 
bejėgiškai žiūrėti, kaip ankstesnės jos idėjos bei jausmai be žado 
guli jai po kojų. 

Pasakoje apie Mėlynbarzdį kalbama būtent apie tai. Šiaurės 
Amerikoje populiariausios šios pasakos versijos yra vokiškos bei 
prancūziškos kilmės. Bet aš pateiksiu jums savą literatūrinį va- 
riantą, kuriame susipynę prancūziški ir slaviški motyvai, panašiai 
kaip toje pasakoje, kurią man pasekė tetulė Kati iš Čibrako, netoli 
Dombovaro, Vengrijoje. Valstietės pasakotojos paprastai pasaką 
apie Mėlynbarzdį pradeda nurodydamos kokį nors pažįstamą, pa- 
žinojusį ką nors, kas pažinojo dar ką nors, mačiusį baisų šiurpaus 
Mėlynbarzdžio galo įrodymą. Taigi, klausykitės. 


——-A—l—-?—l——l—-———————T— 


AS“ KALNUOSE, baltųjų seserų vienuolyne, ligi šiol sau- 
gomas barzdos kuokštas. Niekas nežino, kaip ir iš kur jis 
ten atsirado. Žmonės šneka, kad vienuolės ir palaidojusios tai, 
kas bebuvo likę iš suniokoto kūno, nes daugiau niekam nekilo 
ranka jo liesti. Dievas žino, kam vienuolės saugo tokią relikviją, 
bet tai tiesa. Viena mano pažįstamos draugė savo akimis yra ją 
mačiusi. Ji sako, kad barzda tikrai mėlyna, netgi indigo spalvos. 
Ji esanti mėlyna kaip ledas ant ežero, kaip urvo anga vidurnaktį. 
Ši barzda kadaise priklausė tokiam nevykėliui raganiui, tokiam 
milžinui mergininkui; ir vadino jį Mėlynbarzdžiu. 


Kalbama, kad jis merginęs iš karto tris seseris. Bet visos taip 
bijojo jo keistos mėlynos barzdos, kad slėpdavosi vos jį pama- 
čiusios. Kad įtikintų jas savo gerumu, jaunikis pakvietė visas tris 
pajodinėti po mišką. Sutartą dieną jis atvyko vedinas žirgais, pa- 
dabintais varpeliais su raudonoinis juostomis, padėjo seserims ir 
jų motinai ant jų užsėsti, ir visi drauge nušuoliavo į mišką. Visą 
dieną smagiai sau jodinėjo, o skalikai lakstė priešaky ir aplinkui 
raitelius. Sumanę pailsėti, apsistojo po didžiuliu medžiu, ir Mė- 
lynbarzdis linksmino viešnias pasakodamas smagias istorijas ir 
vaišindamas visokiausiais skanėstais. 

„Na, gal tas Mėlynbarzdis ne toks jau ir blogas“, — ėmė manyti 
seserys. 

Visos grįžo namo be perstogės plepėdamos apie tai, kaip įdo- 
miai praleidusios dieną ir kaip linksma joms buvę. Bet netrukus 
dviejų vyresniųjų seserų baimė ir įtarumas vėl paėmė viršų, ir 
jos davė sau žodį daugiau nebesimatyti su Mėlynbarzdžiu. Tiktai 
jaunėlė sesuo ir toliau galvojo, kad jei jau vyriškis moka būti toks 
žavus, tai jis tikriausiai nėra blogas. Kuo labiau ji save įtikinėjo, 
tuo malonesnis jis jai atrodė, ir jo barzda rodėsi ne tokia jau ir 
mėlyna. 

Taigi, kai Mėlynbarzdis paprašė jos rankos, ji sutiko tekėti. 
Gerai viską apsvarsčiusi, ji nusprendė, kad likimas jai atsiuntė labai 
išsilavinusį ir kilnų jaunikį. Juodu susituokė ir išvyko gyventi į jo 
pilį miško glūdumoje. 

Kartą atėjęs jis tarė savo jaunajai žmonai: 

— Turiu kuriam laikui išvykti. Jei nori, pasikviesk čionai sa- 
viškius. Galit jodinėti po mišką, o jei pageidausi, liepk virėjams 
ištaisyti puotą. Daryk ką tinkama, ko tik tavo širdis geidžia. Štai 
imk visų pilies raktų ryšulį. Gali vaikščioti visur, kur tik nori, 
rakinti visas duris — ir į podėlius, ir į lobyną, kur panorėjusi; tiktai 
šiukštu neliesk šito mažo raktelio su užraitais. 

— Gerai, padarysiu, kaip sakai, — klusniai linktelėjo jaunamar- 
tė. — Man prie širdies tavo „pasiūlymas. Taigi keliauk sau sveikas, 
mielas mano vyre, dėl nieko nesirūpink ir grįžk kuo greičiau. 


Ir jis išjojo, o ji pasiliko viena. 


Netrukus jos aplankyti atvyko seserys. Kaip ir visos žemės 
mirtingosios, jos buvo labai smalsios ir tuoj puolė klausinėti, ką 
šeimininkas liepęs veikti, kol jo nebus. Jaunoji žmona džiugiai 
joms persakė: 

— Jis leido mums daryti viską, ką tik norime, leido eiti į visus 
kambarius, kur tik panorėsime, tik į vieną — ne. Bet aš net ne- 
žinau, kur tas kambarys. Turiu jo raktą, bet nežinau, nuo kurių 
jis durų. 

Seserys susigalvojo sau smagų žaidimą: išsiaiškinti, kurioms 
durims koks raktas tinka. Mėlynbarzdžio pilis buvo trijų aukštų, 
kiekviename jos sparne — po šimtą kambarių, tad ryšulyje buvo 
daugybė raktų, ir seserys iš širdies smaginosi, eidamos nuo vienų 
durų prie kitų ir rinkdamos joms raktus. Atidarius vienas duris, 
už jų pasirodydavo besą sudėti virtuvės rykai, už kitų — skrynios 
su auksu ir brangenybėmis. Ir ko tik nebuvo už visų tų durų, tad 
seserims darėsi vis įdomiau. Galiausiai, ištyrinėjusios visus pilies 
stebuklus, seserys nulipo į rūsį ir koridoriaus gale išvydo akliną 
sieną. Tai kam gi tas paskutinysis raktelis, tasai su užraitais? — laužė 
galvas jos. 

— Gal kartais jis netinka jokioms durims, — galiausiai nu- 
sprendė seserys. Bet vos tik ištarė šiuos žodžius, išgirdo keistą 
jo mažytes dureles, kurios kaip sykis trinktelėjo užsiverdamos. 
Pamėginus jas vėl atidaryti, durys — nė krust. Tuomet viena 
sesuo šūktelėjo: 

— Sesule, sesule, duokš greičiau raktą! Tikriausiai čia tos du- 
relės, kurioms tiks tas paslaptingas mažasis raktelis! 

Nieko nelaukusi, viena iš seserų įkišo į spyną raktą ir pasuko. 
Spyna sugergždė, durys atsivėrė, bet viduje buvo taip tamsu, kad 
nieko nesimatė. 

— Sesule, sesule, nešk čionai žvakę! 

Jos užžiebė žvakę, įnešė ją vidun ir visos vienu balsu sukliko 
nuo to, ką pamatė: ant grindų telkšojo kraujo klanai, pasieniais 
voliojosi pajuodę negyvėlių kaulai, o kampuose nelyginant obuo- 


liai buvo sukrautos kaukolių stirtos. 


Jos puolė laukan, užtrenkė duris, drebančiomis rankomis iš- 
traukė iš spynos raktą ir atsišliejo viena kitos, sunkiai gaudydamos 
kvapą iš siaubo. O Dieve! Dieve! 

Mėlynbarzdžio žmona pažvelgė į raktelį ir pamatė, kad jis su- 
teptas krauju. Nustėrusi mėgino sijono apačia nušluostyti raktą, 
bet kraujas ir vėl pasirodydavo. 

— O varge! — sukliko jinai. 

Seserys paeiliui stvarstė viena iš kitos raktą ir bandė jį nušveisti, 
kad atrodytų toks, koks buvęs, bet kraujo nuvalyti neįstengė. 

Mėlynbarzdžio žmona įsikišo raktelį kišenėn ir nulėkė į virtu- 
vę. Bet kol nubėgo, balta jos suknelė nuo kišenės iki pat apačios 
išsitepė krauju: iš raktelio lašas po lašo sunkėsi tamsiai raudonas 
kraujas. 

— Greičiau duokš man ašutų! — riktelėjo ji virėjui. 

Mėgino ašutais blizginti raktelį, bet kraujas nesiliovė lašėjęs. 

Ji išnešė raktelį į lauką, iš ugniavietės pasėmė saują pelenų 
ir bandė jais nušveisti kraują. Mėgino apdeginti raktelį ugnimi. 
Dėjo ant jo voratinklius, kad sustabdytų kraujoplūdį, tačiau niekas 
negelbėjo. Kraujas lašėjo kaip lašėjęs. 

— Ak, ką gi man daryti? — pravirko Mėlynbarzdžio žmona. — 
Imsiu ir paslėpsiu tą raktą. Įkišiu kur nors į spintą, užtrenksiu 
duris, ir baigta. Tai tiesiog baisus sapnas. Viskas bus gerai! 

Taip ji ir padarė. 

Kitą rytą grįžo jos vyras ir, vos įžengęs į pilį, pašaukė žmoną. 

— Na, kaip tau sekėsi, kol manęs nebuvo? 

— Puikiai, mano pone. 

— Kaip mano podėliai? — sududeno jis. 

— Puikūs, mano pone. 

— O lobynai? — suniurzgė jis. 

— Kuo puikiausi, mano pone. 

— Vadinasi, viskas gerai, žmonelė? 

— Taip, viskas gerai. 

— Na, — tyliai pratarė jis, — tai grąžink man raktus. 

Vos metęs žvilgsnį, jis iškart pastebėjo, kad vieno rakto trūksta. 


— O) kur mažasis raktelis? 


— Aš... Aš jį pamečiau. Na, taip, pamečiau. Jodinėjau po mišką, 
raktų ryšulys iškrito, ir vienas raktelis tikriausiai pasimetė. 

— Ką tu su juo darei, moteriške? 

— Aš... Aš... neprisimenu. 

— Nemeluok man! Greitai sakyk, ką darei su tuo raktu?! 

Jis ištiesė ranką, tarsi norėdamas paglostyti jai skruostą, tačiau 
tik sugriebė už plaukų. 

— Tu, nenaudėle! — suriaumojo jis ir bloškė ją žemėn. — Juk 
buvai tame kambaryje, ar ne? 

Jis atlapojo spintą — ant viršutinės lentynos užmestas raktelis 
skaisčiai raudonu krauju buvo užliejęs visas ten sukabintas jos 
šilko sukneles. 

— Tai dabar tavo eilė, balandėle! —sustugo Mėlynbarzdis ir nu- 
tempė ją žemyn, į rūsį, prie tų pačių baisiųjų durų. Kai jis įsmeigė 
į jas savo ugninį žvilgsnį, durys pačios atsivėrė. Viduje gulėjo visų 
ankstesniųjų Mėlynbarzdžio žmonų griaučiai. 

— O dabar —tu!!! —užriaumojo jis, tačiau žmona iš paskutiniųjų 
įsikibo į durų staktą ir nepaleido. 

— Maldauju, — ėmė prašyti ji, — leisk man susikaupti ir pasi- 
rengti mirčiai. Prieš atimdamas gyvastį, duok man tik ketvirtį 
valandos pasimelsti ir susitaikyti su Dievu. 

— Gerai jau, — burbtelėjo jis. — Bet turi tik ketvirtį valandos, 
ruoškis! 

Jo žmona kiek įkabindama užlėkė laiptais į savo menę ir pa- 
siuntė seseris į pilies kuorus. Ji priklaupė melstis, bet vietoj maldos 
žodžių šūktelėjo seserims: 

— Sesulės, sesulės! Ar neatjoja mūsų broleliai? 

— Nieko nematom, tušti lygūs laukeliai! 

Po minutės ji vėl šūktelėjo seserims, klausdama: 

— Sesulės, sesulės! Ar neatjoja mūsų broleliai? 

— Matom toli sūkurį, turbūt vėjas dulkes kelia! 

O Mėlynbarzdis tuo tarpu griausmingu balsu įsakė žmonai 
lipti žemyn, ketindamas nukirsti jai galvą. 

Bet ji ir vėl sušuko: 

— Sesulės, sesulės! Ar neatjoja mūsų broleliai? 


Mėlynbarzdis dar sykį pašaukė žmoną ir ėmė ropštis aukštyn 
akmeniniais laiptais. 

— Matom, matom!- atsiliepė jos seserys. — Jau atjoja mūsų 
broleliai, tuoj jie bus pilyje! 

O Mėlynbarzdis jau dundėjo koridorium į žmonos menę. 

— Tuoj aš tave pagriebsiu! — staugė jis. Jo žingsniai dunksėjo 
pilies grindimis it griaustinis, net sienų akmenys ėmė klibėti, o 
iš plyšių žemėn pabiro smėlis. 

Kai Mėlynbarzdis rankas išskėtęs įsiveržė pas ją, ketindamas 
stverti žmoną, jos broliai raiti ant žirgų irgi įšuoliavo į pilį, įlėkė į 
koridorių ir įpuolė į menę. Jie čiupo Mėlynbarzdį, išvilko į kiemą 
ir puolė jį kardais kapoti. Jie tol kirto ir badė, dūrė ir kapojo, kol 
galiausiai pribaigė Mėlynbarzdį, parmetė žemėn, o kruvinus jo 


palaikus paliko maitėdoms sudraskyti. 
—————————————— 


Prigimtinis dvasios grobuonis 


Santykių su laukine savo prigimtimi išplėtojimas — svarbiausia 
moters individualybės tapsmo dalis. Kad tai padarytų, moteris 
privalo nužengti į tamsą, tačiau pakeliui į ten arba atgal ji neturėtų 
negrįžtamai pakliūti į spąstus arba nelaisvėn, neturėtų galutinai 
pražūti. 

Pasaka apie Mėlynbarzdį kaip tik ir yra istorija apie tokį už- 
puoliką, juodą baisūną, slypintį kiekvienos moters sieloje, apie 
vidinį grobuonį. Jis — ta ypatinga ir nenuginčijama jėga, apie 
kurios egzistavimą privalu nuolat atminti ir kurią būtina pažabo- 
ti. O kad galėtų pažaboti prigimtinį dvasios grobuonį?, moteris 
privalo nuolatos puoselėti visas instinktyviąsias savo galias. Štai 
tik kai kurios iš jų: įžvalgumas, intuicija, ištvermė, atkaklumas, 
sugebėjimas mylėti, jautri pagava, toliaregiškumas, puiki klausa, 
mirusiųjų apgiedojimas, intuityvus gebėjimas gydyti ir nuolatinis 


kūrybinės ugnies kurstymas. 


Kad geriau atskleistume dramą, vykstančią kiekvienos moters 
sieloje, pasitelksime psichologinę visų šios pasakos aspektų in- 
terpretaciją. Mėlynbarzdis įkūnija labai gilų ir slaptą kompleksą, 
tūnantį moters gyvenimo paribyje, viską stebintį ir nuolatos 
tykantį progos stoti prieš ją. Beje, ir vyrų sieloje jis gali panašiu 
arba kitokiu pavidalu pasireikšti; tai senas ir nuolatinis abiejų 
lyčių priešas. 

Mėlynbarzdžio galią nelengva iki galo suvokti, kadangi ji — 
įgimta, vadinasi, slypinti kiekviename žmoguje nuo pat jo gimi- 
mo ir ta prasme neturinti sąmoningų ištakų. Vis dėlto aš manau, 
kad iš kai kurių užuominų galima nuspėti, kaip ji formavosi dar 
nesąmoningoje žmonijos būsenoje. Antai pasakoje Mėlynbarzdis 
vadinamas nevykėliu raganiumi. Taigi jis siejasi su analogiškomis 
kitų pasakų figūromis, kurios irgi įkūnija piktus dvasios grobuonis, 
vaizduojamus kaip iš pažiūros ganėtinai normalūs, o iš tiesų — ne- 
įsivaizduojamai pavojingi kerėtojai. 

Pasitelksime šį apibūdinimą kaip archetipo nuolaužą ir sugre- 
tinsime su tuo, ką apie nevykusį raganavimą arba nenusisekusius 
dvasinius polėkius žinome iš mito istorijos. Antai graikų Ikaras 
pernelyg priartėjo prie saulės, vaškiniai jo sparnai ištirpo, ir Ikaras 
nukrito žemėn. Zunių genties mite „Berniukas ir erelis“ pasako- 
jama apie berniuką, kuris beveik tapo erelių giminės nariu, tačiau 
nusprendė galįs nepaisyti Mirties dėsnių. Sykį, jam sklendžiant 
padange, vėjas nuplėšė nuo jo skolintas erelio plunksnas, vaikis 
nukrito ir užsimušė. Pasak biblinių mitų, Liuciferis troško pri- 
lygti Jahvei, todėl buvo nutrenktas į pragarą. Įvairių tautų folklore 
netrūksta pavyzdžių, kuomet burtininkų mokiniai per kvailumą 
ir pažeisdami Gamtos dėsnius mėgina atlikti tai, ko toli gražu 
nesugeba, ir už bausmę būna suluošinami arba patiria kitokių 
nelaimių. 

Analizuodami šiuos leitmotyvus, pastebėsime, kad juose 
vaizduojami grobuonys trokšta viešpatauti ir valdyti kitus. Jie 
psichologiškai kenčia nuo pernelyg didelio pasipūtimo ir perdėtų 
ambicijų, kai individas siekia pranokti Begalybę arba prilygti jai, 
nors būtent Begalybė tradiciškai valdo bei nukreipia paslaptingas 


Gamtos jėgas, tarp jų ir Gyvybės bei Mirties sferas, žmogaus pri- 
gimties dėsnius ir panašiai. 

Mituose ir pasakose matyti, kad bet kuris individas, pamėgi- 
nęs sulaužyti, pakeisti ar pakreipti Begalybės dėsnius, neišvengia 
bausmės: arba suvaržomos jo galimybės paslapčių ir magijos pa- 
saulyje (pavyzdžiui, prasikaltusiems burtininkų mokiniams nebe- 
leidžiama daryti stebuklų), arba jis ištremiamas iš Dievo pasaulio 
ir pasmerkiamas vienatvei, arba kitokiu būdu netenka ankstesnės 
malonės ir galių, patiria nesėkmę, luošumą, net mirtį. 

Įsivaizduodami Mėlynbarzdį kaip vidinę universaliojo mito 
apie tokį atstumtąjį išraišką, galbūt geriau suvoksime ir tą gilų, 
nepaaiškinamą vienatvės jausmą, tolydžio apimantį jį (mus), ka- 
dangi jis nuolatos kamuojasi tremtyje be jokios vilties sulaukti 
atpirkimo. 

Pasakoje apie Mėlynbarzdį susiduriame su tokia problema, 
kad, užuot pakurstęs ugnį jaunoje moters sieloje, jis yra sklidinas 
neapykantos ir trokšta užgesinti visas šviesas, ją visiškai nugramz- 
dindamas į tamsą. Nesunku įsivaizduoti, kad šiame piktavalio 
paveiksle įkalintas tasai, kuris kadaise troško pranokti šviesą ir 
už tai neteko dieviškosios malonės. Visai suprantama, kad toks 
pažemintas tremtinys paskui atkakliai ir negailestingai siekia at- 
imti šviesą iš kitų. Galime įsivaizduoti, kad jis tikisi įstengsiąs 
surinkti sau pakankamai sielos (sielų) ir tokiu būdu įžiebti galingą 
švytėjimą, kuris išsklaidytų aplink jį tvyrančią tamsą ir padarytų 
galą jo vienatvei. 

Šia prasme pasakos pradžioje susiduriame su grėsminga būty- 
be — pasmerktuoju. Ir būtent čia slypi viena iš esminių tiesų, kurias 
jaunėlė sesuo pasakoje ir visos moterys pasaulyje privalo įsisąmo- 
ninti: tiek mūsų viduje, tiek išorėje egzistuoja jėga, kuri priešinasi 
natūraliems mūsų prigimties instinktams, ir toji piktavalė jėga 
tiesiog yra tokia, kokia yra. Galime jos gailėtis, bet pirmiausia 
turime ją atpažinti ir išmokti apsisaugoti nuo jos grėsmingų kėslų, 
o galiausiai ir nukenksminti žudančią jos energiją. 

Visi gyvi padarai privalo žinoti: pasaulyje esama plėšrūnų. To 


nesuvokusi, moteris nė žingsnio negalės žengti nuosavame miš- 


ke, kad jos kaipmat nesudraskytų. Pažinti grobuonį — vadinasi, 
subręsti ir jau nebebijoti, kad per savo naivumą, nepatyrimą ar 
kvailumą tapsi jo auka. 

Kaip tikras plėšrūnas, Mėlynbarzdis netrunka suuosti, kad 
jaunėlė duktė juo susidomėjo, vadinasi, ji trokšta tapti auka. 
Jis paprašo jos rankos, ir pagauta jaunatviško džiugesio, kuris 
dažniausiai būna lengvabūdiško kaprizo, malonumo, laimės ir 
seksualinio smalsumo mišinys, ji pasako „taip“. Ar yra moteris, 


kuriai nepažįstamas toks scenarijus? 


Naivi moteris — auka 


Jaunėlė sesuo, būdama labiausiai nepatyrusi, suvaidina itin žmo- 
gišką naivios moters likimo istoriją. Ji laikinai pakliūva į savo 
vidinio grobuonies nelaisvę. Bet galiausiai jai pavyksta ištrūkti ir 
dargi tapti stipresnei, išmintingesnei, išmokti iš pirmo žvilgsnio 
atpažinti klastingą dvasios plėšiką. 

Šios pasakos pamatą sudaranti psichologinė istorija tinka ir 
vyresnei moteriai, taip ir neišmokusiai iki galo atpažinti vidinį 
grobuonį. Ko gero, ji vis iš naujo pradeda šį procesą, tačiau, sto- 
kodama paramos ar patarimo, jo nesugeba užbaigti. 

Štai kodėl taip pravartu mokytis iš pasakų: jos siūlo kelrodžius 
ir žemėlapius, todėl darosi įmanoma įveikti netgi tokias užduotis, 
kurios anksčiau rodėsi neįkandamos. Pasaka apie Mėlynbarzdį 
labai naudinga visoms moterims: tiek visiškai jaunutėms, kurios 
dar tik mokosi pažinti grobuonį, tiek ir vyresnėms, kurias jis 
galbūt kamavo ir persekiojo ištisus dešimtmečius ir kurios dabar 
rengiasi stoti su juo į paskutinę, žūtbūtinę kovą. 

Jaunėlė sesuo įkūnija kūrybinį dvasios potencialą, pasirengusį 
vešliam ir galingam žydėjimui. Tačiau ji laikinai išklysta iš tikrojo 
kelio, gera valia tapdama piktavalio grobiu, kadangi jos instinktai 
per silpni, kad pastebėtų klastą ir išvengtų pavojaus. 

Psichologine prasme jaunuoliai, vaikinai ir merginos, tarytum 
nė nesuvokia, kad gali tapti kieno nors grobiu. Kartais atrodo, kad 
gyvenimas būtų žymiai lengvesnis ir anaiptol ne toks skausmin- 


gas, jei visi jau gimtume sąmoningi. Tačiau taip nėra. Mes visi 
gimstame būdami dar tik užuomazgos, panašiai kaip potencialas 
ląstelės viduryje. Biologai šią užuomazgą ląstelėje apibūdina kaip 
potencialų darinį, kuris dar tiktai „taps“ Jos viduje slypi pirmapra- 
dė medžiaga, kuri ilgainiui išsirutulios ir kurios dėka mes tapsime 
išbaigta, susiformavusi būtybė. 

Todėl mes, moterys, ir siekiame pagreitinti užuomazgos raidą. 
Mėlynbarzdžio pasakoje kalbama apie šio dvasios centro, šios spin- 
dinčios ląstelės, sužadinimą bei lavinimą. Būtent siekdama tokio 
lavinimo, jaunėlė sesuo ir sudaro santuoką su jėga, kurią mano 
esant labai rafinuotą. Santuoka pasakoje atspindi naujo statuso 
siekimą ir rodo naują, tuoj išsiskleisiantį dvasios klodą. 

Vis dėlto jaunoji žmona apsigauna. Iš pradžių ji baiminosi Mė- 
lynbarzdžio, buvo atsargi. Tačiau malonus pasijodinėjimas miške 
priverčia ją nuslopinti savo intuiciją. Kone visos moterys bent sykį 
gyvenime yra taip pasielgusios. Galiausiai ji įtikina save, kad Mė- 
lynbarzdis visai nepavojingas — jis tik keistokas, ne toks, kaip visi. 
„Ak, kokia aš kvaila! Ir ko gi mane taip išmušė iš vėžių ta jo keista 
melsva barzdelė?“ Mat laukinė jos prigimtis visgi spėjo užuosti 
klastą ir suvokia, kad tas mėlynbarzdis tipas mirtinai pavojingas, 
tačiau naivi dvasia atsisako pasikliauti šia vidine nuovoka. 

Taip klysti labai būdinga jaunai mergaitei, kurios aliarmo si- 
stemos dar nesusiformavusios. Ji nelyginant be motinos likęs 
mažylis vilkiukas, kuris sau dūksta ir voliojasi laukymėje, nė ne- 
nujausdamas, kad paunksnėje tyko galiūnė lūšis. Net ir vyresnė 
moteris, jeigu ji tiek atitrūkusi nuo laukinių savo instinktų, kad 
beveik nebegirdi vidinio balso perspėjimų, gali lygiai taip pat 
naiviai šypsodamasi žengti stačiai pavojui į nasrus. 

Turbūt paklausite, ar negalima viso to išvengti? Jaunas mer- 
gaites, kaip ir gyvūnų jauniklius, plėšrūną atpažinti pirmiausia 
moko tėvai. Netekusi jų meilės ir globos, mergina labai greitai 
tampa auka. Geriau pagalvojusios, kone visos prisiminsime, kaip 
bent sykį gyvenime buvome pasidavusios kokiai nors užburiančiai 
idėjai ar kerinčiam individui, kurie, įsiropštę nakčia pro mūsų 


dvasios langą, užklupo mus visiškai nepasirengusias. Ir net jei toks 


vėlyvas lankytojas ant galvos mūvi kojinę, dantyse įsikandęs peilį, 
o ant pečių užsimetęs maišą pinigų, mes vis vien mielai patikime, 
kai jis pasisako dirbąs banke. 

Bet pasitaiko, kad net ir turėdamos išmintingus bei mylinčius 
tėvus, jaunutės mergaitės, ypač nuo kokių dvylikos metų am- 
žiaus, paveiktos bendraamžių, kultūrinių įtakų ar psichologinio 
spaudimo, išklysta iš tikrojo kelio ir leidžiasi į ganėtinai rizikin- 
gą ir pavojingą avantiūrą, mėgindamos viską išsiaiškinti pačios. 
Dirbdama su kiek vyresnėmis paauglėmis, kurios įsitikinusios, jog 
pasaulis nuostabus, tereikia tik mokėti su juo elgtis, aš visuomet 
pasijuntu it senas, žilas šuo. Man norisi užsidengti letenom akis 
ir staugti, nes aš matau tai, ko nepastebi jos, ir žinau, ypač jei jos 
užsispyrusios ir neperkalbamos, kad bent sykelį per savo aršumą 
ir atkaklumą jos būtinai paklius grobuoniui į nagus, kol patirtas 
sukrėtimas privers jas pagaliau praregėti. 

Gyvenimo priešaušriu visos mes, moterys, esame be galo nai- 
vios ir menkai tesuvokiame dalykus, kurie nėra visiškai akivaiz- 
dūs. Bet čia mūsų moteriško tapsmo pradžia. Būdamos naivios ir 
plepios, mes lengvai prisišaukiame bėdą. Kol esame neišmanėlės 
tokiuose reikaluose, tol išgyvename tą savojo gyvenimo tarpsnį, 
kuomet įstengiame pastebėti ir suvokti tik tai, kas akivaizdu, ir 
dėl to esame skaudžiai pažeidžiamos. 

Kai motina vilkė leidžiasi medžioklėn, palikusi jauniklius 
irštvoje, šie dažnai mėgina paskui ją sekti ir, išsiropštę iš guolio, 
kuduliuoja taku iš paskos. Tuomet ji atsisuka, iššiepia dantis ir 
puola juos it padūkusi, kol tie, mirtinai persigandę, kūlvirstom 
sugarma atgal į irštvą. Motina žino: jos jaunikliai dar per maži ir 
nepažįsta kitų miško gyventojų, jie nemoka nustatyti, kas prie- 
šas, o kas ne. Kai ateis laikas, jinai juos išmokys — skaudžiai, bet 
užtikrintai. 

Panašiai kaip tiems vilkiukams, moterims irgi būtina išmokti 
pirmąją gyvenimo pamoką: kad nei išorinis, nei vidinis pasaulis 
nėra vien džiaugsmo ir palaimos sklidinos vietos. Juk daugelis 
jų negauna netgi tų pradinių žinių apie plėšrūnus, kuriuos savo 


jaunikliams įdiegia motina vilkė: jei sutiktas padaras didesnis už 


tave ir atrodo grėsmingas — spruk kiek kojos neša; jei silpnes- 
nis — daryk, kaip išmanai; jei ligotas — palik jį ramybėj; jei turi 
dyglius, nuodingą geluonį, aštrias iltis arba ilgus nagus, traukis 
atatupstas ir drožk į kitą pusę; o jei skaniai kvepia, bet įspraustas 
į geležinius nasrus, — nesiartink! 

Jaunėlė sesuo pasakoje ne tik neišmano savo pačios dvasinių 
procesų ir ničnieko nenutuokia apie žudiką, slypintį jos sieloje, 
bet dar ir leidžiasi suviliojama ego siūlomų malonumų. Ir kodėl 
gi ne? Mes juk visos trokštame, kad viskas būtų puiku. Kokiai 
moteriai nepatiktų, užsėdus ant varpeliais išdabinto žirgo, šuoliais 
pasileisti per bekraštį, slėpiningą žalią mišką? Juk visai žmogiška 
norėti patirti Rojų dar čia, žemėje. Taigi ego siekia nuostabių 
išgyvenimų, tačiau bėda ta, kad palaimos troškimo ir begalinio 
naivumo derinys ne tik nežada norų išsipildymo, bet ir paverčia 
mus lengvu grobiu plėšrūnui. 

Tiesą sakant, šis sutikimas tekėti už pabaisos yra nulemtas dar 
labai anksti, maždaug iki penktųjų mergaitės gyvenimo metų. 
Juk vaikystėje jas nuolat moko nepastebėti visokių keistenybių ar 
bjaurasties ir „mandagiai elgtis“ — nesvarbu, ar žmogus patinka, 
ar ne. Būtent dėl tokio auklėjimo jaunėlė sesuo ir nusprendžia: 
„Hm, o ta jo barzda gal ne tokia jau ir mėlyna!..“ Šis anksty- 
vas pratinimas „mandagiai elgtis“ priverčia moteris užgniaužti 
intuicijos siunčiamus perspėjimus. Tokiu būdu jos iš esmės yra 
sąmoningai mokomos paklusti grobuoniui. Ar galit įsivaizduoti, 
kad motina vilkė mokytų savo jauniklius „mandagiai elgtis“ su 
įniršusiu šešku arba klastinga barškuole? 

Mūsų pasakoje netgi motina yra grobuonies bendrininkė. Ji 
vyksta į iškylą, drauge leidžiasi pasijodinėti. Ji nė žodeliu neper- 
spėja nei vienos iš savo dukterų. Galima spėti, jog biologinė, arba 
vidinė, motina joje tebemiega arba pati yra naivi, kaip neretai pa- 
sitaiko visai jaunutėms merginoms arba moterims, kurios pačios 
nepatyrė motinos globos. 

Įdomu, kad vyresniosios seserys pasakoje demonstruoja tam 
tikrą sąmoningumo lygį: jos nusprendžia, kad Mėlynbarzdis joms 


nepatinka, nors ir labai romantiškai bei rafinuotai jas linksminęs ir 


vaišinęs. Pasaka tarsi leidžia nujausti, kad tam tikros dvasinės sritys, 
kurias įkūnija vyresniosios seserys, yra kiek labiau pažengusios 
į priekį intuicijos ir įžvalgumo prasme: jos „žino“, kad pavojinga 
pernelyg idealizuoti grobuonį. Labiau patyrusi moteris atkreips 
dėmesį į viduje skambančius vyresniųjų seserų perspėjimus, ku- 
rie praneš jai apie pavojų. O jaunutė neišmanėlė nekreips į juos 
dėmesio — ji dar pernelyg naivi, kad įsiklausytų. 

Štai, pavyzdžiui, naivi moteris nuolat pasirenka netinkamus 
partnerius. Kažkur sielos gilumoje ji suvokia, kad toks modelis 
beviltiškas, kad reikėtų stabtelėti ir paieškoti kitokių vertini- 
mo kriterijų. Kartais ji netgi žino, ką reikėtų pakeisti. Tačiau 
kažkas ją tarsi traukia, ir nelyginant Mėlynbarzdžio apžavėta 
ji vis iš naujo leidžiasi tuo pačiu pražūtingu taku. Dažniau- 
siai jai atrodo, kad jeigu ji tik dar kiek nors išlaikys ankstesnįjį 
modelį, tai toji Rojaus palaima, kurios ji taip trokšta, ateis jau su 
kitu širdies dūžiu. 

Kitas kraštutinumas. Moteris, tapusi priklausoma nuo kokių 
nors cheminių preparatų, greičiausiai sielos gelmėse girdi vyrės- 
niųjų seserų balsus: „Ne! Jokiu būdu! Tai kenkia ir sielai, ir kūnui. 
Mes nenorime daugiau šito vartoti!“ Tačiau troškimas patirti Rojų 
žemėje stumia šią moterį tiesiai į glėbį Mėlynbarzdžiui — stebuk- 
lingųjų dvasios narkotikų prekeiviui. 

Su kokia dilema moteris besusidurtų, sielos gelmėse skamban- 
tys vyresniųjų seserų balsai tolydžio ragina ją būti sąmoningą ir 
rinktis išmintingai. Tie vidiniai balsai nenuilsdami primena mums 
tiesas, kurias pačios labai norėtume pamiršti, nes jos reikštų galą 
mūsų fantazijoms apie surastąjį Rojų. 

Taigi įvyksta lemtingoji santuoka, sujungianti mielą naivumą ir 
niekšingą tamsą. Mėlynbarzdžiui išvykus į kelionę, jaunoji moteris 
nesuvokia, kad nors jai viskas leista — išskyrus tą vieną vienintelį 
dalyką, — jos gyvenimas tapo dar labiau suvaržytas nei anksčiau. 
Daugybė moterų taip ir gyvena — tarsi pasakoje apie Mėlynbarz- 
dį. Išteka naivios, dar nieko nenutuokdamos apie grobuonis, ir 
pasirenka vyrą, kuris jas žlugdo ir stumia į pražūtį. Ryžtingai ap- 


sisprendžia savo meile „pagydyti“ tą žmogų. Tam tikra prasme 


jos tarsi vaikiškai „žaidžia namus“. Galima sakyti, kad jos ilgai ir 
atkakliai kartoja: „O ta jo barzda ne tokia jau ir mėlyna“. 

Ilgainiui į šitokius spąstus pakliuvusi moteris vis dėlto išvys, 
kad jos viltys sukurti deramą gyvenimą sau ir savo vaikams vis 
labiau menksta ir nyksta. Belieka tikėtis, kad tuomet ji ryšis atverti 
užgintas duris, už kurių slypi visos jos nelaimės. Nors greičiausiai 
moters gyvenimą griauna ir nuodija būtent jos partneris, tačiau 
įgimtas grobuonis jos viduje aktyviai jam talkininkauja. Ir kol 
moteris bus priversta tikėti, esą ji nieko negali padaryti, ir/arba 
stengsis sąmoningai nekreipti dėmesio į tai, ką žino esant tiesą, 
tol moteriški jos impulsai bei dvasios turtai bus niokojami ir 
naikinami. 

Kai jaunutė dvasia išteka už grobuonies, ji pakliūva nelaisvėn ir 
kamuojasi per tą savo gyvenimo laikotarpį, kuris šiaip jau skirtas 
žydėti ir skleistis. Užuot džiaugusis laisve, ji išmoksta tenkintis 
melu. Grobuonis ją apgavo prižadėjęs, jog gyvens kaip karalienė, 
nors iš tiesų sumanė ją nužudyti. Bet ir iš tokios padėties galima 


rasti išeitį, tik reikia turėti raktą. 


Raktas į pažinimą: uoslės svarba 


Taip, tai tas mažasis raktelis; būtent jis suteikia galimybę dirste- 
lėti į paslaptį, kurią žino visos moterys, tačiau sykiu — ir nežino. 
Raktelis simbolizuoja leidimą patirti giliausias, tamsiausias sielos 
slaptybes, šiuo atveju — tai, kas nesąmoningai naikina ir griauna 
moters potencialą. 

Mėlynbarzdis toliau įgyvendina savo pražūtingą planą: jis 
stumia žmoną į dvasinį kompromisą. „Daryk, ką tavo širdis gei- 
džia“, — ragina jis, šitaip mėgindamas melagingai įteigti moteriai, 
neva ji esanti absoliučiai laisva. Esą ji galinti lepintis skaniausiais 
valgiais ir pramogauti bukoliškame peizaže, — na, bent jau kiek 
siekia jo valdos. Tačiau iš tiesų apie jokią laisvę nėra net kalbos, 
kadangi moteris verčiama nepastebėti baisių ženklų, atskleidžian- 
čių tikrąjį grobuonies veidą, nors galbūt sielos gilumoje ji jau ir 
pradeda nutuokti, kur šuo pakastas. 


Naivi moteris klusniai sutinka ir toliau „nieko nežinoti“ 
Lengvatikės arba tos, kurių instinktai pažeisti, vis tiek tarytum 
gėlelės gręžiasi į saulės pusę. Todėl naivią ar dvasiškai traumuotą 
moterį taip lengva suvilioti tikinant, kad jai bus lengviau, kad 
jos laukia džiaugsmas ir malonumai, pažadėjus išaukštinti ją 
artimųjų, šeimos narių ar bendraamžių akyse, pasiūlius sau- 
gumą, amžiną meilę, smagų bei nuotykių kupiną gyvenimą ar 
aistringą seksą. 

Mėlynbarzdis uždraudžia žmonai naudotis tiktai vienu vie- 
ninteliu raktu — būtent tuo, kuris atrakintų duris į sąmoningą 
žinojimą ir suvokimą. Uždrausti moteriai naudotis raktu į sąmo- 
ningą savęs pažinimą — tai apnuoginti intuityviąją jos prigimtį, 
sužadinti natūralų smalsumą, kuris verčia ją nuolatos domėtis 
tuo, „kas slypi giliau“ ir ko iš pirmo žvilgsnio nepastebėsi. Šito 
nežinodama, moteris yra neapsaugota ir pernelyg pažeidžiama. 
Bandymas sąžiningai pildyti Mėlynbarzdžio valią ir neatrakinti 
užgintųjų durų jai reikštų dvasinę mirtį. O atverdama duris į siau- 
bingąjį slaptą kambarį, ji renkasi gyvenimą. 

Toliau pasakojama, kad aplankyti jaunosios žmonos atvyksta 
jos seserys, kurios, „kaip ir visos žemės mirtingosios, buvo labai 
smalsios“: Jaunėlė linksmai praneša, kad šeimininkas leidęs joms 
daryti viską, ko tik užsigeisiančios, išskyrus vieną dalyką. Seserys 
susigalvoja sau pramogą — išsiaiškinti, nuo kurių durų yra mažasis 
raktelis. Taigi jos vėl suteikia postūmį teisinga kryptimi — sąmo- 
ningumo link. 

Kai kurie psichologijos mokslo autoritetai, pavyzdžiui, Freu- 
das ir Bettelheimas, panašius epizodus kaip šis iš Mėlynbarzdžio 
pasakos aiškino, neva tai esanti bausmė už seksualinį moterų 
smalsumą.* Ankstyvuoju klasikinės psichologijos formavimosi 
laikotarpiu moterų smalsumas buvo vertinamas neigiamai, nors 
tokiu pat bruožu pasižymintys vyrai buvo laikomi žingeidžiais. 
Apie moteris sakydavo, neva jos visur kišančios nosį, o apie vy- 
rus — esą jie turį tyrinėtojo gyslelę. Tiesą sakant, toks moteriško 
smalsumo suvulgarinimas, paverčiant jį vien šlykščiu įpročiu dirs- 


Čioti pro rakto skylutę, iš principo atmeta moterišką įžvalgumą, 


nuojautą, intuiciją. Jis neigia visus moters jausmus. Nepripažįstami 
pagrindiniai moters sugebėjimai: skirti ir analizuoti. 

Taigi, turint omeny tai, jog moterys, kurios dar nepravėrė 
užgintųjų durų, yra linkusios pulti stačiai į Mėlynbarzdžio glėbį, 
belieka tik džiaugtis, jog vyresniosios seserys turi puikiai išlavintą 
prigimtinio smalsumo instinktą. Šios seserys it šešėliai slypi kiek- 
vienoje iš mūsų — tai tie patys vidiniai balsai ir signalai, tolydžio 
perspėjantys mus, primenantys svarbiausius dalykus, kurių nevalia 
užmiršti. Labai svarbu rasti slaptąsias duris, labai svarbu — nepa- 
klusti grobuonies įsakymams, bet užvis svarbiausia — išsiaiškinti, 
kas gi slypi tame užgintajame kambaryje. 

Daugelį amžių duris žmonės darydavo iš medžio ar akmens. 
Kai kuriose kultūrose buvo tikima, kad medžio arba akmens 
dvasia liekanti gyventi duryse, todėl jos prašydavo apsaugoti tai, 
kas būdavo patalpoje. Senovėje daugiau durų vesdavo į kapus nei 
į gyvenamus namus, ir pats durų įvaizdis simbolizavo tam tikrą 
dvasinę vertybę, esančią viduje, arba ką nors tokio, ko negalima 
paleisti į laisvę. 

Pasakoje durys simbolizuoja tam tikrą psichologinį barjerą, 
savotišką užkardą apsaugoti paslapčiai. Jos lyg sargybinis, savo 
ruožtu mums patvirtinantis grobuonies — raganiaus reputaciją: 
tai dvasinė jėga, kuri klaidina ir vedžioja mus už nosies, kad tarsi 
užkerėtos nesuvoktume to, ką iš tikrųjų seniai žinome. Moterys 
pačios sau statosi šį barjerą ar užkardą, įtikinėdamos save arba 
viena kitą, esą neverta pernelyg gilintis į kai kuriuos dalykus, 
nes „niekad nežinai, ką ten rasi“. Norint įveikti šią kliūtį, reikia 
smogti tikslų atsakomąjį smūgį. O raktas ir yra toji šiuo atveju 
reikalinga maginė priemonė. 

Visų pokyčių pradžia — tiek pasakose, tiek mokslinėje anali- 
zėje, tiek asmenybės raidoje — yra teisingas klausimo kėlimas. 
Tai —tarsi raktas į sąmonės formavimąsi. Tinkamai suformuluotas 
klausimas visuomet kyla iš pamatinio smalsumo išsiaiškinti tai, kas 
nuo mūsų slepiama. Klausimai — tai raktai, atveriantys slaptąsias 
dvasines duris. 

Nors seserys irgi nežino, ką ras už slaptųjų durų — lobį ar kokį 


niekala, bet. pasitelkusios savo sveikuosius instinktus, jos sugeba 


užduoti psichologiškai tikslų klausimą: „Kaip manai, kur galėtų 
būti tos durys ir kas slypi už jų?“ 

Būtent šią akimirką naivioji būtybė pradeda bręsti ir ima 
klausinėti: „Kas slepiasi už tariamai akivaizdžių dalykų? Kieno 
tas šešėlis ant sienos?“ Jaunoji naivuolė ima suvokti, kad jeigu 
kas nors slepiama, jeigu kažkas tūno šešėlyje, jeigu kas nors jai 
draudžiama, vadinasi, būtinai reikia išsiaiškinti, kas tai. Sąmo- 
ningumą ugdančios būtybės stengiasi nutverti kiekvieną giją, 
vedančią į tai, kas slypi anapus akivaizdžių dalykų: jas domina 
tylus krebždesys, užtemdytas langas, girgždančios durys, šviesos 
ruoželis viršum slenksčio. Jos tol gilinasi į šias paslaptis, kol išsi- 
aiškina reikalo esmę. 

Kaip pamatysime, gebėjimas ištverti tai, ką išvydo, suteikia 
moteriai galimybę susigrąžinti giluminę savo prigimtį ir rasti joje 
atspirtį visiems savo jausmams, mintims bei sprendimams. 


Jaunikis žvėris 


Taigi, nors jaunoji moteris ir mėgina laikytis grobuonies nuro- 
dymų ir nesidomėti tuo, kas paslėpta rūsyje, ji neilgai tepajėgia 
ištverti. Galiausiai ji įkiša raktą į spyną — užduoda klausimą — ir 
aptinka savo vidinio gyvenimo gelmėse dryksant klaikius kruvinus 
palaikus. O tasai raktelis, tas miniatiūrinis jos gyvenimo simbolis, 
staiga niekaip nesiliauja kraujavęs, nesiliauja šaukęs, kad kažkas 
yra baisiai blogai! Moteris gali mėginti slėptis nuo savo gyvenimo 
griuvėsių, tačiau tas kraujavimas, lašas po lašo besisunkianti jos 
gyvybinė energija, nesiliaus tol, kol ji neatpažins grobuonies, 
nesuvoks, kas jis iš tiesų yra, ir nepasipriešins jo kėslams. 
Atvėrusios savo gyvenimo duris ir išvydusios kalnus lavonų, 
kūpsančių slapčiausiose jų dvasios kertelėse, moterys dažniau- 
siai suvokia leidusios masiškai žudyti ilgiausiai puoselėtas savo 
svajones, siekius ir viltis. Jos randa negyvas savo mintis, jausmus 
ir troškimus — kadaise tokius nuostabius ir tiek žadėjusius, o da- 
bar —bekraujus ir sunaikintus. Su kuo bebūtų susijusios tos viltys 


ir svajonės — su meilės troškimu, noru tobulėti, patirti sėkmę ar 


su kūrybinėmis ambicijomis, — aišku viena: jei dvasioje aptinkame 
šitokį klaikų radinį, galime būti tikros, kad čia pasidarbavo pri- 
gimtinis grobuonis, sapnuose neretai pasirodantis jaunikio žvė- 
ries pavidalu; jis ilgai ir metodiškai naikino brangiausius moters 
troškimus, pomėgius ir siekius. 

Pasakose jaunikio žvėries įvaizdis gana dažnas; jį galima su- 
vokti kaip blogį, kuris dedasi esąs gėris. Šių ar kokių nors panašių 
savybių neišvengiamai aptinkame visada, kai moteris puoselėja 
naivias fantazijas apie kokį nors asmenį ar dalyką. Kai moteris ban- 
do nepastebėti faktų, neginčijamai liudijančių apie jai gresiančią 
pražūtį, naktį per sapną ji greičiausiai išgirs įspėjimų, pavojaus 
signalų ir raginimų ko nors imtis: „Pabusk!“ „Šaukis pagalbos!“ 
„Bėk!“ arba „Eik ir nudėk!“ 

Per daugelį metų esu susidūrusi su daugybe moterų sapnų, 
kuriuose figūravo šis jaunikio žvėries įvaizdis arba nuojauta, 
kad iš tiesų „viskas daug blogiau, nei atrodo“: Viena moteris 
susapnavo žavų ir išvaizdų vyriškį, bet nuleidusi akis pastebėjo, 
kad jam iš rankovės lenda baisios spygliuotos vielos kilpa. Kita 
moteris sapnavo padedanti seneliukui pereiti per gatvę, bet staiga 
tas seneliukas velniškai nusišiepė ir išgaravo tiesiog jos rankose, 
skaudžiai ją apdegindamas. O dar kita sapnavo pietaujanti su ne- 
pažįstamu draugu, kurio šakutė staiga perlėkė per stalą ir mirtinai 
ją sužeidė. 

Šitoks nematymas, nesupratimas, nepastebėjimas to, kad vidi- 
niai mūsų troškimai anaiptol neatitinka išorinio mūsų elgesio, — tai 
aiškus jaunikio žvėries paliktas pėdsakas. Šio veiksnio buvimas 
dvasioje paaiškina, kodėl moterys, kiekviena proga kartojančios, 
kaip pasiilgo tikros meilės, iš tikrųjų daro viską, kad tik atstumtų 
mylintį žmogų. Štai kodėl moterys, nusprendusios tada ir tada 
būti ten ir ten, nežengia nė pirmojo žingsnelio arba atsisako ke- 
lionės, vos susidūrusios su menkiausia nesėkme. Štai iš kur visi 
mūsų atidėliojimai ir vilkinimai, dėl kurių pačios savęs imame 
nekęsti, visokie gėdos ir savigraužos jausmai, kuriuos stumiame 
kuo giliau ir bandome užmiršti; štai kodėl niekaip nesiryžtame 


imtis naujų dalykų, nors jų mums verkiant reikia, nei užbaigti 


pradėtų, nors jau seniai metas būtų. Viskas, ką tik nutveria sie- 
loje tykantis grobuonis, kaipmat išmušama iš vėžių, suardoma ir 
nukirsdinama. 

Jaunikis žvėris — labai populiarus simbolis pasakose, kurių 
veiksmas paprastai klostosi maždaug taip: kažkoks keistas vyriškis 
mergina jauną mergaitę, kol ši sutinka už jo tekėti. Tačiau artėjant 
vestuvių dienai, ji sumano pasivaikščioti po mišką ir pasiklysta. 
Temstant ji įsilipa į medį, baimindamasi laukinių žvėrių. Tarp 
šakų laukdama ryto, ji staiga pamato savo sužadėtinį su kastuvu 
ant peties. Koks nors keistas jo bruožas išduoda, kad jis — ne visai 
žmogiška būtybė: tai gali būti deformuota pėda, ranka, riešas ar 
plaukai, kurie tikrai yra ne žmogaus. 

Jis pradeda rausti duobę kaip sykis po tuo medžiu, kuriame ji 
tupi, pats sau niūniuodamas ir burbėdamas, kaip užmušiąs savo 
būsimąją nuotaką ir pakasiąs šitame kape. Siaubo apimta mergaitė 
slapstosi visą naktį, o ryte, kai jos būsimasis jaunikis pasišalina, 
parlekia namo ir viską papasakoja savo tėvui ir broliams. Vyrai 
patykoję nudobia jaunikį žvėrį. 

Tai galingas archetipinis procesas, vykstantis moters dvasioje. 
Mergina pakankamai jautri bei pastabi, ir nors ji taip pat iš pra- 
džių sutinka tekėti už šio prigimtinio dvasios grobuonies, nors 
kurį laiką taip pat be kelio ir takelio klaidžioja dvasios glūdumoje, 
galiausiai ištrūksta į laisvę, nes sugeba įžvelgti tikrąją tiesą, ją įsi- 
sąmoninti ir imtis žygių padėčiai pakeisti. 

O tadaateina metas žengti tolesnį žingsnį, kuris dar sunkesnis nei 
ankstesnieji: mat dabar moteriai tenka ištverti tą vaizdą, kuris atsiveria 


jai prieš akis, — visą tą susinaikinimo ir mirties klaikybę. 


Kraujo kvapas 


Pasakoje seserys užtrenkia duris į patalpą su lavonais. Jaunoji 
žmona su siaubu žiūri į kraują ant rakto. „Turiu žūtbūt nutrinti 
tą kraują, kad jis nesužinotų!“ — ima verkšlenti ji. 

Taigi dabar naivioji būtybė suvokia, kokia žudanti jėga siautėja 


dvasioje. Ir kraujas ant rakto — tai moters kraujas. Jei tai tebūtų 


tik paaukotų lengvabūdiškų fantazijų kraujas, ant rakto gal būtų 
likusi vos menkutė dėmelė. Bet reikalas kur kas tragiškesnis, ka- 
dangi kraujas čia simbolizuoja pačių giliausių ir jausmingiausių, 
kūrybinių moters dvasios aspektų žūtį. 

Tokioje padėtyje atsidūrusi moteris netenka bet kokios kūry- 
binės energijos: ji nepajėgia nei tvarkyti kasdienių reikalų, pavyz- 
džiui, susijusių su mokymusi, šeima, draugais, nei susidoroti su 
kur kas sudėtingesnėmis plačiojo pasaulio ar dvasinio gyvenimo 
keliamomis problemomis, susijusiomis su jos asmenybės raida, 
menine kūryba. Ir tai nėra vien įprastinis delsimas ar atidėliojimas, 
nes tokia padėtis trunka ištisas savaites ir mėnesius. Moteris atrodo 
baisiai prislėgta ir bejėgė: ji gali turėti idėjų, bet visiškai nepajėgia 
ko nors imtis, kad jas įgyvendintų, ir padėtis vis prastėja. 

Kraujas šioje pasakoje — tai ne menstruacijų, o arterinis krau- 
jas, sielos kraujas. Ir jis ne vien sutepa raktą — jis persmelkia 
visą Žmogų, visą personą. Jo prisigeria jos dėvima suknelė, o pa- 
skui —šilko suknios spintoje. Archetipinės psichologijos požiūriu, 
rūbai įkūnija išorinę žmogaus būtį. Persona —tai tarsi kaukė, kurią 
rodome pasauliui. Ji daug ką paslepia. Tiek moterys, tiek vyrai gali 
demonstruoti pasauliui kone tobulą savo personą, beveik tobulą 
fasadą, — tereikia gero dvasinio pamušalo bei keleto gudrybių. 

Bet kai kruvinomis ašaromis plūstantis raktas — rėkiantis 
klausimas — sutepa mūsų personas, mes daugiau nebeįstengia- 
me nuslėpti savo kančių. Galime kalbėti ką tik norime, rodyti 
pasauliui šypsenomis spindintį fasadą, bet sykį išvydę kraupią 
žudynių kambario tiesą, nebegalime nuduoti, neva viso to nėra. 
Be to, kraupios tiesos vaizdas verčia mus vis gausiau kraujuoti, 
prarandant energiją. Tai nežmoniškai skausminga; mums tiesiog 
plyšta arterijos. Būtina stengtis kuo greičiau ištaisyti šią siaubingą 
padėtį. 

Taigi šioje pasakoje raktas taip pat yra savotiška talpykla: joje 
sukauptas kraujas — tai atmintis, prisiminimas to, ką esame matę 
ir nuo šiol žinome. Moterims raktas visuomet simbolizuoja at- 
skleistą paslaptį ar pažinimą. Daugelyje pasakų raktą simboliškai 
atstoja žodžiai, pavyzdžiui: „Sezamai, atsiverk!“, kuriuos Ali Baba 


sušunka stovėdamas priešais didžiulį gūbrėtą kalną, — ir kalnas 
dundėdamas bei grumėdamas atsiveria, įsileisdamas jį į vidų. Ko 
gero, dar ryškesnį pavyzdį matome Disney'aus filme „Pelenė“; vos 
tiktai fėja krikštamotė džiugiai sučiulba: „Bibiti-bobiti-bū!“ — ir 
moliūgas pavirsta karieta, o pelės — liokajais. 

Eleusino misterijose raktas būdavo slepiamas ant liežuvio, 
tikriausiai turint omenyje, kad dalyko esmė, būdas jam suprasti, 
kelias į jį slypi ypatinguose žodžiuose ar esminiuose klausimuose. 
O žodžiai, labiausiai reikalingi moterims, atsidūrusioms panašioje 
situacijoje, kaip pasakoje apie Mėlynbarzdį, yra šie:kas už viso to 
slypi? Kas iš tiesų yra ne taip, kaip atrodo? Ką giliai savo ovarios 
aš žinau, ko daug mieliau sutikčiau nežinoti? Kokia dalis manęs 
jau nužudyta arba miršta? . 

Tačiau šie klausimai ir kiekvienas iš jų atskirai yra raktai. Ir jei 
moteris gyveno tiktai pusiau gyvenimą, atsakymai į šiuos keturis 
klausimus veikiausiai bus pasruvę krauju. Vidinis dvasios žudikas, 
į kurio pareigas įeina prižiūrėti, kad jokie sąmonės daigeliai niekur 
neprasikaltų, ir toliau stengsis viešpatauti sieloje, negailestingai 
raudamas ir nuodydamas bet kokį šviežesnį želmenėlį. Tokia jo 
prigimtis. Toks jo darbas. 

Visgi nėra to blogo, kas neišeitų į gera: mat tik nenumaldomai 
nuo rakto lašantis kraujas priverčia dvasią įsisąmoninti tai, ką ji 
matė. Juk visos žinome: iš prigimties esame linkusios išbraukti iš 
savo gyvenimo ir stengtis kuo greičiau pamiršti visa, kas nemalonu 
ar skausminga. Šis ego cenzorius būtinai pasistengs pamiršti, kad 
išvis matė kambarį su negyvėliais. Būtent todėl Mėlynbarzdžio 
žmona taip atkakliai stengiasi nušveisti kraują nuo rakto. Iš pra- 
džių trina arklio ašutais, paskui išbando viską, ką iš tradicinės 
moterų medicinos spėjo sužinoti apie kraujoplūdžio stabdymą ir 
gilių žaizdų tvarkymą: voratinklius, pelenus, ugnį; visa tai susiję 
su likimo deivėmis, verpiančiomis ir nutraukiančiomis gyvenimo 
giją. Tačiau jai nesiseka prideginti žaizdos; maža to — ji negali 
nutraukti šio proceso apsimesdama, esą nieko nebuvo. Mažasis 
raktelis nenumaldomai nepaliauja kraujavęs. Paradoksalu, tačiau 
būtent tada, kai senasis jos gyvenimas baigia mirtinai nukraujuoti 


ir jokiomis priemonėmis nepavyksta nuslėpti šio fakto, ji pagaliau 
nubunda, supranta, kaip yra nukraujavusi, — vadinasi, pradeda iš 
tikrųjų gyventi. 

Ankstesnioji naivuolė privalo įsisąmoninti tai, kas įvyko. Žu- 
dydamas visas savo „smalsiąsias“ žmonas, Mėlynbarzdis iš tiesų 
naikina kūrybinį moterų pradą, kuriame slypi bet kokio naujo ir 
įdomaus gyvenimo užuomazgos. Ypač agresyviai ir negailestingai 
grobuonis niokoja laukinę moters prigimtį. Jis bent jau siekia 
ją suniekinti, o jei pavyks, — ir visiškai atkirsti moterį nuo jos 
intuicijos, įkvėpimo, prisikasti iki pat jos ištakų. 

Viena be galo protinga ir talentinga moteris, su kuria man teko 
dirbti, sykį papasakojo apie savo močiutę iš Vidurio Vakarų. Toji 
itin mėgdavusi štai kaip leisti laiką: užsidėjusi plačiakraštę skrybėlę, 
sėsdavo į traukinį, važiuodavo į Čikagą it eidavo pasivaikščioti 
po Mičigano aveniu, dairydamasi į visų parduotuvių vitrinas ir 
jausdamasi esanti tikra elegantiška ponia. Tačiau žmogus šaudo, o 
velnias kulkas gaudo: ėmė ji ir ištekėjo už fermerio. Apsigyvenusi 
su juo vidury bekraščių laukų, moteris ėmė nykti ir džiūti savo 
dailiame namuke su puikiais mielais vaikučiais ir nuostabiu geru 
vyru. Ankstesniam „lengvabūdiškam“ gyvenimui ji nebeturėjo 
laiko: vaikai, namai, moteriški darbai... 

Vieną dieną, po daugelio metų, švariai išplovusi grindis sve- 
tainėje ir virtuvėje, ji apsivilko geriausią šilkinę savo palaidinę, 
užsisegė ilgą sijoną ir prisismeigė plačiakraštę skrybėlaitę. Tada 
apžiojo savo vyro šautuvo vamzdį ir nuspaudė gaidukg. Kiekviena 
moteris žemėje supras, kodėl ji pirmiausia išplovė grindis... 

Išsibadavusią sielą gali imti taip nežmoniškai skaudėti, kad 
moteris daugiau nebepajėgs kęsti. Kadangi moterys jaučia itin 
stiprų poreikį išreikšti save būtent tokiais būdais, kurių alksta 
siela, jos turi turėti galimybę tobulėti ir klestėti taip, kaip joms 
pačioms atrodo protinga, ir nebūti terorizuojamos iš šalies. Šia 
prasme galėtume pasakyti, kad kraujuojantis raktas atspindi ir 
moters kilmę, jos moteriškąją liniją — visas anksčiau gyvenusias 
jos pramotes. Kas iš mūsų nepažįsta bent vienos moters, kuri 
pasijuto taip karštai mylima, jog prarado savo instinktyvų gebė- 


jimą spręsti, kas jai pačiai būtų geriausia, ir dėl to pasmerkė save 
skurdžiam, varganam egzistavimui arba dar blogiau? O gal jūs 
pati esate tokia moteris? 

Bene mažiausiai diskutuojamas asmenybės formavimosi aspek- 
tas yra toks: kuomet į dvasios tamsą nukreipiame galingą šviesos 
srautą, šešėliai, kurių toji šviesa nepasiekia, dar labiau patamsėja. 
Todėl apšvietę kurią nors dvasios dalį, susiduriame su dar tirštesnė 
tamsa kitose srityse. Ir į tą tamsą negalima nekreipti dėmesio. Ne- 
galima slėpti arba pamiršti rakto — klausimų. Juos reikia užduoti. 
Reikia rasti atsakymus. 

Kuo giliau kapstome, tuo juodesnė tamsa. Drąsi ir sąjmonėjanti 
moteris stengsis įdirbti ir pačius skurdžiausius savo dvasios dirvo- 
nus, nes žino, jog statant ir kuriant tiktai pačiuose geriausiuose 
plotuose, jos matymo laukas ir savęs suvokimas nepaprastai su= 
siaurėtų. Todėl nebijokite tyrinėti to, kas blogiausia. Dėl to jūsų 
dvasinės jėgos tiktai sustiprės, nes pasisemsite naujų įžvalgų ir 
gausite progą iš naujo pažvelgti į savo gyvenimą ir į save pačią. 

Būtent ėmusis šitokio dvasinio triūso ir sušvinta Laukinės 
Moters paveikslas. Net pati juodžiausia tamsa jos negąsdina, tie- 
są sakant, ji geba matyti tamsoje. Ji nesibaido dvėsenos, atliekų, 
puvėsių, smarvės, kraujo, negyvėlių kaulų, mirštančių mergelių ir 
žudikų vyrų. Ji pajėgia žiūrėti į visa tai, suvokti ir padėti. Būtent 
to ir mokosi jaunėlė sesuo pasakoje apie Mėlynbarzdį. 

Pačia pozityviausia prasme, požemių kambaryje suversti griau- 
čiai įkūnija nesunaikinamą moteriškąjį pradą. Kaulų archetipas 
juk yra simbolis to, ko neįmanoma sunaikinti. Pasakose, kuriose 
minimi kaulai, iš esmės kalbama apie sunkiai įveikiamą dvasios 
dalį. Vienintelis dalykas mumyse, kurio neįmanoma sugriauti ar 
sunaikinti, — tai mūsų siela. 

Kalbėdamos apie moteriškumo esmę, mes iš tiesų kalbame 
apie moters sielą. Tie rūsyje išmėtyti negyvėlių kaulai akivaizdžiai 
liudija, jog sielos jėgos yra smarkiai pažeistos, bet vis dėlto, nors 
ji neteko išorinio gyvybingumo, nors gyvybė jai išplėšta, iki galo 
ji nesunaikinta. Ji vis dar gali atgimti. 

Ir ji atgimsta jaunosios moters bei jos seserų dėka: jos galiausiai 


sulaužo senuosius neišmanymo ir nežinojimo rėmus, įstengia pa- 


žvelgti siaubingai tiesai į akis ir pajėgia ištverti tai, ką pamačiusios. 
Jos mato ir suvokia tai, ką mato. 

Ir štai mes vėl atsiduriame ten, kur gyvena La Loba, — prie 
archetipinės kaulų rinkėjos urvo. Priešais mus drykso likučiai 
to, kas kadaise sudarė vientisą moterį. Tačiau, skirtingai nuo 
Laukinės Moters, kurios archetipui būdingi cikliniai gyvybės 
bei mirties aspektai ir kuri priglobia bemirštančią gyvybę, su- 
stiprina, išpuoselėja ją ir sugrąžina atgal į pasaulį, Mėlynbarzdis 
tiktai žudo ir niokoja moterį, kol iš jos belieka vieni kaulai. Jis 
sunaikina visą jos grožį, meilę, individualybę, nepalikdamas nė 
menkiausios galimybės pakovoti už save. Norėdamos išsigelbė- 
ti, mes, moterys, privalome gerai įsižiūrėti į tą mus užvaldžiusį 
žudiką, įvertinti visą jo baisaus darbo mastą, sąmoningai visa tai 
suvokti ir nebepamiršti, neišbraukti iš atminties, o tuomet stoti į 
kovą už save, o ne už jį. 

Rūsys, belangė ir urvas — tarpusavyje susiję simboliai. Senų 
senovėje tai buvo iniciacijų vietos; jose ar per jas moteris nu- 
sileidžia prie nužudytųjų, sulaužo draudimus ir sužino tiesą, o 
tada sumanumu ir/arba sunkiu triūsu bei ištverme įveikia dvasinį 
žudiką — išvaro jį, transformuoja, sunaikina. Pasaka apie Mėlyn- 
barzdį nurodo mūsų laukiantį darbą, drauge pateikdama ir tikslias 
instrukcijas, kaip jį atlikti: surasti kūnus, vadovautis instinktais, 
matyti tai, ką matai, kviestis pagalbon dvasines jėgas, sunaikinti 
destruktyviąją energiją. 

Nekreipdama dėmesio į šiuos jos pačios pražūtį ir mirtį reiš- 
kiančius ženklus, moteris paklusniai vykdo grobuonies valią. Ta- 
čiau atvėrusi duris į užgintą savo dvasios kambarį ir pamačiusi, 
kokiu mastu ji jau nebegyva, kaip smarkiai sunaikinta, ji suvokia, 
kad anapus turtingo bei prašmatnaus fasado buvo nužudyti ir 
tyliai mirė daugelis jos moteriškos prigimties ir instinktyviosios 
dvasios aspektų. Bet dabar, visa tai pamačiusi ir suvokusi, kokioje 
nelaisvėje atsidūrė, kad visas dvasinis jos gyvenimas pastatytas ant 


kortos, moteris pajėgi dar tvirčiau stoti į kovą už save. 


Išsisukinėti ir mėtyti pėdas 


Pėdas mėto —būtent taip sakome apie gyvūną, kuris, gelbėdamas 
savo kailį, neria po žeme, o paskui netikėtai išnyra užpuolikui už 
nugaros. Būtent taip elgiasi ir Mėlynbarzdžio žmona, siekdama 
atgauti prarastąją galią tvarkyti savo pačios gyvenimą. 

Mėlynbarzdis, aptikęs, jo manymu, žmonos apgavystę, stveria 
ją už plaukų ir velka žemyn, į rūsį. „Dabar tavo eilė!“ — riaumoja 
jis. Sukyla žudantis pasąmonės gaivalas, grasinantis sunaikinti 
sąmoningą moterį. 

Analizė, sapnų aiškinimas, savęs pažinimas, dvasinės paicš- 
kos — tai vis būdai kaip mėtyti pėdas. Jie suteikia galimybę nerti 
po žeme, o paskui, išlindus problemai už nugaros, pažvelgti į ją 
kitu kampu. Jei nėra galimybės matyti, iš tikrųjų matyti, tai visa, ką 
išmokome apie ego-Aš bei dieviškąjį Aš, išsibarsto be naudos. 

Pasakoje apie Mėlynbarzdį dvasia dabar jau stengiasi išvengti 
žūties. Dabar ji toli gražu nebe naivuolė, priešingai, — ji tapo 
gudri; ji prašo duoti jai laiko susikaupti, kitaip sakant, — sutelkti 
jėgas lemiamai kovai. Ir realiame gyvenime dažnai matome, kaip 
moterys rengiasi pabėgti, pavyzdžiui, ketina atsikratyti įgrisusio 
gyvenimo būdo, meilužio, darbo. Prieš ryždamasi lemiamam 
žingsniui, moteris irgi dažnai prašo laiko, delsia, kuria veiksmų 
planą ir kaupia vidines jėgas. Kartais tik tokioje tiesioginės ir 
žiaurios grėsmės akivaizdoje moteris iš švelnios ir nuolankios 
būtybės tampa įtari ir budri. 

Pažymėtina, kad abu dvasiniai aspektai — grobuonis ir naujos 
dvasinės galimybės — vienu metu pasiekia kulminaciją. Kai moteris 
suvokia, kad tiek vidiniame, tiek išoriniame pasaulyje ji tebuvo 
auka, jai vargiai pavyksta atlaikyti tokį smūgį. Jis kerta jai į pačią 
dvasios šerdį, į vidinę jos esmę, ir jai nebelieka nieko kito, kaip 
bandyti sunaikinti šią plėšrią jėgą. 

Tuo tarpu grobuonies kompleksas jos dvasioje niršta, kad ji 
išdrįso atverti užgintas duris; jis suka ratus, stengdamasis atkirsti 
jai visus atsitraukimo kelius. Ši destruktyvi jėga tampa mirtinai 
pavojinga: grobuonis nusprendžia, kad moteris nusižengė šven- 
čiausiems principams ir todėl ji privalanti mirti. 


Kai abi besigrumiančios jėgos jos dvasioje pasiekia aukščiausią 
pakilimą, moteris gali pasijusti neįtikėtinai pavargusi, nes jos libido 
plėšiamas į dvi priešingas puses. Tačiau net ir būdama mirtinai 
išsekusi nuo kankinančių vidinių rietenų, kokios jos bebūtų, net 
ir išbadėjusi dvasia, ji vis vien privalo toliau bandyti gelbėtis; kas 
benutiktų, moteris jokiu būdu neturi sustoti. Tai kritinis momen- 
tas — panašiai kaip kiaurą parą būnant šaltyje, kad išgyventum, 
jokiu būdu negalima pasiduoti nuovargiui. Užmigsi — mirsi. 

Tai pati tikriausia iniciacija, sujungianti moterį su jos tikraisiais 
instinktais ir jausmais, padedančiais aptikti ir išvaryti grobuonį. Tai 
lūžio akimirka, kuomet pavergta moteris iš aukos tampa gudria, 
sumania, žvitriaake ir pastabia būtybe. Kaip tik dabar kone ant- 
žmogiškomis pastangomis jai pavyksta pakelti mirtinai nusikama- 
vusią dvasią paskutiniam, lemiamam šuoliui. Klausimai — raktai 
padeda jai ir toliau, nes iš raktelio nenumaldomai laša išminties 
kraujas, nors grobuonis draudžia bet kokį sąmoningą žinojimą. 
„Sužinojai — mirk“, — toks jo maniakiškas nuosprendis. O ji savo 
ruožtu mėgina jį suklaidinti ir priversti patikėti esanti klusni ir 
nuolanki auka, nors pati tuo metu galvoja, kaip jį sunaikinti. 

Esu girdėjusi, kad gyvūnų pasaulyje tarp grobuonies ir jo 
aukos esama tam tikro paslaptingo dvasinio šokio. Esą jeigu auka 
nuolankiai žvelgia plėšrūnui į akis ir jeigu jai per kūną perbėga 
tam tikras virpuliukas, nuo kurio oda pašiurpsta, o raumenys 
susitraukia, — vadinasi, ji pripažįsta savo silpnumą ir pasiduoda, 
sutikdama tapti plėšrūno grobiu. 

Kai kada tenka drebėti ir bėgti, bet pasitaiko atvejų, kuomet 
reikia elgtis visai kitaip. Šią lemiamą akimirką moteris negali nei 
drebėti, nei keliaklupsčiauti. Jaunosios Mėlynbarzdžio žmonos 
prašymas duoti jai laiko susikaupti ir pasimelsti nereiškia nuo- 
lankaus pasidavimo plėšrūnui. Tai gudrus būdas sukaupti jėgoms. 
Kaip daugelis miško gyvūnų, ji rengiasi duoti ryžtingą atkirtį už- 
puolikui. Slėpdamasi nuo jo, ji neria po žeme, o paskui netikėtai 


išnyra jami už nugaros. 


Šauktis pagalbos 


Kai Mėlynbarzdis šaukia žmoną, o ši bando laimėti laiko, ji sten- 
giasi sukaupti jėgas ir įveikti užpuoliką, kas jis bebūtų: destruktyvi 
religija, sutuoktinis, šeima, kultūra ar pražūtingi pačios moters 
kompleksai, o gal net viskas iš karto. 

Mėlynbarzdžio žmona meldžia pasigailėjimo, bet daro tai 
gudriai: 

— Maldauju, — šnabžda ji, — leisk man pasirengti mirčiai. 

— Gerai, — burbteli jis, — bet ruoškis! 

Tada jaunoji moteris šaukiasi savo dvasinių brolių. Kokiems 
moters dvasios aspektams atstovauja šie personažai? Tai pačios 
stipriausios ir natūraliai agresyviausios varomosios dvasios palios. 
Broliai įkūnija tą vidinę moters jėgą, kuri pasitelkiama tada, kai 
ateina metas sunaikinti pražūtingus impulsus. Nors šioje pasakoje 
ją vaizduoja vyriškos lyties personažai, bet ją gali simbolizuoti 
bet kokios lyties veikėjai arba belytės jėgos: kalnas, pastojantis 
persekiotojui kelią, arba saulė, akimirką nusileidžianti iš dangaus 
vien tam, kad sudegintų plėšiką. 

Mėlynbarzdžio žmona užlekia laiptais aukštyn ir siunčia seseris 
į pilies kuorus. Ji šaukia seserims: 

— Ar neatjoja dar mūsų broleliai? 

Seserys atsako dar nieko nematančios. Kai Mėlynbarzdis iš 
apačios užriaumoja liepdamas žmonai leistis pas jį į rūsį, kad 
galėtų nukirsti jai galvą, ši vėl šaukia seserims: 

— Ar neatjoja mūsų broleliai? 

Seserys atsiliepia matančios dulkių sūkurį tolumoje — tikriausiai 
viesulas smėlį sukąs. 

Čia mes matome visą scenarijų, nusakantį moteriškųjų dva- 
sinių galių antplūdį. Šioje, paskutinėje iniciacijos pakopoje jos 
seserys — vyresnės ir išmintingesnės —atlieka pagrindinį vaidmenį, 
tapdamos jos akimis. Jaunėlės sesers šauksmas lekia per didžiulius 
vidinius dvasios plotus, kol pasiekia tą vietą, kur gyvena jos bro- 
liai — tos dvasinės jėgos, kurios išmokytos kovoti ir, jeigu reikia, 
kautis iki galo. Bet iš pradžių gynybinės dvasios pajėgos nėra taip 


arti sąmonės, kaip norėtųsi. Daugelio moterų reakcija ir kovin- 
gumas nėra taip lengvai sąmonės sužadinami, kaip reikėtų. 

Moteris turėtų išmokti greitai prisikviesti arba sukelti ant 
kojų kovingąją savo prigimties dalį — panašią į tą viesulą, sukantį 
dulkes. Viesulas simbolizuoja svarbiausią, ryžtingiausią varomąją 
jėgą, kuri, jei neiššvaistoma, o nukreipiama į vienintelį tikslą, 
suteikia moteriai tiesiog neįtikėtinos energijos. Parengusi tokį 
nuožmumo ir įniršio užtaisą, ji jau tikrai nepraras sąmonės ir 
nesileis palaidojama drauge su savo pirmtakėmis. Atvirkščiai — ji 
pagaliau visiems laikams išspręs tą vidinio moterų žudymo, libido 
praradimo ir nebenorėjimo daugiau gyventi problemą. Klausi- 
mai — raktai padėjo jai atverti duris ir nusimesti pančius, tačiau jei 
ne seserų akys ir ne kardais ginkluoti broliai, iki galo išsilaisvinti 
jai nebūtų pavykę. 

Mėlynbarzdis toliau riaumoja, šaukdamas žmoną, ir ima sun- 
kiai dundėdamas kopti akmeniniais laiptais. Jo žmona vėl šaukia 
seserims: 

— O dabar, ar dabar juos matote? 

Ir seserys atsako: 

— Taip! Mes juos matome, tuoj jie bus pilyje! 

Broliai raiti ant žirgų įlekia į pilį ir šuoliuoja koridoriumi. Įsi- 
veržę į sesers menę, jie stveria Mėlynbarzdį, išvelka jį į kiemą ir 
užkapoja kardais. Paskui kruvinas jo liekanas palieka maitėdoms 
sudraskyti. 

Atsikračiusios ankstyvesnio naivumo, moterys pajunta savyje 
neįtikėtinų, anksčiau nepatirtų savybių antplūdį. Ir šiuo atveju 
išmintingesnė tapusi moteris sugeba pasitelkti pagalbon vidinę 
vyrišką savo energiją. Jungo psichologijoje šis elementas vadi- 
namas animus; tai pusiau žmogiškas, pusiau instinktyvus, pusiau 
kultūros sąlygotas moters dvasios elementas, pasakose ir sapnų 
simbolikoje pasirodantis jos sūnaus, vyro, nepažįstamojo ir/arba 
meilužio pavidalu, kuris, nelygu kokia jos psichinė būklė tuo 
momentu, gali būti ir priešiškas ar grėsmingas. Ši psichikos figūra 


ypač vertinga dėl to, kad apdovanota savybėmis, kurias tradiciškai 


mėginta išguiti iš moters dvasios; ypač tai pasakytina apie agresiją 
ir kovingumą. 

Jeigu ši priešingos lyties prigimtis sveika, kaip simbolizuoja 
broliai pasakoje apie Mėlynbarzdį, ji myli moterį, kurios dvasioje 
gyvena. Būtent ši vidinė dvasios energija padeda jai pasiekti viską, 
ko ji trokšta. Šis vyriškasis pradas pasižymi dvasiniais „muskulais“, 
nors moteriai panašiais atvejais nestinga kitokių savybių. Jis pa- 
laiko ją ir padeda jai siekti sįjmoningumo. Daugeliui moterų šis 
priešingos lyties aspektas yra tarsi savotiškas tiltas tarp vidinio 
minčių ir jausmų pasaulio bei išorinio pasaulio. 

Kuo stipresnis, platesnis ir tvirtesnis moters animus (įsivaizduo- 
kite animus kaip tiltą), tuo lengviau, dalykiškiau ir talentingiau 
ji geba konkrečiai įgyvendinti savo idėjas bei kūrybinius suma- 
nymus išoriniame pasaulyje. Tuo tarpu moteris, kurios animus 
per silpnas, nesusiformavęs, gali turėti gausybę minčių ir idėjų, 
tačiau nepajėgia jų išoriškai realizuoti. Ji niekad nesiryžta imtis 
organizuoti ir įgyvendinti nuostabių savo sumanymų. 

Broliai įkūnija palaimintąją jėgą bei veikimą. Jų dėka pasakos 
pabaigoje nutinka keletas dalykų: pirma, moters dvasioje neutra- 
lizuojama didžiulė ir pražūtinga grobuonies galybė; antra, naivi 
mergytė virsta budria ir pastabia moterim; o trečia — iš abiejų 
pusių dabar ją saugo narsūs gynėjai, pasirengę vos jai šūktelėjus 


atskubėti pagalbon. 
Nuodėmių rijikai 


Pasaka apie Mėlynbarzdį — tai visais atžvilgiais „aštriabriaunė“ 
istorija apie atskyrimą ir susijungimą. Pačioje pabaigoje Mėlyn- 
barzdžio kūnas paliekamas sudraskyti maitėdoms: kormoranams, 
grifams ir kitiems plėšrūnams. Tai labai keistas ir mistiškas finalas. 
Senovėje egzistavo būtybės, vadinamos nuodėmių rijikėmis. Jas 
įkūnijo dvasios, paukščiai arba žvėrys, o kartais — žmonės, kurie it 
atpirkimo ožiai sau prisiimdavo nuodėmes, tai yra dvasines ben- 
druomenės atmatas, šitokiu būdu leisdami žmonėms apsišvarinti 
ir atpirkti vargingo ar netikusiai nugyvento gyvenimo kaltę. 


Mes jau matėme, kaip laukinę gamtą gali atkurti mirusiųjų 
ieškotoja, giedanti mirusiųjų. kaulams ir prikelianti juos naujam 
gyvenimui. Šis Gyvybės/Mirties/Gyvybės pradas sudaro instink- 
tyviosios moters prigimties pagrindą. Panašiai ir senovės skandi- 
navų mitologijoje: nuodėmių rijikai čia yra maitėdos, suryjančios 
lavonus, palaikančios juos kurį laiką savo pilvuose, o tada gabe- 
nančios į Helą, kuris yra ne vieta, bet asmuo. Tai Helė — gyvybės 
ir mirties Deivė. Ji pamoko mirusiuosius gyventi atbulai: nuo 
gyvenimo galo iki pradžios. Šitaip jie eina vis jaunyn ir jaunyn, 
kol galiausiai iš naujo atgimsta ir vėl sugrįžta į gyvenimą. 

Šitoks nuodėmių ir nuodėmingųjų rijimas ir vėlesnė jų in- 
kubacija, lygiai kaip ir paleidimas iš naujo gyventi, sudaro pačių 
pamatinių dvasinių aspektų individualaus formavimosi esmę. Šiuo 
atžvilgiu visiškai teisinga ir pagrįsta semtis energijos iš grobuo- 
niškų dvasios elementų, kitaip sakant, nužudyti juos ir atimti 
jų galią. O paskui juos galima grąžinti gailestingajai Gyvybės/ 
Mirties/Gyvybės Motinai, kad ši juos pakeistų ir vėl išleistų pa- 
saulin — tikėkimės, nebe tokiu nuožmiu pavidalu. 

Daugelis mokslininkų, tyrinėjusių šią pasaką, tvirtina, kad 
Mėlynbarzdis įkūnija jėgą, kuriai atpirkimas neprieinamas.? Vis 
dėlto aš jaučiu, kad šis dvasinis aspektas turi ir kitokią, papildomą 
perspektyvą. Jo laukia transformacija, kurios tikslas — šį žudiką 
maniaką paversti ne maloniu džentelmenu, o veikiau kažkuo 
panašiu į psichikos ligonį, kurio vieta — nervų ligų klinika, bet 
tik kad tai būtų padori įstaiga, kur pacientai gali regėti medžius 
ir dangų, kur juos gerai maitina, o kartais įjungia muziką, kad 
nusiramintų, bet jokiu būdu nenugrūda į kokius nors dvasios 
užkaborius kęsti kankinimų ir patyčių. 

Antra vertus, aš anaiptol nesakau, kad nėra tokio dalyko, kaip 
akivaizdus ir neatperkamas blogis, nes šis tikrai egzistuoja. Visais 
laikais egzistavo ir mistinė nuojauta, kad bet kokios žmogaus pa- 
stangos asmenybei tobulinti ir formuoti, lygia greta atitinkamai 
prasklaidydavo tamsą kolektyvinėje žmonijos pasąmonėje — būtent 
ten, kur yra grobuonies buveinė. Jungas kartą yra pasakęs, kad 


Dievas tapo sąmoningesnis?, nes žmonės tapo sąmoningesni. Jis 


tvirtino, jog žmonės, išvilkdami savo asmeninius demonus į dienos 
šviesą, nukreipia šviesos spindulį ir į tamsiąją Dievo pusę. 

Nesidedu žinanti, kaip visa tai veikia, bet jei laikysimės arche- 
tipinio modelio, tai turėtų atrodyti maždaug taip: užuot keikusios 
dvasioje gyvenantį grobuonį ar nuo jo bėgusios, mes jį suskaido- 
me. Tai darome neleisdamos sau piktai ir nepalankiai galvoti apie 
savo dvasinį gyvenimą ir ypač apie savo asmenybės vertę. Mes 
griebiame nemalonias mintis, kol jos dar nespėjo išsipūsti tiek, 
kad galėtų mums pakenkti, ir jas suardome, sunaikiname. 

Mes sunaikiname grobuonį, tulžingus jo kaltinimus atremda- 
mos savomis, pozityviomis tiesomis. 

Grobuonis: 

— Tu niekad nebaigi, ką pradėjusi. 

Jūs: 

— Priešingai, aš pabaigiu daugelį dalykų. 

Prigimtinio grobuonies atakas mes nukenksminame, atsi- 
žvelgdamos tik į tai, kas jo tvirtinimuose teisinga, o visa kita 
atmesdamos. 

Mes sunaikiname grobuonį, puoselėdamos savo intuiciją bei 
instinktus ir nepasiduodamos jo zundymams. Jei išvardytume visas 
savo netektis iki pat šios dienos, prisimintume visus tuos atvejus, 
kai teko skaudžiai nusivilti, kai nepajėgėme pasipriešinti kankini- 
mams, kai puoselėjome saldžias, sentimentalias svajones, — tuomet 
suprastume, kurios mūsų dvasinės sritys yra pažeidžiamos. Būtent 
į šias ištroškusias ir užguitas dvasios dalis ir apeliuoja grobuonis, 
stengdamasis nuslėpti tai, kad jo vienintelis tikslas — nusitempti 
jus į rūsį ir tartum kraują išsiurbti visą jūsų energiją. 

Pasakos pabaigoje Mėlynbarzdžio kaulai ir gyslos paliekami 
maitėdoms sudraskyti. Tai leidžia mums aiškiai suvokti grobuonies 
transformaciją. Tai paskutinė užduotis, šioje istorijoje apie Mėč- 
lynbarzdį tenkanti moteriai: atiduoti Gyvybės/Mirties/Gyvybės 
prigimčiai grobuonies dalis, kad jas surinkusi, išnešiojusi ir pa- 
keitusi iš naujo paleistų į pasaulį. 

Kai nusprendžiame nepataikauti grobuoniui, jis nebetenka jėgų 


ir be mūsų nebejstengia nieko padaryti. Iš esmės mes nugrūdame 


jį į patį giliausią dvasinį lygmenį, kur visa kas dar nesusiformavę, 
ir paliekame sau kunkuliuoti tame eteriniame virale, kol surasime 
jam geresnį pavidalą, kurį jis galėtų užpildyti. Atsikračius dvasinio 
jungo, grobuonį galima pakeisti, paverčiant kuo nors kitu. Taip 
mes tampame kūrėjomis, o ši beformė gelminė substancija — ža- 
liava mūsų kūrybai. 

Moterys pastebi, kad nugalėjusios grobuonį ir pasiėmusios iš 
jo visa, kas naudinga, o visa kita atmetusios, jos staiga pajunta 
jėgų, gyvybingumo ir gyvenimo džiaugsmo antplūdį. Jos juk 
atgavo iš grobuonies tai, ką šis buvo iš jų pasigrobęs: energiją ir 
savo vertės pajautimą. Perimti grobuonies energiją ir nukreipti ją 
sau naudinga linkme galima keleriopai. Grobuonies įniršį galime 
paversti aistringu užsidegimu, padėsiančiu mums kalnus nugriauti. 
Grobuonies gudrumas praverčia, kai reikia ką nors stebėti iš toli 
ir perprasti iš pirmo žvilgsnio. Grobuoniui būdingą aistrą žudyti 
galima pasitelkti tada, kai reikia galutinai numarinti ką nors vidi- 
niame moters gyvenime arba kam ji pati turi numirti išoriniame; 
skirtingais laikotarpiais tai gali būti visiškai skirtingi dalykai. Bet 
moteris pati dažniausiai puikiai žino, kas tai. 

Naudoti savais tikslais Mėlynbarzdžio dalis — tai beveik tas pat, 
kas imti gydomąsias nuodingosios šunvyšnės ar beladonos dalis ir 
atsargiai jas naudoti gydymui bei pagalbai. Tuomet dar užsilikę 
Mėlynbarzdžio plėnys, aišku, vėl pamėgins prisikelti, bet tiktai 
menkesniu pavidalu — daug lengviau atpažįstamu ir nebeturinčiu 
tokios galios griauti ir apgaudinėti: juk jūs atėmėte iš jo daugelį 
sugebėjimų, kuriuos jis naudodavo destruktyviai, ir nukreipėte 
šią jėgą naudinga bei aktualia linkme. 

Pasaka apie Mėlynbarzdį — viena iš tų nedaugelio didaktinių 
pasakų, kurios, mano įsitikinimu, ypač naudingos jaunoms mo- 
terims — jaunoms nebūtinai metų skaičiumi, o kokia nors dvasios 
dalimi. Tai istorija apie dvasinį naivumą, bet ir apie tai, kaip svarbu 
sulaužyti draudimą „nežiūrėti“. Tai pasakojimas apie galutinę per- 
galę prieš prigimtinį dvasios grobuonį ir jo transformaciją. 

Aš tvirtai tikiu, kad pasakos ir istorijos kuriamos tam, kad su- 
teiktų naują postūmį sustingusiam vidiniam gyvenimui. Pasaka 


apie Mėlynbarzdį — tai vaistas, ypač naudingas tuomet, kai mo- 
teris jaučiasi įbaidyta, užguita ar įvaryta į kampą. Pasakos siūlomi 
sprendimai išsklaido baimę, suteikia adrenalino dozę kaip tik tada, 
kai reikia, o svarbiausia, kad nelaisvėje besikamuojančiai naiviai 
esybei iškerta duris sienoje, kuri anksčiau atrodė aklina. 

Galbūt pats svarbiausias dalykas yra tai, kad Mėlynbarzdžio 
istorija duoda sąmonei dvasinį raktą — gebėjimą užduoti įvai- 
riausius klausimus apie save, apie savo šeimą, apie savo ketinimus 
ir aplinkinį pasaulį. Paskui, nelyginant laukinis žvėrelis, kuris 
uosdamas pažįsta aplinką ir, tiktai iš visų pusių, iš viršaus ir iš 
apačios gerai apuostinėjęs kiekvieną daiktą, išsiaiškina, kas tai iš 
tiesų yra, moteris taip pat įgyja galimybę iš pagrindų viską išsi- 
aiškinti ir sužinoti atsakymus į pačius slapčiausius ir tamsiausius 
savo klausimus. Ji įstengia atimti jėgas iš to, kas anksčiau ją engė 
ir kamavo, ir nukreipti tas pirmiau jai kenkusias jėgas siekti pro- 


tingų ir reikalingų tikslų. Štai ji - Laukinės Moters esmė. 


Juodas vyras moters sapnuose 


Su prigimtiniu dvasiniu grobuonimi susiduriame ne tiktai pasako- 
se, bet ir sapnuose. Yra toks universalus moterų sapnas —iniciacija; 
jis toks paplitęs, kad tikras stebuklas, jei dvidešimt penkerių metų 
sulaukusi moteris dar nė sykio jo nesapnavo. Paprastai iš šio sapno 
moteris pabunda staiga, apimta siaubo ir nerimo. 

Štai tipiška tokio sapno schema. Moteris sapnuoja esanti viena, 
paprastai savo namuose. O lauke, už lango, tamsoje šmėžuoja 
vienas arba keli įtartini tipai. Išsigandusi moteris skambina" gel- 
bėjimo tarnybai. Staiga ji pajunta, kad įsibrovėlis jau viduje... 
prie pat jos... kad ji net jaučia jo alsavimą... kad jis jau taikosi ją 
griebti... O ji niekaip negali prisiskambinti gelbėjimo tarnybai! 
Tuomet moteris staiga pašoka iš miego, gaudydama kvapą, o jos 
širdis daužosi kaip pašėlusi. 

Sapnai apie juodą vyrą daro ir smarkų fizinį poveikį. Sapnuo- 
dama moteris dažniausiai prakaituoja, blaškosi, sunkiai kvėpuoja, 
jos širdis smarkiai plaka, kartais ji išgąstingai šaukia arba dejuoja. 


Atrodytų, tarsi sapnų kūrėjas pritrūko subtilesnių vaizdų ir už- 
tat dabar siunčia tokius pranešimus, kurie iš pagrindų supurto 
sapnuojančios moters nervų sistemą, tokiu būdu pabrėždami 
reikalo svarbą. 

Persekiotojas arba persekiotojai, pasirodantys tokiuose sap- 
nuose apie juodą vyrą, pačių moterų žodžiais tariant, paprastai 
būna „teroristai, prievartautojai, banditai, nacių koncentracijos 
stovyklų prižiūrėtojai, plėšikai, žmogžudžiai, nusikaltėliai, iš- 
krypėliai, nedorėliai, vagys“. Tokius sapnus galima interpretuoti 
ir aiškinti keleriopai, priklausomai nuo konkrečių sapnavusios 
moters gyvenimo aplinkybių bei jos vidinių dramų. 

Pavyzdžiui, neretai toks sapnas yra patikimas įrodymas, kad 
moters arba merginos, ypač jeigu ji dar visai jaunutė, sąmonė dar 
tiktai pradeda nutuokti apie vidinio dvasinio grobuonies egzistavi- 
mą. Toks sapnas gali būti ir savotiškas pranašas: sapnavusi moteris 
galbūt neseniai aptiko arba netrukus aptiks kokią nors užmirštą 
arba užgniaužtą savo dvasinę funkciją ir imsis ją vaduoti. O dar kitais 
atvejais sapnas atspindi vis nepakenčiamesnę visuomeninę kultūrinę 
situaciją, besiklostančią ne moters asmeniniame, o išoriniame gyve- 
nime, su kuria jai teks arba susikauti, arba nuo jos sprukti. 

Pirmiausia pabandykime suvokti subjektyvias idėjas, slypin- 
čias šiame motyve, ir kaip jos susijusios su vidiniu bei asmeniniu 
sapnavusios moters gyvenimu. Sapnas apie juodą vyrą praneša 
moteriai, su kokiais sunkumais ar keblumais ji susidūrė. Sapnas 
įspėja dėl negailestingo požiūrio į save pačią — tai įkūnija banditas 
iš sapno. Jeigu moteris, lygiai kaip Mėlynbarzdžio žmona pasa- 
koje, pajėgia sąmoningai rasti „raktą“, tai yra užduoti sau teisingą 
klausimą apie šį reikalą ir sąžiningai į jį atsakyti, ji gali išsivaduoti. 
Tuomet dvasiniai užpuolikai, pasalūnai ir grobuonys taip smarkiai 
jos nebekamuos. Jiems teks lįsti į gilų pasąmonės užkaborį, kur 
ji galės ramiai ir dalykiškai, o ne karštligiškai ir skubėdama, su 
jais susidoroti. 

Juodas vyras moters sapnuose pasirodo tuomet, kai artėja ini- 
ciacija — tam tikras dvasinis pokytis, perėjimas iš vieno pažinimo 
ir elgesio lygmens į kitą, brandesnį ir energingesnį. Jį gali su- 


sapnuoti tiek naujokės, besirengiančios pirmajai iniciacijai, tiek ir 
„veteranės“, išgyvenusios jau keletą pėrėjimo ritualų, nes visuo- 
met galima tolesnė, aukštesnė iniciacijos pakopa. Kokio amžiaus 
moteris bebūtų, kiek metų bepraeitų, jos visuomet dar laukia 
daug naujų amžiaus tarpsnių, pakopų ir „pirmų kartų“. Tokia yra 
iniciacijos esmė: ji sukuria vartus, pro kuriuos įžengusios, mes 
pasiekiame naują žinių ir būties lygmenį. 

Sapnai —tai vartai, įvedantys ir parengiantys mus kitam žings- 
niui į sąmoningumą, tolesnei asmenybės formavimo ir tobulini- 
mo pakopai. Todėl grobuonis moters sapnuose gali pasirodyti ir 
tuomet, kai dvasinis jos gyvenimas pernelyg ramus ir sustingęs. 
Galima sakyti, kad tuomet sapno paskirtis —sukelti dvasinę audrą, 
kuri priverstų moterį imtis energingos dvasinės veiklos. Be to, 
šitoks sapnas rodo, kad moters gyvenime pribrendo pokyčiai, 
kad sapnuojanti moteris nuobodžiauja arba tuščiai leidžia laiką, 
nesiryždama padaryti nemalonaus sprendimo, žengti tolesnio 
žingsnio, pereiti prie kito etapo, kad bando išsisukti nuo grum- 
tynių su grobuonimi, uzurpavusiu jos dvasios galias, kad nemoka 
gyventi, veikti ir kovoti visa širdimi ir iš visų jėgų. 

Negana to, sapnai apie juodąjį vyrą —tai ir įspėjimo signalai. Jie 
šaukte šaukia: „Dėmesio! Aplinkiniame pasaulyje, asmeniniame 
gyvenime arba išorinėje visuomenės kultūroje dedasi negeri daly- 
kai!“ Klasikinės psichologijos teorija linkusi absoliučiai nepaisyti 
žmogaus sąmonės sąsajų su žeme, ant kurios mes gyvename, ji 
visiškai neigia mūsų kultūrinį etiologinį ligų ir neramumų kil- 
mės žinojimą, taip pat ignoruoja ryšį tarp psichikos ir politikos, 
formuojančios tiek vidinį, tiek išorinį žmonių gyvenimą, — tarsi 
tas išorinis pasaulis nebūtų toks pat siurrealistinis, toks pat kupi- 
nas simbolių, toks pat svarbus ir reikšmingas dvasiniam žmogaus 
gyvenimui, kaip ir vidiniai triukšmai. Žemė, kultūra ir politinė 
sistema, kurioje gyvename, lygiai taip pat sąlygoja individualų 
dvasios peizažą, ir todėl į tai turi būti atsižvelgiama nė kiek ne 
mažiau, kaip į subjektyvią vidinę aplinką. 

Kai išorės pasaulis įsiveržia į pamatines vieno arba daugelio 


žmonių dvasinio gyvenimo sritis, sapnai apie juodą vyrą pasipila 


it iš gausybės rago. Esu surinkusi nepaprastai įdomios medžiagos, 
užrašinėdama sapnus moterų, kenčiančių dėl tam tikro negatyvaus 
išorinio poveikio, kaip antai moterys, gyvenančios netoli aplinką 
nuodijančios lydyklos Jorko mieste“, Aidahe; taip pat kai kurių 
itin visuomeniškai aktyvių moterų, dalyvaujančių ekologiniuose 
judėjimuose už aplinkos išsaugojimą, pavyzdžiui, las guerrillas 
companeras, kovojančių seserų iš Kvebrados — Centrinės Amerikos 
užkampio?, moterų iš Cofradios des Santuarios"“ Jungtinėse Val- 
stijose bei pilietinių teisių gynėjų iš Latino apygardos!!, sapnus. 
Visos jos daugybę kartų sapnavo juodąjį vyrą. 

Apskritai atrodo, kad naivioms ir savęs sąmoningai dar 
nesuvokiančioms moterims tokie sapnai yra tarsi aliarmo sig- 
nalai: „Ei! Saugokis, tau gresia pavojus!“ O itin sąjmoningoms, 
dalyvaujančioms visuomeninėje veikloje moterims sapnai apie 
juodąjį vyrą yra lyg savotiškas tonikas, primenantis moteriai, su 
kuo jai tenka susidurti, ir savo ruožtu skatinantis ją būti stiprią, 
budrią ir tęsti pradėtą veiklą. 

Štai kodėl prigimtinis grobuonis, pasirodantis moterų sapnuo- 
se, toli gražu ne visuomet yra vien tiktai jų vidinio gyvenimo 
atspindys. Kartais jis signalizuoja apie kokį nors pavojingą reiškinį 
bendruomenėje, kurioje mes gyvename: tai gali būti ir nedidukė, 
bet žiauri grupelė tarnyboje, nuosavoje šeimoje arba kaimynini- 
ame miestelyje, bet ji gali aprėpti ir kur kas plačiau —visą religinę 
ar nacionalinę bendriją. Kaip matome, kiekviena socialinė grupė 
ar kultūra turi savą prigimtinį dvasios grobuonį, o iš istorijos 
žinome, kad tam tikrais laikotarpiais su tuo grobuonimi būna 
ištisai tapatinamasi, ir jis savivaliauja absoliučiai nebaudžiamas, kol 
nesusidaro pakankamas skaičius žmonių, kurie nenori taikstytis 
su tokia padėtimi. 

Daugelis psichologų linkę ypač akcentuoti šeimyninės 
žmonių nerimo ir baimės priežastis, tačiau ne mažiau svarbi yra 
ir visuomenės įtaka, kadangi visuomenė — tai šeimos šeima. Ir 
jeigu ji serga, tai visoms joje esančioms šeimoms teks kovoti su 
tokiomis pačiomis negaliomis. Iš vaikystės paveldėjau posakį: cul- 


tura cura, kultūra gydo. Jei visuomenės kultūra yra gvdanti, joje 


gyvenančios šeimos taip pat išmoksta gydyti; jose būna mažiau 
nesantaikos, daugiau gerumo ir atlaidumo, mažiau nuoskaudų ir 
kartėlio, kur kas daugiau gailestingumo ir meilės. O visuomenėje, 
kurviešpatauja grobuonis, visa nauja, beužgimstanti gyvybė, visa 
senatvė, kuriai metas išeiti, yra sustingusios, nejudrios; ir dvasinis 
piliečių gyvenimas būna sukaustytas baimės ir dvasinio bado. 

Niekas negali tiksliai pasakyti, kodėl šis užpuolikas, moterų 
sapnuose dažniausiai pasirodantis agresyvaus vyriškio pavidalu, 
taip atkakliai puola būtent instinktyviąją dvasią bei jos pirma- 
prades laukines žinojimo galias. Sakytume, tokia jau jo prigimtis. 
Vis dėlto turime pripažinti, kad šis destruktyvus procesas dar 
sustiprėja, kai moterį supanti visuomenė remia, skatina ir kitaip 
proteguoja destruktyvų požiūrį į giliąją instinktyviąją dvasinę 
prigimtį. Tokiu būdu, dideliam grobuonies džiaugsmui, šios 
destruktyviosios visuomenės vertybės sustiprėja ir įsitvirtina 
kolektyvinėje visų jos narių sąmonėje. Jei visuomenė reikalauja 
iš visų savo narių nepasitikėti ir vengti giliojo instinktyvaus gy- 
venimo, tuomet plėšrusis elementas, gyvuojantis kiekvieno in- 
divido dvasioje, stiprėja ir kaupia jėgas. 

Tačiau net ir visuomeninės priespaudos sąlygomis tos moterys, 
kuriose Laukinė Moteris tebėra gyva, klesti ar net spinduliuoja, 
ir toliau tebekelia esminius klausimus — ir ne vien tokius, kurie 
atveria duris į vidinio moters gyvenimo paslaptis, bet ir padeda 
geriau perprasti mus supančią visuomenę. „Kas slypi už tų visų 
draudimų, kurių pilna aplinkiniame pasaulyje? Kokios geros 
bei naudingos individo, visuomenės, žemės ar žmogiškosios 
prigimties savybės čia pražudytos ir dabar merdi?“ Kaip reikiant 
ištyrusi šiuos klausimus, moteris gali pasitelkti savo sugebėjimus 
bei talentus ir imtis veiklos. Paimti pasaulį į rankas ir pripildyti 
jį dvasingumo bei stiprybės — išties herojiškas ir laukinės dvasios 
vertas žygis! 

Būtent todėl privalu išsaugoti laukinę moters prigimtį, o kai 
kada net ir itin budriai ją sergėti bei ginti, kad niekas jos staiga 
nepagrobtų ir neužsmaugtų. Būtina šią instinktyviąją prigimtį 
tinkamai penėti, globoti ir puoselėti, kadangi net pačiomis sun- 


kiausiomis ir labiausiai gniuždančiomis visuomeninio, šeimyninio 
ar asmeninio gyvenimo sąlygomis tos moterys, kurios būna 
išsaugojusios ryšį su giliąja, laukine instinktyviąja savo prigimtimi, 
patiria kur kas mažesnę stagnaciją. Nors moteris, kuri laikoma 
nelaisvėje ir / arba apgaule verčiama išlikti naivi ir nuolanki, yra 
žalojama, ji vis dėlto išsaugo pakankamai jėgų, kad įveiktų savo 
kankintoją, išsisuktų, pabėgtų nuo jo, o galiausiai sudalytų jį ga- 
balais ir konstruktyviai panaudotų savo labui. 

Yra dar viena ypatinga galimybė moteriai susapnuoti juodąjį 
vyrą: taip beveik visuomet nutinka tada, kai vidinė mūsų kūrybinė 
ugnis pradeda smilkti ir rūkti, užuot kaitriai liepsnojusi, kai 
kampe beveik nebelikę kuro arba kai pilkas pelenų sluoksnis 
sulig kiekviena diena vis storėja, o katiliukas vis tuščias. Šitaip 
gali pasitaikyti ir toms, kurios jau yra sukaupusios nemenką 
patirtį, ir toms, kurios dar tik pradeda rimtai demonstruoti savo 
talentus pasauliui. Tokie simptomai rodo, kad į mūsų dvasią jau 
įsiveržė grobuonis, ir dėl jo įtakos mes visaip bandome išsisukti, 
ieškome visų įmanomų kliaučių, kad tik nereikėtų sėstis, stotis 
ar keliauti ten, kur neišvengiamai turėtume imtis to, kas miela 
mūsų širdžiai. 

Tokiu atveju sapnai apie juodąjį vyrą, nors iš jų ir pabundame 
su klaikiai besidaužančia iš baimės širdimi, nėra bloga lemian- 
tys. Toks sapnas — labai pozityvus ir savalaikis priminimas, kad 
metas atkreipti dėmesį į destruktyvų judėjimą savo pačių dva- 
sioje, pamatyti ir sutramdyti tai, kas grobia mūsų vidinę ugnį, 
slopina energiją, atima iš mūsų kūrybai skirtą vietą, erdvę, laiką 
ir teritoriją. 

Neretai kiirybinė mūsų veikla lėtėja arba slopsta todėl, kad 
kažkas mūsų pačių dvasioje labai prastai mus vertina, ir mes mei- 
likaudamos laižome tam kažkam kojas, užuot gerai trinktelėjusios 
jam per galvą ir sprukusios laisvėn. Dažniausiai padėčiai page- 
rinti pakanka to, kad save, savo sumanymus ir kūrybą imtume 
vertinti kur kas rimčiau nei ligi tol. Dėl to, kad per daugelį karti 
iš motinos (taip pat ir iš tėvo) pusės stokota reikiamos paramos 


bei pagalbos, tinkamas savęs ir savo kūrybinių gebėjimų, tai yra 


visiškai originalių, nepaprastai gražių ir subtilių idėjų bei darbų, 
įkvėptų laukinės prigimties, vertinimas moterims yra tapęs amžina 
problema. 

Savo darbo kabinete esu mačiusi, kaip poetės sviedžia 
rankraščių lapus ant sofos, tarsi jų poezija būtų šiukšlės, o ne lobis. 
Mačiau ir kaip dailininkės, atsinešusios parodyti savo paveikslų, 
įeidamos atsainiai trinkteli juos į durų staktą. Stebėjau žalsvas 
švieseles, blykčiojančias moterų akyse, kai šios iš paskutiniųjų 
bando nuslėpti apmaudą ir pyktį, kad kiti sugeba kurti, tuo tarpu 
jos pačios kažkodėl — ne. 

Prisiklausiau visokiausių atsikalbinėjimų, kokių tik gali prisigal- 
voti moterys: Aš netalentinga. Aš nieko verta. Aš neišsimokslinusi. 
Man stinga idėjų. Aš nežinau kaip. Aš nežinau ką. Aš nežinau 
kada. Ir galų gale pats niekingiausias: Aš neturiu laiko. Man vi- 
suomet norisi stverti šitas moteris už kojų ir purtyti jas apvertus 
žemyn galva tol, kol ims atgailauti ir pasižadės daugiau niekada 
nemeluoti. Tik man nereikia jų purtyti, nes tai atliks juodasis vyras 
iš sapno, o jei ne jis, tai koks nors kitas sapnų personažas. 

Sapnas apie juodąjį vyrą priklauso prie košmarų, o tokie baisūs 
sapnai paprastai labai naudingi kūrybai: jie akivaizdžiai rodo me- 
nininkui, kas jo laukia, jeigu leis sau pavirsti talentingu veltėdžiu. 
Neretai vieno tokio sapno išgąsdinta moteris vėl imasi kūrybos. 
Mažų mažiausiai savo darbais ji sugeba nušviesti tamsiojo vyro iš 
savo pačios sapnų prigimtį. 

Grėsmės nuojauta, kurią sapne skleidžia juodasis vyras, yra 
tarsi įspėjimas mums visoms: jei nevertinsim savo turimų lobių, 
juos iš mūsų pagrobs. Taigi jei moteris sapnuoja tokį sapną arba 
net keletą jų, tai yra ženklas, jog veriasi platūs iniciacijų vieton 
vedantys vartai, kur jai teks iš naujo įvertinti savo sugebėjimus. 
Ten jai galbūt pavyks atpažinti, sučiupti ir sudoroti tai, kas vis 
labiau griovė ir plėšė ją iš vidaus. 

Jei moteris stengiasi susekti savo dvasioje įsitaisiusį grobuonį, 
jei pripažįsta jį ten esant ir nevengia susigrumti su juo, šiam 
tenka trauktis į kokį nors gerokai atokesnį dvasios užkaborį, kur 


jis kiūtotų beveik nepastebimas. O jeigu į grobuonį nekreipia- 


ma dėmesio, jis darosi vis piktesnis, įžūlesnis ir pavydesnis, kol 
pagaliau pabando amžinai užčiaupti pačią moterį. 

Pačiu kasdieniškiausiu lygmeniu moteriai, kuri sapnuoja 
juodojo vyro ir Mėlynbarzdžio tipo sapnus, galima patarti kuo 
švariau apvalyti savo gyvenimą, atsikratyti kiek įmanoma daugiau 
visokiausių neigiamų dalykų. Kartais būtina gerokai praretinti arba 
smarkiai apriboti tam tikrus santykius, nes jeigu moterį nuolatos 
supa žmonės, priešiški arba abejingi jos vidiniam pasauliui, tai 
dvasinis moters grobuonis tiesiog minta jų požiūriu ir auginasi 
raumenis, darydamasis vis agresyvesnis jos atžvilgiu. 

Tuo tarpu moterys ilgai dvejoja, kai tenka nukreipti savo agresiją 
prieš užpuoliką, nes mano, kad vienaip ar kitaip bepasielgtų, — vis 
vien teks gailėtis. Jeigu ištrūkti nepavyks, juodasis vyras taps 
jos viešpačiu, o jinai — jo verge. O jeigu ji išsiverš į laisvę, jis 
neatlyždamas be atvangos ją persekios, tarsi ji būtų jo nuosavybė. 
Moterys baiminasi, jog bus pjudomos it medžiojami žvėrys, kol 
vėl paklius į jo nagus, ir šitą jų baimę atspindi sapnai. 

Taigi gana dažnai moterys, pabūgusios grobuonies grasinimų, 
pačios užsmaugia savyje tai, ką iš prigimties turi originaliausio, 
kūrybingiausio, gražiausio. Štai kodėl Mėlynbarzdžio rūsyje 
kūpso krūvos moterų griaučių ir lavonų. Jos per vėlai pastebėjo 
pakliuvusios į spąstus. Sąmoningas suvokimas —tai kelias į laisvę, 
tai būdas išvengti kankinimų. "Tai takas, vedantis kuo toliau nuo 
juodojo vyro. Ir moterys privalo visom keturiom kautis, kad jį 
surastų ir nebepamestų. 

Pasakoje apie Mėlynbarzdį matome, kaip moteris, iš pradžių 
suviliota grobuonies kerų, vis dėlto praregi, sukaupia jėgas ir 
išsivaduoja, po šio išbandymo tapdama išmintingesnė. Šioje istori- 
joje atsispindi esminė ketverto neaiškių introjektų, kurie moterų 
atžvilgiu yra ypač prieštaringi, transformacija. Štai jie: integralaus 
matymo nebuvimas, gilesnės įžvalgos stoka, nesugebėjimas 
savarankiškai reikšti minčių, nemokėjimas ryžtingai veikti. 
Norėdamos ištremti grobuonį, privalome atsiverti pačios bei 
atverti daugelį kitų dalykų ir pamatyti, kas viduje. Privalome 


ištverti ir nepalūžti, visa tai pamačiusios. Turime aiškiai ir tvirtai 


pasakyti tiesą. Ir pagaliau turime pasitelkti visą nuovoką bei sveiką 
protą, kad atliktume tai, ką reikia atlikti. 

Jeigu prigimtiniai moters instinktai sveiki ir stiprūs, ji intui- 
tyviai atpažįsta dvasinį grobuonį: užuodžia jį, pastebi, girdi... Ji 
iš anksto jaučia, kada jis pasirodys, girdi jį artinantis ir imasi 
priemonių nuo jo apsiginti. O moterį, kurios instinktai pažeisti, 
grobuonis užklumpa dar nė nespėjusi4 jo pajusti, kadangi jos 
klausa, pažinimas bei suvokimas yra nevisaverčiai — iš esmės dėl to 
kalti introjektai, verčiantys moterį visur ir visuomet elgtis gražiai 
ir mandagiai, o svarbiausia — nepastebėti, kad yra išnaudojama. 

Psichologine prasme sunku iš pirmo žvilgsnio nustatyti, ar 
moteris tiktai nepatyrusi, jauna ir todėl naivi, ar pažeisti jos in- 
stinktai. Abiem atvejais ji beveik nieko nenutuokia apie juodąjį 
grobuonį ir todėl vis dar yra patikli. Tačiau, mūsų laimei, moters 
sieloje ėmęs siautėti grobuonis visuomet palieka ryškių pėdsakų 
jos sapnuose. Einant šiais pėdsakais, jį galiausiai pavyksta aptikti, 
sučiupti ir uždaryti. 

Tiek naiviai moteriai, tiek ir tai, kurios instinktai pažeisti, 
galima pasiūlyti tuos pačius vaistus: stenkitės įsiklausyti, ką sako 
jūsų intuicija, jūsų vidinis balsas; užduokite klausimus; būkit 
smalsi; matykite tai, ką matote; girdėkite tai, ką girdite; 0 su- 
vokusios tiesą — veikite. Šias intuityvias galias jūsų siela atsinešė 
ateidama į pasaulį. Galbūt daugelį metų jų visiškai nenaudojote, 
ir dabar jos palaidotos po storu pelenų ir atmatų sluoksniu. Bet ir 
tai dar ne pasaulio pabaiga, nes visa tai galima nuvalyti. Tereikia 
nepatingėti pašveisti, pagramdyti ir pasitreniruoti, ir jūsų suvoki- 
mo bei įžvalgos galios grįš jums pirmapradžiu savo pavidalu. 

Ištraukusios šias galias iš tamsiausių savo dvasios užkampių, mes 
liaunamės buvusios vien tiktai vidinių bei išorinių aplinkybių 
aukos. Kad ir kaip išorė, asmenybė, dvasia ar dar kas nors 
verstų moterį elgtis ir rengtis, kad ir kaip aplinkiniai trokštų 
uždaryti visas moteris it kokį žąsų pulką ir palikti jas dešimties 
snaudžiančių duenjų bei auklių priežiūrai, kad ir koks spau- 
dimas grėstų sutraiškyti moters dvasinį gyvenimą, — niekas 


nebepakeis paprasto ir akivaizdaus fakto: moteris yra tokia, kokia 


ji yra, nes taip diktuoja laukinė jos pasąmonė ir tai yra tiesiog 
nuostabu! 

Mums labai svarbu nepamiršti esminio dalyko: jeigu sapnuoja- 
me grėsmingą juodąjį vyrą, vadinasi, yra ir priešinga, atsverianti 
jėga, kuri pasirengusi mums padėti. Spėkit, kas gi pirmiausia pasi- 
rodo, kai stengiamės sutelkti laukinę energiją, norėdamos atsispirti 
grobuoniui? Laukinė Moteris akimoju įveikia visas grobuonies 
suręstas užtvaras, sienas bei kliūtis. Juk ji — anaiptol ne ikona, 
kurią it retablo, religinį paveikslą, reikėtų pasikabinti ant sienos. 
Ji - gyva būtybė, atskubanti pas mus, kur mes bebūtume, bet 
kokiomis aplinkybėmis. Jiedu su grobuonim pažįstami jau labai 
labai seniai. Ji seka jo pėdomis sapnuose, pasakose, istorijose ir 
moterų gyvenimuose apskritai. Kur jis bebūtų, atsiranda ir ji, nes 
ji — tai jo kėslų atsvara. 

Laukinė Moteris mus moko, kad neverta „gražiai elgtis“, 
jeigu dvasiniam mūsų gyvenimui gresia pavojus. Laukinė pri- 
gimtis puikiai žino, kad bandymai tokiais atvejais būti „gerutei“ 
tiktai linksmina grobuonį. Kai dvasiniam mūsų gyvenimui rimtai 
grasinama, ne tiktai galima, bet ir reikia imtis ryžtingų gynybos 
veiksmų ir nesitraukti nė per žingsnį. Jeigu moteris tai sugeba, į 
jos gyvenimą ilgai niekas nebedrįsta brautis, nes ji akimirksniu 
pajunta, kas blogai, ir kaipmat nugrūda grobuonį ten, kur jam 
vieta. Ji — jau nebe naivuolė. Ji daugiau nebe auka ir ne taikinys. 
Ir tik tokiu būdu įmanoma priversti mažąjį raktelį —tą su užraitais 


viršuje — pagaliau liautis kraujavus. 

Suuosti faktus: intuicijos 
atgaivinimas kaip iniciacija 


Lėlė kišenėje: 
Vasalisa Išmintingoji 


Intuicija — tai tikras moters dvasios lobis. Ji tarsi dieviškas ateities 
numatymo instrumentas ar stebuklingas kristalas, į kurį galima 
pažvelgti paslaptingu vidiniu žvilgsniu. Ji nelyginant sena iš- 
mintinga patarėja, kuri niekuomet tavęs nepalieka, kuri visuomet 
tiksliai pasako, koks reikalas, ir aiškiai nurodo, kur reikia sukti — į 
kairę ar į dešinę. Tai vienas iš daugelio Žinančiosios, senosios La 
Oue Sabe, Laukinės Moters, pavidalų. 

Tose kultūrinėse tradicijose, kuriose aš užaugau, tikroji pa- 
sakotoja visuomet kantriai darbuojasi tarsi kokio dvasinio kalno 
papėdėje: ligi kelių įsibridusi į pasakų dulkes, ji braukia šalin 
šimtmečių apnašas, kasasi po daugelio kultūrų ir užkariavimų 
paliktais klodais ir skrupulingai numeruoja kiekvieną pasakos 
reljefo ar freskos fragmentą, kurį tik pavyksta aptikti. Kartais iš 
pasakos belikę tik dulkės, kartais trūksta atskirų gabalų ar detalių, 
o neretai bėra tik karkasas, tuo tarpu apdailos — nė ženklo. Tačiau 
kantrioji darbininkė nepailsdama triūsia toliau, sulig kiekviena 
nauja žemių sauja vildamasi aptikti sveiką, nėmaž neapdaužytą 


ir nesunaikintą pasaką. Toji pasaka, apie kurią toliau kalbėsime, 
kaip tik ir yra šitoks neįtikėtinas lobis. 

Mano manymu, sena rusų pasaka apie Vasalisą' yra moters 
iniciacijos istorija, kurios skeletui beveik netrūksta jokių pa- 
grindinių kaulų. Joje kalba eina apie suvokimą, kad daugelis 
dalykų pasaulyje toli gražu ne tokie, kaip atrodo iš pažiūros. Ir 
mes, moterys, norėdamos suuosti tiesą, privalome pasitelkti savo 
intuiciją bei instinktus. Panaudodamos visus savo pojūčius, mes 
plėšte išplėšiame tiesą apie kiekvieną daiktą, išgauname peno iš 
savo pačių sumanymų, aptinkame viską, ką tik galima aptikti, 
sužinome viską, ką tik galima sužinoti, kad taptume savo pačių 
kūrybinės ugnies kurstytojomis ir artimai pažintume gamtinius 
Gyvybės/Mirties/Gyvybės ciklus — štai kokia turi būti inicijuota, 
subrendusi ir patyrusi, moteris. 

Pasakos, kurių pagrindinė veikėja yra Vasalisa, populiarios 
visoje Rusijoje, Rumunijoje, Jugoslavijoje, Lenkijoje ir Baltijos 
šalyse. Kartais ši pasaka taip ir vadinasi — „Vasilisa Išmintingo- 
ji“ Esu aptikusi duomenų, kad archetipinės šios pasakos šaknys 
siekia mažų mažiausiai archajiškus Deivės-kumelės kultus, eg- 
zistavusius dar ikiklasikinėje graikų kultūroje. Ši pasaka brėžia 
šimtmečių senumo dvasinį žemėlapį, nurodantį kelius į giluminį 
pirmapradės laukinės Deivės pasaulį. Ji pasakoja apie tai, kaip 
žemiškajai moteriai įgyti svarbiausiąją instiaktyviąją Laukinės 
Moters galią — intuiciją. 

Šios literatūrinės pasakos apie Vasalisą pagrindą paveldėjau 
iš savo tetulės Kati. Ji prasideda viena iš pačių seniausių pasakų 
pradžios formulių: „Gal taip buvo, o gal ir ne...“? Ši paradoksali 
įžanga atkreipia klausytojo dėmesį į tai, jog pasakos veiksmas 
vyksta pasaulyje, esančiame tarp dviejų pasaulių, kur niekas ne- 
būna taip, kaip iš pirmo žvilgsnio atrodo. Taigi pradėkime. 


—————————————— 


Vasalisa 


AL TAIP BUVO, o gal ir ne, bet žmonės pasakoja, jog sykį 
Ci tokia jauna motina. Ji sunkiai susirgusi ir buvusi 
jau prie mirties. Išbalusi tarsi vaškinė rožė bažnyčios zakristijoje, 
gulėjo ji mirties patale. Mažoji jos dukrelė ir vyras, sėdėdami 
senos medinės lovos kojūgaly, karštai meldė Dievo, kad nuvestų 
jos sielą į geresnį pasaulį. 

Mirštančioji pasišaukė prie savęs Vasalisą, ir mergaitė su rau- 
donais bateliais bei balta prijuostėle priklaupė greta motinos. 

— Palieku tau šitą lėlytę, mieloji, — pašnibždonnis ištarė motina 
ir iš po vilnonės antklodės ištraukė mažutę lėlytę, panašiai kaip 
ir Vasalisa apautą raudonais bateliais, ryšinčią balta prijuostėle, 
su tokiu pat juodu sijonėliu ir dailiai spalvotais siūlais išsiuvinėta 
liemene. 

— Dar duosiu tau paskutinį patarimą, širdelė, — toliau kalbėjo 
motina. — Jei kada miške paklystum ar prireiktų pagalbos, klausk 
šitos lėlės, ką daryti. Ji tau pagelbės. Visuomet nešiokis ją su savim. 
Tiktai niekam apie ją nepasakok. O jeigu ji išalktų, pavalgydink. 
Tokia tad paskutinė mano valia ir motiniškas mano palaiminimas 
tau, mieloji dukrele... 

Tai tarusi, mirštančioji dar sykį giliai įkvėpė, ir sulig pasku- 
tiniu atodūsiu jos siela išsiveržė iš burnos laukan, ir ji jau buvo 
nebegyva. 

Ilgai gedėjo našlys su dukrele. Tačiau kaip ir negailestingai 
išdraskytas laukas po karo, jo gyvenimas sužaliavo iš naujo, ir jis 
vedė našlę su dviem dukterimis. Naujoji pamotė ir jos dukterys, 
nors ir stengėsi meiliai kalbėti bei šypsotis kaip tikros damos, 
kažkuo bjauriai priminė žiurkes, tačiau Vasalisos tėvui tai buvo 
nė motais. 

Aišku, likusios vienos su Vasalisa, pamotė su dukterimis visaip 
ją kamuodavo, versdavo joms patarnauti, siųsdavo rinkti malkų, 
kad švelnioji jos oda suskeldėtų ir sutrūkinėtų. Jos nekentė Vasa- 
lisos dėl nežemiško jos grožio ir meilumo. O Vasalisa augo tikra 


gražuolė. Jos krūtinė švelniai kilnojosi ir bangavo, o pamotės ir 


jos dukterų — džiūvo ir traukėsi iš piktumo. Be to, Vasalisa buvo 
maloni, paslaugi ir niekad nesiskųsdavo, o pamotė su savo duk- 
terimis nuolat riejosi tarpusavyje ir peikštėsi it žiurkės atmatų 
duobėje. 

Vieną gražią dieną pamotė su savo dukterimis tiesiog nebepa- 
jėgė daugiau žiūrėti į Vasalisą. 

— Žinot ką, — sumanė jos, — imkim ir tyčia užgesinkim ugnį, 
o tada pasiųsim Vasalisą į girią, pas raganą Babą Jagą, kuri ten 
gyvena, kad parneštų ugnies. Kai tik ji ten nucis, senoji ragana 
kaipmat ją nugalabys ir suės! — Iš džiaugsmo jos net ėmė spygauti 
ir cypti it šikšnosparniai. 

Ir štai vakare, kai Vasalisa nešina žabais grįžo namo, viskas sken- 
dėjo tamsoje. Išsigandusi ir sunerimusi ji paklausė pamotės: 

— Kas nutiko? Kaipgi mes dabar valgyti išsivirsim? Kuo tam- 
soje pasišviesim? 

— Ak tu, kvaila mergiote, — piktai užsipuolė ją pamotė, — argi 
nematai, kad nebeturim ugnies? Aš jau per sena eiti jos parnešti. 
Mano dukterys irgi neis, nes jos bijo. Tu vienintelė gali nueiti į 
girią pas Babą Jagą ir paprašyti žarijų ugniai įkurti. 

— Gerai, — klusniai atsakė Vasalisa, — aš taip ir padarysiu, — ir 
iškart leidosi į kelią. 

Miškas ėjo vis tamsyn ir tamsyn, šakos grėsmingai traškėjo jai 
po kojomis, ir Vasalisa išgąstingai krūpčiojo. Ji įkišo ranką gilion 
savo prijuostės kišenėn, kur nešiojosi motinos jai paliktą lėlę. 
Vasalisa tiktai paglostė lėlytę, patyliukais sakydama: 

— Na va, gana tave paliesti, ir man iškart drąsiau. 

Kaskart, kai kelias šakodavosi, Vasalisa vis siekdavo lėlės ir 
klausdavo: 

— Na, kur man dabar sukti — kairėn ar dešinėn? 

Ir lėlė atsakydavo „taip“ arba „ne“, nurodydavo, į katrą pusę eiti. 
Pakeliui Vasalisa pasidalino su lėle duonos žiauberėle, kurią turėjo 
įsidėjusi, ir drąsiai žengė toliau, klausydama lėlės patarimų. 

Netikėtai pro šalį pralėkė šviesus raitelis ant balto žirgo, ir iš- 
aušo rytas. Tada prašuoliavo raudonas raitelis ant raudono žirgo, 


ir patekėjo saulė. O Vasalisa vis ėjo ir ėjo nesustodama, ir kai ji 


pagaliau pasiekė Babos Jagos lūšnelę, pasirodė juodas raitelis ant 
juodo žirgo, kuris risčia įjojo stačiai raganos trobelėn, ir kaipmat 
stojo naktis. Lūšnelę juosusi iš kaulų ir kaukolių suramstyta tvora 
ėmė švytėti iš vidaus, tad miško laukymę užliejo keista pamėk- 
liška šviesa. 

O toji Baba Jaga buvo labai baisi ragana. Ji keliaudavo ne 
karieta ir ne vežimaičiu, o įsisėdusi į didžiulę piestą, kuri pati 
sau lėkė niekieno netraukiama. Ji vairavo tą piestą mojuodama 
didžiuliu mediniu grūstuvu, o savo pėdsakus užšluodavo šluota 
iš numirėlių plaukų. 

Piestai lekiant per dangų, ilgi sulipę Babos Jagos gaurai plaiks- 
tėsi jai iš paskos. Smailus jos smakras rietėsi aukštyn, o ilga kumpa 
nosis smigo žemyn, kone susieidami ties viduriu. Dar toji Baba Jaga 
turėjo mažą žilą ožio barzdelę, o ruplėta jos oda buvo sėte nusėta 
karpomis —nelyginant rupūžių, su kuriomis ji nuolat kažką burdavo. 
Ilgi parudavę jos nagai buvo stori ir lenkti it namo kraigas, ir tokie 
užsirietę, kad ji nebeįstengdavo sugniaužti kumščių. 

Bet dar keistesnis buvo Babos Jagos būstas. Jos lūšna stovėjo ant 
didžiulių geltonų vištos kojų ir kartais pati sau eidavo, kur užsima- 
niusi, arba imdavo suktis ratu it pakvaišusi. Šovos bei sklendės ant 
langinių ir durų buvo padarytos iš žmonių pirštų, o vietoj spynos 
ant durų kabojo išsišiepęs kiaulės snukis aštriomis iltimis. 

"Vasalisa vėl kreipėsi į savo lėlytę ir paklausė: 

— Ar čia toji trobelė, kurios mes ieškome? 

Ir lėlytė jai, kaip visuomet, atsakė: 

— Taip, čia yra tai, ko tu ieškai. 

Bet nespėjus Vasalisai toliau nė žingsnio žengti, staiga iš dan- 
gaus su visa piesta atgarmėjo Baba Jaga ir griausmingai užriko: 

— O tau ko čia prireikė?! 

— Aš atėjau ugnies, močiute, — visa drebėdama atsakė Vasalisa. — 
Namuose šalta... Jei neparnešiu ugnies, mano namiškiai mirs... 

— Kaipgi, pažįstu ir tave, ir tavo namiškius, —sušnypštė senė. — 
Ak tu, netikėle... Kam leidai ugniai užgesti? Kas tau šovė į galvą? 
Ir iš kur tu ištraukei, kad duosiu tau ugnies? 


Greit pasitarusi su lėlyte, Vasalisa atsakė: 


— Nes aš tavęs prašau. 

— Tavo laimė, kad atsakei teisingai, — suniurzgė Baba Jaga. 

Ir Vasalisa labai nudžiugo teisingai atsakiusi. 

— Bet kad gautum ugnies, — perspėjo ją Baba Jaga, — turėsi 
nudirbti darbus, kuriuos tau užduosiu. Jei padarysi viską, ką 
liepsiu, duosiu tau ugnies. O jei ne... — ir senės akys plykstelėjo 
it žarijos, — jeigu ne, — tau galas, vaikuti! 

Tai tarusi, Baba Jaga įvirto savo trobelėn, išsidrėbė ant lovos ir 
paliepė Vasalisai atnešti viralą iš krosnies. Katile valgio būtų užtekę 
dešimčiai žmonių, bet Baba Jaga susprogo kone viską, Vasalisai 
tepalikusi vos plutelę duonos ir sulig antpirštėliu sriubos. 

— Išskalbk drapanas, pašluok kiemą ir sutvarkyk namus, — pa- 
sisotinusi įsakė ji Vasalisai. — Tada išvirk valgyti ir išrink iš 
aruodų supelijusius grūdus. Ir žiūrėk, kad viskas būtų padaryta! 
Grįšiu — patikrinsiu, ką nudirbai. Jeigu nespėsi — aš tave pačią 
suėsiu! — Tai tarusi, Baba Jaga išrūko su visa piesta: nosis styrojo 
atsikišusi it vėjarodė, o plaukai it burės plaikstėsi vėjyje. Tada ir 
vėl stojo naktis. 

Vos tiktai Baba Jaga dingo iš akių, Vasalisa tuoj kreipėsi į 
savo lėlytę: 

— Ką man daryti? Kaip viską laiku suspėti? 

Lėlytė patikino, kad viską ji spėsianti, liepė pasistiprinti ir eiti 
miegoti. Vasalisa truputį užkando, pavalgydino lėlytę ir atsigulė 
miegoti. 

Atėjus rytui, lėlytė jau buvo nudirbusi visus darbus, beliko 
tik išvirti valgyti. Vakare parlėkė Baba Jaga ir pamatė, kad viskas 
padaryta. Ji buvo patenkinta, kad darbai nudirbti, bet įniršo ne- 
rasdama, price ko prikibti. 

-—- Tavo laimė, mergiote, — suniurzgė ji. 

Tuomet ji pašaukė savo ištikimus tarnus ir liepė sumalti grūdus. 
Kur buvę, kur nebuvę, staiga ore išniro trys poros rankų ir ėmė 
malti ir trinti grūdus, tik auksinės luobelės kaip sniegas skraidė 
po visą trobelę. Kai darbas buvo baigtas, Baba Jaga sėdo valgyti. 
Ji rijo ir kimšo ištisas valandas, o pasisotinusi tuoj įsakė Vasalisai 
vėl iškuopti namus, pašluoti kiemą ir išskalbti drabužius. 


Dar senė parodė jai didžiulę krūvą purvo, kūpsančią vidury 
kiemo. 

— Šitoj purvo krūvoj yra daugybė aguonų grūdelių, — pareiškė 
ji. — Tai va, aš noriu, kad rytoj aguonos būtų atskirai, o purvas —at- 
skirai. Ar aišku? 

Vasalisa vos nenualpo: 

— O varge, kaipgi aš tai padarysiu? 

Ji kyštelėjo ranką kišenėn, ir lėlytė ją nuramino: 

— Nebijok, aš viską sutvarkysiu. 

Sutemus Baba Jaga atsidrėbė guolyje ir garsiai užknarkė, o 
Vasalisa pabandė iš purvo rankioti aguonas... Po kurio laiko lėlytė 
jai tarė: 

— Verčiau eik miegoti. Viskas bus gerai. | 

Lėlytė vėl nudirbo visus raganos užduotus darbus, ir kai senė 
parsirado namo, viskas jau buvo baigta. 

— Ką gi! —sniaukrodama pro nosį suniurzgė Baba Jaga. — Tavo 
laimė, kad sugebėjai viską nudirbti! 

Pasišaukusi ištikimuosius savo tarnus, senė paliepė jiems iš- 
spausti iš aguonų aliejų, ir vėl kur buvę, kur nebuvę ore išniro 
trys poros rankų ir įvykdė įsakymą. 

Kol Baba Jaga pririjusi viralo laižėsi taukus, Vasalisa stovėjo 
greta ir žiūrėjo į ją. 

— Ko čia spoksai? — burbtelėjo Baba Jaga. 

— Ar galėčiau tavęs šio to paklausti, močiute? — pasiteiravo 
Vasalisa. 

— Klausk, — sutiko senė. — Bet atmink: daug žinosi, greit 
pasensi! 

Vasalisa pasiteiravo, kas tas šviesusis raitelis ant balto žirgo. 

— A, tas pirmasis — tai mano Diena, — patenkinta sumurmėjo 
ragana. 

— O kas tasai raudonas raitelis ant raudono žirgo? 

— A, tai mano Tekanti Saulelė. 

— O kas tas juodasis ant juodo žirgo? 

— A, tas trečiasis — tai mano Naktis. 


— Aišku, — linktelėjo Vasalisa. 


— Nagi, klausk dar ko nors, meilute, — klastingai pasiūlė raga- 
na. — Kas tau dar rūpi? 

Vasalisa jau žiojosi paklausti apie tas tris poras rankų, kurios 
kur buvę, kur nebuvę vis pasirodydavo ore ir vėl pradingdavo, 
tačiau lėlytė jos kišenėje ėmė šokinėti it padūkusi, tad Vasalisa 
teištarė: 

— Dėkui, močiute. Bet juk tu pati sakei, kad jei daug žinosiu, 
tai greit pasensiu. 

— Oi, mergyt, bet ir gudri gi tu ne pagal amžių, — kraipydama 
galvą it sena pelėda, nusistebėjo ragana. — Ir kaipgi tu pasidarei 
tokia gudruolė? 

— Su motulės palaiminimu, — nusišypsojo Vasalisa. 

— Palaiminimu?! —suspiegė Baba Jaga. — Palaiminimu?! Šituose 
namuose nenoriu girdėti apie jokius palaiminimus! Žinai, verčiau 
keliauk namo, dukrele! — Ir sulig tais žodžiais ji išstūmė Vasalisą 
pro duris, į tamsą. 

— Štai, imk ir šitą su savim, vaikeli! — Baba Jaga nukabino nuo 
tvoros kaukolę su žioruojančiomis akimis ir užmovusi ant lazdos 
padavė ją Vasalisai. — Imk ir neškis šitą kaukolę ant lazdos namo. 
Čia tavo ugnis. Imk ir keliauk sau sveika, ir kad man daugiau nė 
žodžio! 

Vasalisa dar norėjo padėkoti atsisveikindama, tačiau lėlytė jos 
kišenėje vėl ėmė padūkusiai šokinėti, tad ji suprato turinti ne- 
delsdama imti ugnį ir eiti. Ji tekina leidosi namo per mišką, o 
lėlytė ties kiekvienu kelio posūkiu ar vingiu vis rodė jai kur eiti. 
Su savim Vasalisa nešėsi ir ant lazdos pamautą kaukolę, iš kurios 
ausų, akių, nosies ir burnos kiaurymių plieskė kaitri ugnis. Staiga 
Vasalisa pabūgo tos liepsnos ir pavargo nuo kaukolės svorio, tad 
panoro ją mesti. Bet kaukolė prabilusi ėmė mergaitę raminti ir 
įkalbinėti, kad parneštų ją namo, pamotei ir įseserėms. Vasalisa 
taip ir padarė. 

Vasalisai artinantis prie namų, jos pamotė ir įseserės pažvelgu- 
sios pro langą pamatė keistą švieselę, kuri šokčiodama artėjo per 
mišką. Jos nė iš tolo nenutuokė, kas tai galėtų būti. Mat nedorėlės 
jau buvo nusprendusios, kad jei Vasalisa taip ilgai negrįžta, va- 


dinasi, jos jau nebėra gyvos, o jos kaulus bus apgraužę laukiniai 
žvėrys: taip jai ir reikia! 

Tuo tarpu Vasalisa jau beveik pasiekė namus. Pažinusios ją, pa- 
motė su dukterimis išlėkė laukan, pripuolė prie jos ir ėmė skųstis, 
jog nuo tada, kai ji išėjusi, jos sėdinčios namie be ugnies, nes kad 
ir kiek bandžiusios ją įkurti, ugnis vis gęstanti. 

Vasalisa džiugiai įžengė į vidų. Ji jautėsi be galo laiminga, kad 
pavyko gyvai ir sveikai grįžti namo ir dar parnešti namiškiams 
žadėtąją ugnį. Tačiau ant lazdos pamauta kaukolė nė akimirkai 
nenuleido savo žioruojančių akių nuo pamotės ir jos dukterų, ir 
tol spigino jas degančiu žvilgsniu, kol paryčiais visa trijulė pa- 


virto į nuodėgulius. 
———— 


Štai ji —toji netikėta, it kirviu nukirsta pabaiga, kurios tikslas — iš- 
sviesti klausytojus iš pasakos pasaulio ir grąžinti atgal į žemę. 
Pasakos labai dažnai šitaip baigiasi. Tokia pabaiga — tai tarsi 
garsus pokštelėjimas, grąžinantis užsisvajojusį žmogų į kasdienę 
tikrovę. 

„Vasalisa“ pasakoja apie tai, kaip palaiminta moteriškos intui- 
cijos galia iš motinos pereina dukteriai ir taip keliauja iš kartos 
į kartą. Ši neprilygstama galia, vadinama intuicija, susideda iš 
greito kaip žaibas vidinio regėjimo, vidinės klausos, vidinės juslės 
ir vidinio žinojimo. 

Per daugelį karti šios intuityvios moterų galios pavirto nely- 
ginant požeminėmis upėmis, palaidotomis po storu apnašų klodu 
dėl ilgo nenaudojimo ir nepagrįstų kaltinimų nebūtom blogybėm. 
Tačiau ne veltui Jungas yra pastebėjęs, kad dvasiniame pasaulyje 
niekuomet niekas nedingsta. Man regis, nesuklysime manydamos, 
jog tai, kas atrodo pražuvę mūsų dvasioje, vis dar glūdi kažkur 
jos gelmėse. Taigi ir ši instinktyvaus žinojimo bei moteriškos 
intuicijos versmė niekur nedingo, o tai, kas palaidota, visuomet 
galima vėl atkasti ir ištraukti į dienos šviesą. 


Norėdamos suvokti šios pasakos prasmę, pirmiausia turime 
įsisąmoninti, kad visi jos komponentai atspindi vienos moters dva- 
sines savybes. Taigi ir visi pasakos aspektai nušviečia individualų 
dvasinės iniciacijos procesą. Iniciacija — tai tam tikrų užduočių 
įvykdymas. Šioje pasakoje iš viso yra devynios užduotys, kurias 
privalo atlikti moters dvasia. Ir visos jos sukasi apie Senosios 
Laukinės Motinos įpročius bei gyvenimo būdą. 

Paeiliui įveikiant šias užduotis, moters intuicija —toji išmintin- 
ga būtybė, kuri neatsitraukdama nė per žingsnį visur eina drau- 
ge su moterimi, kiaurai permato visus jos gyvenimo aspektus ir 
kiekvieną iš jų geba kuo tiksliausiai apibūdinti, — grąžinama at- 
gal į savo vietą moters dvasioje. Šio proceso tikslas — suformuoti 
meilės bei pasitikėjimo sklidinus santykius su šia būtybe, kurią 
mes pavadinome „žinančiąja“ ir kuri sudaro Laukinės Moters 
archetipo šerdį. 

Apeigas, kurioms vadovauja senoji laukinė moterų Deivė, Baba 


Jaga, sudaro kelios iniciacijų užduotys. 


Pirmoji užduotis: leisk gerajai 
motulei numirti 


Pasakos pradžioje mirštanti motina palieka dukteriai labai vertingą 
palikimą. 

Šiame gyvenimo etape moteris privalo susidoroti su tokiais 
dvasiniais uždaviniais: susitaikyti su tuo, kad pernelyg rūpestinga, 
nuolatos sauganti, ginanti ir globojanti dvasinė motina netinka būti 
svarbiausia būsimojo instinktyvaus gyvenimo vedle (geroji motulė 
miršta). Imtis atsakomybės už tolesnį savarankišką savo gyvenimą, 
mokytis pačiai suvokti, kas yra grėsmė, intrigos, politika. Išmokti 
budriai saugotis ir gintis. Leisti numirti tam, kam privalu numirti. 
Kai geroji motulė numiršta, užgimsta nauja moteris. 

Pasakoje iniciacijos procesas prasideda tuomet, kai miršta 
mylima geroji motulė. Jos nebelieka, ji niekad nebepaglostys 
Vasalisai galvelės. Kiekvienos dukters gyvenime ateina metas, kai 


geroji dvasinė motina —tiek sykių anksčiau ją gelbėjusi ir traukusi 


iš bėdos — pasidaro pernelyg gera, o jos išskirtinis rūpestingumas 
ir globa pradeda kliudyti dukteriai priimti naujus gyvenimo 
iššūkius, — vadinasi, ir toliau tobulėti. 

Mums natūraliai bręstant, šioji pernelyg gera dvasinė motina po 
truputį blėsta ir nyksta, traukiasi į šalį, kol galiausiai mes liekamė 
vienos ir turime pačios savimi pasirūpinti. Nors mes visuomet 
išsaugome jos paliktą dvasinės šilumos dalį, šis natūralus dvasinis 
virsmas priverčia mus pradėti savarankišką gyvenimą pasaulyje, 
kuris anaiptol ne motiniškai nusiteikęs mūsų atžvilgiu. Bet pala, 
čia dar ne viskas! Ši geroji dvasinė motulė sugeba kur kas daugiau, 
nei iš pradžių atrodė. Po vilnone antklode ji slepia mažą lėlytę, 
kurią ir palieka dukteriai. 

Taip, šis pasakos personažas neabejotinai turi savyje Laukinės 
Motinos dalelę. Tiktai geroji motulė negali iki galo jos įkūnyti, 
kadangi ji yra mūsų kūdikystės, mūsų pieninių dantukų laiko- 
tarpio mama, toji palaiminta būtybė, kurios kiekvienam mažyliui 
verkiant reikia, kol išmoks tvirtai stovėti ant kojų dvasiniame 
meilės pasaulyje. Tad nors geroji motulė tegali gyventi ir įtakoti 
dukterį tik iki tam tikro jos gyvenimo momento, net ir išeidama 
ji geba deramai pasirūpinti savo atžala. Ji palaimina Vasalisą dova- 
nodama jai lėlytę, ir kaip vėliau pamatysime, šis palaiminimas 
išties neįkainojamas. 

Šis dramatiškas psichologinis pokytis —rūpestingosios motulės 
pasitraukimas — nutinka mergaitei išskrendant iš saugaus, pūkais 
iškloto vaikystės lizdelio į laukines paauglystės džiungles. Deja, kai 
kurioms mergaitėms šiuo laikotarpiu naujos, kur kas įžvalgėsnės 
vidinės motinos, vadinamos intuicija, formavimosi procesas dar 
toli gražu nebūna pasibaigęs, ir tokios tik pusiau į tikrąjį gyvenimą 
įvesdintos moterys paskui metų metus kamuojasi, trokšdamos 
pereiti visą iniciaciją iki galo ir pačios kaip įmanydamos lopyda- 
mos savo spragas. 

Moters iniciacijų procesas gali sulėtėti ar užstrigti dėl daugelio 
priežasčių, pavyzdžiui, jeigu ankstyvoje jaunystėje jos daliai tenka 
pernelyg daug psichologinio pobūdžio sunkumų, ypač jeigu dar 


ir vaikystėje jai neteko patirti nuolatinės „pakankamai geros“ 


motinos priežiūros.? Sėkmingai iniciacijos baigčiai gali kliudyti 
ir nepakankama dvasinė įtampa: taip būna tuomet, kai pernelyg 
gera motulė pasižymi nepalaužiama sveikata ir atkaklios piktžolės 
gajumu — ji veši sau ir lapoja, gobdama šakomis dukterį netgi 
tuomet, kai scenarijuje apie ją aiškiai pasakyta: „Skubiai palieka 
sceną“: Tokiais atvejais dukterys būna pernelyg bailios ir nedrąsios, 
kad ryžtųsi eiti į girią, ir visokiais būdais stengiasi to išvengti. 

Joms ir toms suaugusioms moterims, kurias gyvenimo sunku- 
mai apdaužė ir nutolino nuo jų giluminio, intuityvaus gyvenimo 
ir kurios dažniausiai dejuoja: „Ak, aš taip pavargau nuolatos pati 
savim rūpintis“, — gali pagelbėti vienas labai geras ir išmintingas 
būdas. Tai iniciacijos sutvirtinimas, pakartojimas arba nauja ini- 
ciacija, kurie leistų atkurti giluminę intuiciją bet kokio amžiaus 
moteriai. O juk tiktai giluminė intuicija žino, ko mums reikia, 
ką mums toliau daryti... ir pasako tai žaibo greitumu, jei tik mes 
paklausytume jos nurodymų. 

Vasalisos iniciacija prasideda nuo mokymosi leisti numirti tam, 
kam metas mirti. Vadinasi, ji privalo išmokti numarinti tas dvasines 
vertybes bei pažiūras, kurios jai nieko daugiau nebeduoda. Čia 
ypač reikėtų atkreipti dėmesį į tuos seniai nusistovėjusius principus 
bei dogmas, dėl kurių mūsų gyvenimas darosi pernelyg saugus ir 
ramus, ir kurie pančioja mums kojas, versdami trypčioti vietoje, 
užuot laisvai žengus į priekį. 

Laikotarpis, per kurį nunyksta mūsų vaikystės „geroji motulė“ 
ir su ja susijusios pažiūros bei vertinimai, visuomet būna puikus 
metas daug ko išmokti. Nors visų mūsų gyvenime pasitaiko tarps- 
nių, per kuriuos mes visiškai pagrįstai laikomės įsikibusios mus 
globojančios dvasinės motinos rankos (pavyzdžiui, vaikystėje, arba 
kai sveikstame po ligos, bandome atsigauti patyrusios dvasinę ar 
psichologinę traumą, arba kai mūsų gyvybei gresia pavojus ir kuo 
tyliau tupėsime, tuo geriau), nors tolesniam gyvenimui mes sau- 
gome sukaupusios didžiulės jos meilės ir paramos atsargas, tačiau 
visuomet ateina metas, taip sakant, pakeisti motiną.“ 

Jeigu pernelyg ilgai leisimės globojamos savo vidinės dvasinės 
motinos, tai nepatirsime jokių išbandymų ir užkirsime kelią to- 


lesnei savo dvasinei raidai. Aišku, aš jokiu būdu nenoriu pasakyti, 
kad moterys privalo sąmoningai ieškoti kančių ar pažeminimų; aš 
tiktai manau, kad kiekviena turėtume nusistatyti kokį nors tikslą 
gyvenime, kurį norėtume pasiekti ir dėl kurio ryžtumės rizikuoti. 
Tiktai tokiu būdu lavėja moters intuicija. 

Vilkė motina, augindama savo mažylius, iš pradžių daugybę lai- 
ko su jais tiesiog dykinėja. Visi drauge jie nerūpestingai voliojasi, 
sukritę į vieną gauruotą krūvą, o išorinis, pavojų kupinas pasaulis, 
regis, būna nutolęs kažin kur. Tačiau pradėjusi mokyti jauniklius 
medžioklės ir grobio persekiojimo gudrybių, vilkė tolydžio šiepia 
dantis, urzgia, taikosi grybštelėti ir reikalauja neatsilikti, o jeigu 
jaunikliai neklauso, — negailestingai duoda pylos. 

Būtent siekdamos toliau augti ir tobulėti, mes pakeičiame rū- 
pestingąją dvasinę savo motulę, kuri taip puikiai tiko mums, kol 
buvome mažos, kitokia motina, gyvenančia dar gilesnėse dvasinėse 
tankmėse, kuri sykiu yra mūsų kelionės draugė ir mokytoja. Ji taip 
pat mus myli, bet yra nepalyginamai griežtesnė ir reiklesnė. 

Dauguma mūsų anaiptol nenorime leisti gerajai dvasinei savo 
motulei mirti vien todėl, kad tam atėjo metas. Nors ji ir kliudo 
pasircikšti ryškiausioms gyvybinėms mūsų galioms, bet užtat su 
ja taip gera, taip ramu ir patogu, — tad kam gi reikia skirtis? Kar- 
tais mes girdime vidinius balsus, įkalbinėjančius mus jokiu būdu 
nieko nekcisti, nesiveržti iš saugaus prieglobsčio. 

Šitie balsai šaukia mums: „Ak, nekalbėk taip!“ arba „Kaip tu 
pali taip elgtis!“ arba „Jeigu tu taip padarysi, tu man daugiau nebe 
duktė (draugė, bendramintė)!“ arba „Neik, ten pavojinga!“ arba 
„Ką žinai, kas tavęs laukia, kai paliksi šitą jaukų lizdelį?“ arba 
„Tau gresia vien tik pažeminimai", — ar ką nors panašaus, o gal 
net dar klastingesnio: „Tu imk ir apsimesk, neva rizikuoji, o pati 
paslapčiom lik čia, si manim!“ 

Visi šie balsai priklauso išsigandusiai ar net gerokai supykusiai 
gerajai motulei, slypinčiai mūsų dvasios gelmėse. Neverta jos 
kaltinti — tokia jau ji yra. Bet jei mes pasiduosime jos įkalbinėja- 
mos ir pernelyg ilgai laikysimės įsikibusios jos sijono, tai mūsų 
gyvenimas ir mūsų saviraiškos galimybės nugrims patamsiuose ir, 
užuot sustiprėjusios, mes tapsime gležnos ir bejėgės. 


Arba dar blogiau: kas nutinka, kai bandome užgniaužti siautu- 
lingą energiją ir neleidžiame jai išsilieti? Nelyginant stebuklingas 
pasakų katiliukas neišmanėlio rankose, ji vis plečiasi, pilnėja ir 
pliupa, kol galop sprogsta — ir visas turinys išsidrabsto ant žemės! 
Todėl neišvengiamai turime suvokti, jog tam, kad intuityvioji 
dvasia galėtų nekliudomai kaupti jėgas, geroji rūpestingoji motulė 
privalo pasitraukti. Arba, dar tiksliau pasakius, mes anksčiau ar 
vėliau pasijuntame išmestos iš to mielo, jaukaus prieglobsčio: ne 
todėl, kad pačios to norėjome arba kad buvome visiškai tam pasi- 
rengusios — niekas niekuomet nebūna visiškai tam pasirengęs, — o 
tiesiog todėl, kad girios pakraštyje mūsų kai kas laukia, ir mums 
lemta tenai nukeliauti. 

Guillaume'as Apollinaire'as rašė: „Mes atvedėme juos prie 
krašto ir siūlėme paskraidyti. Jie spyrėsi. „Skriskit!“ — šaukėme 
mes. Bet jie ir toliau spyriojosi. Tuomet mes nustūmėme juos 
žemyn. lr jie nuskrido“. 

Moterims baimė netekti pernelyg saugaus ir patogaus gyve- 
nimo yra itin būdinga. Kartais moteris taip mėgaujasi perdėta 
savo xerosios motulės globa, jog nori, kad tai tęstųsi amžinai. Bet 
retsykiais jai reikia patirti nerimo ir pavojų, antraip galima visą 
gyvenimą taip ir pratupėti lizde. 

Kartais moteris klaikiai bijo bent akimirkai prarasti tvirtą 
pagrindą po kojomis. Ji prisigalvoja pasiteisinimų daugiau, nei 
šuo turi blusų. O tereikia paprasčiausiai nerti gilyn ir pažiūrėti, 
kas bus. Tiktai tokiu būdu įmanoma atgaivinti intuityviąją savo 
prigimtį. Arba pasitaiko, kad moteris taip ilgai užsibuvo perne- 
lyg gera motule kitiems suaugusiems žmonėms, kad šie tiesiog 
prisisiurbė jai prie krūtinės ir jokiais būdais nenori jos paleisti. 
Tokiais atvejais moteriai teks nuspirti juos užpakaline letena ir 
vis vien žengti toliau. 

O kadangi sapnuose dvasia, be kita ko, mėgina kompensuoti 
tai, ko nenori arba negali pripažinti ego, tai moters sapnuose 
šituo pereinamuoju laikotarpiu paprastai netrūksta visokiausių 
gaudynių, aklaviečių, niekaip neužsivedančių mašinų, bevaisių 


nėštumų ir kitokių sustingusio gyvenimo simbolių. Mat viduje 


moteris puikiai jaučia, jog esybė, kuri pernelyg ilgai užsibūna 
labai miela, pasmerkta žūti. 

Todėl pirmasis mūsų žingsnis — atgniaužti ranką, įsikibusią į 
švytintį tokios mielos, tokios geros dvasinės motulės archetipą, 
ir paleisti ją. Juk mes jau nujunkome nuo krūties ir mokomės 
medžioti. Todėl mūsų laukia Laukinė Motina, pasiryžusi mus 
visko išmokyti. Bet iš pradžių teks laikytis lėlės, kol suprasime, 


kaip ja naudotis. 


Antroji užduotis: atskleisk 
tamsų šešėlį 


Šitoje pasakos dalyje į Vasalisos pasaulį įsiveržia bjaurioji pamotės 
su savo dukterimis ir pradeda nuodyti podukrai gyvenimą. Šio 
etapo uždaviniai tokie: mokytis dar sąmoningiau atsisveikinti su 
pernelyg gera motule. Suprasti, kad gyvenimas netaps rožėmis klotas 
vien todėl, kad būsi gera, meili ir paklusni (Vasalisa tarnauja it vergė, 
tačiau tai nepadeda). Tiesiogiai pažinti šešėlines savo prigimties pu- 
ses, ypač savajam Aš būdingą egoizmą, pavydą ir polinkį engti kitus 
(pamotė ir jos dukterys). Sąžiningai pripažinti šių bruožų egzistavi- 
mą. Pasistengti kaip galima geriau sugyventi su bjauriausiomis savo 
asmenybės pusėmis. Netrukdyti kylančiai įtampai tarp to, kokią jus 
mokė būti ir kokia jūs iš tiesų esate. Palaipsniui leisti savo senajai 
esybei numirti, o naujajai, intuityviajai — susiformuoti. 

Pamotė ir įseserės įkūnija menkai teišsivysčiusias, tačiau įžūlias 
ir žiaurias dvasios puses. Tai yra šešėliniai elementai, atspindintys 
tuos asmenybės aspektus, kurie mūsų ego atrodo nepageidautini, 
nenaudingi ir todėl nugrūstini į patamsius. Viena vertus, tokios 
šešėlinės savybės gali pasirodyti besančios visiškai teigiamos, ka- 
dangi neretai ir didžiausi moterų talentai bei gabumai nustumiami 
į tamsą, kur paslapčiomis glūdi ir laukia, kol juos atras. Antra 
vertus, negatyviąsias šešėlines jėgas, kurios šiaip jau linkusios 
naikinti arba guiti visa, kas nauja bei gyvybinga, kaip netrukus 
pamatysime, irgi galima nukreipti sau naudinga linkme. Kai ši 
juoduma prasiveržia, mes pagaliau galime nuodugniai su ja susi- 


pažinti, nustatyti jos ištakas, šitaip pačios tapdamos stipresnės ir 
išmintingesnės. 

Šioje iniciacijų pakopoje moterį kamuoja niekingi dvasios rei- 
kalavimai ir raginimai nesispyriojant paklusti svetimiems norams 
ir užgaidoms. Bandymas paklusti atneša sukrečiantį praregėjimą, 
kurį privalo įsidėmėti kiekviena moteris. Esmė ta, kad mėgin- 
damos būti savimi, mes tampame nepriimtinos daugeliui kitų, o 
siekdamos pildyti kitų norus bei reikalavimus, turime atsižadėti 
pačios savęs. Tai kankinanti, širdį draskanti įtampa, kurią privalu 
patirti, bet išeitis aiški. 

Vasalisa visiškai beteisė, nes patenka į šeimą, kuri nepajėgia 
jos nei suprasti, nei įvertinti. Pamotei ir įseserėms jinai nereika- 
linga. Jos neapkenčia Vasalisos ir kaip įmanydamos ją užgaulioja. 
Elgiasi su ja kaip su Svetima, nepatikima būtybe. Beje, pasakose 
svetimojo arba atstumtojo vaidmuo paprastai atitenka tam, kuris 
glaudžiausiai susijęs su prigimtiniu žinojimu. 

Pamotė ir įseserės interpretuotinos kaip būtybės, įdiegtos į mo- 
ters dvasią tos kultūros, kuriai moteris priklauso. Netikroji dvasios 
šeima skiriasi nuo „sielos šeimos“, kadangi ji susijusi su super- 
ego — tuo dvasios aspektu, kuris susiformuoja priklausomai nuo 
kiekvienos visuomenės moteriai keliamų reikalavimų — pozityvių 
arba gniuždančių. Moteris jaučia, kad šie visuomeniniai — tai yra 
super-ego nulemti — antsluoksniai bei įtakos kyla ne iš jos pačios 
dvasios gelmių, o tarsi iš kažkokio kito, išorinio, šaltinio, kuris 
nėra įgimtas. Šie visuomeniniai/super-ego antsluoksniai gali būti 
tiek labai pozityvūs, tiek ir baisiai žalingi. 

Netikroji Vasalisos šeima yra tarsi dvasinis auglys, užspaudęs 
svarbiausius gyvybinius nervus. Jos tarsi koks prakeiktų raganų 
choras be paliovos tyčiojasi ir erzina: „Tu to nesugebėsi. Tu nie- 
kam tikusi. Tu bailė. Tu kvaila, bespalvė, neįdomi. Tu neturi laiko. 
Gudrūs dalykai ne tavo nosiai. Tau galima darbuotis tik nuo čia 
iki čia, bet šiukštu — ne daugiau! Liaukis, nes prisišauksi bėdos!“ 
Kadangi Vasalisa kol kas dar pati nesuvokia, ką sugebanti, ji lei- 
džia šitai juodai jėgai užtverti sau kelią. Tam, kad gyvenimas vėl 


grįžtų į vėžes, reikia kažko naujo, nepatirto ir gaivaus. 


Argi ne taip būna ir mums? Iš pasakos matome, kad Vasalisos 
intuicija dar labai menka, ji ne itin tenutuokia, kas dedasi ap- 
linkui, o jos dvasios tėvas taip pat nemato aplinkos atšiaurumo; 
jis irgi pernelyg geras ir pats neturi intuicijos. Įdomu pastebėti, 
kad naivius tėvus turinčioms dukterims pabusti ir subręsti dažnai 
prireikia kur kas daugiau laiko. 

Mus irgi skriaudžia netikrosios šeimos, įsitaisiusios mūsų viduje 
ar aplink mus, nariai, aiškindami, neva esame niekam vertos, ne- 
įdomios, ir akindami mus nuolatos galvoti apie savo trūkumus, 
užuot kreipus dėmesį į žiaurumus, kurie dedasi aplinkui, — iš kur 
jie besirastų: iš mūsų pačių vidinio pasaulio ar iš mus supančios 
visuomenės. Šiaip ar taip, kad perprastume kieno nors esmę ar 
permatytume kokį nors dalyką kiaurai, mums reikia intuicijos bei 
ganėtinos tvirtybės nepalūžti ir atlaikyti tai, ką pamatysime. Kaip 
ir Vasalisa, mes dažnai stengiamės būti geros ir mandagios, už- 
uot buvusios įžvalgios ir supratingos. Galbūt mus mokė pamiršti 
skvarbų įžvalgumą, neva lengviau gyvensime. Tačiau atlygis už 
pastangas būti gerai? sunkiomis aplinkybėmis dažniausiai tebūna 
tik dar žiauresnė priespauda bei engimas. Nors moteris ir jaučia, 
kad likdama savimi ji atstums kitus, būtent ši dvasinė įtampa yra 
žūtbūtinai reikalinga sielai formuotis ir laukiamiems pokyčiams 
įgyvendinti. 

Taigi pamotė su savo dukterimis susimoko išsiųsti Vasalisą iš 
namų. „Eik į girią, Vasalisa, —slapčiomis rezga planą jos, — eik pas 
Babą Jagą, o jei liksi gyva (ko tikrai nebus, cha-cha-cha!), tuomet 
gal mes tave ir priimsim į savo tarpą.“ Tai kritinis momentas, ka- 
dangi daugelis moterų taip ir lieka įpusėjusios šį iniciacijų procesą, 
betjo nebaigusios — kitaip tariant, nei paleistos, nei pakartos. Nors 
dvasioje ir taip jau gyvena prigimtinis grobuonis, kuris tartum 
prisuktas nuolatos kartoja: „Mirtis!“ „Ak, kad tave galas!“ ir „Mesk 
viską velniop!“, tačiau moterį supanti visuomenė bei ją išauklėjusi 
šeima gali būti faktiškai užgniaužusios jos dvasioje tą natūralų, 
bet iš prigimties ganėtinai kuklų sugebėjimą priešintis. 

Pavyzdžiui, kartais moterys, užaugusios šeimose, kur nebuvo 
vertinami jų gabumai, nuolat kelia sau nežmoniškai didelius 


tikslus ir puola jų įgyvendinti, nors nė pačios nežino, kam to 
reikia. Joms atrodo, kad tiktai apsigynusios tris disertacijas, aukš- 
tyn kojom įsikorusios į Everestą ar įvykdžiusios gausybę kitokių 
nežinia kiek laiko, pinigų ir jėgų surysiančių pavojingų žygių, 
jos sugebės pagaliau priversti savo namiškius pamatyti, kad yra 
šio to vertos. „Na, ar dabar jau mane pripažinsit? Ne? Na, ką 
gi, — gilus atodūsis, — tuomet žiūrėkit!“ Šis netikrosios šeimos 
auglys, žinoma, veši mumyse, nesvarbu, kaip jį įsigijome, ir 
mūsų užduotis — taip su juo susitvarkyti, kad iš kovos išeitume 
sustiprėjusios. Vis dėlto, kaip netrukus pamatysime, pagrin- 
dinio, giliojo dvasios triūso požiūriu tikrai neverta stengtis 
įrodyti savo vertę pagiežingų raganų chorui; pasirodo, tokios 
pastangos netgi kliudo iniciacijai. 

Vasalisa triūsia diena iš dienos nesiskųsdama ir nedejuodama. Iš 
pirmo žvilgsnio toks tylus paklusnumas atrodo herojiškas, tačiau 
iš tiesų jo rezultatas — vis didesnė priespauda ir stiprėjanti įtampa 
tarp dviejų priešingų prigimties pusių, iš kurių viena — pernelyg 
gera, o antroji — pernelyg reikli. Kaip ir vidinis konfliktas tarp 
išlikimo savimi ir prisitaikėliškumo, ši įtampa irgi duoda gerų 
rezultatų. Moteris, pakliuvusi tarp šių dviejų ugnių, eina teisingu 
keliu, bet privalo nesustoti. 

Pasakoje matome, kad pamotė ir įseserės taip gniuždo besi- 
skleidžiančią dvasią, kad jų pastangomis net užgęsta ugnis. Šią 
akimirką moteris pradeda justi netenkanti savo dvasinių turtų. 
Jai šalta, ji vieniša ir pasiryžusi padaryti bet ką, kad tik iš naujo 
įžiebtų šviesą. Būtent tokio postūmio ir reikėjo pernelyg gerai 
mergaitei, kad ji toliau žengtų keliu, vedančiu savo pačios galių 
atradimo link. Atrodytų, kad Vasalisai būtina sutikti Didžiąją 
Laukinę Raganą tam, kad ši kaip reikiant ją išgąsdintų. Mes pri- 
valome palikti pavyduolių chorą ir leistis girion. Juk neįmanoma 
vienu metu ir likti, ir išeiti. 

Kaip ir mums, Vasalisai reikia kokio nors kelrodžio, orien- 
tyro, kuris padėtų atskirti, kas jai gera ir naudinga, o kas — ne. 
Jokia dvasinė raida neįmanoma, jeigu visi, kas netingi, valosi į 


tave kojas. Moterys, tolydžio mėginančios slėpti giliausius savo 


jausmus, pačios save žudo. Ugnis gęsta. Tai labai skaudi dvasinės 
komos atmaina. 

Pasakoje nutinka priešingai, nors gal kiek per žiauriai — užge- 
susi ugnis prižadina Vasalisą iš jos romaus paklusnumo. Dabar ji 
numiršta savo senajam gyvenimo būdui ir yra priversta virpėdama 
žengti į naują, kitokį būvį, pagrįstą kur kas brandesniu ir gilesniu 


dvasiniu žinojimu. 
Trečioji užduotis: rask kelią tamsoje 


Šioje pasakos dalyje mirštančios motinos palikta lėlytė veda Va- 
salisą tamsoje per girią į Babos Jagos buveinę. Šio laikotarpio 
dvasiniai uždaviniai tokie: pasiryžti keliauti į tikrųjų iniciacijų vietą 
(įžengti girion) ir pratintis prie nepatirto, šiurpą keliančio pojūčio, kai 
atsiduodi intuityviųjų galių valion. Lavinti jusles, mokytis nustatyti 
kryptį paslaptingosios pasąmonės link, pasikliaujant vien tiktai vi- 
diniais savo jutimais. Mokytis rasti kelią atgal, pas Laukinę Motiną 
(klausyti lėlytės nurodymų). Mokytis penėti savo intuiciją (valgydinti 
lėlę). Leisti silpnai, nieko neišmanančiai mergelei numirti dar labiau. 
Visą galią patikėti lėlei, t. y. intuicijai. 

Vasalisos lėlė yra iš Senosios Laukinės Motinos atsargų. Lė- 
lės — tai vienas iš simbolinių instinktyviosios prigimties turtų. 
Vasalisos atveju lėlytė įkūnija Ia vidacita, mažą instinktyviąją 
gyvybinę galią, kuri kartu yra ir nuožmi, ir atkakli. Kad ir į kokį 
mėšlą beįliptume, ji vis tiek toliau gyvena mumyse savo slaptą 
gyvenimą. 

Daugelį amžių žmonės jautė, kad lėlės skleidžia savotišką šven- 
tumą ir mana? — tam tikrą bauginančią, prikaustančią esatį, kuri 
savotiškai veikia žmones, dvasiškai juos transformuodama. Antai 
kaimo žolininkės garbsto mandragoros šaknį, kad ji tokia panaši 
į Žmogaus kūną —su savotiškomis rankas ir kojas primenančiomis 
ataugomis ir gumbu galvos vietoje. Jos tikina, kad toje šaknyje 
slypinčios didžiulės dvasinės galios. Apie lėles irgi sakoma, esą 
jų kūrėjai įkvepia joms gyvybės. Kai kurios lėlės naudojamos 
atliekant apeigas, ritualus, kerėjimus, meilės burtus ar šiaip iš- 


daigas. Gyvendama drauge su kunos genties indėnais Panamai 
priklausančiose salose, pastebėjau, kad nedidukes medines figū- 
rėles jie naudoja kaip valdžios ženklus, primenančius žmogui apie 
jo paties turimą galią. 

Viso pasaulio muziejai grūste prigrūsti visokiausių stabukų 
ir figūrėlių, nulipintų iš molio, išskobtų iš medžio ar nukaltų iš 
metalo. Paleolito bei neolito laikų figūrėlės irgi yra lėlės. Meno 
galerijose lėlių taip pat apstu. Pavyzdys iš šiuolaikinio meno galėtų 
būti Segalo sukurtos žmogaus dydžio į marlę susuktos mumijos. 
Lėlytės su tautiniais rūbais tiesiog užplūdusios suvenyrų krau- 
tuvėles geležinkelio stotyse ir benzino kolonėles prie didžiųjų 
automagistralių. Karaliai nuo neatmenamų laikų dovanodavo 
vieni kitiems lėles kaip geros valios ženklą. Kaimo bažnytėlėse 
visame pasaulyje apstu lėlių — šventųjų. Tokios šventųjų figūros 
ne tik nuolatos mazgojamos, puošiamos rankų darbo apdarais, 
bet ir „išvedamos pasivaikščioti“, kad savo akimis pamatytų, ar 
gerai dera laukai ir kaip gyvena žmonės, o paskui galėtų juos 
užtarti danguje. 

Lėlė — tai simbolinis homunkulas, maža būtybė.“ Ji simboli- 
zuoja tą mistiškąją paslaptį, glūdinčią žmonėse. Tai tarsi nedidukė 
spindinti pirmapradžio Aš kopija. Iš pirmo žvilgsnio — lėlė, ir tiek. 
Tačiau ji įkūnija tą sielos dalelytę, kurioje sukaupta visa didžiosios 
žmogaus sielos išmintis. Lėlė kalba plonyčiu, vos girdimu senosios 
La Oue Sabe, Žinančiosios, balsu. 

Lėlė simboliškai gimininga gnomams, elfams, laumėms, fėjoms 
ir nykštukams. Pasakose šios būtybės yra giliausios, pulsuojančios 
išminties, glūdinčios dvasinėje kultūroje, reprezentantės. Jos ne- 
nuilsdamos triūsia, atlikdamos sumanumo reikalaujančius vidinius 
darbus. Juk dvasia darbuojasi ir tada, kai mes miegame, — ypač 
tada! — net jeigu sąmoningai nesuvokiame, kas vyksta. 

Taigi lėlė įkūnija vidinę mūsų, moterų, dvasią; tai — vidinio 
proto balsas, vidinis žinojimas bei vidinė sąmonė. Lėlytė — ne- 
lyginant tas pasakų paukštelis, atskrendantis pačiulbėti veikėjai į 
ausį, įspėjantis ją apie pasislėpusį priešą ir pamokantis, ką daryti 


toliau. Tai homunkulo — mažytės mumyse slypinčios būtybės — iš- 


mintis. Tai mūsų ištikimoji pagalbininkė, kurios šiaip jau niekada 
nematyti, bet į kurią visuomet galima kreiptis. 

Tai pats geriausias palaiminimas, kokį tik motina gali suteikti 
dukteriai — išmokyti ją pasikliauti savo pačios intuicija. Tėvams 
labai paprasta perduoti vaikui intuiciją: „Tu tokia nuovoki! Nagi, 
kaip manai, kas už viso to slypi?“ Tuomet intuicija mums nebe- 
atrodys esanti kažin kokia iracionali keistenybė ar netgi yda, o 
tiesiog pats tikriausias mūsų sielos balsas. Intuicija kaipmat nu- 
rodo, kuria kryptimi būtų geriausia pasukti. Jai būdinga savisauga, 
ji greit pajunta giluminius motyvus bei ketinimus ir nustato, kaip 
reikėtų elgtis, kad kuo mažiau sužalotume dvasią. 

Būtent tai ir matome pasakoje. Vasalisos motina suteikė 
dukteriai neprilygstamą malonę, palikdama jai lėlę ir liepdama 
niekuomet nuo jos nesiskirti. Būdama glaudžiai susieta su savo 
intuicija, mergaitė įpranta nedvejodama bet kuriuo atveju ja pa- 
sikliauti. Dabar jau moteris vadovaujasi nebe principu „kas bus, 
tebūnie“, o visiškai kitokiu — „pala, tuoj pasižiūrėsiu, ką visa tai 
reiškia“. 

Kuo gi ši laukinė intuicija taip praverčia moterims? Ji kaip 
vilkė —turi nagus, kuriais gali pradrėksti ar pričiupti, akis, geban- 
čias matyti kiaurai personos apžavus, ir ausis, kurios girdi daugiau, 
nei pasiekiama įprastai žmogiškai klausai. Apsiginklavusi tokiais 
puikiais dvasiniais instrumentais, moteris įgyja ypač jautrią pa- 
gavą ir kone gyvulišką? nuojautą, kuri suteikia papildomų spalvų 
jos moteriškumui ir leidžia jai kur kas labiau pasitikėti savimi, 
žengiant į išorinį pasaulį. 

Taigi Vasalisa iškeliauja parnešti žarijų, kad galėtų iš naujo 
įžiebti ugnį. Atsidūrus tamsoje, klaidžiame miške, jai nieko kito 
nebelieka, tiktai klausytis vidinio savo balso, kurį perduoda lėlytė. 
Ji pratinasi pasikliauti jųdviejų sąjunga, be to, mokosi ir dar vieno 
dalyko — valgydinti lėlę. 

Kuo gi reikia penėti intuiciją, kad ji niekuomet nebadautų ir 
visuomet prireikus atsilieptų į mūsų prašymą išanalizuoti susida- 
riusią padėtį? Intuicijos penas — tai pats gyvenimas; o maitinama 
ji klausantis, ką ji sako. Kokia nauda iš balso, jeigu nėra ausies, 


kuri jo klausytų? Ko verta kasdienybės džiunglėse pasiklydusi 
moteris, jeigu ji negirdi ir nemoka klausytis to, ką sako La Oue 
Sabe, Žinančioji? 

Esu šimtus, net tūkstančius kartų girdėjusi moteris aimanuo- 
jant: „Oi, reikėjo gi man paklausyti vidinio savo balso! Žinojau 
juk, kad reikia / nereikia daryti taip ir taip, bet nepaisiau savo 
intuicijos“: Savo giliąją intuityviąją būtį mes penime tuomet, kai 
klausome ir paisome jos patarimų. Tai labai savotiškas persona- 
žas, toji stebuklinga lėlės dydžio būtybė, gyvenanti dvasinėje 
vidinės moters šalyje. Ji iš dalies panaši į raumenis mūsų kūne: 
nenaudojami, netreniruojami jie sunyksta. Lygiai taip ir intuicija: 
nemaitinama, nenaudojama ji atrofuojasi. 

Lėlės valgydinimas sudaro svarbų Laukinės Moters — paslėptų 
lobių sergėtojos — archetipo ciklą. Vasalisa dvejopai maitina savo 
lėlytę: pirmiausia — duonos žiauberėle, gyvybės trupiniais nau- 
jo dvasinio žygio pradžiai, o antra — tuo, jog suranda kelią pas 
Senąją Laukinę Motiną, Babą Jagą. Ties kiekvienu posūkiu ar 
kelio atsišakojimu ji klausia lėlės patarimo, o ši nurodo, kurioje 
pusėje „namai“. 

Lėlės ir Vasalisos santykiai įkūnija tam tikrą empatinės ma- 
gijos rūšį, jungiančią moterį ir jos intuiciją. Šis palaimintasis 
ryšys, intuicijos bandymas ir penėjimas, yra tai, kas tegali būti 
perduodama vienos moters — kitai. Lygiai kaip Vasalisa, mes irgi 
tvirtiname ryšį su intuityviąja savo prigimtimi, sulig kiekvienu 
nauju posūkiu įsiklausydamos į savo vidinį balsą: „Kur man suk- 
ti — į dešinę ar į kairę? Eiti ar pasilikti? Priešintis ar nusileisti? 
Bėgti šalin ar veržtis į priekį? Ar šis žmogus, įvykis, sumanymas 
tikrai toks, koks atrodo?“ 

Pažeistas moters ir laukinės jos intuicijos tarpusavio ryšys 
neretai suprantamas taip, tarsi pati intuicija būtų pažeista. Tai 
netiesa. Pažeidžiama ne intuicija, o tiktai motinišku palaimini- 
mu grindžiamas paveldėjimo ryšys — būdas, kuriuo perteikiamas 
gebėjimas kliautis intuicija, kurį moteris paveldi iš visų savo 
moteriškos giminės pramočių, gyvenusių iki jos: būtent ši be- 
galinė moterų upė yra patvenkiama.!? Dėl to gali būti smarkiai 


sumenkęs moters suvokimas, kas yra intuityvioji išmintis, tačiau 
kiek pasipraktikavus jis grįžta visu pajėgumu..!! 

Lėlės yra savotiški talismanai. Talismanai primena tai, kas jau- 
čiama, nors nematoma, ir tai, kas egzistuoja, bet nėra iš pirmo 
žvilgsnio akivaizdu. Dieviškasis lėlės pavidalo talismanas mums 
nuolat primena, pasakinėja, numato į priekį. Ši intuityvi funkci- 
ja būdinga visoms moterims. Tai galinga, fundamentali pagava. 
Tai ne tas imlumas, kadaise taip garbintas klasikinės psichologi- 
jos, — ne pasyvi suvokimo priemonė, o ypatinga pagava, turinti 
tiesioginį ryšį su giliąja išmintimi, persmelkiančia moteris iki 
kaulų smegenų.!ž 


Ketvirtoji užduotis: susitikimas 
su Laukine Ragana 


Šioje pasakos dalyje Vasalisa akis į akį susiduria su Laukinė Raga- 
na. Šio susitikimo uždaviniai yra tokie: gebėti nedrebant pažvelgti 
į baisiosios Laukinės Deivės veidą arba, kitaip tariant, ištverti nuo- 
žmiosios motinos akivaizdoje (susitikimas su Baba Jaga). Apsiprasti 
su paslaptingumu, keistenybėmis ir laukinio pasaulio „kitoniškumu“ 
(gyvenimas Babos Jagos namuose). Įdiegti savo gyvenime dalį jos ver- 
tybių,, tokiu būdu ir pačiai tampant keistoka — gerąja prasme (valgyti 
jos maistą). Mokytis ištverti susidūrimą su galinga jėga iš šalies, o 
vėliau — ir su savyje slypinčiomis galiomis. Leisti silpnai ir pernelyg 
meiliai mergytei negrįžtamai numirti. 

Baba Jaga gyvena trobelėje ant vištos kojų. Šis būstas sukio- 
jasi ir kraiposi kaip tik susimano. Sapnuose namas yra simbolis, 
liudijantis apie dvasinės erdvės, kurioje žmogus sąmoningai arba 
nesąmoningai gyvena, struktūrą. Ironiška, tačiau jei ši pasaka 
būtų kompensuojantysis sapnas, toks keistas namelis reikštų, 
kad subjektas, šiuo atveju — Vasalisa, yra perdėm nereikšmingas, 
neapsisprendęs, tebesantis pusiaukelėje ir protarpiais turintis su- 
kinėtis ir kraipytis, kad susigaudytų, ką visa tai reiškia, — strykčioti 
it pakvaišusi višta. 

Taigi matome, kad Jagos namelis priklauso instinktyviajai 


sričiai ir kad Vasalisos asmenvbei stinga būtent tokio elemento. 


Ši trobelė ant vištos kojelių pati sau vaikštinėja, netgi sukiojasi, 
it šokdama kokį pamišėlišką šokį. Raganos būstas gyvas, kupinas 
entuziazmo ir gyvenimo džiaugsmo. O tokios savybės kaip tik ir 
sudaro archetipinės Laukinės Moters dvasios pamatą: tai džiugi, 
pašėlusi gyvybinė jėga, pasaulis, kuriame namai šoka, piestos ir 
kitokie negyvi daiktai skraido it paukščiai, senė moka burti ir 
kerėti, — viskas čia ne taip, kaip iš pradžių atrodė, bet dažniausiai 
dargi daug geriau, nei galėjai tikėtis. 

Vasalisa iš pradžių atrodo labai lėkšta, pilka, kasdieniška būty- 
bė. Būtent pasiduodamos šitokiam perdėtam „normalumui“ mes 
galiausiai leidžiamės užsmaugiamos kasdienybės rutinos ir prieš 
savo valią imame gyventi taip, tarsi jau būtume mirusios. Mes 
nebepaisome intuicijos", o tai savo ruožtu užpučia mūsų dvasios 
šviesą. Tuomet turime ko nors griebtis: leistis į girią ir susirasti 
baisiąją senę, antraip vieną gražią dieną, kai pėdinsime gatve, ims 
ir prasivers koks kanalizacijos šulinio dangtis, ir — šliūpt! — mus 
it kokį skudurą įsuks pasąmonės srovė, kuri nuneš blaškydama ir 
mėtydama, norime mes to ar ne (dažniausiai prieš mūsų valią), 
tačiau vardan gero tikslo.“ 

Ankstesnės, gerosios motulės padovanota lėlytė — intuicija 
tėra tik pradžia, ją reikia išbandyti, atliekant Senosios Laukinės 
Motinos skirtas užduotis. Baba Jaga įkūnija pačią tikriausią ins- 
tinktyviosios, integralios dvasios esmę. Tai akivaizdu iš to, kad 
ji žino viską, kas buvo iki tol. „Kaipgi, — pareiškia ji, pamačiusi 
Vasalisą, — pažįstu ir tave, ir tavo namiškius.“ Negana to, pana- 
šiai kaip ir kitos jos manifestacijos, pavyzdžiui, Dienų Motina 
arba Motina Niksė (Motina Naktis!*, Gyvybės/Mirties/Gyvybės 
deivė), senoji Baba Jaga yra dangaus ir žemės būtybių sergėtoja: 
ji globoja Dieną, Tekančią Saulę ir Naktį, kurias vadina „mano 
Diena, mano Naktis“ 

Baba Jaga tokia baisi todėl, kad įkūnija tiek mirties, tiek ir 
gyvybės galias. Pažvelgę į jos veidą, išvysime vagina dentata, 
krauju pasruvusias akis, nuostabų naujagimį kūdikį ir angelo 
sparnus — viską išsyk. 

Stovėdama priešais ją, Vasalisa priima šią laukinę dieviškąją 
Motiną su visa jos išmintim, karpomis ir kitkuo. Vienas iš pačių 


įstabiausių Babos Jagos paveikslo aspektų šioje pasakoje yra tai, 
kad, nepaisant visų jos grasinimų, ji yra teisinga. Vasalisos ji ne- 
skriaudžia, kol ta nusipelno pagarbos. Tai esminė pamoka — ge- 
bėjimas išsaugoti savigarbą didžios galybės akivaizdoje. Moteriai 
privalu garbingai elgtis su galinga būtybe, nes juk dalis tų galių 
anksčiau ar vėliau pereis jai. Vasalisa nesižemina prieš Babą Jagą, 
nesigiria ir nesipuikuoja, nesprunka ir nemėgina slėptis. Ji sąži- 
ningai stoja prieš ją, pasirodydama tokia, kokia yra. 

Daugelis moterų atsikrato savo „gerų mergaičių“ kompleksų, 
vertusių jas visuomet reaguoti meiliai ir maloniai, kalbėti lyg 
medum pateptu liežuviu, nepaisant to, kaip jos širdies gilumoje 
besijaustų, kas ir dėl ko jas beužsipultų. Šitaip kiaurą dieną man- 
dagiai prasišypsojusios, sutemus jos it žvėrys griežia dantimis — tai. 
Jaga jų dvasioje veržiasi laisvėn. 

Moterys dažniausiai būna linkusios šitaip meilikauti ar per- 
nelyg nuolaidžiauti tuomet, kai labai bijo ko nors netekti arba 
pasijusti „nereikalingos“. Porą pačių įžvalgiausių sapnų, kuriuos 
esu girdėjusi, man papasakojo jauna mergina, kuriai aiškiai reikėjo 
atsikratyti perdėto romumo. Pirmąkart ji sapnavo neva paveldėjusi 
nuotraukų albumą — ypatingą, su „Laukinės Motinos“ atvaizdais. 
Jinai be galo džiūgavo, kol kitą savaitę susapnavo atsiverčianti tokį 
patį albumą, o ten — baisi senė, spitrėjanti tiesiai į ją. Tos raganos 
buvę bjaurūs, pažaliavę dantys, o per smakrą varvėję juodi be- 
telio syvai. 

Jos sapnas labai būdingas moterims, besikratančioms perdėto 
romumo. Pirmiausia jai demonstruojama viena laukinės prigimties 
pusė — malonioji, dosnioji, įkūnijanti visa, kas pasaulyje gera ir 
gražu. Bet kai Laukinė Moteris pasirodo baisios senės pažaliavu- 
siais dantimis pavidalu — ojojoi! Ar negalima būtų jos kur nors 
paslėpti? Ne, negalima. 

Pasąmonė tik jai vienai prieinamu būdu nuostabiai atskleidžia 
sapnuojančiai moteriai, koks tas naujasis jos laukiantis gyvenimas: 
tai nėra vien tiktai dirbtinė „geros mergaitės“ šypsenėlė. Susidurti 
su šia laukine, kūrybine jėga savo dvasioje — tai išvysti begalę 
slaptingojo moteriškumo pavidalų. Jie visi priklauso mums nuo 


pat gimimo, tad galime rinktis, į kurį iš jų kuriuo metu mums 
geriausia būtų įsikūnyti. 

Baba Jaga šioje iniciacijų dramoje —tai instinktyvioji prigimtis 
raganos pavidalu. Žodis „ragana“, kaip ir apibūdinimas „laukinė“, 
yra įgijęs niekinamąją, menkinamąją reikšmę, tačiau prieš daugelį 
metų šitaip vadindavo moteris gydytojas — tiek senas, tiek ir jaunas; 
žodis ragana yra kilęs iš žodžio regėti, t. y. žinoti, išmanyti". Taip 
buvo iki tol, kol įsigalėjo vieno vienintelio Dievo idėją propa- 
gavusios kultūros, išstumdamos senąsias panteistines religijas bei 
kultūras, Dievybę suvokusias per daugybę pavidalų, apimančių 
visatą su visa jos reiškinių įvairove. Tačiau dar ir dabar milžinė, 
ragana, laukinė prigimtis ar kitokios būtybės bei integralūs aspek- 
tai, kurių egzistavimas moterų dvasioje taip gąsdina šiuolaikinę 
kultūrą, yra toji palaiminga versmė, kurią moterims dažniausiai 
užvis labiau reikia pasiekti ir iškelti į dienos šviesą. 

Didžiuma apie moterų dvasines galias rašančių autorių vienu 
balsu tvirtina, kad vyrai šių galių labai baiminasi. Man skaitant 
visuomet norisi sušukti: „Mergele švenčiausioji! O kiekgi moterų 
pačios bijo tų moteriškų galių!“ Juk senieji moteriškumo atributai 
bei jėgos iš tiesų yra visa apimantys ir baisiai galingi. Tad ne- 
nuostabu, jog tiek vyrai, tiek ir moterys, pirmąkart susidūrę su 
Senosiomis Laukinėmis Galiomis, vos metę vieną nedrąsų žvilgs- 
nį, apsisuka ir deda į kojas — lekia taip, kad tik padai švytuoja ir 
uodegos maskatuoja. 

Jeigu norime, kad vyrai kada nors liautųsi šių galių bijoję, tai, 
be jokios abejonės, moterys pirmiausia pačios turi nustoti bijo- 
jusios. Jei viliamės, jog vyrai kada nors išmoks suprasti moteris, 
tai moterys turi atskleisti jiems laukinio moteriškumo pavidalus. 
Todėl dvasinė sapnų kūrimo funkcija ir atgabena Babą Jagą su 
visa jos svita nakčia tiesiai į moterų miegamuosius. Jei pasiseks, 
Jaga ant kilimėlio prie mūsų lovos paliks didžiulius plačius pėd- 
sakus. Ji mėgsta atkeliavusi paspoksoti į tas, kurios dar jos nepa- 
žįsta. Jei mes uždelsėme savo iniciacijas, ji stebisi, kodėl iki šiol 
jos neaplankėme, ir, užuot laukusi, pati atvyksta pas mus nakties 


sapnuose. 


Viena iš mano pacienčių sapnavo moteris ilgais apiplyšusiais 
naktiniais marškiniais, kurios džiaugsmingai kimšo visokį šlamštą, 
kurio niekuomet nerastum restorano valgiaraštyje. Kita sapnavo 
senę kreivakojės senos vonios pavidalu — ši kaukė vamzdžiais gra- 
sindama juos susprogdinti, jei sapnuojančioji nepramuš sienos, 
kad vonia galėtų „regėti“. Trečioji sapnavo neva esanti viena iš 
trijų senų neregių, tiktai ji nuolat pametanti savo vairuotojos pa- 
žymėjimą ir turinti, palikusi kitas, eiti jo ieškoti. Iš dalies galėtume 
sakyti, kad jai sunku visiškai susitapatinti su trimis likimo deivė- 
mis, valdančiomis dvasios gyvybės ir mirties galias. Tačiau laikui 
bėgant ji irgi išmoko nebebijoti ir priprato prie to, kas anksčiau 
ją taip gąsdino, — laukinės savo pačios prigimties. 

Visos šios sapnų būtybės primena sapnuojančiai moteriai jos 
pirmapradę, gaivališką prigimtį: Jaga-Aš, paslaptingą ir galingą 
jėgą — Gyvybės/Mirties/Gyvybės Motiną. Taip, mes būtent tai ir 
norime pasakyti: būti „jagiškai“ yra gerai, ir turime būti pajėgios 
tai ištverti. Būti stipriai toli gražu nereiškia atsiauginti galingus 
muskulus ir visiems juos demonstruoti. Tai reiškia gebėjimą ne- 
drebant pažvelgti į savo pačios dvasios gelmes ir aktyviai mokytis 
sugyventi su laukine prigimtimi taip, kaip mums priimtiniausia. 
Tai reiškia gebėjimą mokytis ir ištverti tai, ką sužinosime. Ištverti 


ir gyventi. 


Penktoji užduotis: tarnavimas 
neracionalumui 


Šioje pasakos dalyje Vasalisa paprašo Babos Jagos ugnies; senė 
sutinka jos duoti, bet tik tuomet, jei Vasalisa savo ruožtu nudirbs 
jai kai kuriuos namų ruošos darbus. Šiuo mokymosi laikotarpiu 
dvasios laukia tokie uždaviniai: likti su Ragana; apsiprasti su di- 
džiosiomis laukinėmis moterų dvasios galiomis. Išmokti atpažinti jos 
(savo) galią ir vidinio apsivalymo galias; mazgoti, rūšiuoti, penėti, 
kaupti energiją bei idėjas (skalbti Jagos drabužius, virti jai valgį, 
tvarkyti namus, perrinkti grūdus). 

Ne taip jau seniai moterys buvo glaudžiai susijusios su gyvybės 


ir mirties ciklais. Jos traukė į save aitrų geležies aromatą — šviežio 


kraujo kvapą per gimdymus. Joms tekdavo ir numazgoti šąlančius 
mirusiųjų kūnus. Šiuolaikinėms moterims, ypač gyvenančioms 
industrinėse, aukštų technologijų visuomenėse, paprastai netenka 
apčiuopiamai patirti šių pamatinių, palaimingų dalykų. Tačiau 
yra būdų ir naujokėms tiesiogiai išgyventi jutiminius gyvybės ir 
mirties ciklų aspektus. 

Baba Jaga, Laukinė Motina, yra toji mokytoja, į kurią šiuo 
reikalu turime kreiptis. Ji nurodo, kaip sutvarkyti sielos namus. 
Ji įkvepia kitokią ego tvarką, kurioje yra vietos stebuklams, kur 
galima džiaugtis gyvenimu, kur niekas nevaržo apetito ir viskas 
daroma entuziastingai, su ugnele. Baba Jaga rodo pavyzdį, kaip 
likti ištikimai savajam Aš. Ji moko ir mirti, ir atsinaujinti. 

Pasakoje ji moko Vasalisą prižiūrėti dvasinius laukinio mote- 
riškumo namus. Babos Jagos drabužių skalbimas turi nepaprastą 
simbolinę reikšmę. Senovėje daugelyje šalių, o kai kur dar ir 
dabar, skalbti eidavo prie upės, kur pirmiausia atlikdavo ritualinio 
apsiplovimo apeigas — jos nuo neatmenamų laikų būdavo skirtos 
audiniui atnaujinti. Tai nuostabus viso dvasios turinio išsivalymo 
ir apsišvarinimo simbolis. 

Mitologijoje audeklas —tai Gyvybės/Mirties/Gyvybės motinų 
triūso vaisius. Pavyzdžiui, Rytuose, graikų mitologijoje, žinomos 
trys likimo deivės: Kloto, Lachesė ir Atropė. Vakaruose, indėnų 
navachų genties mitologijoje, turime Na'ashje'ii Asdzda, Vorę, 
išmokiusią dinės genties moteris audimo meno. Šios Gyvybės/ 
Mirties/Gyvybės motinos moko moteris justi ir atskirti, kam 
metas mirti, o kam — gyventi, ką reikia iššukuoti iš audeklo, o 
ką-— į jį įausti. Pasakoje Baba Jaga įpareigoja Vasalisą išskalbti 
drapanas — vadinasi, iškelti šį audeklą su visais jo raštais į paviršių 
ir parodyti jį Gyvybės/Mirties/Gyvybės deivei, atskleisti sąmonei; 
apdoroti, išplauti ir atnaujinti. 

Skalbimas — vienas iš amžinųjų apsivalymo ritualų. Be to, jis 
reiškia ne vien apsišvarinimą, o panašiai kaip ir krikšto apei- 
ga-— taip pat ir ko nors prisodrinimą, persmelkimą dvasine sub- 
stancija ir paslaptimi. Pasakoje skalbimas yra pats pirmas darbas. 


Jis skirtas atšviežinti tam, kas nuo ilgo dėvėjimo susinešiojo ir 


apsitrynė. Ilgai dėvimi drabužiai, panašiai kaip ir žmonės, apsi- 
trina, nutriūšta — kaip ir ilgai eksploatuojamos idėjos bei vertybės. 
Atnaujinama, atgaivinama vandeniu, tada iš naujo atrandama tai, 
kas mums iš tiesų atrodo teisinga bei šventa ir svarbu. 

Archetipinėje simbolikoje drabužiai įkūnija personą —tą pirmąjį 
įspūdį, kurį apie mus susidaro žmonės. Tai savotiškas kamufliažas, 
leidžiantis mums pranešti kitiems apie save tiktai tai, ką mes pa- 
tys norime, kad jie žinotų. Tačiau persona turi ir senesnę prasmę, 
puikiai atsispindinčią Centrinės Amerikos ritualuose, kurią gerai 
žino cantadoras y cuentistas y curanderas, žolininkės. Persona nėra 
tiktai kaukė, už kurios patogu slėptis, bet veikiau būtybė, už- 
temdanti įprastą asmenybę. Šia prasme persona, arba kaukė — tai 
rango, dorybių, būdo ir valdžios ženklas. Tai išorinis žymuo, 
išorinė meistriškumo apraiška.!? 

Man be galo patinka toji iniciacijų užduotis, kuri reikalauja, 
kad moteris išvalytų personas — didžiosios girios Raganos valdžią 
ženklinančius rūbus. Plaudama Jagos drabužius, inicijuojamoji 
pati savo akimis gali pamatyti, kaip susiūtos personos siūlės, kokie 
audinių raštai. Netrukus jai pačiai atiteks tam tikra tų personų dalis, 
kurias ji galės susikabinti spintoje drauge su kitomis, kurias jau 
bus susikūrusi anksčiau." 

Nesunku įsivaizduoti, kad Jagos galios ir valdžios atributai — jos 
drabužiai — pasiūti taip, kad atitiktų jos pačios psichologinį tipą: 
tvirti ir patvarūs. Jų skalbimas — savotiška metafora, kurios dėka 
mokomės pastebėti, įvertinti ir perimti šią vertingų savybių kom- 
binaciją. Mes išmokstame rūšiuoti, taisyti ir atnaujinti instinkty- 
viąją dvasią, skalbdamos būties pluoštą. 

Tolesnė Vasalisos užduotis — iššluoti trobelę ir kiemą. Rytų 
Europos pasakose šluotos dažniausiai būna surištos iš medžių ir 
krūmų vytelių, o kartais — iš plonų augalų šaknų. Taigi Vasalisai 
tenka šiuo iš augalinės medžiagos padarytu įnagiu iššluoti grindis 
bei kiemą, kad neliktų jokių šiukšlių. Išmintinga moteris visuomet 
stengiasi palaikyti savo dvasinės aplinkos švarą. To galima pasiekti 
stengiantis išlaikyti švarią galvą, neužterštą darbo vietą ir siekiant 


visuomet iki galo įgyvendinti savo idėjas bei sumanymus.!š 


Daugeliui moterų tai reikštų būtinybę kasdien rasti laiko ap- 
mąstymams, turėti savo asmeninę erdvę, kur tik ji viena būtų 
šeimininkė ir kur rastų vietos popierius, rašikliai, dažai, įrankiai, 
pokalbiai, laikas ir laisvė, skirti tiktai šiai veiklai ir niekam daugiau. 
Daugeliui šitokią ypatingą erdvę bei laiką suteikia psichoanalizė, 
kontempliacija, meditacija, buvimas vienatvėje bei kitokie nusi- 
leidimo į dvasines gelmes bei transformacijos būdai. Kiekviena 
moteris pasirenka tai, kas jai asmeniškai labiausiai tinka ir pa- 
tinka. 

Jeigu tokį darbą galima atlikti Babos Jagos trobelėje — tuo ge- 
riau. Netgi šalia tos trobelės yra geriau nei atstu nuo jos. Šiaip ar 
taip, savo laukinį gyvenimą būtina reguliariai susitvarkyti. Negana 
jį prisiminti vos kartą per metus dienai ar dviem. 

Bet kadangi Vasalisa šluoja ne ką kitą, o Babos Jagos trobelę 
ir Babos Jagos kiemą, tai mums tenka kalbėti ir apie neįprastų 
idėjų tvarkymą bei priežiūrą. Tai keistos, mistiškos, dvasingos, 
nesuprantamos idėjos.!* 

Namų šlavimas reiškia ne tiktai giliojo dvasinio gyvenimo 
vertės supratimą, bet ir rūpinimąsi jo švara. Kartais moterys 
dirbdamos dvasinį darbą taip apsijaukia, kad visiškai nebepai- 
so dvasinio gyvenimo architektūros, ir ilgainiui visa tai apželia 
mišku. Pamažu iš dvasinių struktūrų belieka džiunglėmis apaugę 
griuvėsiai, kuriuos nebent tiktai koks pasąmonės gelmių archeo- 
logas beįstengtų atkasti. Kad taip nenutiktų, būtina reguliariai 
ir kritiškai apsikuopti. Išvalytoje erdvėje laukinė prigimtis gali 
geriau suvešėti. 

Tolesnis darbas — išvirti Babai Jagai valgyti. Pažodžiui tai su- 
prantant, savaime kyla klausimas: o kaipgi šią dvasios Babą Jagą 
pavalgydinti, kuo gi tokia laukinė deivė minta? Pirmiausia, prieš 
verdant valgyti, būtina užkurti ugnį: moteris turi kaisti ir liepsnoti, 
degti aistra, kibirkščiuoti žodžiais, idėjomis, troškimu atsiduoti 
tam, kas jai iš tiesų miela ir brangu. Šioji aistra ir yra ta ugnis, 
ant kurios ruošiamas valgis — pačios svarbiausios ir originaliausios 
moters idėjos. Kad galėtum išvirti Babai Jagai valgyti, privalai pa- 


sirūpinti, kad tavo kūrybinė ugnis nuolatos kaitriai liepsnotų. 


Daugeliui iš mūsų tikrai reikėtų išmokti rūpestingiau prižiū- 
rėti tą kūrybinę ugnį, ant kurios verdame valgyti laukinei savo 
Esybei. Pernelyg dažnai mes atsainiai nusisukame nuo krosnies 
ir nuo viralo. Pamirštame pažiūrėti, pamirštame įmesti daugiau 
malkų, pamirštame pamaišyti. Mes klaidingai manome, kad ugnis 
ir viralas — tai tarsi vienas iš tų dygių kambarinių augalų, kurie 
net aštuonis mėnesius gali ištverti be vandens, kol galutinai su- 
džiūva. Bet taip nėra. Ugnį būtina nuolatos prižiūrėti, nes liepsna 
gali greit užgesti. O Jagą būtina pavalgydinti. Dieve jums padėk, 
jeigu ji liks alkana! 

Taigi laukinės sielos maistas gaminamas iš visiškai naujų, 
originalių idėjų, neištyrinėtų krypčių, darbo ir kūrybos suma- 
nymų. Toks yra penas, pasotinantis Senąją Laukinę Motiną ir 
palaikantis jos gyvybę mūsų dvasioje. Be tos ugnies net pačios 
didžiausios mūsų mintys, originaliausios idėjos, troškimai ir su- 
manymai liktų pusžaliai ir keltų tiktai nepasitenkinimą. O kita 
vertus, viskas, kas palytėta kaitrios kūrybinės ugnies, jai patinka 
ir pasotina mus visas. 

Kalbant apie moters dvasinę raidą, visi šie „namų ruošos“ 
veiksmai — valgio virimas, skalbimas, šlavimas — reiškia kur kas 
daugiau nei įprastus ūkio darbus. Visa tai — metaforos, padedan- 
čios apmąstyti, išmatuoti, pasotinti, sustiprinti, ištaisyti, išvalyti 
ir sutvarkyti dvasinį mūsų gyvenimą. 

Vasalisa pereina visų šių veiklos rūšių iniciaciją, o jos intuicija 
padeda jai sėkmingai įvykdyti visas užduotis. Intuityvi prigimtis 
pasižymi gebėjimu iš pirmo žvilgsnio pamatuoti kiekį, akimirksniu 
pasverti ir įvertinti, vienu mostu iškuopti visą aplinkui vertingą 
idėją susikaupusį šlamštą, nustatyti ir įvardyti reikalo esmę, įkvėpti 
jam gyvybės, išvirti žalias idėjas ir paruošti dvasiai maisto. Vasa- 
lisa, padedama savo lėlės — intuicijos, mokosi rūšiuoti, suprasti, 
tvarkyti, valyti ir prižiūrėti dvasios namus. 

Be to, ji įsitikina, kad Laukinė Motina reikalauja daugybės 
peno, kad galėtų atlikti tai, kas jai privalu. Babos Jagos nepasodinsi 
ant žalių salotų ir juodos kavos. Jeigu nori įgyti jos palankumą, 
teks įsidėmėti, ką jinai mėgsta. Jei nori suartėti su senuoju mo- 


teriškuoju pradu, teks daug ir gausiai gaminti. 


Per visus šiuos darbus Baba Jaga moko, o Vasalisa mokosi ne- 
vengti ir nesibaiminti didelių, galingų, cikliškų, nenuspėjamų, 
netikėtų ir plačių bei neaprėpiamų — pačios Gamtos dydžio bei 
masto — dalykų, taip pat to, kas atrodo keista, nematyta ir nesu- 
prantama. 

Sprendžiant pagal Vasalisos užduotis, moterų gyvenimo ciklai 
būtų tokie: reguliarus mąstymo valymas, vertybių atnaujinimas; 
reguliarus dvasinio šlamšto kuopimas, dvasinės erdvės valymas, 
proto ir jausmų higienos palaikymas. Taip pat būtina įžiebti ir 
nuolatos kurstyti kaitrią kūrybinę ugnį, ant kurios kunkuliuotų 
naujos idėjos, be to, galėtume paruošti daug ir originalių val- 
gių —nepatirtų gyvenimo įvykių, kuriais penėdamos palaikytume 
gerus santykius su laukine savo prigimtimi. 

Gyvendama Jagos namuose, Vasalisa perima kai kurias šeimi- 
ninkės manierų bei elgsenos ypatybes. Mes — irgi; juk mūsų už- 
duotis — tegu ribotai, kiek žmogui įmanoma, priartėti prie jos. Šito 
mes ir mokomės, tolydžio stebėdamosi ir baisėdamosi, mat Babos 
Jagos pasaulyje pilna keistenybių: kas nors skraido naktį, o rytą 
atsikelia it niekur nieko, ir visa tai pasirodo laukinei instinktyviajai 
prigimčiai pašaukus ar paliepus. Čia esama kalbančių numirėlių 
kaulų, o didžiulėje raganos skrynioje sutelpa vėjai, likimai, saulė, 
mėnulis ir dangaus skliautas. Tačiau ji skrupulingai palaiko tvarką. 
Po nakties ateina diena, o po pavasario — vasara. Jokios painiavos, 
jokios sumaišties. Ji —tai visa ko Priežastis ir Prasmė. 

Nustačiusi, kad Vasalisa nudirbo visus darbus, kuriuos buvo 
jai liepusi, Baba Jaga pasakoje pasijunta ir patenkinta, ir truputėlį 
suirzusi, kad nėra dėl ko mergaitės užsipulti. Todėl, kad įsitikin- 
tų, jog Vasalisa neužmigs ant laurų, Baba Jaga pareiškia: „Nors 
šiandien ir viską padarei, kaip reikia, dar nereiškia, kad ir kitąsyk 
sugebėsi. Todėl štai tau užduotys rytojui. Pažiūrėsim, kaip tau 
seksis viską įveikti, mergyt. O jei ne...“ 

Padedama ir globojama intuicijos, Vasalisa vėl sėkmingai at- 
lieka visus darbus, ir Jaga burbėdama, nenoromis turi ją pagirti. 
Būtent taip elgiasi senės, nugyvenusios ilgą gyvenimą ir per savo 


amželį daug prisižiūrėjusios ir patyrusios tokių dalykų, kurių, 


viena vertus, joms geriau būtų buvę nematyti, bet antra vertus, 
toji patirtis dabar yra jų pasididžiavimo savimi pamatas. 


Šeštoji užduotis: atskirk vieną 
nuo kito 


Šioje pasakos dalyje Baba Jaga duoda Vasalisai dvi labai sunkias 
užduotis. Štai kokie yra dvasiniai moters uždaviniai: išmokti at- 
pažinti subtilius skirtumus ir kruopščiai, rūpestingai atskirti vieną 
dalyką nuo kito, mokytis nubrėžti plonytę skiriamąją ribą (atskirti 
supelijusius grūdus nuo gerų, išrinkti iš purvo krūvos aguonų grū- 
delius). Stebėti pasąmonės jėgas ir kaip jos triūsia netgi anapus ego 
suvokimo ribų (trys poros rankų, pasirodančios ore). Dar daugiau 
sužinoti apie gyvenimą (grūdai) ir mirtį (aguonos). 
Vasalisai liepta atskirti keturias substancijas: supelijusius grūdus 
nuo gerų ir aguonas nuo purvo. Galutinai šią atranką užbaigia 
lėlė —intuicija. Kartais šis rūšiavimas vyksta taip giliai, kad sąmo- 
ningai mes jo beveik nejaučiame, kol vieną gražią dieną... 
Pasakoje kalbama apie tokį atskyrimą ir rūšiavimą, su kuriuo 
susiduriame kaskart, kai tenka spręsti sunkų klausimą arba dilemą, 
tačiau niekas pernelyg nesiveržia mums padėti. Tuomet geriau- 
sia — kuriam laikui palikti šią problemą ir grįžti prie jos vėliau, 
o tada, žiūrėk —jau ir randame parengtą sprendimą, nors pirma, 
regis, nežinojome nė ko griebtis. Arba prisiminti pasakymą, kad 
„rytas už vakarą protingesnis“ ir eiti miegoti?" — galbūt nakties 
tyloje mus aplankys dviejų milijonų metų amžiaus senutė. Gal 
ji ateis nešina problemos sprendimu arba parodys, kad atsaky- 
mas — čia pat po mūsų lova arba mūsų kišenėje, knygoje arba už 
ausies. Šį reiškinį nesunku pastebėti, tereikia šiek tiek praktikos, 
ir vakare prieš miegą uždavę klausimą, ryte pabudę jau žinosime 
atsakymą. Atrodo, lyg dvasioje būtų užsilikusi kokia lėlės — in- 
tuicijos liekana, kažkas slypinčio kolektyvinėje pasąmonėje, po 
ja ar viršum jos, kas mums bemiegant viską išrūšiuoja ir atskiria 
vieną dalyką nuo kito.?! Mokėjimas pasikliauti šia savybe — taip 


pat laukinės prigimties dalis. 


Supeliję grūdai turi dvejopą simbolinę prasmę. Iš tokių grūdų 
gaunamas gėrimas gali būti naudojamas ir kaip alkoholis, ir kaip 
vaistas. Yra tokia javų liga, vadinama kūlėmis, — tai gana keistas 
juodas pūkuotas grybelis, pažeidžiantis sugedusius grūdus; sako- 
ma, jog jis turįs haliucinogeninį poveikį. 

Daugelis mokslininkų spėja, kad senųjų Eleusino Deivei skirtų 
misterijų Graikijoje dalyviai vartodavo haliucinogenus, gamina- 
mus iš kviečių, miežių, aguonų arba kukurūzų. Negana to, grūdų 
rūšiavimas, kurį Baba Jaga užduoda atlikti Vasalisai, gerokai pri- 
mena vaistinių medžiagų rankiojimą, kuo dar ir šiandien užsiima 
Šiaurės, Centrinės ir Pietų Amerikos curanderas, senutės žolinin- 
kės. Plačiai jų vartojamos gydomosios priemonės yra ir aguonos, 
pasižyminčios migdomuoju bei raminamuoju poveikiu, ir purvas, 
nuo neatmenamų laikų iki pat šių dienų naudojamas kompresams, 
kaukėms ir vonioms, o kartais vartojamas ir į vidų.?2 

Tai viena iš pačių nuostabiausių pasakos vietų. Sveiki grūdai, 
supeliję grūdai, aguonos, purvas — tai vis senųjų žiniuonių vais- 
tinėlės likučiai. Visa tai naudota balzamams, tepalams, užpilams 
bei kompresams ruošti; pastarieji padėdavo išlaikyti ant kūno kitus 
vaistus. Metaforiškai šias priemones galima suprasti ir kaip vaistus 
dvasiai: vieni maitina, kiti migdo, treti ramina, ketvirti — stimu- 
liuoja. Visa tai — įvairios Gyvybės/Mirties/ Gyvybės ciklo briau- 
nos. Taigi Baba Jaga liepia Vasalisai ne tik atskirti vieną dalyką 
nuo kito, nustatyti, kuo skiriasi iš pažiūros panašūs dalykai — kaip 
antai tikra meilė nuo apsimestinės, visavertis gyvenimas nuo ve- 

Panašiai kaip sapnai, kuriuos galima suvokti ir tikroviškai, nors 
jie vis vien lieka subjektyvios realybės lygmenyje, šie maistingi 
bei gydomieji elementai mums taip pat yra simboliniai orientyrai. 
Drauge su Vasalisa turime perrinkti gydomąsias priemones savo 
dvasiai — nenuilsdamos rankioti ir rūšiuoti jas tol, kol pagaliau 
suprasime, kad penas dvasiai sykiu yra ir vaistas, ir kol neišsunk- 
sime iš šių elementų esmės, pamatinės giliausios tiesos, kuri mus 
pasotintų. 

Visos šios medžiagos ir darbai moko Vasalisą pažinti Gyvybės/ 
Mirties/Gyvybės prigimtį, abipusiu rūpesčiu bei atsidavimu grin- 


džiamą ryšį su laukine gamta. Kartais, norėdama priartinti moterį 
prie gamtos, aš prašau jos užveisti sodą — dvasinį arba tikrą: su 
žeme, purvu, žaluma ir viskuo, kas mus supa, gelbsti ir užgriūva 
iš visų pusių. Tebūnie tai laukinės dvasios išraiška. Sodas apčiuo- 
piamai suartina mus su gyvybės ir mirties kaita. Galėtum net sa- 
kyti, kad egzistuoja sodo religija — tokią esminę psichologinę bei 
dvasinę patirtį jis suteikia. Viskas, kas benutiktų sodui, gali ištikti 
ir dvasią bei sielą: per daug drėgmės, per sausa, kenkėjai, karščiai, 
audros, potvynis, svetimųjų antplūdis, stebuklai, sunykimas, atsi- 
gavimas, klestėjimas, pagijimas, sužydėjimas, gausa, grožis. 

Prižiūrėdamos sodą, moterys rašo dienoraštį, pasižymėdamos 
jame gyvybės ir mirties ženklus. Kiekvienas toks įrašas — savotiškas 
dvasinis viralas. Triūsdamos sode, mes mokomės leisti mintims, 
idėjoms, pomėgiams, troškimams, netgi meilei gyventi arba mirti. 
Mes sodiname, rauname, užkasame. Džioviname sėklas, sėjame, 
laistome, auginame, renkame derlių. 

Sodas — tai puiki meditacijos praktika: nustatyti momentą, 
kuomet kam nors ateina metas mirti. Sode aiškiai juntame tiek 
artėjančią brandą, tiek ir neišvengiamą mirtį. Sode mes gyvename 
didžiosios laukinės Gamtos alsavimo ritmu ir nemėginame jam 
priešintis. 

Šios meditacinės praktikos dėka mes suvokiame Gyvybės/ 
Mirties/Gyvybės ciklo natūralumą. Tiek gyvybę įkvepiančią, tiek 
ir mirtį siunčiančią gamtą turime pažinti, prisijaukinti ir pamilti. 
Šitaip mes persiimame laukinės gamtos ciklais. Išmokstame, kam 
reikia, suteikti jėgų ir sustiprinti gyvybines galias, bet niekuomet 
netrukdyti tam, kas miršta. 


Septintoji užduotis: išsiaiškink paslaptis 


Sėkmingai įvykdžiusi visus Jagos paliepimus, Vasalisa užduoda 
jai keletą labai gerų klausimų. Šio laikotarpio uždaviniai: klausti 
ir mėginti išsiaiškinti dar daugiau apie Gyvybės/ Mirties/ Gyvybės 
prigimtį ir apraiškas (Vasalisa teiraujasi apie raitelius). Sužinoti 
tikrąsias savo galimybių suprasti visus laukinės gamtos elementus 


ribas („daug žinosi, greit pasensi“).2* 


Visi mes esame kėlę klausimą: „Kas gi aš iš tiesų esu? Kokia 
mano paskirtis šioje žemėje?“ Jaga mus moko, kad mes esame 
Gyvybės/Mirties/ Gyvybės rato dalis, kad tai mūsų ciklas, mūsų 
ypatinga įžvalga į moteriškumo gelmes. Vaikystėje viena mano 
tetulė papasakojo man mūsų giminės sakmę apie „Vandenines 
moteris“. Pasak jos, kiekvieno ežero pakrantėje gyvenanti jauna 
moteris su senės rankomis. Pirmasis jos darbas — įleisti tūz (šį 
žodį apytikriai galėčiau išversti kaip 'sielą' ar "dvasios ugnį') į ke- 
lis tuzinus dailių porceliano antyčių. Antrasis darbas — prisukti 
jas mediniais rakteliais, styrančiais kiekvienos antytės nugaroje. 
Visas prisukus, antytės krinta žemėn ir sudūžta, o moteriai tenka 
vėduojant prijuoste nuginti dangun iš jų ištrūkusias sielas. To- 
liau — vėl įleisti tiiz į naują dar dailesnių antyčių partiją, prisukti 
jas rakteliais ir paleisti į gyvenimą... 

Ši sakmė — bene iškalbingiausias pasakojimas apie tai, ką nuo- 
latos veikia Gyvybės/Mirties/Gyvybės Motina. Psichologiškai 
Motina Niksė, Baba Jaga, Vandeninės moterys, La Oue Sabe ir 
Laukinė Moteris tėra skirtingi tos pačios Deivės — Laukinės Mo- 
tinos pavidalai, amžiaus tarpsniai, nuotaikos bei aspektai. Mūsų 
darbas — įkvėpti fiz į savo idėjas, savo gyvenimus ir gyvenimus 
tų, prie kurių prisiliečiame. Mūsų darbas — nukreipti sielą į jos 
namus. Mūsų darbas — vidury dienos sukelti kibirkščių spiečių ir 
įžiebti šviesą, kad paskui ir naktį nepasiklystume. 

Vasalisa teiraujasi, kas tie raiteliai, kuriuos ji matė eidama į 
Babos Jagos trobelę: baltas raitelis ant balto žirgo, raudonas rai- 
telis ant raudono ir juodas raitelis ant juodo žirgo. Jaga, kaip ir 
Demetra, yra senoji deivė kumelė, kuri asocijuojasi su kumelės 
galiomis bei vaisingumu. Babos Jagos trobelėje randa prieglobstį 
skirtingo plauko žirgai ir jų raiteliai. Jų dėka saulė pateka ir per 
dieną keliauja dangaus skliautu, o naktį žemę užkloja tamsa. Bet 
tai dar ne viskas. 

Juodas, raudonas ir baltas raiteliai — tai spalvos, senovėje reiš- 
kusios gimimą, gyvenimą ir mirtį. Šios spalvos taip pat simboliškai 
atitinka senąsias kilmės, mirties ir atgimimo sampratas: juoda — 


senųjų vertybių atsisakymas, raudona — skrupulingai puoselėtų 


iliuzijų paaukojimas, o balta — tai nauja šviesa, naujas žinojimas 
bei supratimas, atsirandantis perėjus pirmuosius du etapus. 

Viduramžių laikais šioms spalvoms nusakyti vartoti žodžiai 
buvo: nigredo — juoda, rubedo — raudona, albedo — balta. Jie api- 
būdina alchemiją?*, lydinčią Laukinės Moters apeinamą ratą, 
Gyvybės/Mirties/Gyvybės Motinos triūsą. Be šių ryto, patekan- 
čios saulės ir slaptingos tamsos simbolių ji nebūtų tai, kas ji yra. Be 
viltį širdyje žadinančios aušros, be nuolatinės šviesos — nesvarbu, 
ar degančios žvakės, ar saulės, — padedančios mums gyvenime 
atskirti vieną dalyką nuo kito, ir be nakties, į kurią visa kas nu- 
grimzta ir iš kurios vėl užgimsta, mes irgi negalėtume džiaugtis 
savo laukine prigimtimi. 

Šioje pasakoje spalvos ypač reikšmingos, nes kiekviena iš jų turi 
savyje ir mirties, ir gyvybės pradą. Juoda — tai dumblo, derlingo 
dirvožemio, į kurį byra idėjų sėklos, spalva. Bet juoda — taip pat 
ir mirties, šviesos užtemimo spalva. Be to, juoda spalva turi dar 
ir trečią aspektą: ji susijusi su tuo pasauliu tarp dviejų pasaulių, 
kuriame viešpatauja La Loba, —nes juoda juk taip pat yra gelmių, 
nusileidimo į jas spalva. Juoda — tarytum pažadas, jog netrukus 
patirsi, atrasi tai, ko ligi šiol nežinojai. 

Raudona —tai aukos, pykčio, žmogžudystės, kančių ir žudymo 
spalva. Bet tai ir virpančios gyvybės, kunkuliuojančio jausmo, 
susijaudinimo, eroso, geismo spalva. Ši spalva laikoma stipriais 
vaistais nuo dvasinių negalavimų, ji žadina apetitą. Visame pa- 


25 įvaizdis. Ji gal ne tiek 


saulyje žinomas raudonosios motinos 
žinoma, kaip juodoji motina arba juodoji madona, tačiau ji stebi 
ir prižiūri viską, kas susiję su virsmais, pokyčiais, perėjimu. Ji 
ypač maloninga gimdyvėms, nes visi, kas palieka šį pasaulį arba į 
jį ateina, turi pereiti per jos raudonąją upę. Raudona reiškia pa- 
žadą, kad tuoj kas nors užtekės arba užgims. 

Balta — tai viskas, kas nauja, tyra, nepaliesta. Tai sielos, atsi- 
skyrusios nuo kūno, ir dvasios, nebegniuždomos fizinių dalykų, 
spalva. Tai paties pagrindinio peno — motinos pieno — spalva. Ir 
priešingai, tai mirusiųjų, negyvėlių, praradusių rausvumą, gyvy- 
bės tėkmę, spalva. Ten, kur balta spalva, viskas akimirką virsta 


tabula rasa, švariu lapu. Balta — tai pažadas, jog yra pakankamai 
maisto, kad visa kas prasidėtų iš naujo, o tuštuma, praraja vėl 
prisipildytų. 

Ne tiktai raiteliai pasakoje yra šių spalvų; Vasalisa ir jos lėlytė 
taip pat dėvi raudonos, baltos ir juodos spalvų drabužius. Vasalisa ir 
lėlytė yra alcheminiai anlagen. Jų abiejų dėka Vasalisa tampa maža 
pradedančiųja Gyvybės/Mirties/ Gyvybės Motina. Šioje pasakoje 
yra dvi epifanijos arba gyvybės dovanojimo momentai. Vasalisa 
iš naujo atgimsta lėlytės dėka, o paskui — per susitikimą su Baba 
Jaga, atlikdama visus jos užduotus darbus. Lygiai taip pat pasakoje 
yra ir dvi mirtys: pirmiausia miršta tikroji geroji motulė, o pa- 
skui — pamotė ir jos dukterys. Tačiau nesunkiai galima pastebėti, 
kad šios mirtys — būtinos ir savalaikės ir kad galiausiai jos suteikia 
jaunai dvasiai galimybę pradėti kur kas vertingesnį gyvenimą. 

Taigi matome, kaip svarbu leisti gyventi ir leisti numirti. Tai 
pamatinis, pirmapradis gamtos ritmas, kurį moterys privalo supra- 
sti ir jam paklusti. Šio ritmo suvokimas sumažina baimę, kadangi 
mes iš anksto numatome ateitį — visus būsimus kapų kalnelius 
ir duobes. Lėlytė ir Jaga yra laukinės visų moterų motinos; jos 
dovanoja mums skvarbią intuiciją — tiek asmeniniu, tiek ir die- 
viškuoju lygmeniu. Tai nepaprastas paradoksas ir neprilygstama 
instinktyviosios prigimties pamoka, savotiškas „vilkų budizmas“. 
Kas yra viena, yra dveja. Kas yra du — tai trys. Visa, kas gyva, 
mirs. Visa, kas miršta, gyvens. 

Štai ką turi omenyje Baba Jaga, sakydama: „daug žinosi, greit 
pasensi'“: Tam tikru savo gyvenimo laikotarpiu ar amžiaus tarpsniu 
mes privalome žinoti tik tai, kas tuo metu skirta. Pasakoje teirautis 
apie rankas, kurios pasirodo ore ir mala grūdus arba spaudžia iš 
aguonų aliejų — tiek gyvybę teikiančias, tiek ir mirtį nešančias 
substancijas, — reikštų bandyti sužinoti per daug. Vasalisa klausia 
apie raitelius, bet ne apie rankas. 

Kartą jaunystėje teiravausi apie Babą Jag4 savo bičiulės Bulga- 
nos Robnovič, pagyvenusios pasakininkės, kilusios iš Kaukazo ir 
gyvenusios nedideliame rusų fermerių kaimelyje Minesotos vals- 


tijoje. DDomėjausi, kaip ji supranta tą vietą pasakoje. kur Vasalisa 


„tiesiog žino“, kad reikia liautis klausinėjus? Bulgana pažvelgė į 
mane savomis seno šuns akimis be blakstienų ir tarė: „Kai kurių 
dalykų paprasčiausiai negalima žinoti“. Tada paslaptingai nusi- 
šypsojo ir sukryžiavo storas kojas. Ir viskas. 

Bandyti suprasti tai pasirodančių, tai vėl išnykstančių bekūnių 
rankų pavidalo tarnų paslaptį — tai tas pats, kas bandyti iki galo 
suvokti nežinomybę. Lėlytė ir Jaga atgraso Vasalisą nuo klausimo, 
tokiu būdu perspėdamos, kad negalima iškart pernelyg gilintis į 
anapusybės paslaptis. Ir tai visiškai teisinga bei pagrįsta, — net ir 
galėdamos tenai patekti, mes neturėtume pasiduoti tenykščiams 
kerams ir pakliūti į spąstus. 

Jaga šioje vietoje užsimena ir dar apie vieną ciklų atmainą —tai 
moters gyvenimo ciklai. Jiems paklusdama, moteris palaipsniui 
suvoks ir pažins vis daugiau šių giliųjų moteriškumo ritmų, tarp 
kurių — ir kūrybos ritmai, ir dvasinių (o gal ir kūniškų) vaikų 
gimdymo, vienatvės, žaidimų, poilsio, seksualumo ir medžioklės 
ritmai. Nereikia per jėgą veržtis ir skubėti — supratimas ateis sa- 
vaime. Tenka pripažinti, kad kai kurie dalykai mums neprieinami, 
nors jie mus veikia ir galbūt praturtina. Mano šeimoje apie tai 
būdavo sakoma: „Vienas Dievas težino“. 

Taigi, įveikusios šias užduotis, mes pagiliname „laukinių moti- 
nų paveldą“, ir intuityviosios galios dabar ateina tiek iš žmogiškosios, 
tiek ir iš dvasingosios psichikos pusės. Dabar jau turime dvi mokytojas 


ir patarėjas: iš vieno šono — lėlytė, iš kito — Baba Jaga. 


Aštuntoji užduotis: stokis ant keturių 


Mirusios motulės palaiminimas, kurį pamini Vasalisa, atstumia 
Babą Jagą: ši įbruka Vasalisai ugnį — ant kuolo pamautą švytinčią 
kaukolę —ir liepia kuo greičiau keliauti namo. Šioje pasakos dalyje 
išryškėja tokie uždaviniai: priimti milžinišką galią matyti ir veikti 
kitus (Vasalisa gauna kaukolę). Šioje naujoje šviesoje pažvelgti į savo 
gyvenimo aplinkybes (ji randa kelią atgal, į senąją pamotės šeimą). 

Kas gi taip nepatiko Babai Jagai: tai, kad mirštanti motina pa- 
laimino Vasalisą, ar tiesiog pati palaiminimo idėja? Tiesą sakant, 


nei viena, nei kita. Turint omenyje, kad pasakose neišvengiamai 
būna vėlyvesnis monoteistinis antsluoksnis, galima įtarti, jog bū- 
tent šioje vietoje pasakojimas pakreiptas taip, kad Jaga pasirodytų 
bijanti Vasalisos gauto palaiminimo, ir tokiu būdu demonizuojant 
šią Senąją Laukinę Motiną (kilusią, ko gero, dar iš neolito laikų) 
išaukštinti naująją krikščionių religiją ir suniekinti senąją. 

Pasakoje minimas „palaiminimas“ tikriausiai išstūmė seniau čia 
buvusį kitą žodį, kad paskatintų žmones atsiversti į krikščionybę, 
bet, man regis, pirmykštės archetipinės prasmės visiškai ištrinti 
nepavyko. Motinos palaiminimą iš esmės galima interpretuoti 
šitaip: Jagą atstumia ne pats palaiminimo faktas, o veikiau tai, kad 
palaiminimą suteikė pernelyg gera motina — mieloji, švelnioji, 
rūpestingoji dvasios motulė. Jeigu Jaga ištikima sau, tai ilgas bu- 
vimas taip arti šios romiosios, kukliosios moteriškos prigimties 
pusės jai anaiptol ne prie širdies. 

Nors Jaga gali be galo švelniai įkvėpti gyvybę net ir pelės 
mažyliui, ji pernelyg išmintinga, kad lįstų į svetimą teritoriją. 
Jos valdos — žemutinis dvasios pasaulis. O gerosios motulės sfe- 
ra — viršutinis. Ir nors romumas įstengia prisiderinti prie laukinio 
pasaulio, laukinė prigimtis neilgai teištveria romumo apvalkale. 

Įgijusios šį Jagos bruožą, moterys liaunasi nuolankiai kentusios 
kiekvieną įžūlybę, kiekvieną išpuolį, bet kokią nesąmonę, kurią 
tik kam nors šauna į galvą mesti jų pusėn. Pamažėle toldama 
nuo maloniojo gerosios motulės palaiminimo, moteris po truputį 
mokosi ne šiaip sau žiūrėti, o prisimerkusi žvelgti kiaurai, ir tada 
ji vis rečiau atsiduria kvailio vietoje. 

Kadangi dabar, betarnaudama Jagai, Vasalisa įgijo šį anksčiau 
neturėtą sugebėjimą, ji gauna ir dalį Laukinės Raganos galių. Kai 
kurios moterys baiminasi, kad ši giluminė, instinktais bei intui- 
cija grįsta įžvalga pavers jas beatodairiškomis, nemąstančiomis 
būtybėmis, tačiau tokia baimė neturi pagrindo. 

Priešingai, būtent menka intuicija, ciklų neišmanymas ar savo 
vidinio balso nepaisymas verčia moterį daryti sprendimus, kurie 
pasirodo niekam tikę ar net pražūtingi. O toks iš Jagos gautas 


žinojimas dažniausiai žingsnis po žingsnio veda moterį, kreipia ją 


teisinga linkme, atskleisdamas tiesą apie tai, kas slypi po svetimais 
motyvais, idėjomis, veiksmais ir žodžiais arba už jų. 

Jeigu instinktyvioji dvasia perspėja: „Atsargiai!“ — moteris pri- 
valo saugotis. Jeigu intuicija sako: „Daryk taip, daryk anaip, eik 
ten, sustok čia, ženk pirmyn“, — moteris privalo atsižvelgti į jos 
nurodymus ir prireikus keisti ankstesnius savo planus. Negali- 
ma kartą pasitarus su intuicija paskui ją visiškai pamiršti. Ji — ne 
vienkartinė priemonė. Jos patarimų reikia atsiklausti kiekviename 
žingsnyje, ką bedarytume: grumtumėmės su vidiniais savo demo- 
nais ar mėgintume nuveikti reikšmingą darbą išoriniame pasau- 
lyje. Nesvarbu, kokie moters rūpesčiai arba siekiai — asmeniški ar 
globalūs. Ko besiimtume, pirmiausia turime sustiprinti dvasią. 

O dabar grįžkime prie kraupiosios švytinčios kaukolės. Tai 
simbolis, susijęs su tuo, ką kai kurie seno sukirpimo archeologai 
vadindavo „protėvių garbinimu':2ė Vėlyvesnėse archeo-religinėse 
pasakos versijose teigiama, kad ant lazdų užmautos kaukolės žmo- 
nių, kuriuos Jaga nužudžiusi ir suėdusi. Tačiau ankstesnėse ben- 
dravimo su protėviais apeigose kaulai laikyti priemone prisišaukti 
dvasias, o pats svarbiausias vaidmuo tekdavo būtent kaukolei.?? 

Tokias apeigas atliekantieji tiki, jog ypatinga ir amžina ben- 
druomenės protėvių išmintis po mirties lieka gyva jų kauluose. 
Kaukolė suvokiama nelyginant kupolas, apgaubiantis ypač galingą 
išėjusiojo sielos dalį, kuri paprašyta gali laikinai iškviesti atgal visą 
mirusiojo dvasią, kad jos būtų galima paklausti patarimo. Nesunku 
įsivaizduoti, kad siela gyvena tiesiai po kauliniu kaktos kupolu, 
akys — jos langai, burna — durys, ausys — vėdinimo angos. 

Taigi kai Jaga duoda Vasalisai švytinčią kaukolę, ji iš tikrųjų 
įteikia jai senės atvaizdą, savotišką „giminės žiniuonę“, kurią ji 
gali neštis su savim. Ji įšvenčia Vasalisą į matrilinijinės išminties 
saugotojas, o ši išmintis nesudarkyta tebeklesti giliai dvasios ur- 
vuose ir tarpekliuose. 

Tad Vasalisa, nešina švytinčia kaukole, leidžiasi atgal per tamsią 
girią. Anksčiau ilgokai klaidžiojusi, kol rado Jagos namus, dabar 
ji grįžta labiau pasitikėdama savimi, ryžtingesnė, tvirtai žengdama 


pirmyn. Tokia ji tapo, perėjusi iniciaciją ir įgijusi giliąją intuiciją. 


Intuicijos galia buvo „įsodinta“ Vasalisai nelyginant brangakme- 
nis į karūnos vidurį. Moteris, nužengusi taip toli, jau sugebėjo 
atsisakyti vidinės savo pernelyg geros motulės globos ir išmoko 
ne romiai ir nuolankiai, o tvirtai ir ryžtingai atremti išorinio pa- 
saulio antpuolius. Ji jau pažįsta savo šešėlines engėjas — pamotę ir 
įseseres — ir žino, kokie žalingi jų kėslai jos atžvilgiu. 

Ji rado kelią tamsoje, klausydamasi savo vidinio balso, drąsiai 
ištvėrė susitikimą su Ragana, kuri įkūnija ne tiktai vieną jos pa- 
čios prigimties pusę, bet ir galingą laukinę gamtą. Todėl dabar ji 
pajėgia suvokti tą grėsmingą ir išmintingą galią — tiek savyje, tiek 
ir kituose. Daugiau jokių baimių ir verkšlenimų, esą: „Aš bijau 
jo arba jos, arba dar kažko“. 

Tarnaudama dvasios Deivei Raganai, ji įprato duoti peno tiems 
santykiams, išmoko valyti personas, palaikyti mąstymo švarą. Ji 
gerai pažino šią laukinę moterišką galią ir jos įpročius. Ji išmoko 
rūšiuoti, atskirti mintis ir jausmus. Išmoko pažinti didžiąją laukinę 
galią savo pačios dvasioje. 

Ji sužinojo apie Gyvybės/Mirties/ Gyvybės ratą ir su juo susi- 
jusius moterų gebėjimus. Turėdama tiek iš Jagos įgytų savybių ir 
sugebėjimų, ji daugiau nebestokoja nei pasitikėjimo savim, nei 
jėgų. Gavusi šitokį motinų paveldą —intuiciją iš žmogiškosios savo 
prigimties pusės ir laukinę išmintį iš La Oue Sabe globojamos 
dvasios pusės, — ji dabar puikiai apsiginklavusi. Ji drąsiai žengia 
pirmyn, vieną už kitos tvirtai moteriškai statydama kojas. Su- 
lydžiusi savyje visas turimas galias, ji dabar visai kitaip, naujoje 
šviesoje, regi pasaulį ir savo gyvenimą. Pažiūrėkime, kas nutinka, 


kai moteris ima taip elgtis. 


Devintoji užduotis: transformuok šešėlį 


Nešina ant lazdos pamauta švytinčia kaukole, Vasalisa keliauja 
namo. Vienu metu ji jau beveik norėtų ją mesti, bet kaukolė įti- 
kina to nedaryti. Grįžus namo, kaukolė nenuleidžia ugninių akių 
nuo pamotės ir jos dukterų, kol paverčia jas plėnimis. O Vasalisa 


paskui gyvena ilgai ir laimingai. 


Štai kokie dvasiniai uždaviniai laukia šiuo laikotarpiu: skvarbiu 
savo regėjimu (ugninės akys) atpažinti ir įveikti negatyvų šešėlį savo 
pačios dvasioje ir/arba neigiamas išorinio pasaulio įvykių bei žmo- 
nių puses. Raganiška ugnimi transformuoti negatyvius šešėlius savo 
dvasioje (piktoji pamotė ir jos dukterys, anksčiau visaip kamavusios 
Vasalisą, virsta nuodėguliais). 

Eidama atgal per girią, Vasalisa priekyje laiko iškėlusi švytinčią 
kaukolę, o lėlytė rodo jai kelią: „Suk kairėn, dabar dešinėn“. Vasa- 
lisa, anksčiau buvusi naivi ir gera kvailutė, dabar tapo moterimi, 
kurios galia sklinda pirma jos. 

Iš kaukolės akių, ausų, nosies ir burnos kiaurymių sklinda pa- 
mėkliškas švytėjimas. Tai dar viena psichinių procesų, susijusių 
su skirtumų nustatymu, išraiška. Be to, ji susijusi su artumo pro- 
tėviams ritualais ir per juos —su atmintimi. Jeigu Jaga būtų įdavusi 
Vasalisai ant lazdos pamautą kelio sąnarį, jį tektų visiškai kitaip 
interpretuoti. Jeigu būtų įduotas riešo sąnarys, kaklo slankstelis 
ar dar koks nors kitas kaulas (išskyrus nebent moters dubens 
kaulą), — kiekvienas iš jų reikštų vis ką nors kita.2? 

Taigi kaukolė yra dar vienas intuicijos pavidalas: ji nekenkia nei 
Jagai, nei Vasalisai, nes pati sugeba atskirti, kas yra kas. Vasalisa 
dabar neša žinojimo šviesą; ji pati išsiugdė tuos aštrius pojūčius. 
Ji sugeba girdėti, matyti, užuosti ir pajusti tikrąjį visa ko skonį, 
be to, su ja yra jos Aš. Ji tebeturi lėlytę, ji įgijo Jagos įgūdžių, o 
dabar ji turi dar ir švytinčią kaukolę. 

Akimirką Vasalisa išsigąsta savo nešamos jėgos, jai norėtųsi 
sviesti kaukolę šalin. Ši sukaupė tokią grėsmingą jėgą, kad ne- 
nuostabu, jog ego ima manyti, kad gal saugiau, geriau, lengviau 
būtų atsikratyti šitos švytinčios ugnies, nes jos tarsi jau per daug, 
ir per ją Vasalisos irgi tapo pernelyg daug. Tačiau prabilęs ant- 
gamtiškas kaukolės balsas liepia Vasalisai nusiraminti ir eiti toliau. 
Taip ji ir padaro. 

Kiekvienai moteriai, atgaivinusiai savo intuiciją ir įgijusiai raga- 
niškų Jagos galių, ateina momentas, kai jai norisi viso to atsisakyti, 
nes kokia gi nauda žinoti ir matyti tiek daug? Toji kaukolės šviesa 
negailestinga. Jos nušviesti, pagyvenę Žmonės tampa seniais, iš- 


vaizdūs — gražuoliais, kvailoki — idiotais, apsvaigę — girtuokliais, 
nuklydę į šalį — išdavikais, keisti ir netikėti reiškiniai — stebuklais. 
Kaukolė mato tai, ką mato; tai amžinybės šviesa, nušviečianti kelią 
moteriai, tai tarsi kokia būtybė, kuri žengia pirma jos ir praneša 
jai, kas laukia priekyje. Tai jos nenuilstantis žvalgas. 

Tačiau šitiek matydamas ir taip viską suvokdamas, žmogus pri- 
valo imtis veiklos ir ką nors daryti su tuo, ką mato. Turint gerą 
intuiciją ir didžiulių galių, tenka daug dirbti. Pirmiausia reikia 
įdėti daug dvasios pastangų, stebint ir vertinant tiek vidines, tiek 
ir išorines negatyvias jėgas bei pusiausvyros sutrikimus. Antra, 
daug pastangų reikalauja būtinybė sukaupti valios jėgas ir kaip 
nors paveikti tai, ką matai: pagerinti, grąžinti pusiausvyrą arba 
leisti kam reikia numirti, kam reikia — gyventi. 

Tai tiesa, aš tikrai nemeluoju: kur kas lengviau sviesti tą šviesą 
šalin ir eiti sau ramiai miegoti. Tikra teisybė: kartais laikyti iš- 
kėlus tą švytinčią kaukolę būna baisiai sunku. Nes jos dėka mes 
ryškiai matome visus ir visokius savo pačių ir aplinkinių bruožus 
bei savybes: tiek šlykščius, tiek ir dieviškus ir dar visą gausybę 
tarpinių. 

Vis dėlto tiktai šios šviesos dėka mūsų sąmonę pasiekia ste- 
buklingas pasaulio ir žmonių grožis. Šioje skvarbioje šviesoje 
įmanoma įžvelgti blogą elgesį nulėmusius gerus ketinimus, pa- 
stebėti po neapykantos našta užspaustą švelnią sielą ir dar daug 
ką suprasti bei išsiaiškinti, užuot tiktai stebėjusis ir baisėjusis. Ši 
šviesa padeda atskirti nevienodus žmogaus asmenybės klodus, 
daugialypes intencijas bei motyvus, nustatyti tai, kas mūsų bei 
kitų elgesyje yra sąmoninga, o kas — ne. Tai stebuklinga lazdelė, 
atverianti kelią į pažinimą. Tai veidrodis, parodantis viską, kas 
matoma ir nematoma. Tai gilioji laukinė prigimtis. 

Bet kartais visas tas žinojimas ima skaudinti ir darosi beveik ne- 
pakeliamas: juk kaukolė nurodo ir tai, kur bręsta išdavystės, o kur 
ryžtingais žodžiais dangstomos drebančios kinkos. Ji parodo, 
kur po malonia šypsena it lipnūs taukai žliugsi pavydas, o kur 
draugiškas žvilgsnis tėra tiktai kaukė pasibjaurėjimui pridengti. 


Ir į save nukreiptas jos spindulys yra toks pat skvarbus — jis 


nušviečia ne tiktai mūsų dvasios lobius, bet ir trūkumus bei 
silpnybes. 

Būtent tokias įžvalgas sunkiausia ištverti. Būtent tokiais mo- 
mentais mus ir apima noras šveisti šalin tą prakeiktą mūsų skvar- 
biąją išmintį ir pažinimą. Bet tada, jei tiktai teikiamės jį išgirsti, 
nuskamba galingas Aš jėgos balsas, liepiantis: „Neišmesk. Nešk 
mane toliau. Ir pamatysi“. 

Vinguriuodama takais per mišką, Vasalisa, be jokios abejonės, 
mąsto ir apie savo pamotę su įseserėmis, tyčia išsiuntusiomis ją galo 
gauti, ir nors jos pačios širdis gera, kaukolė toli gražu nėra švelni 
ir atlaidi; jos pareiga — įžvelgti. Todėl tuomet, kai Vasalisai norisi 
ją išmesti, mes suprantame, kad ją skaudina tas aiškus kai kurių 
savo pačios, aplinkinių bei pasaulio tvarkos ypatybių suvokimas. 

Grįžusią ją pasitinka pamotė su savo dukterimis; jos ima skųstis, 
kad visą tą laiką, kol Vasalisos nebuvę, jos neturėjusios nei ugnies, 
nei šilumos, nes, kad ir kaip stengdamosi, niekaip negalėjusios 
jos įžiebti. Ir tai tikriausia teisybė: taip būna kiekvienos moters 
dvasioje, kai ji įgyja laukinių galių. Tuo metu jėgos, kurios ją 
engė ir kamavo, netenka savo libido — jis tarsi ima ir išgaruoja. 
Likusios be libido, piktosios dvasios pusės, ligi tol išnaudojusios 
kūrybinę moters energiją ir vertusios ją švaistyti savo gyvenimą 
niekniekiams, staiga suglemba it tuščios pirštinės, iš kurių iš- 
traukė rankas. 

O pamėkliškoji kaukolė įsistebeilija į pamotę ir jos dukteris, 
nenuleisdama nuo jų skvarbaus degančio žvilgsnio. Ar galima vien 
tiktai stebint įdėmiu žvilgsniu negatyviąją psichikos dalį paversti 
nuodėguliu? Taip, pasirodo, galima. Nuolatos sąmoningai stebima 
ir suvokiama, ji sudžiūva ir ima nykti. Viename pasakos variantė 
sakoma, kad piktosios skriaudėjos pavirsta plėnimis, kitame —kad 
iš jų lieka trys maži juodi nuodėguliai. 

Šie trys juodi maži nuodėguliai išreiškia labai seną ir įdomią 
idėją. Mažas tamsus taškelis dažnai laikomas gyvybės pradžia. 
Senajame Testamente sakoma, kad pirmuosius žmonės — vyrą 
ir moterį — Dievas sukūręs iš žemių, purvo, dumblo, — nelygu, 
kokį vertimą skaitysime. O kiek tos žemės buvę? Apie tai nieko 


nepasakyta. Užtat kituose pradžios mituose pasaulio ir jo gyven- 
tojų kilmė aiškinama atsiradimu iš taškelio, iš vienos vienintelės 
kruopelytės, iš vieno mažyčio juodo grūdo.?? 

Tokiu būdu trys maži nuodėguliukai patenka į Gyvybės/ 
Mirties/Gyvybės Motinos veiklos sferą. Dvasioje jie sudega 
beveik be pėdsako. Sunyksta jų libido. Dabar jau gali rastis kas 
nors nauja. Dažniausiai, kai sąmoningai išsunkiame iš kokios nors 
psichikos dalies visus syvus, ji susiraukšlėja, susitraukia, o jos 
energija ištrūksta į laisvę arba virsta kuo nors kitu. 

Tačiau šis destruktyviosios netikros šeimos pavertimas plė- 
nimis turi dar kitą pusę. Sąmoningumo lygmens, kurį pasiekei, 
bendraudama su Deive Ragana ir įgydama švytinčią kaukolę, 
neįmanoma išsaugoti, gyvenant žiaurių žmonių apsuptyje — tiek 
iš išorės, tiek ir iš vidaus. Jeigu aplinkui tave nuolat esama žmo- 
nių, kurie, vos tau įėjus į kambarį, ima tau už nugaros svaidytis 
reikšmingais žvilgsniais arba pasibaisėję užverčia akis į lubas, kai 
tik tu ką nors pasakai, padarai ar į ką nors sureaguoji, — žinok, 
kad esi su žmonėmis, kurie gniuždo ir slopina jausmus, — tiek 
tavo, tiek tikriausiai ir savo pačių. Jiems nerūpi nei tu, nei tavo 
darbas, nei tavo gyvenimas. 

Moteriai būtina išmintingai ir įžvalgiai rinktis sau draugus 
ir mylimuosius, nes tiek vieni, tiek kiti gali pasidaryti panašūs į 
piktas pamotes ir pavydžias įseseres. Be to, savo mylimiesiems mes 
linkusios suteikti didžiojo Mago — stebukladario galias. Tai nesun- 
ku, kadangi tapusios išties artimos kitam žmogui jaučiamės taip, 
tarsi būtume atvėrusios krištolinės duris į stebuklų pasaulį — bent 
jau mums taip atrodo. Mylimasis gali sukurti ir/arba nutraukti 
netgi tvirčiausius ryšius su mūsų pačių ciklais bei idėjomis. Nuo 
kenkėjo mylimojo reikia laikytis atokiau. Kur kas labiau mums 
tinka mylimasis, kurio dvasia nuausta iš stiprių raumenų ir švel- 
naus audinio. Laukinei Moteriai neblogai turėti mylimąjį, kuris 
irgi truputėlį „kuoktelėjęs“ dėl dvasinių dalykų ir geba įžvelgti 
jos širdies gelmes. 

Kai laukinei moteriai kyla kokia nors mintis ar sumanymas, 


tikras draugas arba mylimasis niekada neišrėš: „Na, nežinau... Man 


regis, tai tiesiog kvaila [perdėta, neįmanoma, per brangu ir pan.].“ 
Tikrai artimas žmogus taip nepasakys. Veikiau jis paprašys: „Ko 
gero, aš ne visai suprantu. Gal galėtum plačiau paaiškinti, kaip tu 
tai įsivaizduoji? Kaip, tavo manymu, tai atrodys?“ 

Tau reikia tokio mylimojo ar draugo, kuris matytų tavyje 
gyvą ir tobulėjančią būtybę, augančią panašiai kaip medis girio- 
je, kambarinė gėlė vazone ar rožynas kieme; tokio mylimojo ir 
bičiulių, kurie vertintų tave kaip unikalią, gyvą, kvėpuojančią 
esybę, visiškai žmogišką, tačiau priedo — nuaustą iš labai subtilių, 
drėgnų ir stebuklingų dalykų; mylimojo ir draugų, kurie remtų 
ir puoselėtų tavyje šią augančią būtybę. Tokie turėtų būti tavo 
dvasios bičiuliai visam gyvenimui. Norint išsaugoti sgmoningu- 
mą, intuiciją ir tą stebuklingą šviesą, kuri viską kiaurai mato ir 
supranta, būtina itin atsargiai rinktis draugus ir mylimuosius, 
nekalbant jau apie mokytojus. 

Kad neprarastum ryšio su laukine prigimtimi, privalai tolydžio 
užduoti sau klausimą: o ko gi fu pati nori? Būtent tada ir atskirsi 
grūdus nuo pelų. Šiuo atžvilgiu ypač svarbu suvokti skirtumą 
tarp to, kas vilioja ir gundo mus iš šalies ir ko iš tikrųjų trokšta 
mūsų siela. 

Štai kaip tai daroma. Įsivaizduokite švedišką stalą, lūžtantį nuo 
visokiausių valgių: plaktos grietinėlės, lašišos, pyragėlių, keptos 
mėsos, vaisių salotų, blynelių su mėsos ir daržovių įdarais, ryžių 
su kariu, jogurto ir dar daugybės kitokių skanėstų. Jūs apeinate 
viską ir nusižiūrite keletą dalykų, kurie jums atrodo viliojantys. 
„Ak, — sakote sau, — paragausiu truputį to, truputį šito ir dar 
kąsnelį ano.“ 

Yra žmonių, kurie visą gyvenimą būtent taip ir renkasi. Ap- 
linkui mus visas pasaulis knibždėte knibžda įvairiausių pagundų, 
jis veržiasi į mūsų gyvenimą, gundo ir vilioja, sukeldamas apetitą 
tam, ko seniau beveik ar visai nenorėjome. Šitaip rinkdamiesi, 
nusitveriame tai, kas tam tikrą akimirką tiesiog pasipainiojo mums 
po nosimi. Greičiausiai norėjome visai ne to, bet ir šitas dalykas 
atrodo įdomus, ir kuo ilgiau į jį žiūrime, tuo sunkiau būna nuo 
jo atsiplėšti. 


Bet tada, kai pajuntame ryšį su instinktyviąja savo prigimtimi, 
su natūralia, laukine moters siela, tuomet, užuot apžiūrinėjusios, 
kas išdėliota priešais nosį, mes klausiame savęs: „O ko gi aš iš 
tikrųjų noriu?“ Užuot dairiusios aplinkui, kreipiame žvilgsnį sau 
į vidų ir teiraujamės: „Ko aš ilgiuosi? Ko dabar labiausiai norė- 
čiau?“ Galime klausti ir taip: „Ko aš geidžiu? Ko trokštu? Ko 
man stinga?“ Paprastai atsakymą randame greitai: „A, man regis, 
norėčiau...Turbūt man praverstų šitas ir dar anas... Ak taip, štai 
ko man iš tikrųjų reikia!“ 

Ar tas daiktas yra ant švediško stalo? Gal taip, o gal ir ne. 
Dažniau turbūt ne. Mums gali tekti jo paieškoti — kartais net gana 
ilgai. Bet kai pagaliau surasime, tai džiaugsimės, kad išsiaiškinome 
ir aptikome būtent tai, ko širdies gilumoje troškome. 

Šitas mokėjimas atpažinti ir nustatyti skirtumus, kurį Vasalisa 
išsiugdė rūšiuodama gerus ir supelijusius grūdus bei rinkdama iš 
purvo aguonas, yra turbūt vienas sunkiausiai išmokstamų dalykų, 
nes tam reikia atkaklumo, valios ir subtilumo, be to, ir nemenko 
užsispyrimo neatsisakyti to, ko užsibrėžėme siekti. Bene labiausiai 
tai išryškėja renkantis sutuoktinius ir mylimuosius. Sau poros ne- 
rasi padėtos ant švediško stalo. Mylimąjį reikia rinktis tokį, kokio 
trokšta tavo siela. Stverdama bet ką, kas išdygsta priešais ir atrodo 
pakankamai gundantis, savo sielos alkio nenumalšinsi. Štai kada 
labiausiai praverčia intuicija — tiesioginis ryšys su savo siela. 

Paaiškinsiu dar smulkiau. Tarkim, tau pasitaikė proga įsigyti 
dviratį arba nukeliauti į Egiptą pamatyti piramidžių. Tikrai verta 
valandėlei atidėti sprendimą, pažvelgti į save ir paklausti: „Ko gi 
iš tiesų aš norėčiau? Kas man prie širdies? Gal labiau norėčiau ne 
dviračio, o motociklo? Gal verčiau lcisčiausi į kelionę aplankyti 
senelės, kuri metai po metų vis labiau sensta?“ Sprendimas nę- 
būtinai turi būti itin svarbus. Kartais tereikia pasirinkti, ar nori eiti 
pasivaikščioti, ar verčiau sukurtum eilėraštį. Net ir smulkius, kas- 
dienius dalykus verta derinti su instinktyviąja prigimtimi —vienu 
ar keliais jums prieinamais aspektais, kuriuos simbolizuoja lėlė, 
senoji Baba Jaga arba švytinti kaukolė. 

Dar vienas būdas stiprinti ryšį su intuicija — neleisti niekam 
slopinti gyvybinės jūsų energijos, tai yra jūsų nuomonės, min- 


čių, idėjų, vertybinių orientacijų, moralinių nuostatų ar idealų. 
Pasaulyje labai nedaug dalykų, kuriuos galima apibūdinti pagal 
schemą: „gerai — blogai“ arba „teisingai — neteisingai“. Užtat yra 
tokių, kurie naudingi arba nenaudingi. Be to, esama tokių, kurie 
kartais žalingi, ir tokių, kurie praturtina. Pasitaiko gerai apgalvo- 
tų ir savalaikių veiksmų, tačiau būna ir priešingai. Bet, kaip jūs 
puikiai žinote, norint paruošti sodą naujai pavasario sėjai, rude- 
nį jį tenka sukasti. Jis negali kiaurus metus be paliovos žydėti. 
Tačiau tegul jūsų gyvenimo pakilimus ir atoslūgius lemia jūsų 
pačių įgimti ciklai, o ne išorinės jėgos ar pašaliniai žmonės, ir ne 
slegiantys vidiniai kompleksai. 

Yra tam tikrų pastovių entropijų ir darinių, priklausančių mūsų 
įgimtiems ciklams. Mūsų užduotis — prie jų prisiderinti. Užuot 
kamavęsi kovodamos su Gyvybės/Mirties/Gyvybės ciklu, mes 
„išmokstame“ gyventi pagal jo ritmą, panašiai kaip susigyvename 
su širdies plakimu: juk jos skilveliai tolydžio prisipildo kraujo, 
išstumia jį lauk ir vėl prisipildo iš naujo. Tai panašu į sukamą šok- 
dynę. Ji sukasi tam tikru ritmu; jums tenka palinguoti pirmyn ir 
atgal, kol jį pagaunate. O tada —strykt ir peršokate. Štai ir viskas. 
Mūsų užduotis tikrai nėmaž ne sunkesnė. 

Be to, intuicija teikia mums galimybę rinktis. Jei turime ryšį 
su instinktyviąja prigimtimi, tai visuomet galime rinktis bent iš 
keturių variantų: „už“, „prieš“, ko nors per vidurį ir dar — kokio 
nors varianto tolesniems apmąstymams. O be intuicijos paramos 
mums gali pasirodyti, kad apskritai teturime vienintelę išeitį, ir, 
ko gero, dar pačią prasčiausią. Galbūt jūs netgi nuspręsite pri- 
valanti tai ištverti. Ir susitaikyti. Ir prisiversti tai padaryti. Ne, yra 
geresnių variantų. Tereikia pasikliauti vidine savo klausa, vidine 
rega ir vidine būtimi. Klausyti jos. Ji žino, ką toliau daryti. 

Vienas iš pačių nuostabiausių pasikliovimo intuicija bei ins- 
tinktyviąja savo prigimtimi poveikių yra tai, kad ji sukelia spon- 
taniškus, bet tikslius ir kryptingus proveržius. Elgtis spontaniškai 
toli gražu nereiškia — kvailai. Tai ne toks elgesys, kai neįsigilinus 
kertama iš peties, negalvojant, kas bus paskui. Visuomet svarbu 


jausti ribą. Pavyzdžiui, Seherezada visada puikiai mokėjo nustatyti 


ribas. Jai užteko proto ir sugebėjimų pamaloninti valdovą, tuo 
pat metu parodant jam ir savąją vertę. Būti savimi —tai nebūtinai 
elgtis beatodairiškai. Tai reiškia leisti prabilti La voz mitologica, 
mitiniam balsui. Tai daroma kuriam laikui nutildant ego ir su- 
darant galimybę pasisakyti tam, kas nori kalbėti. 

Kasdienėje tikrovėje mes visos esame bendravusios su mažo- 
mis laukinėmis motinomis iš kūno ir kraujo: Tai tokios moterys, 
kurias vos pamačius kažkas jumyse suspurda ir šūkteli: „Ma-ma!“ 
Iš pirmo žvilgsnio jūs nusprendžiate: „Aš — jos palikuonė, jos 
duktė, ji — mano motina, mano močiutė“. O jei tai un hombre 
con pechos — perkeltine prasme tariant, vyras su krūtimis, — jūs 
galite pamanyti: „Ak, tai mano senelis“ arba „Ak, broli mano, 
bičiuli!“ Tiesiog akimoju žinote, kad šis vyriškis jums artimas, 
kad iš jo galite tikėtis peno. (Paradoksalu, bet tokie vyrai tuo pat 
metu yra ir labai vyriški, ir labai moteriški. Jie — nelyginant pa- 
sakos krikštamotė, tai tarsi globėjai, atstojantys motiną, kurios 
niekuomet neturėjote arba pernelyg greitai praradote; štai kas 
yra un hombre con pechos.)*! 

Visus šiuos žmones galima vadinti mažomis laukinėmis moti- 
nomis. Paprastai kiekvienas iš mūsų bent po vieną tokią turime. O 
jei pasiseka, per visą gyvenimą sutinkame dar keletą. Dažniausiai, 
prieš jas sutikdama, jūs jau būnate suaugusi arba bent sulaukusi 
vėlyvos paauglystės. Jos kaip diena ir naktis skiriasi nuo pernelyg 
geros jūsų motulės. Šios laukinės mamytės jus globoja ir pataria, 
jos be galo didžiuojasi jūsų laimėjimais. Jos nepakenčia jokių 
jūsų kūrybinio, emocinio, dvasinio bei intelektualinio gyvenimo 
varžymų ar juodinimų. 

Jų tikslas — jums padėti, rūpintis jūsų menu, atgaivinti jūsų 
sąsajas su laukiniais instinktais, atskleisti tai, kas jumyse nuo gi- 
mimo yra geriausia. Jos vadovauja jūsų intuicijos atgaivinimui. 
Jos ploja katučių, kai susidraugaujate su lėlyte, didžiuojasi jumis, 
kai randate kelią pas Babą Jagą, ir džiūgauja, pamačiusios jus 
grįžtančią su iškelta į viršų švytinčia kaukole. 

Jau matėme, kaip pavojinga pernelyg ilgai užsibūti romia 
kvailute. Bet gal jums dar liko abejonių; galbūt manote pati sau: 


„O varge, ir kas gi norėtų būti kaip Vasalisa?“ Atsakau: jūs. Jūs 
tikrai užsinorėsite būti tokia, kaip ji, pasiekti ir nuveikti tai, kas 
pavyko jai, sekti jos įspaustomis pėdomis, nes tik tuomet galėsite 
išsaugoti ir tobulinti savo sielą. Laukinė Moteris yra narsi ir ryž- 
tinga būtybė, ji pati kuria, pati griauna. Tai pirmapradė, išradinga 
dvasia, tik jos dėka įmanoma bet kokia kūryba ir menas. Ji su- 
kuria aplink mus mišką, ir mes imame vertinti gyvenimą būtent 
iš tokios šviežios, originalios perspektyvos. 

Taigi dabar, atgaivinančios dvasinės moters iniciacijos pabaigo- 
je, mes regime jauną moterį su milžiniška patirtimi, kuri išmoko 
pasikliauti tuo, ką žino. Įvykdžiusi visas užduotis, ji perėjo visą 
iniciaciją iki galo. Karūna priklauso jai. Galbūt atpažinti intuici- 
ją — viena iš lengvesnių užduočių, tačiau sąmoningai ją išsaugoti 
ir leisti gyventi tam, kas gali gyventi, bei leisti numirti tam, kas 
privalo mirti, — kur kas sudėtingesnis, bet drauge ir didžiulį pa- 
sitenkinimą teikiantis uždavinys. 

Baba Jaga — visiškai tas pats, kas ir Motina Niksė, pasaulio 
motina, dar viena Gyvybės/Mirties/ Gyvybės deivė. O Gyvybės/ 
Mirties/ Gyvybės deivė visuomet yra ir deivė kūrėja. Ji kuria, for- 
muoja, įkvepia gyvybę; o kai tas kvapas išsenka, ji ateina pasitikti 
dvasios. Sekdamos jos pėdsakais, mes pasiryžtame leisti užgimti 
tam, kas turi gimti, — nesvarbu, ar visi reikalingi žmonės tuo metu 
jau laukia išsirikiavę, ar ne. Gamta leidimo neklausia. Žydėkite 
ir kraukite vaisius tuomet, kada pati norite. Užaugus mums be- 
veik nebereikia atsiklausti leidimo; tiesiog turime daugiau kurti, 
labiau skatinti laukinius savo gyvenimo ciklus, originaliau vertinti 
pasaulį. 

Mokėjimas leisti numirti — pati paskutinė pasakos tema. Vasalisa 
puikiai išmoko ir šią pamoką. Ar ji nepuola garsiai ir isteriškai 
klykti, matydama, kaip kaukolė degina piktąsias pamotę ir įsese- 
res? Ne. Kas turi mirti, miršta. 

Kaip žmogus prieina tokį sprendimą? Tiesiog žino. La Oue 
Sabe žino. Norite jos patarimo — pažvelkite gilyn į save. Ji - Amžių 
motina. Jos niekas nestebina. Ji viską jau yra mačiusi. Daugeliui 


moterų leisti numirti kliudo ne jų prigimtis, o tiktai auklėjimas. 


Tai galima pakeisti. Savo los ovarios gilumoje mes visos žinome, 
kuomet ateina metas gimti, kuomet — mirti. Galime mėginti 
dėl kokių nors priežasčių save apgaudinėti, tačiau iš tiesų — juk 
žinome. 

Žinome švytinčios kaukolės dėka. 


IV SKYRIUS 


Pora: sąjunga su kitu 


Himnas Laukiniam Vyrui: 
Manavis 


Jei moterys nori, kad vyrai jas pažintų, iš tikrųjų pažintų, jos 
turi pasidalyti su jais dalele giliosios savo išminties. Kai kurios 
moterys tvirtina pavargusios, nes esą ir taip iššvaisčiusios šiam 
tikslui pernelyg daug jėgų. Drįstu spėti, kad jos greičiausiai bandė 
mokyti vyrus, kurie visiškai nenorėjo mokytis. Bet dauguma vyrų 
trokšta pažinti moterį ir nori mokytis. Jeigu vyrai demonstruoja 
esą pasirengę, vadinasi, atėjo metas jiems daug ką atskleisti; ir 
ne vien todėl, kad tam tinkamas laikas, o todėl, kad kita siela 
mūsų to prašo. Jūs pati pamatysite. Yra dalykų, kurie gero- 
kai palengvina vyrui suprasti moterį ir žengti jos pasitikti: tai 
kalba — mūsų kalba. 

Mituose, kaip ir gyvenime, Laukinis Vyras, be jokios abejo- 
nės, ieško sau skirtosios, pasiryžęs nors ir iš po žemių ją iškasti. 
Keltų sakmėse pasakojama apie garsiąsias Laukinių Dievų poras, 
kurias jungia nenutrūkstamas meilės ryšys. Dažniausiai jie gyvena 
ežero dugne, gina ir globoja požeminį pasaulį ir jo gyventojus. 
Kedraklubė Inana iš babiloniečių mito šaukia savo mylimajam 
Buliaus Plūgui: „Ateik ir uždenk mane savo laukine galia!“ Net ir 


šiais laikais aukštutiniuose Vidurio Vakaruose sakoma, kad Dievo 
Motina ir Tėvas, drauge voliodamiesi pavasariniame guolyje, su- 
kelia griaustinį. 

Savo ruožtu ir laukinė moteris nieko nemyli taip, kaip savęs 
vertą vyriškį. Tačiau nuo neatmenamų laikų vis kartojasi istorija, 
kad jai skirtas mylimasis niekaip nesugeba perprasti jos prigimties. 
Ko gi moteriai iš tiesų reikia? Tai nuo senų senovės keliamas 
klausimas, savotiška dvasinė mįslė apie laukinę ir paslaptingą visų 
moterų prigimtį. Ir nors senoji ragana iš Chaucerio „Našlės iš 
Bato“ jau kadai karktelėjo atsakymą į šį klausimą, esą moterys 
norinčios pačios būti savo gyvenimo šeimininkės, — kas tikrai yra 
neginčijama tiesa, — bet egzistuoja dar vienas, taip pat reikšmingas 
dalykas, kuris lygiai gerai atsako į šį klausimą. 

Štai istorija, duodanti atsakymą į šimtmečių senumo spėliones 
apie tikrąją moterų prigimtį. Tie, kas nepatingės gerai perprasti 
šioje pasakoje nubrėžto veiksmų plano, amžinai taps laukinės 
moters išrinktaisiais. Dar prieš daugelį metų panelė V. B. Was- 
hington padovanojo man šią trumpą afroamerikiečių pasakaitę, 
kurią papildžiusi aš paverčiau literatūrine pasaka, čia pavadinta 
„Manavis“. 


——————————— 


Manavis 


Lai KARTĄ VAIKINAS, kuris piršosi dviem seserims dvy- 
nėms. Tačiau jų tėvas pasakė: 

— Tu negausi jų vesti tol, kol neatspėsi jųdviejų vardų. 

Manavis ir taip spėjo, ir šiaip, bct niekaip neįspėjo seserų vardų. 
Merginų tėvas kaskart purtė galvą ir siuntė Manavį namo. 

Vieną dieną, vėl išsiruošęs spėti vardų, Manavis pasiėmė drauge 
su savim mažą šuniuką. Šuniukas tuoj pastebėjo, kad viena sesuo 
gražesnė už kitą, bet antroji — meilesnė už pirmąją. Nors nei viena 
iš seserų nebuvo tobula, šuniukui jos labai patiko, nes abi jį šėrė 


skanumynais ir žiūrėdamos jam į akis meiliai šypsojosi. 


Vėl nesugebėjęs įspėti seserų vardų, Manavis liūdnas parkiūtino 
namo. Bet šuniukas greitai sugrįžo atgal prie merginų trobelės. 
Priglaudęs ausį prie sienos, jis nugirdo seseris kikenant ir žavintis 
Manavio grožiu ir vyriškumu. Kalbėdamosi tarpusavyje, jos va- 
dino viena kitą vardais, ir šuniukas, nugirdęs juos, pasileido kiek 
įkabindamas namo pasakyti vardų šeimininkui. 

Tačiau pakeliui liūtas buvo pametęs didžiulį kaulą su mėsos 
likučiais, kurį užuodęs mažasis šuniukas tuoj pasuko nuo tako į 
krūmus, tempdamas kaulą. Ten jis, pamiršęs viską, palaimingai 
graužė ir laižė kaulą, kol mėsos nebeliko nė kvapo. Tuomet šuniu- 
kas staiga prisiminė, kokį svarbų reikalą užmetęs, bet, nelaimei, 
jau buvo spėjęs pamiršti ir abiejų merginų vardus. 

Todėl jis antrąsyk nubėgo prie dvynių trobelės. Jau buvo be- 
veik sutemę, ir merginos, tarsi ruošdamosi šventei, trynė viena 
kitai rankas ir kojas aliejais. Šuniukas vėl pasiklausė ir nugirdo 
jas vadinant viena kitą vardais. Iš to džiaugsmo jis net stryktelėjo 
aukštyn, o tada kiek įkabindamas nudūmė taku Manavio trobelės 
link. Bet staiga jis užuodė iš brūzgynų sklindantį šviežio muškato 
kvapą. 

Nieko pasaulyje mažasis šuniukas nemėgo labiau už muškatą. 
Todėl jis kaipmat išsuko iš tako ir nukūrė tenai, kur ant rąsto gulėjo 
padėtas ataušti nuostabus pyragas su vaisių įdaru. Ką gi, neilgai 
trukus pyrago nebeliko nė padujų, o mažojo šuniuko snukutis 
gardžiai prakvipo muškatu. Lapnodamas namo kietai prikimštu 
pilvu, jis visaip mėgino prisiminti abiejų seserų vardus, bet buvo 
juos ir vėl pamiršęs. 

Galiausiai mažajam šuniukui teko trečiąsyk bėgti prie dvynių 
trobelės. Šįkart abidvi seserys jau rengėsi vestuvėms. „O, var- 
ge!-— persigando šuniukas. — Jau beveik nebeliko laiko!“ Ir kai 
seserys dar sykį pavadino viena kitą vardais, šuniukas kaip reikiant 
įsikalė juos į galvą ir nukūrė iš visų jėgų, tvirtai pasiryžęs niekur 
nesustoti, kas bebūtų, ir kuo skubiausiai pranešti Manaviui abudu 
neįkainojamus vardus. 

Pakeliui jis pamatė ant tako paliktą šviežią kažkieno grobį, 


tačiau nesustojo ir peršokęs per jį skuodė toliau. Vieną akimirką 


jam pasirodė, kad iš kažkur sklinda muškato kvapas, bet jis ne- 
kreipė dėmesio ir negaišuodamas bėgo namo, pas šeimininką. 
Tiktai kaip šuniukas galėjo žinoti, kad iš krūmų staiga iššoks 
didžiulis tamsus nepažįstamasis ir, stvėręs jį už sprando, pradės 
kratyti taip, kad vos uodega nenukris. 

O kaip tik taip ir nutiko. Purtydamas šuniuką, nepažįsta- 
masis šaukė: 

— Pasakyk man vardus! Kokie tų merginų vardai? Aš noriu 
jas vesti! 

Nors mažasis šuniukas prismaugtas vos nenukeipo ir sunkiai 
gaudė kvapą, bet jis narsiai kovėsi: urzgė, draskėsi, raitėsi ir 
spurdėjo kaip įmanydamas, kol galiausiai įkando tam milžinui į 
tarpupirštį. Šuniuko dantukai buvo aštrūs kaip adatėlės, ir nepa- 
žįstamasis iš skausmo subliuvo it buivolas, tačiau šuniukas tik dar 
smarkiau suleido dantis. Nepažįstamasis leidosi bėgti per krūmus, 
o šuniukas įsikibęs kadaravo jam ant rankos. 

— Paleisk, paleisk, paleisk mane, šuniūkšti, ir aš nieko tau ne- 
darysiu! — ėmė prašyti nepažįstamasis. 

— Žiūrėk, kad daugiau nebegrįžtum, kitaip šviesios dienos 
nebematysi! — pro sukąstus dantis suurzgė šuniukas. 

Ištrūkęs nepažįstamasis kiek kojos įkerta nudūmė per brūz- 
gynus, kaukdamas iš skausmo ir suspaudęs laikydamas įkąstą 
ranką. O mažasis šuniukas šlubuodamas nuklibikščiavo taku pas 
Manavį. 

Nors jo kailis buvo kruvinas, o žandikaulius gėlė iš skausmo, 
jis kuo aiškiausiai atsiminė abiejų merginų vardus ir džiugiai nu- 
šlubavo pas Manavį. Šis švelniai numazgojo šuniukui žaizdas, o 
šunukas apsakė jam savo nuotykius ir perdavė abiejų seserų var- 
dus. Tuomet Manavis kuo skubiausiai leidosi atgal į kaimą, kur 
gyveno dvynės, ant pečių užsimetęs šuniuką, kurio ausys it dvi 
arklio uodegos plaikstėsi vėjyje. 

Kai Manavis įžengė pas merginų tėvą ir pasakė jam dukterų 
vardus, tos jau buvo apsirengusios ir susiruošusios keliauti su juo: 
mat visą tą laiką jos tiktai jo ir telaukė. Šitaip Manavis laimėjo 


sau dvi pačias gražiausias apylinkės merginas. O paskui jie visi 


keturi — abi seserys, Manavis ir mažasis šuniukas — drauge ilgai 
ir laimingai gyveno. 
Krik-krak-kra — štai ir pasaka baigta. 


1 


Krik-krak-krau — pasakėlę pasekiau. 
—————————————— 


Dvilypė moters prigimtis 


Liaudies pasakas, kaip ir sapnus, galima suprasti dvejopai: subjek- 
tyviai —kai visi simboliai išreiškia vieno žmogaus dvasios aspektus, 
ir objektyviai — per jų sąsajas su išorinio pasaulio aplinkybėmis ir 
žmonių tarpusavio santykiais. Dabar paanalizuokime pasaką apie 
Manavį kaip moters ir jos išrinktojo tarpusavio santykių atspindį, 
tuo pat metu neišleisdami iš akių, kad dažniausiai „kaip išorėje, 
taip ir viduje“. 

Ši pasaka atskleidžia seną kaip pasaulis moterų paslaptį: vyras, 
kuris nori užkariauti Laukinės Moters širdį, turi iki galo perprasti 
jos prigimtinį dvilypumą. Nors abi seseris pasakoje galima laikyti 
būsimomis nuotakomis, kas visiškai natūralu poligaminėje visuo- 
menėje, bet iš archetipinės analizės perspektyvos atrodytų, kad 
čia veikiau kalbama apie dvi paslaptingas ir galingas moteriškąsias 
jėgas, įsikūnijusias vienoje moteryje. 

Visi pagrindiniai šios pasakos parametrai rodo, kad ji labai 
artima Laukinei Moteriai. Manavis savo ištikimojo šuniuko pa- 
dedamas atspėja abudu vardus — įvardija abi moteriškumo puses. 
Jis negali laimėti neatskleidęs šios paslapties. O tai padaryti jis 
įstengia tiktai pasitelkęs savo instinktyvųjį Aš, kurį simbolizuoja 
šuniukas. 

Kiekvienas, gyvenantis su moterimi, iš tiesų turi reikalo su 
dviem moterimis: išorine būtybe ir vidine criatura; viena iš jų 
gyvena regimame pasaulyje, o antrosios buveinė ne taip lengvai 
įžvelgiama. Išorinė būtybė gyvena dienos šviesoje, ji visiems ma- 


toma. Ji dažniausiai pragmatiška, visuomeniška ir labai žmogiška. 


Tuo tarpu criatura paviršiun iškyla tiktai iš gelmių; akimirką pa- 
sirodžiusi, tuoj pat ir vėl pradingsta, bet visuomet paskui save 
palieka keistą nuostabos, susidūrimo su kažkuo nepaprastu ir iš- 
mintingu jausmą. 

Norintiems perprasti tokią dvilypę moterų prigimtį vyrams, o 
neretai ir pačioms moterims, tenka užsimerkus šauktis dangaus 
pagalbos. Šio prigimties dvilypumo paradoksas tas, kad jausmų 
atžvilgiu viena pusė dažniausiai būna karštesnė, antroji —šaltesnė. 
Kai santykiuose viena pusė pastovesnė ir turtingesnė, antroji —slidi 
kaip ledas. Dažnai viena pusė lankstesnė ir pakantesnė, o ant- 
roji pati nežino, ko nori. Viena švyti kaip saulutė, o antroji 
atrodo karčiai saldi ir ilgesinga. Šios „dvi vienoje“ moterys 
yra visiškai atskiri elementai, tačiau jos tarpusavyje susijusios 
nenutrūkstamais ryšiais, sudarydamos dvasioje tūkstančius 


įvairiausių derinių. 


Dviejų galia 


Nors kiekviena iš šių dviejų moters prigimties pusių įkūnija at- 
skirą esybę su skirtingomis funkcijomis ir nevienalyčiu žinojimu, 
jos, tarsi žmogaus smegenys su corpus callosum, privalo viena kitą 
pažinti ir susikalbėti tarpusavyje, kad galėtų funkcionuoti kaip 
visuma. Moteris, slepianti vieną savo pusę ar pernelyg besipui- 
kuojanti kita, gyvena nevisavertį gyvenimą ir negali pasinaudoti 
visomis savo galiomis ir sugebėjimais. O tai —nieko gero. Būtina 
puoselėti abi puses. 

Apie Dviejų jėgą ir stiprybę galima nemažai sužinoti analizuo- 
jant dvynių simboliką. Nuo neatmenamų laikų visame pasaulyje 
tikėta, kad dvyniai turi antgamtinių galių. Kai kuriose kultūrose 
susiformavo ištisas mokslas, kaip subalansuoti dvynių prigimtį, 
kadangi manyta, jog dvyniai — tai dvi būtybės, besidalijančios 
vieną sielą. Netgi po mirties dvynius toliau maitina, šnekina, 
teikia jiems dovanas ir aukas. 

Įvairios Afrikos ir Karibų jūros salų gentys tiki, kad seserys 
dvynės simboliškai įkūnija juju — mistinę sielos energiją. Todėl 


manoma, kad dvynėmis būtina nepaprastai rūpintis, antraip visą 
bendruomenę gali užgriūti bloga lemtis. Haičio hudu religi- 
jos išpažinėjai įsitikinę, kad dvyniams privalu atseikėti visiškai 
vienodas maisto porcijas, nes tai padeda užgniaužti bet kokį jų 
tarpusavio pavydą, o svarbiausia — užtikrina, kad nė vienas iš jų 
nenusilps ir nemirs, nes tada numirtų ir antrasis, drauge su savim 
nusinešdamas tą ypatingą dvasinę atmosferą, kuri jų dėka gaubia 
visą bendruomenę. 

Moteris taip pat pasižymi didžiulėmis galiomis, jei tik ji sgmo- 
ningai suvokia abi savo prigimties puses ir vertina jas kaip visumą: 
dažniau laiko jas drauge, o ne atskirai. Dviejų galia yra milžiniška, 
tiktai nereikia nė vienos iš jų nuvertinti. Jas būtina vienodai mai- 
tinti, nes abi drauge jos suteikia individui nepaprastą galią. 

Kartą Vidurio Pietuose iš seno juodaodžio amerikiečio girdėjau 
vieną istoriją. Jis atėjo alėja, o aš sėdėjau tarp grafiti vietinio mies- 
telio „parke“. Gal kam tas senukas būtų pasirodęs nevisprotis, nes 
jis nuolat šnekėjosi su visais ir tuo pat metu —su niekuo. Jis iš lėto 
kėblino, vilkdamas kojas ir atkišęs į priekį pirštą, tarsi mėgindamas 
nustatyti vėjo kryptį. Cuentistas apie tokius žmones sako, es4 jie 
palytėti dievų. Mano giminės tradicijoje tokį žmogų pavadintų 
El bulto, Ryšuliu, kadangi tokie, kaip jis, su savimi nešiojasi ne- 
menką kiekį visokiausio dvasinio gero ir rodo jį kiekvienam, kas 
tik netingi pažiūrėti ir turi akis, kad matytų, bei išminties, kad 
priglaustų ir saugotų. 

Taigi šis malonusis El bulto papasakojo man štai ką. Tai istorija 
apie senolių papročius, kurią jis pavadino „Viena lazda, dvi lazdos“. 
„Senovės Afrikos karaliai taip darydavo“, — šnibžtelėjo jis. 

Vienas senis, jausdamas, kad miršta, susikvietė prie savęs visą 
giminę. Kiekvienam iš daugybės savo vaikų, žmonų ir giminaičių 
jis įteikė po trumpą, tvirtą lazdelę ir liepė ją perlaužti. Įtempę 
jėgas, visi šiaip ne taip sulaužė savo lazdas. 

— Štai kaip būna, kai esi vienas kaip pirštas ir nieko neturi pa- 
saulyje. Tave nesunku sulaužyti. 

Tada senolis vėl padavė kiekvienam iš saviškių po lazdą ir 


kalbėjo toliau: 


— O štai kaip aš norėčiau, kad jūs gyventumėte, kai manęs 
nebebus. Sudėkite lazdas drauge po dvi ar po tris. O dabar pa- 
bandykit jas kartu perlaužti. 

Niekas neįstengė perlaužti dviejų ar trijų lazdų iš karto. Se- 
nukas nusišypsojo. 

— Mes stiprūs tik tada, kai esame dviese. Kai greta yra dar kas 
nors, mūsų niekas negali palaužti. 

Lygiai taip pat yra ir su dvilype prigimtimi: kai abi jos pusės 
sąmonėje yra glaudžiai susietos, jos įgyja didžiulių galių ir jų 
neįmanoma palaužti. Tokia yra dvasinio dvilypumo, poriškumo, 
dviejų moters asmenybės aspektų prigimtis. Civilizuotoji moters 
pusė nuostabi, bet... šiek tiek vieniša. Laukinė jos pusė pati viena 
irgi puiki, bet liūdna — ilgisi antrosios. Atskyrusi jas abi vieną 
nuo kitos, mėgindama apsimesti, kad viena iš šių pusių daugiau 
nebeegzistuoja, moteris pradeda netekti psichologinių, emocinių, 
dvasinių jėgų. 

Šią pasaką galima suprasti kaip istoriją ne tik apie moters, bet 
ir apie vyro prigimties dvilypumą. Manavis irgi pasižymi savotišku 
dvilypumu: jis turi žmogiškąją prigimties pusę ir instinktyviąją, 
kurią įkūnija šuniukas. Vien tiktai žmogiškųjų jo savybių, koks 
geras ir įsimylėjęs jis bebūtų, nepakanka, norint laimėti dvynes. 
Tiktai šuniukas — instinktyviosios jo prigimties simbolis — sugeba 
prisliūkinti prie merginų ir jautria savo ausimi nugirsti jų vardus. 
Būtent šuniukas mokosi įveikti pašalines pagundas ir išsaugoti 
esminę informaciją. Ne kas kitas, o Manavio šuniukas turi pa- 
kankamai gerą klausą ir užtektinai atkaklumo, jam instinktas liepia 
raustis po sienų pamatais ir ieškoti, griebti bei atnešti vertingas 
idėjas. 

“ Kaip matėme kitose pasakose, vyriškosios jėgos gali būti pra- 
žūtingos Mėlynbarzdžio arba pono Lapino tipo energijos nešėjos 
ir jų padedamos mėgina sunaikinti moterų prigimties dualizmą. 
Šitoks gerbėjas nepakenčia jokio dvilypumo — jis trokšta rasti 
tobulybę: vieną tiesą, vieną nejudamą, nekintamą feminina sub- 
stancia, moteriškumo esmę, įsikūnijusią vienoje tobuloje moteryje. 
Ak! Jei sutiksite tokį veikėją, sprukit nuo jo kiek kojos neša. Tiek 


išoriniame, tiek ir vidiniame pasaulyje visuomet daug geriau turėti 
Manavio tipo mylimąjį. Jis nepalyginamai tinkamesnis gerbėjas, 
kadangi aistringai atsidavęs Dviejų idėjai. O Dviejų galia slypi 
nedalomoje jų vienybėje. 

Todėl Manavis trokšta prisiliesti prie šio visuotinai paplitusio, 
bet paslaptingo moters dvasinio gyvenimo derinio ir turi tam visą 
teisę. Pats būdamas laukinis žmogus, gamtos vaikas, jis sugeba 
atliepti Laukinės Moters dvasią ir ją suprasti. 

Tame jungtiniame vyriškų figūrų pulke, kuris gyvena moters 
dvasioje ir kurį Jungo sekėjai vadina animus, yra ir tam tikras Ma- 
navio atitikmuo: tai požiūris, kuris ieško moteriško dvilypumo ir jį 
įtvirtina, laikydamas vertingu, žavingu ir trokštamu, o ne velnišku, 
pasibjaurėtinu ir paniekos vertu dalyku.? Manavio paveikslas — tiek 
išorinis, tiek vidinis — įkūnija nepatyrusį, bet entuziastingą myli- 
mąjį, kuris užvis labiausiai trokšta įvardyti ir suprasti tą mistišką, 
paslaptingą dvejybę, slypinčią moters prigimtyje. 


Vardo galia 


Įvardyti jėgą, būtybę, asmenį ar reiškinį — labai nevienareikšmis 
dalykas. Tose kultūrose, kur vardas renkamas ypač rūpestingai, 
atsižvelgiant į jo maginį ar gera lemiantį poveikį, sužinoti tikrąjį 
žmogaus vardą reiškia sužinoti to žmogaus gyvenimo kelią bei 
dvasines jo savybes. O priežastis, dėl kurios tikrasis vardas dažnai 
slepiamas, — tai siekimas apsaugoti jo savininką, suteikti jam arba 
jai galimybę priaugti iki vardo galios, apginti jį, kad niekas ne- 
galėtų suniekinti, sumenkinti jo vardo ir netrukdytų dvasinėms 
žmogaus galioms pasiekti aukščiausiąjį raidos laipsnį. 

Liaudies pasakose, ypač stebuklinėse, vardo simbolika turi ir dar 
keletą papildomų aspektų, išryškėjančių ir pasakoje apie Manavį. 
Nors kai kuriose pasakose pagrindinis veikėjas siekia sužinoti 
piktosios jėgos vardą, norėdamas ją įveikti ar pažaboti, tačiau 
dažniau vardas reikalingas norint prisišaukti tą jėgą ar asmenį, 
turėti jį prie savęs, užmegzti santykius su tuo žmogumi. 

Pastarasis atvejis tinka ir pasakai apie Manavį. Jis daugybę 


kartų keliauja pirmyn ir atgal, į kaimelį ir namo, nuoširdžiai 


stengdamasis pritraukti prie savęs Dviejų galią. Jam rūpi įspėti 
dvynių vardus ne tam, kad galėtų pasisavinti jų galią, o tam, kad 
pats įgytų galios, prilygstančios joms. Sužinoti vardus — tai įgyti 
ir išsaugoti sąmoningą dvilypės prigimties pažinimą. Nes kad ir 
kaip stengtumeis, o nežinodamas vardų, gilių santykių neužmėegsi, 
net ir per prievartą. 

Pradžioje įspėti dvilypės prigimties, dviejų seserų, vardus būna 
labai sunku tiek vyrams, tiek ir moterims. Tačiau dėl to nerei- 
kėtų pernelyg nerimauti. Jeigu mums rūpi sužinoti tuos vardus, 
vadinasi, mes jau einame teisingu keliu. 

Tad kuo gi vardu tos dvi simbolinės seserys, gyvenančios 
moters dvasioje? Žinoma, tų porų pavadinimai gali šiek tiek 
skirtis, priklausomai nuo konkretaus žmogaus, tačiau jie visuo- 
met reiškia tam tikrą prieštarą. Kaip ir daugelis dalykų gamtoje, 
iš pradžių tai gali pasirodyti baisiai platu, be jokios sistemos ar 
pasikartojimo. Tačiau atidžiai stebint dvilypę prigimtį, keliant 
jai klausimus ir gaunant atsakymus, jums netruks atsiverti tam 
tikra sistema. Teisybė, toji sistema irgi plati, bet joje esama pa- 
stovumo ir kartojimosi; tai primena vandenyno bangavimą. Juk 
jūros potvynius ir atoslūgius galima numatyti, o povandenines 
sroves — kartografuoti. 

Beje, dar dėl vardų spėjimo: ištardami žmogaus vardą mes 
kiekvienąsyk išsakome tam tikrą pageidavimą ar palinkėjimą tam 
asmeniui. O tuos dualistinius temperamentus savyje įvardyti mes 
siekiame, norėdami santuokos ryšiais sujungti ego ir dvasią. Žmo- 
nių kalba toks įvardijimas ir sutuokimas vadinamas meile sau. O 
kai tai nutinka tarp dviejų žmonių, vadinama meile kitam. 

Kad ir kaip stengiasi, Manavis nepajėgia įspėti seserų vardų, 
remdamasis vien tiktai žmogiškąja, racionalia savo prigimtimi. 
O tada jam į pagalbą ateina šuniukas — intuicijos simbolis. Kaip 
dažnai moterys svajoja apie tokį jaunikį, kuriam užtektų atkak- 
lu mo ir proto nenuleisti rankų mėginant perprasti giliąją moters 
prigimtį! O radusios tokį vyrą, visam gyvenimui apdovanoja jį 
savo meile bei ištikimybe. 

Dvynių seserų tėvas pasakoje yra mistinės poros sergėtojas ir 
globėjas. Jis simbolizuoja realų vidinį psichikos bruožą, besirū- 


pinantį tam tikros visumos išsaugojimu ir garantuojantį, kad ji 
nesuskiltų į dalis. Juk būtent jis tikrina jaunikio vertę ir „kvalifi- 
kaciją“: Moterims labai pravartu turėti tokį budrų sargą. 

Šiuo požiūriu galima teigti, kad sveika psichika pirmiausia pa- 
tikrina norinčius prie jos prisijungti naujus elementus; ji pasižymi 
savotišku integralumu ir sugebėjimu apsiginti. Sveika psichika, 
turinti tokį tėvą — sargą, šiaip be niekur nieko neįsileis jokios senos 
minties, požiūrio ar žmogaus — tiktai tokius, kurie pakankamai 
jautrūs jai arba nori tokie tapti. 

Seserų tėvas sako: „Palauk! Negausi mano dukterų, kol nejįsi- 
tikinsiu, kad nuoširdžiai trokšti pažinti tikrąją jų esmę — tikruosius 
jų vardus“ Jis turi omenyje, kad moterų paslapties neperprasi vien 
paprašęs. Pirmiausia reikia labai pasistengti. Tam reikia gana daug 
atkaklumo ir pasiaukojimo. Juk teks pamažu, apgraibom artėti 
prie šios moteriškos dvasios paslapties įminimo, kuris kartu yra 


ir mįslė, ir atradimas. 


Atkakli šuniška prigimtis 


Mažasis šuniukas šioje pasakoje akivaizdžiai parodo, kas yra dvasi- 
nis atkaklumas. Šunys — Visatos burtininkai. Vien savo pasirodymu 
jie paverčia niurgzlius linksmuoliais, prablaško sielvartaujančius, 
skatina bendrauti. Lygiai kaip senoviniame babiloniečių epe apie 
Gilgamešą, kur racionalųjį karalių Gilgamešą atsveria gauruotasis 
herojus-žvėris Enkidu, taip ir čia šuo atspindi vieną vyro prigim- 
ties pusę. Tai miškų būtybė, mokanti sekti ir aptikti pėdsakus ir 
greitai suuodžianti, kas yra kas. 

Šuniui dvynės seserys patinka — jos jį šeria ir jam šypsosi. 
Mistinis moteriškumas lengvai supranta ir priima instinktyviąją 
šuns prigimtį. Be kita ko, šunys įkūnija tuos (arba tas), kurie 
lengvai prisiriša, iš visos širdies ir ilgam pamilsta, moka atleisti, 
gali ilgai ir ištvermingai bėgti, o prireikus — kautis iki mirties. 
Šuniška prigimtis* konkrečiai nurodo, kaip jaunikiui užkariauti 
dvynių seserų —ir laukinės moters — širdį: svarbiausia — „nuolatos 


sugrįžti“. 


Eilinį kartą neįspėjęs seserų vardų, Manavis liūdnas kiūtina 
namo. Tačiau mažasis šuniukas kuria atgal prie merginų trobelės 
ir tol klausosi, kol nugirsta vardus. Archetipų pasaulyje šuo savo 
prigimtimi atitinka tiek psichopompą — tarpininką tarp viršutinio 
ir žemutinio, sutemų pasaulio, tiek ir chtoniškąją būtybę, gyve- 
nančią tamsiausiuose, atokiausiuose dvasios pakraščiuose, kurie 
nuo seno buvo vadinami požemių pasauliu. Būtent šitokią pagavą 
tenka išsiugdyti vyrui, norinčiam suprasti moters dvilypumą. 

Šuo labai primena vilką, tik jis truputį civilizuotesnis, nors, 
kaip pamatysime iš tolesnio pasakos veiksmo, — ne kažin kiek. 
Mažasis šuniukas psichopompas įkūnija instinktyviąją dvasią. Jis 
mato ir girdi kitaip nei žmogus. Jis patenka į tokias vietas, kur 
ego nė nemėgintų skverbtis. Jis nugirsta žodžius bei nurodymus, 
kurių ego tikrai negirdėtų. Ir jis klauso tų nurodymų. 

Kartą lankantis gamtos muziejuje San Franciske, man pasitaikė 
užeiti į kambarį, kuriame buvo įrengta daugybė mikrofonų ir garso 
aparatūros, imituojančios šuns klausą. Vėjui papūtus šlamantys 
palmės lapai ūžė it Armagedonas; žmogaus žingsniai tolumoje kėlė 
tokį triukšmą, lyg kas tiesiai į ausį man būtų traiškęs milijonus 
maišų su kukurūzų dribsniais. Šunų pasaulis sklidinas nuolatinių 
kurtinančių garsų, kurių mes, žmonės, visiškai negirdime. Užtat 
šuniukas girdi. 

Šuns klausos diapazonas gerokai viršija žmogiškąjį. Šis ins- 
tinktyviosios dvasios aspektas tarsi mediumas intuityviai pagau- 
na giliausius moters dvasios virpesius, slapčiausią jos muziką ir 
labiausiai saugomas paslaptis. Būtent ši prigimtis geba pažinti 
laukinę moters prigimtį. 


Klastingos pagundų vilionės 


Toli gražu neatsitiktinai tiek vyrai, tiek moterys, mėgindami su- 
prasti ir pažinti giliąsias savo prigimties puses, tolydžio pamiršta 
savo ketinimus, susivilioję visokiausiais pašaliniais dalykais — daž- 
niausiai įvairiais malonumais. Negalėdami atsispirti pagundoms, 
kai kurie taip įklimpsta tose žabangose, kad niekad nebepasiekia 
galutinio tikslo. 


Šuniukas irgi iš pradžių pasiduoda pagundoms. Tos pagundos 
yra nelyginant maži žavūs forajidos, plėšikai, vagiantys mūsų laiką 
ir libido. Jungas yra pažymėjęs, kad žmogaus apetitą reikėtų kaip 
nors kontroliuoti, antraip, kaip pamatysime, teks sustoti ir gaišti 
ties kiekvienu ant kelio numestu kaulu, ties kiekvienu ant rąsto 
paliktu pyragu. 

Vyrai, mėginantys įvardyti dvilypę moters prigimtį, kaip ir tas 
šuniukas, pasidavę pagundoms, gali prarasti savo pasiryžimą ir iš- 
sukti iš tako. Tai ypač dažnai pasitaiko, jeigu jie patys yra beveik 
laukiniai ar išbadėję. Ir, aišku, tokiais atvejais jie visai pamiršta, 
ko ieškoję. Juos gali sugundyti ar užpulti koks nors jų pačių pa- 
sąmonės aspektas, trokštantis užvaldyti moterį, kad galėtų ją engti 
ir išnaudoti, arba suvedžioti vien savo malonumui ar medžiotojo 
tuštybei patenkinti. 

Grįždamas pas savo šeimininką, šuniukas susigundo kvapniu 
kaulu, kurį begrauždamas visai pamiršta merginų vardus. Šis epi- 
zodas atspindi reiškinį, labai būdingą bet kokiai turiningai dvasinei 
veiklai: pilvo įgeidžių ar kitokių aistrų tenkinimas jai trukdo. Bent 
kartą per mėnesį kas nors iš mano pacientų būtinai pasiskundžia: 
„Suprantate, man teko užmesti dvasinį darbą, nes taip seksualiai 
susijaudinau, kad net septynių dienų prireikė atvėsti“ arba „„...nes 
nusprendžiau, kad šią savaitę pats geriausias laikas apkarpyti vi- 
siems penkiems šimtams mano vazoninių augalų“, arba „...nes 
pradėjau įgyvendinti iš karto septynis kūrybinius sumanymus, 
kurį laiką viskas ėjosi puikiai, bet paskui man pasirodė, kad nieko 
iš to nebus, ir aš viską mečiau“. 

Taigi matote — kaulas ant kelio gali pasipainioti kiekvienam 
iš mūsų. Jis taip skaniai kvepia, kad joks šuo neįstengs atsispirti. 
Blogiausiu atveju tai pasirodys besanti didžiausia mūsų silpnybė, 
dėl kurios jau ne kartą teko nukentėti. Vis dėlto turime mėginti 
jai atsispirti, ir net jei daugybę kartų nepavyks, bandyti vėl iš 
naujo, kol pagaliau įstengsime praeiti pro šalį ir tęsti pagrindinį 
savo darbą. 

Gilus dvasinis darbas — tai procesas, kai kuo primenantis sek- 


sualinį susijaudinimą: jis irgi prasideda nuo nulio, stiprėja, kol 


pasiekia plato fazę, tampa intensyvus ir ilgalaikis. Jeigu plato fazėje 
jis staigiai nutraukiamas (įsivaizduokite garsų ir netikėtą triukšmą), 
tenka viską pradėti iš naujo. Panaši į susijaudinimą įtampa kyla 
ir dirbant archetipiniu psichikos lygmeniu. Jei ta įtampa nutrau- 
kiama, viską tenka pradėti kone nuo nulio. Taigi ant kelio gali 
pasitaikyti daugybė sultingų, skanių, įdomių ir viliojančių kaulų. 
Bet kažkodėl jie sukelia mums savotišką amneziją, priversdami 
ne tiktai pamiršti, ties kuo sustojome, bet ir apskritai — kur ir ko 
ėjome. 

Koranas išmintingai perspėja, kad po mirties mums teks at- 
sakyti už visus leistinus malonumus, kurių atsisakėme būdami 
gyvi. Vis dėlto per daug malonumų ar net mažytė jų dalelė, pa- 
sipainiojusi netinkamu metu, gali sąlygoti didžiulį sąmoningumo 
praradimą. Paskui, užuot patyrę netikėtą išminties antplūdį, mes 
it koks išsiblaškęs profesorius bejėgiškai puldinėjame į visas puses 
murmėdami: „Pala, tai apie ką aš čia?..“ Kartais po tokio malo- 
numų tenkinimo prireikia ištisų savaičių ar net mėnesių atgauti 
tam, ką praradome. 

Šuniukas pasakoje grįžta prie seserų trobelės, vėl nuklauso jų 
vardus ir dar sykį leidžiasi bėgti namo. Šis šuo vadovaujasi teisingu 
instinktu, kuris jam vis liepia mėginti iš naujo. Bet —ak! — pakeliui 
pasipainiojęs kvapnus pyragas vėl išveda šuniuką iš kelio, ir jis 
dar sykį pamiršta vardus. Kitos pagundos pasmaližiauti įveiktas 
šuo patenkina savo pilvą, bet toli gražu neatlieka pradėto dvasios 
darbo. 

Mes jau imame suprasti, kad šis sąmoningumo išsaugojimas, 
o ypač — gebėjimas mezgant dvasinį ryšį atsispirti įkyrioms pa- 
gundoms, — tai ilgas, atkaklumo ir valios reikalaujantis procesas. 
Matome, kad gudrusis šuniukas stengiasi iš paskutiniųjų. Tačiau 
kelias iš archetipinės pasąmonės gelmių iki sygmoningumo — ilgas 
ir nelengvas: tenka ilgai leistis iki vardų ir ilgai vėl kilti į paviršių. 
Sąmoningai išsaugoti tai, ką sužinojai, tikrai sunku, kai pakeliui 
tyko šitiek žabangų. 

Kvapnusis vaisinis pyragas ir gardus kaulas įkūnija pagundas, 
kurios šiaip jau labai skanios; kitaip tariant, kiekvieno dvasioje 


esama viliojančių, klastingų, nuostabių dalykų. Šie elementai prie- 
šinasi sąmonei, nes jų tikslas —dangstytis tamsa ir neįžvelgiamybe. 
Kartais nelengva nuolatos sau priminti, kad mūsų tikslas — visiškai 
kitas, kad mes siekiame kitokio „jauko“ — šviesos. 

Šuo šioje pasakoje yra šviesos nešėjas: jis mėgina užmegzti 
sąmoningą ryšį su paslaptingąja dvynių prigimtimi. Kažkas me- 
todiškai stengiasi jam sukliudyti; tas „kažkas“ nematomas, bet 
greičiausiai būtent jis mėto ant kelio kaulus ir kaišioja po nosim 
pyragus. Tai, be abejonės, tamsusis nepažįstamasis — dar vienas 
prigimtinio dvasinio grobuonies variantas, kuris priešinasi sąjmo- 
nės siekiams. Kadangi šis kenkėjas natūraliai egzistuoja kiekvieno 
žmogaus dvasioje, tai net ir pačiai sveikiausiai psichikai nuolat 
gresia pavojus būti išmuštai iš vėžių. Kad išliktume sąmoningi, 
privalome nuolatos prisiminti svarbiausiąjį savo tikslą ir tolydžio 


jį kartoti sau kone kaip mantrą. 


Kaip tapti nuožmiam 


Dar sykį nugirdęs merginų vardus, šuniukas vėl skuodžia pas 
savo šeimininką. Jis nebekreipia dėmesio nei į gulintį ant kelio 
skanėstą, nei į gardžius kvapus iš krūmų. Čia mes jau matome ky- 
lantį dvasios symoningumą. Instinktyvioji dvasia išmoko tramdyti 
save, nusistatyti prioritetus, susikaupti. Ji nebesileidžia klaidinama. 
Dabar ji kryptingai siekia tikslo. 

Bet dabar iš kažkur iššoka tamsus siaubūnas, stveria šuniuką už 
pakarpos, purto ir šaukia: „Pasakyk man vardus! Kokie tų merginų 


1 


vardai? Aš noriu jas vesti!“ Nepažįstamajam nerūpi jų prigimties 
dvilypumas ar kitokie subtilūs dvasiniai momentai. Jam mote- 
ris — tiesiog grobis, kurį reikia užvaldyti, ir nieko daugiau. 

Šį nepažįstamąjį gali įkūnyti realus išorinio pasaulio asmuo 
arba negatyvus vidinis kompleksas. Netgi nesvarbu, kas, nes 
abiem atvejais pasekmės pražūtingos. Dabar jau šuniukui tenka 
kautis visais įmanomais būdais. Išoriniame gyvenime taip gali 
pasitaikyti ir vyrams, ir moterims — staiga it perkūnas iš giedro 


dangaus mus užgriūva kokia nelaimė, netyčia leptelėtas žodis 


ar kitokia keistenybė, ir bando priversti mus užmiršti, kas tokie 
esame. Dvasioje irgi nestinga momentų, siekiančių išplėšti mums 
vardus. Išoriniame pasaulyje vardų plėšikų taip pat apstu. 

Šuniukas pasakoje kaunasi iš paskutiniųjų. Kartais netikėtas 
svetimojo antpuolis — vienintelis būdas mums išmokti saugoti 
ir ginti tai, ką turime brangiausia. Tuomet mums tenka kautis 
už širdžiai artimus dalykus: už galimybę rimtai užsiimti tuo, kas 
mums iš tiesų svarbu, ir pakilti aukščiau lėkštų dvasinių paskatų, 
kurias Robertas Bly'us vadina „troškimu pasijusti madingam“*; 
kautis, kad neprarastume giliausiojo savo žinojimo ir kad už- 
baigtume pradėtą žygį. 

Šuniukas kaunasi, mėgindamas išsaugoti vardus, ir nesileidžia 
dar kartą nubloškiamas į pasąmonę. Mūšio pabaigoje nutinka 
kone stebuklas: šuniukas nepamiršta vardų — pagrindinio kovos 
objekto — rakto į Laukinės Moters dvasią, kurio turėtojas įgytų 
galią, prilygstančią pačios moters dvasinėms galioms. Šuniukas 
kaunasi už tai, kad ši galia atitektų tam, kas jos vertas, — Manaviui. 
Jis stengiasi apsaugoti ją, kad nepatektų į nagus senam žmogaus 
prigimties aspektui, kuris ja netinkamai pasinaudos. Perduoti 
žinojimą į reikiamas rankas — ne mažiau svarbu, nei sužinoti 
vardus. 

Narsusis šuniukas perduoda vardus Manaviui, ir šis pasako juos 
merginų tėvui. O seserys jau iš anksto pasirengusios iškeliauti 
drauge su Manaviu, mat jos tiktai ir laukė, kol šis atskleis ir są- 
moningai išsaugos vidinės jų prigimties paslaptį. 

Taigi matome, kad pasiekti pažangą šiuose reikaluose labiausiai 
trukdo du veiksniai: viliojančios ir dėmesį blaškančios pagundos 
bei tamsusis nepažįstamasis — kartais tai būna įgimtas dvasinis 
engėjas, o kartais — koks nors išorinio pasaulio asmuo ar netinka- 
mai susiklosčiusi situacija. Nepaisant nieko, kiekvienas keliautojas 
nuo gimimo žino, kaip kovoti su tokiais vagimis bei plėšikais. 


Svarbiausia — neprarasti vardų, nes vardai yra viskas. 


Vidinė moteris 


Kartais, belaukdamos, kol partneris jas supras, moterys netenka 
kantrybės ir darosi irzlios. „Na, kodėl gi jis nesupranta, ką aš 
galvoju, ko noriu?“ — apmaudauja jos, kol pačios pavargsta kelti 
šį klausimą. Tačiau ši dilema turi išeitį, be to, labai efektyvią ir 
efektingą. 

Jei moteris nori rasti sielos draugą, kuris ją šiuo atžvilgiu su- 
prastų, ji pati gali jam atskleisti dvilypio moteriškumo paslaptį. Ji 
gali papasakoti jam apie tą vidinę moterį, kuri drauge su ja pačia 
sudaro porą. Tai padaryti galima išmokius partnerį užduoti du iš 
pažiūros visai paprastus klausimus, kurie leistų jai pajusti, kad ją 
mato, girdi, pažįsta. 

Pirmasis klausimas: „Ko tu nori?“ Šito vienaip ar kitaip dažnai 
klausia visi, nė nesusimąstydami. Bet yra dar antras, esmingesnis 
klausimas: „O ko nori tavo vidinis aš?“ 

Jei apie moterį sprendžiama tik iš paviršiaus, nieko nenu- 
tuokiant apie dvilypę jos prigimtį, tai partneriui gali tekti labai 
nustebti, kai iš jos gelmių pradeda kilti toji laukinė, pirmapradė 
prigimtis, kuri imasi save įtvirtinti: tuomet moteris gali staiga su- 
sidomėti tuo, kas jai anksčiau nėmaž nerūpėjo, imti visai kitaip 
jausti ir reikšti tokias mintis, kurios smarkiai skirsis nuo tų, kurias 
ji iki tol išsakydavo. 

Norėdama suausti tvirtus ir patikimus santykius, moteris tu- 
rėtų ir savo išrinktajam užduoti tuos pačius du klausimus. Mes, 
moterys, mokomės pasverti abidvi tiek savo, tiek ir kitų žmonių 
prigimties puses. Gavusios atitinkamą informaciją iš abiejų pusių, 
galime susidaryti aiškų vaizdą, kas yra labiausiai vertinama ir kaip 
mums į tai reaguoti. 

Kreipdamasi patarimo į savo dvilypę prigimtį, moteris apžiūri, 
tyrinėja ir tikrina medžiagą, esančią anapus sąmonės ribų, todėl 
nepaprastai įdomią savo struktūra ir poveikiu, tad dažniausiai ir 
labai vertingą. 

Vyras, mylintis moterį, turėtų pamilti ir jos nevaržomą pri- 


gimtį. Susiejusi savo likimą su vyriškiu, kuris negali arba nenori 


pamilti tos kitos jos natūros pusės, moteris neišvengiamai praras 
dalį savęs ir bus skaudžiai suluošinta. 

Todėl vyrai, lygiai kaip ir moterys, privalo įvardyti dvilypę 
savo prigimtį. Geriausias meilužis, geriausias tėvas, brangiausias 
draugas ir pats vertingiausias „laukinis vyras“ yra tas, kuris nori ir 
nevengia mokytis. O tie, kuriems mokymasis neteikia džiaugsmo, 
kurių netraukia naujos idėjos ar nepatirti išgyvenimai, taip ir liks 
kėpsoti prie to paties pakelės stulpo, kurį dabar ramsto. Kur slypi 
giliausios kančių ir sielvarto šaknys? Atsisakyme mokytis toliau 
ir troškime tenkintis tuo, kas pasiekta. 

Mes žinome, kad Laukinis Vyras ieško savo žemiškos moters. 
Bijote to ar ne, bet pats tikriausias meilės aktas — leistis sujau- 
dinamai laukinės kito žmogaus sielos. Pasaulyje, kur daugybė 
žmonių labiau už viską bijo „pralaimėti“, yra suręsta pernelyg 
daug gynybinių sienų ir barjerų, trukdančių mums ištirpti kito 
žmogaus sielos begalybėje. 

Laukinės moters išrinktasis pasižymi atkaklumu ir ištverme; jis 
geba pasiųsti instinktyviąją savo prigimties dalį, kad pašniukštinėtų 
po moters dvasinio gyvenimo palapinės kraštais ir suvoktų, ką 
ten pamatęs ir išgirdęs. Tinkama pora tokiai moteriai — tai vyras, 
kuris po pirmos nesėkmės nenuleidžia rankų, vis grįžta atgal ir iš 
naujo bando suprasti, kuris nesileidžia blaškomas ir nuviliojamas 
į šalį visokių pakeliui pasitaikančių pagundų. 

Taigi pagrindinė vyro užduotis — sužinoti tikruosius jos vardus 
ir nepanaudoti to žinojimo piktam (ne moteriai užvaldyti). Jam 
veikiau derėtų mėginti suvokti ir pažinti tą dievišką, slaptingą 
substanciją, iš kurios ji sukurta, leistis šio suvokimo užliejamam, 
tolydžio stebėtis, gąsdintis, net šiurpti. Bet likti su ja. Giedoti 
jai jos vardus. Tuomet jos akys pradės švytėti. Tuomet ir jo akys 
pradės švytėti. 

Bet, kad pernelyg anksti neužmigtume ant laurų, egzistuoja 
dar vienas dvilypės prigimties įvardijimo aspektas — daug bai- 
sesnis, bet itin svarbus visiems įsimylėjėliams. Jei vieną dvilypės 
moters prigimties pusę pavadinsime Gyvybe, tai „dvynės“ jos 
sesers vardas bus Mirtis. Ši galybė, vardu Mirtis, — tai vienas iš 


dviejų magnetinių laukinės gamtos polių. Kiekvienas, išmokęs 
pavadinti šias dvi puses, anksčiau ar vėliau neišvengiamai atsi- 
trenks į pliką Mirties pakaušį. Sakoma, kad šį išbandymą atlaiko 
tik herojai. Aišku, kad tai turėtų būti Laukinio Vyro jėgoms, ir 
be jokios abejonės, — Laukinės Moters jėgoms. Tiesą sakant, šis 
susidūrimas juos abu iš esmės pakeis. 


Taigi prašom susipažinti su Moterim Giltine. 


V SKYRIUS 


Medžioklė: kai širdis - vieniša 
medžiotoja 


Moteris Giltinė: 
susidūrimas su meilės prigimtimi — 
Gyvybe/Mirtimi/Gyvybe 


Vilkai moka mylėti. Kiekvienas, nors kiek pažįstantis vilkų būdą, 
mato, kaip tvirtai jie prisiriša. Porą sau susiranda dažniausiai visam 
gyvenimui. Nors pasitaiko peštynių, vaidų ir nesantaikos, jų tar- 
pusavio ryšiai atlaiko viską: atšiaurias žiemas, žydinčius pavasarius, 
ilgas keliones, naujas jauniklių vadas, senus priešus, rujos šokius 
ir naktines giesmes. Žmonės irgi jaučia tokių santykių poreikį. 
Instinktyviame vilkų gyvenime ištikimybė, patvarūs, tarpusa- 
vio pasitikėjimu bei atsidavimu grįsti santykiai yra tarsi savaime 
suprantami dalykai; tuo tarpu žmonėms šioje srityje neretai iš- 
kyla sunkumų. Jeigu aiškindami glaudžių vilkų tarpusavio ryšių 
priežastis pasitelktume archetipų teoriją, tektų pripažinti, kad 
jų santykių integralumo pamatas — prisiderinimas prie amžinojo 
gamtos ritmo, kurį aš vadinu Gyvybės/Mirties/Gyvybės ciklu. 
Gyvybės/Mirties/Gyvybės ciklą sudaro gimimas, raida, nuo- 
smukis ir mirtis, po kurios visuomet seka naujas gimimas. Šis cik- 
las valdo visą fizinį gyvenimą ir visus dvasinio gyvenimo aspektus. 
Viskas pasaulyje — Saulė, žvaigždės, Mėnulis, visokie žmogiški 


reikalai bei mažiausios gyvybės dalelės, ląstelės ir atomai — pa- 
klūsta šiam ritmui: pulsavimas, pauzė ir tada vėl pulsavimas. 

Vilkai, skirtingai nei žmonės, nemėgina šių gyvenimo pakilimų 
bei atoslūgių, energijos, jėgų, maisto ir galimybių kaitos vaizduotis 
kaip kokio nors keisto reiškinio arba bausmės sau. Jiems šie kal- 
nai ir kloniai tiesiog yra — ir viskas, tad vilkai stengiasi juos kaip 
galima sklandžiau ir sėkmingiau įveikti. Instinktyvioji prigimtis 
turi tiesiog įstabių sugebėjimų per visus klestėjimo laikotarpius 
ir paskesnius nykimo etapus išlaikyti nepažeistus santykius tiek 
su savimi, tiek su kitais. 

Vilkai šiuos gamtos bei likimo ciklus pasitinka oriai bei išmin- 
tingai, suglaudę pečius su savo antrąja puse ir stengdamiesi gyventi 
kuo ilgiau ir kaip įmanoma geriau. Tačiau žmogui, norinčiam 
šitaip gyventi ir lygiai taip — deramai, išmintingai, rūpestingai ir 
jautriai — sergėti ištikimybę savo antrajai pusei, teks susidurti su 
tuo, ko jis bijo labiau už viską pasaulyje. Kito kelio nėra — mes ne- 
trukus tuo įsitikinsime. Jam teks permiegoti su Ponia Mirtimi. 

Pasakų išmintis liudija, kad meilė retai būna panaši vien į 
romantišką dviejų įsimylėjėlių pasimatymą. Antai kai kurios 
tolimosios Šiaurės tautos meilę savo legendose vaizduoja kaip 
dviejų būtybių sąjungą, kurios dėka suvieniję jėgas jiedu abu arba 
vienas kuris iš jų pajėgia užmegzti ryšį su dvasių pasauliu ir tapti 
lemties — šokio su gyvybe ir mirtimi — dalyviu. 

Istorija, kurią netrukus jums papasakosiu, — tai medžiotojų 
sakmė apie meilę. Jos veiksmas rutuliojasi amžinojo įšalo žemėje. 
Kad teisingai ją suprastume, turime prisiminti, kad ten, viename 
iš pačių atšiauriausių pasaulio regionų, itin sunkiomis sąlygomis 
besiverčianti medžioklių gentis meilę suvokia ne kaip kokį nors 
flirtą ar neįmantrių ego malonumų vaikymąsi, o kaip apčiuopiamą 
ryšį, suaustą iš tvirtų it gyslos dvasinių ištikimybės ir ištvermės 
saitų, kaip sąjungą, padedančią ištverti tiek gausybės, tiek bado 
laikotarpius, pačias sunkiausias ir pačias lengviausias dienas ir 
naktis.Tokia dviejų būtybių sąjunga yra tarsi savotiška šamanų 
magijos forma, — tai santykiai, kurių dėka abu individai pažįsta 
tikrąsias savo galias. 


Bet tokia sąjunga kelia ir savus reikalavimus. Norint sukurti 
tokį patvarų meilės ryšį, tenka pasikviesti trečią dalyvę. Ją aš va- 
dinu Moterim Giltine. Galima sakyti, kad ji — tai Ponia Mirtis, 
dar vienas daugiaveidės Gyvybės/Mirties/ Gyvybės pavidalas. Pa- 
sirodydama tokia forma, Ponia Mirtis — tai ne liga, o dievybė. 

Žmonių santykiuose ji tarsi pranašė, žinanti ciklo pradžios ir 
pabaigos laiką.' Todėl ji — tai pirmapradis santykių elementas, 
kurio labiausiai bijo vyrai, o kartais — ir moterys, nes praradus 
tikėjimą transformacijų galia, natūralūs augimo ir nykimo ciklai 
taip pat pradeda kelti baimę. 

Kad meilė būtų tvirta ir ilgalaikė, abu mylintieji turi įsileisti 
Moterį Giltinę į savo tarpą ir ją apkabinti. Siūlau jums seną inuitų 
sakmę apie Moterį Giltinę, kurią žodinio penkių eilučių posmo 
pavidalu man perteikė Mary Uukalat ir kurią aš papildžiau pa- 
versdama originalia literatūrine pasaka. Joje atsispindi ir dvasiniai 
tokio apsikabinimo etapai. Taigi žvilgtelėkime, kokie pavidalai 


išnyra iš šios istorijos dūmų. 

Moteris Giltinė 


I KAŽKUO BUVO UŽRŪSTINUS!I savo tėvą, nors jau niekas seniai 

nebeprisiminė, kuo ji tąsyk nusikalto. Bet tėvas nutempė ją 
ant jūros kranto ir nuo uolos numetė į vandenį. Jūros žuvys pa- 
mažu surijo jos kūną ir išėdė akis. Liko tiktai griaučiai, kuriuos 
povandeninės srovės ridinėjo dugnu. 

Kartą čia žuvų gaudyti atplaukė žvejys. Tiesą sakant, kadaise 
šioje įlankoje žvejų netrūkdavo, tačiau šitas žvejys buvo nuplaukęs 
gana toli nuo namų ir nežinojo, kad vietiniai žmonės vengia tos 
vietos, esą ten vaidenasi. 

Jo užmestas kablys nugrimzdo į dugną ir lyg tyčia užsikabino 
už nuskendusios moters šonkaulio. „Oho, tikriausiai dabar už- 


kibo didžiulė žuvis! Pagaliau!“ — apsidžiaugė žvejys. Jis jau ėmė 


svarstyti, kiek žmonių pamaitinsiąs tokia didele žuvimi, ar ilgai 
jos užteksią ir kiek laiko jis dabar galėsiąs neiti į medžioklę. Kol 
jis vargo ir kamavosi su ant kablio užkibusiu svoriu, jūros vanduo 
susidrumstė, ėmė putoti ir banguoti, net jo kajakas grėsmingai 
šokčiojo ir siūbavo, nes toji, kuri gulėjo dugne, įnirtingai bandė 
išsivaduoti. Bet kuo labiau ji veržėsi ištrūkti, tuo labiau painiojosi 
meškerės vale. Nepaisant visų jos pastangų, užkibęs už šonkaulio 
kablys negailestingai tempė ją į paviršių. 

Žvejys kaip sykis buvo nusisukęs paimti tinklo, todėl nematė, 
kaip iš bangų išniro plika kaukolė, nematė nei akiduobėse žyb- 
čiojančių koralų, nei kriauklelėmis apaugusių pageltusių dantų. 
Kai jis, laikydamas rankoje tinklą, atsigręžė, tai išvydo ją visą jau 
išnirusią iš vandens: Moteris Giltinė kaip ilga karojo nuo jo kajako, 
įsikirtusi į pirmagalį ilgais priekiniais dantimis. 

— A-a-a! — suriko žvejys, širdis jam nusirito į kulnus, akys iš 
siaubo iššoko ant kaktos, ausys užsiplieskė raudonai kaip žari- 
jos. — A-a-a! —sustugo jis dar kartą, trenkė irklu per kajako nosį, 
numušė ją ir ėmė kaip paklaikęs irtis į krantą. Iš siaubo jis ne- 
suvokė, kad ji užkibusi ant kablio, — jam rodėsi, kad toji klaiki 
pamėklė neatstodama seka iš paskos, kur jis beirkluotų. Jis kreipė 
savo kajaką tai kairėn, tai dešinėn, bet ji neatsilikdama vilkosi 
paskui: jos alsavimas garo kamuoliais vertėsi viršum vandens, ir 
ji be perstogės mosikavo rankomis, tarsi norėdama jį nustverti ir 
nusitempti su savimi į gelmes. 

— A-a-a-a-a! — sustugo jis dar garsiau, kai pagaliau pasiekė 
krantą. Vienu šuoliu iššokęs iš kajako, jis leidosi bėgti kiek įka- 
bindamas, rankoje gniauždamas meškerę, o geltonai balkšvas 
skeletas, vis dar apipainiotas valo, trinksėdamas ir kaukšėdamas 
vilkosi jam iš paskos. Jis šokinėjo per uolas, bet ji neatsiliko. Jis 
dūmė per įšalusią tundrą, bet ji neatstojo nei per žingsnį. Jis pa- 
sileido bėgte per mėsą, išdėliotą džiovinti, traiškydamas ją savo 
odiniais muklukais apautomis kojomis. 

Vilkdamasi paskui jį, Moteris Giltinė pastvėrė kelias sušalusias 
žuvis ir ėmė žiaumoti: juk taip ilgai nieko burnoje nebuvo turėjusi! 


Galų gale pribėgęs prie savo ledinės trobelės, žvejys paknopstom 


nėrė vidun, keturiomis nurepečkojo į tolimiausią kampą ir liko 
gulėti tamsoje, sunkiai šnopuodamas ir aimanuodamas, o širdis 
daužėsi it būgnas — didžiulis ir galingas būgnas. Ak, pagaliau jis 
saugus, taip, saugus, ačiū Dievams, ačiū Varnui ir gausingajai 
Sednai, taip, pagaliau... jis... saugus. 

Įsivaizduokit, kaip jis persigando, kai po kurio laiko įžiebė 
banginio taukų lempelę ir tada viduje vėl išvydo ją — it suversta 
kaulų krūva gulėjo ji ant snieginės aslos: kulnas užmestas ant 
peties, kelis įstrigęs tarp šonkaulių, pėda užkliuvusi už alkūnės... 
Paskui jis nė pats nebūtų galėjęs paaiškinti, kas nutiko: galbūt 
spingsulės šviesa sušvelnino jos bruožus, o gal jis tiesiog buvo 
vienišas?.. Tačiau širdyje jam pamažu įsižiebė švelnumo kibirkš- 
tėlė, jis lėtai ištiesė pajuodusias nuo suodžių rankas ir tyliai kažką 
murmėdamas, lyg motina, ramindama kūdikį, ėmėsi painioti ją 
iš apsivijusio meškerės valo. 

— Na va, na va, — pirmiausia jis išnarpliojo kojų pirštus, paskui 
čiurnas. — Na va, na va... 

Jis triūsė ilgai, iki pat išnaktų, kol išpainiojo valą ir sutvarkė 
Moters Giltinės kaulus, kad būtų kaip žmogaus. Tada susuko ją 
į kailius, kad sušiltų. 

Paskui iš po odinio rankovės atvarto išsitraukė titnagą ir nurėžęs 
sau žiupsnį plaukų, įkūrė kaitresnę ugnį. Trindamas taukais savo 
brangiąją medinę meškerę ir vyniodamas gyslinį valą, jis protar- 
piais dėbčiojo į ją. O ji tyliai kiūtojo susukta į kailius, nedrįsdama 
pratarti nė žodžio, — bijodama, kad jis neišvilktų jos laukan ir 
nenumestų nuo uolų, galutinai sulaužydamas kaulus. 

Galiausiai žvejys ėmė knapsėti nosimi, palindo po odiniais 
apklotais ir netrukus užmigo. Ir kaip kartais būna žmogui bc- 
miegant — iš po blakstienų ištrykšta ašarėlė; kas žino, koks sapnas 
ją išspaudžia, bet greičiausiai jis turėtų būti sklidinas liūdesio ir 
ilgesio. Taip nutiko ir šįkart. 

Moteris Giltinė išvydo ugnies šviesoje blykčiojančią ašarą ir 
staiga pasijuto be galo ištroškusi. Taukšėdama ir barškėdama kau- 
lais, ji prisislinko prie miegančio vyro ir priglaudė burną prie tos 
ašaros. Toji mažytė ašarėlė buvo nelyginant upė — ji gėrė, gėrė ir 
gėrė tol, kol numalšino savo daugybės metų troškulį. 


"Tada ji atsigulė greta jo, ištiesė ranką ir išėmė miegančio vyro 
širdį — galingąjį būgną. Atsisėdusi ji pradėjo iš abiejų pusių jį 
mušti: bum-bum! Bum-bum! 

Tebemušdama būgną, ji ėmė giedoti: 

— Kūno, kūno, kūno! Kūno, kūno, kūno! 

Jai begiedant, jos kaulai pamažu ėmė trauktis kūnu. Ji išgiedojo 
sau plaukus, žvitrias akis ir dailias putlias rankas. Išgiedojo sau 
tarpą tarp kojų ir ilgas dideles krūtis, kuriomis galima apgaubti 
ir sušildyti, ir viską, ko tiktai reikia moteriai. 

Baigusi ji ir toliau giesme nuvilko miegančiam vyrui drabužius 
ir pati įsirangė greta į jo guolį. Visu kūnu spausdamasi prie jo, ji 
grąžino į vietą širdį — galingąjį būgną, ir po tos nakties jiedu taip 
ir pabudo drauge, apsiviję vienas apie kitą, susipynę rankomis 
ir kojomis — tik dabar jau susieti kitokiu, palaimingu ir tvirtu 
ryšiu. 

Žmonės jau nebepamena, dėl ko ji pirmiau buvo pakliuvusi 
į bėdą. Jie sako, kad ji paskui iškeliavo drauge su žveju, ir juos 
sočiai maitino tie padarai, kuriuos ji gerai pažino, gyvendama 
po vandeniu. Žmonės sako, neva tai tiesa, o daugiau jie nieko ir 


nežino. 


"—————————————— 


Mirtis meilės namuose 


Nesugebėjimas ištverti susidūrimo su Moterim Giltine ir išpainioti 
jos iš raizgų — štai kas sužlugdo ne vieną meilės ryšį. Mylėdamas 
žmogus privalo būti ne tiktai stiprus, bet ir išmintingas. Stiprybės 
šaltinis — dvasia, o išminties — bendravimas su Moterim Giltine. 

Kaip matome iš šios istorijos, norėdamas visą gyvenimą būti 
sotus, žmogus privalo ištverti susidūrimą su Gyvybės/Mirties/ 
Gyvybės prigimtimi ir užmegzti su ja santykius. Tuomet mums 
jau nebereikės apgraibomis gaudyti visokiausių fantazijų — būsime 
pakankamai išmintingi, kad suprastume, jog tikriems ilgalaikiams 


santykiams susidaryti būtinos ir mirtys, ir nepaprasti gimimai. 
Susidūrę su Moterim Giltine mes patiriame, kad aistra nėra toks 
dalykas, kurį galima „gauti“ iš išorės; veikiau ji periodiškai randasi 
dvasioje ir išsiveržia į paviršių. Moteris Giltinė mums akivaizdžiai 
parodo, kad tiktai bendras gyvenimas, kartu įveikiant visus paki- 
limus ir nuosmukius, visas pradžias ir pabaigas, sukuria su niekuo 
nesulyginamą prieraišumą bei meilę. 

Ši legenda — tai vykusi šiuolaikinės meilės problemų metafora, 
vaizdžiai atskleidžianti baimę, kurią mums kelia Gyvybės/Mirties/ 
Gyvybės prigimtis, o ypač jos Mirties aspektas. Vakarų kultūra 
tol visokiausiomis dogmomis ir doktrinomis dangstė pirmapradę 
Mirties prigimtį, kol atskyrė ją nuo antrosios jos pusės — Gyvybės. 
Mus klaidingai išmokė įsisąmoninti tiktai vieną paties svarbiausio 
ir esmingiausio laukinės gamtos aspekto nuolaužą. Mums įteigė, 
kad po mirties visuomet ateina dar daugiau mirčių. Bet juk pa- 
prasčiausiai taip nėra: mirtis visuomet nešioja įsčiose naują gyvybę, 
net ir tada, jeigu iš jos beliko tiktai kaulų krūva. 

Užuot laikę Mirties ir Gyvybės archetipus nesutaikomomis 
priešybėmis, mes turime išmokti suvokti juos drauge — kaip kairę 
ir dešinę tos pačios idėjos puses. Taip, tiesa, kad ta pati meilė iš- 
gyvena ne vieną pabaigą. Vis dėlto kažkur giliai, subtiliuose tos 
nepaprastos būtybės, kurią sukuria du vienas kitą mylintys žmo- 
nės, kloduose plaka gyva širdis. Kai vienas širdies skilvelis ištuštėja, 
antrasis prisipildo. Vienąkart iškvėpus, įkvepiama iš naujo. 

Jei žmonės mano, kad Gyvybės/Mirties/Gyvybės jėgas išsemia 
mirtis, po kurios jau nieko nebėra, nenuostabu, kad daugelis jų 
bijo įsipareigoti. Juos gąsdina galimybė patirti bent vieną pabai- 
gą. Jie neįstengia pereiti iš verandos į vidinius namo kambarius. 
Jic tirta iš siaubo nujausdami, kad ten, meilės namų viduje, prie 
pusryčių stalo sėdi Ponia Mirtis ir barbena pirštais, lankstydama 
bei dėliodama pirštines. Priešais ją guli sąrašas: vienoje pusėje 
suregistruota, kas gyvena, o kitoje — kas miršta. Ji ketina užbaigti 
apyskaitą. Mat jos tikslas — palaikyti pusiausvyrą. 

Daugumoje šiuolaikinių visuomenių archetipinė Gyvybės/ 


Mirties/Gyvybės jėga yra suvokiama perdėm iškreiptai. Dau- 


gelis žmonių nė iš tolo nebesupranta, kad Ponia Mirtis įkūnija 
esminę kūrybos proceso prielaidą. Tik jos maloningo rūpesčio 
dėka gyvybė gali atsinaujinti. Įvairių tautų folklore moteriškieji 
mirties personažai turi gausybę šiurpą keliančių bruožų: ji vaikš- 
to su dalgiu ir „šienauja“ nieko neįtariančius nekaltus žmonės, 
ji bučiuoja savo aukas ir išeina, palikusi po savęs lavonus, arba 
skandina žmones ir paskui kaukia naktimis. 

Tačiau yra kultūrų, kaip antai indų bei majų, iki šiol išsau- 
gojusių mokymus apie gyvybės ir mirties ratą: jose Ponia Mirtis 
švelniai apglėbia mirštančiuosius, palengvindama jų kančias ir 
suteikdama paguodą. Curanderisma sakoma, kad būtent ji pasu- 
ka kūdikį motinos įsčiose galvute į priekį, kad jis galėtų gimti. 
Dar ji vedžioja pribuvėjos rankas, atveria pieno latakus motinos 
krūtyse, taip pat guodžia ir ramina raudančius vienumoje. Tie, 
kas žino visą jos ciklą, tikrai neims jos juodinti ar šmeižti — jie 
gerbia ir vertina jos malones bei pamokas. 

Archetipiniu požiūriu, Gyvybės/Mirties/Gyvybės prigimtis 
yra vienas iš pagrindinių instinktyviosios prigimties komponentų. 
Pasaulio mituose ir folklore ją įkūnija Dama del Muerte — Ponia 
Mirtis, Coatlicue, Helė, Berchta, Kuan Jin, Baba Jaga, Baltoji 
Dama, Gailestingoji Nuodytoja arba trejetas senių, kurias senovės 
graikai vadino Grajomis. Pasakose ir sakmėse knibždėte knibžda 
šių archajiškosios Deivės kūrėjos įvaizdžio liekanų*: nuo debesies 
karieta keliaujančios Banshee iki paupyje raudančios La Llorona; 
nuo juodojo angelo, sparno galiuku glostančio žmones ir taip su- 
keliančio jiems ekstazę, iki paslaptingos žaltvykslės, pranešančios 
apie artėjančią mirtį. 

Teisingai suvokti tikrąją Gyvybės/Mirties/Gyvybės prigimtį 
mums gerokai kliudo mūsų pačių mirties baimė. Jos kaustomi, mes 
nebeįstengiame judėti šių prigimtinių ciklų ritmu. Bet juk šios 
jėgos mums „nieko nedaro“; tai ne vagys, besikėsinantys atimti 
iš mūsų tai, kas brangiausia, ir ne koks nutrūktgalvis vairuotojas, 
į šipulius sudaužantis viską, ką turime. 

Ne, juk Gyvybės/Mirties/Gyvybės jėgos — tai mūsų pačių 
prigimties dalis, glaudžiai susijusi su ta vidine galia, kuri moka 


Gyvybės ir Mirties šokio žingsnius. Ją sudaro mūsų aspektai, nu- 
jaučiantys, kada ir kas gali ir turi gimti, o kada — mirti. Tai puiki 
mokytoja, jei tik sugebėtume prisitaikyti prie jos tempo. Štai 
kaip apie atsidavimą gyvenimą ir mirtį valdančioms jėgoms rašo 


Rosario Castellanos, meksikietis poetas mistikas: 


..„dadme la muerte gue me falta... 


„duok man mirtį, kurios man reikia... 


Poetai puikiai suvokia, jog be mirties niekas neturėtų vertės. 
Jei ne mirtis, neturėtume ko rnokytis, be jos nebūtų tamsos, 
kurioje švyti deimantai. Pašvęstieji, inicijuotieji Ponios Mirties 
nebijo, tačiau visuomenė dažnai skatina nustumti Moterį Giltinę 
nuo uolų — ir ne vien todėl, kad ji kelia baimę, bet ir dėl to, kad 
perprasti jos pamokoms reikia labai daug laiko. Bedvasis pasaulis 
reikalauja judėti greitai, sparčiai, be skrupulų ir kuo skubiau surasti 
tą vienintelį šviesulį, kuris, kaip tikimės, įsižiebs tuojau pat ir degs 
per amžius. Deja, stebuklas, kurio siekiame, nenutinka akimirks- 
niu, reikia laiko — tiek jam surasti, tiek ir įkvėpti gyvybės. 

Šiuolaikines amžinos meilės mechanizmo paieškas galima pa- 
lyginti su bandymais atrasti amžinąjį variklį. Tad ar verta stebėtis, 
kad mėginantys mylėti žmonės išgyvena sumaištį ir kančias: pa- 
našiai kaip pasakoje „Raudonos kurpaitės“ jie šoka beprotišką, 
pamišėlių šokį ir niekaip negali liautis pašėlusiai trypę, nors 
šokdami it viesulas pralekia pro viską, ką giliai širdyje labiausiai 
brangina. 

Vis dėlto yra ir kitas, geresnis būdas, atsižvelgiantis ir į žmo- 
giškas silpnybes, baimes bei keistenybės. Ir, kaip dažniausiai būna 
judant individualizacijos ciklais, dauguma iš mūsų jį aptinka vi- 


siškai atsitiktinai. 


Pradiniai meilės etapai 
Netikėtai surastas lobis 


Visose pasakose esama tarsi savotiškų veidrodžių, atspindinčių 
mus supančios visuomenės negalias arba sveikatą. Esama jose ir 
mitinių temų, kurios tarsi nusako etapus, kaip išlaikyti pusiausvyrą 
tiek vidiniame, tiek ir išoriniame pasaulyje. 

Nors šią legendą galima interpretuoti ir kaip individualios 
dvasinės raidos atspindį, man regis, naudingiausia būtų ją suvokti 
kaip septynių užduočių grandinę, kurias atlikdama, viena siela 
mokosi giliai ir nuoširdžiai mylėti kitą. Pirmoji užduotis — įžvelgti 
kitame žmoguje slypintį dvasinį lobį, nors iš pradžių gal nė pats 
nesupranti, ką aptikęs. Toliau daugumoje meilės santykių prasi- 
deda gaudynės ir slėpynės, kai abudu išgyvena daug įvairiausių 
vilčių ir baimių. Paskui ateina laikas narplioti ir pažinti daugelį 
su meilės ryšiu susijusių Gyvybės/Mirties/Gyvybės aspektų bei 
ugdyti sieloje šiai užduočiai atlikti būtiną gailestingumą. Tada 
jau seka pasitikėjimo ir atsipalaidavimo etapas, kuomet kito aki- 
vaizdoje drįstame ilsėtis, pasitikėdami jo gera valia, o dar vėliau 
ateina metas dalintis ateities lūkesčiais bei praeities nusivylimais, 
gydant senas surandėjusias meilės žaizdas. Tuomet jau širdies dėka 
giedame naują gyvenimą, o paskiausiai laukia absoliutus kūnų ir 
sielų susiliejimas. 

Pirmąją užduotį — netikėtai surastą lobį, galima aptikti dešim- 
tyse viso pasaulio tautų pasakų, vaizduojančių kokios nors van- 
denų būtybės sugavimą. Kai pasakoje šitai nutinka, galime būti 
tikri, kad netrukus prasidės smarki kova tarp žemiškojo pasaulio 
gyventojų ir to, kas gyvena ar yra prievarta nugrūsta į požemius. 
Ir šioje istorijoje žvejys sugauna didesnį laimikį, negu tikėjosi. 
„Oho, kokia didžiulė žuvis!“ — džiūgauja jis, gręždamasis paimti 
tinklo. 

Jis dar nežino sugavęs patį baisiausių lobį, kokį tik galima įsi- 
vaizduoti, neįtaria traukiąs paviršiun tokį laimikį, su kuriuo kol kas 
tikrai neįstengs susidoroti. Neįsivaizduoja turėsiąs su ta pagautąja 


būtybe sutarti, o tam teks pasitelkti ir išbandyti visas savo jėgas 


ir sugebėjimus. O užvis blogiausia yra tai, kad jis nė pats nežino, 
kad nežino. Būtent tokie iš pradžių būna visi įsimylėjėliai — akli 
kaip kurmiai. 

Nieko geresnio nesugebantys neišmanėliai dažnai linkę į meilę 
žiūrėti taip pat, kaip Žvejas į savo laimikį: „Ak, tikiuosi, kad šįkart 
pagausiu didžiulę žuvį, kurios man ilgam užteks, būsiu sotus, 
linksmas ir smagus, ji palengvins man gyvenimą, o grįžęs namo 
galėsiu prieš visus ja girtis ir didžiuotis!“ 

Naiviam ir išbadėjusiam žvejui taip galvoti — visiškai natū- 
ralu. Jauniems, nepatyrusiems, alkaniems bei sužeistiems rūpi 
tiktai surasti ir gauti svarbiausiąjį dalyką, kuris jiems atrodo pats 
vertingiausias trofėjus. Po teisybei, visiški geltonsnapiai dar nė 
patys nežino, ko jiems reikia, alkanieji nori maisto, o sužeistieji 
ar įskaudintieji —to, kas palengvintų jų kančias. Bet visiems jiems 
teks lobis, kuris netikėtai tiesiog nukris ant galvos. 

Naivuolis, atsidūręs didžiųjų dvasinių jėgų akivaizdoje, kaip 
šiuo atveju — Gyvybės/Mirties/Gyvybės įsikūnijimo, gali būti 
tikras, kad ant kabliuko ras kur kas daugiau, nei tikėjosi sugauti. 
Kaip dažnai mes bergždžiai viliamės per meilės ryšį, darbą ar 
pinigus prisikasti iki prigimties gelmių ir pasisemti iš jų peno, 
kurio mums ilgam užtektų. Daugiau mums visai nesinori nieko 
daryti. Tiesą sakant, pasitaiko atvejų, kai mums norisi maitintis 
visiškai nieko neveikiant. Aišku, mes žinome, kad iš tikrųjų nieko 
vertingo šitaip negausime. Bet vis tiek norisi. 

Drybsoti nieko neveikiant ir tiktai svajojant apie tobulą mei- 
lę — lengviausia. Tai lyg narkozė, iš kurios galima ir nepabusti, 
nebent sugebėtume iš visų jėgų įsikibti į ką nors vertinga, net jei 
kol kas dar nė patys nežinome, kas tai. Naiviųjų ir įskaudintųjų 
laukia didžiulis dvasios stebuklas: net ir būdami abejingi, nepa- 
garbūs, neišmanėliai ir netikėliai, net ir patys to nenorėdami, 
nesijausdami nei nusipelnę, nei pasirengę, jūs vis vien staiga tie- 
siai sau po nosimi aptiksite lobį. O tuomet jau teks atlikti rimtą 
dvasinį darbą: nepražiopsoti to, kas išniro priešais, atpažinti, jog 
tai lobis, nepaisant keisto ar neįprasto pavidalo, ir gerai pagalvoti, 


ką daryti toliau. 


Archetipinė žvejo motyvo simbolika panaši į medžiotojo: abu 
jie, be kita ko, įkūnija tą psichologinį žmonių tipą, kurie trokšta 
atrasti ir pažinti, siekia susiliedami su instinktyviąja prigimtimi 
pamaitinti savąjį Aš. Pasakose, kaip ir gyvenime, žvejys ir medžio- 
tojas gali trim būdais pradėti savo paieškas: sakraliniu, niekšišku 
arba nemokšišku. Kiek galime spręsti iš sakmės apie Moterį Gil- 
tinę, žvejys čia yra truputį nemokša. Aišku, jis ne niekšas, tačiau 
jokių sakralinių kvalifikacijų ar tikslų jis taip pat neturi. 

Kartais ir įsimylėjėliai lygiai taip užmezga meilės santykius. 
Galbūt pradžioje jie tenori tiktai patirti šiokį tokį jaudulį arba 
ieško antidepresanto pavadinimu „padėk man prastumti naktį“. 
Tačiau patys to nesuvokdami, jie nejučiom įsiveržia į tą savo pačių 
bei kito Žmogaus dvasios dalį, kurioje gyvena Moteris Giltinė. Ir 
nors jų ego trokšta tik pasismaginti, Moteriai Giltinei ši dvasinė 
teritorija yra šventoji žemė. Užmetę kabliuką šituose vandenyse, 
galime būti tikri, kad ji tikrai užkibs. 

Žvejys mano, kad pasigaus maisto pilvui pasotinti, o iš tiesų 
traukia paviršiun ištisą gaivališką moters prigimtį, pamirštąją 
Gyvybės/Mirties/Gyvybės prigimtį. Jos pražiopsoti neįmanoma, 
nes Valdovė Mirtis pasirodo kaskart, kai prasideda naujas gyve- 
nimas. O kai šitaip nutinka, tegu tik akimirką, žmonės kaipmat 
atkreipia dėmesį ir sustingsta iš baimės. 

Sakmės pradžioje, kur vaizduojama, kaip moters skeletas 
guli vandenyno gelmėse, Moteris Giltinė gerokai primena Sed- 
ną* — Gyvybės/Mirties/Gyvybės įsikūnijimą inuitų mitologijoje. 
Sedna — tai galinga luoša Deivė kūrėja, gyvenanti požeminiame 
inuitų pasaulyje. Sednos tėvas išmetė ją iš savo kajako už tai, kad 
ji, skirtingai nei kitos nuolankios genties merginos, jam nepa- 
kluso ir pabėgo su vyru — šunimi. Panašiai kaip tėvas iš pasakos 
„Berankė mergelė“, Sednos tėvas irgi nukirto jai rankas. Jos pirštai 
bei riešai nugrimzdo į jūrą ir virto žuvimis, ruoniais bei kitais 
jūros gyvūnais, kurie nuo tada yra inuitų maistas. 

Likusi Sednos kūno dalis irgi atsidūrė vandenyno dugne. Ten 
ji pavirto skeletu su nepaprastai ilgais plaukais. Inuitai turi tokį 
ritualą: šamanai, prisirišę diržu prie kranto, plaukia pas ją į jūros 


gelmes, nešini maisto auka, kad apmaldytų piktąjį jos vyrą šunį, 
kuris ją sergsti. Tuomet šamanai šukuoja jos ilguosius plaukus ir 
giedajai giesmę, prašydami pagydyti kokio nors žemės žmogaus 
sielą arba kūną, nes ji esanti didžioji angakok — būrėja. Ji — tai 
didieji šiaurės vartai į Gyvybę ir Mirtį. 

Moterį Giltinę, kuri irgi ištisą amžinybę pragulėjo po vandeniu, 
taip pat galima įsivaizduoti kaip neišnaudotą arblogai naudotą mo- 
teriškąją Gyvybės/Mirties/Gyvybės jėgą. Atgimusi ar prisikėlusi 
iš naujo, ji kreipia intuityviąsias bei emocines galias gyvybiniams 
gimčių ir pabaigų, gedėjimo ir švenčių ciklams užbaigti. Ji geba 
įžvelgti daiktų esmę. Ji gali pasakyti, kada kokiai nors vietai, da- 
lykui, veiksmui, grupei ar santykiams ateina metas mirti. Lygiai 
tokia pat dovana — išskirtinis psichologinis jautrumas — laukia to, 
kas ištrauks ją į sąmonės paviršių, ką nors pamildamas. 

Bet kuri moteris ar vyras kiekviena savo esybės dalele purtosi 
suvokimo, kad tam tikra kiekvieno meilės ryšio dalis turi atitekti 
Mirčiai. Mes dedamės galį mylėti taip, kad nežlugtų nei mūsų 
turėtos iliuzijos apie meilę, nei lėkšti ir paviršutiniški lūkesčiai, 
nei tokie brangūs mums sentimentalūs momentai, — kad visa tai 
išliktų ir kartotųsi amžinai. Bet juk meilėje viskas subyra ir su- 
taršoma į gabalėlius — absoliučiai viskas. Mūsų ego nenori, kad 
taip būtų. Tačiau taip turi būti, o gilia, laukine prigimtim pasi- 
žymintį žmogų būtent tai ir traukia. 

Kas gi miršta? Miršta iliuzijos, lūkesčiai, godulys turėti viską 
iš karto, troškimas, kad visa kas amžinai būtų gražu ir neprilygs- 
tama, — visa tai miršta. Kadangi meilė visuomet verčia nusileisti 
į prigimtines Mirties gelmes, todėl akivaizdu, kad tam ryžtis rei- 
kia stiprios valios ir nemenkų dvasinių jėgų. Juk apsispręsdamas 
mylėti, žmogus ryžtasi prikelti Moters Giltinės esmę su visais jos 
mokymais. 

Žvejys mūsų sakmėje ne iškart suvokia savo laimikio prigimtį. 
Iš pradžių visiems taip būna. Žvejojant pasąmonės vandenyse, 
nelengva susigaudyti, ką iš tiesų darai. Būdamas nepatyręs nė 
nenutuoki, kad tose gelmėse slypi Mirties prigimtis. O kai jau su- 
pranti, su kuo susidūrei, pirmas impulsyvus troškimas būna blokšti 


ją atgal. Mes daromės panašūs į tuos mitinius tėvus, kurie savo 
laukines nepaklusnias dukteris išmeta iš kajako tiesiai į jūrą. 

Mums ne pirmiena, kad daugelis emocinių ryšių išgyvena 
krizę, kai pereinama iš lūkesčių fazės prie realaus suvokimo, kas 
gi užkibo mums ant kabliuko. Taip nutinka ir motinai, kai jos 
mažyliui sueina pusantrų metukų, ir tėvams, kai jų vaikai pasiekia 
paauglystės amžių, ir draugams, ir meilužiams — tiek susiėjusiems 
visam gyvenimui, tiek ir trumpam laikui. Pasibaigus pirmajam 
romantiškam įsimylėjimui, ryšys, kuris užsimezgė taip puikiai, 
staiga ima strigti, buksuoti, o kartais ir visai pakrinka. Tuomet, 
užuot toliau kliovusis fantazijomis, prasideda kur kas rimtesnis, 
atsakingesnis santykių etapas, reikalaujantis visos mūsų išminties 
bei įgudimo. 

Vandenyno gelmėse slypinti Moteris Giltinė įkūnija sustingusią 
instinktyviojo gyvenimo formą, mokančią kurti tiek Gyvenimą, 
tiek Mirtį. Jei įsimylėjėliai atkakliai siekia vien tik begalinių 
linksmybių, nuolatinių malonumų ir kitokių sekinančios įtam- 
pos formų, jei visą laiką nori patirti audringą Donner und Blitz, 
žaibų ir perkūnijos, sklidiną seksą arba tik amžinai mėgautis išvis 
neįdėdami jokių pastangų, — tai Gyvybės/Mirties/Gyvybės pri- 
gimtis lekia stačia galva nuo uolos ir vėl nuskęsta jūroje. 

Vengdami į meilės santykius įsileisti visus gyvybės ir mirties 
ciklus, mes išplėšiame Moters Giltinės prigimtį iš jos dvasinės 
priebėgos ir nuskandiname jūroje. Tuomet mūsų meilės ryšys 
išsikelia privalomą tikslą: „Linksminkimės ir smaginkimės, kad 
tik nebūtų liūdna!“ — ir mes bandome bet kokia kaina laikytis 
šios programos. Tuo tarpu tokios sąjungos dvasia pasmerkta gulėti 
dugne, niekam nereikalinga ir bejausmė. 

Moterį Giltinę visuomet numeta nuo skardžio ir tie įsimylėjė- 
liai, iš kurių vienas arba abu nepajėgia jos pakęsti ar suprasti. Ją 
numetame nuo uolos, iki galo nesuvokdami transformacijų ciklų 
reikšmės: kada kas nors turi mirti, užleisdamas vietą kitam. Jei du 
žmonės nepajėgūs ištverti šių Gyvybės/Mirties/Gyvybės procesų, 
tuomet ir jųdviejų meilė netrunka ilgiau, nei reikia hormonų 
sukeltiems poreikiams patenkinti. 


Numetus šią slėpiningąją prigimtį nuo uolos, įsimylėjusi mote- 
ris bei dvasinės vyro jėgos visuomet sunyksta, kol virsta tikrosios 
meilės bei gyvybinių syvų netekusiais griaučiais. Kadangi mo- 
teris paprastai labai domisi biologiniais ir emociniais ciklais, tai 
ir mirties bei gyvybės ciklai yra jos dėmesio centre. O kadangi 
jokia nauja gyvybė niekada neatsiranda, prieš tai nenumarinus 
ko nors seno, tai ir meilužiai, mėginantys savo santykius amžinai 
išlaikyti kibirkščiuojančių dvasios viršūnių lygyje, bus priversti 
diena iš dienos gyventi sąjungoje, kuri vis labiau stingsta ir staba- 
rėja. Troškimas priversti meilę gyvuoti tiktai pačiais gražiausiais 
pavidalais dažniausiai galutinai ją numarina. 

Žvejo užduotis dabar — ištverti Ponios Mirties pasirodymą, jos 
apkabinimą, jos gyvybės ir mirties ciklus. Skirtingai nuo pasakų, 
kuriose iš vandenų ištraukta būtybė vėl paleidžiama į laisvę ir iš 
dėkingumo sutinka išpildyti žvejo norą, Ponia Mirtis nesiruošia 
vėl grįžti į jūrą ar maloningai pildyti kokių nors norų. Ji išnyra į 
paviršių, norite jūs to ar ne, nes be jos neįmanoma iš tiesų pažinti 
gyvenimo, vadinasi, neįmanoma nei tikra ištikimybė, nei meilė 
ar atsidavimas. Meilė reikalauja aukų. Reikalauja drąsos. Ir, kaip 
dar pamatysime, ji reikalauja, kad nueitume ilgą kelią. 

Man vis iš naujo tenka stebėti abiejų lyčių įsimylėjėlius, pati- 
riančius vis tą patį. Paprastai viskas prasideda tada, kai du žmonės 
išeina šokti, norėdami pasižiūrėti, ar kartais nepamils vienas kito. 
Staiga atsitiktinai jie užkabina Moterį Giltinę. Tuomet jų santykiai 
ima sekti, kažko stokoti, nuslysta į entropiją. Neretai nuslūgsta 
skaudi seksualinių santykių saldybė, arba vienas kuris netikėtai 
pastebi neišvaizdžią, atstumiančią antrojo pusę ir ima galvoti, kad 
tas kitas — anaiptol jau ne toks geidžiamas „trofėjus“, — o tada štai 
ir išnyra į paviršių plika kaukolė geltonais dantimis. 

Atrodo, koks siaubas! O juk tai — kaip tik tas metas, kai atsi- 
randa reali galimybė pademonstruoti narsą ir pažinti meilę. Juk 
mylėti — tai būti kartu. Tai reiškia iš fantazijų pasaulio persikelti 
į tokį pasaulį, kuriame įmanomas patvarus ir tikras meilės ryšys — 
akis į akį, kaulai prie kaulų. Mylėti — tai pasilikti, kai kiekviena 


tavo ląstelė šaukte šaukia: bėk! 


Tiktai išmokę susitaikyti su Gyvybės/Mirties/ Gyvybės pri- 
gimtimi, suvokti ją kaip nepertraukiamą visumą, kaip naktį, 
jungiančią dvi dienas, ir kaip būtent tą jėgą, kuri sukuria meilę 
visam gyvenimui, įsimylėjėliai jau pajėgia įsileisti į savo santykius 
Moterį Giltinę. Tuomet jie abu sustiprėja, abu pradeda geriau 
suprasti tuos du pasaulius, kuriuose gyvena: žemiškąjį ir dvasios 
pasaulį. 

Per daugiau nei dvidešimt savo praktikos metų aš iki valiai 
prisižiūrėjau ir vyrų, ir moterų, kurie, išsitiesę ant mano kušetės, 
su palaimingu virpuliu prisipažindavo: „Aš čia sutikau vieną tokį 
žmogų... Ne, tai nutiko visai netyčia, aš nieko neieškojau, gyvenau 
sau, ir tiek, bet staiga — še tai tau! Ėmiau ir sutikau Jį / Ją... Ką 
man dabar daryti?“ Bet toliau puoselėdami savo santykius, jie vis 
labiau gūžiasi, nerimauja ir dreba. Gal tai rūpestis dėl mylimojo? 
Ne. Jie baiminasi, nes jaučia iš savo aistros bangų pamažu kylančią 
pliką kaukolę. Ai! Ką jiems dabar daryti? 

Sakau, kad tai stebuklingas metas. Bet tai juos menkai teguo- 
džia. Sakau, kad netrukus išvysime stebuklą. Jie nelabai linkę 
tuo patikėti. Įkalbinėju juos laikytis, ir jiems tai vargais negalais 
pavyksta. Man, kaip analitikei, dar nesuskubus nė perspėti, jų 
meilės valtelė ima irtis it pašėlusi, vis greičiau ir greičiau. Ji visu 
smarkumu trenkiasi į krantą ir, akimirksniu iššokę, jie jau lekia 
kaip akis išdegę, o aš, analitikė, bėgu greta, stengdamasi neatsilikti 
ir įterpti kokį žodelį...Tuo tarpu — spėkite, kas? — bumbsėdama 
ir tarškėdama seka mums iš paskos. 

Daugeliui žmonių, pirmąsyk išvydus Moterį Giltinę, kyla 
vienintelis impulsyvus noras: bėgti kaip vėjas, nesustojant ir kuo 
toliau. Beje, tas bėgimas — irgi proceso dalis. Tai visai žmogiška, 


tik nepabėkite per toli ir visiems laikams. 


Gaudynės ir slėpynės 
Mirties prigimtis turi keistą įprotį — pasirodyti meilės reikaluose 
būtent tada, kai jaučiamės visiškai užkariavę savo mylimąjį, ne- 


lyginant kokią „didelę žuvį“. Būtent tada, klaikiai visus pergąs- 


dindama, iš bangų ir išnyra Gyvybės/Mirties/Gyvybės prigimtis. 
Štai tada prasideda daugybė įvairiausių spėlionių, kodėl abi šalys 
negali, nenori ir neturi mylėti taip, kaip „reikia“. Tuomet bandoma 
pasislėpti, prasmegti skradžiai žemę. Tai bandymas išnykti, tapti 
nematomam. Nematomam savo mylimojo? Ne. Nematomam 
Moters Giltinės. Štai dėl ko vyksta visos tos gaudynės ir slėpynės. 
Bet, kaip įsitikinsime, slėptis nėra kur. 

Racionalioji dvasia tikisi iš gelmių ištraukti gerą laimikį, bet 
pagavusi patiria tokį sukrėtimą, kad vos pajėgia ištverti. Įsi- 
mylėjėliams atrodo, kad juos kažkas vejasi. Kartais jie mano, 
kad persekiojantysis — jų antra pusė, nors iš tiesų — tai Moteris 
Giltinė. Iš pradžių, dar tik mokydamiesi mylėti iš tikrųjų, mes 
dėl daug ko klystame. Manome, kad partneris mus persekioja, 
nors iš tiesų būtent mūsų mėginimas susisieti ypatingais ryšiais 
su kitu žmogumi yra tas kabliukas, užkabinantis Moterį Giltinę, 
kuri nuo tada jau nebegali nuo mūsų atsiplėšti. Gimstant meilei, 
Gyvybės/Mirties/Gyvybės jėga visuomet iškyla į paviršių. Tai 
neišvengiama. 

Taigi matome žvejį ir Moterį Giltinę, neišpainiojamai susiri- 
šusius vieną su kitu. Barškėdama ir tarškėdama paskui persigan- 
dusį žvejį, ji pradeda pamažu atgyti: pajunta alkį ir ryja sušalusią 
žuvį. Paskui, dar labiau atgijusi, ji malšins troškulį gerdama žvejo 
ašarą. 

Šį keistą reiškinį galima stebėti beveik visuose meilės reikaluo- 
se: kuo greičiau jis bėga, tuo smarkiau ji vejasi. Kai vienas kuris 
iš meilužių mėgina pasprukti nuo meilės, jųdviejų santykiai para- 
doksaliu būdu prisipildo naujos gyvybės. Bet kuo labiau ji atgyja, 
tuo labiau baidosi žvejys. O kuo greičiau jis bėga, tuo labiau ji 
atgyja. Matome vieną iš pagrindinių gyvenimo tragikomedijų. 

Vienas panašioje padėtyje atsidūręs žmogus susapnavo sutikęs 
mylimąją, kurios švelnus kūnas atsivėrė priešais jį nelyginant 
spintelė. Viduje jis išvydo blizgančius, pulsuojančius embrio- 
nus, lentynose sudėliotus durklus, nuo kurių varvėjo kraujas, ir 
maišus, prikimštus ankstyvųjų pavasarinių žalumynų. Šis sapnas 
apstulbino sapnavusįjį ir privertė gerokai susimąstyti: jis juk išvydo 
Gvvybės/Mirties/Gyvybės prigimtį. 


Šitaip atskleidę, kas slypi Moters Giltinės viduje, meilės mok- 
slus einantys pradinukai čiumpa savo meškerės ir kiek įkabinda- 
mi pasileidžia laukais, stengdamiesi pabėgti nuo jos kuo toliau. 
Moteris Giltinė — didinga ir paslaptinga, svaiginanti ir magiška. 
Dvasine prasme ji aprėpia viską — nuo vieno horizonto iki kito, 
nuo dangaus iki požemio. Jos tiek daug, kad neapkabinsi. Ir vis 
dėlto nenuostabu, kad žmonės siekia ją apkabinti. Tai, kas tave 
gąsdina, gali ir sustiprinti, ir pagydyti. 

Šiuo gaudynių ir slėpynių etapu įsimylėjėliai paprastai mėgina 
racionaliai pagrįsti ir pateisinti savo baimę, kurią junta, susidūrę 
su Gyvybės/Mirties/ Gyvybės ciklais meilėje. Jie aiškina: „Man 
geriau pavyktų su kitu/kita“ arba „Nenoriu prarasti savo (įrašy- 
kite) 


matyti nei savo, nei svetimų žaizdų“, arba „Aš dar nepasirengęs“, 


“, arba „Nenoriu keisti savo gyvenimo“, arba „Nenoriu 


arba „Nenoriu keistis, kol tiksliai nežinau, kaip po to jausiuosi/ 
atrodysiu“. 

Šiuo metu mintys maišosi ir painiojasi, žmogus desperatiškai 
ieško, kur pasislėpti, o širdis daužosi ne tiek dėl to, kad myli ir 
esi mylimas, o veikiau iš gyvuliškos baimės. Ai! — pakliuvau į 
Ponios Mirties spąstus! Koks siaubas — akis į akį susidūriau su 
Gyvybės/Mirties/Gyvybės jėgomis! Ai-ai! 

Daugelis klaidingai mano sprunkantys nuo santykių su my- 
limuoju. Bet taip nėra. Jie bėga ne nuo meilės, ne nuo jos ke- 
liamų reikalavimų ar spaudimo. Jie tiesiog mėgina pabėgti nuo 
paslaptingos Gyvybės/Mirties/ Gyvybės jėgos. Psichologai skelbia 
diagnozę: intymumo ir įsipareigojimų baimė. Bet tai — tik simp- 
tomai, o tikroji priežastis slypi giliau: tai — netikėjimas ir nepasi- 
tikėjimas. Tie, kurie visą gyvenimą bėga, iš tikrųjų bijo gyventi 
pagal laukinės, integralios prigimties ciklus. 

Taigi Moteris Giltinė vejasi vyrą į krantą, kerta liniją, ski- 
riančią pasąmonės vandenis nuo tvirtos sgmonės žemės. Sąmonė 
pagaliau aiškiai suvokia, kokį laimikį sugavusi, ir desperatiškai 
bando pabėgti. Gyvenime mes nuolat taip darome. Kai kas nors 
grėsminga pakelia galvą, iš pradžių nekreipiame dėmesio ir trau- 
kiame toliau, manydami, jog tai — kokia nors vertybė. Taip, tai 


tikrai lobis, bet ne toks, kaip mes tikėjomės. Šios vertybės mes, 
nelaimei, esame išmokyti bijoti. Todėl bandome nuo jos pabėgti 
arba sviedžiame atgal, arba mėginame ją kaip nors pagražinti, 
paversti kitokia. Deja, nieko iš to neišeina! Galiausiai mums vis 
tiek teks pabučiuoti raganą. 

Lygiai tas pats nutinka ir meilėje. Mes visi ieškome gražuolių, 
bet turime susidurti su baidykle. Bandome nustumti Moterį Gil- 
tinę šalin, bet ji nepasiduoda. Leidžiamės bėgti. Ji vejasi. Ji — tai 
toji puiki mokytoja, kurios tvirtinome iešką. „Ai, ne, tik ne ji- 
nai!“ — klykiame iš siaubo, ją pamatę. Norime kitos mokytojos. 
Deja, niekur nedingsime — visiems teks išmokti jos pamokas. 

Ne veltui sakoma: kai mokinys pasirengęs, mokytojas pats 
ateina. Šiuo atveju tai reiškia, kad vidinė mokytoja išnyra tada, 
kai pasirengusi mūsų siela, o ne ego. Ji atsiliepia būtent į sielos 
šauksmą; ir dėkui Dievui, nes ego niekuomet nebus pasirengęs. 
Jei šios mokytojos atėjimas priklausytų vien tik nuo ego norų 
ir nusiteikimo, mes niekuomet jos taip ir nesulauktume. Mūsų 
laimei, siela išsako savo troškimus savarankiškai, nepriklausomai 
nuo tolydžio besikeičiančios ego nuomonės bei ketinimų. 

Kai meilėje viskas ima pintis ir kelti nerimą, mes baimina- 
mės, kad mūsų tarpusavio santykiams ateina galas; bet taip nėra. 
Kadangi tai archetipinė situacija, o Moteris Giltinė čia atlieka 
Lemties vaidmenį, tai herojus privalo lėkti tolyn kaip akis išdegęs, 
o Moteris Giltinė privalo sekti jam iš paskos; meilės kurso moki- 
nukas privalo it triušis urvelin nerti slėptis į savo namelio landą ir 
sunkiai dvėsuodamas kiūtoti kamputyje, tardamasis esąs saugus. 
O Moteris Giltinė privalo sekti paskui jį į jo saugiąją priebėgą. 
Jis privalo ją išnarplioti, ir t. t. 

Šiuolaikiniams įsimylėjėliams „asmeninės erdvės“ idėja yra 
nelyginant tas žvejo snieginis namelis, kuriame jis tikisi saugiai 
pasislėpti. Kartais ši baimė susidurti su mirties prigimtimi darosi 
panaši į žeminantį išsisukinėjimą, kuomet stengiantis išsaugoti 
tiktai maloniąsias meilės romano puses bandoma išvengti reikalų 
su Moterim Giltine. Žinoma, iš to nieko neišeina. 

Tiems įsimylėjėliams, kurie panašiai išsisukinėti nebando, toks 
partnerio elgesvs kelia didžiulį nerimą, nos jie patys nori sutikti 


Moterį Giltinę. Jie atkakliai mokėsi, stiprino savo dvasią, mėgino 
nugalėti baimę. Ir štai, kai jie jau ketina pagaliau išnarplioti šią 
paslaptį, kai vienas kuris iš jų jau tiesia ranką mušti širdies būgno 
ir giesme pradėti naują gyvenimą drauge, antrasis rėkia: „Dar ne, 
dar ne!“ arba „Ne, niekuomet!“ 

Yra didžiulis skirtumas tarp vienatvės bei atsinaujinimo po- 
reikio ir bandymų slapstantis „asmeninėje erdvėje“ išsisukti nuo 
neišvengiamo bendravimo su Moterim Giltine. Tačiau būtent 
toks bendravimas, apimantis mainus su Gyvybės/Mirties/Gyvybės 
prigimtimi ir jos pripažinimą, yra tolesnis žingsnis, jei norime 
iš tiesų išmokti mylėti. Tas, kas ryžtasi šiam bendravimui, iš- 
moksta amžinojo meilės meno. O tas, kas pabūgsta, — ne. Kito 
kelio nėra.“ 

Kurį laiką dar galima suprasti ir pateisinti visokius „Aš dar 
nepasirengęs“ ir „Duok man daugiau laiko“, jei tai netrunka per 
ilgai. Reikalas tas, kad niekas niekada nebūna „visiškai pasirengęs“ 
ir joks „tinkamas laikas“ niekad neateina. Kaip ir visuomet, kai 
tenka leistis į pasąmonės gelmes, galime tik palinkėti sau sėkmės, 
giliai įkvėpti ir nerti į bedugnę. Jei būtų kitaip, mums nereikėtų 
tokių žodžių, kaip herojus, herojė ir drąsa. 

Pažinti Gyvybės/Mirties/Gyvybės prigimtį — tai darbas, kurį 
vis vien teks atlikti. O jei atidėliosime, Moteris Giltinė nugrims 
atgal į gelmes, kad paskui vis iš naujo iškiltų ir imtų mus persekio- 
ti. Toks jos uždavinys. O mūsų uždavinys — mokytis. Jei norime 
išmokti mylėti, tai niekur nuo to nepabėgsime. Ją apglėbti — tai 
mūsų darbas. Tai išmėginimas, kurio neįveikę, nieko nepakeisi- 
me. Ir nepajusime tikro pasitenkinimo ir pasididžiavimo savimi 
jausmo. Nesunku mėgautis malonumais. O iš tikrųjų pamilti gali 
tik herojus, gebantis susidoroti su savo baime. 

Esu tikra, kad daugybė žmonių pasiekia šį „gaudynių ir slėpy- 
nių“ etapą. Deja, ne vienam tenka tai patirti vis iš naujo — daug 
kartų. Jų landa į urvelį jau nagais ir keliais nuzulinta. O tas, kam 
rūpi ištiesų pamilti, seka žvejo pavyzdžiu:stengiasi įžiebti liepsną 
ir jos šviesoje įsižiūrėti Gyvybės/Mirties/Gyvybės prigimčiai į 
veidą. Ir — ar ne stebuklas! — jo baimę pamažu keičia pasitikėjimas 
ir nuostaba. 


Išpainioti skeletą 


[ 


Sakmėje apie Moterį Giltinę figūruoja ir „jaunikio išbandymo“ 
tema. Šiuo išbandymu įsimylėjėliai privalo įrodyti turį rimtų ke- 
tinimų bci pakankamas kvalifikacijas: paprastai tenka pademons- 
truoti turint cojones arba ovarios, kurių dėka įstengiama akis į akį 
susitikti su kokia nors galinga bei grėsminga jėga... Nors čia mes 
tą jėgą vadiname Gyvybės/Mirties/Gyvybės prigimtimi, kam 
nors gal labiau patiktų įvardyti ją kaip tam tikrą Aš dalį arba kaip 
Meilės dvasią, dar kitiems tai būtų Dievas arba Gracia, energijos 
dvasia ar dar kuris nors iš daugybės galimų pavadinimų. 

Išpainiodamas susiraizgiusius Moters Giltinės kaulus, žvejys 
demonstruoja savo gerus ketinimus, sugebėjimus ir stiprėjantį 
ryšį su ja. Žiūrėdamas į tuos be tvarkos suvirtusius kaulus, jis 
sugeba pastebėti kažin kokį paslaptingą švytėjimą, nors nė pats 
nesupranta, kas tai. Jis juk ką tik be kvapo, aimanuodamas bėgo 
nuo jos, o dabar jam norisi ją paliesti. Jau vien jos buvimas ša- 
lia kažkaip sugraudina jam širdį. Kai suvoksime, kokia didžiulė 
Gyvybės/Mirties/ Gyvybės prigimties dvasinė vienatvė, tos pri- 
gimties, kuri tolydžio be jokios kaltės stumiama šalin, — tuomet 
gal ir mes pajusime jai gailestį dėl tokios nelemtos dalios. 

Jeigu mes kuriame meilę, tai, nepaisydami visų dvejonių ir 
baimių, ryžtamės išlaisvinti Mirties prigimties kaulus. Mums 
norisi pažiūrėti, kaip visa tai atrodys sykiu. Smalsu paliesti 
tai, kas mumyse ir kituose negražu", subjaurota. Tai gudrus 
mūsų Aš sumanytas išbandymas. Dar aiškiau tai atsiskleidžia 
pasakose, kur grožis pasirodo bjauriu pavidalu tam, kad išmėgintų 
veikėjo būdą. 

Antai pasakoje „Deimantai, rubinai ir perlai“ geraširdė, bet 
skriaudžiama podukra pasemia pakeleivei vandens iš šulinio troš- 
kuliui numalšinti, ir atsidėkodama ši padaro taip, kad mergaitei 
kalbant iš burnos kristų deimantai, rubinai ir perlai. Tai sužinojusi, 
pamotėliepia savo tinginėms dukterims stoti prie to paties šulinio 
ir laukti turtingos keliautojos. Bet šįsyk ateina tik suvargusi elge- 


ta. Jai paprašius šlakelio vandens, pikčiurnos pamotės dukterys 


išdidžiai atsisako paduoti. Už tai pakeleivė padaro taip, kad nuo 
tol joms iš burnų dribtų gyvatės, rupūžės ir driežai. 

Pasakose, kaip ir psichikos gelmėse, galioja toks pat teisingu- 
mas: už nuskriaustiesiems bei pažemintiesiems parodytą gerumą 
dosniai apdovanojama, o už atsisakymą daryti gera tam, kas 
nėra patrauklus, tenka skaudžiai nukentėti. Tas pat būna ir su 
didžiaisiais jausmais, pavyzdžiui, meile. Mes apdovanojami, kai 
įstengiame perveikti patys save ir prisiliesti prie to, kas negražu. 
O jeigu tai, kas negražu, paniekiname — pasijuntame atskirti nuo 
tikrojo gyvenimo ir liekame „ant ledo“. 

Daugeliui maloniau puoselėti aukštas, subtilias mintis ir lies- 
tis prie teigiamų, nuskaidrinančių dalykų, nei kišti rankas prie 
visokios bjaurasties, gelbėti ją ir padėti. Negana to, kaip aiškiai 
rodo pasaka, itin lengva atstumti negražius dalykus ir dargi jaus- 
tis teisiam. Būtent tokia meilės problema iškyla bendraujant su 
Moterim Giltine. 

Kas gi yra tie negražūs dalykai? Mus graužiantis slaptas troš- 
kimas bet kokia kaina būti mylimiems yra negražus. Negražu 
piktnaudžiauti meile ir nebemylėti. Bjauru būti neištikimam ir 
išduoti, koktus yra egoizmas ir savimyla. Mūsų dvasinės ydos, 
silpnybės ir kvailumas bei infantiliški fantazavimai — visa tai 
yra nemalonu ir negražu. O mūsų kultūra laiko negražia dar ir 
Gyvybės/Mirties/ Gyvybės prigimtį, kuri gimdo, numarina, iš- 
nešioja ir gimdo iš naujo. 

Išpainioti Moters Giltinės griaučius reiškia suprasti šią fun- 
damentalią klaidą ir ją atitaisyti. Išpainioti jos griaučius — tai su- 
vokti, jog meilė nėra vien žvakių mirgėjimas ir visa ko augimas. 
Išlaisvinti Moterį Giltinę — tai įžvelgti atgimimo tamsoje slypint 
ne vien baimę, o ir viltį. Tai rasti balzamo senoms žaizdoms. Tai 
pakeisti savo požiūrį ir gyvenimo būdą, kad jie atspindėtų sveiką, 
o ne paliegusią dvasią. 

Mylėdami mes prisiliečiame prie pirmapradės ir anaiptol ne 
patrauklios kaulinės moters, išnarpliojame ir patys sau išsiaiškina- 
me šios prigimties prasmę, atkuriame jos tvarką, kad ji vėl galėtų 


gyventi. Negana vien ištraukti į paviršių tai, kas slypi pasąmonės 


gelmėse, ar net atsitiktinai parsitempti tai namo. Turime liautis 
jos bijoję ir ją niekinę, antraip užkirsime kelią meilės raidai. 

Išpainiodami Moterį Giltinę, panaikiname užkeikimą — tą 
amžinos mirties ir visiško išnykimo baimę. Archetipine prasme, 
ką nors išpainiojant, reikia nusileisti į gelmes, pereiti labirintą ir 
patekti į požeminį pasaulį arba į tokią vietą, kur visa kas atsisklei- 
džia nauju kampu. Tenka įveikti procesą, kuris iš pradžių atrodo 
kaip neišpainiojama raizgalynė, bet iš tiesų įkūnija esminio atsi- 
naujinimo modelį. Pasakose atleisti veržiantį diržą, atrišti mazgą, 
atpalaiduoti, atpainioti — vadinasi, perprasti tai, kas anksčiau mums 
buvo nesuvokiama, išsiaiškinti, kam tai skirta ir kaip naudojama, 
ir tapti panašiam į išminčių ar žiniuonį. 

Išpainiojęs susiraizgiusius Moters Giltinės griaučius, žvejys 
įgyja „praktinių“ žinių apie Gyvybės ir Mirties pavidalų sąrangą. 
Skeletas — puikus Gyvybės/Mirties/Gyvybės prigimties simbo- 
lis. Tai ir dvasinis įvaizdis, sudarytas iš daugybės didelių ir mažų 
keistos formos lazdelių ir mazgelių, kurie visi tarpusavyje dar- 
niai ir glaudžiai susiję. Pasisukus vienam kauliukui, sukasi ir kiti, 
nors tas judesys tebūtų ir vos juntamas. Lygiai taip sutvarkyti ir 
Gyvybės/Mirties/Gyvybės ciklai. Pajudėjus Gyvybei, atitinkamai 
pajuda ir Mirties kaulai, o pasijudinus Mirčiai, pradeda suktis ir 
Gyvybės kaulai. 

Beje, jeigu bent mažiausias kauliukas yra ne savo vietoje, jei 
jis lūžęs, deformuotas, išniręs, — nukenčia visa struktūra. Lygiai 
tas pats nutinka, kuomet savyje arba tarpusavio santykiuose už- 
gniaužiame Gyvybės/Mirties/ Gyvybės prigimtį. Mūsų gyvenimas 
tuomet šlubuoja, stringa, šokčioja arba bijo pajudėti. Pažeidus šias 
struktūras bei ciklus, visuomet pažeidžiamas libido. Tuomet ne- 
įmanoma mylėti. Mes tarsi bejėgiai griaučiai gulime po vandeniu, 
stumdomi ir tampomi povanderinių srovių. 

Išpainiodami šią prigimtį, pažįstame jos sudėtines dalis, ju- 
desius, įpročius. Taip pat perprantame gyvybės ir mirties ciklus, 
įsidėmime juos, pamatome jų visumą, tą ištisinį organizmą, kurį 
jie sudaro, — lygiai tokia vieninga sistema yra ir skeletas. 

Baimė — pernelyg menka dingstis išsisukti nuo tokio darbo. 
Visi mes bijome. Nieko čia naujo. Baimė — natūrali gyvo žmogaus 


palydovė. Varnas inuitų tikėjimuose yra gudrus triksteris. Vienas 
iš bjauresnių jo bruožų — begalinis godumas. Jam prie širdies tik 
malonumai, jis kaip įmanydamas vengia bet kokios rizikos ar ne- 
aiškumų bei su tuo susijusios baimės. Jis toks pat atsargus, kaip ir 
godus. Jei ko nors negali akimirksniu gauti, jis nerizikuoja. O jei 
mato, kad pavyks, —stveria nedvejodamas. Jam patinka blizgančios 
kriauklės, sidabriniai karoliai, nesibaigiančios vaišės, paskalos ir 
šilta nakvynė ant dūmtraukio krašto. 

Būsimasis meilužis gali pasirodyti panašus į Varną, trokštantį 
tik „garantuotos sėkmės“. Lygiai kaip ir Varnas, ego bijo, kad 
aistra išseks, ir stengiasi padaryti taip, kad nei vaišės, nei šiluma, 
nei diena, nei malonumai niekada nesibaigtų. Tiek ego, tiek ir 
Varnas griebiasi klastos, bet paprastai tesugeba tik pats sau pa- 
kenkti, nes apleidęs sielą, nebetenka ir galios. 

Ego baiminasi, kad įsileidę į savo gyvenimą Gyvybės/Mirties/ 
Gyvybės prigimtį, mes niekuomet daugiau nebebūsime laimingi. 
Tik kažin, ar jau tokie be galo laimingi buvome lig šiol? Ne. Bet 
neišvystytas ego labai primityvus, kaip apleistas vaikas, be to, dar 
ir nelabai laimingas; veikiau tai vaikas, nuolatos tykantis, kur čia 
didžiausias kąsnis, minkščiausia lova, gražiausias meilužis. 

Dvasios gyvenimą nuo vien tiktai ego valdomo gyvenimo 
skiria trys dalykai. Tai gebėjimas įžvelgti ir atrasti naujus kelius, 
atkaklumas eiti erškėčiuotu taku ir kantrybė ilgai mokytis tikros 
ir gilios meilės. Tuo tarpu ego kaip įmanydamas vengia mokytis 
naujų dalykų. Kantrybė irgi nepriklauso prie jo stiprybių. At- 
kaklumas puoselėjant santykius — toli gražu ne Varno sritis. Taigi 
mūsų meilės jausmo kitam žmogui šaltinis — laukinė siela, o ne 
nuolatos besimainantis ego. 

Tam, kad išpainiotum skeleto kaulus, kad suvoktum Ponios 
Mirties svarbą ir kad pajėgtum likti su ja, reikia „laukinės kan- 
trybės“, Adrienne Rich" žodžiais tariant. Suklystume manydami, 
kad tokiam uždaviniui atlikti reikia raumeningo galiūno. Anaip- 
tol. Tam reikia širdies, kuri norėtų vis iš naujo numirti ir gimti, 
numirti ir gimti. 

Painiojant Moterį Giltinę iš raizgų, paaiškėja, kokia ji sena —se- 
nesnė, nei mes galime suvokti. Juk tai ji, Ponia Mirtis, matuoja 


energiją bei atstumą, sveria ir lygina laiką bei libido, gretina 
dvasią bei išlikimą. Visa tai ilgai stebėjusi ir tyrusi, po to gerai 
apsvarsčiusi, ji kiekvienu atveju sprendžia: įžiebti tiktai kibirkštėlę 
ar viską niokojančią liepsną, tik šiek tiek prigesinti, apkasti ar visai 
užgniaužti. Ji žino, ko reikia. Ir žino, kada tam ateina metas. 

Kol ją išpainiojame, mes taip pat įgyjame sugebėjimą nujaus- 
ti, kas bus toliau, geriau suvokiame, kaip tarpusavyje siejasi visi 
dvasiniai prigimties aspektai ir koks galėtų būti mūsų vaidmuo. 
Ją išpainioti — tai išmokti aiškiai suvokti save ir kitus. Tai su- 
tvirtinti mūsų gebėjimą ramiai ir kuo palankiausiai sekti fazes, 
projektus, nėštumo bei inkubacijos laikotarpius, gimimus bei 
transformacijas. 

Taigi šiuo atžvilgiu net ir anksčiau niekuo ypatingu nepasi- 
žymėjęs meilužis, kuriam tenka ilgiau stebėti Moterį Giltinę ir 
sudėlioti jos kaulus, po to padaro didelę pažangą meilės reikaluose. 
Išmokęs pažinti Gyvybės/Mirties/Gyvybės ciklus, žmogus jau gali 
nujausti meilės santykių pakilimus ir atoslūgius: po nuosmukio 
ateinantį augimą bei po klestėjimo prasidedantį nykimą. 

Žmogus, išnarpliojęs Moters Giltinės kaulus, žino, kas yra 
kantrybė, ir moka laukti. Tuštuma, stoka jo negąsdina, o gausybė 
neišmuša iš vėžių. Ankstesnius jo reikalavimus viską gauti iškart, 
„tą pačią minutę“, pamažu keičia subtilesni poreikiai: pažinti visus 
meilės veidus ir aspektus, pamatyti, kaip tarpusavyje dera skirtingi 
meilės santykių ciklai. Jis nebijo turėti reikalų su kitokiu — nuo- 
žmiu, nepažįstamu, atstumiančiu — grožiu. O visa tai išmokęs ir 
patyręs, jis tampa pačiu tikriausiu laukiniu meilužiu. 

Kaipgi Žmogui viso to išmokti? Ar tai apskritai įmanoma? 
Užmegzkite tiesioginį dialogą su Gyvybės/Mirties/Gyvybės pri- 
gimtimi, klausydamiesi vidinio balso, kuris nėra ego. Mokykitės, 
užduodami Gyvybės/Mirties/ Gyvybės prigimčiai tiesius ir atvirus 
klausimus apie meilę ir apie tai, kaip mylėti, ir klausykitės, ką ji 
atsakys. Kartu mes mokomės nesileisti išmušami iš vėžių įkyraus 
balso kažkur viduje, be perstogės tvirtinančio: „Tai kvaila... Aš 
viską prasimanau!“ Turime nekreipti dėmesio į tą balsą ir klausytis, 


kas girdėti už jo. Turime įsiklausyti į patarimus, kuriuos išgirsime: 


jie artina mus prie tikslesnio supratimo, pasiaukojamos meilės ir 
aiškesnio dvasios vaizdo. 

Būtų naudinga kasdien atlikti savotišką meditacinę praktiką, vis 
iš naujo narpliojant Gyvybės/Mirties/Gyvybės prigimtį. Žvejys, 
kad būtų lengviau, narpliodamas tyliai niūniuoja sau po nosimi. 
Toks niūniavimas padeda nuolat atminti, ką darai, ir lengviau 
išpainioti Moterį Giltinę. Mes nežinome, ką jis ten niūniuoja, 
galime tik spėlioti. Kai patys imsimės šio darbo, gerai būtų toly- 
džio progiesmiu kartoti ką nors panašaus, kaip antai: „Kam man 
šiandieną paskirti daugiau mirties, kad galėčiau sukurti daugiau 
gyvybės? Ką aš žinau turint mirti, bet nenoriu to leisti? Ką turiu 
numarinti savy, kad galėčiau mylėti? Kokio negražumo bijausi? 
Kuo man šiandieną naudinga negražumo galia? Kas šiandien turi 
mirti? Kam derėtų gyventi? Kam aš bijau leisti gimti? O jei ne 
dabar, tai kada?“ 

Jei giedosime šią sąmonės giesmę tol, kol pajusime deginančią 
tiesą, tai Žiupsnį liepsnos galėsime sviesti į savo dvasios tamsybes, 
kad patys pamatytume, ką darome; ką iš tikrųjų darome, o ne ką 
vaizduojamės darą. Šitaip mes išpainiosime savo jausmus ir pra- 
dėsime suprasti, kodėl meilę ir gyvenimą reikia pajusti kaulais. 

Rengiantis susitikimui su Moterimi Giltine, nereikia vaidinti 
„herojaus Saulės“, nereikia nei stoti į ginkluotą kovą, nei rizikuoti 
gyvybe, leidžiantis į džiungles. Pakanka tik norėti ją išpainioti. 
Ši galia pažinti Gyvybės/Mirties/Gyvybės prigimtį laukia tų įsi- 
mylėjėlių, kurie nugalės savyje impulsą vien tiktai bėgti ir slėptis, 
ir sugebės žengti toliau. 

Senovės žmonės, siekę atskleisti šią gyvybės ir mirties paslaptį, 
vadino ją neįkainojamu perlu, neprilygstama brangenybe. Laiky- 
dami rankoje šias paslaptingas gijas ir mokėdami jas atmazgyti, 
įgyjame galingą žinojimą: pažįstame Likimą ir Laiką, kiekvienam 
skirtą tarpsnį, sužinome, kad viskas turi būti savo laiku, išmoks- 
tame riedėti nuo kalno ir čiuožti lyguma. Nėra nieko labiau tau- 
sojančio, puoselėjančio ir stiprinančio meilę, nei tokia išmintis. 

Štai kas laukia įsimylėjėlio, kuris prisės prie ugnies drauge su 


Moterim Giltine ir žiūrėdamas į ją leis širdyje skleistis švelnumo 


daigui. Štai kas laukia to, kas prisilies prie jos bjaurumo ir švelniai, 
rūpestingai išpainios jos Gyvybės/Mirties/ Gyvybės prigimtį. 


Patiklus miegas 


Šiame santykių etape įsimylėjėlis grįžta į nekaltumo būseną; tai 
tokia būsena, kai jausmų gaivališkumas tebekelia jam baimingą 
pagarbą, kai jis kupinas norų, vilčių ir svajonių. Nekaltumas — 
anaiptol ne tas pats, kas naivumas. Ten, iš kur aš kilusi, nuo seno 
sakoma: „Neišmanymas — kai nieko nežinai, bet nori gero. O 
nekaltumas — kai viską žinai, bet vis tiek nori gero“. 

Trumpai apžvelkime, kur mes dabar atsidūrėme. Žvejys-me- 
džiotojas iškėlė į paviršių Gyvybės/Mirties/Gyvybės prigimtį. 
Tuomet, nepriklausomai nuo jo valios, ji ėmė jį persekioti. Tačiau 
jis įsidrąsino stoti su ja akis į akį; išvydęs ją tokią apnarpliotą, 
pajuto jai gailestį ir drįso paliesti. Visa tai — žingsniai, vedantys į 
artimą bendravimą su ja, į pasikeitimą, į meilę. 

Nors miego metafora gali reikšti nesąmoningą dvasios būseną, 
čia ji simbolizuoja kūrybą ir atsinaujinimą. Miegas — tai atgimi- 
mo simbolis. Kosmogoniniuose mituose sielos miega, kol vyksta 
tam tikros trukmės transformacija, nes miegas mus atkuria ir 


atnaujina. 


Taip, taip, nužudė jis nekaltą miegą, 
Kuris pagydo širdyje žaizdas, 

Kurs vakare, kada diena numiršta 

Ir rūpesčių surizgęs kamuolys 
Išsivynioja, — prakaitą vargų 
Nuplauna, mūsų prigimtį gaivina 

Ir peni ją gyvenimo puotoj." 


Jeigu pažinotumėte patį žiauriausią, labiausiai surambėjusį ir 
negailestingą niekšą pasaulyje ir jei jums pasitaikytų pamatyti jį 


* Šekspyras. Makbetas. — Raštai 2, Vilnius: Valstybinė grožinės literatūros 
leidykla, 1961, 371—372 (vertė Aleksys Churginas). 


miegantį arba ką tik pabudusį —akimirką išvystumėte tame žmo- 
guje tyrą kūdikio sielą, skaisčią ir nekaltą. Miegas grąžina mus 
atgal į kūdikystę, jis perkuria mus iš naujo. Sapne mes išverčiami 
į kitą pusę ir sudurstomi iš naujo, tarsi ką tik gimę. 

Į šią tyros išminties būseną tegalima patekti nusimetus cinizmo, 
globėjiškos paniekos kaukę ir iš naujo įžengus į tą susižavėjimo 
ir nuostabos būseną, kurios išraišką įmanoma išvysti tiktai mažų 
vaikų ir žilagalvių senelių veiduose. Tai žiūrėjimas išmintingos ir 
mylinčios dvasios akimis, o ne primušto šuns, užpjudyto žvėries, 
nuosavo pilvo vergo, pikto ir sužeisto žmogaus žvilgsniu. Nekal- 
tybės būsena mums grąžinama miegant. Nelaimei, ryte pabudę 
daugelis nubloškiame ją podraug su antklode. O verčiau būtų šią 
jautrią mielą būtybę pasiimti su savimi ir sušildyti užantyje. | 

„Nors pirmąsyk mėginant sugrįžti į šią būseną jums tektų 
nusigremžti ištisus metų metais kurptų pažiūrų, dešimtmečiais 
nirtulingai ręstų apsauginių sienų klodus, bet sykį į ją sugrįžus, 
daugiau jau niekuomet nebereikės jos ieškoti ir karštligiškai raustis 
aplink. Beje, grįžimas į jautrią nekaltybės būseną panašesnis ne į 
fizinį darbą, pavyzdžiui, kai tenka iš vienos vietos į kitą pernešti 
krūvą plytų, o į susikaupimą: tereikia tik pakankamai ilgai ir ra- 
miai laukti, kol toji dvasia jus suras. Ne veltui sakoma, kad jeigu 
tu ko nors ieškai, tai tavęs irgi ieško; vadinasi, jeigu tyliai ramiai 
gulėsite arba sėdėsite, tai ji jus tikrai susiras. Juk ji seniai seniai 
jūsų laukė. O kai ji pasirodys, nebėkite šalin. Atsipalaiduokite ir 
palaukite, kas bus toliau. 

Būtent taip reikia artintis prie Mirties prigimties: ne klastingai 
ir gudriai, o atvira ir patiklia širdimi. Žodis „nekaltybė“ neretai 
vartojamas turint omenyje neišmanymą ar tiesiog kvailumą. Ta- 
čiau šio žodžio šaknys daugelyje kalbų siejamos su negalėjimu 
pakenkti ar užgauti. Antai ispaniškai inocente sakoma apie žmogų, 
kuris stengiasi nesužeisti kito, bet kuris pats gali išsigydyti bet 
kokią žaizdą ar skriaudą, padarytą jam. 

La inocente dažnai vadina ir curandera, gydytoją žolininkę, pa- 
dedančią kitiems išsigydyti žaizdas ir blogybes. Nekaltas žmogus 


yra toks, kuris geba aiškiai matyti reikalo esmę ir prireikus — ati- 


taisyti, kas negerai. Štai kokia galinga jėga slypi už nekaltybės. 
Tai ne tiktai vengimas kenkti sau ir kitiems, bet ir sugebėjimas 
užlopyti pakenktas vietas ir iš naujo atkurti save (ir kitus). Pa- 
mąstykite apie tai. Kokia palaima visiems meilės ciklams! 

Ši nekalto žvejo miego metafora sakmėje rodo, kad jis jau tiek 
pasikliauja Gyvybės/Mirties/Gyvybės prigimtimi, jog net drįsta 
jos akivaizdoje ilsėtis ir atgauti jėgas. Jis žengia į tarpinę būseną, 
po kurios pasieks dar gilesnį pažinimą ir didesnę dvasinę bran- 
dą. Patekę į tokią būseną, įsimylėjėliai atsiduoda savo vidinėms 
jėgoms, apdovanotoms tikėjimu ir pasitikėjimu bei didžiule ne- 
kaltybės galia. Įsimylėjėlis tiki, jog šioje dvasios miego būsenoje 
jo siela sėkmingai nuveiks visus savo darbus ir viskas bus taip, kaip 
reikia. Tai išminčiaus, o ne bailaus nenuoramos miegas. 

Beje, atsargumas irgi gali būti dvejopas: tikras ir reikalingas, 
kai artinasi pavojus, ir visiškai bergždžias, kylantis tik dėl anksčiau 
patirto skausmo. Pastarasis verčia tiek vyrus, tiek moteris dėtis 
išdidžiais ir abejingais, nors jiems iš tiesų norisi parodyti šilumą ir 
švelnumą. Tie, kurie nuolatos baiminasi, kad kas nors jiems „užsės 
ant sprando“ ar „įvilios į spąstus“, arba kurie tolydžio rėksmingai 
skelbiasi norintys „būti laisvi“, — tai žmonės, leidžiantys auksui 
slysti stačiai jiems pro pirštus. 

Esu girdėjusi ne vieno vyro pareiškimus, esą jis turįs „gerą 
moterį“, kuri įsimylėjusi jį, o jis — ją, bet jis tiesiog niekaip ne- 
galįs „atsipalaiduoti“ tiek, kad pats suvoktų, ar iš tiesų ją myli. 
Lūžio taškas tokiam žmogui būtų pasiryžimas mylėti „nepaisant“: 
nepaisant savo kančių, nervingumo, nepaisant anksčiau patirto 
skausmo ar nežinomybės baimės. 

Kartais jokie žodžiai neįstengia mūsų padrąsinti. Reikia šokti, ir 
tiek. Žmogaus gyvenime turi ateiti laikas, kai jam tenka pasikliauti 
meile, kur jinai jį benuvestų; kai jis labiau bijosi įstrigti kokioje 
nors išdžiūvusios dvasinės upės vagoje, nei leistis į turtingą, bet 
nežinomą šalį. Kai gyvenime viskas kontroliuojama, dažniausiai 
nebelieka ką kontroliuoti, — nebelieka pačios gyvybės. 

Šioje nekaltybės būsenoje žvejo siela sugrįžta į vaikystę: mie- 


gant užsitraukia visi randai, ir žmogus nebepamena, kas jis buvo 


vakar ar dar anksčiau. Miegant nebereikia kovoti dėl vietos po 
saule ar dėl geresnio kąsnio. Sapne Žmogus atsinaujina. 

Vyrų dvasioje egzistuoja tokia būtybė — nesužeistas vyras: jis 
tiki gėriu, neabejoja gyvenimo teisingumu, yra ne tik išmintin- 
gas, bet ir nebijo mirti. Gal kam atrodo, kad tai — kario natūra, 
bet anaiptol. Tai žmogaus dvasia, ir dargi labai jauna, kuri, nepai- 
sydama visų kančių, žaizdų ir praradimų, vis tiek myli, kadangi 
pati sugeba išsigydyti ir išsilaižyti žaizdas. 

Moterys galėtų paliudyti mačiusios šią būtybę, nors vyras 
pats sąmoningai jos nesuvokia. Šios jaunos dvasios gebėjimas 
sutelkti gydomąsias jėgas savo psichinei sveikatai grąžinti yra 
tiesiog pribloškiantis. Nepasakytum, jog jis tiki, kad mylimoji 
jo neįskaudins. Veikiau jis kliaujasi tuo, kad bet kokią žaizdą ga- 
lima išsigydyti ir kad seną gyvenimą visuomet keičia naujas. Jis 
tiki, kad visa kas gyvenime turi gilesnę prasmę, net ir iš pažiūros 
niekingos smulkmenos gali būti reikšmingos, kad viskas mūsų 
gyvenime gali būti energijos šaltinis: tiek bjaurūs, nedailūs, tiek 
ir smagūs, kilnūs dalykai. 

Dar turime pridurti, jog tuomet, kai vyriškis darosi vis lais- 
vesnis ir vis labiau priartėja prie Moters Giltinės, jo mylimoji 
kartais patiria vis didesnę baimę ir turi pati imtis darbo: painioti 
ir stebėti, grimzti į nekaltybėn grąžinantį miegą ir mokytis pa- 
sikliauti Gyvybės/Mirties/Gyvybės prigimtimi. O tada, kai abu 
pereis šią iniciaciją, jiedu drauge sukaups tokią galią, jog įstengs 
užgydyti bet kokią žaizdą, ištverti bet kokį skausmą. 

Kartais žmogus nedrįsta „užmigti“ kito akivaizdoje: bijosi su- 
grįžti į dvasinę nekaltumo būseną arba įtaria, kad kitas asmuo gali 
tuo piktnaudžiauti. Šitaip įtarinėdami kitus visais įmanomais kės- 
lais, tokie žmonės paprasčiausiai nepasitiki savimi. Tačiau tikrasis 
jų nepasitikėjimo objektas — ne mylimasis, o Gyvybės/Mirties/ 
Gyvybės prigimtis, su kuria jie dar neatsiskaitė. O pasikliauti 
reikėtų būtent šia Mirties prigimtimi. Kaip ir miegant, pirminis 
Gyvybės/Mirties/Gyvybės prigimties pavidalas yra nuostabiai pa- 
prastas: tai tiesiog malonus iškvėpimas (galas) ir įkvėpimas (pra- 
džia). Vienintelis dalykas, kuriuo mums reikia tikėti, yra toks: po 
kiekvienos pabaigos bus ir kita pradžia. 


Kaip tai padaryti? Jei pasiseks, mes tiesiog pavargę atsipa- 
laiduosime ir pasiduosime šio tikėjimo traukai. Sunkesnis bū- 
das — prisiversti ryžtis kuo nors pasitikėti, sąmoningai išmetant 
iš galvos visokias išlygas, visus „jeigu“ ir „nebent“ Šiaip ar taip, 
vargu ar verta laukti, kada pasijusime tokie stiprūs, kad įsteng- 
tume pasitikėti, — nes tokia diena niekados neateis. Tad imkim 
ir išbandykim vieną galimybę: kad tai, ko kultūra mus mokė 
apie Gyvybės/Mirties/Gyvybės prigimtį, yra klaidinga, o mūsų 
instinktai neklysta. 

Tam, kad meilė klestėtų, mylimieji turi tikėti, jog visa, kas 
bebūtų, atneš pokyčių. Tiek vyrai, tiek moterys turi leistis į tą 
miego būseną, grąžinančią mums išmintingą nekaltybę, kuriančią 
ir atkuriančią, kaip jai ir priklauso, giliausius Gyvybės/Mirties/ 


Gyvybės patyrimo klodus. 


Ašaros lašas 


Miegančiam žvejui akies kamputyje ištrykšta ašaros lašas. Moteris 
Giltinė pastebi tą ašarą, pajunta troškulį ir nerangiai nuropoja prie 
jo atsigerti iš akies. Įdomu, svarstome mes, ką gi jis sapnavo, kad 
net ašara ištryško? 

Ašaros turi kūrybinės galios. Mituose byrančios ašaros lemia 
daugelio dalykų atsiradimą bei nuoširdžias sąjungas. Žiniuonių 
magijoje ašaros — tai jungtis, sutvirtinanti pradinių elementų 
tvarką, sujungianti idėjas, suartinanti sielas. Stebuklinėse pasa- 
kose krintančios ašaros nuveja plėšikus arba atveria kelią upėms, 
šlakstomos — iššaukia dvasias, liejamos ant kūno —užgydo žaizdas 
ir grąžina regėjimą, o paliestos — lemia naujos gyvybės pradžią. 

Žmogui, kuris jau tiek toli pažengęs bendraudamas su 
Gyvybės/Mirties/Gyvybės prigimtimi, ištryškusi ašara — tai 
gailesčio, sumišusio su aistra, išraiška: gailesčio tiek sau, tiek ir 
kitam. Tokią ašarą itin sunku „išspausti“ — ypač vyrams, taip pat 
ir kai kurioms „geležinėms“ moterims. 

Šitokia aistros ir gailesčio ašara paprastai ištrykšta atsitiktinai ra- 
dus lobį, išgyvenus šiurpų persekiojimą, ką nors išpainiojus, — nes 


būtent tokių veiksmų derinys sukelia didžiulį nuovargį, paverčia 
niekais visas gynybines užkardas, priverčia atvirai pažvelgti į save, 
apsinuoginti iki pat kaulų ir trokšti ne vien pažinimo, bet ir pa- 
lengvėjimo. Visa tai verčia sielą pamatyti, ko ji iš tiesų nori, ir 
apraudoti abiejų meilę bei netektį. 

Lygiai kaip anksčiau Moteris Giltinė neišvengiamai buvo iš- 
traukta į paviršių, taip dabar ši ašara, šis vyro jausmas irgi išsiveržia 
į paviršių. Taip mes mokomės mylėti — save ir kitus. Nusimetęs 
visus dieną turėtus spyglius, kablius ir dyglius, vyras traukia Mo- 
terį Giltinę prigulti greta, atsigerti ir numalšinti savo troškulį iš jo 
jausmų taurės. Šiuo nauju savo pavidalu jis jau pajėgia pagirdyti 
trokštantį artimą. 

Jo verksmas iššaukia jos dvasią: ties karšta ašara susitelkia idėjos 
bei galios iš tolimų dvasinio pasaulio pakraščių. Vandens, kaip 
kūrėjo bei kelio simbolio, istorija labai ilga ir plati. Ašarų lietumi 
prasideda pavasaris. Kelias į anapusinį pasaulį veda per ašarų upę. 
Jautrus ir širdingas žmogus, pajutęs, kad kitas verkia, supranta 
turįs prieiti arčiau. O dabar ašara spindi ant žvejo skruosto, tad 
Moteris prisiartina. Jei ne jo ašara, ji būtų taip ir likusi skeletu. 
Jei ne ta ašara, jis taip ir nebūtų prabudęs meilei. 

Ašara per sapną ištrykšta tada, kai besiru ošiantysis mylėti iš- 
drįsta apsičiupinėti ir apsirišti savo žaizdas, kai jis pamato, kokią 
žalą sau padarė, liovęsis tikėti savo gerumu, kai pasijunta atskirtas 
nuo maitinančio ir gaivinančio Gyvybės/Mirties/Gyvybės pri- 
gimties ciklo. Tuomet jis rauda apimtas begalinės vienatvės ir 
širdį draskančios nostalgijos tai dvasios vietai, tam laukiniam 
žinojimui. 

Šitaip vyras išsigydo žaizdas ir kaupia išmintį. Jis pats imasi ga- 
minti vaistus, pats bando maitinti tai, kas anksčiau buvo išbraukta 
iš jo gyvenimo. Savo ašarų dėka vyras pats tampa kūrėju. 

Negana vien mylėti kitą žmogų, negana vien nebūti kliuviniu 
jo gyvenimo kelyje, remti jį ir palaikyti bei prireikus visuomet 
būti šalia ir t. t. Mūsų tikslas — pažinti gyvybės ir mirties kelius 
savo pačių gyvenime ir apskritai pasaulyje. O vienintelis būdas 
įgyti tokį pažinimą — tai išeiti Moters Giltinės kaulų mokyklą. 


Ji telaukia tiktai signalo, rodančio gilų jausmą, — tos vienatinės 
ašaros, pranešančios: „Aš pripažįstu turįs žaizdą“. 

Šis pripažinimas pasotina Gyvybės/Mirties/Gyvybės prigimtį, 
leidžia užmegzti ryšį ir įsižiebti giliausiajam vyro žinojimui. Kas 
iš mūsų nesame klydę galvodami, neva kas nors kitas gali mus 
pagydyti, įkvėpti, pripildyti. Dažniausiai prireikia daug laiko, kol 
suprantame klydę, — pirmiausia todėl, kad žaizdos priežasčių ir 
pagalbos ieškome išorėje, užuot gydę ją savo viduje. 

Ko gero, nieko labiau iš vyro netrokšta moteris, kaip tiktai to, 
kad jis atsikratytų ankstesnių savo paklydimų ir atvirai pažvelgtų 
į savo žaizdą. Tuomet ašara jam ištrykšta savaime, nuskaidrin- 
dama ir sustiprindama jo vidinį ir išorinį atsidavimą. Jis tampa 
savo paties gydytoju; jam jau nebereikia nuolatos ilgėtis giliosios 
savo prigimties. Ir į moterį jis daugiau nebežiūri kaip į skausmą 
malšinantį vaistą. 

Yra viena puikiai tai iliustruojanti istorija. Graikų mite pasa- 
kojama apie herojų, vardu Filoktetas, kuris iš Heraklio paveldėjęs 
stebuklingąjį lanką ir strėlę. Per mūšį jis buvęs sužeistas į koją, ir 
žaizda niekaip negijusi: ji taip smarkiai dvokė, o Filokteto dejonės 
ir aimanos darėsi tokios nepakenčiamos, kad bendražygiai neap- 
sikentę paliko jį Lemno saloje numirti. 

Likęs vienas, Filoktetas vargais negalais gynęsis nuo bado, 
Heraklio lanku nusišaudamas vieną kitą smulkų žvėrelį. Tačiau 
žaizda supūliavo, ir nuo jos sklindanti smarvė pasidarė tokia baisi, 
kad jokiam jūrininkui nė į galvą nebešaudavę užsukti į tą salą. Vis 
dėlto pulkelis vyrų susitarę pergalėti Filokteto žaizdos smarvę, 
kad galėtų pavogti iš jo stebuklingąjį lanką ir strėlę. 

Vyrai traukė burtus, ir likimas lėmė tą žygį jauniausiajam." 
Vyresnieji primokė jį negaišuoti ir keliauti naktį, prisidengus 
tamsa. Taigi jaunuolis iškėlęs bures ir leidęsis į kelią. Artinantis 
prie salos, jūros vėjas atpūtęs tokią klaikią smarvę, kad jaunuoliui 
tekę užsidengti veidą jūros vandenyje sumirkytu audeklu, antraip 
jis nebūtų pajėgęs kvėpuoti. Tačiau ausų nebuvę kuo užsikimšti, 
kad nesigirdėtų šiurpių Filokteto dejonių. 

Mėnulį aptraukę debesys. Jaunuolis apsidžiaugęs tamsa, pri- 
plaukęs prie kranto, išlipęs į salą ir nusėlinęs prie mirštančio 


Filokteto. Bet kai jau tiesęs ranką prie stebuklingojo lanko ir 
strėlės, staiga iš už debesies išlindęs mėnulis ir nušvietęs iškankintą 
mirštančio senio veidą. Tada jaunuolio širdyje kažkas suspurdė- 
ję — jis nė pats nesupratęs, kas tai. Jaunuolis susigraudinęs iki 
ašarų, jį užplūdusi tokia užuojauta ir gailestis, kad jis nebegalėjęs 
palikti senio. 

Užuot pagrobęs iš jo lanką ir strėles, jaunuolis išvalė Filokteto 
žaizdą, aprišo ir liko su juo saloje: penėjo, mazgojo senį, kurstė 
ugnį ir slaugė jį tol, kol Filoktetas sustiprėjo tiek, kad buvo gali- 
ma nuplukdyti jį į Troją, kur Filokteto žaizdą pagydęs pusdievis 
gydytojas Asklepijas. Štai tokia istorijos pabaiga. 

Užuojautos ir gailesčio ašarą mite išspaudžia dvokiančios žaiz- 
dos vaizdas. Kiekvienam žmogui toji dvokianti žaizda turi savą 
pavidalą ir atsiradimo priežastį. Vienam tai reikštų visą gyvenimą 
žingsnis po žingsnio, ilgai ir sunkiai ropštis į viršūnę, kad paskui 
pavėluotai suprastum, jog įkopei ne į tą kalną. Kitam —neišspręstos 
problemos ar prievarta, patirta vaikystėje. 

Dar kitam tai gali būti tragiškas meilės praradimas ar koks 
nors katastrofiškas pralaimėjimas gyvenime. Pavyzdžiui, vienas 
jaunuolis, skaudžiai išgyvenęs pirmosios meilės netektį, nesu- 
laukė niekieno paramos ir niekaip nesugebėjo pasveikti. Daugelį 
metų jis gyveno visiškai palūžęs, nors atkakliai tvirtindavo, kad 
visa ta istorija jam nė motais. Kitas vyrukas buvo futbolininkas, 
profesionalų komandos naujokas. Deja, vieną kartą jis netyčia 
sunkiai susižeidė koją, ir jo gyvenimo svajonė per naktį sudužo 
į šipulius. Tačiau dvokianti žaizda buvo netgi ne ši nelaimė, ne 
vien jo patirta trauma, o tai, kad dvidešimtį metų vieninteliai 
vaistai, kuriais jis gydė savo žaizdą, buvo pagieža, narkotikai ir 
girtavimas. Žmones, turinčius tokių žaizdų, suuodi iš tolo. Jokia 
moteris, jokia meilė, joks dėmesys tokios žaizdos neužgydys —tik- 
tai užuojauta ir gailestis pačiam sau bei paties noras pasirūpinti 
savo sužalota būkle. 

Ištryškusi vyro ašara rodo, kad jis jau surado šį skausmą, apčiuo- 
pė sužeistą vietą ir pažino, kas tai. Dabar jis suvokia dėl tos žaizdos 


visą gyvenimą baiminęsis žengti rizikingesnį žingsnį. Mato, kiek 


dėl to praradęs. Mato, kaip pakirpęs sparnus savo meilei: meilei 
gyvenimui, sau pačiam ir kitam žmogui. 

Ašaros pasakose dažnai permaino žmones, primena jiems tuos 
svarbius dalykus, kuriuos jie buvo užmiršę, ir išgelbsti jų sielas nuo 
prapulties. Tik visai surambėjusi širdis nesugeba verkti ir mylėti. 
Sufijai turi tokią patarlę, veikiau — maldą, kurią išsiverčiau sau 
prieš daugelį metų. Joje prašoma Dievo sudaužyti žmogaus širdį: 
„Perskelk man širdį, kad rastųsi vietos begalinei meilei“. 

Vidinis švelnumas, paakinęs žvejį išlaisvinti iš pančių Moterį 
Giltinę, sužadina jam ir kitus pamirštus jausmus: ilgesį, gailestį ir 
užuojautą sau. Būdamas nugrimzdęs į nekaltybės būseną, kuomet 
viskas atrodo įmanoma, jis nebijo išsakyti, ko trokšta jo siela. Jis 
nebijo norėti, kadangi tiki, kad į jo norus bus atsiliepta. Jam didelė 
atgaiva tikėtis sulauksiant sielos palaimos. Ašara atskleisdamas 
tikruosius savo jausmus, jis žengia dar vieną žingsnį susiliejimo 
su Gyvybės/Mirties/Gyvybės prigimtimi link. 

Žvejo ašara patraukia jo pusėn Moterį Giltinę; sukelia jai 
troškulį ir norą dar labiau su juo suartėti. Kaip ir pasakose, ašaros 
geba daug ką mums prišaukti, pataisyti, parūpinti trūkstamą dalį 
ar fragmentą. Vienoje afrikiečių pasakoje, kuri vadinasi „Auksi- 
niai kriokliai“, pasakojama, kaip burtininkas išgelbsti pabėgusią 
mergaitę vergę: jis priverkia tiek ašarų, kad susidaro didžiulis 
krioklys, už kurio ji gali pasislėpti tarsi po užuolaida. Kitoje 
Afrikos pasakoje, „Barškantys kaulai“, mirusių žiniuonių dvasios 
iššaukiamos pašlaksčius žemę vaiko ašaromis. Taigi mums vis iš 
naujo primenama neprilygstama šio didžio jausmo galia. Ašaros 
įstengia daug ką pritraukti, o pačioje ašaroje slypi galingų įvaiz- 
džių, rodančių mums kelią. Ašaros — ne vien jausmų išraiška; per 
jas tarsi per lęšį mes galime kitaip pažvelgti į pasaulį ir pamatyti 
tokius dalykus, kurie iki tol nekrito mums į akis. 

Šioje sakmėje žvejys irgi leidžia perskelti savo širdį: bet ne 
sudaužyti, o atverti. Jam reikia ne /a teta, ne motinos žindyvės, 
meilės; jis trokšta ne savanaudiškos meilės, ne meilės valdžiai, 
šlovei ar seksui. Tai meilė, kuri ateina pati, kurią jis visuomet 


nešiojosi savyje, tik niekuomet neatpažino. 


Žmogaus, suvokiančio šį ryšį, siela dar labiau sutvirtėja ir nu- 
skaidrėja. Ištrykšta ašara. Siela geria. Dabar jame ims skleistis ir 
atgyti dar kai kas, ką jis galės padovanoti jai: plati ir neaprėpiama 
it vandenynas širdis. 


Vėlesni meilės etapai 


Sirdies būgnas ir giesmė 


Sakoma, kad nuo odos, iš kurios būgnas padarytas, ir nuo jo kor- 
puso priklauso, ką ir kaip jis gali iššaukti. Tikima, kad yra būgnų, 
skirtų specialiai kelionėms: tai savotiškos transporto priemonės, 
nukeliančios būgnininką ir klausytojus (kai kuriose tradicijose 
dar vadinamus „keleiviais“) į įvairiausias vietas. Kiti būgnai turi 
dar kitokių galių. 

Sakoma, kad iš žmogaus kaulų padaryti būgnai prišaukia miru- 
siuosius. Būgnai, padaryti iš tam tikrų gyvūnų odos, geba prišaukti 
tų gyvūnų dvasias. Ypač dailūs būgnai skleidžia Grožį. Būgnai su 
pritaisytais varpeliais prišaukia vaikų sielas ir oro permainas. Itin 
dusliai aidintys būgnai iškviečia dvasias, gebančias išgirsti tokius 
žemus garsus. O šaižiai ir plonai skambantys būgnai iškviečia 
būtent tokius garsus girdinčias dvasias ir t. t. 

Iš žmogaus širdies padarytas būgnas turėtų prišaukti dvasias, 
besirūpinančias širdies reikalais. Širdis juk simbolizuoja esmę. 
Širdis — vienas iš nedaugelio svarbiausių, gyvybiškai būtinų žmo- 
gaus ir gyvūnų organų. Juk žmogus gali gyventi, pašalinus inkstą. 
Nupjaukite jam abi kojas, išimkite tulžies pūslę, pašalinkite vie- 
ną plautį, ranką, blužnį — žmogus gyvens; turbūt ne kažin kaip, 
bet jis liks gyvas. Netgi pašalinus kai kurias smegenų funkcijas 
žmogus dar liktų gyvas. Bet atėmus širdį žmogaus akimirksniu 
nebelieka. 

Širdis — psichologinis ir fiziologinis žmogaus centras. Induistų 
tantrose, kurios yra Dievų nurodymai žmonėms, širdis yra Anū- 
hata chakra, nervinis centras, kuriame sukaupti jausmai kitam 
žmogui, jausmai sau, žemei, Dievui. Būtent širdis leidžia mums 


mylėti kaip vaikui: be išlygų, visa savo esybe, be jokio sarkazmo, 
paniekos ar globėjiškumo šešėlio. 

Paėmusi į rankas žvejo širdį, Moteris Giltinė panaudoja pagrin- 
dinį jo dvasios variklį, vienintelį iš tiesų reikšmingą dalyką, galintį 
sukurti tyrą ir skaidrų jausmą. Sakoma, kad mąstyti ir kurti — proto 
užduotis. Ši sakmė mano kitaip. Ji teigia, kad būtent širdis mąsto 
ir sutelkia į vieną vietą molekulės, atomus, jausmus, lūkesčius ir 
visa, ko reikia, kad sukurtų ir pripildytų Moterį Giltinę. 

Sakmėje slypi pažadas: leiskite Moteriai Giltinei užimti savo 
gyvenime apčiuopiamesnę vietą, ir ji savo ruožtu atsilygindama 
išplės jūsų gyvenimo ribas. Išvaduokite ją iš painiavos ir nesu- 
pratimo, pripažinkite savo mokytoja ir mylimąja, ir ji taps jūsų 
sąjungininke bei partnere. 

Atiduodami širdį naujam kūriniui, naujam gyvenimui, 
Gyvybės/Mirties/Gyvybės jėgoms, mes nužengiame į jausmų 
sritį. Tai gali būti nelengva, ypač jei jau esame patyrę nusivylimo 
ir sielvarto. Bet taip jau sumanyta: mušant būgną, atgaivinti Moterį 
Giltinę ir priartėti prie to, kas visuomet buvo arti mūsų. 

Atiduodamas visą savo širdį, vyras tampa nepaprasta jėga — 
įkvėpėju, nors praeityje šis vaidmuo būdavo skirtas vien moterims. 
Moteriai Giltinei su juo permiegojus, jis tampa vaisingas: vyriškas 
jo pavidalas įgyja moteriškų galių. Jis turi savyje naujo gyvenimo 
ir neišvengiamų mirčių sėklos. Jis įkvepia naujiems darbams save 
ir tuos, kurie yra greta. 

Daugelį metų stebėjau šį reiškinį kituose ir patyriau pati. Tai 
nepaprastas įvykis, kai sukuri ką nors vertinga tik savo mylimojo, 
kuris tavimi tiki ir nuoširdžiai išgyvena dėl tavo darbo, palaiko 
tavo sumanymus, domisi tavo tyrimų sritimi, dėka. Tai nuostabus 
reiškinys. Ir nebūtina to tikėtis vien iš mylimojo; taip mums pa- 
gelbėti gali bet kas, visa širdimi mus palaikantis. 

Taigi vyro sąsaja su Gyvybės/Mirties/ Gyvybės prigimtimi ga- 
liausiai dovanoja jam dešimtis idėjų, gyvenimiškų siužetų bei si- 
tuacijų, neprilygstamų muzikinių garsų, spalvų bei pavidalų, — nes 
Gyvybės/Mirties/Gyvybės prigimtis, būdama glaudžiai susijusi 


su Laukinės Moters archetipu, turi savo dispozicijoje visa, kas tik 


kada nors buvo arba dar bus. Kai Moteris Giltinė kuria, giesme 
apaugindama savo kaulus kūnu, žmogus, kurio širdį ji naudoja, 
jaučia tai, jis taip pat prisipildo kūrybinių galių, kurios tiesiog 
kunkuliuoja jame ir veržiasi per viršų. 

Ši sakmė atskleidžia dar vieną galią, besirandančią dvasioje, 
kurios simboliai yra būgno garsai ir giesmė. Mituose giesmės 
gydo žaizdas ir padeda privilioti žvėris. Giedant žmogaus vardą, 
galima jį pasikviesti. Giesmė malšina skausmą, o stebuklingas 
alsavimas gydo kūną. Giedant galima iškviesti numirėlius arba 
prikelti juos iš kapų. 

Pasakojama, kad pasaulio kūrimas buvo lydimas garso arba 
žodžio — ištarto garsiai, pašnibždomis arba vienu kvėptelėjimu. 
Mituose teigiama, esą giedojimas kyląs iš paslaptingo šaltinio, 
kuris visą pasaulį pripildo išminties: gyvūnus ir žmones, medžius 
ir augalus bei viską, kas tiktai girdi. Pasakotojai mėgsta sakyti, kad 
viskas, kas tiktai turi gyvybės syvų, gali ir giedoti. 

Kūrimo giesmė sukelia dvasinius pokyčius. Šis reiškinys ži- 
nomas daugelyje tradicijų: giesmių meilei sužadinti turi islandai, 
vičitos bei mikmakų gentys. Airijoje maginės giesmės gali iš- 
šaukti stebuklingas galias. Vienoje airių sakmėje pasakojama, 
kaip nukritęs ant ledinių uolų žmogus netenka kojos, bet pagyja 
giedodamas giesmę. 

Kone visose kultūrose tikima, jog dievai, kurdami pasaulį, 
davę žmonėms ir giesmes bei perspėję, kad jas giedodami šie bet 
kuriuo metu galėsią vėl prisikviesti dievus atgalios, kad giesmė 
suteiksianti jiems tai, ko jie trokšta, ir pakeisianti arba padėsianti 
atsikratyti to, kas jiems kenkia. Taigi giedojimas šiuo požiūriu yra 
gailestingumo aktas, suteikiantis žmonėms galimybę prisikviesti 
į savo tarpą dievus ir kitas galingas jėgas. Giesmė — tai ypatinga 
kalbos atmaina, kurios dėka galima padaryti tai, ko paprasta šneka 
neįstengtų. 

Nuo neatmenamų laikų giesmė, kaip ir būgno mušimas, buvo 
priemonė sukurti nepaprastai sąmonės būsenai, transo, maldos 
būsenoms pasiekti. Visi žmonės ir daugelis gyvūnų reaguoja į 


garsą tam tikrais sąmonės pakitimais. Yra garsų, kaip antai įkyriai 


lašantis čiaupas arba garsus automobilio pypsėjimas, kurie mus 
nervina, netgi pykdo. O kitokie garsai — pavyzdžiui, jūros oši- 
mas arba medžių šlamėjimas — priešingai, ramina ir atpalaiduoja. 
Gyvatė, išgirdusi dundėjimą, pavyzdžiui, žingsnius, sunerimsta ir 
įsitempia. O girdėdama ramią melodiją, ji gali pradėti šokti. 

Žodis pneuma (kvėpavimas) yra tos pačios kilmės, kaip ir žodis 
psyche, —abu jie vartojami sielai nusakyti. Todėl kai mite arba pa- 
sakoje užtinkame giedamą giesmę, žinome, kad taip kreipiamasi į 
dievus, kad jie ateitų ir į norimą reikalą įkvėptų savo išminties bei 
galių. Galime būti tikri, kad dvasiniame pasaulyje vyksta aktyvus 
darbas, naujos sielos kūryba. 

Taigi giesmės giedojimas ir širdies būgno mušimas yra du mis- 
tiniai veiksmai, skirti pažadinti nedažnai naudojamiems ir ne itin 
regimiems dvasios klodams. Kvėpavimas, arba pneuma, sklisdami į 
mus, atveria tam tikras angas, sužadina tam tikrus, šiaip jau sunkiai 
prieinamus, gebėjimus. Kiekvienu atveju neįmanoma iš anksto 
pasakyti, ką žmogui sugiedoti ar išmušti būgnu, nes šie garsai gali 
atverti žmoguje itin keistų ir netikėtų dalykų, savaip pakreipdami 
jo dalyvavimą. Vis dėlto galima neabejoti: kad ir kokia būtų ši 


melodija, ji visuomet pasirodys dieviška ir užburianti. 


Kūno ir sielos šokis 


Savo kūno dėka moteris visuomet labai artima Gyvybės/Mirties/ 
Gyvybės prigimčiai. Jei moters instinktai ir mąstymas sveiki ir 
nepažeisti, tai jos idėjos bei impulsai mylėti, kurti, tikėti ir geisti 
užgimsta, išgyvena jiems skirtą Jaiką, nunyksta ir miršta, kad vėl 
atgimtų. Galima sakyti, kad moterys sulig kiekviena mėnulio faze 
sąmoningai ar nesąmoningai praktikuoja šią išmintį. Tiktai vie- 
noms ciklų pradžią ir pabaigą nurodo mėnulis, šviečiantis danguje, 
o kitoms — Moteris Giltinė, slypinti jų pačių dvasioje. 
Remdamasi savo pačios kūnu ir krauju bei nuolatiniais raudo- 
nojo indo pilve prisipildymo ir ištuštėjimo ciklais, moteris fiziškai, 
emociškai ir dvasiškai supranta, kad zenitai blykšta ir gęsta, o tai, 


kas lieka, atgimsta taip netikėtai ir įkvėptai vien tam, kad paskui 


vėl išnyktų, o tada ir vėl visa savo didybe užsimegztų iš naujo. Kaip 
matome, Moters Giltinės ciklai persmelkia visą moterį — skersai, 
išilgai ir kiaurai. Argi galėtų būti kitaip? 

Kartais vyrai, dar tebebėgantys nuo Gyvybės/Mirties/ Gyvybės 
prigimties, bijo tokios moters jausdami, kad ji iš prigimties yra 
Moters Giltinės sąjungininkė. Tačiau ne visuomet taip buvo. 
Mirties, kaip dvasinių permainų nešėjos, simbolis yra užsilikęs iš 
tų laikų, kai Ponia Mirtis būdavo sutinkama it artima giminaitė, 
it sesuo, brolis, tėvas, motina ar mylimoji. Mirtis moterišku pa- 
vidalu — Moteris, Motina arba Mergelė — visuomet būdavo įsi- 
vaizduojama kaip likimo nešėja, kūrėja, derliaus pjovėja, motina, 
marintoja ir atkūrėja — viskas kartu, viename cikle. 

Kartais Žmogus, bėgantis nuo Gyvybės/Mirties/Gyvybės 
prigimties, atkakliai linkęs manyti, jog meilė turėtų būti vien 
malonumas. Tačiau meilė pačia tikriausia savo forma yra mirčių 
ir atgimimų virtinė. Užbaigę vieną meilės fazę, vieną jos aspektą, 
mes tučtuojau įžengiame į kitą. Aistra miršta ir vėl sugrįžta. Nu- 
gintas šalin skausmas vėl išnyra į paviršių. Mylėti — tai priglausti 
ir tuo pat metu ištverti begalinę daugybę to paties meilės ryšio 
pabaigų ir pradžių. 

Viską dar labiau apsunkina tai, jog mūsų pernelyg; civilizuota 
visuomenė sunkiai taikosi su transformacijomis. Bet yra ir tin- 
kamesnių požiūrio taškų Gyvybės/Mirties/Gyvybės prigimčiai 
priimti. Visame pasaulyje, nors ir vadindami skirtingais vardais, 
žmonės įsivaizduoja šią prigimtį kaip un baile con La Muerte, šokis 
su mirtimi: Mirtis — šokėja, o Gyvenimas — jos šokio partneris. 

Kalvotame Didžiųjų Ežerų regiono krašte, kur aš užaugau, 
dar tebegyveno žmonių, kalbėjusių ta pačia biblinių laikų kalba: 
vedu, eikiva, namopi. Mano vaikystės laikų bičiulė, ponia Arle 
Scheffeler, žilagalvė motina, Antrajame pasauliniame kare ne- 
tekusi vienintelio sūnaus, irgi buvo išsaugojusi tokią archajišką 
kalbėseną. Vieną vasaros vakarą aš įsidrąsinau jos paklausti, ar 
dar tebesiilginti sūnaus, ir ji man ramiai išdėstė savo gyvenimo 
ir mirties sampratą — taip paprastai, kad ir vaikui būtų aišku. Is- 
torija, kurią ji mįslingai pavadino „Mirtinas smūgis“*, bendrais 


bruožais yra štai apie ką. Moteris priglaudžia prie savo ugniakuro 
pakeleivį, vardu Mirtis. Ji jau sena ir nieko nebijo. Regis, Mirtį ji 
pažįsta ne tiktai kaip pabaigos nešėją, bet ir kaip gyvenimo davėją, 
ir neabejoja, jog Mirtis — visų ašarų ir juoko šaltinis. 

Ji kviečia Mirtį arčiau ugnies ir sako mylėjusi ją už tai, kad „visi 
javai išplaukė, visi laukai išgulė, mano vaikai gimė, mano vaikai 
mirė“. Ji tvirtina gerai ją pažįstanti ir laikanti savo drauge: „Per 
tave aš daugel raudojau ir daugel šokau, Mirtie. Taigi pašokiva 
vedu darsyk! Aš moku visus žingsnius!“ 

Mylėdamiesi — jei tik mums lemta pamilti, — bailamos con La 
Muerte, mes šokame su Mirtimi. Bus dar ir potvynių, ir sausrų, 
bus ir gimimų, ir mirimų, ir dar sykį gimimų. Mylėti —tai mokytis 
šokio žingsnių. Mylėtis — tai šokti tą šokį. 

Energija, jausmas, artumas, vienatvė, geismas, nuobodu- 
lys — visa tai kyla ir senka ganėtinai glaudžiais ir tankiais ciklais. 
Artumo troškimas, atskirumo troškimas — tai auga, tai silpsta. 
Gyvybės/Mirties/Gyvybės prigimtis ne tiktai moko mus šio 
šokio, bet dar ir pataria, jog kiekvieną negalią reikia gydyti jos 
priešingybe: nuobodulį — nauja veikla, vienatvę — artumu, o per- 
sisotinimą bendravimu — vienatve. 

Nemokantis šio šokio žmogus, apmirimo ir tylos laikotarpiui 
užėjus, gali pulti blaškytis, mėgindamas karštligiška veikla keisti 
situaciją: ima švaistyti pinigus, beprasmiškai rizikuoja, neapgalvotai 
renkasi, įsitaiso naują meilužį. Bet taip elgiasi tik neišmanėliai ir 
kvailiai — tie, kurie nežino. 

Iš pradžių mes visi viliamės aplenksią mirties aspektą Gyvybės/ 
Mirties/Gyvybės prigimtyje. Deja, neįstengiame. Ji atkakliai 
tarška ir barška mums iš paskos, sekdama tiesiai į mūsų namus, 
braudamasi tiesiai į mūsų sąmonę. Ir jei kitaip neišeina, mums 
tenka pripažinti šios tamsios prigimties egzistavimą tuomet, kai 
būname priversti pastebėti, kad pasaulyje ne visuomet nugali 
teisingumas, kad daug kas jau prarasta, o daugelis dalykų siūlosi 
mums nė neprašyti, ir Gyvybės/Mirties/Gyvybės ciklai vis vien 
viešpatauja aplinkui — norime mes to ar ne. Tačiau tereikia gy- 
venti taip, kaip kvėpuojame: įtraukti ir vėl išleisti, prisipildyti ir 
ištuštėti — ir niekuomet nesuklysime. 


Šioje sakmėje pasikeičia abu: tiek žvejys, tiek ir Moteris Giltinė. 
Žvejo (medžiotojo) transformaciją modernia kalba galėtume api- 
būdinti taip: iš pradžių jis — nesąmoningas medžiotojas. „Sveiki, 
štai ir aš. Aš čia tik truputį pažūklausiu ir niekam netrukdysiu.“ 
Paskui jis tampa išsigandusiu ir sprunkančiu medžiotoju. „Ką? 
Ko jums iš manęs reikia? Ne, man jau metas!“ Paskui jis per- 
sigalvoja, ima narplioti savo jausmus ir atranda būdą, kaip su ja 
bendrauti. „Kažkas mane prie tavęs traukia. Kas gi tu iš tiesų esi, 
kaip tu sutvarkyta?“ 

Paskui jis užmiega. „Aš tavimi pasitikiu. Leisiu sau parodyti ne- 
kaltumą.“ Ištryškusi jo gilaus jausmo ašara numalšina jos troškulį. 
„Aš taip ilgai tavęs laukiau.“ Jis duoda jai savo širdį, kad galėtų ją 
visiškai atkurti. „Štai, imk mano širdį ir atgyk mano gyvenime.“ 
Kaip atlygį už visa tai žvejys-medžiotojas gauna jos meilę. Tai 
tipiška žmogaus, besimokančio iš tikrųjų mylėti, transformacija. 

Moters Giltinės transformacijos klostosi kiek kitaip. Pirmiau- 
sia, būdama Gyvybės/Mirties/ Gyvybės prigimties išraiška, ji jau 
įprato, kad jos santykiai su žmonėmis nutrūksta vos tik jai iškilus 
į paviršių. Nenuostabu, kad ji taip dosniai savo malonėmis apipila 
tą, kas ryžtasi eiti su ja iki galo, nes paprastai visi, vos ją pamatę, 
meta meškeres ir kiek įkabindami mauna krantan. 

Iš pradžių ją atstūmė, išmetė ir pamiršo. Paskui ją netyčia iš- 
traukė žmogus, kuris baisiai jos išsigando. Pamažėle ji nusikrato 
sąstingio ir grįžta į gyvenimą: valgo, malšina savo troškulį šio 
žmogaus, ištraukusio ją iš gelmių, dėka; pasinaudodama jo šir- 
dies galiomis ir jo stiprybe pažvelgti į ją ir į patį save, ji taip pat 
pradeda keistis. Iš skeleto ji virsta gyva būtybe. Jis pamilsta ją, 
o jinai — jį. Ji semiasi jėgų iš jo, o jis — iš jos. Ji, didysis gamtos 
ratas, ir jis — mirtingas Žmogus — nuo šiol taikiai ir darniai gyvena 
drauge. 

Šioje istorijoje mes matome, ko Mirčiai reikia iš meilės. Jai 
reikia ašaros — jausmo —ir širdies. Dar ji trokšta mylėtis. Gyvybės/ 
Mirties/Gyvybės prigimtis iš įsimylėjėlių reikalauja žvelgti jai 
tiesiai į veidą, išvydus ją nealpti ir neišsisukinėti, reikalauja, kad 
jų atsidavimas vieno kitam būtų didesnis už paprastą norą „būti 


kartu“, kad jųdviejų meilė remtųsi abipusiu troškimu mokytis ir 
stiprybe pažinti šią prigimtį, pamilti ją, šokti su ja. 

Moteris Giltinė giedodama susikuria sau prašmatnų kūną. Šis 
kūnas yra absoliučiai visavertis ir funkcionalus:tai nėra vien atskiri 
moters kūno fragmentai ar dalys, perdėtai garbinamos įvairiose 
kultūrose, —tai ištisas moters kūnas, pajėgus maitinti kūdikį, my- 
lėtis, šokti ir dainuoti, gimdyti ir kraujuoti nenumirdamas. 

Šitoks kaulų „apgiedojimas“ kūnu — tai dar vienas populiarus 
folkloro motyvas. Kaulai virsta žmogumi daugelyje Afrikos, pa- 
puasų, žydų, ispanų bei inuitų pasakų ir sakmių. Meksikiečių 
Coatlicue požemio pasaulyje iš mirusiųjų kaulų tveria naujus 
subrendusius žmones. Tlingitų šamanas giedodamas nuvelka 
mylimai moteriai drabužius. Viso pasaulio pasakose giedojimas 
kuria stebuklus ir neša gausą bei pilnatvę. 

Taip pat visame pasaulyje žinomos fėjos, nimfos bei milžinės 
tokiomis ilgomis krūtimis, kad gali jas persimesti per petį. Skandi- 
navai, keltai ir Šiaurės tautos turi pasakojimų apie moteris, kurios 
pačios panorėjusios gali susikurti sau kūną. 

Šioje sakmėje matome, kad kūniškas atsidavimas priklauso 
vienai iš vėliausių meilės fazių. Taip ir turėtų būti. Pirmiausia 
reikėtų įveikti pradines susidūrimo su Gyvybės/Mirties/Gyvybės 
prigimtimi pakopas, o kūnų susiliejimo patirtį palikti pabaigai. 
Perspėju moteris: nenusileiskite meilužiui, kuris vos pagavęs lai- 
mikį jau veržiasi prie kūniškos meilės. Tikrai verta pereiti visas 
fazes, tada paskutinioji ateis savaime, ir kūnų sąjungą patirsite 
tuomet, kai tam bus metas. 

Bet net ir pradėjus meilės ryšį nuo kūniškos sueities, bendra- 
vimo su Gyvybės/Mirties/Gyvybės prigimtimi procesą galima 
pereiti vėliau, tiktai tam prireiks kur kas daugiau ryžto. Tai ap- 
sunkina užduotį, kadangi malonumų mėgėją ego tenka atplėšti 
nuo jo kūniškojo susidomėjimo objekto, kad būtų galima pakloti 
meilės pamatus. Juk dar mažasis šuniukas pasakoje apie Manavį 
mums vaizdžiai pademonstravo, kaip sunku būna atminti, ką 
pradėjai, ir neišklysti iš kelio, kai tavo jusles tolydžio kutena 


visokiausios vilionės. 


Taigi mylėtis — tai sujungti kvėpavimą ir kūnus, sielą ir 
materiją, kad visa kas derėtų ir susieitų. Šioje sakmėje įvyksta 
mirtingojo ir nemirtingosios santuoka; beje, tai pasakytina apie 
bet kokią ilgalaikę sąjungą. Egzistuoja nemirtinga dviejų sielų 
jungtis, kurią mes giliai viduje jaučiame, nors menkai tegalime 
apibūdinti ar net paveikti. Yra tokia nuostabi indų pasaka apie 
mirtingąjį, mušusį būgną, kad fėjos galėtų pašokti Indrai. Už šį 
patarnavimą būgnininkas gavęs fėją į žmonas. Kažkas panašaus 
vyksta ir meilėje: vyras, išdrįsęs užmegzti lygiaverčius santykius 
su paslaptinga ir neaiškia dvasine moteriškumo sfera, visuomet 
nusipelno atlygio. 

Sakmės pabaigoje matome žvejo suartėjimą su Gyvybės/ 
Mirties/Gyvybės prigimtimi: kvapas į kvapą, kūnas prie kūno. 
Kiekvienas žmogus savaip supras šio epizodo reikšmę. Ir šitokį 
gilų jos jausmą sau kiekvienas išgyvens skirtingai. Mes tiktai ži- 
nome, kad meilės vardan privalome pabučiuoti raganą. Negana 
to — turime su ja pasimylėti. 

Bet ši istorija dar ir apie tai, kaip užmegzti vaisingus ir darnius 
santykius su tuo, kas kelia mums baimę. Jai kaip tik ir turime 
atiduoti širdį. Vyriškis, suartėdamas su dvasine bei sielos sfera, 
kurias ir įkūnija Moteris Giltinė, tapdamas jai be galo artimas, 
pasidaro nepaprastai artimas ir savo mylimajai. Norėdami įgyti 
šitokią neprilygstamą patarėją gyvenime bei meilės reikaluose, 
turime viso labo liautis bėgę, šį tą išpainioti, pripažinti savo pačių 
žaizdą, užjausti ir paaukoti visam tam savo širdį. 

O pabaigoje, susikurdama sau kūną, Moteris Giltinė atkartoja 
visą kūrimo procesą. Tačiau ji pradeda ne nuo naujagimio sta- 
dijos, kaip tikėtųsi jiems įkaltais gyvybės ir mirties dėsniais besi- 
vadovaujantys vakariečiai, o nuo senųjų kaulų — savo gyvenimo 
pagrindo. Ji moko vyrą kurti naują gyvenimą, atskleisdama, kad 
širdies kelias — tai kūrybos kelias, o kūryba —tai gimimų ir mirčių 
virtinė. Ji rodo, kad vien gindamasis nieko nesukursi, egoizmas 
ir savimyla — bergždi, o kabintis ir rėkti — tuščias reikalas. Tiktai 
atsipalaidavęs, atiduodamas širdį — galingąjį būgną, didįjį laukinės 
gamtos instrumentą, gali ką nors sukurti. 


Tikroji meilė tokia ir turi būti: abipusis vienas kito keitimas. 
Abu mylintieji išlaisvina savo galias ir pasidalija jomis vienas su 
kitu. Jis tiesia jai savo širdies būgną. Ji perteikia jam savąjį pačių 
sudėtingiausių ritmų ir emocijų pažinimą. Ką gali žinoti, ką jiedu 
drauge sumedžios? Tačiau galime būti tikri, kad peno jiems ne- 
pritrūks iki amžiaus galo. 


VI SKYRIUS 
— 


Surask savus: 
laimė priklausyti 


Bjaurusis ančiukas 


Būna, kad laukinei moteriai gyvenimas nuo pat pradžių nenu- 
siseka. Ne viena esam turėjusios tėvus, kurie nuo ankstyvos vai- 
kystės nenuleisdavo nuo mūsų įtarių akių tartum stebėdamiesi: ir 
kaip šitas mažas svetimkūnis sugebėjo įsiskverbti į mūsų šeimą? 
Arba dažniau kreipdavo akis į dangų, neskirdami mergaitei jokio 
dėmesio ar netgi ją skriausdami, geriausiu atveju — nutvilkydami 
šaltu it ledas abejingu žvilgsniu. 

Tegu moterys, kurioms teko tokia patirtis, nenusimena. Jūs 
jau atkeršijote, pačios to nenorėdamos: buvote jiems nuolatinis 
galvos skausmas ir tikra rakštis subinėj. Gal net ir dabar tebekeliate 
jiems niekingą baimę, netikėtai pasirodžiusi ant slenksčio? O tai 
ne tokia jau menka ir nekalta bausmė! 

Užtat dabar pasistenkite tuščiai nešvaistyti laiko skaičiuodamos, 
kiek ir ko jie jums nedavė. Verčiau susiraskite tuos žmones, tarp 
kurių pasijustumėte sava. Gali būti, kad tai — anaiptol ne jūsų 
šeima. Galbūt su gimine jus sieja tiktai genetinis ryšys, o pagal 
temperamentą priklausote visiškai kitai žmonių grupei. Arba, 


nors iš pažiūros ir esate savo šeimos dalis, bet jūsų siela veržiasi 


laukan, mėgina ištrūkti ir pabėgėjusi keliu gardžiuojasi, godžiai 
šlamšdama dvasinius skanėstus kur nors kitur. 

Hansas Christianas Andersenas! sukūrė dešimtis literatūrinių 
pasakų apie vaikus našlaičius. Būdamas didžiausias pamestų bei 
apleistų vaikų užtarėjas, jis karštai gynė jų teisę ieškoti saviškių. 

Jo pasaka „Bjaurusis ančiukas“ buvo pirmąsyk paskelbta 1845 
metais. Jos pagrindu paimtas senas motyvas apie keistos ir nie- 
kam nereikalingos būtybės likimą — tai tiesiog pirmoji Laukinės 
Moters istorijos pusė. Pastaruosius du šimtus metų „Bjaurusis 
ančiukas“ buvo viena iš nedaugelio pasakų, įkvėpusių ištisoms 
„nepritapėlių“ kartoms drąsos ir stiprybės nepasiduoti ir žūtbūt 
susirasti savus. 

Aš pavadinčiau šią pasaką istorija apie psichologines ir dvasi- 
nes šaknis. Joje slypinti tiesa tokia fundamentali ir tokia svarbi 
žmogaus raidai, kad tinkamai jos neperpratus bet kokie tolesni 
žingsniai būtų itin netvirti: nesuvokęs šio momento, žmogus ne- 
gali pasiekti visapusės dvasinės darnos. Taigi pateikiu jums lite- 
ratūrinę „Bjauriojo ančiuko“ versiją, kurią parašiau, remdamasi 
gana ekscentrišku originaliu vengrišku pasakojimu, paveldėtu iš 
falusias mesėlėk, mūsų giminės kaimo pasakorių.ž 


————————— 


Bjaurusis ančiukas 


RTINOSI PJŪTIES METAS. Senutės suko iš kukurūzų plaušų žalias 
lėles. Senukai lopė antklodes. Mergaitės kraujo raudonumo 
gėlėmis siuvinėjo baltas sukneles. Vaikinai dainuodami krovė į 
kupetas kvapnų šieną. Moterys ateinančiai žiemai nėrė storus 
apdarus. Vyrai vieni per kitus rinko ir rovė, kasė ir pjovė tai, 
kas užaugo laukuose ir daržuose. Vėjas sulig kiekviena diena vis 
daugiau lapų nurėkšdavo nuo medžių. O apačioje, paupy, motušė 
antis tupėjo lizde ant kiaušinių. 
Viskas, berods, ėjosi taip, kaip reikia, ir štai pagaliau kiaušiniai 


vienas po kito ėmė virpėti, treškėti ir trūkinėti — lukštai perskilo, 


ir iš jų išsirito maži ančiukai. Liko tik vienas kiaušinis, pats di- 
džiausias. Kaip akmuo kėpsojo jis lizde — ir nė krust. 

Motušė antis parodė savo mažylius pro šalį krypavusiai 
senei ančiai. 

— Na, argi ne gražučiai? — pasigyrė ji. 

Bet senė antis pastebėjo lizdo viduryje pūpsantį neskilusį 
kiaušinį ir iškart ėmė atkalbinėti motušę antį, kad daugiau ant 
jo nebetupėtų. 

— Čia turbūt kalakuto kiaušinis! — baisėjosi senė. — Jis niekam 
tikęs! Žinok, kalakuto į vandenį niekaip neįvarysi, — aiškino ji, 
nes buvo mMėginusi. 

Bet motušė antis pagalvojo, kad šitaip ilgai perėjus galima ir 
dar truputį patupėti, blogiau nebus. 

— Ai, nieko, kas bus, tas, — atsakė ji. — Blogiausia, kad tas ne- 
tikėlis ančiukų tėvas taip nė sykio ir neužsuko manęs aplankyti! 

Bet štai pagaliau ir didysis kiaušinis suvirpėjo ir apvirto. Ne- 
trukus lukštas suskilo ir iš jo išsirito didžiulis, nerangus padaras. 
Jo oda buvo išraizgyta raudonai mėlynų gyslelių, kojos — pilkšvai 
raudonos, akys — rausvos ir pavandenijusios. 

Motušė antis ištiesusi kaklą ir pakreipusi galvą ir šiaip, ir taip jį 
apžiūrinėjo, kol galiausiai nusprendė: bjaurus, nieko nepadarysi. 
„Gal ir tikrai čia kalakučiukas?“ — sunerimo ji. Bet kai bjaurusis 
ančiukas drauge su kitais broliukais ir sesutėm nukrypavo į van- 
denį, ji pamatė, kad plaukia jis gerai — tiesiai ir drąsiai. „Ne, vis 
dėlto čia mano vaikas, nors ir keistokas. Bet geriau įsižiūrėjus, jis 
atrodo... beveik gražus“, — nusprendė antis. 

Taigi ji drauge su visais mažyliais nuvedė jį parodyti kitiems 
kiemo paukščiams. Bet vos tiktai spėjo pasirodyti kieme, tuoj 
prišoko kažkokia antis ir skaudžiai įžnybo ančiukui į kaklą. 

— Stok, ką darai! — riktelėjo motušė antis. 

Tačiau skriaudikė neatlyžo: 

— Koks jis keistas ir bjaurus! Tegu nešdinasi iš čia! 

O vyriausioji kiemo antis, kur su raudonu kaspinėliu ant kojos, 
pareiškė: 

— O, dar viena vada! Tarsi mums dar per mažai burnų. O ana 
tas, didžiulis ir bjaurus, — iš viso kažkoks nesusipratimas! 


— Ne, jis — joks nesusipratimas, — užginčijo motušė antis. — Jis 
užaugs labai stiprus. Tik jis kiek per ilgai užsibuvo kiaušinyje ir 
todėl atrodo toks nedailus. Bet jis pasitaisys, pačios pamatysite, — 
kalbėjo ji, snapu glostydama ančiukui pasišiaušusias plunksneles 
ir lygindama išsitaršiusį kuodą. 

Bet kiti kiemo paukščiai neatstojo ir nė valandėlei nedavė an- 
čiukui ramybės. Plakė jį sparnais, žnaibė, kapojo snapais, šnypštė 
ir klykavo, — kuo toliau, tuo labiau. Jis bandė slėptis, pabėgti, 
išsisukti nuo skriaudėjų, puldinėjo tai į vieną, tai į kitą pusę, bet 
dėtis nebuvo kur. Ančiukas jautėsi pats didžiausias nelaimėlis 
pasaulyje. 

Iš pradžių motina bandė jį ginti, bet pamažu ir jai visa tai 
įkyrėjo, tad netekusi kantrybės ji riktelėjo: 

— Ai, dink tu verčiau man iš akių! 

Tada bjaurusis ančiukas pabėgo. Beveik visos plunksnos jam 
buvo išpešiotos, tad atrodė jis klaikiai apgailėtinas. Bėgo ir bėgo 
be kvapo, kol pasiekė kažkokią pelkę. Tada parkrito ant balos 
krašto, ištiesęs kaklą, ir liko gulėti, protarpiais sriūbčiodamas po 
šlakelį vandens. 

Iš meldų į jį spoksojo du jauni žąsinai. Buvo ką tik apsiplunks- 
navę ir baisiai pasipūtę. 

— Ei, tu, baidyklė! — sugargsėjo jie. —- Skrendam su mumis į 
gretimą kaimą? Ten visas pulkas jaunų netekėjusių žąsų — rinkis 
kokią tik nori! 

Staiga nugriaudėjo šūviai. Abu žąsinai tėškėsi į balą, vanduo 
paraudonavo nuo jų kraujo. Bjaurusis ančiukas puolė slėptis, o 
aplinkui aidėjo šūviai, kamuoliais vertėsi dūmai, skalijo šunys... 

Kai galų gale viskas nutilo, ančiukas leidosi kur akys veda: tai 
bėgte, tai skriste, kad tik toliau nuo tos balos. Temstant jis pamatė 
sukiužusią trobelę: durys vos laikėsi pririštos siūlu, o sienose, re- 
gis, buvo daugiau plyšių, nei molio. Trobelėje gyveno nuskurusi 
senė, ji turėjo gauruotą katiną ir žvairą vištą. Katinas už pastogę 
atsimokėdavo gaudydamas peles, o višta — dėdama kiaušinius. 

Senė labai apsidžiaugė, pamačiusi ančiuką. „Gal iš jo užaugs 


antis ir dės kiaušinius, o jei ne, tai aš jį papjausiu ir suvalgy- 


siu“, — nusprendė jinai. Taigi ančiukas liko trobelėje. Bet katinas 
su višta niekaip nedavė jam ramybės: 

— Kokia iš tavęs nauda? Kiaušinių tu nededi, pelių negau- 
dai... — neatlyždami klausinėjo jie. 

— Labiausiai man patinka būti „po“, —kartą atsiduso ančiukas, — 
po plačiu mėlynu dangum arba po vėsiu mėlynu vandeniu... 

Katinas niekaip nesuprato, ką galima veikti po vandeniu, ir 
ėmė šaipytis iš kvailų ančiuko sapaliojimų. Višta irgi nesupra- 
to, kuriems galams šlapinti plunksnas, tad irgi pradėjo šaipytis. 
Supratęs, kad ir čia ramybės jam nebus, ančiukas leidosi ieškoti 
laimės kitur. j 

Netrukus jis rado tvenkinį ir liko jame plaukioti. Orai vėso, 
artinosi šalčiai. Ančiukui virš galvos praskrido kažkokie paukš- 
čiai — tokių gražių jis dar nebuvo matęs. Jie kažką jam suriko, ir 
išgirdus jų balsus jam pasirodė, kad širdis tuoj iššoks iš krūtinės ir 
perplyš perpus. Jis irgi bandė jiems atsiliepti ir išleido tokį keistą 
garsą, kaip niekuomet anksčiau. Dar niekad nebuvo jis matęs 
tokių nuostabių paukščių — ir dar niekad nesijautė toks vienišas 
ir nelaimingas. 

Jis sukosi ant vandens ratu ir ištiesęs kaklą lydėjo juos akimis, 
kol jie dingo už horizonto, o tada nėrė į dugną ir drebėdamas 
susisuko į kamuoliuką. Buvo it nesavas: staiga pajuto tokią bevil- 
tišką meilę tiems didžiuliams baltiems paukščiams, nors nė pats 
nesuprato, iš kur tas jausmas. 

Pradėjo pūsti žvarbūs vėjai, kurie sulig kiekviena diena darėsi 
vis smarkesni; atšalo, paskui ėmė snigti. Senukai pieno kibiruose 
daužydavo ledą, o senutės iki vėlumos verpdavo. Motinos maitino 
prie žvakių iškart po tris alkanas burnas, o vyrai vidurnaktį po 
baltu dangum eidavo ieškoti avių. Bernai iki juosmens murdy- 
davosi sniege, eidami melžti karvių, o mergoms verdant valgį 
liepsnos atšvaituose vaidenosi dailių jaunikių veidai. O netoliese 
tvenkinyje žiemoti likęs ančiukas stengėsi vis greičiau ir greičiau 
sukti vandenyje ratus, kad nors tas menkas plotelis neužšaltų. 

Bet vieną rytą pabudęs ančiukas pasijuto įšalęs į ledą ir supra- 
to, kad jam galas. Pro šalį skridę du laukiniai gaigalai nusileido 
žemyn ir slysdami nutūpė ant ledo. 


— Koks tu bjaurus, — sukvaksėjo jie, apžiūrėję įšalusį ančiu- 
ką. — Tai bėda, tai neganda. Niekuo negalim padėt, galim tik 
pagailėt, — ir nuskrido šalin. 

Laimei, pro šalį ėjo valstietis ir, pramušęs su lazda ledą, iš- 
vadavo ančiuką. Paėmęs jį leisgyvį ant rankų, įsikišo į užantį ir 
patraukė namo. Namie vaikai norėjo jį pačiupinėti, bet ančiukas 
išsigando ir plakdamas sparnais pakilo palubėn. Dulkės kamuoliais 
ėmė dribti stačiai šeimininkei į sviestą. Ančiukas iš viršaus nėrė 
tiesiai į milžtuvę su pienu, o išsikepurnėjęs iš jos visas šlapias ir 
paklaikęs pūkštelėjo dar ir į miltus! Valstiečio pati vaikėsi jį po 
visą trobą su šluota, o vaikai net spiegė iš juoko. 

Galiausiai ančiukas pro katės landą išspruko lauk ir atsidūręs 
laisvėje, vos gyvas parkrito ant sniego. Paskui kiek atsigavęs nu- 
kepėstavo į kitą tvenkinį, iš ten pateko į kitą trobą, tada — dar į 
kitą tvenkinį, dar į kitą trobą ir taip toliau; visą žiemą taip jis ir 
praleido — nei gyvas, nei miręs. 

Bet štai ir vėl padvelkė pavasariu. Senutės išnešė po žiemos 
vėdinti pūkų patalus, o senukai nusivilko šiltus apatinius. Naktimis 
gimdavo vaikai, o jų tėvai susirūpinę žirgliodavo kieme po žvaigž- 
dėtu dangum. Išaušus dienai, merginos kaišėsi plaukus narcizais, 
o vaikinai užsisvajoję spoksojo joms į kojas. Vanduo tvenkinyje 
kiek atšilo, ir jame plūduriavęs ančiukas sumosavo sparnais. 

O, kokie stiprūs ir ilgi užaugo jo sparnai! Jie pakėlė jį aukštai 
viršum žemės. Iš padangių jis matė baltais apdarais pasidabinusius 
sodus, laukus vagojančius artojus, o visokiausio plauko ir veislių 
jaunikliai tik kalėsi, kreivaliojo, zyzė ir turškėsi. Į tvenkinį nusi- 
leido trys gulbės — tie patys nuostabūs paukščiai, kuriuos jis matė 
rudenį išskrendančius ir nuo kurių balsų jam taip sugniaužė širdį. 
Ančiukas pajuto nenugalimą norą lėkti prie jų. 

„O ką, jei jie tik nuduos esą man draugiški, o kai prie jų pri- 
siartinsiu, kvatodami nuskris šalin?“ — nuogąstavo ančiukas. Bet 
vis dėlto smarkiai besidaužančia širdele jis nusileido žemyn ir 
nutūpė ant vandens. 

Vos jį pamačiusios, gulbės iškart pasuko į jo pusę. „Na, štai, 


man galas, — atsiduso ančiukas. — Bet jei jau man lemta mirti, 


verčiau tegu mane užkapoja šie nuostabūs paukščiai, o ne nušau- 
na medžiotojai, užmuša bobos su šluotom ar pribaigia begalinės 
žiemos!“ Ir laukdamas smūgių, jis nuleido galvą. 

Bet tada —o stebukle! — jis išvydo vandenyje savo atspindį: tai 
buvo nuostabi jauna gulbė baltomis it sniegas plunksnomis, tam- 
siomis akimis ir visa kuo, kas priklauso gulbei. Bjaurusis ančiukas 
iš pradžių pats savęs nepažino: jis juk atrodė visiškai kaip tie gražūs 
nepažįstami paukščiai, kuriais iš tolo taip žavėjosi. 

O štai dabar paaiškėjo, kad jis — vienas iš jų! Mat kiaušinis, iš 
kurio jis išsirito, netyčia buvo nuriedėjęs į anties lizdą. Jis buvo 
gulbė, puiki daili gulbė! Ir štai pirmąkart gentainiai priplaukė prie 
jo ir švelniai, meiliai palietė jį sparnų galiukais. Gulbės snapais 
kedeno jam plunksnas ir sveikindamos suko ratus aplinkui. 

Prie tvenkinio palesinti gulbių duonos trupiniais atbėgo kaimo 
vaikai. 

— Žiūrėkit, dar viena! — džiugiai sušuko jie. Ir, kaip visi vaikai 
pasaulyje, tuoj pat nuskuodė visiems pranešti naujienos. 

Prie vandens iš lėto atėjo senutės, išpindamos savo ilgas si- 
dabrines kasas. Vaikinai pasilenkę sėmė iš gelmės žalią vandenį 
rieškutėm ir taškė juo merginas, kurios susidrovėjusios raudo 
it aguonos. Vyrai paliko milžtuves, norėdami valandėlę įkvėpti 
gaivaus oro. Moterys paliko siuvinius, norėdamos valandėlę pa- 
juokauti su vyrais. O senukai susėdę porino istorijas apie tai, koks 
karas ilgas, o gyvenimas — trumpas. 

O paskui visi jie vienas po kito šokdami ir sukdamiesi nu- 
plasnojo šalin: vaikinai ir merginos, senukai ir senutės, vyrai ir 
moterys, — visi nuplasnojo šalin. Nes viskas praeina: gyvenimas, 
aistra, laikas praeina. Taip ir jie šokdami išnyko... Ir vaikai, ir 
gulbės... Likom tik mes ir pavasaris... O ten palei upę kita motušė 


antis kaip sykis nutūpė į lizdą perėti kiaušinių. 


-———————————————— 


Ištremtojo problema sena kaip pasaulis. Atstumtojo tema sudaro 
ne vienos pasakos ar mito branduolį. Dažniausiai tokiais atvejais 
pagrindinį veikėją kamuoja jam nepavaldžios jėgos ir jų sukelti 
įvykiai, o viso to priežastis paprastai būna koks nors skaudus ne- 
apsižiūrėjimas ar apmaudi klaida. Antai pasakoje „Miegančioji 
gražuolė“ tryliktoji fėja pasijunta apeita ir nepakviesta į krikš- 
tynas, o rezultatas — mergaitė užkeikiama, o visi kiti vienaip ar 
kitaip ištremiami. Kartais išvarymo priežastis — gryniausias pyktis 
ir noras pakenkti; šitaip pasakoje „Vasalisa Išmintingoji“ pamotė 
išvaro podukrą naktį į mišką. 

Kartais ištrėmimas — naivios klaidos pasekmė. Graikų dievas 
Hefaistas stojo savo motinos Heros pusėn, kai ši susivaidijo su 
savo vyru Dzeusu. Įsiutęs Dzeusas numetė Hefaistą nuo Olimpo 
kalno, ne tiktai ištremdamas jį iš dievų buveinės, bet dar ir su- 
luošindamas. 

Kai kada tapti tremtiniu sutinkama sudarius kokią nors keistą 
sutartį, kurios tikrosios prasmės veikėjas iš pradžių nesupranta. 
Pavyzdžiui, vienoje pasakoje žmogus sutinka tam tikrą skaičių 
metų praleisti žvėries pavidalu, kad gautų aukso, o paskui sužino, 
jog pardavė sielą žmogumi apsimetusiam velniui. 

„Bjauriojo ančiuko“ tema yra universali. Visi pasakojimai apie 
„tremtį“ sukasi apie tą patį reikšmės branduolį, tiktai kaskart ap- 
kaišytą kitokiais papuošimais ir raukinukais, priklausomai nuo 
kultūrinio pasakos gyvavimo konteksto ir individualių kiekvieno 
pasakotojo sugebėjimų. 

Mus dominanti semantinė pasakos šerdis yra tokia: ančiukas 
pasakoje simbolizuoja laukinę prigimtį, kuri, įsprausta į skur- 
džią aplinką, kurioje beveik nėra peno, visais įmanomais būdais 
instinktyviai stengiasi išgyventi. Laukinė prigimtis instinktyviai 
laikosi ir nepasiduoda: kartais oriai ir stilingai, kartais — atkakliai 
ir įkyriai, bet laikosi žūtbūtinai. Ir ačiū Dievui. Ištvermė — vienas 
iš didžiausių laukinės moters privalumų. 

Dar viena svarbi šios pasakos ištarmė būtų tokia: kuomet ypa- 
tinga žmogaus dvasinė esmė, — susidedanti tiek iš instinktyviųjų, 


tiek ir iš dvasinių jo savybių, — yra palankiai priimama ir pripažįs- 


tama, tas žmogus pajunta niekad lig tol nepatirtą gyvybinių jėgų 
ir energijos antplūdį. Suradęs tikrąją savo dvasinę šeimą, žmogus 


išgyvena nepaprastą pakilimą ir priklausymo saviesiems jausmą. 


Kitokio vaiko išvarymas 


Pasakoje įvairūs kiemo gyventojai, apžiūrėję „bjaurų“ ančiuką, 
vienaip ar kitaip paskelbia jį esant netinkamą. Iš tikrųjų jis nėra 
bjaurus — jis tiesiog skiriasi nuo kitų. Jis toks nepanašus į kitus 
ančiukus, kad atrodo lyg juoda pupa tarp žaliųjų žirnelių. Motušė 
antis iš pradžių darbando užtarti šį ančiuką, nes mano, kad tai —jos 
vaikas. Bet galiausiai, išgyvendama didžiulį emocinį skilimą, ji 
atsisako rūpintis kitokiu vaiku. 

Kitos antys bei visi kiemo paukščiai jį plaka, žnaibo, skriaudžia 
ir kankina. Jie tyčia stengiasi išvyti jį iš savo pulko. Bjaurusis an- 
čiukas, šitaip atstumtas aplinkinių, jaučiasi tikras nelaimėlis. Tai 
iš tikrųjų baisu, ypač kai jis nieko blogo nepadarė, kad sukeltų 
šitokią neapykantos audrą, — tik atrodė ir elgėsi kiek kitaip, nei visi. 
Taigi tiesą pasakius, čia mes turime ančiuką, kuris, net nespėjęs 
bent kiek ūgtelėti, jau įsigijo sunkų psichologinį kompleksą. 

Mažos mergaitės, turinčios stiprią instinktyvią prigimtį, dažnai 
dar pirmaisiais gyvenimo metais patiria žiaurių kančių. Nuo pat 
kūdikystės joms draudžiama laisvai elgtis, jas dresuoja, moko, 
aiškina, kad joms protas ne į tą pusę atsisukęs ir kad jos nesuge- 
bančios tinkamai elgtis. Laukinė jų prigimtis atsiskleidžia anksti. 
Jos smalsios, išradingos, dažnai pasižymi visokiomis nedidelėmis 
keistenybėmis, kurios, išugdytos ir išlavintos, visą likusį gyvenimą 
sudarytų mergaitės kūrybingumo pamatą. O turint omeny, kad 
kūryba sielai — kaip maistas ir vanduo, toks ankstyvas lavinimas 
įgyja itin didelę svarbą. 

Paprastai ankstyvoje vaikystėje atstumtas vaikas pats dėl to būna 
visiškai nekaltas. Aplinkinių klaidos, neišmanymas, žiaurumas ar 
niekšingas pyktis smarkiai pablogina situaciją. Tokiu atveju pa- 
matinis dvasinis Aš jau pirmaisiais gyvenimo metais sunkiai su- 
žeidžiamas. Kai taip nutinka, mergaitė įtiki, kad tie neigiami jos 


bruožai, kuriuos it veidrodis atspindi jos šeima ir visuomenė, ne 
tiktai absoliučiai tikri, bet ir visiškai nepriklausomi nuo išankstinės 
aplinkinių nuostatos ar asmeninio šališkumo bei subjektyvumo. 
Mergaitė ima manyti esanti silpna, bjauri, nevykusi ir tokia lik- 
sianti visada, kad ir kaip stengtųsi pasikeisti. 

Mergaitė atstumiama visiškai dėl tų pačių priežasčių, kaip ir 
ančiukas pasakoje. Daugelyje kultūrų su mergaitės gimimu siejami 
tam tikri lūkesčiai: ji užaugs tokia ir tokia, elgsis taip, kaip tuo 
metu priimta, puoselės tam tikras vertybes — jei ir ne identiškas 
šeimyninėms, tai bent pripažįstamas ir priimtas jos šeimos; šiaip 
ar taip, ji pateisins tėvų viltis. O tos viltys gana ribotos, ypač 
tada, kai vienas arba abu gimdytojai trokšta turėti „angelėlį“, t. y. 
„tobulą“ vaiką, su kuriuo būtų lengva ir patogu. 

Yra tėvų, kuriems atrodo, kad kiekvienas jų vaikas tiesiog pri- 
valo būti tobulybė, tikras tėvų vilčių ir svajonių įsikūnijimas. O 
paaiškėjus, kad dukra — laukinukė, jai gali tekti patirti ne vieną 
tėvų bandymą reformuoti jos psichiką, mat jie stengsis „perdaryti“ 
savo vaiką, o ypač — pakeisti tai, ko būtinai reikia jos sielai. Kai 
siela reikalauja atidžiai žiūrėti, aplinka liepia užsimerkti. Kai siela 
veržiasi išsakyti tiesą, jai liepiama užsičiaupti ir tylėti. 

Nei mergaitės siela, nei psichika nepajėgia šito ištverti. Pri- 
mygtinis vertimas „atitikti“ keliamus reikalavimus, kad ir kaip 
juos formuluotų vyresnieji, gali tik išgąsdinti mergaitę, priversti 
ją užsisklęsti viduje, slėptis nuo pašalinių akių arba leistis ilgon ir 
sunkion kelionėn ieškant tinkamo dvasinio peno ir ramybės. 

Jeigu visuomenė itin griežtai nustato rėmus, į kuriuos turi 
tilpti viskas, kas siekia pripažinimo bei sėkmės, — išvaizda, ūgis, 
jėga, pavidalas, sugebėjimas adaptuotis, turtinė padėtis, vyriš- 
kumas, moteriškumas, geri vaikai, tinkamas elgesys, religija ir 
kt., — tuomet būtinybė vertinti save, remiantis nustatytais krite- 
rijais, savo ruožtu įsirėžia visų šios visuomenės narių psichikoje. 
Taigi atstumtosios laukinės moters problemos paprastai būna 
dvigubos: viena vertus, — asmeninės vidinės, o antra vertus, — iš- 
orinės visuomeninės. 

Kolkas panagrinėkime vidines tremtinio problemas, nes tada, 
kai žmogus sukaupia užtektinai jėgų ir stiprybės — tegu netobulos, 


bet pakankamos ir parankios naudoti, — kad įstengtų būti savimi 
ir rastų saviškius, tuomet toks asmuo sugeba meistriškai veikti 
ir keisti išorinę visuomenę bei kultūrinę sąmonę. Kas gi yra ta 
pakankama stiprybė? Ji būna jau tada, kai vidinė motina, kuri 
jums vadovauja, nėra visu šimtu procentų tikra, ką daryti toliau. 
Visiškai pakanka ir septyniasdešimt penkių procentų tikrumo. 
Septyniasdešimt penki — visai neblogas rezultatas. Atminkite, juk 
sakome, kad gėlė pražydo ir tada, kai ji tik pusiau ir kai tik trim 


ketvirčiais, ir kai visiškai išsiskleidė. 


Motinų rūšys 


Nors motinos figūrą pasakoje galime suvokti kaip išorinės moti- 
nos simbolį, daugelis suaugusiųjų tebėra išsaugoję tam tikrą savo 
tikrosios motinos palikimą — vidinę motiną. Tai dvasinis aspektas, 
veikiantis ir reaguojantis priklausomai nuo patirties, kurią moteris 
sukaupė vaikystėje bendraudama su savo motina. Be to, šią vidinę 
motiną sudaro dar ir patirtis, įgyta bendraujant su kitomis mo- 
tiniškomis mūsų gyvenimo figūromis bei mūsų vaikystės laikais 
visuomenėje egzistavę geros ir blogos motinos įvaizdžiai. 
Daugelio suaugusiųjų, kada nors turėjusių problemų ar nesu- 
tarimų su savo motina, kurios dabar jau yra išspręstos, dvasioje vis 
tiek yra išlikusi savotiška motinos antrininkė, kuri kalba, veikia, 
reaguoja panašiai, kaip ir ankstyvoje vaikystėje. Net jeigu moters 
gyvenamojo meto visuomenėje yra susiformavęs kitoks, sąmo- 
ningesnis požiūris į motinos vaidmenį, vidinė motina vis vien 
bus išsaugojusi tas pačias vertybes bei supratimą apie tai, kaip turi 
atrodyti ir elgtis motina, kurie vyravo jos vaikystės laikais.3 
Giluminėje psichologijoje visas šis raizginys vadinamas motinos 
kompleksu. Tai vienas iš esmingiausių moters dvasios aspektų, to- 
dėl labai svarbu išsiaiškinti jo būklę, vienas puses sustiprinti, kitas 
pataisyti, trečias pašalinti, o prireikus — netgi pradėti iš naujo. 
Motušė antis pasakoje turi keletą savybių, kurias paeiliui ir 
patyrinėsime. Ji tuo pat metu įkūnija ambivalentišką motiną, pa- 


lūžusią motiną ir motiną našlaitę. Išnagrinėję šias motinos struk- 


tūras, galime pamažu nustatyti, ar mūsų pačių vidinės motinos 
kompleksas geba tvirtai ir ištikimai palaikyti išskirtines mūsų 


savybes, o gal jį jau seniai būtina iš esmės pertvarkyti. 


AMBIVALENTIŠKA MOTINA 


Motušė antis mūsų pasakoje prievarta atskirta, atplėšta nuo savo 
instinktų. Ji susilaukia priekaištų ir pajuokos, kadangi vienas jos 
vaikas smarkiai skiriasi nuo kitų. Emocine prasme ji draskoma 
į skirtingas puses, dėl to žlunga kaip motina ir atstumia kitokį 
savo vaiką, palikdama jį be motiniškos globos. Nors iš pradžių ji 
ir bando atsispirti ir laikytis tvirtai, bet ančiuko „skirtingumas“ 
pradeda kelti grėsmę pačios motinos saugumui bendruomenėje, 
todėl ji kiša galvą po sparnu ir pasiduoda. 

Argi niekuomet nesate mačiusios motinos, priverstos padaryti 
tokį sprendimą — jei ir ne visiškai, tai bent iš dalies? Užuot sto- 
jusi savo vaiko pusėn, motina paklūsta kaimo nuomonei. Dar ir 
šiandien motinų elgesį įtakoja įsišaknijusios šimtmečiais moterų 
giminę kamavusios baimės: atskyrimas nuo bendruomenės mažų 
mažiausiai reiškia, kad tave ignoruos ar įtarinės, o blogiausiu at- 
veju — persekios ir pražudys. Šitokiomis aplinkybėmis moteris 
paprastai stengiasi taip suformuoti savo dukterį, kad ši sugebėtų 
„deramai“ elgtis išoriniame pasaulyje, vildamasi tokiu būdu ap- 
saugosianti nuo puolimo ir ją, ir save. 

Tuomet dvasinį susiskaldymą išgyvena ir motina, ir vaikas. 
Motušė antis pasakoje „Bjaurusis ančiukas“ yra dvasine prasme 
plėšoma į skirtingas puses, — būtent tai ir yra vadinama ambiva- 
lentiškumu. Kiekviena motina, kuriai yra tekę pereiti kritikos 
ugnį, ją supras. Iš vienos pusės — noras būti pripažintai savo ben- 
druomenės. Iš kitos — savisaugos poreikis. Iš trečios — baimė, kad 
ji ir jos vaikas bus baudžiami, persekiojami ar net nužudyti savo 
bendruomenės narių. Ši baimė —tai normali reakcija į nenormalią 
psichinės ar fizinės prievartos grėsmę. O iš ketvirtosios pusės — 
instinktyvi motinos meilė vaikui ir troškimas jį apsaugoti. 

Represinėse visuomenėse gana dažnai pasitaiko, kad moteris 
draskoma tarp būtinybės užsitikrinti valdančiosios klasės (savo 


kaimo) pripažinimą ir meilės savo vaikui, koks jis bebūtų, — sim- 
boliniam, kūrybiniam ar biologiniam. Tai be galo sena istorija. 
Daugybė moterų pasmerkė save dvasinei ir psichologinei mirčiai, 
mėgindamos apginti nesankcionuotą vaiką — savo kūrybą, savo 
mylimąjį, savo politinius įsitikinimus, atžalas ar dvasinį gyvenimą. 
Blogiausiais atvejais kaimo gyvenimo taisyklių nepaisiusias ir ne- 
sankcionuotą vaiką priglaudusias moteris kardavo, degindavo ar 
kitaip žudydavo. 

Motina, turinti „kitokį“ vaiką, privalo būti ištverminga kaip Si- 
zifas, bebaimė kaip kiklopas ir storaodė it Kalibanas*, kad įstengtų 
atsispirti pagiežingai ir nepakančiai visuomenei. Pačios blogiausios 
ir žalingiausios visuomeninės sąlygos, kuriomis tenka gimti ir 
gyventi moteriai, yra tos, kuomet reikalaujama besąlygiško pa- 
klusnumo ir draudžiama atsiklausti savo sielos, kuomet nepriimta 
iš visos širdies atleisti, kuomet moteris verčiama rinktis tarp sielos 
ir visuomenės, kuomet gailestį artimui riboja turtinė padėtis ar 
kastų sistema, o kūnas įsivaizduojamas esąs arba „nešvarus“, arba 
kažkokia šventykla, valdoma įsakymų iš viršaus; kuomet naujovės, 
keisti ir nematyti dalykai nekelia jokio susižavėjimo, o už smal- 
sumą ir kūrybingumą baudžiama ir šmeižiama, užuot įvertinus 
ir atlyginus, arba atlyginama tik tada, jei šių savybių šaltinis — ne 
moteris; kuomet kūnas žalojamas ir kankinamas vardan „šven- 
tumo“, o moteris neteisingai baudžiama, kaip taikliai pastebėjo 
Alice Miller, „linkint jai pačiai gero“?; kur siela nepripažįstama 
kaip savaiminė vertybė. 

Kai moters dvasioje įsišaknijusi tokia ambivalentiškos motinos 
struktūra, ji gali būti linkusi pernelyg lengvai pasiduoti, nedrįsti 
pasipriešinti, išsireikalauti pagarbos, įtvirtinti savo teisę dirbti, 
mokytis ir gyventi taip, kaip jai pačiai norisi. 

Kur bebūtų šių problemų šaltinis — vidinėje struktūroje ar iš- 
orinėje visuomenėje, tačiau tam, kad motinystės funkcija atlaikytų 
tokią įtampą, ji privalo pasižymėti tam tikru kietumu ir nuožmu- 
mu — savybėmis, kurios daugelyje kultūrų laikomos vyriškomis. 
Deja, per daugelį karti motinai, siekusiai išsikovoti pagarbą sau 
ir savo vaikams, prireikdavo būtent tų savybių, kurios jai būdavo 


griežtai draudžiamos: aistringumo, narsos, grėsmingumo. 


Taigi motinai, ketinančiai auginti vaiką, kurio dvasiniai ar emo- 
ciniai poreikiai bent šiek tiek arba gerokai skiriasi nuo visuotinai 
priimtų toje visuomenėje, praverstų pirmiausia pačiai išsiugdyti 
tam tikrų herojinių savybių. Panašiai kaip mitų herojės, ji privalo 
sugebėti rasti ir įgyti šių savybių, jeigu jos draudžiamos, slėpti jas 
ir tiktai reikiamu momentu pademonstruoti, kad apgintų save ir 
savo įsitikinimus. Pasirengti šiam išbandymui praktiškai neįma- 
noma, telieka tiktai giliai įkvėpti, sukaupti visą drąsą ir — veikti. 
Nuo neatmenamų laikų sąmoningas didvyriškumas buvo geriausia 


priemonė prieš ambivalentiškumą. 


PALŪŽUSI MOTINA 


Galų gale motušė antis daugiau nebeįstengia ištverti išpuolių 
prieš vaiką, kuriam pati padėjo išvysti pasaulį. Tačiau kur kas iš- 
kalbingiau yra tai, kad ji nebeįstengia ištverti bendruomenės narių 
kankinimų, kuriems yra pasmerkta, bandydama užstoti „kitokį“ 
savo vaiką. Tad ji palūžta. Ima ir rikteli mažajam ančiukui: „Dink 
man iš akių!“ Ir užguitas mažylis dingsta iš akių — pabėga. 

Jei motina psichologiškai palūžta, tai rodo, kad ji prarado sa- 
vimonę. Gali būti, kad tai piktybiška savimyla, kuri jaučiasi pati 
turinti teisę būti vaiku. Bet greičiausiai ji atskirta nuo laukinės 
savo prigimties ir palūžta įbauginta kokios nors tikros, psichinės 
arba fizinės, grėsmės. 

Palūžę žmonės paprastai išgyvena vieną iš trijų emocinių bū- 
senų: painiavą (jie pasimetę ir sumišę), pelkę (jaučia, kad niekas 
iki galo nesupranta, ką jiems tenka išgyventi) arba vilkduobę 
(emocinis seno sužeidimo atkartojimas — neretai tai būna ne- 
atitaisyta ar neįsisąmoninta neteisybė, kurią jiems patiems teko 
patirti vaikystėje). 

Tiesus kelias priversti motiną palūžti — tai priversti ją išgy- 
venti emocinį skilimą. O pats paprasčiausias būdas šiai būsenai 
išprovokuoti jau nuo neatmenamų laikų būdavo prievarta rinktis 
tarp meilės vaikui ir baimės dėl to, kaip kaimas gali nuskriausti 


ją ir jos vaiką, jeigu ji nepaklus nustatytoms taisyklėms. Willia- 


mo Styrono romano „Sofi pasirinkimas“ veikėja Sofi yra nacių 
koncentracijos stovyklos kalinė. Viename epizode ji stoja priešais 
nacį komendantą su dviem savo vaikais ant rankų. Komendantas 
verčia ją rinktis, kuris vaikas liks gyvas, o kuris turės mirti. Jis 
sako, kad jei Sofi nepasirinks, žus abu. 

Nors būti priverstai šitaip rinktis atrodo neįsivaizduojama, 
motinos nuo senų senovės turėdavo daryti analogišką dvasinį 
pasirinkimą. Paklusk taisyklėms ir žudyk savo vaikus, o jei ne... 
Ir tai tebesitęsia. Jei motina prievartaujama rinktis tarp vaiko ir 
visuomenės, vadinasi, toji visuomenė yra nepateisinamai žiauri ir 
buka. Visuomenė, verčianti žmones žaloti savo sielas, stengiantis 
atitikti tos visuomenės reikalavimus, labai rimtai serga. Galbūt 
tokioje visuomenėje moteriai tenka gyventi, tačiau dar blogiau, 
jei tokią „kultūrą“ ji pati nešiojasi savyje, paklusdama jai ir dvasia 
su ja tapatindamasi. 

Visame pasaulyje nestokojama ryškių šio reiškinio pavyzdžių“, 
o patys baisiausi aptinkami Amerikoje, kurioje nuo seno būdavo 
įprasta prievarta atskirti moteris nuo brangių joms žmonių bei 
mėgstamų dalykų. Tai ir ilga kokti istorija, kuomet aštuoniolik- 
tajame, devynioliktajame ir dvidešimtajame amžiuje vergijai pa- 
smerktas šeimas prievarta išdraskydavo. Tai ir daugelį šimtmečių 
trunkanti praktika, kad motinos privalo atiduoti sūnus, tėvynei 
pašaukus į karą, ir dar tuo didžiuotis. Tai dar ir šiandien tebesi- 
tęsiančios prievartinės „repatriacijos“! 

Skirtingais laikais daug kur pasaulyje egzistavo įvairios normos, 
neleidžiančios moteriai mylėti ir ginti to, ką ji myli, taip, kaip ji 
pati nori. 

Su viena iš mažiausiai diskutuojamų priespaudos prieš moters 
dvasinį gyvenimą formų skaudžiai susiduria milijonai netekėjusių 
ar išsiskyrusių motinų visame pasaulyje, neišskiriant nė Jungtinių 
Valstijų: net ir mūsų amžiuje, visuomenės normų spaudžiamos, 
jos priverstos slėpti savo padėtį ar savo vaikus, netgi žudyti juos 
arba atiduoti į svetimas rankas, arba gyventi nevisavertį gyveni- 
mą, dangstydamosi pramanytais vardais, kaip ujamos ir beteisės 
pilietės.* 


Iš kartos į kartą moterys taikstėsi su prievole įteisinti naujo 
žmogaus atsiradimą ištekėdamos už vyro. Joms atrodė savaime su- 
prantama, jog tam, kad vaikas būtų teisėtas, jį turi pripažinti vyras. 
Be šitokios „vyriškos“ apsaugos motina yra pažeidžiama. Ironiška, 
bet „Bjauriajame ančiuke“ tėvas paminimas tik vienąkart — kai 
motušė antis apsisprendžia perėti didįjį kiaušinį. Tada ji skundžiasi 
savo ančiukų tėvu: „Tas netikėlis taip nė sykio ir neužsuko manęs 
aplankyti!“ Deja, ilgą laiką mūsų kultūroje tėvas — nesvarbu, dėl 
kokių priežasčių,? — negalėdavo ar nenorėdavo „būti prieinamas“ 
niekam, o skaudžiausia — net ir sau pačiam. Tikriausiai nesuklys- 
tume pasakę, kad daugeliui laukinukių mergaičių tėvas tebuvo 
kažkoks nevykėlis ar šešėlis, kas vakarą kabinantis save kartu su 
švarku į spintą. 

Moteris, kurios dvasioje ir/arba aplinkoje tvirtai įsišaknijęs 
palūžusios motinos stereotipas, stokoja savo vertės pajautimo. Jai 
gali atrodyti, kad pasirinkimas tarp išorės keliamų reikalavimų ir 
savo sielos poreikių yra tiesiog gyvybės ar mirties klausimas. Ji gali 
jaustis esanti ujama pastumdėlė, niekur nerandanti vietos, — at- 
stumtajam tokia savijauta palyginti normali, bet nenormalu tai, 
kad tokia moteris tiktai sėdi ir lieja ašaras, bet nieko nesiima. O 
reikėtų keltis ir eiti ieškoti tos vietos, kur ji pasijustų laukiama 
ir sava. Atstumtajam toks žingsnis būtinas, o moteriai su vidiniu 
palūžusios motinos kompleksu — tiesiog esminis. Jei jau moters 


motina palūžo, ji turėtų pasistengti netapti dar viena tokia pat. 


MOTINA VAIKAS ARBA MOTINA NAŠLAITĖ 


Kaip jau matėme, motušė antis pasakoje — ganėtinai nepatyrusi 
ir naivi būtybė. Bene dažniausiai pasitaikanti silpnų motinų at- 
maina — tai motinos našlaitės. Ir pasakoje antis, kuri taip atkakliai 
stengėsi išperėti visus kiaušinius, galiausiai nusigręžia nuo vieno 
iš savo vaikų. Tikroji motina ir/arba dvasinė motina taip elgtis 
gali dėl daugelio priežasčių. Ji pati gali būti nepatyrusi motiniško 
rūpesčio. Gali būti viena iš silpnų motinų — labai jauna psichiškai 


arba labai naivi. 


Ji gali būti taip dvasiškai išderinta, jog mano, kad net jos pačios 
vaikas neįstengs jos mylėti. Galbūt ji taip iškankinta savo šeimos 
bei visuomenės, jog įsivaizduoja esanti neverta net rūbo kraštelį 
paliesti tam „spindulingosios motinos“ archetipui, kuris paprastai 
lydi „šviežiai iškeptą“ motinystę. Deja, nieko kito čia nesugalvosi: 
kad galėtų tapti motina savo vaikui, moteris pati turi būti patyrusi 
motinišką meilę ir rūpestį. Nors moterį su jos atžalomis sieja 
neišardomas dvasinis ir fizinis ryšys, instinktyviosios Laukinės 
Moters pasaulyje ji negali akimirksniu, pati savaime tapti visiškai 
susiformavusia žemiškąja motina. 

Senovėje laukinės prigimties palaiminimai paprastai ateidavo 
per rankas ir lūpas moterų, auklėjusių jaunas motinas. Juk ypač 
pirmąsyk gimdančios motinos sieloje slypi toli gražu ne visko 
mačiusi senė, o motina vaikas. Ir visiškai nesvarbu, kiek tokiai 
motinai metų — aštuoniolika ar keturiasdešimt. Kiekviena motina 
pradžioje būna motina vaiku: ji jau pakankamai subrendusi, kad 
galėtų gimdyti, ir turi gerus instinktus, kreipiančius ją teisinga 
linkme, bet jai reikia vyresnės moters arba kelių moterų globos, 
kad šios daugiausia paskatintų, padrąsintų ją ir patartų, kaip auginti 
savo vaikus ir rūpintis jais. 

Nuo neatmenamų laikų šį vaidmenį atlikdavo vyresnės genties 
arba kaimo moterys. Šios žmogiškosios „Deivės motinos“, kurioms 
bažnyčia vėliau suteikė „krikštamočių“ vaidmenį, sudarė ypač 
svarbią moterų tarpusavio paramos ir auklėjimo sistemą, kuri 
daugiausia globojo jaunas motinas, mokydama jas savo ruožtu 
ugdyti ir stiprinti savo atžalų sielą bei dvasią. Kai Deivės moti- 
nos vaidmuo tapo „intelektualesnis“, krikštamotės pareiga tapo 
prižiūrėti, kad vaikas neliktų nuošalyje nuo Bažnyčios mokymo. 
Tačiau sulig šiuo pasikeitimu daug kas buvo prarasta. 

Senosios moterys buvo ištisi instinktyviojo žinojimo bei elg- 
senos lobynai, jos galėjo savo išmintimi praturtinti ir jaunąsias 
motinas. Moterys vienos kitoms šias žinias perteikia ne tiktai 
žodžiu, bet ir kitokiais būdais. Sudėtingus nurodymus, ką daryti 
ir kokiai būti, galima perduoti ir paprasčiausiai žvilgsniu, rankos 
prisilietimu, tyliu murmesiu arba ypatingu apkabinimu, kuris 
tarsi sako: „Aš su tavim“. 


Instinktyvioji esybė visuomet laimina ir gelbsti tuos, kas į 
ją kreipiasi. Tai pasakytina tiek apie sveikus gyvūnus, tiek apie 
sveikus žmones. Tokiu būdu motina vaikas nė pati nepajunta, 
kaip peržengia slenkstį ir priimama į brandžių motinų ratą, o šios 
pasitinka ją juokais, įvairiausiomis istorijomis ir dovanomis. 

Ši moterų savitarpio pagalbos draugija kadaise buvo Laukinės 
Moters viešpatija; jos narės galėjo būti visos, kas tik nori. O kas 
gi iš viso to liko šiandien? Apgailėtina skiautelė — vadinamosios 
„kūdikio palankynos“, kai visos gimdymų istorijos, dovanos mo- 
tinai ir nešvankūs juokeliai sugrūdami į dviejų valandų trukmės 
pasisėdėjimą, ir daugiau jokios paramos per visą tolesnį savo 
motinystės laikotarpį moteris dažniausiai nebesulaukia. 

Šiandien daugumoje industrinių šalių jaunos motinos nešio- 
ja, gimdo ir kaip išmanydamos augina vaikus visiškai vienos, be 
jokios paramos iš šalies. Tai neįsivaizduojamo masto tragedija. 
Kadangi daugumą moterų pagimdė silpnos motinos, motinos 
vaikai ir motinos našlaitės, jos jau ir pačios gali turėti analogišką 
vidinę „savarankiškos motinystės“ nuostatą. 

Jeigu motinos vaiko arba motinos našlaitės įvaizdis slypi moters 
dvasioje arba yra garbstomas visuomenės, bendradarbių ir šeimos 
narių, tokia moteris greičiausiai bus naivi svajotoja, nebrandi ir 
netekusi instinktyvaus gebėjimo įsivaizduoti, kas bus po valandos, 
po savaitės, mėnesio, vienerių, penkerių ar dešimties metų. 

Moteris, kurios viduje tupi motina vaikas, atrodo tarsi maža 
mergaitė, žaidžianti mamas. Šitokios moterys paprastai sklidinos 
entuziazmo: tai „pasaulinės mamos“, besiplėšančios viską suspėti ir 
norinčios būti „visiems viskuo“ iškart. Nesugebėdamos vadovauti 
savo atžaloms ir jų palaikyti, jos veikiau primena valstiečio vaikus 
iš pasakos „Bjaurusis ančiukas“: pastarieji irgi be galo apsidžiau- 
gia, kad namie atsirado naujas padaras, nors nėmaž nenutuokia, 
kaip su juo elgtis. Motinos vaiko mažyliai irgi dažnai būna nu- 
kamuoti ir prastai prižiūrėti. Nė pati to nesuvokdama, motina 
vaikas dažnai kankina savo atžalas visokiausiais destruktyvaus 
dėmesio proveržiais, o deramo dėmesio ir rūpesčio jie kartais 


taip ir nesulaukia. 


Kartais silpna motina pati yra tarsi gulbė, užaugusi tarp ančių. 
Ji nesugebėjo laiku atrasti saviškių ir nustatyti savo tapatybės, 
todėl neturi ko perduoti vaikams. Tuomet, kai jos paauglė duktė 
susiduria su didžiąja laukinės moteriškos prigimties paslaptimi, 
motina irgi pajunta savyje solidarumą ir laukinių gulbių šauksmą. 
Dukters tapatybės paieškos gali netgi įkvėpti motiną pavėluotai 
„mergiškai“ kelionei paskui savo prarastąjį „aš“. Taigi namuose, 
kur gyvena tokios motina ir duktė, rūsyje susikibusios rankomis 
kamuojasi dvi laukinės dvasios, kurios viliasi būti pakviestos 
aukštyn. 

Tad štai kokios gali būti pasekmės, jei motina atplėšiama nuo 
savo instinktyviosios prigimties. Tačiau neverta pernelyg ilgai 
dūsauti ir krimstis — visa tai galima pataisyti. 


STIPRI MOTINA — STIPRUS VAIKAS 


Geriausias būdas — motinišku rūpesčiu ir globa apgaubti jauną 
vidinę motiną. Tam reikia pasitelkti tikras jus supančias mote- 
ris — vyresnes, išmintingesnes, o geriausia — nemažai gyvenime 
patyrusias. Įvairiausi gyvenimo išmėginimai užgrūdino jas it 
plieną. Vis dėlto, nepaisant nieko, jų akys ir šiandien mato, ausys 
girdi, lūpos kalba, o širdys — švelnios ir geros. 

Net jeigu jūs esate turėjusi nuostabiausią pasaulyje motiną, 
niekas netrukdo turėti jų ir daugiau. Aš dažnai kartoju savo pačios 
dukterims: „Jus pagimdė viena motina, bet jei pasiseks, susirasite 
jų dar. Iš jų visų galėsite susirinkti didžiumą to, ko jums reikia“. 
Jūsų santykiai su todas las madres, daugeliu motinų, greičiausiai 
bus ilgalaikiai, kadangi patarimo ir paramos mums reikia visuo- 
met, net ir užaugus, — beje, giliausio kūrybinio moters gyvenimo 
požiūriu tai visiškai dėsninga.!" 

Moterų tarpusavio santykiai — ar jas jungtų kraujo ryšys, ar 
dvasinė giminystė, ar tai būtų psichoanalitikės ir pacientės, mo- 
kytojos ir mokinės, ar šiaip artimų sielų bendravimas, — visuomet 
būna giminiški, artimi ir labai reikšmingi. 

Nors kai kurie šiuolaikinių psichologinių knygų autoriai įkyriai 
perša mintį, esą būtina atmesti visus ryšius su motina, nelygi- 


nant tai būtų koks perversmas, kurio neužbaigusi amžinai liksi 
sutepta; nors kiti įrodinėja, kad asmeninės motinos juodinimas 
naudingas psichinei individo sveikatai; bet iš tikrųjų laukinės 
motinos pavidalo ir esmės niekuomet negalima kratytis, — beje, 
tai ir neįmanoma. Nes jos netekusi moteris prarastų giliausią savo 
pačios prigimtį, kurioje sukauptas visas žinojimas, visi maišeliai 
su sėklomis, visos adatos lopymui, visi vaistai ir priemonės, skirti 
darbui, poilsiui, meilei ir vilčiai. 

Užuot kratęsi motinos, mes ieškome laukinės ir išmintingos 
motinos. Nuo jos negalime ir neturime atsiskirti. Mūsų santykiai 
su šia dvasine motina privalo nuolatos keistis ir rutuliotis — tai 
paradoksalu. Ši motina — tai mokykla, į kurią patenkame vos 
gimusios, kurioje būname ir mokinukės, ir mokytojos, — viskas 
iškart ir per visą gyvenimą. Nepriklausomai nuo to, ar turime 
vaikų, ar ne, ar puoselėjame sodą, ar darbuojamės mokslo srityje, 
ar nardome poezijos audrų pasaulyje, — kur beeidamos ir ką be- 
darydamos, visuomet prisiliečiame prie laukinės motinos. Taip 
yra ir taip turi būti. 

Bet ką pasakyti moteriai, kurios bendravimas vaikystėje su 
motina iš tikrųjų buvo destruktyvus? Žinoma, šios patirties ne- 
beištrinsi, bet ją galima nuskausminti. Saldesnės jos nepadarysi, 
tačiau ją galima perdaryti, nedelsiant ir iš esmės pakeisti. Juk 
daugumą labiausiai gąsdina ne vidinės motinos pakeitimas, o 
grėsminga nuojauta, esą kažkas labai svarbu ir reikšminga jau yra 
pražuvę, ir to jau niekuomet nebeatgaivinsi, nes tinkamu metu 
tas dalykas negaudavo peno, nebuvo prižiūrimas, kadangi psicho- 
logiškai tikroji motina jau seniai buvo mirusi. Nesijaudinkite ir 
nebijokite, — sakau. Jūs nemirėte ir nesate mirtinai sužeistos. 

Kaip ir gamtos, mūsų sielos ir dvasios ištekliai išties beribiai ir 
kvapą gniaužiantys. Panašiai kaip vilkai ir kiti žvėrys, mūsų siela 
ir dvasia labai ilgai geba tenkintis visiškai menku maisto kiekiu, 
o kartais išgyvena ir išvis be nieko. Man tai atrodo didžiausias 
stebuklas pasaulyje. Sykį bandžiau persodinti alyvų gyvatvorę. 
Vienas didžiulis krūmas kažkodėl nudžiūvo, bet likusieji pavasarį 


apsipylė rausvais pumpurais. Išdžiūvusio krūmo žievė suskilo ir 


susiraukšlėjo kaip žemės riešutų lukštas, ir aš bandžiau jį iškasti. 
Bet pamačiau, kad šito krūmo šaknys neatskiriamai susipynusios 
su visomis kitomis gyvatvorės alyvomis. 

O dar nuostabiau buvo tai, kad nudžiūvusioji alyva buvo „mo- 
tina“. Jos šaknys buvo pačios seniausios ir storiausios. Visi suaugę 
jos vaikai kuo puikiausiai klestėjo, nors motina jau buvo mirusi. 
Alyvos dauginasi šaknų ataugomis, taigi kiekvienas krūmas yra 
ankstesniojo palikuonis. Šioje sistemoje, net ir motinai žuvus, 
vaikai gali išgyventi. Tai dvasinis modelis, teikiantis vilties tiems, 
kuriems nepakako motinos rūpesčio, bei tiems, kurie vaikystėje 
prisikentėjo nuo motinų. Net jeigu motina dėl kokių nors prie- 
žasčių nesugebaatlikti savo funkcijų arba neturi ką pasiūlyti vaikui, 


jos atžalos vis vien gali savarankiškai augti ir klestėti. 


Prasta draugija 


Bjaurusis ančiukas klajoja iš vienos vietos į kitą, ieškodamas, 
kur galėtų atsipūsti. Ir nors jo instinktas, patariantis, kur tiksliai 
reikėtų eiti, yra kiek per menkai susiformavęs, užtat instinktas, 
liepiantis keliauti ir nenurimti tol, kol ras tai, ko ieško, — veikia 
kuo puikiausiai. Vis dėlto bjauriojo ančiuko sindromas kartais 
gali būti susijęs su savotiška patologija. Net ir įgijęs tam tikros 
patirties, žmogus vis vien ir toliau beldžiasi ne į tas duris. Aišku, 
pasakysite: o iš kur žmogui žinoti, katros durys — tos, jei jis gy- 
venime nėra matęs tų tikrųjų? Vis dėlto ne tos durys yra tokios, 
į kurias pasibeldęs vėl iš naujo pasijunti atstumtas. 

Šitokią reakciją į atstumtojo padėtį galima pavadinti meilės 
ieškojimu ten, kur jos nėra ir negali būti. Jeigu moteris, siekdama 
palengvinti savo tremtį, tolydžio it užsikirtusi plokštelė kartoja 
veiksmus, kurie neatneša jai jokio pasitenkinimo, jokio gyvybinių 
jėgų pakilimo, o tiktai dar didesnį išsekimą, tai iš esmės ji save 
žaloja dar labiau, nes ne tik niekuo nepagerina pradinės būklės, 
bet sulig kiekvienu nauju išpuoliu pelno sau naują žaizdą. 

Tai panašu į bandymus tepti vaistukais nosį, kai rankoje žiojėja 


didžiulė žaizda. Skirtingos moterys nevienodai klysta, rinkdamosi 


„vaistus“. Kai kurios renkasi akivaizdų blogį: prastą draugiją, sielai 
ir kūnui pražūtingą piktnaudžiavimą dalykais, kurie iš pradžių 
iškelia moterį į padanges, o paskui nusviedžia dar žemiau pra- 
dinės atžymos. 

Yra keletas būdų, kaip tokio klaidingo elgesio išvengti. Jeigu 
moteris įstengtų, radusi ramesnę valandėlę, pažvelgti į savo širdies 
gelmes, tai suvoktų būtinybę pripažinti ir vertinti ne tiktai savo 
talentus bei gerąsias savybes, bet ir ribotumus bei silpnybes. Taigi, 
pradėdamos gydytis, pirmiausia liaukitės save apgaudinėjusios, 
neva lašelis niekam vertos, nors ir gana saldžios mikstūros pa- 
dės jums išsigydyti kojos lūžį. Pati sau pasakykite tiesą apie savo 
žaizdą — tiktai tuomet aiškiai suvoksite, kokių vaistų jums reikia. 
Nesigriebkite bet ko, kas arčiausiai po ranka, vien tam, kad už- 
pildytumėte tuštumą. Palaukite, kol rasite tikrų vaistų — tokių, 
nuo kurių sustiprėsite, užuot dar labiau nusilpusi. 


Netinkama išvaizda 


Kaip ir bjaurusis ančiukas, atstumtasis pamažu mokosi vengti si- 
tuacijų, kuriose, net ir teisingai pasielgęs, vis tiek atrodytų netin- 
kamai. Pavyzdžiui, ančiukas puikiai plaukia, bet net ir plaukdamas 
negerai atrodo. Gali būti ir priešingai: moteris gerai atrodo, bet 
nesugeba tinkamai elgtis. Apie asmenis, nesugebančius (o širdies 
gilumoje net ir nenorinčius) nuslėpti savo tikrosios prigimties, 
prikurta nemažai patarlių — nuo rytų Teksaso: „Puošk nepuošęs, 
į žmones neišvesi“, — iki ispanų: „Šitai moteriai juoda plunksna 
po sijonu“.!! 

Ančiukas pasakoje pradeda elgtis kaip visiškas kvėša!? — toks, 
kuris ničnieko neįstengia padaryti gerai. Jis krečia dulkes į sviestą, 
o pats įdrimba į miltus, tiesa, pirma dar įsigudrinęs murktelėti į 
milžtuvę su pienu. Kam iš mūsų nėra taip buvę: ką bedarytum, 
viskas išeina blogai. Bandai pataisyti padėtį — tik dar labiau viską 
sugadini. Ančiukui nebuvo ką tuose namuose veikti. Bet matote, 
kur gali nuvesti neviltis. Beieškodamas ne to, ko reikia, jis pakliū- 
va ne ten, kur reikia. Kaip sakydavo vienas mano mielas velionis 


kolega: „Avino troboj pieno negausi“. 5 


Nors visai pravartu užmegzti ryšius ir su tomis grupėmis, ku- 
rioms tikrai nepriklausome, bei pasistengti elgtis maloniai, tačiau 
itin svarbu — nepersistengti, neimti tikėti, jog jei tiktai elgsimės 
taip, kaip reikia, jei sugebėsime pažaboti visus laukinės būtybės 
troškimus ir impulsus, tai gal mus ims ir palaikys mandagia, 
santūria, kuklia ir oria dama. Būtent šitoks elgesys, būtent šios 
ego pastangos bet kokia kaina įtikti ir patikti labiausiai ir žeidžia 
dvasinę sąsają su Laukine Moterimi. Tada vietoje gyvybingos, 
pilnakraujės moters gauname mandagią moterytę išlupinėtais 
nagučiais. Ji gerai išauklėta ir gerų manierų, bet labai nervinga ir 
iš paskutiniųjų stengiasi būti gera... Ne, kur kas geriau, maloniau 
ir sielai sveikiau tiesiog būti tokia, kokia esi, ir leisti kitiems taip 


pat būti savimi. 


Įšaldyti jausmai, įšaldytas kūrybingumas 


Atstumtos moterys kartais elgiasi ir kitaip. Panašiai kaip tas lede 
ant tvenkinio įšalęs ančiukas, jos irgi suledėja. Šitoks sąstingis — 
blogiausia, ką galima sugalvoti. Šaltis — tai mirties pabučiavimas ir 
kūrybai, ir meilei, ir pačiam gyvenimui. Pasitaiko moterų, kurios 
dar ir didžiuojasi tokiu savo šaltumu kaip didžiuliu laimėjimu. Bet 
tai joks laimėjimas. Tai tik pykčio ir savigynos išraiška. 

Archetipinėje psichologijoje būti šaltam — tai būti bejausmiam. 
Esama pasakų apie sušalusius vaikus, kurie nieko nejaučia, apie 
ledan įšalusius žmonių kūnus: kol jie ten, niekas negali pajudėti, 
atsirasti, gimti. Žmogui suledėti — vadinasi, tyčia atsisakyti bet 
kokių jausmų, tarp jų ir sau pačiam, bet taip pat, o kartais net 
dar labiau, — kitiems. Nors tai ir savigynos mechanizmas, bet jis 
kenkia sielai ir dvasiai, nes ji reaguoja ne į šaltį, o tiktai į šilumą. 
Ledinis šaltis gesina kūrybinę moters ugnį, sukausto kūrybinius 
jos sugebėjimus. 

Tai rimta problema, ir pasaka siūlo mums jos sprendimo būdą: 
reikia sudaužyti ledą ir išvaduoti sielą iš šalčio gniaužtų. 

Pavyzdžiui, kai rašytojas jaučiasi perdžiūvęs ir išsekęs, jis žino, 
kad geriausias būdas vėl atsigauti — rašymas. Tačiau būdamas 


įkalintas lede jis negali rašyti. Pasitaiko dailininkų, kurie tiesiog 
veržiasi tapyti, bet patys save atkalbinėja: „Mesk tą dailę. Vis tiek 
tavo darbai — tik nesuprantama teplionė“: Daugelis menininkų, 
dar nespėjusių nė įsitvirtinti savo srityje, taip pat ir tie, kurie 
kūrybos kelyje jau patyrė ir šilto, ir šalto, kiekvienąsyk, siekdami 
plunksnos, teptuko, baleto batelių, scenarijaus, būtinai išgirsta: 
„Per tave vienos bėdos. Tavo darbas niekam nereikalingas ir ne- 
tikęs — užtat, kad tu pats niekam nereikalingas ir netikęs“. 

Tad ką gi daryti? Elkitės kaip ančiukas. Susiimkit ir eikit pir- 
myn. Liaukitės inkšti, verčiau imkit į rankas plunksną ir pradėkite 
kurti. Rašykit! Paimkit teptuką ir įvairumo dėlei supykite ant 
savęs. Tapykit! Šokėjos, užsivilkite laisvą patogų rūbą, įsiriškite 
kaspinus į plaukus, ant liemens bei aplink čiurnas ir liepkite kūnui 
juos nusimesti. Šokite! Aktorės, dramaturgai, poetai, muzikai ir 
visi kiti! Pirmiausia nustokite plepėti. Netarkite daugiau nė žo- 
džio, nebent būtumėte dainininkai. Užsidarykite kambaryje arba 
prisiglauskite laukymėje po atviru dangumi. Kurkite! Apskritai 
juk neįmanoma sušalti, kol judi. Todėl judėkite! Ir nesiliaukite 


judėję. 


Atsitiktinis praeivis 


Nors pasakoje valstietis, parsinešęs ančiuką namo, atrodo besąs 
veikiau literatūrinė priemonė pasakojimui pratęsti nei archetipinis 
motyvas, susijęs su ištremtojo tema, vis dėlto šioje vietoje viena 
mintis, man regis, yra vertinga. Žmogus, galintis išvaduoti mus 
iš ledo gniaužtų, galintis net dvasine prasme išlaisvinti mus iš 
jausmų sąstingio, nebūtinai turi būti mums labai artimas ir savas. 
Kaip ir šioje pasakoje, tai gali būti vienas tų akimirkos stebuklų, 
pasirodančių tuomet, kai mažiausiai jų tikimės, — gailestingas 
atsitiktinio praeivio poelgis. 

Tai dar vienas pavyzdys, kai dvasia sulaukia pastiprinimo tuo- 
met, kada jau būname priėję liepto galą ir daugiau nebeįstengiame 
ištverti. Staiga kokia nors paspirtis ar atgaiva išnyra tarsi iš niekur, 
suteikia būtiną pagalbą ir vėl pradingsta naktyje, palikdama mus 


spėlioti: kas gi čia buvo — žmogus ar vaiduoklis? Galbūt tai ne- 
tikėtas sėkmės vėjo gūsis, atpūtęs prie jūsų durų kokį nors labai 
reikalingą dalyką — tegu ir visiškai paprastą: atokvėpio valandėlę, 
atvangą nuo spaudimo, nedidelę poilsio ir ramybės oazę. 

Dabar mes kalbame jau ne apie pasaką, o apie realų gyvenimą. 
Kas tai bebūtų, — tai momentas, kuomet dvasia vienaip ar kitaip 
mus pamaitina, ištraukia iš bėdos, parodo slaptą tunelį, slėptuvę, 
atsarginį išėjimą. Visa tai nutinka tuomet, kai jaučiamės įkliuvę ir 
prislėgti, kai dvasioje audringa naktis arba gūdi tamsa, o šis įvykis 
pastūmėja mus į tolesnį etapą, užkelia ant aukštesnės pakopos, kad 


toliau mokytumės pažinti tremties teikiamą stiprybę. 


Tremties nauda 


Jeigu esate mėginusi prisitaikyti prie kokio nors šablono, bet 
nesėkmingai, tuomet jums greičiausiai pasisekė. Galbūt dabar 
išgyvenate kokią nors tremtį, tačiau apsaugojote savo sielą. Šis 
keistas reiškinys pasitaiko tada, kai žmogus itin stengiasi prisi- 
taikyti, tačiau jam vis neišeina. Nors atstumtoji išvaroma, tuo pat 
metu ji pastūmėjama tiesiai į glėbį savo tikriesiems, dvasiniams 
gentainiams — kas jie bebūtų: studijų kursas, meno atmaina ar 
paprasčiausia žmonių grupė. Kur kas blogiau pasilikti ten, kur 
jautiesi svetima ir nereikalinga, nei kurį laiką paklajoti be kelio ir 
takelio, ieškant to, kas jums būtina, — dvasinės bei sielų giminystės. 
Kai ieškai to, kas tau būtina, — toks elgesys niekuomet nebūna 
klaidingas. Niekuomet. 

Visas šis blaškymosi bei įtampos sklidinas laikotarpis gali būti ir 
savotiškai naudingas. Ančiukas savo klajonėse užsigrūdina, smar- 
kiai sustiprėja. Ir nors tokių išbandymų niekam nelinkėtume, 
šios situacijos poveikis panašus į tą, kai smarkiai suspausta gryna 
gamtinė anglis virsta deimantais: galiausiai dvasia įgyja didybės 
ir skaidrumo. 

Alchemijoje yra tokia procedūra, kai pamatinis elementas — švi- 
nas —visaip daužomas ir mušamas. Nors tremtis anaiptol nėra toks 
smagus dalykas, kad tyčia jos norėtum, tačiau netyčia iš jos galima 


gauti netikėtos naudos, ir netgi gana įvairiapusės. Ji išmuša mūsų 
silpnybes. Atpratina mus dejuoti ir skųstis, lavina įžvalgą, stiprina 
intuiciją bei atveria tokias stebėjimo galimybes ir matymo taškus, 
kurie prieinami tik „prašalaičiui“. 

Norstremtis turi ir daug neigiamų pusių, laukinė dvasia pajėgi 
ją ištverti. Tremtis dar labiau sustiprina mūsų troškimą išlaisvinti 
savo tikrąją prigimtį bei rasti jai tinkamą visuomenę. Beje, šis 
troškimas, šis ilgesys taip pat verčia žmogų žengti pirmyn. Jis 
akina moterį ieškoti toliau, o jei ji neįstengia rasti tokios visuo- 
menės, kuri ją įkvėptų, tuomet paprastai nusprendžia susikurti ją 
pati. Ir tai puiku, nes kai ji ją sukurs, vieną gražią dieną nežinia iš 
kur paslaptingai pasirodys ir kitos tokios pat ieškotojos, džiugiai 


tvirtindamos, kad štai pagaliau surado tai, ko ieškojusios. 


Gauruotų katinų ir žvairų vištų pasaulis 


Gauruotam katinui ir žvairai vištai ančiuko svajonės ir siekiai at- 
rodo kvaili ir beprasmiai. Toks požiūris visiškai tiksliai atspindi 
susierzinimą ir vertybes tų, kurie linkę žeminti ir šmeižti kitą vien 
todėl, kad jis kitoks. Kas gi tikėsis iš katino, kad jis mėgtų vandenį? 
Kas vers vištą eiti plaukioti? Aišku, kad niekas. Bet atstumtojo 
požiūriu pernelyg dažnai išeina šitaip: jei žmonės nepanašūs vienas 
į kitą, vadinasi, blogiausias visuomet yra jis, o aplinkinių trūkumų 
ir/arba motyvų jis kaip reikiant nė nepasveria ir neįvertina. 

Nenorėdamos vienų pernelyg išaukštinti, o kitų —sumenkinti, 
ir siekdamos neišsiplėsti šia tema daugiau, nei reikia mūsų anali- 
zei, pasakysime tik tiek: šiame epizode ančiukas įgyja analogiškos 
patirties, kaip ir tūkstančiai atstumtųjų moterų. Jis įsitikina, kad 
skirtingi žmonės iš esmės nesuderinami, ir dėl to niekas nekaltas, 
nors daugelis moterų tokios nuolaidžios, kad tokią padėtį laiko 
savo asmenine yda. 

Kai taip nutinka, matome moteris, atsiprašinėjančias vien už 
tai, kad vaikšto šia žeme. Matome moteris, nedrįstančias tiesiog 
tarti: „Ačiū, ne“, — ir išeiti. Matome moteris, kantriai kelintąsyk 


klausančias kieno nors aiškinimų, kokios jos esančios nevis- 


protės, ir nesuprantančias, jog katinai neplaukioja, o vištos 
nenardo. 

Turiu prisipažinti, jog kartais patogumo dėlei savo praktikoje 
kai kuriuos skirtingų žmonių tipus apibūdinu klasifikuodama į 
katinus ir vištas, antis ir gulbes ir t. t. Prireikus galiu paprašyti 
klientės minutėlę įsivaizduoti, kad ji — gulbė, tiktai pati to ne- 
žino. O kitą minutėlę įsivaizduoti, kad ją užaugino ir ligi šiol 
supa antys. 

Aš jas patikinu, jog nei antys, nei gulbės nėra kokios nors 
blogos. Tiesiog antys yra antys, o gulbės yra gulbės. Kartais, kad 
būtų dar aiškiau, tenka pasitelkti ir kitų gyvūnų įvaizdžius. O 
ką, jeigu jus užaugino pelės? Tuo tarpu jūs esate, tarkim, gulbė. 
Gulbės ir pelės minta visiškai skirtingu maistu. Jos nepakenčia 
vienos kitų kvapo. Joms nepatinka būti kartu, o jeigu prisicitų, 
tai jos tiktai nuolat trukdytų vienos kitoms. 

O ką, jeigu jums, gulbei, tektų apsimetinėti pele? Pilka, ma- 
žyte, kailiniuota pele? Nors jūs neturite ilgos plonos uodegos, 
kurią galėtumėte per šventes iškelti aukštyn kaip vėliavą? Ką, jeigu 
kur nors eidama jūs bandytumėte tipenti kaip pelytė, bet tiktai 
kas žingsnis griuvinėtumėt į šonus? O kai mėgintumėte cypsėti 
kaip pelė, kaskart pasigirstų gulbės klyksmas? Argi tuomet nesi- 
jaustumėt nelaimingiausia būtybė pasaulyje? 

Atsakymas tegali būti vienas: taip. Tai kodėl gi, jei jau taip yra, 
moterys vis vien iš kailio neriasi, mėgindamos įsisprausti į nieko 
bendro su jomis neturinčius rėmus? Kaip rodo mano ilgametė 
klinikinė praktika ir šios problemos tyrinėjimai, dažniausiai taip 
elgiamasi ne dėl kokio nors įsisenėjusio mazochizmo ar pražūtingo 
polinkio susinaikinti, ar dar ko nors panašaus. Dažniausiai moteris 
tiesiog nemoka elgtis kitaip. Ji neturėjo motinos. 

Yra toks posakis: tu puedes saber muchas cosas, gali žinoti dau- 
gelį dalykų, bet dėl to netapsi sentido, protingas. Ančiukas, regis, 
nemažai „žino“, bet jam trūksta nuovokos ir sveiko proto. Jis 
neturėjo motinos, taigi jo niekas neišmokė pačių pagrindinių 
dalykų. Pamenate, juk būtent motinos pareiga mokyti, lavinti 
įgimtus savo atžalų sugebėjimus. Gyvūnų patelės, mokančios 


jauniklius medžioti, iš tiesų juk moko juos ne „kaip medžioti“, 
nes tai jau jų kauluose. Jos moko, ko reikia ieškoti, ką sekti, 
į ką atkreipti dėmesį; nes šių dalykų jie nežino, kol motina 
jiems neparodo, šitaip įdiegdama naujų žinių ir sužadindama 
įgimtą nuovoką. 

Tas pats galioja ir atstumtajai moteriai. Jeigu ji — bjaurusis 
ančiukas, išaugusi be motinos, tai jos instinktai neišlavinti. Ji 
mokosi tiktai klaidų ir bandymų metodu. Dažniausiai bandymų 
būna labai daug, o klaidų — dar daugiau. Tačiau vilčių vis vien 
yra —juk matote, kad atstumtasis niekuomet nepasiduoda. Ji juda 
pirmyn, ieškodama patarėjo, vadovo, uosdama pažįstamus kvapus, 
dairydamasi pėdsakų, — kol pagaliau atranda namus. 

Vilkai atrodo itin juokingi tuomet, kai pameta pėdsakus ir sten- 
giasi juos vėl surasti: jie šokinėja aukštyn, laksto ratais, nosimis aria 
žemę, drasko ją nagais, puldinėja pirmyn ir atgal, o paskui staiga 
sustingsta it negyvi. Gali pamanyti, kad jiems pasimaišė protas. 
Tačiau iš tikrųjų jie renka visą informaciją, kokią tik įstengia pa- 
gauti. Jie kandžioja orą, traukia į plaučius visus kvapus iš žiemės 
ir iš oro, uodžia vėją, norėdami nustatyti, kas ir kur neseniai nu- 
ėjo, jų ausys it lokatoriai gaudo menkiausius garsus iš kažin kur. 
O kai jau surenka visus duomenis ir visas įmanomas gijas, vilkai 
žino, ką toliau daryti. 

Nors moteris, praradusi ryšį su gyvenimu, kurį brangina labiau 
už viską, irgi gali atrodyti pasimetusi ir blaškytis, bet iš tiesų ji 
renka informaciją: lyžtelės to, grybštelės ano. Daugių daugiausia 
galima jai trumpai pasufleruoti, ką daryti. O paskui teks palikti ją 
ramybėje. Apdorojusi visą surinktą informaciją, ji jau vėl sąmonin- 
gai žinos, kokia kryptimi eiti. Ir tuomet jai nebeliks nė menkiausio 


noro palaikyti draugiją gauruotam katinui ir žvairai vištai. 


Atmintis ir žūtbūtinis atkaklumas 


Visi mes ilgimės sau artimų būtybių, savo laukinių gentainių. 
Ančiukas, kaip pamenate, pabėgo, kai buvo negailestingai kan- 
kinamas. Paskui jis susidūrė su pasipūtėliais žąsinais ir vos išsi- 


gelbėjo nuo medžiotojų kulkų. Jis paspruko iš paukščių kiemo ir 
iš valstiečio trobos, kol galiausiai leisgyvis atsidūrė prie tvenkinio, 
kur vos nesušalo. Ar yra tarp mūsų moteris, kuri nežinotų, kaip 
jis jautėsi? Vis dėlto būtent tas ilgesys verčia mus nepasiduoti, 
eiti į priekį, neprarasti vilties. 

Tai laukinės dvasios pažadas mums visoms. Tegul apie tą 
nuostabų pasaulį, kuriam kadaise priklausėme, mes esame tiktai 
girdėjusios, tik akies krašteliu jį mačiusios ar sapnavusios, tegul 
dar išvis nesame ar tiktai akimirką buvome jį užčiuopusios, tegul 
dar nelaikome savęs jo dalimi, bet prisiminimas apie jį nelyginant 
švyturio spindulys rodo mums kelią ten, kur mūsų namai, kad 
rastume juos ir pasiliktume juose iki gyvenimo pabaigos. Pamačius 
danguje skrendančias gulbes, bjauriojo ančiuko širdelėje suspurda 
šis prarasto pasaulio ilgesys, ir to vienintelio reginio prisiminimas 
palaiko jį bei teikia jam jėgų. 

Kartą dirbau su moterimi, kuri buvo visai priėjusi liepto galą 
ir jau ketino nusižudyti. Sykį jos dėmesį patraukė voras, nėręs 
tinklą jos verandoje. Kokiu būdu to mažo voriūkščio triūsas su- 
gebėjo ištirpdyti jos širdį kausčiusį ledą, turbūt niekas niekada 
nesužinos, bet nuo tos akimirkos ji sugebėjo išsilaisvinti ir vėl 
žengti pirmyn. Tiek kaip psichoanalitikė, tiek kaip cantadora, 
aš nėmaž neabejoju, kad daugeliu atvejų geriausiai ir veiksmin- 
giausiai gydo gamta — ypač patys paprasčiausi, kasdieniškiausi 
ir visiems prieinami dalykai. Šitie gamtos vaistai labai galingi ir 
veikia akimirksniu; tai gali būti bet kas: žalia arbūzo žieve ro- 
pojanti boružė, liepsnelė su siūlo galeliu snape, žydinčios pievų 
gėlės, krintanti žvaigždė, netgi vaivorykštės atspindys stiklo šukėje 
po kojomis. Įstabus dalykas tas žmogaus atkaklumas: jis suteikia 
mums neįsivaizduojamos energijos, o kad „pakrautume“ save 
visam mėnesiui, dažnai užtenka penketą minučių ramiai stebėti 
tykų vandens paviršių. 

Įdomu, kad lygiai tokiu pat atkaklumu pasižymi ir vilkai. Nors 
ir ligota, nusilpusi, užguita, vieniša, įbaidyta —vilkė vis tiek atkak- 
liai veršis pirmyn. Ji mėtys pėdas net ir su sulaužyta koja. Spausis 
prie kitų, tikėdamasi rujos pagalbos. Ji kantriai išlauks, pergudraus, 


pralenks ir perveiks bet kokį priešą. Jei reikia, iš jos teliks tiktai 
alsavimas. Jei daugiau nebėra ką daryti, ji tarsi ančiukas pasakoje 
iš paskutiniųjų šliauš iš vienos vietos į kitą, kol pagaliau ras gerą, 
ramų prieglobstį, kur galės išsilaižyti žaizdas ir gyventi toliau. 

Nepaprastas gajumas —skiriamasis laukinės prigimties bruožas. 
Ji niekada nepasiduoda. Ir tai ne koks nors sąmoningas veiksmas, 
o greičiau natūrali ir įgimta mūsų savybė. Jeigu negalime klestėti, 
laikomės ir ištveriame tol, kol vėl galėsime. Ar būtume atkirs- 
tos nuo savo kūrybos, ar išstumtos iš visuomenės arba religinės 
bendrijos, išvarytos iš šeimos, persekiojamos tam tikros žmonių 
grupės, ar būtų suvaržyta mūsų judėjimo, minčių, jausmų lais- 
vė, — vis vien laukinis gyvenimas mūsų viduje nenutrūksta, ir 
mes einame pirmyn. Laukinė prigimtis nėra tiktai natūrali kokios 
nors vienos etninės grupės savybė. Ji sudaro Benino, Kamerū- 
no ir Naujosios Gvinėjos moterų prigimties pamatą. Ji būdinga 
latvėms, olandėms ir Siera Leonės gyventojoms. Ji — gvatemalie- 
čių, haitiečių ir polineziečių savastis. Visų šalių, rasių, tikėjimų, 
genčių, miestų, kaimų ir atokių sodybų moteris vienija tas pats 
dalykas — Laukinė Moteris, laukinė dvasia. Visos jos junta savyje 
laukinės prigimties šauksmą ir jam paklūsta. 

Todėl prireikus moteris nutapys mėlyną dangų ir ant kalėji- 
mo sienų. Jei verpalai sudegs, ji verps iš naujo. Jei derlius žus, ji 
tuoj pat vėl apsės laukus. Moteris nupieš duris ten, kur jų nėra, 
ir atidariusi išeis pro jas į naują kelią ir naują gyvenimą. Kadangi 
laukinė prigimtis nepasiduoda ir nugali, tai ir moterys nepasi- 
duoda ir nugali. 

Ančiukas atsiduria, regis, per plauką nuo pražūties. Jis vienišas, 
sušalęs, apledėjęs, nukamuotas, išvarytas, apšaudytas, atstumtas, 
išbadėjęs, niekam nereikalingas stovi ant gyvybės ir mirties slenks- 
čio nežinodamas, kas bus toliau. O tada prasideda pati svarbiausia 
pasakos dalis: ateina pavasaris, suspurda nauja gyvybė, galima 
tikėtis permainų ir bandyti iš naujo. Svarbiausia — ištverti ir ne- 
pasiduoti, laikytis; neatsisakyti savo kūrybos, savo vienatvės, savo 
laiko ir erdvės būti ir veikti, paties savo gyvenimo; ištverti būtina, 


nes laukinė prigimtis žino: po žiemos visuomet ateina pavasaris. 


Meilė sielai 


Laikykitės. Nepasiduokit. Dirbkit savo darbą. Jūs rasite kelią, kurio 
ieškote. Pasakos pabaigoje gulbės atpažįsta ančiuką kaip saviškį 
anksčiau, nei jis pats spėja tai suvokti. Taip dažnai nutinka ir at- 
stumtajai moteriai. Kai po visų klajonių ir kančių ji pagaliau kerta 
gimtosios šalies sieną, tai iš pradžių dažniausiai dar kurį laiką nė 
nepastebi, kad žmonės jau nebežiūri į ją su panieka ir pasibjau- 
rėjimu — jie susižavėję ir draugiški, arba bent jau ne priešiški. 

Galima būtų tikėtis, kad pagaliau atsidūrusios savoje dvasinėje 
žemėje šios moterys tiesiog pakvaiš iš laimės. Deja, ne. Mažų 
mažiausiai dar kurį laiką jos būna baisiai nepatiklios. Ar tikrai šie 
žmonės tokie draugiški? Ar tikrai man niekas nebegresia? Ar jie 
manęs neišvarys? Ar jau tikrai galiu ramiai miegoti? Ar niekas 
nebesipiktins, jei elgsiuosi... kaip gulbė? Po tam tikro laiko visi 
šie įtarinėjimai atslūgsta, užleisdami vietą tolesnei grįžimo į save 
pakopai: moteris pratinasi prie savo unikalaus grožio — prie tos 
laukinės sielos, iš kurios mes visos esame padarytos. 

Ko gero, nėra patikimesnio būdo nustatyti, ar moteris nėra 
bent dalies ar net viso savo gyvenimo praleidusi bjauriojo an- 
čiuko kailyje, kaip jos reakcija į nuoširdų komplimentą. Aišku, 
galima sakyti, jog tos reakcijos priežastis — moters kuklumas arba 
drovumas (nors, mano manymu, į pernelyg daug rimtų traumų 
atsainiai numojama ranka, suverčiant kaltę žmogaus drovumui"“), 
bet paprastai, jeigu išgirdusi komplimentą moteris sutrinka ir ima 
kaip nors nerišliai teisintis ar atsikalbinėti, vadinasi, komplimentas 
jos sąmonėje automatiškai įžiebė tam tikrą nemalonią diskusiją. 

Jeigu pagirsite jos grožį, jos kūrybą ar dar ką nors, kas artima 
jos sielai, kur ji pasireiškia ir kas yra jos įkvėpta, tai moters s3- 
monėje akimirksniu kažkas ims tvirtinti, kad ji jokio pagyrimo 
nenusipelnė, o jūs, pasakęs komplimentą, — mulkis, jei iš tiesų 
taip manote. Nesuprasdama, kad dvasinis grožis švyti iš vidaus, 
kai ji tiesiog būna pati savimi, tokia moteris skuba kuo greičiau 
nusukti kalbą kitur ir atimti bet kokį peną iš savo sielos, kuriai 


gyvybiškai svarbu būti pripažintai ir pastebėtai. 


Tai ir yra paskutinė užduotis, kurią turi atlikti tremtinė, grįžusi 
pas saviškius: pripažinti ne tiktai savo individualumą, savo ypatin- 
gą savastį ir priklausomybę tam tikram žmonių tipui, bet ir savo 
grožį — savo sielos pavidalą, ir suprasti, kad artumas tai laukinei 
būtybei pakeičia mus visus ir viską, ką ji bepaliestų. 

Kai pripažįstame savo pačių laukinį grožį, jis tarsi atsitraukia 
į antrą planą, mes daugiau nebeskiriame jam tiek dėmesio, bet 
ir nesikratome jo, neatsižadame. Ar vilkė žino, kokia ji graži, 
kai daro šuolį? Ar katė suvokia, kaip žaviai ji atrodo tupėdama? 
Ar paukštį žavi tas garsas, kurį jis išgirsta, skleisdamas sparnus? 
Mokydamosi iš jų, mes paprasčiausiai elgiamės taip, kaip mums 
atrodo natūralu, ir nei slepiame savo prigimtinį grožį, nei jo atsi- 
žadame. Kaip ir visa, kas gyva, mes tiesiog esame, ir tiek. 

Visų šių moterų ieškojimų ir atradimų varomoji jėga — pa- 
slaptinga aistra, kurią jos jaučia visiems laukiniams dalykams, 
viskam, kas joms iš prigimties artima. Mes šios traukos objektą 
pavadinome Laukine Moterimi; bet netgi tuomet, kai moterys 
nežino jos vardo, nenutuokia, kur ji gyvena, jos vis vien prie jos 
tiesiasi, nes myli ją visa širdimi. Moterys ilgisi jos, ir tas ilgesys 
virsta tiek postūmiu, tiek ir varomąja jėga. Būtent šis ilgesys ver- 
čia mus ieškoti Laukinės Moters tol, kol ją rasime. Tai nėra taip 
sunku, kaip gali iš pradžių pasirodyti, nes Laukinė Moteris irgi 
mūsų ieško. Mes — jos vaikai. 


——————————————— 


Paklydusi zigota 


ER DAUGELĮ SAVO PRAKTIKOS METŲ aš įsitikinau, kad į šią pri- 

klausymo šeimai problemą kartais visai verta pažiūrėti leng- 
viau, linksmiau, nes toks lengvabūdiškas požiūris paprastai padeda 
moteriai nusikratyti bent dalies skausmo. Todėl pradėjau pasakoti 
pacientėms šią savo sukurtą istoriją, kuri vadinasi „Paklydusi zi- 
gota“. Iš esmės ji padeda joms pažvelgti į savo kitonišką sandarą, 
pasitelkus gana išraiškingą metaforą. Štai kokia ta istorija. 


Ar esate kada spėliojusi, kaip jums pasitaikė pakliūti į tokią 
keistą šeimą, kaip jūsiškė? Jeigu gyvenote kaip atskalūnė, jei bu- 
vote kitokia nei visi ar kiek keistoka, jei mėgstate vienatvę, jei 
verčiau renkatės pakraščius, o ne srovės vidurį, greičiausiai jums 
teko kentėti. Bet štai ateina metas išplaukti, pabėgti nuo viso to, 
pažvelgti į pasaulį kitokiu kampu, sugrįžti į šalį, kur būsite tarp 
savųjų. 

Daugiau nebesikankinkite, nebespėliokite, kur ir kada sukly- 
dote. Palikite ramybėj klausimą, kodėl gimėte tarp tų žmonių, 
tarp kurių jūs gimėte, gana tų svarstymų ir spėlionių, finis, termi- 
nado, baigta. Nusiraminkite, parymokite valandėlę laivo priekyje, 
įkvėpkite gaivaus vėjo, dvelkiančio nuo jūsų gimtinės. 

Daugelį metų moterys, gyvenančios mitinį Laukinės Moters 
archetipo gyvenimą, be garso raudodavo: „Na, ir kodėl gi aš tokia 
skirtinga? Kodėl man reikėjo gimti tokioje keistoje [ar bukoje) 
šeimoje?“ Kaskart, kai jų gyvenimas jau būdavo bepražystąs kup- 
liausiais žiedais, kas nors būtinai pabarstydavo ant žemės drus- 
kos, kad tiktai nieko neužaugtų. O visi tie draudimai, natūralių 
troškimų varžymas — tikra kankynė! Būdamos gamtos vaikai, jos 
turėdavo sėdėti užrakintos. Jeigu verždavosi į mokslus, joms liep- 
davo gimdyti vaikus. Jei norėdavo gimdyti vaikus — liepdavo pirma 
susirasti vietą gyvenime. Jei bandydavo ką nors išrasti — liepdavo 
būti praktiškoms. Jei trokšdavo atsidėti kūrybai — išgirsdavo, kad 
moters ruoša namie niekados nesibaigia. 

Kartais jos stengdavosi būti geros ir atitikti labiausiai papli- 
tusius to meto reikalavimus; ir tiktai daug vėliau suprasdavo, ko 
pačios iš tiesų nori ir kaip reikėtų gyventi. O tada jau, kad galėtų 
gyventi, ryždavosi skausmingoms netektims: palikdavo šeimas, 
sutuoktinius, kuriems būdavo prisiekusios ištikimybę iki karsto, 
darbus, turėjusius tapti tramplinais į kitus, dar labiau bukinančius, 
bet geriau mokamus darbus. Palikdavo savo svajones, išbarstytas 
pakeliui. 

Neretai tokios moterys būdavo menininkės, kurios stengdavosi 
būti praktiškos ir aštuoniasdešimt nuošimčių savo laiko aukodavo 


darbui, kuris kasdien žalodavo jų kūrybingumą. Nors tokių sce- 


narijų gali būti daug ir įvairių, vienas dalykas išlieka bendras: jas 
labai ankstyvoje vaikystėje apibūdino esant „kitokias“ — neigiama 
prasme. O iš tikrųjų jos buvo aistringos, savitos, smalsios ir turėjo 
sveikus instinktus ir buklų protą. 

Taigi atsakymas į klausimus: „Kodėl aš?“, „Kodėl šioje šeimo- 
je?“ „Kodėl aš kitokia, negu visi?“ — žinoma, tegali būti vienas: 
atsakymo į šiuos klausimus nėra. Tačiau ego reikalauja kokio nors 
peno, kitaip jis nesutinka nuo mūsų atstoti, todėl aš siūlau pasi- 
rinkti vieną iš trijų atsakymų. (Moteris gali pasirinkti, kurį nori, 
bet privalo pasirinkti bent vieną. Daugelis renkasi paskutinį, nors 
tinka bet kuris.) Taigi pasiruoškite. Štai atsakymai. 

Mes gimėme taip, kaip gimėme, ir į tokias keistas šeimas, per 
kurias atėjome į šį pasaulį, 

1) tiesiog šiaip sau (beveik niekas tuo netiki), 

2) pagal Esybės nustatytą planą, kurio mūsų mažytės smege- 
nėlės nepajėgia perprasti (daugeliui tokia mintis patinka), arba 

3) dėl paklydusios zigotos sindromo (na... taip, galbūt... o kas 
tai yra?). 

Savo šeimai jūs esate svetima. Jūs — su plunksnomis, jie — su 
žvynais. Jus traukia miškas, laukinė gamta, vidinis gyvenimas, 
išorinė didybė. Jiems svarbiausia — tvarkingai sulankstyti rank- 
šluosčius. Jeigu tai jūsų ir jūsų šeimos atvejis, vadinasi, jūs — pa- 
klydusios zigotos sindromo auka. 

Jūsų šeima juda lėtai ir vangiai, o jūs lekiat kaip vėjas; jie 
rėksniai, o jūs — tylenė, arba jie bežadžiai, o jūs — lakštingala. Jei 
jūs ką nors žinote, tai žinote. O jie reikalauja įrodymų ir trijų 
šimtų puslapių disertacijos ta tema. Viskas aišku, tai — paklydusios 
zigotos sindromas. 

Niekad apie tai negirdėjote? Na, matote, vieną naktį virš jūsų 
gimtojo miesto skrido zigotų fėja, ir visos mažytės zigotos jos 
krepšelyje spurdėjo ir šokčiojo iš nekantrumo. 

Jūs buvote skirta tėvams, kurie tikrai būtų jus supratę, bet, 
nelaimei, zigotų fėją pagriebė vėjo sūkurys, ir — ak! — jūs išsprū- 
dote iš krepšelio ne virš to namo. Vartydamasi kūlvirstomis, jūs 
nukritote žemyn — stačiai į šeimą, skirtą visai ne jums. O jūsų 
„tikroji“ šeima gyveno dar už trijų mylių. 


Būtent todėl jūs taip pamilote šeimą, gyvenusią už trijų 
mylių nuo jūsų namo. Kaip jums norėjosi, kad ponas ir ponia 
Toks ir Tokia būtų jūsų tėvai! Visai galimas daiktas, kad taip 
ir turėjo būti. 

Štai kodėl jūs šokate čečiotką, eidama koridoriumi, nors esate 
kilusi iš knygų žiurkių šeimynos. Štai kodėl kaskart, kai grįžtate 
namo arba paskambinate, jūsų tėvus apima siaubas: „Kas dar 
jai šaus į galvą? — baiminasi jie. — Anąkart ji mus visai pri- 
baigė. Vienas Dievas težino, ką dar ji gali iškrėsti. Ai!“ Jus 
pamatę, jie užsidengia akis visai ne todėl, kad jūsų skleidžiama 
šviesa juos akina. 

Jums reikia tik meilės. O jiems — tik ramybės. 

Jūsų šeimos nariai dėl tam tikrų savų priežasčių (pripažįstamų 
prioritetų, nekaltybės, patirtų traumų, sudėjimo, psichinės ligos 
ar skrupulingai puoselėto nemokšiškumo) ne itin geba spon- 
taniškai užmegzti ryšį su pasąmone, tad jūsų viešnagė namie, 
be jokios abejonės, išjudina jų sąmonėje archetipinį triksterio 
vaizdinį — sumaišties ir netvarkos kėlėją. Taigi nesuspėjus jums 
drauge dar nė duonos riekės perlaužti, triksteris jau kaip pašėlęs 
lekia sūkuriu, nenustygdamas kuo greičiau numesti kokį plauką 
į šeimos barščius. 

Net jei jūs nuoširdžiai stengiatės neliūdinti šeimos, nemalonu- 
mų neišvengsite. Vos jus pamačius, jiems ima rodytis, kad visas 
pasaulis išsikraustė iš proto. 

Jei tėvai nuolatos įsižeidę ir nepatenkinti, o vaikams atrodo, 
kad viskas, ką jie bedarytų, — negerai, vadinasi, šeimoje tikrai 
esama laukinių zigotų. 

Naminė šeima trokšta tiktai vieno vienintelio dalyko, bet 
paklydusi zigota nė iš tolo nenutuokia, kas tai galėtų būti, o jei 
sužinotų, jai plaukai ant galvos pasistotų piestu. 

Pasiruoškit, tuoj jums šią didžią paslaptį atskleisiu. Štai ko jie 
iš jūsų nori, štai tas paslaptingas, nesuvokiamas dalykas. 

Tie jūsų nelaukiniai šeimynykščiai nori pastovumo. 

Jie nori, kad šiandien jūs būtumėte visiškai tokia pati, kaip 
vakar. Kad bėgant laikui jūs nesikeistumėt, o liktumėte tokia, 
kaip buvote iš pradžių. 


Paklauskite tėvų, ar jie norėtų pastovumo, ir jie atsakys: taip. 
Nejaugi visur ir visada? Ne, atsakys jie, tiktai ten, kur tai svarbu. 
Bet kokie bebūtų tie svarbūs dalykai jų vertybių skalėje, laukinei 
moteriškai prigimčiai jie paprastai reiškia tikrą prakeikimą. Deja, 
tai, kas „svarbu“ jiems, visiškai nesuderinama su tuo, kas „svarbu“ 


laukiniam vaikui. 
A ——--—l—-———————ZT—T—Z— 


Reikalauti pastovaus elgesio ir manierų — nepakeliamas nuospren- 
dis Laukinei Moteriai, kurios stiprybė yra gebėjimas prisitaikyti 
prie aplinkos pokyčių, išradingumas, šokis, urzgimas, staugimas, 
gilus instinktyvus gyvenimas, kūrybinė ugnis. Jai pastovumas ne- 
turi nieko bendro su vienodumu, veikiau tai — nuolatinė kūryba, 
amžinas budrumas, akylumas, lankstumas ir vikrumas. 

Jeigu reikėtų vienu žodžiu įvardyti esminę Laukinės Moters 
savybę, be kurios ji nebebūtų savimi, tai tas žodis būtų — reakci- 
ja. Jo angliškas atitikmuo response kilęs iš lotynų “padaryti įžadą, 
pažadėti'; čia ir slypi Laukinės Moters jėga. Jautrus ir miklus jos 
reagavimas yra nuolatinis pažadas ir įžadas kūrybinėms galioms, 
kas jos bebūtų — Duende, dvasia-goblinas, besidangstantis aistra, 
ar Grožis, Menas, Šokis, ar Gyvenimas. O mums ji žada, - jei 
tik mes neprieštarausime, — leisianti gyventi. Gyventi visavertį, 
pilnakraujį gyvenimą, gyventi jautriai ir pastoviai. 

Išeitų, kad paklydusi zigota prisiekia ištikimybę ne savo šeimai, 
o vidiniam savo Aš. Štai kodėl ji jaučiasi draskoma į skirtingas 
puses, tarsi jos motina vilkė trauktų ją nutvėrusi už uodegos, o 
pasaulietinė šeima laikytų įsikibusi už rankų. Neilgai trukus ji jau 
rėkia iš skausmo, urzgia ir kandžioja save ir aplinkinius, o galiau- 
siai — nutyla tarsi be žado. Pažvelkite tada jai į akis ir pamatysite 
ojos del cielo, dangaus akis, — akis žmogaus, kurio jau čia nebėra. 

Nors vaiko socializacija — labai svarbus dalykas, bet nužudyti 
vidinę criatura — tai nužudyti patį vaiką. Vakarų Afrikoje tikima, 


kad žiaurus elgesys su vaiku gali priversti jo sielą pasitraukti iš 


kūno: kartais — vos per kelias pėdas į šoną, o kartais — daugelio 
dienų kelio atstumu. 

Žinoma, vaiko sielos poreikius reikia derinti su saugumo ir 
fizinės priežiūros reikmėmis bei su atidžiai apsvarstytais „gero 
elgesio“ reikalavimais; vis dėlto man visuomet labai neramu 
dėl pernelyg gerai besielgiančių vaikų: mat itin dažnai jų akyse 
pastebimas „silpnos sielos“ žvilgsnis. Kažkas jiems negerai. Juk 
sveika siela paprastai persišviečia kiaurai personą, o kartais —netgi 
akinamai žėri. Bet kai patirta trauma didelė, siela pasitraukia. 

Kartais ji nuplaukia arba nulekia taip toli, kad tenka ilgai ir kan- 
triai maldauti ir įkalbinėti, kad grįžtų. Prireikia ir nemažai laiko, 
kol tokia siela įgis pakankamai pasitikėjimo ir pasiryš sugrįžti, bet 
sugrąžinti ją — įmanoma. Tam būtinos kelios sąlygos: absoliutus 
sąžiningumas, ištvermė, švelnumas, gerumas, pykčio atoslūgis ir 
humoras. Šių savybių sąskambis ir parvilioja sielą namo. 

Ko reikia sielai? Jos poreikiai kyla iš dviejų sričių: gamtos ir 
kūrybingumo. Šiuose dviejuose pasauliuose gyvena Na'ashjė'ii 
Asdzūa, Vorė, — didžioji dinės genties kūrybos dvasia. Ji rūpinasi 
savo gentimi ir ją globoja: Be kita ko, ji moko žmones mylėti 
grožį. 

Sielos poreikiai saugomi trijų senų (arba jaunų, nelygu kokia 
tuo metu diena) seserų — Kloto, Lachesės ir Atropės — trobelėje; 
jos verpia raudonąjį moters gyvenimo siūlą — aistros giją. Jos 
audžia atskirus moters gyvenimo amžius, užmegzdamos siūlą 
ten, kur baigiasi vienas ir prasideda kitas. Sielos poreikiai slypi 
ir medžioklės deivių Dianos ir Artemidės valdomose giriose; jos 
abi yra vilkės, įkūnijančios gebėjimą susekti, persekioti ir atgauti 
įvairius dvasios aspektus. 

Sielos poreikius tvarko actekų deivė Coatlicue, moterų sava- 
rankiškumo globėja, kuri gimdo tupėdama arba abiem pėdom 
remdamasi į žemę. Ji moko moterį gyventi vieną. Ji kuria nau- 
jagimius, vadinasi, ir naujas gyvenimo galimybes, bet ji taip pat 
yra ir motina mirtis: jos sijonas apkarstytas kaukolėmis, kurios 
sulig kiekvienu žingsniu barška kaip barškuolės kauliukai — tai ir 


yra kaukolės barškučiai. Be to, šių barškučių garsas dar primena 


krintančius lietaus lašus, tad simpatinio rezonanso dėka jie pri- 
šaukia žemei lietų. Ši deivė globoja visas vienišas moteris, o ypač 
tas, kurios tiek magia, sklidinos tokių galingų minčių ir idėjų, 
kad privalo gyventi atskirai, atokiai nuo visų kitų, kad mažiau 
badytų akis kaimo bendruomenei. Coatlicue — ypatinga atsisky- 
rėlių moterų patronė. 

Kuo daugiausia minta siela? Ką gi, tai iš dalies priklauso nuo 
individualaus žmogaus, bet esama tam tikrų bendrų derinių. Tai 
dvasinė makrobiotika. Kai kurioms moterims būtinai reikia oro, 
nakties, saulės šviesos ir medžių. Kitas pasotinti tegali žodžiai, po- 
pierius ir knygos. Trečioms svarbiausia — spalvos, formos, šešėliai, 
molis. Yra moterų, kurioms privalu šokinėti, lankstytis ir bėgioti, 
nes jų sielos reikalauja šokio. O kitos tetrokšta tyliai atsiremti į 
medžio kamieną ir ramiai pastovėti. 

Yra dar vienas svarbus dalykas, kurio negalime nutylėti. Pakly- 
dusios zigotos mokosi išgyventi. Mat tikrai nelengva metų metus 
praleisti apsuptai žmonių, nesugebančių padėti tau suklestėti. Taigi 
išmokti meno išgyventi — nemenkas laimėjimas; juk daugeliui šis 
žodis taip ir lieka tuščias garsas. Vis dėlto žmogui bręstant ateina 
toks etapas, kai pavojus gauti sunkią dvasinę traumą jau iš esmės 
nebegresia. Tuomet metas pereiti į kitą pakopą po išgyvenimo: 
gydytis žaizdas ir suklestėti. 

Jeigu užstrigsime išgyvenimo stadijoje ir nebepakilsime į kles- 
tėjimo pakopą, tai labai save nuskriausime, susitelkdami tik į savo 
asmenį, o savo įtaką pasaulyje sumažinsime daugiau nei perpus. 
Kartais žmogus taip didžiuojasi išgyvenęs, jog tai ima kliudyti 
tolesnei kūrybinei jo asmenybės raidai. O kartais žmonės tiesiog 
bijo atsisveikinti su išgyvenusiojo statusu ir žengti toliau; šiaip ar 
taip, tai juk ypatingas statusas, tarsi įrodantis tavo vertę ir suge- 
bėjimus, kuriais drąsiai gali didžiuotis. 

Užuot pavertus mokėjimą išsyventi savo gyvenimo centru, 
verčiau laikyti tai viena iš savo stiprybių, tačiau tikrai ne pagrin- 
dine. Žmogus nusipelno daugybės nuostabių prisiminimų, ap- 
dovanojimų ir puošmenų už tai, kad gyveno, — gyveno visavertį 


gyvenimą ir įveikė daugybę sunkumų. O kai grėsmė praeina, 


svarbu nepakliūti į kitokio pobūdžio spąstus: neimti savęs vadinti 
vardais, gautais pačiu sunkiausiu savo gyvenimo laikotarpiu. To- 
kia nuostata gali mus labai smarkiai riboti. Tikrai neverta sielos 
tapatybės pagrindu imti vien žygdarbių, pergalių ir praradimų, 
išgyventų pačiais blogiausiais laikais. Nors išgyvenimo menas gali 
taip užgrūdinti moterį, kad ji pasidarys kieta it džiovinta jautiena, 
bet ateina toks metas, kai tapatinimasis vien su gebėjimu išgyventi 
pradeda kliudyti kitokiai asmenybės raidai. 

Kai moteris tolydžio kartoja: „Aš išgyvenau“, — nors metas, 
kada tai buvo aktualu, seniai praėjęs, aišku, ko reikės imtis toliau. 
Reikia liautis kabinusis į išgyvenusios archetipą, antraip nieko 
naujo nepavyks išauginti. Tai panašu į gajų mažytį augalėlį, įsi- 
gudrinusį be vandens, saulės ir trąšų išleisti mažą kietą žalią lapelį. 
Nepaisant nieko. 

Tačiau kai sunkūs laikai praeina, ateina metas klestėti, o tai 
reiškia — prisitaikyti prie kitokių sąlygų: prie gausybės šviesos ir 
trąšų, ir pasinaudojant visu tuo, išleisti vešlius, kuplius lapus ir 
kvepiančius žiedus. Todėl verčiau vadintis vardais, skatinančiais 
mus laisvai keroti ir augti. Tai ir yra klestėjimas. Tai ir buvo 
mums skirta. 

Vienas iš būdų žmogui pažvelgti į savo gyvenimą kitaip, ne- 
kasdieniškai, yra ritualai: ar tai būtų Purimas, ar Adventas, ar 
mėnulio nusileidimas į žemę. Ritualo metu sušaukiamos krūvon, 
suskirstomos ir apmaldomos visos žmogaus gyvenime susikaupu- 
sios pamėklės ir šešėliai. Yra vienas ypatingas įvaizdis iš El Dia 
de los Muertos, Mirusiųjų dienos, paminėjimo, kuris itin pagelbsti 
moterims, pereinančioms nuo išgyvenimo į klestėjimo fazę. Jis 
remiasi ofrendas apeigomis; o pastarieji yra altoriai, skirti jau iš- 
ėjusiems iš gyvenimo. Ofrendas — tai paminklai, kuriami pagerbti 
ir išreikšti šilčiausius jausmus tiems mūsų mylimiems žmonėms, 
kurie jau nebevaikšto šia žeme. Esu pastebėjusi, kad daugeliui 
moterų labai pravartu pastatyti tokį ofrenda tai mažai mergytei, 
kokia ji pati kadaise buvo, taip pagerbiant jos herojiškumą. 

Dažnai moterys susirenka įvairiausius niekučius, laiškus, drabu- 


žėlius, žaislus, primenančius kokius nors įvykius ar šiaip susijusius 


su vaikyste, kurią jos norėtų pavaizduoti. Jos pačios sukuria savo 
ofrenda, papasakoja kokią nors su juo susijusią arba nesusijusią 
istoriją, o paskui palieka visa tai — tiek, kiek jos nori. Tai — patirtų 
sunkumų, drąsos ir pergalių prieš negandas atminimas. 

Šitoks požiūris į praeitį padeda pasiekti iškart kelis tikslus: jis 
sukuria distanciją, leidžia pažvelgti į praeitį su gailesčiu ir atjau- 
ta, parodyti ir iškiloti tai, ką patyrėme, ką iš to sukūrėme, kuo 
galime žavėtis. Būtent žavėjimasis praeitimi, užuot ja gyvenus, 
ir išlaisvina asmenybę. 

Ilgiau nei reikia likti išgyvenusiu vaiku — vadinasi, pernelyg 
susitapatinti su sužeistojo archetipu. Tiktai įsisąmoninusios žaiz- 
dą, tegu ją ir įamžiname, galime įžengti į klestėjimo fazę. O juk 
būtent klestėti ir buvo mums skirta šioje žemėje. Mes, moterys, 
nuo gimimo turime teisę klestėti, o ne vien tiktai džiaugtis tuo, 
kad išgyvenome. 

Todėl nesigūžkite ir nenorėkite prasmegti skradžiai žemės, 
jeigu jus vadina balta varna, išsišokėle, vieniša vilke. Trumparegiai 
laiko maištingas sielas grėsme visuomenei. Tačiau per daugelį 
amžių neginčijamai įrodyta, jog būti kitokiai nei visi, išskirti- 
nei, — vadinasi, neišvengiamai atsidurti priekinėse pozicijose ir 
beveik garantuotai atlikti ką nors originalaus bei vertingo, kas 
apčiuopiamai praturtintų visuomenę.!9 

Ieškodamos vadovės ar patarėjos, jokiu būdu neklausykite 
bailių ir menkystų. Būkit jiems gera, atlaidi, protarpiais pameili- 
kaukite, pamaloninkite, bet tiktai neklausykite jų patarimų. 

Jeigu jus apšaukė įžūlia, nepataisoma, nepagarbia, klastinga, 
maištininke, nevaldoma, akiplėša, — vadinasi, einate teisinga link- 
me. Laukinė Moteris kažkur netoliese. 

O jeigu niekas niekada jūsų taip nevadino, — dar turite laiko. 
Ugdykite savyje Laukinę Moterį. Andele! Pirmyn ir dar kartą 


pirmyn! 


VII SKYRIUS 


C-2 
Kūno džiaugsmai: laukinis 
kraujas 


Mane visuomet nepaprastai žavėjo, kaip vilkai, smagiai bėgioda- 
mi ir dūkdami, stumdosi ir atsimuša vienas į kitą: seni vilkai tai 
daro vienaip, jauni — kitaip, liesi, stori, ilgakojai, riestauodegiai, 
nulėpausiai, šlubiai ir kreivakojai — vėlgi savaip. Kiekvienas iš 
jų pasižymi savita kūno sandara bei jėga, savotišku grožiu. Visi 
gyvena ir žaidžia taip, kaip nori ir kaip sugeba. Nė vienas nesi- 
stengia būti kitoks, nei yra. 

Kartą šiaurėje stebėjau vieną seną vilkę, beturinčią jau tik tris 
kojas; ji vienintelė įstengdavo prasisprausti į plyšį tarp uolų, gausiai 
prižėlusį mėlynių. Kitąkart mačiau sėlinančią pilką vilkę — staiga 
ji pašoko ir švystelėjo it žaibas: sekundę po šuolio jos kūnas ore 
atrodė lyg sidabrinis lankas! Pamenu ir dar vieną — jauną dailią 
vilkę, ką tik atsivedusią jauniklių; jos pilvas dar tebebuvo kiek 
nukaręs, bet ji gracingai it šokėja liuoksėjo per apsamanojusią 
liulančią pelkę. 

Tačiau, nepaisant viso vilkų grožio, jėgos bei ištvermės, apie 
juos neretai sakoma: „O, jie per daug godūs, jų dantys baisiai 
aštrūs, o apetitas — nepasotinamas!“ Panašiai kalbama ir apie mo- 


teris; atrodytų, lyg pasaulyje teturi teisę gyvuoti tiktai vienokio 


temperamento ir tiktai saikingo apetito būtybės. Be to, pernelyg 
dažnai pagal tai, kiek moters apimtys, ūgis, eisena, figūra ir pan. 
atitinka tam tikrą visuotinai pripažintą idealą, sprendžiama apie 
jos moralines savybes — dorą arba pagedimą. Bet kai moters įpro- 
čiai, manieros ir apimtys sugrūdami į tuos vienintelius grožį ir 
tinkamą elgesį nustatančius „idealo“ rėmus, tai jos kūnas ir dvasia 
įkalinami, o moteris netenka laisvės. 

Instinktyviajai dvasiai kūnas yra tarsi daviklis, informacinis 
tinklas, pranešėjas, apimantis daugybę komunikacinių sistemų: 
širdies ir kraujagyslių, kvėpavimo, griaučių, vegetacinę nervų 
sistemą, nekalbant jau apie emocinę ir intuityviąją. Vaizduotės 
pasaulyje kūnas yra galinga mašina, dvasia, gyvenanti kartu su 
mumis, savarankiška gyvybės apraiška. Pasakose, kuriose žmo- 
gaus kūną dažnai simbolizuoja įvairūs nepaprastais gebėjimais 
bei savybėmis apdovanoti magiški objektai, dažnai vaizduojama, 
jog kūnas turįs dvi poras ausų: vieną — girdėti žemiškojo pasaulio 
garsams, o kitą — klausytis sielos balso; taip pat dvi poras akių: 
vieną — įprastam regėjimui, o kitą —aiškiaregystei; ir dvejopą jėgą: 
raumenų jėgą ir neįveikiamą dvasios stiprybę. Šitokių kūno turimų 
„porų“ būtų galima išvardyti ir daugiau. 

Kūno sandarą bei funkcionavimą aiškinančios filosofinės si- 
stemos, kaip antai Feldenkraiso metodas, Adžurveda bei kitos, 
tvirtina, esą kūnas turįs ne penkis, o šešis pojūčius. Per odą ir 
po ja esančius audinius jis jaučia ir fiksuoja viską, kas dedasi ap- 
linkui. Panašiai kaip Rozetės akmuo, kūnas yra nelyginant gyvas 
metraštis, kuriame surašyta viskas: dovanotas gyvenimas, atimtas 
gyvenimas, trokštamas gyvenimas ir pagydytas gyvenimas, — te- 
reikia mokėti perskaityti. Jis labai vertingas todėl, kad geba tiksliai 
fiksuoti staigias reakcijas, giliai austi ir numatyti ateitį. 

Kūnas — įvairiakalbė būtybė. Jis byloja per spalvas ir tempe- 
ratūrą: parausta ką nors atpažinus, švyti įsimylėjus, papilkėja iš 
skausmo, įkaista susijaudinus, atšąla dvejojant. Jis kalba nuolatos 
lengvai šokdamas, kartais — siūbuodamas, kartais — virpėdamas 
arba krūpčiodamas. Jo kalba — tai ir besidaužanti širdis, ir staiga 
sugedusi nuotaika, ir tuštumos jausmas po krūtine, ir vilties ant- 


plūdis. 


Kūnas viską atmena; atsimena kaulai, sąnariai, netgi mažasis 
pirštelis — ir tas atsimena. Atmintis vaizdų ir jausmų pavidalu 
glūdi pačiose ląstelėse. Todėl kūnas prisisunkęs atminties tarsi 
permirkusi kempinė: tereikia ją spustelėti, išgręžti, netgi vos 
prisiliesti — ir prisiminimai paplūs nevaržoma srove. 

Neįvertinti šios kūno didybės, kokiais nors būdais suvaržyti 
jo vertę bei grožį — vadinasi, išplėšti iš jo teisėtą dvasią, teisėtą 
pavidalą, teisėtą džiaugsmą. Kai tave laiko bjauria ar atstumia 
vien todėl, kad tavo grožis netelpa į mados nustatytus rėmus, 
tai skaudžiai pakerta natūralų gyvenimo džiaugsmą, kuris yra 
laukinės prigimties dalis. 

Moterys tikrai turi pagrindo priešintis bet kokiems psicho- 
loginiams bei fiziniams standartams, kurie žaloja sielą ir ardo 
santykius su laukine dvasia. Akivaizdu, kad moterys iš prigimties, 
instinktyviai kur kas labiau vertina kūno ir dvasios gyvybingu- 
mą, reakciją, jautrumą ir ištvermę, o ne atitikimą kokioms nors 
išorinėms normoms. Tai nereiškia, kad turėtume išvis nekreipti 
dėmesio į tai, kas vienos ar kitos kultūros laikoma grožiu; tiesiog 
reikėtų nubrėžti platesnes ribas, kurios apimtų visas grožio formas, 


pavidalus ir funkcijas. 


Kūno kalba 


Kartą mudvi su bičiule dviese pasakojome istoriją apie tai, kaip 
kiekviena iš mudviejų savo ruožtu atradome ir įvertinome nepa- 
prastas iš savo giminės paveldėtas dovanas. Toji istorija vadinosi 
„Kūno kalba“. Opalanga yra afroamerikiečių kilmės griotė. Ji labai 
aukšto ūgio ir nepaprastai liekna — nelyginant kukmedis. Aš —una 
Mexicana, nedidukė, kresna, apkūnoka. Negana to, kad vaikystėje 
mano bičiulė kentėjo patyčias dėl savo aukšto ūgio, jai dar aiškin- 
davo, kad tarpelis tarp jos priekinių dantų esąs ženklas, rodantis, 
jog ji - melagė. O mane įtikinėjo, kad tokia kūno sandara bei 
apimtis liudijanti mano menkavertiškumą bei nežabotą būdą. 
Šitaip pakaitomis pasakodamos apie savo kūnus, mudvi prisimi- 


nėme, kiek visokiausių priekabių bei patyčių turėjome iškęsti per 


visą savo gyvenimą vien dėl to, kad, daugialypio „jie“ manymu, 
mūsų kūnai tariamai turį pernelyg daug šio ar per mažai ano. Mūsų 
pasekta istorija — tai gedulo giesmė kūnams, kuriais mums nebuvo 
leista džiaugtis. Mudvi lingavome, šokome, žiūrėjome viena į kitą. 
Kiekviena matėme, jog antroji — nepaprastai graži ir paslaptinga, 
ir stebėjomės, kaip kam nors galėjo pasirodyti kitaip? 

Ir kaip aš apstulbau išgirdusi, jog užaugusi Opalanga nukelia- 
vo į Vakarų Afriką — į Gambiją, ir rado ten savo protėvių gentį, 
kurios daugelis narių — ar ne stebuklas! — buvo aukšti ir liekni it 
kukmedžiai, su tarpeliais tarp priekinių dantų. Ten ji sužinojo, 
kad šitas tarpelis vadinamas Sakaya Yallah, „Dievo vartais“, ir 
laikomas... išminties požymiu! 

Ir kaip ji nustebo, kai papasakojau, kad jau suaugusi nukelia- 
vau į Tehuantepeko sąsmauką Meksikoje ir sutikau ten nemažai 
savo giminaičių. Pasirodė — ar ne stebuklas! — kad visos mano 
genties moterys — tikros milžinės: stiprios, temperamentingos ir 
tikrai įspūdingų apimčių. Jos plekšnojo mane! ir pešiojo, tiesiai 
stebėdamosi, kodėl aš tokia liesa?! Gal aš per mažai valganti? 
Gal sirgau? Reikėtų pasistengti pasitaisyti, aiškino jos man, nes 
moteris — tai La Tierra, ji turi būti apvali kaip pati Žemė, nes 
Žemei juk reikia tiek visko išlaikyti!? 

Taigi mūsų pasakojimai, kaip ir gyvenimas, kaip mūsų biografi- 
jos, prasidėjusios nuo slegiančios ir gniuždančios patirties, baigėsi 
džiugiu ir galingu atgautos savigarbos ir savo vertės pajautimu. 
Opalanga dabar jau žino, kad aukštas jos ūgis —tai grožio pamatas, 
kad jos šypsenoje švyti išmintis, o lūpomis bet kurią akimirką 
gali prabilti Dievo balsas. Aš savo ruožtu žinau, kad mano kūnas 
kresnas todėl, kad yra artimas žemei, kojos tvirtai remiasi į ją, o 
kūnas —tai indas, skirtas sutalpinti ir pakelti be galo daug. Galingi 
ir stiprūs Žmonės, gyvenantys anapus mūsiškės Jungtinių Valstijų 
kultūros ribų, išmokė mus iš naujo vertinti savo kūnus, ryžtingai 
atmesti bet kokias mintis ar kalbas, juodinančias ir niekinančias 
mūsų kūno paslaptis arba nepripažįstančias moters kūnui paži- 
nimo įrankio galių.? 

Mėgautis įvairiausiomis pasaulyje esamo grožio formomis —tai 
visoms moterims skirtas gyvenimo džiaugsmas. Propaguoti tiktai 


vieną kurį grožio pavidalą — vadinasi, nepastebėti gamtos įvairo- 
vės. Juk nebūna tiktai vienos rūšies paukščių giesmininkų, vienos 
rūšies spygliuočių, vienos veislės vilkų. Nebūna vienodų vaikų, 
vienodų vyrų, vienodų moterų. Lygiai taip nebūna ir vienodos 
krūtinės, vienodos talijos, tokio paties atspalvio odos. 

Manoji bendravimo su stambiomis meksikietėmis patirtis pri- 
vertė mane smarkiai suabejoti visa analitinių teiginių apie skirtingą 
moterų figūrą, formas, o ypač — svorį, visuma apskritai. Viena 
sena psichologų nuvalkiota „tiesa“ pasirodė kaip reta groteskiška 
ir klaidinga: tai buvo tvirtinimas, esą visos apkūnios moterys ko 
nors godžiai gviešiasi, esą kiekvienoje iš jų „uždaryta liesa mo- 
teris, trokštanti išsiveržti į laisvę“. Kai aš pakišau šitą metaforą 
apie „uždarytą liesą moterį“ vienai iš galingųjų Tehuano genties 
matronų, ji pažvelgė į mane aiškiai nustebusi. Ar aš turinti ome- 
nyje „piktosios dvasios apsėdimą?* Kas gi galėjo įvaryti moters 
vidun šitokį bjaurų daiktą?“ —stebėjosi jinai. Ji niekaip neįstengė 
suvokti, kaip „gydytojai“ ar kas nors kitas galėjo pamanyti, jog 
moters viduje esanti įkalinta kita būtybė vien todėl, kad toji 
moteris iš prigimties stambi. 

Aišku, patologiniai ir sunkiai įveikiami apsirijimo priepuoliai, 
darkantys ir žalojantys moters kūną bei jo įvaizdį, yra realus ir 
tragiškas dalykas, tačiau daugumai moterų tai tikrai nėra norma. 
Dažniausiai moterys būna stambios ar smulkios, storos ar plonos, 
žemos ar aukštos paprasčiausiai todėl, kad kūno sudėjimą pavel- 
dėjo iš savo giminės —jei ir ne iš pačių artimiausių giminaičių, tai 
iš savo protėvių, gyvenusių prieš vieną ar dvi kartas. Juodinti ar 
peikti fizines moters paveldėtas savybes — vadinasi, kurti vis naujas 
savimi nepatenkintų, neurotiškų moterų kartas. Žeminantys, ne- 
pagrįsti tvirtinimai apie moters paveldėtą kūno sandarą atima iš jos 
bent keletą nepaprastai svarbių ir neįkainojamų psichologinių bei 
dvasinių vertybių. Pirmiausia — ji netenka galimybės didžiuotis iš 
protėvių paveldėta savo kūno sandara. Jei ji pratinama niekinti šį 
kūnišką paveldą, tai radikaliai ir drastiškai nutraukiama jos fizinės 
tapatybės su likusiąja šeimos dalimi jungtis. 

Kaip gali moteris, įpratinta neapkęsti nuosavo kūno, mylėti 
savo motinos kūną", tokį panašų į jos pačios, savo močiutės, savo 


dukterų kūnus? Kaip ji gali mylėti kūnus kitų artimų moterų (ir 
vyrų), paveldėjusių savo giminės fizinės sandaros bruožus bei 
sudėjimą? Šitaip užpuldinėjama moteris praranda galimybę tei- 
sėtai didžiuotis priklausomybe bei artumu savo šeimai ir džiaugtis 
įgimtu savo kūno ritmu bei jame jaučiamu skambėjimu, nesvarbu, 
kokio ūgio ar stambumo ji būtų. Iš esmės moterų kūno niekini- 
mas — tai toli siekiantis puolimas prieš moteris, tiek gyvenusias 
anksčiau, tiek ir gyvensiančias vėliau.* 

Griežti ir kategoriški vertinimai bei standartai, apibrėžiantys 
tai, koks kūnas visuomenėje laikomas priimtinu, sukuria ištisą 
besikūprinančių aukštaūgių merginų, ant aukštų kulniukų styp- 
čiojančių mažyčių moteryčių, juodai besirengiančių, tarsi amžinai 
ko nors gedėtų, apkūnių moterų ir liesų moteriškių, besipučiančių 
tarsi gyvatės, bei visaip kitaip besimaskuojančių kitokios išvaizdos 
moterų naciją. Suardydami instinktyvų moters prisirišimą prie 
paveldėto kūno, pakertame jos pasitikėjimą savimi. Tai verčia 
ją nuolatos abejoti savo verte, o savigarbos pamatu laikyti ne 
tai, kas ji yra, o tai, kaip ji atrodo. Tuomet ji daugybę energijos 
išeikvoja skaičiuodama, kiek kalorijų suvartojo, ir grauždamasi 
dėl to, ką rodo svarstyklės arba kokia jos liemens apimtis. Tokia 
moteris nuolatos susirūpinusi, susinervinusi, o tai savo ruožtu 
sąlygoja visą jos veiklą, planus bei ketinimus. Instinktų pasaulyje 
neįmanoma net įsivaizduoti, kad moteris skirtų šitiek dėmesio 
savo išvaizdai. | 

Aišku, visiškai pagrįsta ir prasminga stengtis palaikyti fizinę 
savo sveikatą bei stiprybę, rūpintis, kad kūnas gautų kuo dau- 
giau ir kuo įvairesnio maisto." Visgi tenka sutikti, kad daugelio 
moterų viduje iš tiesų slypi kažkokia „alkana“ būtybė. Tačiau ji 
alksta ne todėl, kad norėtų būti tam tikro didumo, storumo ar 
ūgio, atitikti tam tikrą stereotipą; moterų alkio objektas — visiškai 
kitoks visuomenės požiūris į jas. „Alkanoji“ būtybė jų viduje 
trokšta būti gerbiama ir pripažinta“, bent jau išvengti nuolatinio 
spraudimo į kokį nors stereotipą. Jeigu toji moteris viduje tikrai 
„veržiasi laisvėn“, tai ji veikiausiai trokšta išsivaduoti nuo nepa- 
garbių bandymų iš šalies svetimais matais matuoti jos kūną, jos 
veidą, jos amžių. 


Polinkis moterų kūno įvairovę laikyti patologija rodo giliai 
įsišaknijusį išankstinį neigiamą nusistatymą, būdingą daugeliui 
psichologų teoretikų, o pirmiausia — Freudui. Antai jo sūnus Mar- 
tinas Freudas knygoje apie savo tėvą Sigmundą pasakoja, kaip visa 
jo šeima nemėgusi storų žmonių ir nuolatos iš jų šaipydavusis.? 
Tokio Freudo požiūrio priežasčių aptarimas išeina už šios knygos 
rėmų; vis dėlto sunku įsivaizduoti, kaip šitokį požiūrį turintis 
žmogus būtų galėjęs nešališkai vertinti moterų kūną. 

Šiaip ar taip, tenka pripažinti, kad nemažai psichologų prak- 
tikų iki šiol laikosi panašių nuostatų ir toliau vieni kitiems per- 
davinėja šitokį šališką požiūrį į natūralų, įgimtą žmogaus kūną, 
skatindami moteris nuolatos skrupulingai kontroliuoti savo fi- 
gūrą, užuot stengusis palaikyti subtilesnius, gilesnius santykius 
su savo kūnu. Nuolatinis perdėtas rūpinimasis savo figūra atima 
iš moters didelę dalį jos kūrybinės energijos ir kliudo atsiduoti 
kitiems dalykams. 

Šitoks moterų vertimas bet kokiais būdais performuoti savo 
kūną paradoksaliai primena bandymus nukasti, išdeginti, sluoksnis 
po sluoksnio nulupti, iki pat kaulų nurėžti ir motinos Žemės kūną. 
Ten, kur žalojama moterų dvasia bei kūnas, paprastai atitinkamai 
žalojama ir kultūra bei visuomenė, o galiausiai — ir pati Gamta. 
Tikroji holistinė psichologija visus pasaulius laiko tarpusavyje 
susijusiais, o ne atsietais organizmais. Tad nieko nuostabaus, kad 
mūsų visuomenėje egzistuoja problema, kylanti iš pastangų per- 
dirbti moteriai natūraliai gamtos duotą kūną, taip pat analogiška 
problema — pastangos perdirbti bei keisti natūralų kraštovaizdį, 
o galiausiai — ir mėginimai suardyti bei nustekenti kultūrą, su- 
skaldyti ją į madingas dalis. Ir nors moteris negali per vieną dieną 
sustabdyti kultūros bci žemės darkytojų, ji gali bent jau liautis 
panašiai elgtis su savo kūnu. 

Laukinė prigimtis niekuomet neatleis ir nepateisins kūno, že- 
mės ar kultūros žalojimo. Laukinė prigimtis jokiu būdu nesutiks 
kankinti kūno vien tam, kad įrodytum esanti šio to verta, galinti 
save kontroliuoti, turinti valios, sugebanti susikurti sau dailesnę 
išvaizdą arba brangiau save parduoti. 


Moteris negali tikėtis didesnio visuomenės supratimo vien 
pasakiusi jai: „Pasikeisk!“ Tačiau ji gali pakeisti savo pačios po- 
žiūrį į save, tokiu būdu nukreipdama šalin žeminančias aplinkinių 
nuostatas. Bet tai įmanoma tiktai atsikovojus savo kūną. Tam 
reikia leisti sau mėgautis natūraliais kūno džiaugsmais, daugiau 
nepasiduodant visuotinėms iliuzijoms, esą laimė skirta tik tam 
tikro sudėjimo bei amžiaus žmonėms, nieko nelaukti ir nedelsiant 
daryti tai, ko norisi, susigrąžinti sau tikrąjį gyvenimą ir nesivaržant 
bei nesibaiminant gyventi plačiai ir energingai. Šitoks dinamiš- 
kas savęs vertinimas ir pagarba sau pamažu tampa ir visuomenės 


pokyčių pradžia. 


Kūnas stebuklinėse pasakose 


Daugelyje mitų bei pasakų kalbama apie silpną, trapų, tačiau 
laukinį ir nevaržomą žmogaus kūną: tai ir graikų mitas apie He- 
faistą —šlubą kalvį, nepaprastai nagingą brangiųjų metalų meistrą; 
ir meksikiečių mitas apie Hartarą, turintį dvigubą kūną; ir mitas 
apie Venerą, gimusią iš jūros putos; ir pasaka apie neūžaugą siuvė- 
ją — bjaurų pažiūrėti, bet gebantį kurti gyvenimą iš naujo; ir sakmė 
apie Milžino Kalno moteris, kurioms peršamasi dėl jų nepapra- 
stos jėgos; ir pasaka apie berniuką nykščiuką, stebuklingu būdu 
sugebantį nukakti į įvairias vietas, ir daugybė kitų istorijų. 

Kai kurie stebuklingi daiktai pasakose pasižymi nepaprasta 
pagava bei sugebėjimu greitai įveikti didelius atstumus. Tai gana 
taiklios fizinio kūno metaforos, pavyzdžiui, stebuklingas lapas, 
skraidantis kilimas arba debesis. Kartais stebuklingi apsiaustai, 
batai, gobtuvai, skrybėlės ar šalmai padaro veikėjus nematomus, 
neįveikiamus, aiškiaregius ir pan. Visi jie — archetipiniai gimi- 
naičiai. Kiekvienas iš šių daiktų teikia fiziniam kūnui progą pa- 
sidžiaugti gilesne įžvalga, jautresne klausa, didesnėmis judėjimo 
galimybėmis arba tam tikrą apsaugą sielai ir dvasiai. 

Greičiausiai dar iki atsirandant vežimams, važiuoklėms ir ka- 
rietoms, dar prieš prijaukinant kinkomus bei jojamus gyvulius, 


stebuklingas daiktas, pasirodantis šiame motyve, bus simbolizavęs 


šventąjį kūną. Tam tikri rūbai, amuletai, talismanai arba kitokie 
daiktai, tinkamai su jais elgiantis, galėdavo perkelti žmogų per 
upę arba nugabenti į pasaulio kraštą. 

Neprilygstamas sensorinių bei dvasinių natūralaus fizinio kūno 
savybių simbolis pasakose yra stebuklingas skraidantis kilimas. 
Pasakos, kuriose vaizduojamas šis stebuklingas daiktas, atspindi 
nevisiškai sgjmoningą mūsų visuomenės požiūrį į žmogaus kūną. 
Iš pradžių skraidantis kilimas atrodo besąs paprastas ir nevertin- 
gas. Bet atsisėdus ant jo per vidurį ir ištarus: „Skrisk!“ — kilimas 
akimirksniu suvirpa, truputėlį pakyla, kurį laiką kabo ore ne- 
judėdamas, o paskui tik švyst! — ir skrenda, perkeldamas savo 
keleivį į kitą vietą ar veiksmo centrą, keisdamas jo požiūrį bei 
praturtindamas žinias.'? Kaip ir mūsų kūnas, gebantis susijaudinti, 
atpažinti ir kaupti jutiminę patirtį, pavyzdžiui, klausantis muzikos, 
mylimo žmogaus balso ar pajutus kokį nors ypatingą aromatą, gali 
nugabenti mus kur tik panorėsime. 

Pasakose, kaip ir mituose, stebuklingasis kilimas įkūnija tam 
tikrą judėjimo atmainą, tačiau ne paprastą, o ypatingą — jos dėka 
mes galime pamatyti ne tiktai žemiškąjį, bet ir požeminį pasaulį. 
Rytiečių pasakose tai yra dvasinės šamanų kelionės transporto 
priemonė. Juk kūnas nėra koks nors nejudrus, bukas daiktas, iš 
kurio nelaisvės mes veržiamės ištrūkti. Tereikia pakeisti požiūrį, 
ir jis taps kosminiu laivu, elektronų sankryža atomo viduje, ner- 
vinių gijų rezginiu, nukeliančiu mus į kitus pasaulius bei kitokius 
išgyvenimus. 

Be skraidančio kilimo, esama ir kitokių kūno simbolių. Vienoje 
pasakoje, kurią man pasekė Fahtah Kelly, jų net trys. Ji vadinasi 
tiesiog „Pasaka apie skraidantį kilimą“.!' Joje pasakojama apie tai, 
kaip sultonas išsiuntęs tris savo sūnus, kad surastų ir pargabentų 
„patį nuostabiausią daiktą pasaulyje“. Tas iš brolių, kurio radinys 
bus pripažintas vertingiausiu, ir paveldėsiąs visą karalystę. Vienas 
iš brolių, ilgai ieškojęs, grįžo nešinas dramblio kaulo burtų lazdele, 
kuria mostelėjus galima išvysti ką tik nori. Antrasis brolis parga- 
beno obuolį, kurio aromatas gali pagydyti visas ligas. O trečiasis 
parnešė stebuklingą kilimą, galintį nugabenti žmogų į bet kokią 
vietą, kur tik pagalvosi. 


„Tai kas gi užvis geriausia? — paklausė sultonas. — Galimybė 
viską pasaulyje regėti? Mokėjimas gydyti ir atgaivinti? Ar dvasios 
kelionės?“ 

Atsakydami sūnūs puolė girti ir šlovinti kiekvienas savo parga- 
bentą daiktą. Bet sultonas galiausiai mostelėjo ranka ir nusprendė: 
„Nei vienas iš šių daiktų nėra vertingesnis už kitą, nes vienas be 
kito jie nieko neverti“. Tad karalystė buvo padalinta į tris lygias 
dalis ir atiteko visiems trims sūnums. 

Ryškūs šios pasakos įvaizdžiai leidžia mums susidaryti įspūdį, 
kas yra tikroji kūno gyvastis. Ši pasaka, kaip ir daugelis į ją pa- 
našių, vaizduoja žmogaus kūne slypinčias stebuklingas intuicijos, 
aiškiaregystės, jutiminio gydymo ir ekstazės galias.'2 Mes linkę 
laikyti kūną tarsi kokiu savarankišku, menkai nuo mūsų tepri- 
klausomu „daiktu“, su kuriuo reikia „tinkamai“ elgtis, jei norime 
„gerai jaustis“: Kai kurie žmonės elgiasi su savo kūnu tarsi su vergu 
arba net ir elgdamiesi gerai vis vien reikalauja iš jo, tarsi iš vergo, 
tenkinti visokiausias jų užgaidas. 

Kartais sakoma, neva kūnas — dvasios veidrodis. Bet pamė- 
ginkime valandėlei įsivaizduoti, kad būtent dvasia priklauso nuo 
kūno, kuris padeda jai prisitaikyti žemiškajame gyvenime, anali- 
zuoja, verčia, duoda jai baltą popieriaus lapą, rašalo ir plunksną, 
kad dvasia galėtų rašyti mūsų gyvenimo istoriją? Įsivaizduokime, 
kad panašiai kaip pasakose apie burtininkus, gebančius keisti savo 
pavidalą, mūsų kūnas yra vienas iš Dievo pavidalų — mokytojas, 
globėjas ir vedlys? Kas tada? Nejau verta visą gyvenimą tramdyti 
ir kamuoti šį mokytoją, kuris gali tiek daug mums duoti bei at- 
skleisti? Argi tikrai norime visą gyvenimą leisti kitiems varyti 
pleištą tarp savęs ir mūsų kūno, smerkti jį, niekinti ir varžyti? Ar 
užteks mums stiprybės, pamiršus „partinę liniją“, įdėmiai ir pa- 
garbai įsiklausyti į savo kūną — šią galingą, sakralią būtybę?B 

Mūsų visuomenėje įsigalėjusi kūno kaip skulptūros samprata 
yra neteisinga. Kūnas juk ne marmuras, jo paskirtis kitokia. Jam 
skirta ginti, saugoti, talpinti bei palaikyti mūsų dvasią bei sielą, jos 
ugnį, būti mūsų atminties saugykla, pripildyti mus jausmų —nuo- 


stabiausio dvasinio peno. Jis turi mus kelti ir vesti į priekį, žadinti 


mūsų jausmus, kad įrodytų, jog egzistuojame, jog esame čia, kad 
duotų mums atramą, masę, svorį. Neteisinga laikyti kūną kažkuo, 
ką turime palikti, norėdami pakilti dvasios sparnais. Juk būtent 
kūnas yra tokių išgyvenimų priemonė. Tik jo dėka jaučiamės 
peržengią slenkstį, kylą aukštyn, patirią nesvarumo ir skrydžio 
būsenas. Visa tai eina iš kūno. Kūnas — nelyginant raketa nešėja. 
Sėdėdama jos priekyje įtaisytoje kabinoje, siela apstulbusi žvelgia 
pro langą į paslaptingą žvaigždėtą naktį. 


Strėnų jėga 


Kas sudaro sveiką kūną instinktyviajame pasaulyje? Visų pir- 
ma — krūtinė, pilvas ir visa, kas dengiama odos, kur esama pojūčius 
perduodančių neuronų. Svarbiausia — ne forma, apimtys, spalva 
ar amžius, bet tai, ar tas kūnas geba jausti, ar jis funkcionuoja 
taip, kaip turėtų, ar mes įstengiame reaguoti, ar pakankamai platų 
jausmų ir pojūčių spektrą juntame? Ar mūsų kūnas sustingęs, 
įsibaiminęs, sukaustytas skausmo, nejautrus dėl įsisenėjusios 
traumos, ar, priešingai, jame skamba sava muzika ir jis, nely- 
ginant deivė Baubo, klausosi pilvu, regi tūkstančiais įvairiausių 
regėjimo būdų? 

Vos sulaukusi dvidešimties, patyriau porą sukrečiančių išgy- 
venimų, kurie radikaliai prieštaravo viskam, ko ligi tol buvau iš- 
mokyta ir ką žinojau apie moters kūną. Kartą per savaitinę moterų 
sueigą buvome prie karštų versmių ir naktį prie laužo aš išvydau 
nuogą maždaug trisdešimt penkerių metų moterį. Jos krūtys buvo 
nukarusios ir iščiulptos vaikų, pilvą vagojo strijos nuo nėštumų. 
Buvau dar labai jauna ir pamenu, kaip man pasidarė jos gaila, 
žiūrint į taip sudarkytą šviesią, plonytę odą. Kažkas ėmė mušti 
marakus ir būgnus, ir toji moteris pradėjo šokti: jos plaukai, krūtys, 
oda, kojos ir rankos — visa kas joje judėjo ir šoko. Kokia graži ji 
atrodė — kokia aistra degė joje, kokia gyvybė! Žvelgiant į grakštų 
jos kūną tiesiog diegė širdį. Kiek pamenu, posakis „ugnis strėnose“ 
man ligi tol visuomet keldavo šypseną. Bet tąnakt aš ją išvydau —tą 
ugnį. Pamačiau, kokia galia slypi jos strėnose. Išvydau tai, ko visą 


gyvenimą buvau mokoma nepastebėti, — moters kūno jėgą, kai 
jis atgyja, kaitinamas vidinės ugnies. Nuo tos nakties prabėgo jau 
kone trisdešimt metų, o aš dar ir dabar matau ją šokančią, ir nuo 
jos kūno grožio man tebegniaužia kvapą. 

Antroji sukrečianti patirtis susijusi su kur kas vyresne mote- 
rimi. Jos klubai, vertinant pagal tuometę madą, atrodė pernelyg 
apvalūs ir platūs kaip kriaušė, krūtinė — neproporcingai maža, 
kojos išvagotos mažyčių violetinių gyslelių, o aplink visą kūną 
nuo krūtinės ląstos iki pat stuburo ėjo didžiulis randas, matyt, likęs 
po sudėtingos chirurginės operacijos — panašiai lupame obuolį. 
Užtat jos liemuo atrodė kokių keturių plaštakų pločio. 

Man tada atrodė nesuprantama, kodėl vyrai vienas per kitą 
tiesiog lipte lipo prie šios moters — lyg musės prie medaus. At- 
rodė, jie stačiai troško atsikąsti gabalėlį tų kriaušės formos šlaunų, 
palaižyti tą randą, paglamonėti krūtinę, prisiglausti skruostu prie 
to violetinių gyslelių rezginio ant kojų. Toji moteris kerinčiai 
šypsojosi, nepaprastai grakščiai vaikščiojo, o kai pažvelgdavo į 
tave, rodėsi, jog nieko kito pasaulyje nemato. Ir aš vėl išvydau 
tai, ko buvau mokoma nepastebėti, — kūne slypinčią jėgą. Kultūra 
pripažįsta tiktai vieną kūno galią — jo grožį, bet galia, slypinti pa- 
čiame kūne, jo viduje — retenybė, nes dauguma mūsų ją išgujame 
arba sunaikiname, be reikalo kankindamos save arba gėdydamosi 
savo kūno. ; 

Būtent šitaip laukinė moteris turėtų žvelgti į dieviškas savo 
kūno paslaptis ir įsisąmoninti, kad jis — ne našta, kurią mes pa- 
smerktos visą gyvenimą tampyti iš vienos vietos į kitą, ne nešulinis 
gyvulys, kurį tenka raginti tai bizūnu, tai saldainiu, kad gabentų 
mus per gyvenimą, o ištisa virtinė durų, sapnų ir eilių, kurių 
dėka galime mokytis ir pažinti daugybę dalykų. Laukinė dvasia 
suvokia kūną kaip savarankišką esybę, kuri myli mus ir priklauso 
nuo mūsų; kartais mums tenka būti jam motina, o kartais — jis 


būna tarsi motina mums. 


————— 


La Mariposa, Moteris Peteliškė 


ORĖDAMA DAR ŠĮ TĄ ATSKLEISTI jums apie kūno jėgą, turėčiau 
IS istoriją — gana ilgą ir tikrą istoriją. 

Štai jau daugelį metų ištisos turistų ordos traukia per didžiąją 
Amerikos dykumą vadinamuoju „dvasiniu keliu“: Paminklų slėnis, 
Čako kanjonas, Mesa Verde, Kajenta, Kimso kanjonas, Spalvotoji 
dykuma ir de Čeli kanjonas. Pasidairę po Motinos įsčias — Didįjį 
kanjoną, jie kraipo galvas, gūžčioja pečiais, o paskui dunda namo, 
kad kitą vasarą vėl grįžtų ir vėl trauktų per dykumą, ieškodami, 
dairydamiesi dar ko nors — naujo ir neregėto. 

Viso to pagrindas — vis tas pats troškimas pažinti dieviškąją 
paslaptį, kamuojantis žmoniją nuo neatmenamų laikų. Bet kartais 
šis troškimas tampa tiesiog nepakeliamas, nes daugelis žmonių 
prarado savo šaknis.!* Dažnai jie netgi nebežino savo prosenelių 
vardų. Nebemoka giminės istorijų ir legendų. Dvasine prasme 
tokia padėtis kelia didžiulį liūdesį... ir alkį. Todėl daugybė žmonių 
stengiasi ką nors atkurti, kad numalšintų šitą sielos alkį. 

Jau daugelį metų turistai traukia ir į Puję — ten, Naujosios 
Meksikos glūdumoje, stūkso didžiulė dulkėta mesa, plokščia it 
stalas kalva. Kadaise senovėje čionykščiai anasaziai, stovėdami ant 
tokių kalvų, susišūkaudavo vieni su kitais. Pasakojama, kad prieš- 
istorinė jūra, tyvuliavusi šioje vietoje, išgraužė uolėtuose šlaituose 
daugybę šypsančių, išsiviepusių ar skausmo iškreiptų veidų. 

Čia renkasi visos dykumos gentys: navachai dinės, chikarilos 
apačiai, pietų jutai, hopiai, zuniai, Santa Klaros, Santa Domingo 
gentys, lagunos, pikuriai, tesukiai. Čia jie visi šoka senovinius 
šokius, jų metu vėl pavirsdami į liaunas pušis, elnius, erelius ir 
Katsinas — galingąsias dvasias. 

Atvažiuoja čia ir pašalinių lankytojų, kurių daugelis tiesiog 
alksta savo giminės mitų ir legendų apie savo kilmę, praradę ryšį 
su savo dvasine placenta, pamiršę senuosius savo dievus. Jie at- 
važiuoja pasižiūrėti į tuos, kurie nepamiršo. 

Kelias, vedantis į Puję, skirtas tik arklio kanopoms ir mokasinais 
apautoms kojoms. Bet laikui bėgant prisirado galingų mašinų, 


tad dabar ir vietiniai, ir atvykėliai atvažiuoja visokiausių markių 
lengvaisiais automobiliais, sunkvežimiais, kabrioletais ir furgonais. 
Ilgas mašinų karavanas, keldamas dulkes, spjaudydamas dūmus ir 
baisingai burgzdamas, ilgai ir nuobodžiai šliaužia keliu. 

Visi kaip išmano susistato mašinas ant aplinkinių kalvelių ir 
gūbrių. Dienai įpusėjus, kalvos pašlaitė pradeda panėšėti į milži- 
nišką automobilių sąvartyną. Atsiranda tokių, kurie priglaudžia 
mašinas visai prie pat dviejų metrų aukštumo piliarožių, naiviai 
manydami, kad pakaks tik palenkti stiebus, ir galės sau ramiausiai 
išlipti. Tačiau šimto metų senumo piliarožių stiebai — tvirti lyg 
geležinės šimtametės senės. Tie, kurie pastatė mašinas prie pat 
jų, pasijunta atsidūrę tikruose spąstuose. 

Dieną saulė tvoskia karščiu tarsi įkaitintas žaizdras. Žmonės 
vos velka kojas su įkaitusiais batais, nešini skėčiais, jei staiga pra- 
dėtų lyti (to dar teks palaukti), sulankstomomis aliuminio kė- 
dutėmis, jei staiga pavargę nebepastovėtų ant kojų (taip ir bus), 
o turistai — dar ir filmavimo kameromis (jeigu gavo leidimą), su 
it česnakų girliandos po kaklu tabaluojančiais filmavimo juostos 
dėžučių vėriniais. 

Turistai užklysta kupini visokiausių vilčių ir įsivaizdavimų — 
nuo pačių kilniausių iki visai kasdieniškų. Jie tikisi išvysti kažką 
tokio, ką ne kiekvienam lemta pamatyti. Jie viliasi pamatysią 
tiesiog fantastišką, pirmykštį reginį, tikrą gyvą dievybę, La Ma- 
riposa — Moterį Peteliškę. 

Paskutinis dienos įvykis ir programos kulminacija — Peteliš- 
kės šokis. Šio solinio numerio visi laukia pakiliai ir susidomėję. 
Jį visuomet šoka moteris — ir dar kokia moteris! Saulei pradėjus 
krypti vakarop, į priekį žengia senukas, švytuliuodamas mažiau- 
siai keturiasdešimties svarų žalsvai mėlynu išeiginiu drabužiu. Ir 
nors garsiakalbiai cypia kaip vanagą užmatęs viščiukas, senukas 
į ketvirtojo dešimtmečio gamybos chromuotą mikrofoną su- 
gergždžia: „O dabar — Peteliškės šokis!“ — ir nušlubuoja šalin, iš 
pažiūros remdamasis ne tiek kojomis, kiek savo įdiržusių džinsų 
klešnių atraitais. 

Bet čia toli gražu ne baleto žvaigždžių koncertas, kur paskelbus 
naują numerį, uždanga iškart pakyla ir į sceną išbėga šokėjai. Čia, 


Pujėje, kaip ir kituose genčių susibūrimuose, tarp šokio paskelbi- 
mo ir atlikėjų pasirodymo gali praeiti nuo dvidešimties minučių 
iki ištisos amžinybės. Kurgi atlikėjas? Gal kartais tvarkosi savo 
namelyje ant ratų? Kai oras įkaista kone iki 40 laipsnių, nenuo- 
stabu, kad paskutinę minutę gali prireikti taisyti nutekėjusį nuo 
karščio ir prakaito grimą. O jei pakeliui į šokio aikštelę nutrūksta 
dar iš senelio paveldėtas šokėjo diržas, atlikėjas gali ir išvis nepa- 
sirodyti, nes diržo dvasia reikalauja poilsio. Šokėją sugaišinti gali 
ir per vietos radiją transliuojama gera daina. 

Būna ir taip, jog šokėjas išvis negirdi, kad jau paskelbė jo pa- 
sirodymą, tad gali tekti siųsti ką nors jo pakviesti. Be to, savaime 
suprantama, pakeliui į aikštelę atlikėjas tiesiog privalo pasisvei- 
kinti ir persimesti vienu kitu žodžiu su visais giminėmis ir pa- 
žįstamais bei stabtelėti, kad mažieji sūnėnai ir dukterėčios gautų 
gerai jį apžiūrėti. O šie tiesiog praradę žadą spokso į milžinišką 
Katsina dvasią, kuri įtartinai — tegu tik truputėlį — primena jiems 
dėdulę Tomasą, arba į kukurūzo burbuole persirengusią šokėją, 
kuri vis tiek atrodo kaip iš akies lupta tetulė Jasė. Ir pagaliau juk 
niekuomet negalima atmesti galimybės, kad šokio atlikėjas dar 
pakeliui — tebesikrato Tesukių plentu, iškišęs kojas per furgonėlio 
kėbulo kraštą, o iš išmetamojo mašinos vamzdžio virstantys juodi 
dūmai per ištisą mylią driekiasi jam iš paskos. 

Kolvisi svaigdami nuo karščio ir nekantrumo laukia Peteliškės 
šokio, pamažu prasideda kalbos apie mergeles peteliškes ir apie 
gražuoles zunių genties merginas, šokančias su senoviškais rau- 
donos ir juodos spalvų apdarais, apnuoginančiais vieną petį, o ant 
skruostų išsipaišiusias ryškiai rožinius apskritimus. Geru žodžiu 
žmonės mini ir jaunuosius elnių šokio atlikėjus, kurie šoka prie 
rankų ir kojų prisirišę pušų šakas. 

O laikas vis eina. 

Eina. 

Ir eina. 

Žiūrovai barškina monetomis kelnių kišenėse. Caksi pro 
dantis. O turistai stačiai nebenustygsta: kada gi tas stebuklingasis 
Peteliškės šokis? 


Ir staiga, kai jau visiems iki gyvo kaulo pakyrėjo laukti, būg- 
nininkai pradeda mušti šventąjį peteliškės ritmą, o giedotojai ima 
iš visų jėgų šauktis dievų. 

Atvykėlių supratimu, peteliškė —tai lengvutis ir švelnus pada- 
rėlis. „Ak, koks gležnas grožis“, — regi jie svajose. Todėl, išvydę į 
aikštę iššokusią Mariją Lujan,"* jie neišvengiamai būna priblokšti: 
kokia ji stambi, tiesiog milžiniška — tikra paleolitinė Vilendorfo 
Venera, arba Dienų Motina, arba galiūnė iš Diego Riveros paveik- 
slo, vienu didžiulės rankos mostu pastačiusi Meksiko miestą. 

Be to, Marija Lujan dar ir baisiai sena, ji —kaip iš dulkių prisi- 
kėlusi senolė, amžina kaip senoji upė, sena kaip šimtametė kalnų 
pušis. Vienas jos petys apnuogintas, o jos raudona ir juoda manta, 
didžiulė duksli suknelė, šokant kilojasi drauge su ja. Milžiniškas 
jos kūnas, strykčiojantis ant sudžiūvusių plonyčių blauzdų, daro 
ją panašią į šokinėjantį vorą, apsuktą kukurūzo lapu. 

Ji pakaitomis šokčioja nuo vienos kojos ant kitos, energingai 
mojuodama plunksnine vėduokle. Ji — Peteliškė, atskridusi su- 
stiprinti silpnųjų. Ji įkūnija viską, ką dauguma mūsų linkę laikyti 
silpnumo etalonais: senatvę, peteliškę, moteriškumą. 

Mergelės Peteliškės kasos siekia žemę. Jos storos kaip dešimt 
kukurūzų stiebų ir pilkos it akmuo. Dar ji prisirišusi peteliškės 
sparnus — panašius į tuos, kuriais pasidabina angelus mokyklos 
spektakliuose vaidinantys pradinukai. Jos siūbuojančios šlaunys 
atrodo it išsipūtę kone pusės centnerio svorio maišai, o sėdynė 
tokia mėsinga ir atsikišusi, kad ant jos laisvai pakaktų vietos nu- 
sėdėti dviem mažyliams. 

Op, op, op! — šokčioja ji; toli gražu ne kaip kiškis, bet taip, 
kad žemė dunda. 

— Aš čia, čia, čia... 

— Aš čia, čia, čia... 

— Pabuskit jūs, jūs, jūs! 

Ji plačiai moja savąja plunksnų vėduokle, tarsi peteliškė dvasi- 
nėmis dulkelėmis nubarstydama žemę ir joje gyvenančius žmones. 
Jos apyrankės iš kriauklelių barška tarsi kauliukai ant barškuolės 


uodegos, varpeliais padabinti keliaraiščiai skimbčioja tartum lie- 


taus lašai. Didžiulis jos šešėlis su atsikišusiu pilvu ir plonytėmis 
blauzdomis blaškosi iš vieno aikštelės krašto į kitą. Iš po jos kojų 
kyla nedidukai dulkių kamuoliai. 

Genčių žmonės pamaldžiai, tarsi apkerėti, stebi jos šokį. O 
kai kurie atvykėliai nieko nesusigaudydami dėbčioja vienas į kitą 
ir burba: „Ką, negi čia ji? Čia — toji Mergelė Peteliškė?!“ Vieni 
apstulbę, kiti — nusivylę. Regis, dauguma jų bus visiškai pamiršę, 
jog dvasių pasaulis — tai vieta, kur moterys virsta vilkėmis, vy- 
rai — lokiais, o storos, apkūnios senės — peteliškėmis. 

Taip, būtent tokia ir turėtų būti Laukinė Moteris / Moteris 
Peteliškė — sena, kresna ir stambi, nes vienoje jos krūtyje telpa 
dangus su perkūnija ir žaibais, o kitoje — požeminis pasaulis. Jos 
nugara — apvali kaip Žemė su visais savo laukais, javais ir galvi- 
jais. Ant pakumpusio jos sprando teka ir leidžiasi saulė. Kairėje 
jos šlaunyje telpa visos Žemės pušys, o dešinėje — visos pasaulio 
vilkės. Jos pilve — visi kada nors užgimsiantys kūdikiai. 

Moteris Peteliškė simbolizuoja apvaisinančią moteriškąją galią. 
Nešiodama iš vienos vietos į kitą dulkeles, ji apdulkina ir apvai- 
sina Žemę, lygiai kaip siela per sapnus apvaisina mūsų sąmonę, 
o archetipai — žemiškąjį pasaulį. Ji — visa ko centras. Ji suartina 
priešybes, paimdama mažą žiupsnelį dulkių iš vienos vietos ir 
pernešdama į kitą. Juk tiek ir tereikia, kad įvyktų didžiulė per- 
maina, — štai ko ji moko. Štai kaip tai atlieka peteliškė. Štai kaip 
tai daro mūsų siela. 

Moteris Peteliškė išsklaido klaidingą įsitikinimą, kad pasaulį 
pakeisti gali tik kankiniai, šventieji arba pasakų galiūnai. Mums 
visiškai nereikia versti kalnų, kad ką nors pakeistume. Pakanka 
ir visiškai nedidelių pastangų. Jų poveikis juntamas ilgai ir gali 
daug pakeisti. Užuot vertusi kalnus, ji barsto dulkeles. 

Moteris Peteliškė apdulkina žemės sielas. „Tai kur kas lengviau, 
nei jūs manote“, — tartum tikina ji. Mojuodama savo plunksnine 
vėduokle ir šokinėdama, ji barsto vaisingąsias dvasines dulkelės 
ant visų susirinkusiųjų: senųjų Amerikos indėnų, mažų vaikų, 
turistų — ant visų ir kiekvieno. Visas jos kūnas tarsi vaisina ir 


laimina — visas tas senas, suvargęs, stambus, senatvės dėmėmis 


nusėtas kūnas trumpomis kojomis ir trumpu kaklu. Tai moteris, 
augte suaugusi su savo laukine prigimtimi, tai vertėja iš instinktų 
kalbos, įkūnijanti vaisingumo galią, taisytoja, sujungianti nutrūku- 
sias gijas ir primenanti mums visa, kas jau seniai pamiršta. Ji — tai 
La voz mitologica. Tai Laukinės Moters įsikūnijimas. 

Peteliškės šokio atlikėja ir turi būti sena, nes ji įkūnija seną kaip 
pasaulis dvasią. Jos storos šlaunys ir galingas pasturgalis, nes jai 
tenka labai daug pakelti. Žili jos plaukai liudija, kad jai daugiau 
nebereikia paisyti draudimų liesti kitus. Jai galima liesti visus: 
berniukus, kūdikius, vyrus, moteris, mergaites, senius, ligonius 
ir numirėlius. Moteris Peteliškė gali paliesti kiekvieną. Tai jos 
privilegija — galiausiai prisiliesti prie visų. Tai jos jėga. Juk ji turi 


La Mariposa, peteliškės, kūną. 
—————1 12272 


Kūnas — tarsi žemė. Jis kaip dirva. Kaip ir kiekvieno žemės ploto, 
jo negalima pernelyg tankiai užgrūsti statiniais, plėšyti į gabalus, 
raižyti, rausti, sekinti jo jėgas. Laukinės moters taip lengvai ne- 
išmuši iš vėžių visokiais renovacijos ir rekonstrukcijos planais. Jai 
svarbiausia ne tai, kaip viskas atrodys, o tai, kaip ji jausis. Visokių 
formų krūtys turi tą pačią paskirtį — jausti ir maitinti vaikus. Ar 
krūtis jautri? Ar ji gali žindyti? Jei taip, vadinasi, tai gera krūtis. 

Klubai būna platūs tam, kad apgaubtų švelnų it atlasas kaulinį 
naujos gyvybės lopšį. Moters klubai — tai atramos, laikančios ir 
sujungiančios virš jų ir po jais esančias kūno puses; tai vartai, 
minkštos ištaigingos pagalvėlės ir ranktūriai meilei; tai prieglobs- 
tis pasislėpti vaikams. O kojų paskirtis — mus nešti, kartais net 
labai greitai, jos padeda mums ką nors pakelti ir pačioms pakilti; 
jos — tai anillo, žiedas mylimajam apkabinti. Jos negali būti per 
daug vienokios ar per mažai kitokios. Jos yra tokios, kokios yra. 

Kūne nėra nieko, kas „turėtų būti kitaip“. Svarbiausia — ne 
figūros apimtys ir ne amžius, netgi ne tai, kad visko turėtų būti 
po porą, nes pasitaiko ir kitaip. Laukinei prigimčiai svarbiausia 
kas kita — ar tas kūnas jaučia, ar jis geba patirti malonumą, ar 


tinkamai susijęs su širdimi, su siela, su laukine prigimtimi? Ar jis 
laimingas, ar džiaugiasi gyvenimu? Ar jis įstengia be pagalbos iš 
šalies judėti, šokti, sukinėtis, linguoti, stumti ir traukti? Jei taip, 
tuomet nieko daugiau ir nereikia. 

Dar vaikystėje sykį patekau ekskursijon į Gamtos istorijos 
muziejų Čikagoje. Ten pamačiau daugybę Malvinos Hoffman 
skulptūrų — dešimtis tamsios bronzos natūralaus dydžio žmonių 
statulų, sustatytų erdvioje salėje. Skulptorė daugiausia vaizdavo 
nuogus viso pasaulio žmonių kūnus, kuriuos regėjo laukinės 
dvasios akimis. 

Ji su begaline meile atvaizdavo dailią liekną medžiotojo blauz- 
dą, ilgas krūtis motinos su dviem jau ūgtelėjusiais vaikais, mažy- 
čius besiformuojančių krūtų kauburėlius ant paauglės mergaitės 
krūtinės, senio kiaušius, nukarusius kone iki pusės šlaunų, nosį 
su šnirpšlėmis, didesnėmis už akis, kitą nosį — kumpą it vanago 
snapas, ir dar vieną — tiesią ir aštrią it kampas. Ji atrodė tiesiog 
įsimylėjusi ausis, panašias į semaforus, ausis, siekiančias kone iki 
pat smakro, ir dar vienas, nedidukes it pekano riešutai. Ji mylėjo 
kiekvieną plaukelį, susiraičiusį it gyvatė, kiekvieną banguojantį 
tarsi išsivyniojęs kaspinas plaukelį, ir kiekvieną kitą, tiesų it viksva. 
Ji laukine meile mylėjo žmogaus kūną. Ji juto ir suvokė, kokia 
jėga jame slypi. 

Ntozake Shange'* pjesėje „Spalvotosioms mergaitėms, ke- 

tinančioms nusižudyti, nors užtenka vaivorykštės“!" yra viena 
eilutė, ištarta violetiniais drabužiais vilkinčios moters, ilgai mėgi- 
nusios kaip nors susitvarkyti su visais visuomenės ignoruojamais 
ar smerkiamais fiziniais bei psichiniais savo būties aspektais. Ji 
apibendrina savo egzistenciją štai tokiais ramybės ir išminties 
sklidinais žodžiais: 


štai ką aš turiu... 
eiles 

plačius klubus 
mažas krūtis 

ir 

gausybę meilės 


Štai kokia yra kūno jėga, mūsų jėga, laukinės moters jėga. 
Mituose ir pasakose vaizduojama, kaip dievai bei kitokios galin- 
gos dvasios tyčia pasirodo žmonėms įvairiausiais jų dieviškumą 
slepiančiais pavidalais, kad išbandytų žmonių širdis. Jie ateina ap- 
sigaubę mantijomis ir skarmalais, ryšėdami sidabrines juostas ir su 
purvinomis kojomis. Jie pasirodo mums juodaodžiai it senas medis 
arba rausvi kaip rožių žiedlapiai, ateina silpno kūdikio, išgeltusios 
senutės, nebylio žmogaus arba kalbančio gyvulio pavidalu. Šios 
galingos jėgos nori patikrinti, ar žmonės pagaliau išmoko atpažinti 
dvasios didybę visais besikeičiančiais jos pavidalais. 

Laukinė Moteris irgi turi gausybę formų, dydžių, spalvų ir 
būsenų. Tad būkime budrios, kad atpažintume laukinę dvasią 


visais jos pavidalais. 


VIII SKYRIUS 


——— 
Savisauga: kaip atpažinti 
spąstus, vilkduobes ir 
užnuodytą jauką 


Sulaukėjusi moteris 


Kaip nurodoma Oksfordo anglų kalbos žodyne, angliškas žodis 
feral laukinis, sulaukėjęs" kilęs iš lotyniško fer... 'laukinis gyvulys". 
Kasdienėje kalboje sulaukėjusiu paprastai vadinamas koks nors 
padaras, kuris kadaise buvo laukinis, paskui prijaukintas, o vėliau 
vėl grįžo į savo natūralų, nevaržomą būvį. 

Aš sulaukėjusia vadinu moterį, kuri anksčiau buvo natūralios 
dvasinės būsenos, t. y. turėjo normalią pirmapradę laukinę sąmo- 
nę, paskui dėl kokių nors aplinkybių sutapimo leidosi prijauki- 
nama, todėl jos instinktai apmirė. Pasitaikius progai sugrįžti prie 
savo ankstesnės laukinės prigimties, ji pernelyg lengvai pakliūva 
į visokiausius spąstus ir vilkduobes. Kadangi jos ciklai bei apsau- 
ginės sistemos yra pažeisti, tai atsidūrusi ankstesnėje normalioje 
laukinėje aplinkoje ji nuolat smarkiai rizikuoja. Praradusi įprastinį 
budrumą ir atsargumą, ji itin lengvai tampa auka. 

Instinktai paprastai prarandami pagal tam tikrą schemą. Todėl 
itin svarbu gerai išsistudijuoti šią schemą, praktiškai — išmokti ją 


atmintinai, kad galėtume apsaugoti tiek savo, tiek savo dukterų 


giliausius prigimties lobius. Juk dvasios tankmėse pilna primėtyta 
surūdijusių geležinių spąstų, kurių grėsmingi dantys slepiasi po 
vešlia žalia žole ir lapija tiesiai po mūsų kojomis. Psichologinė 
prasme tą patį galima pasakyti ir apie platųjį išorinį pasaulį. Ir čia 
netrūksta įvairiausių pagundų: patrauklūs santykiai, žmonės, su- 
manymai, kurie mums atrodo labai viliojantys, bet vos tik į tokį 
sultingą jauką suleidi dantis, jo viduje pajunti nuodingą aštrų 
smaigalį, mirtinai pavojingą dvasiai. 

Tuo tarpu įvairiausio amžiaus sulaukėjusios moterys, o ypač tos, 
kurios dar visai jaunos, jaučia didžiulį poreikį atsigriebti už daugelį 
badavimo ir tremties metų. Jos lenda į baisų pavojų, beatodairiškai, 
lyg apdujusios veržiasi prie tokių žmonių ir dalykų, kuriuose nė 
su žiburiu nerasi nei atramos, nei saugumo, nei pastovumo. Kad 
ir kur ar kokiais laikais jos gyventų, visuomet rasis jų tykojančių 
vilkduobių: visokiausių pernelyg menko ar niekingo gyvenimo 
variantų, į kuriuos moterį galima įvilioti arba įginti. 

Jeigu kada nors esate gyvenusi nelaisvėje, jei esate patyrusi 
hambre del alma, dvasinį badą, jeigu kada nors pakliuvote į spąs- 
tus ir ypač — jeigu jaučiate poreikį kurti, tai labai gali būti, kad 
jūs buvote arba esate sulaukėjusi moteris. Sulaukėjusi moteris 
paprastai jaučia milžinišką dvasingumo alkį, tad neretai stveria ir 
nieko nežiūrėdama praryja bet kokį užnuodytą jauką, vildamasi 
taip numalšinsianti šį sielą draskantį troškimą. 

Nors kai kurioms sulaukėjusioms moterims ir pasiseka pasku- 
tinę akimirką išvengti spąstų, atsipirkus vos keliais išplėšto kailio 
kuokštais, kur kas daugiau tokių, kurios nejučiomis į juos papuola: 
vienos kuriam laikui praranda sąmonę, kitos susilaužo stuburą, 
o dar kitoms pavyksta vargais negalais išsivaduoti ir nušliaužti į 
kokią nors olą vienumoje išsilaižyti žaizdų. 

Kad nepakliūtume į šiuos raizgus ir išvengtume pagundų, prie 
kurių mus stumia ankstesni nelaisvės ir bado metai, privalome 
išmokti iš anksto juos pastebėti ir saugiai aplenkti. Būtinai turime 
iš naujo išsiugdyti įžvalgą bei atsargumą, išmokti keisti judėjimo 
kryptį. Kad žinotume, kur galima žengti, pirmiausia turime jausti, 


kur žengti jokiu būdu negalima. 


Norėčiau pasiūlyti jums pasaką, kurioje, mano manymu, išlikę 
senovinės moterų didaktinės istorijos apie nelengvą išbadėjusios ir 
iš naujo laisvėn ištrūkusios moters dalią liekanų. Ši pasaka įvairiai 
vadinama: „Balinės velnio kurpaitės“, „Raudonai įkaitintos velnio 
kurpaitės“ arba tiesiog — „Raudonos kurpaitės“. Pastarąjį pavadi- 
nimą jai davė Hansas Christianas Andersenas, parašęs savąją šios 
senos pasakos versiją. Kaip tikram pasakotojui ir priguli, jis gerokai 
padabino originalų istorijos branduolį, nuo savęs pridėdamas ne- 
mažą porciją nacionalinio kolorito bei jausmingumo. 

Toliau pateiksiu jums vengrų ir vokiečių tradicijoje žinomą 
pasakos apie raudonas kurpaites versiją, kurią vaikystėje mums 
sekdavo tetulė Tereza ir kurią čia perpasakoju jai maloningai pa- 
laiminus. Pradėdama šią pasaką, ji visuomet gudriai sakydavo: 
„Pasižiūrėkit į savo kurpaites ir padėkokit Dievui, kad jos ne- 
išvaizdžios... Nes tų, kas avi ryškiai raudonomis kurpaitėmis, 


gyvenime tyko didžiulis pavojus“. 
——————— 


Raudonos kurpaitės 


K" GYVENO VARGŠĖ NAŠLAITĖ, kuri neturėjo batelių. Tačiau 
ji kantriai iš visur rankiojo medžiagos skiautelės ir po ku- 
rio laiko pasisiuvo sau porą raudonų kurpaičių. Kurpaitės išėjo 
nedailios, bet mergaitė jas labai mėgo. Apsiavusi jas jausdavosi 
turtuolė, nors kasdien nuo ankstyvo ryto iki vėlyvo vakaro turė- 
davo vargti, tankiame miške rankiodama valgomus daiktus, kad 
galėtų pramisti. 

Vieną dieną, kai ji, vilkėdama skarmalais ir avėdama raudono- 
mis kurpaitėmis, ėjo sau keliu, šalimais sustojo paauksuota karieta. 
Joje sėdėjusi senyva dama pažadėjo našlaitei pasiimti ją pas save 
ir užauginti kaip savo tikrą dukterį. Taigi jos nuvažiavo į senosios 
damos rūmus, kur našlaitei ištrinko galvą ir sušukavo plaukus, 


aprengė švariais šilkiniais baltiniais, dailia vilnone suknele, apavė 


baltomis kojinaitėmis ir blizgančiais juodais bateliais. Kai mergaitė 
paklausė, kur jos senieji rūbeliai, o ypač ji pasigedo raudonųjų 
savo kurpaičių, senoji dama atsakė, kad jos skarmalai buvę tokie 
purvini, o kurpaitės — tokios juokingos, kad ji sumetusi viską į 
židinį ir sudeginusi. 

Mergaitė labai nuliūdo, nes, nors dabar ji ir gyveno prabango- 
je, vis dėlto kuklios, savomis rankomis sudurstytos raudonosios 
kurpaitės buvo didžiausias jos gyvenimo džiaugsmas. Dabar jai 
teko pratintis visą laiką sėdėti ramiai, vaikščioti nestrakaliojant, o 
prabilti tiktai tada, kai į ją kas kreipdavosi, tad pamažėle jos širdyje 
įsiplieskė paslaptinga kaitri ugnis, ir ji labiau už viską pasaulyje 
ilgėjosi savo senų raudonųjų kurpaičių. 

Kai mergaitė ūgtelėjo tiek, kad jau reikėjo rengtis konfirmaci- 
jai, Nekaltųjų Vaikelių dienos išvakarėse kilnioji dama nusivedė ją 
pas seną luošą kurpių, kad ta proga užsakytų jai dailius išeiginius 
batelius. Kurpiaus dirbtuvės lange mergaitė išvydo nepaprastai 
dailias ploniausios odos raudonas kurpaites — tokias gražias, kad, 
rodėsi, kone švietė iš tolo. Ir nors į bažnyčią autis raudonais bate- 
liais atrodė negirdėtas dalykas, iškankintos savo širdelės akinama 
mergaitė išsirinko būtent raudonąsias kurpaites. Senosios damos 
regėjimas jau buvo tiek nusilpęs, kad ji nebeįžiūrėjo batelių spalvos 
ir sumokėjo kurpiui. Kurpius pamerkė akį mergaitei ir supakavo 
jos išsirinktas kurpaites. 

Rytojaus dieną visų susirinkusiųjų į bažnyčią akys krypo į rau- 
donas kurpaites ant mergaitės kojų. Jos švytėjo tarytum prinokę 
vaškiniai obuoliukai, tarytum širdys arba švariai nuplautos išsirpu- 
sios slyvos. Visi sprogino į ją akis; regėjos, net šventųjų paveikslai 
nuo sienų, net statulos nuo altoriaus nepritariamai dėbčiojo į ją. 
Bet jai tos kurpaitės kuo toliau, tuo labiau patiko. Kunigui tariant 
maldos žodžius, iškilmingai giedant chorui ir gaudžiant vargo- 
nams, mergaitė tegalvojo vien apie savo raudonąsias kurpaites, 
kurios jai rodėsi gražesnės už viską pasaulyje. 

Į dienos pabaigą senajai damai buvo pranešta, kokios spalvos 
kurpaites avi jos augintinė. 

— Kad man niekad daugiau jų nebesiautum! — prigrasino ji 
mergaitei. Tačiau kitą sekmadienį, kaip paprastai eidama drauge 


su senąja dama į bažnyčią, ši ir vėl neatsispyrė pagundai: vietoje 
juodų batelių apsiavė raudonąsias kurpaites. 

Prie bažnyčios durų stovėjo senas kareivis su parišta ranka. Jis 
vilkėjo striuką švarkelį ir buvo užsiželdinęs rudą barzdą. Nusi- 
lenkęs kareivis paprašė leidimo nubraukti dulkes nuo mergaitės 
batelių. Mergaitė atstatė į priekį koją, ir jis į jos kurpaičių padus 
pabarbeno smagią melodiją: titi-titi-ta-ta-ta! — kad jai net kojas 
panižo. 

— Žiūrėk, nepamiršk likti pasišokti, — šyptelėjo jis ir pamerkė 
jai akį. 

Ir vėl visa bažnyčia varstė akimis raudonąsias mergaitės kur- 
paites. Bet jai taip patiko tos kurpaitės — ryškiai raudonos kaip 
purpuras, kaip avietės, kaip granatai, — kad ji vien apie jas ir 
teįstengė galvoti. Ji vargiai tesiklausė mišių: žavėdamasi ir grožė- 
damasi savo kurpaitėmis, kraipė kojas tai šiaip, tai taip, — pamiršo 
net giedoti. 

Kai juodvi su senąja dama išėjo iš bažnyčios, kareivis su parišta 
ranka šūktelėjo: 

— Kokios dailios kurpaitės — tik šok ir norėk! 

Tai išgirdusi, mergaitė stryktelėjo keletą šokio žingsnelių. O 
paskui jau nebegalėjo sustoti — kojos pačios nešė, ir ji skriete nu- 
skriejo per gėlynus ir apsuko bažnyčios kampą. Atrodė, kad kojos 
visiškai jos nebeklauso: ji sušoko gavotą, paskui sutrypė čardašą, 
o tada valso sūkuriu pasileido laukais palei kelią. 

Senosios damos vežikas nušoko nuo pasostės ir leidosi vytis 
mergaitę. Pasivijęs čiupo ją glėbin ir parnešė atgal prie karietos, 
tačiau raudonomis kurpaitėmis apautos mergaitės kojos šokdamos 
tebespurdėjo ore, tarsi būtų buvusios ant žemės. Senoji dama 
su vežiku ilgai plūkėsi, stengdamiesi nutraukti jai nuo kojų rau- 
donąsias kurpaites. Na, ir vaizdelis gi buvo pasižiūrėti: abiem 
nusmuko ant šono skrybėlės, o mergaitės kojos it padūkusios 
spardėsi ir trūkčiojo ore, kol galiausiai jiems vargais negalais pa- 
vyko jas nuraminti. 

Parvažiavus namo, senoji dama užmetė raudonąsias kurpaites 
ant pačios aukščiausios lentynos toli palubėje ir kuo griežčiausiai 
uždraudė augintinei jas net paliesti. Bet mergaitė nieko negalėjo 


su savimi padaryti: tolydžio vis dairėsi į kurpaites ir troško vėl 
jas apsiauti. Jai jos vis viena tebebuvo pats gražiausias daiktas 
pasaulyje. 

Netrukus likimas taip pasisuko, kad senoji dama atgulė patalan, 
ir vos spėjo išsivaikščioti prie jos pašaukti daktarai, o mergaitė 
jau nutykino į tą kambarį, kuriame ant lentynos gulėjo kurpaitės. 
Užvertusi galvą ji pažvelgė į jas, gulinčias aukštai palubėje. O pa- 
žvelgusi nebeįstengė atitraukti nuo jų akių, ir kuo ilgiau žiūrėjo, 
tuo labiau jų troško. Galiausiai nebeatsispyrė pagundai: nukėlė 
kurpaites nuo lentynos ir manydama, kad nieko blogo tikrai ne- 
nutiks, apsiavė. Bet vos tiktai jos atsidūrė ant mergaitės kojų, ją 
pagavo nevaldomas troškimas šokti. 

Šokdama ji išlėkė pro duris ir nusileido laiptais — iš pradžių 
gavoto žingsniu, paskui čardašo, o tada padūko suktis valso ritmu. 
Mergaitė buvo be galo laiminga ir tol nesuprato, į kokią bėdą pa- 
kliuvusi, kol sykį, jai panorus sukti kairėn, kurpaitės savavališkai 
nunešė ją dešinėn. Tada ji sumanė apsisukti, bet kurpaitės užsi- 
spyrusios nešė ją tiesiai pirmyn. Ne mergaitė šokdama sprendė, 
kur norėtų pasukti, o kurpaitės: jos nunešė ją tiesiu keliu, paskui 
per klampius dirvonus, o tada — stačiai į tamsų ir niūrų mišką. 

O ten, atsirėmęs į medžio kamieną, stovėjo senasis kareivis su 
parišta ranka, apžėlęs ruda barzda ir apsivilkęs striuką švarkelį. 

— Oho! — šūktelėjo jis. — Kokios dailios kurpaitės — tik šok ir 
norėk! 

Apimta siaubo, mergaitė mėgino nusiauti kurpaites, bet šios 
tarsi priaugo prie kojų: plėšk neplėšusi — nenusimausi. Ji strykčiojo 
ant vienos kojos, paskui ant kitos, mėgindama paeiliui nusiauti 
kurpaites, bet ta koja, kuria ji rėmėsi į žemę, nė akimirką ne- 
siliovė šokusi, o antroji, kurią ji sučiupusi laikė ranka, irgi savo 
ruožtu šoko ore. 

Taigi ji šoko, šoko iršoko — nepaliaudama. Šokdama perskriejo 
aukščiausias kalvas ir giliausius slėnius, šoko per lietų, per sniegą 
ir per karštį, šoko tamsiausią naktį ir saulei tekant, šoko auštant 
ir brėkštant. Bet tai nebuvo smagus šokis. Tai buvo klaikus, siau- 
bingas šokis, ir ji nė akimirką negalėjo atsikvėpti. 


Kartą ji šokdama įstriksėjo į šventorių, bet pasirodžiusi baisinga 
dvasia neleido jos į bažnyčią. 

— Tu šoksi ir šoksi su savo raudonom kurpaitėm, — paskelbė 
jai nuosprendį dvasia, — kol pati pasidarysi panaši į vaiduoklį, į 
kraupią pamėklę, kol iš tavęs beliks vieni kaulai ir oda, bet net 
ir tada tu šoksi. Šokdama lėksi per kaimus nuo vienų durų prie 
kitų, į kiekvienas po triskart belsiesi, kad žmonės, išvydę tave, 
išsigąstų ir bijotųsi sulaukti tokio paties likimo. Šokit, raudonosios 
kurpaitės, šokit iki nukritimo! 

Mergaitė dar bandė maldauti pasigailėjimo, bet nespėjus jai nė 
žodžio išdaužti, raudonosios kurpaitės jau nunešė ją šalin. Šokda- 
ma ji perskriejo per erškėtynus, per upelius, per gyvatvores ir lėkė 
vis tolyn, nė akimirką nepaliaudama šokti, kol atsidūrė prie savo 
buvusių namų, oO ten išvydo gedulingą procesiją: ją priglaudusi se- 
noji dama pasimirė. Bet ir dabar mergaitė negalėjo nustoti šokusi: 
šokdama ji nuskriejo išilgai laidotuvininkų voros ir nulėkė tolyn. 
Galų gale, jau visiškai išsekusi ir paklaikusi, ji atsidūrė miške, kur 
gyveno miesto budelis. Pajutęs ją artinantis, ant budelio trobelės 
sienos kabojęs kirvis ėmė grėsmingai virpėti. 

— Maldauju! — atsidūrusi prie budelio durų, sudejavo mergai- 
tė. — Pasigailėkite, perkirskit mano kurpaites ir išvaduokit mane 
nuo šito baisaus likimo! 

Paėmęs kirvį, budelis perrėžė raudonųjų kurpaičių dirželius. 
Bet kurpaitės vis tiek nenusimovė nuo kojų. Apimta nevilties, 
mergaitė sušuko, kad jos gyvenimas vis tiek jau pražuvęs, ir mal- 
davo budelį nukirsti jai kojas su visomis kurpaitėmis. Taip jis ir 
padarė. Nukirstos mergaitės pėdos kurpaitėse vis viena nesiliovė 
šokusios ir tebešokdamos nulėkė per mišką, perskriejo anapus 
kalvos ir dingo iš akių. O mergaitė nuo tada liko luoša vargeta, 
kuriai teko manytis kaip išgali, tarnaujant svetimiems. Ir kaip gyva 


ji niekada daugiau nebesvajojo apie raudonas kurpaites. 

Žiauri netektis stebuklinėse pasakose 


Visiškai pagrįstai galima klausti: kodėl stebuklinėse pasakose esama 
tokių žiaurių epizodų? Šis reiškinys paplitęs viso pasaulio mituose 
ir folklore. Tokia siaubinga pabaiga būdinga toms stebuklinėms 
pasakoms, kurių dvasiniam protagonistui nepavyksta įgyvendinti 
pradėtos transformacijos. 

Psichologiniu požiūriu žiaurus epizodas skirtas žūtbūt atkreipti 
dėmesiui į kokią nors esminę dvasinę tiesą. Toji tiesa tokia svarbi, 
kad ją būtina įsisąmoninti, tačiau labai lengvai galima ir numoti 
ranka, atsainiai mestelėjus: „Ak, taip, taip, žinoma, suprantu...“ —ir 
toliau sau maklinti pirmyn, stačiai į pražūtį. Mat į švelnesnį pa- 
vojaus signalą mes niekuomet nelinkę reaguoti. 

Šiuolaikiniame technikos pažangos pasaulyje žiaurius pasakų 
epizodus dažnai atstoja televizinės reklamos įvaizdžiai: pavyzdžiui, 
demonstruojama šeimyninė nuotrauka, kurioje vienas narys ištrin- 
tas, o per visą paveikslą nudrykusi kraujo dėmė, —šitaip parodoma, 
kas nutinka, vairuojant neblaiviam; arba, norint įtikinti žmones 
nevartoti narkotikų, rodomas keptuvėje šnypščiantis ir besiraitantis 
kiaušinis, taip leidžiant suprasti, jog tas pats laukia ir narkomano 
smegenų. Žiaurus, drastiškas įvaizdis — vienas iš seniausių būdų 
atkreipti emocinio „Aš“ dėmesį į kokį nors rimtą dalyką. 

Psichologinė „Raudonų kurpaičių“ tiesa tokia: į dvasinį moters 
gyvenimą gali būti kišamasi, jam gali būti keliama grėsmė, jis gali 
būti iš moters atimtas prievarta arba išviliotas apgaule, jei ji nesu- 
gebės išsaugoti arba atsikovoti pamatinio savo laukinio gyvenimo 
džiaugsmo bei to, kas jai iš tiesų atrodo vertinga. Pasaka siekia 
atkreipti mūsų dėmesį į spąstus ir klastingus nuodus, kurių vilio- 
nėms mes itin linkusios pasiduoti, genamos išbadėjusios laukinės 
savo dvasios troškimų. Nutrūkus glaudžiam ryšiui su pirmaprade 
laukine prigimtimi, moteris kenčia dvasinį alkį ir it apsėsta vaikosi 
visokiausių „noriu jaustis geriau“, „palikite mane ramybėje“ bei 
„ak, maldauju, pamilkite mane“! 

Išbadėjusi moteris godžiai stveria bet kokį pasiūlytą pakaitalą, 
nesvarbu, kas tai būtų: ar placebas, kuris ničniekuo jai negali pa- 


dėti, ar kenksmingi, net mirtini nuodai, kuriuos vartodama ji tik 
tuščiai švaistys savo laiką bei sugebėjimus, o gal net sukels pavojų 
savo sveikatai ir gyvybei. Būtent dvasinis badas verčia moterį rink- 
tis dalykus, įsuksiančius ją į nevaldomą beprotiško šokio sūkurį, 
o galiausiai — nunešiančius pernelyg arti prie budelio durų. 

Taigi norėdamos giliau perprasti šią pasaką, privalome išsiaiš- 
kinti, kokiu būdu moteris, praradusi savo instinktyvųjį, laukinį 
gyvenimą, gali šitaip tragiškai susipainioti. Kad išsaugotume tai, 
ką turime, kad įstengtume sugrįžti atgal, į laukinio moteriškumo 
glėbį, turime suvokti, kokių klaidų gali pridaryti moteris, pakliu- 
vusi į šitokius spąstus. Tiktai tada galėsime grįžti atgalios ir viską 
ištaisyti. Tiktai tada galėsime atkurti nutrūkusius saitus. 

Kaip pamatysime, savadarbių raudonų kurpaičių praradimas 
simbolizuoja gyvenimo kelio, kurį moteris pati sau pasirinko, 
bei nevaržomo aistringo gyvybingumo netektį. Moteris leidžiasi 
pernelyg suvaržoma ir prijaukinama, todėl praranda įžvalgumą 
bei sugebėjimą teisingai vertinti aplinką. Viso to rezultatas — ne- 
saikingumas, pasibaigiantis kojų praradimu; o juk kojos —tai mūsų 
atrama, ant kurios laikomės, mūsų pamatas, viena iš esminių mūsų 
laisvę garantuojančios instinktyviosios prigimties dalių. 

Pasakoje apie raudonąsias kurpaites akivaizdžiai parodoma, nuo 
ko prasideda žlugimas ir kur galima nusiristi, jei pačios neimsime 
aktyviai ginti savo laukinės prigimties interesų. Ir lai stodama 
kovon su savo demonu, kas jis toks bebūtų, moteris neklysta ir 
aiškiai žino: tai pats svarbiausias ir garbingiausias mūšis — tiek 
archetipinėje sferoje, tiek ir kasdieniame, realiame gyvenime. 
Net jeigu, kaip šioje pasakoje, ji atsidurtų pačiame dugne, kai 
giliau kristi jau nebėra kur: išbadėjusi, įkalinta, pažeistais ins- 
tinktais, pridariusi daugybę pražūtingų klaidų ir išmaišiusi aibę 
klystkelių, — atminkite, jog būtent dugne glūdi dvasios gyvybę 
palaikančios šaknys. Būtent čia — laukinio moters gyvenimo pa- 
matai. Čia geriausia vieta sėti ir auginti ką nors nauja. Šia prasme 
atsidurti dugne, kaip tai bebūtų skausminga, — vadinasi, pasiekti 
derlingą dirvą. 

Nors nė viena nei sau, nei kitiems nelinkėtume tų pražūtingų 
raudonų kurpaičių, tartum čiulpte iščiulpiančių Žmogaus jėgas, 


vis dėlto šios klaikiės, destruktyvios situacijos šerdyje esama tam 
tikro lemtingo momento, kai moters, sušokusios tą prakeiktą šokį, 
išbarsčiusios save ir kūrybines savo galias, pasmerkusios save pra- 
gariškoms kančioms pigaus (ar pasakiškai brangaus) pirkinio pa- 
vidalu, nelaimės virsta išmintimi: ji vargais negalais išsaugo šiokias 
tokias sąsajas su žodžiu, idėja, mintimi, o pasitaikius menkutei 
progai įstengia per laike atsivėrusį plyšelį pasprukti nuo savo de- 
mono ir išgyventi, kad apie visa tai papasakotų. 

Todėl moteris, kuriai prisiėjo prieš savo valią be atvangos šokti, 
kuri neteko pagrindo po kojomis, o galiausiai — ir pačių kojų, kuri 
pasakos pabaigoje suvokia visą savo padėties tragizmą ir varganu- 
mą, yra sukaupusi ypač vertingos išminties. Tokia moteris panaši 
į saguarą — nuostabiai gražų kaktusą, augantį dykumoje. Saguarą 
galima sušaudyti it rėtį, supjaustyti, nulaužti, sutrypti kojomis — jis 
vis vien lieka gyvas, toliau kaupia gaivinantį vandenį, auga ir laikui 
bėgant užsigydo žaizdas. 

Pasakos baigiasi po dešimties puslapių, o mūsų gyvenimas tę- 
siasi. Mes — nelyginant daugiatomiai leidiniai. Ir nors atskiri mūsų 
gyvenimo epizodai pasibaigtų žlugimu ar degėsiais, mūsų visuo- 
met laukia kitas, tolesnis epizodas, o po jo — dar kitas. Visuomet 
turime galimybių daug ką ištaisyti ir susikurti sau tokį gyvenimą, 
kokio nusipelnėme. Tad negaiškime veltui laiko grauždamosi dėl 
nesėkmių. Nesėkmė — geresnė mokytoja už pergalę. Išklausykime, 
pasimokykime ir ženkime pirmyn. Būtent taip reikėtų elgtis ir 
su šia pasaka: išgirsti iš senovės laikų atskambantį jos perspėjimą. 
Mes turime gerai išsistudijuoti žlugimo modelius, kad galėtume 
drąsiai eiti savo keliu žinodamos, jog prireikus sugebėsime pajusti 
ir atpažinti spąstus, vilkduobes bei jaukus anksčiau, nei pakliūsime 
į jų pinkles. 

Gilindamosi į šios itin svarbios pasakos prasmę, pirmiausia 
turime suvokti, kas nutinka, kuomet tai, ką mes labiausiai verti- 
name, — nors ir koks tas dalykas atrodytų aplinkinių akimis, — ką 
užvis labiausiai gyvenime branginame ir mylime, yra suniekinama 


ir virsta plėnimis. 


Savadarbės raudonos kurpaitės 


Našlaitė pasakoje netenka raudonų kurpaičių, kurias pati savo 
rankomis susidurstė ir kurias avėdama, nepaisant nieko, galėdavo 
pasijusti turtuole. Nors gyveno vargingai, mergaitė buvo sumani, 
išradinga ir nenukabindavo nosies. Iš pradžių išvis neturėdama 
jokių batelių, ji sugebėjo pasisiūti sau tokias kurpaites, kurios 
net vargingiausio išorinio gyvenimo sąlygomis teikė jai dvasinės 
pilnatvės jausmą. Savadarbės kurpaitės ženklina jos pakilimą nuo 
menkos, niekingos dvasinės egzistencijos pakopos į aistringą, pa- 
čios pasirinktą gyvenimo būdą. Šios kurpaitės įkūnija milžinišką 
žingsnį — tiesiogine prasme! — kurį ji žengia, įvairialypės mote- 
riškos savo prigimties išteklius pritaikydama kasdienio gyvenimo 
reikmėms. Ne tiek svarbu, kad jos gyvenimas toli gražu ne tobulas. 
Užtat ji moka džiaugtis. Ir sugeba tobulėti. 

Šią tokią būdingą stebuklinių pasakų veikėją — vargšę, bet iš- 
radingą našlaitę — galime interpretuoti kaip psichologinį motyvą, 
įkūnijantį dvasiškai turtingą asmenybę, kuri laikui bėgant pamažu 
darosi vis sąmoningesnė bei stipresnė. Galėtume sakyti, kad ši 
veikėja — tai tikslus mūsų visų atspindys: juk visos mes pažangą 
darome iš lėto, bet tvirtai. 

Visuomenės gyvenime žmogaus apavas neretai yra tarsi si- 
gnalas, padedantis nustatyti socialinę individo priklausomybę. 
Antai menininkų avimi batai dažniausiai smarkiai skiriasi nuo tų, 
kuriuos nešioja, pavyzdžiui, inžinieriai. Batai gali kai ką pasakyti 
apie mus pačius, o kartais — apie tai, kuo mes norėtume būti, apie 
tą personą, kurią tuo metu mėginame „dėvėti“. 

Archetipinė batų simbolika siekia labai senus laikus, kuomet 
apavas buvo valdžios ženklas: ponai turėjo batus, o vergai — ne. 
Net ir šiandieną didelėje moderniojo pasaulio dalyje nepa- 
grįstai mokoma apie žmonių protą bei sugebėjimus spręsti 
pagal tai, basi jie ar apsiavę, o jei apsiavę — tai kokios odos bei 
kokybės jų batai. 

Ši pasakos versija kilusi iš šaltų šiaurės kraštų, kuriuose batai 
suvokiami kaip būtinybė, be jų neišgyvensi. Žvarbiame žiemos 


speige bei drėgmėje privalu kojas laikyti sausai ir šiltai, kad nesu- 
sirgtum. Dar pamenu, kaip mano teta sakydavo, kad žiemą pavogti 
vienintelius žmogaus batus — nusikaltimas, tolygus žmogžudystei. 
Lygiai toks pat pavojus gresia ir kūrybingos, aistringos prigimties 
moteriai, neįstengiančiai apsaugoti savo tobulėjimo bei gyvenimo 
džiaugsmo šaltinio. Ji irgi lieka be šilumos ir be apsaugos. 

Batų simbolį galima suvokti ir kaip psichologinę metaforą: jie 
apsaugo ir gina tai, ant ko mes stovime ir kuo remiamės, — kojas. 
Archetipinėje simbolikoje kojos įkūnija laisvę ir galimybę judėti. 
Šia prasme turėti kojas saugančius batus — tai neabejoti savo įsi- 
tikinimais ir turėti galimybių veikti pagal juos. Likusi dvasiškai 
„basa“, moteris nepajėgi įžengti į tokias vidinio bei išorinio pasau- 
lio vietas, kuriose reikia ypatingos įžvalgos, jautrumo, budrumo 
bei kietumo. 

Gyvenimas neapsieina be aukų. Raudona — tai ir gyvybės, ir 
aukos spalva. Kad gyventume visavertį gyvenimą, privalome nuo- 
latos ką nors paaukoti. Norėdamos mokytis universitete, turime 
tam skirti daugybę laiko ir pinigų, sutelkti šiam sumanymui įgy- 
vendinti didžiules pastangas ir išteklius. Norėdamos kurti, privalo- 
me atsisakyti paviršutiniškumo, iš dalies — saugumo, o neretai —ir 
svajonių būti mėgstamos; sutelkti kūrybai pačias giliausias savo 
įžvalgas bei toliaregiškiausias vizijas. 

Problemų kyla tada, kai tenka be galo aukotis, tačiau gyveni- 
mas dėl to nesidaro vertingesnis. Tuomet raudona tampa mirtino 
kraujoplūdžio, o ne pilnakraujo gyvenimo spalva. Būtent taip ir 
nutinka pasakoje. Viena gyvybingos, brangintinos raudonos spal- 
vos atmaina prarandama tuomet, kai sudega našlaitės savadarbės 
raudonos kurpaitės. Tai įžiebia jos sieloje nenumaldomą ilgesį, 
kuris ilgainiui virsta savotišku apsėdimu ir maniakišku prisirišimu 
prie kitokios raudonumo atmainos, įkūnijančios besaikį pramo- 
gavimą, pigių malonumų vaikymąsi ir bedvasį, lengvabūdišką 
seksą, — visa tai, kas daro gyvenimą beprasmį. 

Taigi, suvokdamos visus šios pasakos aspektus kaip moters 
dvasios sudėtines dalis, mes matome, kad pasisiūdama sau rau- 


donas kurpaites našlaitė iš esmės transformuoja savo gyvenimą: 


iš basakojės/vergės, kuri nosies nepakeldama nuo žemės ir ne- 
sidairydama nei kairėn, nei dešinėn, pluošia savu keliu, ir tiek, 
ji tampa sąmoninga būtybe, gebančia kurti, pastebinčia grožį, 
mokančia džiaugtis, išgyvenančia aistrą ir juntančia pasitenkinimą 
bei apdovanota visu tuo, kas būdinga vientisai prigimčiai, kurią 
mes vadiname laukine. 

Raudona kurpaičių spalva — tai ženklas, jog prieš akis laukia 
turiningas gyvenimas, kuriame bus visko, vadinasi — ir aukų. 
Tai teisinga, taip ir turėtų būti. O tai, kad kurpaitės savadarbės, 
pačios mergaitės sudurstytos iš atskirų skiautelių, liudija ją esant 
kūrybingą dvasią: dėl nežinomų priežasčių likusi be motinos ir 
nepatyrusi nei jos globos, nei pamokymų, našlaitė pati, vado- 
vaudamasi vien įgimta nuojauta, sugeba sujungti visas skiauteles. 
Bravo! Koks puikus dvasinis laimėjimas! | 

Jei niekas netrukdytų, regis, šios kūrybingosios dvasios liki- 
mas turėtų klostytis kuo palankiausiai. Našlaitė pasakoje negali 
atsidžiaugti savo darbeliu: juk pati savarankiškai įstengė viską pa- 
daryti, turėjo kantrybės suieškoti, surankioti skiauteles, sudėliojo 
jas, sudurstė ir įgyvendino savo sumanymą! Ir visiškai nesvarbu, 
kad kurpaitės išėjo nedailios: ar mažai Dievų kūrėjų visais laikais 
ir visose kultūrose nesugebėdavo iš pirmo karto nieko doro su- 
kurti! Pirmas blynas dažniausiai būna prisvilęs, o kartais — dar 
ir antras, ir trečias ar net ketvirtas. Tai anaiptol neatspindi nei 
tikrųjų kūrėjo sugebėjimų, nei vertės. Toks yra gyvenimas — jis 
mus skatina ir verčia tobulėti. 

Jei mergaitei niekas netrukdytų, ji pasiūtų dar vieną kurpaičių 
porą, paskui — dar vieną ir dar, jos išeitų vis dailesnės ir dailesnės. 
Ji tobulėtų. Beje, negana to, kad itin sudėtingomis sąlygomis ji 
sugebėjo parodyti nepaprastą išradingumą ir sumanumą, į akis 
neišvengiamai krinta dar ir tai, kad tos kurpaitės, kurias ji pasi- 
siuvo, teikia jai begalinį džiaugsmą, o šis yra jos gyvenimo kraujas, 
dvasios penas ir sielos gyvybės šaltinis — viskas kartu. 

Šitokį džiaugsmą patiria moteris, kuriai pavyksta tiksliai išgul- 
dyti savo mintis ant popieriaus arba pirmąsyk be klaidų paskam- 
binti muzikos kūrinį. Čia tai bent! Nuostabu! Neįtikėtina! Panašiai 


pasijunta moteris, sužinojusi apie trokštamą, ilgai lauktą nėštumą. 
Šitaip džiaugiasi ir moteris, matydama laimingus ir linksmus savo 
mylimus žmones. Panašus džiaugsmas apima moterį, įveikusią 
daug atkaklumo ir pastangų pareikalavusią užduotį, atlikusią ri- 
zikingą žygį, privertusį ją įtempti visas jėgas ar net pasiekti savo 
galimybių ribą, tačiau jai pavyko: gal šauniai, gal — nelabai, bet ji 
padarė savo, sukūrė tai, ko norėjo, — meno kūrinį, pergalę kovoje, 
ilgai lauktą momentą — savo gyvenimą. Tai natūrali, instinktyvi 
moters būsena. Būtent per tokį džiaugsmą ateina Laukinė Moteris. 
Šitokia dvasinė savijauta tiesiog šaukia ją vardu. 

Bet pasakoje mergaitės likimas susiklosto kitaip: vieną dieną į 
jos gyvenimą girgždėdama įrieda paauksuota karieta — tikra rau- 
donų, iš skiautelių sudurstytų kurpaičių, paprasto ir neįmantraus 


gyvenimo džiaugsmo priešingybė. 


Spąstai 
Spąstai Nr.1: paauksuota karieta, bevertis gyvenimas 


Archetipinėje simbolikoje karietos įvaizdis turi tiesioginę pra- 
smę — tai transporto priemonė, perkelianti iš vienos vietos į kitą. 
Šiuolaikiniuose sapnuose bei folklore ją dažniausiai išstumia au- 
tomobilis, perteikiantis tą patį archetipinį „jausmą“. Tradiciškai 
šitokio pobūdžio „transporto priemonė“ suvokiama kaip tam tikra 
pamatinė dvasinė nuostata, perkelianti mus iš vienos dvasios plot- 
mės į kitą, nuo vienos idėjos, minties ar sumanymo — prie kito. 

Įlipti į paauksuotą senosios damos karietą pasakoje — tai beveik 
tas pats, kas atsidurti auksiniame narvelyje: atrodytų, našlaitei 
siūlomas patogesnis, saugesnis gyvenimas, o iš tiesų — ji tiktai 
įviliojama į spąstus. Atsidūrusi šitokioje nelaisvėje, mergaitė netgi 
ne iškart supranta, kas jai nutiko, nes auksas iš pradžių apžilpina 
akis ir apsuka galvą. Taigi įsivaizduokime, kad žingsniuojame sau 
gyvenimo keliu, apsiavusios savadarbėmis raudonomis kurpaitė- 
mis, ir staiga mums į galvą šauna maždaug tokio pobūdžio mintis: 
„O gal geriau būtų pabandyti ką nors kita — ką nors lengvesnio, 
kam nereikėtų šitiek laiko, jėgų ir pastangų?“ 


Moterims dažnai taip nutinka. Mes eame kelio vidury, ir nė 
pačios nežinome, ar mums patinka tai, ką darome, ar ne. Mes 
tiesiog kuriame savo gyvenimą taip, kaip galime, ir stengiamės 
kaip įmanydamos. Bet staiga mus pagauna kažkoks keistas nusi- 
teikimas, kažkas mums tarsi sako: „Oi, tau labai sunku! Verčiau 
pažvelk antai ten — kokia grožybė! Tasai iščiustytas daikčiukas 
atrodo daug lengvesnis, dailesnis ir patrauklesnis!“ Netikėtai 
privažiuoja paauksuota karieta, durys atsidaro, nusileidžia maži 
laipteliai, ir mes ropščiamės vidun. Mus suviliojo. Šitokių pa- 
gundų pasitaiko gana dažnai, kartais — kone kasdien. Ir atsispirti 
dažnai būna labai sunku. 

Todėl ir ištekame už nemylimo vyro, nes norime pagerinti 
savo materialinę padėtį. Todėl užmetame nebaigusios pradėtą 
savo kūrinį ir grįžtame prie darbo, kuris mums jau prieš gerą 
dešimtmetį atrodė beviltiškas. Todėl parašiusios pusėtiną eilėraštį 
pasitenkiname trečiuoju jo variantu, užuot dar sykį perdirbusios 
ir pavertusios jį šedevru. 

Pasirodžiusi auksinė karieta užgožia tą paprastą džiaugsmą, 
kurį teikia raudonos kurpaitės. Nors šį momentą pasakoje ga- 
lima interpretuoti kaip moteriai būdingą materialinių gėrybių 
bei prabangos troškimą, kur kas dažniau jis reiškia paprasčiausią 
psichologinį poreikį nepersistengti klojant savo kūrybinio gyve- 
nimo pamatus. Lengvesnio gyvenimo troškimas yra natūralus ir 
būdingas ego — savaime tai ne spąstai. Svarbu, kokia kaina. Būtent 
kaina, kurią už tai sumokame, ir yra spąstai. Našlaitė pakliūva į 
juos, sutikdama apsigyventi senosios damos namuose. Čia ji nuo- 
latos mokoma gražiai elgtis, būti tyli ir mandagi... Jai negalima 
pernelyg aistringai ko nors trokšti ir ilgėtis, o juo labiau — tikėtis 
tą troškimą patenkinti. Šitaip prasideda kūrybingos moters sielos 
badas. 

Klasikinėje Jungo psichologijoje akcentuojama, kad sielą itin 
dažnai prarandame apie gyvenimo vidurį, būdamos kokių trisde- 
šimt penkerių ar dar vyresnės. Bet šiuolaikinėje visuomenėje šis 
pavojus moteriai gresia nuolatos — kiekvieną mielą dieną, nepri- 


klausomai nuo to, ar jai aštuoniolika, ar aštuoniasdešimt, ištekėjusi 


ji ar ne, nepriklausomai nuo jos kilmės, išsilavinimo, materialinės 
padėties. Daugelis „išsilavinusių“ žmonių tik atlaidžiai šypsosi 
išgirdę, jog „primityvios“ gentys žino ir gali išvardyti daugybę 
įvykių bei išgyvenimų, kurie, jų manymu, gali pavogti sielas: nuo 
susitikimo su lokiu netinkamu metų laiku iki įžengimo į namus, 
dar neatšventintus po to, kai juose apsilankė mirtis. 

Nors šiuolaikinėje mūsų kultūroje tikrai nemažai nuostabių 
ir teigiamų dalykų, tačiau viename mūsų didmiesčio kvartale 
daugiau progų netikėtai susidurti su lokiu ar pakliūti į kokią ne- 
lemtą vietą nei tūkstantyje kvadratinių mylių kokių nors tyrų. 
Pagrindinė psichologinė tiesa išlieka nepakitusi: svarbiausia —bud- 
riai sergėti, kad neprarastume gyvenimo prasmingumo jausmo, 
aistros, dvasingumo ir ryšio su laukine savo prigimtimi. Daug 
kas gyvenime taip ir tyko atimti, nugvelbti, išvilioti iš mūsų tas 
savadarbes kurpaites; dažnai tai iš pažiūros visiškai kasdieniški, 
paprasti dalykai, kaip antai pasakymai: „Ai, pašoksiu, pasėsiu, ap- 
kabinsiu, surasiu, suplanuosiu, išmoksiu, sutaikysiu, sutvarkysiu... 


visa tai vėliau“: Cia ir yra spąstai. 


Spąstai Nr.2: sudžiūvusi senoji dama, senatvinė jėga 


Sapnų ir pasakų interpretacijoje „pažiūrų transporto priemonės“, 
šiuo atveju — paauksuotos karietos, savininkas suvokiamas kaip 
svarbiausias psichiką įtakojantis veiksnys, verčiantis ją žengti 
pirmyn, stumiantis sau priimtina kryptimi. Taigi matome, kad 
karietos savininkės — senosios damos pripažįstamos vertybės tampa 
vyraujančia dvasią veikiančia jėga. 

Klasikinėje Jungo psichologijoje archetipinė senio figūra 
kartais įvardijama kaip „senex“ jėga (lotyniškai senex senis"). 
Taigi, nepaisydami lyties, pagyvenusio žmogaus figūrą galėtume 
interpretuoti kaip senatvinės jėgos simbolį: ši jėga būdinga tiktai 
senyvo amžiaus asmenims.! 

Pasakose šią senatvinę jėgą neretai įkūnija senas žmogus, vaiz- 
duojamas kaip tam tikra prasme vienašališkas; tai požymis, kad 


psichiniai individo procesai irgi rutuliojasi pernelyg vienašališkai — 


jiems stinga įvairumo. Idealiu atveju senoji dama simbolizuoja 
orumą, globą, išmintį, gerą savęs pažinimą, ištikimybę tradicijoms, 
griežtai nustatytus gyvenimo rėmus ir patirtį... gausiai pagardintą 
seniokišku irzlumu, įkyrumu, tiesmukumu ir koketiškumu. 

Bet kai senoji dama pasakoje visas šias savybes naudoja blogam, 
kaip nutinka ir „Raudonose kurpaitėse“, kyla pavojus, kad šilumai 
jautrūs dvasios aspektai gali netrukus sustingti. Tai, kas dvasios 
viduje paprastai pulsuoja ir virpa, kėsinamasi kietai iškrakmolyti, 
perdirbti ir neatpažįstamai sudarkyti. Įsėsdama į paauksuotą seno- 
sios damos karietą, o paskui apsigyvendama jos namuose, našlaitė 
lygiai taip pat beviltiškai patenka nelaisvėn, kaip ir tyčia įkišdama 
ranką į medžioklinius spąstus su dvigubais geležiniais nasrais. 

Kaip matome pasakoje, priglausdama savo namuose mergaitę, 
senoji dama ne palaimina jos jaunystę ir gaivumą, bet seniokiškai 
užkerta kelią bet kokioms naujovėms. Užuot globojusi ir ugdžiusi 
augintinę, ji tiktai stengiasi sustabdyti jos raidą. Taigi ši senolė 
pasakoje įkūnija ne gyvenimo išmintį ir patyrimą, o tiktai nuolatinį 
tų pačių dalykų kartojimą, nepripažįstant jokio atsinaujinimo ir 
jokių eksperimentų. 

Kaip aiškėja iš scenų bažnyčioje, toji vienintelė senės išpažįs- 
tama vertybė yra kolektyvo nuomonė, kuri jai reiškia daugiau už 
viską ir kuri, be jokios abejonės, nusveria individualius laukinės 
dvasios poreikius. Kolektyvas neretai suvokiamas kaip individą 
supanti visuomenė.? Tai tiesa, bet Jungas kolektyvą apibrėžė dar 
ir kaip „daugumos priešingybę vienam“. Mes patiriame dauge- 
lio kolektyvų įtaką — tiek tų, kuriems priklausome, tiek ir tų, 
su kuriais neturime nieko bendro. Kokie bebūtų mus supantys 
kolektyvai — akademiniai, dvasiniai, finansiniai, darbo, šeimos ar 
dar kokie nors, — visi jie teikia apčiuopiamus apdovanojimus bei 
skiria bausmes tiek savo nariams, tiek ir jiems nepriklausantiems 
žmonėms. Jie siekia kontroliuoti ir veikia daugybę dalykų: nuo 
mūsų minčių iki gyvenimo draugo bei viso gyvenimo darbo pa- 
sirinkimo. O pastangas ir sumanymus, neatitinkančius jų propa- 
guojamų, jie stengiasi visaip menkinti ir žlugdyti. 

Senoji dama šioje pasakoje įkūnija griežtą kolektyvo tradicijų 
sergėtoją, nepajudinamo status guo įtvirtintoją, besivadovaujančią 


visais tais žinomais priesakais: „gražiai elkis; nedrumsk vandens; 
per daug nemąstyk; neišsigalvok; neišsišok; būk pilka pelytė; 
kalbėk mandagiai; sakyk „taip“, net jeigu siūlomas dalykas tau 
netinka, nepatinka, ne tavo dydžio, spaudžia ar trina“, ir taip 
toliau. 

Laikytis šitokios bekraujės vertybių sistemos — vadinasi, abso- 
liučiai prarasti savo sielą. Kokiam kolektyvui mes bepriklausytume 
ir kaip bebūtume jo veikiamos, vardan savo laukinės prigimties 
ir kūrybinės dvasios privalome ne stengtis jame ištirpti, o prie- 
šingai — išsiskirti iš aplinkos ir tiktai tada savo nuožiūra vėl susieiti 
su tais, su kuo pačios norime. Tiktai mes sprendžiame, kurie su 
aplinkiniais mus jungiantys tiltai bus tvirti ir dažnai važinėjami, 
o kurie — linguojantys ir pustuščiai. Garbę turėti mus tarp savo 
narių mes suteiksime tiktai tiems kolektyvams, kurie labiausiai 
rems mūsų dvasią ir kūrybinius sumanymus. 

Moteris, dirbanti universitete, priklauso akademinei ben- 
druomenei. Bet užuot besąlygiškai tapatinusis su šia kolektyvine 
aplinka ir jos keliamais reikalavimais, ji turėtų stengtis praturtinti 
ją savais ypatingais atspalviais bei sugebėjimais. Būdama visavertė 
būtybė, moteris negali užsidaryti siaurame interesų plotelyje ir 
tiktai vienašališkai lementi: „Aš darau savo darbą, grįžtu namo, 
vėl einu į darbą...“ — nebent būtų kitoje gyvenimo srityje nuvei- 
kusi ką nors apčiuopiamo, kuo galėtų šitai kompensuoti. Moteris, 
besistengianti tapti neatsiejama nuo organizacijos, draugijos ar 
šeimos, nė iš tolo nesidominčios jos dvasiniu gyvenimu, nepaisan- 
čios jos poreikių ir nė nesiteikiančios paklausti: „Kurgi ji amžinai 
taip lekia?“ ar kaip nors geranoriškai ją paremti, padrąsinti, net 
išbandyti, — sparčiai praranda gebėjimą kurti ir džiaugtis gyveni- 
mu. Kuo atšiauresnėje aplinkoje ji atsiduria, tuo greičiau pasijunta 
ištremta į druskingą dykvietę, kur neauga niekas, kas gyva. 

Atsieti savo gyvenimą ir mąstymą nuo lėkšto kolektyvinio 
galvojimo ir imtis puoselėti unikalius savo talentus bei sugebė- 
jimus — tai vienas iš pačių svarbiausių moters laimėjimų, nes tik 
tokiu būdu ji gali sukliudyti pavergti savo sielą ir dvasią. Visuo- 


menė, iš tikrųjų remianti individualų visų savo narių tobulėjimą, 


niekuomet nesieks paversti vergais jokios savo narių grupės ar 
lyties atstovų. 

Vis dėlto mergaitei pasakoje tenka taikstytis su bekraujėmis 
senosios damos propaguojamomis vertybėmis. Tuomet mergaitė 
žengia žingsnį sulaukėjimo link, iš natūralios savo būsenos pakliū- 
dama nelaisvėn. Netrukus ji vėl bus išsviesta į laukinį demoniškų 
raudonųjų kurpaičių pasaulį, tiktai jau be įgimtos intuicijos ir 
įžvalgumo, padedančio numatyti pavojų ir jo išvengti. 

Atsisakiusios tikrojo, kunkuliuojančių aistrų sklidino savo 
gyvenimo ir įsėdusios paauksuoton senosios damos karieton, 
mes iš esmės perimame ir senosios sudžiūvėlės perfekcionistės 
ambicijas bei jos personą. Paskui, kaip ir visas į narvą uždarytas 
gyvas būtybes, mus pradeda kankinti liūdesys ir nenumaldomas 
ilgėjimasis, kurį savo praktikoje dažniausiai girdžiu apibūdinant 
kaip „neaiškų nerimą“. Tuomet mes jau rizikuojame nesidairyda- 
mos stverti pirmą pasitaikiusį daiktą, kuris tik atrodo galįs grąžinti 
mums prarastą gyvenimo pilnatvės pojūtį. 

Užtat taip svarbu nė akimirką neprarasti budrumo ir nesileisti 
užliūliuojamoms nerūpestingo gyvenimo, lengvos ir aprūpintos 
buities pažadų, ypač jeigu mainais mūsų prašoma mesti asmeninį 
kūrybos džiaugsmą į krematoriumo krosnį, užuot kursčius savo 


pačių įžiebtą ugnelę. 


Spąstai Nr.3: sudegintas lobis ir hambre del alma, 
dvasinis badas 


Kartais liepsna reiškia gyvenimo džiaugsmą, o kartais — mirtį ir 
išnykimą. Vienokia ugnis keičia ir transformuoja, kitokia — naiki- 
na ir žudo. Mums reikalinga tik ta, kuri transformuoja. Bet kiek 
daug moterų sava valia atsisako raudonų kurpaičių ir sutinka būti 
neatpažįstamai pakeistos, nupraustos, sušukuotos ir prisitaikyti 
prie svetimo pasaulio matymo! Mes leidžiame sudeginti savo 
raudonąsias kurpaites —savo gyvenimo džiaugsmo šaltinį, kai ne- 
kritiškai, urmu priimame mums brukamas vertybes, ideologijas, 


filosofijas, taip pat ir psichologines teorijas. Raudonosios mūsų 


kurpaitės virsta plėnimis tuomet, kai tapome, vaidiname, rašome, 
elgiamės ir gyvename taip, kad tuščiai eikvojame savo gyvybines 
jėgas, silpniname regėjimą, laužome savo dvasios stuburą. 

Tuomet moters gyvenimą užlieja blyški mirties spalva, nes ji 
tampa hambre del alma, išbadėjusia dvasia. Ji tetrokšta tiktai susi- 
grąžinti prarastą gyvenimo pilnatvę, atgauti savadarbes raudonąsias 
kurpaites. Laukinis gyvenimo džiaugsmas, kurį jos įkūnija, gali 
būti sudegintas užmaršties ar savo pačios triūso niekinimo lieps- 
nose, gali būti pražuvęs savanoriško tylėjimo lauže. 

Pernelyg daug moterų kitados, nerasdamos kitos išeities, yra 
davusios siaubingus įžadus. Dar ankstyvoje jaunystėje, skaudžiai 
stokodamos paramos bei įvertinimo, jos išgyveno tokį sielvartą 
ir nusivylimą, kad nusviedė plunksną, užgniaužė žodžius, nu- 
tildė dainas, susuko drobes ir prisiekė sau niekuomet daugiau jų 
nebepaliesti. Šitaip pasielgusi moteris nejučiomis pati susidegina 
drauge su savo rankdarbiais. Jos gyvenimas virsta plėnimis. 

Moters gyvenimas gali sunykti ir neapykantos sau liepsnose, 
nes kompleksai gelia it gyvatės ir bent jau kuriam laikui atmuša 
jai norą net artintis prie savo darbo, kuris jai svarbiau už viską. 
Tuomet metai po metų ji atkakliai stengiasi niekur neiti, nejudėti, 
nesimokyti, nežinoti, neįgyti, nesiryžti, netapti. 

Moters savarankiškai susikurtą gyvenimo viziją gali sudeginti ir 
kieno nors kito pavydas ar tiesiog atviras ir nuožmus priešiškumas 
jai. Šeimos narių, globėjų, mokytojų ir draugų juntamas pavydas 
neturėtų peraugti į priešiškumą, deja, neretai taip nutinka, ir jie 
tampa slaptais arba atvirais moters priešais. Jokia moteris neturėtų 
leisti savo kūrybiniam gyvenimui kaboti ant plauko, kol ji nuo- 
lankiai tarnauja priešiškai nusiteikusio meilužio, tėvo, mokytojo 
ar draugo užgaidoms. 

Kai dvasinis moters gyvenimas virsta plėnimis, ji nebetenka 
savo gyvybės šaltinio, sudžiūva ir pasidaro perkarusi it Mirtis. 
Troškimas atgauti savo raudonąsias kurpaites — laukinio gyvenimo 
džiaugsmą ne tiktai toliau tarpsta jos pasąmonėje, jis dargi auga 
ir stiprėja, kol vieną dieną nuožmiai ir galingai sukyla ir užvaldo 


jos sielą. 


Patirti hambre del alma, dvasinio bado, būseną — vadinasi, 
išgyventi nuolatinį ir nepasotinamą alkį. Moterį tiesiog degina 
troškimas gauti ką nors, kieno dėka ji vėl pajustų gyvybinių jėgų 
antplūdį. Nelaisvės nukamuota moteris nebemoka rinktis ir stveria 
bet ką, kas nors kiek primena jos prarastąjį lobį, — geras ar blogas 
tas daiktas būtų. Dvasinio bado alinama moteris iš pažiūros gali 
atrodyti „švari ir sušukuota“, bet jos viduje bejėgiškai tiesiasi de- 
šimtys meldžiančių rankų ir žiojasi dešimtys išbadėjusių burnų. 

Šitaip iškankinta, ji nežiūrėdama kimš į save bet kokį maistą, 
nepaisydama nei jo vertės, nei sugedimo, nes jai terūpi atsigriebti 
už tai, ko neteko. Vis dėlto net ir šioje klaikioje situacijoje laukinė 
Esybė nepaliaujamai stengiasi mus išgelbėti. Ji šnibžda, dejuoja, 
šaukia, barškina apgraužtais skeletais mūsų košmariškuose sap- 
nuose, kol pradedame sąmoningai suvokti savo padėtį ir imamės 
žygių prarastajam lobiui susigrąžinti. 

Kad geriau suprastume dvasios bado išsekintą moterį, puolančią 
į visokiausius kraštutinumus, — dažniausiai tai būna piktnaudžia- 
vimas narkotikais, alkoholiu ir netikę seksualiniai santykiai, — pa- 
bandykime pasekti, kaip elgiasi išbadėjęs ir maisto ieškantis žvėris. 
Vilkas dažnai apibūdinamas panašiai kaip ir išbadėjusi siela: jis 
kaltinamas esąs žiaurus, godus, puoląs iš pasalų, pjaunąs silp- 
nuosius, žudąs tik dėl žudymo ir nežinantis saiko. Kaip matome, 
vilko reputacija pasakose ir tikrovėje tikrai nepavydėtina ir ne- 
pelnytai prasta. Nes iš tiesų vilkai yra atsidavę bendruomeniniai 
gyvūnai. Rujoje jie instinktyviai tvarkosi taip, kad sveiki vilkai 
žudo tik tiek, kiek būtinai reikia jiems išgyventi. Tiktai tada, kai 
vilkas sužeistas arba normali rujos gyvenimo tvarka suardyta, šis 
įprotis gali pasikeisti. 

Vilkai be saiko žudo tiktai dviem atvejais. Abu kartus tai reiš- 
kia, kad vilkui kažkas negerai. Jis gali pjauti visus paeiliui, jei 
užsikrėtęs pasiutlige arba maru. Be to, jis gali žudyti daugiau, 
negu reikia, ir po ilgo badavimo. Tai, kaip dėl bado gali pasikeisti 
gyvūnų elgesys, yra puiki metafora, paaiškinanti dvasinio bado 
nualintos moters būseną. Devynis kartus iš dešimties dvasinių ar 
psichologinių problemų, dėl kurių nuolatos pakliūva į spąstus ir 


smarkiai nukenčia, turi moteris, kamuojama dvasinio alkio arba 
išgyvenusi tragišką dvasinio bado tarpsnį praeityje. 

Vilkus badas ištinka tada, kai sniego pernelyg gilu ir medžioti 
darosi nebeįmanoma. Briedžiai ir šiaurės elniai yra tarsi sniego 
valytuvai — vilkai jų pramintais takais keliauja per pusnis. Bet jei 
dėl ypač gausaus sniego elniai nebegali pajudėti, ir vilkai drauge 
su jais pakliūva sniego nelaisvėn. Tuomet ateina badas. Žiema 
vilkams — pats sunkiausias ir alkaniausias metas. Tuo tarpu moterį 
badas gali užklupti bet kada, užgriūti iš bet kur, įskaitant ir jos 
pačios įprastinę kultūrą. 

Bado laikotarpis vilkams paprastai baigiasi atėjus pavasariui, kai 
sniegas pradeda tirpti. Štai tada išsibadavusių žvėrių ruja tiesiog 
įpuola beprotybėn ir ima pjauti ir žudyti it pašėlusi. Didžiumos 
sumedžioto grobio vilkai nepajėgia suėsti ir net nesivargina slėpti. 
Jie tiesiog jį palieka. Tokiais atvejais jie sumedžioja daugiau nei 
apskritai įstengtų suėsti, daug daugiau, nei jiems išvis reikia.? Pa- 
našiai būna ir ilgai nelaisvėje išbuvusiai išsibadavusiai moteriai. 
Staiga pajutusi laisvę eiti, kur nori, daryti, ką nori, gyventi, kaip 
nori, ji irgi gali atsiduoti pavojingai beprotybei ir imti siautėti... 
ir netgi jaustis teisi! Našlaitė pasakoje irgi jaučiasi teisi, steng- 
damasi bet kokia kaina gauti pražūtingąsias raudonas kurpaites. 
Badas kažkokiu būdu sugeba smarkiai iškreipti mūsų teisingumo 
jausmą. 

Taigi, kai pats brangiausias dvasinis lobis moters gyvenime 
pavirsta plėnimis, ji, užuot laukusi ir tikėjusis, staiga tampa godi 
ir nepasotinama. Pavyzdžiui, jeigu jai ilgą laiką drausdavo kalti 
skulptūras, ji gali netikėtai pradėti jas kalti nesustodama, dieną 
ir naktį, be miego, kankindama savo niekuo dėtą kūną pusba- 
džiavimu, niokodama sveikatą ir dar dievai žino ką išdarinėdama. 
Jeigu akys nenugalimai pradeda merktis, ji stveria stimuliatorių, 
nes nežino, kiek dar laiko įstengs išbūti laisva. 

IZambre del alma —tai ir alkis viso to, kas būtina sielai: kūrybin- 
gumas, pojūčių.aštrumas bei kiti instinktyvios dvasios turtai. Jei 
moteris verčiama visą laiką elgtis kaip tikra dama ir sėdėti dailiai 


suglaudusi kelius, jei išgirdusi riebesnį žodį ji vos neapalpsta, jei 


visą laiką turi gerti tik nugriebtą pieną... tuomet saugokitės, kai ji 
ištrūksta į laisvę! Dabar ji be saiko plempia džiną, sėdi išsidrėbusi 
kaip girtas matrosas ir keikiasi taip, kad net tinkas nuo lubų byra. 
Išbadėjusi moteris niekaip negali atsikratyti baimės, kad vieną 
gražią dieną ją vėl sugaus. Todėl ir stengiasi, naudodamasi proga, 
imti, kiek tik pajėgia.“ 

Puldamos į kraštutinumus ir nevaldomai siautėdamos save 
dažniausiai alina moterys, ištroškusios prasmingo, turiningo gy- 
venimo. Ilgą laiką buvusi atkirsta nuo savo ciklų ir negalėdama 
patenkinti kūrybinių poreikių, moteris gali stačia galva įpulti į ką 
tik norite: girtavimas, narkomanija, pykčio priepuoliai, spiritizmas, 
despotizmas, paleistuvystė, nėštumai, studijos, kūryba, vadovavi- 
mas, švietimas, švarinimasis, aerobika, besaikis rijimas, — tai dar 
toli gražu ne visos dažniausiai pasitaikančių piktnaudžiavimų rū- 
šys. Šitaip besielgiančios moterys paprastai stengiasi kompensuoti 
prarastus normalios saviraiškos, dvasinio gyvenimo bei dvasinio 
pasitenkinimo ciklus. 

Tokiai moteriai tenka kęsti vieną bado laikotarpį po kito. Gal 
kartais ji ir mėgina ištrūkti į laisvę, bet išsigąsta, kad pabėgimas 
jai pernelyg daug kainuos, bijo išeikvoti savo libido, savo energiją. 
Galbūt ir kitais atžvilgiais ji pernelyg menkai pasirengusi: stokoja 
išsilavinimo, lėšų, patirties. Nelaimei, dvasinio lobio praradimas ir 
giliai įsišakniję prisiminimai apie išgyventą badą gali net priversti 
mus manyti, kad perlenkimai ir kraštutinumai — visiškai neblogas 
dalykas. O be to, juk taip malonu ir gera, kai gali vėl mėgautis 
pojūčiais... kokie jie bebūtų. 

Ką tik ištvėrusi badą moteris tiesiog įvairumo dėlei nori pasi- 
mėgauti gyvenimu. Vis dėlto jos atbukęs emocinių, racionalių- 
jų, fizinių, dvasinių ir finansinių išgyvenimo sąlygų vertinimas 
kelia jai didžiulę grėsmę. O kažkur prieš akis dar šmėžuoja pora 
demoniškų raudonųjų kurpaičių. Ji stvers jas, kur tik suras. Štai 
kuo baisus badas. Vos moteriai pasirodys, kad kas nors gali nu- 
malšinti tą klaikų alkį, ji griebs tą daiktą nėmaž nedelsdama ir 
nesidairydama. 


Spąstai Nr.4: pažeisti instinktai — nelaisvės pasekmė 


Instinktą gana sunku apibrėžti, nes niekas nežino, kaip jis atro- 
do, ir nors jaučiame, kad nuo neatmenamų laikų instinktai buvo 
svarbi žmogaus prigimties dalis, niekas ligi šiol tiksliai nežino, 
nei kurioje nervų sistemos vietoje jie yra, nei kaip jie mus vei- 
kia. Psichologine prasme Jungas spėjo, kad instinktai gali kilti 
iš psichoidinės pasąmonės — to psichikos lygmens, kur susiliečia 
biologiniai ir dvasiniai aspektai. Iš esmės pritardama jo nuomo- 
nei, aš dargi žengčiau toliau ir drįsčiau tvirtinti, kad, pavyzdžiui, 
kūrybinis instinktas yra lygiai tokia pat lyrinė mūsų „aš“ kalba, 
kaip ir sapnų simboliai. 

Etimologiškai žodis instinktas kilęs iš lotynų instinguere, reiš- 
kiančio "impulsą", bei instinctus, reiškiančio "kurstymą", šiuo at- 
veju — kokį nors raginimą ar skatinimą, kylantį iš vidinio balso. 
Instinktą galima vertinti teigiamai —tai tam tikra vidinė jėga, kuri, 
veikdama drauge su mąstymu ir sąmone, garantuoja nuoseklų 
žmogaus elgesį. Gimdama moteris atsineša visus savo instinktus 
sveikus ir nepažeistus. 

Atrodo, galėtume tvirtinti, kad našlaitė pasakoje patenka į naują 
aplinką, kurioje atsikrato šiurkštumo, įgyja subtilumo ir pratinasi 
prie lengvesnio gyvenimo, tačiau iš tiesų jos asmenybės raida vi- 
siškai sustoja, o noras tobulėti dingsta. Ir kai senoji dama suniekina 
didžiausią jos brangenybę — kurpaites, šį dvasinės kūrybos vaisių 
laiko šlamštu, kurį reikia sudeginti, netekusi savadarbių raudonų 
kurpaičių mergaitė visiškai nutyla. Ją apninka liūdesys — perdėm 
tikėtina būsena kūrybingai dvasiai, uždarytai į narvą ir atskirtai 
nuo įprastinio dvasinio gyvenimo. Negana to, mergaitės instinktai, 
kurie turėtų skatinti ją vaduotis iš tokios padėties, tiek atbukę, 
kad, regis, jų išvis nebėra. Tad, užuot veržusis į kitokį gyvenimą, 
mergaitė grimzta dvasinėje pelkėje. O kadangi ji nemėgina bėgti, 
nors tai būtų visiškai pagrįsta ir teisėta, ją užpuola depresija. Dar 
vieni spąstai. 

Galime vadinti sielą, kaip tik norime: sąjunga su laukiniu 
pradu, ateities viltimi, siautulingąja energija, kūrybine aistra, 
savo keliu, savo darbu, Mylimąja, laukine nuotaka, „plunksnele 

Dievo kvėptelėjime':? Kokiais žodžiais ar vaizdais bemėgintumė 
apibūdinti šią savo būties dalį, aišku viena — būtent ji ir atsidūrė 
nelaisvėje. Būtent todėl kūrybinė dvasios galia staiga pasijunta 
taip nustekenta. 

Stebėdami įvairiausias nelaisvėje laikomų laukinių gyvūnų 
rūšis, mokslininkai nustatė: su kokia meile beįrengtume jų būstą 
zoologijos sode, kaip juos bemylėtų ir belepintų jų prižiūrėto- 
jai (ką pastarieji dažniausiai ir daro), gyvūnai vis tiek paprastai 
nustoja dauginęsi, praranda apetitą, tampa neramūs, ankstesnį 
jų gyvybingumą pakeičia letargas, niūri nuotaika ar nelauktas 
agresyvumas. Zoologai šią nelaisvėje laikomų padarų būseną 
vadina „gyvūnų depresija“. Įprastiniai gyvūnų miego, partnerio 
pasirinkimo, poravimosi, švarinimosi, jauniklių priežiūros ir kito- 
kie ciklai kaipmat suyra, vos tik jie atsiduria nelaisvėje. Prarastų 
ciklų vietoje atsiveria tuštuma. Tik ji ne pilna, kaip budistinėje 
šventosios tuštumos koncepcijoje, — šis tuštumos pojūtis veikiau 
primena tupėjimą užkaltoje dėžėje be langų. 

Panašiai ir moterį, įžengusią į senosios sudžiūvėlės damos na- 
mus, apninka neryžtingumas, prasta nuotaika, nuobodulys, pa- 
prasčiausia depresija ir netikėti nerimo priepuoliai — simptomai, 
smarkiai primenantys tuos, kuriuos patiria nelaisvėn uždaryti arba 
sužeisti gyvūnai. Pernelyg smarkiai domestikuoti padarai netenka 
ankstesniųjų stiprių, pamatinių savo impulsų, skatinančių juos 
žaisti, bendrauti, įveikti sunkumus, bastytis, užmegzti santykius 
su gentainiais ir t. t. Kai moteris darosi pernelyg „gerai išauklė- 
ta“, šiuos impulsus reguliuojantys jos instinktai nusilpsta ir nu- 
grimzta į tamsiausias pasąmonės gelmes, kur ji nebegali lengvai 
jų pasiekti. Tuomet ir sakoma, kad jos instinktai pažeisti. Tai, kas 
turėtų vykti savaime, arba apskritai nevyksta, arba išjudinama 
tiktai po didžiulių pastangų, trūkčiojimų, racionalizavimų ir karo 
su savimi pačia. 

Kalbėdama apie pernelyg smarkią domestikaciją ir lygindama ją 
su nelaisve, aš neturiu omenyje individo socializacijos — proceso, 
kurio metu vaikai išimokomi daugmaž civilizuotai elgtis visuome- 
nėje. Socialinė žmogaus raida — būtinas ir labai svarbus dalykas. 
Antraip moteris nesugebėtų normaliai bendrauti su aplinka. 


Tačiau pernelyg smarkiai domestikuoti —tas pats, kas uždrausti 
jaunai gyvybei žaisti ir judėti. Juk sveika, normaliai besivystanti 
laukinė būtybė anaiptol nebūna pernelyg romi ir bežadė. Prie- 
šingai, ji judri ir jautri, gyvai reaguoja į kiekvieną judesį ar ap- 
linkos pokytį. Ji nekartoja lyg prisukta vis to paties įkalto elgsenos 
modelio ar schemos, neva tinkamų visiems gyvenimo atvejams. Ji 
laisva, išradinga ir gali rinktis. O moteris su pažeistais instinktais 
rinktis nesugeba. Ji neįstengia nė pajudėti. 

Tokioje padėtyje atsiduriama dėl daugelio priežasčių. Moteris 
su pažeistais instinktais dažniausiai pati save išduoda ir nuleidžia 
rankas, nes jai pernelyg sunku prašyti pagalbos arba ji pati nesu- 
pranta, ko nori. Prigimtiniai jos instinktai, skatinantys kovoti arba 
gelbėtis, sulėtėja arba išvis nusilpsta. Sotumo, skonio pojūčiai, 
įtarumo, atsargumo būsenos ir laisvos, visa apimančios meilės 
poreikis gali labai susilpnėti arba priešingai — pasidaryti pernelyg 
stiprūs ir aštrūs. 

Kaip ir pasakoje, vienas iš pačių klastingiausių laukinės pri- 
gimties gniuždymo būdų — reikalavimas gerai elgtis, kad gautum 
dovaną (kada nors ateityje). Nors šis metodas retkarčiais (kartoju: 
retkarčiais!) ir padeda įtikinti trečius metukus einančią mažylę 
susitvarkyti savo kambarį (pirma pasiklok lovytę, tada galėsi pa- 
žaisti)“, jis visiškai netinkamas ir nevartotinas, kai turime reikalą 
su gyva, suaugusia moterimi. Nors pastovumas, atkaklumas 
bei organizuotumas — itin svarbios ir kūrybinėje veikloje labai 
reikalingos savybės, senosios damos reikalavimas visur ir visada 
„deramai elgtis“ pakerta bet kokią jos globotinės tolesnės raidos 
galimybę. 

Juk būtent žaismė, o ne deramo elgesio normų laikymasis, 
yra centrinė kūrybinio gyvenimo arterija, jo šerdis ir smegenų 
kamienas. Troškimas žaisti yra instinktyvus. Nėra žaismės — nėra 
kūrybos. „Būk gerutė, ramiai sėdėk“, — ir nieko nesukursi. Jeigu 
kalbėsi, galvosi, elgsiesi vien tik prideramai ir oriai — kūrybinė 
ugnis gali išvis užgesti. Bet kuri socialinė grupė, visuomenė, 
institucija ar organizacija, verčianti moteris smerkti visa, kas eks- 


centriška, įtariai žiūrėti į bet kokią naujovę ar keistenybę, vengti 


aistros, karščio, išradingumo, nuasmeninti viską, kas individua- 
lu, — anksčiau ar vėliau sukurs negyvų moterų kultūrą. 

Puikus sulaukėjusios moters, kurios instinktai buvo smarkiai 
pažeisti priešingų jos dvasiniams polėkiams jėgų, pavyzdys — tai 
populiari septintojo dešimtmečio bliuzo dainininkė Janis Joplin. 
Kūrybiniai jos bandymai, nekaltas smalsumas, gyvenimo džiaugs- 
mas, šiek tiek familiarokas požiūris į pasaulį paauglystės metais 
sulaukė negailestingos mokytojų ir kitų „padorios“ baltaodžių 
Pietų baptistų bendruomenės, kurioje ji augo, narių kritikos ir 
pasmerkimo. 

Nors ir būdama puiki mokinė bei talentinga dailininkė, Janis 
beveik neturėjo draugių, nes kitos mergaitės smerkė ją už tai, 
kad nesidažo", o kaimynai piktinosi jos pomėgiu kopti ant uolos, 
stūksančios miestelio pakraštyje, ir ten su draugais dainuoti bei 
klausytis džiazo. Kai jai pagaliau pavyko pabėgti bliuzo pasaulin, 
buvo jau taip išbadėjusi, kad visiškai nebeturėjo saiko jausmo ir 
nežinojo ribų nei seksui, nei alkoholiui, nei narkotikams.* 

Ir Bessie Smith, Anne Sexton, Edith Piaf, Marilyn Monroe 
bei Judy Garland likimuose galima įžiūrėti tą patį dvasinio bado 
kamuojamos moters su pažeistais instinktais elgesio modelį: 
mėginimai prisitaikyti, saiko jausmo praradimas, nesugebėjimas 
sustoti.? Galėtume sudaryti ilgiausią talentingų moterų su pa- 
žeistais instinktais sąrašą, kurios, patekusios į tokią apgailėtiną 
padėtį, žengė itin lemtingus žingsnius. Lygiai kaip našlaitė iš 
pasakos, visos jos kokiu nors būdu buvo praradusios savadarbes 
kurpaites ir todėl, pasitaikius progai, neatsargiai stvėrė pražūtingas 
raudonąsias. Jas visas kamavo liūdesys, visos buvo ištroškusios 
dvasinio peno, nuoširdaus bendravimo, galimybės laisvai keliauti 
ir puoštis taip, kaip pačiai norisi, išsiilgusios Dievo žodžio ir pa- 
prasto, natūralaus, sveiko seksualinio gyvenimo. Tačiau nejučiom 
pasirinko užkeiktąsias kurpaites, įkūnijančias destruktyvias pa- 
žiūras, veiksmus ir idėjas, dėl kurių šių moterų gyvenimas nebe- 
pataisomai sugriuvo, o jos pačios virto beprotiško šokio sūkury 
besisukančiais vaiduokliais. 

Pažcisti instinktai dažniausiai ir būna toji pagrindinė prie- 
žastis, dėl kurios moterys pradeda beprotiškai elgtis, leidžiasi 


apsėdamos visokių maniakiškų idėjų arba pasuka kitu, tegu ir 
ne tokiu pražūtingu, bet vis dėlto žalingu keliu. Norint atkurti 
pažeistus instinktus, pirmiausia tenka pripažinti, jog pakliuvai 
nelaisvėn, išgyvenai dvasinį badą, išjudinusį įprastinės įžvalgos ir 
savisaugos pamatus. Reikia grįžti atgal tuo pačiu keliu, atvedusiu 
mus į spąstus ir sukėlusiu dvasinį badą. Bet dažniausiai daugelis 
moterų pirmiausia pereina dar penkias pasakoje pavaizduoto kelio 


pakopas. 


Spąstai Nr.5: mėginimas vogčiom įgyti lobį, 
asmenybės susidvejinimas 


Šioje pasakos dalyje rengiamasi mergaitės konfirmacijai, tad senoji 
dama vedasi ją pas kurpių pirkti išeiginių batelių. Konfirmacijos 
motyvas — palyginti naujas pasakos pridūrinys. Archetipiniu po- 
žiūriu atrodytų, kad pasakoje apie raudonąsias kurpaites po dau- 
geliu vėlyvesnių antsluoksnių slypi labai senės legendos ar mito 
fragmentas, pasakojantis apie pirmųjų menstruacijų atsiradimą ir 
mergaitės įžengimą į savarankiškesnį, mažiau motinos globojamą 
ir prižiūrimą gyvenimo etapą. Pasitelkdamos šią pasaką, vyresnės 
moterys senovėje, matyt, mokydavo jaunas mergaites budrumo 
ir sugebėjimo adekvačiai reaguoti į aplinkinį pasaulį.!? 
Teigiama, kad matriarchatinėse senovės Indijos, Egipto, atskirų 
Azijos dalių ir Turkijos kultūrose, — kurios per tūkstančius mylių 
aplinkui visomis kryptimis formavo moteriškos dvasios suvoki- 
mą, — vienas iš pagrindinių pėrėjimo apeigų! momentų buvo 
chna ar kitokių raudonų dažų įteikimas jaunoms mergaitėms, kad 
šios galėtų nusidažyti jais pėdas. O vienos iš svarbiausių perėji- 
mo apeigų buvo siejamos su pirmosiomis menstruacijomis. Šios 
apeigos ženklino slenkstį tarp vaikystės ir galėjimo savo įsčiose 
išnešioti bei pagimdyti naują gyvybę, taip pat valdyti su tuo su- 
sijusią seksualinę energiją bei visas kitas moteriškas galias. Šiose 
apeigose svarbų vaidmenį vaidino visi raudonojo gimdos kraujo 
pavidalai: menstruacijų kraujas, gimdymo kraujas, persileidimo 
metu tekantis kraujas, kuris visais atvejais srūva moters kojomis iki 


pat pėdų. Kaip matome, pirmykštės raudonos kurpaitės senovėje 
turėjo itin turtingą simbolinę prasmę. 

Nekaltųjų Vaikelių dienos paminėjimas pasakoje — taip pat 
vėlyvo antsluoksnio dalis. Ši diena žymi krikščionišką šventę, 
kuri Europos šalyse palaipsniui išstūmė senas pagoniškas žiemos 
saulėgrįžos apeigas, kuriomis moterys atlikdavo ritualinį kūno ir 
dvasios apsivalymą, simboline ir tiesiogine prasme rengdamosi 
naujam gyvenimui ateinantį pavasarį. Greičiausiai į šias apeigas 
įeidavo ir kolektyvinis mirusių bei negimusių kūdikių apraudo- 
jimas!2, apimantis mirusius naujagimius, persileidimus, negyva- 
gimius, nėštumo nutraukimus ir kitokius svarbius seksualinio bei 
reprodukcinio moterų gyvenimo įvykius, atsitikusius senaisiais, 
besibaigiančiais metais.!? 

Toliau pasakoje eina vienas iš pačių iškalbingiausių dvasinę 
priespaudą iliustruojančių epizodų. Prasiveržęs nenumaldomas 
dvasinio peno troškimas pralaužia sausas „padoraus“ elgesio už- 
tvaras, ribojusias mergaitės laisvę. Kurpiaus dirbtuvėje ji be seno- 
sios damos leidimo vogčiomis nusičiumpa viliojančias raudonąsias 
kurpaites. Sukilęs į paviršių nenumalšinamas dvasingumo alkis 
verčia ją stverti tai, kas pirmiausia papuola po ranka, nes ego žino, 
kad netrukus gali vėl atsidurti nelaisvėje. 

Šitokia staigi dvasinė „vagystė“ pasitaiko tada, kai didžiulę 
savojo „aš“ dalį moteris būna užgniaužusi ir nugrūdusi į toli- 
miausius psichikos užkaborius. Analitinės psichologijos požiūriu, 
užgniaužti ir į pasąmonę nustumti tiek teigiami, tiek ir neigiami 
instinktai, poreikiai bei jausmai ir toliau gyvuoja šešėliniame psi- 
chikos pasaulyje. Tolesni ego bei super-ego mėginimai kontro- 
liuoti šiuos šešėlinius impulsus sukelia spaudimą, kurio poveikis 
darosi panašus į oro pūslelę, atsiradusią šoninėje automobilio pa- 
dangos sienelėje. Ratui sukantis, padanga kaista, spaudimas jos 
viduje didėja, ir galiausiai padanga sprogsta, o visa, kas susikaupė 
jos viduje, išsiveržia į išorę. 

Šešėlinė psichikos dalis veikia labai panašiai. Būtent todėl di- 
džiausias šykštuolis turčius vieną gražią dieną gali visus apstulbinti, 


nei iš šio, nei iš to paaukodamas kelis milijonus našlaičių prie- 


glaudai. Arba kodėl koks nors santūrus, mielas ir ramus žmogus 
staiga įsiplieskia ir sprogsta it fejerverko raketa? Pamažu aiškėja, 
kad vos per siaurutį plyšelį praverdamos duris į šešėlinę sritį ir 
pamažu, nedidelėmis grupelėmis išleisdamos ten susikaupusius 
elementus, galime su jais bendrauti, tartis, rasti jiems naudingą 
pritaikymo būdą ir šitaip išvengti netikėtų ir pavojingų šešėlinės 
dalies išpuolių bei sprogimų. 

Nors įvairių visuomenių pripažįstamos vertybės gerokai skiria- 
si, tad ir į šešėlinę sritį išstumiami nevienodi „teigiami“ ar „nei- 
giami“ dalykai, bet esama ir tokių impulsų, kurie beveik visur ir 
visada laikomi neigiamais ir paprastai nutremiami į šešėlius: tai 
asmens noras ar poreikis vogti, sukčiauti, žudyti, leistis į visokiau- 
sius kraštutinumus ir panašiai. Neigiami šešėlinės srities aspektai 
žadina keistą jaudulį ir smalsumą, tačiau, būdami entropiški, gali 
išmušti žmogų iš pusiausvyros, sudrumsti ramybę, sugriauti nusi- 
stovėjusį šeimos ar didesnės socialinės grupės gyvenimo ritmą. 

Tačiau šešėlyje neretai atsiduria ir dieviški, patrauklūs, gražūs 
bei galingi asmenybės aspektai. Ypač dažnai taip nutinka mote- 
rims, kurių šešėlinėje srityje kone visuomet esama labai subtilių 
jų būties aspektų, nepriimtinų aplinkinei visuomenei arba ne- 
sulaukiančių jos paramos. Kokios daugybės moterų psichikoje, 
pačiame šulinio dugne, tūno pranašė ir kūrėja, įžvalgi tiesos sa- 
kytoja, aiškiaregė, būtybė, sugebanti kalbėti nemenkindama savo 
nuopelnų, drįstanti pažvelgti į save nesigūždama ir atkakliai dirbti, 
tobulindama savo kūrinius! Mūsų visuomenėje teigiami moterų 
šešėliniai dvasios impulsai dažniausiai sukasi apie galimybę pačiai 
kurti savo gyvenimą. 

Atstumti, neįvertinti, „netinkami“ mūsų sielos bei mūsų „aš“ 
aspektai toli gražu netūno sau ramiai tamsoje — priešingai, jie 
susimoko tarpusavyje ir draugė :ma regzti planus, kaip išsiveržti 
į laisvę. Tose pasąmonės gelmėse jie verda, kunkuliuoja, pliupa, 
kol vieną gražią dieną, nors ir kaip sandariai uždėtas dangtis, jie 
it geizeris su trenksmu išsiveržia aukštyn, išsilieja laukan ir tada 
jau daro, ką panorėję. 

O tada jau su jais susidoroti, pasak populiaraus mano vaikystės 


posakio, — tas pats, kas dešimt svarų molio sukišti atgal į penkių 


svarų maišą. Sykį išsiveržusius iš šešėlio impulsus po šitokio spro- 
gimo sunku vėl suvaryti atgal ir iš naujo uždaryti „belangėje“. 
O juk, regis, kur kas protingiau būtų buvę rasti normalų būdą 
sąmoningai ir kūrybingai išreikšti savo džiaugsmui, nei apskritai 
jį palaidoti; bet kartais moteris įvaroma į kampą, ir tuomet jau 
sprogimo nebeišvengsi. 

Šešėlinis gyvenimas prasideda tada, kai rašytoja, dailininkė, 
šokėja, motina, atradėja, mistikė, tyrinėtoja ar keliautoja liaujasi 
rašiusi, tapiusi, šokusi, rūpinusis vaikais, ieškojusi, stebėjusi, tyrusi 
bei keliavusi. Taip gali nutikti, jei užsiėmimas, kuriam moteris 
skyrė daugybę pastangų, laiko ir širdies, nedavė rezultatų, kokių 
ji tikėjosi, arba nesulaukė įvertinimo, kurio buvo nusipelnęs, arba 
dar dėl daugybės kitų priežasčių. Kaip ten bebūtų, jeigu kūrėja 
staiga meta savo darbą, tai energija, kurią ji natūraliai tam skyrė, 
nukreipiama į požemius, iš kur išsiveržia kada gali ir kaip gali. 
Moteris, vidury šviesios dienos neturinti galimybės visa siela atsi- 
duoti mėgstamam užsiėmi mui, pradeda keistą dvilypį gyvenimą: 
viešumoje nuduoda esanti vienokia, o vos nutaikiusi tinkamą 
progą elgiasi visiškai kitaip. 

Moteris, besistengianti supakuoti visą savo gyvenimą į dailią 
dovanų dėžutę ir perrišti ją kaspinėliu, pasiekia tik vieno: visa 
jos gyvybinė energija it suspausta spyruoklė atsiduria šešėlyje. 
„Ką jūs, aš gyvenu kuo puikiausiai“, — šypsodamasi tvirtina tokia 
moteris. Bet pažvelgus į ją iš kito kambario kampo arba žiūrint 
į jos atspindį veidrodyje, aiškiai matyti, kad taip nėra. O paskui 
vieną dieną mus pasiekia žinia, kad ji susidėjo su kažkokiu flei- 
tininku ir su juo pabėgo į Tipikaną, kur tapo biliardo žvaigžde. 
Negali būti! — traukome pečiais. Juk puikiai žinome, kad ji ne- 
mėgsta fleitininkų, visuomet svajojo gyventi Orkos saloje, o ne 
Tipikanoje ir niekada nėra lošusi biliardo! 

Lygiai kaip Heda Gabler iš Henriko Ibseno dramos, laukinė 
moteris gali sukandusi dantis apsimetinėti gyvenanti „kaip visi“, 
tačiau už tai visuomet tenka sumokėti didžiulę kainą. Heda vog- 
čiomis atsiduoda aistroms ir pavojams, rizikingai flirtuodama su 
buvusiu meilužiu ir žaisdama su Mirtimi. Iš pažiūros ji atrodo 


visai patenkinta, dėvėdama skrybėlaites ir klaušydamasi nuobodžių 
vyro postringavimų apie jo dulkiną tarnybą. Moteris gali elgtis 
mandagiai, netgi ciniškai, nors viduje jos širdis ir plūstų krauju. 

Arba, kaip Janis Joplin, moteris gali kaip įmanydama stengtis 
prisitaikyti, nusileisti, paklusti, kol daugiau nebepajėgia tverti 
tokio gyvenimo, o jos kūrybinė prigimtis, ilgai ardyta, niokota 
ir grūsta į šešėlius, staiga išsiveržia kaip vulkanas ir sukyla prieš 
bedvasio „auklėjimo“ principus, nepaisančius nei žmogaus talento, 
nei jo gyvybinių poreikių. 

Sakykite ką norite, tačiau aišku viena: tokie bandymai vog- 
čiomis nugvelbti kokį dvasinio gyvenimo trupinėlį, nes realiame 
gyvenime tam neatsiranda vietos, smarkiai žeidžia gyvybines mo- 
ters jėgas. Įkalintos ir išbadėjusios moterys šitaip griebia viską, ką 
gali: draudžiamas knygas ir muziką, bičiulystės ryšius, seksualinį 
pasitenkinimą, religines sektas. Jos įsikimba slaptų minčių ir revo- 
liucinių idėjų. Vagia laiką iš savo šeimos ir sutuoktinio. Slapčiomis 
velka į namus nugvelbtą lobį. Stengiasi nuvogti valandėlę kitą 
rašymui, apmąstymams, sielai. Jos slepia miegamajame vaiduoklį, 
prieš eidamos į tarnybą vogčiomis skaito eiles, nutaikiusios mo- 
mentą bando iš kur nors pasprukti arba niekieno nepastebėtos 
nugvelbti bučinį. 

Norėdama išsukti iš šio dvilypio kelio, moteris turi liautis ap- 
simetinėjusi. Juk šitaip vagiliaudama netikro dvasinio gyvenimo 
trupinius nieko nelaimėsite! Apgavystė visuomet su trenksmu 
išsiverš aikštėn, kai mažiausiai to tikėsitės. O tuomet didžiulės 
bėdos neišvengsite. Kur kas geriau vienąkart atsitiesti, tvirtai įsi- 
spirti kojomis — kokia savadarbė bebūtų toji jūsų atrama! —ir ryžtis 
gyventi kaip galite, kaip sugebate, drąsiai ir atvirai, o ne vogčiomis 
ir apsimetinėjant. Užuot stvarsčiusi visokius atsitiktinius nieku- 
čius, siekite to, kas jums iš tikrųjų brangu ir reikšminga. 

Mergaitė pasakoje pasičiumpa raudonąsias kurpaites naudo- 
damasi tuo, kad senosios damos regėjimas nusilpęs. Taigi galime 
suprasti, kad sudžiūvusių, negyvų vertybių sistema pati nėra itin 
akyla ir nesugeba jautriai reaguoti į tai, kas dedasi aplinkui. Nepa- 
stebėti asmeninių individo negandų — būdingas pažeistos dvasios 


ir pažeistos visuomenės požymis. Todėl mergaitė žengia dar vieną 
klaidingą žingsnį ilgoje savo nelaimių ir apsirikimų virtinėje. 

Tarkim, kad pirmas jos žingsnis, kai ji įlipo į paauksuotą 
karietą ir atsidūrė spąstuose, buvo žengtas per neišmanymą ir 
vaikišką naivumą. Tarkim, kad savadarbes kurpaites iš rankų ji 
išleido per neapdairumą — tipiškas nepatyrusios būtybės poelgis. 
Bet dabar ji nenumaldomai trokšta gauti tas kurpiaus vitrinoje 
švytinčias kurpaites, ir kaip tai bebūtų paradoksalu, tas impulsas, 
akinantis ją siekti naujo gyvenimo, yra teisingas ir absoliučiai 
dėsningas, tačiau ji jau per ilgai išbuvo senosios damos namuose 
ir jos instinktai jau nebesiunčia pavojaus signalo, jai pasirinkus 
kenksmingą, pražūtingą dalyką. O kurpius, beje, irgi susimokė 
su mergaite. Matydamas, kokį pražūtingą daiktą jinai renkasi, jis 
tiktai mirkteli ir nusišypso. Jo padedama, mergaitė nusičiumpa 
raudonąsias kurpaites tiesiai senajai damai po nosimi. 

Daugelis moterų linkusios šitaip save apgaudinėti. Paleidusios 
iš rankų tikrąjį lobį, jos vogčiomis, kur galėdamos, stengiasi nu- 
gvelbti vis po trupinėlį, vis po mažą jo dalelytę. Jos rašo? Taip, 
bet paslapčiom, todėl nesulaukia nei paramos, nci įvertinimo. O 
studijuodamos ar siekia geriausio rezultato? Taip, bet irgi slapčia, 
todėl niekas nepadeda ir negali patarti. Arba aktorė — ar ji ryšis 
suvaidinti visiškai originalų dalyką, ar tiesiog visą gyvenimą kar- 
tos tai, ką jau išbandė kiti, ir užuot tapusi žvaigžde, teliks tiktai 
blyškiu jos atspindžiu? O kaip toji ambicinga moteris, kuri apsi- 
meta neturinti jokių ambicijų, nors visa širdimi serga dėl savęs, 
savo tautos ir pasaulio likimo? Tai ryški ir entuziastinga svajotoja, 
verčianti save tylomis veržtis į priekį. Bet juk tai nežmoniškai 
sunku — kai neturi nei artimo bičiulio, nei vadovo, nei netgi 
mažytės palaikymo grupelės! 

Labai sunku šitaip slapčiomis stvarstyti gyvenimo kruopeles, 
bet moterims tai — kasdienybė. Jeigu moteris priversta vogti gy- 
venimą, vadinasi, jai tenka gyventi pusbadžiu. Gyvenimą ji vagia 
slėpdamasi nuo „jų“, kad ir kas tie „jie“ būtų. Išoriškai ji dedasi 
esanti rami ir abejinga, bet vos tik pastebi šviesos plyšelį, išbadė- 


jęs jos „aš“ kaipmat strykteli lauk, lekia prie artimiausios gyvos 


kruopelytės, laižo ją, šokinėja, laksto kaip be galvos, džiaugsmingai 
šoka ir sukasi ratu, kol galutinai nusivaro nuo kojų ir tada stengiasi 
vėl patyliukais paršliaužti į tamsų savo narvą, kol dar niekas jos 
nepasigedo. 

Šitaip elgiasi nelaimingai ištekėjusios moterys. Šitaip elgiasi 
nuolat žeminamos ir niekinamos moterys. Moterys, kurioms gėda, 
kurios bijo bausmės, pajuokos ar pažeminimo, irgi taip daro. Taip 
daro moterys su pažeistais instinktais. Toks vagiliavimas naudingas 
pavergtai moteriai tiktai tada, jeigu jai pavyksta nugvelbti nau- 
dingą daiktą, padėsiantį jai išsivaduoti. Įgyjant gerus, vertingus 
ir drąsą skatinančius gyvenimo fragmentus, moters sieloje tik dar 
labiau stiprėja pasiryžimas galų gale baigti tas vagystes ir atgauti 
laisvę atvirai gyventi taip, kaip jai norisi. 

Matote, laukinė dvasia turi kažką tokio, kas neleidžia mums 
amžinai misti vien trupiniais. Iš tikrųjų, juk moteris, norinti 
gyventi sąmoningai, negali kartą kitą įkvėpusi šviežio oro, tuo 
pasitenkinti. Ar pamenate, kaip vaikystėje pirmąkart patyrėte, 
jog negalite gyventi sulaikiusi kvapą? Kurį laiką gal ir užtenka 
vieno oro gurkšnio, galima pamėginti ir visai be jo apsieiti, bet 
paskui kažkur viduje pradeda veikti tarsi galingos dumplės, ir 
kažkokia griežta, galinga jėga priverčia mus skubiai ir godžiai 
įkvėpti. Taigi mes giliai įkvepiame, tada kurį laiką tarsi didžiuliais 
kąsniais ryjame orą, kol mūsų kvėpavimas išsilygina ir vėl imame 
normaliai alsuoti. 

Laimei, mūsų dvasioje ar sieloje irgi esama kažko panašaus. 
Pradėjusi veikti, ši jėga greitai priverčia mus godžiai ir giliai traukti 
į save gaivų orą. Iš tiesų juk ir pačios suprantame, kad neįmanoma 
amžinai tenkintis mažyčiais, slapčia nugvelbtais gyvenimo gurkš- 
neliais. Laukinė jėga moters sieloje reikalauja jo viso. Turime būti 
budrios ir imti tai, kas mums tikrai naudinga. 

Kurpius pasakoje yra tarsi vėliau pasirodysiančio kareivio pirm- 
takas; būtent senasis kareivis privers pašėlusiai šokti užburtąsias 
kurpaites. Bent kiek susipažinusiam su archajiška simbolika žmo- 
gui šis pasakos veikėjas tikrai nepasirodys besąs tiktai niekuo dėtas 


prašalaitis. Prigimtinis grobuonis, tūnantis mūsų dvasioje (kaip ir 


išorinėje kultūroje) — tai tikras meistras keisti išvaizdą: jis moka 
įvairiai maskuotis ir kaskart pasirodo vis kitokiu pavidalu — lygiai 
kaip ir spąstai, vilkduobės bei užnuodyti jaukai, kurie irgi dangsto- 
mi ir maskuojami, kad priviliotų neatsargią auką. Nepamirškime, 
kaip kurpius smaginasi, padėdamas apmauti senąją damą! 

Ne, kurpius greičiausiai bus susimokęs su kareiviu, o šis, be jo- 
kios abejonės, —tai pats velnias žmogaus pavidalu.“ Senovėje velnio, 
kareivio, kurpiaus, kupriaus ir panašūs įvaizdžiai laikyti blogio jėgų, 
tarpstančių gamtoje ir žmogaus sieloje, įsikūnijimais.* 

Regis, beveik galėtume žavėtis tokia šaunuole, kuriai pakanka 
drąsos netgi tokiomis atšiauriomis sąlygomis mėginti ką nors 
nugvelbti, tačiau akivaizdu, kad pagrindinė problema čia kita. 
Nuosekli, vientisa psichologinė teorija turėtų apimti ne vien 
žmogaus kūną, mąstymą ir dvasią, bet lygiai taip pat atsižvelgti 
ir į visuomeninę bei kultūrinę aplinką. O visa tai įvertinus, pri- 
valu kiekvienu lygmeniu kelti klausimą: kokiu būdu ir kodėl taip 
nutinka, jog kiekvienai moteriai atrodo, neva ji turinti nuolatos 
gūžtis, krūpčioti, keliaklupsčiauti ir nuolankiai maldauti gyve- 
nimo, kuris ir šiaip nuo pat pradžių yra jos ir niekieno kito? 
Ką gi tokio turi kiekviena visuomenė, kas verčia moterį šitaip 
elgtis? Galbūt geriau suvokusi visais išorinio bei vidinio pasaulio 
lygmenimis jai daromą spaudimą, moteris nustos maniusi, kad 
velnio kurpaičių vagystė galėtų būti konstruktyvus problemos 


sprendimo būdas. 


Spąstai Nr.6: nuolaidžiavimas kolektyvui 

ir šešėlinis maištas 

Vogčiomis įsigijusi raudonąsias kurpaites, mergaitė apsiauna 
jomis ir nužygiuoja į bažnyčią, kur, nekreipdama dėmesio į tai, 
kas dedasi aplinkui, sukelia visuotinį bendruomenės narių pasi- 
piktinimą. Kažkas iš parapijiečių apskundžia ją senajai damai. Ši 
išbara globotinę ir atima raudonąsias kurpaites. Tačiau jau per 
vėlu. Mergaitė jau „užkibo“ ant kabliuko. Tai dar ne manija ir 


ne apsėdimas, — tiesiog besąlygiškai reikalaudami paklusti siaurai 


jų išpažįstamai vertybinei sistemai, kolektyvo nariai tik dar labiau 
sustiprina jos sieloje dvasinio bado pojūtį. 

Galima susikurti sau slaptą gyvenimą, bet anksčiau ar vėliau 
būsite užkluptos: jus užgrius super-ego, neigiami kompleksai ir/ 
arba pati visuomenė. Mat labai sunku nuslėpti tą uždraustą daiktą, 
kurio taip baisiai alkstate. Sunku nuslėpti vogtus džiaugsmus netgi 
tada, jeigu jie jūsų nesotina. 

Negatyvūs kompleksai, vyraujantys tam tikroje visuomenėje, 
iš prigimties pasižymi įpročiu pulti viską, kas bent kiek neatitinka 
nusistovėjusio supratimo, koks elgesys laikytinas priimtinu, ir 
kas panašėja į individualų, netipišką poelgį. Lygiai kaip pasitaiko 
žmonių, kurie pasiunta, pamatę vos vienintelį ant savo tako nukri- 
tusį lapelį, taip ir neigiamai nusistačiusi visuomenė iškart čiumpa 
kirvį, grasindama atkirsti nuo savęs bet kokį su jos sprendimu 
nesitaikstantį narį. 

Būna, kad moteriai daromas kolektyvinis spaudimas būti 
„šventąja“, apsišvietusia ir politiškai korektiška, visapusiška, kad 
kiekvienas jos laimėjimas prilygtų šedevrui. Jeigu, bijodamos 
kolektyvo pasmerkimo, nuolaidžiaujame jo spaudimui ir nemąs- 
tydamos sutinkame su visais mums keliamais reikalavimais, tai 
tremties išvengiame, bet tuo pat metu išduodame savo laukinį 
gyvenimą ir sukeliame jam didžiulį pavojų. 

Daugelis mano, kad jau praėjo tie laikai, kuomet moterį pa- 
vadinti „laukine“ prilygo prakeikimui. Laukinė moteris, tai yra 
tokia, kuri nesivaržydavo atskleisti natūralų savąjį „aš“, būdavo 
laikoma bloga ir netikusia. Bet tie laikai toli gražu dar ne praeityje. 
Pasikeitė tiktai samprata, kokio tipo moters elgesys leidžia vadinti 
ją „nevaldoma“ ir pavojinga. Pavyzdžiui, daugelyje pasaulio ša- 
lių dar ir šiandien moteris, turinti tvirtą politinę, visuomeninę, 
dvasinę, šeimyninę ar aplinkosauginę poziciją ir drįstanti atvirai 
pareikšti, kad koks nors karalius yra nuogas, arba aktyviai ginanti 
pažemintuosius ir nuskriaustuosius, pernelyg dažnai užsitraukia 
kaltinimus esanti „laukinė“ arba „pamišėlė“. 

Griežtoje bendrijoje gimęs laukinis vaikas paprastai sulaukia 


skaudaus pažeminimo: visi aplinkiniai ima jo vengti. Tokiais at- 


vejais su auka elgiamasi taip, tarsi jos iš viso nebūtų. Ji nebesu- 
laukia iš aplinkinių nei šilumos, nei rūpesčio, nei meilės, nei 
kitokių dvasiškai būtinų dalykų. Tokio bendruomenės elgesio 
tikslas — priversti auką pasiduoti ir prisitaikyti arba dvasiškai ją 
nužudyti ir/arba ištremti lauk iš kaimo, kur ji sunyktų ir pražūtų 
vienumoje. 

Jeigu tokiame visuotinio vengimo rate atsiduria moteris, tai 
paprastai reiškia, jog ji padarė arba ketino padaryti ką nors „lau- 
kinio“: pareiškė kiek besiskiriančią nuo visuotinės nuomonę arba 
apsivilko netinkamos spalvos drabužį. Priežastis kartais gali būti 
ir visiškai menkutė bei niekinga, o kartais — ir gerokai rimtesnė. 
Betgi būtina atminti, kad pasmerktoji moteris ne tiek atsisako 
paklusti kolektyvui, kiek negali to padaryti, nes jai tai baisiau 
už mirtį. Ant kortos pastatytas jos dvasinis integralumas, tad ji 
visais įmanomais būdais stengsis ištrūkti į laisvę, net jeigu tektų 
ir smarkiai rizikuoti. 

Pateiksiu visai neseną pavyzdį. Pasak CNN reportažo, prasi- 
dėjus Persų įlankos karui, daugelis musulmonių iš Saudo Arabijos, 
kurioms religija kategoriškai draudžia vairuoti, sėdo prie mašinų 
vairo. Karui pasibaigus, šios moterys buvo atiduotos tribunolui ir 
pasmerktos. Galiausiai po ilgo tardymo ir teisminio nagrinėjimo 
jas grąžino vyrų — tėvų, brolių bei sutuoktinių priežiūron, o pa- 
starieji turėjo iškilmingai pasižadėti ateityje griežčiau prižiūrėti 
savo moteris. 

Tai tik vienas iš atvejų, kai gyvenimą teigiantis bei įtvirtinantis 
moterų elgesys šiame beprotiškame pasaulyje buvo apšauktas skan- 
dalingu, beprotišku ir nekontroliuojamu. Skirtingai nei mergaitė iš 
pasakos, kuri leidžiasi aplinkinės bendruomenės spraudžiama į vis 
siauresnius ir sausesnius rėmus, kartais moteris beturi vienintelę 
galimybę atsispirti perdžiūvusiam kolektyvui — atlikti veiksmą, 
tiesiog trykšte trykštantį drąsa. Ir visai nebūtinai tai turi sukelti 
žemės drebėjimą. Drąsa reiškia klausyti savo širdies balso. Mili- 
jonai moterų kasdien atlieka nepaprastai drąsius poelgius. Gal 
kartais vienas vienintelis drąsus iššūkis ir neprivers sudžiūvusio 
kolektyvo pasikeisti, bet daugiau tokių poelgių gali daug ką iš- 


judinti. Kaip kartą pasakė man jauna budistų vienuolė: „Lašas po 
lašo ir akmenį pratašo“. 

Be to, daugelis kolektyvų turi dar vieną slaptą savybę, pade- 
dančią engti laukines, dvasingas ir kūrybingas moteris: visuomenė 
tolydžio visokiausiais būdais skatina pačias moteris „skųsti“ viena 
kitą, šitaip pasmerkiant savo seseris (ar brolius) griežtoms baus- 
mėms; toks elgesys tikrai neturi nieko bendro su tuo dvasiniu 
tarpusavio artumu ir draugiškumu, kuris iš prigimties būdingas 
daugumai moterų. Čia turime omenyje, jog moterys ne tiktai 
skatinamos įduoti kitą, kad šioji būtų pasmerkta ir nubausta už 
tai, kam elgėsi taip, kaip reikalauja moteriška jos prigimtis ir dva- 
sinis integralumas, pavyzdžiui, pasibaisėjo ir pareiškė nepritarimą 
prievartai arba neteisybei, — bet vyresnės moterys dar skatinamos 
susitelkti, kad galėtų drauge fiziškai, psichiškai ir dvasiškai tero- 
rizuoti jaunesnes, silpnesnes ar visai bejėges, o jaunosios savo 
ruožtu verčiamos nekreipti dėmesio ir numoti ranka į gerokai už 
save vyresnių moterų poreikius ir maldavimus. 

Moteris, drįsusi nepritarti sudžiūvusiam kolektyvui, atsisako 
toliau varžyti savo laukinį mąstymą bei pradeda atitinkamai elg- 
tis. Pasaka „Raudonos kurpaitės“ mus moko, kad laukinę dvasią 
privalu ir atkakliai saugoti bei ginti: pačios turime besąlygiškai ją 
vertinti, reikšti jai paramą ir jokiais būdais nepasiduoti dvasinei 
negaliai. Kaip matome, savo spindulinga energija ir grožiu laukinė 
prigimtis visuomet traukia kokio nors asmens, kokios nors grupės 
ar dar kieno nors žvilgsnius, keldama troškimą ją užkariauti arba 
bent jau susilpninti, pakeisti, užvaldyti, nužudyti, performuoti ar 
kontroliuoti. Laukiniam pradui visuomet reikia gero sargo, kuris 
apsaugotų nuo pašalinių jėgų piktnaudžiavimo. 

Jeigu kolektyvas priešiškai nusiteikęs moters dvasinio gyvenimo 
atžvilgiu, šioji, užuot klusniai leidusis visaip niekinama ir žemi- 
nama, turi elgtis kaip tas bjaurusis ančiukas: laikytis, nepasiduoti 
ir pamėginti surasti saviškius, o jei pavyks — tai dar ir pergyventi, 
pranokti ir toli prašokti visus savo niekintojus bei nekentėjus. 

Mergaitės su raudonomis kurpaitėmis pasakoje didžiausia bėda 


ta, kad, užuot telkusi jėgas kovai, ji leidžiasi nerūpestingai klajoti 


svajonių pasaulyje, apsvaiginta raudonųjų kurpaičių romantikos. 
Jei jau maištaujame, tai svarbiausia, kad tas maištas būtų efektyvus. 
O mergaitės susižavėjimas raudonomis kurpaitėmis iš tiesų trukdo 
jai rinktis sąmoningą pasipriešinimo formą — ką nors pakeisti, 
paskelbti kokią nors žinią, kam nors atverti akis. 

Būčiau laiminga, galėdama pasakyti, kad nuo šiol daugiau jokių 
spąstų moterims nebėra, arba kad jos tapo tokios išmintingos, 
jog sugeba iš kažin kur juos pastebėti. Deja, taip nėra. Ir mūsų 
visuomenėje tebesiautėja grobuonis, bandantis sutrypti bet kokį 
sąmoningumo daigą, pakirsti bet kokį dvasinės pilnatvės siekį. 
Posakyje, neva maždaug kas du dešimtmečiai laisvę tenka iško- 
voti iš naujo, — nemaža dalis tiesos. Kartais atrodo, kad ją tenka 
atsikovoti net kas penkios minutės. | 

Tačiau laukinė prigimtis mus moko, kad su sunkumais turime 
dorotis tada, kai jie mus užgriūva. Medžiotojų ir varovų užspeisti 
vilkai juk nedejuoja: „O, varge! Na, kiek galima?!“ Jie sprunka, 
šokinėja, lekia, neria, ropščiasi, apsimeta negyvi, kimba priešams 
į gerkles ir daro viską, ką tik gali, kad išgyventų. Taigi ir mums 
nevalia pulti į neviltį dėl to, kad pasaulyje esama entropijos, nuo- 
smukio ar sunkių laikotarpių. Turime suprasti, kad moters gyve- 
nimo džiaugsmą grobiančios problemos visuomet klastingai keisis 
ir mainys pavidalus, bet juk savo tikrosios prigimties šerdyje mes 
turime nepalaužiamos ištvermės bei užtektinai libido, reikalingų 


drąsiems žygiams atlikti. 


Spąstai Nr.7: apsimetinėjimas, pastangos „būti gerutei“ 
ir pateisinti tai, kas nenormalu 


Toliau pasakoje mergaitė nubaudžiama už tai, kam apsiavė rau- 
donas kurpaites į bažnyčią. Dabar ji tik godžiai žiūri į aukštai ant 
lentynos užmestas kurpaites, tačiau jų neliečia. Ligi šiol ji vis 
stengėsi kaip nors apsieiti be dvasinio gyvenimo, bet nieko iš to 
neišėjo. Paskui pamėgino vogčiom nugvelbti dvasinio gyvenimo 
dalį, bet tai irgi pasirodė bergždžia. O dabar, priėjusi paskutinę 
ribą, ji dar sykį bando „būti gerutė“. 


Visa tokių bandymų „būti gerutei“ iki pat paskutinės ribos 
bėda ta, kad jie toli gražu neišsprendžia pamatinės šešėlinės pro- 
blemos, kuri ir vėl sukils it cunamis, it milžiniška potvynio banga, 
šluodama viską sau nuo kelio. Stengdamasi „būti gerutė“, moteris 
užmerkia akis, kad nematytų visko, kas aplinkui ją grubu, sudar- 
kyta ar pražūtinga, ir tiesiog mėgina su tuo „susitaikyti“. Tokios 
pastangos priimti ir pateisinti šią nenormalią padėtį dar labiau 
žeidžia jos instinktus, padedančius reaguoti, aptikti, pakeisti ir 
paveikti tai, kas aplinkui negera ir neteisinga. 

Štai ką, įkvėpta pasakos „Raudonos kurpaitės“, savo to paties 


pavadinimo eilėraštyje rašė Anne Sexton: 


Aš stoviu didžiulėje 

mirusio miesto aikštėj 

ir rišuosi raudonas kurpaites... 

Jos ne mano. 

Jos mano mamos. 

O anksčiau buvo mano senelės. 

Jas paveldim it lobį, 

bet slepiam it gėdingus laiškus. 

Namas ir gatvė, kur jos anksčiau buvo, 
dabar paslėpti, ir visos moterys taip pat — 


paslėptos... 


Mėgindama vidinės ar išorinės grėsmės akivaizdoje būti gera, 
drausminga ir nuolanki, lygiai kaip ir stengdamasi tokiu būdu 
nuslėpti sudėtingą dvasinę ar gyvenimišką padėtį, kurioje atsi- 
dūrė, moteris tiesiog niokoja savo sielą. Ji pakerta savo išminties 
šaknis, netenka sugebėjimo veikti. Visai kaip mergaitę pasakoje, 
kuri niekad garsiai neprieštarauja, vis bando nuslėpti dvasinį savo 
badą ir apsimesti, esą jos sielos nedegina jokie troškimai, šiuo- 
laikines moteris kamuoja lygiai tokia pati negalia: jos stengiasi 
nenormalią padėtį vaizduoti esant normalią. Šis sutrikimas plačiai 
paplitęs daugelyje kultūrų. Pastangos „normalizuoti“ nenorma- 


lius dalykus priverčia žmogaus dvasią, — kuri šiaip iškart bandytų 


reaguoti ir ką nors keisti, stengtųsi taisyti padėtį, — pasiduoti nuo- 
boduliui, nuolankumui, abejingumui, o galiausiai — lygiai kaip 
senoji dama — ir aklumui. 

Vieno svarbaus tyrimo rezultatai akivaizdžiai parodo, kaip 
smarkiai moterys yra praradusios savisaugos instinktą. Septintojo 
dešimtmečio pradžioje mokslininkai!* atliko seriją bandymų su 
gyvūnais, mėgindami nustatyti, ar žmonės turi vadinamąjį „pa- 
bėgimo instinktą“. Per pirmąjį eksperimentą didelio narvo dugne, 
vienoje pusėje, išvedžiojo elektros laidus, kad šunį, esantį narve, 
elektra kratytų tik tada, kai jis bandys įkelti koją į dešinę pusę. 
Šuo greitai susiprato, kad reikia laikytis kairės. 

Paskui lygiai taip pat elektrą išvedžiojo kairėje narvo pusėje, o 
dešinė liko saugi. Šuo mikliai persiorientavo ir įsitaisė dešinėje. 
Tada elektros laidus išvedžiojo po visą narvo dugną, kad vis tiek, 
kurioje pusėje šuo bandys atsistoti ar atsigulti, jį vis protarpiais 
nukratytų elektra. Šuo iš pradžių sutriko, paskui puolė į paniką, o 
galiausiai „pasidavė“ ir pavargęs atsigulė, kęsdamas elektros šokus 
ir nesistengdamas nei jų išvengti, nei pergudrauti. 

Bet tuo eksperimentas nesibaigė. Dabar mokslininkai atidarė 
narvo duris. Jie tikėjosi, kad šuo puls lauk it akis išdegęs, bet jis 
net nebandė bėgti. Nors ir galėdamas lengvai pasprukti į laisvę, jis 
ir toliau abejingai gulėjo narve, kęsdamas jį protarpiais krečiančią 
elektrą ir nieko nedarydamas. Mokslininkai iš to padarė išvadą, jog 
kai gyva būtybė patiria prievartą, ji kaip įmanydama stengiasi prie 
šios negandos prisitaikyti, o kai prievarta jos atžvilgiu liaujasi arba 
kai jai suteikiama galimybė ištrūkti laisvėn, sveikas jos instinktas, 
raginantis bėgti ir gelbėtis, yra jau taip smarkiai pažeistas, kad ji 
nė nemėgina nieko daryti! 

Kalbant apie laukinės moters prigimtį, akivaizdu, jog būtent 
šitoks prievartos normalizavimas bei pripratimas, kurį mokslininkai 
vėliau pavadino „išsiugdytu bejėgiškumu“, ne tiktai verčia moteris 
nepamesti alkoholikų savo vyrų, kęsti viršininkų sadizmą bei taikstytis 
su kolektyvais, kuriuose jas engia bei terorizuoja, bet netgi daro jas 
nepajėgias apginti tai, kas joms brangiau už viską pasaulyje: savo 
kūrybą, meilę, gyvenimo būdą, politines pažiūras. 


Mėginimai pateisinti nenormalius dalykus netgi tada, kai toks 
elgesys aiškiai kenkia jai pačiai,'* — štai iš ko lengviausia pažinti 
bet kokią fizine, emocine, kūrybine, dvasine ar instinktyviąja 
prasme užguitą būtybę. Moterys su šiuo reiškiniu susiduria kas- 
kart, kai yra verčiamos neginti savo sielos nuo įžūlių svetimųjų 
antpuolių — visuomeninių, dvasinių ar dar kokių nors. 

Mūsų dvasia pripranta kęsti smūgius, nukreiptus į laukinę mūsų 
prigimtį. Susitaikome su prievarta prieš giliausią savo dvasinę iš- 
mintį. Mes kaip įmanydamos stengiamės būti geros ir susitaikyti 
su nenormaliais dalykais savo gyvenime. Dėl to prarandame su- 
gebėjimą bėgti ir gelbėtis nuo pavojaus. Netenkame jėgų kovoti 
už tai, ką savo sieloje bei gyvenime turime vertingiausio. Kai tarsi 
apsėstos vaikomės raudonųjų kurpaičių, visi kiti svarbūs asmeni- 
niai, visuomeniniai ar aplinkosaugos reikalai lieka nuošalyje. 

Kai žmogus atsisako gyvenimo, kurį pats savo rankomis buvo 
susikūręs, viskas jam taip nebetenka prasmės, kad jis gali nuo- 
lankiai iškęsti visokiausį dvasios, gamtos, kultūros, šeimos ir pan. 
niokojimą bei žalojimą. Žala, daroma gamtai, yra tiesiogiai susi- 
jusi su žmonių dvasios niokojimu. Šių dalykų negalima vertinti 
atskirai, nes jie glaudžiai tarpusavyje susipynę. Jeigu viena dalis 
žmonių tikina, kad laukinė prigimtis — blogai, o kita, priešingai, 
mano, kad su laukine prigimtimi buvo blogai elgiamasi, tai šioje 
situacijoje neišvengiamai slypi kažkas drastiškai bloga. Laukinė 
Moteris su instinktyvia dvasia, žiūrėdama į mišką, mato ten namus 
sau ir visiems aplinkiniams. Tuo tarpu tikrai atsiras tokių, kurie, 
žiūrėdami į tą patį mišką, svajos, kaip gera būtų iškirsti visus 
medžius ir kiek pinigų jie iš to uždirbtų. Tokie neatitikimai rodo, 
kad žmogaus gebėjimas gyventi pačiam ir leisti gyventi kitiems 
tam, kad visi galėtume gyventi, yra smarkiai pažeistas. 

Šeštajame dešimtmetyje, prasidėjus grobikiškam pramonės ant- 
puoliui prieš mūsų krašto gamtą, aš buvau dar visai vaikas. Sykį 
Mičigano ežere, Čikagos įlankoje, nuskendo barža su nafta. Jau 
kitą dieną paplūdimyje motinos gremžė iš šveitė nafta aplipusius 
savo mažylius taip pat atkakliai ir entuziastingai, kaip jos paprastai 


šiūruodavo medines grindis. 


Iš paskendusios baržos besisunkianti nafta didžiulėmis, miesto 
kvartalo ploto, lipniomis dėmėmis sklido vandens paviršiuje ir 
nelyginant plaukiojančios salos dreifavo į visas puses. Pralekian- 
tys kateriai skaidė šias dėmes į gabalus, naftos gniutulai grimzdo 
į dugną ir ežero bangų būdavo išmetami į paplūdimius. Paskui 
daugybę metų ežere nebuvo galima maudytis, kad neapliptum 
juodu purvu. Vaikai, statydami pakrantėje smėlio pilis, tarpais vis 
išrausdavo kokį sustingusios naftos gniutulą. Įsimylėjėliai daugiau 
nebegalėjo nerūpestingai voliotis smėlyje. Kentėjo visi: šunys, 
paukščiai, vandens gyvūnai ir žmonės. Pamenu, jaučiausi taip, 
lyg kažkas būtų numetęs bombą ant mano katedros. 

Tiktai dėl pažeistų instinktų ir įpročio nenormalius dalykus 
priimti kaip normą motinos tąsyk įstengė taip dalykiškai šveisti 
naftos dėmes nuo savo vaikų, o paskui — ir visus kitus gamyklų, 
naftos perdirbimo fabrikų ir metalo liejyklų daromų nusikaltimų 
įrodymus kaip galėdamos efektyviau valyti nuo savo mažylių, 
savo skalbinių, savo artimų ir mylimų žmonių sielų. Nors širdies 
gilumoje joms buvo pikta, apmaudu ir neramu, moterys kaip 
įmanydamos stengėsi užgniaužti savyje kylantį teisėtą įniršį. Dau- 
guma, nors ir ne visos, susigyveno su nuostata, kad ne jų valioje 
pakeisti sukrečiančius dalykus. O tų, kurios išdrįsdavo netylėti, 
bandydavo sprukti iš narvo, viešai įvardyti blogybes ir reikalauti 
permainų, laukė didžiulės bausmės. 

Daugelis panašių įvykių, su kuriais gyvenime susiduria kiek- 
viena iš mūsų, aiškiai rodo: kai moterys tyli, kai apskritai beveik 
niekas nedrįsta prasižioti, Laukinės Moters balsas irgi silpsta, da- 
rosi vos girdimas, o drauge ir visas pasaulis liaujasi kalbėjęs apie 
natūralius ir laukinius dalykus. Taip pat ir apie vilkus, lokius bei 
kitus plėšrūnus. Tuomet nutyla dainos, šokiai, sunyksta bet kokia 
kūryba. Nebemokama mylėti, atitaisyti, išsaugoti. Nebelieka tyro 
vandens, oro, nutyla sąžinės balsas. 

Tačiau kaip dažnai ir anais laikais, ir dabar, nors ir tebesiilgėda- 
mos laukinės savo laisvės, moterys nebent tylomis visokiais che- 
miniais valikliais išvedžioja SOS ženklą ant šveičiamo porceliano, 
ant blizginamų langų stiklų, o pačios, pasak Sylvia'os Plath, taip 


ir „lieka pririštos prie savo skalbimo mašinų“. Jomis skalbdamos 
ir skalaudamos savo rūbus pernelyg karštame žmogaus rankoms 
vandenyje, jos svajoja apie visai kitokį pasaulį. Žmonės, kurių 
instinktai pažeisti, gali pateisinti vieną antpuolį po kito, bet kokią 
neteisybę ir žalą, daromą jiems patiems, jų vaikams, jų mylimie- 
siems, jų žemei, netgi jų dievams. 

Vienintelė atsvara tokiam sukrečiančiam prievartos „normaliza- 
vimui“ — mėginti atkurti pažeistus instinktus. Atkūrus instinktus, 
grįžta integralioji laukinė prigimtis. Tuomet, užuot beprotiško 
šokio sūkury lėkusios su raudonomis kurpaitėmis į mišką, kol 
visas gyvenimas liks sudarkytas ir beprasmis, galėtume grįžti 
prie tikrojo gyvenimo, sukurto savo pačių rankomis ir visiškai 
sąmoningo, iš naujo pasisiūti sau kurpaites, žengti savo žingsniu 
ir kalbėti sava kalba. 

Žinoma, galima daug ko išmokti, liovusis projektuoti visą blogį 
į kitus (tu negeras, tu mane nuskriaudei) ir atkreipus dėmesį į 
tai, kaip mes pačios su savimi elgiamės, kaip save skriaudžiame 
ir kamuojame. Bet ir tai dar toli gražu ne galutinis problemos 
sprendimas. 

Šių spąstų viduje slypi dar vieni: tai įsitikinimas, kad viską 
galima pataisyti, atsisakius projekcijų ir ėmus sąmoningai gilintis 
į save. Kartais tai pasiteisina, o kartais — anaiptol. Užuot mąsčius 
priešpriešomis pagal principą arba/arba (arba aplinkoje kažko 
trūksta, arba su mumis kažkas negerai), naudingiau vadovautis 
modeliu ir/ir: ši problema gali būti ir išorinė, ir vidinė. Tuomet 
padėtį suvoksime kur kas teisingiau ir galėsime rasti efektyvesnį 
ir visapusiškesnį gydymo būdą. Vadovaudamosi šia paradigma, 
moterys gali kur kas pagrįsčiau suabejoti esamos padėties teisingu- 
mu ir ne tiktai gilintis į save, bet atkreipti dėmesį ir į atsitiktinai, 
nejučiomis arba piktybiškai jas spaudžiantį aplinkinį pasaulį. Prin- 
cipas ir/ir skirtas ne kam nors besąlygiškai apkaltinti — sau arba 
kitiems, — tai veikiau būdas pasverti ir nustatyti tiek vidinę, tiek 
išorinę atsakomybę; tai, ką reikėtų pakeisti, kuo derėtų užsiimti, 
ką galima numatyti. Kai moteris bando pataisyti viską, ką tiktai 
gali pasiekti, neapribodama savo poreikių ir nenusigręždama nuo 
pasaulio, susiskaldymui ir blaškymuisi savaime nebelieka vietos. 


Nemažai moterų kažin kaip įsigudrina, netgi būdamos nelais- 
vėje, išsaugoti dar pusę, ketvirtį arba vieną n-tąją dalį gyvenimo. 
Tačiau net ir tada jos sulig kiekviena diena kenčia vis labiau ir 
labiau. Kartais jas apima neviltis, o kartais, nelyginant maži kū- 
dikiai, kurie verkė ir klykė iš visų plaučių, bet taip ir nesugebėjo 
prisišaukti niekieno pagalbos ir atkreipti į save dėmesio, jos nutyla 
ir desperatiškai tyli. Po to ateina visiškas išsekimas ir rezignacija. 


Viskas, spąstai užsitrenkė. 


Spąstai Nr.8: nevaldomas šokis, apsėdimas ir priklausomybė 


Senoji dama tris kartus neteisingai įvertino padėtį. Nors iš prin- 
cipo ji privalėtų būti dvasios sergėtoja ir vadovė, ji tokia žliba, 
kad net nemato, už kokias demoniškas kurpaites pati sumokėjo. 
Ji nepastebi ir to, kaip jos augintinė vis labiau ir labiau it užburta 
neatsiplėšia nuo tų kurpaičių; neperpranta net tikrosios rudabarz- 
džio vyro, tykančio jų prie bažnyčios durų, prigimties. 

Senasis kareivis su ruda barzda išbeldžia į mergaitės kurpai- 
čių padus šokio melodiją: titi-titi-ta-ta-ta! — ir nuo šio smagaus 
stuksenimo mergaitės kojomis perbėga virpulys. Kojos pačios 
leidžiasi šokti. Ak, kaip ji šoka! Šoka tiesiog puikiai, jei ne viena 
bėda: ji negali sustoti. Taigi tiek senoji dama — tariamoji dvasios 
sergėtoja, — tiek ir pati mergaitė, dvasinio džiaugsmo reiškėja, yra 
visiškai praradusios bet kokius instinktus ir sveiką protą. 

Mergaitė išmėgino viską: bandė įtikti senajai damai ir jos ne- 
paisyti, vogčiom įsigijo norimą daiktą, vėl stengėsi „būti gerutė“, 
bet negalėjo susivaldyti ir leidosi šokti iki nukritimo, paskui dar 
sykį bandė susiimti ir vėl būti gera. Bet dabar nenumalšinamas 
dvasinis badas ir prasmingo gyvenimo alkis dar sykį priverčia ją 
siekti raudonųjų kurpaičių, apsiauti jas ir leistis šokti paskutinį savo 
gyvenime šokį, kurio sūkurys nuneš ją į pasąmonės tuštumą. 

Ji taip ilgai stengėsi sausą ir žiaurų savo gyvenimą laikyti 
norma, kad į šešėlinę savo psichikos sritį išstūmė vis galingesnį 
beprotiškų raudonųjų kurpaičių troškimą. Rudabarzdis kareivis 
sugebėjo įkvėpti tam tikros gyvybės, bet ne pačiai mergaitei, o 


jos pražūtingoms kurpaitėms. Mergaitė, skriedama sūkuriu, ima 
vynioti ir švaistyti savo gyvenimą, bet, kaip ir visoks apsėdimas, 
tai neatneša jai nei pilnatvės, nei vilties, nei laimės — vien kančias, 
baimę ir išsekimą. Ji nė akimirką negali atsikvėpti. 

Kai šokio sūkurys atneša mergaitę į šventorių, pasirodžiusi 
baisinga dvasia neleidžia jai eiti toliau. Dvasia paskelbia jai šitokį 
nuosprendį: „Tu šoksi ir šoksi su savo raudonom kurpaitėm, kol 
pati pasidarysi panaši į vaiduoklį, į kraupią pamėklę, kol iš tavęs 
beliks vieni kaulai ir oda, bet net ir tada tu šoksi. Šokdama lėksi 
per kaimus nuo vienų durų prie kitų, į kiekvienas po triskart bel- 
siesi, kad žmonės, išvydę tave, išsigąstų ir bijotųsi sulaukti tokio 
paties likimo. Šokit, raudonosios kurpaitės, šokit iki nukritimo!“ 
Šitoks dvasios prakeikimas pasmerkia ją apsėdimui, primenančiam 
bet kokią kitą priklausomybės formą. 

Pagal tokią pačią schemą klostėsi daugelio kūrybingų moterų 
likimai. Dar būdama paauglė, Janis Joplin mėgino prisitaikyti 
prie savo nedidelio miestelio papročių. Paskui ji bandė po truputį 
maištauti, ropšdamasi vakarais ant uolų ir ten dainuodama, susi- 
dėjo su visokiomis „artistiškomis natūromis“. Bet nuo tada, kai jos 
tėvus iškvietė į mokyklą pasiaiškinti dėl dukters elgesio, ji ėmė 
gyventi dvigubą gyvenimą: išoriškai vaidino kuklią ir paklusnią 
mokinukę, o naktimis maudavo per sieną į kitą valstiją pasiklausyti 
džiazo. Dar vėliau ji įstojo į koledžą, gerokai susigadino sveikatą 
visokiais piktnaudžiavimais, „pasitaisė“ ir mėgino elgtis norma- 
liai. Bet galiausiai vėl pradėjo gerti, subūrė nedidelę nevykusią 
grupelę, įjunko į narkotikus ir dabar jau kaip reikiant užsiraišiojo 
raudonąsias kurpaites. Ji šoko savo pamišusį šokį tol, kol būdama 
dvidešimt septynerių mirė perdozavusi narkotikų. 

Janis Joplin pražudė ne muzika, ne dainavimas ir ne galiausiai 
į laisvę išsiveržęs jos kūrybingumas. Visa bėda, kad ji nebeturėjo 
instinktų, taigi nesugebėjo atpažinti spąstų, niekur nejuto saiko, 
neįstengė apsaugoti savo sveikatos ir gerovės, nesuprato, kad pikt- 
naudžiavimas iš pradžių sulaužo smulkius dvasinius kaulelius, 
paskui —stambesnius, o tada sutrupina dvasinį stuburą, ir žmogus, 
užuot buvęs galinga jėga, tampa viso labo murzina bala. 


O, kad ji būtų turėjusi bent vieną išmintingą vidinę nuosta- 
tą, kuria būtų galėjusi remtis, kad bent kruopelė instinkto būtų 
išlikusi iki tada, kai ji jau galėjo pradėti daug laiko ir ištvermės 
reikalaujantį vidinės nuovokos ir instinktų atkūrimo darbą! Visos 
mes savo viduje girdime laukinį balsą, kuris mums šnibžda: „Ne- 
skubėk! Palūkėk, pabūk čia, kol atgaivinsi viltį, kol atsikratysi to 
pražūtingo šaltumo, atsisakysi gynybinių pusiau tiesų, kol įstengsi 
toliau sėlinti, laužtis, kirsti sau kelią. Pabūk čia, kol aiškiai suprasi, 
kas tau naudinga, kol sustiprėsi tiek, kad įstengtum pasiekti, ko 
nori, kad pajėgtum ištverti iki pat finišo linijos — juk visai ne- 
svarbu, nei kokiu stilium tu ją pasieksi, nei kada tu ją kirsi...“ 


Priklausomybė 


Pasakoje „Raudonos kurpaitės“ mergaitės dvasią pražudo ne gy- 
venimo džiaugsmas, o jo stoka. Kol moteris neįsisąmonina, kokį 
dvasinį badą ji kenčia, kokių pražūtingų pasekmių jai turės mir- 
tinai nuodingų priemonių ir medžiagų vartojimas, ji šoka ir šoka 
nesustodama. Tokie dalykai, kaip chroniškas nepasitenkinimas, 
netikę draugai, žeminančios situacijos, narkotikai, alkoholis, —visa 
tai smarkiai primena raudonąsias kurpaites: jei jau kartą jas apsi- 
movei, lengvai nebeištrūksi. 

Svarbiausią vaidmenį šioje kompensuojamoje priklausomybė- 
je nuo kraštutinumų vaidina senoji dama. Iš pradžių ji pasirodė 
besanti žliba. O dabar dar ir suserga, nebesikelia iš lovos. Jos ne- 
judrumas palieka dvasioje neužpildytą tuštumą. Dabar jau visai 
nebėra kam atvesti į protą kraštutinumais piktnaudžiauti linkusios 
dvasios. Galiausiai senoji dama išvis numiršta, nebepalikdama 
dvasiai jokios atramos. Taigi mergaitė šoka. Iš pradžių ji stačiai 
svaigsta iš džiaugsmo, bet paskui, kai kurpaitės ją kaip reikiant 
nukamuoja, ima šiurpti iš siaubo. 

Laukinėje dvasioje slypi patys nuožmiausi moters instinktai, 
garantuojantys jos išlikimą. Bet jeigu moteris ilgokai nesinau- 
doja savo vidine bei išorine laisve, tai nuolaidumas, pasyvumas 


bei nelaisvėje praleistas laikas atbukina jos įgimtą įžvalgą, juslę, 


pasitikėjimą savim bei kitas galias, būtinas savarankiškam jos 
egzistavimui. 

Instinktyvioji prigimtis mums praneša, kada metas liautis. Ji 
apdairi, atsargi ir siekia žūtbūt išsaugoti gyvybę. Moteris negali 
atlyginti sau už ilgus išdavysčių ir kančių metus, puldama be saiko 
piktnaudžiauti malonumais, nežabotai siautėti ar imdama viską 
neigti. Senoji.jos dvasios dama turėtų perspėti, kad metas liautis, 
turėtų pasakyti: gana. Bet šioje pasakoje senei kaput; jai galas. 

Kartais mes nė pačios nepajuntame, kaip prarandame savo 
instinktus, nes tai dažniausiai būna nematomas procesas, kuris 
neįvyksta per vieną dieną, o trunka gana ilgai. Be to, instinktų 
praradimą ar atbukimą neretai visomis keturiomis remia aplinkinė 
visuomenė, o kartais — dar ir kitos moterys, instinktų netekimą 
vertinančios kaip būdą susilieti su kultūra, kurioje pirmapradei 
moteriai nėra peno ir tinkamų gyvenimo sąlygų.20 

Priklausomybė atsiranda tada, kai moteris netenka savo pra- 
smingo, pačios susikurto gyvenimo ir užsispyrusi bando bet ko- 
kiais būdais atgauti ką nors panašaus. Antai pasakoje mergaitė vis 
iš naujo bando apsiauti tas velniškas raudonąsias kurpaites, nors 
jos kaskart vis labiau verčia ją prarasti savikontrolę. Ji prarado su- 
gebėjimą skirti pelus nuo grūdų, užtat ir nejaučia tikrosios daiktų 
prigimties. Netekusi pirmapradžio savo gyvybės šaltinio, ji dabar 
trokšta gauti jo mirtiną pakaitalą. Psichoanalitikai pasakytų, jog 
ji prarado savąjį „aš“. 

Priklausomybė ir sulaukėjimas yra glaudžiai tarpusavyje susiję. 
Dauguma moterų bent trumpam buvo patekusios į spąstus, o kai 
kurios nelaisvėje praleido netgi labai ilgai. Yra ir tokių, kurios 
laisvę pažino tik in utero, motinos įsčiose. Visos jos per tam tik- 
rą laiką neteko kurios nors instinktų dalies. Kai kurių pažeistas 
instinktas, padedantis atskirti gerą žmogų nuo pikto, tad moteris 
neretai apsigauna ir išklysta iš kelio. Kitoms gerokai atbunka ge- 
bėjimas reaguoti į neteisybę, tad jos dažniausiai prieš savo valią 
tampa kankinėmis, nes ilgai nesiryžta atkeršyti savo skriaudėjams. 
Dar kitoms nusilpsta instinktas, raginantis bėgti nuo pavojaus 


arba kautis su užpuoliku, tad jos lengvai tampa aukomis. Šį sąrašą 


dar būtų galima tęsti. Moteris, nepraradusi savo sveikos laukinės 
nuovokos, priešingai, niekuomet nenusileidžia sustabarėjusioms 
normoms ar papročiams, jei mato, kad tai neprotinga ir nieko 
jai neduos. 

Piktnaudžiavimas alkoholiu, narkotikais ar kitokiomis chemi- 
nėmis medžiagomis — labai baisūs ir pavojingi spąstai. Narkotikai 
ir alkoholis elgiasi su mumis panašiai kaip despotas meilužis, 
kuris iš pradžių nešioja mus ant rankų, paskui žiauriai sumuša, 
tada puola atsiprašinėti ir kurį laiką vėl būna meilus, paskui dar 
sykį pridaužo... Tokių spąstų veikimas remiasi tuo, kad mes iš 
paskutiniųjų stengiamės atsiminti tik malonius momentus ir kuo 
greičiau pamiršti tai, kas bloga. O tai — klaida, kuri nieko gero 
mums neatneš. 

Joplin tapo ir kitų žmonių laukinių troškimų įsikūnijimu. Ji 
virto tam tikros archetipinės dvasios nešėja tiems, kurie patys 
nedrįso ar nepajėgė jos panešti. Jie visokiais būdais palaikė ir 
sveikino jos maištą, tarsi ji būtų galėjusi išvaduoti juos, vietoj jų 
pačių tapdama laukine. 

Prieš nuslysdama į ilgą kelią priklausomybės link, Janis pasku- 
tinįsyk dar pabandė prisitaikyti. O paskui papildė kitų stiprių, bet 
iškankintų moterų gretas — joms visoms teko būti masėms nely- 
ginant savotiškomis skraidančiomis šamanėmis, o išsekus — kristi 
iš dangaus. Frances Farmer, Billie Holiday, Anne Sexton, Sylvia 
Plath, Sara Teasdale, Judy Garland, Bessie Smith, Edith Piaf, Frida 
Kahlo — nelaimei, daugelio mūsų mylimų ir vertinamų laukinių 
ir kūrybingų moterų gyvenimas nutrūko tragiškai ir per anksti. 

Sulaukėjusi moteris nėra tokia stipri, kad pajėgtų įkūnyti sa- 
vyje visų trokštamą archetipą ir nepalūžti. Sulaukėjusiai moteriai 
pirmiausia reikėtų pagydyti savo sielą. Juk žmogaus, dar neatsi- 
gavusio po sunkios ligos, mes neprašome vilkti laiptais į viršų 
pianiną. Moteriai, grįžtančiai į normalų gyvenimą, reikia duoti 
laiko sustiprėti. 

Žmonėms, pakliuvusiems raudonųjų kurpaičių priklausomy- 
bėn, visuomet iš pradžių atrodo, jog tai, į ką jie įjunko, juos iš 
tikrųjų vienaip ar kitaip išgelbės. Kartais jie jaučiasi fantastiškai 


stiprūs ir galingi, juos pagauna apgaulingas pojūtis, neva jie turį 
tiek energijos, jog galį apsieiti be miego, be valgio, kurti iki aušros. 
Arba galbūt jiems kaip tik pavyksta užmigti, nesibaiminant savo 
demonų, apraminti nervus, nesijaudinti taip smarkiai dėl dalykų, 
kurie paprastai varo juos iš proto, o gal — nuslopinti pernelyg stip- 
rų troškimą mylėti ir būti mylimam. Tačiau, kaip toliau matome 
pasakoje, tokie piktnaudžiavimai galiausiai priverčia mus suktis 
tokiu greičiu, kad visas gyvenimas drumstu sūkuriu lekia pro šalį, 
neleisdamas mums nieko iš tiesų patirti, pajusti, išgyventi. Pri- 
klausomybė*! — tai tarsi pamišusi Baba Jaga, ryjanti pasiklydusius 


vaikus ir pametanti juos prie budelio durų. 


Prie budelio namų 
Pavėluotas bandymas nusiauti kurpaites 


Kraštutiniais atvejais, kai laukinė prigimtis beveik visiškai su- 
naikinta, moterį gali ištikti net šizoidinė degradacija ir/arba psi- 
chozė.?? Tuomet ji staiga pradeda kiaurą dieną voliotis lovoje ir 
nenori keltis; arba visą dieną išsiblaškiusi slankioja po namus su 
chalatu, palikinėdama peleninėse po kelias smilkstančias cigaretes; 
arba ima nenumaldomai verkti ir nepajėgia liautis; visa susivėlusi 
ir apsiskarmaliavusi šlaistosi gatvėmis arba staiga meta šeimą ir 
leidžiasi bastytis po pasaulį. Moterį gali kamuoti potraukis į sa- 
vižudybę, kartais ji iš tiesų — tyčia arba atsitiktinai — pasidaro sau 
galą. Tačiau užvis dažniausiai tokia moteris tiesiog apmiršta. Ji 
nesijaučia nei gerai, nei blogai, — ji apskritai nieko nejaučia. 

Tai kas gi nutinka moteriai, suplakus krūvon visas ryškias jos 
dvasines spalvas? Ką gausime, sumaišę ryškiai raudoną, mėlyną 
ir topazo spalvas? Dailininkai žino. Sumaišius į krūvą ryškias ir 
skaisčias spalvas, gaunama tas pats — murzina spalva. Tai purvo 
spalva, bet tas purvas nederlingas, priešingai — jis be gyvybės, be 
spalvos, tarsi negyvas ir neskleidžia šviesos. Dailininkas, ant drobės 
paskleidęs tokį murziną dažą, privalo viską pradėti iš naujo. 

Dabar ateina pats sunkiausias etapas, kai tenka atkirsti pra- 


žūtingas kurpaites. Tai labai skausminga — nukirsti savo polinkį 


susinaikinti. Ir niekas nežino, kodėl. Atrodytų, išsivadavęs žmogus 
turėtų jausti palengvėjimą, pagaliau ištrūkęs į laisvę, ir lengviau 
atsidūsėti, kad per plauką išvengė pražūties. Mums atrodo, kad 
toks žmogus turėtų džiūgauti it pašėlęs. Kur ten! Užuot džiaugę- 
sis, jis baisiai išsigąsta, jo ausis girdi dantų griežimą, ir staiga jis 
supranta, kad tai griežia jis pats. Jam rodosi, kad jis srūva krauju, 
nors niekur jokio kraujo nematyti. Tačiau būtent šis skausmas, 
baimė, būtent šis pojūtis, jog nėra į ką atsiremti, jog neturi kur 
sugrįžti, — yra tai, ko reikia, kad galėtume viską pradėti iš naujo, 
nuo nulio, kad vėl imtume savomis rankomis kurti savo gyveni- 
mą — kasdien, rūpestingai ir atidžiai. 

Taigi atkirstai nuo raudonųjų kurpaičių baisiai skauda. Tačiau 
staigiai ir iškart nukirsti savo priklausomybę — mūsų vienintelė 
viltis. Tokia amputacija — tai absoliuti palaima. Nukirstos kojos 
ataugs, mes surasime savąjį kelią, išgysime, sustiprėsime ir vieną 
gražią dieną vėl galėsime bėgioti, šokinėti, straksėti. O ligi tol 
jau būsime iš naujo susikūrusios savadarbį gyvenimą. Įšoksime į 
jį ir galėsime džiaugtis ir dėkoti likimui, suteikusiam mums dar 
vieną galimybę. 


Grįžimas į savadarbį gyvenimą — 
pažeistų instinktų gydymas 


Kai pasaka baigiasi taip, kaip ši — pagrindinio veikėjo mirti- 
mi arba sužalojimu, — mes paprastai klausiame: o ar galėjo ji 
baigtis kitaip? 

Dvasine prasme būtų gerai turėti kokią tarpinę stotį ar pakelės 
stotelę, sutartą vietą, kur išsigelbėjusi iš bado gniaužtų dvasia 
galėtų atsipūsti ir mažumėlę atsigauti. Nei metai, nei dveji tikrai 
nėra per daug tam, kadapsižiūrėtume savo žaizdas, susirastume va- 
dovą, pasigydytume, apmąstytume ateitį. Metai arba dveji — gana 
trumpas laiko tarpas. Sulaukėjusi moteris — tai moteris, grįžtanti 
į save. Ji bunda, mokosi stebėti, atkreipti dėmesį, pamažu liaujasi 
buvusi naivi ir nieko nenutuokianti. Ji mokosi pati tvarkyti savo 
gyvenimą. Tam, kad iš naujo atkurtume pamatinius moteriškus 
instinktus, pirmiausia svarbu išsiaiškinti, kaip jų netekome. 


Kas bebūtų labiausiai nukentėję — jūsų kūryba, žodžiai, gy- 
venimo būdas, mintys ar idėjos, net jeigu jūs pati susipainiojote 
savo rankdarbyje, — perrėžkite tą raizgalynę, ir baigta. Anapus 
aistrų ir troškimų, anapus gerai apgalvotų metodų, kuriuos taip 
mėgstame aptarinėti ir planuoti, yra visai paprastos durys, kurios 
tik ir laukia, kad pro jas įeitume. O už tų durų — naujos mūsų 
pėdos. Eikite ten! Jei reikia — netgi šliaužte. Liaukitės plepėjusi 
ir be reikalo laužiusi galvą. Pirmyn! 

Nuo mūsų nepriklauso, kas paleis mus į šį pasaulį. Niekaip 
negalime paveikti ir savo auklėjimo, negalime aplinkinės kul- 
tūros akimirksniu padaryti palankios mums. Tačiau gerai bent 
tai, kad netgi būdamos sužeistos, netgi sulaukėjusios, netgi, jei 
norime, dar uždarytos nelaisvėje, mes galime susigrąžinti savo 
gyvenimą. 

Psichologinis dvasios grįžimo į save planas būtų toks. Imkitės 
visų įmanomų atsargumo priemonių, kad į laukinę būtį įsilietu- 
mėtelabai pamažu, palaipsniui. Nusistatykite etines bei apsaugines 
struktūras, kurios greitai padėtų suprasti, jeigu kas nors viršija 
normą (juk paprastai tuoj pajuntame, jei ko nors trūksta). 

Taigi grįžti prie laukinės ir laisvos dvasios tenka drąsiai ir 
ryžtingai, bet drauge — ir labai apdairiai. Psichoanalitikai mėgsta 
kartoti, kad geram gydytojui ar pagalbininkui labai svarbu ne tik 
žinoti, ką reikia daryti, bet ir — ko jokiu būdu negalima daryti. 
Grįžimui iš nelaisvės į laukinį gyvenimą galioja tie patys perspė- 
jimai. Panagrinėkime tai atidžiau. 

Konkretūs laukinės moters tykantys spąstai, vilkduobės ir už- 
nuodyti jaukai paprastai priklauso nuo ją supančios visuomenės. 
Čia išvardyti tie, kurie būdingi daugeliui kultūrų. Moterys, gy- 
venančios kitokiomis etninėmis ir religinėmis sąlygomis, galėtų 
šį sąrašą gerokai papildyti ir pakoreguoti. Simboline prasme mes 
tarsi braižome savo gyvenamojo miško žemėlapį: žymime, kur 
gyvena plėšrūnai ir kokie jų įpročiai. Sakoma, kad vieniša vilkė 
pažįsta kiekvieną gyvą padarą savo teritorijoje — per daugelį mylių 
aplink. Būtent dėl tokio žinojimo ji įgyja pranašumą — galimybę 


gyventi kiek įmanoma laisviau. 


Visiškai įmanoma tiek susigrąžinti prarastus, tiek ir atkurti 
pažeistus savo instinktus, nes jie grįžta, vos moteris ima atidžiai 
žiūrėti, klausytis, stebėti ir jausti aplinkinį pasaulį, o paskui — 
veikti taip, kaip mato veikiant kitus: dalykiškai, efektyviai, bet 
sykiu — jautriai ir išmintingai. Gijimo procesui itin svarbu stebėti 
tas, kieno instinktai sveiki ir nepažeisti. Ilgainiui toks klausymasis, 
stebėjimas ir veikimas susilieja į nuoseklią visumą, turinčią savą 
vidinį ritmą, kurį jūs kartojate tol, kol perimate iš naujo ir kol 
šie įgūdžiai vėl tampa automatiški. 

Jeigu kas nors kaip nors sužeidė laukinę mūsų prigimtį, mes 
juk nekrintame paslikos ir nemirštame. Nelaikome savo patirto 
sužeidimo norma. Šaukiamės pagalbon savo instinktus ir darome 
viską, kas tokiu atveju įmanoma. Laukinė moteris iš prigimties 
stipri ir talentinga. Tačiau atkirsta nuo savo instinktų, ji tampa 
naivi, susitaiko su prievarta, su tremtimi, su gyvenimu be motinos. 
Nei meilužiai, nei narkotikai, nei alkoholis, nei pinigai, nei šlovė ar 
valdžia negali jai kompensuoti patirtos žalos. Vienintelė jai likusi 
galimybė — laipsniškas grįžimas prie instinktyviojo gyvenimo. Bet 
tam moteriai reikia motinos, „pakankamai geros“ laukinės moti- 
nos. Ir spėkit, kas siūlosi jai tokia motina būti? Laukinė Moteris 
niekaip negali suprasti tik vieno: kas taip ilgai kliudo jums būti 
su ja, iš tikrųjų būti su ja — ne atsitiktinai, ne priešokiais, ne kada 
jums patogu, bet nuolatos. 

Kai stengiatės nuveikti ką nors svarbaus ir vertingo, labai 
svarbu, kad aplinkiniai tvirtai jus remtų ir palaikytų. Pražūtingi 
spąstai ir nuodai — jei aplinkui pilna tariamų draugų, patyrusių 
tokius pačius sužalojimus, bet nėmaž nenorinčių pagyti. Šie drau- 
gai būtinai skatins jus elgtis drastiškai bei iššaukiamai, nors tokie 
poelgiai nėmaž nesiderintų su natūraliais jūsų ciklais ir nieko 
bendro neturėtų su tikrosiomis jūsų sielos reikmėmis. 

Sulaukėjusi moteris negali sau leisti būti naivi. Grįždama prie 
įgimto savo gyvenimo būdo, ji privalo skeptiškai vertinti bet 
kokius kraštutinumus, atsižvelgti į jų poveikį savo sielai, dvasiai 
ir instinktams. Lygiai kaip jaunikliai vilkiukai, mes išmokstame, 
kas yra spąstai, kaip jie įtaisyti ir kur paspęsti. Tiktai šitaip galime 
išsaugoti laisvę. 


Kaip ten bebūtų, o prarasti instinktai niekad nedingsta be pėd- 
sako: visuomet lieka koks nors atgarsis, emocinis atspaudas, kuriuo 
sekdamos galime vėl atgauti tai, ką praradome. Netgi suspausta 
aksominiuose griežčiausio padorumo gniaužtuose, netgi būdama 
vos per plaukelį nuo pražūties dėl piktnaudžiavimo visokiais kraš- 
tutinumais ar dar tiktai taikydamasi stačia galva jiems atsiduoti, 
moteris vis vien girdi laukinės Deivės balsą savo kraujyje. Netgi 
pačiomis baisiausiomis sąlygomis, panašiai kaip pasakoje „Rau- 
donos kurpaitės“, netgi labiausiai sužalotus instinktus visuomet 
galima pagydyti. 

Norėdamos visa tai atitaisyti, mes kaskart vis iš naujo at- 
gaiviname laukinę savo prigimtį, tiktai kiekvienąsyk svarstyklių 
lėkštė nukrypsta tai į vieną, tai į kitą pusę. Bet mes suprasime, 
kada reikėtų susirūpinti, nes paprastai pusiausvyra išplečia mūsų 
gyvenimo rėmus, o jos nebuvimas — susiaurina. 

Vienas iš pačių svarbiausių dalykų, kuriuos galime padaryti, — 
tai mokytis suvokti gyvenimą — visą gyvenimą — kaip savarankišką 
gyvą organizmą: su sava kvėpavimo sistema, ląstelių. atsinaujinimu, 
odos kaita ir medžiagų apykaitos atliekomis. Juk būtų kvaila tikėtis 
iš savo organizmo, kad atliekos jame kauptųsi tik kokį kartą per 
penkerius metus. Lygiai kaip beprasmiška būtų manyti, kad vakar 
pavalgę, dar ir šiandien jausimės sotūs. 

Lygiai taip yra neprotinga galvoti, kad sykį išsprendus pro- 
blemą, daugiau nebereikės prie jos grįžti, o sykį ko nors išmokę, 
visuomet tai atsi minsime. Anaiptol, nes gyvenimas — didelis ir su- 
dėtingas organizmas, kuris vienose srityse auga, kitose — silpnėja, 
be to, daro tai nevienodu greičiu ir mastu. Ir jei gyvename panašiai 
kaip gyvas organizmas — augame ir stiprėjame, braidome po Ia 
mierda, mėšlą, paprasčiausiai kvėpuojame ar ilsimės, — mes aiškiai 
jaučiame, kad esame gyvos, kad šie procesai atitinka Laukinės 
Moters ciklus. Ir jeigu tik suprastume, kad mūsų darbas — toliau 
dirbti, tai būtume daug narsesnės ir ramesnės. 

Kad išsaugotume gebėjimą džiaugtis, kartais tenka už tai pa- 
kovoti: turime sukaupti jėgas ir kaip reikiant pasistengti, turime 


kautis visais mums įmanomais ir prieinamais būdais. Ruošdamosi 


atlaikyti apgultį, turime išmokti gana ilgai apsieiti be daugelio 
patogumų. Mes galime ilgam ir daug ko — beveik visko — atsi- 
sakyti, bet tiktai ne savo džiaugsmo, ne tų savadarbių raudonųjų 
kurpaičių. 

Tikras individualios savimonės atgaivinimo ir Laukinės Moters 
sugrįžimo stebuklas yra tai, kad mes visos pradedame šį procesą 
dar nebūdamos jam pasirengusios, dar pakankamai nesustiprėju- 
sios ir daug ko nežinodamos; mes pradedame kalbėtis su tomis 
mintimis ir jausmais, kurie tai krebžda, tai griaudėja mūsų viduje. 
Mes sugebame atsiliepti, nors dar nemokame kalbos, dar nenu- 
tuokiame, ką turėtume atsakyti, netgi tiksliai nežinome, su kuo 
kalbamės. 

Bet būtent taip mumyse apsireiškia Laukinė Moteris — visai 
kaip vilkė, mokanti savo jauniklius medžioti ir saugotis pavojų. 
Pamažu mes prabylame jos balsu, išmokstame regėti jos akimis ir 
vertinti tai, ką vertina ji. Jos dėka pranešame apie savo sugrįžimą 
ir kitoms, panašioms į save. 

Pažįstu bent keletą rašytojų, kurios šį devizą pasikabinusios virš 
savo rašomojo stalo, ir vieną, kuri jį nešiojasi su savim, sulanks- 
čiusi ir įsikišusi į batą. Tai žodžiai iš Charleso Simico eilėraščio, 
kuriais puikiai galėtume vadovautis mes visos: „Nemokantis staugti 
savųjų neras“.2 

Jei norite susigrąžinti Laukinę Moterį, nesiduokite pagauna- 
ma.2* Turėdama sveikus ir aštrius instinktus, puikiai išlaikysite 
pusiausvyrą, tad šokite, kur tik norite, staukite ir urgzkite, kada 
panorėjusi, čiupkite, ką tik rasite, išsiaiškinkite viską iki galo, 
ir tegul jūsų akyse atsispindi tai, ką jaučiate. Drąsiai žvelkite į 
viską ir matykite tai, ką matote. Šokite, apsiavusi raudonomis 
kurpaitėmis, tik pirma įsitikinkite, jog tai tikrai tos, kurias pati 
savo rankomis pasisiuvote. Pažadu, kad tuomet tikrai tapsite gyva 


ir energinga moterimi. 


IX SKYRIUS 

Namo: grįžimas į save 


Yra žmonių laikas ir laukinės gamtos laikas. Būdama dar maža 
mergaitė ir augdama šiaurės miškuose, aš nežinojau, jog yra tik 
keturi metų laikai. Man atrodė, kad jų — dešimtys: naktinių audrų 
laikas, plieskiančių žaibų laikas, laužų miške laikas, kruvino snie- 
go laikas, apšarmojusių medžių, nulinkusių medžių, raudančių 
medžių, spindinčių medžių, viršūnėmis linguojančių medžių ir 
savo vaikus mėtančių medžių laikas. Be galo mėgau spindinčio 
sniego, garuojančio sniego, girgždančio sniego, netgi purvino ir 
suakmenėjusio sniego laiką, nes jis pranašavo netrukus ateisiantį 
žiedų paupyje laiką. 

Visi šie laikai ateidavo kaip svarbūs ir laukiami svečiai, kiekvie- 
nas sutartu ženklu pranešdamas apie savo atvykimą: prasivėrę pušų 
kankorėžiai, užsivėrę pušų kankorėžiai, pūvančių lapų kvapas, 
artėjančio lietaus kvapas, traškantys plaukai, švelnūs plaukai, pa- 
sišiaušę plaukai, laisvai užsidarančios durys, sunkiai užsidarančios 
durys, išvis neužsidarančios durys, apledėję langų stiklai, drėgnais 
žiedlapiais aplipę langų stiklai, geltonomis žiedadulkėmis apnešti 
langų stiklai, lipniais syvais nutaškyti langų stiklai. Mūsų oda taip 
pat turėjo savo ciklus: ji būdavo tai suskirdusi, tai prakaituota, tai 
šiurkšti, tai įdegusi, tai švelni. 

Moterų psichika bei siela irgi gyvena pagal savus ciklus, kuomet 
viskam ateina savas laikas: dirbti ir atsiskirti, bėgti ir pasilikti, įsi- 


traukti ir pasitraukti, ieškoti ir ilsėtis, kurti ir brandinti, rūpintis 
pasaulio reikalais ir grįžti į savo sielos buveinę. Vaikystėje ir pa- 
auglystėje instinktyvioji mūsų prigimtis seka visus šiuos ciklus ir 
fazes. Ji plevena kažkur visai netoliese, tad skirtingu metu mes 
būname budrios ir aktyvios. 

Vaikai patys yra laukinės gamtos dalis, ir niekieno neliepiami 
jie pasirengia šiai laikų kaitai, kiekvieną iš jų pasveikindami, gy- 
vendami pagal juos ir pasilikdami sau nuo kiekvieno iš jų kokį 
recuerdos — niekutį prisiminimui: purpurinį lapą žodyne, vėrinį 
iš klevo sėklų, panašių į angelo sparnus, sniego gniūžtę šaldymo 
kameroje, kokį ypatingą akmenuką, kauliuką, pagaliuką ar ankštį, 
gražią kriauklelę, kaspinėlį iš paukščiuko laidotuvių, ištisą to meto 
kvapų kolekciją, širdies ramybę, kunkuliuojantį kraują bei visus 
tuos vaizdus, įsirėžusius atmintyje. 

Kadaise mes metai iš metų gyvenome pagal šiuos ciklus ir 
gamtos laikus, o jie gyveno mumyse. Jie mus ramino, šokdino, 
supurtydavo, paremdavo, vertė mokytis visa savo esybe. Tai buvo 
lyg mūsų sielos oda — toks dangalas, gaubiantis mus drauge su 
visu laukiniu gamtos pasauliu, — bent jau tol, kol mums pasakė, 
kad yra tik keturi metų laikai, o moterys iš viso teturi vos tris 
amžiaus tarpsnius — mergystę, brandą, senatvę. Ir viskas. 

Tačiau mes negalime it lunatikės slankioti susisukusios į šį 
nepagrįstą prasimanymą, išgalvotą tų, kas nemoka stebėti, nes 
taip darydamos moterys išsimuša iš savo dvasinių ir gamtinių 
ciklų, todėl kenčia nuo išsausėjimo, nuovargio ir namų ilgesio. 
Mums visoms nepalyginamai geriau reguliariai grįžti prie savo 
unikalių dvasinių ritmų — prie visų išsyk ar prie bet kurio vieno. 
Istoriją, kurią toliau jums paseksiu, galima laikyti vieno iš svar- 
biausių moteriškųjų ciklų — grįžimo namo, į savo laukinius sielos 
namus, — komentaru. 

Visame pasaulyje pasakojama apie įvairias būtybes, paslaptingu 
būdu giminingas žmonėms, nes jos įkūnija archetipą — visuotinį 
žinojimą apie sielą. Kartais pasakos ir padavimai randasi iš tam 
tikros vietos pojūčio: ypač dažnai jos būna susijusios su dvasin- 
gumo sklidinomis vietovėmis. Ši istorija labai mėgstama šaltuose 


šiaurės kraštuose bei visur, kur tik banguoja šalta lediniuota jūra 
ar vandenynas. Atskiri jos variantai žinomi keltams, škotams, 
Šiaurės Vakarų Amerikos gentims, Sibiro bei Islandijos gyven- 
tojams. Paprastai ji vadinasi „Mergelė ruonė“ arba „Selkie-o, 
Pamrauk, ruoniukas“, arba dar „Eyalirtagą, ruoniena“. Čia patei- 
kiamą literatūrinę jos versiją sukūriau specialiai savo pacientėms 
bei sceniniam atlikimui ir pavadinau „Ruonio kailis, sielos oda“. 
Tai istorija apie tikrąją mūsų kilmę, iš ko ir kaip mes esame pa- 
darytos, ir kodėl privalome nuolatos lavinti savo instinktus, kad 


rastume kelią namo.! 


—-——-—————————Z— 


Ruonio kailis, sielos oda 


Al BUVO SENOVĖS LAIKAIS, kurie jau seniai praėjo, bet netru- 

kus ir vėl sugrįš. Diena iš dienos aplinkui plytėjo tik baltas 
sniegas, baltas dangus, o žmonės, šunys ir meškos atrodė tarsi 
mažyčiai taškeliai toje baltybėje. 

Gyvenimas šiuose kraštuose labai atšiaurus. Pučia žvarbūs 
vėjai, todėl žmonėms tenka gerai apsitūloti, kone ant akių užsi- 
maukšlinti gobtuvus ir kuo aukščiau užsitraukti kailinius aulinius 
batus. Žodis, vos ištartas, sustingsta ore, o ištisus sakinius kartais 
tenka atskelti nuo kalbėtojo lūpų ir nunešus atitirpinti prie ug- 
nies, kad suprastum, kas pasakyta. Žmonės čia gyvena įsisukę 
į žilus prosenelės Anuluk, senosios burtininkės, kuri yra pati 
Žemė, plaukus. Štai tokiame krašte kadaise buvo žmogus... Jis 
buvo toks vienišas, kad per daugelį metų ašaros jo skruostuose 
išgraužė gilius griovius. 

Jis bandė šypsotis ir džiaugtis. Eidavo į medžioklę. Sugavęs 
kokį žvėrį, miegodavo sau ramiai. Tik jam baisiai ilgu būdavo 
žmonių draugijos. Kartais, išplaukęs kajaku žvejoti į seklumas, 
jis pamatydavo kur netoliese ruonį ir prisimindavo senolių pa- 


sakojimus apie tai, kad ruoniai kadaise irgi buvę žmonės, o dabar 


iš tų laikų jiems telikę tik akys, kuriose dar tebespindi išmintis, 
meilė ir laukinė jų siela. Kartais, pagalvojus apie tai, nuo vienat- 
vės jam taip suspausdavo širdį, kad ašaros pačios pasrūdavo seniai 
išgraužtais skruostų grioviais. 

Sykį jis medžiojo iki pat vėlumos, bet tuščiai. Į dangų pakilo 
mėnulis ir sidabrine šviesa užliejo ledo lytis. Tada medžiotojas 
išvydo netoliese iš jūros kylančią didžiulę dėmėtą uolą, o žvitri jo 
akis pastebėjo ant to seno akmens kažką grakščiai judant. 

Iš lėto, giliai nardindamas irklus, jis priplaukė arčiau, ir tada 
įžiūrėjo didžiulės uolos viršūnėje būrelį šokančių moterų; jos 
visos buvo nuogos — tarsi ką tik išsprūdusios iš motinos įsčių. 
Ką gi, medžiotojas buvo labai vienišas, kiek pats prisiminė, nie- 
kuomet neturėjo draugų, taigi jis liko ten ir ėmė stebėti. Moterų 
kūnai atrodė tarytum nuausti iš mėnulio pieno, jų oda spindėjo 
sidabro taškeliais tarsi lašišos šonai pavasarį, o jų rankos ir kojos 
buvo ilgos ir grakščios. 

Tos moterys buvo tokios nuostabios, kad vyriškis sėdėjo savo 
kajake lyg apkerėtas, o vilnijančios bangos nešė jį vis artyn ir artyn 
prie uolos. Jis girdėjo tų nepaprastų moterų juoką... Regis, jos iš 
tikrųjų juokėsi, o gal tai tik bangos pliuškeno atsimušdamos į uolos 
kraštą? Apstulbęs medžiotojas jau nieko nebesuprato. Tik jautė, 
kaip pamažu atlėgsta vienatvė, gniaužusi jam krūtinę tarsi šlapias 
kailis, ir nė pats nesuvokdamas, ką daro, tarsi kieno liepiamas, jis 
priplaukė prie uolos, iššoko iš valties ir pastvėrė vieną iš ruonių 
kailių, kurie ten mėtėsi. Tada užsiglaudė už atsikišusio akmens 
atbrailos, o susuktą ruoneną susigrūdo sau į užantį. 

Netrukus viena iš moterų kažką sušuko tokiu nuostabiu balsu, 
kad gražesnio jis kaip gyvas nebuvo girdėjęs... Tas balsas buvo ne- 
lyginant banginio šauksmas apyaušriu... ar veikiau kaip jauniklių 
vilkiukų viauksėjimas pavasarį... ak, ne, jis buvo nepalyginamai 
gražesnis ir skambesnis, bet tai nesvarbu, nes... Pala, bet ką gi tos 
moterys tenai toliau darė? 

O jos paeiliui šmurkštelėdavo į ruonių kailius ir, džiaugsmin- 
gai šūkčiodamos bci ūksėdamos, viena po kitos nerdavo į jūrą. 


Galiausiai ant kranto beliko tik paskutinioji, pati aukščiausia. Ji 


visur ieškojo savosios ruonenos, bet niekaip negalėjo jos rasti. 
Dabar medžiotojas išdrąsėjo, nors nė pats nežinojo kodėl. Išlindęs 
iš savo užuoglaudos, jis tarė: 

— Moterie... būk... mano... žmona. Aš... toks... vienišas... 

— Ak, aš negaliu būti tavo žmona, — atsiliepė moteris, — juk aš 
iš tų, kurie gyvena temegvanek, po vandeniu. 

— Būk mano žmona, — neatlyžo medžiotojas. — O po septynių 
vasarų grąžinsiu tau ruonio kailį, ir tuomet galėsi išeiti ar pasi- 
likti — kaip tinkama. 

Jaunoji moteris ruonė pažvelgė jam į veidą tokiu ilgesingu 
žvilgsniu... Jos akys atrodė visiškai kaip žmogaus, nors ji ir pri- 
klausė ruonių giminei. Po valandėlės ji tarė: 

— Gerai, aš eisiu su tavim. O po septynių vasarų bus matyti. 

Po kiek laiko jiems gimė sūnus, kuriam davė vardą Urukas. 
Berniukas buvo nedidukas ir apvalutis. Žiemą motina pasakodavo 
Urukui apie padarus, gyvenančius jūroje, o tėvas savo ilgu peiliu 
raižydavo iš balto akmens lokius ir vilkus. Nešdama mažąjį Uruką 
miegoti, motina pro dūmų anga lubose rodydavo jam dangumi 
plaukiančius debesis, kurių pavicalai jai priminė ne varnus, lokius 
ar vilkus, bet jūrų vėplius, banginius, ruonius ar lašišas... Šiuos 
gyvūnus ji pažinojo ir apie juos pasakodavo sūnui. 

Bet laikui bėgant jos kūnas pamažu ėmė džiūti. Oda iš pradžių 
šerpetojo, paskui ėmė skilinėti. Akių vokai nusilupo, plaukai be- 
veik nuslinko. Ji pasidarė naluaą, mirtinai blyški. Jos kūnas susi- 
traukė, ankstesnio putnumo nebeliko nė ženklo. Ji apšlubo, nors 
bandė tai slėpti. Nepriklausomai nuo jos valios, jos akys kasdien 
vis labiau geso. Eidama ji apčiuopom grabinėdavo priešais save, 
nes beveik nieko nebematė. 

Ir štai vieną naktį mažąjį Uruką pažadino garsūs balsai, ir jis iš- 
sigandęs atsisėdo savo guolyje. Išgirdo tarsi lokio riaumojimą — tai 
tėvas barėsi ant motinos. Išgirdo ir balsą, panašų į sidabro kirčius 
per akmenį, — tai šaukė motina. 

— Jau septynios vasaros praėjo, kai tu paslėpei manąją ruo- 
neną, artinasi aštuntoji žiema! Atiduok man tai, kas yra mano 
kūnas! — priekaištavo vyrui moteris ruonė. 

— Jeigu atiduosiu, tu mane paliksi, — griaudėjo jos vyras. 


— Dar nežinau, ką toliau darysiu. Žinau tik tiek, kad privalau 
atgauti tai, kas man priklauso! 

— Nenaudėle! Tu nori, kad likčiau be žmonos, o mūsų ber- 
niukas augtų našlaitis! 

Sulig tais žodžiais jos vyras nubloškė šonan duris dengiantį 
odinį dangalą ir dingo tamsoje. 

Mažasis Urukas labai mylėjo savo mamą ir baisiai bijojo jos 
netekti. Todėl jis graudžiai apsiverkė iš baimės ir verkė tol, 
kol vėl užmigo. Pabudo nuo vėjo kauksmo. Tai buvo keistas 
kauksmas, tarsi kažkas būtų šaukęs jį vardu: „Uuuuruuukai, 
Uuuuruuukai!“ 

Berniukas greitai išsirito iš guolio. Jis taip skubėjo, kad išvirkš- 
čią apsivilko kailinę savo parką ir tik iki pusės blauzdų užsitraukė 
muklukus. Tada išlėkė laukan, į tūkstančiais žvaigždžių mirgančią 
naktį, kur vėjas tebeūkė jo vardą: 

— Uuuuruukai! 

Berniukas nudūmė prie aukšto skardžio, kylančio tiesiai iš 
jūros. O ten, tolumoje, vėjo šiaušiamuose vandenyse, plaukiojo 
didžiulis šeriuotas sidabrinis ruonis... Jo galva atrodė milžiniška, 
ūsai buvo nukarę ant krūtinės, o akys — ryškiai geltonos. 

— Uuuuruukai! 

Berniukas kone kūlvirstom nusirito nuo skardžio, o apačio- 
je, prie pat vandens, užkliuvo už akmens. Bet pasirodė, jog 
tai — visai ne akmuo, o kažkoks ryšulys, išslydęs iš plyšio uo- 
loje. Vėjo taršomi plaukai tarsi tūkstantis ledinių botagų plakė 
berniukui veidą. 

— Uuuuruukai!.. 

Berniukas greit pastvėrė ryšulį ir krestelėjo —šis išsivyniojo: tai 
buvo jo motinos ruonės kailis. Ak, jis užuodė pažįstamą motinos 
kvapą! Prispaudęs ruoneną prie savęs, jis įsikniaubė į ją ir iš visų 
jėgų traukė į save jos aromatą. Tuomet motinos dvasia padvelkė 
į jį lyg gaivus pavasarinio vėjo gūsis. 

— Ak! — aiktelėjo jis iš džiaugsmo ir iš skausmo, tada vėl 
prisispaudė veidu prie ruonės kailio, ir motinos dvasia dar sykį 
dvelktelėjo į jį. — Ak! — vėl sušuko jis, jausdamas plūstančią į save 
begalinę motinos meilę. 


O didysis sidabrinis ruonis tolumoje iš lėto paniro po van- 
deniu... 

Berniukas užsiropštė atgal ant skardžio ir kiek įkabindamas 
nukūrė namo, o ruonena plaikstėsi jam iš paskos. Taip jis įgriuvo 
vidun ir pataikė stačiai į motinos glėbį. Motina suspaudė sūnų ir 
jo atneštą ruonės kailį glėbyje ir valandėlę užmerkė akis, džiaug- 
damasi, kad jie abu sveiki. 

Tada ji greit užsitraukė ant savęs ruoneną. 

— Oi, mama, ne! — pravirko vaikas. 

Ji čiupo jį glėbin ir pasispaudusi po pažastim šlubčiodama nu- 
kuduliavo prie šniokščiančios jūros. 

— Ne, mama, ne! Nepalik manęs! — pro ašaras šaukė Urukas. 

Buvo aišku, kad motina norėtų likti su savo vaiku, kad visa 
širdim trokšta būti su juo, bet kažkas ją šaukė — kažkas, daug 
senesnis ir už ją, ir už jį, ir už patį laiką. 

— Ne, mama, ne, ne, ne! — iš visų jėgų klykė berniukas. 

Motina pažvelgė į jį begalinės meilės sklidinomis akimis. 
Suėmė delnais jo veidą ir papūtė jam į plaučius savo gaivų kva- 
pą — kartą, kitą, trečią. Paskui, it brangiausią nešulį tebelaikydama 
ji po pažastim, ji šoko į jūrą ir nėrė po vandeniu: leidosi vis gilyn, 
gilyn ir gilyn, į patį dugną. Moteris ruonė ir jos vaikas lengvai 
sau kvėpavo po vandeniu. 

Galingais, stipriais yriais ji nuplaukė į povandeninę skliautuotą 
olą, kur visokiausi jūros gyviai sau puotavo ir linksminosi, šoko 
ir šnekučiavosi, o tas didysis sidabrinis ruonis, kuris naktį plau- 
kiodamas jūroje šaukė vardu Uruką, dabar apkabino berniuką ir 
pavadino jį savo anūku. 

— Kaip tau ten sekėsi viršuje, dukrele? — paklausė didysis si- 
dabrinis ruonis. 

Moteris ruonė nusuko akis į šoną ir tarė: 

— Aš įskaudinau žmogų... vyrą, kuris viską atidavė dėl manęs. 
Bet aš negaliu pas jį grįžti, nes netekčiau laisvės. 

— O kaipgi berniukas? — toliau klausinėjo senasis ruonis. — Kaip 
mano anūkas? — net virpančiu iš pasididžiavimo balsu pridūrė jis. 

— Jis turi grįžti atgal, tėve. Jam negalima likti. Jam dar neatėjo 
laikas būti čia, su mumis. 


Tai tarusi, ji pravirko. O jai iš paskos pravirko ir senasis ruonis 
su berniuku. 

Prabėgo dar keletas dienų ir naktų, o tiksliau — lygiai septy- 
nios, per kurias moters ruonės plaukai ir akys atgavo ankstesnį 
žvilgesį. Jos oda vėl tapo tamsi ir glotni, kūnas — apvalus kaip 
anksčiau, regėjimas — aštrus, o judesiai — lengvi ir grakštūs. Bet 
dabar jau atėjo metas Urukui grįžti į sausumą. Tąnakt senasis 
ruonis senelis ir gražioji berniuko motina ruonė leidosi į kelią, 
laikydami tarp savęs vaiką. Jie visi plaukė atgal, kilo vis aukštyn, 
aukštyn ir aukštyn, kol išniro į paviršių ir priplaukė prie kranto. 
Tuomet mėnulio šviesoje jie švelniai pasodino Uruką pakrantėje 
ant akmens. 

— Aš visada būsiu su tavim, — pažadėjo jam motina. — Tau 
tereikės tik paliesti tai, ką liečiau aš, paimti kokį nors iš mano 
daiktų: lazdeles ugniai įkurti, mano ulu, peilį, ūdrų ir ruonių 
figūrėles, kurias išraižiau iš akmens, ir aš įkvėpsiu tau į plaučius 
gaivaus vėjo, kad galėtum dainuoti savo dainas. 

Senasis sidabrinis ruonis ir jo duktė atsisveikindami dar dau- 
gybę sykių išbučiavo berniuką. Paskui, vargais negalais nuo jo 
atsiplėšę, nuplaukė atgal, į jūrą; tada paskutinįsyk dar atsigręžė į 
jį ir panėrė po vandeniu. O Urukas liko ant kranto, nes jo metas 
dar nebuvo atėjęs. 

Bėgo metai, jis užaugo ir tapo garsiu būgnininku, dainininku 
ir istorijų pasakotoju, o žmonės kalbėjo, kad visa tai jis sugebąs 
todėl, jog vaikystėje didžiųjų ruonių dvasios buvo nunešusios jį į 
jūrą. Ir dabar dar pilkose ryto ūkanose jį kartais galima pamatyti 
nusiyrusį kajaku prie vienos jūroje stūksančios uolos — klūpantį 
ant jos krašto ir, regis, besikalbantį su viena tokia ruone, kuri 
dažnai atplaukia prie kranto. Nors daug medžiotojų mėgino ją 
nušauti, bet niekam dar nepavyko. Ją vadina Tangigcag — šviesiąja, 
stebuklingąja; dar sako, kad nors ji ir ruonių giminės, bet jos akys 
kaip žmogaus — jose spindinti išmintis, meilė ir laukinė dvasia. 


——————————————— 


Sielos pojūčio praradimas kaip iniciacija 


Ruonis — vienas iš pačių įstabiausių laukinės sielos simbolių. 
Lygiai kaip ir laukinė moterų prigimtis, ruoniai — tai nepaprasti 
padarai, per daugybę amžių neprilygstamai ištobulėję ir puikiai 
prisitaikę prie aplinkos. Visai kaip ir moteris ruonė mūsų pasako- 
jime, tikrieji ruoniai irgi išlipa į krantą tiktai poruotis ir atsivesti 
jauniklių. Motina ruonė apie du mėnesius beveik nesitraukia nuo 
savo mažylio, rūpinasi juo, lepina, saugo ir žindo savo pienu. Per 
tą laiką trisdešimties svarų mažylis maždaug keturgubai pasunkė- 
ja. Tuomet motina vėl išplaukia į jūrą, o jos jauniklis, dabar jau 
gerokai ūgtelėjęs ir sustiprėjęs, pradeda savarankišką gyvenimą. 

Daugelyje pasaulio tautų ir genčių, įskaitant ir nemažai toli- 
mosios Šiaurės bei Vakarų Afrikos gyventojų, gyvuoja tikėjimas, 
neva žmogus iš tikrųjų pradedąs gyvenimą tiktai tada, kai siela 
pagimdanti, išauginanti ir išmaitinanti dvasią, pripildydama ją 
jėgų ir stiprybės. Sakoma, kad paskui siela grįžtanti atgal, į savo 
tėvo namus, tuo tarpu dvasia pradedanti savarankiškai gyventi 
pasaulyje.2 

Ruonio, kaip simbolinio sielos įsikūnijimo, įvaizdį dar įdo- 
mesnį ir patrauklesnį daro tai, kad ruoniai iš tiesų nepaprastai 
romūs, supratingi ir draugiški — šie jų bruožai gerai pažįstami 
visiems, kam tenka susidurti su šiais gyvūnais. Ruoniai kažkuo 
labai primena šunis; jie iš prigimties meilūs ir prieraišūs. Iš jų 
sklinda kažkoks nenusakomas tyrumas. Bet iškilus pavojui, jie su- 
geba greitai reaguoti, sprukti arba atsikirsti. Tokia pat ir žmogaus 
siela. Ji visuomet netoliese. Ji puoselėja dvasią. Ir nepuola bėgti, 
vos pamačiusi ką nors nauja, neįprasta ar sudėtinga. 

Bet pasitaiko, ypač jei ruonė nepratusi prie žmonių ir tiesiog 
sau palaimingai drybso, nugrimzdusi į vieną iš tų nedrumsčiamos 
ramybės būsenų, į kurias ruoniai mėgsta protarpiais pasinerti, kad 
ji nė nenutuokia, ko tikėtis iš žmonių. Panašiai kaip moteris ruonė 
mūsų istorijoje ir kaip jaunos, nepatyrusios sielos merginos, ji 
nežino aplinkinių kėslų ir nė iš tolo neįtaria, kokios žalos šie gali 


pridaryti. Būtent tokiais atvejais jai ir pavagia kailį. 


Per daugelį metų, tyrinėdama „nelaisvės“ ir „prarasto lobio“ 
motyvus, bei per daugybę psichoanalizės seansų aš visiškai įsiti- 
kinau, kad kone kiekvienam žmogui, tiek vyrui, tiek ir moteriai, 
bent sykį individualizacijos procese pasitaiko išgyventi nors vieną 
gana reikšmingą praradimą. Kai kurie žmonės tvirtina praradę 
„didžiąją savo gyvenimo galimybę“. Kiti kalba apie pagrobtą meilę, 
išplėštą dvasią, susilpnėjusį savojo „aš“ suvokimą. Dar kiti apibū- 
dina šį praradimą kaip skausmingą atotrūkį nuo ko nors brangaus 
ir jiems gyvybiškai būtino: jų meninės kūrybos, meilės, svajonių, 
vilčių, tikėjimo gėriu, asmenybės raidos, garbės ir siekimų. 

Dažniausiai ši netektis žmogų užgriūva netikėtai, iš pasalų. 
Moteris ištinkančio praradimo priežastys paprastai tokios pat, 
kaip šioje istorijoje: jos apiplėšiamos dėl jų pačių naivumo, ne- 
sugebėjimo perprasti svetimųjų kėslų, nepatyrimo, nemokėjimo 
numatyti, kas laukia ateityje, aplinkos siunčiamų signalų ignora- 
vimo ar paprasčiausiai todėl, kad likimas mėgsta netikėtai pateikti 
mums pamokas. 

Šitaip apiplėšti žmonės nėra nei blogi, nei nedori. Jie nekvaili. 
Bet jiems stinga tam tikros reikšmingos patirties, savotiško dva- 
sinio budrumo. Labai klystume manydamos, kad tokioje būklėje 
gali atsidurti tiktai geltonsnapiai jaunikliai. Taip gali pasitaikyti 
kiekvienam, nepriklausomai nuo amžiaus, tautybės, išsimoksli- 
nimo ar netgi gerų ketinimų. Be to, akivaizdu, kad tokia padėtis 
apvogtajam praktiškai visuomet reiškia tam tikrą paslaptingą 
archetipinės iniciacijos? galimybę... O taip juk nutinka kone 
kiekvienam! 

Prarasto lobio atgavimas ir būdų, kaip vėl užpildyti susida- 
riusią tuštumą, paieškos stimuliuoja keturių gyvybinių psichikos 
struktūrų raidą. Kaktomuša susidūrus su šia dilema ir nusileidus 
prie Rio Abajo Rio, upės, tekančios po upe, smarkiai sustiprėja 
mūsų ryžtas sąmoningai siekti žalos atitaisymo. Laikui bėgant, tai 
padeda išsiaiškinti, kas mums svarbiausia. Mes įsisąjmoniname po- 
reikį turėti iš anksto parengtą planą, kaip siekti dvasinio ar kokio 
kitokio išsivadavimo, ir įgyvendinti savo naujai įgytas žinias. O 


galiausiai — ir svarbiausia! — tai ugdo mūsų viduriniąją prigimtį, 


tą laukinę ir išmintingą psichikos dalį, sugebančią, be kita ko, 
įžengti ir į sielos, ir į žmogiškojo gyvenimo sritis. 

Istorija apie pagrobtą ruonio kailį turi nepaprastai vertingą ar- 
chetipinį branduolį, nes čia pateikiami aiškūs ir tikslūs nurodymai, 
ką ir kaip turėtume daryti, norėdamos toliau tobulėti ir įvykdyti 
minėtas užduotis. Vienas iš svarbiausių ir potencialiai žalingiausių 
dalykų, nutinkančių moterims, — tai mėginimai pradėti įvairius 
psichologinių iniciacijų procesus vadovaujant asmenims, kurie 
patys nėra šių procesų užbaigę. Tuomet inicijuojamosioms stinga 
patyrusių vadovių, gerai išmanančių, ką daryti toliau. Kai iniciaci- 
jai vadovauja moterys, pačios iki galo tos iniciacijos neperėjusios, 
jos ir be blogos valios, net pačios to nesuvokdamos, praleidžia 
svarbias proceso vietas, kartais tuo smarkiai pakenkdamos ini- 
cijuojamajai, kadangi pernelyg fragmentiškai suvokia iniciaciją, 
todėl neišvengiamai vienaip ar kitaip ją iškraipo.“ 

Priešingas atvejis — tai netektį išgyvenusi moteris, mėginanti 
perprasti susidariusią padėtį ir ją įvaldyti, tačiau galutinai išklydusi 
iš kelio: ji net nežino, jog; esama tolesnių patyrimo ir mokymosi 
galimybių, kurias būtina išbandyti, norint užbaigti procesą, to- 
dėl vis iš naujo kartoja tą patį, pirmąjį, etapą — netektį. Kokios 
bebūtų tos aplinkybės, ši moteris yra galutinai susipainiojusi. Iš 
esmės jai labiausiai stinga gero patarimo. Todėl, užuot atskleidusi 
sveikos laukinės sielos poreikius ir galimybes, ji tampa nebaigto 
iniciacijų proceso auka. 

Kadangi jau taip ilgai ir tokia daugybė moterų yra iškritusios 
iš sutrūkinėjusios, fragmentiškos matrilinijinės iniciacijų sekos, 
kai vyresnės moterys tam tikrų dvasinių laukinio moteriškumo 
komponentų bei procedūrų pamoko jaunesnes, tai tikrai didžiulė 
laimė, kad dar galime mokytis iš giliosios pasakų archeologijos. 
Tai, ką galima išgauti iš jų gelmėse glūdinčių modelių, nuostabiai 
atkartoja įgimtas visuminių dvasinių moters procesų schemas. 
Šia prasme pasakos ir mitai yra tikrieji iniciatoriai — nelyginant 
išminčiai, mokantys tuos, kas eina jiems iš paskos. 

Taigi istorijos apie ruonio kailį dinamika labiausiai turėtų 


praversti toms moterims, kurioms nepavyko iki galo užbaigti 


iniciacijos arba kurios teįveikė jos tiktai pusę. Žinodamos visus 
žingsnius, kuriuos privalu nueiti, kad užbaigtume ciklinį grįžimą 
namo, galėsime išpainioti, deramai sustyguoti ir užbaigti net ir 
pačią fragmentiškiausią bei labiausiai iškreiptą iniciaciją. Taigi 


pažiūrėkime, ką mums siūlo ši pasaka. 


Odos praradimas 


Sąmonėjimo procesas, vaizduojamas kai kuriose „Mėlynbarzdžio“, 
„Runcuncuko“, „Velnio bobutės“, „Erškėtrožės“ ir kt. pasakų 
versijose, prasideda nuo kančios. Veikėja iš pradžių atrodo esanti 
naivi kvailutė, paskui tampa kieno nors apgaulės ar piktų užma- 
čių auka, o tada vėl sugeba atsitiesti ir pakilti, ir netgi sustiprėti 
bei pagilinti savo esmingiausiąją patirtį bei gyvenimo suvokimą. 
Lemtingos žabangos, kuriomis išbandoma sąmonė ir įgyjama 
žinių bei patirties, — amžinoji pasakų, kurių pagrindinė veikėja 
yra moteriškos lyties, tema. Tokiose pasakose glaustai pateikiami 
esminiai nurodymai mums visoms: ką daryti pakliuvus į žaban- 
gas ir atsidūrus nelaisvėje, kaip iš jų ištrūkti ir grįžti į normalų 
gyvenimą, išmokus pasar atravez del basgue como una loba, sėlinti 
mišku tartum vilkei, con un ojo agudo, su žvitria akimi. 

Pasakoje „Ruonio kailis, sielos oda“ aptinkame priešingą 
motyvą. Kartais tokios pasakos dar vadinamos „atvirkštinėmis“. 
Daugumoje stebuklinių pasakų kalbama apie tai, kaip užkerėtas 
žmogus paverčiamas gyvūnu. O čia — priešingai — laukinis gyvūnas 
įtraukiamas į žmonių gyvenimą. Užtat šioje istorijoje pateikiama 
vertingų įžvalgų apie moters dvasinę sandarą. Mergelė ruonė, pa- 
našiai kaip laukinė prigimtis moterų dvasioje, — tai paslaptingas 
laukinės gamtos darinys, tuo pat metu galintis gyventi tarp žmonių 
ir dargi tą žmogiškąjį gyvenimą nepaprastai praturtinti. 

Ruonio kailis šioje istorijoje — ne tiek kūno dalis, kiek emoci- 
nės būsenos ir gyvenimo kokybės įsikūnijimas, simbolizuojantis 
būties pilnatvę, dvasingumą ir artumą laukinei moters prigimčiai. 
Būdama „savame kailyje“ moteris jaučiasi puikiai: tvirtai, saugiai 


ir sklidina pasitikėjimo savim; jai nereikia nuolatos savęs sekti ir 


nuogąstauti dėl kiekvieno tinkamo ar netinkamo savo žingsnio, 
veiksmo ar žodžio. Ir nors protarpiais moteris kuriam laikui iš- 
slysta iš tos buvimo „savame kailyje“ būsenos, bet anksčiau joje 
praleistas laikas stiprina ir palaiko ją, kol nudirbs išoriniame pa- 
saulyje būtinus darbus. O reguliariai grįždama į šią laukinę būseną, 
moteris pasipildo savo dvasinius išteklius, reikalingus įvairiems 
sumanymams įgyvendinti, šeimai, bendravimui ir kūrybinei 
veiklai išoriniame pasaulyje. 

Kiekviena moteris, pernelyg; ilgai užsibuvusi toli nuo savo 
sielos namų, anksčiau ar vėliau pavargsta. Kitaip ir būti negali. 
Tuomet ji vėl bando susirasti savąją odą, norėdama atgaivinti savi- 
monę, savo sielos pojūtį, atkurti gilų ir neaprėpiamą it vandenynas 
žinojimą. Šis didysis periodiško išėjimo ir sugrįžimo ciklas atsi- 
kartoja instinktyviojoje moterų prigimtyje, jis įgimtas kiekvienai 
moteriai ir apima visą jos gyvenimą: vaikystę, paauglystę, jaunystę, 
meilės metą, motinystę, amato paslapčių išmanymą, išminties 
sergėtojos amžių, senatvę ir taip toliau. Šie etapai nebūtinai turi 
sekti vienas po kito: juk neretai brandaus amžiaus moterys būna 
tarsi naujagimės, pagyvenusios damos moka karštai mylėti, o 
mažos mergytės neblogai išmano senučių kerus. 

Mums vis iš naujo taikosi prarasti šį pilnatvės, buvimo „savame 
kailyje“ pojūtį. Taip nutinka dėl mano jau įvardytų priežasčių 
bei dėl ilgalaikės prievartos. Smarkiai rizikuoja ir tos, kurios 
pernelyg ilgai be atokvėpio triūsia. Sielos oda pradingsta, kai 
nebesuvokiame, ką mes iš tiesų darome, o ypač — kiek tai mums 
iš tikrųjų atsieina. 

Sielos odą prarandame ir tada, kai pernelyg atsiduodame ego 
vilionėms, ir kai tampame perdėtai reiklios perfekcionistės? arba 
kai be reikalo save kamuojame, kai leidžiamės apakinamos am- 
bicijų, kai jaučiamės viskuo nepatenkintos — savimi, savo šeima, 
bendruomene, kultūra, visu pasauliu, — ir nė žodžio nepasakome, 
nė piršto nepajudiname tam, kad ką nors pakeistume; arba kai 
apsimetame esančios neišsenkamas visa ko šaltinis kitiems ir nepa- 
kankamai stengiamės pačios sau pagelbėti. Visko neišvardinsi, nes 


juk būdų prarasti sielos odą — tiek pat, kiek moterų pasaulyje. 


Vienintelė galimybė išsaugoti šią tokią svarbią mums sielos 
odą — tai nė akimirką nesuabejoti nepaprasta jos vertė ir nepa- 
miršti, kam ji mums reikalinga. Bet kadangi niekas negali nuo- 
latos išsaugoti tokio skaidraus pirmapradžio sąmoningumo lygio, 
tai niekam nepavyksta ir kiaurą parą nė akimirkai neprarasti savo 
sielos odos. Tačiau galima pasistengti iki minimumo sumažinti 
vagystės galimybę. Tam tereikia išlavinti tą ojo agudo, žvitrią akį, 
nuolatos stebinčią, kas dedasi aplink, ir atitinkamai sergstinčią 
mūsų dvasinę teritoriją. Kaip ten bebūtų, o istorijoje apie ruo- 
nio kailį pasakojama apie tokį odos praradimą, kurį būtų galima 
pavadinti vagyste sunkinančiomis aplinkybėmis. Vis dėlto, pasi- 
telkus sąmoningą savistabą, laikui bėgant galima kiek apmažinti 
per tokią vagystę patirtus nuostolius: tereikia atidžiai stebėti savo 
ciklus ir nepraleisti pro ausis balso, šaukiančio mus viską metus 
grįžti namo. 

Kiekviena gyva būtybė žemėje anksčiau ar vėliau sugrįžta 
namo. Argi ne absurdas, kad mes taip stengiamės sukurti saugias 
laukinės gamtos saleles ibiams, pelikanams, garniams, vilkams, 
gervėms, elniams, pelėms, briedžiams ir lokiams, bet tik ne pa- 
tiems sau ir ne ten, kur mums tenka gyventi. Juk akivaizdu, 
kad gyvenamosios vietos praradimas — vienas iš pačių baisiausių 
dalykų bet kuriai laisvai būtybei. Mes aistringai piktinamės, kad 
įprastinės daugelio gyvūnų teritorijos atsidūrė miestų, fermų, 
greitkelių apsuptyje, kad jie kenčia nuo triukšmo, taršos ir kitokių 
blogybių, — tarsi mūsų pačių visa tai neliestų ir lygiai taip pat ne- 
žalotų. Juk puikiai žinome, jog kiekvienam gyvam padarui, kad 
išgyventų, reikia namų — ramios priebėgos, kur jis bent protarpiais 
galėtų prisiglausti ir kur jaustųsi laisvas ir saugus. 

Mes įpratę ramesnės gyvenamosios aplinkos praradimą kom- 
pensuoti atostogomis, per jas iš principo turėtume mėgautis 
malonumais ir daugiausia rūpintis savimi. Deja, per atostogas 
dažniausiai išeina priešingai... Darbo dieną patiriamą stresą galė- 
tume sumažinti, išbraukdamos iš darbotvarkės tas užduotis, kurios 
verčia mus persitempti taip, kad raumenys pavirsta geliančiais 
skauduliais. Visa tai gerai, bet sielos-dvasios-psichikos požiūriu 


atostogos — tai dar toli gražu ne tas pats, kas saugus prieglobstis. 
Trumpas atokvėpis ar pertraukėlė — tai dar ne grįžimas namo. O 
ramybė — nebūtinai vienatvė. 

Šitokį sielos praradimą galima sustabdyti, bet tam pirmiausia 
reikia budriai sergėti sielos odą. Pavyzdžiui, savo praktikoje su- 
sidurdama su daugeliu talentingų moterų, aš dažnai matau, kad 
sielos odą jos praranda, suartėdamos su partneriais, kurie patys ne 
itin jaukiai jaučiasi savame kailyje; o kartais tokie santykiai gali 
būti tiesiog pražūtingi. Kad juos nutrauktume, tenka sukaupti 
visą valią ir ryžtą, bet tai įmanoma, ypač jeigu — kaip šioje pasa- 
koje — mus pažadina balsas, šaukiantis namo, šaukiantis grįžti prie 
giliausių savo esybės šaknų, prie nesuskaldytos ir lengvai pasiekia- 
mos būtiniausios savo išminties. O iš ten jau moteris gali aiškiai 
pamatyti ir nuspręsti, ką ji norėtų turėti ir ką norėtų veikti. 

Odos vagystė sunkinančiomis aplinkybėmis gali būti įvykdyta 
ir kur kas subtiliau: grobiant moters išteklius bei laiką. Pasaulis 
išsiilgęs šilumos bei jaukumo, moterų klubų ir krūtų. Jis moja 
mums tūkstančiais rankų, šaukia mus milijonais balsų, pešioja ir 
tampo mus už skvernų, kad tik kaip nors atkreiptų mūsų dėmesį. 
Kartais ima atrodyti, kad kur tik bepasisuktum, visuomet atsiras 
kas nors, kam mūsų reikia, kas mūsų ilgisi ir trokšta. Kartais tie 
žmonės, daiktai ir reikalai būna visai žavūs ir viliojantys, kar- 
tais — pikti ir nekantrūs, bet pasitaiko ir tokių graudžiai bejėgių 
padarų, kad tiesiog prieš mūsų valią širdį suspaudžia gailestis, o 
iš krūtų pasrūva pienas. Tačiau jeigu tai nėra gyvybės ar mirties 
klausimas, būtinai stabtelėkite, žūtbūt raskite laiko „užsisegti 
neperšlampamai liemenėlei“.? Liaukitės plūdusi pieno upėmis. 
Pasistenkite verčiau grįžti namo. 

Taigi jau aišku, kad odą galima prarasti dėl pražūtingos, ne- 
lemtos ir netikros meilės; bet ir dėl pačios giliausios bei širdin- 
giausios —lygiai taip pat. Juk sielos odos praradimą iš esmės lemia 
ne tai, ar mylimas žmogus arba mėgstamas daiktas mums tinka, 
o tai, kiek mums šie santykiai atsieina. Svarbu, kiek laiko, ener- 
gijos, rūpinimosi, dėmesio, globos, pasakinėjimo, nurodinėjimo, 


mokymo ir patarinėjimo visa tai iš mūsų reikalauja. Juk tokie 


dvasiniai veiksmai kaskart yra tarsi grynųjų pinigų paėmimas iš 
mūsų dvasinių santaupų sąskaitos. Esmė — ne pats energijos san- 
taupų eikvojimas, nes tai — svarbi gyvenimiškosios buhalterijos 
dalis. Tačiau reikia stengtis nepereikvoti sąskaitos, antraip netek- 
sime odos, ir būtent tada ims blykšti ir bukti patys skvarbiausi 
mūsų instinktai. Moteris, išeikvojusi visus savo energijos, žinių, 
supratimo, idėjų ir dvasinio pakilimo rezervus, pasijunta dvasine 
prasme mirštanti. 

Pasakoje jaunoji mergina ruonė praranda savo kailį būtent 
tada, kai tarsi apžavėta ir apsvaigusi mėgaujasi laisve. Ji šoka ir 
šoka, nėmaž nekreipdama dėmesio į tai, kas darosi aplink. Visos 
mes lygiai taip pat svaigstame gyvenimu, teisėtai atsiduodamos 
laukinei savo prigimčiai. Šitoks džiūgavimas —tai irgi ženklas, kad 
Laukinė Moteris yra netoliese. Visos mes į šį pasaulį įžengiame 
šokdamos. Ir nuosava mūsų oda iš pradžių visada būna sveikut 
sveikutėlė. 

Tačiau bent ligi tol, kol tapsime sąmoningesnės, visos mes 
pereiname ir šį individuacijos tarpsnį. Visos mes plaukiame prie 
uolos, šokame ir viską aplinkui pamirštame. Ir būtent tada pasi- 
reiškia pati klastingiausia mūsų psichikos dalis. Todėl vieną aki- 
mirką pakeliui mes staiga apsidairome ir nustebusios pasigendame 
to, kas mums teisėtai priklausė ir kieno dalis buvome mes. Mūsų 
sielos pojūtis staiga paslaptingai išnyko; negana to — kažkas jį tyčia 
nuo mūsų paslėpė! Dabar jau mes blaškomės aplinkui tarsi ap- 
kvaitusios. Neverta nieko spręsti, kai esi apkvaitusi; deja, būtent 
taip mes ir pasielgiame. 

Juk žinome, kad nevykusiai nuspręsti galima įvairiai. Antai 
viena išteka per anksti, kita pernelyg jauna būdama pastoja, trečia 
susideda su niekam tikusiu partneriu. Dar kita meta savo kūrybą, 
nes nori „turėti daugiau“. Vienos pasiduoda iliuzijoms, kitos patiki 
pažadais, trečias suklaidina būtinybė „būti gerutėms“ ir dvasin- 
gumo stoka, o ketvirtas klystkeliais nuveda amžinas skrajojimas 
padebesiais ir tvirtos žemės po kojomis nejautimas. O jei moteris 
beturi vos pusę sielos odos, tuo tarpu kita pusė kažkur pradingusi, 


tai dėl to dažniausiai būna kalti ne tiek jos nevykę sprendimai, 


kiek pernelyg ilgas buvimas toli nuo savo sielos namų, dėl kurio 
moteris išsenka, išdžiūva ir tampa niekam nebenaudinga, o už- 
vis mažiausiai — sau pačiai. Taigi yra šimtai būdų, kaip prarasti 
sielos odą. 

Pasigilinusios į žvėrių kailio simboliką, pamatysime, kad visų 
gyvūnų, taip pat ir žmogaus, vadinamoji piloerekcija — kuomet 
plaukai pasišiaušia — yra atsakas tiek į regimus vaizdus, tiek ir į 
jutimus. Pasišiaušdami kailio plaukai ar šeriai sukelia jų savininkui 
„šiurpo“ pojūtį, tuo pat metu sužadindami budrumą, įtarumą bei 
kitas gynybines savybes. Inuitai sako, kad tiek kailis, tiek plunks- 
nos geba regėti tai, kas vyksta labai toli, ir būtent todėl jų angakok, 
šamanas, dėvi daugybę kailių bei plunksnų, — kad turėtų šimtą 
akių ir galėtų geriau įžvelgti paslaptis. Ruonio kailis, kaip sielos 
simbolis, ne tik palaiko šilumą, bet per savo gebėjimą nujausti ir 
regėti dar ir parūpina tam tikrą išankstinio perspėjimo sistemą. 

Medžiotojų visuomenėse žvėrių kailiai bei odos yra lygiaver- 
čiai maistui dalykai, nes jie ne mažiau svarbūs žmogui išgyventi. 
Iš odos siuvami batai, kailiu pamušami drabužiai; būdama ne- 
peršlampama, oda naudojama apsaugoti veidui ir rankoms, kad 
neapledėtų. Žvėrių kailis šildo ir saugo mažus kūdikius, jautrias 
bei pažeidžiamas žmonių kūno vietas: pilvą, nugarą, kojas, rankas, 
galvą. Netekti kailio — vadinasi, likti be apsaugos, be šilumos, be 
išankstinio perspėjimo sistemos, be instinktyviosios regos. Dvasine 
prasme be odos likusi moteris paprastai imasi to, ką mano esant 
reikalinga, o ne to, ko pati iš tiesų nori. Ji klusniai pėdina pa- 
skui tą, kas jai atrodo esąs stipriausias, nesvarbu, į gera ar į bloga 
jai pačiai tas išvirs. Paskui daug blaškomasi ir mažai gilinamasi. 
Moteris juokauja, užuot kandžiai atkirtusi, bando nuleisti viską 
juokais, atidėti vėlesniam laikui. Ji delsia, nesiryždama žengti 
tolesnio žingsnio, nusileisti į gelmes, kur turėtų atsidurti ir išbūti 
ten tiek ilgai, kol kas nors nutiks. 

Taigi matome, kad pasaulyje, kur ypač vertinamos užguitos 
moterys, kurios nesustodamos eina pirmyn it automatai, sielos 
odą pagrobti itin lengva: paprastai pirma tokia vagystė įvyksta 
kur nors tarp septynerių ir aštuoniolikos metų amžiaus. Ligi tol 
dauguma jaunų merginų jau būna pradėjusios šokti jūroje ant 


uolos. Tuo metu daugelis jų jau tiesia ranką prie savo odos, bet 
neranda jos ten, kur buvo pasidėjusios. Ir nors šis įvykis, regis, 
pirmiausia turėtų padėti formuotis viduriniajai psichikos daliai, 
atsakingai už gebėjimą sykiu gyventi ir dvasiniame, ir išoriniame 
pasaulyje, bet pernelyg dažnai nieko panašaus nesulaukiamėe, ly- 
giai kaip neįvyksta ir kiti iniciacijų proceso pokyčiai, o moteris 
išmetama į gyvenimą be odos. 

Nors ir bandytume apsisaugoti nuo pakartotinių vagysčių, kone 
užsisiūdamos savo sielos odoje, labai nedaugeliui moterų pavyksta 
sulaukti pilnametystės, išsaugojus daugiau nei kelis kuokštus iš 
kadaise buvusio sveiko savo kailio. Šokdamos odą mes pasidedame 
į šalį. Mokomės pažinti pasaulį, tačiau tuo pat metu netenkame 
apdangalo. O tada pajuntame, kad likusios be odos pamažu imame 
džiūti ir nykti. Bet kadangi daugumai moterų nuo mažumės die“ 
giama, neva jos privalančios viską stojiškai ištverti, kaip anksčiau 
darė jų motinos, tai niekas nė nepastebi, kaip jos iš lėto merdėja, 
kol vieną gražią dieną... 

Jaunystėje, kai mūsų dvasinis gyvenimas pradeda kirstis su 
visuomenės bei išorinio pasaulio keliamais reikalavimais ir lūkes- 
čiais, išties skaudžiai pasijuntame esančios išmestos į seklumą toli 
nuo namų. Bet ir suaugusios sėkmingai dar labiau nuo tų namų 
tolstame, dabar jau pačios rinkdamosi, kam, ką, kur ir kaip ilgai 
aukosime. Ir jeigu vaikystėje mums niekas neįskiepijo būtinybės 
grįžti į savo sielos namus, tai mes taip ir klaidžiojame po gyveni- 
mą, iki begalybės kartodamos „vagystės ir pasimetimo“schemą. 
Vis dėlto, net jei ir pačios nevykusiais savo sprendimais galutinai 
išsimušėme iš vėžių ir nuklydome toliau, nei iš pradžių manėme, 
neverta prarasti vilties, nes siela pati sugeba rasti kelią namo. Todėl 
visos galime grįžti. 


Vienišas vyras 


Yra pasaka, kurios pamatinis siužetas panašus į šios: tiktai ten 
žemės moteris suvilioja vyrą banginį ir, pavogusi jo peleką, pri- 
verčia su ja santykiauti. Dar kituose šios istorijos variantuose gimęs 
vaikas yra mergaitė, o kartais — berniukas žuvis. Vietoj iš jūros 


šaukiančio senelio ruonio kartais irgi vaizduojama garbaus amžiaus 
patelė. Kadangi veikėjų lytis įvairiuose variantuose tolydžio kinta, 
matyt, šiose istorijose ji nėra itin svarbi. Kur kas reikšmingesnis 
dalykas — draudimas ir jo sulaužymas. 

Turėdami tai omeny, galime teigti, jog vienišas vyras, gro- 
biantis ruonio kailį, atlieka ego vaidmenį moters psichikoje. O 
ego savijauta dažnai priklauso nuo to, ar tiksliai mes nustatome 
išorinio pasaulio ribas, ar aiškiai suvokiame savo tapatybę, ar gerai 
skiriame praeitį, dabartį ir ateitį, ar mūsų pojūčiai bei suvokimas 
pakankamai gerai atitinka visuotinai priimtą tikrovės paveikslą. 
Žmogaus psichikoje ego nuo amžių grumiasi su siela dėl gyvybi- 
nių jėgų kontrolės. Vaikystėje ir jaunystėje didžiulis ego apetitas 
paprastai lemia jo pirmavimą: jis visuomet turi paruošęs kokį nors 
gardžiai kvepiantį skanėstą. Šiame gyvenimo tarpsnyje žmogaus 
ego nepaprastai stiprus. Jis sugeba nugrūsti sielą į patvorius arba 
patiki jai virėjos vaidmenį. 

Tačiau ateina toks metas (vieniems — sulaukus dvidešimties, 
kitiems — trisdešimties, o dažniausiai — keturiasdešimties metų, 
nors pasitaiko moterų, kurios tam būna pasirengusios tiktai per- 
kopusios per penktą, šeštą, arba net septintą ar aštuntą dešimtį), 
kai mūsų siela pagaliau išsiveržia į vadovaujančias pozicijas. 
Blizgučių ir niekučių vietą mūsų interesų sferoje užima sielos 
reikalai. Ir nors atėjusi į valdžią siela tikrai nesumala ego į miltus, 
bet jis tarsi perkeliamas į „žemesnes pareigas“: jo paskirtis mūsų 
dvasioje nuo šiol jau visiškai kita, ir iš esmės jis privalo tenkinti 
sielos poreikius. 

Nuo pat gimimo mumyse glūdi potraukis prie laukinių dalykų 
ir miglotas sielos vadovavimo troškimas, nes ego galimybės iš 
tiesų yra gana ribotos. Įsivaizduokime, kad ego visą gyvenimą yra 
tartum pririštas ant trumpo, nė akimirką neatsegamo pavadėlio: 
tiek jis ir teįstengia kyštelėti nosį į gyvenimo ir dvasios paslaptis, 
kiek siekia jo pavadėlis. Paprastai jam iškart pasidaro baisu. Be 
to, jis turi bjaurų įprotį viską, kas mistiška bei paslaptinga, kaip- 
mat apšaukti „niekais“ Jam nuolatos reikia apčiuopiamų faktų. 
O emocinės, mistinės prigimties įrodymai jam dažniausiai atrodo 
nepriimtini. Būtent todėl ego jaučiasi vienišas. Jo samprotavimai 


bei koncepcijos tokie riboti, kad jis neįstengia deramai įsijungti 
į paslaptingesnius sielos ir psichikos procesus. Vis dėlto šį vieni- 
šą žmogų kamuoja sielos ilgesys, ir jis miglotai junta dvasinius, 
laukinius dalykus, esančius kažkur netoliese. 

Kai kam žodžiai siela (angl. soul) ir dvasia (angl. spirit) atrodo 
esą sinonimai. Tačiau pasakose siela visuomet yra dvasios gim- 
dytoja ir pirmtakė. Paslaptingame hermeneutikos moksle dvasia 
gimsta iš sielos. Dvasia paveldi materiją arba į ją įsikūnija, kad 
galėtų sužinoti išorinio pasaulio naujienas ir perduoti jas sielai. 
Jei niekas netrukdo, tai sielos ir dvasios tarpusavio santykiai yra 
tobulos simetrijos pavyzdys; kiekviena iš jų savo ruožtu praturtina 
antrąją. Drauge siela su dvasia sudaro savotišką simbiozinę siste- 
mą — panašiai kaip tvenkinyje, kur dugno gyventojai yra maistas 
gyvenantiems viršuje ir atvirkščiai. 

Jungo psichologijoje ego neretai traktuojamas kaip maža są- 
monės salelė, plūduriuojanti milžiniškame pasąmonės vandenyne. 
Tačiau folklore žmogaus ego paprastai vaizduojamas kaip godus ir 
rajus padaras, kurį dažniausiai įkūnija koks nors ne itin protingas 
žmogus ar gyvūnas, supamas paslaptingų jėgų ir reiškinių, kurių 
prigimties jis visiškai nesuvokia, bet visaip mėgina juos užval- 
dyti. Kartais jam tai pavyksta — dažniausiai kokiu nors brutaliu ir 
destruktyviu būdu, bet vėliau, pagrindiniam veikėjui ar veikėjai 
darant pažangą, ego dažniausiai nuverčiamas nuo sosto. 

Žmogaus gyvenimo pradžioje ego kartais dar domisi sielos 
pasauliu, bet dažniau jam tiesiog rūpi patenkinti savo poreikius. 
Iš pradžių ego randasi mumyse kaip potencialas, o jį formuoja, 
brandina ir idėjų, vertybių bei pareigų pripildo aplinkinis, mus 
supantis pasaulis: tėvai, mokytojai, visuomenė. Aišku, taip ir turi 
būti, kadangi ego tampa mūsų palydovu, mūsų šarvais ir mūsų 
žvalgu, siunčiamu į išorės pasaulį. Tačiau jeigu laukinė prigimtis 
suvaržoma ir nepajėgia skleistis aukštyn, į išorę, persmelkdama 
mūsų ego, suteikdama jam spalvų, syvų ir instinktyvaus pagavu- 
mo, tuomet, nors visuomenė ir pripažintų tai, kas šiam ego buvo 
įdiegta, siela negali, nenori ir nesutinka su šitokiu neišbaigtu jos 
triūso rezultatu. 


Vienišius medžiotojas pasakoje mėgina kaip nors dalyvauti 
sielos gyvenime. Tačiau, lygiai kaip ir ego, jis tam gyvenimui 
ne itin tinkamas, todėl ir stengiasi, užuot susidraugavęs su siela, 
veikiau ja pasinaudoti. Kuriems galams ego prireikė vogti tą ruo- 
nio odą? Kaip ir visi vieniši bei alkani padarai, jis mėgsta šviesą. 
Pamatęs šviesą, jis įžvelgia galimybę prisiartinti prie sielos, todėl 
prisėlinęs čiumpa vieną iš svarbiausių sielos dangalų. Ego kitaip 
ir negali elgtis. Jis toks, koks yra, ir šviesa jį nenugalimai traukia. 
Nors ir negalėdamas gyventi po vandeniu, jis vis dėlto trokšta 
suartėti su siela ir ilgisi jos. Palyginti su siela, ego atrodo šiurkš- 
tus ir netašytas. Jo elgesio taip pat nepavadinsi žaviu ar subtiliu. 
Tačiau jis turi šiokį tokį, tegu miglotai suvokiamą, nuostabios ir 
skaidrios šviesos troškimą. Kuriam laikui ir kokiu nors būdu tai 
jį nuramina. 

Taigi, genamas sielos ilgesio, mūsų ego-„aš“ pagrobia kailį. 
„Pasilik su manim, — šnabžda ego. — Padarysiu tave laimingą: 
išvaduosiu nuo tavojo sielos-„aš“ ir nuo tavo ciklų, verčiančių 
tave nuolatos grįžti į savo sielos namus. Padarysiu tave labai labai 
laimingą... Būk gera, maldauju, pasilik!“ Tokiu būdu siela pri- 
verčiama suartėti su ego; pačioje moters asmenybės raidos pra- 
džioje tai visai natūralu. Šitokia sielos tarnystė ir nuolankumas 
ego turi labai aiškią paskirtį kasdieniame gyvenime: jos dėka mes 
mokomės pažinti aplinkiniame pasaulyje verdančius procesus, su- 
žinome, kaip, ką ir iš kur galima gauti, kaip reikia dirbti, mokomės 
atskirti gerus dalykus nuo niekam tikusių ir pajusti, kada reikia 
bėgti, o kada — palūkėti, mokomės sugyventi su kitais žmonėmis, 
susipažįstame su visuomenės mechanizmais bei machinacijomis, 
mokomės išsaugoti darbą, apsaugoti vaiką, puoselėti savo kūną, 
plėtoti verslą ir dar daugybės įvairiausių dalykų, būtinų sėkmin- 
gam įsitvirtinimui išoriniame pasaulyje. 

„Pirminė tokio svarbaus darinio, kaip akivaizdžiai nelygiavertė 
mergelės ruonės ir vienišojo vyriškio santuoka, atsiradimo moters 
psichikoje paskirtis — šudaryti laikiną sąjungą, iš kurios gimęs 
dvasinis vaikas galėtų gyventi tiek kasdieniame, tiek laukiniame 
pasaulyje ir būti jų tarpininku. O kai šis simbolinis kūdikis gimsta, 


užauga ir pereina iniciaciją, jis iš naujo grįžta į išorinį pasaulį, taip 
atkurdamas nepažeistą santykį su siela. Ir nors vienišasis vyriškis 
ego nepajėgia amžinai dominuoti (vieną dieną jam tenka visam 
likusiam moters gyvenimui nusileisti sielos reikalavimams), tačiau, 
vien pagyvenęs su moterim ruone/siela, jis pasijunta palytėtas 
jos didybės, taigi tuo pat metu ir patenkintas, ir praturtintas, ir 


apramintas. 


Dvasinis vaikas 


Taigi matome, kaip iš tokios dviejų priešybių — ego ir sielos —są- 
jungos gimsta neįkainojama vertybė — dvasinis vaikas. Be to, netgi 
tuo atveju, kai ego įžūliai braunasi į kur kas subtilesnes psichikos 
ir sielos sritis, abi pusės vis vien praturtina ir apvaisina viena kitą. 
Paradoksalu, tačiau, pagrobdamas iš sielos apsauginį jos danga- 
14 ir atimdamas galimybę kada panorėjus nerti ir pasislėpti po 
vandeniu, ego suvaidina reikšmingą vaidmenį sukuriant vaiką, 
kuris paveldės dvigubą palikimą — išorinio pasaulio ir sielos, todėl 
galės būti tarpininku tarp šių dviejų pasaulių ir nešioti žinias bei 
dovanas iš vieno kitam. 

Kai kuriose pačiose nuostabiausiose legendose, kaip antai gėlų 
„Gražuolė ir pabaisa“, meksikiečių „Bruja Milagra“ bei japonų 
„Tsukina Waguma: lokys“, kelio atgal į savo natūralų ir teisėtą 
dvasinį būvį ieškojimas prasideda nuo to, kad veikėjas pamaitina 
arba išslaugo vienišą ir/arba sužeistą moterį, vyrą ar žvėrį. Tai, kad 
šitoks vaikas, pajėgus lygiai sėkmingai keliauti ir gerai jaustis abie- 
juose tokiuose skirtinguose pasauliuose, gimsta moteriai, likusiai 
be odos ir dar „ištekėjusiai“ už kažkokio itin vienišo ir gerokai už 
save žemesnio padaro savo viduje arba išoriniame pasaulyje, yra 
vienas iš amžinųjų psichikos stebuklų. Kai esame tokios būklės, 
mumyse nutinka kažkas, kas sužadina tam tikrą jausmą, mažytį 
naujos gyvybės daigelį, silpnutę liepsnelę, įsiplieskiančią sudėtin- 
gomis, nepalankiomis ar net stačiai nežmoniškomis sąlygomis. 

Šis dvasinis vaikas yra la nifia milagrosa, stebuklingas kūdi- 
kis, gebantis išgirsti šauksmą — tą tolimą balsą, sakantį, kad jau 


metas grįžti atgal, grįžti į save. Šis vaikas — viduriniosios mūsų 
prigimties dalis, mokanti patraukti mūsų dėmesį ir priverčianti 
mus suklusti, kadangi išgirsta šauksmą, vos tik tasai jį pasiekia. 
Būtent šis vaikiukas, pabundantis vidury nakties, šokantis iš lovos, 
bėgantis iš namų ir lekiantis laukan, į vėjuotą naktį, prie galingai 
šniokščiančios jūros, galiausiai priverčia mus tarti: „Dievas mato, 
aš eisiu toliau“, — arba: „Aš tikrai ištversiu!“ — arba: „Niekas ma- 
nęs neprivers išsukti iš šio kelio“, — arba: „Aš rasiu būdą žengti 
toliau“: 

Juk būtent vaikas parneša motinai ruonio kailį — grąžina jai 
sielos odą. Būtent vaiko dėka ji pagaliau gali grįžti namo. Šis vai- 
kas —tai toji dvasinė jėga, verčianti mus tęsti pradėtą svarbų darbą, 
priešintis skriaudėjams, keisti savo gyvenimą, gerinti visuomenę, 
padėti atkurti pasaulyje pusiausvyrą... Ir visa tai vien todėl, kad 
grįžtame namo. Kad pajėgtume visa tai nuveikti, tenka sudaryti 
nelengvą santuoką tarp sielos ir ego, iš kurios turi gimti dvasinis 
vaikas. Svarbiausia — išmokti grįžti ir sugrąžinti, kas prarasta. 

Kurbebūtų moteris ir kas jai bebūtų nutikę, kur nors netoliese 
visuomet būna dvasinis vaikas, senasis ruonis, kuris iškildamas iš 
bangų šaukia savo dukterį grįžti namo, ir atvira bekraštė jūra. Jie 
visuomet greta, netgi ten ir tada, kai, regis, mažiausiai galėtume 
tikėtis jų buvimo. 

Nuo pat 1971 metų aš daugelyje Amerikos kalėjimų bei pa- 
taisos įstaigų mokiau rašymo kaip stebėjimo praktikos. Sykį su 
grupe gydytojų ir artisčių' teko lankytis federaliniame moterų 
kalėjime, kur turėjome surengti pasirodymą bei užsiėmimus 
maždaug šimtui moterų, aktyviai įsitraukusių į tenykštę dvasinio 
tobulėjimo programą. Kaip visuomet, tarp jų išvydau vos keletą 
„Užkietėjusių“ moterų. Užtat buvo dešimtys moterų, besančių 
įvairiose moters ruonės raidos stadijose. Daugybė iš jų tiesiogine ir 
perkeltine prasme įkliuvo per savo begalinį naivumą ir nevykusius 
sprendimus. Nors ir dėl kokių priežasčių šios moterys ten atsi- 
dūrė, buvo akivaizdu, kad nepaisydamos sunkių kalėjimo sąlygų 
ir visokiausių suvaržymų, kiekviena iš jų savaip mėgino sukurti ir 
pagimdyti dvasinį kūdikį: kantriai ir su meile lipdė jį ir formavo 


iš savo pačios kūno bei kaulų. Be to, kiekviena iš šių moterų dar 
ir ieškojo savojo ruonės kailio; kiekviena mėgino prisiminti kelią 
atgal į savo sielos namus. 

Viena iš mūsų trupės artisčių, jauna juodaodė smuikininkė, 
vardu India Cook, pradėjo griežti šioms moterims. Koncertas vyko 
po atviru dangum, kalėjimo kieme; buvo labai šalta, o žvarbus 
vėjas gūdžiai stūgavo anapus atviros scenos. Atlikėja energingai 
perbraukė stryku per savo elektrinio smuiko stygas ir užgrojo 
minorinę širdį draskančią melodiją. Atrodė, jos smuikas raudojo 
ir dejavo it gyvas. Stambi lakotų genties indėnė niūktelėjo man į 
pašonę ir kimiai sugergždė: „Šitas garsas... tas jos smuikas lyg ir 
kažką atrakino mano viduje. O jau maniau, kad ten viskas seniai 
užrakinta ir užkalta visiems laikams!“ Platus jos veidas atrodė 
sykiu nustebęs ir nušvitęs. Mano širdis akimirką liovėsi plakusi iš 
susijaudinimo ir džiaugsmo, supratus, kad kas bebūtų šiai moteriai 
nutikę, — o jai gyvenime nutiko tikrai nemažai! — ji tebegirdi tą 
balsą iš jūros, šaukiantį grįžti namo. 

Pasakoje apie ruonio kailį moteris ruonė seka savo vaikui 
istorijas apie visokiausius padarus, gyvenančius jūroje. Šie pa- 
sakojimai — tai savotiški nurodymai ir pamokymai vaikui, gimu- 
siam iš jos sąjungos su ego. Ji ugdo ir lavina vaiką, mokydama 
jį tiek žemiškojo, tiek „anapusinio“ gyvenimo paslapčių. Tokiu 
būdu siela rengia šį laukinį dvasinį kūdikį svarbiems darbams, 


laukiantiems jo ateityje. 


Džiūvanti ir nykstanti moteris 


Daugumą moteriškų depresijų, nuobodulio priepuolių ir net 
klejonių sukelia drastiški sielos gyvenimo suvaržymai, kuomet 
draudžiamos ar ribojamos naujovės, impulsai bei kūrybinė veikla. 
Kūrybinės jėgos suteikia moterims galingą impulsą veikti. Ne- 
galima nepastebėti ir to, kad iki pat šių dienų moterų talentai 
ir gabumai neretai vagiami, pasitelkiant visuomenės taikomus 
apribojimus, jų sumanymams pakerpami sparnai, o jos pačios 
baudžiamos už tai, kad leidžia pasireikšti savo natūraliems lauki- 
niams instinktams. 


Iš tokios padėties galime rasti išeitį, jeigu aptinkame kokią 
nors požeminę upę ar bent mažytį upokšnį, tekantį iš tam tikrų 
dvasinių sferų ir maitinantį mūsų gyvenimą. Bet jeigu „toli nuo 
namų“ esanti moteris atiduos visas savo galias, tai ji iš pradžių 
pavirs rūku, paskui lengva miglele, o galiausiai jos ankstesnysis 
laukinis „aš“ išsisklaidys ir išnyks lyg dūmas. 

Šitaip pagrobus ir paslėpus natūralią moters odą, jos savininkė 
pamažu ima džiūti ir nykti. Visa tai man primena dar vieną pa- 
saką, kurią mūsų giminėje mokėjo ir kartkartėmis pasekdavo seni 
kaimo siuvėjai. Velionis mano dėdulė Vilmosas sykį pasekė ją, 
norėdamas pamokyti ir sutramdyti kažką iš plačios mūsų šeimos 
suaugusiųjų, kuris be reikalo pernelyg griežtai elgėsi su vaiku. 
Dėdulė Vilmosas turėjo geležinę kantrybę ir nestokojo švelnumo 
nei žmonėms, nei gyvuliams. Iš prigimties jis buvo puikus pasa- 
kotojas, ištikimas mesemondok tradicijai, negana to, dar ir įstabiai 


mokėjo savo pasakomis gydyti kitus. 
—————————————— 


IENAS ŽMOGELIS ATĖJO PAS SZABO, siuvėją, pasimatuoti kos- 
k Žiūrėdamas į veidrodį, jis pastebėjo, kad liemenės 
skvernai nevienodi — vienas ilgesnis, kitas trumpesnis. 

— A, — numojo siuvėjas, — nekvaršinkit sau galvos dėl niekų! 
Tiesiog suimkit kaire ranka trumpesnįjį skverną ir patempkit 
žemyn, tai niekas nė nepastebės. 

Žmogus pabandė taip ir padaryti. Bet netrukus pastebėjo, kad 
vienas švarko atlapas, užuot lygiai prigludęs, riečiasi į viršų. 

— A, šitas? — nėmaž nesumišo siuvėjas. — Smulkmena! Jums 
reikia tik vos vos pasukti galvą į šoną ir prispausti jį smakru. 

Pirkėjas pakluso, bet palenkęs galvą iškart pamatė, kad kelnės 
siaurokos, be to, pajuto, kad jos mažumėlę veržia. 

— Ai, nesirūpinkit dėl to, — siuvėjas nesileido išmušamas iš 
vėžių. — Tiesiog dešine ranka truputėlį truktelėkit kelnes žemyn, 


ir bus tvarka. 


Pirkėjas linktelėjo ir nusipirko kostiumą. 

Rytojaus dieną, apsivilkęs naująjį kostiumą, jis išdrožė pasi- 
vaikščioti, viską kaip buvo pamokytas prilaikydamas rankomis ir 
smakru. Pamatę jį šitaip kuduliuojantį per parką — smakru pri- 
spaudusį švarko atlapą, viena ranka timpčiojantį liemenės skverną, 
o kita suėmusį iš priešakio kelnes, — du senukai pamiršo savo 
šaškes ir nustebę įsispoksojo į jį. 

— O varge! Mistenai, — šūktelėjo vienas iš jų, — tu tik pažiūrėk 
į tą nelaimingą luošį! 

Antras senukas valandėlę pamąstė, paskui sumurmėjo: 

— Kas be ko, Igenai, luošam, žinoma, ne pyragai... Bet man 


tiktai rūpi, iš kur jis gavo tokį gražų kostiumą? 
——————— 


Antrojo senuko reakcija atspindi tipišką visuomenės požiūrį į 
moterį, kuri susikūrė sau nepriekaištingą personą, tačiau besis- 
tengdama ją išsaugoti pati save neatpažįstamai suluošino. Na taip, 
ji luoša, bet pažiūrėkit, kaip gerai ji atrodo, kokia ji šauni ir kaip 
puikiai jai sekasi! Vis labiau džiūdamos, mes iš paskutiniųjų sten- 
giamės kuo žvaliau klibikščiuoti, mėgindamos įteigti aplinkiniams, 
neva mums viskas gerai, viskas tvarkoje, nėra reikalo rūpintis ir 
pan. Ar būtume praradusios prigimtinę sielos odą, ar visuomenės 
užtempta oda mums spaudžia ir graužia per visus galus, — mes 
lygiai taip pat save luošiname, mėgindamos apsimesti, kad nieko 
baisaus nenutiko. Taip darydamos, mes menkiname ir žalojame 
savo gyvenimą, o už tai paskui tenka labai brangiai sumokėti. 
Pradėjusi džiūti moteris vis sunkiau begali išsaugoti sveiką 
ir džiaugsmingą laukinę prigimtį. Juk idėjoms, kūrybai, pačiam 
gyvenimui — viskam reikia drėgmės. Šitokioje padėtyje atsidū- 
rusioms moterims dažnai sapnuojasi sapnai apie juodą vyrą: joms 
grasina banditai, plėšikai, prievartautojai, ima jas įkaitėmis, api- 
plėšia ir kitaip prievartauja bei gąsdina. Kartais tokie sapnai — tai 
traumos, likusios po iš tiesų patirto užpuolimo, pasekmė. Bet 


dažniausiai jie sapnuojasi moterims, kurios tiesiog džiūva ir nyksta, 
nes yra apleidusios instinktyviąją savo gyvenimo pusę ir pačios save 
apiplėšusios, nebeįstengia kurti ir kartais nė nebando kaip nors 
gelbėtis, kapstytis iš tokios padėties, arba net mėgina užsikimšti 
ausis, kad tik negirdėtų balso, šaukiančio grįžti į jūrą. 

Per daugelį savo praktikos metų esu mačiusi begalę šitokių 
džiūvančių moterų: vienos iš jų buvo dar nedaug tenukentėju- 
sios, o kitos — gerokai sunykusios. Atitinkamai iš tų pačių moterų 
teko prisiklausyti daugybės sapnų apie sužeistus gyvūnus; beje, 
per pastaruosius dešimtį metų tokių sapnų labai pagausėjo — tiek 
moterims, tiek ir vyrams. Neįmanoma nepastebėti, kad šitokių 
sapnų apie sužeistus gyvūnus gausėjimas sutampa su laukinės 
gamtos plotų naikinimu žemėje — ir mumyse, ir aplink mus. 

Gyvūnas tokiuose sapnuose — stirna, driežas, arklys, lokys, jau- 
tis, banginis ar dar kas nors — paprastai būna suluošintas, lygiai 
kaip žmogus pasakoje apie siuvėją, lygiai kaip moteris ruonė. Nors 
sužeisto gyvūno sapnavimas daugiausia atspindi moters psichikos 
instinktyviosios dalies būklę bei jos santykius su laukine gamta, 
šie sapnai — tai ir gilių pažeidimų bei plyšių, atsivėrusių kolekty- 
vinėje pasąmonėje dėl nenumaldomo instinktyviojo gyvenimo 
nykimo, išraiška. Jei visuomenė dėl kokių nors priežasčių atima 
moteriai galimybę gyventi visavertį ir sveiką gyvenimą, tai moteris 
ir ima sapnuoti sužeistus gyvūnus. Ir nors dvasia visais įmanomais 
būdais stengiasi reguliariai apsivalyti ir sustiprėti, bet kiekvienas 
kirtis, kliuvęs „ten“, įsirėžia į pasąmonę „čia“, todėl sapnuojan- 
čioji patiria ir asmeninio ryšio su Laukine Moterimi nutrūkimo 
padarinius, ir pasaulio išgyvenarnus nykstančius santykius su šia 
slaptingąja prigimtimi. 

Dėl to kartais džiūva ne vien pati moteris. Kartais ir svarbios 
jos artimiausios aplinkos dalys — pavyzdžiui, šeima, darbo kolek- 
tyvas, — arba platesnė visuomenės dalis taip pat džiūva, skilinėja 
ir byra į dulkes; šių procesų poveikis moteriai — toks pat žalin- 
gas. Norėdama kaip nors pagerinti, ištaisyti tokią padėtį, moteris 
privalo pirmiausia susigrąžinti savo tikrąją odą, atgauti sveiką 
instinktyviąją nuovoką ir pati sugrįžti namo. 


Jau matėme, kad susigaudyti, kas mums darosi, ganėtinai 
sunku, kol neatsiduriame tokioje pat apverktinoje padėtyje, 
kaip moteris ruonė: skilinėjanti oda, išdžiūvęs kūnas, šlubumas, 
apakimas... Todėl tikra laimė, jog begalinio gyvybingumo skli- 
dina dvasia siunčia mums neįkainojamą dovaną: neįžvelgiamose 
pasąmonės gelmėse yra kas mus pašaukia — tai senolis, iškilęs į 
sąmonės paviršių, ima be paliovos šaukti mus grįžti prie tikrosios 
savo prigimties. 


Išgirsti senolio šauksmą 


Kieno gi tas šauksmas, sklindantis iš jūros? Kieno balsą atneša 
vėjas, kurį išgirdęs vaikas vidury nakties šoka iš lovos ir lekia lau- 
kan? Tas šauksmas panašus į sapną, kuris įsirėžia mūsų sąmonėje 
tiktai kaip bekūnis balsas, ir nieko daugiau. Tai vienas iš pačių 
įtaigiausių sapnų, galinčių mums prisisapnuoti. Kultūrinėse tra- 
dicijose, kuriose aš užaugau, tikima, jog viskas, ką sapne pasako 
toks balsas, ateina tiesiai iš sielos. 

Sakoma, kad toks bekūnis balsas sapnuose gali pasigirsti bet 
kada, tačiau dažniausiai — tuomet, kai siela atsiduria bėdoje; tada 
giliausioji mūsų esybė prasiskverbia į paviršių. Viens! Ir moters 
siela prabyla. Ir pasakoja, kas bus toliau. 

Senasis ruonis pasakoje iškyla iš įprastinės savo stichijos, kad 
pašauktų dukterį. Tai esminė laukinės dvasios savybė: jeigu pačios 
neateiname, jeigu pamiršome savo ciklus ir nebejaučiame, kad 
metas sugrįžti, senolis išsirengia mūsų pašaukti ir be paliovos 
šaukia tol, kol kas nors mumyse atsiliepia. 

Ačiū Dievui, kad yra toks natūralus signalas, pranešantis, jog 
metas namo, ir aidintis tuo garsiau, kuo skubiau turime grįžti. Šis 
signalas nuskamba tuomet, kai visko pasidaro „per daug“ — tiek 
teigiama, tiek ir neigiama prasme. Metas sugrįžti namo ateina 
tada, kai patiriame pernelyg daug teigiamų impulsų, ir tada, kai 
nuolat kas nors nesiklijuoja ir byra. Gal pernelyg daug širdies į 
ką nors dedame? Gal jaučiamės pernelyg išsunktos, nustekentos? 
Gal mus per daug ar per mažai myli, gal persidirbome ar persidy- 


kinėjome? Už viską juk tenka brangiai sumokėti. Dėl kiekvieno 
tokio „per daug“ mes vis labiau džiūvame, mūsų aistros blėsta, 
jėgos senka ir pamažu mus apima ilgesys „kažko tokio“ — kitaip 
beveik niekad nemokame šio jausmo įvardyti, bet jis vis labiau 
mus kamuoja; štai tada ir pasigirsta senolio šauksmas. 

Labai įdomu šioje pasakoje tai, kad šauksmą iš jūros išgirsta 
ir į jį atsiliepia ne kas kitas, o mažasis dvasinis vaikas. Būtent 
jis griūdamas lekia per ledo luitus ir akmenis ten, iš kur girdi 
sklindantį balsą, ir nejučiom užkliūva už susuktos savo motinos 
ruonės odos. 

Neramus vaiko miegas puikiai ir labai tiksliai atspindi tą ne- 
rimą, kuris graužia moterį, jaučiančią, jog metas grįžti prie savo 
šaknų. Kadangi psichika — vieninga sistema, tai į šį šauksmą rea- 
guoja visos jos dalys. Šitokį nerimą išgyvenanti moteris dažniau- 
siai būna dirgli, ją viskas erzina, jai nuolat atrodo, kad kas nors 
lenda per arti ir trukdo arba kad jau per daug nutolo ir darosi 
nebepasiekiama. Ji jaučiasi šiek tiek sutrikusi arba gal net visiškai 
pasimetusi, kadangi pernelyg ilgai užsibuvo toli nuo namų. Tokia 
savijauta normali, taip ir turi būti. Šie jausmai tarsi sako mums: 
„Tuoj pat grįžk!“ O pojūtis, jog esame plėšiamos per pusę, kyla 
todėl, kad sąmoningai ar nesąmoningai mes girdime šauksmą, 
kažkieno balsą, kviečiantį mus grįžti, kuriam negalime atsispirti, 
skaudžiai savęs nenuskriausdamos. 

Jeigu nepareiname laiku, siela pati ateina mūsų parsivesti, kaip 
matome eilėraštyje „Moteris iš ežero“: 


...vieną naktį 

kažkas pabels į duris — tartum širdis. 

Lauke stovi moteris, išnirusi iš rūko, 

jos plaukai — iš vytelių, suknia — iš vandens žolių, 
nuojų laša žalias ežero vanduo. 

„Aš — tai tu, — sako ji, — 

ir atkeliavau iš toli. 

Eikš su manim, pažiūrėk, ką parodysiu...“ 

Ji sukasi eiti, jos rūbas nuslysta, 

Ir staiga — auksinė šviesa... visur tik auksinė šviesa... 


Senasis ruonis iškyla iš vandens naktį, vaikas taip pat bėga į 
pakrantę naktį. Šioje, kaip ir daugelyje kitų pasakų, matome, kad 
veikėjai atranda neįtikėtiną tiesą arba atgauna neįkainojamą lobį 
būtent tada, kai aklai ieško tamsoje. Tai amžinasis pasakų motyvas, 
(geruoju ar piktuoju įterpiamas beveik visada. Juk šviesa, stebuklas 
ar lobis visuomet ryškiausiai matomi tamsoje. Posakis „juodoji 
sielos naktis“ kai kuriose kultūros srityse jau tapo kone madingas. 
Dieviškumas sušvinta ir Helo, ir Hado tamsybėse ar dar kur nors 
„anapus“. Prisikėlęs Kristus pirmiausia sušvinta kaip šviesa iš pra- 
garo tamsybių. Japonų Saulės deivė Amaterasu nušvinta išėjusi iš 
tamsios grotos kalno papėdėje. Šumerų deivė Inana vandeniniu 
savo pavidalu „švyti it spindintis auksas, kai guli šviežiai išartos 
juodos žemės vagoj“? Pasak Čiapo kalnų gyventojų, kas rytą „pa- 
tekėdama geltona saulė turi pradeginti skylę juodut juodutėliuose 
huipil, marškiniuose“.!? 

Šie ėjimo per tamsą ir klaidžiojimo tamsoje įvaizdžiai perteikia 
mums iš amžių glūdumos ateinantį raginimą: „Nebijok nežinoti“. 
Skirtingais mūsų gyvenimo tarpsniais bei laikotarpiais taip ir tu- 
rėtų būti. Šitaip mitai ir pasakos skatina mus atsiliepti į šauksmą, 
nors nė menkiausio supratimo neturime, kur eiti, į kurią pusę 
ir ar ilgai. Viskas, ką žinome, — tai kad lygiai kaip tas vaikas pa- 
sakoje turime pabusti, pašokti ir bėgti laukan pažiūrėti, kas ten. 
Ir nors ilgiausiai tektų klaidžioti tamsoje ir ieškoti, kas gi mus 
šaukia, bet kadangi jau pajėgėme atsispirti įkalbinėjimams neatsi- 
liepti į laukinės prigimties šauksmą, tai neišvengiamai anksčiau 
ar vėliau užkliūsime už sielos odos. O vos įtraukusios į save to 
sielos aromato, iškart pajusime ir suvoksime: „Štai ji! Jau žinau, 
ko man reikia“. 

Daugelį šiuolaikinių moterų labiausiai baugina ne klaidžiojimas 
tamsoje ieškant sielos odos. Joms kur kas baisiau atrodo pats pa- 
nirimas į vandenį, tas tikrasis grįžimas namo, o užvis labiausiai jas 
gasdina tai, kad reikės išeiti. Nors tai grįžimas į save, ir moterys 
jau įsinėrė į ruonio odą, kuri puikiai priglunda, kaip čia buvusi, 
tad jos jau visai pasirengusios grįžti, bet iškeliauti būna be galo 
sunku: labai sunku palikti viską, į ką ligi šiol buvo taip įsitrauku- 
sios, ir tiesiog — imti ir išeiti. 


Neužsibūti per ilgai 


Ruonė moteris pasakoje išdžiūva todėl, kad per ilgai delsia. Ją 
ištinka tas pats, kas ir mus, kuomet užsibūname per ilgai. Jos oda 
perdžiūva. O mūsų oda juk yra pagrindinis jutimų šaltinis; ji pra- 
neša mums, kai šalta ir kai per karšta, parodo, kad susijaudinome 
ar išsigandome. Moters, pernelyg ilgai išbuvusios toli nuo namų, 
gebėjimas suvokti, kaip ji iš tiesų jaučiasi ir kokie jai atrodo kiti, 
nusilpsta, perdžiūva ir sutrūkinėja. Ji darosi panaši į lemingą, ge- 
namą bandos jausmo. Kadangi pati nebesuvokia, ko jai per daug 
ir ko trūksta, tai kaipmat peržengia savo galimybių ribas. 

Pasakoje sakoma, kad jai išslenka plaukai, ji sulysta ir virsta 
apgailėtina, anemiška ankstesnės gražuolės liekana. Pernelyg il- 
gai užsibuvusios toli nuo namų, mes irgi išbarstome savo idėjas, 
mūsų ryšys su siela nusilpsta, o kraujas vos pateka gyslomis. Mo- 
teris ruonė apšlumba, drėgmės netekusios jos akys beveik nieko 
nebemato. Jeigu ilgai negrįžtame namo, mūsų akys irgi liaujasi 
spindėjusios, kaulus gelia, nervai pasidaro it plikos vielos, ir mes 
daugiau nebepajėgiame susitelkti ties niekuo, ką darome ir kas 
esame. 

Miškingose Indianos bei Mičigano kalvose gyvena nuostabi 
valstiečių paderm ė; jų protėviai kadaise atsikraustė čionai iš kalvo- 
tų Tenesio ir Kentukio valstijų. Nors jų kalboje knibždėte knibžda 
netaisyklingų gramatinių konstrukcijų, jie be galo mėgsta skaityti 
Bibliją ir vartoja ilgus, gražius ir skambius senoviškus žodžius, 
kaip antai „apgaulingas“, „gardžiakvapis“ ir „giesmininkas“!! Šie 
žmonės taip pat moka vaizdingai apibūdinti nusialinusias mote- 
ris, kurios pačios to nejaučia. Šie kaimo žmonės nepratę vynioti 
žodžių į vatą; jie iškerta juos tarsi akmens luitus, suveria ant vir- 
vės, vadinamos sakiniu, ir sviedžia nelabai žiūrėdami, kam klius, 
kam neklius. „Per ilgai jungą tempė“, „nusivarius, kad nė kojų 
nebepavelka“, „tiek nusistekenus, kad nė ėdžių nebemato“, arba 
itin žiauriai — „negyvus šunyčius žindo“ — sako jie apie moterį, 
bergždžiai švaistančią savo jėgas bei gyvenimą nevykusiai santuo- 


kai, darbui ar sumanymams. 


Pernelyg ilgai užsibuvusi toli nuo namų, moteris vis mažiau 
bepajėgia judėti į priekį. Užuot nešusi savo pačios užsikrautą 
naštą, ji tik bejėgiškai tampo pavalkus. Ji tiek pervargusi, kad 
nė nebepastebi, kaip praeina pro vietą, kur jos laukia pagalba ir 
paguoda. Tie „negyvi šunyčiai“ — tai bergždžios idėjos, darbai ir 
reikalavimai, kurie niekam nereikalingi ir kurie pačiai moteriai 
neteikia jokio džiaugsmo. Tokia moteris darosi vis blyškesnė ir 
priekabesnė, vis kategoriškesnė, nors pati nebeįstengia susikaupti. 
Jos dvasinė ugnis pamažu gęsta. Tokiais atvejais žmonės sako, kad 
moteris „perdegė“; tačiau problema čia gilesnė — tai akivaizdus 
hambre del alma, sielos badas. Galiausiai jai belieka vienintelė 
galimybė, ir pati moteris turi tai suvokti: ji privalo — ne galėtų, 
reikėtų, turėtų, bet privalo — grįžti namo. 

Pasakoje duotas pažadas sulaužomas. Vyriškis, kuris ir pats 
ganėtinai išdžiūvęs nuo pernelyg ilgai užsitęsusios savo vienat- 
vės — tai liudija tie gilūs grioviai jo veide, — įtikina moterį ruonę 
apsigyventi jo namuose ir širdyje pažadėdamas, kad prabėgus tam 
tikram laikui grąžinsiąs jai pagrobtą kailį ir ji galėsianti rinktis: 
likti su juo ar grįžti atgal į jūrą. 

Ir kuri gi moteris nežino, ko verti tokie pažadai? „Kai tik 
pabaigsiu darbus, galėsiu važiuoti. Kai tik bus proga ištrūkti... 
Važiuosiu pavasarį, kai atšils orai. Ne, verčiau vasaros pabaigoje. 
Kai vaikai pradės eiti į mokyklą... Važiuosiu vėlyvą rudenį, kai 
medžiai būna tokie gražūs! Na, juk žiemą niekas niekur nekeliauja. 
Geriau palauksiu pavasario... Šįkart jau tvirtai prižadu.“ 

Grįžti namo ypač svarbu, jei moteris iki ausų nugrimzdusi į 
kasdienius, buitinius reikalus ir užsibuvusi ilgiau, nei turėjo. O 
kiekgi galima būti? Kiekvienai moteriai tas laikotarpis individua- 
lus, tad pakaks pasakyti, jog moterys žino, jos neklysdamos žino, 
kad užsibuvo per ilgai. Jos puikiai žino, kada metas grįžti namo. Jų 
kūnai dar būna čia ir dabar, bet mintys jau keliauja toli toli... 

Jos žūtbūtinai trokšta kitokio gyvenimo. Jos ilgisi jūros. Gy- 
vena tiktai laukdamos mėnesio pabaigos, tiktai kol baigsis šitas 
semestras, arba niekaip negali sulaukti, kada gi pagaliau baigsis 
šita begalinė žiema ir jos vėl galės lengviau atsikvėpti, — jos laukia 


ir laukia kažin kokios stebuklingos akimirkos ateityje, kuomet jos 
galėsiančios padaryti kažką nepaprasta. Joms rodosi, kad numirs, 
jigune "| (užpildykite pačios). Tokioje būsenoje iš tiesų yra 
tam tikras gedulo atspalvis. Baimė. Netekties jausmas. Nostalgija 
ir nenumaldomas ilgesys. Moteris mąsliai pešioja sijoną ir lyg 
užkerėta žvelgia pro langą. Ir tai ne koks trumpalaikis prastos 
nuotaikos priepuolis. Šios būsenos neįmanoma atsikratyti, ji mūsų 
nepaleidžia ir dargi tolydžio stiprėja. 

Bet moterys ir toliau velka kasdienių darbų ir rūpesčių jungą, 
nors jaučiasi kaltos, nedrąsios ir pasimetusios. „Taip, taip, taip, 
žinau, — beviltiškai kartoja jos. — Žinau, kad turėčiau, bet, bet, 
bet...“ Ir šitie „bet“ jų lūpose — tai nenuginčijami įrodymai, kad 
moteris užsibuvo per ilgai. 

Iki galo neinicijuota moteris, net ir būdama šitaip išsekusi, vis 
vien klaidingai mano, neva jos dvasiniai nuopelnai bus didesni, 
jei pasiliks, o ne iškeliaus. O kitos įkliūva dar kitaip: kaip sakoma 
Meksikoje, jos amžinai dar a algo un tirėn fuerte, tampo Šven- 
čiausiąją Mergelę už rankovės, t. y. pluša ir pluša nesustodamos, 
tikėdamosi įrodyti esančios vertingos ir nepaprastos asmenybės. 

Tačiau vidiniam moters susidvejinimui esama ir kitokių prie- 
žasčių. Galbūt ji tiesiog nepratusi leisti kitiems perimti irklus. O 
gal ji — viena iš tų „vaikų litanijos“ atlikėjų, nuolatos kartojančių: 
„Bet mano vaikams reikia to, mano vaikams reikia ano...“!? Tokia 
moteris nesuvokia, kad pasiaukodama ir likdama, kai privalo grįžti, 
ji diegia savo vaikams tą patį elgesio modelį ir moko juos užaugus 
lygiai taip pat nepaisyti gyvybinių savo poreikių. 

Kai kurios moterys baiminasi, kad aplinkiniai nesupras, ko- 
dėl joms reikia grįžti. Aišku, bus ir tokių. Bet svarbiausia, kad 
pati moteris suprastų: kai paklusdama savo natūraliems ciklams 
ji grįžta namo, aplinkiniams tada tenka gerokai paplušėti ugdant 
ir formuojant savo asmenybes, patiems sprendžiant gyvybiškai 
svarbias problemas. Grįždama namo, moteris suteikia ir kitiems 
galimybę augti bei tobulėti. 

Vilkai nepatiria tokių emocinių kančių, jiems nereikia spręsti 
dilemos: likti ar išeiti, nes jų veikla, jauniklių vedimas, poilsis ir 


klajonės visada būna cikliški. Jie priklauso grupei, kurios vieni 
nariai perima kitų užduotis ir rūpesčius, kai šie nusprendžia pa- 
sitraukti. Gera taip gyventi. Šitoks gyvenimo būdas — vientisas ir 
nuoseklus, jis būdingas ir laukinei moteriai. 

Turime suprasti, kad grįžimas namo skirtingoms moterims gali 
reikšti daugybę skirtingų dalykų. Vienas mano bičiulis, rumunas 
dailininkas, suprato, kad jo močiutė nusprendė grįžti namo, kai 
ji išsinešė medinę kėdę į sodelį už namo, atsisėdo ir plačiai at- 
merktomis akimis įsistebeilijo į saulę. „Mano akims tai — tikras 
vaistas, tau irgi būtų gerai“, — pareiškė ji. Aplinkiniai suprato, 
kad geriausia bus duoti jai ramybę, o tiems, kurie bandė truk- 
dyti, greitai teko liautis. Svarbu žinoti, kad grįžimui namo 
nebūtinai reikia pinigų. Tam reikia laiko. Ir užtektinai ryžto 
pasakyti: „Aš išeinu“, — ir tikrai išeiti. Arba, kaip siūlo mano 
miela bičiulė Jean, tiesiog mestelėti per petį: „Dabar manęs 
nėra, bet aš grįšiu!“ Bet kuriuo atveju svarbu nesustoti ir ne- 
dvejoti, o keliauti namo. 

Namo veda daugybė kelių: dauguma jų — žemiški, bet yra ir 
dieviškų. Pasak mano pacienčių, štai kokie paprasti ir žemiški 
dalykai joms reiškia grįžimą namo... Tiktai turiu perspėti, jog 
tiksli vieta, kur prasideda kelias namo, nuolat keičiasi, todėl šį 
mėnesį ji gali atsidurti visiškai kitur, nei buvo pereitą. Iš naujo 
perskaityti kelias pastraipas iš mėgstamos knygos arba eiles, kurios 
kadaise jus sugraudino. Bent keletą minučių pasėdėti prie upės, 
upelio ar šaltinio. Pagulėti ant žemės, aplinkui šokinėjant saulės 
zuikučiams. Pabūti su mylimuoju, kad aplinkui nesisukiotų vaikai. 
Pasėdėti terasoje, ką nors gliaudant, mezgant, lupinėjant. Eiti 
arba važiuoti kur akys mato, kokią valandą, paskui sugrįžti. Sėsti 
į bet kurį autobusą, nepažiūrėjus, kur jis veža. Klausytis muzikos 
ir mušti taktą. Pasitikti saulėtekį. Sutemus nuvažiuoti į užmiestį, 
kad miesto šviesos netrukdytų žiūrėti į žvaigždes. Pasimelsti. Pa- 
būti su geru draugu. Pasėdėti ant tilto, nukorus kojas. Palaikyti 
glėbyje kūdikį. Pasėdėti kavinėje prie lango ir ką nors parašyti. 
Pasėdėti tarp medžių. Prieš saulę išsidžiovinti plaukus. Sukišti 
rankas į statinę su lietaus vandeniu. Persodinti gėles ir kaip rei- 


kiant išsižemėti rankas. Pasigrožėti žmonių gražumu, grakštumu 
ir nepaprastu trapumu. 

Tad grįžimas namo nebūtinai reiškia baisiai tolimą ir varginantį 
žygį. Bet nenorėčiau sudaryti įspūdžio, neva tai visai paprastas 
ir nereikšmingas dalykas, nes grįždamos namo visuomet susidu- 
riame su dideliais sunkumais ir pasipriešinimu, koks tas grįžimas 
bebūtų — sudėtingas ar visai lengvas. 

Moterys atidėlioja grįžimą ir dar dėl vienos, kurkas paslaptin- 
gesnės ir sunkiau suvokiamos priežasties: jos pernelyg susitapatina 
su gydytojos archetipu. O archetipas yra nepaprastai galinga jėga, 
kurioje glūdi ir paslaptis, ir raginimai bei nurodymai. Būdamos 
šalia jo, mėgindamos bent iš dalies jį pamėgdžioti, sudarydamos 
su juo abipusius santykius, mes labai daug įgyjame. Kiekvienas 
archetipas pasižymi tam tikromis būdingomis savybėmis, pagrin- 
džiančiomis pavadinimą, kurį mes jam suteikėme: didžioji motina, 
dieviškasis kūdikis, soliarinis herojus ir t. t. 

Didysis gydytojo archetipas apima išmintį, gerumą, žinias, 
rūpestingumą ir dar daugelį kitų dalykų bei savybių, siejamų su 
gydytojais. Tad anaiptol nėra blogai būti dosnioms, rūpestingoms, 
švelnioms ir paslaugioms, kaip didysis gydytojo archetipas. Bet 
tik iki tam tikros ribos, kurią peržengus, tai ima mums trukdyti 
ir slėgti. Ta amžina moterų prievolė „visus pagydyti, viską su- 
tvarkyti“ — tai vienos iš pačių didžiausių žabangų, kurias mums 
paspendė visuomenė su savo reikalavimais, verčiančiais mus nuo- 
latos įrodinėti, kad ne šiaip sau vietą užimame ir orą gadiname 
bei malonumų vaikomės, o kad turime konkrečią vertę; negana 
to, kai kuriose pasaulio dalyse — nesuklysime pasakę — dargi pri- 
valome įrodinėti, jog turima vertė duoda mums teisę gyventi. 
Šie reikalavimai mums įkalami dar tada, kai esame per mažos ir 
neįstengiame nei kritiškai jų įvertinti, nei jiems atsispirti. Taigi 
jie tampa mums neginčijamu įstatymu... bent jau kol išdrįstame 
jais suabejoti. 

Bet juk vienas žmogus negali ištisai atsiliepti į viso kenčiančio 
pasaulio šauksmus ir maldavimus. Iš tiesų turėtume apsispręsti 
padėti tiktai tiems, kurie leidžia mums reguliariai grįžti namo, 


antraip mūsų širdies šviesa išblės ir nebešildys. Širdis kartais trokšta 
padėti daugiau, nei įstengia aprėpti siela. Moteris, branginanti 
savo sielos odą, turi pati apsispręsti, kaip elgtis, nelygu kaip arti 
„namų“ ji yra ir ar seniai buvo į juos sugrįžusi. 

Nors tam tikrą laiką archetipai gali skleistis per mus, suteikdami 
vadinamuosius dieviškumo potyrius, bet nė viena moteris nepa- 
jėgia nuolatos įkūnyti archetipo. Tiktai pats archetipas pajėgus 
amžinai išlikti visagalis, neišsemiamas ir neišsenkantis. Kiek besi- 
stengtume juos pamėgdžioti, tai - žmonėms nepasiekiami idealai, 
todėl net neverta bandyti. Tačiau visuomenės paspęstų žabangų 
verčiamos moterys kone negyvai nusikamuoja, besivaikydamos 
šios nepasiekiamos tobulybės. Kad išvengtume tokių spąstų, tu- 
rime išmokti griežtai ir ryžtingai pasakyti sau: „Stok! Užtenka!“ 

Kartais moteriai reikia iškeliauti, kad pabūtų viena, susikauptų 
ir pirmiausia pabandytų suprasti, kaip ir kada ji pakliuvo į archeti- 
po žabangas.!? Būtina susigrąžinti ir sustiprinti vieną iš pamatinių 
laukinių instinktų, perspėjančių mus, jog „čia riba, toliau eiti ne- 
galima“. Tik šitaip išsaugosime tai, ką turime. Užtat verčiau kuriam 
laikui sugrįžti namo, net jeigu aplinkiniai ir pyktelėtų, negu likti, 
galutinai nusialinti ir galiausiai paršliaužti vos gyvoms. 

Taigi, moterys, jeigu jūs pavargote, jei viskas aplinkui jums 
jau kelia šleikštulį, bet jūs vis tiek bijote atsipalaiduoti, nedrįstate 
stabtelėti, — atsikvošėkite! Apsukite stora antklode tą nenumal- 
domai gaudžiantį gongą, kuris kas akimirką liepia jums padėti 
tam, padėti anam, padėti šiam ir dar kitam! Jis niekur nedings, 
ir grįžusios galėsite jį vėl išvynioti — jeigu dar norėsite. Jei laiku 
negrįžtame namo, prarandame atramą po kojų. Užtat susiraskime 
savo odą, įsinerkime į ją, pajuskime, kaip puikiai ji priglunda, ir 
keliaukime namo, kad grįžusios galėtume kur kas geriau ir na- 
šiau darbuotis. Kartais sakoma: „Kelio atgal nebėra“. Tai netiesa! 
Žinoma, atgal į motinos įsčias nebejlįsime, bet grįžti prie savo 
sielos šaknų įmanoma. Ir netgi būtina. 


Ištrūkti ir nerti gilyn 


Kas yra tas namų jausmas? Tai tam tikras instinktas, verčiantis mus 
sugrįžti ir vėl surasti vietą, kurią prisimename. Tai ir sugebėjimas 
tiek dienos aky, tiek ir vidury nakties atrasti tą vietą. Visos mes 
mokame grįžti namo. Kad ir kaip seniai tenai buvome, kelią tikrai 
surasime. Galime keliauti dieną naktį, nepažįstamomis žemėmis, 
per nežinomas šalis, be žemėlapio ir vis tiek neklausinėdamos 
kelio žinosime, kur eiti. 

Kur kas sudėtingiau tiksliai atsakyti į klausimą: „Kur yra na- 
mai?“ Tam tikra prasme galima pasakyti, kad toji vieta yra mu- 
myse, mūsų viduje, kad ji veikiau egzistuoja laike nei erdvėje; tai 
vieta, kur atsidūrusi moteris jaučiasi vientisa ir nedaloma. Namai 
yra ten, kur galime nekliudomos plėtoti mintį arba išgyventi 
jausmą, nesibaimindamos, kad mums kas nors sutrukdys ir viską 
iš mūsų atims, reikalaudami skirti savo laiką ir dėmesį kitiems da- 
lykams. Visais laikais moterys atrasdavo milijonus būdų išsaugoti, 
sukurti sau šią vietelę, kad ir kokios sunkios bei nepabaigiamos 
būtų buvusios jų pareigos ir prievolės. 

Aš pirmąsyk šito išmokau vaikystėje, savo gimtinėje, kur dau- 
guma dievobaimingų moterų keldavosi dar prieš penkias ryto ir 
užsitempusios ilgas juodas suknias bei kone ant akių užsirišusios 
skaras, pilkoje priešaušrio brėkšmoje keliaudavo pasimelsti į pa- 
rapijos bažnyčią. Čia, suklupusios po aukštais skliautais ant šaltų 
akmeninių grindų, įsikniaubusios į raudonus, suskirdusius delnus, 
jos melsdavosi, kalbėdavosi su Dievu, pamažu prisipildydamos 
ramybės, ištvermės ir įžvalgumo. Tetulė Katerina neretai vesdavosi 
ten ir mane. Kai sykį išsitariau: „Kaip čia gražu ir gera“, ji tiktai 
mirktelėjo ir pridėjo pirštą prie lūpų: „Tik niekam nesakyk; tai 
didelė paslaptis!“ Tikrai, tai buvo gryna teisybė, nes tais laikais 
vienintelės pora vietų, kur buvo draudžiama trukdyti moterį, 
buvo šitas kelias apyaušriu į bažnyčią ir pati šalta, prieblandoje 
skendinti bažnyčios nava. 

Moterys visiškai teisingai daro, jeigu sukasi kaip įmanydamos, 


laužo stereotipus, ima, kuria, visokiais būdais mėgina gauti bei 


įtvirtinti savo teisę sugrįžti namo. Namai yra tam tikra nuotaika 
ar būsena, kai galime išgyventi jausmus, kuriuos patirti kasdie- 
niame savo gyvenime toli gražu ne visuomet turime galimybių: 
nuostabą, regėjimus, ramybę, kai atsikratome rūpesčių ir nerimo, 
nebegirdime nuolatinių reikalavimų ir nenutylančių šnekų. Visus 
šiuos namų lobius kaupiame ir saugome savo psichikoje, kad vėliau 
prireikus galėtume juos panaudoti išoriniame pasaulyje. 

Nors žemėje nemažai realių vietų, kur galime nukeliauti, kad 
išgyventume šį sugrįžimo į ypatingus savo namus jausmą, bet pati 
tokia vieta savaime dar nėra namai: tai tik lopšys, užliūliuojantis 
mūsų ego, kad likusią kelio dalį galėtume nukeliauti jo netrukdo- 
mos. Priemonių, padedančių moteriai pasiekti namus, yra daug; 
muzika, menas, miškas, jūros ošimas, saulėtekis, vienatvė. Visos 
jos sugrąžina mus namo — į tą stiprinantį, palaikantį, maitinantį 
vidinį pasaulį, kuriame savos idėjos, sava tvarka ir savas penas. 

Namai —tai pirmapradis instinktyvus gyvenimas, slystantis taip 
pat lengvai ir sklandžiai, kaip guolis gerai suteptoje sankaboje, 
kur viskas taip, kaip ir turi būti, kur triukšmas neerzina, šviesa 
neplieskia į akis, o kvapai ramina, užuot dirginę. Ir ne tiek svarbu, 
ką veikiame, tenai sugrįžę. Svarbu tai, kas padeda atkurti suardytą 
pusiausvyrą. Tai ir yra namai. 

Ten mumsateina metas ne vien stebėti ir gilintis, bet ir moky- 
tis, iš naujo atrasti seniai pamirštus, nebenaudojamus, kažin kur 
palaidotus dalykus. Ten galime ramiai įsivaizduoti ateitį bei gerai 
ištyrinėti dvasinių savo randų žemėlapį, kad susigaudytume, iš 
kur jie atsirado ir kas mūsų laukia toliau. Štai ką apie savojo „aš“ 
susigrąžinimą įtaigiame eilėraštyje „Nusileidimas į paskendusį 


laivą“ rašo Adrienne Rich'*: 


O štai ir kopėčios. 

Jos visada ten 

karo it niekur nieko 

palei nuskendusios škunos bortą... 
Aš leidžiuos gilyn... 

Noriu apžiūrėti liekanas... 


Matau, kiek žalos padaryta, 
bet matau ir lobius — jų žymiai daugiau... 


Pats svarbiausias dalykas, ką galiu pasakyti apie šių sugrįžimo 
ciklų trukmę, yra toks: jeigu laikas atėjo, vadinasi, atėjo. Net jei- 
gu jūs nepasiruošusi, net jeigu laukia daugybė nebaigtų darbų, 
net jeigu kaip tik šiandien jūsų laivas atplaukia į uostą. Jeigu jau 
metas, tai nieko čia nepadarysi. Moteris ruonė juk grįžta į jūrą ne 
todėl, kad staiga užsigeidė, ne todėl, kad kaip tik išpuolė tinkama 
diena tokiam žygiui, ne todėl, kad viskas jos gyvenime gražu ir 
tvarkinga, — niekas niekada nebūna visiškai gražu ir tvarkinga! Ji 
grįžta todėl, kad tam atėjo metas, ir ji privalo grįžti. 

Visos mes puikiai sugebame rasti dingsčių ir įtikinti save, neva 
jokiais būdais dabar negalime grįžti; vis dėlto, atkurdamos savo 
instinktyviuosius laukinio gyvenimo ciklus, prisiimame tam tikrą 
dvasinį įsipareigojimą taip tvarkyti savo gyvenimą, kad galėtume 
gyventi kuo harmoningiau. Visiškai bergždžia ginčytis dėl to, 
verta ar neverta gaišti laiką grįžimui namo. Tiesa yra paprasta ir 
neginčytina: jeigu jau metas, vadinasi, metas.“ 

Kai kurios moterys niekad negrįžta namo ir visą gyvenimą 
praleidžia a Ia zona zombi, tartum zombių zonoje. Žiauriausias 
dalykas, kad tokia be gyvybės likusi moteris vis dar iš pažiūros 
funkcionuoja: ji vaikšto, kalba, veikia, netgi pasiekia tam tikrų 
laimėjimų, bet nebejunta, jog kažkas negerai; jeigu pajustų, tai 
persmelkęs skausmas kaipmat priverstų ją ko nors imtis, kad iš- 
taisytų esamą padėtį. 

Bet kurtau — tokia moteris atkakliai šlubčioja pirmyn, ištiesusi 
priešais save rankas; ji nebejaučia skausmo dėl to, kad prarado 
namus, ji akla ir, kaip sakoma Bahamose, „pavirtusi sparat“, t. y. 
jos siela ją apleido, todėl, kad ir ką ji dabar bedarytų, ją nuolat lydi 
tam tikras nematerialumo pojūtis. Šitokios būklės moterys nuolat 
jaučia, jog kokių laimėjimų jos bepasiektų, niekas jų nedžiugina. 
Regis, jos daro tai, ką nori, tačiau lobis jų rankose kažkodėl pa- 
virtęs dulkėmis. Moteriai, atsidūrusiai tokioje padėtyje, šitoks 
suvokimas labai naudingas. Nepasitenkinimas ir yra tos slaptosios 
durelės, kurios veda prie esminių gyvybinių permainų. 


Moterys, su kuriomis aš dirbau ir kurios namie nebuvo jau ko- 
kius dvidešimt ar daugiau metų, visuomet apsiverkia, vėl įkėlusios 
koją į tą dvasinę žemę. Dėl įvairiausių priežasčių, kurios savo laiku 
galbūt atrodė visai rimtos, jos daugelį metų ištvėrė nuolatinėje 
tremtyje, toli nuo namų, ir visiškai pamiršo, kokia palaima apima, 
kai perdžiūvusią dirvą ima vilgyti lietaus lašai. 

Kai kurioms moterims namai reiškia kokių nors seniai už- 
mirštų siekių prisiminimą. Pavyzdžiui, po daugelio metų moterys 
staiga vėl pradeda dainuoti, nors ligi tol vis rasdavo priežasčių 
to nedaryti. Arba ryžtasi pagaliau pradėti studijuoti kokį nors 
dalyką, prie kurio seniai linko širdis. Jos iš naujo susiranda seniai 
iš jų gyvenimo dingusius žmones arba daiktus. Staiga atgauna 
balsą ir pradeda rašyti. Išmoksta ilsėtis. Paverčia savu kokį nors 
išsirinktą žemės kampelį. Daro svarbius ir ryžtingus sprendimus 
bei juos įgyvendina. Žodžiu, imasi ko nors, kas paliktų ryškius 
pėdsakus. 

"Kitoms namai —tai miškas, dykuma, jūra. Tiesą sakant, namai 
yra holografiški. Visą jų jėgą išsaugo net ir vienišas medis arba 
kaktusas, užsilikęs gėlių parduotuvės lange, arba lygus tvenkinio 
paviršius. Namus kuo puikiausiai galima atrasti ir geltoname lape 
ant asfalto, rudame moliniame vazone, tuoj priimsiančiame šaknų 
raizgalynę, ir lašelyje vandens, užtiškusiame ant odos. Žiūrint sie- 
los akimis, namus galima išvysti daugelyje labai skirtingų vietų. 

Ar ilgam reikia sugrįžti namo? Tiek, kiek įstengiame, arba 
kol vėl parsirandame atgal. Ar dažnai reikia tai daryti? Kur kas 
dažniau, jeigu jūs esate labai jautri arba aktyviai plušate išorinia- 
me pasaulyje. Galima ir rečiau, jei turite pakankamai storą odą 
ir ne taip jau daug būnate „išorėje“. Kiekviena moteris širdimi 
pajunta, ar dažnai ir ar ilgam turi sugrįžti namo. Tereikia įvertinti 
savo akių spindesį, nuotaikų kaitą bei juslių aštrumą, ir jau tvirtai 
žinosime, ką daryti. 

O kaip suderinti poreikį grįžti namo su kasdieniu savo gyve- 
nimu? Reikia iš anksto numatyti tam laiko, kai planuojate savo 
gyvenimą. Tiesiog nuostabu, kaip greit ir lengvai moterys sugeba 
rasti papildomo laiko, jei kas nors suserga, jei ko nors prireikia 
vaikui, jei sugenda mašina arba suskausta dantį. O juk grįžimas 


namo — lygiai toks pat svarbus dalykas; prireikus jam galima su- 
teikti ir „neatidėliotinų reikalų“ kategoriją. Ir tai bus neginčytina 
tiesa, nes jei moteris neiškeliaus laiku, tai siūlo platumo plyšelis 
jos sieloje/psichikoje pavirs žiojinčiu plyšiu, o šis — kriokiančia 
praraja. 

Kai moteris išmoksta gerbti ir vertinti savo grįžimo į namus 
ciklus ir nepriekaištingai jų laikosi, aplinkiniai irgi netrukus pra- 
deda suvokti jų vertę. Teisybė, kad tikrą „namų“ jausmą galima 
patirti, nuvogus tam laiko iš kasdienybės bruzdesio ir triukšmo 
verpeto; tiktai tas laikas turi būti nedrumsčiamai ir neginčijamai 
mūsų. Tokį vien tiktai sau skirtą laiką įvairios moterys supranta 
ir vertina nevienodai. Vienoms pabuvimas atskirame kambaryje 
užsidarius duris, pro kurias vis tiek kas nors bet kada gali įeiti arba 
pašaukti, yra visiškai tinkamas būdas grįžti namo. O kitoms kelias 
į namus prasideda tiktai ten, kur joms visiškai niekas nė trupučio 
negali sutrukdyti. Jokių ten: „Mamyte, kur mano batukai?“ —arba: 
„Brangioji, ką parnešti iš parduotuvės?“ 

Tokiai moteriai durys į slaptinguosius sielos namus atsiveria tik 
visiškoje tyloje. No me molestes, palikite mane ramybėje! Absoliuti 
Tyla, abu žodžiai didžiąja raide. Jai tyla — tai vėjo šniokštimas 
medžių viršūnėse. Tai kalnų upelio čiurlenimas. Tai griaustinio 
grumėjimas. Natūralus gamtos gyvenimas, į kurį nereikia kištis ir 
kuris nieko iš jos nereikalauja, tokiai moteriai reiškia gaivinančią 
tylą ir ramybę. Kiekviena moteris renkasi tai, kas jai artima, ko 
jai reikia ir kas jai prieinama. 

Kiek laiko jūs bebūtumėte išėjusi namo — vos valandai ar dau- 
geliui dienų, — atminkite, kad jūsų katėmis ir kas nors kitas su- 
gebės pasirūpinti, nors katės ir purkštautų, esą tik jūs viena galite 
viską padaryti taip, kaip reikia. Jūsų šuo tikriausiai irgi pamėgins 
nuduoti, neva jūs jį, vargšą kūdikėlį, pametate vidury greitkelio, 
bet jis taip pat jums atleis. Pievelė galkiek peraugs ir paruduos, 
bet nieko — atsigaus. Jūs su vaikais vieni kitų pasiilgsite, užtat 
kiek bus džiaugsmo vėl susitikus! Sutuoktinis tikriausiai bur- 
bės. Nieko, netrukus liausis. Jūsų viršininkas galbūt svaidysis 


žaibais. Nieko, ir jam teks nustoti. Beprotybė — užsibūti per- 


nelyg ilgai. O kelionė namo — visiškai racionalus ir protingas 
dalykas. 

Jeigu aplinkinė visuomenė, kultūra arba dvasia nepalaiko ir 
nesupranta šio cikliško moters grįžimo namo, daugelis moterų 
vis tiek įsigudrina peršokti per tvorą arba pasikasti po vartais. Jos 
įsitaiso kokią nors chronišką ligą ir ilgiausiai su knyga rankose 
gulinėja lovoje. Jos kuo plačiausiai šypsosi — atseit, viskas gerai, — o 
pačios patyliukais tęsia savo subtilų streiką. 

Jeigu kas nors trukdo moteriai grįžti namo ir mėgina suardyti 
šį natūralų jos ciklą, tai daugeliui moterų tokiais atvejais ima at- 
rodyti, kad dėl savo dvasinių poreikių jos privalo stoti į kovą su 
darbdaviu, vaikais, tėvais ar sutuoktiniu — ir vis vien išsilaisvinti. 
Tuomet kokio nors skandalo įkarštyje moteris ima ir pareiškia: 
„Ką gi, aš išeinu. Kadangi tu esi toks" [užpildykite pačios| 
ir tau aiškiai nė trupučio nerūpi [užpildykite pačios|, tai 
man telieka išeiti. Ačiū ir sudie!“ Pasigirsta trenksmas, gaudesys, 
pakyla dulkių stulpas, ir viskas — ji dingo. 

Jeigu moteriai tenka kovoti už tai, kas jai teisėtai priklauso, 
tada ji jaučiasi esanti teisi, tada jai atrodo, kad jos troškimas grįžti 
namo — absoliučiai racionalus ir pagrįstas. Įdomu, jog prireikus 
vilkai irgi nedvejodami stoja į kovą, kad gautų tai, ko jiems rei- 
kia: maisto, miego, sekso ar ramybės. Regis, kovoti už tai, kad 
patenkintum savo troškimus, yra normali instinktyvi reakcija, 
susidūrus su kliūtimis. Šiaip ar taip, daugeliui moterų šią kovą 
tenka perkelti į savo vidų, grumiantis su visokiausiais vidiniais 
kompleksais, kurie pirmiausia bando paneigti patį poreikį sugrįžti 
namo. Beje, išorinės kultūros antpuolius atremti taip pat galima 
daug sėkmingiau, jei prieš tai jums pavyko sugrįžti namo ir par- 
keliauti atgal. 

Bet jei kiekvienąsyk tam, kad išvyktumėt, jums neišvengia- 
mai prisieina stoti į aršią kovą, gal verta iš naujo persvarstyti 
savo santykius su artimaisiais? Jei įmanoma, pamėginkite jiems 
paaiškinti, kad sugrįžusi būsite visai kitokia ir daug geresnė, kad 
anaiptol neketinate jų pamesti, o tiktai norite iš naujo save pažinti 
ir sugrąžinti į tikrąjį savo gyvenimą. Ypač jeigu esate menininkė, 


pasistenkite apsupti save žmonėmis, suprantančiais jūsų poreikį 
grįžti namo, kadangi yra didelė tikimybė, jog jums dažniau nei 
kitiems prisieis raustis po dvasinę namų dirvą, kad pažintumėt 
kūrybos ciklus. Todėl kalbėkite trumpai ir aiškiai. Mano draugė 
Normandi, talentinga rašytoja, prisipažino per daugelį praktikos 
metų pamažu supratusi, jog geriausia pasakyti tik tiek: „Aš išeinu“ 
Tai patys geriausi žodžiai. Ištarkite juos ir keliaukite. 

Skirtingos moterys nevienodai įsivaizduoja, koks namuose 
praleistas laikas yra pakankamas ir/arba naudingas. Dauguma 
mūsų ne visuomet galime išbūti ten tiek, kiek norime, užtat 
tenka būti tiek, kiek galime. Kartais būname ten tik tiek, kiek 
mums būtinai reikia. O kartais galime praleisti namie tiek laiko, 
kad imame ilgėtis to, ką palikome. Pasitaiko, kad greitai neriame 
gilyn, išneriame į paviršių, vėl neriame... Dauguma moterų, iš 
naujo atrandančių savo prigimtinius ciklus, pakaitomis išbando 
visus minėtus variantus, kol suderina reikmes su konkrečiomis 
savo galimybėmis. Viena žinau tvirtai: visai neblogai kur nors prie 
durų laikyti sukrautą lagaminėlį. Šiaip sau, dėl viso pikto. 


Moteris tarpininkė: kvėpavimas po vandeniu 


Pasakoje matome savotišką kompromisą. Užuot palikusi sūnų ant 
kranto arba amžinai nusinešusi į gelmę su savimi, moteris ruonė 
pasiima jį pasisvečiuoti pas dugno gyventojus. Berniuką, kurio 
gyslomis teka motinos kraujas, ruonių giminė priima į savo tar- 
pą. Ten, povandeninėje jų buveinėje, jis susipažįsta su laukinės 
sielos įpročiais. 

Vaikas simbolizuoja naują dvasinę tvarką. Jo motina ruonė 
įpūtė jam į plaučius dalį savo kvapo, dalį ypatingos savo pačios 
gyvybės, tokiu būdu, psichologijos terminais tariant, paversdama 
jį tarpininku!“, galinčiu nutiesti tiltą tarp dviejų pasaulių. Vis 
dėlto, nors ir perėjęs povandeninio pasaulio iniciaciją, šis vaikas 
negali ten pasilikti — jis privalo grįžti į žemę. Nuo šiol jam tenka 
išskirtinis vaidmuo. Vaikas, sugebėjęs nusileisti į povandeninį 
pasaulį ir vėl sugrįžti, jau yra nebe visai ego ir nebe visai siela, 


jis — tarpininkas. 


Kiekvienos moters dvasinėse gelmėse slypi būtybė, kurią To- 
nis Wolffe, jungiškosios krypties psichoanalitikas, gyvenęs XX 
amžiaus pirmojoje pusėje, vadino „moterim tarpininke“. Egzis- 
tuodama tarp kasdienės realybės ir mistinės pasąmonės pasaulių, 
ši moteris yra jų mediatorė. Ji tarsi siųstuvas ir imtuvas, perduo- 
dantis ir priimantis dvi arba daugiau skirtingų idėjų bei vertybių. 
Būtent ji įgyvendina naujas idėjas, o senus sumanymus išmaino į 
novatoriškas mintis ir vertėjauja iš racionaliojo pasaulio kalbos į 
vaizduotės kalbą. Ji „girdi“, „žino“ ir „jaučia“, kas bus toliau. 

Šios moters tarpininkės namai — pusiaukelė tarp racionalumo 
ir vaizduotės, tarp mąstymo ir jausmo, tarp materijos ir dvasios, 
tarp visų įmanomų priešybių ir reikšmės atspalvių, kokius tiktai 
galima įsivaizduoti. Moteris ruonė pasakoje yra sielos įsikūnijimas. 
Ji gali gyventi abiejuose pasauliuose — viršutiniame materialiaja- 
me bei tolimajame povandeniniame, kuris yra jos dvasiniai na- 
mai, — tiktai jai negalima pernelyg ilgai užsibūti žemėje. Drauge 
su žveju, įkūnijančiu moters psichikos ego aspektą, jiedu sukuria 
vaiką, kuris taip pat gali gyventi abiejuose pasauliuose, tiktai jam 
negalima pernelyg ilgai būti sielos namuose. 

Ruonė moteris drauge su savo vaiku moters psichikoje sudaro 
kažką panašaus į gyvą grandinę. Ruonė moteris, mūsų siela, per- 
duoda iš gelmių pasemtas mintis, idėjas, jausmus bei impulsus 
būtybei tarpininkei, kuri savo ruožtu iškelia visa tai aukštyn, į 
krantą — į sąmoningą išorinę realybę. Sistema veikia ir priešinga 
kryptimi. Mūsų kasdienio gyvenimo įvykiai, patirtos traumos ir 
džiaugsmai, baimės ir ateities viltys — visa tai irgi perduodama iš 
rankų į rankas žemyn, sielai, kuri visa tai komentuoja sapnuose, 
siunčia savo jausmus aukštyn, į mūsų kūną, ar galiausiai įkvėpimo 
akimirką perveria mus ilgai laukta idėja. 

Laukinė Moteris — tai sveikos nuovokos ir sielos išminties 
derinys. Moteris tarpininkė yra jos antrininkė, jai irgi būdinga ir 
viena, ir kita. Panašiai kaip berniukas pasakoje apie ruonio kailį, 
moteris tarpininkė irgi priklauso šiam pasauliui, bet lengvai gali 
nusileisti į giliuosius psichikos klodus. Kai kurios moterys šitokį 
gebėjimą jau atsineša gimdamos — tai ypatingas talentas. Kitos 


įgyja jį tarsi įgūdį. Visai nesvarbu, kaip šis gebėjimas gautas. Tačiau 
reguliarios kelionės „namo“ daro ir dar vieną teigiamą poveikį: 
kaskart iškeliaudamos ir sugrįždamos mes stipriname savo dvasioje 


glūdinčią moterį tarpininkę. 


Išnirimas iš gelmių 


Grįžimas į laukinius namus toks stebuklingas ir kankinantis atrodo 
būtent todėl, kad mes galime tenai tiktai paviešėti, bet ne pasi- 
likti visiems laikams. Kad ir kaip nuostabu būtų svečiuotis tose 
gelmėse, mes negalime amžinai gyventi po vandeniu — privalome 
vėl išnirti į paviršių. Panašiai kaip Urukas, kurį motina su seneliu 
švelniai iškelia iš gelmių ir pasodina ant akmens jūros pakrantėje, 
mes irgi grįžtame į kasdienį savo gyvenimą, pasisėmusios naujos 
gyvybės. Bet vis tiek labai liūdna vėl atsidurti ant kranto ir būti 
paliktai vienai su savimi. Lygiai taip per senovės mistines apei- 
gas inicijuotieji, grįždami atgal į išorinį pasaulį, irgi išgyvendavo 
saldžiai aitraus kartėlio antplūdį. Jausdavosi laimingi bei atsigavę, 
bet sykiu, bent iš pradžių, — ir liūdni bei kamuojami ilgesio. 

Norėdama palengvinti šį kone gedulingą išsiskyrimo momentą, 
motina ruonė sako savo vaikui: „Aš visada būsiu su tavim. Tau 
tereikės tik paliesti tai, ką liečiau aš, paimti kokį nors iš mano 
daiktų: lazdeles ugniai įkurti, mano ulu, peilį, ūdrų ir ruonių 
figūrėles, kurias išraižiau iš akmens, ir aš įkvėpsiu tau į plaučius 
gaivaus vėjo, kad galėtum dainuoti savo dainas“! Jos žodžiai —tai 
ypatingas laukinės prigimties pažadas. Ji tarsi sako, kad neverta 
pernelyg ilgai kamuotis norint tuoj pat sugrįžti atgal; verčiau 
pasistengti perprasti tuos įrankius, susidraugauti su jais, — ir tada 
iškart pajusi jos artumą, tarsi būtum oda, užtempta ant būgno, 
kurį palietė laukinė ranka. 

Apie minėtus įnagius inuitai sako, kad jie priklauso „tikrai mo- 
teriai“. Jie reikalingi tam, kad moteris „išsiraižytų sau gyvenimą“. 
Peilis skirtas atpjauti, aprengti, išlaisvinti, padailinti, pritaikyti ir 
priderinti. Įgusti naudotis lazdelėmis ugniai įkurti būtina, norint 
įžiebti ugnį net pačiomis atšiauriausiomis sąlygomis. O akmens 


raižiniai —tai mistinių moters žinių, gebėjimo gydyti ir asmeninių 
sąsajų su dvasių pasauliu išraiška. 

Kalbant psichologinėmis sąvokomis, galima pasakyti, kad šios 
metaforos simbolizuoja laukinės gamtos galias. Kai kurie klasiki- 
nės Jungo psichologijos šalininkai šį tandemą greičiausiai pava- 
dintų ego-„aš“ ašimi. Stebuklinėse pasakose peilis, be kita ko, yra 
traktuojamas kaip aiškiaregystės įrankis: jis perrėžia tamsą ir atveria 
mums jos dengiamas paslaptis. Įnagiai ugniai įkurti simbolizuoja 
gebėjimą pasigaminti maisto, transformuoti senąjį savo gyvenimą 
ir suteikti jam naują pavidalą, atsikratyti bergždžių dalykų. Juos 
galima traktuoti kaip įgimto siekio ugnimi užgrūdinti pamatinės 
dvasines medžiagas išraišką. Fetišų bei talismanų gamyba tradi- 
ciškai padeda pasakų veikėjams prisiminti, jog netoliese esama 
dvasinio pasaulio jėgų. 

Šiuolaikinei moteriai jos peilis ulu — tai intuicijos simbolis, 
įkūnijantis jos troškimą ir sugebėjimą atkirsti ir atmesti viską, 
kas nereikalinga, nubrėžti ribą po praeitim ir paženklinti naują 
pradžią. Ugnies įkūrimas išreiškia moters stiprybę atsitiesti po 
pralaimėjimo, įpūsti kaitrią aistrą savo pačios labui, o prireikus —ir 
ką nors supleškinti iki pamatų. Akmens raižiniai įkūnija jos lau- 
kinės sąmonės prisiminimą ir artimumą prigimtiniam instinktų 
pasauliui. 

Drauge su ruonės moters vaiku mes sužinome, kad prisiliesti 
prie motinos sielos kūrinių — tai būdas jos prisipildyti. Net jeigu 
ji ir iškeliavo pas savuosius, visą jos galią bei stiprybę perteikia 
moteriška jos intuicija, aistringumas ir artumas laukinei gamtai. 
Jos pažadas reiškia, kad jeigu mes prisiliesime prie šių dvasinės 
energijos sklidinų įnagių, tai pajusime jos alsavimą; jos kvapas 
mums pripildys krūtinę, o drauge su juo —ir šventoji giesmės dva- 
sia. Pasak senųjų inuitų, būtent sumišęs dievo ir žmogaus kvapas 
leidžia žmogui kurti poeziją, paženklintą dieviškumo žyme.!* 

Ojjuk mums reikia kaip tik tokios įkvėptos poezijos ir giesmių. 
Mums reikia įtaigių žodžių ir tokių dainų, kurios skambėtų ir po 
vandeniu, ir toli ant kranto. Mums reikia laukinių giesmių, kuriose 
galėtume pavartoti laukinės kalbos žodžius, atmintinai išmoktus 


po vandeniu. Jei moteris atvirai rėžia tiesą, aistringai reiškia savo 
jausmus ir ketinimus, išlaiko glaudų ryšį su instinktyviąja pri- 
gimtimi, — tai ji gieda, ji stačiai gyvena galingu laukinės sielos 
alsavimu. Šitoks gyvenimas jau savaime yra ciklas, kuris privalo 
tęstis, tęstis ir tęstis. 

Būtent todėl Urukas ir nepuola paskui motiną, kai ji apsisu- 
ka grįžti į jūrą ir dingsta jam iš akių, nemaldauja jos pasiimti ir 
jį drauge. Todėl jis ir lieka ant kranto. Nes turi jos pažadą. Kai 
grįžtame atgal į kasdienybės erzelį, ypač jeigu kelionėje namo 
buvome gerokai nuo visų ir visko atsiskyrę, tai žmonės, mašinos 
bei kiti daiktai mums iš pradžių atrodo kažkokie keisti, neįprasti, 
netgi jų keliamas triukšmas visai kitaip rėžia ausį. Tai natūralu; šis 
sugrįžimo etapas vadinamas įėjimu iš naujo. Pojūtis, tarsi būtume 
atėję iš kito pasaulio, išnyksta po kelių valandų ar kelių dienų. 
Nuo šiol didžiąją laiko dalį turėsime skirti kasdieniam savo gyve- 
nimui, ir mums labai pravers kelionėje namo pasisemta energija 
bei mokėjimas vienatvėje užmegzti laikiną ryšį su siela. 

Ruonės moters vaikas pasakoje tampa tarpininko įsikūnijimu. 
Jis išmoksta mušti būgną, giedoti giesmes ir sekti pasakas. Stebuk- 
linės pasakos kontekste būgną mušantis žmogus interpretuojamas 
kaip visa ko centras, kaip plakanti bet kokio naujo gyvenimo ar 
naujai suvirpusio jausmo širdis. Būgnininkas gali tiek nubaidyti, 
tiek ir prišaukti ką panorėjęs. Giedotojas nešioja žinutes — iš di- 
džiosios sielos mūsų žemiškajam „aš“ ir atgal. Giedotojas vien savo 
balsu gali ką nors suardyti, sugriauti, o paskui — sukurti ir pastatyti 
iš naujo. Apie pasakotoją sakoma, neva jis pirštų galais prisėlinęs 
prie miegančių dievų ir nugirdęs, ką tie kalbą per sapnus...!? 

Taigi savo kūryba vaikas išreiškia tai, ką jam įkvėpė motina 
ruonė. O savo gyvenimu jis įkūnija tai, ko išmoko būdamas po 
vandeniu —artimus santykius su laukine siela. Taip gyvendamos, 
mes ir atrandame save —sklidinas būgno garsų, sklidinas giesmių, 
sklidinas noro klausytis ir kalbėti savo pačių žodžiais, sklidinas 
naujų eilių, kitokių regėjimo, veiklos ir mąstymo galimybių. 
Užuot mėginusios sustabdyti „stebuklingą akimirką“, mes pa- 


prasčiausiai gyvename. Užuot spyriojusios ir drebėjusios dėl savo 


pasirinkto darbo, mes lengvai ir sklandžiai jo imamės; jaučiamės 
gyvos, kupinos naujų idėjų ir begalinio smalsumo: o kas gi toliau? 
Šiaip ar taip, juk žmogus, galiausiai sugrįžęs namo, nemažai patyrė: 
didžiosios ruonių dvasios buvo nunešusios jį į jūrą, o jis sveikas 
ir gyvas parkeliavo atgal. 


Savanoriškos vienatvės praktika 


Pilkoje priešaušrio migloje jau suaugęs ruonės sūnus klūpo ant 
stūksančios prie jūros uolos ir kalbasi ne su kuo kitu, o su savo 
motina. Šitoks savanoriškas kasdienis atsiskyrimas nuo visų ir 
bendravimas su anapusybe — tai labai ypatingas būdas visuomet 
būti arti namų: ne vien tiktai neriant gilyn, į sielos buveinę, 
ilgesniam ar trumpesniam laiko tarpui, bet ir svarbi galimybė 
trumpam pasikviesti sielą atgal, į paviršių. 

Norėdama susisiekti su laukiniu moteriškumu, moteris irgi pri- 
valo trumpam palikti šį pasaulį ir įeiti į visiškos vienatvės būseną 
pačia pirmine šio žodžio prasme. Juk senovėje angliškas žodis 
alone vienišas" laikytas dviejų žodžių sandūra: all one **, t. y. “visai 
vienas',“vientisas' — absoliučiai arba bent kurį laiką. O juk kaip tik 
tokia ir yra atsiskyrimo nuo kitų, vienatvės prasmė — pabūti tik 
su savimi, išgyventi savo vientisumą, pajusti būties pilnatvę. Tai 
puikus vaistas nuo išsekimo, taip dažnai kamuojančio šiuolaikines 
moteris; paskui jos jau gali, pasak senos patarlės, „užšokusios ant 
arklio vėl lėkti kur akys veda“. 

Vienatvė — tai ne sustingimas ar visiškas neveiklumas, kaip 
daugelis linkę manyti, o didžiulis mums perduodamas turtas iš 
laukinės sielos lobyno. Senovėje, kaip liudija tų laikų gydytojų, 
dvasininkų ir mistikų raštai, savanoriška vienatvė laikyta ir pa- 
liatyvia, ir profilaktine priemone. Ja gydydavo pervargimą ir už- 
kirsdavo kelią nuoboduliui. Jos griebdavosi ir tada, kai reikėdavo 
numatyti ateitį: tai buvo galimybė įsiklausyti į savo vidinį balsą ir 
gauti nurodymų ar patarimų, kurių kasdienybės šurmulyje tiesiog 
neįmanoma būdavo išgirsti. 

Senovės laikų moterys, lygiai kaip ir šiuolaikinių aborigenų 
genčių atstovės, tokiam bendravimui ir pasitarimams su savimi 


dažniausiai turėdavo paskyrusios ypatingą, sakralią vietą. Many- 
ta, kad labiausiai tam tinkąs menstruacijų laikotarpis, nes per jas 
moteris neva esanti arčiausiai savęs pažinimo nei kitais kartais; 
€s3 tuo Metu pasąmonę nuo sąmonės skirianti riba smarkiai su- 
plonėjanti. Jausmai, prisiminimai, pojūčiai, paprastai neprieinami 
sąmoningam pažinimui, tuo laiku lengvai patenka į sąmonės sritį. 
Todėl būtent tokiu laiku vienatvę pasirinkusi moteris galėdavo 
tikėtis gausesnio laimikio. 

Vis dėlto, intensyviai bendraudama su Šiaurės, Centrinės ir 
Pietų Amerikos genčių indėnėmis bei kai kurių slavų genčių pa- 
likuonėmis, aš patyriau, jog „moterų vietos“ būdavo naudojamos 
bet kada, ne vien tiktai menstruacijų laikotarpiu; negana to, neretai 
kiekviena moteris turėdavo išsirinkusi savo atskirą „moterišką 
vietelę“ — kokį nors medį, upės pakrantę, kokią nors girios erčią 
ar dykumos lopinėlį, o gal — jūros bangų išgraužtą grotą. 

Per psichoanalizės seansus daug bendraudama su moterimis, 
aš pradėjau manyti, kad daugelis šiuolaikinių moterų prieš mens- 
truacijas patiriamų negalavimų yra ne vien fiziologinio pobūdžio 
sutrikimai; jie lygiai taip pat sietini su tuo, kad moterys neturi 
galimybės šiuo metu skirti pakankamai laiko sau, kad atsigautų 
ir atsinaujintų.2' Mane visuomet ima juokas, kai kas nors cituo- 
ja pirmuosius antropologus, aiškinusius, neva daugelyje genčių 
menstruojančios moterys laikytos „nešvariomis“ — esą todėl jas 
tuo metu išvarydavę iš kaimo, kol „apsivalys“. Kiekviena moteris 
supras, kad jei tokia priverstinė ritualinė tremtis ir būtų buvusi, tai 
kiekviena iš mūsų, atėjus metui, būtume nuleista galva ir liūdna 
veido išraiška palikusios kaimą ir taip gūrinusios, kol dingtume 
visiems iš akių, o tada jau užvertusios galvas ir smagiai kvatodamos 
likusį kelią skuostume net pasišokinėdamos. 

Kaip ir pasakoje, reguliariai skirdamos sau laiko pabūti vienat- 
vėje, mes užmezgame pašnekesį su laukine siela, priplaukiančia 
prie mūsų krantų. Taip darome ne vien tam, kad „nenutoltume“ 
nuo laukinės, dvasingos savo prigimties, bet, kaip ir nuo neatme- 
namų laikų egzistavusiose mistinėse tradicijose, šitokio bendravi- 


mo paskirtis yra mums — klausti, o sielai — atsakyti ir patarti. 


Kokiu būdu galima prisišaukti sielą? Įvairiai: medituojant, atsi- 
duodant bėgimo ritmui arba mušant būgną, dainuojant, rašant, 
piešiant, kuriant muziką, gėrintis grožiu, meldžiantis, mąstant, 
atliekant apeigas bei ritualus, džiaugiantis ramybe ar netgi išgy- 
venant nepaprastą nuotaiką arba užburiančią idėją. Visi šie būdai 
kuo puikiausiai tinka sielai iš jos buveinės prisišaukti. 

Vis dėlto aš labiau patarčiau naudotis tais metodais, kuriems 
nereikia nei dekoracijų, nei ypatingos vietos ar erdvės, ir kuriais 
pasinaudoti lygiai sėkmingai galima ir per minutę, ir per ištisą 
dieną. Tam reikia pasitelkti savo pačių protą, kad prisišauktume 
sielą. Juk kiekviena iš mūsų turime bent vieną gana įprastą proto 
būseną, tinkamiausią tokiam vienatvės išgyvenimui. Man, pa- 
vyzdžiui, vienatvė primena „sudedamą girią“, kurią aš nuolat 
su savimi nešiojuosi ir prireikus išsilankstau. Tada įsitaisau po 
milžiniškais medžiais savo vaikystės girioje. Iš ten užduodu savo 
klausimus, išgirstu atsakymus ir vėl susilankstau savąjį girios 
kampelį iki meilės laiškučio dydžio — kitam kartui. Tokia patirtis 
ateina akimirksniu, ji trumpa ir be galo talpi. 

Tiesą sakant, vienintelis dalykas, ką reikia mokėti norint pasi- 
nerti į tokią savanoriškos vienatvės būseną, — tai „atsijungti“ nuo 
įvairiausių trukdžių. Moteris sugeba atsiriboti nuo kitų žmonių, 
nuo triukšmo ir erzelio net ir sėdėdama tarybos posėdyje, kuria- 
me atmosfera vis labiau kaista, net ir tada, kai jos namuose toks 
sąvartynas, kad be buldozerio neiškuopsi, net jei aplinkui — kokios 
aštuonios dešimtys plepių giminaičių, kurie ištisas tris atostogų 
dienas be paliovos pešasi, dainuoja ir šoka. Jei dar prisimenate 
paauglystės laikus, tai, be abejo, žinote, kaip „atsijungti“ Jei kada 
buvote dvimečio vaikiuko, kuris niekaip nenori užmigti, mama, tai 
irgi tikriausiai dar mokate panirti į savanoriškos vienatvės būseną. 
Tai nėra labai sunku, sunkiausia — nepamiršti to padaryti. 

Nors mums visoms labiau patiktų paviešėti namuose kuo ilges- 
nį laiką, kad niekas nežinotų, kur mes iškeliavome, ir galėtume 
sugrįžti žymiai vėliau, vis dėlto labai pravartu išmokti pabūti vie- 
noms ir patalpoje, kurioje pilna žmonių. Nors iš pradžių ir keistai 
nuskambės, bet, atvirai sakant, žmonės su savo siela bendrauja 


nuolatos. Tiktai užuot sąmoningai pasinėrę į tokią būseną, daugelis 
nugrimzta į ją netikėtai: tik užsisvajoja — viens! — ir jie jau ten. 

Kadangi toks bendravimas su siela laikomas lyg ir nederamu 
dalyku, tai šitokią savo būseną išmokstame dangstyti įvairiausiais 
kasdieniškais apibūdinimais, kaip antai: „šnekuosi su savimi“, 
„paskendau mintyse“, „užsižiūrėjau į tolį“, „užsisvajojau“. Šito- 
kių eufemizmų prisigraibome daugelyje visuomenės gyvenimo 
sričių, nes — deja! — nuo pat vaikystės esame pratinamos susigėsti, 
jei mus užklumpa bendraujančias su siela, ypač jei tai nutinka 
tokioje proziškoje aplinkoje kaip darbas arba mokykla. 

Kažkodėl verslo ir mokslo pasaulis įsitikinęs, kad laikas, kurį 
skiriame šitokiam buvimui su savimi, yra iššvaistomas tuščiai, 
nors iš tiesų jis — pats vaisingiausias. Juk būtent laukinė dvasia 
teikia mūsų vaizduotei idėjas, kurias paskui mes rūšiuojame, at- 
sijodamos tas, kurias vertėtų įgyvendinti, kurios atrodo mums 
tinkamiausios ir vertingiausios. Tiktai susiliejus su siela mumyse 
sušvinta dvasinė šviesa ir kyla noras atskleisti savo talentus, kokie 
jie bebūtų. Būtent ši trumpa, kartais vos akimirką tetrunkanti, bet 
tikslinga sąjunga padeda mums sustyguoti vidinį savo gyvenimą: 
užuot laidojusios jį po ydingais gėdos, baimės būti pasmerktai ar 
užsipultai, neveiklumo, tingumo klodais ar kitokiais abejotinais 
pasiteisinimais bei dingstimis, mes leidžiame jam laisvai pleventi, 
liepsnoti ir švytėti, kad visi matytų. 

Taigi nekalbant jau apie informacijos mus dominančiais klau- 
simais gavimą, atsiskyrimą ir vienatvę galima panaudoti ir savo 
laimėjimams pasirinktoje srityje įvertinti. Kiek anksčiau pasakoje 
matėme, kad berniukas po vandeniu išbuvo septynias dienas ir 
septynias naktis — lygiai tiek, kiek reikia vienam iš pačių seniau- 
sių gamtos ciklų įsisavinti. Septyni neretai laikomas „moterišku“ 
mistiniu skaičiumi, susijusiu su mėnulio mėnesio padalijimu 
į keturias fazes, kurių trukmė maždaug atitinka menstruacijų 
trukmę. Tai jaunatis, pilnatis, delčia ir senatis. Senosiose etninė- 
se moterų tradicijose būdavo įprasta per pilnatį išsiaiškinti, kaip 
klostosi mūsų gyvenimas: kaip laikosi mūsų draugai, namiškiai, 


vyras ir vaikai. 


Savanoriškos vienatvės būsena — pati geriausia proga visa 


tai įvertinti, nes būtent dabar visus savojo „aš“ aspektus mes 
sutelkiame į vieną tašką laike, būtent dabar juos apžiūrime ir 
apklausiame, kad sužinotume, ko jiems/mums/sielai kaip tik 
dabar reikia, o jei įmanoma — tą reikiamą dalyką ir gauname. 
Šitokiu būdu mes atliekame nepaprastai svarbius dabartinės savo 
gyvenimo būklės matavimus. Juk yra daugybė mūsų gyvenimo 
aspektų, kuriuos reikėtų nuolatos vertinti ir stebėti: gyvenamoji 
vieta, darbas, kūryba, šeima, vyras, vaikai, tėvai, seksualumas, 
dvasinis gyvenimas ir t. t. 

Matuojame ir vertiname gana paprastai: tiesiog pasižiūrime, 
ko turime per daug ir ko — per mažai. Būtent šito teiraujamės 
instinktyviojo savo „aš“; ne remdamosi pasipūtėliška logika, ne 
ego vardu, o pasitelkdamos Laukinės Moters išmintį klausiame, 
ką reikėtų padaryti, pritaikyti, atpalaiduoti ar sustiprinti? Ar ne- 
išklydome dar iš sielos ir dvasios užduoto kurso? Ar vidinis mūsų 
gyvenimas atsispindi išorėje? Ką reikia sutvirtinti, apsaugoti, pa- 
sunkinti, padidinti? Ko turime atsikratyti, ką reikia pakeisti ar 
perkelti kitur? 

Kuo ilgiau praktikuojamės, tuo didesnį suvestinį efektą šitokia 
savanoriška vienatvė duoda; galiausiai ji tampa gyvybiškai būtina 
kaip kvėpavimas — tai savotiškas natūralus žinių kaupimo, smulkių 
pataisų darymo ir nuolatinio visokių nereikalingų dalykų atsikra- 
tymo ritmas. Šitokia sistema ne tik labai galinga, bet ir praktiška, 
nes pasiekti vienatvės būseną gana pigu ir nesudėtinga: nors tam 
reikia šiek tiek užsispyrimo ir valios, bet padaryti tai galima bet 
kur ir bet kada. Besipraktikuodamos netrukus pajusite, kad iš 
anksto parengiate sielai klausimus. O kitąsyk galbūt teturėsite 
tiktai vieną klausimą. Arba išvis nė vieno — galbūt jums norėsis 
tiktai atsipūsti ant uolos, pabūti greta sielos ir pajusti jos gaivi- 


nantį alsavimą. 


Įgimta moterų ekologija 


Pasakos pabaigoje minima, kad daugelis medžiotojų bandė su- 
medžioti sielą, pagauti ją ir nudobti, bet niekam tai nepavyko. 
Šitaip pasaka dar sykį mums primena, kad laukinė siela — nesu- 
naikinama. Net jeigu ilgai dirbame, mylimės, ilsimės ar žaidžiame 
visiškai nepaisydamos savo prigimtinių ciklų, Laukinės Moters vis 
tiek nenužudome — tiktai pačios baisiai pavargstame. Nuostabu 
tai, kad bet kada galime padaryti reikiamus pataisymus ir vėl su- 
grįžti prie savo prigimtinių, natūralių ciklų. Juk tiktai mylėdamos 
save ir rūpindamosi savais „metų laikais“ galime apsaugoti savo 
gyvenimą, kad jis nebūtų įveltas į svetimą ritmą, svetimus šokius, 
svetimo alkio malšinimą. Tiktai besąlygiškai vertindamos savo 
ypatingus, visiškai savitus sekso, kūrybos, poilsio, žaidimų ir darbo 
ciklus iš naujo mokomės apibrėžti ir atskirti visus laukinius savo 
pojūčius bei ritmus. 

Mes puikiai suprantame, kad negalime gyventi svetimo, iš 
kieno nors kito atimto gyvenimo. Žinome, kad ateina toks metas, 
kai žmonių, tautos, pasaulio reikalus tenka kuriam laikui atidėti 
šalin. Jau suvokėme, kad esame panašios į amfibijas: gyvename 
sausumoje, bet ne visą laiką — protarpiais privalome pasinerti į 
vandenį ir grįžti namo. Pernelyg civilizuotos ir despotiškos visuo- 
menės dažniausiai mėgina užkirsti moterims kelią grįžti namo. 
Neretai joms draudžiama net prisiartinti prie vandens, kol jos 
visiškai sunyksta ir pasidaro kone permatomos. 

Bet kai pasigirsta balsas, šaukiantis moterį grįžti namo, kažkuri 
jos dalis visuomet jį išgirsta — juk ji tik to ir telaukė. Išgirdusi tą 
balsą, ji visuomet paklūsta jo šauksmui, nes jau ilgą laiką slapčia 
ar beveik atvirai tam rengėsi. Ji pati drauge su visais slaptingose 
jos psichikos gelmėse glūdinčiais sąjungininkais netrunka atkurti 
savo gebėjimą grįžti. Šis galingas procesas paliečia ne tik vieną 
kitą moterį — jis veikia mus visas. Juk visas mus slegia gausybė 
žemiškų įsipareigojimų. Bet senolis iš jūros taip pat šaukia kiek- 


vieną iš mūsų. Ir kiekviena privalome grįžti. 


Nė vienas iš šių grįžimo į namus būdų nepriklauso nuo mūsų 
materialinės ar visuomeninės padėties, išsilavinimo ar fizinio 
judrumo. Net jei aplinkui tematome vos vieną žolės stiebelį, 
net jei horizontą mums atstoja mažytis dangaus lopinėlis, net jei 
teturime vos vieną atkaklią piktžolę, prasikalusią tarp šaligatvio 
plytelių, — vis vien gamtoje ir jos dėka galime įžvelgti visus savo 
ciklus. Kelias į jūrą atviras visoms. Ir visos galime įsitaisiusios ant 
uolos pabendrauti su ruone. Visoms moterims ši sąjunga gyvybiš- 
kai reikalinga: ir motinoms, ir meilužėms, ir vienišėms, veiklioms 
moterims, depresuojančioms moterims, pasaulio galiūnėms, užsi- 
dariusioms ir atlapaširdėms, ir net patologiškai pareigingoms... 

Jungas yra sakęs: „Verčiau iškart prisipažinti, kad esi dvasios 
skurdžius... Apsunkusi dvasia virsta vandeniu... Todėl ir sielos. 
kelias... veda į vandenį':2 Grįžimas namo bei nuolatiniai pasikal- 
bėjimai su ruone nuo jūroje stūksančios uolos — tai mūsų įgimtos, 
visuotinės ekologijos dalys, reiškiančios grįžimą į vandenį ir su- 
sitikimą su laukine bičiule, kuri labiau už visus pasaulyje, nepa- 
liaujamai, atsidavusi ir be galo kantriai mus myli. Mums tereikia 
tiktai žiūrėti į šias sielos akis, kuriose spindi „išmintis, meilė ir 


laukinė dvasia“, ir mokytis iš jų. 


X SKYRIUS 


= 


Tyras vanduo: kūrybinio 
gyvenimo penas 


Kūrybingumas tiesiog nuostabiai geba mainyti pavidalą: čia jis 
vienoks, o po akimirkos — jau visai kitoks. Įkvėpimas — tai tarsi 
švytinti dvasia, kurią visi kartkartėmis regime, bet nelabai mokame 
apibūdinti, nes kiekvienas savaip nupasakoja tai, ką išvydęs tame 
akinančios šviesos blyksnyje. Ar jo buvimą liudija dažai ir drobės, 
o gal — tinkas ir sienų apmušalai? O plunksna ir popierius, dailūs 
gėlynai palei sodo takelį, universiteto pastato projektas? Taip, taip! 
O mokėjimas tobulai išlyginti apykaklaitę, įžiebti revoliuciją? 
Taip. Meiliai paliesti augalo lapus, laimėti „amžiaus sandėrį“, sėsti 
į audimo stakles, atgauti balsą, karštai ir pasiaukojamai ką nors 
mylėti? Taip. Sugauti į glėbį karštą naujagimio kūnelį, užauginti 
vaiką, pagelbėti pavergtai tautai atsitiesti? Taip! Tarytum gražų 
sodą puoselėti santuoką, iškasti dvasinį auksą, surasti taiklų žodį, 
pasiūti mėlynas užuolaidėles? Taip, visa tai yra kūryba. Visi šie 
dalykai pareina nuo Laukinės Moters, jie kyla iš Rio Abajo Rio, 
upės, tekančios po upe, kuri nepaliaujamai plaukia į mūsų gy- 
venimus. 

Vieni sako, kad kūrybai svarbiausia — idėjos, kiti — kad jų įgy- 
vendinimas. Bet atrodo, kad dažniausiai tai — tiesiog būtis. Tai ne 
virtuoziškumas, nors šis pats savaime — irgi puikus dalykas. Tai 


meilė kam nors, tokia didžiulė meilė — žmogui, žodžiui, pavidalui, 
idėjai, žemei, visai žmonijai, — kad, kai ji perpildo mūsų širdį, 
belieka tik viena — kurti. Ir net ne dėl to, kad to norime, kad už- 
sispyrėme ko nors pasiekti; paprasčiausiai — kitaip negalime. 

Kūrybos galialyg potvynis apsemia mūsų dvasios žemę, ieško- 
dama natūralių įdubų ar kiaurymių, arroyos, mumyse esančių ka- 
nalų. Mes tampame jos intakais, jos baseinais; mes — jos tvenkiniai, 
ežerai, upės ir šventieji šaltiniai. Laukinė kūrybos galia pripildo 
visas vagas, kurias tik randa mūsų dvasioje: tiek esančias mumyse 
nuo gimimo, tiek ir tas, kurias pačios savo rankomis sugebame jai 
išrausti. Mums nereikia jų pripildyti — pakanka jas nutiesti. 

Archetipų teorijoje egzistuoja toks principas: jeigu žmogus 
parengia savo dvasioje tam tikrą ypatingą vietą, tuomet būtis, 
kūrybos galia, sielos versmė sužino apie ją, susiranda ten kelią 
ir joje įsikuria. Kokia jėga ją pašaukia, — ar kaip Biblijoje, kur 
sakoma: „Eik ir parenk vietą savo sielai“, ar kaip filme „Sapnų 
laukas“!, kur fermeris išgirsta balsą, raginantį įrengti beisbolo 
aikštę, kurioje galėtų žaisti mirusių žaidėjų dvasios („Tu tik įrenk, 
irjie ateis“), — tačiau aišku viena: tinkamai parengta vieta paskatina 
didžiąją kūrybos galią pasirodyti. 

O kai ši galinga požeminė upė susiranda mūsų dvasioje savo 
žiotis ir protakas, kūrybinės mūsų galios ima kilti ir sekti, tvinti 
ir slūgti cikliniu laukinės upės ritmu. Šie ciklai lemia atsiradimą, 
penėjimą, nuosmukį ir mirtį — viskas vyksta savu laiku ir kartojasi 
vis iš naujo. 

Tai, kas sukuriama vienoje upės vietoje, maitina tuos, kas 
ateina prie upės, maitina gyvus padarus, gyvenančius pasroviui, 
ir tuos, kurie tūno upės gelmėse. Kūryba niekuomet nebūna at- 
skiras, su niekuo nesusijęs veiksmas, ir būtent čia — jos galia. Ką 
ji bepaliestų, kas ją beišgirstų, beišvystų, pajustų ar pažintų, — bus 
papenėtas. Būtent todėl, stebėdamos, jausdamos, išgyvendamos 
kieno nors kito kūrinį — žodį, pavidalą, idėją, — mes prisipildome 
dvasinio peno, pasisemiame įkvėpimo savo pačių kūrybinei veik- 
lai. Net ir vienas vienintelis kūrybos aktas kartais gali pasotinti 
ištisą žemyną. Vienas vienintelis kūrybos aktas gali priversti upę 


pralaužti akmenines užtvaras. 


Štai kodėl moters gebėjimas kurti — viena iš pačių vertingiausių 
jos savybių, praturtinanti ir visus aplinkui, ir ją pačią visais įma- 
nomais lygiais: psichologiniu, dvasiniu, intelektualiniu, emociniu 
ir ekonominiu. Laukinės prigimties srautas plukdo neišsemiamas 
galimybes, veikia kaip gimdymo kanalas, gaivina, malšina mūsų 
troškulį ir gilesnio, laukinio gyvenimo alkį. Idealiu atveju ši kūry- 
bos upė neturi nei užtvankų, nei kokių nors dumblinų senvagių, 
o svarbiausia — ja neįmanoma piktnaudžiauti.2 

Laukinės Moters upė mus maitina ir augina iš mūsų būtybes, 
tokias kaip ji — gyvenimo davėjas. Kai mes kuriame, ši laukinė, 
paslaptinga būtybė savo ruožtu kuria mus, pripildydama mei- 
lės. Mes augame ir tiesiamės į ją, panašiai kaip laukiniai žvėrys 
ir augalai stiebiasi ir ieško saulės ir vandens. Mes taip sklidinai 
prisipildome gyvybės, kad ir pačios imame ją kurti bei dalinti: 
išsprogstame, pražystame, dauginamės ir dalijamės, apvaisiname, 
subrandiname, paskleidžiame, atiduodame. 

Akivaizdu, kad kūrybinis pradas yra tai, kas kyla, verčiasi, ban- 
guoja ir užgriūva mus, o ne kantriai sau stovi vietoje laukdamas, 
kada gi pagaliau, kaip reikiant nusiplūkusios, mes jį surasime. 
Šia prasme kūrybos versmės „prarasti“ neįmanoma. Ji visuomet 
mumyse — pripildo mus arba grumiasi su jos kelyje atsiradusiomis 
kliūtimis. O jeigu neranda mumyse jokio plyšelio, per kurį galėtų 
įsiskverbti vidun, tuomet atsitraukia, sukaupia jėgas ir visu stip- 
rumu smogia į sieną — daužosi į ją tol, kol pralaužia ir įsiveržia. 
Vienintelis būdas išvengti šios nerimstančios energijos —tai nuolat 
ręsti jos kelyje vis naujas užtvaras ir barjerus arba užnuodyti ją 
žalingu negatyvizmu ir apsileidimu. 

O jeigu mūsų kūrybinės galios išsenka, jeigu nieko nebesuge- 
bame išauginti, išgalvoti, išrasti, jeigu nebeįstengiame sufokusuoti 
savo asmeninių vizijų, jų sekti ir plėtoti, — vadinasi, kažkas išsi- 
derino įrenginyje, jungiančiame upės ištakas su mūsų kanalu. 
Arba gal kūrybinės mūsų galios plūsta per užnuodytą žemę, kur 
visi fantazijos daigai žūva nė nespėję subręsti. O dažniausiai dėl 
nusekusių kūrybinių moters galių kaltos visos šios aplinkybės 
sykiu. 


Bet būna ir dar klastingesnių problemų. Pasitaiko, kad žmo- 
gus taip susižavi kieno nors kito talentais ir/arba tariamai to kito 
asmens uždirbtomis ar gautomis gėrybėmis, jog tampa tikru 
mimikrijos profesionalu ir liūdnai tenkinasi įsiliedamas į pilką 
„gerbėjų“ minią, užuot lavinęs ir puoselėjęs unikalius ir nepa- 
kartojamus savo gabumus. Iki užsimiršimo garbindamas svetimą 
„žvaigždę“, toks žmogus dažniausiai neturi nė menkiausio supra- 
timo, kur slypi vertingiausi jo paties dvasiniai turtai. O gal jam 
tiesiog baisu, nes vanduo gilus, naktis tamsi, o kelias tolimas; bet 
juk šios aplinkybės — būtent tai, ko reikia, norint atrasti ir išplėtoti 
originalius ir nepaprastus savo sugebėjimus. 

Kadangi Laukinė Moteris — tai Rio Abajo Rio, upė, tekanti 
po upe, tai jai įsiliejant į mus, mes irgi pavirstame į upę. Jei už- 
tvenkiama protaka, per kurią jos vandenys patenka į mus, mes 
irgi nusenkame. Jeigu jos vanduo užterštas negatyvių vidinių 
mūsų kompleksų arba aplinkinių požiūrio, tai subtilus mūsų idėjų 
kūrimo procesas irgi susiteršia. Tuomet mes daromės panašios į 
žūvančią upę. Ir tai anaiptol ne koks menkniekis, į kurį galėtu- 
me nekreipti dėmesio. Tyro kūrybos šaltinio netektis — sunkios 
psichologinės ir dvasinės krizės ženklas. 

Kai upės vanduo užterštas, viskas aplinkui taip pat žūva, nes, 
kaip žinome iš ekologijos, kiekviena gyvybės forma įtakoja vi- 
sas kitas. Antai jeigu tikros upės pakraščiuose augančios viksvos 
paruduoja dėl deguonies stygiaus, tai dulkelėms nebelieka ką 
apvaisinti, dumblialaiškiai sunyksta, tarp jų šaknų nebelieka vie- 
tos prisitvirtinti vandens lelijoms, karklai nebeužaugina kačiukų, 
tritonai neberanda su kuo poruotis, lašalai nebeišsiperi. Žuvys 
liaujasi šokinėjusios iš vandens, paukščiai nebenardo jų gaudyti, 
o vilkai ir kiti žvėrys, kurie ateidavo prie upės atsigerti, dabar 
spūdina kitur arba dvesia, prisigėrę užteršto vandens arba užėdę 
gyvių, mitusių supuvusiais vandens augalais. 

Jeigu dėl kokių nors priežasčių vanduo liaujasi tekėjęs mūsų 
kūrybos vaga, rezultatas būna lygiai toks pats: mes dūstame, ne- 
rasdamos atgaivos, nebesugebame nieko apvaisinti, nebelieka 
vietos smulkioms gyvybės formoms, pripratusioms glaustis tarp 


didžiųjų, viena idėja nebegimdo kitos, niekas nebeišsikala, nieko 
nebelieka. Tuomet mes blogai jaučiamės ir bandome ką nors da- 
ryti. Kartais be tikslo blaškomės, dėdamosi neva galinčios apsieiti 
be gaiviosios kūrybos versmės ar nuduodamos, kad ją tebeturime; 
bet iš to nieko neišeina, tokios pastangos iš anksto pasmerktos. 
Kad vėl atgautume kūrybinę energiją, vandenį turime išvalyti ir 
išgryninti. Todėl teks bristi į purvą, išvalyti nešvarumus, atverti 
protaką ir ateityje saugoti ją, kad vėl ko nors blogo nenutiktų. 

Ispaniškai kalbantys Amerikos gyventojai nuo senų seniausių 
laikų turi legendą, kuri vadinasi La Llorona?, „Raudotoja“. Kar- 
tais sakoma, kad ši legenda atsirado XVI amžiaus pradžioje, kai į 
Meksiką atkeliavę konkistadorai nukariavo actekus, bet iš tiesų ji 
kur kas senesnė. Tai pasakojimas apie gyvybės upę, virtusią mirties 
upe. Pagrindinė šios legendos herojė — tai moters pavidalo upės 
dvasia, kuri dosni ir vaisinga, kurianti iš savo pačios kūno. Ji pa- 
prasta, bet stulbinamai graži, turtingos sielos ir dvasios. 

La Llorona - labai savotiška legenda, nes laikui bėgant ji nuo- 
latos rutuliojasi ir kinta, tarsi gyventų savą labai turiningą vidinį 
gyvenimą. Tartum didžiulė vėjo pustoma smėlio kopa, kuri 
keliauja per sausumą, užgriebdama vis naujus plotus, apimda- 
ma viską, kas tiktai pasitaiko priešais ją, iškildama viršum naujų 
žemių ir paversdama jas savo dalimi, — taip ir ši legenda kinta, 
apimdama vis naujų kartų dvasines problemas. Kartais teigiama, 
kad tai istorija apie Ce. Malinalli arba Malinche, vietinę moterį, 
buvusią, kaip tvirtinama, ispano užkariautojo Hernano Cortėso 
vertėja ir meiluže. 

Tačiau pirmoji mano girdėta La Llorona legendos versija 
buvo apie moterį — karo prieš valstijų susivienijimą heroję, pa- 
plitusi miškinguose Šiaurės Amerikos regionuose, kur aš užau- 
gau. Antrąsyk, kai vėl išgirdau šią istoriją, La Llorona jau buvo 
pasakojimas apie aršią priverstinės meksikiečių repatriacijos iš 
Jungtinių Valstijų, vykusios šeštajame XX amžiaus dešimtmety- 
je, priešininkę. Paskui dar daugybę kartų užfiksavau šią legendą 
Amerikos pietvakariuose; vieną variantą papasakojo sena ispanų 
kilmės fermerių šeima, gavusi žemės iš valstybės, — jie tvirtino, esą 


herojė dalyvavusi kare dėl žemės Naujojoje Meksikoje: turtingas 
žemvaldys suvedžiojęs jauną ir gražią, bet neturtinga ispanę. 

Dar girdėjau sakmę apie vaiduoklius: La Llorona gailiai dejuo- 
dama naktimis klaidžiojanti po vilkikų stovėjimo aikštelę. Kitur 
pasakojama apie „ŽIV užsikrėtusią prostitutę“: esą seniausiu pa- 
saulyje amatu La Llorona užsiimanti Ostino mieste, prie upės. O 
netikėčiausią, labiausiai pribloškiančią legendos versiją išgirdau 
iš mažo berniuko. Taigi pirmiausia pateiksiu jums apibendrintą 
senųjų La Llorona legendų siužetinę liniją, o paskui — šį netikėtą 
legendos posūkį. 


———————————————— 


La Llorona 


URTINGAS IR KILMINGAS IDALGAS pradeda merginti gražią, bet 
dk mergaitę, kuri jį įsimyli. Ji pagimdo jam du sūnus, 
bet mylimasis nė neketina jos vesti. Vieną dieną jis praneša keti- 
nąs grįžti į Ispaniją, kur vesiąs turtingą giminaičių jam parinktą 
nuotaką. Sūnus jis norįs pasiimti drauge. 

Jaunoji moteris iš nevilties netenka proto. Ji pasielgia taip, kaip 
visais laikais elgdavosi visos pakvaišėlės ir pamišėlės: nagais išakėja 
jam veidą, paskui drasko save, suplėšo jo drabužius, paskui — savo. 
Tada stveria į glėbį abu mažylius, lekia su jais prie upės ir sviedžia 
vaikus į gelmę. Vaikai prigeria, o sielvarto palaužta La Llorona 
krinta ant žemės ir miršta iš skausmo. 

Idalgas grįžta į Ispaniją ir veda savo turtingąją nuotaką. O La 
Llorona siela nueina į dangų. Bet dangaus vartų sargas paskelbia, 
esą ji turinti teisę eiti dangun, nes daug kentėjusi, bet negalinti 
įžengti pro vartus, kol neatgaus upėje paskandintų savo vaikų 
sielų. 

Štai todėl ir pasakojama, esą dabar La Llorona raudodama klai- 
džiojanti palei upę, šluodama jos pakrantes savo palaidais plaukais, 
o ilgais, plonais it šiekštai pirštais akėdama jos dugną —bene aptiks 


nuskendusius savo vaikus. Stai todėl sutemus vaikams esą jokiais 
būdais nevalia eiti prie upės, nes La Llorona galinti per klaidą 
palaikyti juos savo mažyliais ir amžinai nusinešti su savimi.“ 


——m——-——————————— 


O dabar pereikime prie šiuolaikinės La Llorona. Dėl įvairiausių 
veiksnių kintant visuomenei ir kultūrai, drauge keičiasi mūsų 
mąstymas, pažiūros ir mus jaudinančios problemos. Keičiasi ir 
istorija apie La Llorona. Pernai metais, Kolorado valstijoje be- 
renkant sakmes apie vaiduoklius, dešimtmetis berniukas Danny 
Salazaras — be iškritusių priekinių dantų, siurrealistiškai didelėmis 
pėdomis ir liesučiu kūneliu, bet aiškiai vieną dieną išaugsiantis į 
dailų aukštaūgį, — papasakojo man štai ką: jo manymu, La Llorona 
visai ne dėl to nužudžiusi savo sūnus, kaip vaizduojama senosiose 
legendose. 

„Ne, ne, — purtė galvą Danny. — La Llorona susidėjo su turtingu 
ponu, kuriam priklausė fabrikai palei upę. Bet paskui jie dėl kažko 
susipyko. La Llorona gėrė vandenį iš upės, kai buvo nėščia. Jos 
vaikai, dvynukai, gimė akli ir su plėvėtais kaip ančių pirštais, nes 
turtuolio fabrikai savo nuotekomis užnuodijo upės vandenį. 

Turtuolis pasakė La Llorona, kad jam nereikia nei jos, nei vai- 
kų. Ir vedė turtuolę, kuriai patiko tie dalykai, kuriuos gamino jo 
fabrikai. Tada La Llorona sumetė vaikus į upę, nes jų laukė baisiai 
sunkus gyvenimas. O paskui pati iš skausmo krito negyva. Jinai 
nuėjo į dangų, bet šventas Petras jai pasakė, kad ji negalės įeiti pro 
vartus tol, kol nesuras savo vaikų sielų. Tai dabar La Llorona visą 
laiką ir ieško užnuodytoje upėje savo vaikų, tik niekaip negali jų 
rasti, nes vanduo labai purvinas ir juodas, nieko nesimato. Užtai 
jos šmėkla savo ilgais pirštais akėja upės dugną ir kiauras dienas 


klaidžioja pakrante, šaukdama vaikus.“ 


Laukinės sielos tarša 


La Llorona priklauso prie tokio tipo istorijų, kurias mūsų gimi- 
nės cantadoras y cuentistas vadina temblon, šiurpėmis. Iš pirmo 
žvilgsnio jos skirtos pramogai, bet klausytojams nuo jų per nu- 
garą bėga šiurpuliai: mat jos skatina suvokti, apmąstyti, įsigilinti 
ir pagaliau — imtis veiksmų. Nepaisant kai kurių kintančių šios 
legendos motyvų, pagrindinė jos tema amžinai lieka ta pati: vai- 
singojo moteriškumo žūtis. Ne tiek svarbu, koks laukinis grožis 
naikinamas ir nuodijamas — vidinis ar išorinis, — abiejų žūtį regė- 
ti vienodai skaudu. Šiuolaikinei visuomenei kartais atrodo, kad 
vienas atvejis neva esąs kur kas grėsmingesnis už kitą, tačiau abu 
jie — lygiai pražūtingi. 

Nors kartais abi šios legendos versijas aš pasakoju ir kitokiame 
kontekste,? bet suvokiama kaip kūrybinio srauto taršos metafora ji 
priverčia kiekvieną — tiek vyrus, tiek moteris — krūptelėti, perpra- 
tus slaptą jos prasmę. O interpretuojant šią istoriją kaip atskiros 
moters dvasinės būklės apibūdinimą, galima nemažai sužinoti 
apie priežastis, dėl kurių senka ir silpsta kūrybiniai moters pro- 
cesai. Kaip ir kitos istorijos su liūdna pabaiga, ši legenda yra puiki 
mokymo priemonė, nurodanti moterims, ko nereikėtų daryti, o 
jei jau padarėte klaidą, — kaip išsisukti ir sumažinti neigiamas jos 
pasekmes. Paprastai, žengdamos žingsnį priešinga kryptimi, nei 
pasirinko istorijos herojė, mes galime tikėtis išplaukti ant bangos 
keteros, užuot joje nuskendusios. 

Graži moteris ir švari, srauni upė šioje legendoje simbolizuoja 
normalų, sveiką kūrybinį moters gyvenimą. Bet paskui, susidū- 
rus su destruktyviu animus, nukenčia ir moteris, ir upė. Tuomet 
moteris, kurios kūrybinės galios nyksta, kaip ir La Llorona jau- 
čiasi apnuodyta, sužalota, jai norisi visus aplinkui užmušti. Dėl 
to galiausiai ji priversta be galo be krašto naršyti po ankstesnio 
kūrybinio savo gyvenimo skeveldras. 

Norint atkurti jos dvasinę ekologinę sistemą, būtina išvalyti 
upės vandenį. Šioje istorijoje mus domina ne kūrybinės veiklos 


produktų kokybė, o žmogaus gebėjimas suvokti, kokie vertingi 


ir unikalūs yra jam duoti gabumai, ir mokėjimas puoselėti bei 
prižiūrėti kūrybinį gyvenimą, kuris juos supa. Juk visuomet po 
rašymu, tapyba, apmąstymais, gydymu, darbu, valgio gaminimu, 
pokalbiais, šypsenomis ir kitokia veikla glūdi upė — Rio Abajo Rio; 
upė, tekanti po upe, maitina viską, ką tik įstengiame sukurti. 

Simbolių moksle dideli vandens telkiniai paprastai įkūnija 
vietas, kuriose pirmiausia atsirado gyvybė. Ispaniškai kalban- 
tiems Amerikos pietvakarių gyventojams upė simbolizuoja tikrą, 
visavertį ir nevaržomą gyvenimą. Į ją kreipiamasi kaip į motiną: 
La Madre Grande, La Mujer Grande, Didžioji Moteris, kurios 
vandenys ne tiktai sklidinai pripildo kanalus ir vagas, bet ir liejasi 
iš paties moters kūno, jai gimdant. Upė čia įsivaizduojama kaip 
Gran Dama, einanti per žemę su plačiu, pūstu mėlynos, sidabri- 
nės, o kartais —ir auksinės spalvos sijonu ir sugulanti su dirbamais 
laukais, kad juos apvaisintų ir parengtų sėjai. 

Kai kurios senos mano bičiulės iš pietų Teksaso tikina, kad El 
Rio Grande jokiu būdu negalėtų būti vyriškos — ji esanti tiktai 
moteriškos giminės. Juokdamosi jos dar priduria: „Juk upė — tai 
ne kas kita, kaip La Dulce Aceguia, saldžioji vagelė tarp motinos 
žemės šlaunų!“ O šiaurinėje Naujosios Meksikos dalyje apie 
šniokščiančią, vėjo pašiauštą arba iš krantų išsiliejusią upę sako- 
ma, neva ji esanti sujaudinta ir aistros apimta trokštanti paliesti 
viską, ką tik gali, kad priverstų augti. 

Taigi matome, kad upė čia simbolizuoja dosnų ir nevaržomą 
moteriškumą, kuris jaudina, žadina, kaitina kraują. Kuriančių 
moterų akys nuostabiai spindi, žodžiai melodingai skamba, vei- 
duose dega gyvenimo raudonis, ir atrodo, kad netgi jų plaukai 
ima labiau žvilgėti. Idėjos jas jaudina, galimybės sužadina, mintys 
kaitina kraują, ir taip įsiaistrinusios jos tarsi galinga upė veržiasi 
pirmyn ir tolyn savo vienintele, unikalia ir su niekuo nesulygi- 
nama kūrybinio gyvenimo vaga. Tik šitaip moterys gali pajusti 
pilnatvę. Būtent šitokia srauni ir veržli kadaise buvo ir upė, prie 
kurios gyveno La Llororia, kol neįvyko nelaimė. 

Bet pasitaiko, kaip ir šiame pasakojime, kad kūrybinį moters 


gyvenimą užvaldo jėgos, tesiekiančios gaminti tiktai ego skirtus ir 


patinkamus daiktus, neturinčius jokios apčiuopiamos vertės sielai. 
Kartais moteris patiria išorinį visuomenės spaudimą: jai sakoma, 
esą kūrybinės jos idėjos nieko nevertos ir niekam neįdomios, tad 
jai nesą jokios prasmės kurti toliau. Tai ir yra tarša. Tai tas pats, 
kas pilti į upę šviną. Tai nuodija dvasią. 

Patenkinti ego visiškai galima ir netgi savaip naudinga. Bėda ta, 
kad išsiveržę neigiami kompleksai puola ir žudo visa, kas šviežia, 
nauja, sklidina potencialių galimybių, kas dar tik užgimę ar neiš- 
silukštenę, nesubrendę, taip pat ir tai, kas sena bei gerbtina. O kai 
prasideda bedvasių, tariamai vertingų dalykų perprodukcija, tai 
nuodingos atliekos užteršia skaidrų upės vandenį, išnuodydamos 


ir išnaikindamos tiek kūrybinius impulsus, tiek ir energiją. 


Nuodai upėje 


Daugybė mitų pasakoja apie kūrybinio ir laukinio prado užteršimą 
ar užgriozdinimą: kartais juose kalbama apie suterštą tyrumą, kaip 
antai istorijoje apie nuodingą rūką, kadaise apsiautusį Lekijos salą, 
kur buvo saugomos likimo deivių suverptų siūlų sruogos“, arba pa- 
sakose apie piktadarius, užkimšusius kaimo šulinius ir privertusius 
žmones kankintis ir mirti iš troškulio. Vieni iš pačių ryškiausių 
tokio tipo pavyzdžių — tai pora ganėtinai vėlyvų pasakojimų „Ža- 
nas gėlininkas“ bei „Šaltinio Manona“7 Juose vaizduojama, kaip 
du nedorėliai, susimokę atimti iš vargšo kupriaus žemę, kurią tas 
su žmona ir maža dukrele sąžiningai bando įdirbti ir apsodinti 
medžiais bei gėlėmis, užkemša tą žemę drėkinantį šaltinį, taip 
pasmerkdami dvasingą ir darbščią šeimą pražūčiai. 

Dažniausiai pasitaikantis užteršto kūrybinio moters gyvenimo 
požymis — gyvybingumo stoka. Tokiu atveju moteris jau nebe- 
įstengia nieko sukurti ir nuveikti „ten“, išoriniame pasaulyje. Nors 
sveikai, kūrybingai moteriai taip pat pasitaiko momentų, kai jos 
kūrybos upė tam tikru kūrybinio ciklo metu nusenka ir kuriam 
laikui dingsta po žeme, bet net ir tada gyvenimas nesustoja, kas 
nors vis tiek vyksta, kunkuliuoja, bręsta. Tuomet moters savijauta 
būna visiškai kitokia, nei apėmus dvasinei krizei. 


Natūralių ciklų metu greičiausiai pasitaiko nerimo, nekantros 
laikotarpių, bet niekuomet nesijaučiame taip, tarsi mūsų siela 
mirtų. Skirtumą galima pajusti iškart, įvertinus tai, ko tikimės iš 
ateities: net tada, kai kūrybinės mūsų galios nuslūgusios ir mes 
išgyvename ilgą brandinimo metą, mes vis vien su viltimi žvelgia- 
me į ateitį ir laukiame, kas gi iš viso to išeis; be to, jaučiame, kaip 
kažkas mūsų viduje juda, kruta, pulsuoja. Mes nepasiduodame 
nevilčiai, nesiblaškome ir neaimanuojame. 

Bet jei kūrybinio gyvenimo versmė išdžiūva todėl, kad kaip 
reikiant nepasirūpinome upės švara, tuomet mūsų savijauta skiriasi 
nuo ankstesnės kaip naktis nuo dienos. Tuomet ir jaučiamės lygiai 
kaip žūvanti upė: stokojame energijos, esame nuolat pavargusios, 
niekas mumyse nė nekrusteli, nesudrumsčia vandens, nesipliuš- 
kena, nesislapsto po lapais, nevėsta ir nešyla. Mes apsunkstame, 
daromės tingios ir lėtos, sunkiai bepakrutame, jaučiamės purvinos 
ir apnuodytos arba sustingusios ir netekusios visų turėtų savo 
turtų. Viskas atrodo murzina, drumzlina, nuodinga. 

Kaipgi užteršiamas kūrybinis moters gyvenimas? Ši tarša api- 
ma visas penkias kūrybinio proceso fazes: įkvėpimą, susikaupimą, 
organizavimą, įgyvendinimą ir išlaikymą. Moterys, netekusios 
bent vienos ar kelių iš minėtų fazių, skundžiasi neįstengiančios 
„sugalvoti“ nieko naujo, naudingo ar ryškaus. Jas pernelyg lengvai 
išblaško, išmuša iš vėžių ir trukdo susikaupti visokie meilės reika- 
lai, per didelis darbo krūvis ar besaikis pramogavimas, nuovargis 
arba baimė, kad kas nors nepasiseks.š 

Kartais jos niekaip neįstengia įgyti organizacinių įgūdžių, ir 
jų sumanymas išsibarsto į tūkstančius dalių bei fragmentų. Kar- 
tais kylančius sunkumus sąlygoja moters naivumas ir nepagrįstos 
iliuzijos dėl savo galimybių paveikti išorinį pasaulį: jai atrodo, kad 
vos pakrutėjusi ji jau ko nors pasieks. Tai tas pats, kas nulipdyti 
tik skulptūros rankas — be kojų ir be galvos, ir sakyti, jog darbas 
baigtas. Moteris neišvengiamai jaučiasi netobula. 

Kitąsyk moteriai koją pakiša jos uždarumas: jai atrodo, kad 
viskas turi išeiti savaime — vien todėl, kad ji taip nori. Galbūt ji 
įsivaizduoja, kad jau pakankamai nuveikė, vien sugalvojusi gerą 


idėją, o jos įgyvendinti pačiai nebūtina. Bet tada vis tiek jaučiasi 
apiplėšta ir nevisavertė. Visi šie požymiai rodo, kad kūrybos upė 
užsiteršė. O fabrikų gaminama produkcija, užuot skatinusi, tiktai 
niokoja ir nuodija gyvenimą. 

Pasitaiko, kad moteriai aplinkiniai žmonės arba jos pačios gal- 
voje plyšojantys balsai be perstojo kartoja: „Tavo darbas ne toks, 
kokio reikia, jis niekam tikęs, jam stinga to ir ano. Tavo užmojai 
per dideli, galimybės pernelyg mažos, tavo laimėjimai visai menki, 
tu gaišti pernelyg daug laiko, tau per daug lengva, tau per sunku!“ 
Šitoks elgesys — tai tas pats, kas pilti upėn kadmį. 

Yra dar viena istorija, kurioje vaizduojamas tas pats procesas, 
tiktai pasitelkus kitokius simbolius. Viename graikų mite pasa- 
kojama, kaip dievai nusprendę nubausti mirtingąjį, vardu Finėjas, 
tam panaudodami pulką bjaurių sparnuotų būtybių, vadinamųjų 
harpijų.? Kaskart, kai stebuklingu būdu Finėjui būdavę patiekiama 
maisto, atlėkdavusios šios pabaisos ir dalį maisto surydavusios, 
dalį išdrabstydavusios, o likusį valgį apdergdavusios, palikdamos 
aklą nelaimėlį kankintis iš bado.!? 

Šitokią akivaizdžią taršą perkeltine prasme galima suvokti kaip 
virtinę dvasinių kompleksų, kurių vienintelė egzistavimo prasmė 
ir paskirtis — viską subjauroti. Ši istorija — tai akivaizdi temblėn, 
šiurpė; nuo jos mums per nugarą laksto šiurpai, nes visos esame 
ką nors panašaus išgyvenusios. „Harpijų sindromas“ naikina ir 
juodina visus mūsų talentus bei pastangas, įveldamas mus į nesi- 
baigiantį niekingą vidinį ginčą. Vos tik moteris subrandina kokią 
idėją, harpija tuojau pat ją apdergia. Tarkim, moteris sako: „Norė- 
čiau padaryti tą ir tą“. Tada harpija iškart: „Fui, kokia nesąmonė, 
kam to reikia, tai juokinga ir paprasta kaip dukart du! Paminėsi tu 
mano žodį, visos tavo idėjos niekam vertos, tu tik juokini žmones, 
verčiau patylėtum!“ Štai jums tipiškas pokalbis su harpija. 

Dar viena taršos atmaina — tai amžinas teisinimasis ir atsikal- 
binėjimas. Ir kokių tik dingsčių bei pasiteisinimų nesu girdėjusi 
iš moterų rašytojų, dailininkių, šokėjų bei kitų rūšių menininkių! 
„Ak, aš artimiausiu metu šito imsiuosi, — sako moteris, ėdama 


klaikios depresijos. — O varge, aš tokia užsiėmusi, taip, aš syke- 


liais parašau vieną kitą eilėraštį, va pernai metais sukūriau net du, 
taip, per pastaruosius pusantrų metų užbaigiau vieną paveikslą ir 
pradėjau kitą, ką gi, juk turiu namus, vaikus, vyrą, meilužį, katę, 
mažą anūkėlį — jiems visiems nuolat reikia dėmesio ir laiko... Bet 
aš tikrai šito imsiuosi, tiktai dabar neturiu pinigų, ir laiko baisiau- 
siai trūksta, nežinau, iš kur jo paimti, be to, negaliu pradėti, kol 
neturiu pačių geriausių ir brangiausių instrumentų, kol neįgijau 
paties geriausio išsilavinimo, tiesiog dabar aš tam nenusiteikusi, 
palauksiu, kol bus tinkama nuotaika. Man tereikia tiktai dienelės, 
ir viską užbaigsiu, pakaks vos kelių dienų, ir viskas bus baigta. 
Ak, kad galėčiau tam skirti nors kelias savaites, tuomet viską už- 
baigčiau, ak, aš tik... aš tik...aš tik...“ 


Gaisras upėje 


Aštuntajame dešimtmetyje Kajahogos upė prie Klivlando jau buvo 
tiek užteršta, kad užsidegė. Smarkiai užterštas kūrybos srautas irgi 
gali staiga užsiliepsnoti nuodinga ugnimi, kuri ne tiktai sudegins 
upėje plūduriuojančius teršalus, bet ir plėnimis pavers visa, kas 
gyva aplinkui. Pernelyg daug dvasinių kompleksų, veikiančių 
vienu metu, gali tiesiog sunaikinti upę. Negatyvūs psichologiniai 
kompleksai it pasibaidę arkliai stojasi piestu, grasindamį sutrypti 
jūsų savigarbą, jūsų ketinimus, nuoširdumą bei talentus. Negana 
to, jie dar atkakliai ir primygtinai jums kala, kad privalote „sunkiu 
darbu pelnytis duoną“ — t. y. daryti tai, kas jus sekina, nepalikti 
nei minutės kūrybai, užgniaužti bet kokį vaizduotės polėkį. 

Šie piktavaliai kompleksai ypač mėgsta vogti moterų energiją 
ir bausti jas už kūrybingumą, pasitelkdami išbandytą būdą — ža- 
dėdami sielai laiko kurti „kada nors“, miglotoje ateityje. Arba 
įteigdami jai, kad kai tik ji turėsianti keletą laisvų dienų paei- 
liui — štai tada tai jau ateisiąs įkvėpimas! Visa tai — niekų kalbos. 
Kompleksas nieko panašaus nė nemano. Tai tik dar vienas būdas 
uždusinti kūrybinius polėkius. 

Arba šie balsai gali jums šnibždėti: „Tiktai kai gausi daktaro 
laipsnį, tavo darbas iš tiesų pasidarys vertingas, tiktai kai tave pa- 


gerbs karalienė, tik kai gausi tokią ir tokią premiją, prizą ar ap- 
dovanojimą, tik jeigu tavo kūrybą pradės spausdinti toks ir toks 
žurnalas, tik jeigu... jeigu... jeigu...“ 

Šitokios piršte peršamos sąlygos ir apribojimai primena per 
prievartą sielai grūdamus pusfabrikačius. Vienas dalykas — kai tau 
kemša visokį persenusį šlamštą, o visai kas kita — kai gali iš tiesų 
pasisotinti. Dažniausiai tokiems kompleksų įpirštiems samprota- 
vimams stinga elementariausios logikos, nors jie kaip įmanydami 
tvirtintų priešingai. 

Viena iš pagrindinių blogybių, susijusių su kūrybiniais kom- 
pleksais — tai amžini kaltinimai, neva jums nieko neišeis, ką be- 
darytumėte, vien todėl, kad jūs esą mąstote nelogiškai, elgiatės 
nelogiškai, viskas, ką iki šiol darėte, buvo nelogiška ir todėl iš 
anksto pasmerkta. Pradiniai kūrybos etapai niekad ir nebūna logiš- 
ki — tai visiškai nereikalinga. Tad jei kompleksui pavyksta pakišti 
jums koją būtent šiame etape — viskas, jo viršus. Verčiau liepkit 
jam patylėti ir nesikišti arba dingti ir nesirodyti, kol baigsite. At- 
minkite: jei pasaulyje svarbiausia būtų logika, tai visi vyrai tikrai 
jodinėtų su moteriškais balnais. 

Pakankamai prisižiūrėjau moterų, ilgus viršvalandžius triūsian- 
čių darbe, kuris joms atgrasus, vien tam, kad pripirktų brangių 
daikčiukų savo namams, vaikams, vyrui. O nemenkus savo ta- 
lentus ir gabumus jos neribotam laikui atideda į šalį. Esu mačiusi 
ir moterų, tvirtinusių, esą negalinčios sėsti rašyti, kol neiškuops 
namų taip, kad nebeliktų nė mažiausios dulkelės. Bet tas namų 
tvarkymas, tiesą pasakius, labai savotiškas dalykas — jis niekada 


nesibaigia. Tiesiog tobulas būdas supančioti moterį. 

Moteris privalo būti atsargi ir neleisti perdėtam atsakomybės 
(ar savigarbos) jausmui vogti jos kūrybiniam gyvenimui reikalingų 
pauzių, ritmų bei ekstazės minučių. Jai tereikia treptelėti koja ir 
pasakyti: „Ne!“ — mažiausiai pusei darbų, kuriuos ji manosi pri- 


valanti atlikti. Meno nesukursi vien vogtomis minutėmis. 
Pasitaiko ir taip, kad mūsų sugalvotus planus ir projektus, vos 
pamėginame kaip nors organizuoti jų įgyvendinimą, išsyk tarsi 


koks vėjo gūsis išblaško ir išnešioja į visas puses. Kūrybinė mūsų 
mintis, šitaip taršoma ir vėtoma, vis labiau veliasi ir painiojasi, o 
mums niekaip nesiseka nukreipti jos kokia nors konkrečia vaga. 
Vėlgi taip yra dėl to, kad niekaip nerandame laiko viskam nuo- 
sekliai surašyti ir suorganizuoti, nes mus nuolat blaško ir susikaupti 
neleidžia daugybė kitokių darbų ir reikalų, tad pametame pradinę 
savo idėją ir niekaip nebeįstengiame jos rasti. 

Gali būti ir taip, kad aplinkiniai niekaip nesuvokia ir neįverti- 
na kūrybinių moters procesų. Tuomet ji privalo jiems išaiškinti, 
kad tada, kai jos akyse pasirodo „tas ypatingas žvilgsnis“, tai dar 
toli gražu nereiškia, kad jos sieloje — tuštuma, kurią reikia tuoj 
pat užpildyti. Tai reiškia, jog tuo metu ji ant piršto galiuko laiko 
didžiulį kortų namą ir kruopščiai mėgina sujungti visas kortas 
draugėn, naudodama tam mažytes krištolo kruopeles ir seilių 
lašelį, ir kad jeigu jai kaip nors pavyks visą tą namą nesugriuvusį 
ir nesubyrėjusį perkelti ant stalo, tai ji galės apčiuopiamai įkūnyti 
ir pademonstruoti nematomo pasaulio vaizdinį. Bandyti tokiu 
metu moterį prakalbinti — tai sukelti harpijų vėjo gūsį, kuris visą 
jos kruopščiai dėliotą statinį išnešios į šalis. Tokiu metu trukdyti 
moteriai — tai draskyti jai širdį. 

Bet ir pati moteris kuo puikiausiai gali viską sugadinti, jeigu 
ims į kairę ir į dešinę pliurpti apie savo idėjas, kol iš jų dings 
visas žavesys ir naujumas, arba jei nekreips dėmesio į pašalinių 
bandymus patyliukais ištąsyti į kampus jos kūrybai reikalingus 
įrankius ir medžiagas, arba jei per neapsižiūrėjimą nenusipirks 
visko, ko reikia sumanytam darbui tobulai atlikti, arba jei vis 
tūpčios ir niekaip nesiryš iš tikrųjų pradėti, jei leis visiems, kas 
netingi, įskaitant ir savo katę, trukdyti jai kada panorėjus. Tokiais 
ir panašiais atvejais jos sumanymas tikrai subyrės į dulkes. 

Jeigu moterį supanti visuomenė agresyviai nusiteikusi savo 
narių kūrybos atžvilgiu, jeigu ji drasko ir lamdo kiekvieną arche- 
tipą, neatpažįstamai sudarkydama jo prasmę bei pavidalą, tai tokia 
iškreipta forma jie ir apsigyvena tos visuomenės narių psichiko- 
je — ir tai jau nebe sveika, gyvybinga bei įvairiausių potencialių 


galimybių sklidina jėga, o palaužta jėga pakirptais sparnais. 


Ir kai šie pažeisti elementai, teoriškai privalantys užtikrinti 
kūrybinio moters proceso tąsą bei jį palaikyti ir maitinti, su- 
aktyvėja moters dvasioje, tai sunku net ir susigaudyti, kas ne 
taip. Juk atsidurti komplekso viduje — tai tarsi būti įkištai į juodą 
maišą: aplinkui tamsu, nieko nematyti, neaišku, kur pakliuvote, 
tik jaučiate, kad negalite išsivaduoti. Tokiais atvejais mes kuriam 
laikui prarandame sugebėjimą sukoncentruoti mintis ir nusistatyti 
prioritetus ir, kaip visi užguiti padarai, puolame veikti nemąsty- 
damos. Ir nors kartais neapgalvoti poelgiai būna visai pravartūs, 
o pirmoji į galvą šovusi mintis pasirodo besanti pati teisingiausia, 
bet tik ne šiuo atveju. 

Kai kūrybinis moters procesas užterštas arba užtvenktas, ji 
dažnai mėgina apsimesti neva „maitinanti“ savo įstabiąją sielą. 
Stengdamasi nekreipti dėmesio į animus būklę, ji tai padovanoja 
sau kokį teorinį seminarą, tai nuvagia šiek tiek laiko skaitymui. 
Tačiau šitokių trupinių ilgainiui nebepakanka. O taip elgdamasi, 
moteris tik apgaudinėja pati save. 

Taigi kai upė miršta, joje nebelieka tėkmės, nebelieka gy- 
vybinių galių. Induistai sako, kad netekęs Šakti, įkūnijančios 
moteriškąsias gyvybės galias, Šiva — veiklos ir aktyvumo įsikūni- 
jimas — virsta lavonu. Ji — tai gyvybės galia, išjudinanti vyriškąjį 
pradą, o vyriškasis pradas savo ruožtu imasi veikti ir keisti išorinį 
pasaulį." 

Todėl akivaizdu, jog būtina palaikyti racionalią pusiausvyrą, 
kad upė pernelyg neužsiterštų ir galėtų reguliariai išsivalyti, nes 
kitaip nieko doro nebus. Bet tam, kad galėtume tuo pasirūpinti, 
artimiausia mūsų aplinka turi būti palanki ir lengvai prieinama. 
Kad išgyventum, visuomet tenka susidurti su viena neginčijama 
taisykle: kuo sunkiau prieinami pagrindiniai dalykai — maistas 
ir vanduo, saugumas ir pastogė, — tuo mažiau galimybių mums 
lieka. O kuo menkesnės mūsų galimybės, tuo mažiau jų derinių 
ir kombinacijų begali būti pagrindas skleistis kūrybai. 

Žiaurusis idalgas legendoje įkūnija gilią, bet lengvai atpažįs- 
tamą sužeistos moters dvasios dalį. Tai yra jos animus, verčiantis 


ją nuolat kovoti ir nertis iš kailio, — bet ne siekiant kuo geresnių 


kūrybos rezultatų (neretai iki kūrybos čia netgi neprieinama), o 
vien tam, kad gautų leidimą kurti ir užsitikrintų vidinę paramą 
savo kūrybinei veiklai. Sveikas animus paprastai rūpinasi upės švara 
ir netrukdo jos tėkmei — tam jis ir skirtas. Būdamas jam skirtoje 
vietoje dvasinėje moters struktūroje, jis tampa geru padėjėju, 
budriai stebinčiu, ar neprireiks jo pagalbos. Tačiau La Llorona 
atveju animus labai vienpusiškas: jis užgrobia valdžią, užkerta kelią 
gyvybinėms jėgoms atsinaujinti ir siekia dominuoti visame dvasios 
gyvenime. Kai piktavalis animus įgyja šitokių galių, moteris gali 
imti pati niekinti savo darbą, arba, puolusi į kitą kraštutinumą, 
išvis tiktai apsimetinėti, kad dirba. Kai taip nutinka, galimybių 
kūrybai lieka vis mažiau ir mažiau. Suįžūlėjęs animus visai nebesi- 
skaito su moterimi, stumdo ją kur panorėjęs, niekina ir juodina 
jos darbus, vienaip ar kitaip sumenkindamas tikrąją jų reikšmę. 
Kodėl jis gali taip elgtis? Ogi todėl, kad sunaikino upę. 
Pirmiausia įsigilinkime, kas apskritai yra tas animus ir kuo jis 
pasižymi, o tada jau pamėginsime suprasti, kaip dėl neigiamos jo 
įtakos gali sugriūti kūrybinis moters gyvenimas ir kaip ji gali bei 
privalo užkirsti tam kelią. Kūryba turi būti aiškus ir sąmoningas 
veiksmas. Ji atspindi upės tyrumą. Animus, užtikrinantis išorinį 
poveikį, yra tarsi vyras ant upės kranto. Jis yra prievaizdas. Jis turi 


ginti ir sergėti upę. 


Vyras ant upės kranto 


Kad geriau suprastume, ką legendoje apie La Llorona iš tikrųjų 
padarė vyras, užteršdamas upę, pirmiausia turime įsisąmoninti, 
jog tai, ką jis įkūnija, turėtų būti laikoma pozityvia moters psi- 
chikos struktūra. Pagal klasikinį Jungo apibrėžimą, animus — tai 
moters sielos energija, neva laikytina vyriška. Tačiau nemažai 
psichoanalitikių moterų, įskaitant ir mane, remdamosi asmeni- 
niais stebėjimais, yra linkusios atmesti klasikinį apibrėžimą: jų 
nuomone, tas gaivinantis šaltinis moters dvasioje yra anaiptol ne 
vyriškos prigimties ir svetimas moteriai, o moteriškos prigim- 


ties — artimas bei savas.!Ž 


Vis dėlto aš tebemanau, kad animus, kaip vyriškojo prado, sam- 
prata yra nepaprastai svarbi. Mat egzistuoja labai glaudi sąsaja tarp 
moterų baimės kurti, — kai jos nedrįsta pademonstruoti pasauliui 
savo idėjų arba tai daro kaip nors atmestinai ir nepagarbiai, — ir 
jų sapnų, kuriuose knibždėte knibžda sužeistų arba skaudžiai 
žeidžiančių vyrų. Ir priešingai — moterų, gebančių drąsiai reali- 
zuoti savo sumanymus, sapnuose dažnai sutinkame stiprų vyriškį, 
tolydžio pasirodantį skirtingais pavidalais. 

Animus geriausia suvokti kaip jėgą, padedančią moteriai gin- 
ti savo interesus išoriniame pasaulyje. Animus padeda moteriai 
konkrečia forma įkūnyti savo specifiškai moteriškas vidines mintis 
bei jausmus: emociškai, seksualiai, finansiškai, kūrybiškai ir dar 
visaip kitaip, užuot spraudus visa tai į kultūros primestus, pagal 
vyrišką standartą sukurptus, bet kurioje visuomenėje egzistuo- 
jančius rėmus. 

Kiek galima spręsti iš vyrų figūrų moterų sapnuose, animus 
nėra moters sielos dalis — jis veikiau randasi „iš, nuo arba dėl“ 
moters sielos.!? Savo tikrąja, subalansuota ir neiškreipta forma 
animus — tai labai svarbus „tiltų statytojas“. Dažniausiai jis pasi- 
žymi tiesiog įstabiomis tiekėjo bei ryšininko savybėmis. Jis tarsi 
savotiškas sielos prekeivis, tolydžio importuojantis ir eksportuo- 
jantis žinias bei produktus. Jis seka pasiūlą, parenka, kas geriausia, 
sudera palankiausią kainą, prižiūri, kaip vykdomi sandoriai, lydi, 
tikrina ir kontroliuoja. 

Kitas būdas suvokti, kas yra animus, — tai įsivaizduoti Laukinę 
Moterį kaip sielą menininkę, kūrėją, o animus — kaip tos meni- 
ninkės ranką.“ Laukinė Moteris yra tarsi vairuotoja, o animus 
rūpinasi, kad mašina veiktų be priekaištų. Ji kuria dainą, o jis 
aranžuoja. Ji ką nors išranda, o jis patarinėja. Jei ne jis, visi kūriniai 
būtų sukuriami tik vaizduotėje, bet niekuomet nebūtų įrašomi 
ir atliekami. Jei ne jis, scenos uždanga niekuomet nepakiltų ir 
rampos šviesos neįsižiebtų, nors teatras būtų toks sausakimšas, 
kad net lūžtų. 

Jei reikėtų rasti ispanišką metaforą sveikam animus pavadinti, 
tai labiausiai tiktų e! agrimensor, žemėtvarkininkas, gerai pažįstantis 


žemės paviršių ir su savo prietaisais sugebantis nustatyti atstumą 
tarp dviejų taškų. Jis nubrėžia ežias ir nustato sklypų ribas. Dar 
tiktų pavadinti jį el jugador, bukmekeriu, gerai išsistudijavusiu 
žaidimą ir puikiai nusimanančiu, kur ir už ką statyti, kad laimėtų 
arba išloštų. Štai tokie yra pagrindiniai stipraus ir sveiko animus 
požymiai. 

Taigi animus darbas — nuolat keliauti tarp dviejų, o kartais —net 
tarp trijų pasaulių: požeminio, vidinio ir išorinio. Visus moters 
jausmus ir idėjas jis tarsi nešulį visomis kryptimis nešioja tarp 
visų šių teritorijų, nes puikiai jaučia kiekvieno pasaulio specifi- 
ką. Išorinio pasaulio idėjas jis atgabena atgal, į vidų, o iš sielos 
pasemtas gėrybes dvasiniais tiltais neša pasaugoti, kad subręstų, 
o paskui gabena „į rinką“. Be šio tiltų statytojo ir prižiūrėtojo 
vidinis moters gyvenimas niekuomet taip sąmoningai ir tikslingai 
nebūtų perteikiamas išorėje. 

Nebūtina šį veikėją vadinti animus, galite jį vadinti kaip tik 
norite, kokiais tik patinka vardais ar įvaizdžiais. Tiktai atminkite, 
kad šiuolaikinėje moterų kultūroje į vyriškojo prado apraiškas 
žiūrima gana įtariai: vienas moteris gąsdina čia įžvelgiama „pri- 
klausomybė nuo vyro“, o kitos galbūt dar nespėjo išsigydyti nuo 
jo rankos patirtų traumų. Paprastai tokio įtarumo priežastis — dar 
vos tik pradėjusios trauktis žaizdos, ankstesniais laikais patirtos 
šeimoje ar visuomenėje, kai į moterį būdavo žiūrima ne kaip į 
asmenybę, o kaip į baudžiauninkę. Laukinės Moters atmintyje 
dar tebėra gyvi ir ryškūs prisiminimai tų laikų, kai su gabiomis, 
talentingomis moterimis būdavo elgiamasi kaip su šiukšlėmis, kai 
vienintelis būdas įgyvendinti kokią nors idėją moteriai būdavo 
slapčia pasėti ją vyro sąmonėje, apvaisinti, subrandinti ją ten ir 
sulaukti, kol vyras pats, savo vardu pateiks ją pasauliui. 

Šiaip ar taip, aš manau, kad mes neturime teisės atmesti nei 
vienos metaforos, jei tik ji padeda mums geriau susigaudyti gyve- 
nime. Aš juk nenorėčiau tokios paletės, kurioje trūksta raudonos 
spalvos arba, sakykim, mėlynos, geltonos, juodos ar baltos. Jūs 
turbūt irgi tokios nesirinktumėte. O animus — viena iš pagrindinių 


spalvų moters dvasios paletėje. 


Taigi animus, arba priešingos lyties pradas, yra ne moters sielos 
prigimtis, o galingas dvasinis intelektas, pasižymintis nepaprastu 
sugebėjimu veikti. Jis nuolatos kursuoja tarp skirtingų pasaulių, 
tarp įvairių dvasios taškų. Ši jėga sugeba išoriškai išreikšti bei 
įgyvendinti ego norus ir troškimus, perduoti pasauliui iš sielos 
kylančius impulsus ir idėjas bei apčiuopiamais, konkrečiais būdais 
realizuoti moters kūrybinius sumanymus. 

Esminė teigiamos animus raidos savybė yra tiesioginė rišlių 
vidinių minčių, impulsų bei idėjų raiška. Nors dabar kalbame apie 
teigiamą jo raidą, bet reikėtų iš karto perspėti: integralus animus 
susiformuoja tik visiškai sąmoningai, atkakliai ir intensyviai save 
stebint. Jeigu tik kiekviename žingsnyje kaip reikiant neįsigilin- 
sime į savo motyvus bei stimulus, gausime nevykusį rezultatą — 
susiformuos nevisavertis animus. Šitoks animus užsiims žalinga 
veikla: be jokios atrankos, nieko nepaisydamas ims vilkti išorėn 
visokiausius ego impulsus, aklas ambicijas bei pulsis įgyvendinti 
begalę neaiškių geidulių ir silpnybių. Negana to, animus yra iš tų 
moters dvasinių galių, kurias būtina nuolatos mankštinti, duoti 
joms darbo, kad prireikus ir jis, ir moteris galėtų darniai veikti 
drauge. Jeigu dvasiniame moters gyvenime naudingasis animus 
pernelyg ilgai užsibūna be darbo, jis atrofuojasi — panašiai kaip 
nejudinamas raumuo žmogaus kūne. 

Nors kai kurios moterys ir bando teoriškai samprotauti, esą 
moters kovotojos, amazonės, medžiotojos prigimtis kuo puikiau- 
siai galinti atstoti šį „vyriškumo elementą moteryje“, vis dėlto 
manyčiau, jog vyro prigimtyje yra daugybė atspalvių ir klodų 
(kaip antai savotiškas polinkis nustatyti intelektualinės taisykles, 
leisti įstatymus, brėžti ribas), kurie nepaprastai vertingi moteriai, 
gyvenančiai šiuolaikiniame pasaulyje. Šie vyriški bruožai, kylan- 
tys iš instinktyvaus dvasinio moters temperamento, yra kitokio 
pavidalo bei pobūdžio nei tie, kurie randasi iš moteriškosios jos 
prigimties. 

O kadangi mums tenka gyventi pasaulyje, kuriame praverčia 
tiek susikaupimas bei meditacija, tiek ir į išorę nukreipta aktyvi 


veikla, tai pasitelkti moteryje slypinčio vyriškojo prado, arba 


animus, sampratą man atrodo besą nepaprastai naudinga. Tin- 
kamai subalansuotas animus yra puikus pagalbininkas, draugas, 
mylimasis, brolis, tėvas ir karalius. Bet tai nereiškia, kad animus 
karaliauja moters dvasioje, kaip galėtų pasirodyti ribotam pa- 
triarchaliniam mąstymui. Tai tiesiog reiškia, kad moters dvasioje 
egzistuoja tam tikras karališkasis aspektas, kuris, kryptingai plė- 
tojamas, veikia ir tarpininkauja laukinei prigimčiai su meile bei 
pagarba. Archetipine prasme karalius simbolizuoja jėgą, linkusią 
ginti moters interesus ir rūpintis jos gerove, valdyti tai, ką ji pati 
irjos siela jam paskiria, ir viešpatauti tuose dvasios plotuose, kurie 
jam teisėtai priklauso. 

Tad štai kaip viskas turėtų būti, tačiau mūsų legendoje animus 
siekia kitokių tikslų laukinės moters prigimties sąskaita, ir kai upė 
prisipildo nuodingų teršalų, jos tėkmė apnuodija ir kitus kūrybinės 
dvasios aspektus, o ypač — dar negimusius moters vaikus. 

Kaip paaiškinti tai, kad dvasia patikėjo animus valdyti ir pri- 
žiūrėti upę, o jis piktam panaudojo jam suteiktas galias? Pamenu, 
vaikystėje kažkas man sakė, kad kurti gėrį taip pat lengva, kaip 
ir blogį. Gyvendama įsitikinau, kad tai netiesa. Daug sunkiau 
saugoti upės švarą. Kur kas paprasčiau leisti jai švinkti. Galima 
sakyti, kad išsaugoti vandens tyrumą — natūrali mums visiems 
iškylanti užduotis. Todėl ir stengiamės kuo greičiau ir geriau 
išvalyti teršalus. 

Tačiau ką daryti, jeigu kas nors kitas užvaldė mūsų kūrybos 
tėkmę ir vis labiau ir labiau ją teršia? Negana to, mes ir pačios 
pakliūvame šio reiškinio nelaisvėn, net kokiu nors iškreiptu būdu 
imame iš jo pelnytis, ir ilgainiui jis mums ne tik patinka — dar dau- 
giau, mes juo kliaujamės, paverčiame jį savo gyvenimo pagrindu, 
gyvybinių jėgų šaltiniu. Ką, jeigu juo naudojamės, norėdamos 
rytą atsikelti iš lovos, kur nors pakliūti, kuo nors tapti savo pačių 
akyse? O juk tokie spąstai tyko kiekvienos iš mūsų. 

Idalgas šioje istorijoje įkūnija tokį dvasinį moters aspektą, kuris, 
kasdieniškai tariant, ėmė ir sugedo. Jis virto parsidavėliu, pradėjo 
pelnytis iš fabrikų, gaminančių nuodus, ir dabar yra vienaip ar 
kitaip susijęs su nesveiku gyvenimu. Jis panašus į karalių, valdantį 


tyčia sukelto bado dėka. Jis anaiptol nėra išmintingas ir tikrai ne- 
galėtų būti mylimas moters, kuriai privalėtų tarnauti. 

Moteriai labai pravartu turėti savo dvasioje atsidavusį animus — 
stiprų, toliaregį, puikiai jaučiantį tiek požeminio, tiek išorinio 
pasaulio sroves bei virpesius, gebantį nuspėti, kas bus toliau, ir 
apibendrinus visuose pasauliuose sukauptą patirtį kurti įstatymus 
bei vykdyti teisingumą. Bet tas, kurį matome šioje istorijoje, yra 
tikras netikša. Animus, kurį čia įkūnija turtuolis idalgas, moters 
psichikoje turėtų atlikti karaliaus arba globėjo vaidmenį: jo pa- 
skirtis — padėti jai išnaudoti visas savo galimybes ir pasiekti norimų 
tikslų, išreikšti ir įkūnyti tas idėjas, kurios artimos jos širdžiai, 
nustatyti visų reiškinių teisingumą bei tarpusavio darną, rūpintis 
ginkluote ir pavojaus atveju kurti strategiją bei padėti jai suvienyti 
visas dvasines jos teritorijas. 

Bet jeigu, kaip šioje istorijoje, animus pats ima kelti jai grėsmę, 
moteris daugiau nebepasitiki savo pačios sprendimais. Kai vien- 
pusiškas jos animus vis labiau ir labiau klimpsta — apsimetinėja, 
vagia, meluoja ir šmeižia moterį, — vanduo upėje liaujasi buvęs 
gyvybės šaltiniu ir ima kelti ne mažesnę grėsmę nei samdytas 
žudikas. Netrukus visame krašte ima siautėti badas, o upė plukdo 
nuodus. 

Lotyniškai veiksmažodį „kurti“ atitinka žodis creare““, be kita 
ko, reiškiantis dar ir 'gaminti, gimdyti (naują gyvybę), užpildyti 
anksčiau buvusią tuštumą". Gerdamos vandenį iš užterštos upės, 
sukeliame vidinio, vadinasi, — ir išorinio gyvenimo sąstingį. Le- 
gendoje užnuodytas upės vanduo sukelia vaikų apsigimimus, o 
juk vaikai — tai naujų idėjų bei idealų simbolis. Vaikai įkūnija 
mūsų gebėjimą užpildyti anksčiau žiojėjusią tuštumą. Nesunkiai 
prisimename, kad šitaip savo viltis ir galimybes žalojame tada, kai 
pačios pradedame abejoti savo sugebėjimais, o ypač — savo teise 
mąstyti, veikti ar net būti. 

Talentingos moterys, netgi atgaivinusios savo kūrybos versmes, 
netgi savo rankų, savo plunksnų, savo kūnų dėka vieną po kito 
dovanodamos mums šedevrus, niekaip nesiliauja abejojusios, ar 


jos yra tikros rašytojos, dailininkės, aktorės, galų gale —asmenybės. 


Žinoma, kad yra, nors ir kaip save pjautų amžinais svarstymais ir 
dvejojimais, nuo ko priklauso tas „tikrumas“. Valstietė yra tikra 
valstietė tuomet, kai apmetusi žvilgsniu savo laukus, planuoja, ką 
sėti ir sodinti pavasarį. Bėgikė yra tikra bėgikė tuomet, kai atsi- 
plėšia nuo starto linijos, gėlė yra tikra dar tuomet, kai tebeglūdi 
motininiame stiebe, o medis — dar tada, kai sėklelės pavidalu bręsta 
kankorėžyje. Senas medis — tai tikrų tikriausia gyva būtybė. Tikra 
yra viskas, kas gyva. 

Skirtingų moterų animus raida gali smarkiai skirtis. Juk tai 
nėra tobulos formos būtybė, išbaigtu pavidalu jau ir išsprūstanti 
iš dieviškųjų įsčių. Žinoma, kai kurie bruožai ar savybės greičiau- 
siai yra jam įgimti, bet jis vis tiek dar turi „užaugti“, mokytis ir 
lavintis. Animus turėtų būti galinga ir betarpiška jėga. Tačiau jei 
kuri nors iš nesuskaičiuojamos daugybės visuomeninių ar vidinių, 
dvasinių jėgų kaip nors pažeidžia besiformuojantį animus, tuomet 
tarp vidinio mūsų dvasios pasaulio ir išorinio — balto popieriaus 
lapo, švarios drobės, tuščios šokių aikštelės, tarybos posėdžio ar 
susirinkimo — įsiskverbia kažkoks vangus, niekšingas padaras arba 
pusgyvė būtybė, kartais vadinama „nešališka laikysena“. Ir štai šis 
„padaras“ — paprastai gana įtarus, nesuprastas ar neįvertintas — už- 
kemša upę, užteršia mintis, apvelia plunksną ir teptuką, neribotam 
laikui sukausto sąnarius, sudžiovina šviežias idėjas, šitokiu būdu 
versdamas mus kentėti. 

Čia susiduriame su keistu dvasiniu reiškiniu: jei moters animus 
pažeistas, negatyvus ir išsigimęs, tai bet kokie jos mėginimai kurti 
tarsi nuspaudžia jungiklį — jis iškart ją puola. Vos ji paima į rankas 
plunksną — fabrikas ant kranto pradeda vemti į upę nuodus. Ji 
nori eiti mokytis ar užsirašyti į kursus, tačiau dusdama sustoja 
pusiaukelėje, nes stokoja vidinio peno bei paramos. Moteris ban- 
do veržtis pirmyn, bet kaskart vis tarsi atsimuša į sieną. Taip ir 
gausėja nebaigtų rankdarbių, neįveistų gėlynų, suplanuotų, bet 
neįgyvendintų kelionių, neparašytų ir neišsiųstų meilės laiškelių, 
neišmoktų užsienio kalbų, užmestų muzikos pamokų, audimo 
staklėse karančių ir nežinia ko laukiančių ataudų... 

Visa tai — iškraipyto gyvenimo formos. Tai apnuodyti La Llo- 
rona vaikai. Ir visa tai metama atgal į upę, į tuos pačius užterštus 


vandenis, kurie pirmiausia ir kalti dėl jų išsigimimo. Geriausia, ko 
dar galima būtų tikėtis susiklosčius palankiausioms archetipinėms 
aplinkybėms, yra tai, kad kurį laiką paburbuliavę jie nelyginant 
feniksas iš pelenų atgims nauju pavidalu. Bet kadangi šiuo atveju 
animus yra netikęs, tai pakenkta ir moters gebėjimui skirti vienokį 
impulsą nuo kitokio, nekalbant jau apie galimybę išreikšti arba 
įgyvendinti savo idėjas išoriniame pasaulyje. O kai upė šitokia 
perpildyta įvairiausių kompleksų atmatų, joks naujo gyvenimo 
daigas negali iš jos atsirasti. 

Taigi mūsų laukia pati sunkiausia dalis: teks įsibridus raustis 
purve, kol surasime po juo slypinčias neįkainojamas brangenybes. 
Lygiai kaip La Llorona turėsime grabalioti upės dugną, ieškoda- 
mos nugrimzdusio savo sielos gyvenimo ir kūrybos galimybių. Ir 
dar vienas, ne lengvesnis dalykas: reikės išvalyti, išgryninti upės 
vandenį, kad La Llorona galėtų pamatyti savo vaikus, o drauge 
su ja ir mes atrastume jų sielas ir vėl atgautume dvasios ramybę 
ir galimybę kurti. 

Visuomenė, turinti milžiniškų galių nuvertinti moters prigimtį 
ir iš nė iš tolo nesuvokianti vyriškojo prado — tarpininko ir „tiltų 
statytojo“ — vaidmens!", dar labiau padidina „fabrikų“ ir teršalų 
daromą žalą. Visuomenė neretai sugeba moters animus laikyti 
tremtyje, tolydžio kaišiodama jai panosėn vieną iš tų beviltiškų ir 
beprasmiškų klausimų, kuriuos kompleksai nuduoda esant labai 
svarbius bei esminius ir kuriuos išgirdusios moterys dažniausiai 
supanikuoja: „Bet ar tu esi tikra rašytoja [menininkė, motina, 
duktė, sesuo, žmona, meilužė, darbuotoja, šokėja, asmenybė)?“ 
„Ar tu tikrai talentinga [gabi, ko nors verta]?“ „Ar tu tikrai gali 
pasakyti ką nors vertinga [kas apšviestų, padėtų žmonijai, įgalintų 
surasti vaistus nuo juodligės ir pan.]?“ 

Nenuostabu, kad kai moters animus užsiima dvasinių nuodų 
gamyba, moters produktyvumas krinta, jos pasitikėjimas savimi 
mažėja ir kūrybinė energija atitinkamai senka. Šitokioje padėtyje 
atsidūrusios moterys dažniausiai guodžiasi „nerandančios išeities“ 
iš vadinamojo kūrybinio sąstingio ir netgi nesuprantančios, kodėl 
taip yra. Jos sakosi esančios „beviltiškai pavargusios“, „išsunktos“, 


niekaip neįstengiančios „pajudėti iš vietos“, nes joms atrodo, lyg 
kažkas jas „laiko supančiojęs“, — tuo tarpu jų animus baigia išsiurbti 


iš upės paskutinius deguonies likučius. 


Kaip atgaivinti upę 


Gyvybės/Mirties/Gyvybės prigimties dėka mūsų Likimas, tarpu- 
savio santykiai, meilė, kūryba ir visa kita juda ir pulsuoja galingu 
laukiniu ritmu, maždaug šitokia seka: gimimas, augimas, galia, 
nykimas, mirtis, inkubacija, gimimas ir t. t. Idėjų, minčių, jausmų 
stoka arba netektis — tai pakenktos, pažeistos tėkmės rezultatas. 
Štai kaip galima atgaivinti upę. 

Užsitikrinkite palaikymą, prieš pradėdamos kuopti užterštą vagą. 
Akivaizdus pavojingų teršalų buvimo upėje požymis — kai moteris 
nemoka priimti nuoširdžių pagyrimų, skirtų jos kūrybai. Galbūt 
tarša dar visai nežymi — tokiu atveju, išgirdusi komplimentą, ji 
tik atsainiai tarsteli: „Ak, koks jūs malonus, kad taip gražiai mane 
vertinate!“ O jeigu upė jau smarkiai užteršta, tuomet jos kūrinį 
pagyręs asmuo gali išgirsti: „Ak, ta seniena!“ arba „Ką jūs, gal 
jums protas pasimaišė?!“ Arba tarsi gindamasi ji staiga pareikš: 
„Žinoma, aš labai talentinga, negi jūs anksčiau nepastebėjote?“ 
Visatai — pažeisto animus ženklai. Visa, kas gera, patenka į moters 
vidų, bet čia tučtuojau užnuodijama. 

Norėdama užkirsti kelią šiam reiškiniui, moteris turi sgmonin- 
gai mokytis priimti komplimentą (nors iš pradžių ir gali atrodyti, 
tarsi ji stveria pagyrimą lyg išbadėjęs žvėris, šįsyk nusprendusi jį 
pasilikti sau), gardžiuotis juo, mėgautis ir vyti šalin pikčiurną ani- 
mus, kuris taip ir taikosi komplimento autoriui pasakyti: „A, jums 
tik taip atrodo, nes jūs nė neįsivaizduojate, kiek klaidų ji pridarė, 
jūs neturite žalio supratimo, kokia ji netikša... ir taip toliau“. 

Negatyvius kompleksus labiausiai vilioja pačios gaiviausios idė- 
jos, revoliucingiausi ir drąsiausi sumanymai, vešliausios kūrybos 
formos. Todėl kito kelio nėra: mums teks pasišaukti pagalbon 
tyresnį, nesugadintą animūs, o senąjį išgrūsti į pensiją ir uždaryti 
į giliausią dvasios archyvą, kur saugomi visokie subliūškę impulsai 


ir sulankstyti katalizatoriai. Ten, užuot buvęs aktyvus veiksnys, 
jis taps apdulkėjusiu artefaktu. 

Reaguokite — tiktai taip galima išvalyti upę. Vilkai gyvena kaip 
reta kūrybingai. Jie kasdien daro dešimtis įvairiausių sprendimų, 
renkasi kelią, vertina atstumus, susikaupę seka grobį, bando numa- 
tyti savo galimybes, o pasitaikius progai, galingai ir drąsiai veržiasi 
į tikslą. Įstabus jų gebėjimas aptikti paslėptus dalykus, įgyvendinti 
savo sumanymus, susitelkti į norimą rezultatą ir ryžtingai veikti, 
kad jį pasiektų, — tai būtent tos savybės, kurių mums reikia, kad 
įgyvendintume kūrybinius savo sumanymus. 

Kad galėtume kurti, privalome išmokti jautriai reaguoti. Kū- 
ryba kaip tik ir yra sugebėjimas reaguoti į viską, kas vyksta ap- 
linkui, rinktis iš šimtų mums kylančių minčių, jausmų, veiksmų. 
ir reakcijų galimybių ir sudėlioti visa tai į nepakartojamą atsaką, 
išraišką ar žinią, nestokojančią svarbos, aistros bei prasmės. Šiuo 
požiūriu kūrybinės aplinkos praradimas reiškia, kad nebeturime 
jokio pasirinkimo, stokojame jausmų ir minčių arba esame pri- 
verstos juos užgniaužti ar cenzūruoti, negalime veikti, kalbėti, 
daryti, būti. 

Būkite laukinė — šitaip išvalysite upę. Juk pirmykščiu savo 
pavidalu upė nebūna užteršta; tai mes tuo pasirūpiname. Upė 
neišdžiūva — mes ją užtvenkiame. Jei norime leisti jai laisvai te- 
kėti, pirmiausia turime nebevaržyti sąvokų ir sampratų lygmeniu 
vykstančio savo gyvenimo, atpalaiduoti jį, paleisti laisvėn — tegu 
plaukia kur nori ir neša ką nori, iš anksto nieko necenzūruoti ir 
neriboti. Toks ir yra kūrybinis gyvenimas. Jis sudarytas iš dieviškų 
paradoksų. Tai absoliučiai paslaptingas, nematomas vidinis pro- 
cesas. Tam, kad galėtume kurti, gali tekti savo noru apsikvailinti, 
atsisėsti į sostą ant asilo kupros ir imti spjaudytis rubinais. Tik 
tuomet upės vandenys vėl pradės laisvai srūti, o mes galėsime įsi- 
bristi į jos tėkmę ir išskleidusios sterblę bei marškinius pasisemti 
tiek, kiek tik įstengiame panešti. 

Pradėkite; tai vienintelis būdas išvalyti užterštą upę. O jei 
baisiai bijote, jei drebate, kad jums nepavyks, aš sakau: pradėkite 


tučtuojau, klyskite, susimaukite, jei kitaip neišeina, paskui su- 


siimkite ir vėl pradėkite iš naujo. O jei ir vėl susimausite — ką 
gi! Nieko nepadarysi, pradėkite dar kartą. Juk labiausiai mums 
trukdo ne pati nesėkmė — mus stabdo ir pančioja nenoras daug 
kartų pradėti iš naujo. Jūs bijote — na, ir kas? Jeigu baiminatės, 
kad kas nors šoks iš pasalų ir jums įkąs, tuomet dėl Dievo, grei- 
čiau tos baimės ir atsikratykite! Tegul jūsų baimė šoka ant jūsų 
ir įkanda, kad galėtumėte su ja susidoroti ir žengti toliau. Tai jau 
bus praeity, ir baimė praeis. Šiuo atveju geriausia — susidurti su 
ja akis į akį, pajusti ją, išgyventi ir įveikti, o ne amžinai naudotis 
kaip dingstimi atidėti upės valymą. 

Tausokite savo laiką — tai būdas apsisaugoti nuo teršėjų. Pa- 
žįstu vieną netoliese Uoliniuose kalnuose gyvenančią pašėlusią 
menininkę, kuri, kai būna nusiteikusi tapyti arba nugrimzti į ap- 
mąstymus, skersai į savo namus vedantį keliuką nutiesia grandinę 
su tokiu užrašu: „Šiandien aš dirbu ir svečių nepriimu. Žinau, 
pamanysite, kad jūsų tai neliečia, nes esate mano bankininkas, 
agentas arba geriausia draugė. Bet jūs klystate!“ 

O kita mano pažįstama skulptorė panašiais atvejais ant vartų 
užsikabina tokį perspėjimą: „Netrukdyti — nebent jei būčiau lai- 
mėjusi loterijoje arba ant senojo Taoso plento kam nors pasirodė 
Jėzus!“ Kaip matote, sveikas ir visavertis animus puikiai sugeba 
apsibrėžti ribas! 

Nepasiduokite. Kaip ir ateityje užkirsti kelią teršimui? Ogi ne- 
sileisti niekieno išmušamoms iš vėžių: treniruoti ir lavinti naująjį 
gerai integruotą animus, toliau verpti savo sielos giją, kurti sielai 
sparnus, rasti laiko menui, savo dvasiai lopyti ir siūti, nesvarbu, 
ar jaučiamės stiprios ir tam pasirengusios, ar ne. Prireikus net ir 
prisiriškime prie stiebo, kėdės, rašomojo stalo, medžio ar kak- 
tuso — savo kūrybos vietos. Ypač svarbu, nors dažnai nelengva, 
skirti tam pakankamai laiko, nebandyti išsisukti nuo sudėtingų 
užduočių, būtinų siekiant meistriškumo. Tikras kūrybinis gyve- 
nimas liepsnoja daugeliu pavidalų. 

Pakeliui išdygstančius negatyvius kompleksus galima įveikti 
arba transformuoti (pastarąją kelio dalį jūsų kelrodis bus jūsų 


sapnai), sykį ir visiems laikams ryžtingai treptelėjus ir pareiškus: 


„Mano kūryba man daug brangesnė nei parama savo pačios engė- 
jams!“ Jeigu pamėgintume skriausti savo vaikus, mumis užsiimtų 
Vaiko teisių apsaugos tarnyba. Jei sumanytume kankinti naminius 
gyvūnėlius, pakliūtume Gyvūnų globos draugijos akiratin. Bet 
nėra jokios Kūrybos apsaugos ar dvasinės policijos, kuri kontro- 
liuotų, ar nemariname badu savo sielų. Tuo turime rūpintis tik 
mes pačios. Mes vienintelės tegalime prižiūrėti savo sielą ir did- 
vyriškąjį savo animus. Žiauru iš nežmoniška vos sykį per savaitę, 
per mėnesį ar net tik kartą per metus duoti jiems po gurkšnelį 
gaivaus vandens. Juk kiekvienas iš jų turi savą paros ritmą. Mes 
ir mūsų meistriškumo vanduo reikalingi jiems kasdien. 

Ginkite savo kūrybinį gyvenimą. Norėdamos išvengti hambre del 
alma, sielos bado, turite drąsiai įvardyti problemą, kokia ji bebūtų, 
ir imtis ją spręsti. Lavinkitės kickvieną dieną. Ir dar: neleiskite 
jokiai minčiai, jokiam vyrui ar moteriai, jokiam draugui ar su- 
tuoktiniui, nei religijai, nei darbui, nei jokiam niurgzliam balsui 
priversti jus badauti. Prireikus nevenkite ir dantų iššiepti. 

Raskite sau tinkamą užsiėmimą. Įsirenkite šilumos ir žinių 
pastogę. Sutelkite joje visas išsklaidytas savo jėgas bei energiją. 
Atkakliai stenkitės išlaikyti pusiausvyrą tarp nuobodžių pareigų 
vykdymo ir savo kūrybinių polinkių. Rūpinkitės savo siela. Siekite 
iš tiesų turiningo kūrybinio gyvenimo. Neleiskite nei savo pačios 
kompleksams, nei visuomenei, nei visokioms intelektualinėms 
atplaišoms ar kokiems nors plačiagerkliams aristokratams, peda- 
gogams ar politikams jį iš jūsų grobti. 

Ruoškite peną kūrybai. Nors sielai daug kas naudinga ir pra- 
vartu, daugumą dalykų galima suskirstyti į keturias pagrindines 
Laukinės Moters „maistingų medžiagų“ grupes: laikas, bendrumo 
pojūtis, aistra ir nepriklausomybė. Sekite, kad nei vienos iš jų 
nepritrūktų. Tuomet upė visuomet bus švari. 

Išvalyta upė vėl ima laisvai ir nevaržomai tekėti; moters kūry- 
bos produktyvumas išauga, o paskui jau auga ir krinta pagal savo 
natūralius pakilimo ir nuosmukio ciklus. Niekas per ilgai nedingsta 
ir neužsiteršia. Jei ir pasitaiko kokių gamtinių teršalų, jie greitai ir 
efektyviai išvalomi. Upė vėl tampa mūsų kūrybos versme, į kurią 


galime be baimės įbristi, iš kurios galime drąsiai gerti ir greta 
kurios įstengiame apmaldyti išsikankinusią La Llorona, pagydyti 
jos vaikus ir grąžinti juos motinai. Galime sustabdyti pražūtingus 
gamybos procesus fabrike, įkurdinti ten naują animus. Ten, prie 
upės, nuo šiol galime gyventi taip, kaip norime ir kaip mums 
patinka, laikydamos ant rankų daugybę savo vaikų ir rodydamos 
jiems jų atspindį tyrame, skaidriame vandenyje. 


Aiškus tikslas ir svajonių fabrikas 


Šiaurės Amerikoje geriausiai žinoma Hanso Christiano Ander- 
seno sukurtoji „Mergaitės su degtukais“ versija. Šios pasakos 
esmė — parodyti, ką reiškia ir kokias pasekmes sukelia maisto ir 
dėmesio trūkumas. Tai labai sena pasaka, įvairiausiais variantais 
sekama visame pasaulyje; kartais joje pasakojama apie anglininką, 
kuris paskutinę saujelę anglių sudegina, norėdamas pasišildyti ir 
pasvajoti apie seniai prabėgusius laikus. Kai kuriuose variantuose 
degtukus pakeičia kitoks simbolis, kaip antai pasakoje „Mažasis 
gėlių pardavėjas“, kurioje nelaimingas jaunuolis, žvelgdamas į 
paskutinių savo žiedų viduriukus, atsisveikina su gyvenimu. 

Nors iš pažiūros šios istorijos kai kam gali pasirodyti pernelyg 
„ašaringos“ (jos tikrai nestokoja saldaus sentimentalumo), vis dėl- 
to būtų nedovanotina klaida pernelyg atsainiai numoti į jas ranka. 
Juk iš esmės tai pasakojimai apie dvasią, taip pražūtingai užburtą 
ar apkerėtą, kad tikra, pulsuojanti ir virpanti gyvybė „užgęsta“ 
joje it degtukas.!* 

Toliau pateikiamą „Mergaitės su degtukais“ versiją paveldėjau 
iš savo tetos Katerinos, į Ameriką atvykusios po Antrojo pasaulinio 
karo. Kol vyko karas, jos neturtingą vengrų valstiečių kaimą tris 
sykius buvo užgrobusios ir nusiaubusios trys skirtingos svetimos 
kariuomenės. Tad pradėdama sekti šią pasaką, ji visuomet pir- 
miausia pasakydavo, kad sunkiais laikais gražios svajonės esančios 
nieko nevertos: sunkiais laikais ir svajonės turinčios būti kietos, 
tvirtos, tikros — tokios, kad gerai pasistengę ir gausiai gerdami 
pieną į Švenčiausiosios Mergelės sveikatą, galėtume jas įgyven- 
dinti. 


——————————— 


Mergaitė su degtukais 


UVO KARTĄ MAŽA MERGAITĖ, našlaitė, neturėjo ji nei tėvo, nei 

motinos ir gyveno gūdžioje girioje. Pagiryje buvo kaimelis, 
kur mergaitė įsigudrino pirkti degtukus po pusę grašio, o mieste, 
gatvėje, parduodavo juos po grašį. Jei pasisekdavo parduoti daug 
degtukų, ji galėdavo nusipirkti kriaukšlelę duonos, tada grįždavo 
į savo trobelę girios glūdumoje ir užmigdavo, apsivilkusi visais 
rūbais, kokius tik turėjo. 

Bet atėjo žiema, paspaudė baisūs šalčiai. Mergaitė neturėjo 
batų, o jos paltukas buvo toks sudriskęs, kad švietėsi kiaurai. Jos 
kojos jau buvo visai pamėlusios, pirštai — kone balti, nosies ga- 
liukas bei rankos — irgi. Slankiodama po gatves, ji vos girdimai 
maldavo praeivių nupirkti iš jos bent kelis degtukus. Bet žmonės 
tiktai skubėjo pro šalį ir nekreipė į ją jokio dėmesio. 

Sykį vakare ji susmuko ant žemės ir tarė sau: „Aš gi turiu 
degtukų! Susikursiu ugnelę ir pasišildysiu“. Tačiau nebuvo iš kur 
gauti nei skiedrų, nei malkų. Tada ji bent jau nusprendė įžiebti 
kelis degtukus. 

Šitaip sėdėdama, ištiesusi priešais save kojas, ji įbrėžė pirmąjį 
degtuką. Vos jam užsiliepsnojus, mergaitei pasirodė, kad speigas 
ir sniegas akimirksniu išnyko. Vietoj vėjo pustomų snaigių jai 
prieš akis išniro didelis, gražus kambarys su tamsiai žalia kokline 
krosnimi dailiomis kalinėtos geležies durelėmis. Krosnis plieskė 
tokiu karščiu, kad net oras aplinkui virpėjo. Mergaitė susirangė 
prie įkaitusios krosnies ir pasijuto lyg rojuje. 

Bet staiga krosnis pranyko, ir ji pasijuto vėl besėdinti sniege 
taip baisiai drebėdama iš šalčio, kad net dantys kaleno. Tada ji 
įžiebė dar vieną degtuką, jo liepsnelė apšvietė gretimo namo 
sieną, ir mergaitei pasirodė, kad mato per ją kiaurai. Kambaryje 
anapus sienos stovėjo baltutėlaite staltiese apdengtas stalas, nu- 
statytas švytinčio porceliano indais, o viename dubenyje garavo 
ką tik iškepta žąsis. Mergaitė jau buvo besiekianti paragauti šito 
skanėsto, tačiau staiga regėjimas pradingo. 


Ji vėl sėdėjo sniege. Bet kelių ir lūpų jai jau nebegėlė, šaltis 
dabar jau žnaibė ir degino tiktai liemenį ir rankas. Ji įžiebė trečią 
degtuką. 

Jo šviesoje mergaitė išvydo nuostabią Kalėdų eglutę, dailiai 
papuoštą baltomis žvakutėmis su nėrinių raukinukais aplinkui ir 
spindinčiais stikliniais žaisliukais. Eglutė visa mirgėjo tūkstančių tūks- 
tančiais mažų žiburėlių, bet mergaitė nelabai suprato, kas tai. 

Ji užvertė galvą aukštyn, bet eglė atrodė tokia aukšta ir šakota, 
kad praaugo lubas ir pasiekė net dangų, o mirgantys žiburėliai 
jos šakose pavirto spindinčiomis žvaigždėmis danguje. Mergaitė 
žiūrėjo į jas, žiūrėjo... Staiga viena žvaigždė švystelėjo ir nukrito. 
Mergaitė prisiminė motiną sakius, kad kai nukrinta žvaigždė, 
kieno nors siela nueina į dangų. 

Staiga iš kažkur atsirado mergaitės senelė — tokia jauki ir šilta, 
ir mergaitė taip apsidžiaugė ją pamačiusi! Senelė nusijuosė pri- 
juostę ir apgaubė ja mergaitei petukus, paskui apkabino ją abiem 
rankom, priglaudė prie savęs, ir mergaitė pasijuto be galo laiminga 
ir patenkinta. 

Bet ir senelė pradėjo nykti... Mergaitė paskubom brėžė deg- 
tukus vieną po kito, kad tik senelė neišnyktų, kad dar pabūtų su 
ja... Brėžė ir brėžė degtukus, kad tik sulaikytų senelę... Dar vieną 
degtuką, dar vieną ir dar... Paskui jodvi su senele drauge ėmė 
kilti į dangų. Tenai nebuvo nei šalčio, nei alkio, nei skausmo. O 
rytą žmonės rado mergaitę gatvėje, tarpusienyje tarp namų, su- 
stingusią ir nebegyvą. 


——————————— 


Kūrybinės vaizduotės suvaržymai 


Šią mergaitę supa žmonės, kuriems ji nėmaž nerūpi. Jei ir jūs pa- 
kliuvote į panašią situaciją, vaduokitės iš jos kuo greičiau. Mergaitė 
pateko į tokią aplinką, kurioje tai, ką ji turi, — mažytės liepsnelės 
ant pagaliukų, bet kokio kūrybingumo užuomazgos, — visiškai 


nevertinama. Jei ir jus ištiko panaši lemtis, apsigręžkite ir drož- 
kite sau. Mergaitė atsidūrė tokioje dvasinėje padėtyje, kurioje jai 
beveik nėra galimybės rinktis. Ji susitaikė su šitokia savo „vieta“ 
gyvenime. Jei panašiai nutiko ir jums, jokiu būdu nesitaikykite — 
spardykitės, stumdykitės, bet veržkitės lauk. Juk į kampą įsprausta 
Laukinė Moteris niekada nepasiduoda: ji puola, ji kaunasi nagais 
ir dantimis, bet būtinai veržiasi į laisvę. 

Ką gi daryti mažajai degtukų pardavėjai? Jei ji tebeturėtų ne- 
pažeistus instinktus, galėtų rinktis iš daugybės išeičių: bėgti į kitą 
miestą, prisiglausti kokiam nors furgone, įlįsti į kieno nors anglių 
rūsį. Laukinė Moteris žinotų, ką daryti toliau. Tačiau mergaitė 
su degtukais jau visiškai pamiršo Laukinę Moterį. Mažoji lauki- 
nė mergytė mirtinai sušalo; iš jos beliko tik užguita nelaiminga 
būtybė, kuri slankioja tarsi sapne. 

Tam, kad mūsų kūrybos upė galėtų nevaržomai tekėti, reikia, 
kad gyventume apsuptos tikrų gyvų žmonių, kurie mus sušildytų, 
paremtų ir palaikytų mūsų kūrybinį pradą. Antraip mes sušalsime. 
Mums reikalinga parama — tai ištisas choras vidinių ir išorinių 
balsų, kuriems ne tas pats, kaip moteris jaučiasi, kurie stengiasi 
ją padrąsinti, o prireikus — ir paguosti. Nesu tikra, kiek draugų 
būtina turėti, bet mažiausiai — vieną arba du, kurie manytų, kad 
jūsų talentas, koks jis bebūtų, — tai tikra pan de cielo, dangiškoji 
duona. Kiekviena moteris nusipelno ditirambų. 

Kai moterys atsiduria speige, jos dažniau būna linkusios svajoti 
ir fantazuoti, o ne ryžtingai veikti. Šitokio pobūdžio fantazijos 
veikia moterį nelyginant nuskausminamieji vaistai. Pažįstu ne- 
mažai moterų, turinčių nuostabų balsą. Arba tokių, kurios iš pri- 
gimties apdovanotos pasakotojos talentu: beveik viskas, kas eina iš 
jų lūpų, yra dailu, gyva ir įtaigu. Bet jos gyvena atsiskyrusios nuo 
pasaulio, vienišos ir nuskriaustos. Dažniausiai jos labai drovios, 
nors tai tėra silpno, išbadėjusio animus priedanga. Joms sunkiai 
sekasi sulaukti pripažinimo ir paramos tiek savo viduje, tiek ir 
išorėje — iš draugų, artimųjų, bendruomenės. 

Kad netaptume panašios į mergaitę su degtukais, reikia gerai 


įsisąmoninti vieną svarbų dalyką. Visi, kam nerūpi nei mūsų kū- 


ryba, nei gyvenimas, yra neverti, kad jiems švaistytume savo laiką. 
Tai žiauru, bet teisinga. Antraip teks imti į rankas degtukus ir 
apsivilkus vėjo perpučiamais drabužėliais gyventi varganą gyveni- 
mą, kuris pamažu negyvai sušaldys visas mūsų mintis, lūkesčius, 
gabumus, rašinius, kūrinius, ketinimus ir šokius. 

Mažoji mergaitė pasakoje turėtų labiausiai stengtis kaip nors 
sušilti. Bet ji kažkodėl to nedaro. Priešingai — ji netgi bando par- 
duoti degtukus, savo šilumos šaltinį. Šitokios pastangos neatneša 
moteriai nei šilumos, nei turto, nei išminties; ji tiesiog atsiduria 
aklavietėje. 

Šiluma — paslaptingas dalykas. Ji gali pagydyti ir atgaivinti. Ji 
atpalaiduoja įtampą, sustiprina tėkmę ir slėpiningą troškimą būti, 
suteikia sparnus mergiškam šviežių idėjų polėkiui. Kokia ta šiluma 
bebūtų, iš kur ji besklistų, ji visuomet mus traukia artyn. 

Mergaitę su degtukais supa priešiška ir nepalanki aplinka. 
Čia nėra šilumos, nėra pakurų, nėra malkų. Ką mes darytume, 
atsidūrusios jos vietoje? Pirmiausia, nereikėtų atsiduoti fantazi- 
joms, kurias mergaitė vieną po kitos kuria, brėždama degtukus. 
Fantazijos būna trejopos. Pirmoji rūšis — kai svajojame vien savo 
malonumui; tai tarsi savotiški ledai, desertas protui. Antroji rū- 
šis — kryptingas įsivaizdavimas. Tai panašu į planų kūrimą, toks 
fantazavimas — tarsi pereinamoji pakopa prieš imantis aktyvios 
veiklos. Šitoks vaizduotės darbas — tai pirmas žingsnis, vedantis 
į bet kokią sėkmę: psichologinę, dvasinę, finansinę ar kūrybinę. 
Bet yra dar ir trečia fantazijų rūšis, užkertanti kelią bet kokiam 
žengimui į priekį. Šitoks fantazavimas kritiniu atveju trukdo 
mums imtis reikalingų veiksmų. 

Deja, būtent šitokiomis fantazijomis guodžiasi mergaitė su 
degtukais. Jos kuriami regėjimai neturi nieko bendro su tikrove. 
Jie paprasčiausiai rodo, kad mergaitė apimta bejėgiškumo, kad 
jai regisi pernelyg sunku ieškoti išeities, todėl ji ir atsiduoda tuš- 
čiam fantazavimui. Kartais fantazijas kuria pati moteris, kartais jų 
šaltinis — alkoholis ar narkotikai, arba jų nebuvimas. Kartais jas 
atneša „žolės“ dūmas arba daugybė beveidžių kambarių, kuriuose 


tėra tik lova su kokiu nors nepažįstamuoju. Šitaip gyvenančios 


moterys yra tarsi mažos mergaitės su degtukais, kurios kas vakarą 
atsiduoda bergždžioms ir nevaisingoms fantazijoms, o dienai iš- 
aušus pabunda mirtinai sušalusios. Yra daugybė būdų išleisti iš 
akių svarbiausią savo tikslą, pamiršti, ko iš tiesų norėjai. 

Tad kaipgi išsivaduoti iš tokios padėties, kaip atkurti savigarbą 
ir pagarbą savo sielai? Turime surasti šį bei tą visiškai nepanašų 
į tai, ką turi mergaitė su degtukais. Savo idėjas bei sumanymus 
reikia perkelti į tokią aplinką, kur jos bus branginamos ir reika- 
lingos. Tai milžiniškas žingsnis svarbiausio tikslo link — paramos 
paieškos. Tiktai labai nedaugelis iš mūsų gali kurti visiškai vienos, 
niekieno nepalaikomos. Kitoms reikia visų angelo sargo plunksnų, 
kokias tik galima rasti. 

Daugeliui žmonių nuolatos kyla šaunių sumanymų. Štai imsiu. 
ir nudažysiu sieną tokia spalva, kokia man patinka. Sukursiu tokį 
projektą, kuriame galės dalyvauti visi miestelio gyventojai. O ko- 
dėl man pačiai nepasigaminus vonios plytelių; jeigu gerai pavyks, 
paskui dalį jų galėsiu parduoti! Štai grįšiu ir baigsiu mokslus; par- 
duosiu namą ir iškeliausiu pasižiūrėti pasaulio; pagimdysiu vaiką; 
mesiu šitą užsiėmimą ir imsiuosi ko nors naujo; eisiu savo keliu; 
ištaisysiu tai, ką padariau; atitaisysiu vienokią ar kitokią skriaudą 
arba neteisybę; apginsiu silpnuosius. 

Visiems šiems sumanymams įgyvendinti reikia paramos. Bū- 
tina, kad mus palaikytų šilti žmonės. O mergaitė su degtukais 
yra visiškai palūžusi. Kaip toje senoje dainoje, ji taip ilgai sėdėjo 
dugne, kad visa kita jai atrodo viršūnė. Niekas negali gerai gy- 
venti jos padėtyje. Visi mes, kaip medžiai ir gėlės, privalome 
turėti galimybę stiebtis į saulę. Bet pirmiausia toji saulė turi kur 
nors būti. Kad ją išvystume, reikia judėti, o ne bejėgiškai sėdėti 
vienoje vietoje. Reikia ko nors imtis, kad pakeistume esamą si- 
tuaciją. Jei nieko nedarysime, teks vėl sliūkinti gatvėn pardavinėti 
degtukų. 

Pati geriausia saulutė pasaulyje —tai mus mylintys ir šiltai mūsų 
kūrybą palaikantys draugai. O jei moteris, tarsi mažoji degtukų 
pardavėja pasakoje, neturi nei vieno draugo, ją stingdo nerimas, 
o kartais apima ir pyktis bei neviltis. Net ir turimi mūsų draugai 


ne visuomet būna kaip saulė. Kartais jie tiktai guodžia moterį, 
užuot atvėrę jai akis ir pranešę apie vis blogėjančią situaciją. Jų 
teikiama paguoda iš esmės skiriasi nuo mums reikalingos paramos. 
Tikra parama skatina mus žengti į priekį ir teikia jėgų. Tai tarsi 
savotiški dvasiniai sveikuolių dribsniai pusryčiams. 

Skirtumą tarp paguodos ir paramos galima nusakyti taip: jeigu 
jūsų kambarinė gėlė vysta, nes laikote ją tamsioje spintoje, o jūs 
tiktai guodžiate ją meiliais žodžiais —tai paguoda. O jei ištraukiate 
ją iš spintos, perkeliate arčiau lango, į saulę, palaistote ir tik tada 
pakalbinate — tai parama. 

Sušalusi, niekur paramos nerandanti moteris dažnai būna lin- 
kusi be paliovos svaičioti ir kurti „ak, jeigu...“ tipo svajones. Bet 
net ir būdama tokioje nepavydėtinoje situacijoje, ypač tokioje 
nepavydėtinoje situacijoje, ji turėtų mesti šalin visokias paguodą 
teikiančias fantazijas, nes jos tai jau tikrai ją pribaigs. Jūs juk pui- 
kiai žinote, kaip prasideda mirtinai pavojingi paklydimai: „Vieną 
gražią dieną...“ — arba: „Ak, jei tik turėčiau...“ — arba: „Jis tikrai 
pasikeis...“ — arba: „Ak, jei tik įstengčiau susitvardyti... kai tik 
būsiu tam pasirengusi, kai turėsiu pakankamai to, ano ar šito, kai 
vaikai užaugs, kai pasijusiu saugesnė, kai susirasiu ką nors kitą, 
kai tiktai aš...“ — ir taip toliau be galo. 

Mažoji mergaitė su degtukais teturi vidinę senelę, kuri, užuot 
ją supurčiusi ir riktelėjusi: „Pabusk! Kelkis! Bet kokia kaina ieškok 
šilumos!“ — nuskraidina ją drauge su savim į fantazijų pasaulį, „į 
dangų“. Bet vargu ar tai tinkama išeitis Laukinei Moteriai, į bėdą 
pakliuvusiam laukiniam vaikui arba mergaitei su degtukais. Šių 
guodžiančių fantazijų neverta kurstyti. Jos tiktai nuvilioja į šalį 
ir atitraukia nuo išties reikalingų darbų. 

Matome, kad mergaitė pasakoje mėgina uždarbiauti prekiau- 
dama, bet tas jos „verslas“ neprotingas, nes ji bando parduoti 
degtukus — vienintelį savo turimą šilumos šaltinį. Moterys, ne- 
tekusios savo laukinės motinos paramos ir meilės, išoriniame pa- 
saulyje gyvena taip, tarsi būtų priverstos laikytis bado dietos. Jų 
ego tik vargais negalais manosi, rankiodamas menkučius išorinio 
peno trupinėlius, ir kas vakarą vis iš naujo sugrįžta ten, nuo ko ir 
pradėjo. Tada pagaliau nusikamavusi moteris užmiega. 


Atsibudusi ji nepajėgia pradėti kitokio gyvenimo, turinčio atei- 
tį, nes apgailėtina jos dabartis laiko ją už pakarpos tarsi kablys, nuo 
kurio ji neįstengia nusikabinti. Iniciacijų metu, kai tenka nemažai 
laiko praleisti sunkiomis sąlygomis, tai tampa paties proceso da- 
limi, padedančia atsikratyti lengvabūdiškumo ir pernelyg didelio 
pasitenkinimo savimi. Kai šis iniciacijų etapas baigiasi, šviežiai 
„nušlifuota“ moteris įžengia į naują, brandesnį ir išmintingesnį 
dvasinį bei kūrybinį gyvenimą. Tačiau moterų, patekusių į tokią 
padėtį, kaip mergaitė su degtukais, iniciacija, galima sakyti, pasu- 
ko neteisinga linkme. Užuot sunkiomis sąlygomis praturtėjusios 
ir subrendusios, jos veikiau suluošinamos ir išsekinamos. Joms 
reikėtų susirasti visiškai kitą vietą, kitokią aplinką, sugebančią 
nukreipti jas kita linkme ir užtikrinti reikiamą paramą. 

Įvairiais istoriniais laikotarpiais, ir ypač vyrų psichologijoje, 
gyvavo įsitikinimas, kad ligos, kančios ir tremtis yra būtinos su- 
dėtinės iniciacijų proceso dalys, neretai turinčios gilią prasmę. 
Tačiau moterims netrūksta ir kitokių, papildomų iniciacijų ar- 
chetipų, kylančių iš įgimtų dvasinių bei fiziologinių jų bruožų 
ir funkcijų: pirma — sugebėjimas gimdyti, antra — kraujo galia, 
trečia — sugebėjimas mylėti ir priimti paramą bei meilę. Gauti 
palaiminimą iš tų, į ką moteris žvelgia su pagarba bei susižavė- 
jimu, būti vyresniųjų švelniai ir su pasiaukojimu mokomai bei 
palaikomai — visa tai taip pat yra intensyvios ir galingos iniciacijos 
su sava įtampa bei pakilimu. 

Galima sakyti, kad mergaitė su degtukais buvo jau per plaukelį 
nuo pereinamosios pakopos — judesio arba veiksmo, kuris turėjo 
užbaigti iniciaciją, — bet taip ir liko be galo toli nuo jos. Nors 
varganame jos gyvenime buvo visko, ko reikia sukurti iniciacijų 
patirčiai, bet nei viduje, nei aplinkui neatsirado nieko, kas imtųsi 
vadovauti šitokiam dvasiniam procesui. 

Dvasine prasme žiema turi vieną labai negatyvų aspektą: ji — lyg 
mirties pabučiavimas, šalčiu nudeginantis viską, ką bepaliestų. 
Šaltis reiškia bet kokių santykių ar prisirišimo pabaigą. Jei norite 
kų nors pribaigti, tiesiog padvelkite į jį šalčiu. Kai tik jausmai, 


mintys ir veiksmai atšąla, nebegali būti nė kalbos apie jokį artu- 


mą. Norėdamos atsikratyti ko nors savyje ar išsiskirti su kuo nors 
išorėje, mes paliekame tą daiktą ar žmogų šalti, neįsileidžiame jų 
pro duris, nekreipiame į juos nė menkiausio dėmesio, stengiamės 
jų nepastebėti, net išsukame iš kelio, kad tik jų nepamatytume 
ar neišgirstume. Būtent tokia yra dvasinė mergaitės su degtukais 
būsena. 

Mergaitė klajoja gatvėmis, maldaudama praeivių nupirkti iš jos 
bent kelis degtukus. Šioje scenoje matome vieną iš skaudžiausių 
poelgių, būdingų moterims su pažeistais instinktais: ji pusvelčiui 
siūlo šviesą. Degtukai — šios mažos ugnelės ant pagaliukų — la- 
bai primena kitokią šviesą — kaukoles ant baslių, kurias matėme 
pasakoje apie Vasalisą. Jos įkūnija išmintį, bet dar svarbiau, kad 
įkaitina ir nušviečia sąmonę, paversdamos tamsą šviesa ir iš naujo 
įžiebdamos tai, kas jau buvo sudegę. Ugnis —vienas iš svarbiausių 
dvasinio atgimimo simbolių. 

O ši mergaitė skursta ir vargsta, prašo išmaldos, siūlydama 
daug vertingesnį dalyką — šviesą — mainais į kur kas mažesnės 
vertės daiktą — grašį. Kur bevyktų tokie „nelygiaverčiai mainai“, 
kuomet už brangesnį dalyką gauname menkesnį, — mūsų dvasio- 
je ar išoriniame pasaulyje, jų rezultatas vienas — netenkame dar 
daugiau energijos. O paskui moteris jau nebeįstengia patenkinti 
savo pačios poreikių. Kažkas, trokštantis gyventi, prašo jos ir mal- 
dauja, bet nieko iš to nepelno. Čia susiduriame su būtybe, kuri, 
panašiai kaip Sofija, graikų išminties įsikūnijimas, atneša šviesą 
iš bedugnės, bet apnikta bergždžių fantazijų greitai ją iššvaisto 
ir išeikvoja. Šitokį moters elgesį gali paskatinti netikę meilužiai, 
nedorėliai viršininkai, nedėkingos situacijos ir visokiausių rūšių 
neigiami kompleksai. 

Nusprendusi paprasčiausiai vieną po kito deginti degtukus, 
mergaitė vienintelį savo turimą turtą panaudoja fantazijoms kurti, 
o ne savo padėčiai pagerinti. Energiją ji išeikvoja akimirksniu. 
Tokie dalykai dažnai būna akivaizdūs moterų gyvenime. Sakykim, 
nusprendusi stoti mokytis į koledžą, moteris trejus metus svarsto, 
kurį pasirinkti. Arba ji lyg ir norėtų nutapyti paveikslų ciklą, bet 
žino, kad neras vietos surengti tokiai parodai, todėl kol kas užsi- 


ima kitais darbais. Ji suplanuoja vieną ar kitą dalyką, bet neranda 
laiko pasimokyti, įgyti būtinų įgūdžių ar sugebėjimų, reikalingų 
gerai atlikti sumanytam darbui. Ji dešimtį storų sąsiuvinių prisi- 
rašo sapnų ir svajonių, bet taip susipainioja juos beaiškindama, 
kad neįstengia paversti slaptos jų prasmės savo kasdienių veiksmų 
gairėmis. Ji žino privalanti išeiti, pradėti, nustoti, iškeliauti... bet 
nieko nedaro. 

Dabar jau aišku, kodėl taip yra. Kai moters jausmai sustingę, 
kai ji nė pati savęs nebejaučia, kai nei jos kraujas, nei aistros 
ugnis nebepasiekia tolimiausių dvasios pakraščių, kai ji apimta 
nevilties, — tuomet, žinoma, fantazijomis gyventi kur kas malo- 
niau, palyginti su bet kuo, ką moteris regi aplinkui. Mažytės jos 
degtukų liepsnelės, negalėdamos įkurti laužo, vietoj malkų tarsi: 
kokį didžiulį sausuolį sudegina jos dvasią. Dvasia pradeda pati 
save apgaudinėti: ji tenkinasi fantazijos ugnimi, kurios šviesoje 
visos svajos ir lūkesčiai atrodo jau išsipildę. Šitoks fantazavimas 
panašus į melą: jei nuolatos jį kartosime, tai galiausiai ir pačios 
juo patikėsime. 

Tokia permainų baimė, kai esamas problemas ar sunkumus 
stengiamasi sumažinti entuziastingai kuriant fantastinius, neįgy- 
vendinamus sprendimus arba svaičiojant apie geresnius laikus, 
yra ne vien moterų yda — tai milžiniška kliautis visos žmonijos 
pažangai. Koklinė krosnis mergaitės su degtukais vizijose simbo- 
lizuoja šiltas mintis. Be to, tai ir centro, širdies, židinio simbolis. 
Ji leidžia mums suprasti, kad jos fantazija susijusi su tikruoju „aš“, 
su dvasios širdimi, su vidinių namų šiluma. 

Bet staiga toji krosnis pradingsta. Mergaitė su degtukais, kaip 
ir visos panašios lemties ištiktos moterys, vėl pasijunta besėdinti 
sniege. Taigi matome, kad šitokio tipo fantazija — labai trumpa, 
bet kaip reta žalinga. Ji tiktai tuščiai degina mūsų energiją. Nors 
fantazijoms atsiduodanti moteris ir bando tokiu būdu sušilti, iš 
esmės ji vis labiau stingsta ir šąla. 

Mergaitė toliau vieną po kito brėžia degtukus. Bet tolesnės fan- 
tazijos irgi greit gęsta, ir kaskart mergaitė vis labiau šąla sniege. O 
kai dvasia šitokia suledėjusi, moteris tegali gręžtis tiktai pati į save, 


į nieką daugiau. Štai ji įžiebia trečiąjį degtuką. Tai stebuklingasis 
pasakų skaičius, magiškasis trejetas, paprastai žymintis tikėtiną 
posūkio, tam tikro lūžio vietą. Bet šiuo atveju jokių pasikeitimų 
neįvyksta, nes fantazijos jau yra užgožusios bet kokį veiksmą. 

Labai įdomu, kad pasakoje figūruoja Kalėdų eglutė. Kalėdų 
eglutė, kaip simbolis, yra atsiradusi iš ikikrikščioniškojo amžinojo 
gyvenimo simbolio — tai amžinai žalias medis. Galima būtų tikėtis, 
kad šis amžinai žaliuojantis nuolatos augančios ir judančios dvasios 
įsikūnijimas turėtų išgelbėti mergaitę. Tačiau kambarys, kuriame 
stovi eglė, yra be lubų. Vadinasi, dvasia nebepajėgia sutalpinti 
savyje gyvenimo idėjos. Fantazijų apžavai paima viršų. 

Pasirodo senelė — tokia jauki ir šilta; tačiau būtent ji yra nelygi- 
nant morfijus — paskutinis migdomųjų lašas, paguldantis mergaitę 
į mirties guolį. Pačia negatyviausia prasme tai yra susitaikymo, 
abejingumo, nejautros miegas: „Viskas gerai, aš viską ištversiu“; 
arba absoliutaus neigimo išraiška: „Tiesiog nusigręšiu į kitą pusę, ir 
viskas“. Tai miegas, į kurio glėbį pakliūvame dėl žalingų fantazijų, 
kuomet tikimės, kad viskas išsispręs ir susitvarkys tarsi savaime, 
it burtų lazdele mostelėjus. 

Visuotinai žinoma, kad kai žmogaus libido, arba energija, nu- 
senka tiek, kad net kvėpavimas nebepalieka žymių ant prikišto prie 
lūpų veidrodėlio, pasirodo koks nors Gyvybės/Mirties/Gyvybės 
prigimties įsikūnijimas; šiuo atveju — senelė. Jos rūpestis —atvykti 
mirties akimirką, priglausti sielą, kuri ką tik paliko savo kūno 
apvalkalą, ir saugoti ją tol, kol ji bus pasirengusi vėl iš naujo už- 
gimti. 

Tai palaima, būdinga kiekvieno žmogaus dvasiai. Netgi kai 
pabaiga tokia tragiška, kaip mergaitės su degtukais atveju, švie- 
sos spindulys vis vien lieka. Kai praeina pakankamai laiko, kai 
iškentėta ganėtinai nelaimių ir vargų, dvasioje gyvenanti Laukinė 
Moteris įkvepia moters sįmonėn naujos gyvybės, suteikdama jai 
dar vieną progą pasirūpinti savimi. Bet turint omeny, kiek kančių 
pirmiau tenka patirti, matyt, kur kas geriau būtų laiku atsikratyti 
besaikio pomėgio fantazuoti, nei laukti ir tikėtis būti prikeltai 


po mirties. 


Kaip atgaivinti kūrybos ugnį 


O dabar įsivaizduokime, kad viską mes turime, kad mums prieš 
akis — aiškus ir apibrėžtas tikslas, todėl neskęstame bergždžiose 
fantazijose, gyvename puikiai sutardamos su savimi ir.su visu 
pasauliu, o kūrybinis mūsų gyvenimas veša ir klesti. Bet mums 
reikia dar vieno svarbaus dalyko: sužinoti, ką daryti ir kaip elgtis 
ne jeigu išleistume iš akių aiškų tikslą, o kai taip nutiks, t. y. kai 
kuriam laikui išsikvėpsime. Ką?! Nejau ir po šitiek pastangų vis 
tiek dar staiga galime imti ir nebetekti tikslo? Taip, bet tik laikinai, 
ir tai visai natūralus dalykas. Paseksiu jums apie tai gražią pasaką, 
kuri mūsų giminėje vadinasi „Trys auksiniai plaukeliai“. 

Mūsų šeimoje mėgstama sakyti, kad pasakos turi sparnus. Dau- 
gelis tų pasakų, kurias aš moku, drauge su mano įtėvių vengrų 
šeima per karus pabėgo iš jų kaimų, ir persiritusios per Karpatų 
kalnus, kuriam laikui buvo atsidūrusios Urale. Paskui, įveikusios 
vandenyną, jos atplaukė į Šiaurės Ameriką. O tada ši nedidelė 
driskių kompanija drauge su jų dramatišką patirtį atspindinčiomis 
pasakomis nukeliavo tolyn į žemyno gilumą, per miškus, ir atsi- 
dūrė prie Didžiųjų Ežerų. 

Pasakos „Trys auksiniai plaukeliai“ patį branduolėlį, kurį čia 
šiek tiek išplėtojau, man perteikė tetulė Kata, talentinga žolininkė 
ir įstabių maldų kūrėja, užaugusi Rytų Europoje. Vėliau tyrinėda- 
ma aptikau dvi gerokai besiskiriančias pasakojimų, besisukančių 
apie „aukso plaukų“ leitmotyvą, atmainas —teutoniškąją ir keltiš- 
kąją. Leitmotyvas, arba pasakos branduolys, atspindi archetipinę 
dvasinę jungtį. Tokia jau archetipų prigimtis — jie palieka tam 
tikrą savo atspalvį ten, kur liečiasi prie dvasios. Kartais palieka ir 
vienokį ar kitokį simbolinį savo buvimo įrodymą, taip nusitiesdami 
kelius į kiekvieno mirtingojo gyvenimą, sapnus ir idėjas. Galima 
sakyti, jog, patys būdami nežinia kur, archetipai sudaro tam tikrą 
dvasinių nurodymų rinkinį, kuris, peržengdamas laiko ir erdvės 
ribas, praturtina išmintimi kiekvieną naują žmonių kartą. 

Pagrindinė šios pasakos tema — kaip iš naujo atrasti pamestą 
savo tikslą. Tai padaryti mums padeda juslė, klausa ir sielos balso 


nurodymų paisymas. Nemažai moterų puikiai sugeba nusistatyti 
tikslą, bet vos trumpam išleidusios jį iš akių, iškart pasimeta ir 
pradeda blaškytis kaip vėjo nešiojamos plunksnos iš prairusios 
pagalvės. 

Labai svarbu turėti tam tikrą saugyklą, kur galėtume sukrauti 
ir saugoti viską, ką gauname iš laukinės gamtos. Kai kurios mo- 
terys šiuo tikslu rašo dienoraščius, kuriuose fiksuoja kiekvieną 
pro šalį nešamą plunksnelę, kitoms tokią funkciją atlieka kūryba: 
jos šoka, tapo, rašo. Pamenate Babą Jagą? Ji turi didžiulį talpų 
indą — piestą su grūstuvu; tai yra ir jos transporto priemonė. Ki- 
taip tariant, ji turi kur viską sudėti. Ji savaip mąsto, savaip juda 
iš vienos vietos į kitą ir sugeba visa tai išsaugoti. Taip, tai puikus 
būdas sumažinti energijos nuostolius; bet tai dar ne viskas. Ver- 


čiau paklausykime... 


—————————— 


Trys auksiniai plaukeliai 


IENĄ TAMSIĄ IR JUOIDĄ NAKTĮ, tokią tamsią, kad nors akin durk, 

kai žemė atrodė kaip juoda smala, o medžiai — tarsi gum- 
buotos rankos, besitiesiančios į tamsiai mėlyną dangų, kūprino 
per mišką vienišas senis. Šakos kapojo jam veidą, ir jis beveik 
nieko nematė, slinko apgraibomis lyg aklas, laikydamas priešais 
save ištiestą nediduką žibintą, į kurį įstatyta žvakutė vis labiau 
tirpo ir geso. 

Tas senis atrodė labai keistas: turėjo ilgus geltonus plaukus, 
suskilinėjusius pageltusius dantis, riestus geltonus nagus. Nugara 
jo buvo sulinkusi it miltų maišas, o pats jis buvo toks senas, kad 
susiraukšlėjusi oda klostėmis karojo nuo smakro, rankų ir kojų. 

Per miško tankmę senis slinko vis įsikibdamas ranka į kokį 
jauną medelį ir visu kūnu prisitraukdamas prie jo, tada įsikibdavo 
į kitą medelį ir vėl prie jo prisitraukdavo. Šitaip tiesdamas ran- 


kas, tarsi irkluotų, ir sunkiai gaudydamas orą, jis vargais negalais 
stūmėsi į priekį. 

Kiekvienas kaulelis jam gelte gėlė iš skausmo. Sąnariai gergždė 
it nakties paukščiai, sutūpę medžiuose, bet jis vis tiek iš paskuti- 
niųjų slinko per tamsą. Tolumoje tarp medžių mirksėjo mažytis 
žiburėlis — ten buvo trobelė, židinys, namai, ten laukė jaukus 
prieglobstis, kur galima pasilsėti, ir senis sunkiai, bet atkakliai 
judėjo į tą pusę. Kai pagaliau pasiekė trobelės slenkstį, buvo jau 
toks išsekęs, kad nebepastovėjo, mažutė žvakelė jo žibinte visiškai 
užgeso, ir senis paslikas įvirto pro duris vidun. 

Trobelėje priešais kaitriai liepsnojančią ugnį sėdėjo pagyvenusi 
moteris. Pamačiusi senį, ji pakilo, pripuolė prie jo, apglėbė ir 
pakėlusi nusinešė prie ugnies. Laikydama jį glėbyje tarsi motina 
vaiką, ji įsitaisė supamojoje kėdėje ir ėmė linguoti pirmyn atgal. 
Taip jie ir sėdėjo: senas, sunykęs sukriošėlis, iš kurio bebuvo likę 
vieni kaulai ir oda, ir stipri, tvirta senutė, kuri sūpavo jį, laikyda- 
ma glėbyje, ir tyliai niūniavo: „A-a-a, viskas bus gerai... A-a-a, 
viskas bus gerai...“ 

Taip jiedu išsėdėjo per visą naktį, o artinantis rytui, senis jau 
buvo gerokai atjaunėjęs — dabar jis pavirto į dailų jaunuolį ilgais 
auksiniais plaukais ir tvirtomis rankomis bei kojomis. Bet mote- 
riškė vis dar jį sūpavo tebeniūniuodama: „A-a-a, viskas bus gerai... 
A-a-a, viskas bus gerai...“ 

Kai jau beveik prašvito, jaunuolis jos glėbyje pavirto į mažą, 
gražų vaikutį auksiniais kviečių geltonumo plaukais. 

Prieš pat patekant saulei, senutė staiga išpešė iš dailios vaiko 
galvutės tris auksinius plaukelius ir numetė juos ant grindų. 
Krisdami jie suskambėjo: Diiin! Diiin! Diiin! 

Tada mažytis vaikelis nusiropštė jai nuo kelių ir išbėgo pro 
duris. Akimirką dar atsigręžė tarpduryje, akinamai nusišypsojo 
senai moteriškei, o paskui pakilo ir nuskriejo į dangų — pavirto 


skaisčia ryto saule.“ 


c—————-————— 


Naktį viskas atrodo kitaip, todėl norint suprasti šią pasaką, reikia 
persiimti naktine sąmone — tai tokia būsena, kai itin jautriai rea- 
guojame į kiekvieną šlamesį ar trakštelėjimą. Naktį mes būname 
kaip reta arti savęs, itin ryškiai išgyvename svarbiausias mintis ir 
jausmus, kurie dieną taip smarkiai neįsirėžia mūsų sąmonėje. 

Mituose naktis priklauso Motinai Niksei — pasaulio kūrėjai. 
Ji — tai senoji Dienų Motina, viena iš senių, įkūnijančių Gyvybę 
ir Mirtį. Kai pasakos veiksmas vyksta naktį, interpretuodami ją 
galime būti tikri: dabar mes — pasąmonės pasaulyje. Šv. Jonas 
(Kryžiaus) tai vadino „juodąja sielos naktimi“. Šioje pasakoje 
naktis — tai metas, kai energija, įkūnijama sukriošusio senio, vis 
labiau senka, silpsta ir gęsta.Tai metas, kai siekdamos kokio nors 
svarbaus tikslo, mes kone visiškai išleidžiame kvapą. 

Prarasti savo tikslą — vadinasi, netekti energijos. Blogiausia, ką 
galime padaryti, netekusios tikslo, —tai imti blaškytis, beviltiškai 
bandydamos vėl jį nutverti. Tai visiškai tuščios pastangos. Kaip 
matome iš pasakos, tokiais atvejais geriausia — ramiai sėdėti ir 
sūpuotis. Dabar reikia sukaupti kantrybę, ramiai sėdėti ir supti 
naujas idėjas. Nors kai kurioms moterims gali pasirodyti pernelyg 
didelė prabanga tiesiog šiaip sau sėdėti nieko neveikiant ir glėbyje 
sūpuoti idėjas, bet Laukinė Moteris tvirtina, jog tai būtina. 

Vilkams tai puikiai pažįstama. Kai netoliese pasirodo kas nors 
svetimas, vilkai gali imti urgzti, loti ir kandžioti įsibrovėlį, bet 
gali ir pasitraukę atokiau sutūpti sau būreliu, nelyginant vienos 
didelės šeimos nariai. Kurį laiką jie taip ramiai tupi ir kvėpuoja 
vienodu ritmu. Jų šonai tolygiai kilnojasi, jie ramiai įkvepia ir 
iškvepia. Tokiu būdu jie iš naujo susitelkia, nustato, kas jiems 
svarbiausia, kur jų pagrindinis tikslas, o tada sprendžia, ką daryti 
toliau. Jie tarsi sako: „Kol kas verčiau nieko nedarom, patupėkim, 
pabūkim, pakvėpuokim, suglaudę šonus“. 

Labai dažnai pametame iš akių tikslą, kai idėjos nesileidžia 
lengvai plėtojamos ar įgyvendinamos arba kai mes netinkamai su 
jomis elgiamės. Tai natūralaus ciklo dalis — taip nutinka, kai idėja 
netenka šviežumo arba mes prarandame gebėjimą pažvelgti į ją 
nauju kampu. Tuomet pasijuntame surukusios ir susidėvėjusios, 
kaip tas senis pasakoje apie tris aukso plaukelius. Nors prikurta 


gausybė teorijų apie „įkvėpimo stoką“, svarbiausias dalykas, ką 
reikia žinoti, yra tai, kad nedideli tokios kūrybinės stagnacijos 
laikotarpiai užplūsta ir vėl praeina tarsi vėjo nešami debesys ar 
besimainantys metų laikai. Kas kita — psichologinio pobūdžio 
kliūtys, apie kurias jau anksčiau kalbėjome: kuomet neįstengiame 
prisikasti prie tiesos, bijomės būti atstumtos, nedrįstame pasakyti 
to, ką tikrai žinome, nerimaujame dėl savo sugebėjimų, užsiteršia 
pagrindinė mūsų kūrybos tėkmė, mes tenkinamės vidutinišku 
rezultatu ar užsiimame blankiais pamėgdžiojimais ir pan. 

Ši istorija įstabiausia tuo, kad aprėpia visą idėjos gyvavimo 
ciklą: toji mažytė virpanti liepsnelė, kurią matome pradžioje ir 
kuri neabejotinai simbolizuoja pačią idėją, pamažu silpsta ir gęs- 
ta, — kas, beje, yra natūralaus jos ciklo dalis. Kai pasakose nutinka 
kas bloga, tai ženklas, jog metas išbandyti ką nors nauja: reikia 
pasitelkti naują energijos šaltinį, pagalbininką, gydytoją ar kokią 
nors stebuklingą galią. 

Ir čia vėl išvystame senąją La Oue Sabe, dviejų milijonų metų 
amžiaus senę. Ji yra „žinančioji“. Pabūti jos glėbyje priešais kaitrią 
jos ugnį — tai puikus būdas užsigydyti žaizdas ir atgauti jėgas.?? 
Būtent prie šios ugnies ir prie jos rankų iš paskutiniųjų slenka 
senis, nes antraip jo lauktų mirtis. 

Tas senis jau kadai pervargo nuo darbų, kuriuos jam be perstojo 
krauname. Ar esate kada matę moterį, dirbančią lyg apsėsta, o 
paskui staiga susmunkančią ir nė žingsnio toliau nebeįstengiančią 
žengti? Ar esate stebėję, kaip moteris diena iš dienos tiesiog iš 
kailio neriasi, atkakliai mėgindama išspręsti kokią nors socialinę 
problemą, o paskui staiga nusisuka ir piktai burbtelėjusi: „A, vel- 
niop viską!“ — numoja ranka. Tai ženklas, kad jos animus mirtinai 
pervargo ir jį turi pasūpuoti La Oue Sabe. Moteriai, kurios idėjos 
suvyto, o energija išseko, būtina rasti kelią pas šią senąją curandera, 
žiniuonę, ir nunešti jai atgaivinti išvargusį savo animus. 

Man tenka dirbti su daugeliu labai aktyvių, visuomeniškų 
moterų. Be abejo, ciklo pabaigoje jos neišvengiamai jaučiasi per- 
vargusios, tad iš paskutiniųjų lenkdamos girgždančius sąnarius 
slenka per mišką, laikydamos priešais save žibintą su gęstančia 
žvakele. Tokiais atvejais jos sako: „Viskas, daugiau nebegaliu. 


Išeinu, atiduodu savo akreditacijos kortelę, ženkliuką, savo 
uniformą, savo...“ — ką tiktai nori. Jos grasina emigruosiančios 
į Naująją Zelandiją. Sakosi kiaurą dieną spoksosiančios į televi- 
zorių, kimšiančios varškinius pyragėlius ir niekad daugiau nė pro 
langą nežvilgtelsiančios į šitą sumautą pasaulį. Sakosi norinčios 
nusipirkti pigius batelius, persikelti į kokį miesteliūkštį, kur ap- 
skritai nieko nevyksta, ir visą likusį gyvenimą žiūrėti reklamines 
TV laidas. Nuo šiol jos ketinančios rūpintis tik savais reikalais, 
niekur nosies nekišti, ir t. t., ir t. t. 

Kad ir kaip tokios moterys įsivaizduotų atokvėpį, nors pa- 
prastai jų lūpomis kalba tiktai didžiulis nuovargis ir frustracija, 
aš visuomet sakau, kad atokvėpis — puiki idėja, mat joms seniai 
metas pailsėti. Tai išgirdusios, jos paprastai piktai cypteli: „Pa- 
ilsėti?! Kaip aš galiu ilsėtis, kai pasaulis ritasi po velnių stačiai 
man po nosim?“ 

Bet galiausiai moteriai reikia pailsėti dabar pat, ji turi pabūti 
ramiai, pasisūpuoti, vėl išvysti svarbiausiąjį tikslą. Jai reikia at- 
jaunėti, atgauti jėgas. Ji mano negalinti sau to leisti, bet kuo 
puikiausiai gali, kadangi moterys — motinos, studentės, meni- 
ninkės ar visuomenės veikėjos — visuomet geba suglausti gretas 
ir atstoti tas, kurios trumpam pasitraukė pailsėti. Kūrybinga mo- 
teris privalo ilsėtis tada, kai pavargsta, ir grįžti prie savo kūrybos 
jau atsigavusi. Jai būtina pirmiausia aplankyti tą senę miške — tą 
gaivintoją, gydytoją, vieną iš daugelio Laukinės Moters pavidalų. 
Laukinė Moteris iš anksto žino, kad animus tarpais susidėvi. Ir ji 
tikrai nenustebs, kai jis išsekęs susmuks ant slenksčio. Ji anaiptol 
nesistebės, ir kai mes bejėgiškai įvirsime pro duris. Ji to laukia. Ji 
tikrai nepuls prie mūsų, apimta panikos. Ji tiesiog ramiai pakels 
mus ir laikys glėbyje tol, kol vėl atgausime jėgas. 

Mums irgi nederėtų panikuoti, kai trumpam išleidžiame iš 
akių tikslą ar prarandame pagreitį. Tokiais atvejais turime elgtis 
kaip Laukinė Moteris — palaikyti glėbyje savo idėją, ramiai su 
ja pabūti. Nesvarbu, kur yra pagrindinis mūsų tikslas — ar rūpi- 
namės savo asmenybės raida, pasaulio problemomis ar žmonių 
tarpusavio santykiais, animus vis vien anksčiau ar vėliau susidėvi. 
Klausimas tiktai — kada. Dideli ir svarbūs dalykai — mokyklos už- 


baigimas, knygos rankraštis, kūrinio pastatymas, sunkaus ligonio 
slaugymas — paprastai pareikalauja iš mūsų tiek jėgų, kad kadaise 
jauna ir kunkuliuojanti mūsų energija išsenka, pasensta, ir mes 
nė kojų nebepavelkame. 

Geriausia, jei moterys iš anksto tai žinotų, prieš imdamosi 
svarbių projektų, antraip užgriuvus begaliniam nuovargiui jos 
kartais labai nustemba. O paskui pradeda inkšti, skųstis, dejuoti 
esančios nevykėlės, niekam tikusios ir pan. Ne, ne, jokiu būdu! 
Šis energijos praradimas — visiškai natūralus. Tai gamtos dėsnis. 

Nesąmonė manyti, kad vyrai amžinai stiprūs ir niekuomet 
nepervargsta. Tai visuomenės įdiegta nuostata, kurią reikia ne- 
gailestingai iš savęs rauti. Šitoks klaidingas įsitikinimas verčia 
tiek vidines vyriškąsias dvasios galias, tiek ir tikrus, realius vyrus 
gyvenime jaustis niekam tikusiais nevykėliais, jeigu jie išvargsta 
ir nori pailsėti. Visa, kas gyva, protarpiais turi atsipūsti ir atgauti 
jėgas. Gyvybės/Mirties/ Gyvybės prigimtis yra cikliška, ir ji nie- 
kam nedaro išimčių — nei žmonėms, nei reiškiniams. 

Pasakoje vaizduojama, kad tris auksinius plaukelius senė nu- 
meta ant grindų. Vaikystėje mano namuose sakydavo: „Mesk 
ant grindų trupinį aukso“. Tokia nuostata kilusi iš desprender las 
palabras — mano giminės pasakotojų, cuentistas, bei žolininkių 
tradicijoje tai reiškė būtinybę išmesti iš pasakojimo kelis žodžius, 
kad sustiprintume jo įtaigumą. 

Plaukai — minčių simbolis, jie irgi „lenda“ iš galvos. Numetus 
kelis plaukelius žemyn, ant grindų, spindintis berniukas kažkaip 
savotiškai palengvėja, dar skaisčiau sušvinta. Panašiai ir mūsų 
nuvalkiota, nusitrynusi idėja ar sumanymas gali iš naujo sušvisti, 
jei dalį jos nuplėšime ir išmesime lauk. Lygiai taip skulptorius 
atskelia viską, kas nereikalinga, atidengdamas marmure slypinčias 
įstabias formas. Geriausias būdas atnaujinti bei sustiprinti savo 
išsikvėpusius ketinimus ar veiksmus — tai dalį idėjų išmesti, o į 
likusias kuo labiau sutelkti dėmesį. 

Išpeškite tris savo sumanymo plaukelius ir meskite žemėn. Jie 
suskambės kaip žadintuvo skambutis. Šis dvasinis triukšmas, skam- 
besys aidu atsilieps moters dvasioje, pažadindamas ją iš stingulio 


ir priversdamas vėl imtis veiklos. Skimbtelėjimas, kai kuri nors 


mūsų idėja krinta ant žemės, yra tarsi signalas, pranešantis apie 
naujos eros pradžią ir atsivėrusias naujas galimybes. 

Iš tiesų senoji La Oue Sabe mažumėlę apgenėja vyriškąjį pradą. 
Juk žinome, kad nupjovus negyvas šakas medis užauga stipresnis. 
Taip pat žinome, kad nugnybus tam tikrų augalų viršūnėles, jie 
labiau suveša ir išsišakoja. Laukinei moteriai animus pakilimo 
ir nuosmukio ciklai yra visiškai natūralūs. Tai senas, archajiškas 
procesas. Nuo neatmenamų laikų moterys šitaip elgdavosi su 
idėjų pasauliu ir išorinėmis jų manifestacijomis. Tai moteriškas 
būdas. Senoji moteriškė pasakoje „Trys auksiniai plaukeliai“ moko 
mus — tiesą sakant, iš naujo, — kaip tai daryti. 

Tad kokia gi viso to prasmė — visos šios regeneracijos, susi- 
kaupimo, tikslo ieškojimo, prarastų dalykų atgavimo, bėgimo su 
vilkais? Ogi tai yra būdas prisikasti prie pačios esmės, prie viso 
mūsų gyvenimo šaknų ir kaulų, nes tiktai ten slypi mūsų palai- 
ma ir džiaugsmas, ten plyti moterų Rojaus sodai, kur niekuomet 
nestinga laiko ir laisvės nevaržomai būti, klajoti, stebėtis, rašyti, 
dainuoti, kurti ir nieko nebijoti. Vilkai, pajutę malonumą ar pa- 
vojų, pirmiausia sustingsta — nuščiūva kaip negyvi. Kurį laiką jie 
nejuda tarsi apmirę, sutelkę visą dėmesį — žiūri, klauso ir uodžia, 
bandydami suvokti, kas gi ten yra, perprasti pačią to daikto ar 
dalyko esmę. 

Būtent tai ir siūlo mums laukinė prigimtis — galimybę išsi- 
aiškinti, su kuo susidūrėme: susitelkti, sustoti, įsižiūrėti, užuosti, 
įsiklausyti, pajusti, paragauti. Dėmesio sutelkimas — geras būdas 
panaudoti visas savo jusles, tarp jų ir intuiciją. Būtent čionai, į 
šį pasaulį tolydžio sugrįžta moterys, norėdamos atgauti prarastą 
balsą, išbarstytas vertybes, prisiminti savo fantazijas, vizijas, aiš- 
kiaregystės galias, senąsias moterų istorijas bei legendas. Tokia 
yra susitelkimo ir kūrybos prigimtis. Jeigu pametėte savo tikslą, 
nesiblaškykite, o tūnokite ramiai. Paimkite į glėbį idėją ir švelniai, 
iš lengvo ją sūpuokite. Dalį jos pasilikite, o kitą dalį išmeskite —ir 
pamatysite, ji pati atsinaujins. Nieko daugiau ir nereikia daryti. 


XI SKYRIUS 


co 


Karštis: susigrąžinti sakralųjį 
seksualumą 


Purvinosios deivės 


Yra tokia būtybė, gyvenanti laukinės moterų prigimties pože- 
miuose. Tai jutiminė mūsų prigimtis, kuri, kaip ir bet kuri kita 
vientisa būtybė, turi savus prigimties ir mitybos ciklus. Ši būtybė 
labai smalsi ir prieraiši, kartais ji kunkuliuoja energija, o kitąkart 
alsuoja nedrumsčiama ramybe. Ji gyvai reaguoja į juslinius dir- 
giklius: muziką, judesius, maistą, gėrimus, tylą, ramybę, grožį, 
tamsą.! 

Būtent ši moters prigimties pusė slepia savyje karštį. Tiktai 
ne tokį, kaip dainelėje: „Eikš, mergyt, gal nori pasidulkint?“ Tai 
panašiau į požeminį durpyno gaisrą, kuris tai įsiplieskia iki pat 
dangaus, tai vėl nuslūgsta ir smilksta po žemėmis — priklausomai 
nuo ciklo. Toje srityje išsiskiriančią energiją moteris panaudoja 
savo nuožiūra. Moters karštis reiškia ne seksualinio susijaudinimo 
būseną, o tam tikrą ypatingą pojūčių intensyvumą, apimantį taip 
pat ir seksualumą, bet vien tik juo neapsiribojantį. 

Nemažai galima prirašyti apie jutiminę moterų prigimtį, jos 
naudingumą ir piktnaudžiavimą ja, apie tai, kaip tiek pačios mote- 


rys, tiek ir aplinkiniai tai nepaisydami natūralių šios ugnies ritmų 


bando pilti į ją žibalą, tai vėl mėgina apskritai ją užgesinti. Bet 
verčiau sutelkime dėmesį į vieną karštą, aistringą ir akivaizdžiai 
laukinį šios prigimties aspektą, kurio skleidžiamas karštis papra- 
stai itin maloniai mus šildo. Šiuolaikinių moterų tokio pobūdžio 
jutimiškumo apraiškos greitai sulaukia rūstaus pasmerkimo, o daug 
kur pasaulyje įvairiais laikais jos apskritai būdavo griežčiausiai 
draudžiamos. 

Viena moterų seksualumo pusė senovėje buvo vadinama 
šventąja paleistuvyste, tiktai ne tokia neigiama prasme, kokia 
šis žodis vartojamas šiandien, bet turint omenyje seksualinę iš- 
mintį ir sąmojinguimą, šios srities paslapčių išmanymą. Kadaise 
egzistavo ir Deivės kultai, iš dalies skirti štai tokiam „palaidam“ 
moterų seksualumui. Tos apeigos tikrai nebuvo nepadorios; jų 
tikslas buvo išžvalgyti tas pasąmonės sritis, kurios dar ir šiandien 
tebėra paslaptingos ir beveik nepažintos. 

Pati seksualumo, kaip tam tikro švento dalyko, o konkre- 
čiau — palaidumo, kaip šio šventojo seksualumo dalies, samprata 
laukinei prigimčiai yra išskirtinai svarbi. Senovės moterų bendrijos 
turėjo tam tikras paleistuvystės deives, kurias taip vadindavo dėl 
savotiško jų nekalto, bet vylingo gašlumo. Tačiau šiandien dėl 
kalbos barjero (bent jau angliškai kalbantiems) labai sunku kaip 
nors kitaip, ne vien tik vulgaria prasme, suvokti „deives paleistu- 
ves“ Štai ką reiškia žodis „nepadorus, obsceniškas“ (angl. obscene) 
bei kiti semantiškai jam artimi žodžiai. Peržvelgusios žodynuose 
pateikiamas jų reikšmes, manau, nesunkiai suprasite, kodėl šiuos 
senosios Deivės kulto aspektus buvo taip stengiamasi nugrūsti 
kuo toliau nuo žmonių akių. 

Norėčiau, kad įsigilinusios į šiuos tris žodyno apibrėžimus, 


išvadas pasidarytumėte pačios: 


+ Dirt 'purvas': vidurio anglų drit, tikriausiai kilęs iš islandų kal- 
bos, kur reiškė išmatas. Vėliau imtas vartoti platesne nešvarumų, 
paprastai žemių, dulkių ir pan. prasme, taip pat apibūdinti bet 
kokio pobūdžio obsceniškumui, ypač kalboje. 


+ Dirty word "bjaurus žodis': obsceniškas, nešvankus, nepadorus žo- 
dis; taip pat pastaruoju metu vartojamas apibūdinti kam nors, 
kas yra socialine ar politine prasme nepopuliaru ar įtartina, 
nors neretai tik dėl nepamatuotos kritikos ar žeminimo arba 
tiesiog todėl, kad neatitinka dabartinių tam tikros srities raidos 
tendencijų. 

* Obscene "nešvankus, nepadorus': iš sen. hebrajų Ob "burtininkė, 
kerėtoja“. 


Nepaisant šitokio šmeižimo ir juodinimo bei įvairiausių daug- 
kartinių valymų, visame pasaulyje tebėra išlikę nemažai senųjų 
istorijų fragmentų. Iš jų matyti, kad paleistuvystė nebūtinai turi 
būti suvokiama „obsceniškai“, vulgariai, —tai veikiau panašu į tam 
tikrą nematytą, fantastišką būtybę, kurią mielai norėtume regėti 
šalia savęs, tarp gerų draugių ir bičiulių. 

Prieš kelerius metus, kai tik pradėjau sekti šias „purvinosios 
Deivės istorijas“, girdėdamos apie tai, kokius žygius tikros bei 
mitinės moterys kadaise atliko, pasinaudodamos savo seksualumu 
ar juslingumu, kad pagrįstų savo nuomonę, prasklaidytų liūdesį, 
sukeltų juoką ir šitaip atitaisytų tai, kas dvasioje buvo išklibę ar 
išsiderinę, mano klausytojos iš pradžių šypsodavosi, paskui imdavo 
kvatotis. Man irgi be galo patikdavo žiūrėti, kaip moterys, susi- 
dūrusios su tokiais dalykais, peržengia juoko slenkstį. Pirmiausia 
joms tekdavo pamiršti visą savo auklėjimą, pagrįstą nuostata, kad 
kultūringai damai taip juoktis nedera. 

Esu ne sykį mačiusi, kaip netinkamoje situacijoje, žūtbūt norė- 
dama išlikti ori dama, moteris vos neužduso, užuot palengvinusi 
sau gyvenimą. Kad galėtume juoktis, privalome pakaitomis greit 
iškvėpti ir vėl gausiai įkvėpti oro. Iš įvairių fizinės terapijos ir na- 
tūralios medicinos tradicijų, kaip antai hakomi, mes žinome, jog 
giliai kvėpuodamas žmogus itin stipriai jaučia savo emocijas; todėl, 
nenorėdami ko nors jausti, mes stengiamės sulaikyti kvapą. 

Juokdamasi moteris kvėpuoja pilna krūtine, o giliai įkvėpdama 
ir iškvėpdama ji greičiausiai pradeda patirti ligi tol draudžiamus 
jausmus. Kokie gi tie jausmai galėtų būti? Pasirodo, kad tai ne 


tiek jausmai, kiek tam tikri jų gydymo bei atpalaidavimo būdai, 
neretai išlaisvinantys susitvenkusias ašaras, atgaivinantys pamirštus 
prisiminimus, sutraukantys jutiminę žmogaus prigimtį kaustančias 
grandines. 

Pamažu manvis labiau aiškėjo, kadšių senovinių paleistuvystės 
deivių svarbą bei paskirtį būtent ir atskleidžia jų gebėjimas atpa- 
laiduoti tai, kas pernelyg smarkiai užveržta, išsklaidyti sutemas 
ir niūrumą, sukelti tokią linksmą nuotaiką, kuri randasi ne iš 
proto, o iš paties kūno, ir visa tai atlikti lengvai ir sklandžiai. Juk 
iš pasakų apie kojotą, iš dėdulės Trungpa istorijų, iš anekdotų 
apie blondines ir pan. juokiasi ne kas kita, o mūsų kūnas. Tad ir 
šių pasileidusių deivių linksmumas bei šėliojimai gali būti pats 
geriausias vaistas, lengvai pasklindantis per organizmo endokri- 
ninę ir nervų sistemas. 

Toliau pateikiamos trys istorijos vaizduoja paleistuvystę tokia 
prasme, kokia čia vartojame šį žodį, — tai tam tikri seksualiniai/ 
jusliniai apžavai, sukeliantys geras emocijas. Du pasakojimai seni, 
o vienas — iš dabartinių laikų. Visuose kalbama apie purvinąsias 
deives. Bent aš jas taip vadinu, nes ilgą laiką joms teko slapstytis 
po žeme. Teigiama prasme jos priklauso tai pačiai sričiai, kaip ir 
derlingas dirvožemis, dumblas, dvasinės sąnašos — visa tai, iš ko 
randasi menas ir kūryba. Tiesą sakant, purvinosios deivės įkūnija 
tą Laukinės Moters aspektą, kuris tuo pat metu yra ir seksualus, 


ir sakralus. 


Baubo — pilvotoji deivė 


Yra toks vaizdingas pasakymas: Ella habla por en medio en las 
piernas “Ji kalba iš tarpo tarp kojų". Šitokių nedidelių „tarpuko- 
jo“ istorijų pilna visame pasaulyje. Vienoje iš jų pasakojama apie 
Baubo, senovės Graikijos deivę, vadinamąją „begėdystės deivę“. Ji 
turi ir senesnių vardų, kaip antai Jambė; berods, graikai bus pasi- 
skolinę ją iš dar archajiškesnių kultūrų. Juk archetipinės laukinės 
šventojo seksualumo bei Gyvybės/Mirties/ Gyvybės vaisingumo 
deivės egzistavo nuo neatmenamų laikų. 


Senoviniuose raštuose Baubo pavyko užtikti minimą tik vieną- 
kart, ir ten tiesiogiai nurodoma, kad jos kultas buvęs sunaikintas ir 
sutryptas per įvairiausius užkariavimus bei antpuolius. Bet manęs 
niekaip nepalieka nuojauta, kad kur nors, galbūt tarp miškingų 
kalvų ar girios ežerų, Europoje ar Rytuose, dar tebeesama jai skirtų 
šventovių, padabintų figūrėlėmis ir kaulo raižiniais.3 

Taigi nieko nuostabaus, kad tik labai nedaugelis tesame gir- 
dėjusios apie Baubo; tačiau verta prisiminti, kad net ir viena vie- 
nintelė išlikusi archetipo nuolauža išsaugo visą jo prasmę. O tokią 
nuolaužą mes turime, nes išlikusi viena istorija, kurioje pasirodo 
Baubo. Ji — viena iš pačių įstabiausių ir spalvingiausių aukštojo 
Olimpo gyventojų. Čia pateiksiu jums savo, kaip cantadora, ver- 
siją, pagrįstą senovinėmis laukinės Baubo paveikslo liekanomis, 
kurių dar galima prirankioti iš postmatriarchatinių graikų mitų 


bei Homero giesmių.* 
—————————————Z— 


OTINA ŽEMĖ, Demetra, turėjo nuostabiai gražią dukterį, 
M Persefonė. Vieną dieną Persefonė smagiai sau žaidė 
pievoje tarp gėlių. Viena gėlelė jai ypač patiko, ir ji jau tiesė ranką 
jos nuskinti. Staiga sudrebėjo žemė, jos pluta perplyšo perpus, ir 
iš atsivėrusios prarajos iškilo tamsus ir galingas požemio dievas 
Hadas. Jis vadelėjo juodą važiuoklę, pakinkytą ketvertu pelenų 
spalvos žirgų. 

Sugriebęs Persefonę, Hadas sukirto žirgams ir nugarmėjo 
žemyn — pievoje liko gulėti tik nukritę mergaitės sandalai ir ap- 
siaustas. Pagrobęs Persefonę, Hadas ginė žirgus vis gilyn ir gilyn į 
požemius. Persefonės klyksmas darėsi vis duslesnis, kol pagaliau per- 
siskyrusi žemės pluta užsitraukė, ir nebeliko nė ženklo, kas įvykę. 

Persigandusios mergaitės klyksmą aidu atkartojo kalnų uolos 
ir jūros dugnas. Demetra išgirdo akmenų šauksmą, išgirdo jūros 
dejonę. O paskui visą žemę apgaubė gūdi tyla, tiktai šnerves 
kuteno sutryptų gėlių kvapas. 


Nusiplėšusi nuo nemirtingos savo galvos vainiką ir juodu ap- 
siaustu apsigobusi pečius, Demetra tarsi milžiniška paukštė leidosi 
skrieti virš žemės, ieškodama dukters ir šaukdama ją vardu. 

Vakare viena iš trijų kalnų oloje gyvenusių senių prasitarė 
savo seserims tądien girdėjusi tris šauksmus: sykį baimingai su- 
klikusi jauna mergaitė; antrasis šauksmas buvęs gūdus ir gailus; 
o trečiasis — sielvartaujančios motinos rauda. 

Niekur negalėdama rasti dingusios Persefonės, Demetra kraus- 
tėsi iš proto; daugelį mėnesių ji be paliovos klajojo ir blaškėsi, 
visur ieškodama savo mylimos dukters. Demetra klykė, verkė, 
raudojo, klausinėjo visų, ką tik sutikusi, ar nematė jos dukters, 
išieškojo kiekvieną žemės lopinėlį, įdubą ar kauburėlį, meldė pa- 
sigailėjimo, šaukėsi mirties, bet niekaip neįstengė mylimos savo 
dukters rasti. 

Tuomet deivė puolė į neviltį ir, užuot amžinai skatinusi laukų 
derlingumą, sielvartingai raudodama prakeikė viską, kas tik augo ir 
brendo ant žemės: „Žūkite! Prasmekite! Galas viskam!“ Demetrai 
prakeikus, vaikai visoje žemėje liovėsi gimę, javai nebeaugo ir 
nebenoko, žmonės nebeturėjo duonos, gėlės liovėsi žydėjusios, 
o medžiai — žaliavę. Nebeliko kuo papuošti puotos stalų, kuo 
pridengti mirusiųjų. Visa kas gulėjo suvytę ir nebegyva viršum 
sueižėjusios žemės ar prie išdžiūvusių krūtų. 

Ir pati Demetra liovėsi mazgoti savo kūną. Jos darbužiai virto 
murzinais skarmalais, o plaukai karojo sulipę nuo purvo. Bet 
nors jos širdis ir plyšte plyšo iš skausmo, ji nepasidavė ir toliau 
be paliovos ieškojo dukters. Sykį, baisingai pervargusi bergždžiai 
beklajodama, bemaldaudama ir beklausinėdama, netekusi pasku- 
tinių jėgų, ji susmuko viename kaime prie šulinio. Čia jos niekas 
nepažinojo. Ji priglaudė geliantį savo kūną prie šulinio akmens... 
Jai taip besėdint, staiga pasirodė tokia moteriškė, ar veikiau — lyg ir 
moteriškė. Šokčiodama ir vylingai kraipydamasi, gašliai siūbuoda- 
ma klubais ir kratydama krūtis, ši būtybė artinosi prie Demetros. 
Ją išvydusi, Demetra nejučiomis nusišypsojo. 

Toji šokanti moteriškaitė atrodė iš tiesų nepaprasta. Galvos 
ji neturėjo, krūtų speneliai buvo jos akys, o makštis — burna. 


Ir pravėrusi šitą žavią burnytę, ji pradėjo linksminti Demetrą, 
pasakodama visokiausius smagius ir riebius juokelius. Demetra 
pamažu vis plačiau šypsojosi, paskui sukikeno, o tada ėmė juoktis 
balsu. Galiausiai abi moterys jau kvatojo drauge — mažoji pilvotoji 
deivė Baubo ir galingoji Motina Žemė, deivė Demetra. 

Ir būtent taip smagiai pasijuokusi, Demetra rado savyje jėgų 
nusikratyti nevilties ir tęsė dukters paieškas. Galiausiai, padedama 
Baubo, senosios Hekatės ir saulės dievo Helijo, ji surado Persefonę 
ir ją atgavo. Visa kas pasaulyje, ant žemės ir moterų įsčiose, vėl 


pradėjo žydėti ir duoti vaisių. 
————————————— 


Ši mažylė Baubo visuomet patiko man kur kas labiau už visas 
graikų mitų deives, o gal ir labiau už visus mitinius persona- 
žus apskritai. Be abejo, ji kilusi iš pilvotųjų neolito laikotarpio 
deivių — tų paslaptingų begalvių figūrėlių, kurios kartais neturi 
nei kojų, nei rankų. Tikras įžeidimas vadinti jas „vaisingumo 
simboliais“, nes jų reikšmė kur kas didesnė. Tai moterų kalbos 
talismanai — žinote, tų kalbų, kurių moterys niekada, jokiais 
būdais nepakartotų vyrams girdint, nebent jau kokiu absoliučiai 
išskirtiniu atveju. Taip, būtent tokių kalbų. 

Šios figūrėlės simbolizuoja unikaliausius pasaulyje pojūčius 
ir išraiškas. Krūtys ir tai, ką junta šie du jautrūs kauburėliai, taip 
pat lytinės lūpos ir tarp jų juntami pojūčiai pažįstami tik pačiai 
moteriai — kiti tegali mėginti tai įsivaizduoti. O gilus, krūtininis 
juokas, nuo kurio net pilvas kratosi, —tai viena iš pačių geriausių 
moteriai prieinamų gydymo priemonių. 

Man visuomet atrodė, kad moteriški pasiplepėjimai prie ka- 
vutės — tai senovinio moterų ritualinio bendravimo reliktas: jų 
metu, kaip ir senovėje, moterys nuoširdžiai pasišneka, išsipasakoja, 
pasidalija pačiais slapčiausiais ir esmingiausiais dalykais, kvatojasi, 
kvailioja iki užsimiršimo, atsigauna ir grįžta namo nušviesėjusios 


ir pralinksmėjusios, o gyvenimas ima rodytis geresnis. 


Kartais, kai nori pasilikti vienos, moterims būna nelengva 
atsikratyti vyrų. Žinau, kad senovėje moterys išsiųsdavo vyrus „į 
žvejybą“ Šią gudrybę jos taiko nuo neatmenamų laikų, norėdamos 
pabūti arba vienos su savimi, arba drauge su kitomis moterimis. 
Juk mums tarpais labai norisi pabūti vien tik moteriškoje draugi- 
joje — savo pačių arba kitų moterų. Toks yra natūralus moteriškas 
ciklas. 

Vyriška energija yra puiki. Dar daugiau —ji prabangi, didinga. 
Bet kartais nuo jos pasijunti it persivalgiusi šokolado. Keletą dienų 
norisi tik šaltų sausų ryžių ir karšto skaidraus sultinio, kad išvalytų 
apsivėlusį gomurį. Kartais privalome kurį laiką šitaip maitintis. 

Negana to, mažoji pilvūzė deivė Baubo pakiša darvieną įdomią 
mintį: truputis nešvankybių puikiai padeda vaduotis nuo depre- 
sijos. Akivaizdu, kad tam tikros rūšies juokas iš istorijų, kurias 
moterys pasakoja vienos kitoms ir kurios yra tokios nepadorios, 
kad atrodo beveik neskoningos, — šios istorijos sužadina libido. 
Jos vėl įžiebia moterims gyvenimo džiaugsmą. Pilvūzė deivė ir 
pilvą purtantis juokas — štai ko mums visoms reikia! 

Todėl į „pirmosios pagalbos sau“ priemonių arsenalą įtraukite 
keletą „nešvankių“ Baubo tipo istorijų. Šitokios trumputės isto- 
rijėlės — tiesiog neprilygstamas vaistas. Juokinga „riebi“ istorija 
ne tik pagelbės nuo depresijos, bet ir sustabdys juodą pykčio pro- 
veržį, tad moteris pasijus laimingesnė negu anksčiau. Pamėginkit, 
pačios pamatysite. 

Negaliu čia leistis plačiau analizuoti kitų dviejų Baubo istorijos 
aspektų, nes jie skirti aptarti vien moterims, mažomis grupelėmis 
ir tarpusavyje. Tad pasakysiu tik tiek: Baubo turi dar vieną įdomią 
savybę — ji mato krūtų speneliais. Vyrams tai nesuvokiama, bet 
vos tik apie tokį jos sugebėjimą užsimenu moterims, jos iškart 
ima entuziastingai linkčioti sakydamos: „Taip, suprantu, ką turite 
omenyje!“ 

Gebėjimas matyti per spenelius, aišku, yra jutiminis bruožas. 
Speneliai — dvasios organai, jie jautriai reaguoja į temperatūrą, 
baimę, pyktį, triukšmą. Jie — toks pat jutiminis organas, kaip ir 
akys kaktoje. 


O kalbėjimas „makšties lūpomis“ simbolizuoja tą pirmapradį, 
pirminį kalbėjimą, pačios pagrindinės ir esmingiausios tiesos sa- 
kymą, einantį tiesiai nuo gyvybės šaknų. Akivaizdu, kad Baubo 
kalba eina iš pačių motinos įsčių, iš vidurių, iš pačių gelmių. Pa- 
sakojime apie tai, kaip Baubo kalbina dukters paieškų nukamuotą 
Demetrą, nė žodžiu neužsimenama, ką gi iš tiesų Baubo pasakojo 


Demetrai. Bet juk galime spėti... 


Kojotas Dikas 


Manau, kad Baubo pralinksmino Demetrą, pasakodama moteriš- 
kas istorijas apie pačius tobuliausius siųstuvus ir imtuvus — ge- 
nitalijas. Jei taip, tai galbūt Baubo papasakojo jai ir kokią nors 
istoriją, panašią į šią, kurią prieš keletą metų išgirdau iš seno 
vilkikų stovėjimo aikštelės prižiūrėtojo Nogalese. Visi jį vadino 
Seniu Indėnu, ir pats jis tikino turįs raudonodžių kraujo. 

Senis Indėnas nenešiojo dantų protezo ir buvo jau porą dienų 
nesiskutęs. Jo žmona, vardu Gluosnynė, buvo miela senutė su 
kadaise dailiu, bet smarkiai gyvenimo išvargintu veidu. Ji man 
prisipažino, kad sykį per muštynes bare jai sulaužė nosį. Jiedu 
turėjo trejetą kadilakų, bet nei vieno važiuojančio, ir meksikietiš- 
kos veislės šunį, kurį laikė virtuvėje, vaikiškame manieže. Senis 
Indėnas buvo iš tų vyrų, kurie net ir tupykloje sėdi su skrybėle. 

Aš tuo metu rinkau visokiausias istorijas ir, važiuodama pro 
šalį, užsukau į jų prižiūrimą stovėjimo aikštelę. 

— Gal žinot, ką žmonės pasakoja apie čionykštes vietas? — iš 
tolo užvedžiau kalbą, tikėdamasi išgirsti padavimų. 

Senis Indėnas pasalūniškai dėbtelėjo į žmoną, klastingai išsi- 
šiepė ir įžūliai pamerkė jai akį: 

— Kaip sakai, gal papasakot jai apie kojotą Diką?“ 

— Ne, seni, nepasakok! Ką nori, tik ne šitą istoriją! 

— Ot, vis tiek imsiu ir papasakosiu, — užsispyrė senis. 

Jo žmona panarino galvą, atsirėmė į stalą ir nepakeldama akių 
sušnibždėjo: 


— Seni, aš rimtai: nepasakok jai tos istorijos! 


— Va, imsiu dabar pat ir papasakosiu. 

Senutė šonu įsitaisė fotelyje, delnu prisidengusi akis, tarsi ryški 
šviesa staiga būtų ėmusi jas žilpinti. 

O Senis Indėnas papasakojo man šitą istoriją, pirma paaiškinęs, 
esą girdėjęs ją iš vieno navacho, kuris savo ruožtu išmokęs ją iš 


kažkokio meksikiečio, o tas — dar iš hopio. 
—-—l—-————-———T——T——T—TT— 


IENĄ KARTĄ SENŲ SENOVĖJE gyveno kojotas Dikas — pats gud- 
Ni ir sykiu pats kvailiausias padaras pasaulyje. Jis amžinai 
ko nors užsigeisdavo, tada imdavo visaip mulkinti žmones, kol 
gaudavo ko panorėjęs, o visą likusį laiką pūsdavo sau į akį. 

Taigi vieną gražią dieną, kai kojotas Dikas knarkė kaip visada, 
jo pimpiui viskas baisiai nusibodo. Todėl jis nusprendė palikti 
kojotą ir pats vienas pasiieškoti nuotykių. Taigi pimpis atsiskyrė 
nuo kojoto ir nuskuodė keliu. Tiesą sakant, ne tiek nuskuodė, 
kiek nustriuoksėjo, nes juk galėjo remtis tik viena koja. 

Taip jis šuoliavo sau, šuoliavo, ir buvo jam labai smagu. Tada 
jis nušokavo nuo kelio pasidairyti po mišką. Bet ten — ir atsitik 
tu man taip! — ėmė jis ir įdribo į griovį, pilną priaugusį baisiai 
piktų dilgėlių. 

— Oi! — suspigo kojoto pimpis. — Ai-ai-ai! Gelbėkit, padė- 
kit! — ėmė šaukti jis. 

Jo riksmas pažadino kojotą Diką iš miegų, ir kai jis, kaip buvo 
pratęs, jau siekė sau į papilvę, kad užvestų motorą, tai pamatė, 
kad rankenėlės nebėr! Paspraudęs uodegą tarp kojų, kojotas Dikas 
pasileido keliu ir netrukus aptiko savo pimpį, pakliuvusį į baisią 
bėdą. Kojotas švelniai ištraukė savo išdykėlį keliauninką iš dilgė- 
lių, paglostė jį, nuramino ir dailiai pritaisė atgal į vietą — ten, kur 


jam ir priklauso būti. 


————————— 


Senis Indėnas kvatojo kaip beprotis — jį ištiko kosulio prie- 
puolis, o akys iš juoko išsprogo jam ant kaktos. 

— Štai kokia ta istorija apie senį kojotą Diką! 

— Bet tu pamiršai jos pabaigą, — priminė jam žmona. 

— Pabaigą? Kokią pabaigą? Aš papasakojau viską iki galo, — už- 
ginčijo senis. 

— Ne, tu pamiršai tikrąją šitos istorijos pabaigą, tu senas ben- 
zino kanistre! 

— Na, jei jau tu taip gerai viską atsimeni, tai pati ir pasakok! 

Sučirškė durų skambutis, ir Senis Indėnas pakilo nuo savo 
baisingai girgždančios kėdės. 

Jo žmona pažvelgė tiesiai į mane, ir jos akys sužibo. 

— Istorijos pabaiga — tai jos moralas, — paaiškino ji. Bet tą. 
akimirką ją užvaldė Baubo, nes senutė pradėjo nenumaldomai 
kikenti, paskui kvatoti, o galiausiai pratrūko tokiu juoku, kad 
net pilvas kratėsi. Iš akių jai ištryško ašaros, ir kol ji šiaip ne taip 
išspaudė tuos paskutinius porą sakinių, kiekvieną žodį tarp juo- 
ko protrūkių kartodama po du tris sykius, praėjo mažiausiai dvi 
minutės. 

— O moralas štai toks: nuo tada, kai kojoto Diko pimpis įkrito 
į dilgėles, jis niekaip nesiliauja niežėjęs. Štai kodėl vyrai amžinai 
lenda prie moterų, mėgina į jas pasitrinti, o jiems akyse taip ir 
parašyta: „Ai, kaip man niežti vieną vietą!“ Matai, tas jų visų 
pimpis taip ir niežti nuo tada, kai pirmą sykį paspruko! 

Nežinau, kuo jos žodžiai mane taip paveikė, bet mes abi sė- 
dėjome ten, virtuvėje, kvatodamos, spiegdamos ir daužydamos 
stalą iš juoko, kol visai nebetekome jėgų. Paskui pagalvojau, kad 
tąsyk, ko gero, jaučiausi panašiai, kaip atsikandus gerą gabalą 
aitraus krieno. 

Būtent šitokias istorijas, man regis, ir pasakojo Baubo. Jos 
repertuarą ir sudaro pasakojimai, priverčiantys moteris šitaip ne- 
valdomai juoktis: atsipalaidavus, taip, kad net ryklė matosi, kad 
kratosi pilvas ir dreba krūtinė. Toks „seksualinis“ juokas smarkiai 
skiriasi nuo juoko, kurį sukelia kuklesni, ne tokie „aštrūs“ dalykai. 
Seksualinis juokas iš esmės kiaurai persmelkia dvasią, atpalaiduoja 


daugelį dalykų, supurto kaulus ir visame kūne sukelia itin ma- 
lonų pojūtį. Tai tam tikra laukinio malonumo rūšis, priklausanti 
kiekvienos moters dvasinių priemonių arsenalui. 

Tai, kas sakralu ir kas juslinga/seksualu, dvasioje sudaro la- 
bai artimą kaimynystę, nes abiem atvejais tai sužadinama per 
nuostabos jausmą, patiriamą ne protu, o ateinantį fiziniais kūno 
kanalais. Toji patirtis, kokia ji bebūtų — bučinys, regėjimas, pilvą 
purtantis juokas ar dar kas nors, — akimirką arba visiems laikams 
mus pakeičia, transformuoja, supurto, iškelia į viršūnes, išlygina 
mūsų veide raukšles, suteikia mums šokėjos eigastį, norą švilpauti 
ir aistringai džiaugtis gyvenimu. 

Sakralume, paleistuvybėje, seksualume visuomet slypi laukinis 
juokas: trumpas begarsis kvatojimas arba spigus seniokiškas ki- 
kenimas, kimus švokštimas arba laukinis, gyvuliškas žvengimas, 
arba skambus, melodingas it varpelis čiurlenimas. Juokas — tai 
slaptoji moterų seksualumo pusė; jis — kūniškas, gaivališkas, ais- 
tringas ir gyvybingas, o todėl — nepaprastai jaudinantis. Tai toks 
jausmų sužadinimas, kuris, skirtingai nuo lytinio susijaudinimo, 
neturi akivaizdaus tikslo. Tai džiaugsmingas akimirkos jaudulys, 
tikroji jutiminė meilė — laisva ir nevaržoma, tai užplūstanti, tai 
pranykstanti, tai vėl užplūstanti ir maitinama savo pačios energijos. 
Ji šventa, nes gydo. Ji jutiminė, nes atgaivina kūną ir sužadina 
jausmus. Ji seksualinė, nes labai jaudina ir sukelia malonumo 
bangas. Ji daugiamatė, nes juoktis galima ir vienam, ir drauge su 
kitais. Tai tikrasis laukinis moterų seksualumas. 

O štai dar viena proga susipažinti su moteriškomis istorijomis 
ir purvinosiomis deivėmis. Šitą istoriją užfiksavau dar vaikystėje. 
Tiesiog nuostabu, kaip vaikai sugeba nugirsti tai, ko, suaugusiųjų 
manymu, jie visiškai neturėtų girdėti. 


Kelionė į Ruandą 


Man buvo maždaug dvylika metų, ir mes buvome prie Didžio- 
jo Baso ežero Mičigane. Sutaisiusios pusryčius ir pietus kokiai 


keturiasdešimčiai burnų, mielosios apvalainosios mano giminės 


moterys, mama ir visos tetulės, drybsojo sau prieš saulę, išsi- 
tiesusios šezlonguose, plepėdamos ir juokaudamos. Vyrai buvo 
„Žvejyboje“ — vadinasi, jie kažkur irgi smagiai leido laiką, netruk- 
domai keikdamiesi ir pasakodami savus juokelius bei istorijas. O 
aš žaidžiau netoliese, prie moterų. 

Staiga mano ausį pasiekė spigūs riksmai. Išsigandusi paknops- 
tom atlėkiau ten, kur sėdėjo moterys. Bet jos spiegė ir raitėsi ne 
iš skausmo. Jos leipo juokais, o viena tetulė vis kartojo ir kartojo 
žiopčiodama, kai tik įstengdavo įkvėpti oro: „...užsidengė veidus! 
...užsidengė sau veidus!“ Visos kitos, vos tik išgirdusios šitą pa- 
slaptingą sakinį, vėl iš naujo prapliupdavo spiegti ir raitytis. 

Jos dar ilgai, ilgai šitaip spygavo, žviegė, žiopčiojo ir vėl spyga- 
vo, negalėdamos liautis. Vienos tetulės sterblėje gulėjo atverstas 
žurnalas. Jau gerokai vėliau, kai visos moteriškės prieš saulutę 
užsnūdo, aš tylutėliai ištraukiau jai iš po apsunkusios rankos 
žurnalą ir išpūtusi akis įsitaisiau po šezlongu paskaityti. Viename 
puslapyje aptikau Antrojo pasaulinio karo laikų anekdotą, kuris 
skambėjo maždaug taip: 


e=-ccc-c-———————— 


(r EiISENHOWERIS RENGĖSI APLANKYTI savo pulkus 
Ruandoje. [O gal Borneo saloje? Gal generolo vardas buvo 
MacArthuras? Vardai tuo metu man neturėjo jokios reikšmės. 
Gubernatorius pareikalavo, kad visos vietinės genties moterys, 
išsirikiavusios palei kelią, sveikintų generolą ir mojuotų jam ran- 
komis, kai jis savo džipu važiuos pro šalį. Bet visa bėda buvo ta, kad 
tenykštės moterys niekada nedėvėdavo jokių drabužių, išskyrus 
karolius ant kaklo ir kartais dar odinį dirželį ant juosmens. 

Taip jokiu būdu netiko. Pasikvietęs genties vadą, gubernatorius 
išdėstė jam padėtį. 

— Nesirūpinkit, — nuramino jį vadas. Jeigu gubernatorius iš 
kur nors gausiąs bent kelis tuzinus sijonų ir palaidinių, tai jis, 
vadas, jau pasirūpinsiąs, kad moterys tokia ypatinga proga juos 


užsivilktų. Gubernatorius, padedamas vietos misionierių, šiaip 
taip sukrapštė reikiamą aprangą. 

Tačiau iškilmių dieną, likus vos kelioms minutėms iki Eisen- 
howerio pasirodymo, paaiškėjo, kad nors visos genties moterys 
drausmingai užsisegė sijonus, palaidinės joms kažkuo neįtiko, tad 
jos paliko jas namie. Taigi visos moterys taip ir išsirikiavo abipus 
kelio, pasiruošusios sveikinti generolą: sijonuotos, bet nuogomis 
krūtimis, ir daugiau jokio drabužėlio ant kūno, nekalbant jau apie 
kokius nors apatinius. 

Tai išgirdus, gubernatoriaus vos neištiko smūgis. Įsiutęs jis pa- 
sišaukė genties vadą, o šis ramiai išaiškino, kad moterų vyresnioji 
jam prižadėjusi, jog generolui važiuojant pro šalį, visos moterys 
prisidengsiančios krūtis. 

— Ar tikrai? Ar tikrai jos prisidengs? — negalėjo nurimti gu- 
bernatorius. 

— Tikrai, tikrai, tikrai, — linksėjo genties vadas. 

Ką gi, laiko ginčytis visiškai nebeliko ir nebebuvo kas darą. 
Tad galima tik spėlioti, ką pagalvojo generolas Eisenhoweris, kra- 
tydamasis keliu savo džipe, kai jam artinantis visos iki juosmens 
apsinuoginusios genties moterys viena po kitos grakščiai pasikėlė 


sijonus ir jais droviai užsidengė veidus. 


———————————— 


Gulėdama po šezlongu, aš kone dusau iš juoko. Tai buvo kvai- 
liausia istorija, kokią tik buvau girdėjusi. Tai buvo puiki, smagi 
istorija. Bet vidinis balsas man sakė, jog tai — „uždrausta prekė“, 
todėl aš dar daugelį metų paskui niekam apie ją neprasitariau. 
Tačiau neretai sunkiu metu, slegiama įtampos, pavyzdžiui, prieš 
laikydama stojamuosius egzaminus į koledžą, aš vis prisimindavau 
tas Ruandos moteris, kaip jos grakščiai prisidengė sijonais veidus, 
greičiausiai slapčia patyliukais juokdamosi po tais sijonais. Aš irgi 
nusijuokdavau, o paskui susitelkdavau, pasijusdavau stipri, tvirta 


ir ryžtinga. 


Be abejo, tai dar vienas moteriškų juokų ir bendro kvatojimosi 
privalumas. Visa tai tampa puikiu vaistu ir patikima atrama atėjus 
sunkiems laikams. Juk tai — sveikas ir doras smaginimasis! Argi 
galima įsivaizduoti, kad begėdiškas seksualumas būtų laikomas 
šventenybe? Taip, ypač jeigu jis gydo, padeda užlopyti širdies 
žaizdas ir atkurti suardytą pilnatvę. Jungas pastebėjo, kad kai kas 
nors ateina pas jį, skųsdamasis seksualinėmis problemomis, tikro- 
sios tų problemų šaknys dažniausiai slypi sieloje arba dvasioje. O 
kai žmogus pasakojasi savo dvasines problemas, neretai pasirodo, 
kad iš esmės jos yra seksualinės prigimties. 

Šia prasme seksualumą galima laikyti dvasios vaistais, todėl 
jis ir yra šventas. Kadangi „nepadorus“ juokas pasirodo besąs un 
remedio, gydantis, tai jis — sakralus. O tai, kas sukelia tokį gydo- 
mąjį juoką, irgi šventa. Kai juokas padeda niekam nekenkdamas, 
kai jis palengvina, pertvarko, perrikiuoja, sustiprina ir sutvirti- 
na, — toks juokas yra sveikatos šaltinis. Kai juokdamiesi žmonės 
patiria gyvenimo pilnatvę ir džiaugsmą, kad jie yra, kad gyvi, kad 
geba mylėti, jaučia erotinį susijaudinimą, kai juokas išblaško jų 
liūdesį ir nustelbia pyktį, — tuomet jis šventas. Visa, kas daro mus 
didesnius, geresnius, kilnesnius, jautresnius, yra šventa. 

Laukinės Moters archetipe pakanka vietos ir purvinųjų deivių 
prigimčiai. Laukinė prigimtis nebrėžia griežtų ribų tarp pado- 
rumo ir nešvankumo, sakralumo ir seksualumo: visa tai gyvena 
greta, trindamiesi šonais, panašiai kaip grupelė senų senučiukių, 
sutūpusių pakelėje, kurios tik ir laukia, kad kas jas aplankytų. 
Visa tai ten, jūsų dvasioje; o belaukdamos, kada gi jūs pagaliau 
pasirodysite, jos pasakojasi viena kitai savo istorijas ir kvatojasi 
iki nukritimo. 


XII SKYRIUS 


—— 


— 


Paženklinti teritoriją: pykčio ir 
atlaidumo ribos 


Mėnulio lokys 


Laukinės Moters vadovaujamos, mes grįžtame prie senovinių, 
intuityviųjų, aistringųjų dalykų. Kai mūsų gyvenimai pradeda 
atspindėti jos gyvenimą, mūsų poelgiai darosi nuoseklūs ir kryp- 
tingi. Mes ryžtingai einame pirmyn į tikslą, arba sparčiai to mo- 
komės, jei dar iki šiol nemokėjome. Mes imamės žygių realizuoti 
savo idėjoms pasaulyje. Išmokstame vėl surasti prarastą tikslą, 
paisyti individualių savo ritmų, suartėjame su tais partneriais bei 
draugais, kurie nesipriešina laukinei, integraliai mūsų gyvenimo 
tėkmei. Renkamės tokius santykius ir tokį bendravimą, kurie 
teikia peno mūsų kūrybai ir puoselėja instinktyviąją prigimtį. 
Taip pat siekiame ir paremti, palaikyti kitus. Esame pasirengusios 
prireikus išmokyti savo mylimuosius klausytis ir paisyti laukinių 
ritmų, jei tik jie patys nori mokytis. 

Tačiau mums liko įvaldyti dar vieną dalyką — išmokti tvarkytis 
su vadinamuoju moterišku pykčiu. Reikia duoti jam išsiveržti. 
Prisiminus, kokia to pykčio kilmė, moterims gali imti rodytis, 
kad jos niekuomet neįstengs liautis griežusios dantimis. Antra 
vertus, mums taip pat norisi kuo greičiau išsklaidyti tą pyktį, nes 


jis mus slegia ir nuodija sielą. Todėl norisi kuo skubiausiai juo 
atsikratyti. 

Tačiau bandymai jį užgniaužti pasirodo beviltiški — tarsi mė- 
gintume kibirkščiuojančią liepsną slėpti bulvių maiše. Bet vargu 
ar gera išeitis — ir leistis to pykčio apdeginamoms ar nušutinti 
juo kitus. Taigi ką daryti su tuo galingu jausmu, kurio esame 
prikaupusios, kaip mums rodosi, prieš savo valią? Pyktis — tai 
tarsi nuodingos atliekos: jos atsiranda, kaupiasi, nors niekam jų 
nereikia, bet dėti jų taip pat nelabai yra kur. Norint saugiai jas 
palaidoti, teks gabenti vos ne į pasaulio kraštą. Štai literatūrinė 
trumpos japonų pasakos versija, kurią kūriau ir tobulinau daugelį 
metų. Pavadinau ją. „Tsukina Waguma, mėnulio lokys“. Tikiuosi, 
ji pagelbės mums rasti išeitį iš šios problemos. Šios pasakos siužeto 
pagrindą, pavadintą tiesiog „Lokys“, kadaise išgirdau iš seržanto 
I. Sagaros, Antrojo pasaulinio karo veterano, kuris gydėsi Hainso 


karo veteranų ligoninėje Ilinojaus valstijoje. 
——————————————— 


ARTĄ SVAIGIAI KVEPIANČIAME PUŠYNE gyveno jauna moteris. Jos 
Ki daugelį metų praleido kare. Galų gale išleistas atsargon, jis 
grįžo namo kuo bjauriausiai nusiteikęs. Nenorėjo net įžengti vidun, 
nes per ilgus metus buvo įpratęs miegoti lauke, ant akmenų. Tylus, 
užsidaręs ir nekalbus, jis dieną naktį lindėjo miške. 

Jaunoji žmona be galo apsidžiaugė ir susijaudino išgirdusi, 
kad jos vyras pagaliau grįžta namo. Ji užkūrė ugnį, pripirko pro- 
duktų ir ištaisė didžiausias vaišes, priruošė gausybę skaniausių 
valgių: gardžios baltos sojų varškės, trijų rūšių žuvies, trijų rūšių 
dumblių, ryžių, apibarstytų raudonaisiais pipirais, bei didžiulių 
šaltų oranžinių krevečių. 

Droviai šypsodamasi, ji nunešė visas tas vaišes į mišką ir pri- 
klaupė greta savojo kovų nuvarginto vyro, siūlydama jam paragauti 
gardžių jos sutaisytų valgių. Bet šis pašokęs išspardė padėklus su 


valgiais: sojų varškė išsipylė ant žemės, žuvys nulėkė kažin kur, 


dumbliai su ryžiais išsidrabstė po purvą, o didžiosios oranžinės 
krevetės nuriedėjo ant tako. 

— Palik mane ramybėj! — sustugo jis ir atsuko jai nugarą. 
Moteris nusigando tokio jo pykčio. Šitaip nutiko dar kelissyk, 
kol galiausiai, nebežinodama, ką daryti, ir apimta nevilties, 
jaunoji moteris nukeliavo pas žiniuonę, gyvenusią oloje atokiau 
nuo kaimo. 

— Mano vyras smarkiai nukentėjo per karą, — pasiguodė jai 
žmona. —Jis nuolat piktas ir nieko nevalgo. Į namus neina, įsikūrė 
miške ir daugiau nebenori su manimi gyventi. Gal turi kokio vais- 
to, kad jis vėl pasidarytų geras ir mylėtų mane kaip anksčiau? 

— Galėčiau jo sutaisyti, — atsakė jai žiniuonė, —tiktai man reikia 
vieno dalyko. Kaip tyčia, visai pabaigiau mėnulio lokio plaukus. 
Užtat turėsi įkopti į aukštą kalną, surasti juodąjį lokį ir parneš- 
ti man vienintelį plaukelį iš pjautuvo pavidalo baltos žymės jo 
pakaklėje. Tuomet galėsiu duoti tau ko prašai ir gyvenimas vėl 
pasidarys puikus. | 

Kitą moterį tokia užduotis gal būtų nugąsdinusi. Kita gal būtų 
pamaniusi, kad tai išvis neįmanoma. Bet tik ne ši — mat ji mylėjo 
savo vyrą. 

— Oi, labai ačiū! — padėkojo ji žiniuonei. — Kaip gerai, kad 
pasakei man, ką daryti! 

Taigi ji susirengė kelionėn ir kitą rytą patraukė prie kalno. Pri- 
ėjusi sugiedojo giesmę „Arigato zaisho“, skirtą pasveikinti kalnui 
ir padėkoti jam, kad leidžia užlipti ant savo kūno. 

Perėjusi kalno papėdę, pilną privirtusią didžiulių lyg duonos 
kepalai akmenų, ji įkopė į mišku apaugusią plynaukštę. Medžių 
šakos čia sviro iki pat žemės, o lapai atrodė kaip žvaigždės. 

— Arigato zaisho! — užgiedojo vėl moteris, dėkodama medžiams, 
kad kilsteli savo kasas, leisdami jai praeiti po jomis. Šitaip perėjusi 
mišką, moteris kopė toliau. 

Bet dabar jau eiti pasidarė sunkiau. Kalno šlaitai buvo apžėlę 
dygliuotomis gėlėmis, kurios kibo ir draskė jos kimono apačią, 
o aštrūs akmenys kruvinai žeidė rankas. Prietemoje atlėkę kaž- 
kokie keisti tamsūs paukščiai ją labai nugąsdino. Supratusi, jog 
tai — muen-botoke, mirusiųjų, kurie nebeturi artimųjų, dvasios, ji 


ėmė giedoti jiems maldas, sakydama: „Aš būsiu jums giminaitė, 
aš paguldysiu jus ilsėtis ramybėje!“ 

Ji nesustodama lipo vis aukštyn, nes juk mylėjo savo vyrą. Kopė 
tol, kol išvydo viršūnėje spindintį sniegą. Jos kojos sušlapo ir ėmė 
stingti nuo šalčio, bet ji atkakliai kopė toliau, nes juk mylėjo savo 
vyrą. Užgriuvo audra, pustomas sniegas skaudžiai kapojo akis ir 
lipdė ausis. Beveik nieko nebematydama, ji kopė vis aukščiau ir 
aukščiau. O kai pūga liovėsi, ji vėl užgiedojo ,„„Arigato zaishė“, 
dėkodama vėjams, kad liovėsi ją talžę. 

Galiausiai ji prisiglaudė negiliame urvelyje, kuriame tik vargais 
negalais teįstengė susirangyti. Nors turėjo pilną ryšulį maisto, 
tačiau nevalgė, o tik apsiklojo lapais ir užmigo. Rytas išaušo ramus 
ir giedras, pro sniegą netgi buvo matyti vienas kitas besikalantis 
žalias daigelis. 

— Ak! — atsiduso moteris. — Metas ieškoti mėnulio lokio! 

Ieškojusi ir dairiusis visą dieną, jau vėl prieblandai artinantis 
aptiko didžiules išmatų krūvas. Daugiau žvalgytis nebereikėjo: 
priešais ją, kiek tolėliau, palikdamas gilius pėdsakus su įsispau- 
dusiais didžiuliais nagais, per sniegynus kuduliavo milžiniškas 
juodas lokys. Griausmingai suriaumojęs, mėnulio lokys dingo 
savo irštvoje. Moteris atsirišo ryšulį su maistu ir pridėjo valgio 
į dubenėlį. Pastačiusi dubenėlį prie irštvos, pati greitai nubėgo 
slėptis. Užuodęs ėdesį, lokys išlindo iš irštvos taip garsiai ir galingai 
riaumodamas, kad net akmenėliai nuo šlaitų pasipylė. Tada kelis- 
syk atsargiai iš tolo apėjo aplink dubenėlį, iš visų pusių uosdamas 
orą, o paskui vienu maktelėjimu prarijo padėtą maistą. Viską su- 
ėdęs, atsistojo piestu, dar sykį pauostė orą, o tada įlindo irštvon. 

Kitą vakarą moteris vėl pastatė dubenėlį su maistu prie lokio 
irštvos, tačiau pati jau nebebėgo slėptis į savo užuoglaudą, o atsi- 
traukė tiktai pusę kelio. Užuodęs ėdesį, lokys išsiropštė iš irštvos, 
suriaumojo taip, kad atrodė, jog tuoj žvaigždės nuo dangaus pa- 
sipils, pasisukiojo aplink, atsargiai uosdamas orą, bet galiausiai 
maktelėjo padėtą skanėstą ir vėl įsirangė savo migin. Moteris dar 
keletą vakarų iš eilės vis palikdavo jam maisto, ir taip kartojosi tol, 
kol vieną tamsią naktį ji įsidrąsino nebebėgti šalin, o liko stovėti 
netoliese, prie lokio irštvos. 


Pastačiusi jam dubenėlį su maistu, ji atsistojo greta ir ėmė 
laukti. Užuodęs skanėstą ir ropšdamasis lauk, lokys išvydo ne 
tiktai jam padėtą maistą, bet ir porą smulkių moteriškų kojų 
šalia dubenėlio. Pasukęs galvą į šoną, lokys suriaumojo taip, kad 
moteriai net kaulai visame kūne ėmė barškėti. 

Nors visa drebėjo iš baimės, moteris nesitraukė nė per žingsnį. 
Lokys atsistojo ant užpakalinių kojų, pražiojo nasrus ir taip su- 
riaumojo, kad net tamsiai raudona jo gerklė buvo matyti. Tačiau 
moteris nebėgo. Lokys dar garsiau užriaumojo ir ištiesė pirmyn 
letenas, tarsi norėdamas ją sugriebti — dešimt ilgų aštrių it peiliai 
nagų švytravo jai prieš akis tarsi mirtini durklai. Moteris visa 
virpėjo tarsi vėjo pučiamas lapelis, tačiau vis tiek nesitraukė. 

— Ak, maldauju, gerasis loky, — ėmė prašyti ji, — maldauju, 
nepyk! Aš atėjau pas tave, nes mano vyrui reikia vaistų. 

Lokys šlumštelėjo priekines letenas žemėn, sukeldamas sniego 
stulpus, ir įsistebeilijo į priešais stovinčią persigandusią, drebančią 
moteriškę. Akimirką jai pasirodė, kad senose lyg pasaulis lokio 
akyse atsispindi visi kalnų skardžiai, kloniai, upės ir kaimeliai jų 
slėniuose. Moterį persmelkė ramybė, ir ji liovėsi drebėjusi. 

— Maldauju, gerasis loky, — prašė ji toliau. — Aš juk visus tuos 
vakarus tave penėjau, tai gal galėčiau dabar pasiimti vieną vie- 
nintelį plaukelį iš baltojo mėnulio tavo pakaklėje? 

Lokys valandėlę patylėjo svarstydamas. Ši maža moterytė būtų 
lengvas grobis, tačiau staiga jam jos pagailo. 

— Teisybė, — suniurzgė senasis mėnulio lokys, — tu buvai man 
gera. Gali išsirauti sau vieną mano plaukelį, tik, žiūrėk, greitai! 
O paskui nešdinkis atgal, iš kur atėjusi! 

Jis užvertė snukį aukštyn, parodydamas jai didžiulę baltą mėnu- 
lio pavidalo dėmę po kaklu. Moteris pamatė toje vietoje smarkiai 
pulsuojančią gyslelę. Pridėjusi vieną ranką lokiui prie gerklės, 
antrąja moteris sučiupo vieną baltą, švytintį plaukelį. Tada greitai 
trūktelėjo ir išrovė. Lokys atsitraukė atatupstas ir užriaumojo it 
sužeistas. Paskui ėmė piktai niurzgėti. 

— Oi, ačiū tau, didysis mėnulio loky, nuoširdžiai tau dėko- 
ju! — lankstėsi jam moteris. Bet lokys tik nepatenkintas suurzgė 
ir žengė žingsnį pirmyn. Paskui suriaumojo, it ką sakydamas, ir 


nors moteris nesuprato, jai pasirodė, tarsi visą gyvenimą būtų tai 
žinojusi. Apsisukusi ji kiek įkabindama pasileido žemyn nuo kal- 
no. Bėgo po medžiais su nusvirusiomis šakomis, kurių lapai atrodė 
lyg žvaigždės. Ir visą kelią be paliovos kartojo „Arigato zaishė“, 
dėkodama medžiams, kad pakelia savo šakas, ją praleisdami. Pa- 
skui kone kūlvirstom nukurnėjo per didžiulius it duonos kepalai 
akmenis, suvirtusius kalno papėdėje, „Arigato zaishė“ dėkodama 
kalnui, kad leido jai užlipti ant savo kūno. 

Sudriskusiais rūbais, išsidraikiusiais plaukais, murzina ir suvar- 
gusi, ji paknopstom nulėkė žemyn, akmeniniais laiptais, vedančiais 
tiesiai į kaimą. Purvinu keliuku perbėgusi per kaimelį, ji atsidūrė 
kitame jo pakraštyje, prie senosios žiniuonės buveinės. Ši sėdėjo 
ir kurstė ugnį. 

— Žiūrėk! Žiūrėk! Aš jį gavau, išroviau, išprašiau! Aš turiu 
mėnulio lokio plauką! — uždususi sušuko jai jaunoji moteris. 

— O, puiku! — nusišypsojo žiniuonė. Atidžiai nužvelgusi moterį, 
ji paėmė iš jos rankų baltą, švytintį plauką ir gerai jį apžiūrėjo 
prieš šviesą. Pakilnojo jį ant surukusio, raukšlėto delno, pama- 
tavo pridėjusi prie piršto. — Ką gi, tikrai! — šūktelėjo tada. — Čia 
tikrų tikriausias mėnulio lokio plaukas! — Tada staigiai pasisuko ir 
švystelėjo plauką į ugnį, kur ryškios oranžinės liepsnos jį prarijo, 
nespėjusį nė čirkštelėti. 

— Ai! — persigandusi sušuko jaunoji moteris. — Ką tu padarei?! 

— Nurimk, nereikia šaukti, — nuramino ją žiniuonė. — Viskas 
gerai. Ar pameni, kaip kopei į kalną? Prisimink kiekvieną savo 
žingsnį! O pameni, kaip ilgai ir kantriai jaukinaisi mėnulio lokį, 
kol įgijai jo pasitikėjimą? Prisimink viską, ką matei, girdėjai, 
jautei ir patyrei! 

— Taip, — linktelėjo jaunoji moteris. — Aš viską kuo puikiausiai 
prisimenu. 

Tuomet senoji žiniuonė švelniai nusišypsojo jai ir tarė: 

— Tai dabar, dukrele, visa tai žinodama ir atmindama eik sau 
namo ir elkis lygiai taip pat su savo vyru. 


———————————————— 


Pyktis — mokytojas 


Pagrindinis šios pasakos motyvas — stebuklingo daikto paieškos — 
plačiai žinomas visame pasaulyje. Kartais kelionėn tenka leistis 
moteriai, kartais — vyrui. Toks stebuklingas objektas, kurį reikia 
surasti, gali būti kieno nors blakstiena, nosies plaukelis, dantis, 
žiedas, plunksna ar koks nors kitas apčiuopiamas, materialus daik- 
tas. Variantų, kuriuose aptinkamas nepaprastos kokio nors gyvūno 
kūno dalies arba kailio motyvas, užfiksuota Korėjoje, Vokietijoje, 
Urale. Kinijoje stebuklingasis „donoras“ dažniausiai būna tigras. 
Japonų pasakose kartais minimas lokys, o kartais — lapė. Rusijoje 
dažniausiai keliaujama parnešti lokio barzdos. O vienoje mano 
giminės sekamoje pasakoje stebuklingąjį plaukelį reikia išrauti 
pačiai Babai Jagai iš pasmakrės. 

„Mėnulio lokys“ priklauso prie tokio tipo pasakų, kurias aš 
paprastai vadinu „plyšeliais“, nes jos suteikia galimybę tarsi pro 
pravirą plyšelį dirstelėti į paslaptingus gydymo būdus ir įžvelgti 
pasakoje glūdinčias giliąsias prasmes, užuot tenkinusis vien pa- 
viršiniu turiniu. Akivaizdi šios pasakos mintis — kad kantrybė 
padeda įveikti pyktį, tačiau platesne prasme čia nurodoma, kaip 
moteris gali atkurti pažeistą dvasinę tvarką ir pagydyti pykčio 
nuniokotą savąjį „aš“. 

Pasakose „plyšeliuose“ daugiau dalykų paliekama nujausti, nei 
tiesmukai išsakoma. Ir šios pasakos pamatinė struktūra pateikia 
mums ištisą pykčio įveikimo schemą: pirmiausia reikia rasti iš- 
mintingą, ramią gydomąją jėgą (kreipimasis į žiniuonę), pasiryžti 
įžengti į tokią dvasinę teritoriją, kurioje anksčiau niekad nesame 
buvusios (kopimas į kalną), perprasti iliuzijų prigimtį (ėjimas per 
akmenis, brovimasis po medžių šakomis), nuramdyti senas ir įky- 
rias mintis bei jausmus (susitikimas su muen-botoke, neramiomis 
mirusiųjų dvasiomis, kurių nebėra kam palaidoti), prisijaukinti 
didįjį atjaučiantį „Aš“ (kantrus lokio penėjimas, kol galop jis atsi- 
lygina geru už gerą), suprasti riaumojančią atjaučiančios dvasios 
pusę (suvokimas, kad lokys, užjaučianti būtybė, anaiptol nėra 


romus ir prijaukintas). 


Pasaka akivaizdžiai parodo, kaip svarbu praktiškai kasdieniame 
gyvenime pritaikyti įgytąją psichologinę patirtį bei žinias (leidi- 
masis nuo kalno ir grįžimas į kaimą); be to, tenka suvokti, kad 
gydymas —tai nuolatiniai ieškojimai ir bandymai, o ne vieną kartą 
ir visiems laikams išmokta tiesa (lokio plauko sudeginimas). Es- 
minis pasakos pamokymas: „Pritaikyk visa tai savo pykčiui įveikti, 
ir viskas bus gerai“ (žiniuonė pataria moteriai grįžti namo ir iš- 
bandyti viską, ko išmokusi, su savo vyru). 

Šios pasakos, kaip ir daugelio kitų, pagrindinis veikėjas pir- 
miausia kreipiasi į kokį nors sužeistą, vienišą padarą arba bando 
jį prisijaukinti. Jei visus šio pasakojimo komponentus laikytume 
sudėtinėmis tos pačios moters psichikos dalimis, tai pamatytume, 
kad viename jos pakraštyje prisikaupę labai daug pykčio ir kan- 
čių — pasakoje tai simbolizuoja iš karo namo grįžęs vyras. Mylinti 
ir atsidavusi dvasios dalis, jo žmona, mėgina kaip nors pagydyti 
bei numalšinti tą šėlstantį pyktį bei tūžmastį, kad tarp jos ir jos 
meilės vėl įsivyrautų taika ir santarvė. Toks ryžtas daro garbę 
kiekvienai moteriai, nes tai — bandymas išgydyti pyktį, neretai 
padedantis mums rasti ir būdą atleisti. 

Pasaka demonstruoja, jog kantrybė — tinkamiausia priemonė 
tiek naujai įsiplieskusiam, tiek įsisenėjusiam pykčiui įveikti; lygiai 
kaip ir gydomųjų būdų paieškos. Nors kiekvieno žmogaus gydy- 
mas bei sukauptos įžvalgos būna skirtingi, pasaka siūlo tam tikrų 
bendro pobūdžio patarimų, susijusių su šiuo procesu apskritai. 

Didis japonų išminčius ir kunigaikštis, gyvenęs VI a. pradžioje, 
vardu Šotoku Taiši, be kita ko, mokė, kad dvasinį darbą reikia 
dirbti tiek vidiniame, tiek ir išoriniame pasaulyje. Negana to, jis 
propagavo toleranciją ir pakantumą kiekvienam žmogui, kiekvie- 
nai gyvai būtybei ir kiekvienai emocijai. Subalansuotas emocijų 
vertinimas, be abejo, yra asmens savigarbos dalis. 

Net ir skaudžios, nemalonios, drastiškos emocijos gali būti su- 
vokiamos kaip šviesos šaltinis, nes jos sklidinos kunkuliuojančios 
ir žaižaruojančios energijos. Šią pykčio teikiamą šviesą galime 
nukreipti teigiama linkme — jos padedami apšviesti ir ištyrinėti 
tokius užkaborius, kurių paprastai nematome. Netinkamai išnau- 


dojamas pyktis grėsmingai telkiasi vienoje ribotoje erdvėje, kol 
tarsi rūgštis kiaurai pradegina visus švelnius ir subtilius dvasinius 
audinius, palikdamas juodą kaip skylė, skausmingą piktžaizdę. 

Bet esama ir kitokio būdo. Visos emocijos, taip pat ir pyktis, 
slepia savyje tam tikrą žinojimą, praregėjimą, kurį kai kas vadina 
nušvitimu. Mūsų pyktis kuriam laikui gali tapti mūsų mokytoju, 
todėl galbūt neverta stengtis kuo greičiau jo atsikratyti: verčiau 
derėtų dėl jo įkopti į kalną, įkūnyti jį visokiausiais pavidalais, kad 
kuo daugiau iš jo išimoktume, o kai susitvarkysime su juo savo 
viduje, tada jau galėsime paversti jį kokiu nors naudingu išorinio 
pasaulio pavidalu arba paprasčiausiai leisti jam susigerti į dulkes. 
Darniame ir vieningame Žmogaus gyvenime pyktis nėra vien pa- 
skira, su niekuo nesusijusi emocija. Veikiau tai substancija, kurią 
turime pakeisti ir transformuoti. Pykčio ciklas yra toks pat, kaip 
ir visi kiti mūsų ciklai: jis kyla, krinta, išnyksta ir vėl atgimsta su 
nauja jėga. Transformavimo procesas prasideda nuo pakankamo 
dėmesio šiai problemai. 

Leisdamosi, kad mūsų pyktis taptų mūsų mokytoju, ir tokiu 
būdu jį transformuodamos, savaime jį išsklaidome. Tuomet jo iš- 
laisvintą energiją galime panaudoti kitose srityse, ypač — kūryboje. 
Nors yra žmonių, teigiančių, neva nuolatinis pyktis — stipriausia 
jų kūrybos varomoji jėga, tačiau jis apsunkina priėjimą prie ko- 
lektyvinės pasąmonės — neišsenkamos vaizdinių, minčių ir idėjų 
saugyklos, todėl žmogus, kuriantis vien iš pykčio, dažniausiai 
kaskart sukuria vis tą patį, nieko naujo nesugebėdamas išrasti. 
Netransformuotas pyktis gali tapti savotiška nuolatine mantra apie 
tai, kokie užguiti, iškankinti ir nuskriausti mes esame. 

Viena mano bičiulė, aktorė ir scenaristė, tvirtina esanti nuo- 
latos pikta ir atsisako bet kokios pagalbos, kuri padėtų tą pyktį 
įveikti. Rašydama scenarijus apie karą, ji vaizduoja blogus ir 
niekšingus žmones; kai rašo apie kultūrą — pjesių veikėjai irgi 
būna tokie pat bjaurūs ir blogi. Jei rašo apie meilę — pasirodo tie 
patys niekšingi personažai su tais pačiais piktais kėslais. Ėdamos 
nuolatinio pykčio, mes prarandame tikėjimą gėriu. Viltis irgi 
kažkur išgaruoja. O anapus beviltiškumo paprastai slypi pyktis, 


po pykčiu — skausmas, o šio priežastis dažniausiai būna vienokia 
ar kitokia žaizda — kartais visai šviežia, bet dažniausiai — sena, 
kamuojanti mus nuo labai senų laikų. 

Iš fizinės traumatologijos žinome — kuo greičiau imsimės gy- 
dyti žaizdą, neleisime jai įsisenėti, nuo mažesnė bus komplikacijų 
rizika. Be to, greitai pradėjus gydyti, žmogus sparčiau sveiksta. 
Lygiai tie patys dėsniai galioja ir gydant dvasios žaizdas. Įsivaiz- 
duokime, kokia būtų mūsų sveikatos būklė, jei susilaužius koją 
dar vaikystėje ir po trisdešimties metų kaulai dar nebūtų kaip 
reikiant sugiję? : 

Viena rimta trauma ar sužeidimas gali smarkiai pakenkti dauge- 
liui kitų organizmo sistemų bei ritmų: susilpninti imuninę sistemą, 
skeletą, fiziologinius judėjimo mechanizmus ir kt. Lygiai tas pats 
būna ir įsisenėjus psichologinei traumai. Daugelis žmonių laiku 
nepasirūpina tinkama pagalba —ar iš nežinojimo, ar iš apsileidi mo. 
Taigi, vaizdžiai kalbant, net kai ir grįžtame iš karo namo, savo 
sieloje bei kūno viduje ir toliau tebekariaujame. O jei puoselėsime 
ir kaupsime pyktį — dvasinės traumos pasekmę, — užuot ieškoję 
būdų, kaip jį numalšinti, bandę išsiaiškinti, kokios jo priežastys 
ir kaip galėtume jį įveikti, tai visam likusiam gyvenimui patys 
save įkalinsime pykčio sklidinoje kameroje. Bet juk taip gyventi 
neįmanoma — nei nuolatos, nei laikinai. Tikras gyvenimas juk 
kunkuliuoja anapus aklo pykčio. Kaip matome pasakoje, pykčiui 
sutramdyti bei išgydyti reikia nemažai sąmoningų pastangų. Bet 
tai įmanoma! Ir mes pajėgios tai padaryti: tereikia tik žingsnis po 


žingsnio kopti į kalną. 


Žiniuonės patarimas: kopti į kalną 


Taigi, užuot stengusis „gražiai elgtis“ ir bandžius nuduoti, esą 
visai nejaučiame pykčio, arba, priešingai, mėginus savo pykčiu 
išdeginti viską, kas gyva, per šimtą mylių aplinkui, ar ne geriau 
būtų pirmiausia pasiūlyti savo pykčiui drauge su mumis ramiai 
prisėsti, išgerti arbatos ir pasišnekėti, kad išsiaiškintume, kas gi 
prišaukė šį netikėtą svečią. Iš pradžių mūsų pyktis elgsis lygiai 


taip pat, kaip įnirtęs vyras iš pasakos: nenorės šnekėtis, nesileis 
vaišinamas — vien tik sėdės nejudėdamas, įsispitrėjęs į vieną taš- 
ką, arba ims siautėti, arba reikalaus palikti jį ramybėje. Štai tada 
mums ir teks kreiptis į žiniuonę — gydytoją, išmintingiausiąją ir 
geriausiąją mūsų „aš“ dalį, įstengiančią pamatyti, kas slypi už ego 
įniršio ir susierzinimo. Ši žiniuonė visuomet — didi „toliaregė“. 
Užtat ji žino ir gali pasakyti, kokios naudos galime tikėtis, išty- 
rinėjusios šį emocijų antplūdį. 

Išmintingosios žiniuonės pasakose paprastai simbolizuoja dvasi- 
nę ramybę ir rimtį. Net jei visas išorinis pasaulis, regis, kone byra 
į gabalus, vidinė mūsų gydytoja vis vien nesileidžia išmušama iš 
vėžių ir, išsaugojusi sveiką protą, sugeba numatyti, kaip geriau- 
sia būtų elgtis toliau. Tokia vidinė „meistrė“ gyvena kiekvienos 
moters dvasioje. Ji ten — nuo pat mūsų gimimo, nes tai — laukinė, 
natūrali mūsų dvasios dalis. O jei kartais pamiršome, kaip su ja 
susisiekti, tai visuomet galime vėl ją prisišaukti, pamėginusios 
kuo šaltakraujiškiau pažiūrėti į mums pyktį keliančią situaciją: 
įsivaizduoti save ateityje, iš tokios perspektyvos pažvelgti atgal, 
pagalvoti, kokiu savo praeities elgesiu tuomet galėsime didžiuo- 
tis, — ir atitinkamai elgtis. 

Pyktis bei susierzinimas, kuriuos mums natūraliai sukelia 
įvairūs asmeninio bei visuomeninio gyvenimo aspektai, būna 
kur kas gilesni, jeigu vaikystėje esame ne kartą patyrę aplinkinių 
panieką, pasityčiojimus, abejingumą ar išgyvenę ilgalaikę nežino- 
mybę, neaiškumą.! Šitaip traumuotas žmogus tampa itin jautrus 
vėlesniems sužeidimams ir visais įmanomais būdais stengiasi jų 
išvengti.Ž Visa tai baigiasi didžiuliais jėgų ir energijos nuostoliais, 
prarastu pasitikėjimu, kad ir mes esame verti meilės, dėmesio ir 
rūpesčio, nepaprastai skaudžiai mus žeidžia ir verčia piktai vai- 
kiškai priesaikauti: va, užaugsiu, tai jau niekad niekam nebeleisiu 
šitaip savęs skriausti. 

Negana to, jei mergaitė vaikystėje patyrė mažiau teigiamų 
išgyvenimų ir džiaugsmų nei kiti šeimos nariai, jeigu jos lais- 
vė, elgesys, kalba ir pan. buvo griežtai varžomi bei ribojami, 


tai ir suaugus ją perdėtai erzina bei kelia pyktį tokie dalykai, 


balso intonacijos, gestai, tam tikri žodžiai bei kitokie jutiminiai 
dirgikliai, kurie primena jai vaikystės įvykius.? Kartais, atidžiai 
stebint, dėl ko suaugę Žmonės staiga nei iš šio, nei iš to praranda 
savitvardą, galima netgi visai tiksliai nustatyti, kokių traumų jie 
patyrė vaikystėje.“ 

Mes norėtume paversti pyktį kūrybine jėga. Norėtume jo ve- 
dami daug ką pakeisti, išplėtoti bei apginti. Taigi, ar moteris tik 
trumpam suirzo dėl vaikų išdaigų, ar ją kamuoja ilgalaikė žaizda, 
gydytojos požiūris bus lygiai toks pat: ten, kur tvyro ramybė, 
galima mokytis, kurti ir ieškoti išeities, o jei viduje arba išorėje 
siautėja audros ir gruma perkūnijos, jos viską išdegins, sunaikins 
ir paleis plėnimis. Todėl turime žiūrėti, kad vėliau nebūtų gėda 
dėl savo veiksmų. O jei jau supykome, tai bent pasistenkime, kad 
tas pyktis nenueitų veltui. 

Teisybė, kartais, prieš pereinant prie pamokomos tylos ir ra- 
mybės, tenka šiek tiek „nuleisti garą“, bet tai daryti reikia labai at- 
sargiai, antraip pasekmės bus panašios į benzino kolonėlėje įžiebto 
degtuko. Žiniuonė sako;mums; taip, šį pyktį galima pakeisti, tik 
man reikia kai ko iš to kito — instinktų pasaulio, kuriame žvėrys 
tebekalba, o dvasios tebegyvena; iš pasaulio, kuriame viešpatauja 
vaizduotė. 

Budizme esama vienos ypatingos praktikos, vadinamos nyūbu, 
kuri reiškia, kad žmogus, norėdamas suprasti save ir atkurti savo 
santykius su Didybe, privalo išeiti į kalnus. Tai nepaprastai senas 
ritualas, susijęs su žemės dirbimo, sėjos ir derliaus nuėmimo cik- 
lais. Jo metu, kai įmanoma, kopiama ir į tikrus kalnus, bet kalnų 
juk esama ir požemio pasaulyje, ir mūsų pačių pasąmonėje; laimei, 
mes visos nešiojamės įėjimą į anapus čia pat, savo dvasioje, todėl 
bet kurią akimirką galime leistis į kalnus ieškoti atsinaujinimo. 

Mituose kalnas kartais simbolizuoja tam tikrus meistriškumo 
lygmenis, kuriuos būtina įveikti prieš kopiant aukščiau. Pati že- 
miausia kalno dalis, jo papėdė, dažniausiai įkūnija veržimąsi sgjmo- 
nėjimo link. Visa, kas nutinka papėdėje, vertinama kaip sąmonės 
brendimas. Vidurinioji kalno dalis paprastai reiškia kilimo fazę, 


kuomet išbandome ir sutvirtiname tai, ko išmokome papėdėje. 


Aukštikalnė simbolizuoja intensyvų mokymąsi: oras ten išretėjęs, 
tad reikia didžiulio atkaklumo ir ryžto, kad eitum toliau. O pati 
viršūnė — tai susidūrimas su aukščiausiąja išmintim: kaip antai 
mitinė senė, gyvenanti kalno viršūnėje, arba (kaip šioje pasakoje) 
aukštai sniegynuose esantis senojo išmintingojo lokio guolis. 

Taigi matome, kad į kalną kopti verta tuomet, kai visai ne- 
bežinome, ką daryti. Kai tenka imtis žygių, apie kuriuos beveik 
nieko neišmanome, tai nuostabiai formuoja gyvenimą ir ugdo 
sielą. Kopdamos į nepažįstamą kalną, mes užvis geriausiai per- 
prantame instinktyviąją dvasią ir jos kūrybines galimybes — o juk 
būtent to ir siekėme. Kiekvienas žmogus mokosi savaip. Tačiau 
instinktyvioji pasaulėžiūra, kylanti iš laukinės pasąmonės, kuri 
yra cikliška, tampa mums vienintele priimtina ir reikšminga, 
teikiančia prasmę gyvenimui — mūsų gyvenimui. Ji neklysdama 
sako mums, ką daryti toliau. Kurgi ieškoti šitokios laisvės šaltinio? 
Teks kopti į kalną. 

Kopdamos į kalną rasime dar daugiau būdų ir priemonių, pa- 
dėsiančių mums transformuoti nuoskaudą, negatyvizmą, pagiežą 
ir kitus, pačius nemaloniausius pykčio aspektus, kuriuos paprastai 
itin smarkiai juntame ir iš pradžių netgi esame linkusios patei- 
sinti. Vienas iš tokių būdų — tai giesmės žodžiai „Arigato zaishė“, 
kuriuos moteris tolydžio kartoja, dėkodama medžiams ir kalnui, 
kad leidžia jai eiti toliau. Metaforine prasme šį posakį galėtume 
išversti maždaug taip: „Ačiū tau, Iliuzija!“ Japoniškai žodis zaisho 
reiškia aiškų ir skaidrų požiūrį į dalykus, trukdančius mums giliau 
suvokti save ir pasaulį. 

Iliuzija — tai dėl kokio nors poveikio atsiradęs nerealus vaiz- 
dinys: pavyzdžiui, įkaitusiam orui virpant virš plento, asfaltas 
mums rodosi banguotas. Žinoma, įkaitęs oras virpa iš tiesų, tačiau 
asfaltas dėl to iš tikrųjų banguoti nepradeda —tai tik iliuzija. Taigi 
pirmoji informacijos dalis yra teisinga, o antroji, pateikianti iš- 
vadą, — apgaulinga. 
nuo žemės šakas, kad ji galėtų eiti toliau. Tai simbolizuoja iliuzijų 


išsisklaidymą, kurio dėka moteris gali tęsti savo žygį. Budizmas 


moko, kad esama net septynių iliuzijos šydų. Paeiliui jiems nu- 
krintant, žmogus pažįstąs vis tolesnius tikrosios gyvenimo ir savo 
paties prigimties aspektus. Atskleisdami šydus, mes parodome 
besą pakankamai stiprūs ir įstengsiantys nepalūžti, išvydę anapus 
jų slypinčius tikrojo gyvenimo vaizdus, sugebėsią perprasti įvykių, 
žmonių ir daiktų tarpusavio sąveikų mechanizmus, o galiausiai ir 
išmoksią nepasikliauti pirmu įspūdžiu, neimti jo už gryną pinigą, 
bet pasižiūrėti, kas slypi anapus regimybės. 

Pasak budizmo mokymo, tiktai pakeldami šydus einame nu- 
švitimo link. Moteris šioje pasakoje irgi leidžiasi į žygį, norėda- 
ma parnešti šviesos į niūrias pykčio tamsybes. Kad tai pavyktų, 
kopdama į kalną ji privalo perprasti daugelį tikrovės klodų. Juk 
visi mes tiek daug turime iliuzijų, taip iškreiptai vaizduojamės 
gyvenimą! „Ji tokia graži, vadinasi, geidžiama“, — tikrai gali būti 
iliuzija. „Aš geras, todėl visiems patinku“, — irgi greičiausiai 
pasirodys besanti iliuzija. Ieškodami tiesos, mes lygiai taip pat 
stengiamės išsklaidyti iliuzijas. Ir tik pajėgę įžvelgti, kas slypi už 
šių vadinamųjų „kliūčių nušvitimo kelyje“, pasak budizmo, mes 
įstengsime atskleisti nematomąją pykčio pusę. 

Štai pora dažniausiai pasitaikančių iliuzijų dėl pykčio. „Atsi- 
kračiusi pykčio, aš pasikeisiu — pasidarysiu silpnesnė.“ (Pirmoji 
prielaida teisinga, bet toliau daroma klaidinga išvada.) „Piktumą 
paveldėjau iš tėvo [motinos, senelės ir pan.], todėl esu pasmerkta 
su juo kankintis visą gyvenimą.“ (Pirmoji prielaida taikli, o išvada 
netiksli.) Būtent tokias iliuzijas galima išsklaidyti smalsaujant, 
tyrinėjant, klausinėjant, žvilgčiojant po medžių šakomis ir kopiant 
į kalną. Iliuzijų nusikratome itin sparčiai, surizikavusios akis į akį 
susidurti su išties laukiniu savo prigimties aspektu: tai gyvenimo, 
pykčio, kantrybės, įtarumo, atsargumo, pasalūniškumo, nuošalu- 
mo ir išminties mokytojas — senasis mėnulio lokys. 

Kopiant šlaitu aukštyn, moteriai priešais atskrenda paukščiai. 
Tai muen-botoke, dvasios mirusiųjų, kurių nebėra kam paval- 
gydinti, paguosti ir paguldyti ilsėtis ramybėje. Melsdamasi už 
juos, moteris tampa jų šeimos nare, jinai jais pasirūpina ir juos 


nuramina. Tai geras būdas atpažinti našlaičius mirusiuosius savo 


dvasioje: tas kūrybines moters mintis, žodžius bei idėjas, kuriems 
teko per anksti numirti ir kurie nemažai kursto moters pyktį. 
Tam tikra prasme galėtume sakyti, kad pyktį sukelia deramai 
nepalaidotos šmėklos. Šio skyriaus pabaigoje, skyrelyje „Descan- 
sos“ pateiksiu daugiau nurodymų, kaip tvarkytis si muen-botoke 
moters dvasioje. 

Kaip ir šioje pasakoje, tikrai verta gerai penėti išmintingąjį 
lokį — instinktyviąją dvasią, ir siūlyti jai įvairaus dvasinio maisto: 
tikėjimo, maldų, archetipinės psichologijos, sapnų, meno, alpi- 
nizmo, irklavimo, kelionių ar dar kokiu tik norime pavidalu. 
Norėdamos priartėti prie lokio saugomos paslapties, turime jį 
pašerti. Taigi toks pykčio tramdymas —tai ištisa kelionė: atsikratyti 
iliuzijų, mokytis iš pykčio, prašyti instinktyviosios dvasios pagalbos 


ir deramai palaidoti mirusios praeities šmėklas. 


Dvasios lokys 


Ko pykčio tramdymo požiūriu galėtume pasimokyti iš lokio 
simbolio, skirtingai nuo lapės, barsuko arba kecalio simbolinių 
įvaizdžių? Senovės žmonėms lokys įkūnijo prisikėlimą. Juk šis 
žvėris visą žiemą miega, ir tuo metu jo širdis beveik nustoja 
plakusi. Dažnai prieš pat žiemos miegą patinas apvaisina patelę, 
tačiau stebuklingu būdu jo sėkla iškart nesusijungia su patelės 
kiaušinėliu: sperma ir kiaušinėlis dar ilgą laiką atskirai plūduriuoja 
gimdos skystyje, ir tik prieš pat miego pabaigą spermatozoidas 
įsiskverbia į kiaušinėlį. Tuomet prasideda ląstelių dalijimasis, ir 
lokiukai gimsta pavasarį, kai jų motina jau bunda iš žiemos miego 
ir gali imtis atžalų priežiūros bei auklėjimo. Ne tik todėl, kad lokių 
žiemos miegas taip primena mirtį, bet dar labiau dėl to, kad iš 
šios būsenos patelė pabunda drauge su jaunikliais, šie žvėrys at- 
rodo puikiausia mūsų visų gyvenimo metafora: juk tai, kas atrodė 
negyva, ne tiktai gali atgyti, bet dar ir pagausėti! 

Lokiai siejami su daugeliu medžioklės deivių: Artemide Grai- 
kijoje, Diana Romoje, Muerte bei Flecoteptl, kurių molinės figū- 
rėlės iš kartos į kartą perduodamos daugelyje Lotynų Amerikos 


kultūrų. Šios deivės teikė moterims gebėjimą susekti, atpažinti, 
„išrausti“ visa ko dvasinius pradus. Japonams lokys — tai ištikimy- 
bės, išminties ir stiprybės simbolis. Šiaurės Japonijoje gyvenanti 
ainų gentis tiki lokį galint tiesiogiai kreiptis į Dievą ir pranešti jo 
valią žmonėms. Mėnulio lokys čia laikomas šventa būtybe: baltą 
pusmėnulio formos žymę po kaklu jis gavęs iš budistų deivės Kvan 
Jin, kurios ženklas esąs pusmėnulis. Kvan Jin — tai gilios atjautos 
deivė, o lokys laikomas jos pasiuntiniu.? 

Lokys, kaip dvasios dalis, galėtų būti suvokiamas kaip tam 
tikras mūsų gebėjimas reguliuoti savo gyvenimą, ypač emocinį. 
Lokio jėga — tai gebėjimas judėti cikliškai: tam tikrą laiką būti 
budriam, o paskui nurimti ir panirti į gilų miegą, iš kurio pabun- 
dama sukaupus jėgas ir pasirengus naujam gyvenimo ciklui. Lokio 
įvaizdis mus moko, kad emociniame gyvenime galima palaikyti 
tam tikrą slėgį, o dar labiau — kad įmanoma tuo pat metu būti 
ir piktai, ir dosniai. Galima būti santūriai ir reikšmingai. Galima 
budriai saugoti savo teritoriją, nubrėžti griežtas ir aiškias ribas, 
jei reikia — net sudrebinti dangų, bet vis dėlto išlikti dėmesingai, 
prieinamai ir gimdančiai. 

Plaukelis iš lokio pakaklės — tai talismanas, neleisiantis mums 


pamiršti, ko išmokome. Kaip matome, jis neįkainojamas. 


Transformuojanti ugnis ir teisingas 
elgesys 


Lokys atjaučia moterį, supranta jos bėdą ir netgi leidžia jai išpešti 
jam iš pakaklės vieną plaukelį. Tada ji kiek tik įkabina pasileidžia 
žemyn nuo kalno, pakeliui prisimindama ir pritaikydama visus 
gestus, giesmes bei žodžius, kurie tarsi spontaniškai kilo jos dva- 
sioje kopiant į kalną. Netverdama savo kailyje, ji galvotrūkčiais 
įpuola pas žiniuonę. Greičiausiai ji negali atsidžiaugti: „Žiūrėk, 
man pavyko! Aš padariau, kaip liepei! Viską ištvėriau. Ir man pa- 
vyko!“ Senoji žiniuonė jautri ir supratinga, todėl ji leidžia moteriai 
valandėlę pasidžiaugti savo laimėjimu, o paskui sviedžia per tokias 
kančias įgytą plauką į ugnį. 


Jaunoji moteris netenka žado. Ką gi ta pakvaišusi senė padarė? 
„Eik namo, — sako jai žiniuonė, — ir elkis taip, kaip išmokai, su 
savo vyru.“ Pagal dzenbudizmo mokymą, toji akimirka, kai plau- 
kelis sudega ugnyje ir žiniuonė ištaria šiuos paprastus žodžius, ir 
yra tikrojo nušvitimo akimirka. Atkreipkime dėmesį: nušvitimas 
ateina ne ant kalno. Jis ateina tada, kai sudeginus mėnulio lokio 
plauką, išsisklaido įsikalbėta viltis gauti stebuklingąjį vaistą. Visos 
mes puoselėjame panašias viltis: visos tikimės, kad jeigu būsime 
pakankamai darbščios ir atkaklios, sieksime aukštų ir prakilnių 
tikslų, tai vieną gražią dieną pagaliau sugebėsime gauti tam tikrą 
materialią, apčiuopiamą priemonę, kuri vienu mostu ir visiems 
laikams pakeis ir tobulai sutvarkys mūsų gyvenimą. 

Bet juk taip nebūna. Gyvenime viskas klostosi būtent taip, kaip 
pavaizduota pasakoje. Galime sukaupti gausybę žinių, perprasti 
visatos sandarą, bet visuomet viskas atsirems į vieną vieninte- 
lį dalyką — praktiką. Vis tiek turėsime grįžti namo ir pamažu, 
žingsnis po žingsnio įgyvendinti tai, ką sužinojome. Tai daryti 
teks nuolatos, kada tik prireiks ir kiek tik prireiks, — pamatysime. 
Ir labai naudinga žinoti, kad tuomet, kai mumyse ims siautėti ir 
kunkuliuoti pyktis, mes jau puikiai, meistriškai gebėsime su juo 
tvarkytis: pirmiausia —luktelėsime, kol išsisklaidys iliuzijos, o.tada 
sykiu su savo pykčiu užkopsime į kalną, ten su juo pasišnekėsime 
ir ko nors iš jo pasimokysime. 

Šioje pasakoje esama gausybės nuorodų, daugybės naudingų 
pamokymų, kaip atkurti prarastą dvasios pusiausvyrą: sukaupti 
kantrybę, su pykčio pagauta esybe elgtis švelniai ir duoti jai 
pakankamai laiko sutramdyti nirtululiui pasitelkus savistabą ir 


analizę. Senovės išmintis sako: 


Pirma Dzen kalnai buvo kalnai, o medžiai — medžiai. 
Per Dzen kalnai tapo dvasių sostais, o medžiai — išminties 
balsais. 


Po Dzen kalnai vėl buvo kalnai, o medžiai — medžiai. 


Kol moteris buvo ant kalno, ji mokėsi, ir viskas jai atrodė 
stebuklinga. Nusileidus nuo kalno, vadinamasis stebuklingasis 
lokio plaukas supleška ugnyje, iliuzija išsisklaido, ir dabar jau at- 
eina metas „po Dzen“. Gyvenimas vėl darosi kasdieniškas. Tačiau 
ji pati jau praturtėjusi visa ant kalno sukaupta patirtimi. Dabar ji 
žino. Tą energiją, kuri eikvojama pykčiui, galima nukreipti visai 
kitokia vaga. 

Dabar moteris grįžta į savo kasdienybę, išmokusi tvarkytis 
su pykčiu, praturtėjusi naujomis žiniomis ir suvokdama, kad 
gyvenimą galima gyventi kur kas išmoningiau. Bet vieną dieną 
neišvengiamai vėl kas nors nutiks: kieno nors mestas žvilgsnis, 
žodis, tonas privers pasijusti, kad esi menkinama, niekinama, ne- 
vertinama ar išnaudojama, — ir seni skausmo bei kančių likučiai 
vėl užsiplieks it sausa kempinė.“ 

Pyktį, likusį po kadai išgyventų traumų, galima palyginti su 
sena šrapnelio žaizda. Galima pašalinti iš kūno visas metalines 
sprogmens skeveldras, bet smulkiausių dalelių vis tiek liks. At- 
rodytų, jei visos skeveldros išimtos, žaizda užsitraukė, — tai ko 
dar bereikia? Kur tau! Tarpais tos mažytės užsilikusios dulkelės 
pradeda judėti ir sukiotis mūsų kūne, keldamos kone tokį pat 
skausmą, kaip senoji žaizda (vėl sukyla pyktis). | 

Tačiau šio pykčio priežastis — jau ne ankstesnis nepakeliamas 
skausmas, o tiktai menkutės jo dalelės, mūsų psichikoje užsilikę 
erzinantys dirgikliai, kurių visų jau niekuomet nepavyks pašalinti. 
Vis dėlto jų keliamas pojūtis labai primena ankstesnio sužeidimo 
skausmą. Tuomet žmogus visas įsitempia, išsigandęs neva tuoj pat 
vėl užgriūsiančios kančios, ir tuo tik sukeldamas sau dar didesnį 
skausmą. Jis imasi drastiškų veiksmų iškart trimis frontais: pirma, 
stengiasi neišleisti iš akių išorinių įvykių; antra, bando sutramdyti 
iš senos vidinės žaizdos sklindantį skausmą; ir trečia, mėgina kuo 
greičiau rasti saugų prieglobstį — keturlinkas sprunka ir įsirausia 
į psichologinį urvelį. 

Neįmanoma reikalauti iš vieno žmogaus, kad jis tuo pat metu 
kovotų už tris ir dar visuose trijuose frontuose šauniai nugalėtų. 
Štai kodėl nereikia leistis įveliamai į šitokį karą, sugebėti laiku 


sustoti ir atsitraukti. Juk niekas neįstengtų narsiai kautis jaus- 
damas, kad jam kiaurai peršovė pilvą. Moteris, kuri jau įkopė 
į kalną, tokiu atveju atsitrauks: pirmiausia reikia susitvarkyti su 
senesniais įvykiais, paskui — su naujesniais, apsispręsti, ką daryti 
toliau, išsikedenti apipešiotą kailiuką, pastatyti ausytes, o tada jau 
oriai grįžti ir imtis Žygių. 

Niekas iš mūsų negali visiškai ir galutinai atsikratyti savo pra- 
eities. Aišku, galime nugrūsti ją kuo giliau, bet ji vis vien tūnos 
mumyse. Tačiau elgdamosi taip, kaip čia nurodyta, jūs sugebėsite 
pažaboti savo pyktį, ir pamažu viskas nurims ir susitvarkys — tegu 
ne tobulai, bet visai pakenčiamai. Tuomet vėl galėsite žengti į 
priekį. Senų šrapnelio žaizdų sukelto pykčio laikotarpis jau bus 
pasibaigęs. Kaskart jums vis geriau seksis su juo tvarkytis, nes iš 
anksto žinosite, kada metas vėl kreiptis į žiniuonę, kopti į kalną ir 
atsikratyti iliuzijų, neva dabartis —tai tik nuolatinis tikslus praeities 
atkartojimas. Moteris nepamiršta, kad tuo pat metu galima būti 
ir piktai, ir dosniai. Pyktis — tai ne akmuo inkstuose: pakentėk ir 
praeis. Nieko panašaus! Kad praeitų, privalome elgtis teisingai. 
Tiktai tuomet jis praeis, o mūsų gyvenime atsivers naujų kūrybos 


galimybių. 


Teisėtas pyktis 


Prieš atsukant kitą skruostą, t. y. prieš apsisprendžiant tylomis 
kęsti neteisybę bei žiaurumą, derėtų labai gerai pamąstyti. Vienas 
dalykas, kai pasyvus priešinimasis naudojamas kaip politinės kovos 
būdas, ko daugybę žmonių mokė Gandhis, ir visai kas kita, kai 
moterys pratinamos arba verčiamos tylėti, kad tik išgyventų ne- 
pakenčiamomis šeimoje, bendruomenėje ir pasaulyje tvyrančios 
priespaudos, neteisybės ir žiaurumo sąlygomis. Tuomet moterys 
tarsi kirste atkertamos nuo laukinės savo prigimties, ir jų tylėji- 
mas — jau nebe ramybės ir vidinio susitelkimo, o desperatiškos 
gynybos požymis. Tad aplinkiniai labai klysta manydami, jog 
vien todėl, kad moteris nieko nesako, ji ir pateisina esamą gy- 


venimą. 


Būna atvejų, kai tiesiog privalu išlieti visą susikaupusį pyktį 
taip, kad žemė ir dangus sudrebėtų. Ateina metas — labai retai, 
bet kartais toks metas vis dėlto ateina, — kai reikia panaudoti visą 
turimą sunkiąją artileriją. Tai pateisinama tik kaip atsakas į itin 
didelę skriaudą ar įžeidimą — labai sunkų ir nukreiptą prieš mūsų 
sielą ar dvasią. Ir pirmiausia reikia išmėginti visus kitus protingus 
būdus padėčiai pataisyti. Bet jei niekas nepadeda, tuomet telieka 
pasirinkti tinkamą momentą. Be abejo, visa apimančiam pykčiui 
turibūti tinkamas metas. Jei moterys dėmesingos savo instinkty- 
viajam „aš“, kaip vyriškis iš tolesnės istorijos, tai jos tiksliai žino, 
kada toks metas ateina. Jos intuityviai tai pajunta ir ima veikti. Ir 
tai teisinga. Teisinga kaip dukart du. 

Ši pasaka kilusi iš Vidurio Rytų. Azijoje savas jos versijas seka 
sufijai, budistai ir induistai." Tai viena iš pasakų, kuriose kalbama 
apie tai, jog kartais gyvenimo išsaugojimo vardan tenka pasielgti 


neteisėtai arba sulaužyti draudimą. 
———————————————— 


Sausuoliai medžiai 


L KARTĄ ŽMOGUS, kuris buvo tokio bjauraus būdo, kad 
per savo piktumą išeikvojo galybę laiko ir prarado beveik 
visus draugus, kiek tik turėjo. Kartą jis nuėjo pas seną suvargusį 
išminčių ir paklausė, ką jam daryti, kaip sutramdyti tą pykčio 
demoną, kuris niekaip neduoda jam ramybės? Senolis jį pamokė 
keliauti į tolimą išdžiūvusią oazę dykumos pakraštyje, įsikurti ten 
po sausuoliais medžiais ir siūlyti sūraus šulinio vandens kiekvie- 
nam keleiviui, kurį tik likimas atneš į tą užkampį. 

Ir žmogus, trokšdamas kaip nors pergalėti savąjį pykčio de- 
moną, leidosi į dykumą ieškoti išdžiūvusios oazės. Galiausiai su- 
radęs styrančių sausuolių guotą, įsitaisė tenai ir daugelį mėnesių, 
nuo galvos iki kojų susisukęs į burnusą, kad kaip nors apsigintų 


nuo vėjo pustomo smėlio, sėmė iš pusiau užakusio šulinio sūrų 


vandenį ir girdė juo visus, kas tik pasirodydavo. Slinko metai, ir 
staigaus įsiūčio priepuoliai liovėsi jį kamavę. 

Kartą prie išdžiūvusios oazės stabtelėjo tamsus raitelis. Jis iš 
aukšto nužvelgė žmogų, ištiesusį jam drumsto vandens kaušą, su- 
siraukęs dėbtelėjo į vandenį, atstūmė jį ir jau ketino joti toliau. 

Tada žmogų, pasiūliusį jam vandens, staiga pagavo baisus 
pyktis. Įsiūčio apakintas, jis stvėrė raitelį, nutraukė jį žemėn iš 
balno ir čia pat nudėjo. O varge! Jis tuoj susivokė, ką padaręs, 
ir ėmė skaudžiai gailėtis, kam pasidavė pykčiui. Žiū, kas iš viso 
to išėjo! 

Netrukus į oazę šuoliais atlėkė dar vienas raitelis. Išvydęs 
negyvėlį, jis pasilenkė, pažvelgė jam į veidą ir atpažinęs sušu- 
ko: „Šlovė Alachui! Tu nudobei niekšą, kuris rengėsi nužudyti 
karalių!“ Tą pačią akimirką sūrus ir drumstas oazės vanduo pa- 
sidarė gėlas ir tyras, o išdžiūvę sausuoliai sužaliavo ir apsipylė 


kvepiančiais žiedais. 
—————————————— 


Akivaizdu, kad ši pasaka turi simbolinę prasmę. Jos esmė — ne 
žmogžudystė; čia kalbama apie tai, kad pykčiu nedera švaistytis 
šiaip sau — jį dera išlieti tik esant būtinam reikalui. Pasakos pra- 
džioje žmogus mokosi dalinti vandenį — gyvybės eliksyrą — net 
ir baisiausios sausros sąlygomis. Teikti ir dalinti gyvybę — įgimtas 
daugumos moterų poreikis. Ir kone visuomet joms tai puikiai 
sekasi. Bet retsykiais reikia leisti prasiveržti ir deginančiai aistrai, 
teisėtam pasipiktinimui, teisuoliškam įniršiui.š 

Dauguma moterų pasižymi nepaprastu jautrumu:jos kaip smė- 
lis, kuris jaučia bangą, kaip medžiai, pagaunantys vėjo kryptį, kaip 
vilkas, kuris ir už mylios pajunta, kad į jo valdas įžengė įsibrovėlis. 
Moteris, apdovanota šitokiu jautrumu, geba žaibo greičiu išvysti, 
išgirsti, pajusti, pagauti ir perduoti vaizdus, mintis bei išgyveni- 
mus. Dauguma moterų akimirksniu reaguoja į menkiausius ap- 


linkinių nuotaikos pokyčius, tobulai supranta mimikos ir kūno 


kalbą — tai vadinama intuicija — ir neretai iš mažyčių nuorodų 
bei tarpusavyje besisiejančių informacijos šaltinių mozaikos su- 
geba nustatyti, ką žmogus iš tiesų galvoja. Kad galėtų išnaudoti 
šias laukinės prigimties dovanas, moterys yra nepaprastai atviros 
aplinkiniam pasauliui. Tačiau būtent šis atvirumas trukdo joms 
apsisaugoti ir neretai būna dvasinių traumų priežastis. 
Moterims dažnai tenka tam tikru mastu susidurti su ta pačia 
problema, kuri kamuoja žmogų pasakoje „Sausuoliai medžiai“. 
Galbūt moterį kankina tam tikra „skeveldrinio“ pykčio forma, kuri 
verčia ją nuolat stvarstyti, kas tik pakliūva po ranka, arba šaltumu 
slopinti skausmą, arba medum tepti liežuvį, kai iš tikrųjų norisi 
nubausti arba įžeisti. Ji gali mėginti primesti savo valią tiems, kas 
nuo jos priklauso, arba grasinti nutrauksianti su jais santykius ir 
nebemylėsianti. Ji gali šykštėti gero žodžio ar pasitikėjimo, nors 
žmogus iš tikrųjų to nusipelnė, ir apskritai elgtis taip, kaip būdinga 
žmonėms su pažeistais instinktais. Galima neabejoti, jog moteris, 
kuri šitaip elgiasi su kitais, ir pati yra be paliovos atakuojama vi- 
dinio dvasinio demono, kuris lygiai taip pat kamuoja ją. 
Neretai tokios negandos ištiktos moterys mėgina nuo jos 
vaduotis: ryžtasi daugiau nebebūti priekabios ir smulkmeniškos, 
bando tapti „geresnės“ — dosnesnės, atlaidesnės. Tai neblogas su- 
manymas, paprastai gerokai palengvinantis aplinkinių gyvenimą, 
jei tiktai moteris nepersistengia ir pernelyg neįsijaučia į dosniosios 
davėjos vaidmenį, — kaip nutiko žmogui iš pasakos. Jis juk gyvena 
dykumoje, oazėje, ir betarnaudamas kitiems pats ima jaustis vis 
geresnis ir geresnis. Ilgainiui jo gyvenimas pradeda tekėti visiškai 
lygia vaga, tačiau smarkiai nusenka ir nebetenka spalvų. 
Moteris, kuriai pavyksta išvengti bet kokių konfliktų, irgi ima 
jaustis geresnė. Tačiau tai laikina. Ne to turėtume mokytis. Prie- 
šingai, mums būtina išmokti, kaip sužinoti, kada galima teisėtai 
išlieti pyktį, o kada — ne. Ši pasaka nemoko, kaip tapti pasiau- 
kojančia šventąja. Ji moko pajusti, kada reikia veikti laukinei ir 
integraliai prigimčiai deramu būdu. Vilkai irgi dažniausiai bando 
išvengti susidūrimų, bet prispirti ginti savo teritoriją, nuolat kieno 


nors persekiojami ir pjudomi ar užspeisti į kampą, jie pratrūksta 


nevaržomu įniršiu ir jėga. Taip nutinka retai, tačiau gebėjimas 
pademonstruoti pyktį tikrai įeina į jų arsenalą — kaip turėtų įeiti 
ir į mūsiškį. 

Nemažai prišnekėta ir prirašyta apie tai, neva supykusi moteris 
kelia siaubą savo galia priversti aplinkinius bailiai virpinti kinkas. 
Tačiau tokie samprotavimai veikiau atspindi konkretaus stebėto- 
jo asmeninį požiūrį, ne kažin ką bendro teturintį su konkrečios 
moters galimybėmis. Instinktyviojoje moters dvasioje slypi galia 
sąmoningai išreikšti pyktį, jeigu ją provokuoja, ir toji galia išties 
didžiulė. Pyktis yra vienas iš įgimtų moters ginklų, padedančių 
jai sukurti ir apsaugoti jos itin branginamą pusiausvyrą bei viską, 
ką ji myli. Tai jos teisė, o tam tikru metu bei tam tikromis ap- 
linkybėmis — ir moralinė jos pareiga. 

Moterims tai reiškia, kad ateina metas, kai reikia nedvejojant 
iššiepti iltis ir pademonstruoti pasirengimą ginti savo teritoriją. 
„Stok! Toliau nė žingsnio, — sako ji užpuolikui, — antraip galėsi 
kaltinti save! O dabar laikykis, kai ką tau pasakysiu, ir tai iš esmės 
pakeis mūsų santykius.“ 

Panašiai kaip žmogus pasakos „Sausuoliai medžiai“ pradžioje 
ar kaip tas iš karo grįžęs vyras istorijoje apie mėnulio lokį, dau- 
gelio moterų viduje slypi nusiplūkęs, mūšių nukamuotas kareivis, 
kuriam nebesinori daugiau nieko girdėti, apie nieką kalbėti ir 
dėl nieko daugiau sukti galvos. Štai todėl dvasioje ir atsiranda 
išdžiūvusi oazė. Tiek viduje, tiek išorėje — tai visuomet vieta, 
gaubiama spengiančios tylos ir ramybės, kuri tarsi kažko tik ir 
laukia, ištempusi ausis tarsi klausosi, ar nepasigirs pagaliau ga- 
lingas riaumojimas, kuris viską supurtys, sudrebins, sudaužys į 
šipulius, — kad galėtų prasimušti naujos gyvybės daigai. 

Nužudęs raitelį ir suvokęs, ką padarė, žmogus pasakoje iš pra- 
džių išsigąsta ir kremtasi. Bet po kurio laiko paaiškėja, kad šiuo 
atveju suveikė taisyklė, teigianti, jog verta pasikliauti pirmuoju 
įspūdžiu, nes jis esąs pats tikriausias, ir žmogus išsivaduoja iš per- 
nelyg supaprastinto reikalavimo „niekada nepykti“. Lygiai kaip 
pasakoje „Mėnulio lokys“, nušvitimas ir čia ateina ne kulminaciniu 
veikėjo pastangų momentu, o tada, kai iliuzija griūva, ir prieš akis 
atsiveria gilesnė prasmė. 


Descansos 


Taigi įsitikinome, kad mūsų tikslas — paversti pyktį ugnim valgiui 
virti, o ne didžiuliu, visa niokojančiu gaisru. Jau matėme, kad 
pykčio nesutramdysi tol, kol neužbaigsi atleidimo apeigų. Išsi- 
aiškinome, kad moters pykčio šaltinis dažniausiai slypi šeimoje, 
kurioje ji užaugo, aplinkinėje kultūroje, o kartais tai gali būti ir 
brandžiame amžiuje gauta trauma. Tačiau koks tas pykčio šaltinis 
bebūtų, turi nutikti kas nors, kas padėtų jį atpažinti, palaiminti, 
sutramdyti ir išlaisvinti. 

Kankinamos ir engiamos moterys dažnai išsiugdo nepaprastai 
savitą, tiesiog neįtikėtino gilumo ir platumo nuovoką. Nors nie- 
kam nelinkėčiau patirti kančių vien tam, kad pažintume slaptuo- 
sius pasąmonės vingius, bet fakto nenuginčysi: ilgą laiką kentus 
prievartą, suaktyvėja tokie mūsų gebėjimai, kurie kompensuoja 
ir amortizuoja neigiamus išgyvenimus. 

Šiuo požiūriu moteris, perėjusi kančių kelią ir galbūt net iki 
dugno išgėrusi skausmo taurę, neabejotinai ir pati įgyja neiš- 
matuojamą gelmę. Nors tai įgyta per kančias ir skausmą, bet jei 
moteris vis dėlto sugebėjo per visus vargus išlaikyti pakankamą 
sąmoningumo lygį, tai jos dvasinis gyvenimas, be jokios abejonės, 
bus gilus ir turtingas, be to, nepaisant laikinų ego svyravimų, ji 
aistringai pasitikės savimi. 

Mūsų gyvenime ateina toks metas — paprastai tai nutinka apie 
gyvenimo vidurį, — kuomet moteriai tenka padaryti itin svarbų 
visam tolesniam dvasiniam jos gyvenimui sprendimą: tapti pikta 
ir ciniška, ar ne. Dažniausiai ties šiuo slenksčiu moterys atsidu- 
ria apie keturiasdešimtuosius savo gyvenimo metus. Tuomet jos 
pajunta, kad joms jau „visko iki kaklo“: kad viskuo persisotino, 
kad visko jau „gana“, kad jau nukrito „tas paskutinis lašas, kuris 
perpildė taurę“, ir dabar jos jau išsunktos ir išmestos pro duris kaip 
šlapia mazgotė. Gražios jaunystės svajonės suniokotos ir sumintos 
į purvą. Gali būti, kad jau patirta ir išgyventa viskas: sudužusios 
širdys, sužlugusios santuokos, sulaužyti pažadai... 

Bėgant laikui, bet kuriame organizme kaupiasi atliekos. Tai 


neišvengiama. Tačiau moteris, kuri, užuot grimzdusi į pagiežą ir 


cinizmą, pamėgins sugrįžti prie instinktyviosios savo prigimties, 
tikrai pajus atgaivą ir atgimimą. Juk vilkiukai gimsta kasmet. Pra- 
džioje tai būna mažyčiai, inkščiantys, žlibi ir pūkuoti padarėliai, 
amžinai aplipę purvu ir apkibę visokiais šapais, bet netrukus jie 
atkunta, darosi linksmi ir meilūs, jaukūs ir padūkę. Jie nori žaisti, 
jie skuba užaugti. Moteris, grįžusi prie instinktyviosios, kūrybinės 
savo prigimties, taip pat sugrįš į gyvenimą. Ji irgi norės žaisti, 
norės augti — į gylį ir į plotį. Bet pirmiausia jai teks apsivalyti. 

Norėčiau supažindinti jus su descansos sąvoka, kuri labai pra- 
verčia mano darbe. Jei esate kada keliavusios per Meksiką, Naująją 
Meksiką, pietų Koloradą, Arizoną ar kitas pietines valstijas, tai 
tikriausiai matėte nedidelius baltus kryželius pakelėse. Jie žymi 
descansos, amžino atilsio vietas.? Panašių kryželių nemažai pamaty- 
site ir palei stačius, grėsmingus skardžius ties be galo vaizdingais, 
bet pavojingais Graikijos, Italijos ir kitų Viduržemio jūros regiono 
šalių keliais. Kartais jie sustatyti poromis, kartais — grupelėmis po 
tris ar net penkis. Ant jų užrašyti žmonių vardai: Jesūs Mendėz, 
Arturo Buenofuentes, Jeannie Abeyta. Kartais vardai iškalti vi- 
nutėmis, kartais — išvedžioti dažais arba išraižyti. 

Dažnai kryželiai gausiai apkaišyti dirbtinėmis arba tikromis 
gyvomis gėlėmis, arba apklijuoti šviežiais smulkintais šiaudais, it 
auksas blizgančiais prieš saulę. Pasitaiko, kad descanso sudaro vos 
pora kryžmai vytele surištų pagaliukų arba vamzdelių, įsmeigtų 
į žemę. O uolėtose aukštikalnių perėjose kryžius paprasčiausiai 
nutepamas dažais ant kokio nors didžiulio akmens pakelėje. 

Descansos — tai simboliai, ženklinantys mirties vietą. Būtent 
čia, šioje vietoje, netikėtai nutrūko kieno nors žemiška kelionė. 
Gal įvyko automobilio avarija arba ką nors, beeinantį keliu, ištiko 
saulės smūgis, o gal įsiplieskė muštynės ar susišaudymas. Šiaip ar 
taip, tai, kas ten įvyko, amžinai pakeitė to žmogaus ir aplinkinių 
gyvenimą. 

Moterims tenka mirti tūkstančius kartų, dar nesulaukus nė 
dvidešimties. Jos renkasi vieną gyvenimo kryptį — staiga kas nors 
joms pastoja kelią, eina kitur — ir vėl tas pats. Puoselėja viltis bei 
svajones, regis, vien tam, kad jų netektų. O jei kas sakys, kad tai 


netiesa, — vadinasi, tas žmogus dar neatsibudo. Visa tai tik pila 
vandenį ant descansos malūno. 

Nors tokie išgyvenimai skatina mūsų individualybės, savitumo 
formavimąsi, nors per juos mes augame ir bręstame, dvasiškai 
turtėjame, nors jie atveria mums akis, moko budrumo ir sąmo- 
ningumo, bet sykiu tai yra skaudžios tragedijos, kurias būtina 
apraudoti ir deramai pagerbti. 

Kad pastatytum descansos, tenka atidžiai peržvelgti savo gyve- 
nimo kelią ir pažymėti tas vietas, kur įvyko nedidelės mirtys — las 
muertes chiguitas, arba stambios, didelės mirtys — las muertes gran- 
dotas. Man patinka ant ilgo, balto vyniojamojo popieriaus lakšto 
nubrėžti moters gyvenimo kelią, nuo kūdikystės iki pat dabartinio 
momento, kryželiais sužymint vietas, kur mirė ar žuvo tam tikros 
jos pačios arba jos gyvenimo dalelės. 

Drauge mudvi pažymime vietas, kur atsišakojo keliai, kuriais 
ji nedrįso pasukti, takeliai, kuriuos jai atkirto, kur tykojo pasalos, 
išdavystės, žūtys. Nedideliu kryželiu aš ženklinu vietas, kur teko 
gedėti dėl kokio nors praradimo arba kur kas nors taip ir liko 
neapraudota. O tada dar apačioje parašau: „pamiršta“, taip įvardy- 
dama visa tai, ką moteris miglotai nujaučia, bet kas dar galutinai 
neišaiškėjo. Taip pat rašau „atleista“ ties tais dalykais, nuo kurių 
moteris jau iš esmės išsivadavo. 

Siūlyčiau ir jums padaryti descansos — tai yra, nusibraižyti savo 
gyvenimo kelią ir jį peržvelgus, paklausti savęs: „Kur stovi kryžiai? 
Kur tos vietos, kurias būtina prisiminti, būtina palaiminti?“ Kiek- 
vienoje jų slypi prasmė, kurią atsinešėte su savimi ir į šiandieninį 
savo gyvenimą. Jas reikia prisiminti, bet sykiu — ir pamiršti. O 
tam reikia laiko. Ir kantrybės. 

Pamenate, „Mėnulio lokyje“ moteris sukalba maldą, kad vie- 
nišos klajojančios mirusiųjų vėlės galėtų ilsėtis ramybėje. Tą patį 
darome ir statydamos descansos. Tai sąmoningas būdas apgailėti 
ir pagerbti vienišus mirusiuosius mūsų pačių dvasioje, kad jie 
pagaliau rastų ramybę. 

Pagailėkime pačios savęs ir paženklinkime descansos — amžinos 


ramybės vietas tų mūsų dvasios aspektų, kurie kažkur veržėsi, 


keliavo, bet kelionės tikslo taip ir nepasiekė. Descansos žymi 
mirties vietas, juodas akimirkas, bet sykiu — tai ir meilės laiškai 
mūsų kančioms. Jie keičia ir transformuoja. Dar ilgai galėtume 
kalbėti apie būtinybę prismeigti kai kuriuos dalykus prie žemės, 
kad jie nesektų mums iš paskos. Ir nemažai galėtume pasakyti 
apie būtinybę palikti juos ilsėtis ramybėje. 


Pažeisti instinktai ir pyktis 


Moterys (ir vyrai) linkusios užbaigti senas situacijas pasakydamos: 
„Aš/jis/ji/jie padarė viską, ką galėjo“. Tačiau posakis, kad „jie 
padarė viską, ką galėjo“, dar nereiškia atleidimo. Net jeigu tai ir 
tiesa, toks kategoriškas pareiškimas trukdo pagyti. Tai panašu į 
virš gilios žaizdos uždėtą turniketą. Jei paliksime jį ten pernelyg 
ilgai, tai dėl stabdomos kraujotakos galūnė pradės gangrenuoti. 
Vien tiktai neigdamos skausmą ir pyktį nieko nelaimėsime. 

Moteriai su pažeistais instinktais pyktis paprastai kelia įvairiopų 
problemų. Pirmoji problema ta, kad jai dažnai būna sunku atpa- 
žinti įsibrovėlį; ji pernelyg pavėluotai pastebi savo teritorinių ribų 
pažeidimus ir nejunta kylančio pykčio, kol šis neužgriūna jos visu 
smarkumu. Panašiai kaip žmogų pasakos „Sausuoliai medžiai“ 
pradžioje, pyktis užklumpa ją iš pasalų, tarsi pakelės plėšikas. 

Šitoks nepastabumas būdingas moteriai, kurios instinktai su- 
niokoti dar vaikystėje, amžinai raginant nematyti prieštaravimų ir 
nesantaikos arba bet kokia kaina stengtis visus sutaikyti, mokant 
šiukštu niekur nesikišti ir pratinant stojiškai kęsti skausmą, kol 
jis pats praeis arba bent kuriam laikui atlėgs. Tokios moterys pa- 
prastai neparodo pykčio tada, kai jį jaučia, bet arba sureaguoja 
per anksti, arba susivėlina ištisas savaites, mėnesius ar net metus, 
ir tik tada suvokia, ką būtų turėjusios ar galėjusios pasakyti arba 
padaryti. 

Tokį elgesį paprastai lemia ne moters drovumas ar uždarumas, 
o pernelyg didelis atsargumas, polinkis pirma „devynis kartus 
atmatuoti“ ir pripratimas būti per daug maloniai su tais, kas jai 
kenkia, bei sielos balso nepaisymas. O juk laukinė siela puikiai 


žino, kada ir kaip derėtų veikti, — moteriai tereikia jos klausyti. 
Teisinga reakcija būna įkvėpta intuicijos, joje proporcingai sumišę 
užuojauta bei jėga. Pažeistus instinktus galima atkurti, praktiškai 
mokantis nustatyti ir ginti aiškias ribas, taip pat mokantis reaguoti 
tvirtai, jei įmanoma —atlaidžiai, bet vis dėlto pakankamai rimtai 
ir ryžtingai. 

Moteriai gali būti sunku išlieti pyktį netgi tada, kai jis jai ken- 
kia, kliudo, verčia ją it apsėstą nuolat grįžti mintimis prie kažin 
kada nutikusių įvykių, tarsi visa tai būtų buvę tik vakar. Norint 
pagyti, labai svarbu kurį laiką intensyviai apmąstyti patirtą trau- 
mą. Bet galų gale juk kiekvieną žaizdą privalu susiūti ir leisti jai 


užsitraukti į randą. 


Kolektyvinis pyktis 


Kolektyvinis pyktis arba įniršis — taip pat natūralus dalykas. Juk 
esama tokių reiškinių, kaip kolektyvinė nuoskauda, kolektyvinis 
sielvartas. Moterys, išsiugdžiusios jautrią socialinę, politinę ar 
kultūrinę sąmonę, neretai patiria kolektyvinio pykčio priepuo- 
lius — šis tolydžio siūbteli aukštyn iš pačių vidinių gelmių, už- 
liedamas jas tartum potvynio banga. 

Moterims jausti tokį pyktį — labai sveika psichologiškai. Lygiai 
taip pat sveika būtų panaudoti šį įvairios neteisybės sukeltą pyktį 
ieškant būdų esamai padėčiai pakeisti teigiama linkme. Ir anaiptol 
nesveika psichologiškai — stengtis neutralizuoti šį pyktį, kad tik jo 
nebejaustume, kad tik nereikėtų nertis iš kailio siekiant pažangos 
ar teigiamų permainų. Lygiai kaip asmeninis pyktis, kolektyvinis 
irgi gali daug ko išmokyti. Moterys gali su juo pasitarti, būdamos 
vienumoje arba drauge su kitais, užduoti jam klausimų ir paskui 
elgtis pagal padarytas išvadas. Toli gražu ne tas pats — nešiotis 
savyje seną, sustabarėjusį pyktį ar bandyti nauja lazdele jį pamai- 
šyti, kad pamatytume, ką konstruktyvaus ar naudingo galėtume 
iš jo išpešti. 

Kolektyvinį pyktį geriausia panaudoti kaip stimulą ieškoti kitų 
paramos ar pačiai ją pasiūlyti, kaip būdą įtraukti žmonių grupes 


arba atskirus asmenis į dialogą, arba pareikalauti atsakomybės, 
pažangos, teigiamų poslinkių. Sąmonėjančiai moteriai tai visiškai 
normalūs ir derami procesai. Jie kuo puikiausiai atitinka moterims 
būdingą rūpinimąsi viskuo, kas joms svarbu ir reikšminga. Sveika 
instinktyvi dvasia visuomet karštai reaguoja į panieką, grasinimus, 
skriaudas. Nuoširdi, spontaniška reakcija — tai natūrali ir tikėtina 


kolektyvinės sielos ir dvasios pasaulių pažinimo dalis. 


Seno pykčio supančiotos 


Jeigu pyktis kuriuo nors metu vėl tampa kliūtimi kūrybinėms 
idėjoms bei veiklai, vadinasi, jį reikia apmaldyti ar transformuoti. 
Toms, kurios ilgą laiką praleido mėgindamos susidoroti su trauma, 
kokios bebūtų jos priežastys, — kieno nors žiaurumas, abejingu- 
mas, nepagarba, beatodairiškumas, arogancija, nemokšiškumas 
ar tiesiog pats likimas, — visuomet ateina metas atleisti — tam, 
kad galėtų išlaisvinti dvasią ir leisti jai grįžti į normalią taikos ir 
ramybės būseną.!? 

Dažnai moterims sunkiai sekasi atsikratyti pykčio todėl, kad 
iš jo jos įprato semtis jėgų ir valdžios. Galbūt iš pradžių tokia 
praktika ir pasiteisina, bet vėliau moteriai tenka būti labai atsar- 
giai, nes nuolatinis pyktis it liepsna suryja jos pirminę energiją. 
Šitaip gyventi — tas pats, kas lėkti per gyvenimą užgulus greičio 
pedalą: vargu ar verta tikėtis atkurti gyvenime pusiausvyrą, kai 
akceleratorius nuspaustas iki pat grindų. 

Taip pat neverta apgaudinėti savęs tikintis, neva pykčio šėlas 
galįs atstoti gyvenimiškas aistras. Pyktis nesuderinamas su gyve- 
nimo pilnatve; tai tiesiog laikina gynybos priemonė, kuri labai 
brangiai atsieina išlaikyti, kai jos jau nebereikia. Po kurio laiko, 
tolydžio smilkdamas, jis nepakenčiamai įkaista, juodais savo 
dūmais užteršia mūsų mintis ir sumanymus bei užkerta kelią 
kitokiam požiūriui bei vertinimui. 

Anaiptol nesirengiu čia jūsų mulkinti ir įtikinėti, neva pa- 
norėjusios galite šiandien pat arba jau kitą savaitę atsikratyti viso 
savyje susikaupusio pykčio, ir jis pradingsiąs visiems laikams. Pra- 


bėgusių metų baimės ir kančios cikliniu ritmu vis iš naujo sukyla 
mūsų dvasioje. Nors padariusios savyje „generalinę tvarką“ galime 
nukenksminti didžiumą senų nuoskaudų ir pykčio, bet nuosėdų 
vis vien liks, visiškai jų neatsikratysime. Bet daugiausiai tegalime 
palikti sluoksnelį pelenų, o ne visa aplinkui ryjančią ugnį. Todėl 
seno pykčio liekanų kuopimas privalo tapti periodiška mūsų apsi- 
valymo apeiga, kuri, be kita ko, mus dar ir išlaisvina, nes tampytis 
savyje seną, niekam nebereikalingą pyktį — vadinasi, išgyventi 
nuolatinį, tegu ir nesąmoningą nerimą. 

Kartais klystame manydamos, neva būti supančiotai pasenusio 
pykčio — vadinasi, be perstojo burbėti, putoti, kažkam grasinti 
ir svaidyti lėkštes. Dažniausiai taip nebūna. Tokiais atvejais vei- 
kiau nuolat jaučiamės pavargusios, dūstame po storu cinizmo 
sluoksniu, nebetikime niekuo, kas siūlo viltį, švelnumą, pažadus. 
Bijome prakišti dar nė nespėjusios praverti burnos. Viduje esame 
priėjusios kritinę ribą, nors išoriškai to gal dar sugebame nepa- 
rodyti. Būdingas įsisenėjusio pykčio požymis — ir tulžingas, piktas 
tylėjimas. Amžinas bejėgiškumo jausmas. Bet išeitis yra — reikia 
atleisti. 

„Ką, atleisti? — galbūt nustebsite jūs. — Dar ko užsimanysit!“ 
Tačiau juk giliai širdyje žinote, jog kada nors, vieną gražią dieną, 
apie tai pagalvoti vis vien teks. Galbūt tokia akimirka ateis tiktai 
mirties patale, bet ji tikrai ateis. Pamąstykime: daugeliui iš mūsų 
atleisti sunku tik todėl, kad mums įdiegta, jog atleidimas — tai 
vienkartinis veiksmas, kurį privalu atlikti iškart, vienu gaistu. Bet 
taip nėra. Atleidimas — tai daugiasluoksnis, daugiapakopis pro- 
cesas. Mūsų visuomenėje įsišaknijusi nuostata, neva atleidimas 
turįs būti šimtaprocentinis reikalas: viskas arba nieko, atleidi arba 
ne. Dar mus moko, neva atleisti — tai užmerkti akis ir elgtis taip, 
lyg nieko blogo ir nebuvo. Tai irgi neteisinga. 

Moteris, įstengianti 95 procentais atleisti tam ar už tai, kas ją 
įskaudino ar sužalojo, beveik verta būti paskelbta palaimintąja, 
jei ne šventąja. 75 procentai atleidimo ir 25 procentai pamąstymų 
tema: „nežinau, ar kada pajėgsiu atleisti iki galo, ir net nežinau, 
ar išvis norėsiu“, — tai daugiau, nei galima tikėtis. Net ir derinys 


iš 60 procentų atleidimo ir 40 procentų pasvarstymų: „nežinau, 
dar nesu tikra, bet pasistengsiu“ — visiškai padorus laimėjimas. 
50 procentų ar kiek mažesnė atleidimo dalis rodo, kad dvasinis 
darbas dar tebevyksta. Mažiau nei 10 procentų? Ką gi, jūs arba 
dar tik pradėjote, arba neturite noro stengtis. 

Šiaip ar taip, svarbiausia — pasiekti pusiaukelę, o visa kita at- 
cis laikui bėgant, dažniausiai — lašas po lašo. Atleidžiant esminis 
dalykas — pradėti ir nesiliauti. O užbaigti iki galo prireiks viso 
gyvenimo. Jums prieš akis — visas likęs laikas, todėl galėsite nu- 
veikti bent mažesniąją šio darbo dalį. Teisybė, jei pajėgtume viską 
suprasti, įstengtume už viską ir atleisti. Bet daugumai žmonių 
tokiam lygiui pasiekti tektų ilgai mirkti alchemikų katile. Na, ir 
kas? Juk turime žiniuonę, vadinasi, ir užtektinai kantrybės už- 
baigti tam, ką pradėjome. 

Yra žmonių, kuriems dėl įgimto temperamento atleisti sekasi 
lengviau nei kitiems. Jiems tai — tarsi dovana, o visiems kitiems 
tenka ilgai ir atkakliai to mokytis. Gyvybingiems ir jautriems 
žmonėms kartais pavyksta lengviau žiūrėti į gyvenimą. Teisybė, 
ypač jautriems ir itin gyvybingiems ne visuomet sekasi lengvai 
nuleisti skriaudas. Nemanykite, kad esate bloga vien todėl, kad 
sunkiai atleidžiate. Ir nelaikykite savęs šventąja, jeigu atleidžiate 
lengvai. Kiekvienam savo, ir viskam savas laikas. 

Tačiau, kad iš tiesų pagytume, turime išsakyti savąją tiesą — ir 
ne tik apgailestavimus bei skausmą, bet ir tai, kokią žalą patyrėme, 
kokį pyktį, pasibjaurėjimą, kokį troškimą save nubausti ir atkeršyti 
tai mumyse sužadino. Senoji žiniuonė mūsų dvasioje puikiai pa- 
žįsta žmogiškąją prigimtį su visomis jos ydomis bei silpnybėmis 
ir teikia atleidimą tiktai išgirdusi nepagražintą tiesą. O nesėkmės 
atveju ji ne tiktai leidžia pabandyti dar kartą — dažniausiai ji leidžia 
bandyti daugybę kartų. 

Peržvelkime keturis atleidimo etapus. Aš pati juos išskyriau ir 
jau daugelį metų jais remiuosi, dirbdama su dvasiškai traumuotais 
žmonėmis. Kiekvieną etapą sudaro po kelis lygmenis. Juos galima 
naudoti tokia seka ir tiek laiko, kiek norime, bet čia pateikiu juos 
tokia tvarka, kokią paprastai siūlau savo pacientams, ketinantiems 


imtis šio darbo. 


Keturi atleidimo etapai: 


atsiriboti — palikti ką nors ramybėje; 
susitvardyti — susilaikyti nebaudus; 


pamiršti — išbraukti iš atminties, liautis išgyventi; 


Er 


atleisti — nubraukti skolą. 


ATSIRIBOTI!! 


Pasiryžus atleisti, paprastai verta kuriam laikui atsiriboti, t. y. ati- 
tokti, laikinai nebegalvoti apie mus įskaudinusį žmogų arba įvykį. 
Tai nereiškia, kad metame nebaigtą darbą, — tiesiog kuriam laikui 
išeiname atostogų. Tai leidžia mums išvengti visiško išsekimo, 
sustiprėti kitais atžvilgiais, susirasti gyvenime kitokio pobūdžio 
džiaugsmų. į 

Be to, tai neblogas būdas pasipraktikuoti prieš galutinį iš- 
sivadavimą, kuris ateis vėliau, kai atleisime. Nustumkite šalin 
skaudžią situaciją, prisiminimus ar problemą tiek sykių, kiek jums 
reikės. Šiuo atveju svarbiausia — ne liautis kreipus į tai dėmesį, 
o išmokti guviai ir ryžtingai atsiriboti nuo problemos. Padaryti 
pertraukėlę — vadinasi, trumpam pamiršti skaudulį ir vėl imtis 
to, kas teikia mums jėgų: prisiminti užmestą rankdarbį, rašytojos 
plunksną, nukeliauti prie jūros, pasimokyti ar pasimylėti. Visa tai 
puiku, sveika ir naudinga. Su dvasine trauma susijusios problemos 
moterį kankins kur kas mažiau, jei ji nedelsdama užlašins balzamo 
sužeistai dvasiai, o klausimą, kas apskritai dėl visko kaltas, atidės 


vėlesniam laikui. 


SUsITVARDYTI!2 


Antras etapas — pamėginti susitvardyti, ypač — susilaikyti ne- 
baudus: net negalvoti apie tai ir nieko ta linkme nedaryti. Šitaip 
valdytis — nepaprastai naudinga, nes toks elgesys padeda sutelkti 
problemą, užuot leidus jai išsisklaidyti į visas puses. Toks susi- 
kaupimas — geras pasiruošimas pereiti prie kitų etapų. Tai toli 


gražu nereiškia, kad turime apakti arba apmirti, prarasti savisaugą 


ir budrumą. Tiesiog reaguokime į esamą padėtį oriai ir pažiūrė- 
kime, kas iš to išeis. 

Susitvardyti — vadinasi, turėti kantrybės, žūtbūt ištverti, nu- 
kreipti emocijas kitur. Šios gydomosios priemonės yra labai 
galingos. Naudokite jas tiek, kiek pajėgiate. Tai apsivalymo re- 
žimas. Nebūtina stengtis atlikti viską iš karto — galite pasirinkti 
vieną, pavyzdžiui, kantrybę, ir ugdyti būtent ją. Arba stenkitės 
susitvardyti piktai nešaukusi, neburbėjusi, neapmaudavusi ir ne- 
demonstravusi savo priešiškumo. Susilaikymas nuo nebūtinos 
bausmės nuostabiai sutvirtina sielos bei veiksmų darną ir vienovę. 
Susitvardyti — vadinasi, ugdyti didžiadvasiškumą atveriant kelią 
didžiajai gailestingajai prigimčiai įsiterpti į tai, kas anksčiau mums 
keldavo visiškai kitokias emocijas: pradedant nedideliu irzuliu ir 


baigiant įsiūčio priepuoliais. 


PAMIRšTI!? 

Pamiršti — vadinasi, išbraukti ką iš atminties, liautis išgyventi dėl 
tam tikrų dalykų; kitaip tariant, paleisti, nebesilaikyti įsikibus į 
ką nors — ypač į prisiminimus. Pamiršti — tai anaiptol nereiškia 
numarinti smegenis. Sąmoningas pamiršimas reiškia, kad turime 
atsikratyti tam tikro įvykio: nuvaryti jį nuo scenos, kad nebe- 
šmėžuotų priekiniame plane, o geriausiu atveju liktų tūnoti kur 
nors užkulisiuose. 

Bandydamos sąmoningai pamiršti, mes liaunamės tolydžio 
traukusios iš atminties sprogstamąsias medžiagas, stengiamės 
nebeprisiminti, nebegaivinti skaudžių dalykų. Pamiršimas — tai 
aktyvus, o ne pasyvus procesas. Jis reiškia, kad turime nebejudinti 
savyje tam tikrų dalykų, nebevartyti, nebekilnoti jų vis iš naujo, 
nebesileisti vėl užvaldomos tų pačių įkyrių minčių, vaizdų ar 
emocijų. Sąmoningai pamiršdamos mes apsisprendžiame dau- 
„iau savęs nebekankinti, ryžtingai nusigręžiame nuo tam tikrų 
dalykų ir daugiau nebesidairome atgal persikeldamos į naują 
erdvę, susikurdamos sau naują gyvenimą bei kitokią patirtį, 
apie kurią galėtume mąstyti vietoj senosios. Šitaip pamišdamos, 


mes neištriname prisiminimų, o tiktai numalšiname su jais susi- 


jusias emocijas. 


ATLEISTI!* 


Atleisti kokiam nors mus įžeidusiam asmeniui, bendruomenei 
ar tautai galima daugeliu būdų bei lygmenų. Svarbu turėti ome- 
ny, kad „galutinis“ atleidimas tikrai nereiškia pasidavimo. Tai 
sąmoningas sprendimas nebesinešioti savyje priešiškumo, kuris 
apima dovanojimą už skolą ir atsisakymą siekti keršto. Tik jūs 
pati sprendžiate, kada atleisti ir kokiomis apeigomis paženklinti 
šį įvykį. Būtent jūs nustatote, už kokią skolą daugiau nebereika- 
lausite atsiteisti. 

Vieni renkasi absoliutų atleidimą: visiems laikams išvaduoja 
kaltininką nuo bet kokių reikalavimų atlyginti padarytą žalą. 
Kiti tam tikru momentu nusprendžia sustabdyti jau įsibėgėjusį 
kompensavimo procesą, atsisakydami likusios skolos dalies ir 
pareikšdami, esą kas buvo — pražuvo, ir jūs jau manote atsiteisę. 
Dar vienas būdas dovanoti — tai paleisti žmogų, nesulaukus iš jo 
nei emocinio, nei kokio kitokio atlygio. 

Kai kuriems žmonėms visiškas atleidimas reiškia atlaidų po- 
žiūrį į kaltininką; žinoma, tai lengviau, kai padaryta žala palyginti 
nedidelė. Bene pats tikriausias būdas atleisti — tai pasigailėti savo 
skriaudėjo ir vienaip ar kitaip jam padėti.!* Tai toli gražu nereiškia, 
kad privalome kišti galvą į gyvačių lizdą, — tiesiog reikia elgtis 
gailestingai, nerizikuojant ir gerai pasirengus.!? 

Atleidimas — tai visų mūsų mėginimų atsiriboti, susitvardyti 
bei pamiršti kulminacija. Po to mes neliekame beginklės — tiktai 
prarandame savo šaltumą. Viena iš pačių tikriausių atleidimo 
formų apima ir tai, kad liaujamės vengusios kaltininko, tai yra 
jo akivaizdoje nebebūname įsitempusios, atsainios ar pabrėžtinai 
šaltos, bet nepradedame ir elgtis pernelyg globėjiškai ar apsi- 
mestinai maloniai. Mūsų dvasiai ir sielai kur kas sveikiau griežtai 
apriboti bendravimą ar pramogas su nemaloniais žmonėmis, nei 
jų draugijoje elgtis tarsi bedvasėms lėlėms. 


Atleidimas — tai kūrybinis veiksmas. Tam yra daugybė laiko 
išbandytų ir patikrintų būdų. Galima atleisti tam kartui, atleisti 
kuriam laikui, atleisti iki kito karto, atleisti, bet nepalikti daugiau 
galimybių: įspėti, kad jei bus prasikalsta dar sykį, vadovausitės 
visai kitokiomis žaidimo taisyklėmis. Galite suteikti kaltininkui 
dar vieną galimybę pasitaisyti, duoti jam keletą arba daugiau ga- 
limybių, bet iškelti tam tikras sąlygas. Galite dovanoti tik dalį, 
visą arba pusę skriaudos. O galite atleisti visiems laikams ir už 
viską. Jums spręsti.!7 

O kaip sužinoti, ar atleisti pavyko? Pagalvojusi apie tą nemalo- 
nią situaciją, jaučiate veikiau apgailestavimą nei pyktį, ir veikiau 
gailitės kaltininko, o ne nirštate ant jo. Jūs lyg ir nieko daugiau 
nebeturite pasakyti ta proga. Bet suvokiate, kokios kančios nu- 
lėmė skriaudėjo elgesį. Esate linkusi laikytis atstu nuo tokios 
aplinkos. Jūs nieko nebelaukiate. Nieko nebenorite. Jums prie 
kojos nebepririšta virvė, besidriekianti kažin kur toli atgalios. Jūs 
laisva ir galite eiti kur panorėjusi. Gal nuo šiol ir negyvensite ilgai 
ir laimingai, bet galite būti tikra, kad ateityje jūsų neabejotinai 


laukia dar viena graži diena. 


XIII SKYRIUS 


o 


— 


Kovų randai: narystė 
veteranių klube 


Ašaros — tai upė, galinti kur nors nuplukdyti. Raudodamos pri- 
pildome upę, nešančią mūsų dvasinio gyvenimo laivelį. Ašarų 
potvynis nukelia laivelį nuo uolų, nuo seklumos ir nuplukdo jį 
pasroviui į kokią nors naują, geresnę vietą. 

Moterų neišverktos ašaros turbūt pripildytų ištisus vandenynus, 
nes jas visais laikais pratino tėvų ir motinų, vyrų, visuomenės 
ir savo pačių paslaptis neštis su savimi į kapą. Moterų ašaros at- 
rodė grėsmingos, nes jos atrakindavo spynas ir atverdavo duris, 
už kurių slypėjo jų saugomos paslaptys. Bet iš tiesų, laukinės 
moters sielos labui, kur kas sveikiau yra verkti. Moters ašaros yra 
jos stojimo į Veteranių klubą pradžia. Šis klubas — tai amžinoji 
bendrija, vienijanti visų rasių, visų tautybių, visomis kalbomis 
kalbančias moteris, kurioms per amžių amžius tekdavo patirti 
sunkių išbandymų, bet jos nepalūžo ir nepalūžta iki šiol. 

Kiekviena moteris gali papasakoti asmeninę gyvenimo istoriją, 
tokią pat neaprėpiamą ir įspūdingą, kaip ir bet kurioje pasakoje 
įkūnytas stebuklas. Tačiau yra viena ypatinga istorijų atmaina, 
susijusi su moters paslaptimis, ypač gėdingomis, — tai patys svar- 
biausi pasakojimai, kuriems narplioti moteriai tikrai vertėtų skirti 


ganėtinai laiko. Daugumai moterų tokie slapti pasakojimai yra jų 


asmeninės istorijos, kurios švyti ne kaip karūnos brangakmeniai, 
o kaip juodas žvirgždas, įstrigęs po sielos oda. 


Paslaptys žudikės 


Per savo dvidešimties metų praktiką esu išklausiusi tūkstančių 
„Slaptų istorijų“, kurios dažniausiai būdavo daugelį metų, o kar- 
tais — ir kone visą gyvenimą skrupulingai saugomos. Ar moteris 
pati būtų nusprendusi apgaubti savo paslaptį mirtina tyla, ar jai 
būtų grasinęs kas nors stipresnis ir galingesnis, ji klaikiai bijo 
atskleidusi paslaptį sulaukti griežtos bausmės, tapti nepageidau- 
jama, nutraukti jai svarbius ryšius, o kartais — net ir patirti fizinį 
susidorojimą. 

Kai kurių moterų slaptos istorijos sukasi apie tai, kaip jos 
įžūliai pamelavo ar tyčia, piktybiškai kam nors pakenkė, ką nors 
nuskriaudė ar įskaudino. Bet iš savo patirties galiu pasakyti, kad 
tokių atvejų reta. Kur kas dažniau moterų paslaptys susijusios su 
kokio nors visuomenės, tikėjimo ar asmeninės vertybių sistemos 
nustatyto socialinio ar moralinio kodekso pažeidimais. Kai kurie 
tokio pobūdžio veiksmai, įvykiai arba sprendimai, ypač lemiantys 
moters laisvę veikti bei reikštis kurioje nors vienoje arba visose 
gyvenimo srityse, visuomenės neretai laikomi nederamais ar ne- 
teisėtais moterims, bet ne vyrams. 

Didžiausia tokių gėdos šydu dangstomų slaptų istorijų bėda yra 
ta, kad jos pažeidžia moters ryšį su instinktyviąja jos prigimtimi, 
kurios pagrindą sudaro laisvė ir gyvenimo džiaugsmas. O kai 
dvasioje slypi šitokia niūri paslaptis, moteris nedrįsta net artintis 
prie jos; praktiškai ji kaip įmanydama vengia visko, kas tai pri- 
mintų ir dar labiau sustiprintų ir taip jau be paliovos kamuojantį 
skausmą. 

Šitokia gynybinė taktika labai dažna, ir ji primena traumos 
pasekmes tuo, kad slapčia nulemia moters pasirinkimą bei spren- 
dimus, ko imtis ir ko vengti išoriniame pasaulyje: kokias knygas, 
filmus, įvykius įsileisti į savo gyvenimą, iš ko galima juoktis, o iš 
ko —ne, kokiems pomėgiams atsiduoti. Tokiu būdu moteris pati 


varžo laukinę savo prigimtį, trokštančią laisvės daryti ką nori, būti 
kokia nori ir žiūrėti kur nori. 

Paprastai paslapčių temos tokios pat, kaip ir plėtojamos kla- 
sikinėse dramose. Štai kai kurios iš jų: išdavystė, draudžiama 
meilė, neleistinas smalsumas, desperatiški poelgiai, priversti- 
niai veiksmai, meilė be atsako, pavydas ir atstūmimas, pyktis ir 
kerštas, žiaurumas sau ir kitiems, nederami troškimai, siekiai bei 
svajonės, smerkiami seksualiniai polinkiai bei gyvenimo būdas, 
neplanuotas nėštumas, neapykanta ir agresija, atsitiktinė mirtis ar 
sužalojimas, netesėti pažadai, bailumas, nesitvardymas, nebaigtas 
darbas, nesugebėjimas ko nors padaryti, užkulisinės intrigos ar 
machinacijos, abejingumas, prievarta ir t. t. Šį sąrašą dar ilgai būtų 
galima tęsti, bet daugumą temų vis vien tektų priskirti apverktinų 
klaidų kategorijai.! 

Paslaptims, kaip ir pasakoms bei sapnams, būdingi tie patys 
energetiniai modeliai bei struktūros, kuriuos matome dramose. 
Tiktai paslaptys plėtojamos ne pagal herojinį, o pagal tragiškąjį 
siužeto modelį. Antai dramos pradžioje jos herojė dažniausiai 
leidžiasi kelionėn. Kartais ji dar dvasiškai nepabudusi, o kar- 
tais — pernelyg naivi ir miela, tad nenujaučia tykančio pavojaus. 
Arba ji jau patyrė skriaudą, ir dabar desperatiškai stengiasi ištrūkti 
iš nelaisvės. Kaip ten bebūtų, dramos herojė vis viena anksčiau ar 
vėliau pakliūva į kritinę situaciją, kur jos laukia sunkūs išmėgini- 
mai. Bet savo sumanumo dėka ir padedama ją remiančių žmonių 
herojė paprastai sėkmingai išsivaduoja ir po visų sunkumų dargi 
sustiprėja bei tampa visa galva aukštesnė, nei buvo anksčiau.ž 

Tragedijos heroję dažniausiai kas nors pagrobia, ji tampa 
prievartos auka arba pati stačia galva įlekia į bedugnę, kuri ją ir 
praryja. Niekas negirdi jos pagalbos šauksmų arba nekreipia dė- 
mesio į maldavimus pasigailėti. Ji praranda viltį, netenka visko, 
kas brangiausia gyvenime, ir palūžta. Nepajėgdama pakelta galva 
ištverti sunkumų, stokodama išminties bei atkaklumo, ji klysta, 
degraduoja ir žūva. Moterų saugomos paslaptys beveik visuomet 
yra herojinės dramos, pavirtusios į aklavietę vedančiomis trage- 


dijomis. 


Bet ne viskas taip blogai. Tragediją galima vėl paversti heroji- 
ne drama: tereikia atskleisti savo paslaptį, kam nors ją išpasakoti, 
parašyti kitokią pabaigą, išnagrinėti savo vaidmenį ir galimybes 
jį atlikti. Tokia patirtis yra lygiai skausminga, kaip ir pamokoma. 
Bet visa tai išgyvenusios galėsime džiaugtis gilios ir laukinės 
dvasios pergale. 

Moterų saugomos gėdingos paslaptys yra senos kaip pasaulis. 
Kiekviena moteris, ilgą laiką sergėjusi ją kompromituojančią pa- 
slaptį, žino, ką reiškia degti iš gėdos. Jau pati šios universalios 
situacijos struktūra yra archetipinė: herojė arba priverčiama ką 
nors padaryti, arba praradusi instinktus pakliūva į žabangas ir 
nebeturi daugiau kur dėtis. Paprastai ji niekaip negali ištaisyti ap- 
gailėtinos savo padėties, nes yra kam nors pasižadėjusi tylėti arba 
pati gėdijasi atskleisti paslaptį. Ji paklūsta baimindamasi prarasti 
meilę, pagarbą arba pragyvenimo lėšas. O kad paslaptis jau tikrai 
niekad ir jokiu būdu nebūtų atskleista, ją saugantį žmogų arba 
asmenis dar prislegia ir prakeikimas: jei prasitartų, jiems gresia 
siaubingos pasekmės ir visokiausios negandos. 

Moterims dažnai įteigiama, neva tam tikri jų gyvenimo įvykiai, 
sprendimai bei aplinkybės, paprastai susiję su seksu, meile, pini- 
gais, prievarta ir/arba kitokiais žmogiškojo gyvenimo sunkumais, 
yra be galo gėdingi ir nedovanotini. Tai netiesa. 

Visi mes klystame, sakome ir darome netinkamus dalykus, nes 
kartais nieko geresnio nesugalvojame arba nesugebame numatyti 
savo elgesio pasekmių. Nei šioje planetoje, nei šioje visatoje nėra 
nieko tokio, ko nebūtų įmanoma atleisti. Nieko! „Oi, ne, — taip 
ir girdžiu jus dūsaujant, — jau tas dalykas, kurį aš padariau, tai 
tikrai nedovanotinas...“ Tačiau aš jums sakau, kad joks žmogus 
niekuomet nepadarė, nedaro ir iš principo negali padaryti nieko 
tokio, kas išeitų už atleidimo ribų. Tai neįmanoma. 

Laukinė Esybė — tai ne kokia kraujo ištroškusi jėga, kuri blaš- 
kosi po pasaulį bausdama moteris, vyrus ir vaikus. Ši Esybė — tai 
savotiškas laukinis Dievas, puikiai pažįstantis visų gyvų būtybių 
prigimtį. Mums kartais baisiai sunku „teisingai elgtis“, ypač jei 


pažeisti pagrindiniai mūsų instinktai, tarp jų —ir intuicija. Tuomet 


būna nelengva apsvarstyti pasekmes prieš ką nors darant, o ne 
tada, kai jau šaukštai po pietų. Laukinė dvasia labai gailestinga ir 
geba į tai atsižvelgti. 

Drauge su paslapties archetipu dalį moters dvasios apraizgo 
savotiškas juodų kerų tinklas: moteriai įkalama į galvą, kad pa- 
slapties jokiais būdais negalima paviešinti, o jei ji vis dėlto kam 
nors kada nors apie ją papasakos, tai ateityje kiekvienas sutiktas 
žmogus tiktai bjaurėsis ja, smerks ją ir niekins. Ši papildoma 
grėsmė, nekalbant jau apie ir taip deginančią slaptą gėdą, tampa 
dar viena našta ant moters pečių. 

Gąsdinti šitokia pamėkliška grėsme mėgsta tiktai niekingos ir 
juodos širdies žmonės. O švelnios, mylinčios ir žmogiškąją lemtį 
gerai pažįstančios asmenybės paprastai laikosi visiškai priešingo 
požiūrio. Tokie žmonės dažniausiai stengiasi padėti ištraukti pa- 
slaptį į dienos šviesą, nes žino, kokią žaizdą jos saugotojos dvasioje 
ji lemia ir kad išgyti bei pasveikti moteris gali tik viską atvirai 


kam nors išsipasakojusi. 


Mirties zona 


Sauganti paslaptį moteris it siena atsitveria nuo tų, iš ko galėtų 
tikėtis meilės, paramos, apgynimo. Ji priversta viena pati vilkti 
sunkią sielvarto ir baimės naštą, kartais — net ir už visą socialinę 
grupę: giminę arba bendriją. Negana to, kaip pastebėjo Jungas, 
paslapčių saugojimas atskiria mus nuo pasąmonės. Ten, kur slypi 
gėdinga paslaptis, moters dvasioje visuomet plyti savotiška mirties 
zona, kuri nepajėgia jausti ir deramai reaguoti į besikeičiančius 
jos pačios arba kitų žmonių emocinio gyvenimo įvykius. 

Ši mirties zona itin saugoma. Joje — nesibaigiančios sienos su 
begaline daugybe durų, užrakintų dešimtimis spynų, o homun- 
kulai — tie maži padarėliai iš moters sapnų — be paliovos mūrija 
vis naujas užtvaras, stato naujas duris su papildomomis apsaugos 
sistemomis, kad tik paslaptis neišsiveržtų į viešumą. 

Bet kad ir kaip stengsimės, Laukinės Moters neapmulkinsime. 
Ji puikiai mato juodus gniutulus moters dvasioje, kietai apsuktus 


ir apraišiotus virvėmis ir raiščiais. Tos moters sąmonės sritys yra 
tokios uždaros, kad nereaguoja nei į šviesą, nei į širdingumą. Be 
to, kadangi dvasia bet kuriuo atveju įsigudrina kompensuoti tai, 
kas užginta, tai paslaptis vis vien kaip nors išsiverš į paviršių: jei 
ir ne tiesiai, ne žodžiais, — tai staiga užplūdusios melancholijos 
pavidalu, besikartojančiais nepaaiškinamo pykčio priepuoliais, 
visokiausiais fiziniais tikais, spazmais, skausmais, nepaliaujamu 
plepėjimu, kuris staiga ir be priežasties nutrūksta, netikėtomis, 
keistomis reakcijomis į filmus ir net į televizijos reklamą. 

Toji mūsų paslaptis visuomet randa būdų ištrūkti: jei ne tie- 
sioginiu žodiniu, tai somatiniu pavidalu, ir dažniausiai taip, kad 
tiesiogiai su ja susitvarkyti ir pagelbėti niekaip neišeina. Ko gi 
griebiasi moteris, pastebėjusi, kad paslaptis kaip nors skinasi kelią 
lauk? Puola jos gaudyti, eikvodama gausybę jėgų ir energijos. 
Mėgina ją sugrūsti, nukišti, grąžinti atgal į mirties zoną, apstatyti 
papildomomis užtvaromis ir kliūtimis. Pasišaukusi savo homun- 
kulus — vidinius sargus ir ego gynėjus — ji įsako ręsti naujas sienas 
su dar daugiau durų, užraktų bei spynų. O tada jau valandėlę 
atsišlieja prie naujausio dvasinio savo kapo, apsipylusi kruvinu 
prakaitu ir sunkiai gaudydama orą. Paslaptį saugojanti moteris 
dažniausiai būna nusikamavusi ir išsekusi. 

Maniškės nagynėnik, tetulės, mėgdavo sekti trumpą pasakėlę 
apie šitokias paslaptis. Ji vadinosi „Ardnyos Haj, Auksaplaukė — 
mergelė auksiniais plaukais“. 


————————————————— 


Auksaplaukė 


ta KARTĄ KEISTA, bet nepaprastai graži mergelė ilgais 
J auksiniais plaukais — plonyčiais tartum aukso gijos. Buvo 
ji neturtinga našlaitė — neturėjo nei tėvo, nei motinos, gyveno 
viena pati girioje ir kiauras dienas ausdavo iš juodo riešutmedžio 
šakų padirbdintomis staklėmis. Vienas toks netašytas bernas, an- 


glininko sūnus, mėgino jėga priversti Auksaplaukę už jo tekėti, 
ir ši, norėdama kaip nors jo atsikratyti, davė jam auksinių savo 
plaukų sruogą. 

Bet tas bernas nesuprato ir nenorėjo suprasti, kad tai tokia 
brangenybė, kurios už pinigus nei nupirksi, nei parduosi, ir nu- 
sinešęs plaukus į turgų mėgino už juos ką nors gauti. Bet žmonės 
tik šaipėsi iš jo ir vadino puspročiu. 

Įsiutęs jis grįžo atgal, tamsią naktį nuėjo prie Auksaplaukės 
trobelės, plikomis rankomis nužudė mergaitę, o jos kūną užkasė 
paupy. Ilgą laiką niekas nė nepastebėjo, kad Auksaplaukės ne- 
bėra, niekas jos nepasigedo, nesiteiravo, kaip ji laikosi. Bet ir po 
žemėmis auksiniai jos plaukai nepaliovė augę. Rangydamiesi ir 
vydamiesi, jie kalėsi pro juodą dirvą aukštyn, stiebėsi ir vyniojasi, 
kol prasimušė į paviršių, ir visas mergaitės kapas apžėlė siūruo- 
jančiomis auksinėmis nendrėmis. 

Piemenys, prisipjovę tų nendrių, pasidirbo birbynes, bet kai 
pabandė jas pūsti, visų birbynės užgrojo tą pačią dainelę ir nepa- 
liovė jos kartojusios: 


Čia guli mergelė auksiniais plaukais, 
Bežadė giliajam kape, 
Žudikas jos anglį vežioja antai, 


Širdis jo kaip rankos juoda. 


Taip Auksaplaukės žudikas buvo išaiškintas, stojo prieš teismą 
ir sulaukė rūsčios bausmės, kad žmonės, gyvenantys miškuose, 


kaip kad mes čia, ir vėl galėtų jaustis saugūs. 


—————————————— 


Nors iš pažiūros ši pasaka tarsi tėra paprasčiausias perspėjimas, 
kad atkampiose giriose reikia būti ypač atsargioms, joje slypi ir 
daug gilesnė prasmė: nuostabios, gražios laukinės moters vidinis 
gyvenimas, kurį įkūnija jos plaukai, net ir ją nutildžius bei pa- 


laidojus, nepaliauja plėtotis, augti ir skleisti sągmoningą žinojimą. 
Svarbiausi šios pasakos motyvai, ko gero, yra kurkas stambesnio 
senovinio mirties ir prisikėlimo mito, skirto kokiai nors mote- 
riškajai Dievybei, nuotrupos. 

Šis segmentas nepaprastai gražus ir vertingas, be to, iš jo ne- 
mažai sužinome apie paslapčių prigimtį ir netgi galbūtapie tai, kas 
pražūva moters dvasioje, kai jos gyvenimas deramai nevertinamas. 
Šioje pasakoje slepiama paslaptis — tai girioje gyvenusios mergelės 
nužudymas. Auksaplaukė įkūnija Korą — amžinąją mergelę. Šis 
moteriškos dvasios aspektas apima viską, ką ji trokšta pasilaikyti sau 
vienai. Tai mistinė vienatvė gerąja prasme, nes Kora susikaupusi 
rūšiuoja ir audžia idėjas, mintis, darbus. į 

Būtent ši užsidariusi laukinė moteris labiausiai ir kenčia nuo 
dvasinės traumos ir būtinybės saugoti paslaptį; tai — toji integrali 
mūsų „aš“ dalis, kuriai visai nedaug tereikia, kad jaustųsi lai- 
minga; tai — pati moteriškos dvasios širdis, kuri audžia sau atsi- 
skyrusi girioje riešutmedžio staklėmis ir džiaugiasi tenykšte tyla 
bei ramybe. 

Pasakoje niekas nesiteirauja, kur dingo ši nepaprasta mergelė. 
Tai nėra neįprasta tiek pasakose, tiek realiame gyvenime. „Mė- 
lynbarzdyje“ nužudytų moterų artimieji irgi neplūsta būriais, 
teiraudamiesi, kas nutiko jų dukterims. Kultūrine prasme tokio 
reiškinio daug aiškinti neprisieina. Kaip bebūtų liūdna, mes visos 
žinome, ką tai reiškia, ir nemažai moterų — tiesą sakant, pernelyg 
daug! — yra skaudžiai patyrusios tokį abejingumą jų likimui. Dažna 
paslaptį sauganti moteris susiduria būtent su šitokia aplinkinių 
reakcija. Gal žmonės ir jaučia, koks nepakeliamas skausmas drasko 
jos širdį, bet tyčia ar netyčia jie tarsi visai nepastebi rimto su- 
žeidimo simptomų. 

Tačiau vienas iš neprilygstamų laukinės dvasios stebuklų yra dar 
ir tas, jog net ir Žiauriausiai „nužudytos“, negailestingai sužalotos 
moters dvasinis gyvenimas vis viena nenutrūksta, jis tęsiasi toliau, 
prasikala į paviršių, kur susidarius palankioms sielai aplinkybėms 
išsilieja daina. Tuomet padaryta žala ir neteisybė sąmoningai 


įvertinamos, ir dvasia pradeda atgimti iš naujo. 


Juk nepaprastai įdomu, kad gyvybinės moters galios pajėgios 
augti ir toliau, nors ji pati iš pažiūros būtų visiškai be gyvybės 
žymių. Tai tarsi pažadas, kad net pačiomis skurdžiausiomis sąly- 
gomis laukinė gyvybės jėga sugebės išlaikyti mūsų idėjas gyvas ir 
jas plėtoti, tegu kurį laiką jos net ir būtų po žeme. Ateis laikas, ir 
gyvybė prasikals, išlįs į paviršių. Ši gyvybės jėga tol nenurims ir 
neatlyš, kol neatskleis, kur užkasta palaidota moteris ir kokiomis 
aplinkybėmis ji žuvo. 

Kad išsiaiškintume tikrąją dvasios būseną ir sužinotume, ką 
daryti toliau, turime, kaip tie piemenys pasakoje, giliai įkvėpti ir 
perleisti tą sielos kvapą, arba pneumą, per tuščiavidures nendres. 
Tuomet išgirsime sielos šauksmą. O tada jau teks kasti. 

Aišku, kai kurios paslaptys mus stiprina ir teikia jėgų: pa- 
vyzdžiui, tokios, kurių neišduodamos galime lengviau aplenkti 
varžovus ir pasiekti norimą tikslą, arba tokios, kurias saugome 
vien todėl, kad mums malonu kuo ilgiau jomis džiaugtis, — bet 
gėdingos paslaptys yra visai kas kita. Jos skiriasi nuo kitų pa- 
našiai kaip kruvinas peilis nuo medalio su kaspinu. Bet ir peilį 
galima ištraukti viešumon, kad gailestingi žmonės palankiomis 
aplinkybėmis galėtų jį apžiūrėti. Net klaiku, kiek savigraužos ir 
saviplakos ištveria gėdingą paslaptį sergstinti moteris. Visus kal- 
tinimus ir kančias, kurie gresia paslapties atskleidimo atveju, jai 
vis vien tenka patirti, nors ir niekam tos paslapties neatskleidus, 
nes visos tos baisybės užgriūva ją iš vidaus. 

Laukinė moteris neįstengia šitaip gyventi. Gėdingos paslap- 
tys paverčia žmogų auka. Moterį kankina nemiga, nes gėdingoji 
paslaptis nelyginant aštri spygliuota viela be gailesčio drasko jai 
vidurius, vos pamėginus ištrūkti į laisvę. Gėdos sklidinos paslap- 
tys ne tiktai pražūtingai veikia dvasinę moters sveikatą, bet ir jos 
santykius su instinktyviąja prigimtimi. Laukinė Moteris pratusi 
viską iškapstyti, sviesti aukštyn, sugauti ir vartyti, ji nebando nieko 
užkasti ir pamiršti. O jei ką ir užkasa, tai visuomet prisimena, ką 
ir kur, ir neilgai trukus grįžusi vėl susiranda, ką buvo užkasusi. 

Gėdingų paslapčių saugojimas smarkiai sujaukia dvasią. Pa- 


slaptys prasiveržia sapnuose. Psichoanalitikui neretai tenka žvelgti 


itin giliai, ne tiktai kiaurai akivaizdų sapno turinį, bet net ir per 
archetipinę jo prasmę, kad pamatytų, jog iš tiesų sapnas atskleidžia 
būtent tą paslaptį, kurios sapnuojančioji nedrįsta, negali išsakyti 
garsiai. 

Nemažai sapnų išanalizavus parodo tokius galingus ir stiprius 
jausmus, kurių miegantysis tikrajame gyvenime nepajėgia išreikšti. 
Kai kurie iš šių sapnų susiję ir su paslaptimis. Bene dažniausiai 
pasitaikantys sapnų įvaizdžiai mano praktikoje yra šie: mirkčiojanti 
ir/arba gęstanti šviesa — elektros ar kitokia; sapnuojančioji ką nors 
suvalgo ir suserga; ji nujaučia gresiantį pavojų, nori sprukti, bet 
neįstengia pajudėti; bando šauktis pagalbos, bet neišspaudžia nė 
garso. 

Pamenate mūsų minėtą canto hondo, giliąją giesmę, ir hambre 
del alma, išbadėjusią sielą? Laikui bėgant, sapnų ir pačios moters 
laukinių gyvybinių galių dėka šios dvi jėgos prasiveržia iš gelmių 
į dvasios paviršių ir pasigirsta riksmas — riksmas, kuris išlaisvina. 
Tuomet moteris atgauna balsą. Ji šaukte šaukia, giedote gieda savo 
paslaptį. Ir ją girdi. Ji vėl atgauna dvasinę atramą po kojomis. 

Etninėje bei religinėje mano šeimos tradicijoje įprasta giliausią 
šios ir kitų panašaus pobūdžio pasakų prasmę pasitelkti kaip vaistus 
paslaptyje laikomoms žaizdoms gydyti. Maldingoje curanderisma 
jos laikomos padrąsinimu, patarimu bei sprendimu. Šių pasakų 
išmintis remiasi tuo paprastu faktu, kad tiek moterų, tiek ir vyrų 
sau patiems, savo sielai bei dvasiai dėl paslapčių bei kitokių aplin- 
kybių įtakos padarytos žaizdos yra neatsiejama daugumos žmonių 
gyvenimo dalis. Ir jos neišvengiamai palieka randų. Tačiau tokių 
žaizdų keliamą skausmą galima apmalšinti, ir, be jokios abejonės, 
tokie sužeidimai pagydomi. 

Esama žaizdų, nuo kurių kenčiame visi; aišku, yra ir specifinių 
vyriškų, ir specifinių moteriškų žaizdų. Abortas palieka randą. 
Persileidimas palieka randą. Bet kokio amžiaus vaiko netekimas 
taip pat palieka randą. Kartais intymus artumas su kitu žmogumi 
irgi lemia rando atsiradimą. Daugybę randų įgyjame per savo 
naivumą, kvailus sprendimus, pakliuvusios į spąstus, taip pat ir 
padariusios teisingus, tačiau labai sunkius sprendimus. Randų 
esama daug ir visokių, kaip ir dvasinių žaizdų. 


Užgniaužusios savyje kokią nors su gėda, baime, pykčiu, kaltės 
jausmu ar pažeminimu susijusią paslaptį, labai efektyviai uždarome 
ir paverčiame neprieinamomis visas tas pasąmonės sritis, kurios 
ribojasi su paslapties zona.3 Panašiai būna, pavyzdžiui, prieš są- 
nario operaciją žmogui suleidus nuskausminamųjų: didelė dalis 
galūnės tiek virš, tiek ir po operuojamu sąnariu apmarinama ir 
pasidaro nejautri. Lygiai taip paslapčių saugojimas paveikia mūsų 
dvasią: tai tarsi nuolat prijungta lašelinė su nuskausminamaisiais, 
apmarinančiais daug daugiau nei vien probleminę sritį. 

Visiškai nesvarbu, kokią paslaptį stengiamės nuslėpti, labai 
skaudžią ar ne, — dvasia veikiama lygiai taip pat. Štai pavyzdys. 
Viena moteris, kurios vyras prieš keturiasdešimt metų nusižudė, 
praėjus vos trejetui mėnesių po jųdviejų vestuvių, velionio vyro 
šeimos buvo verčiama slėpti nuo likusio pasaulio ne tik tai, kokia 
sunkia depresijos forma jis sirgo, bet ir gilų savo pačios sielvartą 
bei pyktį, kurį ji išgyveno nuo to laiko. Todėl jos dvasioje susi- 
formavo „mirties zona“, apėmusi tiek jo, tiek ir jos kančias bei 
pyktį ir apmaudą dėl gėdos žymės, kuria visuomenė paženklino 
visą šį įvykį. 

Ji nesipriešino vyro giminaičių išdavystei, sutiko su jų reika- 
lavimu nuslėpti tai, kaip žiauriai jie daugelį metų elgėsi su jos 
vyru. Ir kasmet, vyro savižudybės metinių dieną, iš šeimos pusės 
ji tesulaukdavo tik mirtinos tylos. Niekas nė nepaskambindavo 
paklausti: „Kaip tu laikaisi? Gal nenori būti viena? Ilgiesi jo? 
Žinau, kad ilgiesi. Klausyk, gal einam kur nors kartu?“ Taigi 
metai iš metų moteriai tekdavo vienai atkasti vyro kapą ir kaskart 
laidoti jame savo sielvartą. 

Pamažu ji pradėjo vengti visų atmintinų datų: sukakčių ir 
gimtadienių, taip pat ir savo. Paslaptį gaubianti mirties zona vis 
labiau plėtėsi, apžiodama ne tik su tragiškais prisiminimais susi- 
jusius dalykus, bet ir visas atmintinas sukaktis, ir net dar daugiau. 
Moteris ėmė vengti visų šeimos bei draugų susitikimų, panieki- 
namai vadindama juos tuščiu laiko švaistymu. 

Jos pasąmonei tai ir tebuvo vien tušti gestai, kadangi niekas 


neatėjo pas ją tuomet, kai jai buvo sunku. Nuolatinis jos sielvartas, 


tas amžinas paslapties saugojimas, taip įsiėdė į dvasią, kad pagraužė 
ir tas sritis, kurios reguliuoja bendravimą bei žmonių tarpusavio 
santykius apskritai. Juk dažniausiai kitus mes sužeidžiame ten pat, 
arba labai netoli tos vietos, kur patys buvome sužeisti. 

Vis dėlto, jeigu moteris nori išsaugoti visus savo instinktus ir 
dvasinio judėjimo laisvę, ji gali savo paslaptį arba paslaptis atskleisti 
vienam patikimam žmogui ir pakartoti tai tiek sykių, kiek prireiks. 
Juk paprastai žaizdos nepakanka vienąkart išdezinfekuoti — ir jau 
galime ją pamiršti; dažniausiai plauti ir tvarstyti ją turime bent 
keletą kartų, kol sugyja. 

Kai galų gale paslaptis atskleista, nepamirškime, kad siela 
tikisi gyvesnės reakcijos tiek iš klausytojo, tiek ir iš pasakotojo, 
nei vien įprastas numykimas: „Hmm, tu matai, kokie prasti po- 
pieriai“, — arba: „Ką padarysi, gyvenime visko pasitaiko...“ Pasa- 
kotojui nereikėtų stengtis sumenkinti reikalo. Ir tikra laimė, jei 
klausytojas pasitaiko toks, kuris moka girdėti visa širdimi, kuris 
jaučia, kaip kito skausmas raižo ją lyg peiliais, krūpčioja ir gūžčio- 
ja, tačiau nepanikuoja ir nealpsta. Mokėti atskleisti savo paslaptį 
taip, kad ji sujaudintų ir kitus, — irgi pagijimo dalis. Moteris pra- 
deda atsigauti, vietoj savo gėdos jausdama aplinkinių paramą bei 
užuojautą, kurios taip skaudžiai pasigedo tada, kai patyrė pačią 
dvasinę traumą. 

Dirbdama su nedidelėmis moterų grupelėmis, kur visos vienos 
kitomis pasitiki, aš kartais skatinu taip išsipasakoti, prašydama 
moterų į susitikimą atsinešti savo motinų, tetų, seserų, draugių, 
senelių bei kitų joms svarbių moterų nuotraukų. Visas atsineštas 
nuotraukas mes išdėliojame eilėmis. Kai kurios iš jų būna su- 
braižytos, apsilaupiusios, sudrėkusios, su atsispaudusiais ratais nuo 
kavos puodelių; pasitaiko perplėštų perpus ir iš naujo suklijuotų 
arba apvilktų permatomais apvalkalais. Daugelio nuotraukų ant- 
roje pusėje dailia senoviška rašysena išvedžiota: „Ak, tu pupyte!“ 
arba „Su meile“ arba „Čia mudvi su Džoja Atlantik Sityje“, arba 
„Štai aš ir mano žavioji kambario draugė“, arba „Mūsų cecho 
merginos“. 

Savo pasakojimą susirinkusioms siūlau pradėti žodžiais: „Čia 
mano giminės moterys“, — arba: „Iš šių moterų aš daug ką pavel- 


dėjau“ Žiūrėdamos į šias sau artimų ir brangių moterų nuotrau- 
kas, visos susigraudina ir nuoširdžiai bei su užuojauta ima vieną 
po kitos pasakoti joms žinomas šių moterų paslaptis bei istorijas: 
tiesiai ir atvirai iškloja viską apie didžiulę laimę, didžiulį sielvartą, 
sunkius išbandymus ir reikšmingas pergales, lydėjusius kiekvie- 
nos moters gyvenimą. Per visą mūsų bendravimą protarpiais vis 
tenka daryti pertraukėlės, nes nuolatos paplūstančių ašarų upės 
ne vieną valtelę išplukdo iš sausų ir saugių dokų, ir mes kuriam 
laikui visos drauge leidžiamės paplaukioti.“ 

Vertingiausia šiuose išsipasakojimuose yra tai, kad moterys sykį 
ir visiems laikams švariai išsimazgoja savo baltinius. Juk nuolat 
kartojamas draudimas viešai skalbti ar džiaustyti purvinus šeimos 
apatinius — nesąmonė ta prasme, kad paprastai tų suteptų baltinių 
niekas nemazgoja ir šeimos rate. Jie suverčiami kur nors į krūvą 
pačiame tolimiausiame rūsio kampe, kur taip ir lieka dūlėti pur- 
vini ir „šuns neperkandami“ su visomis savo paslaptimis. Atkaklus 
reikalavimas žūtbūt išsaugoti privatumą — tikras prakeikimas. Iš 
tiesų tai reiškia, kad moteris lieka visai be paramos ir neturi su 
kuo pasidalinti savo skausmu. 

Nemažos dalies asmeninių moterų paslapčių netgi neverta 
aptarinėti su šeimos nariais arba artimais pažįstamais: jie vis tiek 
nepatikės, mėgins numoti ranka arba išsisukti; tiesą sakant, jie 
turi ir visai suprantamų priežasčių šitaip elgtis. Jeigu imtų šiuos 
dalykus aptarinėti, į juos gilintis ar kaip nors padėti, jiems tektų 
dalintis su moterimi jos našta ir skausmu. Tuomet jau nebeliktų 
galimybės nutaisius rimtą miną stovėti nuošalyje ar vien tik iš- 
kilmingai dūsauti bei oriai tylėti. Nebebūtų galima dalyti gerų 
patarimų, kaip antai: „Reikia pasistengti kuo nors užsiimti ir ne- 
begalvoti apie tokius dalykus“: Priešingai, jei moters partneris, 
namiškiai ir bendruomenės nariai apsispręstų drauge gedėti dėl 
auksaplaukės mirties, jiems tektų visiems stoti į gedulingą pro- 
cesiją. Tektų drauge raudoti prie kapo. Nė vienas nebeturėtų 
progos išsisukti, ir visiems būtų labai sunku. 

Vienos pačios nepalyginamai daugiau galvodamos ir išgyven- 
damos dėl savo slepiamos gėdos nei kiti šeimos ar visuomenės 


nariai, moterys vienintelės sąmoningai ir kenčia.? Psichologinė 
šeimos paskirtis — susitelkti sunkiu metu — niekad taip ir neįgy- 
vendinama. Tačiau laukinė prigimtis reikalauja pašalinti iš savo 
aplinkos visus dirgiklius bei pavojus, ir kiek įmanoma sumažinti 
to, kas mus slegia ar gniuždo. Taigi paprastai tik laiko klausimas, 
kada moteris pagaliau sukaups visą savo sielos kauluose glūdinčią 
drąsą, nurėš auksinę nendrelę, papūs ją ir garsiai, skardžiai visiems 
apskelbs savo paslaptį. 

Štai keletas patarimų, kaip elgtis su gėdingomis paslaptimis. 
Šios rekomendacijos remiasi archetipinėmis nuorodomis, ekstra- 


poliuotomis iš daugelio dešimčių mano tyrinėtų pasakų, kaip antai 

„Mėlynbarzdis“ „Ponas Lapinas“, „Jaunikis galvažudys“, „Meri 
Kalhein“" ir kitos, kur herojė vienaip ar kitaip atskleidžia paslaptį, 
ir tik todėl galiausiai įgyja laisvę gyventi visavertį gyvenimą. 

Matykite tai, ką matote. Papasakokite apie tai kam nors. Nie- 
kuomet nebūna per vėlu tai padaryti. Jeigu jaučiate, kad neįsteng- 
site to pasakyti garsiai, parašykite raštu. Pasirinkite žmogų, kuriuo 
instinktyviai pasitikite. Ta kirminų skardinė, kurią taip baiminatės 
atidaryti, daug mažiau dvoks išvilkta į lauką nei iš lėto pūdama 
jūsų viduje. Jei norite, pamėginkite susirasti gerą psichoterapeutą, 
mokantį tvarkytis su paslaptimis. Tai turėtų būti gailestingas žmo- 
gus, nelinkęs vaidinti pasaulinio teisuolio ir puikiai nutuokiantis, 
kuo skiriasi kaltė nuo savigraužos, bei ne iš nuogirdų žinąs apie 
skausmo prigimtį ir dvasios atgimimą. 

Kokia bebūtų toji paslaptis, dabar jau suvokiame, kad tai — dalis 
mūsų viso gyvenimo darbo. Atgailavimas užgydo net ir kadaise 
žiojėjusią atvirą žaizdą. Tačiau randas vis vien liks. Orui keičian- 
tis, jį gali vėl pradėti mausti, o greičiausiai taip ir bus. Tokia jau 
tikrojo skausmo prigimtis. 

Metai iš metų daugelio klasikinės psichologijos krypčių atstovai 
vieni per kitus klaidingai tvirtino, neva skausmas ar sielvartas — tai 
toks dalykas, kurį pakanka išgyventi vienąkart, pageidautina — 
maždaug per vienerius metus, ir baigta, o jei kas nesugeba ar 
nenori per nustatytą laiką atsikratyti savo skausmo, vadinasi, tam 


žmogui greičiausiai kažkas negerai. Dabar jau ir mes suvokiame 
tai, ką žmonės instinktyviai žinojo ištisus šimtmečius: yra tokių 
skausmo, skriaudos bei gėdos atmainų, kurių vien sielvartauda- 
mas neatsikratysi; viena iš pačių sunkiausių netekčių, jei ne pati 
baisiausia apskritai — tai vaiko mirtis arba jo praradimas. 

Tyrinėdamas daugelį metų įvairių žmonių rašytus dienoraš- 
čius", daktaras Paulas C. Rosenblattas nustatė, kad nuo paties 
sunkiausio skausmo žmogus sugeba atsitiesti maždaug per metus 
ar dvejus po išgyventos tragedijos, priklausomai nuo aplinkinių 
paramos, vidinių resursų ir t. t. Tačiau net ir vėliau žmogui to- 
lydžio pasitaiko skaudaus sielvartavimo laikotarpių. Nors tokie 
epizodai laikui bėgant retėja bei trumpėja, per kiekvieną iš jų 
patiriamas skausmas yra kone toks pat širdį draskantis, kaip ir 
pirmąjį kartą. 

Šie duomenys akivaizdžiai liudija, kad ilgalaikis skaus- 
mas — normalus dalykas. Kai paslaptis saugojama, skausmas vis 
tiek neatlėgsta ir kartais kamuoja mus visą gyvenimą. Paslapčių 
slėpimas nesuderinamas su natūraliu gydomuoju sielos ir dvasios 
apsivalymu. Tai dar viena priežastis kam nors jas atskleisti. Išsipa- 
sakojusios ir apraudojusios ištrūksime iš mirties zonos, įstengsime 
palikti sau už nugaros tą mirtiną paslapčių kultą. Mes turime teisę 
sielvartauti, sielvartauti, kiek tik pajėgiame, ir pakilti apsiašaroju- 
sios, bet ne degdamos iš gėdos. Pakilti sustiprėjusios, pagilėjusios, 
daugiau patyrusios ir sklidinos naujos gyvybės. 

Laukinė Moteris palaikys mus sielvartaujančias. Ji — tai ins- 
tinktyvioji mūsų Esybė. Ji ištvers mūsų klyksmą, dejones ir dras- 
kymąsi, mūsų šaukimąsi mirties niekaip nenumirštant. Pačioms 
baisiausioms žaizdoms ji suras pačių geriausių vaistų. Ji švelniai 
šnibždės ir niūniuos mums į ausį ramindama. Ji drauge su mu- 
mis patirs vidurius raižantį skausmą. Ji viską iškęs. Ji nepabėgs. 
Ir nors paskui turėsime ne vieną randą, gal mus paguos mintis, 
jog randas — daug tvirtesnis ir atsparesnis tempimui bei slėgiui 


nei lygi oda. 


Atpirkimo durtinys 


Kartais, dirbdama su moterimis, aš mokau jas iš kokio nors au- 
deklo ar kitokios medžiagos pasisiūti ilgą iki pat žemės atpirkimo 
durtinį. Tai toks drabužis, ant kurio piešiniais, užrašais, visokiais 
pridaigstytais ar pridurstytais dalykėliais, pakabukais bei lipdukais 
atvaizduoti visi keiksmai ir prakeiksmai, paleisti moters adresu per 
visą jos gyvenimą, visi įžeidimai, pašaipos, sužalojimai, žaizdos ir 
randai, tekę jos daliai. Tai visko, ką jai teko patirti, būnant atpirki- 
mo ožiu, išraiška. Kartais tokiam durtiniui pasiūti pakanka dienos 
ar dviejų, o kartais prireikia ištisų mėnesių. Bet šis darbas labai 
padeda prisiminti visas nuoskaudas, smūgius ir kirčius, tekusius 
moteriai per visą jos gyvenimą. 

Pirmiausia tokį durtinį pasisiuvau pati sau. Netrukus jis pa- 
sidarė toks sunkus, kad viso mūzų choro būtų reikėję šleifui 
panešti. Iš pradžių ketinau, užbaigusi šį durtinį, sukrauti ant jo 
visą dvasinį šlamštą, o tada sudeginti šį materialų objektą, sykiu 
atsikratydama ir kai kurių senų savo žaizdų. Bet, žinote, pakabinau 
tą durtinį prieškambaryje, ir jis taip ir liko ten kaboti, nutįsęs 
nuo lubų iki žemės, kadangi kiekvienąsyk, eidama pro šalį, aš 
anaiptol nesijausdavau prislėgta — priešingai, pralinksmėdavau. 
Suvokiau, kad moteris, įstengianti pavilkti ant savęs šitokį 
rūbą, ir nepaisydama to, dar gebanti vaikščioti pakelta galva, 
dainuoti, kurti ir žvaliai mataruoti uodega, verta didžiausio 
susižavėjimo. 

Patyriau, kad lygiai taip jaučiasi ir moterys, su kuriomis dir- 
bau. Nė vienai iš jų nesinori deginti ar kitaip naikinti savo pasi- 
siūtų durtinių. Atvirkščiai, visos nori juos turėti nuolatos, ir kuo 
tie durtiniai baisesni ir kruvinesni, tuo geriau. Kartais mes dar 
vadiname juos kovų milinėmis, nes jie akivaizdžiai liudija, kiek 
ištvermės ir narsos prireikia moterims, kokių šiurpių pralaimėjimų 
ir įsimintinų pergalių kiekvienai iš jų tenka patirti. 

Dar patarčiau moterims skaičiuoti savo amžių ne metais, o 
pagal kovose įgytus randus. 

— Kiek jums metų? — kartais klausia manęs. 


— Septyniolika kovinių randų, — atsakau. Paprastai žmonės, 
tai išgirdę, iškart supranta, ką noriu pasakyti, ir gyvai imasi per- 
skaičiuoti savo pačių amžių pagal turimus kovų randus. 

Lakotų genties indėnai ant žvėrių kailių simboliais atvaizduo- 
davo praslinkusios žiemos įvykius, nahuatliai, majai ir egiptiečiai 
rašė metraščius, kuriuose įamžino savo genties istoriją, karus ir 
pergales, o moterys tam pačiam tikslui turi savus atpirkimo dur- 
tinius, savo kovų milines. Įdomu, ką apie šitaip įamžintus mūsų 
gyvenimus manys mūsų dukraitės ir provaikaitės. Tikiuosi, atsiras, 
kas joms viską paaiškina. 

Reikia kartą tiesiai, be jokių užuolankų pasakyti tai, ko nusi- 
pelnėme visą gyvenimą darydamos sunkius sprendimus. Kai jūsų 
klaus, kokios jūs tautybės, kilmės, ar kokiai giminei priklausote, 
mįslingai nusišypsokite ir atsakykite: „Aš iš veteranių klubo“ 

La Selva Subterrūnea: 
įvesdinimas į požeminį 
mišką 


Berankė mergelė 


Jei pasaka — sėkla, tai mes — derlinga dirva, į kurią ji krenta. Nes 
vien tik klausydamosi pasakos išgyvename taip, tarsi pačios būtu- 
me jos herojės, kurios arba suklumpa, arba įveikia visus sunkumus 
ir galiausiai nugali. Išgirdusios pasakojimą apie vilkus, mes pa- 
skui ir pačios kurį laiką bastomės ir regime pasaulį vilkės akimis. 
O išklausius balandėlės, po daugybės vargų suradusios savo jau- 
niklius, istoriją, paskui dar ilgokai vis kas nors tolydžio suspurda 
ir mūsų plunksnotose krūtinėse. Jei tai pasaka apie stebuklingąjį 
perlą, išplėštą iš devintojo drakono nasrų, mes juntame didžiulį 
nuovargį ir pasitenkinimą, tarsi po laimėtos kovos. Girdėta pasaka 
palieka ir mumyse pažinimo įspaudą. 

Jungo pasekėjai šį reiškinį vadina „mistinio dalyvavimo“ ter- 
minu, pasiskolintu iš antropologo Levy-Bruhlio: juo nusakomas 
toks santykis, kai „asmuo nebeįstengia suvokti savęs atsietai nuo 
stebimo objekto arba daikto“. Freudo šalininkai tai vadina „pro- 
jekcine identifikacija“, o antropologai kartais dar mėgsta vartoti 
„simpatinės magijos“ sąvoką. Visi šie terminai apibūdina sąmonės 


gebėjimą laikinai atsiskirti nuo savojo ego ir susilieti su kitokia 


tikrove, t. y. perimti kitokį suvokimo bei pažinimo būdą. Mūsų 
giminės žiniuonės ir vaistytojos tai supranta kaip tam tikrų idėjų 
patyrimą bei perėmimą, nugrimzdus į maldą ar kitokią neįprastą 
sąmonės būseną, ir tokiomis aplinkybėmis įgytų žinių bei įžvalgų 
perkėlimą atgal į kasdienį gyvenimą.! 

„Berankė mergelė“ — nuostabi pasaka, viena iš tų, kuriose po 
vėlyvesniais antsluoksniais dar galima užčiuopti kyščiojant senųjų 
naktinių kultų pėdas. Pasaka konstruojama taip, kad klausytojai 
nori nenori tampa herojės ištvermės išbandymų dalyviais, kadangi 
jos platuma tokia, kad ilgai užtrunka ją pasekti, o dar ilgiau — su- 
vokti. Paprastai šią pasaką seku ir nagrinėju su klausytojomis iš- 
tisus septynis vakarus, o kartais, nelygu auditorija, net ir septynias 
savaites arba septynis mėnesius — po vieną vakarą, savaitę ar mėnesį 
kiekvienam išbandymui, — ir tam tikrai yra svarių priežasčių. 

Pasaka perkelia mus į pasaulį, glūdintį giliai po medžių šak- 
nimis. Šiuo atžvilgiu „Berankė mergelė“ pateikia mums tiek 
medžiagos, kad moteriai užtektų visam gyvenimui. Ji susijusi su 
dauguma svarbiausių dvasinių moters kelionių. Skirtingai nuo kitų 
šioje knygoje aptartų pasakų, iš esmės nagrinėjančių tiktai kokią vie- 
ną užduotį ar specifinį pažinimo būdą, kurį galima įveikti ar išmokti 
per kelias dienas ar savaites, „Berankė mergelė“ aprėpia ilgą daugelio 
metų trukmės laikotarpį — viso moters gyvenimo kelionę. Taigi ši 
pasaka išties nepaprasta, todėl, norint kaip reikiant ją įsisąmoninti, 
reikėtų perskaičius dar ilgokai, niekur neskubant pasėdėti drauge 
su savąja Mūza, paeiliui apgalvojant kiekvieną epizodą. 

„Berankė mergelė“ pasakoja apie tai, kaip moteris, perėjusi 
ištvermės išbandymus, įvesdinama į požeminį mišką. Iš pažiūros 
žodis „ištvermė“ atrodo besąs „atkaklumo“ sinonimas; aišku, at- 
kaklumas bei užsispyrimas kartais irgi dera prie užduočių, suda- 
rančių šios pasakos pamatą, tačiau žodis „ištvermė“ taip pat reiškia 
„tvirtėjimą, kietėjimą, gebėjimą darytis patvaresnei, sveikesnei, 
stipresnei“, — ir būtent čia slypi šios pasakos esmė bei ilgam dva- 
siniam moters gyvenimui būdingo kūrybiškumo šaltinis. Juk iš- 
tvermę mes demonstruojame ne šiaip sau. Mūsų ištvermingumas 
liudija, kad kuriame svarbų, reikšmingą dalyką. 


Kur bepažvelgtume, visa gamta mus moko ištvermės. Antai ką 
tik gimusių vilkiukų letenų pagalvėlės minkštos kaip molis, ir tik- 
tai be paliovos lakstant, bastantis ir klajojant su tėvais medžioklės 
takais jos užsigrūdina ir sukeitėja. O tada jau jie nesusižeisdami 
gali bėgti ir šokinėti per aštrius akmenis, skaudžiai geliančias 
dilgėles, net per stiklo šukes. 

Esu mačiusi, kaip motinos vilkės murkdo savo mažylius ledi- 
niame vandenyje, vaiko ir gainioja juos tol, kol tie vos bepastovi 
ant šlitinėjančių kojelių. Taip jos grūdina gležną mažylių dvasią, 
ugdo jų stiprybę bei atsparumą. Mituose ištvermės ugdymas pri- 
klauso ritualinei Didžiosios Laukinės Motinos kompetencijai —tai 
Laukinės Moters archetipo dalis. Tai amžinosios palikuonių stip- 
rybės ugdymo apeigos. Būtent jos mus užgrūdina, įkvepia mums 
jėgų ir ištvermės. 

O kurgi galima to išmokti, kur įgyjama šitokių savybių? Toji 
vieta —tai La Selva Subterrūnea, požeminis miškas, slėpiningosios 
moterų išminties pasaulis. Tai laukinis pasaulis, esantis po šiuo 
pasauliu, suvokiamu ir prieinamu mūsiškiam ego. Būdamos ten, 
mes pasisemiame instinktyviosios kalbos ir žinojimo. Iš tenykštės 
perspektyvos suvokiame tai, kas įprastiniam žmogiškajam supra- 
timui ne taip jau lengvai prieinama. 

Mergelė šioje pasakoje į tą požeminį pasaulį leidžiasi kelis 
sykius. Vos apėjusi vieną nusileidimo bei transformacijų ratą, ji 
išsyk įpuola į kitą. Tai išbaigti alchemijos ratai, kiekvienas su savu 
nigredo, praradimu, rubedo, auka, bei albedo, nušvitimu, sekančiais 
vienas po kito. Karalius ir jo motina kiekvienas turi savo atskirus 
ratus. Visi šie nusileidimo, praradimo, atradimo bei sustiprėjimo 
ciklai atspindi visą moters gyvenimą trunkančią iniciaciją į lau- 
kinio prado gaivinimą. 

Pasaka „Berankė mergelė“ skirtingose pasaulio šalyse dar vadi- 
nama „Sidabrinėmis rankomis“, „Beranke nuotaka“ ar „Vaismedžių 
sodu“ Folkloristai priskaičiuoja daugiau kaip šimtą jos versijų. Čia 
pateikiu jums literatūrinę pasakos versiją, kurios branduolį paveldėjau 
iš savo tetos Magdalenos, neprilygstamos darbininkės, kurią pažino- 
jau ankstyvoje jaunystėje. Daugvbę kitų pasakos variantų galima 


aptikti visoje Rytų ir Vidurio Europoje. Tačiau, tiesą sakant, šios 
pasakos pamatą sudaranti gili moteriška patirtis randama visur, 
kur tiktai juntame Laukinės Moters ilgesį. 

Mano tetulė Magdalena buvo didelė šelmė ir klastininkė. 
Sakykim, pradėdama sekti pasaką, ji mestelės: „Tai nutiko prieš 
kokius dešimtį metų“, — o kai jau patikėsite, kad kalba suksis apie 
palyginti nesenus laikus, — ims porinti apie viduramžius su visais 
jų riteriais, pilimis ir panašiai. Arba, pradėjusi pasakojimą žodžiais: 
„Sykį aną savaitę...“ — išklos jums istoriją apie tai, kaip žmonės 
dar rūbų neturėję ir nuogi vaikščioję. 

Taigi prieš jūsų akis — šiuolaikiškai senovinė „Berankė mer- 


gelė“. 


——————————————— 


IENĄ KARTĄ PRIEŠ KELETĄ DIENŲ ana tas kaimynas, kur prie 

kelio gyvena, dar tebeturėjo didžiules akmenines girnas, 
kuriomis maldavo viso kaimo grūdus. Bet užėjo sunkūs laikai, ir 
malūnininkas taip nusigyveno, kad jam nieko daugiau nebeliko, kaip 
tik akmeninės girnos malūne ir didžiulė žydinti obelis už jo. 

Vieną dieną, pasiėmęs savo sidabralūpį kirvį, žmogus išsiruošė 
į mišką pasikirsti malkų. Tik staiga iš už medžio išlindo kažkoks 
nematytas senis, prisiartino prie jo ir sako: 

— Kam tau vargti, malkas kapoti? Apipilsiu tave turtais nere- 
gėtais, jei pažadėsi atiduoti man tai, kas yra už tavo malūno. 

„Kad už mano malūno tiktai žydinti obelis teauga“, — pamanė 
pats sau malūnininkas ir pažadėjo. 

— Gerai, tai po trejų metų ateisiu atsiimti, kas man priklau- 
so, — nusižvengė senis. Paskui nuklibikščiavo šalin ir prapuolė 
girios tankmėje. 

O malūnininkas pasuko namo. Grįždamas susitiko žmoną, iš- 
bėgusią jo pasitikti. Vėjas taršė jos plaukus ir plaikstė prijuostę. 

— Ak, vyreli mano! — susijaudinusi šaukė žmona. — Kad žino- 
tum, kokių turtų akimirksniu prisipildė mūsų namai! Ant sienos 


atsirado naujutėlaitis laikrodis, vietoj prastų medinių krėslų iš 
kažkur išdygo prašmatnūs, aksomu apmušti, podėliai lūžta nuo 
visokio gero, statinės ir skrynios — pilnut pilnutėlės! Meldžiu, 
atsakyk, iš kurgi visa tai? 

Net ir sulig tais žodžiais jai ant rankų sužibo auksiniai žiedai, o 
ant galvos — auksinis vainikas. Malūnininkas tik žioptelėjo regėda- 
mas, kaip jo paties namų darbo liemenė pavirto atlasine, o senos 
medinės klumpės nudėvėtais kulnais ir aukštyn užsirietusiomis 
nosimis tiesiog akyse atsimainė į dailius batus. 

— Turbūt čia tas miško senis bus kaltas, — susiprotėjo pagaliau 
malūnininkas. — Matai, išėjęs kirsti malkų, susitikau tokį nematytą 
senį juodu surdutu, ir jis pasiūlė apipilti mane turtais, jei pažadėsiu 
atiduoti jam tai, kas yra už mano malūno. Va ir pamaniau, žmonele, 
kad obelį tai mes kitą pasisodinsim, ir pažadėjau — tegu ima! 

— Ak, vyreli, vyreli! —it žaibo trenkta sudejavo moteriškė. — Tas 
senis juodu surdutu — tai pats Velnias buvo, o už mūsų malūno ne 
vien obelis auga — mūsų dukrelė vienatinė tenai kiemelį šluoja! 

Ir tėvai vos bepaeidami parsvyravo namo, ašarom naująsias 
savo brangenybes laistydami. Jų duktė mergavo trejus metus, 
buvo švelni ir daili kaip pirmieji obels žiedai pavasarį. Tądien, 
kai Velnias turėjo atlėkti jos pasiimti, ji nusimaudė, apsivilko 
baltutėlaičiais švariais marškiniais ir aplinkui save kreida apsibrėžė 
ratą. Kai Velnias jau tiesė nagus jos stverti, staiga nematoma jėga 
kad blokš jį atgal per visą kiemą! 

— Tegu ji nesimaudo daugiau, kitaip negalėsiu jos paimti! — 
subliuvo įsiutęs Velnias. 

Mergelė su tėvais baisiausiai nusigando. Praėjo kelios savaitės, 
mergelė daugiau nebesiprausė, jos plaukai sulipo nuo purvo, pa- 
nagės pajuodo, oda papilkėjo, o drabužiai pasidarė tokie purvini, 
kad atrodė nė šuns nebeperkandami. 

Sulig kiekviena diena mergelė vis labiau panėšėjo į laukinį 
žvėrį, ir kur buvęs nebuvęs, Velnias vėl pasirodė. Tačiau visą tą 
laiką mergelė nepaliaudama verkė. Ašaros sruvo jai per pirštus, 
plaštakas ir rankas ir švariai nuskalavo jas iki baltumo. Tai pamatęs, 
Velnias dar labiau įsiuto. 


— Nukirsk jai rankas, kitaip negalėsiu jos paimti! — įsakė 
jis tėvui. 

Malūnininkas nustėro. 

— Liepi man nukirsti savo vaikui rankas? — nepatikėjo jis. 

— Daryk, kaip sakiau, nes kitaip ir tu, ir tavo Žmona, ir visi 
šitie laukai aplinkui, kiek tik akys užmato, galą gaus! — pagrasino 
jam Velnias. 

Nusigandęs tėvas pakluso ir, maldaudamas dukters atleidimo, 
pradėjo galąsti savo sidabralūpį kirvį. 

— Aš tavo duktė, todėl daryk, ką privalai, — nuolankiai tarė 
jam mergelė. 

Taigi jis nukirto jai rankas, ir niekas nebūtų galėjęs pasakyti, 
kas labiau verkė ir dejavo iš skausmo — tėvas ar jo duktė. Sulig 
tuo ankstesnis mergelės gyvenimas baigėsi. 

Kai Velnias vėl pasirodė, nukirstų mergelės rankų strampai vėl 
buvo ašarų švariai numazgoti, ir panorėjęs ją stverti, Velnias vėl 
buvo nublokštas į kitą kiemo galą. Keikdamasis ir spjaudydamas 
ugnim taip, kad net miškas lopais užsidegė, Velnias išrūko amžinai, 
nes dabar jau prarado savo teises į mergelę. 

Tėvas su motina paseno visu šimtu metų. Bet būdami tikri miš- 
kų gyventojai, jie stengėsi laikytis iš paskutiniųjų. Tėvas pasiūlė 
dukteriai pastatyti jai gražią pilį, kur ji būtų viskuo aprūpinta iki 
gyvenimo pabaigos, bet duktė atsakė, kad jai dabar labiau derėtų 
eiti per žmones elgetaujant ir gyventi iš svetimųjų malonės. Taigi 
ji apsiraišiojo nukirstas rankas balta drobule ir rytui auštant paliko 
ankstesnįjį savo gyvenimą. 

Ji ėjo ir ėjo — ilgai, labai ilgai. Vidurdienį saulė taip pradėjo 
kepinti, kad prakaito srovelės ruožais išvagojo dulkėtą jos veidą. 
Vėjas sutaršė jai plaukus, ir šie ėmė panėšėti į kreivai šleivai su- 
krautą gandralizdį jai ant galvos. Vidurnaktį mergelė pagaliau pri- 
ėjo karaliaus vaismedžių sodą: ant šakų kabantys vaisiai gundomai 
spindėjo mėnesienoje. 

Bet mergelę nuo sodo skyrė gilus gynybinis griovys, pilnas 
vandens. Ji buvo tokia išsekusi ir išalkusi, kad, nebepajėgdama 
keliauti toliau, suklupo ant kelių. Tuomet iš kažkur atsirado 


balta šmėkla ir uždarė vienerius šliuzo vartus — griovys iš- 
tuštėjo. 

Mergelė žengė į sodą, bet vaikščiodama tarp dailių vaismedžių 
suprato, kad kiekvienas vaisius šiame sode suskaičiuotas, pažymė- 
tas ir akylai saugomas. Vis dėlto viena šakelė staiga girgžtelėjo ir 
palinko priešais ją taip, kad mergelė galėjo burna pasiekti ant jos 
kabantį sultingą vaisių. Priglaudusi lūpas prie auksinės kriaušės 
odelės, ji ėmė kąsti ir valgyti, stovėdama mėnesienoje: nukirstos 
rankos aprištos balta drobule, plaukai susitaršę — tikra pamėklė 
žmonėms gąsdinti. 

Karaliaus sodininkas viską matė, bet suprato, kad mergelę 
sergsti stebuklingoji šmėkla, todėl nieko nedarė. Suvalgiusi tą 
vienintelę kriaušę, mergelė vėl grįžo per griovį atgal ir įsitaisė 
miško tankmėje poilsio. 

Rytą į sodą atėjo karalius ir ėmė skaičiuoti vaisius ant šakų. 
Aišku, tuoj pastebėjęs, kad vienos kriaušės trūksta, ėmė dairytis 
šen bei ten, tačiau niekur dingusio vaisiaus nerado. Sodininkas 
jam paaiškino: 

— Pereitą naktį, šviečiant mėnuliui, dvi šmėklos išleido iš 
griovio vandenį, įžengė į sodą, ir viena jų, kuri neturėjo rankų, 
suvalgė kriaušę, nusileidusią jai stačiai prie burnos. 

Karalius pasakė kitą naktį pats saugosiąs sodą. Sutemus, lydimas 
sodininko ir rūmų burtininko, mokančio kalbėtis su dvasiomis, jis 
atėjo į sodą. Visi trys jie susėdo po medžiu ir ėmė laukti. Vidur- 
naktį, lydima baltos šmėklos, iš miško pasirodė mergelė: jos rūbai 
buvo purvini ir sudriskę, plaukai išsitaršę, veidas purvo vagelėm 
išvagotas, o rankos nukirstos. 

Jiedvi su šmėkla taip pat, kaip ir pereitą naktį, įžengė į sodą. 
Ir vėl vienas medis grakščiai palenkė šaką, kad mergelė galėtų 
paragauti ant jos kabančio vaisiaus. Mergelė ėmė pamažėle ska- 
nauti sultingą kriaušę. 

Burtininkas prisiartino prie jų, sergėdamasis neprieiti per arti, 
ir paklausė: 

— Ar tu iš šio pasaulio, ar iš ano? 

Mergelė atsakė: 


— Kadaise buvau iš pasaulio, nors ir ne iš šio. 

— Kas ji — moteris ar dvasia? — pasiteiravo burtininko karalius. 
Šis atsakė, jog ir viena, ir kita. Tuomet karaliaus širdis suspurdo 
krūtinėje, jis prišoko prie mergelės ir sušuko: 

— Aš tavęs neapleisiu! Nuo šiol aš tavimi rūpinsiuosi! 

Savo rūmuose jis įsakė padirbdinti jai dvi sidabrines rankas, 
kurias pritaisė vietoj nukirstųjų. O paskui jau taip susiklostė, kad 
karalius vedė berankę mergelę. 

Po kurio laiko karaliui teko vykti kariauti tolimon svečion 
šalin, todėl jis paprašė savo motinos pasirūpinti jaunąja karaliene, 
kurią mylėjo visa širdimi. 

— Jei ji pagimdytų vaikelį, nedelsdama siųskite man žygū- 
ną, — prisakė jis. 

Jaunoji karalienė pagimdė dailų sveiką vaikelį, ir karaliaus mo- 
tina išsyk pasiuntė žygūną pranešti sūnui gerų naujienų. Tačiau 
bejodamas žygūnas pavargo, pakeliui jį vis labiau lenkė miegas, 
ir prijojęs upę jis prisnūdo ant kranto. Tada iš už medžio išlin- 
do Velnias ir pakeitė žygūno nešamą laišką kitu, kuriame buvo 
rašoma, neva karalienės pagimdytas kūdikis esąs pusiau žmogus, 
pusiau.šuniukas. 

Gavęs tokią žinią, karalius pašiurpo, bet vis tiek parašė atsa- 
kymą, prašydamas motinos mylėti marčią ir pasirūpinti ja tokiu 
sunkiu metu. Bet pakeliui pasiuntinį vėl priveikė miegas, ir pasiekęs 
upę jis taip apsunko, tarsi po didžiausios puotos, todėl vėl užmigo 
ant kranto. Tada iš už medžio išlindęs Velnias vėl pakeitė laišką kitu, 
kuriame buvo įsakymas: „Nužudykite karalienę ir jos vaiką“. 

Senoji karalienė motina buvo sukrėsta, gavusi tokį sūnaus nu- 
rodymą, ir pasiuntė dar vieną žygūną, prašydama patvirtinimo. 
Žygūnai siuvo pirmyn ir atgal, kiekvienąsyk vis nusnūsdami palei 
upę, o Velnias vis kaitaliojo laiškus, kaskart pakišdamas vis krau- 
pesnį. Paskutinysis žygūno atneštas karaliaus įsakymas skambėjo 
taip: „Išlupkite nužudytai karalienei liežuvį ir akis ir pasilikite 
kaip įrodymą, kad ji tikrai negyva“. 

Senoji karaliaus motina niekaip nepajėgė nužudyti tokios mie- 


los ir geros marčios. Todėl ji įsakė nudobti elnę, išlupti jai liežuvį 


ir akis ir paėmusi juos paslėpė. Paskui padėjo jaunajai karalienei 
prisirišti prie krūtinės kūdikį, apgaubė ją šydu ir liepė jai bėgti 
kuo toliausiai ir gelbėtis. Abidvi moterys graudžiai apsiverkė ir 
pasibučiavo atsisveikindamos. 

Jaunoji karalienė leidosi į kelionę ir ėjo tol, kol priėjo didžiausią 
ir tankiausią girią, kokią tik buvo mačiusi. Ji ilgai klaidžiojo ratais, 
mėgindama prasibrauti pro tankmę, bet niekaip negalėjo rasti 
nė menkiausio takelio. Temstant pasirodė toji pati balta šmėkla, 
kaip ir anąsyk, ir nuvedė ją į varganus užeigos namus, kurių šei- 
mininkai buvo gailestingi ir geraširdžiai miškų gyventojai. Kita 
baltai apsigerbusi mergaitė pasitiko karalienę ir pavadino ją vardu. 
Suėjusios į vidų, jos paguldė kūdikį miegoti. 

— Iš kur tu žinai, kad aš — karalienė? — pasiteiravo baltosios 
mergaitės atėjūnė. 

— Mes, miškų gyventojai, daug ką žinom ir matom, jūsų švie- 
sybe. O dabar ilsėkitės. 

Taigi karalienė liko gyventi tuose užeigos namuose septyne- 
rius metus ir laiminga augino vaikelį. Nukirstosios jos rankos 
pamažu ataugo: iš pradžių tai buvo dailutės rožinės kūdikio ran- 
kelės, paskui — mažos mergaitės, o galiausiai — suaugusios moters 
rankos. 

Pertą laiką karalius sugrįžo namo iš karo, ir motina puolė jam 
priešais raudodama: 

— Kam liepei man nužudyti dvi nekaltas sielas?! 

Ir ji parodė jam išluptas akis bei liežuvį. Išgirdęs tokią klaikią 
istoriją, karalius net susvyravo it perkūno trenktas ir pratrūko 
nenumaldomai raudoti. Išvydusi jį taip sielvartaujant, motina jo 
pasigailėjo ir pasakė, kad tai esančios elnės akys ir liežuvis, o jo 
žmoną su vaiku ji išsiuntusi į mišką. , 

Tuomet karalius prisiekė tol nevalgysiąs ir negersiąs, kol ne- 
surasiąs savo žmonos ir sūnaus, nors tektų ir į pasaulio kraštą 
nukeliauti. Jis klaidžiojo ir ieškojo septynerius metus. Jo rankos 
pajuodo, barzda ataugo ir susivėlė kaip samanos, akių vokai pa- 
raudo ir sutrūkinėjo. Per visą tą laiką jis nieko nevalgė ir negėrė, 
bet kažin kokia galinga jėga palaikė jo gyvybę. 


Galų gale jis atklydo į nedidelę užeigą miškuose. Baltai apsi- 
gerbusi moteris pakvietė jį vidun, ir jis išvargęs prigulė pasilsėti. 
Moteris pridengė jo veidą baltu šydu, ir jis užmigo. Per miegus 
bealsuodamas nejučiom nupūtė šydą, šis nuslydo žemėn, ir atsibu- 
dęs jis išvydo priešais save nuostabiai gražią moterį ir skaisčiaveidį 
vaiką, parimusius viršum jo ir žvelgiančius jam tiesiai į veidą. 

— Aš esu tavo žmona, o čia — tavo sūnus. 

Karalius labai troško tuo patikėti, bet pamatė, kad moters 
rankos — sveikut sveikutėlės! 

— Per visus vargus ir klajonės mano rankos ėmė ir ataugo, — pa- 
sakė jam žmona. O baltai apsigerbusi moteris atnešė jos sidabrinės 
plaštakas iš skrynios, kur jos buvo saugomos. Tuomet karalius 
pakilęs apkabino žmoną su sūnumi, ir tądien visame miške buvo 
didžiulis džiaugsmas ir linksmybės. 

Visos miško dvasios ir užeigos namų lankytojai prisilinksmi- 
no iki valiai. Tada karalius su žmona ir vaiku grįžo pas senąją 
savo motiną, antrąsyk iškėlė vestuves ir susilaukė dar viso pulko 
vaikučių, kurių kiekvienas pasekė šitą pasaką šimtui Žmonių, šie 
kiekvienas savo ruožtu — dar šimtui kitų, lygiai kaip ir jūs esate 
iš to šimto, kuriems aš dabar ją pasakoju. 


————————————— 


Pirmas etapas: neišmanėlio sandėris 


Pirmojoje pasakos dalyje naivus ir godus malūnininkas sudaro 
itin nevykusį sandėrį su Velniu. Tikėdamasis prasigyvensiąs, jis 
pernelyg vėlai supranta, kokia aukšta žada būti to praturtėjimo 
kaina. Manydamas už žydinčią obelį gausiąs didelius turtus, jis 
netikėtai sužino pažadėjęs Velniui dukterį. 

Archetipinėje psichologijoje visus pasakos elementus mes lai- 
kome skirtingų vienos moters dvasinių aspektų atspindžiais. Todėl, 
pradėdamos gilintis į šią pasaką, visos turėtume pirmiausia savęs 
paklausti: „Kokį netikusį sandėrį sudaro kiekviena iš mūsų?“ 


Nors skirtingu metu į šį klausimą galbūt atsakytume skirtingai, 
vienas atsakymas visada vienodas ir tinka visoms moterims. Kad 
ir kaip mums nesinorėtų to pripažinti, labiausiai nevykusį sandėrį 
savo gyvenime mes sudarome kaskart, kai išmainome gilios iš- 
minties sklidiną gyvenimą į tuštesnį ir paviršutiniškesnį, kai atsi- 
sakome savo dantų, nagų, savo nuovokos ir nepakartojamo kvapo, 
kai laukinę savo prigimtį atiduodame užliūliuotos pažadų gauti 
ką nors, kas blizga ir vilioja, bet iš vidaus pasirodo besą visiškai 
tuščia ir niekam verta. Lygiai kaip mergelės tėvas iš pasakos, mes 
sudarome šį sandėrį net nenujausdamos, kiek skausmo, liūdesio 
ir nelaimių jis mums atneš. | 

Kad ir kokios gudrios bei sumanios kasdieniuose reikaluose 
būtume, kone kiekvienos motinos duktė, turėdama bent men- 
kiausią galimybę, pirmiausia renkasi būtent šitokį nevykusį 
sandėrį. Šios kraupios sutarties sudarymas — paradoksalus, bet 
nepaprastai gilios prasmės sklidinas dalykas. Ir nors šitokį apgai- 
lėtiną sprendimą galėtume vertinti kaip patologišką polinkį susi- 
naikinti, kur kas dažniau tai pasirodo besanti esminė gyvenimo 
takoskyra, atverianti neaprėpiamų galimybių iš naujo suformuoti 
instinktyviąsias prigimties galias. Taigi šiuo požiūriu, nepaisant 
liūdesio bei praradimų, nevykęs sandėris, lygiai kaip ir gimimas 
bei mirtis, yra ganėtinai utilitarinis, didžiosios Esybės iš anksto 
numatytas žingsnis — šuolis į prarają, nugramzdinantis moterį į 
pačias jos laukinės prigimties gelmes. 

Moters iniciacija prasideda nuo nevykusio sandėrio, kurį ji 
sudarė kadaise labai seniai, dar iki galo nepabudusi. Pasirinkdama 
tai, kas tuo metu jai atrodė viliojantys turtai, ji mainais atidavė 
dalies arba net ir visų savo aistringo, kūrybingo, instinktyvaus 
gyvenimo sričių kontrolę. Šitoks dvasinis moterų letargas gero- 
kai primena somnambulizmą. Mes tarsi vaikštome ir kalbame, 
nors iš tiesų — miegame. Mes mylime, kažką dirbame, bet mūsų 
poelgiai ir sprendimai akivaizdžiai liudija tikrąją mūsų būseną: 
geidulingos, smalsios, geros ir liepsningos mūsų prigimties pusės 
dar nėra visiškai atgijusios. 

Būtent tokioje būsenoje yra ir malūnininko duktė iš šios pa- 
sakos. Tai miela ir daili pažiūrėti būtybė, naivi ir nekalta. Tačiau ji 


galėtų šitaip per ištisus amžius ir šluoti sau malūno kiemą — švyst, 
švyst pirmyn atgal šluotele, — nieko taip ir neišmokdama. Jos 
metamorfozėje nėra nė ženklo metabolizmo. 

Taigi pasakos pradžioje regime netyčinę, tačiau žiaurią naivaus 
ir nekalto mergiškumo išdavystę.ž Galėtume dar pridurti, kad 
merginos tėvas, turintis įkūnyti tą dvasinę funkciją, kuri skirta 
būti mūsų vedliu išorės pasaulyje, pats nėmaž nenutuokia, kaip 
tie išorės ir vidaus pasauliai turėtų sąveikauti tarpusavyje. O kai 
dvasinė tėvo funkcija stokoja sielos problemų išmanymo, mes 
lengvai tampame išdavystės aukomis. Pasakoje tėvas nežino vienos 
iš svarbiausiųjų sielos ir materijos pasaulius jungiančių grandžių: 
kad daugelis dalykų, atsirandančių mūsų akiratyje, iš tiesų yra 
anaiptol ne tokie, kaip iš pirmo žvilgsnio atrodo. 

Šitokio patyrimo nė viena iš mūsų netrokštame, tačiau anks- 
čiau ar vėliau visoms tenka jį įgyti ir šį žinojimą įsisąmoninti. 
Todėl daugelio pasakų — „Gražuolė ir pabaisa“, „Mėlynbarzdis“, 
„Lapinas Renaras“ — pradžioje matome, kaip tėvas įstumia dukterį 
į pavojų.? Tačiau, nors tėvas, nieko nenutuokdamas apie tamsiąją 
pasaulio bei pasąmonės pusę, ir sudaro pražūtingą sandėrį, moters 
dvasinės raidos požiūriu šis kraupus momentas žymi dramatišką 
naujo etapo pradžią bei būsimą jos patirtį ir įžvalgumą. 

Nė vienai gyvai būtybei pasaulyje nelemta amžinai išlikti 
naiviai ir nekaltai. Mūsų pačių gerovei instinktyvioji prigimtis 
verčia mus įsisąmoninti, kad daugelis dalykų yra anaiptol ne to- 
kie, kaip išrodo. Ši laukinė kūrybinė funkcija skatina mus patirti, 
kad būtis, suvokimas, žinojimas — ne vienalyčiai dalykai. Tai tie 
įvairiapusiai būdai, kuriuos Laukinė Moteris pasitelkia bendrau- 
dama su mumis. Netektis ir išdavystė — tai pirmieji slidūs ilgo 
iniciacijų proceso laipteliai, vedantys mus į Ia selva subterrūnea, 
požeminį mišką. O ten, bene pirmąsyk savo gyvenime, galime 
liautis tolydžio atsimušinėjusios į savo pačių susimūrytas sienas 
ir išmokti pereiti jas kiaurai. 

Modernioje visuomenėje paprastai nedaug dėmesio tekreipia- 
ma į moters nekaltybės praradimą, tuo tarpu požeminiame miške 
į moterį, išgyvenusią šitokią netektį, žiūrima ypatingai — iš dalies 
dėl to, kad jai skaudėjo, bet dar labiau todėl, kad skausmas jos 


nesustabdė, ir ji deda daug pastangų, norėdama suprasti ir vieną 
po kito plėšdama savojo suvokimo bei apsaugos luobus, kad iš- 
siaiškintų, kas gi slypi po jais. Šitame pasaulyje nekaltybės pra- 
radimas traktuojamas kaip virsmo apeigų dalis.* Tai, kad moteris 
dabar jau geba matyti aiškiau, čia džiaugsmingai sveikinama. O 
tai, kad šitiek ištvėrusi ji vis tiek bando mokytis toliau, suteikia 
jai ypatingą padėtį ir vertę. 

Nevykusio sandėrio sudarymas turi lemiamą reikšmę ne tik 
jaunų merginų psichologijai, — jis svarbus bet kokio amžiaus ne- 
inicijuotoms ar šiuo požiūriu iniciacijos iki galo neperėjusioms 
moterims. Kaipgi moteris sugeba įsivelti į šitokį sandėrį? Pasakos 
pradžioje matome simbolinį malūno ir malūnininko vaizdą. Tam 
tikra prasme dvasia irgi savotiškai permala idėjas, susmulkina są- 
vokas, paversdama visa tai naudingu dvasiniu penu. Ji išlukštena, 
sutrupina įvairias žaliavas, pavyzdžiui, idėjas, jausmus, mintis ir 
pagavas, suteikdama jiems tinkamą vartoti pavidalą. 

Ši dvasinė veikla kartais vadinama perdirbimu. Tada mes iš- 
rūšiuojame įvairią dvasinę žaliavą: viską, ko išmokome, ką nugir- 
dome, ko troškome ir ką pajutome per tam tikrą laikotarpį. Visa 
tai mes išardome į sudedamąsias dalis, kad išsiaiškintume, kaip 
geriausia būtų tuos dalykus panaudoti. Šitaip perdirbtas idėjas 
bei energiją naudojame patiems dvasingiausiems savo tikslams 
įgyvendinti bei kūrybiniams sumanymams paremti. Tokiu būdu 
moteris išlieka ir guvi, ir tvirta. 

Tačiau malūnas pasakoje stovi dykas ir nieko nemala. Dvasios 
malėjas neturi darbo. Tai reiškia, kad visos tos žaliavos, kasdien 
plūstančios į mūsų gyvenimą, niekaip nepanaudojamos, o tie 
žinojimo grūdai, byrantys mums tiesiai į veidus iš šio ir ano pa- 
saulio, nevirsta naudingu penu. Jei malėjas? sėdi sudėjęs rankas, 
vadinasi, dvasia nesugeba apsirūpinti svarbiausiomis maisto me- 
džiagomis. 

Grūdų malimas susijęs su kūrybinėmis reikmėmis. Kaip ten 
bebūtų, kūrybinis moters dvasios gyvenimas sustingsta. Šitokią 
būseną išgyvenanti moteris junta, kad ji nebedvelkia idėjomis, 
nežaižaruoja išradingumu ir nebemala visko į smulkiausius miltus, 
kad atskleistų visa ko esmę. Jos girnos nesisuka. 


Ko gero, tam tikrais gyvenimo laikotarpiais žmones natūraliai 
prilenkia savotiškas miegas. Tiek augindama savus vaikus, tiek ir 
daugelį metų dirbdama su ta pačia talentingų vaikų grupe, turė- 
jau progos įsitikinti, kad šitoks snaudulys apima vaikus maždaug 
vienuoliktais jų amžiaus metais. Būtent tada jie ima priekabiai 
vertinti save, lygintis su kitais. Šiuo laikotarpiu giedros jų akelės 
pradeda blaustis, ir nors jie nė minutėlei nenustygsta vietoje, 
tarsi prisukami žaisliukai, neretai juos kamuoja mirtinas stingulys. 
Sunku net suprasti, ar tie vaikai sustingę, ar tiesiog pernelyg gerai 
išauklėti, bet, šiaip ar taip, jie visiškai nebereaguoja į giluminius 
dvasinius procesus, ir pamažu jų giedras, jautrias natūras užkloja 
miego skraistė. 

Dabar įsivaizduokime, kad būtent šitokiu laikotarpiu mums 
kone veltui pasiūlo ką nors vertinga. Ir kad mes kaip nors įsi- 
gudriname patikėti, jog jei ir toliau miegosime, mums kas nors 
iš kur nors nubyrės. Moterys žino, ką turiu omeny. 

Kai moteris atsisako savo instinktų, kurie neklysdami pataria 
jai, kada sakyti „ne“, o kada — „taip“, kai paaukoja savo nuojautą 
ir intuiciją bei kitus laukinius gebėjimus, tuomet ji dažniausiai 
pakliūva į situacijas, kai vietoj žadėtojo aukso tesulaukia vargo 
ir sielvarto. Kai kurios moterys užmeta kūrybą dėl groteskiškų 
vedybų iš išskaičiavimo, atsižada didžiausios savo gyvenimo sva- 
jonės, kad galėtų būti „pačios geriausios“ žmonos, dukterys ar 
mergytės, arba, žiūrėk, aukoja tikrąjį savo pašaukimą dėl tariamai 
padoresnio, vertingesnio, 0 ypač — švaresnio gyvenimo. 

Šiais ir panašiais būdais mes netenkame savo instinktų. Už- 
uot įsileidusios į savo gyvenimą kuo daugiau šviesos, mes kaip 
įmanydamos stengiamės jį kuo labiau „užtamsinti“ Tiek mūsų 
gebėjimas perprasti tikrąją išorinio pasaulio daiktų bei reiškinių 
prigimtį, tiek ir vidinė įžvalga sau kuo ramiausiai pučia į akį, 
todėl, kai Velnias atlėkęs pabeldžia į duris, mes apsimiegojusios 
nusvyruojame jų atidaryti ir įsileidžiame jį vidun. 

Velnias simbolizuoja tamsiąją dvasios jėgą — grobuonį, kurio 
tikroji prigimtis šioje pasakoje lieka neatpažinta. Šis Velnias — tai 
archetipinis piktadarys, bet kokiais būdais trokštantis šviesos, me- 
džiojantis ir siurbiantis ją. Teoriškai, įei jam kas duotų pakankamai 


šviesos — kitaip tariant, galimybę kurti ir mylėti, —tuomet Velnias 
liautųsi buvęs Velniu. 

Šioje pasakoje Velnią privilioja skaisti jaunosios mergelės sklei- 
džiama šviesa, todėl jis ir pasirodo. Toji šviesa ne bet kokia — ją 
spinduliuoja nekalta siela, nugrimzdusi į somnambulišką būseną. 
Velniui tai — be galo gardus kąsnelis! Ji švyti ir spinduliuoja ne- 
įtikėtinu grožiu, bet nė pati dar nenutuokia, ko yra verta. Šitokia 
šviesa, kas ją beskleistų — kūrybinis moters gyvenimas, laukinė jos 
siela, fizinis grožis, įstabus protas ar dosnumas, — visuomet it mag- 
netas traukia grobuonį. Šviesa, kuri pati savęs nevertina, nesuvokia 
ir nemoka apsiginti, būtinai tampa piktų jo kėslų taikiniu. 

Kartą dirbau su moterimi, kurią engė ir išnaudojo kas tik 
netingi: jos sutuoktinis, vaikai, motina, tėvas, net visai svetimi 
žmonės. Ji buvo jau sulaukusi keturiasdešimties, tačiau vis dar 
užstrigusi toje pačioje — netikusio sandėrio ir išdavystės — vidinės 
raidos fazėje. Jos meilumas, šiltas ir malonus balsas, dėmesingu- 
mas bei gerumas kitiems visąlaik priviliodavo mėgėjus pasigrobti 
iš jos vidinės ugnies bent po žariją; negana to, priešais jos sielos 
ugnį galiausiai susigrūsdavo tokia minia, kad jai pačiai nė krislelio 
šviesos ir šilumos nebepalikdavo. 

Netikęs sandėris, kurį ji buvo sudariusi, reiškė visišką nesu- 
gebėjimą niekam pasakyti „ne“, tikintis, kad už tai visi ir visada 
ją mylės. Vidinis grobuonis jos dvasioje įpiršo jai amžinos meilės 
auksą mainais už instinktus, kurie būtų nepaliaudami šaukę, jog 
„kas per daug, tas nesveika“. Galiausiai ji suvokė, ką pati su savimi 
yra padariusi, kai kartą susapnavo keliais šliaužiojanti minioje tarp 
žmonių, pro kojų mišką bergždžiai mėgindama pasiekti spindinčią 
karūną, kurią kažkas nusviedė į kampą. 

Tokiu būdu instinktyvusis jos dvasios klodas signalizavo, kad 
ji prarado galią tvarkyti savo pačios gyvenimą, ir tam, kad tą 
galią atsikovotų, teks nemažai pašliaužioti keliais. Kad pasiektų 
karūną, šiai moteriai teko iš naujo įvertinti savo laiką, dosnumą 
ir dėmesį kitiems. 

Žydinti obelis pasakoje simbolizuoja gražiausiąjį moters as- 


pektą — tą mūsų prigimties dalį, kurios šaknys siekia giliuosius 


Laukinės Motinos pasaulio klodus, maitinančius ir puoselėjančius 
ją gyvybės syvais. Medis — archetipinis žmogaus individuacijos 
simbolis; jis laikomas nemirtingu, nes jo sėklos lieka gyvos net 
ir jį nukirtus, šaknų sistema palaiko, maitina ir atgaivina, be to, 
jame telpa ištisa gyvybinės mitybos grandinė. Kaip ir moteris, 
medis turi savus metų laikus bei augimo tarpsnius: tiek žiemą, 
tiek ir pavasarį. 

Miškinguose Šiaurės regionuose fermeriai į savo kumeles bei 
kales kreipiasi „mergyt“, o apie žydinčią obelį sako: „ponia“. Vais- 
medžiai —tai tarsi pirmąsyk pavasarį apsinuoginusios jaunos mer- 
ginos, „pirmas kvapas“, kaip mėgdavome sakyti. Besiskleidžiančių 
obels žiedų aromatas atrodė mums šimtąkart tikresnis pavasario 
ženklas, nei apdujusios kregždės, šėliojančios po šelmenimis už- 
pakaliniame kieme, ar tarsi mažyčiai žalios liepsnos liežuvėliai iš 
juodo dirvožemio kyščiojantys javų želmenys. 

Dar apie obelis sakydavo: „Ankstyvas obuolys rūgštus, vėly- 
vas — kaip medus“: Vadinasi, obuolio prigimtis dvilypė: vasaros 
pradžioje jis apvalus, kietas, net žvilga saulėje, bet pernelyg rūgštus 
ir sprangus valgyti; atsikąsi — visą giminę sutrauks! Bet jei leisi 
jam prisirpti, tai vasaros gale gardžiuosies sultingu ir saldžiu it 
medus vaisiumi. 

Obelis ir mergelė — tai sinonimiški moteriškojo „aš“ simboliai; 
o vaisius simbolizuoja peną bei brandą ir to „aš“ pažinimą. Jei 
mes pačios pernelyg menkai pažįstame savo sielos savybes, jei 
tas pažinimas nėra brandus, jis negali mūsų maitinti ir pasotin- 
ti — tiesiog jis dar neprisirpęs. Kaip ir obeliai, mums reikia laiko: 
šaknys turi giliai įsiskverbti į dirvą, ir privalo praeiti bent vieneri, 
o kartais — ir keleri metai, kol sulauksime vaisių. Jei mergiška 
siela tebėra nebrandi ir neišmėginta, mūsų gyvenime daugiau 
nieko nebegali nutikti. Bet jei tvirtai suleisime šaknis į požemį, 
tuomet subręsime ir galėsime parūpinti peno sielai, savajam „aš“ 
bei dvasiai. 

Taip, žydinti obelis — tai vaisingumo metafora. Bet dar labiau 
ji sietina su sodriu jusliniu kūrybingumu bei idėjų brandinimu. 


Visa tai > las curanderas, pašaknių moterų, gyvenančių giliai pa- 


sąmonės kalnuose ir tarpekliuose, rūpestis. Jos kasinėja pasąmonės 
gelmes ir tiekia mums, ką ten suradusios. O mes perdirbame tai, 
ką gauname iš jų, įžiebdamos galingą liepsną, įžvalgius instink- 
tus bei gilų išmanymą, tokiu būdu tobulėdamos bei augdamos į 
gylį, — tiek vidiniame, tiek ir išoriniame pasaulyje. 

Obelis šioje pasakoje simbolizuoja laukinės ir laisvos moteriš- 
kos prigimties dvasinę pilnatvę, tačiau pati dvasia net nesuvokia jos 
vertės. Galėtume sakyti, kad dvasia apskritai tebemiega ir negali 
įžvelgti plačių moteriškos prigimties teikiamų galimybių. Moters 
gyvenimą siedamos su medžio simboliu, pirmiausia turime ome- 
nyje moteriškąją žydėjimo galią, kuri yra mūsų dalis, bet pulsuoja 
mumyse ciklais: tai nuslūgdama, tai vėl pakildama, — panašiai kaip 
po dvasinės žiemos vėl ateina dvasios pavasaris. Jei šis žydėjimo 
impulsas mūsų gyvenime neatsinaujintų, išblėstų bet kokia viltis, 
o mūsų širdies ir proto žemė liktų nejudinta. Žydinti obelis — tai 
giliausia ir paslaptingiausia mūsų gyvenimo versmė. 

Kaip pražūtingai dvasia nevertina šio jauno, gaivalingo mote- 
riškumo, puikiai atskleidžia tėvo frazė: „Obelį tai mes kitą pasi- 
sodinsim...“ Dvasia nepažįsta savo pačios Deivės kūrėjos žydinčio 
medžio pavidalu. Jaunoji esybė išmainoma net nesuvokus išskir- 
tinės jos vertės kaip Laukinės Motinos žinianešės. Tačiau būtent 
šitoks nesuvokimas ir lemia ištvermės iniciacijų pradžią. | 

Skurdui ir vargams prispaudus, bedarbis malūnininkas išėjo į 
mišką malkų kirsti. O tai juk darbelis ne iš lengvųjų, tiesa? Prisi- 
eina iš visų jėgų pamojuoti kirviu. Todėl šis malkų kirtimas sim- 
bolizuoja neišsemiamus dvasinius išteklius, gebėjimą apsirūpinti 
energija būtinoms užduotims atlikti, išplėtoti idėjas ir priartinti 
svajonę, kokia ji bebūtų, — padaryti ją ranka pasiekiamą. Taigi, kai 
malūnininkas stoja kirsti malkų, galime sakyti, kad dvasia ėmėsi 
sunkaus darbo, siekdama apsirūpinti šviesa ir šiluma. 

Tačiau vargšelis ego amžinai ieško, kur lengviau. Ir vos tik 
Velniui pasiūlius išvaduoti jį nuo sunkaus darbo mainais į slėpi- 
ningojo moteriškumo šviesą, neišmanėlis malūnininkas iškart su- 
tinka. Šitaip mes nulemiame savo likimą. Kažkur giliai, atšiauriose 


dvasios plynėse, lyg ir kirba amžių patirties užgrūdintas žinojimas, 


jog be sunkaus triūso nieko reikšmingo nepasieksi. Mes, šiaip 
ar taip, suvokiame, kad vis tiek turėsime sudegti iki pašaknių, o 
tada kilti iš pelenų to, kas manėmės esančios, ir tik tada pradėti 
naują gyvenimo kelią. 

Bet kita mūsų prigimties pusė, tingesnė ir svajingesnė, vis 
viena viliasi kaip nors išsisukti, kad sunkiai dirbti nereikėtų ir vėl 
būtų galima ramiai sau snausti. Todėl, pasirodžius grobuoniui, 
mes sutinkame jį išskėstomis rankomis: juk jau spėjome patikėti, 
kad esama lengvesnio kelio! 

Taigi, metus malkų kirtimą, prisieina nukapoti dvasiai ran- 
kas, —nes juk be dvasinio darbo jos džiūva. Vis dėlto šis troškimas 
kaip nors išsisukti nuo sunkaus triūso yra toks žmogiškas ir toks 
visuotinis, kad tikras stebuklas būtų sutikti gyvą žmogų, niekad 
nesudariusį tokios sutarties. Priešingai, tokie sandėriai taikosi taip 
dažnai, kad jei pradėtume vardinti pavyzdžius moterų (ir vyrų!), 
panorusių išvengti malkakirtystės ir dėl lengvesnio gyvenimo pra- 
radusių rankas — t. y. savo pačių gyvenimo kontrolę, — turėtume 
sugaišti tam ne vieną dieną. 

Pavyzdžiui, moteris išteka, vadovaudamasi klaidingomis pa- 
skatomis, ir netenka kūrybinio savo gyvenimo. Jos seksualiniai 
polinkiai vienokie, bet ji prisiverčia tenkinti visiškai kitokius. 
Moteris, svajojanti kuo nors tapti, kur nors nukakti, nuveikti ką 
nors didingo ir įsimintino, sėdi namie ir dėlioja iškarpas iš laik- 
raščių. Moteris trokšta visaverčio, gaivališko gyvenimo, o rankioja 
gyvenimo trupinėlius ir veria juos lyg karoliukus ant siūlo... Užuot 
buvusi savimi, moteris vis po ranką, koją ar akį atiduoda kiek- 
vienam meilužiui, kurį tik likimas užneša jos padangėn. Moteris 
tiesiog spinduliuoja kūrybine energija, tad susikviečia puoton 
bičiulius vampyrus, kad ją nusiurbtų. Kai tik moteris bando pasi- 
rinkti gyvenimo kelią, kažkas jos viduje būtinai pradeda įrodinėti: 
„Lisk į spąstus — ten saugu!“ Tai ir yra tas pats velniškas „aš tau 
tą, jei tu man — šitą“: neišmanėlio sandėris. 

Taigi vos spėjusi pražysti, gaivalingoji dvasios obelis netenka 
galių ir energijos, meta žiedus, praranda savo potencialą, yra par- 
duodama, o dvasia per vėlai susivokia, kokį pražūtingą sandėrį 


sudariusi. Ši drama beveik visuomet užsimezga ir išsiplėtoja, už- 
valdydama moterį, šiai sąmoningai nespėjus nė susivokti. 

Tačiau privalome pabrėžti, kad būtent nuo to ir turime pradėti 
savo kelią. Tėvas šioje pasakoje įkūnija išorinio pasaulio požiūrį, 
tą kolektyvinį idealą, verčiantį moterį būti silpną ir bejėgę, o 
ne laukinę ir stiprią. Bet vis tiek neverta gėdytis ir graužtis, jei 
atsisakėte žydinčių obels šakų. Taip, be abejo, jums teks už tai 
atkentėti. Galbūt tai truks ne vienerius metus ar net kelis dešimt- 
mečius. Tačiau vilties yra. 

Motina pasakoje praneša dvasiai, kas iš tikrųjų nutiko. Ji šau- 
kia: „Atsikvošėk! Pabusk! Štai ką tu padarei!“ Ir dvasiai tenka 
pabusti — taip greitai, kad net suskausta.“ Tačiau vis tiek tai gera 
naujiena, kadangi blausi ir beveidė dvasinė motina, kadaise taip 
pat prisidėjusi slopindama jausmus ir bukindama instinktus, ką 
tik pabudo ir suvokė visą pražūtingo sandėrio baisumą. Dabar jau 
moteris sąmoningai junta skausmą, vadinasi, gali ir sąmoningai 
ko nors imtis. Gali jo dėka ko nors išmokti, sustiprėti, įgyti žinių 
ir patirties. 

Laikui bėgant, sulauksime ir daugiau gerų naujienų. Tai, kas 
prarasta, dar galima bus atgauti ir grąžinti į deramą vietą dvasioje. 


Netrukus tai pamatysime. 


Antras etapas: nukirtimas 


Antrasis pasakos etapas prasideda, kai tėvai raudodami ir ašaromis 
laistydami naująsias savo brangenybes, parsvyruoja namo. Po trejų 
metų nuo tos dienos Velnias atlekia pasiimti dukters. Ši laukia jo 
nusimaudžiusi ir apsivilkusi švariais baltais marškiniais. Aplinkui 
save ji kreida apsibrėžė ratą ir stovi jo viduryje. Kai Velnias pa- 
mėgina ją stverti, nematoma jėga bloškia jį atgal — per visą kiemą. 
Tada jis įsako dukteriai nebesiprausti. Ji paklūsta ir nusileidžia iki 
gyvuliškos būsenos. Tačiau ji nepaliaudama verkia, ašaros srūva 
per rankas, ir Velnias vis tiek negali jos paliesti. Tada jis liepia 
tėvui nukirsti dukteriai rankas, kad ji nebegalėtų mazgoti jų aša- 


romis. Tai padarius, ankstesnis mergelės gyvenimas baigiasi. Bet 


ji ašaromis aplaisto nukirstų rankų strampus, ir Velnias vis tiek 
negali jos užvaldyti, todėl galiausiai pasiduoda. 

Atsižvelgiant į visas aplinkybes, duktė susitvarkė tiesiog neįti- 
kėtinai puikiai. Tačiau perėjusios šį etapą ir suvokusios, kas nutiko, 
mes kuriam laikui tarsi prarandame nuovoką ir suakmenėjame: 
juk pasidavusios grobuonies ir įbauginto tėvo valiai, netekome 
rankų! 

Paskui dvasia pradeda po truputėlį peikėtis: juda, kai mes ju- 
dame, eina, kai mes einame, siekia, kai mes siekiame, — bet vis 
tiek ničnieko nejunta. Suvokusios, kas nutiko, mes išgyvename 
savotišką šoką, kuris mus tarsi paralyžiuoja. Mums baisu vykdyti 
sandėrį. Juk ligi tol manėme, kad vidinės tėviškosios mūsų struk- 
tūros visuomet budriai reaguoja, saugo ir gina žydinčią dvasią..O 
dabar matome, kas nutinka, kai taip nėra. 

Tarp sandėrio sudarymo ir Velnio sugrįžimo praeina treji metai. 
Tai laikotarpis, kai moteris dar aiškiai nesuvokia esanti paaukota. 
O juk ją sudegino kaip auką ant kažkokio menkaverčio sandėrio 
aukuro. Mitologijoje treji metai paprastai yra laikotarpis, per kurį 
kaupiamos galios, kaip antai tie treji stingdančios žiemos metai 
senovės skandinavų mitologijoje, po kurių užgriūva Ragnariokas, 
dievų galas. Tokio tipo mituose po trejų metų pertraukos pasaulį 
ištinka katastrofa, o tada iš senojo pasaulio griuvėsių kuriamas 
naujas, sklidinas gėrio ir taikos.? 

Šie treji metai įkūnija laiką, kuomet moteris svarsto ir spė- 
lioja, kas jos laukia, — ar tikrai nutiks tai, ko ji labiausiai bijo: 
kad ją galutinai užvaldys pražūtinga jėga. Čia neapsieinama 
ir be pasakiškosios trejeto simbolikos: pirmas bandymas ne- 
sėkmingas, antras — irgi. Štai ateina eilė trečiajam: na, dabar tai 
jau kas nors bus! 

Netrukus energija pagaliau išsijudins, ir pakilęs sielos vėjas 
išpūs bures, nunešdamas dvasios laivelį toli toli. Ne veltui Laozi* 
sako: „Iš vieno randasi du, iš dviejų — trys. O iš trijų — dešimt 
tūkstančių“. Tuo metu, kai pasiekiame „trečiosios“ galios etapą, 
t. y. virsmo tašką, atomai išsijudina, ir vangus sąstingis kaipmat 


užleidžia vietą judėjimui. 


Trejų metų mergavimo laikotarpį galima suprasti kaip dvasinės 
inkubacijos periodą, kai būtų pernelyg sudėtinga ir neparanku 
užmegzti kokius nors naujus santykius. Juk pagrindinis šių trejų 
metų darbas — kuo labiau sustiprėti, sutelkti saviems tikslams visus 
dvasinius išteklius ir kuo labiau išsiugdyti savimonę. Vadinasi, 
privalome iš šalies pažvelgti į savo kančią, kad suprastume, ką ji 
reiškia, iš kur kyla ir kuo pavirsta, išnagrinėti analogišką kitų pa- 
tirtį ir pasisavinti iš jos tai, kas mums atrodo prasminga. 

Būtent šitoks susidariusios grėsmingos padėties stebėjimas 
bei išeičių ieškojimas verčia moterį užsisklęsti savyje, ir tai visai 
teisinga, nes, kaip pamatysime toliau, vyrą ji turi susirasti ne po- 
žeminiame, o žemiškajame pasaulyje. Vėliau, atsigręžusios atgal, 
moterys pastebi, kad pasirengimas jų iniciaciniam nusileidimui į 
požemį užtruko ilgai, gal net ne vienerius metus, kol galiausiai jos 
staiga galvotrūkčiais krito gilyn, į kunkuliuojančią srovę, — daž- 
niausiai kieno nors nustumtos ir tik labai retai pačios grakščiu 
šuoliu nerdamos nuo uolų. 

Kartais šiuo laikotarpiu moteris kamuoja apatija ir nuobodulys. 
Dažniausiai jos prisipažįsta nė pačios iki galo nesuprantančios, ko 
joms stinga: darbo, meilužio, laiko, kūrybos? Joms sunku susi- 
kaupti. Sunku ką nors nuveikti. Šitoks nerimas ir neapibrėžtu- 
mas — būdingi dvasinės raidos laikotarpio bruožai. Reikia tiesiog 
sulaukti, kada ateis tas metas (o jis tikrai nebetoli), kai stačia galva 
persiversime, peržengsime ar nersime žemyn per tą briauną, nuo 
kurios privalome nukristi. 

Šioje pasakos vietoje aptinkame senųjų nakties kultų liekanų. 
Jaunoji mergelė nusimaudo, apsivelka baltais marškiniais ir kreida 
aplink save apsibrėžia ratą. Čia matome archajišką Deivės ritualą: 
nusimaudyti —tai apsivalyti, balti marškiniai —tai kelionei į miru- 
siųjų pasaulį skirtas rūbas, o magiškas apsauginis ratas, apsibrėžtas 
aplink save, — tai šventos ir tyros mintys. Visa tai mergelė atlieka 
tartum nugrimzdusi į savotišką transą — tarsi vykdydama iš kažin 
kokių senų laikų ateinančius nurodymus. 

Gyvenime ateina toks kritinis momentas, kai įsitempusios 


laukiame užgriūnant to, ką manome būsiant mūsų pražūtimi, 


visa ko pabaiga. Tuomet, panašiai kaip mergelė pasakoje, mes 
įtempusios klausą stengiamės nugirsti kažin kur iš protėvių laikų 
atsklindantį balsą, kuris moko mus, kaip išlikti stiprioms, kaip 
išsaugoti dvasią paprastą ir tyrą. Kartą, itin sunkiu man pačiai ir 
sklidinu nevilties metu, aš išgirdau sapne balsą, kuris tarė: „Pa- 
liesk saulę“. Paskui kasdien, kur beeičiau, aš vis nugara, koja ar 
delnu prisiliesdavau prie vadinamųjų saulės zuikučių —spindinčių 
atšvaitų, kuriuos pro kokį nors plyšį įspįsdami ant sienų, grindų 
ar durų palikdavo saulės spinduliai. Aš glausdavausi prie šių auk- 
sinių švytinčių lopelių ir atsišliejusi į juos atsigaudavau. Jie buvo 
tarsi energijos šaltinis mano dvasiai. Nemoku paaiškinti kodėl, 
bet tikrai taip buvo. 

Jei nepraleisime pro ausis to, ką nugirstame sapne, atkreipsi- 
me dėmesį į vaizdus, į visokiausias istorijas — ypač iš savo pačių 
gyvenimo, — būsime jautrios savo menui, savo protėviams bei 
pramotėms ir viena kitai, tuomet būtinai ką nors gausime —ir ne 
vieną, o daugelį dalykų: ritualus, asmenines psichologines apeigas, 
padėsiančias mums suvaldyti šį proceso etapą.? 

Šios pasakos skeletas yra iš tų laikų, kuomet, kaip tikėta, dei- 
vės šukuodavusios mirtingosioms moterims plaukus ir labai jas 
mylėjusios. Šia prasme nusileisdama į požemius pasakoje moteris 
priartėja prie giliausios senovės, prie visų savo giminės moterų, 
išėjusių į anapusinį pasaulį anksčiau už ją. Tai ir yra užduotis — pro 
laiko ūkanas nusigauti pas mūsų laukiančią La Oue Sabe. Tame 
požeminiame pasaulyje ji rengiasi išmokyti mus daugybės daly- 
kų, turėsiančių tiesiog neįkainojamos vertės mūsų dvasiai ir labai 
praversiančių mums gyvenant išoriniame pasaulyje. 

Pasak senųjų tikėjimų, apsigaubusios švara bei tyrumu ir 
pasirengusios mirčiai, mes tampame neįveikiamos ir atsparios 
blogiui. O pasirūpinusios senąja Laukinės Motinos apsauga ap- 
linkui save — kreida apibrėžtu maldos, kilnių minčių bei rūpesčio 
dėl palaimingos mūsų sielai baigties ratu, — mes užsitikrinamėe, 
kad galėsime leistis į dvasios požemius neiškrypdamos iš kelio, 
ir apsidraudžiame, kad velniška, priešiška mūsų dvasios jėga ne- 
sunaikintų mūsų gyvybinių galių. 


Tad štai ir stovime dabar, pasirengusios ir apsisaugojusios kaip 
įmanydamos geriau, laukdamos savo lemties. Tačiau mergelė ver- 
kia, ašaromis laisto rankas. Iš pradžių, kai dvasia ima nesąmoningai 
raudoti, mes negirdime jos verksmo — mus tiktai apima bejėgiš- 
kumo jausmas. Mergelė verkia ir verkia — ilgai ir nepaliaujamai. 
Jos ašarose slypi užuomazga to, kas ją saugo; ašaros valo ir skalauja 
jai padarytą žaizdą. 

C. S. Lewis rašė apie buteliuką vaiko ašarų, kurių vienas lašelis 
gali užgydyti bet kokią žaizdą. Mituose ašaros atitirpdo ledinę 


“0. kurią sudėjau pagal eiliuotą 


širdį. Pasakoje „Akmens vaikas 
giesmę, kadaise girdėtą iš savo mylimos inuitės madrinos Mary 
Uukalat, karštos berniuko ašaros suskaldo šaltą akmenį, išleisda- 
mos laisvėn gerąją dvasią. Pasakoje „Meri Kalhein“ vaizduojama, 
kaip Meri pagrobęs demonas negali įžengti nė į vienus namus, 
kuriuose yra buvę išlieta karštų ir nuoširdžių ašarų: demonui 
jos — „šventas vanduo“. Visais laikais ašaros turėjo trejopą paskirtį: 
prišaukdavo pagalbon dvasias, nuvydavo šalin visus, kas kėsinda- 
vosi užgniaužti ir suvaržyti nekaltą sielą, ir gydydavo nevykusių 
žmogiškųjų sandėrių paliktas žaizdas. 

Moters gyvenime pasitaiko laikotarpių, kai ji verkia ir verkia 
nesustodama, niekaip negalėdama liautis ir nepaisydama to, kad 
mylintys artimi žmonės ją palaiko, guodžia ir ramina. Galbūt 
tos ašaros apsaugo ją nuo tykančio grobuonies, padeda atsispirti 
žalingiems troškimams ar goduliui, kurie ją pražudytų. Ašaros 
užlopo dvasios plyšius, pro kuriuos neišvengiamai sunkdavosi dva- 
sinė energija. Tai blogai, tačiau paties baisiausio dalyko pavyksta 
išvengti: niekas nepavagia šviesos, nes ašaros sužadina sąmonės 
galias. Raudodamos tikrai nebeužmiegame. O jei nusiverkus ir 
pavyksta užsnūsti — tai tėra fizinis poilsis kūnui. 

Kartais moterys skundžiasi: „Aš taip pavargau verkti, daugiau 
nebegaliu, kada tos ašaros liausis?“ Tačiau tai verkia jos siela, o 
ašaros — jos apsauga. Todėl niekur nedingsi — verksi tiek, kiek 
reikės. Kai kurios moterys net stebisi, koks kiekis vandens geba 
išsilieti joms iš akių beverkiant. Šitaip negali trukti amžinai — tiktai 


kol siela liausis liejusi savo išmintį. 


Velnias mėgina stverti malūnininko dukterį, tačiau neįstengia, 
nes ji ir maudėsi, ir verkė. Pripažindamas, kad šitoks kiekis švento 
vandens gerokai susilpnino jo galias, jis reikalauja, kad mergina 
daugiau nebesipraustų. Tačiau šitai, užuot mergelei pakenkę, prie- 
šingai —tik sustiprina ją.'! Vis labiau panėšėdama į laukinį gyvulį, 
ji pritraukia giliąsias laukinės prigimties galias, o tai —irgi apsauga. 
Gali būti, kad būtent šitame etape moteris pradeda mažiau rūpintis 
savo išvaizda arba daro tai kitaip nei anksčiau. Nenuostabu, jei 
tokiu metu ji rengiasi taip, kad labiau primena šieno kaugę nei 
gyvą Žmogų. Besisielojant dėl savo likimo, daugelis ankstesnių 
interesų atsitraukia į antrą planą. 

„Ką gi, — svarsto Velnias, — jei man pavyktų nuplėšti nuo 
tavęs tą kultūrinį luobą, gal tada įstengčiau amžinai pasigrobti 
tavo gyvenimą“. Grobuonis siekia savo draudimais ją pažeminti 
ir susilpninti. Velnias tikisi, kad jei mergelė nebesipraus ir susi- 
purvins, jis galės pagrobti ją iš jos pačios. Tačiau įvyksta visiškai 
priešingai, nes juoda, purvina moteris — tai Laukinės Moters nu- 
mylėtinė, kurią ši besąlygiškai gina.!'2 Regis, grobuonis nė iš tolo 
nesuvokia, kad savo reikalavimais jis tik sustiprina mergelės ryšį 
su galingąja laukine jos prigimtimi. | 

Velnias negali artintis prie laukinės būtybės, nes ši pasižymi 
tokiu tyrumu, kuris galiausiai atbaido beatodairišką griaunamąją 
energiją. Šitokių savybių ir tyrų mergelės ašarų junginys — ne- 
įveikiama kliūtis piktajai jėgai, siekiančiai ją pražudyti, kad pati 
galėtų dar vešliau išsikeroti ir suklestėti. 

Tad Velnias dabar jau įsako tėvui suluošinti dukterį — nukirsti 
jai rankas. Jei tėvas nepaklustų, demonas grasina sunaikinsiąs visą 
žmogaus dvasią: „Kitaip ir tu, ir tavo žmona, ir visi šitie laukai 
aplinkui, kiek tik akys užmato, galą gaus!“ Velnio tikslas — pa- 
siekti, kad duktė netektų rankų, taigi ir dvasinio gebėjimo suimti, 
išlaikyti, pagelbėti sau ir kitiems. 

Kadangi tėviškoji dvasios dalis — nebrandi ir nepajėgi atsispirti 
tokiam galingam grobuoniui, tai tėvas nukerta dukteriai rankas. 
Prieš tai jis dar bando išprašyti pasigailėjimo dukteriai, tačiau rei- 
kalaujama kaina — visų kūrybinių dvasios galių sunaikinimas — pa- 


sirodo besanti pernelyg aukšta. Duktė nesipriešina egzekucijai, ir 
sudedama kraujo auka, kuri senovės laikais ženklindavo galutinį 
nusileidimą į požemių pasaulį. 

Prarasdama rankas, moteris atveria sau kelią į Ia selva 
subterrūnea, požeminę iniciacijų šventovę. Jei čia būtų antikinė 
graikų tragedija, tai choras šioje vietoje dabar prapliuptų šaukti 
ir raudoti: mat nors didžiulės savo aukos dėka moteris įgyja ne- 
prilygstamų galių, sykiu ji netenka savosios nekaltybės, kuri žuvo 
ir niekad jau ankstesniuoju pavidalu nebesugrįš. 

Sidabralūpis kirvis kilęs iš dar vieno senojo archeologinio 
laukinio moteriškumo klodo: sidabrinė spalva čia — tai ypatinga 
dvasių pasaulio ir mėnesienos spalva. Kirvis taip vadinamas todėl, 
kad seniau jį kaldavo iš plieno, kuris žaizdre pajuoduodavo, o jo 
ašmenis paskui aštrindavo galąstuvu, kol tie imdavo spindėti it 
sidabras. Archajiškoje Minojo religijoje Deivės kirviu ženklin- 
davo ritualinį inicijuojamųjų kelią bei žymėdavo vietas, laikomas 
šventomis. Iš dviejų senų kroačių „pasakorių“ girdėjau, esą seno- 
vinėse moterų apeigose nedideliu ritualiniu kirvuku nukirsdavo 
naujagimiui virkštelę: šitaip išlaisvindavo jį nuo priklausomybės 
požeminiam pasauliui, kad vaikas galėtų gyventi žemiškajame.? 

Medžiaga, iš kurios padarytas kirvis — sidabras —yra lygiai tokia 
pat, kaip ir vėlesnių mergelės rankų, kurias jai padirbdins karalius. 
Tai kebli vieta, nes iš to lyg ir galima suprasti, kad dvasios rankų 
nukirtimas gali būti apeiginis veiksmas. Archajiškuose Rytų ir 
Šiaurės Europos moterų gydymo kultuose egzistavo tikėjimas, kad 
jauną medelį reikia genėti kirviu — tuomet jis augsiąs vešlesnis.! 
Senais laikais žmonės medžius labai vertino, gerbė ir mylėjo. 
Medžiai įkūnijo gebėjimą numirti ir vėl atgimti iš naujo. Žmo- 
nėms jie teikė gausybę gyvybiškai svarbių dalykų: malkas laužui, 
prie kurio šildydavosi ir ant kurio virdavo maistą, vyteles lopšiui, 
lazdas pasiramsčiuoti, rąstus pastogei, vaistus nuo karščiavimo, be 
to, į medžius sliuogdavo norėdami apsižvalgyti, o prireikus — ir 
gelbėdamiesi nuo priešo. Medis išties buvo nelyginant didžioji 
laukinė motina. 

Senovinėje moterų religijoje tokio tipo kirvis nuo pat pra- 
džių priklausė Deivei, o ne tėvui. Atidžiau įsigilinus į pasaką, vis 


labiau aiškėja, jog kirvis čia priskirtas mergelės tėvui greičiausiai 
dėl senosios ir naujesnės religijų susimaišymo, dėl kurio ir pati 
senoji religija buvo suluošinta bei, savaime aišku, pamiršta. Tačiau, 
nepaisant laiko ūkų ir/arba storų apnašų klodų, užklojusių šiuos 
senuosius moterų iniciacijų įvaizdžius, skrupulingai sekant tokios 
pasakos, kaip ši, vingiais, galima atrasti viską, ko mums reikia, ir 
pamažu iš atskirų skiautelių vėl sudėlioti senąjį žemėlapį, kuriame 
pažymėta, kaip nusileisti į požemį ir kaip sugrįžti atgal. 

Dvasinių rankų nukirtimą mes galime suprasti daugmaž pa- 
našiai, kaip šį simbolį suprasdavo senovės žmonės. Azijoje dangiš- 
kasis kirvis naudotas individui nuo jo tamsiosios pusės atskirti. Šis 
iniciacinis nukirtimo motyvas yra pačiame mūsų pasakos centre. 
Jeigu šiuolaikinėje mūsų visuomenėje tam, kad susigrąžintume 
laukinę savo paskirtį ir moteriškuosius jutimus, ego privalo netekti 
rankų, vadinasi, su jomis teks atsisveikinti, antraip mes nuolatos 
pasiduosime pagundoms stvarstyti visokiausius tuščius ir bepra- 
smius niekučius, kokie tik pasimaišo mums po ranka ir į kuriuos 
kabindamosi mes negalime augti taip, kaip turėtume. Jeigu dėl 
to kuriam laikui būtina netekti rankų, tebūnie. 

Užsimodamas sidabriniu kirviu, tėvas išgyvena baisų skausmą 
ir sielvartą, tačiau sava gyvybė ir visų aplinkinių dvasios sričių 
likimas jam vis vien svarbiau. Teisybė, kai kurios mūsų giminės 
pasakotojos linkusios pabrėžti, kad jis labiausiai dreba būtent dėl 
savo gyvybės. Jeigu tėvą suvoksime kaip tam tikrą struktūrinį 
principą, savotišką išorinių, pasaulietinių dvasios reikalų tvarky- 
toją, tuomet galėsime teigti, kad viešoji, kasdienė, ego valdžioje 
esanti moters asmenybės dalis kaip įmanydama stengiasi išvengti 
mirties. 

Ir tai visiškai suprantama. Leidžiantis žemyn visuomet taip 
būna. Viena mūsų esybės dalis trokšta leistis gilyn — toji gelmė, 
tamsa ir paslaptis mus traukia bei vilioja. Tuo pat metu mus tarsi 
kažkas akina bėgti nuo jos kuo toliau, dumti skersai dvasinių gat- 
vių, vieškelių ar net į kitą žemyno pakraštį, kad tik to išvengtume. 
Tačiau pasakoje mums aiškiai parodoma, kad žydintį medį privalu 


genėti. Vienintelė galimybė mums tai ištverti — patikinimas, jog 


kažkur, kitoje dvasios pusėje, kažkas mūsų laukia, trokšta mums 
padėti, pagydyti. Beje, tai tiesa. Mūsų laukia didi nepažįstama 
Būtybė, kuri mus atgaivins, pakeis tai, kas susidėvėjo, ir iš naujo 
aptvarstys sužeistas galūnes. 

Tuose kraštuose, kur aš užaugau, audrą su žaibais ir kruša 
žemdirbiai vadindavo „kirtėja“, o kartais — „pjovėja“, panašiai kaip 
Giltinę su dalgiu, nes užėję ledai iškapodavo aplinkui visa, kas 
gyva: javus, daržoves, medžius, kartais — ir gyvulius ar net vieną 
kitą žmogų. Šitokiai audrai praėjus, ištisos šeimos išsiropšdavo iš 
rūsių ir palinkdavo prie savo pasėlių, bandydamos išgelbėti tai, kas 
iš jų dar liko. Patys mažiausieji rankiodavo nukapotas medžių šakas 
su lapais ir vaisiais. Vyresnieji stengdavosi pakelti dar gyvus, tiktai 
prie žemės priplaktus augalus: ramstydavo juos šakotais pagaliais, 
medžiagos juostelėmis raišiodavo prie į žemę įsmeigtų lazdelių. 
O suaugusieji narstydavo ir užkasdavo žemėn tai, kas jau būdavo 
nebepataisomai sunaikinta. 

Kaip vėliau pamatysime, požemių pasaulyje mergelės laukia 
tokia pati — mylinti ir rūpestinga šeima. Nukirstų rankų metafora 
aiškiai leidžia suprasti, jog iš to turi kas nors išeiti. Požeminiame 
pasaulyje tai, kas nebetinka ar nebegali toliau gyventi, paimama, 
išardoma ir panaudojama kitokiam tikslui. Mergelė pasakoje dar 
nėra sena ar ligota, tačiau ji išnarstoma ir transformuojama, ka- 
dangi nebegali gyventi taip, kaip anksčiau. O anapus laukiančios 
jėgos padės jai išgyti. 

Nukirsdamas dukteriai rankas, tėvas pagilina jos nusileidimą, 
paspartina disolutio — sunkų atsisveikinimą su viskuo, kas žmogui 
brangiausia ir svarbiausia: padėties, pozicijų, akiračio, tikėjimų ir 
principų netekimą. Viso pasaulio čiabuvių ritualuose šis procesas 
turi vienodą paskirtį — sujaukti ir nustebinti nusistovėjusį pro- 
tą, kad inicijuojamieji lengviau priimtų paslaptingus, mistiškus 
dalykus.!5 

Nukirtus rankas, itin išryškėja likusio dvasinio kūno bei kitų 
jo atributų svarba. Mes žinome, kad kvailo dvasios tvarkyto- 
jo — tėvo — dienelės suskaičiuotos, nes sužalotoji moteris, pani- 
rusi į gelmes, atliks savo darbą, nepaisydama nei jo paramos, nei 


kliudymų. Be to, kad ir kaip kraupiai tai iš pradžių skambėtų, 
sužalotas jos kūnas pasirodys besąs itin pravartus. 

Taigi leisdamosi į požeminį pasaulį, mes netenkame dvasinių 
rankų —tų savo kūno dalių, kurios tarsi primena dvi mažas sava- 
rankiškas būtybes. Senovės laikais plaštaką tapatindavo su žmo- 
gaus kūnu: pirštai buvo jo rankos ir kojos, o riešas — galva. Šios 
dvi būtybės moka šokti ir dainuoti. Kadaise man teko ploti ritmą 
drauge su Reneė Heredia, nuostabiu flamenko gitaristu. Flamenko 
muzikoje delnai iš tiesų šneka, plodami jie tarytum taria žodžius, 
ragindami šokėjus: „Greičiau, greičiau, gražuole! O dabar lėtai, 
giliai, plaukte... Ak, pajusk mane, pajusk šitą muziką, pajusk tą, 
aną ir visa kita!“ Rankos — savarankiškos būtybės. 

Atidžiau įsižiūrėjusios į Kalėdų prakartėlės scenas, tokias po- 
puliarias Viduržemio jūros šalyse, negalėsite nepastebėti, jog 
piemenėliai, išminčiai ir Marija bei Juozapas dažniausiai tiesia 
į Dieviškąjį Kūdikį rankas atsuktais į jo pusę delnais, tarsi no- 
rėdami per juos sugerti nuo jo sklindančią šviesą. Meksikoje tą 
patį galima išvysti didžiosios Deivės Gvadalupės atvaizduose: jos 
statulos ištiestomis rankomis ir delnais tarsi siunčia mums gydo- 
mąją savo šviesą. Visais laikais tikėta, jog rankose slypi ypatinga 
galia. Kajentoje, dinės (navachų) genties indėnų rezervacijoje, 
prie vienos molinės trobelės durų teko matyti senovinį raudoną 
delno atspaudą, kuris reiškia: „Čia mums saugu“. 

Moterys dažnai liečia kitus žmones. Todėl puikiai žinome, 
kokie jautrūs mūsų delnai. Apkabindamos, paplekšnodamos per 
petį ar tiesiog paliesdamos kitą žmogų, mes jį pažįstame, pajunta- 
me, koks jis. Jei tik nesame galutinai praradusios ryšio su La Oue 
Sabe, delno prisilietimas pasako mums, kaip jaučiasi kitas žmogus. 
Kai kurios iš mūsų informaciją apie kito Žmogaus savijautą netgi 
gauname vaizdais arba žodžiais. Sakytume, mūsų rankos — tai 
nelyginant savotiški radarai. 

Bet rankos ne tik priima, jos ir skleidžia informaciją. Pa- 
spausdamas kitam ranką, žmogus gali perduoti pranešimą, kurį 
dažniausiai nesąmoningai ir pasiunčia: paspaudimo stiprumu, in- 


tensyvumu, trukme bei delno temperatūra. Žmonių, sąmoningai 


ar nesąmoningai linkinčių jums blogo, prisilietimai paprastai tarsi 
išmuša skylę mūsų dvasiniame kūne. Ir priešingai — rankų prisi- 
lietimu galima žmogų nuraminti, paguosti, numalšinti skausmą, 
pagydyti. Moterys tai žinojo jau daugelį šimtmečių, iš kartos į 
kartą perduodamos šitas žinias.!“ 

Dvasinis grobuonis irgi kuo puikiausiai išmano nepaprastas 
ir paslaptingas rankų galias. Daugelyje pasaulio šalių vis dar eg- 
zistuoja pats klaikiausias patologinės neapykantos žmogiškumui 
demonstravimo būdas: pagrobtai aukai nukerta rankas, atimdami 
galimybę jausti, regėti, gydyti. Žudikas nieko nejaučia, todėl jis 
nori, kad ir auka nebegalėtų jausti. Lygiai to paties siekia ir Vel- 
nias: neatpirktoji dvasios dalis nejautri, todėl iškrypėliškai pavydi 
tiems, kas gali jausti, ir taip klaikiai jų nekenčia, kad pasirengęs 
sukapoti į gabalus. Daugelyje pasakų moteris žudoma būtent 
sukapojant. Tačiau čia Velnias — ne vien žudikas, jam labiau 
norisi sužaloti, suluošinti. Jis trokšta taip suluošinti moterį, kad 
ji amžinai taptų bejėgė, o ne vien įgytų kelis iniciacinę patirtį 
liudijančius randus. 

Sakydamos, jog moteriai nukirstos rankos, turime omenyje, 
kad jai atimta bet kokia galimybė rasti paguodą ir greitai išgyti, 
kad ji bejėgė padaryti ką nors daugiau, nei eiti pirmyn amžinuoju 
keliu. Todėl visai suprantama, kad ir toliau visą laiką turėsime 
verkti. Juk ašaros — tai paprastas ir veiksmingas būdas apsiginti 
nuo demono, kuris toks nuožmus ir klastingas, kad nė viena iš 
mūsų neįstengiame iki galo perprasti jo kėslų. 

Pasakose labai dažnas vadinamojo „numesto daikto“ leitmoty- 
vas. Persekiojama pasakos veikėja išsitraukia iš plaukų stebuklingas 
šukas, sviedžia jas sau per petį, ir šios akimirksniu pavirsta miš- 
ku —tokiu tankiu, kad nė uodas snapo neįkištų. Arba išsitraukusi 
iš užančio mažą vandens buteliuką, herojė jį atkemša ir bėgdama 
pakeliui išlaisto. Vanduo išsilieja sraunia upe, kuri užkerta per- 
sekiotojams kelią vytis. 

Šioje pasakoje mergelė nepaliaudama verkia, ašaromis skalau- 
dama nukirstų rankų strampus, ir Velnias neįveikia magiškos jėgos 


lauko, susidariusio aplinkui ją. Jis negali jos stverti, kaip norėjęs. 


Mergelės ašaros čia yra tarsi „numestas daiktas“:jos sudaro aplink 
ją savotišką vandeninę sieną, užkertančią Velniui kelią prisiartinti. 
Ir ne todėl, kad Velnias būtų susigraudinęs ir pasigailėjęs mer- 
gelės — kur tau! Tiesiog tyros, karštos ašaros pasižymi nepaprasta 
galia, stipresne už velniškąją. Tuo galime įsitikinti kaskart, kai 
raudodamos šaukiamės Dievo: tegul niekur priešais save nema- 
tome nė menkiausios vilties prošvaistės, vien iki pat horizonto 
tvyrančią tamsą, netikrumą ir pražūtį, tačiau ašaros išgelbsti mus 
ir apsaugo, kad be jokios naudos nevirstume plėnimis.! 

Duktė privalo sielvartauti. Mane glumina, kaip mažai moterys 
šiais laikais verkia, ir tai dar atsiprašinėdamos. Man neramu, kad 
gėdydamosi ir vengdamos ašaroti, mes baigiame prarasti šitokią 
natūralią savo funkciją. Juk žydėti kaip medžiui ir būti drėgnai — 
nepaprastai svarbu, antraip jūs sulūšite. Verkti — gera ir teisinga. 
Ašaros neišsprendžia problemos, bet jų dėka procesas gali tęstis, 
užuot galutinai užstrigęs. Taip ir ankstesnis mergelės gyvenimas 
pasakoje bei jos ligšiolinis gyvenimo supratimas nutrūksta, užsi- 
baigia, ir ji leidžiasi tolyn, į kitą požeminio pasaulio lygmenį. O 
mes sekame jos pėdomis. Judame nesustodamos, nors esame be 
galo pažeidžiamos, praradusios bet kokią ego apsaugą —tarsi medis 
nuplėšta žieve. Tačiau mes stiprios, nes jau išmokome nublokšti 
Velnią šalin, į kitą kiemo galą. 

Šiuo metu kaip sykis suvokiame, jog, ką bedarytume, ego pla- 
nų vis vien nesupaisysime. Mūsų gyvenime nusimato didžiulių, 
svarbių permainų, nors mažasis akimirkos valdovas ego ir kažin 
kaip būtų sudėliojęs tolesnius žingsnius. Mūsų gyvenimą pradeda 
valdyti tikrosios lemties galios — daugiau jokio malūno, jokio kie- 
melio šlavimo ir snaudulio. Ankstesnis mūsų gyvenimas baigėsi. 
Mums norisi pabūti vienoms, gal mes net reikalaujame, kad mus 
paliktų ramybėje. Tėvo valdžia ir kultūriniu dominavimu daugiau 
pasitikėti nebegalime; dabar pirmą sykį nuo pat gimimo mums 
prieš akis atsiveria tikrasis mūsų gyvenimas. Ir žengiame toliau. 

Tai laikotarpis, kai viskas, ką vertinome, praranda skonį. Jungas 
primena mums dar Heraklito vartotą terminą enantiodromia —te- 
kėjimas atgal. Tačiau šis grįžimas prie ištakų gali reikšti kur kas 


daugiau, nei lindimą į asmeninės pasąmonės gelmes: tai gali būti 
gyvybiškai būtinas sugrįžimas prie naudingų senovės vertybių, 
giliausių minčių bei idėjų.!'š Jei šį ištvermės iniciacijų etapą su- 
voksime kaip žingsnį atgal, tuomet tai ir septynmylis žingsnis į 
gylį, grįžimas į Laukinės Moters pasaulį. 

O Velniui belieka pabrukus uodegą dumti savais keliais. Šia 
prasme moteris, net ir jausdama, jog nebegali kaip anksčiau liesti, 
jausti ir užčiuopti savo kelio per pasaulį, vis tiek yra nepaprastai 
stipri savo sielos tyrumu, savo sielvarto galia — šios savybės ir pri- 
verčia trauktis ją pražudyti norintį padarą. 

Teisybė, dvasinis kūnas prarado savo brangenybę — rankas. 
Tačiau likusioji dvasios dalis kompensuos šią netektį. Mes tebe- 
turime kojas, žinančias kelią, sielą ir sąmonę, gebančias žvelgti 
toli, krūtis ir pilvą, galinčius jausti, — lygiai kaip egzotiškoji pa- 
slaptingoji Deivė Baubo, įkūnijanti giliąją instinktyviąją moterų 
prigimtį... Baubo irgi berankė. 

Ir su šiuo nematerialiu, slėpiningu kūnu mes einame toliau. 


Netrukus leisimės dar giliau. 


Trečias etapas: klajonės 


Trečiojo pasakos etapo pradžioje tėvas siūlosi visam gyvenimui 
aprūpinti dukterį, kad jai nieko netrūktų, bet duktė nusprendžia 
leistis į pasaulį ir pasikliauti likimu. Rytui auštant, apsivyniojusi 
nukirstas rankas švaria drobule, ji leidžiasi į kelią, visiems laikams 
palikdama ankstesnįjį savo gyvenimą. 

Ji vėl darosi panaši į laukinį gyvulį — pasišiaušusi ir nešvari. Jau 
sutemus, baisiai išalkusi, ji prieina sodą, kuriame visi vaisiai ant 
šakų suskaičiuoti.!* Paslaptinga šmėkla nusausina sodą juosiantį 
griovį, ir apstulbusio sodininko akivaizdoje mergelė pasistiprina 
suvalgydama kriaušę, kuri pati nusileidžia jai prie burnos. 

lniciacijų procese mes atsižadame natūralaus savo impulso likti 
nieko nenutuokiančiomis neišmanėlėmis ir apsisprendžiame bet 
kokia kaina — per kančias, skausmą ir išmėginimus — siekti są- 
moningai susilieti su giliąja išmintimi, su laukine Esybe. Tėvas 


su motina pasakoje dar bando sugrąžinti mergelę į nesąmoningą 
būseną: „Ak, pasilik čia, su mumis! Tu sužeista, bet mes padėsim 
tau užsimiršti“ O gal, įveikusi Velnią, — vaizdingai sakant, — ji iš 
tikrųjų užmigs ant laurų? Ims ir pasišalins, berankė ir sužalota, į 
kokį atkampų dvasios prieglobstį, kur ja iki pat gyvenimo pabaigos 
rūpinsis kiti, o jai tereikės tik nesusimąstant plaukti pasroviui ir 
daryti, kas sakoma? 

Ne, ji tikrai neketina per amžius tūnoti patamsyje, lyg kokia 
gražuolė rūgšties nudegintu veidu. Ji apsirengs, pasistengs kaip 
galėdama apsitvarstyti žaizdas ir dar vienais akmeniniais laiptais 
nusileis į dar gilesnį dvasios lygmenį. Senoji, dominuojanti dvasios 
dalis siūlosi amžinai paslėpti ją saugioje vietoje, tačiau instink- 
tyvioji prigimtis liepia jai atsisakyti, jausdamasi privalanti likti 
budri ir, kas bebūtų, gyventi visavertį gyvenimą. 

Mergelės žaizdos aptvarstytos balta drobule. Balta — tai miru- 
siųjų pasaulio ir alchemikų albedo, reiškiančio sielos prisikėlimą iš 
požeminio pasaulio, spalva. Ši spalva — tai tarsi nusileidimo ir su- 
grįžimo ciklo šauklė. Jau nuo pat pradžių mergelė tampa klajūne, 
o tai savaime reiškia prisikėlimą naujam gyvenimui ir amžinąjį 
sudie senajam. Leistis klajoti — nuostabus sprendimas. 

Šiame etape moterys dažnai jaučia užplūdusią neviltį, o sy- 
kiu — ir nepalaužiamą ryžtą žūtbūt leistis į šią vidinę kelionę. Jos 
taip ir daro, palikdamos seną gyvenimą vardan naujo, vieną gyve- 
nimo etapą vardan kito, o kartais net ir vieną mylimąjį — vardan 
jokio kito, išskyrus save pačias. Žengti iš paauglystės į jaunystę, 
iš santuokinio gyvenimo — į vientulystę, iš brandos — į vidutinį 
amžių, perkirsti senatvės ribą, eiti pirmyn sužeistoms ir kraujuo- 
jančioms, bet užtat su nauja, pačių įgyta vertybių sistema, — štai kas 
yra mirtis ir prisikėlimas. Nutraukti santykius, išeiti iš tėvų namų, 
atsisakyti pasenusių vertybių, tapti savarankiškoms, o kartais —net 
nusibelsti kažin kur į dykras vien todėl, jog taip reikia, — štai kas 
yra nusileidimas į požeminį pasaulį. 

Taigi mes leidžiamės į kelionę, žengiame į kitokį pasaulį, po 
kitokiu dangum, jaučiame nepažįstamą žemę po kojomis. Esa- 
me labai lengvai pažeidžiamos: eidamos nieko negalime įsitverti, 


niekuo pasiremti, už nieko pasilaikyti ir nieko pažinti — juk ne- 
turime rankų. 

Motina su tėvu — kolektyviniai ir egoistiniai dvasios aspek- 
tai — jau prarado ligšiolinę savo valdžią. Jie nubausti krauju, pra- 
lietu per jų nerūpestingumą bei neišmanymą. Nors jie dar mėgina 
sulaikyti mergelę, siūlydami patogumus ir ramybę, bet jau nebe- 
pajėgia tvarkyti jos gyvenimo, nes jos laukia klajūnės lemtis. Šiuo 
požiūriu tėvas su motina miršta. Naujais jos gimdytojais tampa 
kelias ir veidą gaivinantis vėjas. 

Klajūnės archetipas suformuoja, arba prišaukia, kitą — vienišos 
vilkės arba svetimosios archetipą. Keliaudama mergelė yra nuo- 
šaly nuo laimingų kaimiečių šeimų, jaukiai ir šiltai įsitaisiusių 
namie prie židinio, ji — lauke, kęsdama šaltį ir badą; toks dabar 
yra jos gyvenimas.?? Tai — pati tikriausia keliautojos metafora. 
Nejučiom pradedame jaustis svetimos aplinkui kunkuliuojančiam 
gyvenimui. Mums leidžiantis vis gilyn į požeminį pasaulį, muzi- 
kos garsai pamažu tyla, rėksnių prekeivių balsai tolsta, ir visas tas 
triukšmingas, šurmuliuojantis išorinio gyvenimo turgus kažkur 
nutolsta, išsisklaido ir visai išnyksta. 

Ir štai pakeliui mus vėl pasitinka senieji naktiniai kultai. Aišku, 
antikinis mitas apie Hadą, pagrobusį Persefonę ir nulakinusį ją 
į savo požemius, yra gražus ir dramatiškas, bet esama ir kur kas 
senesnių istorijų, šaknimis siekiančių archajiškąsias matricentrines 
religijas, kaip antai Ištar bei Inanos mitai, akivaizdžiai liudijantys 
mergelės bei požemių valdovo meilės ryšį. 

Pasak šių senųjų mitų, jokiam patamsių Dievui nereikia 
prievarta grobti mergelės ir tempti jos į savo požeminį pasaulį. 
Mergelė pati žino privalanti tenai keliauti, žino, kad tai — neatsi- 
ejama dieviškųjų apeigų dalis. Gal širdis jai ir dreba iš baimės, 
bet ji jau nuo pat pradžių nori sutikti savąjį karalių, savo požemių 
pasaulio jaunikį. Ji pati laisva valia leidžiasi žemyn, kur turės iš 
esmės pasikeisti, pažinti giliąsias paslaptis, o tada vėl galės grįžti 
į žŽemiškąjį pasaulį. 

Tiek klasikinis Persefonės mitas, tiek ir „Berankės mergelės“ 


pasakos branduolį sudaranti istorija yra fragmentiškos dramos, 


kilusios iš kur kas išsamesnių, darnesnių senųjų religinių mitų. 
Laikui bėgant, pirmykštis anapusinio Mylimojo ilgesys vėlyvuo- 
siuose mituose pavirto geismo ir pagrobimo istorija. 

Senais didžiais matriarchato laikais manyta, jog moteris iš 
prigimties jaučia požemių pasaulio trauką ir, vedama slėpiningų 
moteriškųjų galių, pati suras tenai kelią. Tai buvo laikoma jos 
mokymo dalimi, o tokio išmanymo įgijimas betarpiškos patirties 
būdu vertintas kaip didžiulis laimėjimas. Šio nusileidimo į po- 
žeminį pasaulį prigimtis sudaro archetipinį „Berankės mergelės“ 
pasakos ir mito apie Demetrą bei Persefonę pamatą. 

Taigi šiame etape pasakos mergelė keliauja per pasaulį, jau 
antrąsyk išsipurvindama ir panėšėdama į laukinį gyvulį. Šitokia 
nuostata: „Man ne itin rūpi išorinio pasaulio dalykai“, — yra pati 
tinkamiausia nusileidimui. Kaip matome, net ir per purvus jos 
grožis švyti it auksas pelenuose. Pats nesiprausimo motyvas irgi 
yra apeiginis, kilęs iš senųjų kultų, kurių kulminacija būdavo 
maudynės bei naujų rūbų užsivilkimas — tai simbolizavo perėjimą 
į naują ar atnaujintą santykių su Esybe etapą. 

Matėme, kad berankė mergelė jau įveikė vieną ištisinį nu- 
sileidimo bei transformacijos ciklą — atbudimą. Pasak kai kurių 
alchemikų traktatų, transformaciją sudaro trys privalomos pa- 
kopos: nigredo — juodoji, arba tamsioji, netekties, iširimo pakopa, 
rubedo — raudonoji aukos pakopa, ir albedo — baltoji prisikėlimo 
pakopa. Sandėris su Velniu buvo nigredo, aptemimas; mergelės 
rankų nukirtimas —rubedo, auka; o išėjimas iš namų, apsirišus balta 
drobule — albedo, naujas gyvenimas. O dabar, tapusi klajūne, ji 
vėl neria į nigredo būseną. Tačiau senojo jos „aš“ jau nebėra, o 
gilioji, apsinuoginusi jos natūra — ištverminga keliautoja.?' 

Tačiau mergelė ne vien pavargo, ji ir išalko. Išvydusi sodą, ji 
suklumpa tarsi prieš altorių. Beje, tai ir yra ne kas kita, o lauki- 
nių požemio Dievų altorius. Leisdamosi prie pirmapradžių bū- 
ties ištakų, netenkame ankstesniųjų automatizuotų maitinimosi 
būdų. Žemiški dalykai, kuriais anksčiau mitome, praranda skonį. 
Ankstesni siekiai mūsų nebejaudina, ankstesni laimėjimai nebe- 
domina. Viršutiniame, žemiškajame pasaulyje niekas nebegali 


mūsų pasotinti. Taigi dabar matome gryniausią dvasios stebuklą: 
būdamos šitokios bejėgės, pačiu laiku sulaukiame pagalbos. 

Bejėgę mergelę aplanko sielos pasiuntinys — balta šmėkla. Ji 
pašalina kliūtį, trukdančią mergelei prieiti prie maisto: uždaro 
vienerius šliuzo vartus ir nusausina gynybinį griovį. Gynybinis 
griovys turi slaptą prasmę. Pasak senovės graikų, požeminė Stikso 
upė skiria gyvųjų ir mirusiųjų pasaulius. Jos vandenys sklidini 
prisiminimų apie visus mirusiųjų darbus nuo pat pasaulio pra- 
džios. Mirusieji gali šifruoti šiuos prisiminimus ir juos tvarkyti, 
kadangi jų regėjimas yra kur kas skvarbesnis, nes jie nebeturi 
fizinio kūno. 

Tačiau gyviesiems toji upė — nuodai. Jeigu jų nelydi vedlys 
iš dvasių pasaulio, gyvieji negali persikelti per upę, o jei bandy- 
tų — paskęstų ir nugrimztų į kitą požeminio pasaulio lygmenį, 
kurio ūkuose liktų klaidžioti per amžius. Dantė turėjo Vergili- 
jų, Coatlicue — gyvatę, lydėjusią ją į ugnies pasaulį, o berankei 
mergelei gelbsti baltoji šmėkla. Taigi matome, kad ištrūkusi iš 
apsnūdusios motinos ir godaus, neišmanėlio tėvo valios, moteris 
renkasi naują vedlę — laukinę sielą. 

Pasakoje šmėkla lydi berankę mergelę ten, kur veši požeminiai 
medžiai — į karaliaus sodą. Čia irgi susiduriame su senųjų religi- 
jų pėdsakais. Senuosiuose kultuose jauniems inicijuojamiesiems 
visuomet būdavo skiriamas dvasinis vedlys. Graikų mituose apstu 
liudijimų apie jaunas moteris lydinčias vilkes, liūtes ar kitokias 
būtybes, kurios ir būdavo iniciatorės. Net ir šiuolaikinėse, glau- 
džiai su gamta susijusiose religinėse apeigose, kurias praktikuoja, 
pavyzdžiui, navachų dinės gentis, tiek iniciacijose, tiek gydymo 
ritualuose dalyvauja paslaptingieji yeibecheis — gyvūnų dvasios. 

Čia atsižvelgiama į tai, kad požeminiame pasaulyje, panašiai 
kaip ir žmonių pasąmonėje, tiesiog knibždėte knibžda gausybė 
neįprastų ir dėmesį. prikaustančių dalykų: vaizdinių, archetipų, 
pagundų, pavojų, turtų, kankynių bei išmėginimų. Moteriai in- 
dividuacijos kelionėje labai svarbu neprarasti dvasinės nuovokos 
arba turėti labai nuovokią ir patyrusią palydovę, kuri neleistų jai 
nuslysti į pasąmonės fantasmagoriją ir ištirpti šiame viliojančių 


pagundų verpete. Kaip matome pasakoje, pravarčiau likti alkanai 
ir toliau eiti pirmyn. 

Panašiai kaip anksčiau Persefonė, o dar anksčiau — Gyvybės/ 
Mirties/Gyvybės deivės, mergelė atsiduria pasaulyje, kuriame 
veši stebuklingi sodai ir jos laukia karalius. Kuo toliau, tuo ryš- 
kiau pasakoje spindi senųjų religijų šviesa. Pasak graikų mitų,?2 
įėjimą į požeminį pasaulį dengė dviejų susipynusių medžių šakos, 
o Elizijus, dorybingų mirusiųjų buveinė, pasirodo besąs ne kas 
kita, kaip didžiulis sodas. 

Elizijus vaizduojamas kaip vieta, kur visuomet šviesu ir kur 
esančios sielos gali kada nori vėl atgimti žemiškajam gyvenimui. 
Tai tarsi žemiškojo pasaulio antrininkas arba atspindys. Sunkių, 
sudėtingų dalykų gali pasitaikyti ir čia, tačiau Elizijuje jie turi 
kitokią prasmę ir suteikia kitokios patirties, nei žemėje. Žemiška- 
jame pasaulyje viskas vertinama paprasčiausiu naudos ir nuostolių 
matu. O požeminiame, arba anapusiniame, pasaulyje visa ko vertę 
nusako paslaptingų įžvalgų skvarbumas, veiksmų teisingumas bei 
asmens sukaupta vidinė stiprybė ir išmintis. 

Toliau pasakos veiksmo centru tampa vaismedis, kurį senovės 
laikais vadindavo Gyvybės medžiu, Išminties medžiu, Gyvybės 
ir Mirties medžiu arba Pažinimo medžiu. Skirtingai nei įprasti 
spygliuočiai ar lapuočiai, vaismedis ant šakų augina gausybę vaisių, 
kurie ir pamaitina, ir atgaivina, nes juose gausu vandens. Vandenį, 
tą pirmapradį augimo ir tęstinumo skystį, įsiurbia medžio šaknys, 
tankiu tinklu išsiraizgiusios žemėje ir maitinančios medį begalybės 
mažyčių, paprasta akimi neįžiūrimų ląstelių nepaliaujamos veiklos 
dėka. Iš ten vanduo kamienu kyla aukštyn ir pripildo vaisius, pa- 
versdamas juos įstabiais gamtos kūriniais. 

Todėl tikima, kad vaisius turi sielą: jis sklidinas gyvybės jėgos, 
susidariusios iš vandens, oro, žemės, maistingųjų medžiagų bei 
sėklų ir išsaugojusios savyje tam tikrą viso to dalį; negana to, jis 
dar ir dieviškai skanus. Moterys, maitinamos požeminių miškų 
vaisiais, vandeniu ir sėklomis, dvasiškai taip pat prisipildo ir su- 
apvalėja; jų dvasia pasidaro turtinga, ji tarsi nuolatos bręsta ir 


noksta. 


Panašiai kaip motina, siūlanti išalkusiam kūdikiui krūtį, kriaušė 
karaliaus sode palenkia šaką ir siūlo mergelei pasistiprinti savo 
vaisių. Jos syvai atgaivina kaip motinos pienas. Suvalgiusi kriaušę, 
mergelė ne tik pasisotina ir atgauna jėgas; šis įvykis sklidinas dar 
įstabesnės prasmės: pasąmonė palinksta prie jos ir pamaitina savo 
vaisiumi. Šiuo atžvilgiu pasąmonė paženklina jos lūpas savo bu- 
činiu. Mergelei leidžiama pajusti Esybės skonį, laukinės dievybės 
gaivą ir kvapą, suteikiama savotiška laukinė komunija. 

Naujojo Testamento scena, vaizduojanti, kaip Mariją pasvei- 
kina jos giminaitė Elžbieta,?*? ko gero, irgi yra tokio senovinio 
moterų tarpusavio supratimo atgarsis: „Palaimintas tavo įsčių vai- 
sius“, — sako ji. Senoviniuose nakties kultuose ką tiktai įvesdinta 
moteris, sklidina naujo žinojimo, grįžusi atgal į gyvųjų pasaulį 
irgi sulaukdavo draugiško giminės moterų pasveikinimo bei pa- 
laiminimo. 

Nepaprasta šios pasakos idioma tokia: pačiu tamsiausiu metu 
moters sielą maitina ir peni moteriškoji pasąmonė, įsčių pasąmonė, 
pati Gamta. Moterys prisipažįsta, jog leisdamosi į požemius, jos 
kurį laiką atsiduria juodžiausioje tamsoje ir tada pajunta lengvutį 
sparno prisilietimą, pamato šviesą. Jos jaučiasi maitinamos kažkur 
iš vidaus, suskeldėjusioje žemėje staiga išsiveržia palaiminta vers- 
mė, o iš kur tas vanduo — jos nežino. Šis šaltinis skausmo nenu- 
malšina, jis tik atgaivina tada, kai daugiau nieko aplinkui nėra. Tai 
lyg dangiškoji mana dykumoje, lyg vanduo iš akmens, lyg penas iš 
oro. Jis numarina alkio kirminą, ir mes jau įstengiame eiti toliau. 
O tai ir svarbiausia — eiti toliau, kad pažintume savo lemtį. 

Pasaka primena mums labai seną pažadą: kad nusileidusios į 
požemius rasime peno, nors aplinkui ir būtų tamsu, nors ir ma- 
nytume pasiklydusios. Net ir nieko nežinodamos, nematydamos, 
net ir klaidžiodamos aklai, turime atminti, kad visuomet esama 
Kažko, kas nuolatos greta, kas neapleidžia mūsų nė per žingsnį. 
Mes kairėn — tas Kažkas irgi kairėn, mes dešinėn — tas mums iš 
paskos, palaiko mus ir skina kelią. 

Dabar mes dar sykį atsiduriame nigredo lygmenyje — vėl 
klaidžiojame nežinodamos, kas bus toliau. Tačiau būtent tokios 


apverktinos būklės mes ir prieiname Gyvybės medį, kad pasi- 
stiprintume jo vaisiais. O mirusiųjų pasaulyje paragauti Gyvybės 
medžio vaisiaus — tai metaforiškai reiškia pastoti. Anksčiau tikėta, 
kad mirusiųjų pasaulyje siela gali įsikūnyti į vaisių ar kitą kokį 
valgomą daiktą, kurį suvalgius būsimai motinai, jame slypėjusi 
siela pradės bręsti jos kūne ir galės atgimti iš naujo. Taigi čia, 
pusiaukelėje, sykiu su kriaušės minkštimu mes gauname paragauti 


Laukinės Motinos kūno — valgome tai, kuo tapsime pačios.? 


Ketvirtas etapas: meilė požeminiame pasaulyje 


Rytą į sodą suskaičiuoti vaisių ateina karalius. Vienos kriaušės 
trūksta, ir sodininkas praneša ką matęs: „Pereitą naktį, šviečiant 
mėnuliui, dvi šmėklos išleido iš griovio vandenį, įžengė į sodą, 
ir viena jų, kuri neturėjo rankų, suvalgė kriaušę, nusileidusią jai 
stačiai prie burnos“. 

Kitą naktį karalius drauge su sodininku ir rūmų burtininku, 
mokančiu kalbėtis su dvasiomis, pats ateina saugoti sodo. Vidur- 
naktį, lydima baltos šmėklos, iš miško pasirodo mergelė: jos rū- 
bai — purvini ir sudriskę, plaukai išsitaršę, veidas purvo vagelėm 
išvagotas, o rankos nukirstos. 

Ir vėl vienas medis grakščiai palenkia šaką, kad mergelė galėtų 
paragauti ant jos kabančio vaisiaus. Mergelė ima pamažėle skanauti 
sultingą kriaušę.Burtininkas prisiartina prie jų, sergėdamasis ne- 
prieiti per arti, ir klausia: „Ar tu iš šio pasaulio, ar iš ano?“ Mergelė 
atsako: „Kadaise buvau iš pasaulio, nors ir ne iš šio“. 

Karalius klausia burtininko: „Kas ji —- moteris ar dvasia?“ Šis 
atsako, jog ir viena, ir kita. Karalius iškart puola prie mergelės, 
žadėdamas jai meilę ir ištikimybę: „Aš tavęs neapleisiu! Nuo šiol 
aš tavimi rūpinsiuosi!“ Jiedu susituokia, ir jis padirbdina jai dvi 
sidabrines rankas. 

Karalius — išmintinga požeminio dvasinio pasaulio būtybė. Tai 
ne šiaip koks nukaršęs valdovas, o vienas iš pagrindinių moteriško- 
sios pasąmonės sergėtojų. Jis rūpinasi augančios sielos augmenija: 


jo ir jo motinos sode vešliai dera gyvybės ir mirties medžiai. Jis iš 


senųjų laukinių dievų giminės. Kaip ir mergelė, jis geba ištverti 
sunkumus. Jo, kaip ir jos, taip pat dar laukia vienas nusileidimo 
ratas. Bet neužbėkime įvykiams už akių. 

Tam tikra prasme galima sakyti, kad jis seka mergelę. Dvasia 
visuomet stebi savyje vykstančius procesus. Tai tiesiog šventa 
taisyklė. Žinokite, kad kai jūs klajojate, visuomet esti dar kas 
nors — bent vienas, o neretai ir keletas, — užsigrūdinęs ir patyręs, 
kuris tik ir laukia, kada pabelsite į duris, kaukštelsite per akmenį, 
suvalgysite kriaušę ar paprasčiausiai pasirodysite, kad galėtų pa- 
skelbti apie jūsų atvykimą į požeminį pasaulį. Ši mylinti būtybė 
laukia klajūnės ieškotojos ir stebi, kada ji atvyks. Moterys puikiai 
tai žino. Šį dalyką jos įvardija kaip nedidelį šviesos ar intuicijos 
blyksnį, nuojautą ar antgamtiškumo dvelksmą. 

Sodininkas, karalius ir burtininkas — tai trys brandūs archeti- 
pinio vyriškumo įsikūnijimai. Jie atitinka šventąją moteriškumo 
trejybę, kurią įkūnija mergelė, motina ir senutė. Šioje pasakoje 
senųjų deivių trejetas arba trilypė Deivė reprezentuojama taip: 
mergelę įkūnija berankė mergina, o motina ir senutė sujungtos 
karaliaus motinos paveiksle (pastaroji pasirodys vėliau). Šios pa- 
sakos posūkį į „modernumą“ liudija tai, kad Velnio figūrai per- 
leistos funkcijos, kurios senoviniuose moterų iniciacijų ritualuose 
paprastai priklausydavo senutei — dvilypės prigimties gyvybės ir 
mirties nešėjai. Velnias šioje pasakoje vaizduojamas tiktai nešantis 
mirtį. 

Tačiau galiu lažintis, kad miglotoje praeityje tokio tipo is- 
torijose turėjo figūruoti senė, kuri atlikdavo iniciacijų vadovės, 
sunkumų kūrėjos, vaidmenį: pasirūpinti, kad mielai jaunajai he- 
rojei nestigtų išbandymų, akinančių ją leistis kelionėn iš gyvųjų 
į mirusiųjų pasaulį. Dvasine prasme tai atitinka Jungo psicholo- 
gijos, teologijos bei senųjų nakties religijų koncepcijas: didžioji 
Esybė arba, mūsų kalba tariant, Laukinė Moteris, prisėja dvasioje 
savo prigimtį, ieškodama ten atsakymų ir tikėdamasi pasisemti 
stiprybės, ir todėl vėl iš naujo susilietų su didžiąja laukine Esybe 


ir kiek įmanoma paskui liktų jos dalimi. 


Viena vertus, šis vėlyvas pasakos iškraipymas kiek sudarko 
ir mūsų informaciją apie senuosius moters grįžimo į požeminį 
pasaulį procesus. Tačiau iš tiesų šis senės pakeitimas Velniu šian- 
dien mums kaip tik atrodo nepaprastai aktualus, nes norėdamos 
užčiuopti pirmykščius pasąmonės judesius, šiandien mes dažnai 
esame priverstos grumtis su Velniu, įgavusiu kultūrinių, šeimyni- 
nių ar vidinių dvasinių draudimų pavidalą ir siekiančiu nuvertinti 
Laukinės Moters sielos gyvenimą. Taigi pasaka išlieka prasminga 
abiem atvejais: ir paliekant joje didžiumą senųjų apeigų griaučių, 
kad galėtume jas atkurti, ir parodant, kaip prigimtinis grobuonis 
kėsinasi išplėšti teisėtas mūsų galias bei dvasinį triūsą. 

Svarbiausieji sode šiuo metu vykstančios transformacijos veikė- 
jai pagal apytikrę jų pasirodymo seką būtų: mergelė, baltoji šmėkla, 
sodininkas, karalius, burtininkas, motina/senutė ir Velnias. Visi 
jie tradiciškai atspindi tam tikras vidines dvasines jėgas. 


MERGELĖ 


Kaip jau matėme, mergelė įkūnija nuoširdžią, bet dar neseniai 
palaimingai snaudusią dvasios dalį. Tačiau po švelnia jos išore slypi 
narsi herojė — kovotoja. Ji ištverminga kaip vieniša vilkė, sugebanti 
iškęsti visus inicijuojamajai tenkančius sunkumus: purvą, dulkes, 
išdavystę, skausmą, vienatvę bei tremtį. Ji pajėgia nukeliauti į po- 
žeminį pasaulį ir praturtėjusi grįžti atgal į žemę. Ji vykdo senosios 
Laukinės Motinos, Laukinės Moters, nurodymus, nors pirmąkart 
nusileidusi į požemį, dar nė pati jų aiškiai nesuvokia. 


BALTOJI ŠMĖKLA 


Visose legendose ir pasakose ši baltoji šmėkla yra vedlė, iš pri- 
gimties išmintinga ir geranoriška, skinanti klajūnei moteriai kelią. 
Pasak kai kurių mesemondok, ši dvasia esanti senojo brangaus nu- 
versto Dievo dalis, dar ir dabar apgaubianti rūpesčiu kiekvieną 
žmogų. Pagal savo apdarą ši baltoji šmėkla atrodytų besanti artima 
gausybės įvairiausiose kultūrose žinomų Gyvybės/Mirties/Gyvy- 
bės deivių giminaitė. Visos jos švyti akinamu baltumu: La Llorona, 


Berchta, Helė ir kitos. Tai liudija baltąją šmėklą esant motinos/ 
senutės pagalbininkę, nes pastaroji archetipinėje psichologijoje 


irgi priskiriama prie Gyvybės/Mirties/Gyvybės deivių. 


SODININKAS 


Sodininkas įdirba dvasios dirvą, rūpinasi atnaujinti ir išsaugoti 
sėklas, dirvožemį bei šaknis. Jis primena kuprotą hopių genties 
dvasią Kokopelį, kiekvieną pavasarį aplankantį kaimus ir apvaisi- 
nantį laukus bei moteris. Sodininko užduotis — atsinaujinimas. 
Moters dvasia turi tolydžio sėti, auginti ir imti naujos energijos 
derlių, kad turėtų kuo pakeisti tai, kas pasensta ir susidėvi. Juk 
egzistuoja tam tikra natūrali dvasinių dalių entropija — jos nyksta, 
dyla. Tai geras procesas, dvasia taip ir turi funkcionuoti, tiktai 
būtina turėti po ranka iš anksto parengtą pamainą energijos at- 
sargoms papildyti. Tai ir yra dvasinio darbo dalis, kurią atlieka 
sodininkas. Jo pareiga — sužiūrėti, ką metas pakeisti ir papildyti. 
Juk dvasioje nuolatos verda gyvenimas, nuolat kas nors miršta, 


vyksta nuolatinė idėjų, vaizdų ir energijos kaita. 


KARALIUS 


Karalius“ įkūnija požeminiame pasaulyje surastą žinojimą. Jis 
pasižymi gebėjimu perkelti vidinę išmintį į išorę ir praktiškai ją 
panaudoti — nedvejojant, nemurmant ir neatsiprašinėjant. Kara- 
lius — karalienės motinos/senutės sūnus. Lygiai kaip ir ji, o grei- 
čiausiai — sekdamas jos pavyzdžiu, jis taip pat aktyviai dalyvauja 
gyvybiškai svarbiuose dvasiniuose procesuose, kuriuos sudaro 
sąmoningumo mažėjimas, nykimas ir atgavimas. Kiek vėliau pa- 
sakoje, leidęsis ieškoti prarastos žmonos, jis patirs savotišką mirtį, 
iš civilizuoto karaliaus tapdamas laukiniu, o radęs savo karalienę, 
atgims iš naujo. Dvasiniu požiūriu tai reikštų, kad dvasiai įgyjant 
naujų žinių ir patirties, senosios jos branduolį sudarančios nuo- 
statos turės numirti. Jų vietoje turės atsirasti naujos arba atnaujin- 


tos pažiūros kone į visus moters gyvenimo aspektus. Sia prasme 


karalius simbolizuoja vyraujančių moters dvasinių principų bei 


nuostatų atsinaujinimą. 


BURTININKAS 


Burtininkas, arba magas,?ė kurį karalius pasiima drauge, kad šis 
paaiškintų jam, ką mato, tiesiogiai įkūnija magiškąsias moters 
galias. Sugebėjimas viską akimirksniu prisiminti, matyti ir girdėti 
tai, kas dedasi už tūkstančių mylių, galėjimas įsijausti į kito būseną 
taip, kad matytum svetimomis — žmogaus arba gyvulio — akimis, 
yra neatsiejamos instinktyviojo moteriškumo savybės. Burtininkas 
kaip tik ir pasižymi tokiais bruožais, be to, jis dar tradiciškai padeda 
juos puoselėti bei pritaikyti išoriniame pasaulyje. Nors magas gali 
būti ir vyras, ir moteris, čia matome galingą vyrišką figūrą, pri- 
menančią stipruolį brolį pasakose, kuris taip myli savo seserį, jog 
pasiryžęs kalnus nuversti, kad tik jai padėtų. Burtininkas puikiai 
moka mainyti pavidalą. Pasakose ir sapnuose jis vienodai dažnai 
gali pasirodyti tiek vyru, tiek moterimi. Jis lengvai virsta tai vyru, 
tai moterimi, tai gyvuliu, tai mineralu, lygiai kaip senė — mote- 
riškasis jo atitikmuo, irgi vienodai gerai gebanti mainyti išvaizdą. 
Sąmoningame gyvenime burtininkas padeda moteriai tapti kuo 
tik nori ir bet kurią akimirką pavaizduoja save kaip tik nori. 


KARALIENĖ MOTINA/SENUTĖ 


Karalienė motina/senutė šioje pasakoje yra karaliaus motina. Ši 
figūra įkūnija daugybę dalykų: be kita ko, ir vaisingumą, neeilinį 
gebėjimą perprasti grobuonies kėslus ir mokėjimą sušvelninti pra- 
keiksmus. Žodis „vaisingumas“ reiškia ne vien našumą bei gausų 
derlių, bet ir gebėjimą priimti į save sėklą — kaip išpurenta dirva. Ši 
figūra ir yra nelyginant derlinga juoda žemė, žybčiojanti žėručio 
krisleliais, pilna prisiraizgiusi tamsių plaukuotų šaknų, knibždanti 
ankstesnio gyvenimo liekanų, susmulkintų ir susigėrusių į kvapnų, 
trąšų dirvožemį. „Derlingumas“ mums siejasi su sėklomis, kiau- 


šinėliais, gyvomis būtybėmis, idėjomis. O vaisingumas — tai toji 


pamatinė medžiaga, į kurią beriamos sėklos, kur jos pasirengia, 
sušyla, subręsta ir sulaukia savo meto. Štai kodėl senoji motina 
neretai dar vadinama pirmykščiais vardais: Motina Žemė, Mam, 
Ma ir pan. Juk ji — tas derlusis purvas, kuriame bręsta idėjos. 


VELNIAS 


Šioje pasakoje dvilypę moters sielos prigimtį, kuri ir skriaudžia 
ją, ir gydo, atstoja vienintelė figūra — Velnias. Kaip jau anksčiau 
pastebėjome, Velnias įkūnija prigimtinį moters dvasioje siautėjantį 
grobuonį —tą contra naturam, prieš prigimtį nukreiptą jėgą, kuri 
priešinasi dvasinei raidai ir stengiasi apskritai sunaikinti visą sielą. 
Tai jėga, atitrūkusi nuo gyvybinių savo šaknų, kurią žūtbūt reikia 
įveikti ir sutramdyti. Velnio figūros nereikėtų painioti su dar vie- 
nu įgimtu kančių ir pjudymo šaltiniu, esančiu moters dvasioje, 
kurį aš vadinu siela antrininke. Siela antrininkė — tai pozityvi 
priešininkė. Moterų sapnuose, pasakose bei mituose ji neretai 
pasirodo kaip pavidalus mainanti senė, kuri tol gundo ir kamuoja 
moterį, kol priverčia ją ryžtis kelionei į požemius, sėkmės atveju 
pasibaigsiančiai giliausių dvasinių resursų atgavimu. 


Taigi čia, šiame požeminiame sode, mūsų laukia visų šių 
galingų dvasios komponentų, tiek vyriškų, tiek ir moteriškų, su- 
sibūrimas. Visi drauge jie sudaro conjunctio. Tai alchemikų ter- 
minas, reiškiantis aukštesnę transformacinę nepanašių substancijų 
vienovę. Trindamosi viena su kita, šios priešybės sužadina tam 
tikrus vidinius dvasinius procesus. Tai primena titnago daužymą 
į akmenį, kad įskeltume ugnį. Būtent nepanašių elementų, su- 
sidūrusių toje pačioje dvasios erdvėje, tarpusavio jungimasis ir 
spaudimas generuoja dvasinę energiją, įžvalgą bei pažinimą. 

Šitokio conjunctio, kaip šioje pasakoje, buvimas aiškiai rodo 
naujo Gyvybės/Mirties/Gyvybės ciklo aktyvavimąsi. Išvydę ši- 
tokį retą ir neįkainojamą sambūrį, galime būti tikros, kad toliau 
mūsų laukia dvasinė mirtis, kad netrukus įvyks dvasinės vestuvės 


ir užgims nauja gyvybė. Šie veiksniai signalizuoja, ko turime ti- 


kėtis. Conjunctio nėra toks dalykas, kurį galima gauti kada ir kur 
panorėjus. Jis atsiranda tiktai nuveikus didžiulį ir sunkų dvasinį 
darbą. 

Taigi kai mes, vilkėdamos murzinais rūbais, einame pirmyn 
nežinomu keliu, mumyse vis ryškiau švyti laukinės prigimties 
ženklas. Nesuklysime sakydamos, jog šis conjunctio reikalauja iš 
pagrindų peržiūrėti savo senąjį „aš“. O kai jau atsiduriame sode, 
lydimos visų minėtų dvasios aspektų, tuomet kelio atgal nebė- 
ra — tegalime žengti pirmyn. 

Beje, ką dar galėtume pasakyti apie tas kriaušes? Jos skir- 
tos tiems, kas išalksta ilgoje kelionėje į požemių pasaulį. Kai 
kurie vaisiai tradiciškai simbolizuoja moters įsčias: dažniausiai 
tai — kriaušės, obuoliai, figos bei persikai; tačiau ir bet kokie kiti 
objektai, turintys išorinę bei vidinę formą ir viduje slypinčią 
sėklą — būsimos gyvybės užuomazgą, pavyzdžiui, kiaušiniai, — gali 
reikšti šią moteriškojo prado savybę brandinti savyje naują gyvy- 
bę. Kriaušės pasakoje archetipine prasme įkūnija naujo gyvenimo 
proveržį, būsimos esybės sėklą. 

Daugelyje mitų bei pasakų vaismedžiai priklauso Didžiosios 
Motinos, senosios Laukinės Motinos, globojamai sferai, o karalius 
bei jo tarnai yra jos pagalbininkai. Visos kriaušės sode suskaičiuo- 
tos, kadangi šiame virsmo procese svarbi kiekviena detalė. Čia 
nieko negalima palikti savieigai, todėl viskas sužiūrėta ir sužymėta. 
Senoji Laukinė Motina puikiai žino, kiek ir kokių transformacinių 
substancijų ji turi. Karalius ateina suskaičiuoti vaisių ne todėl, kad 
būtų godus ir jų gailėtų: tiesiog jam reikia sužinoti, ar į požemių 
pasaulį iniciacijai kartais neatvyko nauja būtybė. Sielos gelmės 
visuomet laukia naujokų bei klajūnų. 

Kriaušės šaka, nusileidžianti mergelei stačiai prie burnos, kad 
ją pamaitintų, yra tarsi varpelis, nuskambantis per visą požemių 
sodą ir sušaukiantis visas galias bei jėgas: karalius, burtininkas, 
sodininkas, o galiausiai ir senutė motina —visi netrukus atsiranda 
čia, norėdami sutikti, pasveikinti, palaikyti ir paremti naujokę. 

Visais amžiais sakralinės figūros nepailsdamos tikino mus, kad 


atvirame virsmo kelyje mūsų „jau laukiama“. Būtent tenai mus ir 


traukia, vilioja, veda uoslė ir intuicija — mūsų lemtis. Anksčiau 
ar vėliau visos įžengsime į karaliaus sodą. Tai geras ir teisingas 
tikslas. 

Šiame epizode trys vyriškieji moters dvasios komponentai —so- 
dininkas, karalius ir burtininkas — saugo, klausinėja ir padeda jai 
kelionėje per požemių pasaulį, kur nieko nėra taip, kaip iš pirmo 
žvilgsnio atrodo. Karališkasis požeminės moters dvasios aspektas, 
vos sužinojęs, kad sodo tvarkoje įvyko pokyčių, iškart pasitelkia 
pagalbon dvasios burtininką, puikiai pažįstantį tiek žmogiškojo, 
tiek ir anapusinio dvasių pasaulio paslaptis, pratusį knaisiotis dva- 
sinėse šio ir ano pasąmonės aspektų skirtybėse. 

Drauge jie stebi, kaip šmėkla vėl nusausina griovį. Kaip jau 
minėjome, šis griovys turi simbolinę prasmę, panašią į Stik- 
so — nuodingosios požemių upės, per kurią keltininkas keldavo 
iš gyvųjų į mirusiųjų pasaulį keliaujančias mirusiųjų vėles. Toji 
upė buvo pražūtinga tiktai gyviesiems, o ne mirusiems. Tai per- 
spėjimas saugotis tingulio, apimančio atlikus tam tikrą darbą: šis 
pojūtis klaidingai verčia manyti, neva įveikus dvasinį žygį ar už- 
baigus dvasinį ciklą, jau galima per amžius amžinuosius ramiai sau 
miegoti ant laurų. Gynybinis griovys ženklina mirusiųjų poilsio 
vietą, kur jie teisėtai gali atsipūsti užbaigę gyvenimo kelią, tačiau 
gyvai moteriai negalima pernelyg ilgai arti jo užsibūti, kad nenu- 
grimztų į letargą ir nepražiopsotų ištisų sielos kūrybos ciklų.?7 

Šios rato formos upės — gynybinio griovio —simbolis pasakoje 
perspėja mus, kad griovyje tyvuliuojantis vanduo ne paprastas, o 
stebuklingas. Jis ženklina ribą — visai kaip tas ratas, kurį mergelė 
apsibrėžė aplinkui save, norėdama apsiginti nuo Velnio. Perženg- 
damas šitokią ribą ir įeidamas į rato vidurį arba pereidamas per 
jį, Žmogus patenka į kitokią egzistencinę būseną, į kitą sąmonės 
arba jos nebuvimo pakopą. 

Šiuo atveju mergelė įžengia į pasąmonės būseną, skirtą tik- 
tai mirusiesiems. Jai negalima gerti šito vandens ir netgi per jį 
bristi — ji tiktai pereina per nusausintą vagą. Kadangi leisdamasi 
į požeminę kelionę moteris turi pereiti per mirusiųjų pasaulį, 
kartais ji klaidingai galvoja privalanti ir pati amžinai numirti. Bet 


taip nėra. Jos užduotis — pereiti per mirusiųjų buveinę, pačiai iš- 
liekant gyvai, nes tiktai taip sgmonėjama. 

Taigi šis gynybinis griovys pasakoje — nepaprastai svarbus 
simbolis, o tai, kad šmėkla jį nusausina, leidžia mums aiškiai 
suvokti, ką privalome daryti savo pačių kelionėje. Jokiu būdu 
negalima ramiai sau atsigulti ir užmigti, nusiraminus, kad štai jau 
kokią didelę darbo dalį padarėme. Bet tikrai negalima ir šokti į 
vandenį, padūkusiai mėginant paspartinti įvykius. Turime žinoti, 
kad esama mirties iš mažosios m ir Mirties — iš didžiosios. Ke- 
liaudama šiais Gyvybės/Mirties/ Gyvybės ciklais, dvasia ieško Ia 
muerte por un instante, mirties akimirkai, o ne La Muerte Eterna, 
Amžinosios Mirties. 

Burtininkas prieina prie mergelės ir šmėklos, sergėdamasis 
pernelyg neprisiartinti, ir klausia: „Ar tu iš šio pasaulio, ar iš 
ano?“ O mergelė, vilkėdama nudriskusiais, baisiais savąjį ego 
praradusios būtybės apdarais, lydima švytinčios baltumu šmėklos, 
atsako burtininkui esanti mirusiųjų pasaulyje, nors pati priklau- 
santi gyviesiems: „Kadaise buvau iš pasaulio, nors ir ne iš šio“. 
Karaliui pasiteiravus, kas ji - moteris ar dvasia, burtininkas atsako, 
jog ir viena, ir kita. 

Paslaptingas mergelės atsakas rodo ją pripažįstant, kad, priklau- 
sydama gyvųjų pasauliui, ji vis dėlto žengia į Gyvybės/Mirties/ 
Gyvybės ratą ir kad todėl ji yra besileidžianti į požemius žmogiš- 
koji būtybė — blankus ankstesniosios savęs atspindys. Dieną ji gali 
gyventi viršutiniame pasaulyje, tačiau transformacijos procesas 
vyksta požeminiame, tad ji geba gyventi abiejuose, panašiai kaip 
La Oue Sale, Žinančioji. O visa tai reikalinga tam, kad rastų ir 
išvalytų sau kelią, vedantį prie tikrojo, laukinio savojo „aš“. 

Gilinantis į „Berankės mergelės“ medžiagą, pravartu pateikti 
keletą klausimų, kurie padės moterims suvokti savo keliones į 
požemių pasaulį. Klausimai formuluojami taip, kad į juos galima 
atsakyti tiek individualiai, tiek ir kolektyviai. Užduodant šiuos 
klausimus, nuneriamas savotiškas švytintis tinklas, atsirandantis 
iš moterų tarpusavio pokalbių, kurį užmetusios į savo kolekty- 


vinės sąmonės gelmes jos ištraukia pilną spindinčių, kirbančių, 


sustingusių, bežadžių ir alsuojančių vidinio moteriškojo savo 
gyvenimo apraiškų, kurias paskui visos drauge gali apžiūrinėti 
ir nagrinėti. 

Atsakius į vieną klausimą, tuojau pat iškyla naujų, o norėda- 
mos kuo daugiau sužinoti, turime ir į juos atsakyti. Štai keletas 
tokių klausimų: 

Ar galima vienu metu gyventi ir viršutiniame, ir požeminiame 
pasaulyje? 

Kokiu būdu galima savarankiškai nusileisti į požeminį 
pasaulį? 

Kokios gyvenimo aplinkybės palengvina moterims nusi- 
leidimą? 

Ar galime rinktis — leistis į šią kelionę ar ne? 

Kokios netikėtos pagalbos šiuo metu jūs sulaukiate iš instink- 
tyviosios prigimties? 

Įžengusios į šitokią dvigubos pilietybės būseną, moterys (ir 
vyrai) gali klaidingai pamanyti, jog geriausia būtų visiškai atsi- 
riboti nuo žemiškųjų reikalų, nuo kasdienybės su visomis jos 
prievolėmis ir nepabaigiamais darbais, kurie nė valandėlei nepa- 
lieka mūsų ramybėje ir savo įkyrumu tiesiog veda iš proto. Tačiau 
šitoks atsiribojimas būtų net pavojingas, nes ryšys su žemiškuoju 
pasauliu tokiu metu yra tarsi ta vienintelė aplinkui koją apsivijusi 
virvė, prilaikanti keliaujančią, triūsiančią, žemyn galva požemi- 
niame pasaulyje kabančią moterį. Tai esminis, nepaprastai svarbus 
momentas, kuomet kasdienybei tenka deramas vaidmuo: ištverti 
„anapusinę“ įtampą ir palaikyti pusiausvyrą tam, kad galiausiai 
pasiektume reikiamą rezultatą. 

Taigi mes leidžiamės į kelionę, klausdamos savęs (tiesą sakant, 
murmėdamos sau po nosimi): „Ar aš iš šio pasaulio, ar iš ano?“ — ir 
atsakydamos: „Iš abiejų“: Pakeliui nuolatos sau tai primename. 
Moteris tokiu metu privalo gyventi abiejuose pasauliuose. Tiktai 
šitokia kelionė padės mums numalšinti paskutinį impulsą prie- 
šintis, atsikratyti paskutinio puikybės lašo, panaikinti paskutinę 
atsikalbinėjimo dingstį, kokią tik beįstengtume sugalvoti, — mat 
šitokia kelionė nepaprastai vargina. Tiktai tas nuovargis ypatingas: 


jo padedamos mes galutinai atsikratome visų ego baimių ir ambi- 
cijų ir paprasčiausiai leidžiamės nešamos lemties. Todėl galiausiai 
giliai ir iš esmės suvokiame savo buvimą požeminiame miške. 

Toliau pasakoje antroji kriaušė nusileidžia pamaitinti mergelės, 
o kadangi karalius čia yra senosios Laukinės Motinos sūnus ir 
sodas priklauso jai, tai jaunoji mergelė iš tikrųjų ragauja gyvybės 
ir mirties paslaptis saugančio vaisiaus.Vaisius — pagrindinis žy- 
dėjimo, augimo, nokimo ir nykimo ciklų simbolis, tad jį suval- 
gius pradeda tiksėti vidinis dvasinis laikrodis arba chronometras, 
mušantis Gyvybės/Mirties/ Gyvybės ritmą ir nuo šiol visuomet 
skambėsiantis, kai ateis metas leisti kam nors numirti ir pereiti 
prie naujos gyvybės atsiradimo. 

Kaip mums surasti tokią kriaušę? Teks pasinerti į moteriškumo 
paslaptis, į žemės, vabzdžių, gyvulių, paukščių, medžių, gėlių, 
metų laikų ciklus, į upių tėkmės ir jų vandens lygio svyravimus, 
į priklausomai nuo metų laiko storėjančio ir plonėjančio žvėrių 
kailio paslaptis, į savo pačių individuacijos procesų blausumo bei 
skaidrumo kaitą, savo seksualinių, religinių poreikių augimo ir 
kritimo, nusileidimo bei pakilimo ciklus. 

Valgydamos kriaušę, mes numalšiname savo gilų kūrybinį 
alkį — poreikį rašyti, tapyti, lipdyti, austi, reikšti savo nuomonę, 
stoti kieno nors pusėn, pateikti pasauliui viltis, idėjas bei kūrinius, 
kokių dar niekas anksčiau nėra regėjęs. Nepaprastai pravartu į 
šiuolaikinį savo gyvenimą vėl integruoti senovinius moteriškumo 
modelius bei įgimto jautrumo dėsnius ir ciklus, kad jie praturtintų 
mus čia ir dabar. 

Tokia yra tikroji dvasinio medžio prigimtis: jis auga, peni, yra 
naudojamas, pasėja savo sėklas — naujos gyvybės užuomazgas; 
jis mus myli. Tokia tad ir Gyvybės/Mirties/Gyvybės paslaptis. 
Tai pats seniausias modelis pasaulyje — senesnis dar už vandenį, 
už šviesą, ir visiškai absoliutus. Sykį išmokusios šiuos ciklus ir 
jų simbolinius įsikūnijimus, kas tai bebūtų: kriaušė, medis, so- 
das, moters gyvenimo etapai ar amžiaus tarpsniai, — mes galime 
būti tikros, kad jie nuolatos kartosis — tame pačiame cikle ir tuo 


pat būdu. Sio modelio esmė tokia: visame, kas miršta, esama 


bergždumo, kuris vėl tampa naudingas, kai surandame per jį 
kelią. Tiktai eidamos pirmyn, galime tikėtis ką nors sužinoti. 
Visame, kas gyva, praradimas atsiperka dešimteriopai. O mūsų 
užduotis — išsiaiškinti šį Gyvybės/Mirties/Gyvybės ciklą ir kuo 
sklandžiau prie jo prisitaikyti, o jei negalime — staugti kaip pa- 
siutusiam šuniui ir vėl eiti pirmyn, nes mūsų laukia susitikimas 
su mylinčia požemine dvasine šeima, kuri priims mus išskėstomis 
rankomis ir padės kuo galėdama. 

Karalius padeda mergelei sumaniau atlikti savo požeminio pa- 
saulio darbus. Ir tai puiku, nes kartais, leisdamasi žemyn, moteris 
jaučiasi anaiptol ne kaip į nuostabią paslaptį žengianti įšventina- 
moji, o veikiau tarsi iš kokio pamišėlio mokslininko laboratori- 
jos netyčia išklydusi vargšė baidyklė. Tačiau požeminio pasaulio 
būtybės regi mumyse palaimintą gyvybės formą, atkakliai besi- 
veržiančią pirmyn. Jų akimis, mes tarsi galinga liepsna, tirpdanti 
juodą stiklą, kad išsiveržtų laisvėn. Todėl visi tų požeminių namų 
pagalbininkai puola mums padėti. 

Senovės laikų pasakojimuose apie į požeminį pasaulį nusileidu- 
sias moteris paprastai teigiama, esą jos leisdavosi į šį žygį tam, kad 
ištekėtų už karaliaus (kai kuriose apeigose, regis, karaliaus nėra, 
tad jose įšventinamoji veikiausiai susijungdavo su kokiu nors tuo 
metu egzistavusiu požeminės Laukinės Moters įvaizdžiu), o šioje 
pasakoje matome anų laikų reliktą: vos išvydęs mergelę, karalius 
akimirksniu, nedvejodamas ir nesvyruodamas pamilsta ją kaip 
savą. Jis pripažįsta ją sava ne todėl, kad nepaiso jos — berankės 
laukinės klajūnės — būsenos, bet būtent dėl to, kad ji tokia. Čia 
matome tos pačios temos apie dosniai apdovanotą bedalę tęsinį. 
Tegu mes klaidžiojame purvinos ir apleistos, pusaklės ir beran- 
kės, — didžioji Esybės galia vis viena pasirengusi mus pamilti ir 
priglausti sau prie širdies. 

Tokią būseną išgyvenančias moteris dažnai apima nepaprastas 
jaudulys — panašiai kaip tuomet, kai pagaliau sutinkame išsvajo- 
tąją antrąją pusę, įkūnijančią kone visus mūsų idealus. Tai keis- 
tas, paradoksalus, neprilygstamas metas: mes tarsi kojom žemės 
nesiekiame, nors tuo pat metu esame po žeme. Mes klajojame, 


bet esame mylimos. Mes nieko neturime, bet esame pasotintos. 
Jungas tokią būseną pavadintų „priešybių įtampa“, kuomet iš 
kiekvieno dvasinio poliaus tuo pat metu kas nors pritraukiama 
ir susidaro naujas pagrindas. Freudo psichologijoje tai vadinama 
„bifurkacija“, kuomet pamatinė dvasios nuostata ar polinkis skyla 
į du kraštutinumus: gera ir bloga, juoda ir balta. Mano aplinkos 
pasakininkai tokią būseną vadina nacio dos vesas, būti „antrąkart 
gimus“. Tai metas, kuomet stebuklingu būdu užgimstama antrą 
kartą, ir siela dabar jau gali kildinti save iš dviejų genealoginių 
linijų: iš fizinio materialaus ir iš neregimojo pasaulio. 

Karalius pasižada globoti mergelę ir ją mylėti. Dabar dvasia 
jau daug sąmoningesnė, ir įvyksta gana savotiškos jungtuvės tarp 
gyvo mirusiųjų pasaulio valdovo ir berankės moters iš gyvųjų 
pasaulio. Šitokių skirtingų būtybių sąjunga būtų nemenkas iš- 
bandymas net ir karščiausiai dviejų žmonių meilei, ar ne? Tačiau 
ši santuoka yra gimininga visoms kitoms pasakiškoms vedyboms, 
sujungiančioms dvi energingas, bet visiškai skirtingas puses: Pe- 
lenę ir princą, moterį ir lokį, mergaitę ir mėnulį, ruonę ir žveją, 
dykumos gyventoją ir kojotą. Siela perima abiejų pusių sukauptą 
išmintį. Būtent tai ir yra antrojo gimimo prasmė. 

Tiek žemiškajame, tiek ir pasakų pasaulyje didžiulė meilė ir 
sąjunga, santuokos saitais susiejanti dvi perdėm skirtingas puses, 
gali trukti per amžius, arba — tiktai kol išmoksime pamoką. Al- 
chemijoje priešybių sąjunga rodo netrukus ateisiančią mirtį ir 
naują gimimą; tuoj pamatysime tai ir pasakoje. 

Karalius įsako padirbdinti mergelei porą dvasinių rankų, 
kurios požeminiame pasaulyje puikiai jai pasitarnaus. Moteris 
šiuo laikotarpiu jau tapo patyrusi keliautoja, ji visiškai atsidavė 
šiai kelionei, ji jau rado patikimą atramą kojoms, o dabar — dar 
ir rankoms. Mokėjimas naudotis rankomis požemių pasaulyje 
reiškia ne tiktai sugebėjimą prisišaukti, nukreipti, nuraminti 
ir patraukti tenykščio pasaulio jėgas, bet ir nuginti šalin ne- 
pageidaujamus jo aspektus, pavyzdžiui, mieguistumą ir pan. 
Žemiškajame pasaulyje ranka yra nelyginant simbolinis radaras, 


perduodantis ir priimantis sensorinę informaciją iš aplinkinių 


žmonių, o požeminiame pasaulyje ji simboliškai geba matyti 
tamsoje ir laike. 

Prarastų kūno dalių pakeitimo sidabrinėmis, auksinėmis arba 
medinėmis tema turi ilgą, daugelio šimtmečių senumo istoriją. 
Europos ir priepoliarės regionų tautų pasakose sidabro apdirbi- 
mas —tai homunkulų, goblinų, dvergų, koboldų, nykštukų ir elfų 
amatas, o psichologiniu požiūriu visi jie įkūnija tuos pirmapra- 
džius dvasios aspektus, kurie glūdi pačiose jos gelmėse ir ten iš- 
gauna vertingiausias idėjas. Šios būtybės veikia tarsi nedideli 
psichopompai — tarpininkai tarp sielos galių ir žmonių. Nuo 
neatmenamų laikų dirbinius iš brangiųjų metalų žmonės sie- 
davo su šiais darbščiais, bet gana bjauraus būdo kalnakasiais. 
Tai dar vienas pavyzdys, rodantis, kaip dvasia nenuilsdama 
triūsia mūsų labui, nors mes ir neįstengiame visąlaik būti 
visose darbo vietose. 

Kaip visa, kas susiję su dvasia, sidabrinės rankos turi ir savo 
istoriją, ir savą paslaptį. Daugelyje mitų ir pasakų dėstoma, kur 
ir kaip atsirado pirmieji stebuklingi protezai, kas juos nulipdė, 
išliejo, atgabeno, išdegė, atšaldė, nupoliravo ir pritaisė. Pasak 
klasikinių graikų mitų, sidabro, kaip ir kitų brangiųjų metalų, 
apdirbimas buvo Hefaisto sritis. Panašiai kaip mergelė pasakoje, 
graikų dievas Hefaistas buvo suluošintas per vieną dramatišką 
įvykį, susijusį su jo tėvais. Gali būti, kad Hefaistas ir pasakos 
karalius — sinoniminės figūros. 

Hefaistas ir mergelė sidabrinėmis plaštakomis yra archetipiniai 
brolis ir sesuo; abiejų tėvai nė iš tolo nenutuokia, ko iš tiesų vertos 
jų atžalos. Gimus Hefaistui, jo tėvas Dzeusas pareikalavo atiduoti 
jį auginti svetimiems, o motina Hera pakluso vyro valiai — bent 
jau kol vaikas užaugo. Tada ji susigrąžino Hefaistą į Olimpą. Tuo 
metu jis jau buvo neregėtai įgudęs auksakalys ir sidabrakalys. Kartą 
Dzeusas su Hera smarkiai susivaidijo — mat Dzeusas buvo labai 
pavydus. Hefaistas palaikė motinos pusę, ir įsiutęs Dzeusas sviedė 
jaunuolį iš Olimpo žemyn. Krisdamas Hefaistas susilaužė kojas. 

Tapęs luošiu, Hefaistas vis dėlto nesirengė pasiduoti ir mirti. 
Įkaitinęs savo žaizdrą labiau nei bet kada ligi tol, jis iš aukso ir 


sidabro nusikalė sau porą kojų — žemiau kelių. Jis ir toliau dirbo 
visokiausius stebuklingus daiktus, kol tapo meilės ir mistinio atgi- 
mimo dievu. Hefaistas laikytinas visokiausių sulaužytų, sugadintų, 
suluošintų, suniokotų, perskeltų, apdaužytų ir iškraipytų daiktų 
bei žmonių globėju, ypač mylinčiu luošius nuo gimimo ir tuos, 
kieno širdys ar svajonės buvo negailestingai sudaužytos. 

Visiems jiems jis stengiasi padėti, pasitelkdamas priemones, 
nukaltas stebuklingojoje savo kalvėje: plonytėmis aukso gijomis 
iš naujo sujungia sudaužytas širdis, padengęs auksu ir sidabru 
sutvirtina pažeistus sąnarius, be kita ko, dar suteikdamas jiems 
magiškų galių, atperkančių patirtą žalą. 

Tad nenuostabu, jog ištisus amžius tikėta, esą vienaakiai, 
šlubiai, bekojai, berankiai ir kitokie luošiai pasižymi nepaprasta 
išmintimi bei išskirtiniais sugebėjimais. Dėl patirto sužeidimo ar 
apsigimimo jiems tenka anksti susidurti su tomis dvasios sritimis, 
kurios šiaip žmogui atsiveria tik gilioje senatvėje. Be to, tokius 
žmones globoja rūipestingasis dvasios kalvis Hefaistas. Kartą jis 
netgi buvo padirbęs dvylika mergelių su rankomis ir kojomis 
iš aukso bei sidabro, kurios mokėjo vaikščioti ir kalbėti. Pasak 
legendų, jis pats vieną iš jų įsimylėjęs ir prašęs dievų paversti ją 
tikra gyva moterimi, bet tai jau atskira istorija. 

Gauti sidabrines rankas — vadinasi, įgyti dvasinėms rankoms 
būdingų sugebėjimų: gydyti prisilietimu, matyti tamsoje, per fi- 
zinius jutimus įgyti svarbių žinių. Tokios rankos įvaldžiusios ištisą 
dvasinio gydymo meną: jos moka sustiprinti, pataisyti, palaikyti. 
Šiame etape mergelės prisilietimas tampa tarsi sužeistos gydyto- 
jos. Šių dvasinių rankų dėka ji geriau suvoks požeminio pasaulio 
paslaptis, o kai baigusi čia savo darbus ji vėl grįš į paviršių, tos 
rankos liks jai kaip dovana. 

Būdingas šio nusileidimo etapo bruožas yra tai, kad paslaptingi, 
keisti ir gydantys dalykai nutinka visai be jokios ego valios: jie 
tiesiog yra dvasinių rankų įgijimo rezultatas — drauge su jomis 
mergelė gauna mistinių gydymo galių. Senovės laikais tokių galių 
turėdavo kaime gyvenusios senutės. Tačiau ir jos neįgydavo jų 
drauge su pirmaisiais žilais plaukais; anaiptol — tas galias jos su- 


kaupdavo per daugelį ilgų tokio paties sunkaus dvasinio darbo, 
ištvermės ugdymo, metų. Lygiai tą patį darome ir mes. 

Galėtume sakyti, kad sidabrinės mergelės rankos ženklina jos 
karūnavimą ir naują jos vaidmenį. Tapusi karaliaus žmona, ji 
vainikuojama ne karūna ant galvos, o sidabrinėmis plaštakomis 
prie rankų strampų. Šitaip ji tampa požeminio pasaulio karaliene. 
Jei dabar pasitelksime dar šiek tiek paleomitologijos, negalėsime 
neprisiminti, jog ir graikų mituose Persefonė buvo ne tiktai savo 
motinos duktė, bet ir mirusiųjų pasaulio valdovė. 

Kiek mažiau žinomuose pasakojimuose apie ją teigiama, esą 
jai tekę ištverti įvairiausius kankinimus: antai ji tris dienas iška- 
bojusi ant Pasaulio Medžio, kad išgelbėtų vėles tų, kurie patys 
nepakankamai kentėję ir neįstengę pagilinti savo dvasios. Pasakoje 
„Berankė mergelė“ taip pat galima aptikti šios moteriškos Kristaus 
versijos atspindžių. Paralelė darosi dar akivaizdesnė prisiminus, 
kad Elizijus, mirusiųjų pasaulio sritis, kur gyveno Persefonė, reiš- 
kia „obuolių šalį“; alisier — ikigališkas žodis, reiškęs šermukšnio 
uogą arba obuolį, o karaliaus Artūro legendose Avalono pavadi- 
nimas irgi turėjo tokią pačią reikšmę. Taigi berankė mergelė yra 
tiesiogiai susijusi su žydinčia obelimi. 

Šitoks yra slaptas senovinis šifras. Kai jį perprantame, paaiš- 
kėja, jog obuolių šalies Persefonė, berankė mergelė ir žydinti 
obelis — tai vis toji pati laikina laukinių plotų gyventoja. Taigi 
matome, jog pasakos ir mitai išsaugojo mums tikslų praeities žinių 
ir praktikų žemėlapį, kad jį pasitelkusios rastume kelią ir dabar. 

Tuo ir baigiasi ketvirtasis berankės mergelės išbandymų etapas. 
Lyg ir galėtume sakyti, jog savo darbą nusileisdama į požemius ji 
atliko: juk tapo gyvybės ir mirties valdove. Ji — lunarinė moteris, 
žinanti, kas vyksta naktį; netgi pati Saulė privalo perriedėti per 
požemines jos valdas, kad atsinaujinusi pradėtų naują dieną. Tačiau 
ir tai dar ne lysis, ne galutinė atomazga. Mes dar tiktai virsmo 
viduryje — šioje vietoje mus sulaiko meilė, tačiau mes jau pasi- 
rengusios iš lėto nerti į naują bedugnę. Todėl nedelskime. 


Penktas etapas: sielos kančios 


Karalius išvyksta kariauti į tolimą karalystę, o atsisveikindamas 
priprašo motinos globoti jaunąją savo marčią ir nedelsiant siųsti 
jam žinią, jeigu jo žmona pagimdytų kūdikį. Jaunoji karalienė 
pagimdo sveiką mažylį, ir karaliui pasiunčiama džiugi žinia. Ta- 
čiau pakeliui žygūnas užmiega ant upės kranto. Tada prisistato 
Velnias ir pakeičia žygūno nešamą laišką kitu, kuriame sakoma, 
neva karalienės pagimdytas kūdikis esąs pusiau žmogus, pusiau 
šuniukas. 

Karalius pašiurpsta, bet vis tiek siunčia atsakymą, prašydamas 
motinos mylėti marčią ir rūpintis ja tokiu sunkiu metu. Bet pa- 
keliui pasiuntinį vėl priveikia miegas, jis užmiega ant upės kranto, 
o Velnias vėl pakeičia laišką kitu, kuriame įsakoma: „Nužudykitė 
karalienę ir jos vaiką“. 

Senoji motina, sukrėsta tokio sūnaus reikalavimo, siunčia dar 
vieną žygūną, prašydama patvirtinimo. Žygūnai siuva pirmyn ir 
atgal, kaskart vis užmigdami palei upę, o Velnias vis kaitalioja 
laiškus, pakišdamas vis kraupesnį, kol paskutinysis žygūno atneštas 
įsakymas jau skamba taip: „Išlupkite nužudytai karalienei liežuvį 
ir akis ir pasilikite kaip įrodymą, kad ji tikrai negyva“. 

Senoji karaliaus motina neįstengia nužudyti tokios mielos ir 
geros marčios. Vietoj jos ji paaukoja elnę, įsako išlupti jai liežuvį 
ir akis ir paėmusi juos paslepia. Paskui padeda jaunajai karalie- 
nei prisirišti prie krūtinės kūdikį, apgaubia ją šydu ir liepia kuo 
greičiausiai bėgti ir gelbėtis. Abidvi moterys graudžiai apsiverkia 
ir pasibučiuoja atsisveikindamos. 

Lygiai kaip Mėlynbarzdis, Jasonas iš mito apie aukso vilną, 
idalgas „La Lloronoje“ bei kiti mitų ir pasakų mylimieji ar su- 
tuoktiniai, iškart po vestuvių karalius privalo išvykti. Kodėl gi visi 
šitie mitiniai vyrai taip spėriai dingsta tuoj po vestuvių nakties? 
Priežastis kiekvienoje pasakoje gali būti vis kitokia, bet esminis 
psichologinis dėsnis lieka tas pats: karališkoji dvasios energija nu- 
senka ir išnyksta, kad moteris galėtų žengti tolesnį jos laukiantį 
žingsnį — išmėginti naują savo dvasios būseną. Karalius mūsų 


pasakoje neapleidžia žmonos, — kol jo nėra, ją prižiūri ir globoja 
jo motina. 

Tolesnis žingsnis apima mergelės santykius su senąja Laukinė 
Motina ir kūdikio gimimą. Šitaip išbandomas meilės ryšys tarp 
mergelės ir karaliaus bei tarp mergelės ir senosios motinos. Pirma- 
sis —tai meilė, jungianti dvi priešybės, o antrasis —tai slėpiningos 
moteriškos Esybės meilė. 

Karaliaus išvykimas — universalus pasakų leitmotyvas. Kai jun- 
tame ne paramos sumažėjimą, o tos paramos šaltinio atsitolinimą, 
galime būti tikros, kad netrukus prasidės išbandymų metas: kol 
sugrįš mylimasis, turėsime tenkintis vien tiktai sielos atmintimi. 
Kurį laiką vienintelė mūsų meilė bus tik sapnai — ypač patys 
ryškiausi ir skvarbiausi. 

Štai kokie sapnai, moterų liudijimu, labai palaikė ir stiprino 
jas tolesniu laikotarpiu; pateiksiu keletą pavyzdžių. 

Viena švelni, aistringa vidutinio amžiaus moteris sykį susap- 
navo reginti dirvoje lūpų kontūrus. Ji prigludo prie žemės, ir 
tos lūpos pradėjo kažką jai šnibždėti, o paskui netikėtai ėmė ir 
pabučiavo į skruostą. 

Kita labai sunkiai dirbanti moteris susapnavo iš pažiūros visai 
paprastą dalyką: kad kiaurą naktį išmiegojo nepabusdama — giliai 
ir ramiai kaip kūdikis. Atsibudusi iš šio sapno, pasijuto tiesiog 
nuostabiai pailsėjusi: atrodė, kad kiekvienas raumenėlis jos kūne, 
kiekvienas nervas, kiekviena ląstelė tiesiog dainuoja iš laimės. 

Trečia moteris sapnavo, neva jai daroma širdies operacija; ope- 
racinė neturi stogo, viskas vyksta po atviru dangum, o vietoje 
operacinių lempų ją apšviečia pati saulė. Moteris juto, kaip saulės 
spinduliai glosto atvertą jos širdį. O tada išgirdo chirurgą sakant, 
kad daugiau jokios operacijos nebereikia. 

Šitokie sapnai perteikia laukinės moteriškosios prigimties 
bei Tos, kuri viską nušviečia, patirtį. Būdami labai emociškai, o 
kartais — ir fiziškai ryškūs, jie dovanoja mums jutiminę būseną, 
gerokai primenančią maisto atsargas, nes stokodamos dvasinio 
peno, visuomet galime čia jo pasisemti. 

Karaliui išvykus į tolimus kraštus ieškoti nuotykių, jo dvasinį 
indėlį į nusileidimo procesą išsaugo meilė ir atmintis. Mergelė 


žino, kad karališkasis požeminio pasaulio principas jai atsidavęs 
ir niekuomet jos neapleis, kaip ir žadėjo prieš jiems susituokiant. 
Dažnai tokiu metu moteris būna „sklidina savęs“. Ji laukiasi — vadi- 
nasi, nešioja ir brandina savyje idėją, koks galės būti jos gyvenimas, 
jei tiktai ji nepatingės įdėti pastangų. Kaip netrukus įsitikinsime, 
tai stebuklingas ir įtemptas metas: juk tai nusileidimų serija, va- 
dinasi, už posūkio galime tikėtis dar vieno jos ciklo. 

Kaip tik gaivališkas naujos gyvybės proveržis lemia, kad moters 
gyvenimas vėl atsiduria ant paties bedugnės krašto ir vėl stačia 
galva lekia į prarają. Tačiau šįsyk vidinio vyriškumo ir senosios 
Laukinės Esybės meilė stiprins ją labiau nei bet kada. 

Iš požemių valdovo ir karalienės sąjungos gimsta kūdikis. Toks 
vaikas, pradėtas ir gimęs požemių pasaulyje, yra stebuklingas — jis 
turi visų su požemiais siejamų savybių ir gebėjimų: pasižymi itin 
jautria klausa, įgimtomis juslėmis, — tačiau kol kas matome dartik 
jo anlage, būsimo gyvenimo užuomazgą. Šiuo kelionės laikotarpiu 
moterims dažnai kyla pribloškiančių, grandiozinių idėjų, kurios 
pasirodo besančios naujo, jaunatviško regėjimo bei nepaprastų 
vilčių vaisius. Pačioms jauniausioms dažnai pakanka tiesiog su- 
sirasti naujų interesų bei naujų draugų. Vyresnėms moterims tai 
gali išvirsti tikra tragikomiška skyrybų, naujų vedybų ir vėlesnės 
privalomos amžinos laimės „trejybe“. 

Dvasinio kūdikio gimimas neretai išgena keturiasdešimt 
penkerių metų namisėdas šturmuoti Alpių viršūnių. Dvasinio 
kūdikio gimimas gali priversti moterį pakeisti gyvenimo tikslą: 
užuot blizginus parketą, imti ir įstoti į universitetą. Būtent dva- 
sinio kūdikio dėka ligi tol saugų ir aprūpintą gyvenimą labiau už 
viską vertinusios moterys staiga susikrauna mantą, užsiverčia ant 
nugarų kuprines ir leidžiasi, kur akys veda. 

Dvasine prasme pagimdyti — vadinasi, tapti savimi, nedaloma 
ir vieninga, dvasiškai vientisa. Prieš pagimdydama šią naują po- 
žemių pasaulio gyvybę, moteris galbūt manė, jog visos jos viduje 
egzistuojančios dalys, atskiri aspektai ir būtybės yra nelyginant 
savotiškas atsitiktinių valkatų sambūris, kur kiekvienas gali kada 
panorėjęs tai užklysti į jos gyvenimą, tai vėl dingti iš jo. Pa- 


gimdžiusi požemių pasaulio kūdikį, moteris suvokia, jog viskas, 
kas ją paliečia, yra jos dalis. Neretai gali būti sunku išskirti visus 
dvasinius aspektus, ypač jei kai kurios tendencijos bei impulsai 
mums atrodo nepriimtini, atstumiantys. Pamilti nepatrauklius savo 
pačių bruožus — tai tikras išbandymas, nė kiek ne menkesnis už 
mitų herojų atliktus žygdarbius. 

Kartais baiminamės, jog daugelio dvasinių aspektų buvimas 
mumyse gali pasirodyti besąs psichinės ligos požymis. Taip, 
dvasios ligoniai irgi junta savyje daugelį atskirų asmenybių, su 
kuriomis jie arba gyvai tapatinasi, arba aršiai kovoja; tuo tarpu 
visiškai sveikas Žmogus reaguoja į savo viduje esančias skirtin- 
gas asmenybes ramiai ir protingai. Tikslingai jas panaudodamas, 
žmogus dvasiškai turtėja ir klesti. Daugeliui moterų šių vidinių 
esybių gimdymas ir ugdymas yra kūrybinis darbas bei pažinimo 
būdas, o ne priežastis nerimauti. 

Taigi berankė mergelė laukiasi kūdikio — rengiasi gimdyti 
naują mažą laukinę esybę. Nėštumo metu moters kūnas daro tai, 
ko nori ir ką sugeba. Nauja gyvybė jame mezgasi, dalijasi, auga. 
Šiame dvasinio proceso etape atsidūrusi moteris gali dar sykį nu- 
grimzti į enantiodromia — tokią dvasinę būseną, kurioje visa, kas 
anksčiau mums atrodė labai vertinga, praranda savo vertę; negana 
to, gali būti užgožta naujų primygtinių poreikių išvysti, patirti, 
išmėginti ką nors keista ir neįprasta. 

Pavyzdžiui, kai kurioms moterims santuoka anksčiau reiškė 
visų svajonių ir troškimų išsipildymą. Bet apimtos enantiodromia, 
jos pradeda reikalauti laisvės: santuoka — blogai, santuoka — šlamš- 
tas, santuoka — visiškas mėšlas. Pakeiskite žodį santuoka žodžiais 
meilužis, darbas, kūnas, kūryba, gyvenimas bei apsisprendimas, 
ir susidarysite aiškų moters dvasinės būsenos šiuo laikotarpiu 
vaizdą. 

O kur dar visokiausios keistos užgaidos! O-lia-lia! Moteris 
staiga ima ir užsimano tuoj pat atsidurti prie vandens arba atsi- 
gulti kniūbsčia, veidu į žemę, ir įbedusi nosį traukti į save laukinį 
jos kvapą. Arba įsigeidžia lėkti prieš vėją. Arba staiga sumano ką 
nors pasodinti, išravėti, ką nors išrauti ir persodinti kitur. Arba 


ima energingai minkyti tešlą ir išsiterliojusi ja iki alkūnių kepa 
pyragus. 

Jai gali šauti į galvą leistis į žygį per kalnus, šokinėjant nuo 
akmens ant akmens ir ties kiekvienu šlaitu rėkaujant užvertus 
galvą. Ji gali naktį ištisas valandas žiūrėti į žvaigždes, išsibarsčiu- 
sias danguje it pudra, išpilta ant juodų marmurinių grindų. Arba 
jai staiga ima rodytis, kad numirs, jei negaus nuoga pašokti per 
audrą, nepasėdės it sustingusi spengiančioje tyloje, negrįš namo 
apsitaškiusi rašalu, dažais, apsipylusi ašaromis ir švysčiodama 
mėnesienos blyksniais. 

Nauja esybė jau pakeliui. Ligšiolinis mūsų vidinis gyvenimas 
privalo pasikeisti. Žinoma, tai anaiptol nereiškia, kad turime pulti 
it pamišusios daryti savotišką „generalinę tvarką“ ir išmesti lauk 
visus teigiamus bei naudingus savo gyvenimo aspektus. Tačiau 
akivaizdu, kad leidžiantis gilyn daugelis viršutinio pasaulio idėjų 
blanksta, tad kurį laiką jaučiamės apimtos nerimo ir nepatenkin- 
tos, nes pasitenkinimas bei pilnatvė dar tiktai turi užgimti, o kol 
kas bręsta mūsų viduje. 

To, ko šiuo metu trokštame, negali mums suteikti nei my- 
limasis, nei darbas, nei pinigai, nei kokios nors naujovės. Tai, 
ko trokštame, priklauso kitam pasauliui, kuris vienintelis gali 
pasotinti mus kaip moteris. Ir šį kūdikį, šią naują esybę, kurią 
brandiname, tegalime įgyti irgi tiktai vienu būdu — laukdamos. 
Bėgant mūsų gyvenimo laikui ir kantriai triūsiant požeminiame 
pasaulyje, šis kūdikis bręsta ir turi netrukus gimti. Dažniausiai 
apie jo gimimą moteriai praneša sapnai: ji ima ir tiesiogine to 
žodžio prasme susapnuoja būsimą kūdikį, naujus namus, kitokį 
gyvenimą. 

Dabar karaliaus motina lieka dviese su jaunąja marčia. Spėkite, 
kas gi ji, toji karaliaus motina? Ogi senoji La Oue Sabe. Ji viską 
žino. Moters pasąmonėje karalienė motina įkūnija ir Demetros 
motinišką rūpestingumą, ir Hekatės*š senatvę.?? 

Berankės mergelės ir karaliaus motinos santykiai — tai mote- 
riškos alchemijos, apimančios merginą, motiną ir la curandera, 
senąją žiniuonę, atgarsis. Abiem atvejais turime tą pačią dvasinę 


lygtį. Nors šioje pasakoje karaliaus motinos paveikslas kiek punk- 
tyriškas — panašiai kaip mergelės buvo iš pradžių, kai ji, apsivilkusi 
baltais marškiniais ir kreida brėždama aplinkui save ratą, atliko 
senovinį ritualą; karaliaus motina taip pat išmano senuosius ri- 
tualus, ir mes netrukus tuo įsitikinsime. 

Gimus kūdikiui, senoji karalienė motina nedelsdama apie mar- 
čios naujagimį išsiunčia žinią karaliui. Pasiuntinys atrodo visai 
normalus, tačiau artėdamas prie vandens, jis vis labiau apsnūsta, 
kol galiausiai miegas jį įveikia, ir tada kur buvęs, kur nebuvęs 
išlenda Velnias. Mums jau nė nereikia sakyti, kad požeminiame 
pasaulyje dvasios vėl laukia naujas išbandymas. 

Pasak graikų mitų, požemių pasaulyje teka darviena upė, vardu 
Leta, kurios vandens atsigėrus, užmirštama viskas, kas buvo sako- 
ma ar daroma. Dvasine prasme tai prilygsta miegui, apimančiam 
tikrajame gyvenime. Žygūnas, kurio užduotis — palaikyti ryšį tarp 
šių dviejų pagrindinių naujosios dvasios dalių, dar nepajėgia atsi- 
spirti pražūtingai, viliojančiai dvasinei jėgai. Dvasios komunika- 
cinė funkcija apsnūsta, atsigula, užmiega ir viską pamiršta. 

Na, o dabar spėkite, kas ir vėl prisistato nekviestas ir neprašy- 
tas? Aišku, kad amžinasis mergelių medžiotojas, besotis Velnias. 
Pasakoje vartojamas žodis Velnias akivaizdžiai liudija storą vėles- 
nių religinių įtakų antsluoksnį. O žygūnas, upė ir viską pamiršti 
verčiantis miegas savo ruožtu leidžia nujausti, kad tuoj po išoriniu 
sluoksniu tebeslypi senoji religija. 

Toks archetipinis nusileidimo į požemius modelis egzistavo jau 
nuo neatmenamų laikų, ir mes taip pat laikomės šios amžinosios 
schemos. Ir lygiai taip pat mums už pečių jau yra įveiktų šiur- 
pių užduočių virtinė. Jau pajutome stingdantį Mirties alsavimą. 
Narsiai perėjome tankius miškus, judančius medžius, po kojomis 
besirangančias šaknis ir viską aplinkui užklojantį tirštą rūką. Mes — 
tikros dvasinės herojės su krūva garbingų apdovanojimų užantyje. 
O dabar norime pailsėti. Ir kas gi mus už tai pasmerks? Šitiek 
nuveikusios, juk nusipelnėme poilsio. Taigi imsime ir prigulsime 
sau ant vaizdingos upės kranto. Šventojo savo žygio neatsisakome, 
tiktai... na, valandėlę atsipūsime, užmerksime akis — visai trumpai, 
tik minutėlę sudėsime bluostą... 


Ir štai, nespėjus nė susivokti, staiga iš kažkur visom keturiom 
drykteli Velnias ir sukeičia laiškus: vietoj džiaugsmingos žinios 
pakiša šlykščią ir šiurpią. Velnias įkūnija senąjį dvasinį apsėdimą, 
kuris be perstojo mus kamuoja ir dar tyčiojasi: „Tai ką, vos pa- 
sijutai mylima, ir iškart vėl pasidarei naivi kvailutė? Pagimdei 
vaiką ir nusprendei, kad visi išbandymai baigti? Kvaiša, tuoj tau 
parodysiu!“ 

O mes, gulėdamos ant Letos kranto, ramiai sau pučiame į akį. 
Šitokią klaidą anksčiau ar vėliau padaro visos moterys, o dažnai 
ir ne po vieną kartą. Imame ir pamirštame Velnio buvimą. Todėl 
vietoj džiaugsmingos žinios: „Karalienė pagimdė dailų sveiką 
kūdikį“, — karalius perskaito šlykštų šmeižtą: „Karalienė pagimdė 
pusiau žmogaus vaiką, pusiau šuniuką“. Kitoje šios pasakos ver- 
sijoje pakeistasis laiškas dar iškalbingesnis: „Karalienė pagimdė 
pusiau šuns vaiką, nes sanguliavo su miško žvėrimis“. 

Šis pusiau žmogaus, pusiau šuns įvaizdis pasakoje toli gražu 
nėra atsitiktinis. Iš tiesų tai — įspūdingas senosios Deivės religijos, 
kadaise klestėjusios Europoje ir Azijoje, fragmentas. Tais laikais 
žmonės garbino trigalvę Deivę. Įvairiose religinėse sistemose 
trigalvę Deivę įkūnija Hekatė, Baba Jaga, motina Holė, Berchta, 
Artemidė ir kt. Visos jos arba pasirodydavo žvėrių pavidalu, arba 
būdavo glaudžiai su jais susijusios. 

Šios ir kitos galingos laukinės senųjų tikėjimų moteriškosios 
dievybės globojo moterų iniciacijas ir įvesdindavo moterį į vi- 
sus jos gyvenimo etapus: mergelės, motinos, senės. Pagimdyti 
kūdikį, kuris yra pusiau šuniukas, — tai senųjų laukinių deivių, 
kurių instinktyvioji prigimtis kadaise laikyta šventa, iškraipymas 
ir degradacija. Vėlyvoji religija siekė suteršti šventąją trigalvių 
deivių prasmę tvirtindama, neva jos sanguliaudavusios su žvėrimis 
ir versdavusios taip daryti savo garbintojas. 

Būtent šioje vietoje Laukinės Moters archetipas buvo nuverstas 
nuo pjedestalo ir palaidotas it kape, giliame ir tamsiame, o visos 
laukinės moterų savybės pradėjo nykti. Negana to, apie jas nuo 
šiol tegalėjai užsiminti tik pašnibždomis ir tik paslapčia. Moterys, 


vis dar tebemylėjusios senąją Laukinę Motiną, buvo priverstos 


drebėti dėl savo gyvybės. Galų gale senovės išmintis bepasiekda- 
vo mus tiktai pasakų, folkloro, transo būsenų ir sapnų pavidalu. 
Aišku, dėkui Dievui ir už tai. 

„Mėlynbarzdyje“ prigimtinis grobuonis pasirodo kaip moters 
idėjų, jausmų ir veikimo laisvės priešas, o čia, „Berankėje mer- 
gelėje“, matome kur kas subtilesnį, tačiau itin galingą grobuonies 
aspektą, su kuriuo neretai tenka susidurti savo pačių dvasioje, ir 
kuo toliau, tuo dažniau, jau kone kasdien — išorinėje savo ap- 
linkoje. 

„Berankėje mergelėje“ parodoma, kaip neatpažįstamai grobuo- 
nis sugeba iškraipyti žmogiškąjį pasaulio suvokimą ir sudarkyti 
gyvybiškai svarbius vaizdinius, būtinus išsiugdyti moralei, orumui, 
plačiam akiračiui bei gebėjimui atitinkamai reaguoti į savo pačių 
gyvenimo ir išorinio pasaulio įvykius. Grobuonis „Mėlynbarz- 
dyje“ trokšta visus išžudyti. Velnias „Berankėje mergelėje“ nieko 
nežudo, tačiau jis neleidžia atkurti moters ryšio su giliąja ins- 
tinktyviosios prigimties saugoma išmintimi, kuri iškart atitaisytų 
sudarkytą suvokimą ir pasiūlytų teisingą veiklos būdą. 

Todėl kai Velnias pasakoje pakeičia žygūno gabenamą laiš- 
ką kitu, tai galima suvokti ir kaip tiesioginį tam tikro istorinio 
įvykio aprašymą, nepaprastai aktualų šiuolaikinėms moterims, 
atliekančioms svarbų dvasinį darbą — leidimąsi į sąmonės gelmes. 
Pažymėtina, kad ir dabar daugelis visuomenės ir kultūros aspektų 
(čia turiu omenyje vyraujančią kolektyvinę tikėjimų sistemą, pri- 
pažįstamą tam tikros žmonių grupės, susijusios tarpusavyje taip 
artimai, kad galėtų įtakoti vienas kitą) moterų vidinio triūso, 
asmeninio gyvenimo bei dvasinių procesų atžvilgiu elgiasi lygiai 
kaip tas Velnias pasakoje. Čia išplėšdamas viena, ten ištrinda- 
mas kita, vienur nupjaudamas šaknį, kitur užkimšdamas plyšį, 
visuomenės „velnias“ bei vidinis moterų dvasios grobuonis pri- 
verčia ištisas moterų kartas bejėgiškai drebėti iš baimės, visiškai 
nebesuvokiant nei tos baimės priežasčių, nei savo pačių laukinės 
prigimties praradimo, — o juk ji vienintelė galėtų viską joms at- 
skleisti ir paaiškinti. 

Kaip jau matėme, grobuonį labai masina sielos alkio, vienat- 
vės ar kokių kitokių silpnvbių kamuojamos aukos, tačiau pasakų 


liudijimu, nė kiek ne mažiau jį traukia ir sąmonėjimo procesai, 
pokyčiai, išsivadavimas, iš naujo atgauta laisvė. Vos tik užuodęs 
ką nors panašaus, jis tučtuojau prisistato. 

Grobuonies klastas atskleidžia gausybė siužetų, pasakų tekstų 
bei mitų, kaip antai apie graikų Andromedą ir actekų Malinčę. 
Labiausiai grobuonis mėgsta šmeižti herojės tikslus, plūsti ir nie- 
kinti auką, iš anksto ir neįsigilinus pasmerkti, neteisėtai drausti 
ir bausti. Tokiomis priemonėmis grobuonis gyvybę žadinančias 
sielos ir dvasios žinias paverčia mirtį nešančiais pranešimais, dėl 
kurių dūžta širdys, degame iš gėdos, o svarbiausia — nebesugebame 
teisingai ir veiksmingai reaguoti. 

Visuomenėje matome gausybę pavyzdžių, kaip grobuonis iš- 
kraipo idėjas bei jausmus, atimdamas moterims šviesą. Vienas iš 
labiausiai pribloškiančių atvejų, liudijančių masinius natūralaus 
gyvenimo suvokimo iškraipymus, yra ištisos moterų kartos, pa- 
gimdytos motinų, sulaužiusių senąją dukterų mokymo, rengimo 
ir įvesdinimo į vieną iš svarbiausių fizinių moteriškumo apraiš- 
kų — menstruacijas — tradiciją.?? Tiek mūsų, tiek daugelyje kitų 
visuomenių Velnias pasiekė tiek, kad ir pirmasis kraujavimas, ir 
kiti vėlesni menstruacijų ciklai, užuot kėlę džiaugsmą ir susiža- 
vėjimą, ėmė reikšti pažeminimą. Todėl milijonai jaunų moterų 
prarado sugebėjimą džiaugtis stebuklingu savo kūnu ir pradėjo 
baimintis, kad miršta, sunkiai serga ar yra už kažką Dievo nu- 
baustos. Visuomenė ir daugelis ją sudarančių individų nekritiškai 
pasigriebė Velnio pakištą laišką ir dargi pasistengė kuo plačiau 
jį paskleisti, šitaip moterų padidėjusio emocinio bei seksualinio 
jautrumo metą paversdami gėdos ir bausmės laikotarpiu. 

Kaip matome iš šios istorijos, jei kur nors netoliese — mūsų 
dvasioje ar aplinkinėje visuomenėje - įsitaiso grobuonis, tai įvai- 
riausiems individualiems tos srities aspektams tenka pasitelkti 
nepaprastą gudrumą bei įžvalgumą, išmokti skaityti tarp eilučių 
ir nė valandėlei neprarasti budrumo, jei nenori būti nublokšti 
nepagrįstų, bet jaudinančių grobuonies pretenzijų viesulo. 

Kai grobuonies įtaka visuomenėje neproporcingai išauga, 0' 
laukinės dvasios — pernelyg su menksta, ekonominės, socialinės, 


emocinės ir religinės tos visuomenės struktūros palaipsniui sudar- 
ko pačius svarbiausius dvasingumo šaltinius tiek žmogaus sieloje, 
tiek ir aplinkiniame pasaulyje. Prigimtiniai ciklai, be perstojo 
sekinami, įgauna iškreiptas formas, yra luošinami neprotingai 
naudojant arba išvis numarinami. Laukiniai išgyvenimai bei 
intuicija yra nuolat šmeižiami ir niekinami, prikuriama daugybė 
juodų postringavimų apie tariamai instinktyviosios prigimties ke- 
liamus pavojus. O galutinai sutrypus tikrąjį šventumą bei prasmę, 
imama nepagrįstai garbinti ir aukštinti pačius pražūtingiausius ir 
skaudžiausius metodus bei priemones. 

Tačiau kad ir kiek Velnias meluotų, kiek besistengtų džiugias 
žinias apie tikrąjį moters gyvenimą paversti šmeižikiškais, pavy- 
džiais ir pražūtingais tvirtinimais, karaliaus motina sugeba įžvelgti, 
kas iš tikrųjų dedasi, ir nesutinka paaukoti marčios. Šiuolaikinė 
kalba tariant, ji nesistengia užkimšti marčiai burnos, nedraudžia 
jai išsakyti savo nuomonės, neverčia apsimetinėti menkesne, nei 
yra iš tikrųjų, kad apgaule išpeštų daugiau naudos. Rizikuodama 
susilaukti bausmės, ši laukinė požeminio pasaulio motina tvirtai 
laikosi to, kas jai atrodo teisinga ir išmintinga. Užuot įsivėlusi į 
sandėrį su grobuonimi, ji sugeba jį pergudrauti. Ji nepasiduoda. 
Ji žino, kas yra dvasios vienovė, ko reikia visaverčiam moters 
gyvenimui, pamačiusi grobuonį, sugeba jį atpažinti ir žino, ką 
tokiu atveju daryti. Todėl net ir užverčiamos neatpažįstamai su- 
darkytais visuomenės bei dvasios pranešimais, net ir grobuoniui 
nevaržomai siautėjant aplinkiniame pasaulyje ar žmogaus dvasioje, 
mes vis vien girdime tikruosius laukinius jos nurodymus ir galime 
juos vykdyti. 

Būtent šito išmokstame, prisikasusios ligi pačių laukinės ins- 
tinktyviosios prigimties gelmių, kai negailėdamos vargo ir pa- 
stangų pereiname giliausius iniciacijų ir sąmonės ugdymo ratus. 
Išsiugdžiusios gebėjimą nepriekaištingai matyti, girdėti, būti ir 
veikti, mes įgyjame ligi tol neregėtų galių. Užuot bandžiusios 
nuvyti šalin grobuonį, nekreipti į jį dėmesio ar mandagiai su 
juo elgtis, pačios pradedame jo dairytis, išmokstame perprasti 
jo kėslus, pavidalus ir mąstymo būdus. Įprantame „skaityti tarp 


eilučių“ ir įžvelgti tikrąją, o ne manipuliacinę jo iškraipytų žinių, 
draudimų, tikėjimų bei papročių prasmę. O tada jau esame gana 
pasirengusios akis į akį stoti su grobuonimi į kovą ir elgtis taip, 
kaip reikia, kur jis bebūtų įsitvirtinęs — mūsų pačių dvasioje ar 
išorinėje visuomenėje, o gal net ir ten, ir ten. 

Velnias pasakoje įkūnija viską, kas trukdo teisingai suprasti 
giliuosius moters dvasios procesus. Juk tam, kad engtum ir per- 
sekiotum moteris, nebūtinai turi būti Torguemada.*! Galima tai 
daryti ir su geriausiais norais, stengiantis įdiegti ką nors naujo, 
bet nenatūralaus, o perlenkus lazdą tokios pastangos lengvai gali 
išplėšti moteriai jos pamatinę laukinę prigimtį ir gebėjimą kurti 
savo sielą. Aišku, šiandien moteris neprivalo gyventi tarsi I tūks- 
tantmetyje pr. Kr. Tačiau senoji išmintis universali, amžina ir 
nemirtinga, ji ir po penkių tūkstančių metų bus tokia pat aktuali 
kaip dabar ar prieš penkis tūkstančius metų. Tai archetipinis ži- 
nojimas, todėl jis nepavaldus laikui. Bet gerai būtų nepamiršti, 
kad grobuonis taip pat egzistuoja ir egzistavo visais laikais. 

Galima čia įžvelgti ir visiškai kitokią prasmę: tas laiškų su- 
keitėjas, įgimta dvasios ir pasaulio priešiška jėga, savaime aišku, 
priešinasi naujos esybės — kūdikio — gimimui. Bet kadangi mes 
priverstos stoti su juo į kovą, kad apsigintume arba atsvertume jo 
įtaką, tai šios kautynės paradoksaliu būdu neįsivaizduojamai mus 
sustiprina. Imdamosi bet kokios dvasinės veiklos, mes nuolatos 
gauname Velnio iškraipytas žinias: „Aš gera — aš niekam tikusi; 
mano darbas reikšmingas — mano pastangos nieko nevertos; man 
pavyko kai ką nuveikti — aš tik tuščiai švaistau laiką; aš drąsi — aš 
bailė; aš protinga — man dėl savęs gėda“: Mažų mažiausiai, tai mus 
klaidina ir trikdo. 

Taigi karaliaus motina vietoj jaunosios marčios paaukoja elnę. 
Tiek dvasioje, tiek ir kultūroje neretai susiduriame su labai įdomia 
dvasine keistenybe. Velnias mėgsta pasirodyti ne vien tada, kai 
žmonės alkani ir nuskurdę, bet kartais — ir tuomet, kai nutinka 
kas nors nuostabaus, kaip mūsų atveju, kai gimsta dailus, sveikas 
kūdikis. Juk grobuonį visuomet masina šviesa, o kurgi rasi ryškesnį 
šviesos šaltinį nei nauja gyvybė? 


Tačiau dvasioje esama ir kitokių piktavalių jėgų, irgi mėgstančių 
niekinti bei juodinti tai, kas nauja. Pažindama požeminį pasaulį, 
moteris neišvengiamai turi patirti dar vieną tiesą: visuomet, kai 
gimsta kas nors gera ir gražu, greta bent akimirkai išdygsta ir kas 
nors bjauraus, pavydaus, nesupratingo, šmeižikiško. Būtinai atsi- 
ras bent vienas ar keli įkyrūs pikčiurnos, kurie naujagimį apšauks 
išsigimėliu, bjaurybe, pasmerks ir suniekins. Visa, kas nauja, vi- 
suomet sujudina ir kompleksus: iš dvasios sąvartyno būtinai išlenda 
priešiška motina, priešiškas tėvas ir kitokie kenkėjai, kurie mažų 
mažiausiai pasistengia apkartinti gyvenimą moteriai ir sukritikuoti 
jos naujagimę atžalą, naują idėją, gyvenimą ar svajonę. 

Tai vis tas pats nuo amžių pažįstamas scenarijus, pagal kurį 
taip mėgdavo elgtis senieji mitiniai tėvai —- Kronas, Uranas bei 
Dzeusas, iš klaikios baimės, kad tik jų atžalos vieną dieną jų ne- 
nuverstų nuo sosto, mėgindavę ištremti arba suryti savo vaikus. 
Jungo terminais ši destruktyvi jėga vadinasi kompleksas: tai tam 
tikras jausmų bei idėjų derinys, egzistuojantis dvasioje ir nejįsi- 
sąmonintas ego, todėl beveik nepaklūstantis mūsų valiai. Ši psi- 
choanalizės kryptis tokiu atveju siūlo priešnuodį: pasistengti kuo 
geriau įsisąmoninti savo silpnybes bei privalumus, kad kompleksas 
negalėtų nevaržomas siautėti. 

Freudas pasakytų, jog šios destruktyvios jėgos šaltinis yra 
id — tamsi, miglota ir beribė dvasios sritis, kurioje, suverstos 
tarsi metalo laužas ir kone apakusios tamsoje, tūno visokiausios 
pamirštos, užgniaužtos ir gniuždančios idėjos, poreikiai, norai 
bei veiksmai. Norint nuo jų pražūtingos įtakos išsivaduoti, ši psi- 
choanalizės kryptis rekomenduoja prisiminti svarbiausias mintis 
bei poreikius, perkelti juos į sąmonės sritį, apibūdinti, pavadinti 
ir surūšiuoti — tik taip galime tikėtis sumažinti jų galią. 

Pasak kai kurių islandų sakmių, ši magiška destruktyvi dvasios 
jėga kartais būna Brakas, ledinis žmogus. Viename sename pa- 
sakojime vaizduojama tobula žmogžudystė: ledinis žmogus Brakas 
nužudęs mirtingąją moterį, atstūmusią jo meilinimąsi. Brakas nu- 
dūręs ją aštriu it durklas ledo varvekliu. Kitą dieną, nušvitus saulei, 


varveklis sykiu su pačiu žudiku ištirpę, ir nebelikę nci nusikaltimo 
įrankio, nei nusikaltėlio — ką gi patrauksi atsakomybėn? 

Šis juodo ledinio žmogaus įvaizdis mituose pasižymi tokiais 
pačiais mistiniais gebėjimais staiga paslaptingai atsirasti ir vėl iš- 
nykti, kaip ir žmogaus dvasios kompleksai, o savo veikimo būdu 
primena Velnią iš pasakos apie berankę mergelę. Štai kodėl ne- 
tikėtas Velnio pasirodymas taip išmuša iš vėžių iniciacijos dalyvę. 
Lygiai kaip tas ledinis žmogus, Velnias irgi išnyra nežinia iš kur, 
padaro savo juodą darbą ir vėl pradingsta, nepalikdamas jokių 
pėdsakų. 

Šiaip ar taip, pasaka pakiša mums vertingą problemos sprendi- 
mo būdą: jeigu pametėte iš akių galutinį tikslą, jei jūsų žavesys, 
energija nublanko, jei susipainiojote, jaučiatės išmušta iš vėžių — 
pirmiausia savo dvasioje dairykitės Velnio, jūsų sielos grobėjo. 
Jei jo niekur nematyti, negirdėti, jei nepavyksta nutverti jo už 
rankos, galite neabejoti, jog jis kaip sykis dirba savo juodą darbą, 
tad svarbiausia — nepraraskite budrumo ir neužmikite, kad ir kokia 
išvargusi būtumėte, kad ir kaip jus marintų miegas, kad ir kaip 
norėtųsi užmerkti akis ir atsipūsti nuo savo tikrojo darbo. 

Iš tikrųjų, kai moteris turi šitokį velnio kompleksą, jis veikia 
lygiai tokiu pačiu būdu:ji sau gyvena, dirba, rūpinasi savais reika- 
lais ir visai neblogai tvarkosi, tiktai staiga — bum! — nežinia iš kur 
su trenksmu iššoka Velnias, ir visi geri jos darbai staiga subliūkšta, 
apšlumba, pradeda dusti ir galiausiai — pavirsta dulkėmis. Šis de- 
moniškas kompleksas, kalbantis ego balsu, užsipuola kūrybinius 
moters sumanymus, sudirba jos idėjas, svajones. Pasakoje matome 
jo mėginimus išsityčioti, sumenkinti moters sukauptą šio ir po- 
žeminio pasaulio patirtį, perskelti perpus natūralią conjunctio tarp 
racionaliojo ir slėpiningojo prado. Velnias begėdiškai meluoja, 
atseit moters kelionės į požeminį pasaulį vaisius — ne nuostabus 
kūdikis, o išsigimėlis ir baidyklė. 

Daugelis šventųjų, rašiusių apie tai, kaip sunkiai jiems tekę 
grumtis už savo tikėjimą Dievu, kaip kiauras naktis juos puolęs ir 
kamavęs Velnias, savo bjauriomis kalbomis taip atkakliai mėgin- 


damas palaužti jų ryžtą, kad jiems net ausys degdavusios, gąsdinęs 


juos tokiais baisiais regėjimais ir pamėklėmis, kad jiems net akys 
iš kaktos virsdavusios, ir apskritai tarsi per aštriausias stiklo šukes 
tampydavęs jų sielas, — iš tiesų turėjo omenyje lygiai tą patį: iš 
pasalų mus užklumpantį Velnią. Jo dvasinės atakos tikslas — pa- 
laužti mūsų tikėjimą ne tiktai savimi, bet ir paties skrupulingo, 
kruopštaus triūso, kurį privalome atlikti pasąmonėje, sėkme bei 
prasmingumu. 

Šitokiomis sąlygomis tęsti pradėtą darbą reikia nemažai valios 
ir tikėjimo, bet mes privalome tai padaryti ir darome. Karalius, 
karalienė, karaliaus motina — visos dvasinės jėgos stoja petys petin, 
mūsų pusėn, todėl mes irgi negalime nuleisti rankų ir pasiduoti. 
Juk jau beveik pasiekėme paskutinį savo dvasinio darbo etapą, tad 
viską mesti dabar būtų didžiausia kvailystė ir baisi kančia. 

Mūsų dvasios karalius —stiprus ir nepalaužiamas. Vienu smūgiu 
jo neparklupdysi. Ir jis nesileis tuščiai graužiamas neapykantos 
bei draskomas keršto jausmo, kaip norėtųsi Velniui. Karalius iš 
visos širdies myli savo žmoną, tad nors ir pašiurpsta, perskaitęs 
Velnio pakištą žinią, tačiau vis tiek parašo atsakymą, prašydamas 
motinos pasirūpinti karaliene ir jųdviejų vaiku, kol jis grįš. Tai 
mūsų vidinės tvirtybės išbandymas: ar gali dvi jėgos išsaugoti tar- 
pusavio ryšį net tuomet, kai vieną iš jų melagingai apskelbia esant 
pasibjaurėtiną ir niekingą? Ar pajėgs jos neišduoti viena kitos, 
kas bebūtų? Ar išliks jųdviejų sąjunga, nors ir kaip atkakliai būtų 
barstomos abejonės sėklos? Kol kas atsakyti galima teigiamai. Tai 
įspūdingas didele abipuse meile grįstos santuokos tarp laukinio 
požeminio prado ir žemiškos dvasios tvirtumo išbandymas. 

Grįždamas atgal į pilį, žygūnas ir vėl užmiega prie upės, o 
Velnias vėl sukeičia laiškus, pakišdamas tariamą karaliaus įsa- 
kymą — nužudyti karalienę. Tokiu būdu grobuonis tikisi, kad 
dvasia susipriešins ir susinaikins, paneigdama vieną iš pačių 
svarbiausių, pamatinių savo aspektų — neseniai pabudusią, iš- 
mintingą moterį. 

Karaliaus motina pasibaisėja, gavusi tokį laišką, ji dar daug sykių 
bando rašyti sūnui, kad išsiaiškintų tikrąją jo valią, jiedu keičiasi 


laiškais, o Velnias juos vis kaitalioja, kol galiausiai pakiša tokį neva 


karaliaus duotą įsakymą: „Išlupkite nužudytai karalienei liežuvį ir 
akis ir pasilikite kaip įrodymą, kad ji tikrai negyva“. 

Mergelė mūsų pasakoje ir taip jau žemiškąja prasme nepajėgi 
nieko suimti — ji be rankų, nes Velnias išreikalavo jas nukirsti. 
Bet jam to dar negana. Dabar jam jau reikia, kad ji taptų akla 
ir nebylė. Mes jau pažįstame velnišką jo prigimtį, tačiau šitoks 
reikalavimas kuriam laikui atima mums žadą. Mat tai, ko jis 
siekia, dedasi nuolatos — būtent tokie dalykai nuo neatmenamų 
laikų slėgė moteris. Jis nori priversti mergelę paklusti tokiems 
draudimams: „Nematyti tikrojo gyvenimo. Nesuvokti gyvybės 
ir mirties ciklų. Nepaisyti savo troškimų. Neužsiminti apie viso- 
kiausius laukinius dalykus“. | 

Senoji Laukinė Motina, kurią įkūnija karaliaus motina, pa- 
sipiktina šitokiais Velnio reikalavimais ir nusprendžia: „Na, šito 
jau per daug!“ Ji paprasčiausiai atsisako paklusti. Moterišką darbą 
dirbanti dvasia sako: „Šito jau per daug. Šito aš negaliu pakęsti 
ir nepakęsiu!“ Ir, remdamasi sava per ištvermės iniciacijas įgyta 
dvasine patirtimi, ji ima veikti — tiktai šįsyk kur kas apdairiau ir 
sumaniau. 

Senoji Laukinė Motina galėtų juk pasikaišius sijonus pasibalno- 
ti keletą arklių ir kaip vėjas nulėkti į tą tolimą šalį tiesiai paklausti 
savo sūnaus, kas jį apsėdo, kad jis staiga sumanė nugalabyti žaviąją 
savo žmoną ir pirmagimį sūnų. Bet ji to nedaro. Ji tik laikydamasi 
ilgaamžių tradicijų išsiunčia jaunąją iniciacijų dalyvę į dar vieną 
simbolinę iniciacijų vietą —į miškus. Kai kuriose apeigose inicia- 
cijų vieta turėdavo būti urvas arba kalno papėdė, tačiau požemių 
pasaulyje, kur viešpatauja medžio simbolika, populiariausia tokia 
vieta yra miškas. 

Ar suprantate, ką visa tai reiškia? Net jei Velnias ir nebūtų 
iššokęs nežinia iš kur ir nepradėjęs kaitalioti laiškų, mergelę vis 
vien būtų tekę išsiųsti į tolesnę iniciacijų vietą. Požemių pasau- 
lyje esama net keleto iniciacijų vietų, einančių viena po kitos, ir 
kiekviena iš jų skirta vis kitiems dalykams išmokti ir patirti. Todėl 
galima sakyti, jog Velnias faktiškai garantuoja, kad mes nedelsda- 


mos leisimės į kelią ir pasieksime tolesnę iniciacijos vietą. 


Pamenate, kurį laiką po gimdymo moteris tarsi savaime pri- 
klauso požeminiam pasauliui. Ji apnešta jo dulkių, atgaivinta jo 
vandenų, per gimdymo kančias pažvelgusi į gyvybės ir mirties 
paslaptį, patyrusi didžiausią skausmą ir nepaprastą džiaugsmą.3? 
Taigi kurį laiką ji tarsi dar būna labiau „ten“, o ne „čia“. Teks pa- 
lūkėti, kol ji galutinai sugrįš. 

Mergelė pasakoje irgi yra tarsi gimdyvė. Ji ką tiktai pakilo iš 
požemių pasaulio gimdymo patalo, ką tiktai paleidusi į pasaulį 
naujų idėjų, naują požiūrį į gyvenimą. Dabar, apgaubta šydu, su 
kūdikiu prie krūtinės, ji skuba toliau. Brolių Grimmų pateikia- 
moje „Mergaitės be rankų“ versijoje jos kūdikis yra berniukas, 
vardu Sopulėlis. Tačiau Deivės religijose dvasinis vaikas, gimęs 
iš žemiškos moters ir požemių valdovo sąjungos, vadinamas 
Džiaugsmo vardu. 

Čia vėl aptinkame senojo tikėjimo pėdsakus. Po naujos esy- 
bės gimimo senoji karaliaus motina išsiunčia mergelę į ilgalaikės 
iniciacijos vietą, kur ji, kaip vėliau pamatysime, turės galutinai 
pažinti moters gyvenimo ciklus. 

Senoji Laukinė Motina išlydėdama apdovanoja mergelę dvi- 
gubu palaiminimu: ji pririša kūdikį prie pieno pilnų motinos 
krūtų — kas benutiktų, jis nebadaus. O tada, laikydamasi senųjų 
Deivės apeigų tradicijos, ji dar apgaubia mergelę šydu — tai svar- 
biausias Deivės apdangalas, kuriuo ji apsigaubia leisdamasi sakra- 
linėn kelionėn, kai nenori būti atpažinta ar kieno nors trukdoma. 
Graikijoje esama daugybės skulptūrų ir bareljefų, vaizduojančių 
Eleusino apeigų įšventinamąsias, apgaubtas šydais ir pasirengusias 
kitam iniciacijų etapui. 

Ką gi simbolizuoja tas šydas? Jis rodo, kad slėptis ir užsi- 
maskuoti — tai ne tas pats. Jis moko mus saugoti savo privatumą, 
pratina pernelyg nesidemonstruoti, bet kam neatskleisti savo 
prigimties. Taip pat jis susijęs su eroso ir laukinės prigimties pa- 
slapčių sergėjimu. 

Kartais mums rodosi pernelyg sunku ilgai išlaikyti naują gyvy- 
binę savo energiją, kunkuliuojančią virsmo katile, ir sulaukti, kol 
kas nors įvyks. O juk turime išsaugoti ją sau ir neatiduoti pirmam 


pasitaikiusiam, kas bepaprašytų, ar staiga pasidavus kokiam keistam 
impulsui neapversti katilo ir neišpilti viso švenčiausio savo sielos 
turinio į svetimas burnas arba tiesiog ant žemės. 

Apgaubti ką nors šydu — vadinasi, sustiprinti tam tikrą povei- 
kį ar pojūtį. Tai puikiai žino įvairių kraštų moterys. „Apgaubti 
kubilą“, — sakydavo mano močiutė, užminkiusi tešlą duonai. 
Norėdama, kad ji pakiltų, kubiliuką uždengdavo balta skepeta. 
Duona apdangalu gaubiama tuo pačiu tikslu, kaip ir dvasia. Nu- 
sileidusios į požeminį pasaulį moters sieloje irgi vyksta savotiška 
galinga „fermentacija“, todėl apsigaubusios šydu mes ugdome 
mistinę savo įžvalgą. Žvelgiant iš po šydo, visi žmonės atrodo 
lyg paskendę rūke, visi įvykiai, daiktai matomi tarsi prieblandoje 
ar per sapną. : 

Septintajame dešimtmetyje moterys panašiai gobdavosi savo 
plaukais. Atsiaugindavo juos labai ilgus, ištiesindavo ir slėpdavosi 
po jais it po užuolaida, dengiančia jų veidus, — tarytum pasaulis 
būtų buvęs pernelyg atlapas, per daug nuogas, o plaukų šydas 
būtų galėjęs apsaugoti ir apginti trapią jų esybę. Artimuosiuose 
Rytuose šokamas šokis su šydais, o musulmonės, be abejo, ir 
šiandien dėvi šydus. Rytų Europos bobučių ryšimos skaros bei 
Centrinės ir Pietų Amerikos moterų ant galvų dėvimos tfrajes irgi 
yra šydų. atgarsiai. Savaime suprantama, kad rytų Indijoje, kaip ir 
Afrikoje, moterys taip pat dėvi šydus. 

Apmetus akimis įvairių pasaulio kraštų tradicijas, man šiek tiek 
pagailo šiuolaikinių vakariečių moterų, kurios beveik niekuomet 
neturėjo šydų. Nes juk būdamos laisvos ir tik kada panorėjusios 
gobdamosi šydais, mes lengviau apsaugotume Moters Paslaptį. 
Matyti šitokią moterį su šydu — tikrai nepamirštamas potyris. 

Dar vaikystėje esu regėjusi vaizdą, visam gyvenimui padariusį 
mane didele šydų gerbėja: mano pusseserė Eva rengėsi savo ves- 
tuvių vakarui. Aš, tada dar aštuonmetė, turėjusi barstyti gėles, 
sėdėjau ant jos lagamino: vainikėlis jau spėjęs nusmukti ant šono, 
viena kojinaitė užtempta, kita išvis pradingusi batelyje. Eva pir- 
miausia apsivilko ilgą balto atlaso suknią, nugaroje užsagstomą 


keturiasdešimčia atlasinių sagučių, paskui apsimovė baltas atlasines 


pirštines aukščiau alkūnių, po dešimtį atlasinių sagučių kiekviena. 
Galiausiai dailų savo veidą ir pečius ji paslėpė po ilgu, iki pat grin- 
dų, nuotakos šydu. Tetulė Tereza kaip įmanydama ėmėsi kedenti 
šydą, po nosim murmėdama poterius ir prašydama Dievo, kad tik 
viskas išeitų kuo geriau. O dėdulė Sebastijenas, išvydęs dukterį, 
tarsi įkaltas sustingo tarpduryje. Mat Eva jau nebebuvo paprasta 
mirtingoji — tai buvo Deivė: po šydu jos akys spindėjo tarsi si- 
dabrinės, plaukai paslaptingai žvilgėjo, lyg nusėti žvaigždėmis, o 
burna tvieskė raudoniu it rožė. Ji atrodė susitelkusi, susikaupusi 
savyje, stipri ir nepasiekiama — kaip ir derėjo tokia proga. 

Kai kam su šydu asocijuojasi mergystės plėvė. Kitiems šydas — 
tai mūsų iliuzijos. Ir vieni, ir kiti savotiškai teisūs. Tačiau tai — dar 
toli gražu ne viskas. Paradoksalu, kad nors šydu gaubiamasi norint 
paslėpti savo grožį nuo gašlių pašalinių žvilgsnių, jis taip pat yra 
ir populiari priemonė iš femme fatale arsenalo. Reikiamu metu 
apsigaubusi atitinkamu šydu konkretaus meilužio akivaizdoje ir 
ypatingai atrodydama, moteris paskleidžia aplink save tokią sod- 
raus ir tiršto erotiškumo aurą, kad net kvapą gali užimti. Moterų 
psichologijoje šydas simbolizuoja gebėjimą įgyti norimą pavidalą 
ir atskleisti kokią tik nori esatį. 

Gobdamasi šydu, moteris įgyja tiesiog neįtikėtino, mistiško 
slėpiningumo ir dieviškumo. Kiekvienam sutiktajam ji ima kelti 
tokią baimingą pagarbą, kad ją išvydę, visi sustoja kaip įbesti — tiek 
priblokšti didingo jos paslaptingumo, kad net nedrįsta prisiartin- 
ti. Mergelė pasakoje šydu prisidengia leisdamasi kelionėn, kad 
taptų neliečiama. Be jos pačios leidimo niekas nedrįstų pakelti to 
šydo. Nepaisant visų klastingų Velnio kėslų, ji ir vėl randa būdą 
apsisaugoti. Moterys irgi patiria šitokią transformaciją. Kai jos 
užsisklendžia savyje, slėpdamosi po šydu, jautresniam žmogui 
nebekyla minčių brautis į šitaip saugomą jų dvasinę erdvę. 

Taigi net ir po visų iškraipytų, melagingų pranešimų, pasie- 
kusių mūsų dvasią, net ir tremtyje mus saugo ir gina tam tikra 
aukštesnė išmintis, tam tikra didinga ir gelbstinti vienatvė, besi- 
randanti mūsų artumo senajai Laukinei Motinai dėka. Mes vėl 
leidžiamės į kelią, tačiau dabar jau esame saugios. Mus gaubiantis 


šydas liudija mūsų priklausomybę Laukinės Moters sferai. Dabar 
mes esame jos, ir net nebūdamos absoliučiai nepasiekiamos, tam 
tikru būdu esame apsaugotos, kad galutinai nenugrimztume į 
kasdienybės bangas. 

Viršutinio pasaulio šurmulys ir pramogos nebeišmuša mūsų iš 
vėžių. Mes ieškome savo vietos, savo namų pasąmonėje. Juk apie 
žydinčius vaismedžius irgi sakoma, esą jie apsigaubę nuostabiu 
žiedų šydu, taigi mes, kaip ir mergelė pasakoje, dabar tampame 
nelyginant keliaujančiomis žydinčiomis obelimis, ieškančiomis 
savojo miško. 

Elnio nudobimas kadaise laikytas atgimimo apeigų dalimi, jam 
turėjo vadovauti garbaus amžiaus moteris, panašiai kaip karaliaus 
motina pasakoje, — pripažinta gyvybės ir mirties ciklų „žinovė“. 
Elnės aukojime vėlgi regime senųjų tikėjimų pėdsaką. Ritualinė 
elnio auka — tai senovinė apeiga, kurios tikslas — išlaisvinti švelnią, 
bet nepaprastai veržlią šio gyvulio energiją. 

Buvo tikima, kad šis šventas gyvūnas, panašiai kaip į požeminį 
pasaulį besileidžianti moteris, geba ištverti net pačią šalčiausią ir 
atšiauriausią žiemą. Senovės žmonių įsitikinimu, elniai kaip reta 
mok3 susirasti sau peno, daugintis ir gyventi prigimtinių gamtos 
ciklų ritmu. Tikėtina, kad šitokios apeigos dalyviai sudarė tam 
tikrą klaną, o aukojimo paskirtis buvo ne tiktai perduoti jiems 
laukinio gyvulio savybių, bet ir atskleisti iniciacijų dalyviams 
mirties paslaptis. 

Čia ir vėl turime aukojimą — tiesą sakant, tai dviguba rubedo, 
kraujo auka. Pirmiausia aukojamas elnias — šventasis Laukinės 
Moters klano gyvūnas. Senovės žmonių požiūriu, netinkamu cik- 
lo metu nudobti elnią — vadinasi, paniekinti senosios Laukinės 
Motinos priesakus. Gyvūnų žudymas apskritai laikytas pavojingu 
užsiėmimu, nes po gyvulio pavidalu galėdavusios slėptis įvairios 
maloningos bei geranoriškos būtybės. Ne laiku nudobus tokį 
padarą esą galima pažeisti trapią gamtos pusiausvyrą ir sukelti 
neaprėpiamo masto padarinius. 

Bet dar svarbiau tai, kad čia aukojama elnė — Motinos gyvūnas, 
patelė, simbolizuojanti moteriškos išminties pradą. Vėliau, val- 


gydamas paaukoto gyvulio mėsą ir apsigaubdamas jo kailiu, kad 
sušiltų ir kad pademonstruotų savo priklausymą klanui, žmogus 
pats virsta tuo gyvūnu. Tai labai senas, nuo neatmenamų laikų 
atliekamas sakralinis ritualas. Pasilikti paaukoto gyvūno akis, ausis, 
nosį, ragus ar įvairius vidaus organus — vadinasi, įgyti jų simboli- 
zuojamų galių: toliaregiškumą, gebėjimą jausti per atstumą, greitį 
bei eiklumą, ištvermę, mokėjimą prisišaukti saviškius ir pan. 

Antroji rubedo įvyksta tada, kai mergelė atskiriama tiek nuo ge- 
rosios senosios motinos, tiek nuo paties karaliaus. Šiuo laikotarpiu 
privalome išmokti saugoti atmintį, neprarasti gebėjimo maitintis 
dvasiniu penu, nors ir esame atskirtos nuo tų jėgų, kurios anks- 
čiau mus rėmė ir maitino. Juk negalima amžinai džiaugtis tobulos 
sąjungos palaima. Daugeliui mūsų tai visiškai netinkama. Mūsų 
darbas veikiau yra tam tikru momentu atjunkti nuo šių nepaprastai 
stimuliuojančių jėgų, tačiau išsaugoti su jomis sąmoningą ryšį ir 
imtis tolesnės užduoties. 

Akivaizdu, kad esama didelės pagundos įsikibus laikytis kokio 
nors nepaprastai mielo šios dvasinės sąjungos aspekto ir mėginti 
amžinai taip ir likti, apsižiojus palaimintąją krūtį. Tai dar nereiškia, 
kad dvasinis penas — destruktyvus. Priešingai, norint sėkmingai 
tęsti kelionę, jis būtinas, ir jo turi būti pakankamai daug. O jeigu 
jo nepakanka, keliautoja pradeda silpti, viskuo nusivilti ir darosi 
anemiška. Tačiau pernelyg ilgai užsibuvus dvasiniame svajonių 
„rojuje“, kur viskas tiktai gera, gražu ir miela, mūsų dvasinis 
tobulėjimas gali smarkiai sulėtėti. Negailestinga tiesa tokia: at- 
eina diena, kai privalome bent laikinai palikti tas šventąsias jėgas, 
kurias savo dvasinėje kelionėje aptikome, kad galėtume pereiti į 
tolesnį savo kelio etapą. 

Lygiai kaip tos dvi moterys pasakoje, kurios ašarodamos sako 
viena kitai sudie, mes privalome atsisveikinti su brangiausiomis 
vidinėmis savo galiomis, kurios mums taip daug padėjo. O tada 
su savo naujagimiu dvasios kūdikiu prie širdies ir krūtinės vėl 
žengiame į kelią. Mergelė iškeliauja didžiojo miško link, vėlgi 
nuoširdžiai vildamasi iš tos žalios tankmės pasirodysiant ką nors, 


kas padės jai tobulinti sielą. 


Šeštas etapas: Laukinės Moters valdos 


Jaunoji karalienė prieina didžiausią ir tankiausią girią, kokią tik 
yra mačiusi. Čia nematyti nei kelio, nei takelio. Ji ilgai klaidžioja 
ratais, mėgindama kaip nors prasibrauti pro tankmę, bet nesu- 
randa nė menkiausios proskynos. Temstant pasirodo toji pati balta 
šmėkla, kadaise padėjusi jai persikelti per griovį į karaliaus sodą, 
ir nuveda ją į varganus užeigos namus, kurių šeimininkai — ge- 
raširdžiai miškų gyventojai. Baltai apsigerbusi moteris pakviečia 
karalienę į vidų ir pavadina ją vardu. Jaunajai karalienei pasitei- 
ravus, iš kur šioji žinanti jos vardą, baltoji moteris atsako: „Mes, 
miškų gyventojai, daug ką žinom ir matom, jūsų šviesybe“. 

Taigi karalienė lieka gyventi tuose užeigos namuose, miške, 
septynerius metus ir jaučiasi laiminga, augindama vaikelį. Nu- 
kirstosios jos rankos pamažu atauga: iš pradžių tai — dailutės rožinės 
kūdikio rankelės, paskui — mažos mergaitės, o galiausiai — suau- 
gusios moters rankos. 

Nors pasakoje šis epizodas perteiktas gana glaustai, iš tiesų jis 
yra pats plačiausias — tiek laiko atžvilgiu, tiek ir atliekamos už- 
duoties apimtimi. Vėl leidusis į kelionę, mergelė septyneriems 
metams sugrįžta namo; tiesa, visą tą laiką ji praleidžia atskirai nuo 
vyro, bet visais kitais atžvilgiais nepaprastai praturtėja ir pagyja. 

Jos padėtis vėl sukelia baltosios šmėklos — dabar jau jos angelo 
sargo — užuojautą, ir ši parodo mergelei kelią į tuos namus miš- 
ke. Tokia tad nepaprastai gailestinga moteriai jos kelionėse yra 
gilioji dvasinė prigimtis. Visuomet atsiranda, kas jai padėtų. Ši 
dvasia, kuri veda ją ir globoja, — tai senosios Laukinės Motinos 
pasiuntinė, vadinasi, ir instinktyvioji dvasia, visuomet iš anksto 
žinanti, kas bus toliau. 

Ši neaprėpiama laukinė giria, kurią prieina mergelė, — tai ar- 
chetipinė šventoji iniciacijų vieta. Ji primena Leuce, požeminę 
girią senovės graikų mituose, kurioje vešliai kerojo šventieji ir 
protėvių medžiai bei knibždėte knibždėjo laukinių žvėrių ir pri- 
jaukintų gyvūnų. Štai čia berankė mergelė ir suranda sau ramią 
užuoglaudą septyneriems metams. Kadangi tai medžių viešpatija, 


o ji pati — žydinčios obels įsikūnijimas, tai mes ir sakome, kad 
ji pagaliau grįžo namo — į tokią vietą, kur jos slėpininga žydinti 
siela ir vėl galės įleisti šaknis. 

O kas gi toji moteris, užeigos namų gūdžioje girioje šeimi- 
ninkė? Lygiai kaip dvasia apsigerbusi švytinčiu baltu rūbu, ji 
įkūnija vieną iš senosios trilypės Deivės aspektų; o jei čia būtų 
išsaugoti visi iki vieno pirmapradžiai pasakos fragmentai, tai už- 
eigos namuose vienokiu ar kitokiu pavidalu turėtume sutikti dar ir 
gerąją/piktąją senutę. Tačiau šis pasakos epizodas yra dingęs —pa- 
našiai kaip rankraštyje, iš kurio išplėšti paskiri lapai. Greičiausiai 
prarastasis fragmentas bus pražuvęs per vieną iš tų negailestingų 
kovų, vykusių tarp senosios gamtinės religijos išpažinėjų bei 
naujesniojo tikėjimo šalininkų, kurių pažiūros galiausiai ir pa- 
ėmė viršų. Bet mums užteks ir to, kas liko. Juk pasakos versmė 
ne tiktai gili, bet ir tyra. 

Taigi matome, kad abi moterys per septynerių metų laiko- 
tarpį puikiai pažįsta viena kitą. Baltoji dvasia čia labai primena 
aiškiaregę Babą Jagą iš „Vasalisos“ — senosios Laukinės Motinos 
įsikūnijimą. Lygiai kaip Jaga, pirmąsyk pamačiusi Vasalisą, sako 
jai: ,, Kaipgi, pažįstu ir tave, ir tavo namiškius“, — taip ir ši moters 
pavidalo dvasia, užeigos namų požeminiame pasaulyje šeiminin- 
kė, išsyk atpažįsta jaunąją karalienę, nes ji taip pat yra šventoji 
Visažinė. 

Čia pasakoje ir vėl žioji plati properša. Nieko tiksliau nepa- 
sakoma apie tų septynerių metų užduotis bei pamokas, tiktai pa- 
minima, kad per šį laikotarpį karalienė atsigavusi ir išgijusi. Gal 
kas pasakys, jog pasaka nutrūksta todėl, kad senosios gamtinės 
religijos pamokos, sudarančios šio pasakojimo pagrindą, tradiciš- 
kai būdavo laikomos paslaptyje, todėl neverta jų ieškoti šitokioje 
pasakaitėje. Bet kur kas labiau tikėtina, kad pasakoje būta dar 
septynių aspektų, užduočių ar epizodų — po vieną kiekvieniems 
metams, kuriuos mergelė praleido girioje mokydamasi. Bet pala, 
juk pamenate, kad dvasioje niekas niekada nepražūva? 

Galime atkurti ir rekonstruoti viską, kas nutiko per tuos sep- 


tynerius metus, pasinaudodamos mažyčiais trupinėliais ir fraz- 


mentais, aptinkamais kituose su moterų iniciacija susijusiuose 
šaltiniuose. Moterų iniciacija yra archetipas, tad kaip ir kiekvienas 
archetipas, ji gali turėti daugybę variacijų, bet jos branduolys 
išlieka pastovus. Štai ką apie iniciacijas mums pasakoja daugelis 
kitų pasakų bei mitų, išlikusių tiek žodinėje, tiek rašytinėje tra- 
dicijoje. 

Mergelė miške septynerius metus praleidžia todėl, kad būtent 
tiek jų sudaro moters gyvenimo ciklą. Skaičius septyni susijęs 
su mėnulio ciklais, be to, jis turi ir kitokią sakralinę prasmę: per 
septynias dienas buvo sukurtas pasaulis, septynios dienos sudaro 
savaitę ir pan. Bet už šių mistinių prasmių slepiasi dar viena, kur 
kas svarbesnė. 

Moters gyvenimą galima sudalyti į septynerių metų trukmės 
etapus, iš kurių kiekvienas pasižymi savita patirtimi ir savomis 
pamokomis. Galima šiuos etapus suvokti tiesiogiai — kaip moters 
brendimo tarpsnius, tačiau daug dažniau jie ženklina dvasinę mo- 
ters raidą, kurios pakopos nebūtinai atitinka chronologinį moters 
amžių, nors gali būti ir taip. 

Nuo neatmenamų laikų moters gyvenimą sudarė atskiri etapai, 
dažniausiai susiję su kintančiomis jos kūno galiomis. Šitoks moters 
fizinio, dvasinio, emocinio ir kūrybinio gyvenimo sudalijimas 
padėdavo jai numatyti, „kas bus toliau“, ir pasirengti ateičiai. O 
tai, „kas bus toliau“, yra instinktyviosios Laukinės Moters žinioje. 
Ji yra visažinė. Tačiau bėgant laikui senosios laukinės iniciacijų 
apeigos nunyko, ir vyresnės moterys liovėsi supažindinusios jau- 
nesniąsias su šiomis prigimtinėmis moters gyvenimo fazėmis. 

Empirinis moterų nerimo, ilgesio, pokyčių ir augimo procesų 
stebėjimas pamažu leidžia vėl išryškinti senuosius giliojo moters 
gyvenimo modelius, arba fazes. Nors kiekvieną iš jų galima atskirai 
įvardyti, iš esmės visas jas sudaro užbaigimo, senėjimo, mirties 
ir naujo gyvenimo ciklai. Per tuos septynerius metus, praleistus 
miške, mergelė puikiai permano visas su šiomis fazėmis susijusias 
detales bei dramas. Tai septynerių metų ciklai, kurių seka ir su- 
daro visą moters gyvenimą. Kiekvienas iš jų turi savas apeigas ir 


savus tikslus. O mūsų užduotis — juos užpildyti. 


Tai, ką toliau jums pateiksiu, tėra tiktai metaforos, nusakančios 
dvasios gelmę. Šie moters gyvenimo tarpsniai bei etapai apima 
ir jai tenkančias užduotis, ir pasaulėžiūrą, kuria kiekvienu metu 
galima remtis. Pavyzdžiui, jeigu mes, kaip parodyta schemoje, 
nueisime tokį ilgą gyvenimo kelią, kad pasiektume dvasinę rūko 
būtybių fazę, arba sritį, kurioje visos mintys regisi naujos kaip 
rytdiena ir senos kaip pasaulis, tai pasijusime įgyjančios ir kito- 
kią pasaulėžiūrą, kitokį matymą, o atsispyrusios nuo šio naujo 
horizonto įžvelgsime ir įveiksime tolesnes sąmonės formavimo 
užduotis. 

Šios metaforos tėra tiktai fragmentai. Tačiau turėdamos pa- 
kankamai talpias metaforas ir pasitelkusios tai, ką žinome ir ką 
pačios nujaučiame apie senąjį žinojimą, galime susikurti sau naujų 
įžvalgų — dieviškų ir paslaptingų, bet taip pat tinkamų pritaikyti 
čia ir dabar. Šios metaforos gana laisvai susietos su empirine pa- 
tirtimi bei stebėjimais, asmenybės raidos psichologija bei etio- 
loginių mitų įvaizdžiais, išsaugojusiais daugybę senovės žmonių 
psichologijos bruožų. 

Nebūtina griežtai tapatinti šių fazių su chronologiniais amžiaus 
tarpsniais, nes kai kurios moterys ir aštuoniasdešimties metų su- 
laukusios tebėra užstrigusios jaunos mergaitės raidos fazėje, o 
kai kurios keturiasdešimtmetės dvasine prasme jau atsiduria rūko 
būtybių pasaulyje; pasitaiko ir dvidešimtmečių randuota it visko 
mačiusių žilagalvių siela. Šių tarpsnių seka nėra hierarchinė, ją 
tiesiog lemia moters sąmonės raida ir jos sielos gyvenimas. Kiek- 


vienas amžius žymi pasaulėžiūros, užduočių ir vertybių kaitą. 


0-7 kūno ir sapnų — socializacijos, bet sykiu ir 
vaizduotės išsaugojimo, amžius; 
7—14 proto ir vaizduotės atskyrimo bei sujungimo į 

visumą amžius; 

14—21 naujo kūno — mergystės — besiskleidžiančio ir sykiu 
skrupulingai saugomo jausmingumo amžius; 

21—28 naujo pasaulio — naujo gyvenimo — pasaulių 
tyrinėjimo amžius; 


28—35 motinos — mokymosi rūpintis kitais ir savimi 

: amžius; 

35—42 ieškotojos — mokymosi rūpintis savimi — savęs 
ieškojimo amžius; 

42-49 ankstyvosios senatvės — tolimosios stovyklos 
suradimo — kitų drąsinimo amžius; 

49—56 požeminio pasaulio — žodžių ir apeigų mokymosi 
amžius; 

56—63 pasirinkimo — savojo pasaulio ir dar likusių nuveikti 
darbų rinkimosi amžius; 

63—70 tapimo stebėtojos — visko, kas išmokta, perdirbimo 
amžius; 

70—77 atsijauninimo — tolesnio senėjimo amžius; 

77—84 rūko būtybių — didybės įžvelgimo smulkmenose 
amžius; 

84—91 audimo raudona gija — gyvenimo audinio pažinimo 

amžius; 

91-98 nežemiškumo amžius — mažiau kalbų, daugiau 

būties; 
98—105 pneumos, kvėpavimo amžius; 
1054+ amžinybės amžius. 


Daugeliui moterų pirmoji šių moteriškojo žinojimo fazių 
pusė — maždaug iki keturiasdešimties ar panašiai — akivaizdžiai 
reiškia perėjimą nuo savarankiško kūno su jo instinktyviais vaikiš- 
kais atradimais prie kūniškojo slėpiningosios motinos pažinimo. 
Tačiau persiritus į antrąją fazių pusę kūnas kuo toliau, tuo labiau 
virsta tiktai vidinių jutimų instrumentu, o moterys darosi vis 
įžvalgesnės. 

Moteriai žengiant iš vieno ciklo į kitą jos gynybiniai šarvai, 
apsauginiai barjerai, jos kūno tankis apskritai vis mažėja, nyksta, 
retėja, kol galiausiai pati siela pradeda šviesti iš vidaus. Metams 
bėgant mes vis aiškiau regime ir juntame savo kūne ir dvasioje 
tą nepaprastą sielos virpėjimą. 

Taigi septyneri — tai iniciacijų skaičius. Archetipinėje psicho- 
logijoje tikrai aptiktume ne vieną dešimtį nuorodų, aiškinančių 
septyneto simbolizmą. Mano manymu, viena sąsaja yra ypač pra- 


varti moterims, norinčioms numatyti jų laukiančias užduotis ir 
apskritai susiorientuoti požeminiame miške, — tai senoviniai visų 
septynių pojūčių apibūdinimai. Tikėta, kad šie simboliniai bruožai 
būdingi visiems žmonėms, todėl panašu, kad jie bus sudarę sielos 
iniciacijų, per kurias būdavo pasitelkiamos kūno metaforos bei 
realios fizinės sistemos, pamatą. 

Pavyzdžiui, pasak indėnų nahujų genties žiniuonių, mūsų 
pojūčiai atitinka atskirus sielos, arba „šventojo vidinio kūno“, 
aspektus, tad juos privalu ugdyti ir puoselėti. Visas jų mokymas 
pernelyg ilgas čia dėstyti, todėl pasitenkinsime pasakydamos, kad 
esama septynių jutimų, taigi ir septyneto užduočių: įdvasinimas, 
lytėjimas, kalba, skonis, rega, klausa ir uoslė.?? 

Tikėta, esą kiekvieną pojūtį įtakojanti dangiškoji energija. 
Šiandien, norėdamos šį mokymą sumaniai „nuleisti ant žemės“, 
galime dirbdamos grupelėmis tarpusavyje aptarti šiuos dalykus, 
juos apibūdinti, ištyrinėti ir iškedenti, pasitelkusios metaforas iš 
to paties ritualo, atveriančias mums šiuose jutimuose glūdinčias 
paslaptis: ugnis įkvepia dvasią, žemė dovanoja lytėjimo džiaugs- 
mą, vanduo — kalbą, oras — skonį, rūkas — regą, gėlės — klausą, o 
pietų vėjas — kvapą. 

Pastebėjus nedidelę šioje pasakos dalyje užsilikusią iniciacijos 
apeigų skiautelę, iš esmės daugiausia — posakį „septynerius metus“, 
mane pagavo stipri nuojauta, kad senovės laikais inicijuojamąją 
greičiausiai supažindindavo bei į jos užduotis įtraukdavo ir tokius 
tradiciškai septynetais ženklinamus dalykus, kaip viso moters gy- 
venimo tarpsniai, septynetas pojūčių ir kitokie ciklai bei įvykiai. 
Ypač mano smalsumą žadina vienas įdomus senovinės pasakos 
fragmentas, nugirstas iš senutės Kratynanos, mano mylimos šva- 
bų kilmės pasakotojos, priklausiusios plačiai ir daugiašakei mūsų 
šeimai. Pasak jos, kadaise prieš daugelį metų moterys leisdavusios 
kelionėn į kalnus, kur vienoje slaptoje vietoje išbūdavusios po 
kelerius metus, — lygiai kaip į tarnybą karaliaus kariuomenėje 
paimti vyrai. 

O per šį laikotarpį, kurį gūdžioje girioje mokydamasi praleidžia 
mergelė, nutinka ir dar vienas stebuklas: pamažu atauga nukirsto- 


sios jos rankos. Pirmiausia jos atrodo kaip mažos kūdikio rankelės. 
Greičiausiai tai reiškia, jog jos supratimas apie tai, kas nutiko, iš 
pradžių imituojamasis — remiasi mėgdžiojimu, kaip mažo vaiko 
elgesys. Kai rankos užauga jau kaip jaunos mergaitės — vadinasi, 
ji jau išsiugdo konkretų, bet dar neišbaigtą pasaulio reiškinių su- 
pratimą. O kai pagaliau jai atauga subrendusios moters rankos, ji 
jau yra išsiugdžiusi praktišką ir esminį nekonkrečių, metaforiškų, 
sakralinių dalykų, su kuriais susidūrė savo nueitame kelyje, su- 
vokimą. 

Praktiškai ugdydamosi gilųjį, instinktyvųjį visokiausių dalykų 
ir reiškinių pažinimą, mes mokomės ištisą gyvenimą, pamažu 
susigrąžindamos savąsias brandžios moters rankas. Kartais būna 
visai smagu save stebėti, kaip iš pradžių įžengiame į dvasinį as- 
meninio tobulėjimo etapą, negrabiai mėgdžiodamos elgesį, kurį 
taip trokštame perimti. Vėliau, žingsnis po žingsnio žengdamos 
tuo keliu, mes susiformuojame savitą dvasinę kalbą, savo pačių 
teisėtą ir nepakartojamą įvaizdį. 

Kartais pasirodymams ir psichoanalizės seansams aš renkuosi 
kitą savo literatūrinę šios pasakos versiją. Jaunoji karalienė priei- 
na šulinį. Jai pasilenkus pasisemti vandens, jos kūdikis įkrinta į 
šulinį. Jaunajai karalienei ėmus klykti ir šauktis pagalbos, pasirodo 
dvasia ir klausia, kodėl ji pati negelbėjanti savo vaiko. „Aš juk 
neturiu rankų!“ — aimanuoja karalienė. „O tu pamėgink“, — sako 
jai dvasia. Ir kai berankė mergelė sukiša savo strampus į vandenį, 
siekdama vaiko, jos rankos tą pačią akimirką atauga, ir kūdikis 
laimingai išgelbėjamas. 

Tai irgi labai įtaigi metafora, perteikianti idėją apie savo nau- 
josios esybės, savojo sielos „aš“ gelbėjimą, kad vėl nenugrimztų 
į pasąmonę, kad vėl nepamirštume, kas mes tokios ir kokį darbą 
privalome nuveikti. Būtent šiuo savo gyvenimo laikotarpiu mes 
lengvai galime nusigręžti net nuo pačių žavingiausių Žmonių, 
atsisakyti labiausiai viliojančių idėjų, tapti kurčios net nuosta- 
biausiai muzikai, ypač jei visa tai nestiprina mūsų sąjungos su 
laukiniu pradu. 

Daugumai moterų šis kardinalus pokytis, šis perėjimas iš 
būsenos, kai jas užburia bet kokia pirmojo sutiktojo mestelėta 


idėja arba jis pats, prie buvimo moterimi, spinduliuojančia savo 
pačios La Destina, giliu savosios paskirties supratimu, atrodo tarsi 
stebuklas. Tokia moteris visiškai kitaip žengia į gyvenimą — skli- 
dina pasitikėjimo savimi, drąsiai žvelgdama į priekį, atstačiusi 
pirmyn rankas, netrukdomai klausydamasi instinktyviosios savo 
prigimties balso. 

Pastarojoje pasakos versijoje mergelė jau nuveikė tokį darbą, 
kad kai jai prireikia rankų savajai pažangai pajusti ir apsaugoti, 
jos kaipmat atauga. Jas akimirksniu ataugina baimė prarasti savo 
naujagimį „aš“. Kartais atgavusios betarpišką savojo gyvenimo bei 
veiklos pojūtį moters darbe trumpam įsivyrauja sumaištis, nes ji 
pati dar ne visiškai pasitiki naujosiomis galiomis. Jai dar gali pri- 
reikti šiek tiek laiko joms išbandyti, kad iki galo suvoktų, kokios 
galingos šios jėgos. 

Mums neretai tenka iš esmės keisti ankstesnį savo įsivaizda- 
vimą, neva sykį tapusi bejėgė (berankė), moteris visuomet turi 
likti silpna. Po visų patirtų praradimų bei kančių mes aptinkame, 
kad tereikia tik išdrįsti siekti — ir nutversime brangiausiąjį savo 
kūdikį. Būtent šitaip moteris sužino pagaliau vėl pati tapusi savojo 
gyvenimo šeimininke. Ji vėl turi „reginčias“ plaštakas, delnus, 
kuriais iš naujo gali formuoti savo tolesnį gyvenimą. Per visą pra- 
eitą laiką jai daug padėjo vidinės dvasinės jėgos, ir ji nepaprastai 
subrendo. Dabar jau iš tiesų ji yra pati „savimi“. 

Mes irgi pagaliau jau beveik priėjome šios beribės pasakos 
kraštą. Beliko dar viena trumputė atkarpėlė —crescendo ir finalas. 
Kadangi tai — kelias į ištvermės paslaptis, nedelsdamos leiskimės 


pirmyn ir įveikime šį paskutinį požeminės kelionės etapą. 


Septintas etapas: laukinė nuotaka ir jaunikis 


Karaliui grįžus, jiedu abu su motina perpranta Velnio klastą su- 
keičiant laiškus. Tuomet karalius duoda apsivalymo priesaiką: tol 
nevalgysiąs ir negersiąs, kol nesurasiąs savo žmonos ir sūnaus, 
nors tektų ir į pasaulio kraštą nukeliauti. Septynerius metus jis 


klaidžioja jų ieškodamas. Per tą laiką jo rankos pajuosta, barzda 


užauga ir susivelia kaip samanos, akių vokai parausta ir sutrūkinėja. 
Visą tą laiką jis nieko nevalgo ir negeria, bet kažin kokia galinga 
jėga palaiko jo gyvybę. 

Galų gale jis pasiekia nedidelę užeigą miškuose. Čia pridengtas 
šydu užmiega, o atsibudęs išvysta priešais save nuostabiai gražią 
moterį ir skaisčiaveidį vaiką, parimusius viršum jo ir žvelgiančius 
jam tiesiai į veidą. „Aš esu tavo žmona, o čia — tavo sūnus“, — sako 
jaunoji karalienė. Karalius labai norėtų tuo patikėti, bet pamato, 
kad mergelė turi rankas. „Per visus vargus ir klajones mano ran- 
kos ėmė ir ataugo“, — paaiškina ji. O baltai apsigerbusi moteris 
atneša jos sidabrines plaštakas iš skrynios, kur jos buvo saugomos. 
Tuomet iškeliama didžiulė dvasių puota ir linksmybės. Paskui 
karalius su žmona ir vaiku grįžta pas senąją savo motiną ir ant- 
rasyk iškelia vestuves. 

Pagaliau savo ilgos kelionės į požeminį pasaulį pabaigoje 
moteris tvirtai sulydo į visumą ketvertą dvasinių jėgų: karališkąjį 
animus, naujagimę savo esybę, senąją Laukinę Motiną bei ini- 
ciacijas užbaigusią įšventintąją mergelę. Ji daugelį sykių apvalyta 
ir apšvarinta. Vien saugaus gyvenimo ištroškęs jos ego jau ne- 
beužima vadovaujančių pozicijų. Dabar jos dvasioje viešpatauja 
šis ketvertas. 

Būtent karaliaus kančių bei klajonių dėka ir įvyksta ši galutinė 
sąjunga bei antrosios vedybos. Kodėl gi jam, požeminio pasaulio 
valdovui, dar reikia leistis šitaip klajoti? Argi jis — ne karalius? Ką 
gi, tiesa pasirodo besanti tokia: ir karaliams, netgi archetipiniams, 
tenka nuveikti tam tikrą dvasinį darbą. Pasakoje taip išreiškiama 
itin sena ir paslaptinga idėja: pasikeitus vienai dvasinei jėgai, kitos 
taip pat privalo keistis ir prisiderinti. Dabar jau mergelė toli gražu 
nebėra toji moteris, kurią jis vedė, ji — anaiptol nebe ta pažei- 
džiama klajojanti siela. Dabar ji jau įšventinta, ji puikiai įsisavino 
viską, ką privalu žinoti ir mokėti moteriai. Ji sukaupė nemažai 
išminties, klausydamasi senosios Laukinės Motinos pasakojimų 
ir patarimų. Ji vėl turi rankas. 

Taigi ir karaliui privalu per kančias pasikeisti. Iš dalies šis ka- 


ralius ir toliau lieka viešpatauti požemyje, tačiau, būdamas dar ir 


animus išraiška, jis įkūnija moters prisitaikymą gyventi bendruo- 
menėje: sergsti pamatines idėjas, kurias ji sukaupė keliaudama po 
viršutinį pasaulį, po mus supančią visuomenę. Bet jis dar nėra 
patyręs to, kas teko jos daliai, tad privalo ir tai išbandyti, jei nori 
perteikti jos esmę ir patirtį aplinkiniam pasauliui. 

Iš senosios Laukinės Motinos sužinojęs, kaip baisiai jį apmovė 
Velnias, karalius neišvengiamai turi pradėti pats keistis — leistis 
į klujones ir ieškojimus, lygiai kaip mergelė pasakos pradžioje. 
Tiktai jis prarado ne rankas, o žmoną ir sūnų. Taigi animus lei- 
džiasi į kelią, visai panašų į nueitąjį mergelės. 

"Toks pabrėžtinas atkartojimas smarkiai pakeičia moters buvimą 
pasaulyje. Šitaip perorientuotas animus inicijuojamas ir įjungia- 
mas į individualią moterišką veiklą. Gal kaip tik todėl iš esmės 
moterims skirtose Eleusino iniciacijų apeigose pasitaikydavo ir 
dalyvių vyrų: jie imdavosi moteriškų užduočių ir moteriškų pa- 
žintinių klajonių, norėdami rasti savo dvasines žmonas ir sūnus. 
Tuo tikslu animus pradeda savą septynerių metų iniciacijos laiko- 
tarpį. Dabar viskas, ko išmoko moteris, ne tiktai paliks atspaudą 
jos viduje, sieloje, bet paveiks ir jos išorę, jos požiūrį ir vaidmenį 
išoriniame pasaulyje. 

Karalius taip pat atklysta į girią — ypatingąją iniciacijų vietą; ir 
vėl mus apima jausmas, kad pasakoje trūksta septyneto epizodų, 
atspindinčių septynis animus iniciacijos etapus. Tačiau ir juos ga- 
lime atkurti, pasitelkusios kitų mitų fragmentus, savo išbandytus 
būdus ir priemones. Viena iš galimų nuorodų, už kurios galima 
užsikabinti, yra tai, kad septynerius metus karalius nevalgo ir 
negeria, tačiau lieka gyvas. Maisto atsisakymas reiškia bandymą 
atsiriboti nuo savo poreikių bei troškimų, kad pasiektume ana- 
pus jų glūdinčią tam tikrą gilesnę, svarbesnę prasmę. Per savo 
iniciaciją karalius mokosi giliau pažinti ir perprasti visokiausius 
troškimus bei įgeidžius — tarp jų ir seksualinius.?* Jis taip pat turi 
išmokti vertinti ir tinkamai subalansuoti žmonių viltis bei laimę 
lemiančius ciklus. 

Be to, būdamas dar ir animus įsikūnijimas, karalius privalo rasti 


dvasioje iki galo įšventintą moterį — ji yra pagrindinis jo tikslas, 


kurio jis neturi išleisti iš akių, nepaisydamas jokių trukdžių ar pa- 
gundų, pasitaikysiančių pakeliui. Trečia, tai jo iniciacija į laukinę 
prigimtį, nes jis per tuos septynerius metus nesiprausdamas darosi 
panašus į laukinį žvėrį; visa tai reikalinga norint atsikratyti bet 
kokių perdėtų civilizacijos primestų manieringumų. Šis animus 
nuoširdžiai triūsia, norėdamas prilygti ką tiktai įšventintos moters 
esybei, kad galėtų drauge su ja pasirodyti pasauliui ir sykiu dirbti 
kasdienius darbus. 

Pasakos užuomina apie tai, kad miegančiam karaliui ant veido 
užmetamas šydas, greičiausiai taip pat atklydusi iš senųjų mis- 
terijų apeigų. Yra viena nuostabi graikų skulptūra, vaizduojanti 
vyrą — iniciacijų dalyvį, kuris, nuleidęs šydu apgaubtą galvą, 
tarytum ilsisi, kažko laukia arba miega.** Taigi matome, kad ani- 
mus negali nusileisti žemiau jos pasiekto pažinimo lygio, antraip 
moteriai vėl tektų dvasiškai suskilti, neįstengiant suderinti to, 
ką ji jaučia bei žino savo viduje ir kaip ji per savo animus atrodo 
bei elgiasi išorėje. Todėl animus taip pat turi nemažai paklajoti 
po savo prigimtį, savo vyriškąją prigimtį, — vadinasi, jis taip pat 
atsiduria miške. 

Nenuostabu, kad ir mergelei, ir karaliui tenka leistis į dvasios 
kraštus, kuriuose vyksta šitokie procesai. Juk viso to tegalima iš- 
mokti tiktai laukinėje gamtoje, greta Laukinės Moters. Tad nieko 
keisto, kad šitaip įšventinta moteris staiga aptinka savo požemi- 
niame pasaulyje atrastą laukinės prigimties meilę išnyrant viršu- 
tiniame pasaulyje vykstančiame jos gyvenime. Dvasine prasme 
nuo jos sklinda degančio medžio kvapas. Tad nenuostabu, kad 
čia ji elgiasi taip, kaip išmoko tenai. 

Bene įstabiausia šios ilgos iniciacijos savybė yra tai, kad ir nu- 
grimzdusi į šį procesą moteris ir toliau atlieka viską, kas jai įprasta 
ir privalu gyvenant žemiškąjį gyvenimą: myli ir mylisi, gimdo, 
rūpinasi vaikais, kuria, kalba ir rašo, verda valgyti, tapo, verpia 
ir audžia, už ką nors kovoja, laidoja mirusiuosius, — nors tuo pat 
metu yra tolimoje kelionėje, nusileidusi į gelmes. 

Tokiu metu moteris yra tarsi draskoma perpus, nes ją staiga 
užplūsta nenugalimas troškimas leistis į girią ir tartum upėje pasi- 


maudyti jos žalumoje, arba įsikarti į aukščiausią skardį ir pasėdėti 
pačioje jo viršūnėje, gairinamai vėjo. Tai metas, kuomet vidinio 
laikrodžio dūžiai gali staiga sukelti moteriai poreikį išvysti pa- 
dangę, kurią galėtų pavadinti sava, apkabinti kokio nors medžio 
kamieną, prisispausti skruostu prie uolos. Bet ji vis tiek privalo 
neiškristi iš kasdienybės ritmo. 

Didelė garbė jai, kad tiek sykių kamuojama nenumaldomo 
troškimo, ji vis dėlto sugeba jam atsispirti ir nesileisti paskui 
saulėlydį — bent jau ne galutinai. Nes būtent šis išorinis gyveni- 
mas ir sukuria tą būtiną spaudimą, be kurio neįveiksi požeminio 
pasaulio užduočių. Tokiu metu kur kas geriau likti pasaulyje nei 
pasitraukti iš jo, nes tokia įtampa naudinga: būtent ji padeda su- 
formuoti neįkainojamą, į gelmę nukreiptą gyvenimą, kurio jokiais 
kitais būdais nesukurtum. 

Taigi matome, kad siekdamas būti lygiavertis mergelės ir jos 
kūdikio partneris, animus taip pat išgyvena transformaciją. Ga- 
liausiai jie vėl susivienija, o tada grįžta pas senąją, išmintingąją 
motiną, gebančią viską suprasti ir ištverti, o prireikus dar ir duoti 
išmintingą, gudrų patarimą. Tada jau matome juos visus kartu, 
jungiamus tarpusavio meilės bei sutarimo. 

Demoniškų galių mėginimas užvaldyti moters sielą galutinai 
žlugo. Siela patyrė ir atlaikė visus ištvermės išbandymus. Moteriai 
tenka pereiti šį ciklą kartą per septynerius metus: pirmąsyk — vos 
juntamai, o vėliau bent vienąkart — labai sunkiai ir audringai; tuo 
tarpu visi paskesni ciklai dažniausiai tebūna tik ankstesnės patirties 
prisiminimas ar atnaujinimas. O dabar pagaliau atsikvėpkime ir 
apžvelkime visą šią plačią moters iniciacijų bei jos įveiktų už- 
duočių panoramą. Bent sykį perėjusios visą šį ciklą, paskui bet 
kuriuo momentu ir bet kuriuo tikslu jau galime rinktis, kurią (ar 
visas) užduotis atliksime, norėdamos atnaujinti savo gyvenimą. 


Štai kai kurios iš jų: 


+ palikti nukaršusius dvasinius tėvus ir leistis į nežinomą dvasinę 
žemę pasikliaujant vien tiktai pakeliui sutiktųjų gera valia; 
* aptvarstyti netikusio sandėrio, kurį kadaise sudarėme, paliktas 


žaizdas; 


+ kęsti dvasinį alkį ir tikėtis rasti peno savo prigimtyje; 

'» surasti Laukinę Motiną ir užsitikrinti jos paramą; 

+ užmegzti ryšį su globėjišku požeminio pasaulio animus; 

+ pabendrauti su psichopompu (burtininku); 

+ išvysti senuosius sodus — moteriškojo prado eneryzijos formas; 

+ išnešioti ir pagimdyti dvasinį kūdikį — naująją esybę; 

+ ištverti nesusipratimus, naują daugkartinį išsiskyrimą su savo 
meile; 

+ išsipurvinti, išsisuodinti, apdulkėti; 

+ septynerius metus praleisti pas girios gyventojus, kol kūdikis 
sulauks sąmoningo amžiaus; 

+ laukti; 

+ atkurti vidinį regėjimą, vidinį žinojimą ir vidinę gydomąją 
rankų galią; 

* nepasiduoti netgi viską praradus ir tęsti savo žygį, gelbėti dvasinį 
kūdikį; 

+ atsekti ir pažinti savo kūdikystę, jaunystę, brandą; 

+ transformuoti savo animus į laukinę, prigimtinę jėgą, jį pamilti 
ir pasiekti, kad jis taip pat mus mylėtų; 

+ iškelti laukines jungtuves senosios Laukinės Motinos ir naujojo 
dvasinio kūdikio akivaizdoje. 


Tai, kad tiek berankė mergelė, tiek ir karalius patiria tą patį 
septynerių metų trukmės iniciacijų laikotarpį, yra tarsi bendras 
pagrindas, jungiantis moteriškąjį ir vyriškąjį pradus. Tai leidžia 
mums pagrįstai tikėtis, kad šios jėgos nebūtinai turi būti priešiškos 
viena kitai — anaiptol, jas gali sieti gili ir tvirta meilė, ypač jei ji 
pagrįsta vidinės savasties ieškojimais. 

„Berankė mergelė“ — tai visai gyvenimiška istorija apie mus, 
tikras gyvas moteris. Ir aprėpia ji ne tiktai koki nors vieną gy- 
venimo dalį, o visus mūsų gyvenimo tarpsnius. Iš esmės ji moko 
tiktai vieno pagrindinio dalyko: kad mūsų, moterų, užduotis yra 
tolydžio leistis kelionėn į požeminį mišką. Mūsų dvasios ir sielos 
specifika tokia, kad galime lengvai peržengti šių dvasinių pasaulių 
skiriamąją ribą, šen bei ten stabtelėti, įsiklausyti į senosios Lauki- 
nės Motinos balsą, paragauti dvasios vaisių, o paskui vėl susijungti 
su viskuo ir visais, kuriuos mylime ir branginame. 

Iš pradžių su Laukine Moterimi mums būna nelengva. Atkurti 
pažeistus instinktus, atsikratyti naivumo, sparčiai mokytis pažinti 
giliausius savo dvasios bei sielos aspektus ir nepamiršti to, ko jau 
esame išmokusios, nesigūžti ir nebėgti, o tvirtai ginti savo po- 
žiūrį, — visa tai reikalauja begalinės, tiesiog mistinės ištvermės. 
Grįžusios atgal po vienos iš savo požeminių kelionių išoriškai 
galime atrodyti nepasikeitusios, tačiau viduje esame atsikovojusios 
didžiulius laukinio moteriškumo plotus. Iš pažiūros tebesame 
draugiškos kaip ir anksčiau, bet viduje to ankstesnio romaus, 


prijaukinto žvėrelio tikrai nebebus likę nė ženklo. 


XV SKYRIUS 
— 


Sėlinimas: canto hondo, 
slėpininga giesmė 


Sėlinti — vadinasi, taip tyliai, lengvai ir negirdimai žengti, kad 
galėtum laisvai judėti po mišką ir viską stebėti, pati likdama ne- 
matoma. Vilkė it šešėlis tykina paskui visus, kas beįsiveržtų į jos 
teritoriją. Šitaip ji renka informaciją. Ji tarsi pasirodo, paskui 
pradingsta — išsisklaido it dūmas, o tada ir vėl pasirodo. 

Vilkai sugeba judėti nepaprastai tyliai, nesukeldami beveik 
jokio garso, tartum los ūngeles timidos, tykieji angelai. Iš pradžių 
kiek atsilikę jie sėlina paskui juos sudominusį padarą. Paskui staiga 
išnyra priešais jį, šonu kyšteli iš už medžio snukį ir dėbteli viena 
auksu spindinčia akim. O tada staigiai apsisuka ir vėl dingsta —be- 
garsiame sūkuryje šmėkšteli tik balta pakaklė ir pūkuota uodega. 
Bet apsukę ratą jie netrukus išnyra įsibrovėliui už nugaros. Tai 
ir yra sėlinimas. 

Laukinė Moteris jau daugelį metų šitaip sėlina paskui papra- 
stas žemiškas moteris. Štai ji lyg ir šmėsteli mums priešais, bet 
vos spėjame įsižiūrėti — pradingsta iš akių. Tačiau ji taip dažnai ir 
tokia gausybe pavidalų pasirodo mūsų gyvenime, kad mums regisi, 
jog esame supte apsuptos jos atvaizdų ir impulsų. Ji lanko mus 
sapnuose ir pasakojimuose, ypač apie mūsų pačių išgyvenimus, 


nes nori įsitikinti, kas mes tokios ir ar jau esame pasirengusios 


ateiti pas ją. Pakaktų mums dirstelėti į savo metamus šešėlius, 
ir pamatytume, kad tai toli gražu ne dvikojai žmonių šešėliai, o 
kažkieno kito — įstabios, laisvos ir laukinės būtybės pavidalai. 

Jos teritorijoje mes turėtume būti nuolatinės gyventojos, o ne 
atsitiktinės turistės, trumpam užklydusios pasižvalgyti, nes juk mes 
kilusios iš tų valdų: tai sykiu ir mūsų gimtinė, ir paveldas. Laukinė 
mūsų sielos ir dvasios jėga ne šiaip sau stebi mus, sekdama iš pa- 
skos. Dar nuo viduramžių gyvuoja tikėjimas: kai leidiesi žemyn, 
sekama kokios nors galingos jėgos, ir tai jėgai pavyksta nutverti 
tavo šešėlį — tuomet ir tu pati tampi galinga savarankiška jėga. 

Didžioji geroji laukinė mūsų dvasios jėga taikosi priminti letena 
mūsų šešėlius, kad nuo šiol jai priklausytume. Kai Laukinė Moteris 
nutveria mūsų šešėlį, mes vėl tampame savimi, atsiduriame ten, 
kur ir turėtume būti, — savo tikruosiuose namuose. 

Dauguma moterų nė kiek šito nesibaimina, tiesą sakant, jos 
netgi trokšta kuo greičiau atkurti šią sąjungą. Jei joms pavyktų 
aptikti Laukinės Moters irštvą, jos akimirksniu, nėmaž nedvejoda- 
mos stačia galva nertų į ją, svajodamos atsidurti Laukinės Moters 
glėbyje. Joms tiktai reikia, kad kas parodytų kryptį — paprastai 
visuomet žemyn, prie savo tikrojo darbo, prie savo tikro vidinio 


gyvenimo, prie angos į tą irštvą. 


Dažnai paauglystėje arba būdamos jau subrendusios mes lei- 
džiamės ieškoti laukinio prado būtent tada, kai pajuntame, jog 
karštai siekiančias kokio nors išsvajoto tikslo mus remia ir palaiko 
kažin kokia laukinė jėga. Gal kartais užtinkame jos pėdsakus sapne, 
ant švicžiai iškritusio balto sniego. Arba pastebime dvasioje kokią 
užlenktą šakelę ar keletą apverstų drėgnų akmenėlių ant tako —ir 
suprantaine netoliese pasirodžius kažkokią gerą, palaimingą bū- 
tybę. Dvasioje iš toli pajutusios pažįstamą alsavimą, žemės virpė- 
jimą, mes intuityviai žinome: artinasi nepaprastai svarbi ir stipri, 
laukinė ir laisva esybė. 

Nepajėgdamos nuo jos nusigręžti, mes sekame jai iš paskos, 
sulig kiekvienu žingsniu vis geriau įgusdamos šuoliuoti, bėgti ir 


sėlinti paskui visus, kas tik įžengia į mūsų dvasinę teritoriją. Mes 


pradedame sekti Laukinę Moterį, ir ji mielai atsako mums tuo 
pačiu. Jai sustugus, mėginame atsiliepti — nors dar neprisimena- 
me jos kalbos, netgi dorai nežinome, su kuo mes čia kalbamės. 
Ji laukia mūsų, vis padrąsindama. Tai tikras laukinės instink- 
tyviosios prigimties stebuklas. Net nemokėdamos jos kalbos, 
mes žinome, ką ji mums sako. Vos prasiplėšusios akis, mes jau 
suvokiame, kad šioji nepaprasta, meilės sklidina jėga egzistuoja 
anapus ego ribų. 

Dar vaikystėje Opal Whitely štai taip aprašė susitaikymą su 


šia laukine jėga: 


Šiandien pavakary 

Aš įvedžiau neregę mergaitę 
Į girią, pilną tamsos ir šešėlių. 
Aš privedžiau ją prie šešėlio, 
Kuris ėjo greta. 

Šešėlis palietė jos skruostą 
Aksominiais savo pirštais. 
Dabar ji taip pat 

Pamilo šešėlius, 

O baimė jos dingo. 


Viską, kas ilgus šimtmečius moterų buvo prarasta, galima vėl 
atgauti stebint, kokius šešėlius tie prarastieji dalykai meta. Be 
to, derėtų uždegti žvakelę Gvadalupei iš dėkingumo už tai, kad 
visi šie prarasti bei pagrobti lobiai ligi šiol ilgais šešėliais nutįsta 
mūsų sapnuose, vaizduotėje bei svajonėse, taip pat senose žilose 
pasakose, poezijoje ir bet kurioje įkvėpimo akimirkoje. Visos 
pasaulio moterys — jūsų ir mano motinos, jūs ir aš, jūsų sesuo, 
draugė, mūsų dukterys, ištisos mums dar nepažįstamos moterų 
gentys ir giminės, — visos mes svajojame apie tai, ką esame pra- 
radusios, kas dar tiktai turi išnirti iš pasąmonės gelmių. Visame 
pasaulyje moterys sapnuoja tą patį. Ir mes visuomet turime že- 
mėlapį. Visuomet turime viena kitą. Mus visas jungia tos pačios 


svajos ir sapnai. 


Sapnai dažniausiai kompensuoja ar tarsi veidrodis iš pasąmonės 
gelmių atspindi tai, kas mūsų prarasta arba ką dar reikia pataisyti, 
subalansuoti. Per sapnus pasąmonė tolydžio siunčia mums per- 
spėjimus bei pamokymus. Taip ši laukinė sapnų šalis tarytum 
nugrimzdusi legendinė Atlantida išnyra mums bemiegant, drėgna 
ir garuojanti, ir apgaubia mus visas lyg gimtoji pastogė. Tai mūsų 
pažinimo, mūsų savasties žemė. 

Tai ką gi mes sapnuojame? Ogi Laukinės Moters archetipą ir 
susijungimą su ja. Kas rytą pabusdamos iš šio sapno, mes tarsi iš naujo 
užgimstame, jo energija ištisą dieną teikia mums peno kūrybai. Ir kas 
naktį mes vėl gimstame ir atgimstame, grimztame į šį laukinį sapną, 
kad dienai išaušus sugrįžtume, gniauždamos kumštyje šiurkštaus 
kailio kuokštą, pajuodusiomis nuo drėgnos žemės kojomis ir 
vandenynu, mišku ar laužo dūmais kvepiančiais plaukais. 

Sugrįžusios iš šios šalies, mes kaskart vėl įsineriame į kasdie- 
nius rūbus ir į kasdienį, įprastą savo gyvenimą. Parkeliavusios iš 
tų laukinių vietų, mes sėdame prie kompiuterio, stojame prie 
puodų, parimstame prie lango, prie stalo auditorijoje, prie knygų, 
paslaugiai klausomės kliento. Mes dvelktelime tuo laukiniu kvapu 
į kolektyvinį darbą, į verslą, į savo sprendimus, meną, savo rankų ir 
širdies kūrinius, į politiką, dvasingumą, planus, buitį, išsilavinimą, 
gaminius, į užsienio reikalus, laisves, teises ir pareigas. Laukinis 
moteriškumas ne tiktai sugeba išgyventi visuose pasauliuose; jo 
dėka išgyvena ir tie pasauliai. 

Turime pripažinti, kad mes, moterys, pačios kuriame sau gim- 
tinę: kiekviena turime savą žemės lopelį, atsineštą iš nakties sapnų, 
sukurtą dienos darbu. Pamažu, iš lėto mes plečiame šį lopelį, ir 
jis vis didėja, didėja. Kada nors tai bus ištisa plati, didžiulė šalis, 
iš mirusiųjų prikelta žemė, Munda de la Madre, Motinos šalis, 
dvasinė mūsų gimtinė, lygiavertė ir lygiagreti visiems kitiems pa- 
sauliams. Šį pasaulį sudaro mūsų gyvenimai, mūsų ašaros, juokas 
ir kaulai. Jį verta kurti, verta jame gyventi, nes šiame pasaulyje 
viešpatauja padorumas ir laukinis sveikas protas. 

Žodis „atstatymas“ paprastai mums asocijuojasi su buldozeriais, 


su pastoliais, su apirusių griuvėsių lopymu —tokia yra moderni jo 


vartosena. Vis dėlto jis turi ir kur kas senesnę prasmę: angliškas 
žodis reclamation yra kilęs iš senovės prancūzų reclaimer, reiš- 
kiančio „pašaukti atgal išleistą palakioti sakalą“. O juk būtent to 
mums ir reikia — pakviesti laukinę būtybę sugrįžti atgal. Todėl 
šia prasme tas žodis puikiai mums tinka. Savo proto, gyvybės, 
sielos balsais mes bandome prisišaukti atgal intuiciją, vaizduotę; 
bandome prisikviesti Laukinę Moterį. Ir ji ateina. 

Moterys niekur nuo to nepabėgs: jei turi kas keistis, tai pir- 
miausia — mes. Juk nešiojamės savyje La Oue Sabe, Žinančiąją. 
Ir jei turime sulaukti pokyčių viduje, tai — kiekvienos moters už- 
duotis. Jeigu reikia pakeisti pasaulį, mes, moterys, žinome būdų, 
kaip tai padaryti. Laukinė Moteris pašnibždės mums, ko imtis, ir 
mums beliks tik jos klausyti. Bėgdama pirmyn, ji tolydžio stab- 
teli pasižiūrėti, ar kartais neatsiliekame. Ji dar turi labai daug ką 
mums parodyti. 

Taigi jei ketinate bėgti ar rizikuoti, jei norite pažeisti draudi- 
mą, pirmiausia atkapstykite pačius giliausius kaulus, maitinančius 
laukinę moterų, gyvybės, vyrų, vaikų ir žemės prigimties dalį. 
Pasikliaukite meile ir tobulais savo instinktais, kad neklysdama 
žinotumėte, kada urgzti, kada šokti, pulti ir parmušti, kada žu- 
dyti, o kada — trauktis ir persekioti auką ligi aušros. Norėdama 
išsaugoti ryšį su stebuklinguoju laukiniu pradu, privalote būti kuo 
budresnė, kuo akylesnė ir atsargesnė, kiek įmanoma įžvalgesnė 
ir kūrybingesnė, gyventi kuo arčiau žemės, kuo labiau vertinti 
vienatvę ir kitų moterų draugiją, kuo labiau puoselėti natūralu- 
mą, ugnį, dvasią, sukaupti kuo daugiau naujų žodžių ir minčių. 
Turėtumėte kuo labiau palaikyti savo seseris, kuo daugiau sėti ir 
kuo budriau sergėti šaknis, būti kuo švelnesnė žmonėms, kuo 
artimesnė kaimynams, kuo labiau vertinti poeziją, tapybą — tiek 
realistinę, tiek pagrįstą vaizduote, ir kuo giliau leistis į laukinio 
moteriškumo gelmes. Jūsų gyvenime visuomet turi rastis vietos 
teroristiniam siuvimo būreliui bei laukiniam staugimui. Ir, be 
abejo, — kuo daugiau canto hondo, slėpiningos giesmės. 

Gerai pasipurtykite, iškedenkite kailiuką, apšniukštinėkite se- 


nuosius takus, įtvirtinkite instinktyvųjį savo pažinimą. Visos mes 


galime didžiuotis, būdamos senojo kovų veteranių klubo narės, 
ir narsiai demonstruoti šių dienų mūšiuose įgytus randus, išrašyti 
savo paslaptis ant sienų, daugiau nebesileisti gėdinamos ir visur 
citi pakelta galva. Neverta eikvoti energijos pykčiui — verčiau 
tegu jis mus sustiprina. Bet svarbiausia — niekad nepraraskime 
moteriško savo apsukrumo bei sumanumo. 

Niekuomet nepamirškime, jog; tai, kas geriausia, neturi ir negali 
būti slepiama. Nei meditacija, nei išsilavinimas, nei sapnų analizė 
ar kokia tik norite dieviškoji išmintis nieko mums nepagelbės, 
jei su niekuo ja nesidalysime ar patikėsime visa tai tik mažam iš- 
rinktųjų rateliui. Todėl išlįskite, pasirodykite, kur jūs bebūtumėte! 
Įminkite kuo gilesnius pėdsakus — jūs tai galite! Būkite toji senutė, 
besisūpuojanti krėsle prie židinio, kuri tol laiko glėbyje ir čiūčiuoja 
seną susidėvėjusią idėją, kol toji vėl atjaunėja ir iš naujo pavirsta 
krykštaujančiu vaiku. Būkite toji drąsi ir kantri moteris iš „Mė- 
nulio lokio“, išmokusi perprasti iliuziją. Tiktai negaiškite vieną 
po kitos degindama fantazijas, tarsi mergaitė su degtukais. 

Jokiu būdu nepasiduokite ir atkakliai ieškokite savųjų — kaip 
bjaurusis ančiukas. Rūpinkitės kūrybos tėkmės skaidrumu, kad 
La Llorona surastų, ko ieško. Tegul ištverminga širdis veda jus per 
bekraštį miškų, kaip berankę mergelę. Drauge su La Loba surinkite 
krūvon pražuvusių vertybių kaulus ir giedodamos prikelkite juos 
naujam gyvenimui. Atleiskite tiek, kiek galite, šį bei tą pamirškite 
ir kuo daugiau sukurkite. Tai, kų nuveiksite šiandien, atsispindės 
jūsų būsimųjų vaikaičių gyvenime. Gali būti, kad jūsų dukterų 
dukraitės atmins ir paminės jus geruoju, o svarbiausia — jos seks 
jūsų pėdomis. 

Esama daugybės būdų ir galimybių gyventi santarvėje su ins- 
tinktyviąja prigimtimi; be to, ir mes pačios, ir pasaulis nuolatos 
kintame, o sykiu kinta ir atsakymai į pačius svarbiausius mūsų 
užduodamus klausimus, todėl negalima sykį ir visiems laikams 
pasakyti: „Daryk taip ir taip, pirma tą, o paskui — aną, ir viskas 
bus gerai'“. Tačiau ilgą laiką stebėdama vilkus, aš vis mėginau 
išsiaiškinti, kaipgi jiems pavyksta didžiąją gyvenimo dalį šitaip 
harmoningai nugyventi. Todėl dėl šventos ramybės pasiūlyčiau 


jums tučtuojau pradėti nuo bet kurio iš toliau pateikiamo sąrašo 
punkto. Toms, kurios dėl ko nors kovoja, geriausia būtų pradėti 
nuo dešimtojo. 


DEšIMT VILKŲ GYVENIMO TAISYKLIŲ 


„Maitintis. 

. Ilsėtis. 

„Protarpiais bastytis. 

„ Saugoti ištikimybę. 
„Mylėti vaikus. 

„ Dūkti mėnesienoje. 

„ Laikyti ausis pastačius. 
„Rūpintis kaulais. 

„ Mylėtis. 


GL IDO 0 EB ON 


“— 
o 


„ Dažnai staugti. 


XVI SKYRIUS 
——— 


Vilko blakstiena 


Jei niekuomet neisi į girią, tau nieko niekada nenutiks, ir tavo 


gyvenimas taip ir neprasidės. 


— Neik į girią, žiūrėk, niekur neik iš namų, — gąsdino jie. 

— O kodėl? Kodėl man nevalia šįvakar eiti į girią? — nesupra- 
to jinai. 

— Tenai gyvena didelis vilkas, jis ryja žmogiukus — tokius, 
kaip tu. Žiūrėk, neik daugiau į girią, niekur neik iš namų, nes 
pasigailėsi! 

Žinoma, ji išėjo. Nieko nepaisydama išėjo į girią ir tenai, ži- 
noma, sutiko vilką, kaip jie ir buvo bauginę. 

— Matai, argi mes tau nesakėm? — sukarksėjo jie. 

— Čia mano gyvenimas, o ne pasaka, kvailiai jūs nelaimin- 
gi, —atkirto ji. — Aš turiu eiti į girią ir susitikti vilką, kitaip mano 
gyvenimas taip ir neprasidės! 

Tačiau jos sutiktasis vilkas buvo įkliuvęs į spąstus, kurie gele- 
žiniais dantim laikė sukandę jam koją. 

— Ai, gelbėk, ai, padėk man! Aū-aūu-aū! — kaukė vilkas. — [š- 
laisvink mane, išvaduok, ir aš dosniai tau atsilyginsiu! — kaip ir 
visi pasakų vilkai, prisiekinėjo jis. 


— O iš kur man žinoti, kad nieko blogo man nedarysi? — pa- 
klausė ji, nes buvo tikra kodėlčiukė. — Gal imsi mane ir suėsi, 
kad vieni kaulai teliks? 

— Veltui klausi, — atšovė vilkas. — Vis tiek turėsi pasikliauti 
mano žodžiu. 

Ir vilkas ėmė dar gailiau ir garsiau staugti: 

— Ai, ajajai! Aūūu! Aūūu! 
Tiktai vieno dalyko 
Klaust mergelei pritiko: 
Kuuuur sieceeelaaaaa? 

— Na, gerai, vilke, tebūnie taip! Pamėginsiu tave išvaduoti. 
Viens, du! —ji pražiodė spąstus, vilkas ištraukė leteną, o ji aprišo 
žaizdą gydomosiomis žolėmis. 

— Ak, ačiū tau, geroji mergele, ačiū! — ėmė dėkoti vilkas. 

Bet mergaitė buvo prisiskaičiusi per daug netikrų pasakų, 
todėl riktelėjo: 

— Nagi, ko lauki, imk ir suėsk mane! Greičiau! 

Bet vilkas nė neketino jos ėsti. Jis tik uždėjo leteną jai ant 
peties ir tarė: 

— Aš esu iš kitokio laiko ir vietos. — Paskui išsirovė blakstieną, 
padavė mergaitei ir pridūrė:— Štai, imk ir būk išmintinga. Nuo 
šiol tu žinosi, kas gera, o kas — ne; pažvelgsi mano akimis ir aiškiai 
viską pamatysi. 

Už tai, kad tikrai mane išvadavai, 
Duosiu tau dovanų, 

Ko nėra tarp žmonių. 
Atmink, tiktai vieno dalyko 
Klaust mergelei pritiko: 
Kuuuur sieceeelaanaa? 


Ir mergaitė sugrįžo namo, 
laiminga, kad liko gyva. 
Ir kaskart, kai jai sakė: 
„Pasilik, kur esi, būsi mano pati!“ — 


arba: „Nagi, manęs paklausyki!“ — 


arba: „Atsakyk, kaip liepiu, 
būki baltu lapu, 
kaip tada, kai gimei šiam pasauly“, — 
ji ištraukia blakstieną, 
pasižiūri pro ją, 
ir visi jų kėslai bei mintys — 
atviri, kaip ant delno. 
Sykį mėsininkas svėrė jai mės) — 
pasižiūri pro blakstieną: 
ogi laiko prispaudęs pirštu! 
Pažvelgia į savo gerbėją, 
kuris įtikinėja 
esąs jai geriausia pora, 
ir mato: jis nieko nevertas! 
Šios blakstienos dėka 
ji išvengė tada 
ne vienos, o daugybės 
nelaimių. 

Bet tai dar ne viskas. Šio naujo regėjimo dėka ji ne tiktai 
įžvelgdavo klastą bei žiaurumą — jos išgelbėto vilko dovana pa- 
vertė ją be galo geru ir širdingu žmogumi, nes kiekvieną sutiktąjį 
ji matė ir vertino naujomis akimis. 

Ji matė tuos, kas iš tiesų geri, 
ir glaudėsi prie jų. 
Ji rado savo mylimąjį, 
su kuriuo nugyveno visą gyvenimą. 
Ji atskyrė narsuolius 
ir veržėsi prie jų. 
Ji pažino ištikimuosius 
ir siūlė jiems savo draugystę. 
Ji regėjo po įsiūčiu slypinčią sumaištį 
ir skubinosi ją numalšinti. 
Ji įžvelgė meilę droviųjų akyse 
ir tiesė jiems ranką. 


Ji matė rūsčiųjų skausmą 


ir stengėsi juos pralinksminti. 

Ji juto bežadžio žmogaus sielvartą 
ir rado žodžių jam išsakyti. 
Giliai sieloje ji įžvelgė tikėjimą 
moters, kuri sakėsi niekuo nebetikinti, 
ir įpūtė jį iš savo liepsnos. 

Ji visa ką matė 
pro vilko blakstieną: 
viską, kas tiesa, 
ir viską, kas melas, 
viską, kas už gyvybę, 
ir viską, kas pricš. 

Visa tai tegalima 
pamatyti tik tuomet, 
kai širdį matuoji širdimi, 

o ne vien tik protu. 


Šitaip ji patyrė, jog žmonės ne veltui vadina vilką išmintingu. 
Jei gerai įsiklausysi į jo staugimą, tai išgirsi, kad vilkas visuomet 
klausia-vis to paties — esmingiausio — dalyko: ne kur gauti paėsti, 
ne kį čia užpuolus, ne kur čia pasiautus, — 

o svarbiausia, ką turi žinot, 
kad slaptą tiesą pamatytum, 
pasvertum viską, kas aplinkui gyva: 
kuuur sieeelaaaa? 
Kuuuuur 
sieceeeelanaaa? 
Kur siela? 


Kur siela? 


Eik greičiau į girią, eik! Jei niekuomet neisi į girią, tau nieko nie- 
kada nenutiks, ir tavo gyvenimas taip ir neprasidės. 
Eik greičiau į girią, 
eik! 


Eik greičiau į girią, 
eik! 

Eik greičiau į girią, 
eik! 


Ištrauka iš C. P Estės originalios prozinės poemos „Vilko blaks- 
tiena“ (The Wolf's Eyelash, O 1970, in Rowing Songs for the Night 
Sea Journey, Contemporary Chants). 


PABAIGOS ŽODIS 
—— 


Pasaka - kaip vaistai 


Dabar ketinu jums išdėstyti pasakos etosą, vyraujantį mūsų 
giminės etninėse tradicijose, kuriomis remiasi ir mano pa- 
sakos bei eilės, ir dar truputėlį paaiškinti, kaip renkuosi las 
palabras, žodžius, ir los cuentos, pasakojimus, padedančius 
sielai išgyventi. 

Mano manymu, Historias gue son medicina, pasakos yra kaip 
vaistai. 


„Visuomet, kai tiktai pradedame sekti pasaką, iš 
karto stoja naktis. Kad ir kur būtume, kokiu metų ar 
paros laiku, vos pradėjus vynioti pasakos giją, iš už sto- 
gų šelmenų tuoj išlenda sidabrinis mėnulis, o viršum 
klausytojų galvų nusidriekia žvaigždėtas dangus. Kartais, 
pabaigus pasaką, kambarį užlieja ryto aušra, kitąkart dar 
lieka kokia žvaigždės atplaiša arba audringo dangaus 
debesų draiskana. Bet visuomet mums palieka didžiulis 
turtas, su kuriuo dar teks daug ką nuveikti kuriant ir 
puoselėjant sielą...“! 


Man patinka raustis pasakų kloduose ne tik todėl, kad esu psi- 


choanalitikė, — tai veikiau susiję su vaikystės patirtimi: tada man 


daugelį metų teko virti giliose etninėse savo neraštingos šeimos 
tradicijose. Nors mano artimieji beveik nemokėjo nei skaityti, nei 
rašyti, tačiau jie buvo išsaugoję tokią gilią senovinę išmintį, kokios 
šiandieninėje visuomenėje dažnai nė su žiburiu neberasi. 

Mano vaikystės ir paauglystės metais pasakos, anekdotai, dai- 
nos ir šokiai neretai būdavo atliekami tiesiog prie vaišių stalo, per 
vestuves ar šermenis, bet didžioji dalis viso to, ką esu sukaupusi ir 
perpasakoju taip, kaip girdėjau, arba perkuriu į literatūrines pasakas, 
buvo mano išgirsta ne per viešus susibūrimus, o sunkiai triūsiant, 
dirbant daug jėgų ir susikaupimo reikalaujančius darbus. 

Mano supratimu, visų rūšių pasakos randasi tiktai iš sunkaus 
darbo: intelektualinio, dvasinio, šeimyninio, fizinio, — visokio. 
Jos niekuomet neateina lengvai. Jų nenugirsi „šiaip sau“, neiš- 
moksi „laisvalaikiu“. Jų esmės neįmanoma užgriebti ar išsaugoti 
šiltnamio sąlygomis, jos niekuomet nepasiekia didelės gelmės 
entuziastingame, bet joms neatsidavusiame prote, neišgyvena jos 
ir draugiškoje, bet lėkštoje aplinkoje. Pasakų neįmanoma „studi- 
juoti“ Jos išmokstamos tiktai betarpiškai, ilgą laiką gyvenant ten, 
kur jos gyvuoja, ir klausantis tų, kurie tiesiogiai jas seka, jomis 
gyvena, todėl gali jų išmokyti — ir tai dažniausiai įvyksta dirbant 
kasdienius darbus, o ne kokiomis nors iškilmingomis progomis. 

Gydomasis pasakų poveikis juntamas ne tuščioje erdvėje. Jo 
nelieka, atskyrus pasaką nuo dvasinių jos šaknų. Nepatirsi jo ir 
priešokiais. Pasaka pasižymi savitu vientisumu, kuris atsiskleidžia 
ja gyvenant. Tikroji pasakos prasmė nušvinta tiktai drauge su ja 
išaugusiems. 

Seniausiose mano giminės tradicijose, siekiančiose tolimą 
praeitį, — kaip sako mano abueliras, „per tiek kartų, kiek jų išvis 
buvo“, — pasakojimo laiką, konkrečias sekamas pasakas ir kon- 
krečius žodžius joms perteikti, kaskart kitokį balso toną, pasakų 
pradžias ir pabaigas, jų siužeto raidą, o ypač — kiekvienos pasakos 
paskirtį dažniausiai nulemia aštrus vidinis jausmas, o ne koks nors 
išorinis akstinas ar „tinkama proga“. 

Kai kuriose tradicijose pasakos sekamos tiktai joms skirtu laiku. 
Kiek žinau iš savo bičiulių, priklausančių keletui pueblų genčių, 


pasakojimai apie kojotą gali būti sekami tiktai žiemą. Pietų Mek- 
sikoje gyvenančios mano comadres bei giminaitės apie „didįjį vėją, 
pučiantį iš rytų“, pasakoja tiktai pavasarį. O mano įtėvių šeimoje 
esama pasakų, kilusių iš Rytų Europos, kurias galima sekti tiktai 
rudenį, nuėmus derlių. Tuo tarpu giminėje, iš kurios esu kilusi, 
pasakojimai apie El dia de los muertos tradiciškai būdavo pradedami 
porinti žiemos pradžioje ir sekami ilgais tamsiais vakarais, kol vėl 
sugrįždavo pavasaris. 

Curanderisma ir mesemondok atliekamose senose integraliose 
gydymo apeigose kiekviena smulkmena labai skrupulingai pasve- 
riama įvertinant, ar ji atitinka tradiciją. Nuo to priklauso, kokia 
pasaka bus sekama ir kada, kam, kiek laiko ir kokiu pavidalu, 
kokius žodžius vartojant ir kokiomis sąlygomis. Mes būtinai at- 
sižvelgiame į laiko, vietos specifiką, žmogaus sveikatos būklę ar 
negalavimus, asmens vidinio ir išorinio gyvenimo bruožus bei į 
keletą kitų lemiamų veiksnių ir tik tuomet sprendžiame, kokie 
vaistai tam Žmogui galėtų padėti. Iš esmės mūsų šimtmečių se- 
numo ritualai remiasi sakraline ir integralia dvasia; ir pasakas mes 
sekame tiktai tada, kai esame įpareigotos su ja sudarytos sutarties, 
o ne atvirkščiai.? 

Prieš vartodamos pasakas kaip gydymo priemonę —tiek visuose 
įmanoniuose psichoanalizės metoduose, tiek ir kitose skrupulingai 
apibrėžtose ir griežtai prižiūrimose gydymo disciplinose, — mes 
būtinai turime išmokti ne tik tai, ką ir kada reikia daryti; dar 
svarbiau žinoti, ko negalima daryti. Šis kriterijus aiškiau nei bet 
koks kitas atskiria pasakas, vartojamas gydymui, nuo pasakų, 
sekamų tiesiog pramogai, — kas šiaip irgi yra visiškai teisėta bei 
priimtina. 

Pačioje „seniausioje“ mano kultūroje, kuri, žinoma, siekia ir 
šiuolaikinį pasaulį, esama nepaprastai giliai įsišaknijusio amžinojo 
pasakų perimamumo: čia kiekvienas pasakų mokovas savas pasakas 
bei su jomis susijusią gydymo tradiciją perduoda vienam arba 
keletui las semillas, „sėklų“. Tokie asmenys „sėklos“ paprastai iš 
prigimties pasižymi tam tikrais bruožais. Tai būsimieji tradicijos 
saugotojai, kuriais senolis pasitiki ir sieja su jais savo viltis. Atskirti, 


kuris žmogus turi šį talentą, nesunku. Keletas senolių pasitarę 
išrenka šiuos būsimus savo išminties perėmėjus, globoja juos ir 
padeda, kol tie mokosi. 

Tokiems atrinktiems laimingiesiems tenka patirti nemažai sun- 
kumų, vargų ir nepatogumų, kol išeina griežtą ne vienerių metų 
trukmės mokymo ir darbo kursą, t. y. perima tradiciją visą, iki 
smulkmenų, nieko neiškraipydami ir nekeisdami: su visais būtinais 
pasirengimais, palaiminimais, pastuksenimais, esminėmis įžval- 
somis, etika bei nuostatomis, sudarančiomis visą gydymo meno 
sistemą, ir atitinka jos (o ne savo pačių) keliamus reikalavimus, 
privalomas iniciacijas bei priesakus. 

Šių privalomų mokymo formų bei trukmės jokiu būdu negali- 
ma nei sutrumpinti, nei apeiti. Visko, ką reikia žinoti, neišmoksi 
nei per kelis atliekamus savaitgalius, nei per kelerius metus. Tam 
visiškai pagrįstai tenka skirti daugybę laiko, kad nesubanalintum, 
neiškraipytum ar piktam nepanaudotum paties gydymo — oO taip 
neretai nutinka, šiems metodams patekus į blogas rankas ar nau- 
dojant juos ne pagal paskirtį, arba kai reikalo imasi neišmanėliai, 
net ir turintys gerų ketinimų.* Tuomet nieko gero nelauk. 

Kaip tokie tradicijos perėmėjai — „sėklos“ — atrenkami, sunku 
tiksliai apibrėžti ar nusakyti, nes tai gana paslaptingas procesas, 
suprantamas tik gerai jį pažįstantiems, neturintis aiškių taisyklių 
ir pagrįstas ne vaizduote, o veikiau ilgalaikiu, nuoširdžiu žmonių 
tarpusavio bendravimu. Senolis pasirenka sau paveldėtoją, vienas 
žmogus renkasi kitą, — kartais jie sąmoningai ieško kelio vienas 
pas kitą, bet kur kas dažniau susiduria netikėtai, tiesiog kakto- 
muša, ir akimirksniu vienas kitą atpažįsta, tartum būtų bendravę 
jau tūkstančius metų. Norėti būti panašiam į ką nors — tai dar toli 


gražu ne tas pats, kas tokiam tapti. 


Dažniausiai šitokį talentą turintys šeimos nariai pastebimi dar 
vaikystėje. Senieji tradicijos mokovai atidžiai dairosi aplinkui, 
ieškodami tų, kas „sin piel“, be odos: kieno jausmai ir stiprūs, ir 
gilūs, kas sugeba regėti tiek bendrą gyvenimo panoramą, tiek ir 
smulkias detales. Lygiai taip dabar aš, eidama penktą dešimtį metų, 


žvalgausi tų, kurios ne vieną dešimtmetį, o gal ir visą gyvenimą, 
atidžiai klausydamosi, jau išsiugdė tam tikrą pagavumą. 

Curanderas, cantadoras y cuentistas mokymas labai panašus, 
kadangi mano tradicijoje pasakos yra nelyginant u1 tatuaje del 
destino, lengva tatuiruotė, išrašyta odoje tų, kas jomis gyvena. 

Tikima, esą talentingas gydytojas pirmiausia turi puikiai mo- 
kėti skaityti šį vos matomą sielos raštą ir remtis tuo, ką perskaito. 
Pasaka — viena iš penkių sudėtinių gydymo meno dalių, ji lai- 
koma lemtimi žmogaus, nešiojančio tokį raštą. Ne visi žmonės 
yra šitaip paženklinti, tačiau tų, kurie tokių tatuiruotę turi, ateitis 
yra surašyta jų pačių odoje. Tokie žmonės vadinami „Las unicas“, 
išskirtiniais.? 

Taigi sutikę pasakotoją ar žiniuonį, mes pirmiausia klausiame: 
„Ouienes son tus familiares? Ouienes son tus padres?“ — „Kas yra 
tavo artimieji?“ — kitaip tariant, teiraujamės, iš kokios giminės šis 
žmogus kilęs. Mūsų nedomina, kokią mokyklą jis baigė, kokius 
kursus išklausė ar kokiuose seminaruose dalyvavo. Mes tiesiog; 
domimės, kokios jo dvasinės šaknys? Kaip visuomet, mes ieškome 
žmogaus, kuris atitiktų savo chronologinį amžių, būtų veikiau 
išmintingas, o ne sumanus, giliai tikintis ir tikėjimo principais 
grindžiantis kasdienį savo gyvenimą, būtų švelnus, malonus ir ati- 
dus. Visa tai iš prigimties būdinga žmogui, žinančiam pirmapradį 


visokiausio gydymo Šaltinį.“ 


Cantadora/cuentista tradicijoje kiekviena pasaka turi savo tėvus 
ir senelius, o kartais — dar ir madrinas y padrinos, krikštatėvius. 
Jais tampa žmonės, kurie jus išmokė šios pasakos ir perteikė jums 
įvairialypę jos prasmę bei dinamiką, ir iš kurių ją paveldėjoce (tai 
pasakos tėvas ir motina), bei žmonės, iš kurių jus išmokę asmenys 
patys tą pasaką paveldėjo (tai abuelo o abuela, pasakos senelis ir 
senelė). Taip ir turėtų būti. 

Rengiantis pasakoti kito žmogaus istoriją, pirmiausia privalu 
paprašyti jo leidimo tai daryti, o gavus leidimą, būtina nurodyti, iš 
ko tą pasaką paveldėjome, antraip nutrūks gencaloginė virkštelė, 


kurios viename gale — mes, o kitame — gyvybę teikianti placenta. 


Prašyti leidimo ir jį gauti," nesinaudoti tuo, ko tau neperdavė, 
gerbti kitų darbą, kuris sykiu su jų nugyventu gyvenimu ir su- 
daro paveldėtojams perteikiamą kūrybą, — visa tai, galima sakyti, 
yra deramos pagarbos ženklas bei elgesio kodeksas, privalomas 
kiekvienam, išaugusiam bei išauklėtam tradicinių pasakų dvasia. 
Nė viena pasaka nėra tiktai pasaka. Pačia giliąja ir tikrąja prasme 
pasaka — tai kokio nors žmogaus gyvenimas. Būtent ši gyvenimo 
paslaptis sykiu su tiesioginiu sukauptų pasakų pažinimu ir paverčia 
pasakas „vaistais“. 

Pasakos krikštatėviai yra žmonės, kurie, padovanoję jums savo 
pasaką, prideda dar ir palaiminimą. Kartais ilgai užtrunka per- 
pasakoti pasakos kilmę, bet tai būtina, prieš pradedant ją sekti. 
Vis dėlto šis pasakos motinos, močiutės ir t. t. išvardijiimas nėra 
vien nuobodi privaloma įžanga —ją galima paįvairinti net atskirais 
nedidukais pasakojimais. Tuomet toliau sekama jau ilga pasaka 
atrodys tarsi antras vaišių patiekalas po apetitą žadinančios už- 
kandėlės. 

Visose man žinomose autentiškose pasakojimo bei gydymo 
tradicijose, prieš pradedant sekti pasaką, pirmiausia iškeliamas į 
paviršių, mobilizuojamas visas dvasinis turinys — tiek kolektyvinis, 
tiek asmeninis. Šis procesas reikalauja daug laiko ir dvasinės bei 
intelektualinės energijos; tai toli gražu nėra lengvas užsiėmimas. 
Jis daug kainuoja ir ilgai užtrunka. Nors kartais vyksta intercam- 
biamos cuentos, istorijų mainai, per kuriuos du jau gerai vienas 
kitą pažįstantys Žmonės apsikeičia savo istorijomis kaip tarpusavio 
dovanomis, bet taip nutinka tiktai tada, kai jiedu, net ir nebūdami 
giminės nuo gimimo, sugeba pasidaryti vienas kitam labai artimi, 
tarsi giminaičiai. Taip ir turėtų būti. 

Nors pasakos kai kuriems žmonėms neretai tėra tik pramoga, 
ir ypač televizija pernelyg dažnai piktnaudžiauja pasakų siužetais, 
vaizduojančiais gyvenimo žūtį, vis dėlto pati seniausia pasakų pa- 
skirtis buvo gydymas. Kai kuriems žmonėms toks gydymas — tai 
jų pašaukimas, tačiau, mano supratimu, geriausieji yra tie, kam iš 
tiesų pavyko susilieti su pasaka ir labai giliai savyje užčiuopti visas 
tarpusavyje derančias jos dalis. Tokie žmonės ilgai ir kruopščiai 


mokėsi, vadovaujami dvasinių globėjų, ir dar ilgiau tobulino tai, 
ko išmokę. Tokius žmones iš karto atpažįstame, vos tik jiems 


pasirodžius. 


Turėdami reikalų su pasakomis, mes prisiliečiame prie archetipi- 
nės energijos, kurią metaforiškai galima lyginti su elektros srove. 
Kaip ir elektra, tai galinga jėga, galinti būti šilumos ir šviesos 
šaltinis, bet ne laiku, ne vietoje, netinkamu mastu, netinkamo ar 
nepasirengusio pasakotojo naudojama, kuomet sekama nevyku- 
siai parinkta pasaka, o pasakotojas tik iš dalies težino, ką reikia 
daryti, bet visiškai nenutuokia, ko negalima daryti, — kaip ir bet 
kurie vaistai, ji neatneš norimo palengvėjimo, o dar gali ir pa- 
kenkti. Kartais vadinamieji „pasakų rinkėjai“ nė patys nesuvokia, 
ką daro, prašydami pasekti šitokio tipo pasaką arba mėgindami ją 
panaudoti be palaiminimo. 

Archetipas mus keičia. Jis akivaizdžiai sustiprina mūsų inte- 
gralumą, suteikia ištvermės; tad jei pasakotojas pats nėmaž ne- 
pakinta, vadinasi, jis nėra tam dalykui atsidavęs, nepatiria tikro 
sąlyčio su archetipu ir neperduoda to, ką gavęs, o paprasčiausiai 
retorinėmis priemonėmis siekia savanaudiškų tikslų arba bando 
save sureikšminti. Perteikti pasaką — vadinasi, prisiimti didžiulę 
ir toli siekiančią atsakomybę. Jei mėginčiau šioje vietoje išsamiai 
aprašyti visus gydymo, kuriam kaip vienas iš daugelio komponen- 
tų naudojama pasaka, parametrus, man prireiktų mažiausiai dar 
keleto tomų. Todėl ribotos knygos apimties verčiama, norėčiau 
pabrėžti tiktai patį pagrindinį dalyką: pirmiausia privalu įsitikin- 
ti, kad žmonės nuodugniai ir iš esmės susipažinę bei susilieję su 
tradicija, kurios pasakas jie saugo ir seka. 


Geriausiųjų pasakotojų žiniuonių, kuriuos pažįstu, — o man nusi- 
šypsojo laimė pažinti labai daugelį, —sekamos pasakos išauga iš jų 
gyvenimo, panašiai kaip medis — iš šaknų. Sykiu pasakos išaugina ir 
juos — pasakų dėka jie tampa tuo, kas yra. Skirtumą lengva pajusti. 
Mes iškart žinome, ar žmogus pats pramogos dėlei „išaugino“ 
savo sekamą pasaką, ar toji pasaka išties augina jį. Tik pastarieji 
atvejai sudaro nenutrūkstamų tradicijų pamatą. 


Kartais visai nepažįstami Žmonės prašo manęs pasakos, kurią 
aš atkasinėjau, gludinau ir sergėjau daugelį metų. Būdama šių 
pasakojimų, kuriuos paveldėjau davusi tvirtus pasižadėjimus ir 
privalėdama jų laikytis, sergzėtoja, aš niekuomet nebandau išplėšti 
pasakų iš kitų jas supančių žodžių bei apeigų konteksto, ypač jei 
tai dalykai, atsiradę, susiformavę ir giliai įsišakniję šeimoje. Tokiais 
atvejais pasirinkimą lemia ne koks nors planas iš penkių punktų, 
o tam tikras sielos mokslas. Svarbiausia čia — giminystės ryšiai ir 
tarpusavio artumas. 

Tiktai remiantis meistro ir mokinio santykių modeliu pavyksta 
sukurti atidumo ir pagarbos sklidiną atmosferą, joje aš galiu pa- 
dėti savo mokinėms atrasti ir ištobulinti pasakas, kurios jas priims, 
kurios spindės jų viduje, o ne vien gulės jų asmenybės paviršiuje 
kaip pigūs blizgučiai. Tam esama daugybės būdų. Tiesa, lengvų 
tarp jų nedaug, ir nė vienas iš man žinomų nepasižymi nuosek- 
lumu. Daug daugiau yra sunkių, varginančių, net kankinamų 
būdų, bet jie sąžiningi ir verti dėmesio. 

Visiškai neginčytina, kad žmogaus galimybės tapti gydytoju ir 
išmokti naudoti pasakas kaip vaistus tiesiogiai priklauso nuo to, 
kokią savo asmenybės dalį jis nori ir gali tam reikalui paaukoti, 
kiek širdies įdėti. Tai sakydama, turiu omenyje visus žodžio aukoti 
prasmės atspalvius. Auka —tai ne paties pasirinkta kančia, ne koks 
nors „komfortabilus kentėjimas“, kurio ribas nustato pats auko- 
jamasis. Auka — ir ne atkakli kova ar rimti nepatogumai. Veikiau 
tai — „įžengimas į pragarą, kurį ne pats sukūrei“, ir sugrįžimas iš 
ten visiškai apsivalius, absoliučiai susikaupus ir pasišventus. Nei 
daugiau, nei mažiau. 

Mano šeimoje sakoma: pasakų sargas laikui bėgant atsiims iš 
tavęs, kas priklauso. Tai reiškia, kad būsi priversta gyventi tam 
tikrą gyvenimą, kasdien laikytis griežtos drausmės ir daugelį metų 
mokytis — čia turiu omenyje ne šiaip sau lengvas pamokėlės ego 
malonumui, o sunkų darbą, pagrįstą tiksliu griežtų reikalavimų 
ir taisyklių laikymusi. Ir tai dar per švelniai pasakyta. 

Mano giminės pasakojimo tradicijose — tiek mesemondok, tiek 


ir cuentista tradicijose, kurias aš perėmiau dar vaikystėje ir nuo 


tada jomis remiuosi, — esama vadinamosios La invitada, „viešnios“, 
vienaip ar kitaip dalyvaujančios kaskart, kai kas nors pasakojama. 
Tai tuščia kėdė, kurioje, kol seku pasaką, įsitaiso pasėdėti vieno ar 
kelių klausytojų sielos, pajutusios tokį poreikį. Ir nors dažniausiai 
tai, ką pasakosiu per visą vakarą, jau iš anksto būnu parinkusi ir 
gerai apgalvojusi, kartais tenka šį tą pakeisti, kad pagydyčiau, 
nuraminčiau ar tiesiog pažaisčiau su ant tuščios kėdės prisėdusia 


siela. Juk „viešnia“ išreiškia visų klausytojų poreikius. 


Aš paprastai raginu žmones imtis ieškoti pasakų savo pačių gyve- 
niime, ypač skatinu tai daryti savo mokinius — jiems tiesiog; būtina 
vėl atrasti iš savo giminės paveldėtas pasakas. Juk jei žmogus kas- 
kart griebsis kad ir brolių Grimmų pasakų vertimo, tai jo paties 
šeimoje išsaugotos pasakos, mirus seniausiems giminės atstovams, 
bus nebegrįžtamai prarastos. Aš kaip mokėdama padedu visiems, 
kas ryžtasi prikelti savo šeimos tradicijas ir atgaivinti savo senolių 
pasakas, išsaugoti jas, kad nežūtų užmarštyje. Juk būtent senu- 
kai visame pasaulyje ir sudaro kiekvienos gydymo bei dvasinės 
tradicijos pamatą. 

Atsigręžkite į savo artimuosius, į savo gyvenimą. Ne veltui 
šį patarimą nuolat kartoja tiek didieji gydytojai, tiek ir garsiausi 
rašytojai. Atsigręžkite į tas Hkrąsias vertybes, kurių kiekvienas 
turite. Tokių istorijų, kurias šitokiu būdu įgysite, neperskaitysite 
jokiose knygose. Jos gimsta iš tiesioginės patirties. 

Jei nuoširdžiai ir atsidavę imsitės ieškoti pasakų bei istorijų savo 
ir savo artimųjų gyvenime bei šiuolaikiniame pasaulyje, kiek jis 
paliečia asmeninį kiekvieno žmogaus gyvenimą, sunkumų ir vargų 
neišvengsite. Žinokite, kad einate teisingu keliu, jeigu jau apsi- 
brozdinote krumplius, jei ne sykį, o daugybę naktų teko miegoti 
ant šaltos žemės, jei apgraibomis skynėtės kelią per juodą tamsą, 
jei naktį klaidžiojote ratais, jei patyrėte šiurpinančių atradimų ir 
klaikių nuotykių. Žinokite, kad buvo verta. Kiekviena pasaka, 
kiekviena jūsų asmeninio gyvenimo dalelė privalo būti apšlakstyta 
krauju, jeigu norite, kad ji įgytų aukščiausios dvasios, o jūs patys 


išties pajėgtumėte gydyti žmones. 


Aš nuoširdžiai viliuosi, kad jūs leisitės į kelią ir patirsite pa- 
sakas — gyvensite gyvenimą; kad remdamosi šiomis savo, o ne 
kieno kito gyvenimo istorijomis, jūs karštai imsitės darbo: gausiai 
laistysite jas krauju bei ašaromis ir juoku, kol jos sužydės ir kol 
jūs pačios apsipilsite žiedais. Tai ir yra darbas, kurį privalome at- 


likti. Vienintelis darbas." 


PAPILDYMAS 


——-— 


Atsiliepdama į daugelį skaitytojų klausimų, susijusių su įvairiais 
mano darbo ir gyvenimo aspektais, aš truputį praplėčiau kai kurias 
šio veikalo dalis, pridūriau vieną kitą anekdotą, paaiškinimą ar 
papildomą pastabą, išplėčiau pabaigos žodį ir pirmąsyk paskel- 
biau prozinę poemą — originalaus dar nepublikuoto kūrinio dalį. 
Darydama visus šiuos pakeitimus bei papildymus, stengiausi būti 
labai atsargi ir jokiu būdu nepažeisti pirminio knygos ritmo. 


Per trejus metus gavau daugybę skaitytojų laiškų, kuriuose reiš- 
kiamas dėkingumas, dalijamasi skaitytojų grupėse, skaičiusiose ir 
aptarinėjusiose mano „Bėgančias su vilkais“, išsakytais atsiliepi- 
mais, siunčiami linkėjimai bei teiraujamasi apie tolesnius mano 
darbus. Dauguma atidžiai perskaitė ir apmąstė šią knygą, o kai 
kurie skaitė net po kelis kartus.! 

Apskritai esu be galo maloniai nustebusi matydama, kad dvasi- 
nės mano knygos ištakos, nors vos tepaminėtos potekstėje, tokiai 
gausybei skaitytojų pasirodė tokios akivaizdžios. Širdingai dėkoju 
už visus jūsų atsiųstus linkėjimus, už gerus žodžius, gilias įžvalgas 
bei širdies dosnumą, už visas nuostabias rankų darbo dovanas 
bei įvairiopas pastangas mane sustiprinti ir paremti, paminint 
mano darbus, mano šeimą ir artimuosius bei manė pačią savo 
kasdienėse maldose. Visa tai aš nepaprastai branginu ir saugau 
giliai širdyje. 


Labai seniai, bet nelabai toli... 


Dabar pamėginsiu atsakyti į keletą skaitytojus labiausiai domi- 
nančių klausimų. 

Daugelis teiravosi, kaip pradėjau rašyti „Bėgančias su vilkais“. 
Knyga atsirado gerokai anksčiau, nei ėmiausi jos rašymo.? Viskas 
prasidėjo nuo to, kad likimas man skyrė gimti keistoje ir donki- 
chotiškoje šeimoje. Pirmieji keli dešimtmečiai buvo sklidini kvapą 
gniaužiančio grožio ir stebėjimo, kaip kultūrinėse, visuomeninėse 
bei kitokiose gyvenimo audrose dūžta viltys ir svajonės. Viskas 
prasidėjo nuo aitraus, bet tokio brangaus meilės ir gyvenimo 
patyrimo. Knygą pradėjau gerokai anksčiau, nei ėmiausi jos ra- 
šymo, — tiek tegaliu tvirtai pasakyti. 

Praktiškai rašyti knygos rankraštį pradėjau 1971 metais, po ilgos 
piligriminės kelionės per dykumą grįžusi į gimtuosius kraštus, 
kuomet paprašiau ir gavau giminės senolių palaiminimą knygai, 
kurios pagrindą turėjo sudaryti dainingoji mūsų dvasinių šaknų 
kalba. Tuo laikotarpiu buvo duota gausybė pažadų, kurių paskui 
daugelį metų skrupulingai laikytasi. Pats svarbiausias iš tų priesakų 
buvo: „Nepamiršk mūsų ir nepamiršk, už ką mes kentėjome':? 

„Bėgančios su vilkais“ — pirmoji iš penkių knygų serijos, api- 
mančios šimtą vidinio gyvenimo istorijų. Parašyti dviem tūks- 
tančiams dviem šimtams šio veikalo puslapių man prireikė kick 
daugiau nei dvidešimties metų. Iš esmės pagrindinis mano darbo 
tikslas — reabilituoti vientisą instinktyviąją prigimtį, kurią įprasta 
laikyti patologiniu nukrypimu, ir parodyti, kokie stiprūs dvasiniai 
saitai jungia mus su gamtos pasauliu. Pagrindinė prielaida, kuria 
remiuosi visame savo darbe, — tai įsitikinimas, kad kiekvienas 
žmogus gimsta talentingas. 


Apie kalbą 


Šiame darbe sąmoningai vartoju dvi kalbos rūšis: mokslinę, kurią 
įvaldžiau per savo psichoanalizės studijas, ir tradicinio gydymo 
bei sunkaus darbo kalbą, atspindinčią etnines mano — imigrantės, 
kilusios iš žemo socialinio sluoksnio darbininkų, ir katalikės — šak- 


nis. Mano vaikystės ir paauglystės metai paženklinti sunkaus darbo 
ritmu — būtent jis labiausiai ir formavo mane kaip poetę. 
Kadangi ši knyga yra sykiu ir psichoanalizės veikalas, ir dva- 
sios dokumentas, daugelyje knygynų „Bėgančias su vilkais“ teko 
užtikti padėtas iškart keliuose skyriuose: Psichologijos, Poezijos, 
Moterų studijų, Religijos. Kartais sakoma, kad ji netelpa į jokią 
kategoriją arba duoda pradžią naujai. Nežinau, ar iš tiesų taip, bet 
pradėdama ją rašyti, aš vyliausi ją tapsiant tiek meno kūriniu, tiek 
ir moksliniu psichologiniu darbu apie žmogaus dvasios gelmes. 


Atmintinė skaitytojui 


Knygos „Bėgančios su vilkais“ paskirtis — padėti sąmoningai 
asmenybės raidai. Knygą geriausia vertinti kaip veikalą, skirtą 
apmąstymams ir susidedantį iš beveik dviejų dešimčių skyrių, iš 
kurių kiekvieną galima suvokti atskirai. 

Devyniasdešimt devyniuose procentuose mano gaunamų laiškų 
pasakojama, kad skaitytojos ne tiktai pačios skaito knygą, bet ir 
supažindina su ja savo artimuosius: dukterį, močiutę, mylimąjį arba 
skaitytojų grupę. Kadangi šios knygos nepavyksta perskaityti nei 
per savaitę, nei per mėnesį, ją tenka įdėmiau pastudijuoti. Knygoje 
kiekvienai skaitytojai siūloma pačiai palyginti savo gyvenimą su 
tuo, kas čia rašoma, nuspręsti, kas jums tinka, o kas ne, į ką verta 
atidžiau įsižiūrėti, įsigilinti ar sugrįžti vėliau, kai būsite toliau 
pažengusios asmeninės brandos procese. 

Nereikia skubėti kuo greičiau perskaityti. Šį darbą rašiau iš lėto, 
ne vienerius metus. Dalį parašiusi, atsitraukdavau, pamąstydavau,* 
tada grįždavau ir tęsdavau toliau, paskui vėl atsitraukdavaų, vėl 
mąstydavau ir vėl sugrįždavau. Daugelis žmonių ir skaito šią knygą 
lygiai taip, kaip ji buvo rašoma: po truputį, su pertraukomis, vis 


pamąstydami ir sugrįždami.? 


Nepamirškite... 


Pačia seniausia prasme žodis psichologija —tai sielos mokslas. Nors 
per pastarąjį šimtmetį šioje srityje pavyko nemažai nuveikti ir 


daug ką atskleisti, o dar daugiau įžvalgų, be abejo, laukia ateityje, 
neįkainojama ir įvairialypė žmogaus prigimtis dar slepia gausybę 
neištirtų plotų. Psichologija atsirado ne prieš šimtmetį ar panašiai. 
Jai — tūkstančiai metų. Šiandien žinome ir deramai pagerbiame 
daugelį šiam mokslui nusipelniusių garsių vyrų ir moterų. Bet juk 
ne jie pirinieji ėmė gilintis į žmogaus sielą. Kiekvienas, išgirdęs 
balsą, gilesnį ir išmintingesnį negu jo paties, ir ryžęsis ieškoti šio 
balso šaltinio, gali būti laikomas šio mokslo pradininku. 

Kartais sakoma, neva mano darbas esąs naujos, besiformuojan- 
čios krypties pradžia. Su visa derama pagarba privalau pareikšti, 
kad šio darbo esmę paveldėjau iš labai senų tradicijų. Todėl negaliu 
ramia sąžine, be jokių išlygų leisti priskirti jį kokiai nors „naujai 
besiformuojančiai“ sričiai. Tūkstančiai žmonių visame pasaulyje, 
dažniausiai — „mažaraščių“, bet savaip nepaprastai išmintingų se- 
nolių, iš kartos į kartų stebėjo ir sergėjo tikslius ir sudėtingus šio 
mokslo parametrus. Jis gyvavo ir klestėjo visais laikais, kol gyvi 
ir sveiki yra tie, kas suteikė jam savitą formą ir paskirtį." 


Įspėjimas 


Asmeninė kiekvieno žmogaus branda — labai savitas ir individualus 
dalykas. Čia negalima nieko daryti mechaniškai, negali būti jokių 
kategoriškų nurodinėjimų: „daryk tą, o dabar aną“. Kiekvienam 
žmogui šis procesas klostosi savitai, todėl jo negalima įsprausti 
į kokius nors „dešimčia lengvų žingsnelių“ nusakomus rėmus. 
Toks darbas nelengvas ir įveikiamas ne kiekvienam. Kai ieškote 
sydytojo, analitiko, patarėjo ar vadovo, pirmiausia įsitikinkite, 
kad šie žmonės priklauso tvirtas šaknis ir garbingus pirmtakus 
turinčiai sričiai, kad jie tikrai aiškiai Žino, kaip padaryti tai, ką 
skelbiasi galį nuveikti. Draugų, artimųjų, patikimų kolegų teirau- 
kitės kuo išsamesnių rekomendacijų, kad galėtumėte būti tikri, 
jog jūsų pasirinktas mokytojas gerai pasirengęs tiek metodiniu, 
tiek moraliniu atžvilgiu." 


Apie dabartinį savo gyvenimą 


Daugiausia laiko ir toliau pralcidžiu užsidariusi: rašau bei dirbu, 
nors kai kada tenka ir pasirodyti viešai. Apskritai gyvenu taip pat, 
kaip ir-daugelį metų ligi šiol: esu giliai nugrimzdusi savyje, bet 
kaip įmanydama stengiuosi neapleisti išorinio pasaulio reikalų. Aš 
ir toliau esu psichoanalitikė, poetė ir rašytoja, taip pat rūpinuosi 
gausia ir plačiai išsišakojusia savo šeima. Nevengiu pareikšti savo 
nuomonės daugeliu socialinių klausimų, įrašinėju garso įrašus, 
tapau, kuriu, verčiu, mokau ir padedu rengti būsimus psicho- 
analitikus. Kaip kviestinė dėstytoja daugelyje universitetų dėstau 
literatūrą, grožinę kūrybą, psichologiją, mito poetiką, kontem- 
pliaciją bei kitus dalykus.* 

Kartais manęs klausia, koks įvykis per pastaruosius kelerius 
metus man labiausiai įsiminė. Žinoma, kad nutiko nemažai svar- 
bių dalykų, bet labiausiai mano širdį sugraudino begalinis mano 
giminės senolių džiaugsmas, išvydus pirmąjį šios knygos leidimą. 
Jie pirmąkart matė išspausdintą darbą, parašytą žmogaus, kilusio iš 
jų tarpo. Štai iškalbingas pavyzdys. Mano aštuoniasdešimt ketverių 
metų amžiaus sulaukęs tėvas, pirmąkart pamatęs šią knygą, savo 
darkyta anglų kalba sušuko: „Knyga, knyga, tikra knyga!“ — ir čia 


pat sode leidosi trypti čibrakį — senovinį savo gimtinės šokį. 


Apie darbą 


Būdama cantadora (senųjų pasakojimų sergėtoja) ir dviejų kultū- 
rų etninį paveldą perėmusi moteris, negalėčiau nepastebėti, jog: 
žmonės yra labai skirtingi — kultūrine, psichologine ir bet kokia 
kitokia prasme. Dėl to man atrodo, jog klaidinga būtų manyti, kad 
bet kuris mūsų surastas kelias yra vienintelis. Ir šis mano darbas 
tėra mėginimas praturtinti tikrosios moters psichologijos sampratą 
bei užglaistyti kai kurias jos spragas — turiu omenyje psichologiją, 
apimančią visas pasaulio moteris ir visą jų gyvenimų įvairovę. 
Per tuos dvidešimt su viršum savo darbo metų, stebėdama bei 
analizuodama tiek moterų, tiek vyrų patirtį, pamažu susidariau 
tvirtą įsitikinimą, kad, nepriklausomai nuo užimamos padėties, 


gyvenimo tarpsnio ar konkrečios situacijos, kiekvienam žmogui 
reikia turėti gausybę dvasinių ir psichologinių jėgų, norint žengti 
toliau — pamažu, žingsnis po žingsnio, įveikiant galingą priešprie- 
šinį vėją, tolydžio prasiveržiantį kiekvieno iš mūsų gyvenime. 

O stiprybė įgyjama ne tada, kai jau užkopėme laiptais arba 
įveikėme kalno viršūnę, ne tada, kai tikslas pasiektas — koks tas 
tikslas bebūtų. Ypač svarbu sukaupti stiprybės prieš pradedant ko 
nors siekti, taip pat — paties proceso metu, kaip ir jo pabaigoje. 
Aš tvirtai tikiu, kad pati tikriausia stiprybė remiasi atidumu savo 
sielai ir pastangomis pažinti jos prigimtį. 

Bet kuriuo laikotarpiu esama daugybės pavojų, galinčių pa- 
laužti mūsų sielą ir dvasią, suniokoti mūsų ketinimus, priversti 
mus pamiršti tai, kas svarbiausia, — ir ne tiktai pragmatinius dalykus, 
bet ir patį esmingiausią klausimą: „Kur viso šio reikalo siela?“ Tik 
dvasinės stiprybės dėka mes einame per gyvenimą, randame atramos 
taškus, atkuriame teisingumą ir atsilaikome prieš visus vėjus. 

Ši stiprybė, kokiais būdais jos besiektume — per žodžius, maldą, 
įvairiausius stebėjimus ar kitaip, — kyla iš paslaptingos ir didingos 
jėgos, glūdinčios pačiame mūsų dvasios centre ir tuo pat metu 
gerokai ją pranokstančios. Šią jėgą visiškai įmanoma pasiekti, ją 
būtina puoselėti ir maitinti. Nors ji vadinama daugybe vardų, bet 
pats šios jėgos egzistavimas — neginčytinas psichologinis faktas. 

Tai sudėtingas, bet labai vertingas dalykas — štai kaip tikrosios 
brandos sulaukęs žmogus apibūdintų viso šio reikalo esmę; ji tiek 
vidujai, tiek išoriškai praturtina atkakliai jos siekiantį asmenį. Mes 
visi puikiai tai žinome, nes sąmoningas, tvirtas žmogus smarkiai 
skiriasi nuo to, kuris vien laikosi įsikibęs fantasmagoriškų prietarų. 
Ir nors šioje kelionėje į savo „tikruosius namus“ mes protarpiais 
atsigręžiame pasižiūrėti, ar toli jau nuėjome, bet niekuomet ne- 
sigręžiame tam, kad pasuktume atgalios. 


PASTABOS 


Kartais tokias pastabas knygos gale aš vadinu los cuentitos, trum- 
pomis istorijomis. Jos susijusios su pagrindiniu tekstu, tačiau gali 
būti laikomos ir atskirais, savarankiškais kūrinėliais. Jei norite, 
galite jas skaityti ištisai, negrįždamos atgal prie pagrindinio teksto. 
Bet siūlyčiau perskaityti ir vienaip, ir kitaip. 


ĮVADAS 
Kaulų giesmė 


1. Pasakų ir poezijos kalba — galinga sapnų kalbos sesuo. Sprendžiant iš dau- 
gelio sapnų analizės (tiek šiuolaikinių, tiek ir senoviniuose raštuose aprašytų) bei 
šventųjų tekstų ir mistikų veikalų, kaip antai Kotrynos Sienietės, Pranciškaus 
Asyžiečio, Rumio, Eckharto, taip pat ir daugelio poetų kūrybos, pavyzdžiui, 
Dickinson, Millay, Whitmano ir kitų, atrodytų, kad dvasioje egzisvuoja tam 
tikra poezijos ir meninės kūrybos funkcija, išryškėjanti tuomet, kai asmuo 
sąmoningai arba netyčia prisiartina prie instinktyviojo dvasios branduolio. 

Toji dvasios vieta, kur susieina sapnai, pasakos, poezija bei menas, ir yra pa- 
slaptingoji instinktyviosios, arba laukinės, prigimties buveinė. Šiuolaikiniuose 
sapnuose bei poezijoje, lygiai kaip ir senovės pasakose bei mistikų raštuose, 
visa branduolio aplinka yra suvokiama kaip atskira būtybė, gyvenanti savą 
gyvenimą. Poezijoje, dailėje, šokiuose ir sapnuose ją dažniausiai simbolizuoja 
arba vienas iš universaliųjų elementų, kaip antai vandenynas, dangaus skliautas, 
žemė, arba tam tikra personifikuota jėga: pavyzdžiui, Dausų Valdovė, Balta 
Balandėlė, Bičiulė, Mylimoji. Meilužė ar Sutuoktinė. 


Iš šio branduolio kyla mistiniai išgyvenimai ir dieviškos idėjos, perteikia- 
mos per asmenį, kuris jaučiasi it būtų „pripildytas kažko, kas nėra aš“. Beje, 
daugelis menininkų ir savas idėjas bei iš ego kylančius sumanymus atsineša 
prie branduolio ir meta į jį pagrįstai tikėdamiesi, kad visa tai bus jiems grąžinta 
praturtinta bei atgaivinta nepaprastos dvasinės branduolio gyvybinės energijos. 
Kaip bebūtų, tokia patirtis sukelia staigų ir esminį žmogaus jausmų, nuotaikos 
ir širdies būsenos sukrėtimą. pasikeitimą ar prabudimą. K; tiktai patirtas toks 
poveikis iš esmės pakeičia Žmogaus nuotaiką. Pasikeitusi nuotaika veikia širdį. 
Štai kodėl vaizdiniai ir kalba. kylantys iš šio branduolio, yra tokie svarbūs. 
Drauge jie tiek galingi, kad įstengtų vieną dalyką paversti kitu, ir atlikti šią 
transformaciją tokiu būdu, koks būtų neįmanomas arba labai skausiningas, 
atliekamas vien tiktai valios pastangomis. Šia prasme branduolys, arba ins- 
tinktyvioji prigimtis, gali ir pagydyti, ir suteikti gyvybės. 

2. Ego/Aš ušies terminą pavartojo Edwardas Ferdinandas Edingeris („Ego 
ir Archetipas“ |Eeo and Archetype, New York: Penguin, 1971|), norėdamas 
apibūdinti Jungo požiūrį į ego ir Aš santykius kaip tarpusavio papildymą: tiek 
veikiantysis, tiek ir veikėjas negali funkcionuoti vienas be kito |Ū. G. Jung. 
Collected Works, vol. 11, 2nd. ed. Princeton: Princeton University Vress, 
1972, para.39). 

3. „Para La Mujer Grande, Didžioji Moteris“, 01971, C. P. Estės, iš 
„Rowing Šonęs for the Nieht Sea Journey: Contemporary Chants“, privatus 
leidimas 1989. 

4. Apie etnines tradicijas, kurių laikausi nustatydama pasakojimo ribas, žr. 
Pabaigos žodį, Pasaka — kaip vaistas. 

5. El duende pažodžiui reiškia paslaptingą dvasios dvelksmą ar jėgų, slypinčią 
žmogaus gyvenime ar kūryboje. Ji apima net tokius dalykus, kaip eisena, balso 
tenibras ar mažojo pirštelio pakėlimo maniera. Šį terminą vartoja flamenko 
šokėjai, bet juo taip par galima apibūdinti sugebėjimą „mąstyti“ poetiniais 
vaizdais. Lotynų Amerikos curanderas. kurios atkuria tradicinius pasakojimus, 
šiuo žodžiu nusako tam tikrą būsenų, kuomet Žmogus prisipildo dvasios, kur 
kas didesnės nei jo paties. Kas bebūtum — kūrėjas ar tik stebėtojas, klausytojas 
arba skaitytojas, — e! duende buvimą neišvengiamai pastebėsi: įžvelgsi, išgirsi, 
perskaitysi, pajusi --anapus šokio judesių, muzikos garsų, žodžių, meno vaizdų: 
tikrai žinosi, kad ji ten yra. O jei e! duende nėra, šitai lygiai taip pat juntamie. 

6. Vasalisa yra anglizuotas rusiško vardo Vasilisa variantas. 

7. Vienas iš pagrindinių atramos taškų kuriant moterų psichologijos studijų 
yra tai, kad pačios moterys nuolatos stebi ir bando apibūdinti tai, kas vyksta 
jų gyvenime. Moters eminė priklausomybė, rasė, išpažįstama religija bei ver- 
tybės yra glaudžiai susiję dalykai, ir į visa tai būtina atsižvelgti, nes drauge tai 
sudaro jos dvasinį pamatą. 


I SKYRIUS 
Staugimas: Laukinės Moters prisikėlimas 


1. E. coli. Santrumpa, reiškianti Escherichia coli bakteriją, kuri sukelia 
gastroenteritą ir patenka į organiziną geriant užkrėstą vandenį. 

2. Romulas ir Remas bei navachų mito dvyniai — tai vos dvi dvynių poros 
iš daugybės garsių mitinių dvynių. 

3. Senojoje Meksikoje. 

4. Eilėraštis „Spindintis žvėris“ iš poeto, bliuzų autoriaus Tony'io Moffeito 
to paties pavadinimo knygos (Luminous Animal, Cherry Valley, New York: 
Cherry Valley Editions, 1989). 

5. Šią istoriją man papasakojo mano teta Tirezianani. Talmude pateikiamas 
variantas vadinasi „Ketvertas įžengusių į Rojų“; jame pasakojama, kaip keturi 
rabinai įžengia į Pardes, Rojų, kad išsiaiškintų dieviškąsias paslaptis; bet trims 
iš jų vienaip ar kitaip pasimaišo protas, kai jie išvysta Sheklinah — senovės 
deivę. 

6. Žr. C. G. Jung, The Trauscendent Function, in: Collected Works, vol.-8, 
2nd ed. (Princeton: Princeton University Press, 1972), pp. 67--91. 

7. Ši senovės būtybė dar vadinama „moterim anapus laiko“. 


II SKYRIUS 
Susekti užpuoliką: pirmoji iniciacija 


1. Pasakose prigimtinis grobuonis figūruoja plėšiko, jaunikio žvėries, prie- 
vartautojo, žudiko, o kartais — kokios nors blogos moters pavidalu. Moterų 
sapnų vaizdiniai labai glaudžiai susiję su prigimtinio robuonies išplitimu ste- 
buklinėse pasakose, kurių pagrindinė veikėja yra moteriškos lyties. Sapnų bei 
folklorinius vaizdinius nė kiek ne mažiau, o gal net labiau nei paties žmogaus 
vidiniai archetipiniai modeliai, Jungo vadinti archetipiniais mazgais, įtakoja 
žalingi santykiai, valdžios prievarta bei negatyvios visuomenės gyvenimo tai- 
syklės. Taigi iš tiesų turime kalbėti apie „Gyvybės ir Mirties jėgų susidūrimo“ 
kategorijos motyvą, o ne apie „susitikimą su ragana". 

2. Brolių Jakobo ir Wilhelmo Grimmų, Charles'io Perrault, Henri Pourrat 
bei kitų rinkiniuose rasime paskelbta gana skirtingų pasakos apie Mėlynbarzdį 
versijų. Be to, visoje Azijoje bei Lotynų Amerikoje egzistuoja daugybė žodinių 
šios pasakos variantų. Mano užrašyta literatūrinė pasaka apie Mėlynbarzdį ypač 
įdomi nepaliaujamai kraujuojančio raktelio motyvu. Šis elementas — tai (mūsų 
šeimos tradicijoje egzistuojančios pasakos apie Mėlynbarzdį, kurią girdėjau 
iš savo tetos, skiriamasis bruožas. Šis mano paveldėtas pasakojimas galutinį 
pavidalą įgavo tuomet, kai ji drauge su kitomis vengrėmis, prancūzėmis ir 
belzėmis Antrojo pasaulinio karo metais buvo prievarta uždaryta vergiško 
darbo stovykloje. 

3. Prigimtinis grobuonis, egzistuojantis folklore, mituose b<i sapnuose, 
kone visuomet turi ir jį persekiojantį medžiotoją, arba pėdsekį. Būtent šių 
dviejų priešininkų susidūrimas galiausiai ir baigiasi lemiamu pokyčiu arba 


pusiausvyros atkūrimu. O jei taip nėra, arba jei iki pat galo nesulaukiame 
pasirodant jokio teigiamo priešininko, toks pasakojimas paprastai laikomas 
šiurpe, arba siaubo pasaka. Pozityviės jėgos, galinčios sėkmingai grumtis su 
negatyviuoju grobuonimi, nebuvimas žmogaus širdyje sukelia itin gilią ir 
klaikią baimę. 

Žinoma, ir kasdieniame gyvenime aplink mus netrūksta visokiausių švie- 
sos grobėjų bei sąmonės gniuždytojų. Paprastai toks grobuonis neteisėtai, 
vien siekdamas savanaudiško malonumo ar kitokių egoistinių tikslų, iščiulpia 
kūrybinės moters jėgas, palikdamas ją išblyškusią, sunykusią ir nieko nesu- 
vokiančią, tuo tarpu pats darosi vis rausvesnis ir putlesnis. Toks žmogiško pa- 
vidalo „vampyras“ itin stengiasi atkirsti moterį nuo prigimtinių jos instinktų, 
kad tik ji nepastebėtų esanti visa apraizgyta jos dvasines jėgas, kūrybingumą, 
jausmus, seksualumą bei visa kita siurbiančių čiuptuvų. 

Tokio esminių gyvybinių galių „nusiurbimo“ ištakų dažniausiai reikia 
ieškoti dar vaikystėje. Paprastai tam pradžią duoda kūdikio globėjai, kuriems 
augančio vaiko gabumai bei meilumas tėra tik priemonė jų pačių vidinei 
tuštumai užpildyti bei dvasiniam alkiui numalšinti. Šitokia ankstyva patirtis 
nepaprastai sustiprina vidinį grobuonį ir tarsi užprogramuoja žmogų nuolatos 
tapti auka. Ir kol nebus atkurti pažeistieji instinktai, šitokiu būdu išauginta 
moteris nuolatos itin lengvai leisis pavergiama ir užyožiama svetimų dvasinių 
poreikių tenkinimo. Juk paprastai sveikais instinktais besivadovaujanti moteris 
iškart pajunta netoliese pasirodžiusį grobuonį, vos tiktai pastebi įsivėlusi į kokius 
nors sekinančius santykius arba atsidūrusi padėtyje, dėl kurios jos gyvenimas, 
užuot daręsis pilnesnis bei turtingesnis, ima trauktis ir skursti. 

4. Bruno Bettelheim, Uses of Enchantment: Meaning and Importance of 
Fairytales (New York: Knopf, 1976). 

5. Antai von Franz teigia, jog Mėlynbarzdis „tėra žudikas, ir nieko dau- 
giau...“ M. L. von Franz, Interpretation of Fairytales (Dallas: Spring Publica- 
tions, 1970), p. 125. 

6. Mano supratimu, Jungas tvirtino, kad tiek kūrėjas, tiek jo kūrinys dar 
tebėra evoliucijos procese, ir vieno sąmonė daro įtaką kitai. Iš tiesų stulbinanti 
mintis: kad žmogus gali paveikti archetipą formuojančią jėgą! 

7. Negalėjimas prisiskambinti telefonu yra viena iš dvidešimties dažniausiai 
sapnuose pasitaikančių situacijų. Tipiškiausi atvejai — kad telefonas neveikia 
arba sapnuojantysis niekaip neįstengia perprasti, kaip juo naudotis. Kažkas 
nupjovė telefono laidus, skaičiai ant mygtukų surašyti ne ta tvarka, linija už- 
imta, skambinantysis niekaip neatsimena gelbėjimo tarnybos numerio arba 
negali jo surinkti. Tokios su telefonu susijusios sapnų situacijos labai primena 
per klaidą atsiųstą arba specialiai apkeistą laišką, kaip antai pasakoje „Berankė 
mergelė“, kur velnias linksmą žinią tyčia pakeičia tragiška. 

8. Nenorėdaini atskleisti veikėjų tapatybės, nurodome išgalvotą grupės 
pavadinimą bei vietą. 

9. Nenorėdami atskleisti veikėjų tapatybės, nurodome išgalvotą grupės 
pavadinimą bei vietą. 

10. Nenorėdami atskleisti veikėjų tapatybės, nurodome išgalvotą grupės 
pavadinimą bei vietą. 


+ 


11. Nenorėdami atskleisti veikėjų tapatybės, nurodome išgalvotą grupės 
pavadinimą bei vietą. 


II SKYRIUS 
Suuosti faktus: intuicijos atgaivinimas kaip iniciacija 


1. Pasakojimuose apie Vasalisą ir Persefonę esama nemažai bendrumų. 

2. Pasakų pradžios ir pabaigos tokios įvairios, kad jas galima tyrinėti visą 
gyvenimą. Nuostabus žydų tautybės pasakotojas, rašytojas, poetas ir pirmasis 
aštuntojo dešimtmečio nuolatos JAV syvenęs pasakininkas Steve'as Sanfieldas 
kadaise maloniai perteikė man pasakų pradžios ir pabaigos formulių rinkimo 
įgūdžius kaip savitą ir savarankišką meno rūšį. 

3. Apibūdinimą „pakankamai gera motina“ pirmąsyk aptinkame Donaldo 
Winnicotto darbuose. Tai subtili metafora. vienas tų posakių, kai trimis papra- 
stais žodžiais išreiškiama ištisuose puslapiuose netelpanti prasmė. 

4. Jungo psichologijoje dvasinę motinos struktūrą sudaro keletas klodų: 
archetipinis, asmeninis ir kultūrinis. Būtent jų visuma ir lemia pakankamą 
arba nepakankainą motinos struktūros susiformavimą. Kaip pažymi ugdymo 
psichologai, adekvačios vidinės motinos struktūros kūrimasis žmogaus dvasioje 
pereina keletą etapų: kiekviena vėlesnė pakopa pasiekiama tiktai galutinai už- 
baigus ankstesniąją. Prievarta vaiko atžvilgiu gali suardyti, išbalansuoti motinos 
paveikslą jo psichikoje, sugriauti klodų seką ir paversti juos ne sudedamosiomi:s 
visumos dalimis, 0 nesutaikomomis priešybėmis. Toks poveikis gali ne tiktai 
užbraukti ankstesnes brendimo pakopas, bet ir destabilizuoti tolesnes, kurios 
dėl ta susiformuos fragmentiškos ir iškreiptos. 

Teisybė, šias ugdymo spragas, trukdančias formuotis pasitikėjimui, vidinci 
Žmogaus stiprybei ir savarankiškuinui, dar galima vėliau užlopyti, kadangi ši 
struktūra veikiau panėši ne į mūrinę sieną (kuri sugriūtų, iš apatinės eilės iš- 
traukus bent keletą plytų), o į austinį tinklą. Štai kodėl tiek daug moterų (ir 
vyrų) visai pakenčiamai tvarkosi ir gyvena, nepaisydamos gausybės auklėjimo 
paliktų spragų bei netolygumų. Jos daugiausia remiasi tomis sudėtinėmis 
motinos komplekso dalimis, kur dvasinis tinklas yra mažiausiai pažeistas. Iš- 
mintingas vadovavimas bei vertinga parama ir pagalba iš šalies įgalina užlopyti 
pažeistas vietas, nepaisant to, kiek laiko praėjo nuo pažeidimo. 

5. Pasakose simboliniai įtėvių, pamotės, patėvio, įbrolių ir įseserių paveikslai 
sali būti įprasminti tiek teigiamai, tiek ir neigiamai. Jungtinėse Valstijose dėl 
itin didelio ištuokų ir pakartotinių vedybų skaičiaus į neigiamų šių simbolių 
vartojimą kartais reaguojama pernelyg jautriai, bet juk pasakose dažnai pa- 
sitaiko ir gerų, jautrių įtėvių bei globėjų paveikslų: tarp žinomiausių galimu 
paminėti geraširdžius senukus, kurie randa ir išaugina pamestinuką kaip savo 
vaiką, arba pasakas apie pamotę ar patėvį, priimančius po savo stogu vienaip 
ar kitaip sužalotą vaiką ir slaugančius jį tol. kol šis pagyja, o kartais — dar ir 
įgauna stebuklingų galių. 

6. Čia nenorime pasakyti, kad nereikia stengtis būti meiliai, kai tam iš tiesų 
yra pagrindo arba kai pačiai to norisi. Šiuo atveju turime galvoje tokį gerumą 


ir mandagumą, kuris jau primena vergišką pataikavimą. Jis randasi iš žūtbū- 
tinio troškimo ko nors pasiekti ir savo bejėgiškumo jausmo. Panašiai vaikas, 
kuris mirtinai bijo šunų, lemena: „Geras šuniukas, geras...“ — vildamasis taip 
nuraminti šunį, kad šis jo neliestų. 

Tačiau esama ir dar žalingesnio „meilumo“, kai moteris vilionėmis bando 
suminkštinti svetimą širdį. Ji tikisi meilikavimais pasiekti to, ko kitaip mano 
jokiais būdais negausianti. Tai tiesiog piktybiška gerumo forma. Moteris tuo- 
met lankstosi ir pataikauja, stengiasi užganėdinti kitus, kad šie savo ruožtu 
būtų malonūs jai, paremtų ją, praleistų, suteiktų jai kokių nors privilegijų, 
jos neišduotų ir panašiai. Tokiu būdu ji pati savęs išsižada. Ji praranda savo 
individualumą ir stengiasi atrodyti tokia, kokią kiti ją labiausiai nori matyti. 
Aišku, tokia maskuotė gali labai praversti tais atvejais, kai moteris atsiduria 
pavojuje ir negali valdyti padėties, tačiau jei ji pati, savo noru dėl kokių nors 
sumetimų didžiumą laiko taip elgiasi, vadinasi, ji labai rimtai save apgaudinėja 
ir yra netekusi svarbiausio savo stiprybės šaltinio — gebėjimo tiesiai ir atvirai 
ginti savo interesus. 

7. Mana yra melaneziečių kalbos žodis, kurį Jungas atsinešė iš XX a. 
pradžios savo antropologinių studijų. Mana jis suprato kaip tam tikrą stebuk- 
lingą galią, supančią arba pasireiškiančią per kai kuriuos žmones, talismanus, 
gamtą — jūrą, kalnus, medžius, augalus, akmenis, vietoves ir įvykius. Deja, 
tuometinis antropologinių tyrimų lygis neleido atsižvelgti į atskirų genties 
atstovų aiškinimus, iš kurių matyti, kad mana interpretuojama tiek mistiškai, 
tiek ir pragmatiškai; tai ir statiška, ir dinamiška jėga. Be to, ano meto mistikų, 
savo pakilimus ir nuosmukius siejusių su vadinamąja mana, liudijimai leidžia 
teigti, jog; tai toks prigimtinio artumo potyris, kuris labai primena įsimylėjimą; 
jam praėjus, žmogus jaučia didžiulę netektį. Nors iš pradžių tam gali prireikti 
nemažai laiko ir kantrybės, bet paskui pasiekiama tikroji santykių gelmė bei 
pilnatvė. 

8. Homunkulai yra tokie maži padarėliai, panašiai kaip nykštukai, elfai 
ir kitokie „maži žmogučiai“. Nors kartais sakoma, kad homunkulai tėra tik 
pusiau žmogiškos būtybės, bet tie, kas daugiau apie juos žino, neabejoja, jog 
tai — veikiau antžmogiai; jie labai išmintingi, išradingi ir savotiškai galingi. 

9. Gyvūnų dvasios sampratą neretai bandoma niekinti ir juodinti, sten- 
giantis atsiriboti nuo minties, kad žmogų sudaro ir dvasinė, ir biologinė pusė. 
Iš dalies tokio požiūrio šaknys glūdi įsitikinime, kad gyvūnai neturi sielos. 
Tačiau pats žodis gyvūnas (angl. animal) yra kilęs iš lotynų kalbos ir reiškia 
gyvą būtybę, arba tiksliau — bet kokį gyvą daiktą; animalis 'kas gyvas ir 
kvėpuoja", iš anima, kuris reiškia orą, alsavimą, gyvastį. Galbūt jau nebe- 
toli tas metas, kai mes nuoširdžiai stebėsimės, kaip toks antropocentrizmas 
apskritai galėjo egzistuoti, lygiai kaip šiandien daugelis piktinamės, kad 
žmonių diskriminacija dėl jų odos spalvos kadaise galėjo atrodyti kone 
visuotinai priimtina. 

10. Be reikiamo dėmesio ji ir toliau liktų vienaip ar kitaip pasmerkta, tas 
pats grėstų ir ateinančioms kartoms. Tačiau galima tai pakeisti, skiriant ganė- 
tinai laiko šiam ryšiui atkurti ir pataisyti. Čia nekalbame apie tobulybę, tiktai 
apie tam tikro atsparumo suformavimą. 


11. Kartais, kai dirbu su kalinėmis, mes drauge gaminame lėlės. Darome 
jas iš pupelių. obuolių, grūdų, kukurūzų, medžiagos skiautelių ir plono po- 
pieriaus. Vienos moterys šias medžiagas dažo ir spalvina, kitos siuva, dar kitos 
klijuoja. Galiausiai padirbame dešimtis lėlyčių, kurios visos sudurstytos iš tų 
pačių dalykų, tačiau kiekviena iš jų — skirtinga ir nepakartojama, kaip ir ją 
padariusi moteris. 

12. Viena iš pagrindinių senesniųjų teorijų, nagrinėjančių moterų psi- 
chologiją, problemų yra gana ribotas požiūris į moters gyvenimą. Tyrinėtojai 
niekaip neįstengė patikėti, kad moteris galėtų būti tokia, kokia yra. Klasikinė 
psichologija daugiausia dėmesio kreipė į susigūžusias, pribaigtas moteris, o 
ne į tas, kurios mėgina tiestis it kovoti, veržtis į laisvę. Instinktyvioji prigimtis 
reikalauja tokios psichologijos, kuri matytų ir kovojančias moteris, ir tas, kurios 
po daugybės metų vergovės vis dėlto mėgina atsitiesti. 

13. Intuicija, apie kurią čia kalbame, kiek skiriasi nuo Jungo apibrėžtų 
tipologinių funkcijų: jausmai, mąstymas, intuicija, pojūčiai. Moters (ir vyro) 
dvasiniame pasaulyje intuicija netelpa į tipologinius apibrėžimus. Ji kyla iš 
instinktyviosios dvasios, iš sielos, ir, regis, yra įgimta, bręstanti ir pasižyminti 
gebėjimu suvokti, konceptualizuoti ir simbolizuoti. Ši funkcija yra būdinga 
visoms moterims (ir vyrams), nepriklausomai nuo jokių tipologijų. 

14. Dažniausiai atrodo, kad verčiau yra leistis kelionėn tuomet, kai tave kas 
nors šaukia (arba stumia), kol dar gali bent kiek prisitaikyti, pademonstruoti 
šiokį tokį lankstumą bei apsukrumą, o ne spyriotis, priešintis, laikytis įsikibus 
tol, kol pratrūkusi dvasinė srovė pagriebs tave ir iki kraujo daužydama į akmenis 
vis tiek nuneš ten, kur turėjai pakliūti. Kartais net nespėjame apsispręsti. Tačiau 
kai galime rinktis, verta turėti omeny, kad mažiau jėgų reikalauja sutikimas, 
o ne priešinimasis. 

15. Motina Naktis — viena iš slavų genčių Gyvybės/Mirties/Gyvybės 
deivių. 

16. Visoje Centrinėje Amerikoje /a mdscara, kaukė, reiškia, jog asmuo 
sugebėjo pasiekti vienybę su dvasia, kurią vaizduoja tiek kaukė, tiek ir šio 
asmens dėvimi rūbai. Vakarų visuomenėje toks susitapatinimas su dvasia per 
drabužius bei veido puošybą yra beveik nunykęs. Vis dėlto verpiant arba au- 
džiant galima prisišaukti dvasią arba sulaukti, kad ji pasirodytų savaime. Esama 
rimtų įrodymų, kad verpimas bei audimas kadaise buvo religinė veikla, skirta 
išmokyti gyvybės ir mirties ciklų bei to, kas slypi už jų. 

17. Visai gerai turėti daug personų, ištisas kolekcijas, pasisiūti bent po kelias 
ir begyvenant jas rinkti. Metams bėgant, turėdamos po ranka šitokių kolekciją, 
mes netrukus pastebėsime, kad galime bet kada, kai tik užsigeisime, pateikti 
kone bet kurį savojo Aš aspektą. Tačiau tam tikru momentu, ypač tada, kai 
sulaukiame brandos ir pasukamė gyvenimo saulėlydžio link, mūsų personos 
ima kažkokiu paslaptingu būdu keistis ir mainytis. Pamažu jos savotiškai „iš- 
tirpsta“, išsisklaido, apnuogindamos tai, k;) iškilmingai galėtume pavadinti 
mūsų „tikruoju Aš“: 

18. Dirbdamas organizuotai, sistemingai žmogus į daug ką žiūri paprasčiau 
ir būna linkęs labiau pasikliauti nuojauta ir jausmais, o ne perdėtais išprotavi- 
mais. Kaip mėgdavo sakyti vienas iš velionių mano kolegų, J. Vanderburgh, 


kartais geriausia mąstyti taip, kad tavo samprotavimai būtų aiškūs ir nekvailin 
dešimties metų vaikui. 

19. Atsitiktinumas ar ne, bet būtent šios savybės apibūdina ne tiktai sėk- 
mingą dvasinį gyvenimą, bet ir sėkmingą verslą bei ekonominį klestėjimą. 

20. Jungas manė, kad naktį pėr sapnus galima pasiekti seniausiąjį šaltinį 
(C. G. Jung Speaking, edited by William McGuire and R. E C. Hull. Princeton: 
Princeton University Press, 1977). 

21. Iš tiesų šis reiškinys susijęs su būsenomis, esančiomis tarp miego ir 
būdravimo. Sapnų tyrinėtojams gerai žinoma, kad klausimas, užduotas grimz- 
tant į tarpinę „prieblandos“ būseną, vėlesnėse miego stadijose tarsi išrūšiuoja 
smegenų turimus „bylos duomenis“, taip padidindamas tikimybę pabudus jau 
žinoti teisingą atsakymą. 

22. Netoli nuo tos vietos, kur aš užaugau, miško trobelėje gyveno tokia 
senutė. Ji kasdien prarydavo po šaukštą purvo, sakydama, kad jis nuvejąs šalin 
liūdesį. 

23. Tiek žodinėje, tiek ir rašytinėje pasakų tradicijoje šis aspektas traktuoja- 
mas itin prieštaringai. Yra pasakų, teigiančių. kad jaunystės išmintis gyvenimą 
ilgina. Kitos perspėja, kad neverta jaunystėje žilagalvio proto ieškoti. Be kita 
ko, daugelis šių posakių yra virtę patarlėmis, kurias galima išsiaiškinti labai 
skirtingai, nelygu kultūra bei laikotarpis, kada jos atsirado arba yra vartojamos. 
Vis dėlto man atrodo, kad daugelis jų yra veikiau koanai, o ne tiesioginiai nu- 
rodymai. Kitaip tariant, šiuos posakius reikėtų ne pažodžiui suprasti, o kontem- 
pliuoti, apmąstyti, tikintis laikui bėgant sulaukti satori — staigaus nušvitimo. 

24. Ši alchemija gali būti kilusi iš kur kas senesnių stebėjimų nei meta- 
fizikų raštai. Keletas senučių pasakotojų iš Rytų Europos ir Meksikos mane 
tikino, kad juodos, raudonos ir baltos spalvų simbolizmas susijęs su moterų 
menstruacijų ir reprodukcijos ciklais. Kiekviena mėnesines turėjusi moteris 
puikiai žino, kad juoda būna atsiskyrusi ncapvaisintos moters gimdos gleivinė. 
Raudona —tai per nėštumą gimdoje susikaupusio kraujo spalva, taip pat krauja- 
vimas, pranešantis apie prasidėjusius sąrėmius, taigi ir tuoj pasirodysiančią naują 
syvybę. O balta —tai motinos pienas naujagimiui žindyti. Visa tai suvokiama 
kaip ištisas transformacinis ciklas. Toks aiškinimas verčia mane susimąstyti. 
ar tik alchemija nebuvo vėlyvesnis bandymas sukurti kažką panašaus į moters 
giindą bei ištisą simbolių, veiksmų ir procesų rinkinį — savotišką menstruacijų. 
nėštumo, gimdymo ir žindymo atitikmenį. Gali būti, kad egzistuoja tam tikras 
nėštumo archetipas, kurio nereikėtų suvokti pernelyg tiesmukai ir kuris veikia 
bei jaudina abi lytis, versdamas jas savaip aiškintis jo simbolinę prasmę. 

25. Aš daugelį metų tyrinėjau raudonos spalvos simbolizmą mituose ir 
pasakose: raudonas siūlas, raudonos kurpaitės, raudona kepuraitė ir t. t. Mano 
manymu, daugelis mitų ir pasakų fragmentų kildintini iš senųjų „raudonųjų 
deivių“ — dievybių, valdančių visą moteriškosios transformacijos spektrą: vi- 
sus „raudonus“ reiškinius, kaip antai seksualumą, gimimą, erotiką, o dar 
seniau buvusių trijų seserų archetipo (gimimas, mirtis, atgimimas) dalimi, 
be to, susijusių su visame pasaulyje paplitusiais mitais apie mirštančią ir at- 
gimstančių saulę. 


26. XIX amžiaus antropologai klaidingai vertino tų genties pagarbą miru- 
siems senoliams ir protėviams bei apeiginį jų gyvenimo istorijų atkartojimų 
kaip tam tikrą „garbinimą“: Toks nelemtas nesusipratimas dar ir dabar neretai 
pasitaiko įvairioje „moderniojoje“ literatūroje. Vis dėlto aš, daugelį dešimt- 
mečių vadovavusi šeimyninian IDia de los muertos ritualui, kadaise klasikinės 
antropologijos atstovų sugalvotą sąvoką „protėvių sarbinimas“ siūlyčiau 
pakeisti kur kas tikslesnė artumo protėviams saunprata: tai reikštų tam tikrų 
nenutrūkstamą bendravimą su gerbiamais senoliais. Šiuo ritualu reiškiama 
pagarba šeimai, diegiama mintis, kad mes nesame atskirti vienas nuo kito. 
kad individualus žmogaus gyvenimas nėra beprasmis, 0 ypač — kad geri ir 
reikšmingi darbai tų, kurie ėjo prieš mus, yra neįkainojami mūsų gyvenimo 
švyturiai ir orientyrai. 

27. Čatal Hujuke, Anatolijoje archeologų atkastoje neolito gyvenvietėje. 
rasta daugybė moterų kaulų. 

28. Esama ir daugiau šios pasakos variantų, ir kai kuriuose iš jų įterpti iš- 
tisi nauji epizodai, o pagrindinės veiksmo linijos pabaigoje pridurti epilogai 
arba antiklimaksai. 

29. Simbolinę moters dubens formį turi indai ir atvaizdai, surasti archeo- 
loginiuose kasinėjimuose Rytų Balkanuose ir buvusioje Jugoslavijoje. Gimbu- 
tienė šiuos radinius datuoja 3000-6000 m. pr. Kr. Žr. Marija Gimbutas, The 
CGoddesses and Gods of Old Europe: Myths and Cult Images (Berkeley: University 
of California Press, 1974. [Papildytas leidimas — 1982]). 

30. Sapnuose tamsi maža dėmelė irgi dažiai pasirodo kaip tam tikras 
įvaizdis, kuris dažniausiai pavirsta į ką nors gerą ir naudingą. Kai kurie mano 
kolegos gydytojai linkę spėti, kad tai galėtų būti embrionas arba kiaušialąstė 
pačioje ankstyviausioje raidos stadijoje. Mano giminės pasakotojai neretai toki 
taškelį vadina kiaušinėliu. 

31. Galimas daiktas, kad individualaus Žmogaus s;monė ir dvasia turi sa- 
votišką lyties „jausmą“ ir kad šis dvasinis vyriškumias arba moteriškumas yra 
įgimtas ir nepriklauso nuo fizinės individo lyties. 


IV SKYRIUS 
Pora: sąjunga su kitu 


L. Tokia ciliuota pasakos pabaiga — Vakarų Afrikos tradicija. Man šį eilė- 
raštuką pasakė griolė Opalanga. 

2. Jamaikoje yra tokia vaikiška dainelė, kurioje galbūt slypi šios pasakos 
atgarsis: „Vien tum. kad žinočiau ruirtai, / jog „taip“ yra „taip“ jau tikrai. / aš 
kluusiu ir klausiu, ir klausiu jos darsyk iš naujo". Šią dainelę išgirdau iš V. BB. 
Washington, kuri daug kartų gyvenime man buvo lyg tikra motina. 

3. Šunų elgesys šiek tiek skiriasi gyvenant gentainių rujoje ir su žmonėmis 
jų Dainuose. 

4. Robertas Bly'us, iš asmeninio pokalbio, 1990. 


V SKYRIUS 
Medžioklė: kai širdis — vieniša medžiotoja 


1. Tai nereiškia, kad santykiai apskritai turi pabaigą: tiesiog tam tikri jų 
aspektai tarsi išsineria iš odos, išsirita iš lukšto, dingsta be pėdsakų, nepa- 
likdami naujo savo adreso, o paskui staiga ir vėl pasirodo, pakeitę pavidalą, 
spalvą ir sandarą. 

2. Per vieną iš kelionių į Meksikos džiungles man staiga smarkiai įsiskaudėjo 
dantį, ir vietinis vaistininkas nurodė moterį, garsėjančią mokėjimu malšinti dantų 
skausmus. Gydydama ji papasakojo man apie Txati — didžiąją moterų dvasią. 
Iš jos aiškinimo buvo akivaizdu, jog tai - Gyvybės/Mirties/Gyvybės Deivė, 
bet kol kas man nepavyko jos aptikti jokioje mokslinėje literatūroje. Be kita 
ko, ši senutė žiniuonė papasakojo, jog Txati — didi sergančiųjų gydytoja, 
kuri vienu metu yra ir krūtis, ir kapas. Ji nešiojasi su savimi varinį dubenį: 
pasuka jį vienu šonu — jame atsiranda maisto, pasuka kitu — dubuo tampa 
prieglobsčiu ką tik numirusio žmogaus dvasiai. Txati — tai gimdymo, meilės 
ir mirties globėja. 

3. Žinoma keletas Sednos mito versijų. Sedna — tai galinga dievybė, kuri 
gyvena po vandeniu ir kurią garbina gydytojai, meldžiantys grąžinti sveikatą 
ligoniams bei mirštantiesiems. 

4. Aišku, „asmeninės erdvės“ reikalavimas gali reikšti ir teisėtą vienatvės 
poreikį, tačiau mūsų laikais tai tapo bene pačiu populiariausiu „baltu melu“ 
meilės santykiuose. Užuot atvirai pasikalbėję apie tai, kas juos kankina, įsi- 
mylėjėliai slepiasi „asmeninėje erdvėje“. Tai suaugusiųjų išsisukinėjimas, ne 
ką geresnis už pasiteisinimus, €54 „šuo suėdė mano namų darbus“ arba „vakar 
mirė mano močiutė“ — jau penktąsyk. 

5. Taip pat ir tai, kas dar nėra gražu. 

6. Iš nuostabaus eilėraščio „Vienovė“ (Integrity). Adrienne Rich, The 
Fact of a Doorframe, Poems Selected and New. 1950-1984. New York: W. W. 
Norton, 1984. 

7. Epizodas apie tai, kaip jaunuolis sutvarsto seniui žaizdą, paimtas iš tra- 
dicinės mūsų giminės pasakos „Dvokianti žaizda". 

8. Čia pateikiu tiktai trumpą labai ilgo pasakojimo santrauką. Visai istorijai 
deramai pasekti prireiktų net trijų „jonvabalių sezono“ vakarų. 


VI SKYRIUS 
Surask savus: laimė priklausyti 


1. Nors kai kuriems Jungo analizės specialistams atrodo, kad Andersenas 
buvęs „neurotikas“ ir todėl jo kūrybos esą neverta studijuoti, mano manymu, 
jo pasakos, jei tik nekreipsime dėmesio į savotišką stilių, o ypač temos, ku- 
rias jis renkasi ir plėtoja, yra labai vertingos, nes Andersenas vaizduoja mažų 
vaikų kančias, jų sielos kančias. Šitoks jaunos sielos darkymas, pjaustymas ir 
smulkinimas — ne vien tiktai Anderseno gyvenamajam metui ir šaliai būdingas 
dalykas. Iki pat šių dienų tai tebėra viena iš sudėtingiausių globalinių dvasinių 


žimonijos problemų. Ir nors, susidūrus su vaikų, suaugusiųjų ir pagyvenusių 
žmonių sielos žalojimo problema, dažnai bandoma atsipirkti romantiškais po- 
stringavimais, mano manymu, Andersenas apie šiuos dalykus kalba tiesiai ir 
atvirai. Klasikinė psichologija jau seniai atkreipė visuomenės dėmesį į neregėto 
masto ir pavojingumo žiaurų elgesį su vaikais, plintantį nepaisant jokių klasinių 
ar kultūrinių barjerų. O pasakos dar anksčiau už psichologus atskleidė žmonių 
polinkį tyčia kenkti kitiems. 

2. „Kaimo pasakorius“ — tai toks pasakų sekėjas, kuris stengiasi išvengti 
cinizmo, išsaugoti sveiką nuovoką, bet podraug— ir paslaptingo nakties pasaulio 
pojūtį. Pagal šį apibrėžimą net ir išsilavinęs, dideliame mieste ant asfalto išaugęs 
žmogus gali būti kaimietis, nes šis žodis veikiau apibūdina mąstyseną, o ne 
gyvenamąją vietą. Vaikystėje „Bjaurųjį ančiuką“ girdėjau iš „trijų Kati“ — pa- 
gyvenusių kaimiečių, tetulių iš tėvo pusės. 

3. Tai viena iš pagrindinių priežasčių, kodėl suaugę žmonės imasi analizės 
arba savianalizės: noras išsiaiškinti ir sustatyti į vietas įvairius tėvų, visuomeni- 
nius, istorinius bei archetipinius veiksnius ir kompleksus, kad — panašiai kaip 
istorijoje apie La Llorona — upės vanduo tekėtų kuo švaresnis. 

4. Sizifas, kiklopas ir Kalibanas — tai trys vyriškos giminės graikų mitų 
veikėjai, išgarsėję atitinkamai savo ištverme, nuožmiimu bei stora oda. Vi- 
suomenėse, kur trukdoma laisvai ir įvairiapusiškai moterų raidai, dažniausiai 
joms neleidžiama ugdyti šių, vadinamųjų vyriškų, savybių. O kai moterų 
vyriškosioms galioms kliudoma susiformuoti, moterims neleidžiama imti į 
rankas kieliko, stetoskopo, dailininko teptuko, finansinės bei politinės galios 
svertų ir t.t. 

5. Žr. bibliografijoje Alice Miller kūrinius: Drama of the Gifted Child, For 
Your Own Good, Thou Shalt Not Be Aware. 

6. Tokie pavyzdžiai, kai moteriai neleidžiama dirbti ir gyventi taip, kaip ji 
nori, nebūtinai turi būti dramatiški. Gana vaizdžiai šį reiškinį iliustruoja ne- 
seni įstatymai, apsunkinantys arba išvis atimantys moteriai (ir vyrui) galimybę 
užsidirbti pragyvenimui namie, kartu išsaugant glaudų ryšį su verslo pasauliu, 
šeimos židiniu ir savo vaikais. Įstatymus, kliudančius žmogui tinkamai derinti 
darbą, šeimą ir asmeninį gyvenimą, jau seniai metas keisti. 

7. Pasaulyje vis dar pilna vergijos apraiškų. Dažniausiai ji taip nebevadi- 
nama, tačiau jei žmogui neleidžiama išvykti, kai jis pats nori, o už pabėgimą 
gresia bausmės — argi tai ne vergija? Jeigu žmogus „ištremiamas“ pagal kaž- 
kieno kito valią — tai irgi vergiškos valstybės požymis. Jei Žmogus verčiamas 
atlikti žeminantį darbą arba tolydžio rinktis, pažeisdamas savo interesus, vien 
tam, kad užsitikrintų skurdų pragyvenimą ar minimalią apsaugą, tai irgi įeina 
į vergystės sampratą. O po visokiausios vergijos jungu nuolatos dūžta šeimos 
ir širdys — daugeliui metų ar net visiems laikams. 

Beje, vergija tiesiogine prasme taip pat dar nėra išnykusi. Vienas žmogus, 
neseniai grįžęs iš Karibų jūros salos, man pasakojo, kaip į vieną prašmatnų 
tenykštį viešbutį atvyko Artimųjų Rytų šeichas su svita, kurioje buvo ir keletas 
vergių. Visas viešbučio personalas nėrėsi iš kailio, kad tik jos nepakliūtų į akis 
vienam garsiam juodaodžiui žmogaus teisių gynėjui iš Jungtinių Valstijų, taip 
pat viešėjusiam tame viešbutyje. 


8. Čia reikėtų paminėti dvylikametės mergaites-motinas, paauglės ir vyrės- 
nes moteris, pastojusias po vienos meilės ar/ir pasismaginimų nakties, taip pat 
incesto ir seksualinės prievartos aukas. Visos jos nepatyrė motiniškos globos, 
užtat buvo persekiojamos ir ujamos, nes visuomenė buvo nusistačiusi šmeižti, 
atstumti ir kitaip žaloti ir motiną, ir kūdikį. 

9. Šia rema rašė ne vienas rašytojas. Žr. Roberto Bly'aus, Guy'aus Cor- 
neau, Douglaso Gillette's, Samo Kecno, Johno Lee, Roberto L. Moore'o ir 
kt. kūrinius. 

10. Vienas kvailiausių prasimanymų -- 6są bręsdama ir sendama moteris 
tampa tokia tobula, kad jai nieko iš kitų nebereikia, 0 pati ji gali būti tarsi 
fontanas — visko visiems. Ne, moteris visą gyvenimą išlieka tarytum medis: 
kiek metų jam bebūtų, oras ir vanduo jam visuomet reikalingi. Senos moterys 
irgi kaip medžiai — jos nesustoja, staiga nesiliauja augusios; tai vešli žalia lapija 
ir tvirtos šaknys, o gerai prižiūrint — ir gausybė Žiedų. 

11. Girdėjau iš savo bičiulės iberės Faldiz — tikros giminingos sielos. 

12. Jungas šiuo žodžiu vadindavo pasakų kvailelį, kuris pabaigoje beveik 
visuomet laimi. 

13. Jan Vanderburgli, iš asmeninio pokalbio. 

14. Jungiškojoje psichologijoje egzistuoja prietaras, kliudantis diagnozuoti 
rimtus sutrikimus: laikoma, kad uždarumas — normali būklė, net jeigu žmogus 
atrodo mirtinai sustingęs ir tylus. Bet iš tikrųjų kraupi tyla, kurią paprastai 
laiikonie žmogaus uždarumu, dažniausiai slepia gilios traumos pasekmes. Jeigu 
moteris „drovi“, „uždara“ arba labai „kukli“, būtina įsigilinti ir nustatyti, ar tai 
įgimtas jos bruožas, ar traumos pasekmė. 

15. Jungo šalininkė Carolina Delyado, socialinė darbuotoja bei menininkė iš 
Hiustono, naudoja ofrendas iš smėlio, kaip tim tikrą psichologinį instrumentą. 
padedantį atskleisti individo dvasinę būklę. 

16. „Skirtingų“ moterų sąrašas būtų labai ilgas. Kokią tiktai žymią asmenybę 
iš pastarųjų kelių ainžių beprisimintume, greičiausiai paaiškės, kad ji atsirado 
kur nors visuomenės pakraščiuose, kilo iš kokio nors marginalinio pogrupio 
ar kitaip iškrito iš bendros tėkmės. 


VII SKYRIUS 
Kūno džiaugsmai: laukinis kraujas 


1. Tehuano moterys nuolatos liečia ir plekšnoja ne tiktai savo vaikus bei 
vyrus, ne tik savo močiutės bei senelius. ne tiktai maistą, drabužius, naminius 
gyvulius, bet ir viena kitą. Tai be galo jausminga ir nuošicdi bendruomenė, 
kurioje kiekvienas tiesiog; žydėle žydi. 

Panašiai ir stebėdaima dūkstančius vilkus matai, kaip jie žaismingai stumdosi 
it niuksuojasi tarsi šokdami. Būtent šis kūnų sąlytis per od4 tarytum sako, kad 
„Mes visi — vieno kraujo. tu su murnis, mes drauge“. 

2. Ilgesnį laiką stebint įvairias izoliuotas gentis ir bendruomenes, neišven- 
giamai krinta į akis tai, kad jose irgi esama savotiškų atsiskyrėlių, kurie galbūt 
tiktai dalį laiko praleidžia gentyje ir nebūtinai visuomet laikosi jos diegiamų 


vertybių, tačiau giminės dauguma dažniausiai pagarbiai elgiasi su šiais Žmo- 
nėmis — tiek su vyrais, tiek su moterimis, kokios jie bebūtų išvaizdos, ūgio ir 
amžiaus. Kartais juos dėl ko nors nepiktai pacrzina arba pasišaipo, bet sten- 
gziasi neatstumti. Šitoks požiūris į žmogaus kūną, lytį bei amžių yra platesnio 
mokėjimo vertinti ir mylėti prigimties įvairovę dalis. 

3. Galkas pasakytų, jog žavėtis protėvių gyvenimo būdu bei aukštinti viso- 
kiausias „liaudiškas, senoviškas, archajiškas“ vertybės — pernelyg sentimentalu ir 
nepagrįsta: tai tesąs verksmingas prabėgusių laikų ilgesys, nelogiška vaizduotės 
pamėklė. Taip samprotaujantys teigia, kad praeityje moterų gyvenimas buvęs 
sunkus, siautėjusios įvairios ligos ir t.t. Tai tiesa: tiek seniau, tiek dabar mote- 
rims tekdavo ir tenka sunkiai dirbti, o neretai — ir kęsti visokiausią priespaudą 
bei žiaurų elgesį ir ligas. Tą patį galima pasakyti ne tiktai apie moterų, bet ir 
apie vyrų gyvenimą. 

Vis dėlto, stebėdama įvairias vietinių gyventojų grupes ir bendraudama su 
savo giminės — tiek lotyniškosios, tiek vengriškosios šakos — atstovais, kurių 
dauguma yra gentinio, bendruomeninio sukirpimo Žmonės, totemų kūrėjai, 
verpėjai, audėjai, sodininkai, siuvėjai ir giminės tęsėjai, aš patyriau, jog, kad 
ir koks sunkus būtų arba darytųsi gyvenimas, senosios vertybės — net jeigu jas 
tektų iškasti iš po Žemės ir mokytis iš naujo — yra nepamainoma atrama sielai 
ir dvasiai. Daugelis tų vadinamųjų „senovės papročių“ yra savotiškas penas, 
kuris niekuomet negenda ir kuo godžiau vartojamas, tuo labiau gausėja. 

Nors visa ką galima vertinti dvejopai — sakraliniu ir profaniškuoju aspektu, 
mano galva, tani tikrų „senovės vertybių“ aukštinimą bei bandymus jomis 
sekti vargu ar reikėtų vertinti kaip sentimentalumą — veikiau kaip sveiką ra- 
cionalumą. Daugeliu atvejų senųjų dvasinių vertybių niekinimas bei neigimas 
tėra dar vienas bandymas atkirsti moterį nuo jos moteriškosios linijos paveldo. 
Jeigu tuo pat metu semsimės iš praeities — žinių. iš dabarties — jėgų, 0 iš at- 
cities — idėjų. sielai tai išeis tiktai į gera. 

4. Jei moters kūne ir esama kokios nors „piktosios dvasios“, tai ji dažniau- 
siai būna ten įvaryta kultūros, nesugebančios natūraliai vertinti mūsų kūno. 
Nors moteris iš tiesų geba būti pati sau pikčiausiu priešu, tačiau joks kūdikis 
damos kūdikius, savo kūno tyrinėjimas ir mokymasis juo naudotis mažylius 
nepaprastai džiugina. 

5. Taip pat ir savo tėvo kūną. 

6. Per daugelį metų prirašyta bei išplatinta gausybė knygų apie Žmogaus, o 
ypač—moters, kino didumą ir sandarą. Išskyrus vieną kitą išimtį, dauguma šių 
veikalų, regis, rašyti autorių, jaučiančių nenugalimą pasidygėjimą tani tikromis 
kūno sandaros atmainoniis. Būtų labai įdlomu išklausyti ir dvasiškai sveikų mo- 
terų nuomonę, nepriklausoniai nuo jų kompleksijos. o ypač = išgirsti sveikų ir 
stambių moterų nuomonę. Nors tai ir nėra šios knygos tema, pasakyšime, joy; 
„Mūsų viduje įkalinta moteris“ iš esmės ar tik nebus giluminė mus supančios 
kultūros projekcija, jos poveikio rezultatas. Šį reiškinį reikėtų atidžiai ir labai 
išsamiai ištyrinėti atsižvelgiant ir į daugybę kitų giliai įsišaknijusių kultūrinių 
prietarų bei patologijų, nebūtinai susijusių su kūno apimtimnis, kaip antai hi- 
pertrofuotas seksualumas kultūroje, dvasinis alkis, kūno sandaros sąsajos su 


hierarchine visuomenės struktūra bei kastų sistema, ir t. t. Tam tikra prasme 
būtų pravartu paguldyti visuomenę ant sofos psichoanalitiko kabinete. 

7. Archetipiniu požiūriu visiškai įmanoma, kad daugelis manijų, susijusių 
su fizinio savo kūno formavimu bei dailinimu, kyla praradus galimybę valdyti 
bei kontroliuoti vidinį savo pasaulį arba išorinį, mus supantį pasaulį. Tuomet 
ir atsiranda poreikis absoliučiai kontroliuoti vienintelę mums likusią nedidelę 
nuosavybę — savo kūną. 

8. T. y. laikoma lygiaverte būtybe, o ne pašaipų ir paniekos objektu. 

9. Martin Freud, Glory Reflected: Sigmund Freud, Man and Father (New 
York: Vanguard Press, 1958). 

10. Pasakose šio stebuklingo kilimo savybės apibūdinamos labai įvairiai: 
jis gali būti raudonas, mėlynas, senas, naujas, persiškas, indiškas, turkiškas, 
priklausyti mažučiukei senutei, kuri išvynioja jį tik tada, kai... ir t. t. 

11. Skraidantis kilimas — pagrindinis archetipinis motyvas Artimųjų Rytų 
pasakose. Viena iš jų, primenanti „Istoriją apie princą Achmedą“, vadinasi 
„Princo Huseino kilimas“ ir yra įtraukta į „Tūkstančio ir vienos nakties pa- 
sakų“ rinkinį. 

12. Kūnė esama tam tikrų medžiagų, sukeliančių gerą savijautą, o kai 
kada — netgi palaimos pojūtį. Kai kurios iš jų mokslininkams gerai žinomos, 
pavyzdžiui, serotoninas. Tradiciškai tokios būsenos būdavo pasiekiamos per 
maldą, meditaciją, kontempliaciją, nušvitimą, intuicijos dėka, per transą, šokį, 
tam tikrą fizinę veiklą, giedojimą bei kitokias gilias dvasios būsenas. 

13. Tyrinėdama skirtingas kultūras, aš nuolatos stebėdavausi ir žavėdavausi 
į visuomenės pakraščius nustumtomis grupėmis, kurios vis dėlto sugebėdavo 
net ir tokiomis sudėtingomis sąlygomis išsaugoti ir sustiprinti savo vientisu- 
mą. Tiesiog nuostabu būdavo matyti, kaip engiamųjų ir atstumtųjų grupelės, 
įstengusios neprarasti savigarbos, po kurio laiko patraukdavo ir sudomindavo 
tą pačią jas atstūmusią visuomenės daugumą. 

14. Vienas iš daugybės jų praradimo požymių — kai nebežinai, kur palaidoti 
tavo protėviai. 

15. Vardas pakeistas siekiant išsaugoti šokėjos privatumą. 

16. Ntozake Shange, for colored girls who have considered suicide when the 
rainbow is enuf (New York: Macmillan, 1976). 


VIII SKYRIUS 


Savisauga: kaip atpažinti spąstus, vilkduobes 
ir užnuodytą jauką 


L. Iš lotyniškos šaknies sen "senas* kilę tokie giminingi žodžiai: senjoras, 
senjora, senatas ir senilinis. 

2. Visuomenės būna išorinės ir vidinės, bet elgiasi jos stulbinamai pa- 
našiai. 

3. Barry Holstonas Lopezas knygoje „Apie vilkus ir žmones“ (Of Wolves 
and Men, New York: Scribner's, 1978) tokią būseną vadina „apgirtimu nuo 
mėsos“. 


4. Galima lengvai įpulti į kraštutinumus visiškai nepriklausomai nuo to, 
kur esi užaugusi — gatvėje ar šilkiniame lizdelyje. Apsimetėliai draugai ir ne- 
tikra meilė, nepakeliamas skausmas, nepakenčiamas globėjiškumas, užgesusi 
kelrodė šviesa — visa tai nutinka įvairiausiomis aplinkybėmis ir socialinėmis 
sąlygomis. 

5. Citata iš abatės Hildegardos iš Bingeno, dar vadinamos šventąja Hilde- 
garda, raštų. Žr. MS2 Weisbaden, Hessische Lantesbibliother. 

6. Psichologijoje metodas „kai paruoši pamokas, gausi šokolado“, vadinamas 
Primacko principu arba „močiutės taisykle“. Taigi matome, kad net klasikinė 
psichologija pripažįsta, jog toks auklėjimas — senukų sritis. 

7. Kosmetikos atsisakymas Joplin anaiptol nebuvo kokių nors politinių 
pažiūrų išraiška. Kaip ir daugelis paauglių, ji turėjo problemišką odą, be to, 
į draugus, o ne kaip į potencialius meilužius. 

Septintojo dešimtmečio Jungtinėse Valstijose daugelis naujai iškeptų kovin- 
gų moterų judėjimo atstovių specialiai nevartodavo kosmetikos, tuo norėdamos 
pabrėžti savo politinius įsitikinimus: atsisakymą būti vyrams patraukliu sekso 
objektu. Palyginimui galima pasakyti, kad daugelyje primityvių kultūrų abiejų 
lyčių atstovai dažosi veidus ir kūnus, tiek siekdami kų nors privilioti, tiek ir 
atbaidyti. Troškimas puoštis ir gražintis iš esmės yra moterų kūrybos sritis; o 
kaip ir kada moteris tai daro bei ką tuo nori pasakyti, — bet kuriuo atveju yra 
jos asmeninio pasirinkimo ir individualios saviraiškos reikalas. 

8. Nepaprastai puikią Janis Joplin — šiuolaikinės „Raudonų kurpaičių“ 
versijos veikėjos — biografiją žr. Myra Friedman, Buried Alive: The Biography 
of Janis Joplin (New York: Morrow, 1973). Naują, papildytą leidimą 1992 m. 
išleido Niujorko leidykla Harmony Books. 

9. Tai nereiškia, kad kai kuriais atvejais nebūta ir organinių priežasčių arba 
net jatrogeninio pobūdžio pažeidimų. 

10. Šiuolaikiškiausios mums prieinamos pasakos apie raudonąsias kurpaitės 
versijos turbūt akivaizdžiau nei storiausi moksliniai veikalai atskleidžia, kaip 
pirmapradė šių apeigų esmė vėliau buvo darkoma ir iškraipoma. Vis dėlto ir 
šios išlikusios versijos, tegu ir išsaugojusios tik senovės reliktus, yra nepapra- 
stai vertingos, nes kartais patys naujausi ir drastiškiausi antsluoksniai pasakoje 
aiškiausiai pasako tai, ką mums būtina žinoti, kad išgyventume ir sėkmingai 
tarptume visuomenėje ir/arba dvasinėje aplinkoje, kuo tiksliausiai kopijuojan- 
čioje pražūtingus procesus, pavaizduotus ir pačioje pasakoje. Šia prasme mums 
paradoksaliai pasisekė, kad pasaka tokia fragmentiška — joje aiškiai nužymėti 
visi dvasiniai spąstai, tykantys mūsų čia ir dabar. 

11. Šios apeigos, atliekamos tiek pirmykščių genčių, tiek dabartinių abori- 
genų Moterų, paprastai vadinamos „lytinės brandos“ arba „vaisingumo“ apei- 
gomis. Tačiau tokie apibūdinimai įsitvirtino daugiausia dėl vyrų dominavimo 
antropologijoje, archeologijoje bei etnologijoje ir greičiausiai atsirado tiktai 
apie XIX amžiaus vidurį. Jie toli gražu neatspindi tikrovės, o veikiau tik iš- 
kraipo bei sumenkina šio proceso reikšmę moters gyvenime. 

Metaforine prasme galėtume sakyti, kad moteris daugelį kartų aukštyn ir 
žemyn įvairiais būdais keliauja per savo dubens kaulų vartus, kiekvienąsyk 


turėdama galimybę įgyti naujų Žinių ir patirties. Šis procesas trunka vis4 jos 
gyvenimą. Vadinamoji „vaisingumo“ fazė tikrai neprasideda sulig pirmosiomis 
menstruacijomis ir nepasibaigia menopauzės metu. 

Kur kas teisingiau būtų visas „vaisingumo“ apeigas vadinti pėrėjimo apei- 
gomis, o kiekvienas iš jų atskirai — atitinkamai pagal tai, kokia transformacija 
(beje, ne tiktai išorinė, bec ir vidinė) jų metu atliekama. Geras pavyzdys, taikliai 
atspindintis reikalo esmę, yra navachų dinės genties vartojamas laiminimo 
apeigų pavadinimas — „Grožio kelias“. 

12. „Nenugyvento gyvenimo apraudojimas. Psichologinė nesėkmingų 
nėštumų studija“ — puiki Jungo krypties psichoanalitikės Judith A. Savage 
knyga, viena iš labai nedaugelio, nagrinėjančių šią itin svarbią moterims temą 
(Žr. Judith A. Savage, Mourning Unlived Lives — A Psychological Study of 
Childbearing Loss. Wilmette, Hlinois: Chiron, 1989). 

13. Tokios apeigos, kaip antai hatha joga bei tantrinės praktikos, šokiai ir 
kitokie ritualai, padedantys sureguliuoti santykius su savo pačios kūnu, turi 
didžiulį teigiamą poveikį. 

14. Daugelio šalių folklore minima, kad Velnias žmogaus pavidalu jaučiąsis 
nejaukiai, žmogaus oda jam esanti ne visai tinkama, todėl Velnias šlubuojąs. 
Pasakoje „Raudonos kur paitės“ mergaitė taip pat netenka kojų ir tampa luoša, 
kadangi ji, šiaip ar taip, „šoko su Velniu“, todėl turi perimti ir jo „luošumą“, 
t. y. antžmogišką, pašėlusį ir pražūtinoa gyvenimą. 

15. Krikščionybės laikais senieji kurpių įrankiai — dildė, žnyplės, replės, 
snybtai, kūjis, yla ir kt. — tapo velnio kankinimo įnagių sinonimais. Pagony- 
bės laikotarpiu kurpiai privalėdavo pėrmaldauti syvūnus, iš kurių dirbdavo 
batams odą, padus, pamušalį ir aptaisus. XVI amžiaus pradžioje jau visoje 
apsikrikštijusioje Europoje tikėta, kad „netikri pranašai randasi iš skardininkų 
ir kurpių": 

16. Prievartos kaip normos suvokimą bei specialiai išsiugdytą bejėgiš- 
kumą tyrė eksperimentinės psichologijos specialistas daktaras Martinas 
Selixmanas ir kt. 

17. Aštuntajame dešimtmetyje Lenore E. Walker pritaikė šį principą savo 
žymioje knygoje apie užguitas moteris (The Batrered Woman. New York: Har- 
perėRow, 1980), siekdama paaiškinti, kodėl moterys nepalieka savo parmerių. 
kurie tiesiog neįtikėtinai žiauriai su jomis elgiasi. 

18. Arba aplinkiniams, kurie dar jauni ir bejėgiai. 

19. Moterų sąjūdis. Nacionalinė moterų organizacija bei kitos organi- 
zacijos ir judėjimai, kurių dalis laikosi ekologinės orientacijos, kiti daugiau 
dėmesio kreipia į švietimo bei teisinės problemas, buvo/yra įkurtos, išplėtotos 
ir šiandien savo gretose priskaičiuoja daugybę moterų, kurios, nepaisydaumos 
milžiniškos asmeninės srėsmės sau ir didžiai rizikuodamos, ryžosi žengti į 
priekį ir prabilti garsiai, visu balsu, o kas dar svarbiau — nesiliauja ir toliau tai 
dariusios. Žmogaus teisių srityje nemažai pasiūlymų išsako ir nutarimų pasiūlo 
tiek vyrai, tiek ir motecys. 

20. Šitokia moters kontrolė, vykdoma jos bendraamžių ir vyresnių mo- 
terų, sumažina trintį ir padidina saugumą tais atvejais, kai moterims tenka 
gyventi priešiškomis sąlygomis. Tačiau bet kokiomis kitomis aplinkybėmis tai 


psichologiškai verčia moteris įdavinėti vienai kitą ir tokiu būdu nukirsti dar 
vieną mMatrilinijinio paveldo šaką: galimybę turėti vyresnių užtarėjų, kurios 
stotų jaunųjų pusėn, kurios įsikištų, išsiaiškintų, spręstų ir tartųsi su kuo tik 
įmanoma, kad tik išsaugotų visuomenės pusiausvyrą ir lygias visų teises. 

Kitose kultūrose, kur bet kuris vienos ar kitos lyties asmuo laikomas seserimi 
arba broliu, švelnus rūpinimasis vienų kitais bei atsakomybė už kitą asmenį 
zerokai sušvelnina tuos hierarchinius parametrus, kuriuos atskirienis žmonėms 
primeta jų amžius ar turima valdžia. 

Moterys, dar vaikystėje patyrusios išdavystę, ir toliau nuolatos tikisi su- 
laukti to paties iš savo mylimųjų, darbdavių, visuomenės. Neretai toji pati 
ankstyviausia išdavystė, su kuria moteriai teko susidurti, atsitiktinai ar ne, 
kyla iš moteriškos lyties giminaičių ar šeimos narių. Tai, kad moteris po lo- 
kios baisios patirties dar apskritai įstengia kuo nors pasitikėti, yra dar vienas 
dvasios stebuklas. 

Išdavystė — tai kuoinet stipresnieji ir galingesnieji, matydami bėdą, nusisuka 
nuo tavęs. Išdavystė— tai netesėti pažadai, vengimas padėti nelaimėje, apginti, 
užtarti, paremti, bailus apsimetinėjimas, neva esi labai užsiėmęs ir nieko nepa- 
stebi, abejingumas ir tarimas kurtumas, užuot atsiliepus į pagalbos šauksmą. 

21. Priklausomybė — tai viskas, kas verčia mus tuščiai vikvoti gyvenimą, 
kuris tuo pat metu tariamai „atrodo“ esąs geresnis. 

22. Dvasinis badas, sulaukėjimas arba priklausomybė patys savaime nėra 
tiesioginė psichozės priežastis, tačiau jie rodo smarkų ir nuolatinį psichikos 
atdymą. O nusilpusioje dvasioje lengvai gali įsivyrauti oportunistiniai kom- 
pleksai. Todėl taip svarbu stengtis kuo greičiau atkurti pažeistus instinktus, kad 
individas kuo greičiau liautųsi degradavęs ir nebebūtų lengvai pažeidžiamas. 

23. Charles Simic, Selected Poems (New York: Braziller, 1985). 

24. „Įkalinimo elementai“ („The Elements of Capture“ O) 1982, C. V. Estės, 
Ph.D.), apgynus disertaciją paskelbto veikalo fragmentas. 

Suraskite originalią keistu olę. 

Anksti ją prijaukinkite, geriausia — kol dar neišmoko vaikščioti ir kalbėti. 

Kuo labiau pripratiukite ją prie visuomenės. 

Priverskite laukinę jos prigimtį kęsti badą. 

Atitverkite ją nuo svetimų kančių ir laisvės, kad neturėtų su kuo palyginti 
savo gyveninio. 

Įdiekite jai tiktai vieną požiūrio tašką. 

Tegul jai ko nors stinga (vandens, šilumos) ir tegul visi tai mato, bet nie- 
kas jai nepasako. 

Atskirkite ją nuo jos pačios kūno ir priverskite prarasti bet kokį ryšį su 
šia būtybe. 

Paleiskite ją laisvėn tokioje aplinkoje, kur ji galėtų iki soties mėgautis 
anksčiau jai nepricinamais dalykais — viliojančiais ir drauge pavojingais. 

Raskite jai tokių pat išbadėjusių draugų, kurie skatintų ją prarasti saiką. 

Jokiu būdu neleiskite atsigauti pažeistiems jos savisaugos bei savigynos 
instinktams. 

Tegul dėljos piktnaudžiavimų (gyvenimas pusbadžiu, apsirijimas, narkoti- 
kai, naktys be miego, ištisinis miegojimas ir r. t.) prie jos prisėlina Mirtis. 


Leiskite jai mėginti atkurti savo „geros mergaitės“ personą, ir tegul jai tai 
netgi pavyksta — bet tik laikinai. 

O tada galiausiai leiskite jai vėl beprotiškai nerti į psichiškai ar fiziš- 
kai pražūtingus kraštutinumus, kurie arba patys savaime yra kenksmingi, 
arba tokie tampa jais piktnaudžiaujant (alkoholis, seksas, šėlas, nuolaidumas, 
valdžia ir kt.). 

Štai dabar ji iš tiesų pakliuvo! Bet apgręžkite visą procesą — ir ji išmoks 
gyventi laisva. Atkurkite jos instinktus, ir ji vėl bus stipri. 


IX SKYRIUS 
Namo: grįžimas į save 


1. Pagrindinė šios istorijos tema — tikrosios meilės ir namų suradimas bei 
susitikimas su mirtimi — viena iš daugelio, paplitusių visame pasaulyje. (Taip 
pat ir poetiška pradžia, kur kalbama apie tai, kaip suledėjusius „ištisus sakinius 
kartais tenka atskelti nuo kalbėtojo lūpų ir nunešus atitirpinti prie ugnies, kad 
suprastum, kas pasakyta“, labai populiari daugelyje šaltų Šiaurės kraštų.) 

2. Daugelis pasaulio tautų ir genčių taip pat tiki, kad siela neapsigyvenanti 
kūne ir nepagimdanti dvasios tol, kol nesanti tikra, kad kūnas, kuriame pa- 
starajai teksią gyventi, iš tiesų esąs sveikas ir gyvybingas. Todėl, pasak pačių 
seniausių mūsų tradicijų, vaikui vardas neretai suteikiamas tiktai po gimimo 
praėjus septynioms dienoms arba dviem mėnulio ciklams, o kartais — net ir po 
dar ilgesnio laiko, taip neva įrodant, jog kūnas esąs pakankamai stiprus, kad 
jame galėtų apsigyventi siela, kuri savo ruožtu pagimdysianti dvasią. Negana 
to, daugelis laikosi racionalaus požiūrio, kad būtent dėl šios priežasties vaikų 
esą negalima mušti, nes mušimas priverčiąs dvasią palikti kūną, o tuomet pri- 
reiksią daug laiko, vargo ir pastangų jai sugrąžinti atgal. 

3. Žodis „iniciacija“ kilęs iš lorynų initiare, reiškiančio "pradėti, supažindinti, 
apmokyti". Inicijuojamasis — tai žmogus, žengiantis į naują gyvenimo tarpsnį, 
prieš kurį jis turi būti supažindintas su tuo, kas jo laukia, ir pamokytas, kaip 
elgtis toliau. Iniciatorius — tai asmuo, kuriam tenka sunkus darbas prisiminti 
viską, kas žinoma apie kelią, kurį teks nueiti inicijuojamajam, ir parodyti visus 
reikiamus veiksmus bei nukreipti naujoką taip, kad šis sėkmingai įveiktų visas 
užduotis ir sukauptų jėgų bei patirties. 

4. Kai iniciacija atliekama nevykusiai, jai vadovaujantis asmuo visą dėmesį 
skiria inicijuojamosios silpnybių ir trūkumų ieškojimui, visiškai pamiršdamas 
ar ignoruodamas tai, kas sudaro kitus 70 procentų: moters talentų ir gabumų 
išryškinimą bei sustiprinimą. Pasitaiko, kad iniciatorė prikuria sunkumų, bet 
nepadeda jų įveikti, įstumia inicijuojamąją į pavojingą situaciją, o pati lyg 
niekur nieko nusišalina. Šitokie dalykai — tai fragmentiško vyriškųjų inicia- 
cijų stiliaus atgyvena; mat tai liudija įsišaknijusį tikėjimą, neva patirta gėda 
bei pažeminimas stiprina asmenybę. Tokiose iniciacijose jums garantuojami 
sunkumai, bet tik ne parama. Arba pernelyg daug dėmesio kreipiama į pačią 
procedūrą, o esminiai emociniai bei dvasiniai žmogaus poreikiai nustumiami 
į paribį. Sielos bei dvasios požiūriu žiauri ar nehumaniška iniciacija anaiptol 


nestiprina nei seseriško moterų bendrumo, nei tarpusavio prisirišimo. Tai 
tiesiog; kvaila ir paprasčiausiai nesuvokiama. 

Neturėdama patyrusios iniciatorės arba aplinkui tematydama tokias, kurios 
skatina bei akcentuoja žiaurumą, moteris dažnai bando pati save inicijuoti. Tai 
nuostabus sumanymas ir puikus laimėjimas, net jeigu savarankiškai ji teįstengia 
įveikti vos tris ketvirčius viso proceso. Ypač pagirtina tai, kad tokiu atveju 
moteriai tenka itin atidžiai įsiklausyti į laukinės dvasios balsą, kad sužinotų, kas 
jos laukia toliau, kas — po to ir kas — dar toliau, o išgirdus šiuos nurodymus, 
jų laikytis, neturint jokio patvirtinimo, jog taip jau tūkstančius kartų prieš ją 
sėkmingai darė kitos. 

5. Perfekcionizmas būna teigiamas ir neigiamas. Negatyvųjį paprastai ins- 
piruoja baimė pasirodyti nekompetentingam. O pozityvusis rodo, kad žmogus 
labai stengiasi ir siekia geriausio rezultato vardan meistriškumo. Pozityvusis 
perfekcionizmas skatina dvasią mokytis kuo daugiau dalykų atlikti geriau: geriau 
rašyti, kalbėti, piešti, maitintis, ilsėtis, atlikti tikėjimo priedermes ir pan. Tai 
nuoseklios pastangos darbais įkūnyti svajones. 

6. Ši laki frazė (angl. putting on the brass brassiere pažodžiui 'užsisegti žalva- 
rinę liemenėlę?) priklauso Yancey Ellis Stockwell, kuri pati yra jautri gydytoja 
ir neprilygstama pasakotoja. 

7. Šią programą visokeriopai remia bei palaiko Moterų sąjunga ir daugybė 
talentingų gydytojų, tarp kurių — nepaprastai jautri kalėjimo gydytoja dr. Tracy 
Thompson bei energingoji gydytoja ir pasakotoja Kathy Park. 

8. Ištrauka iš eilėraščio „Moteris iš ežero“ („Woman Who Lives Under 
the Lake“, 01980 C. P. Estės, Rowing Songs For the Night Sea Journey: Con- 
temporary Chants. Privatus leidimas 1989). 

9. Citata iš eilėraščio „Come Cover Me With Your WildnessO1980 C. 
P. Estės. Ibid. 

10. Eilėraščio La bolsita negra (01980 C. P. Estės. Ibid.) ištraukos vertimas. 

11. Vaizdingus jų posakius ir tiesmuką kalbėjimo manierą perėmė ir šiuose 
kraštuose gyvenančių išeivių iš Lotynų Amerikos bei Rytų Europos etninės 
grupės. 

12. Dingstimi nebūtinai turi būti vaikai. Tinka bet kas: „Mano gėlės. 
Mano šuo. Mano pamokos. Mano vyras. Mano petunijos“. Visa tai tėra atsi- 
kalbinėjimai. Širdies gilumoje moteris trokšte trokšta išeiti, bet ji lygiai taip 
pat trokšta ir pasilikti. 

13. „Visuotinės geradarės“ kompleksas reikalauja iš moters neįmanomų 
dalykų, akindamas ją elgtis taip, tarsi ji iš tiesų būtų „didžioji gydytoja“. Ta- 
čiau bandyti įkūnyti archetipą Žmogui — tas pats, kas stengtis prilygti Dievui. 
Tikrovėje tai neįmanoma, o tokios pastangos tiktai išsekina ir pražūtingai 
nualina dvasią. 

Nors pats archetipas pajėgia atlaikyti įvairias skirtingų žmonių projekcijas 
ir lūkesčius, bet žmonės neištveria, jei su jais elgiainasi kaip su archetipais ir 
manoma, neva jie esą nesužeidžiami ir neišsemiami. Kai iš moters tikimasi 
arba reikalaujama, kad ji įkūnytų niekuomet nepavargstančios didžiosios gy- 
dytojos archetipą, šis pernelyg sunkus ir negatyvaus perfekcionizmo sklidinas 
vaidmuo netrunka ją palaužti. Jeigu jums siūlo vilktis spindintį kokio nors 


idealaus archetipo drabužį, verčiau nesiliauti žiūrėjus į tolį, ryžtingai papurtyti 
galvą ir tęsti kelionę namo. 

14. Žr. Adrienne Rich, The Fact ofa Doorframe (New York: W. W. Norton, 
1984), p.162. 

15. Kai kuriose pasakose, kaip antai „Miegančiojoje gražuolėje“, jaunoji 
mergina pabunda iš miego ne todėl, kad karalaitis ją pabučiavo, o todėl, kad 
jai atėjo metas pabusti. Sukako lygiai šimtas metų, užkeikimas neteko palios, ir 
ji turi pabusti. Pilį apjuosę erškėčių brūzgynai atsitraukia irgi ne dėl ypatingų 
herojaus galių, bet todėl, kad kerų veikimo laikas baigėsi ir tam atėjo metas. Pa- 
sakos imnoko ir moko mus paprasto dalyko: jeigu jau metas, vadinasi, metas. 

16. Klasikinėje Jungo psichologijoje tokį vaiką vadintu me psichopompu. 
"Tai tam tikra anima arba animus dalis, kuriai pavadinimą davė psichopompas 
Hermis — sielų vedlys į pomirtinį pasaulį. Įvairiose kultūrose psichopompai 
vadinami juju, bruju, angagok. tzaddik. Šie žodžiai vartojami ir kaip daiktavar- 
džiai, ir kaip būdvardžiai, nusakantys magiškas tam tikro daikto arba asmens 
savybes. 

17. Kaip matome iš pasakos, įkvėpdamas ruonės kailio skleidžiamą aromatą, 
vaikas pajunta visų beribę dvasinę savo motinos meilę. Kažkuri jos sielos dalis 
pereina per jį, nėmaž nepakenkdama ir neskaudindaina, tiktai padėdama jam 
aiškiau viską pajusti ir suvokti. Iki šiol kai kuriose inuitų šeimose gyvuoja 
paprotys, kad mirus kokiam nors brangiai ir mylimani žinogui. velioniui 
priklausiusius kailius, kepures, antblauzdžius bei kitus apdarus ir daiktus to- 
liau dėvi ir naudoja gyvieji. Šitaip elgdamiesi, artimieji ir draugai mano, kad 
tokiu būdu viena siela perimanti dalį kitos, negana to, tokia sąveika esanti 
būtina gyvenimo tąsa. Tikima, jog drabužiai, kailiai ir įrankiai išsaugo galingą 
velionio sielos dalį. 

18. Čia remiuosi iš Mary Uukulat gautomis žiniomis; ji man ir papasakojo 
apie senovinį vaizdinį, aiškinantį, kaip kvėpavimas virsta poezija. 

19. Ibid. 

20. Žr. Oxford English Dictionary. 

21. Moterys dažniausiai linkusios skirti pakankamai laiko įvairiems fizi- 
niams negalaviimams gydyti, ypač jei suserga jų artimieji, bet kažkodėl niekaip 
neįstengia jo rasti, kai prireikia susireguliuoti santykius su savo pačių siela. 
Jos niekaip neįsisąmonina, kad siela — tai nelyginant magnetas ar pagrindinis 
jų energijos bei zyvybinių jėgų generatorius. Su siela jos elgiasi taip, tarsi ji 
anaiptol nebūtų vienas iš pačių svarbiausių jų gyvenimo instrumentų. O juk 
kaip bet kurį vertingą instrumentą, ją reikia rūpestingai prižiūrėti, valyti, sutepti 
ir remontuoti. Antraip, tarsi užsiteršęs mašinos variklis, santykiai su siela pradės 
strigti ir buksuoti, versdami moterį sunaudoti galybę energijos paprasčiausiems 
kasdieniams dalykams atlikti, kol galiausiai ims ir visiškai užges kur nors kalnų 
perėjoje, svaiginamame aukštyje, toli nuo miesto ir artimiausio telefono. Otada 
jau namo teks keliauti pėsčiomis ir tai užtruks baisiai ilgai. 

22. Citata iš interviu su Robertu Bly, paskelbto The Bloomsbury Review 
1990 inetų sausio mėnesio numeryje („The Wild Man In the Black Coat Turns: 
A Conversation“ by Clarissa Pinkola Estės, Ph.D. 01989, C. P. Estės). 


X SKYRIUS 
Tyras vanduo: kūrybinio gyvenimo penas 


1. Filmas „Sapnų laukas“ (Field of Dreams) sukurtas pagal W. P. Kinsella'os 
romaną „Basakojis Džo“ (Shoeless Joe). 

2. Yra keletas priežasčių, dėl ko kūrybos srovė gali užakti: neigiami vidi- 
niai kompleksai, išorinės paramos ir palaikymo stoka, o kartais — ir tiesioginis 
sabotažas. 

Jei kalbėtume apie destruktyvų išorinės aplinkos poveikį naujų idėjų bei 
sumanymų plėtotei, tai, man regis, daugiausia kūrybinių mėginimų ir ieškojimų 
sužlugdo manipuliavimas konstrukcija „ar/ar“. Kas atsirado anksčiau — višta 
ar kiaušinis? Šis klausimas dažniausiai padeda tašką, nutraukdamas bet kokius 
bandymus labiau įsigilinti ir visapusiškiau pažinti daiktą arba reiškinį. Toks 
mąstymas trukdo suprasti, kaip daiktas padarytas ir kaip jį būtų galima pa- 
naudoti. Dažniausiai kur kas prasmingiau būtų samprotauti pagal jungiamąjį, 
lyginamąjį principą „ir/ir“. Daiktas yra ir toks, ir kitoks. Jį galima naudoti/ 
nenaudoti ir vienaip, ir kitaip, ir dar trečiaip. | 

3. La Llorona — tariama Lah Yoh-row-nah („li-jo-rou-na“), kirčiuojant 
priešpaskutinį skiemenį ir kiek „pagrebluojant“ garsą r. 

4. Legenda apie La Llorona pasakojama nuo neatmenamų laikų. Dažniausiai 
istorijos branduolys nekinta, o variacijos būna labai nežymios — daugiausia 
keičiasi veikėjos išvaizda ir apdaras. „Ji atrodė kaip prostitutė, ir toks vyrukas 
pakabino ją prie upės, El Pase. Ot tai buvo jam paskui baimės!“ „Ji vilkėjo 
ilgus baltus naktinius marškinius.“ „Ji buvo apsivilkusi baltą nuotakos suknelę, 
o veidą dengė ilgas šydas.“ 

Be to, daugelis ispaniškai kalbančių šeimų La Llorona naudoja kaip savotišką 
mistinę priemonę savo atžaloms drausininti. Dauguma vaikų taip įbauginti pa- 
sakojimų apie šią raudančią moterį, ieškančią, kuo pakeisti savo nuskandintus 
sūnelius, kad upių pakrantėse įsikūrusių miestų vaikiūkščiai sutemus nė iš tolo 
nedrįsta artintis prie vandens ir stengiasi laiku parsirasti namo. 

Kai kurie šių legendų tyrinėtojai laiko jas didaktinėmis istorijomis, kurių 
tikslas — įgąsdinti žmones, kad šie tinkainai elgtųsi. Gerai pažindama aistringą 
jas kūrusių ir pasakojančių žmonių kraują, aš linkusi jas laikyti veikiau revo- 
liuciniais pasakojimais, kurių tikslas — pažadinti Žmonių sąmonę ir įteigti jiems 
būtinybę keisti zyvenimo tvarką. Kai kurie pasakotojai La Llorona tipo legendas 
ir vadina Cuentos de la Revolucion, revoliuciniais pasakojimais. 

Pasakojimai apie dvasines ar kitokio pobūdžio kovas atsirado dar labai senais 
laikais, kur kas anksčiau, nei ispanai užkariavo Meksiką. Kai kurios senos mano 
giminės meksikietės cuentistas, pasakotojos, tikina, neva vadinamieji actekų 
kodeksai anaiptol nesančios kokios nors mūšių ar karų kronikos, kaip mėgi- 
na spėti daugelis mokslininkų, — o piktografiniai pasakojimai apie didžiąsias 
dvasinio pobūdžio kovas, į kurias tenka stoti kiekvienam vyrui ir moteriai. 
Dauguma seno sukirpimo tyrinėtojų įsitikinę, neva tai neįmanoma, nes senųjų 
civilizacijų atstovai atseit nesugebėję abstrakčiai mąstyti ir kurti simbolinių 
prasmių. Senųjų kultūrų žmonės šie mokslininkai vaizduojasi tartum vaikus, 
kurie viską suvokia pažodžiui. Tačiau, kaip akivaizdžiai liudija ano meto actekų 


ir majų poezija, jos Kūrėjai vartojo gausybę metaforų ir kuo puikiausiai gebėjo 
kalbėti ir mąstyti abstrakcijomis. 

5. Kaip antai Nacionaliniame žaliųjų suvažiavime, vykusiame Uoliniuose 
kalnuose 1991 m. 

6. Šią istoriją man pasekė Marik Pappandreas Androupolous, pasakotoja iš 
Korinto, pati savo ruožtu ją girdėjusi iš kitos korintietės Andrea Zarkokolis. 

7. Marcel Pagnol, Jeai de Florette and Manon of the Spring translated by 
W. E. van Heyningen (San Francisco: North Point Press, 1988). Režisierius Claude 
Berri pagal abi istorijas sukūrė filmus (Orion Classic Releases, 1987). 

Pirmoji istorija pasakoja apie du niekšus, užmūrijusius šaltinį, kad sutruk- 
dytų jaunai šeimai įgyvendinti savo svajonę apie laisvą ir laimingą gyvenimą 
savoje žemėje, kur jie norėjo patys augintis maistą ir gyventi apsupti laukinių 
gyvūnų, medžių ir gėlių. Netekusi šaltinio vandens, drėkinusio jų laukus, 
jaunoji šeima pasmerkta badauti. Niekšai tikėjosi vėliau už grašius perpirksią 
jų žemę, kuri tariamai esanti bevaisė. Jaunasis vyras miršta, žmona be laiko 
susensta, o duktė užauga beturtė. 

Antrojoje knygoje jau suaugusi duktė sužino apie dviejų niekšų sį mokslą ir 
atitaiso savo šeimai padarytą skriaudą. Iki kelių įsibridusi į purvą, kruvinomis 
rankomis ji išlupa cementinius blokus, kuriais užkimštas šaltinis. Išsiveržęs 
vanduo vėl pasilieja į laukus. nuplaudamas kamuolius dulkių ir visiems at- 
skleisdamas abiejų niekšų nusikaltimą. 

8. „Žlugimo baimė“ — viena iš tų klišėmis tampančių frazių. kurios betgi 
iki galo neatskleidžia, ko iš tiesų baiminasi moteris. Paprastai šis baimės jaus- 
mas susideda iš trijų dalių: pirmoji — praeities liekana (neretai tai būna gėdos 
šaltinis), antroji — tam tikras nepasitikėjimas dabartimi, trečioji - nuogąstavinmas 
dėl būsimų netikusių rezultatų ir neigiamų pasekmių ateityje. 

Kūrybinio gyveninno atveju dažniausiai baiminamasi ne dėl to, kad visiškai 
nepasiseks, o tiesiog bijoma išbandyti save. Mąstoma maždaug šitaip: jei su- 
žlugsiu, galėsiu susiimti ir vėl viską pradėti iš naujo — juk manęs laukia daugybė 
neišnaudotų galimybių. Bet kas bus, jeigu man tiktai pusiau pavyks? Jeigu net 
ir labiausiai stengdamasi valiosiu cik šio to pasiekti? Taip, man pavyks, bet tik 
vidutiniškai, o ne taip, kaip tikėjausi? Kūrybingai asmenybei šitokia galimybė 
atrodo kur kas baisesnė. O juk dar yra ir daugybė kitokių grėsmių. Štai kodėl 
kūrybos kelias — gana sudėtingas ir akmenuotas. Bet net ir tai neturėtų mūsų 
sustabdyti. nes kūrybos vaga eina per pačią laukinės gamtos širdį. Tad nepai- 
sant niūriausių mūsų baimių, instink:yvioji prigimtis mus gausiai maitina, 
stiprina ir gina. 

9. Kadaise harpijos buvo vėjo deivės, Gyvybės ir Mirties nešėjos. Deja. 
ilgainiui jos liovėsi įkūnijusios abi šias funkcijas ir buvo paverstos labai vien= 
pusiškomis būtybėmis. Kaip jau išsiaiškinome kalbėdamos apie Gyvybės/ 
Mirties/Gyvybės prigimų, bet kuri jėga, valdanti gyvybę, valdo ir mirtį. Tačiau 
Graikijoje, kurios kultūroje bei filosofijoje labai smarkiai įsigalėjo dominuo- 
jančios mažumos ideologija. buvo pernelyg pabrėžiamas su mirtimi susijęs 
harpijų -=- demoniškų pusiau moterų, pusiau paukščių — prigimties aspektas, 
v harpijų — gyvybės brandintojų, gimdytojų ir puoselėtojų — prigimties dalis 
visiškai atkirsta. Tuo metu, kai Eschilas kūrė savo trilogiją apie Orestą, kurioje 


harpijos išnaikinames arba uždaromos oloje žemės pakraštyje, su gyvybe sietina 
šių padarų prigimtis jau buvo visiškai pamiršta. 

10. Tai labai vėlyva versija. Beje, ne visi negatyvūs antsluoksniai yra pa- 
triarchaliniai ir, žinoma, ne viskas, kas patriarchališka, — negatyvu. Archajiški 
nesatyvūs patriarchaliniai antsluoksniai mituose, kadaise vaizdavusiuose stiprią 
ir sveiką moterį, yra netgi savotiškai vertingi: jie ne tiktai atskleidžia, kaip už- 
kariautojų kultūra pakerta anksčiau skrupulingai puoselėtos išminties šaknis, 
bet ir parodo, kaip ankstesniais laikais (ir net dabar) moteris, kuri būdavo 
engiama arba kurios instinktai būdavo pažeisti, turėdavo vertinti save ir kaip 
ją galima būtų pagydyti. 

Ištisas pražūtingų draudimų, taikomų moterims (ir/arba vyranis) bei 
nukreiptų prieš jas, rinkinys palieka po savęs tarsi savotišką archetipinį rent- 
geno spindulį, kuriame galime pamatyti visus moters raidos sudarkymus ir 
iškraipymus, kai jai tenka augti ir formuotis visuomenėje, nepripažįstančioje 
moteriškumo. Todėl mums jau nebereikia spėlioti. Viską aiškiai rodo pasakose 
ir mituose aptinkami antsluoksniai. 

11. Daugelis simbolių turi ir moteriškų, ir vyriškų savybių. Svarbiausią, 
kad žmonės patys nuspręstų. kurį iš jų jie norėtų naudoti kaip padidinamąjį 
stiklą sielos ir dvasios problemoms tyrinėti. Bergždžias reikalas ginčytis (nors 
nemažai žmonių vis dar aistringai tai daro), ar koks nors simbolis yra vyriš- 
kas, ar moteriškas, nes ilgainiui vis tiek pasirodo, kad visi jie tėra tiktai būdas 
kūrybiškai žvelgti į pasaulį, o pats sinibolis dar apima ir visai kitokias jėgas. 
kurių, būdami savajame Archimedo taške, mes net neįstengiaine suvokti. Vis 
dėlto vyriškosios arba moteriškosios giminės pasirinkimas nėra visiškai be- 
prasmis, nes abiem atvejais renkamės skirtingo storio ir jautrumo linzės, pur 
kurias žvelgdami matysime skirtingus dalykus. Štai kodėl aš stengiuosi kaip 
mokėdama ieškoti simbolių kiekvienoje gyvenimo srityje ir pirmiausia Žiūriu, 
ko iš jų galima pasimokyti, kaip juos pritaikyti, o ypač — kokioms žaizdoms 
gydyti jie tinka. 

12. Žr. Jennettė Jones and Mary Ann Mattoou. „Is The Animus Obsole- 
te?“ Šis antologijos The Goddess Redwakening, ed. Shirley Nichols (Wheaton, 
Ulinois: Guest Books, 1989) skyrius skirtas smulkiai išdėstyti įvairioms šiuo- 
laikinėms anžinus teorijoms iki pat 1987. 

13. Mituose labai dažnai pasitaiko motyvas, kuomet didžioji Deivė iš savo 
kūno pagimdo sūnų, vėliau taimpantį jos meilužiu/sutuoktiniu/vyru. Nors 
dažniausiai linkstama šį motyvą interpretuoti tiesiogiai. manant. kad Čia vaiz- 
duojama kraujomaiša, teisingiau būtų suteikti jan kiek kitokią prasmę: siela 
sukuria vyriškąjį pradą, kuris vėliau, subrendęs, tampa tam tikra išminties bei 
galių sankaupa, įvairiai sąveikaujančia su visomis kitomis moters galiomis bei 
savybėmis. 

14. O kartais — dar ir kaip tą ranką judinančią jčią. 

15. Iš esmės galima sakyti, kad visiškai atsisakydamos vyriškojo prado idė- 
jos, mes prarandame vieną iš dviejų pagrindinių priešybių, padedančių mums 
visais lygiais mąstyti ir suvokti paslaptingą žmogiškosios prigimties dualizmą. 
Bet jei jau moterį pykina vien nuo Minties, kad vyriškasis pradas galėtų būti 
moteriškos prigimties dalis, aš verčiau pasiūlyčiau jai pačiai susigalvoti tokį 


vardą šiam „tiltų statytojui“, kuris netrukdytų jai pabandyti įsivaizduoti bei 
suprasti, kaip šios priešybės dera tarpusavyje. 

16. Oxford English Dictionary. 

17. Kurį aš apibūdinčiau kaip stiprų ir iniciatyvų vyriškąjį pradą, kurį dauge- 
lis kultūrų tikrų vyrų prigimtyje yra beveik visiškai užspaudusios po kasdienių 
bedvasių ir beprasmių darbų lavina ar po visuomenės apgaule užkrautu jungu, 
kuriame vyrai galuojasi tol, kol iš jų beveik nieko nebelieka. 

18. Man pavyko aptikti tam tikrų požymių, liudijančių, kad ši istorija turi 
tam tikro panašumo su senovinėmis pasakomis, sektomis per žiemos saulėgrįžą, 
ties senųjų ir naujųjų metų riba, kuomet tai, kas sena ir susidėvėję, miršta, kad 
vėl atgimtų nauju ir gyvybingu pavidalu. 

19. Su meile paveldėta iš Katos, penktajame dešimtmetyje praleidusios 
ketverius metus Rusijos lageryje. 

20. Ugnies, kaip atgaivinančios ir transformuojančios jėgos, motyvas yra 
universalus. Panašią kaip „Trijuose auksiniuose plaukeliuose“ sceną matome 
graikų mituose, kur Demetra, Didžioji Deivė Motina, kas naktį laiko ugnyje 
mirtingąjį kūdikį, kad padarytų jį nemirtingą. Berniuko motina Metaneira, 
šitaip juos užmačiusi, pradeda klykti ir sutrukdo deivei. IJemetra grąžina jai 
vaiką ir liūdnai įspėja: „Labai blogai, — sako ji, — dabar vaikas taip ir liks mir- 
tingas“. 


XI SKYRIUS 
Karštis: susigrąžinti sakralųjį seksualumą 


1. Tai, kas žadina mums laimės ir pasitenkinimo jausmus, visuomet atidaro 
ir tam tikras „užpakalinės duris“, pro kurias įžengus, galima mus išnaudoti bei 
mumis manipuliuoti. 

2. Dėdulės Tuong-Pa, arba Trungpa, istorijos — tai nepadorūs, humoristi- 
nio pobūdžio pasakojimai apie sukčiavimus ir apgavystes, tariamai atkeliavę iš 
Tibeto. Bet tokių smagių istorijų turi visos pasaulio tautos. 

3. Čatal Hujuke toks „tarpukojo“ atvaizdas kabojo aukštai ant sienos. Jame 
pavaizduota moteris plačiai išskėstomis kojomis ir pravira „apatine burna“; gali 
būti, kad tai orakulo atvaizdas. Vien pagalvojusios apie tokį vaizdą, daugelis 
moterų supratingai šypteli. 

4. Charles Boer, The !Iomeric Hymns (Dallas: Spring Publications, 1987). 
Tai iš tiesų talentingas vertimas. 

5. Tradicinės istorijos apie kojotą būdavo pasakojamos tiktai žiemą. 


XII SKYRIUS 
Paženklinti teritoriją: pykčio ir atlaidumo ribos 
1. Šeimoje arba artimiausioje kultūrinėje aplinkoje. 
2. Vaiko instinktai, ego bei dvasia pažeidžianii tada, kai į jį piktai numojama 
ranka ir liepiaina dingti iš akių, kai jo niekas nesiklauso, nemato, negirdi, kai 


į jį nežiūrima jeigu ir ne supratingai, tai bent jau ramiai. Nemažai moterų yra 
patyrusios rimtų dvasinių traumų, nes pagrįstai manė, esą pažadus privalu tesėti, 
su kiekvienu žmogumi būtina elgtis pagarbiai, alkaną dera pamaitinti, o žodžio, 
minčių, jausmų ir kūrybos laisvė — neatimama kiekvieno asmens teisė. 

3. Seni jausmai ir išgyvenimai tam tikru atžvilgiu primena įtemptas dvasinės 
pianino stygas. Dundesys ar grumėjimas iš išorės gali smarkiai jas suvirpinti. 
Net ir tiesiogiai neužgavus, šios stygos gali suskambėti. Įvykiai, turintys pa- 
našių obertonų, žodžių, vizualinių bruožų kaip ir anie, ankstyvesnieji, pri- 
verčia mus „įsitempti“ ir sąmoningai stengtis, kad senosios stygos nepradėtų 
„skambėti“. 

Jungo psichologijoje šitoks senųjų emocinių tonų proveržis vadinamas 
„komplekso konsteliacija“: Skirtingai nei Freudas, tokio pobūdžio elgesį laikęs 
neurozės apraiška, Jungas manė, kad iš tiesų tai — visiškai pagrįsta reakcija, 
panaši į elgesį gyvūnų, kuriuos anksčiau yra uję, kankinę, gąsdinę ar trauma- 
vę. Tokie gyvūnai itin jautriai reaguoja į kvapus, judesius, įrankius ar garsus, 
kurie kuo nors primena tai, kas anksčiau teikė jiems skausmo. Žmonės tokius 
dalykus irgi atpažįsta bei reaguoja į juos visiškai panašiai. 

Daugelis mūsų mėginame suvaldyti senųjų kompleksų stygas, visaip 
vengdami susidūrimų su žmonėmis ar įvykiais, galinčiais jas užgauti. Kartais 
tokia taktika pasirodo besanti pagrįsta ir veiksminga, o kartais — priešingai. 
Antai vyriškis gali atkakliai vengti visų moterų su tokiais pat rudais, kaip jo 
despoto tėvo, plaukais. Moteris gali mėginti bet kokia kaina nesivelti į karštus 
ginčus, nes šie pernelyg daug ką sujudina jos dvasioje. Bet, šiaip ar taip, mes 
stengiamės ugdytis gebėjimą ištverti bet kokiomis aplinkybėmis, nepaisant 
kompleksų, nes tiktai tokia ištvermė suteikia mums svarumo pasaulyje. Tik 
jos dėka galime keisti aplinką. Jeigu vien tik reaguosime į savo kompleksus, 
tai visą gyvenimą galime taip ir pratūnoti slapstydamosi kokioje nors skylėje. 
O jei išmoksime juos pakęsti bei panaudoti savo tikslams, pavyzdžiui, seną 
pyktį išliesime kurdamos kandžius propagandinius šūkius, tai įstengsime daug 
ką nuveikti bei pakeisti. 

4. Žinoma, pasitaiko tam tikrų organinės kilmės smegenų ligų. pasireiš- 
kiančių nevaldomo pykčio protrūkiais, ir tokiais atvejais žmogų gydyti reikia 
ne psichoterapijos priemonėmis, o medikamentais. Bet dabar kalbėsime tiktai 
apie pyktį, kurį įžiebia ankstesnių dvasinių kančių prisiminimai. Turėčiau 
pridurti, kad šeimose, kuriose auga itin jautrus vaikas, kitokio psichologinio 
„sukirpimo“ jo broliai ir seserys gali anaiptol nesijausti esą skriaudžiami, nors 
su jais ir būtų elgiamasi visiškai taip pat. 

Vaikai skiriasi savo poreikiais, „odos storumu“, jie nevienodai jaučia skaus- 
mą. Tas, kuris turi mažiausiai vadinamųjų „čiuptuvėlių“, mažiausiai ir jaus 
prievartos pasekmes. O vaikas, kurio „davikliai“ jautriausi, sįjmoningai jaus 
ir išgyvens viską, galbūt netgi aplinkinių patiriamą skausmą. Ir tai anaiptol 
nereiškia, kad vienas iš jų jaučia teisingiau nei kitas, — tiesiog esama skirtingų 
individualaus jautrumo aplinkai lygių. 

Todėl auginant vaikus dar sykį aukso vertės pasirodo besanti sena tiesa, 
kad kiekvieną vaiką reikia auginti „ne iš knygos“, bet atsižvelgiant į pastebėtus 
individualius jo jautrumo, asmenybės bruožus bei talentus. Tas pat juk yra ir 


gamtos pasaulyje: nors visi augalai gražūs, bet liaunas filodendras, regis, ištisą 
amžinybę galėtų apsieiti be vandens, tuo tarpu ieva, kuri už jį daug didesnė ir 
galingesnė, išdžius jau per savaitę. Žmonės iš prigimties irgi gerokai skiriasi. 

Beje, būtų didelė klaida manyti, kad kiekvienąsyk, kai suaugęs žmogus dėl 
ko nors pyksta arba tą savo pyktį išlieja, kaltos būtinai yra kokios nors neuž- 
baigtos vaikystės kliautys. Pyktis gali būti ir visiškai pagrįstas bei teisėtas, ypač 
jei prieš tai visokiais švelniais ir santūriais būdais jau buvo bandyta apeliuoti į 
sąmonę, tačiau atsako nesulaukta. Pyktis tuomet yra kaip sykis tinkamas būdas 
dėmesiui atkreipti. 

Deja, negatyvūs mūsų kompleksai puikiai sugeba normalų pyktį paversti 
grėsmingu siautėjimu; šitokio virsmo katalizatorius paprastai būna koks nors 
menkniekis. į kurį reaguojaima tarsi į nepaprastai svarbų dalyką. Daugeliu at- 
žvilgių vaikystėje patirtos negerovės ir skriaudos gali ir visai teigiamai įtakoti 
mūsų veiklą suaugus. Antai juk nemažai lyderių, vadovaujančių didžiulėms 
politinėms, akademinėms ar kitokioms „gentinis“ ar „šeimoms“, daro tai kur 
kas geriau ir veiksmingiau, nei juos pačius auklėjo vaikystėje. 

5. Iš senųjų japonų sakmių sekėjų esu girdėjusi ir tokią temos „lokys —šven- 
ta būtybė“ versiją: kokia nors pikta jėga pasmauzia lokį, ir jį garbinusiems 
žmonėms nebelieka jokių naujos gyvybės atsiradimo vilčių. Raudodami ir 
sedėdami, jie palaidoja lokį. Tačiau kai ant jo kapo nukrinta moters ašaros, 
lokys ir vėl atgyja. 

6. Laipsniškas seno, suakmenėjusio, sustabarėjusio pykčio pašalinimas — pri- 
valoma moters pareiga. Kur kas protingiau pasistengti išgabenti šią bombą 
kur nors į plynus laukus ir ten ją sunaikinti, nei sprogdinti šalia niekuo dėtų 
žmonių. O geriausia būtų ją nukenksminti taip, kad niekain nepadarytumeė 
žalos. Būna, kad mus itin erzina koks nors dalykas ar Žmogus, ir kaskart, 
su juo susidūrus, darosi vis blogiau. Geriausia — kaip įmanoma vengti tokio 
dirgiklio, kas jis bebūtų. Yra daugybė būdų tai padaryti: pakeisti gyvenamąją 
vietą, darbą, interesų sritį, aplinką. Tai nuostabiai padeda. 

Sena taisyklė, kad supykus pirmiausia reikia lėtai suskaičiuoti iki dešimt- 
ies, turi racionalų psichologinį pamatą. Jei mumis nors trumpam pavyks pri- 
stabdyti adrenalino ir kitų „kovinių“ medžiagų antplūdį, prasidėjusį apėmus 
pykčiui, tuomet galbūt įstengsime atsispirti ir nesileisti vėl įveliamos į jausmų 
ir reakcijų sumaištį, besisukančią apie anksčiau patirtą dvasinę traumą. O jei 
pačios nesugebėsime suteikti sau bent trumpalaikės atvangos, jei cheminės 
pykčio medžiagos gaminsis nepaliaujamai, tai jų antplūdis anksčiau ar vėliau 
tiesiog; privers mus elgtis agresyviai, net jei ir pačios širdies gilumoje to jau 
nebenorėsime. 

7. Knygoje „Kvailių išmintis“ (Wisdom of the Idiots. London: Octagon 
Press, 1970) pateikiama dar viena šios senos pasakos versija, pasekta didžiojo 
sufijų išminčiaus ir pasakotojo šacho Indriso. 

8. Tačiau prieš tam ryžtantis, reikia atsižvelgti į daugelį veiksnių ir esamų 
sąlygų, kaip antai: koks žmogus ar reiškinys jus nuskriaudė, ar jie gali ir ar 
ketina ateityje pridaryti dar daugiau žalos, taip pat įvertinti jėgų pasiskirsty- 
mą — lygios jos ar ne. 

9. Žodis descanso gali reikšti ir amžino atilsio vietą kapinėse. 


10. Tais atvejais, kai būta kraujomaišos, žaginimo ar kitokios žiaurios prie- 
vartos, visam atleidimo ciklui užbaigti gali prireikti daugelio metų. Kartais 
pasitaiko, kad bent kurį laiką jaučiamės stipresnės neatleisdamos, — tai irgi 
visiškai priimtina. Nereikėtų tiktai visą likusį gyvenimą nuolatos „kraustytis iš 
proto“ dėl to, kas įvyko. Šitoks amžinas kunkuliavimas savo sultyse labai pra- 
stai veikia sielą ir psichiką, nekalbant jau apie fizinį kūną. Tokiu atveju būtina 
atkurti pusiausvyrą. Tam yra nemažai būdų. Reikėtų kreiptis į tokius dalykus 
išmanantį psichoterapeutą, kuris pats yra stipri asmenybė. Kai rasite tokį pro- 
fesionalą, pirmiausia jo paklauskite: „Kiek esate patyręs pykčio tramdymo ir 
dvasios stiprinimo reikaluose?“ 

11. Forego — iš sen. anglų /or gdn arba forgden "praeiti, nutolti" (plg. Oxford 
English Dictionary). 

12. Forebear—iš vid. vok. aukštaičių verbern "susitaikyti, pakęsti'(plg. Oxford 
English Dictionary). 

13. FForget — iš sen. teutonų getun laikytis, kabintis", su priešdėliu for reiškia 
"nesilaikyti, nesikabinti'(plg. Oxford English Dictionary). 

14. Forgive — iš sen. anglų forziefan 'duoti arba dovanoti, liautis kursčius 
apmaudą (plg. Oxford English Dictionary). 

15. Kiek kitokį šitokio atleidimo apibūdinimą aptikau Oksfordo anglų kalbos 
žodyne: 1865 J. Grote, Moral Ideas, viii (1876), 114 „Aktyvus atleidimas — tai at- 
lyginimas geru už. bloga“: Mano manymu. tai aukščiausia susitaikymo forma. 

16. Ne tiktai nuo individualių žmonių skirtybių priklauso, kiek jiems rei- 
kia laiko kam nors atleisti, — padarytos skriaudos mastas taip pat lemia, kada 
įmanoma už ją dovanoti. Vienas dalykas — atleisti už nesusipratimą ar klaidą. o 
visai kas kita — už žmogžudystę, kraujomaiša, prievartą, neteisybę, išdavystę ar 
vagystę. Aišku, priklausomai nuo skriaudos pobūdžio, kartais lengviau atleisti 
už vienkartinį nusižengimą, nei už nuolatinį bjaurų elgesį ar pasikartojančius 
užsipuolimus. 

17. Kadangi kūnas taip pat turi atmintį, jam irgi reikia skirti dėmesio. 
Svarbiausia — ne stengtis pabėgti nuo pykčio, bet jį išsekinti, išsklaidyti ir 
performuoti libido, kad išlaisvintume jį visiškai kitaip nei anksčiau. Šį fizinį 
išsivadavimą turi lydėti gilus dvasinis supratimas. 


XIII SKYRIUS 
Kovų randai: narystė veteranių klube 


1. Aš pritariu Jungui: žmogus, pasielgęs neteisingai. neįstengia pasveikti ir 
išsivaduoti, kol nepapasakoja apie tai visos tiesos ir drąsiai, atvirai neįvertina 
savo poelgio. 

2. Pirmąkart šitokį banalaus tipiško klasikinės dramos scenarijaus aprašymą 
aptikau Erico Berne'o ir Claude'o Steinerio darbuose. 

3. WAE, Jungo Žodžio asociacijos, atliktas eksperimentas irgi patvirtina 
šitokį poveikį. Jo metu nustatyta, kad dirgiklis sukelia rezonansą ne tiktai 
tada, kai žmogus girdi žodį, keliantį jam neigiamų asociacijų, bet taip pat ir 
paminėjus keletą kur kas „neutralesnių“ žodžių. 


4. Kartais toliau seka ir tėvų, brolių, vyrų, dėdžių bei senelių nuotraukos 
ir istorijos (o kartais — dar ir sūnų bei dukterų), bet svarbiausia darbo dalis 
nuveikiama pasakojant apie vyresnės savo giminės moteris. 

5. Jos vienintelės yra atpirkimo ožiai, nuodėmių rijikės, ir turi vien tik 
kentėti, nesulaukdamos už tai nei valdžios, nei priklausančio atlygio: pavyz- 
džiui, bendruomenės dėkingumo, pagarbos ar įvertinimo. 

6. „Meri Kalhein ir numirėlis“ (Mary Culhane and The Dead Man)-—viena 
iš pačių įsimintiniausių pasakų iš rinkinio, sudaryto dviejų nepaprastai talentin- 
gų ir linksmų moterų iš Šiaurės Karolinos, vardu Barbara Freeman ir Connie 
Regan-Blake (The FolktellersB). 

7. Paul C. Rosenblatt, Ph. D., Bitter, Bitter Tears: Nineteenth-Century 
Diarists and Twentieth-Century Grief Theories (Minneapolis: University of 
Minnesota Press, 1983). Man šią knygą nurodė Judith Savage. 


XIV SKYRIUS 


La Selva Subterrūnea: įvesdinimas į 
požeminį mišką 


1. Jungiškoji mistinio dalyvavimo samprata rėmėsi XIX a. pabaigos — XX a. 
pradžios antropologų pažiūromis: tuo laikotarpiu daugelis mokslininkų, tyrusių 
pirmykštės gentis, į savo studijų objektą žiūrėjo gana iš tolo, o neretai ir iš 
aukšto, užuot vertinę gentinį gyvenimą kaip neatsiejamą žmogiškojo viseto dalį, 
kurios bruožų gali pasitaikyti visur, bet kurioje visuomenėje, nepriklausomai 
nuo jos narių rasinės ar tautinės priklausomybės. 

2. Čia jokiu būdu nenoriu pasakyti, neva individui daromą žalą galima 
pateisinti, jei po visų išbandymų jis tampa stipresnis. 

3. Apie tikrą kraujomaišą tarp tėvo ir dukters bei paskesnę dvasinę traumą 
vaikui žr. E. Bass and L. Thornton with J. Brister, eds. I Never Told Anyone: 
Writings by Women Survivors of Child Abuse (New York: Harper £ Row, 1983). 
Dar žr. B. Cohen, E. Giller, W. Lynn, eds. Multiple Personality Disorder from 
the Inside Out (Baltimore: Sidran Press, 1991). 

4. Dažniausiai nekaltybės praradimą lydinčio skausmo šaltinis įsivaizduoja- 
mas kur nors už šeimos ribų. Šis procesas yra laipsniškas ir kone visiems tenka 
jį pereiti, kad patirtume skausmingą praregėjimą ir suvoktume, jog ne viskas 
pasaulyje yra taip jau gera ir gražu. 

Asmenybės raidos psichologijoje tai apibūdinama kaip suvokimas, kad „aš 
nesu visatos centras“. Tačiau dvasios požiūriu kur kas svarbesnis yra visa tai 
lydintis prabudimas bei skirtumų tarp dieviškosios ir žmogiškosios prigimties 
įsisąjmoninimas. Nekaltybė neturėtų būti atsitiktinis tėvo ar motinos grobis. 
Tam reikia sulaukti tinkamo meto. Ir tėvams reikėtų ten būti tam, kad padėtų 
bei nukreiptų, kiek galėdami, bet užvis labiausiai — kad surankiotų šukes ir vėl 
pastatytų pargriuvusią dukterį ant kojų. 

5. Pasakose simbolinis malėjo įvaizdis gali būti traktuojamas ir teigiama, ir 
neigiama prasme. Kartais jis vaizduojamas šykštus, o kartais — be galo dosnus, 
kaip pasakoje apie malūnininką, malusį grūdus elfams. 


6. Budinantis pamažu, vieną po kitos ardant savo gynybines užtvaras, skauda 
kur kas mažiau nei tuomet, kai jos griūva visos iš karto. Vis dėlto gydymo 
ir sveikimo požiūriu, nors greiti pokyčiai iš pradžių ir būna skausmingi, bet 
pats procesas vyksta sparčiau ir rezultatas pasiekiamas greičiau. Šiaip ar taip, 
kiekvienam savo. 

7. Kai kuriose pasakose skaičius trys ženklina intensyvių pastangų kulmi- 
naciją, todėl ir patį trejetą galima interpretuoti kaip auką, duodančią pradžią 
naujai gyvybei. 

8. Laozi — senovės išminčius ir poetas. Jo veikalas Tao Te Ching (London: 
The Buddhist Society, 1948) yra išverstas į daugelį kalbų ir išleistas daugybės 
leidyklų (liet. Laozi, Vilnius: Vaga, 1997). 

9. Įvairiems žmonėms tinka skirtingi būdai. Yra labai išoriškai aktyvių 
metodų, pavyzdžiui, šokis, bet yra ir tokių, kurių aktyvumas visiškai kitoks, 
kaip antai šokis — malda, minties šokis, šokis — poema ir pan. 

10. 01989, C. P. Estės, Warming the Stone Child: Myths and Stories of the 
Abandoned and Unmothered Child, audiokasetė (Boulder, Colorado: Sounds 
True, 1989). . 

11. Ne sykį yra pastebėta, jog moterys ir vyrai, išgyvenantys esmines dva- 
sinės permainas, paprastai mažiau domisi išorinio pasaulio dalykais, kadangi 
jie mąsto, svajoja ir veikia tokiais giliais lygmenimis, kad išorinio pasaulio 
priklausiniai tiesiog savaime atkrinta. Matyt, mūsų sielai ne itin rūpi įprasti 
kasdieniai reikalai, nebent juose išryškėtų tam tikra slaptinga galybė. 

Tačiau minėtos būsenos nereikėtų painioti su ligos pradžią ženklinančiu 
sindromu, kai žmogus visiškai liaunasi rūpinęsis savo išvaizda ir absoliučiai 
apleidžia kasdienius reikalus — tai yra akivaizdaus ir rimto protinės ir socialinės 
veiklos sutrikimo požymiai. 

12. Man labai keista girdėti, kaip kukluksklano atstovai, norėdami paže- 
minti „spalvotuosius“, vadina juos „purvinais juodžiais“ ir pan. Senoji žodžio 
„purvinas“ reikšmė bus buvusi absoliučiai teigiama, tad šitoks apibūdinimas 
greičiausiai itin tinka gilia išmintimi ir galingais prigimtiniais instinktais ap- 
dovanotiems žmonėms. Kaip teigiama daugumoje kosmogonijų, būtent iš 
žemių, purvo ar kitokios panašios medžiagos ir buvo sukurtas pasaulis bei 
pirmieji Žmonės. 

13. Lūpos, kirvio ašmenys ir moteriškosios lytinės lūpos yra panašios 
formos. 

14. Dviašmenis Deivės kirvis yra labai senas simbolis, daugelio moterų gru- 
pių ir šiandien laikomas sugrįžimo prie moteriškųjų galių išraiška. Negana to, 
mano suburtoje pasakininkių grupėje Las Mujeres netrūksta įvairiais šaltiniais 
grindžiamų samprotavimų, kad lytinės lūpos, panašios į išskleistus peteliškės 
sparnus, ir dviašmenis kirvis yra analogiški simboliai iš senovės laikų, kuomet 
tikėta, jog; ir siela esanti peteliškės pavidalo. 

15. Mistiškas čia yra abipusis tiek kasdienių, tiek dvasinių dalykų pa- 
žinimas jungiant draugėn intelekto pastangas ir tiesioginę dvasinę patirtį. 
Pragmatinis misticizmas siekia atskleisti visą tiesą, 0 ne vieną kurią jos 
dalį, ir tik paskui,viską apsvarsčius, nusprendžiama, kokią padėtį užimti 
ir kaip elgtis. 


16. Kiek galima spręsti iš senųjų pasakų, greičiausiai šį jutimą bei išmanymą 
tiek motinos, tiek tėvai perduodavo visiems abiejų lyčių savo vaikams. 

17. Kaip matėme, ašarų paskirtis nevienalytė: jos gali ir apsaugoti, ir 
sukurti. 

18. Didžioji moterų kultūros dalis šimtmečius išgulėjo praktiškai palaidota, 
ir šiandien beturime vos menkus trupinėlius to, kas glūdi žemės gelmėse. Mo- 
terys privalo gauti teisę imtis kasinėjimų, ir tegul niekas nedrįsta joms trukdyti 
nespėjus dar nė pirmojo sluoksnio atidengti. Mes privalome gyventi visavertį 
gyvenimą, paklusdainos saviems instinktyviesiems mitams. 

19. Skaičiai pasižymi didžiulėmis magiškomis galiomis. Daugybė mok- 
slininkų, nuo Pitagoro iki kabalistų, mėgino perprasti matematikos paslaptis. 
Suskaičiuotos ir sunumeruotos kriaušės tikriausiai susijusios su mistika, o gal 
ir su muzikinėmis gamomis. 

20. Daugeliu atžvilgių tiek berankė mergelė, tiek auksaplaukė, tiek ir 
mergaitė su degtukais yra analogiškoje padėtyje — vienaip ar kitaip jos visos 
yra svetimosios. Tiktai berankės mergelės istorija aprėpia kur kas platesnį 
moters dvasinį ciklą. 

21. Gali kilti klausimas, kiekgi tų „aš“ t. y. sąmonės centrų, iš viso esama 
dvasioje? Daug, tačiau vienas paprastai dominuoja. Panašiai kaip Naujosios 
Meksikos pueblai ir kasitos, dvasia visuomet egzistuoja mažiausiai trimis pa- 
vidalais: senoji, griūvanti dalis, ta dalis, kurioje tuo metu gyvenama, ir trečioji, 
nauja dalis, kuri dar tik statoma. 

Be to, pasak Jungo teorijos, didžiąja raide rašoma „Aš“, arba Esybė, reiš- 
kia neaprėpiamą dvasinę galią, o mažąja — kur kas individualcesnę, ribotesnę 
esybę — mus. 

22. Senovės graikai paliko bene išsamiausius „rašytinius“ liudijimus apie 
senąsias apeigas. Nors daugelis senovės kultūrų yra turėjusios plačius ritualų, 
apeiginės teisės bei istorijos aprašus, taip pat nemažai išraiškos formų: skulptūrą, 
raštą, tapybą, poeziją, architektūrą ir t. t., vienas po kito sekę užkariavimai dėl 
įvairiausių tikslų bei priežasčių sunaikino didžiąją dalį šio paveldo, jeigu ne jį 
visą. (Norint pakirsti kultūrą, reikia išnaikinti visą šventąjį luomą: meninin- 
kus ir rašytojus drauge su visais jų kūriniais, dvasininkus, žynes ir vaistytojus, 
oratorius, metraštininkus ir istorikus, dainininkus, šokėjus, poetus, — visus, 
kas tik geba išjudinti ir pakylėti žmonių dvasią.) Tačiau istorijos arka, ištisus 
amžius plukdžiusi daugelio senovės kultūrų kaulus, vis dėlto atgabeno juos 
tiesiai į mūsų laikus. 

23. Nors ir būdama jau sena, Elžbieta taip pat laukiasi — Jono. Ši scena, 
kur jos vyras tampa nebyliu, sklidina mistinės paslapties. 

24. Šią pakopą kartais pasiekiame nepriklausomai nuo chronologinio am- 
žiaus — kur kas svarbesni čia dvasios poreikiai ir tinkamas dvasinis metas. 

25. Karalius, kaip archetipinis simbolis, išsamiai nagrinėjamas Roberto L. 
Moore'o ir Douglaso Gillette knygoje King, Warrior, Magician, Lover (San 
Francisco: Harper, 1990). 

26. Simbolinės sodininko, karaliaus, burtininko ir pan. figūras galima laikyti 
tiek vyriškomis, tiek moteriškomis, nes jie aktualūs abiem lytims. Nors jų lytinė 


priklausomybė ir nėra svarbi, bet skirtingų lyčių atstovai kartais nevienodai 
interpretuoja ir taiko šiuos simbolius. 

27. Posakį „sielos kūryba“ aš pirmąsyk išgirdau iš Jameso Hillmano — žmo- 
gaus, kuris pats yra nelyginant iki raudonumo įkaitusi idėjų kepimo krosnis. 

28. Senė — viena iš graikiškų deivių trejeto. 

29. Kaip teigiama Hesiodo „Teogonijoje“ (411—452), Persefonė ir senoji 
Hekatė labiau už viską mėgusios viena kitos draugiją. 

30. Jean Shinoda Bolen savo puikioje knygoje apie menopauzę pažymi, kad 
vyresnio amžiaus moterys sulaiko kūne menstruacijų kraujo energiją ir, užuot 
gimdžiusios vaikus, kaupia vidinę išmintį. Žr. The Wise Woman Archetype: 
Menopause As Initiation. (Boulder, Colorado: Sounds True, 1991). 

31. Ispanų inkvizicijos vedlys, patologiškai žiaurus žmogus, tikras anų laikų 
įteisintas žudikas maniakas. 

32. Tokias įšventinimo apeigas jaunoms motinoms pagal savas tradicijas 
atlieka senosios mano katalikiškosios giminės žiniuonės. 

33. Žr. Ecclus xvii, 5 (scrb/clas lit). 

34. Pavyzdžiui, daugelis šiuolaikinių vyrų nebesuvokia savo natūralių 
seksualinių ciklų, susidedančių iš kilimo ir nuosmukio. Kai kurie išvis nieko 
nebejaučia, o kiti — persisotinę malonumų. 

35. Kai kuriose pasakos versijose vietoje šydo minima skepetaitė, kuri 
nukrinta ne nuo pneuna, alsavimo — tiesiog mažasis berniukas žaisdamas tai 
nukloja, tai vėl užkloja miegančiam tėvui veidą. 


PABAIGOS ŽODIS 
Pasaka — kaip vaistai 


1. Fragmentas iš poezijos At the Gates of the City of the Storyteller God, 
C 1971, C. P. Estės, Rowing Songs for the Night Sea Journey: Contemporary 
Chants (privatus leidimas, 1989). 

2. Priešais mus — neįkainojamas tiesioginis liudijimas, aiškiai apibrėžiantis 
pasakojimo meno esmę: etosas, kultūra ir meistriškumas čia neatskiriamai 
susiję. Toliau pateikiamo teksto autorius — talentingas poetas ir pasakotojas 
Steve'as Sanfieldas, ne vieną dešimtmetį paskyręs sunkiam atkampių dvasios 
plotų tyrinėjimo darbui. 


Apie pasakojimo meistrą 


„Kad taptum meistru bet kurioje srityje, nepakanka vienerių metų ar netgi 
dešimtmečio — tam reikia paskirti visą žyvenimą. Į pasirinktą darbą reikia pa- 
sinerti visa galva. O kol tepraėjo vos dvidešimt, arba daugiausia — trisdešimt 
metų, mūsų, atskirų pasakininkų, arba visos šios srities pretenzijas į „meistriš- 
kumą“ tegalima vertinti tik kaip pasipūtimą ar savimylą. 

Kai pamatai tikrą pasakojimo meistrą, klausimų daugiau nebekyla. Toks 
žmogus pasižymi tam tikru savitu, sunkiai apibrėžiamu, bet akimirksniu atpa- 
žįstamu bruožu. Ne vienerius metus susigyvenus su tam tikra pasaka, ji tampa 


pasakotojo dvasios dalimi, įleidžia joje šaknis, ir pasakotojas seka ją tarsi „iš 
vidaus“. Toks sugebėjimas — retas dalykas... 

Įgudimas — dar ne viskas. Juk pasakotojo meistriškumas slypi ne gražbyliavi- 
me, me visokiausiose gudrybėse ir triukuose, skirtuose klausytojams sudominti. 
Jis pasakoja ne tam, kad būtų mylimas, ne dėl pinigų ar garbės. Tikras meistras 
neseka kitų žmonių sugalvotų istorijų. Jis nesiekia įtikti tiktai kokiam nors 
vienam klausytojui arba atskirai jų grupelei; jis išvis nebando niekam įtikti. Jis 
tiesiog klausosi savo paties vidinio balso, o paskui į kiekvieną savo pasakojimą, 
net į trumputį anekdotą ar kokią juokingą istoriją, sudeda visą sielą ir širdį. 

Tikras meistras turi būti puikiai įvaldęs pasakojimo techniką, kurioje 
svarbu viskas: judesiai, poza, balsas ir dikcija. Vaizdingai tariant, jis turėtų 
stengtis „išplėsti kalbos ribas“. Tikras pasakojimo meistras jau nuo pirmojo 
žodžio iki paskutinio įtaigaus vaizdo apgaubia klausytojus savotiška magija. 
Ilgu ir sunkiu triūsu bei visaverčiu gyvenimu jis išsiugdo puikų auditorijos 
pojūtį: jis akimirksniu perpranta klausytojus, jų norus ir lūkesčius. Todėl tikras 
meistras taikliai parenka pasakojimus, tinkamus būtent tai auditorijai ir būtent 
tuo momentu. Bet kad galėtum šitaip pataikyti, privalai turėti labai platų ir 
turtingą repertuarą. Būtent repertuaro apimtis bei kokybė ir leidžia atpažinti 
tikrą pasakojimo meistrą. 

Didžiulio repertuaro greitai nesukaupsi. Tikrai neprilygstamas pasakotojas 
ne tiktai puikiai moka pasakojamą istoriją, jis dar išsamiai žino viską, kas su ta 
istorija susiję. Pasakos juk gyvuoja ne tuščioje erdvėje...“ 

Ištrauka iš „Pokalbio Doc Willy'io bare užrašų“, užfiksavo Bobas Jenkinsas. 
O 1984 Steve Sanfield. 

3. Archetipas, toji nenusakoma gyvybės jėga, traukia lyg magnetas. Teigti, 
kad jis galingas, —tas pat, kas nieko nepasakyti. Kaip įmanydama noriu pabrėžti: 
bet koks gydymas pirmiausia reikalauja pasirengimo ir mokymosi prižiūrint 
patyrusiam vadovui, puikiai išnanančiam visus būdus bei metodus ir, be jokios 
abejonės, paskyrusiam šiems dalykams visą savo gyvenimą. 

4. Pasak mano močiutės Katerinos, didžiausias kvailys yra ne tas, kuris nie- 
ko nežino, o tas, kuris net „nesupranta, kad nieko nežino“. O pats baisiausias 
ir pavojingiausias žmogus yra tas, kuris „žino, kad nieko nežino, bet vis tiek 
to nepaiso“. 

5. La unica gue vivio las historias, tas, kas gyvena pasakomis. 

6. Aš pati visą gyvenimą esu katalikė, dar vaikystėje pakrikštyta per La 
Sociedad de Guadalupe, todėl svarbiausioji mano šaknis ir visi didžiausią atgarsį 
įgiję mano darbai remiasi atsidavusia tarnyste Dievo Sūnui bei Švenčiausiajai 
Jo Motinai, Nuestra Seriora, Cuadalupe, Palaimintajai Motinai visais Jos vardais 
ir pavidalais — labiausiai laukinei ir pačiai galingiausiai iš visų, kuri yra visų 
mano žinių ir pavojų šaltinis. 

7. Kartais tai gali būti ir juridiškai įforminta. 

8. Tai pamatinis bet kokio gydymo principas. Jei negali padėti, nepakenk. 
O kad nepakenktum, privalai aiškiai žinoti, ko negalima daryti. 

9. „Tobulas darbas sukurtas taip, / kad tiktų ne jo autoriui, / o Dievui.“ 
Ištrauka iš eilėraščio „La Diosa de la Clarista, un manifiesto peguefio“ O 1971, 


C. P. Estės, Rowing Songs for the Night Sea Journey: Contemporary Chants 
(privatus leidimas, 1989). 


PAPILDYMAS 


1. Aš ir pati, kaip, matyt, daugelis žmonių, norėdama iš tiesų perprasti 
knygą, turiu pakartotinai ją perskaityti. 

2. Iš „Commenting Before the Poems*,O 1967, C. V. Estės, Ia Pasionara, 
Collected Poems, kuri išleidžiama Knopfo leidykloje. 

3. Mūsų giminėje kentėti nereiškia būti auka, šis žodis veikiau nusako drąsą 
grėsmės akivaizdoje, tvirtybę ir orumą. Net jei iki galo nesuvoki susidariusios 
padėties ar likimo, privalai padaryti viską, kas tavo valioje. Žodį kentėti aš 
vartoju būtent tokia prasme. 

4. Rašytojų, kurios taip pat yra motinos, kartais klausiama: „Kur? Kada gi 
tu rašydavai?“ Vėlai vakare, prieš aušrą, per pietų miegą, autobuse, pakeliui 
į bažnyčią, per mišias, bet kada, bet kur ir ant bet ko, kas tik papuldavo po 
ranka. 

5. Draugiškas perspėjimas: kadangi dėmesys savo asmenybės formavimui 
labai suaktyvina mąstymą ir jausmus, svarbu pasistengti ne šiaip sau kaupti idėjas 
bei patirtį, bet ir kuo daugiau laiko skirti darbui, kad kasdieniame gyvenime 
kuo geriau įtvirtintume tai, ką patyrėme ir supratome. Mano kasdienę praktiką, 
kurios mokau ir kitus, iš esmės sudaro atidus pasaulio su visais jo stebuklais ir 
vingrybėmis stebėjimas. Nesvarbu, kur ir nuo ko bepradėtumėte, praktika turi 
būti reguliari. Ji nebūtinai turi užimti daug laiko, bet per tą trumpą valandėlę, 
kurių jai skiriate, turite kuo labiau susitelkti, nesileisti niekieno blaškoma ir, 
žinoma, pasistengti tai daryti kasdien. 

6. Žr. pastabas skyriui „Pabaigos žodis: pasaka — kaip vaistai“. 

7. Esama tam tikrų organinės kilmės depresijų, manijų ir kitokių sutrikimų, 
nulemtų tam tikros fizinės organizmo sistemos funkcionavimo pažeidimų. 
Organinės kilmės negalavimus turėtų įvertinti medikai. 

8. Universitetuose, seminarijose bei koledžuose sutinku gausybę jaunų 
žmonių, sklidinų begalinio entuziazmo mylėti šį pasaulį, mokytis ir mokyti 
kitus, kurti bei padėti. Kadangi jie — mūsų ateitis, esu tikra, kad ateitis žada 
būti nuostabi. 


JAUNOS VILKĖS PRADŽIAMOKSLIS: 
BIBLIOGRAFIJA 


S 


— 


Į šią bibliografiją! įtraukti kai kurie prieinamiausi darbai, analizuo- 
jantys moterų ir dvasines problemas. Juos aš dažnai rekomenduoju 
ir savo studentams bei pacientams?. Dalį šių dabar jau klasika 
tapusių veikalų, kaip antai Angelou, de Beauvoir, Brooks, de 
Castillejo, Cather, Chesler, Friedan, Harding, Jong, Jung, 
Hong Kingston, Morgan, Neruda, Neumann, Goyawayma 
studijas bei antologijas kaip „sielos peną“ dar aštuntojo de- 
šimtmečio pradžioje skaitydavau savo „Moterų psichologijos“ 
kursų klausytojoms. Tais laikais „moterų studijos“ dar nebuvo 
tapusios visiems žinomu dalyku ir nemažai žmonių net nesu- 
prasdavo, kam to reikia. 

Nuo tada įvairiausios leidyklos išleido gausybę knygų apie 
moteris. Prieš dvidešimt penkerius metus daugelis jų geriausiu 
atveju tebūtų buvusios spausdinamos mimeografu vadinamo- 
siose „vienadienėse spaustuvėlėse“, kurios paprastai atsirasdavo 
vien iš entuziazmo, klaikiai stokodavo lėšų bei darbuotojų ir 
tegyvuodavo tiktai tol, kol išleisdavo saujelę svarbių veikalų, o 
tada išnykdavo lygiai taip greitai ir nepastebimai, kaip ir buvo 
užgimusios. Bet nors per pastaruosius porą dešimtmečių mums 


ir pavyko įgyti stambių leidėjų pasitikėjimą, vis dėlto dvasinio ir 


visokio kitokio moterų gyvenimo studijos dar tebėra labai naujas 
dalykas ir toli gražu neišsamus. Nors šiandien visame pasaulyje 
daugeliu anksčiau uždraustų klausimų apie moteris parašoma ir 
išleidžiama nepalyginti daugiau rimtų ir sąžiningų darbų, bet dar 
labai daug tebeturime nuveikti, tiek užsitikrindamos sau teisę ir 
pareigą pačioms reikšti nuomonę apie save ir savo kultūrą, tiek 
ir išsikovodamos kelią į leidyklas bei prie kitokių informacijos 
sklaidos priemonių. 

Bibliografija neturėtų būti vien žiovulį varantis sąrašas. Jos pa- 
skirtis — ne nurodinėti žmogui, ką jis turėtų galvoti, bet pasiūlyti 
rimtų ir turiningų temų apmąstymams, pateikiant skaitytojui kuo 
daugiau idėjų, o sykiu —ir galimybių pasirinkti. Tikrai geros bib- 
liografijos tikslas — taip apžvelgti praeitį ir dabartį, kad išryškėtų 
ir ateities gairės. Čia pateikiamoje bibliografijoje daugiausia 
autorių moterų, bet atstovaujama abiem lytims. Dauguma 
darbų tiesiog nuostabūs, aistringi ir originalūs, daugelis — ly- 
ginamieji, o absoliučiai visi — daugiamačiai. Juose gausybė 
duomenų, nuomonių ir ugnies. Kai kuriuose kalbama apie jau 
prabėgusius laikus arba kitas pasaulio šalis, nepriklausančias 
Šiaurės Amerikai, todėl juos skaitant reikėtų į tai atsižvelgti. 
Palyginimui įtraukiau ir porą ar trejetą knygų, kurios, mano 
nuomone, visiškai absurdiškos ir nepriimtinos. Pradėjusios 
skaityti iškart šias knygas atpažinsite, nors jūsų vertinimas gali ir 
nesutapti su manuoju. 

Šiame sąraše esama įvairiausių autorių. Dauguma — puikūs 
savo srities specialistai, naujų kelių atradėjai, kai kurie — ere- 
tikai, maištininkai, atstumtieji, dalis iš akademinių institucijų, 
kiti — nepriklausomi rašytojai ar čigonų kultūros tyrinėtojai. Į 
sąrašą įtraukta ir nemažai poetų, nes tai — dvasios gyvenimo pra- 
našai bei metraštininkai. Ne sykį stebėjausi, kaip dažnai poetų 
įžvalgos bei pamąstymai pataiko stačiai į dešimtuką, tikslumu ir 
gelme gerokai pranokdami akademinės psichologijos išvedžioji- 
mus. Šiaip ar taip, dauguma šių autorių — tai las compaferas o los 
companieros, bendrakeleiviai ir stebėtojai, prie savo išvadų priėję 


gyvendami gilų ir turiningą gyvenimą, todėl mokantys ir skvarbiai 


jį aprašyti.? Aišku, paieškojusios rastume dar gausybę kitų, tokių 
pat šviesių darbų, bet ir čia jau surinktas daugiau kaip poros šimtų 


išmintingų mokytojų pulkas“. 

sąrašą įtrauktų pavadinimų tolydžio kartojasi literatūros sąrašuose, įdėtuose į kitas knygas, paprastai 
parašytas moterų autorių ir nagrinėjančias moterims rūpimus klausimus. Šie visur cituojami darbai 
jau tapo savotiškomis bibliografinėmis mantromis; paprastai jie priklauso jau išėjusių iš gyvenimo 
autorių plunksnai, bet, kaip matome, sėkmingai pergyveno savo kūrėjas. 

2. Nors nesu iš anksto nusistačiusi nci prieš vieną lytį, mokyklų ar teorinę kryptį, bet osama 
daugybės veikalų, kuriems skaityti stačiai gaila laiko, nes viskas juose pernelyg supaprastinta ir 
adaptuota. Tai tas pats, lyg būtų iščiulptas visas minkštimas, paliekant tuščią kiaurą. arba lyg karuselė 
suktųsi be arklių, be muzikos, be žiedo ir be raitelių — gyvybės jokios, 0 vis dar sukasi. 

Visai kas kita — perpasakojimai ir pakartojimai. Juose iš naujo atpilaina tai, kg jau esame 
girdėję, skaitų ar klausęsi, bet nėmaž nebesigilinama, ar tai teisinga, naudinga, aktualu? O gal 
esama ir kitokių požiūrių? Pasaulyje prirašyta nemažai tokių darbų. Jie — nelyginant palikuonims 
testamentu paliekamos senos kasyklos. Kai kurios būna jau švariai išgramdytos, tokių nebcap- 
simoka net eksploatuoti; kitos baigiasi aklavietėmis, jos niekuomet nedavė pakankainai rūdos, 
todėl, matyt. apskritai nevertėjo nė pradėti ten kasti. 

Esama ir trečios literatūrinio šlamšto rūšies --skiedalų. Tai tivsiog; blankios originalių ir stiprių 
veikalų kopijos, iškraipančios, sudarkančios ir sumenkinančios tų pamatinių darbų prasmę, paskirtį 
ir poveikį skaitytojui. Todėl, jei tik galite, visada susiraskite pirmacilį darbą, parašytą Žmogaus, 
kuris pats tuos dalykus išgyveno, sukaupė, išanalizavo ir ne tiktai aprašė su meile, bet dar ir ne- 
mažai savo darbui paaukojo. Kaip matėme, siekdamos atkurti laukinę prigimtį, privalome ir iš 
naujo mokytis pasirinkti. Šitai taikytina ne vien tam, ką jau turime sukaupusios savo galvose, but 
ir tam, ką į jas dedame. 

3. Aš mėgstu daryti taip: paprašau studentų pasirinkti po tris knygas iš šio sąrašo ir žiūrėti į 
jas kaip į galvosūkį ar mjslę, kurių reikia išspręsti. Tada, ką jie bepasirinktų, priduriu dar Kanto, 
Kicerkegaardo, Menckeno bei kitų mąstytojų tekstus. Kaip jie dera tarpusavyje? Kuo vieni kitus 
papildo? Palyginkite ir pažiūrėkite, kas išeis. Kartais šie deriniai suveikia lyg; bombos sprogimas. 


O kai kurie krinta lyg sėklos į dirvą. 


PADĖKA 

Šis darbas apie instinktyviąją moterų prigimtį yra rašomas jau kone 
dvidešimt penkerius metus. Per šį laikotarpį mano gyvenime atsi- 
rado nemažai naujų žmonių, kurių daugelis geranoriškai stengėsi 
mane padrąsinti bei visaip padėti. Kai pagal mano šeimos tradicijas 
ateina metas dėkoti, paprastai šitai trunka ne vieną dieną; štai kodėl 
dauguma mūsų švenčių, įskaitant šermenis ir vestuves, užsitęsia 
mažiausiai trejetą dienų: pirmą dieną visi juokiasi ir verkia, ant- 
rą — šaukia ir mušasi, trečią — taikosi, o paskui šoka ir dainuoja. 
Taigi norėčiau padėkoti visiems savo gyvenimo žmonėms, kurie 
dar tebedainuoja ir tebešoka. 

Bogie, mylimam savo vyrui, padėjusiam suredaguoti knygą ir 
išmokusiam spausdinti mašinėle, kad pagelbėtų man perspaus- 
dinti rankraštį... daugybę kartų. Tiajai, kuri atėjo neprašoma ir 
ėmėsi administracinių reikalų, pavaduodavo mane žygiuose į 
parduotuves ir nuostabiai mokėdavo mane prajuokinti, tuo ga- 
lutinai įtikindama, kad suaugusi duktė — tai dar ir sesuo. Ypač 
esu dėkinga savo šeimai ir giminėms, artimiesiems, gentainiams ir 
senoliams, — tiek saistomiems kraujo, tiek dvasinių ryšių, — už jų 
paliktas pėdas. 

Nedui Leavittui, ser humano, savo agentui, nuostabiai mokan- 
čiam tvarkyti abiejų pasaulių reikalus. Ginny Faber, redaktorei 


iš „Ballantine“ leidyklos, kuri per laikotarpį, kol gimė ši knyga, 
dar pagimdė ir kitą nuostabų kūrinį — mažą laukinę mergytę, 
vardu Susannah. 

Tami Simon, audioprodiuserei, ryškiai menininkei bei įkvėpė- 
jai, gebančiai išklausti, ką moku. Devonui Christensenui, smulkių 
detalių tobulintojui, budinčiam prie šturvalo. Ir visiems kitiems 
neprilygstamos „Sounds True“ komandos nariams, kurie rūpinosi 
verslo reikalais ir visokeriopai mane palaikė, sudarydami galimybę 
kuo daugiau laiko skirti knygos rašymui. 

Lucy ir Virginiai, kaip sykis laiku išnirusioms iš ūkų. Nuoširdus 
ačiū Spence, kuri ir pati — neįkainojama dovana, pasidalijusiai su 
manimi šiomis dviem likimo siųstomis dovanėlėmis. Mergaitei, 
kuri, išgirdusi kvietimą, įveikė laukinį kraštą ir atvyko pačiu laiku. 
Juan Manuel, m'hijo, nuostabiajam traductor especial. 

Dėkoju trims suaugusioms savo dukterims, kurių moteriška 
patirtis teikė man įkvėpimo ir įžvalgų. Savo pacientėms, per dau- 
gelį mūsų bendravimo metų praturtinusioms mano akiratį bei 
pažinimo gelmę, išmokiusioms skirti daugybę šešėlių atspalvių 
ir visokiausio ryškumo šviesą. Yancey Stockwell ir Mary Kouri, 
nuo pat pradžių globojusioms mano darbą. Craigui M., už viso 
gyvenimo meilę ir paramą. Jean Carlson, senai mano bičiulei 
niurgzlei, priminusiai man stotis ir triskart apsisukti ratu. Amžiną 
atilsį Jaui Vanderburghui, palikusiam neįkainojamą priešmirtinę 
dovaną. Betsy Wolcott, visuomet pasirengusiai dosniai paremti 
kitus ir pasidalyti jų džiaugsmu. Nancy Pilzner Dougherty, numa- 
Čiusiai ateities galimybes. Kate Furler iš Oregono ir Mona Angnią 
McElderry iš Kocebu Aliaskoje, prieš dvidešimt penkerius metus 
iki išnaktų kūrusioms istorijas. Arwindui Vasavadai, indų kilmės 
Jungo psichoanalizės specialistui ir mano dvasinės šeimos senoliui. 
Steve'ui Sanfieldui, irgi pamilusiam pietietę operos dainininkę, 
kurios kojoms niekaip netiko pačiūžos. 

Lee Lawson, talentingai menininkei ir dvasios bičiulei, nutrau- 
kusiai visokius dvasios grobėjų paistalus ir pavadinusiai daiktus 
tikraisiais vardais. Normandi Ellis, poetei ir kūrėjai, priminusiai 


man kai kurias rašybos subtilybes. Jean Yancey, vien už tai, kad 


gyvena tuo pat metu, kaip ir aš. Fran Lees, Staci Wertz Elobbit 
ir Joan Jacobs, talentingosioms ir įžvalgiosioms mano plunksnos 
seserims. Joann Hildebrand, Connie Brown, Bob Brown, Tom 
Manning iš Gyvūnų kontrolės bei Eleanorai Alden, Denverio 
Jungo draugijos prezidentei, ir Anne Cole, šauniajai raitininkei iš 
Uolinių kalnų, už visus tuos metus neblėstančią meilę ir paramą. 
Savitosioms laukinėms moterims iš La Foret, tenai buvusioms nuo 
pat pradžių pradžios. 

Mano broliams bei seserims griotams, cantadoras y cuentistas y 
mesemondok, pasakotojams, folkloristams, vertėjams už draugiškumą 
bei dosnumą: Nagyhovi Maier, vengrų kilmės čigonų mokslinin- 
kui; Robertai Machai, vertėjai į majų kalbą; La Pat, arba Patriciai 
Dubravai Kuening, poetei ir profesionaliai vertėjai. Amerikos in- 
dėnų, mokslinės fantastikos, žydų, krikščionių, musulmonų bei pa- 
gonių sambūrių dalyviams, pateikusiems menkai žinomų įdomių 
faktų. Mariai de los Angeles Zenaidai Gonzalez de Salazar, nuo- 
stabiai nahujų (actekų) gyvenimo žinovei. Opalangai, griotei bei 
afroamerikiečių folkloro žinovei. Nagynėni Liz Hornyak, Mary 
Pinkolai, Josephui Pinkolai ir Roelfui Slumanui, vengrų kultūros 
specialistams. Makoto Nomurai, japonų kultūros žinovui. Cherie 
Karo Schwartz, pasaulinio garso pasakotojai bei folkloro, ypač 
žydų kultūros, specialistei. J. J. Jerome už drąsą pasakoti. Struktūrų 
tyrinėtojams Leifui Smithui ir Patriciai J. Wagner, visuomet tvir- 
tai mane rėmusiems. Armintai Neal, buvusiai Denverio Gamtos 
istorijos muziejaus darbuotojai, nepatingėjusiai raustis savo archy- 
vuose. La Chupatintai, arba Pedrai Abacadabai, laiškų rašytojai 
iš Uvalamos kaimo. Tiajai Kareninai, kultūrų tarpininkei. Reinai 
Pennington, seseriai keliauninkci iš Aliaskos, už palaiminimus. 
Visiems gyvenime sutiktiems pasakininkams, padovanojusiems man, 
išmainiusiems, pasėjusiems manyje savo pasakas, palikusiems jas 
man kaip šeimos arba dvasinį paveldą ir savo ruožtu priėmusiems 
iš manęs dovanų mano pasakas, kad rūpintųsi jomis kaip tikrais 
savo vaikais. 

Nancy Mirabellai, išaiškinusiai man Lotynų Amerikos misticiz- 


mą ir papasakojusiai apie Uolinių kalnų Moterų institutą. Uolinių 


kalnų Moterų institutui, suteikusiam man 1990—1991 metais sti- 
pendiją dalyvauti Las Brujas projekte; Cheryl Bezio-Gorham bei 
mano tenykštėms kolegėms menininkėms už paramą: dailininkei 
Patti Leotai Genack, fotografei Vicky Finch, rašytojai Karen Zi- 
dwick, choreografei Hannah Kahn, rašytojai Carole McKelvey ir 
dailininkei Dee Farnsworth. Moterų sąjungai ir audimo meistrei 
Charlotte Kelly, pakvietusioms mane dėstyti į Sierra Madres kaip 
sykis tą savaitę, per kurią „Bėgančios su vilkais“ surado savo 
leidėją. Buvo tikra palaima išvysti iškart tiek nuostabių moterų: 
aktyvisčių, gydytojų, menininkių; jos tarsi didžiuliai laivai ką tik 
vandenin nuleistą laivelį apsupo mane ir išlydėjo į atvirą jūrą. Tarp 
jų buvo aktorė Ruth Zaporah, filmų kūrėja Vivienne Verdon-Roe, 
komikė Fran Peavey, „Vaivorykštės koalicijos“ vicepirmininkė 
Ying Lee Kelley, žydų pasakų sekėja Naomi Newman, džiazo 
dainininkė ir pasakotoja Rhiannon, budistė menininkė Colleen 
Kelley, dainų autorė ir būgnininkė Adele Getty, indėnų kilmės 
ritualų tyrinėtoja Kyos Featherdancing, afroamerikietė dainininkė 
Rachel Bagby, šokėja Jalaja Bonheim, indėnų kilmės pasakotoja 
bei mokytoja Norma Cordell, būgnų dirbėja ir muzikantė Ty- 
nowyn, menininkė ir drąsi moteris Deena Metzger, būgnininkė 
Barbara Borden, gijų rūšiuotoja Kay Tift, audėja Margaret Pavel, 
„balsas“ — Gail Benevenuta, dar viena audėja Rosemary Le Page, 
menininkė ir įkvėpėja Pat Enochs. Dar — y M'hijas, mis lobitas, 
jūs, mažulės, žinote, kas esate. O galiausiai — klykianti moteris, 
kurios neminėsime. 

Dėkoju Jean Shinodai Bolen, tvirtajai madre del alma, už 
gausybę parodytų pavyzdžių ir už supažindinimą su Valerie. 
Valerie Andrews, klajojančiai kūrėjai, negailėjusiai man laiko ir 
padovanojusiai pažintį su Nedu. Manishai Roy, kurios pa- 
sakojimų apie bengales moteris klausydavausi užgniaužusi 
kvapą. Billui Ilarlessui, Glenui Carlsonui, Jeffui Raffui, Donui 
Williamsui, Lyn Cowan, Josė Arguellesui, vieniems pirmųjų 
mane parėmusiems. Talentingiesiems kolegoms, Jungo šalininkams 
iš IRSJA bei IAAP, neabejingiems poezijai ir palaikantiems jos 
kūrėjus. Manojo C. G. Jungo centro Kolorade kolegoms bei būsi- 


miems psichoanalitikams, buvusiems bei esamiems studentams, 
IRSJA psichoanalizės kandidatams, kurie entuziastingai mokosi 
ir aistringai žengia tikrų tikslų link. 

Molly Moyer, dieviškajai „The Tattered Cover“ darbininkei, 
tolydžio pašnibždomis mane drąsinusiai, ir trims didžiosioms 
Denverio knygynų motinoms, kurių dėka lentynose rasdavau 
visus lyginamosios kultūrologijos veikalus, kokių tik beprireik- 
davo: Kashai Songer iš „The Book Garden“, Clarai Villarosai iš 
„The Hue-Man Experience Bookstore“ ir Joyce Meskis iš „The 
Tattered Cover“. Knygų autoriams Markui Grahamui ir Stephenui 
White'ui, Hannah Green bei „Atvirų durų knygyno“ darbuotojams, 
bičiuliams poetams iš „Open Range“ bei Naropa instituto už para- 
mą bei domėjimąsi prasmės nepraradusiais žodžiais. Seserims ir 
broliams poetams, savo širdžių dėka leidusiems man kurti. 

Geru žodžiu norėčiau paminėti Mike'gą Wesley, kompiuterių 
meistrą iš CW Electronics, ištraukusį iš kietojo disko ištisą „din- 
gusį“ mano rankraštį, ir Lonnie Wrightą, kompiuterių priežiūros 
specialistą, ne sykį prikėlusį iš numirusių mano SE30. Ačiū pa- 
saulio literatų forumo nariams ir kompiuterininkams iš Japonijos, 
Meksikos, Prancūzijos, Jungtinių Valstijų bei Jungtinės Karalystės, 
vidurnaktį prisijungdavusiems pasikalbėti sa manimi apie moteris 
ir vilkus. 

Širdingas dėkui patiems svarbiausiems mano mokytojams — vi- 
siems bibliotekininkams, kurių prižiūrimuose lobynuose sukaupti 
visi žmonijos atodūsiai, sielvartai, viltys ir džiaugsmai; jūs visuo- 
met būdavote paslaugūs, išmintingi ir mokėdavote atsakyti į bet 
kokį nerišlų klausimą. 

Ačiū Georgiai O'Keeffe, kuriai būdama devyniolikos prisipaži- 
nau esanti poetė, kad nesijuokė, ir Dorothy Day, patikinusiai, kad 
svarbiausia — žolės šaknys. Dėkoju „pamišėlėms juodais rūbais“, 
pasak vieno rašytojo, —vienuolėms aiškiaregėms: Šventojo Kryžiaus 
seserims, ypač — John Michelai, Mary Edith, Francis Loyolai, John 
Joseph, Mary Madelevai bei seseriai Mariai Isobelai y Sr. Maria 
Concėption. Ačiū Bettinai Steinke, parodžiusiai man plonytę bal- 
tą liniją sulenkto aksomo raukšlėje, ir „The Sixties“ redaktoriui, 


parašiusiam laišką iš dešimties žodžių, kurie palaikė mane dvi- 
dešimt metų. Noriu padėkoti Jungo psichoanalizės ir kitų krypčių 
psichologijos dėstytojams, kurių turėjau daug, bet paminėsiu tik 
tuos, kurie yra dar ir kūrėjai: tai Tonis Wolffas, Harry Wilmeris, 
Jamesas Hillmanas, o ypač - Carlas Gustavas Jungas, kurio darbai 
ligi šiol man yra nelyginant tramplinas — tiek leistis gilyn į jo 
tyrimų sritį, tiek atsispirti nuo jos. Jungo darbai labiausiai mane 
patraukė tuo, kad jis savo kailiu patyrė ir atskleidė menininko 
gyvenimo paslaptis: buvo skulptorius, rašytojas, perskaitė gausybę 
knygų, leidosi į kapus, plaukiojo upėmis — žodžiu, gyveno taip, 
kaip ir dera kūrėjui. 

Dėkoju Kolorado Menų ir humanitarinių mokslų tarybai, Vietos 
menininkų programai bei jauniesiems klausytojams, ypač menų ad- 
ministratoriams Daniel Salazar, Patty Ortiz bei Maryo Ewell už ne- 
blėstantį dėmesį ir entuziazmą. Ačiū „The Bloomsbury Review“ 
redaktorei ir leidėjai Marilyn Auer bei vyriausiajam redaktoriui 
Tomui Aueriui už šilumą bei linksmumą, gerumą ir kantrybę. 
Dėkoju visiems, kas pirmieji paskelbė mano darbą ir palinkėjo 
geros kloties rengiant šį knygos leidimą: Tomui DeMersui, Joe 
Richey, Anne Richey, Joan Silva, Davidui Chorltonui, Antoniai 
Martinez, Ivanui Suvanjieffui, Allison St. Claire, Andrei'jui 
Codrescu, Josė Armijo, Saltillo Armillo, Jamesui Taylorui III 
ir Patriciai Calhoun — laukinei moteriai iš Gilpino grafystės. 
Liudininkams poetams: Danai Pattillo, charlie mehrhoff, Edui 
Wardui; bei trims Marijoms: Mariai Estevez, Mariai Ignacio, 
Mariai Reyes Marguez. 

Nuoširdus ačiū visiems mano mėgstamos Reiverso rašytojų kavinės 
hobitams, goblinams, šungrybiams ir „maumukams“, o ypač — ber- 
niukams iš namelio medyje, be kurių nuolatinio dėmesio ir pasitei- 
ravimų ši knyga tikrai nebūtų buvusi parašyta. Mažų Kolorado bei 
Vajomingo kaimelių, kuriuose gyvenu, bendruomenėms, mano 
kaimynams, bičiuliams, pareigūnams, iš visų Žemės kampelių gabe- 
nusiems man įvairias istorijas. Lois ir Charlie, mano vyro tėvams, 
davusiems jam tokią gausybę tokios gilios meilės, kad jis ligi šiol 


sklidinas jos ir dosniai dalija ją man ir mūsų šeimai. 


O galiausiai norėčiau prisiminti tą vienintelį seną girios ąžuolą, 
„žinučių medį“, ant kurio, būdama dar visai vaikas, mėgdavau 
rašyti. Dar — sodrų purvo kvapą, bėgančio vandens šniokštimą ir 
gamtos dvasias, tolydžio išlendančias ant kelio pasižiūrėti, kas eina 
ar važiuoja pro šalį. Visoms moterims, mano pirmtakėms, kurių 
dėka mano kelias pasidarė mažumėlę aiškesnis bei lengvesnis. Ir 
su begaline meile ir švelnumu — La Loba. 

motina 516 
neišmanėlio sandėris 507—516 
nukirtimas, rankų 516-—528 
nusileidimas 529 
septyneri metai 571—576, 580, 
583 
sidabralūpis kirvis 522—523 
sidabrinės rankos 522, 549—55() 
sielos kančios 551—570 
sodininkas 538, 642 
šydo simbolika 566—567 
Velnias žr. Velnias 
žydinti obelis 512—514, 572 
Berchta 177, 538, 557 


„Berniukas ir erelis“ 63 
Bettelheim, Bruno 71 
„Bjaurusis ančiukas“ (Estės) 216— 
221, 590, 623 
ambivalentiška motina 226—228 
atmintis ir žūtbūtinis atkaklumas 
242—244 
atsitiktinis praeivis 238—239 
gauruotų katinų ir žvairų vištų 
pasaulis 240—242 
įšaldyti jausmai ir įšaldytas kūry- 
bingumas 237—238 
išskirtinio vaiko tremtis 223—225 
meilė sielai 245—246 
motina vaikas 230—233 
netinkama išvaizda 236—237 
palūžusi motina 228—230 
prasta draugija 235—236 
stipri motina 233—235 
tėvas 230 
tremties nauda 222, 239—240 
valstiečio vaikai 232 
Bly, Robert 166, 621, 624, 632 
Brakas 562 
„Bruja Milagra“ 351 
būgnas, būgnininkai 205—208, 376 
fėjų šokis Indrai 213 
širdis kaip 205—208 
burtininkas/magas, burtai/magija 
120, 182, 632 
„Berankėje mergelėje“ (Estės) 
501—-507, 538—539, 542, 543 
kilimai 262—264, 626 
nevykėlis raganius 57, 63—64 
sapnuose 539 
simpatinė magija 418 


cantadora/mesemondo 14, 28, 35, 127, 
243, 354, 391, 435, 537, 601, 
604, 611 

canto hondo, slėpininga giesmė 17, 
490, 585—591 

Castellanos, Rosario 178 

Coatlicue 45, 177, 212, 251-252, 
532 

conjunctio 540—541, 563 


contra naturam aspektas žr. prigimti- 
nis grobuonis 

Cook, India 533 

Cortės, Hernan 388 

criatura 21, 155, 156, 250 

cuentista 35, 127, 157, 391, 429, 601, 
604, 633 

curandera 127, 132, 197, 427, 513, 
555, 601, 614 


daina, dainavimas/ giesmė, giedoji- 
mas 207—218, 598 
gedulinga giesmė 258 
išbadėjusios sielos giesmė (hambre 
del alma) 17 
kūrimas giedant 207, 212 
Lu Loba giesmė 44, 49—52, 
53—54 
maldos ir 207—208 
„Moteryje Giltinėje“ (Estės) 175, 
195, 207—208, 212 
moteris ruonė ir 375—376 
slėpiningoji giesmė (cento hondo) 
17, 490, 585—591 
„Deimantai, rubinai ir perlai“ 190) 
Deivė ir Deivės 634—635 
Gyvybės/Mirties/Gyvybės 86— 
87, 126, 149, 537—538, 619 
ir lokiai 460—461 
motinos 231 
paleistuvės 265—266, 432—439, 
442 
raudonoji 620 
trilypė/trigalvė 536, 557, 572 
Demetra 49, 134, 435—437, 439, 531, 
555, 557, 636 
ir „Baubo“ 436—-437 
palyginti su Baba Jaga 134 
palyginti su karaliaus motina 
„Berankėje mergelėje“ (Estės) 
555 
prikelia iš numirusiųjų Persefonę 
437 
demoniškas kompleksas 563 
depresija 299, 438 
descansos 460, 469—472, 638 
Diana 251, 460 


Didžioji Laukinė Ragana žr. Baba 
Jaga 
Didžioji Moteris/Motina (La Madre 
Grande/La Mujer Grande)/Dienų 
Motina 45, 392, 500, 636 
Dievas 49, 86—87, 264 
dvasia ir dvasios 70, 139, 281, 
618—619, 638 
baltoji „Berankėje mergelėje“ 
(Estės) 537--538, 571, 572 
ir dvasios vaikas iš „Ruonio kailis, 
sielos oda“ (Estės) 351—353 
ir siela 349—350, 382—383, 
622—623, 630—631, 643 
mirusiųjų 448—449, 460, 471 
dvasia/psichika, dvasinis 21, 45, 79, 
83—85, 91—93, 122—123, 159, 
312, 383, 401—403, 423, 453, 
517-518, 609, 611--612, 613— 
620, 634—635, 637, 641—642 
bėgliai 56 
ciklai 330—331 
gynybiniai aspektai 83—84 
ir pasakos kaip vaistai 597 -606 
jaunikio žvėries įvaizdis kaip 
ženklas 73—75 
kaip idėjų perdirbėja 510 
kelias tamsoje 117—121, 122 
netikroji šeima 113—117 
objektyvioji psichika 47 
pykčio prisikaupusi dalis 453 
poezijos ir meno kūryba kaip 
funkcija 613—614 
pradingę dalykai 107 
ramus, nesudruinsčiaimas aspektas 
456 
vaistai/sydymas 132—133 
žr. dar prigimtinis grobuonis 
dvasios dvelksmas (el duende) 250, 
614 
dzenbudizmas 462—-463 
Dzeusas 222, 548, 562 
džiaugsmas: 
kūno 17, 255--274 
puošybos 18 
stoka 321 


ego 68, 114, 160, 303, 310, 500, 523, 


527, 549, 579, 613—614, 636 
animus ir 400—403 
būtybė tarpininkė ir 375 
ir kūrybingumas 392—393 
parama 417—418 
santykiai tarp „aš“ ir 24, 375, 614 
santykiai tarp sielos ir 193, 
347—351 
savijauta 349—35() 
Varnas 193 
Eleusino misterijos 77, 132, 566, 580 
Elizijus 49, 533, 550 
Elžbieta, pasveikina Mariją 534, 642 
enantivdromia 527, 554 
Enkidu 161 
Ernė (Rozsomūk) 22 
„Erškėtrožė“ 341 
Eschilas 634 
Esybė ir esybė/ „aš“, savi- 22—23, 
71—72, 80, 96—98, 238—240, 
306—307, 375—381 
Babos Jagos pavyzdys 126 
ir gėdingos paslaptys 485—486, 
489—492 
ir intuicija 118—121 
ir pasakos kaip vaistai 597—606 
kario natūra 199 
menas puoštis 16 
prarastų dalykų atgavimas 
429—430 
santykis su ego 24, 375, 614 
santykis su siela 377—381, 
622—623 
Ezechielio ratas 48 


fantazija ir fantazavimas 47, 76, 
415—417 
ir kūryba 414—424 
malonios ir pražūtingos 420—422 
rūšys 420—422 

Filoktetas 202, 203 

Finėjas 395 

flamenkas 525, 614 

Freud, Martin 261 

Freud, Sigmund 71, 261, 498, 547, 
562, 637 


gėdingos paslaptys 481—485 
atskleidimas 491—494 
Zydymas ir 491 
ir „Auksaplaukė“ (Estės) 486—487 
kaip žudikės 482—485 
kaltė ir savigrauža 487—490 
mirties zona ir 485—486 
skausmas 489—495 
temos 482—483 
tragiškas siužetas 483—484 
„ggerutės mergaitės“ kompleksai 98, 
115, 123, 313—319 
gydymas, gydytojai, žiniuonės 23, 
30-31, 325—329, 490—491, 
605—606 
gydytojo archetipas 364, 631—632 
„Mėnulio lokyje“ (Estės) 447— 
449, 451—461 
Gilgamešas 161 
Gimbutienė (Gimbutas), Marija 621 
gimimas ir gimdymas 560—566, 
636—637 
„Berankėje mergelėje“ (Estės) 
553—555 
gimdymas kaip dvasinis tapimo 
savimi ekvivalentas 553 
moters priklausymas požemi- 
niam pasauliui po gimdymo 
565—566 
priešiškos jėgos pasirodymas 
562—563, 566 
Gyvybė/Mirtis/Gyvybė: 
apibrėžimas ir apibūdinimas 
170—172 
Baba Jaga ir 125 
„Berankė mergelė“ (Estės) ir 533, 
537, 538, 543—546 
ciklai 80, 100, 125, 129—130, 
148—149, 170, 183—184, 
187—189, 192—193, 209, 
542—545 
darbas/triūsas 126, 133—135 
Deivė 86--87, 126, 149, 537—-538, 
619 
ir ašaros 200—205 


ir gaudynės ir slėpynės185--196 
ir grobuonies transformacija 211 
ir kūno ir sielos šokis 208-214 
ir nuodėmių rijimas 85—89 
ir senelė „Mergaitėje su degtu- 
kais“ (Estės) 418, 422 
ir širdis būgnas ir giesmė 205— 
208 
įsikūnijimai 122, 619 
jėga 27, 176—177, 186, 206 
kūrybingumas ir 408 
Laukinė Moteris ir 79-80), 
176—177 
meilė ir 170—214 
Motina 37, 86, 122, 125, 126, 
134, 144 
patiklus miegas 196—200 
pažinimas 129—130, 140, 170, 
192, 210-—211 
prigimtis 85—88, 125, 140, 170— 
214, 408, 422, 429, 634—635 
procesai 212 
skeletas kaip pavidalas 190—196 
vaisingumas 434—435 
„Vasalisa Išmintingoji“ (Estės) ir 
136—137. 149 
vienatvė ir 190 
vieta 50 
vilkai ir 170—171 
gyvūnai, gyvūnų 315, 618 
depresija 299 
dvasios lokys 460—461 
jaunikis žvėris 73—75 
kailis 341—343 
nuojauta 119 
sužeisti 356—357 
Grajos 177 
„Gražuolė ir pabaisa“ 351, 509 
Grimmai, broliai 566, 605, 615 
grožis 56-57, 255—257, 506—507, 
571-573 
atstumiantis grožis 191 
kūno 255—257, 258—260, 
262—266 
laukinės dvasios 311—313 
savo grožio pripažinimas 245—246 


šydas ir 566—568 
vilkų 255—256 
Gvadalupė 525, 587 


Hadas 359 
pagrobia Persefonę 435, 530 

hambre del alma 17, 276, 293—297, 
361, 411, 490 

harpijos 395, 634 

Hartaras 262 

IIecoteptl 460 

„Heda Gabler“ (Ibsen) 305—306 

Hecfaistas222, 262, 548—549 

Hekatė 45, 437, 555, 557, 643 

Helas/Helė 86, 177, 359, 538 

Helijas 437 

Hera 222, 548 

Heraklis, stebuklingas lankas ir strėlės 
202—203 

Heraklitas 527 

Heredia, Rencė 525 

Hermis 632 

Hesiodas 643 

Hildegarda iš Bingeno 627 

Hoffman, Malvina 273 

Homeras 435 

homunkulai 485, 486, 548, 618 


Ibsen, Henrik 305 
id 21, 562 
Ikaras 63 
Inana 151, 359, 530 
individuacija, asmenybės tobulėjimas 
/ raida 85-89, 328—329, 345, 
471, 611-612, 645 
ciklai 179 
dvasinė sveika nuovoka ir 
532—533 
grįžimas namo ir 362—363 
ir nuodėmių rijimas 85-89 
ir obelis „Berankėje mergelėje“ 
(Estės) 512-514 
ir pagrindinių instinktų pažeidi- 
mas 298 
„prarastas lobis“ 338 
santykiai tarp ego ir sielos 194, 
347—351 


„sapnai kaip vartai“ 91 

sąsajos su laukine prigimtimi 
62—63 

užduoti klausimus 71—72 


Indra, šokis jam 213 
iniciacija ir iniciacijos, įšventinimas, 


įvesdinimas 56, 80, 89—91, 630 

„Berankėje mergelėje“ (Estės) 
508, 509 

į „Kovų veteranių klubą“ 
481—482 

į instinktyvųjį pažinimą 81—83 

ir „Vasalisa Išmintingoji“ (Estės) 
99—149 

ir intuicijos atgaivinimas 99—149 

ir leidimas gerajai motulei nu- 
mirti 108—113 

ir patiklus miegas 196—200 

ir šešėliai 113, 140—150 

Laukinė Ragana ir 108—149 

matrilinijinė 139, 340 

neteisinga linkmė 419 

nukirtimo motyvas 521—523 

orientavimasis tamsoje 117—118 

pasakotojų 599—600 

pasirengimas 517 

paslapčių išaiškinimas 133—137 

sapnuose apie juodąjį vyrą 89—98 

sielos odos praradimas kaip 
332—337 

skaičius septyni 571—576, 580 

stovėjimas ant keturių per 54, 
137—140 

tarnavimas neracionalumui 
125—131 

užduotys 582—583 


instinktas, instinktyvioji prigimtis 


18-21, 52-55, 117, 137—140, 

177—178, 299—302, 312—319, 

559—560, 575, 619, 634—635 

apdairumas ir gyvybės išsaugoji- 
mas 320—321 

apibrėžimai 298 

atkūrimas 127 

būklė 55 

dalinis sunaikinimas 79—80 


iniciacija į 82 

ir „Bjaurusis ančiukas“ (Estės) 
235—237, 241—242 

ir „Manavis“ (Estės) 156—159 

ir „Mergaitė su degtukais“ (Estės) 
415 

ir gėdingos paslaptys 481—485 

ir neišmanėlio sandėris 507—516 

ir pastangos pateisinti nenormalu- 
mą 313—319 

ir prigimtinis grobuonis 56, 57, 
62-65, 87—89 

ir sapnai apie juodąjį vyrą 89—98 

Jungas apie 298--299 

kūnas 255—262 

morerų treintyje 239—242 

motinų 226—227, 232—233 

pažeidimas 299—302 

penėjimas, penas, paraina, ugdy- 
mas 119—121 

praradimas 275—276 

sugrįžimas prie žr. sugrįžimas 
namo 

susijungimas su 25—28 

šunų 161—162 

teikiamos galimybės 146—147 

užduoti reikiamus klausimus 
71—72 

užgniaužimas, suvaržymai 
302—303 

vilkų 170—172 

dar žr. Laukinė Moteris 


intuicija 99—119, 619 


apibrėžimas 107 

atgavimas 111—112 

ir atskyrimas vieno nuo kito 
131—133 

ir leidimas gerajai motulei nu- 
mirti 108—113 

ir orientavimasis tamsoje 119 

ir paslaptys 133—137 

ir stovėjimas ant keturių 137—14() 

įsiklausymas į 139—140 

kūnas ir 255—262 

maitinimas, penėjimas 117—121 

nepaisymas 122 


prigimtinis grobuonis ir 97 
sąsajos su 146—147 
stoka, nebuvimas 138 
sugrįžimas iš iniciacijų 138—140 
susitikimas su Laukine Ragana 
121—125 
šešėliai ir 140—150 
tarnavimas neracionalumui 
125—131 
teikiamos galimybės 146--147 
užgniaužimas 66-67, 68—69 
„Vasalisa Išmintingoji“ (Estės) ir 
99—149 
Ištar 530 
Izidė, ir Oziris, mitas 49 


Jahvė, ir Liuciferis, mitas 63 
Jasonas 551 
„Jaunikis galvažudys“ 494 
jėga/galia/valdžia/valia 127, 156— 
161, 198—199, 611—612, 640-641 
ašarų 20()—205, 526—527 
Babos Jagos 127 
Dviejų 156—159 
Laukinės Moters 89, 375—377, 
-586—588 
Lokių 460—461 
pyktis ir 466—468 
strėnų 265—266 
vardo 159—161 
vidinė dvasinė 167—169 
Joplin, Janis 301, 306, 320, 323, 498, 
627 
juju 156, 632 
Jung, Carl 47, 49, 86, 107, 536, 618, 
619, 620, 622, 624, 632, 637 
apie animus 84—85, 159, 400 
apie „aš“ 322, 614, 642 
apie archetipinę senio figūrą 
290—291 
apie dvasinį skurdą 383 
apic dvasioje slypinčius dalykus 
445 
apie ego 349, 375, 562, 614 
apie enantiodromia 527 
apie instinktus 298—299 


apie įtampą tarp priešybių 547, 
617 

apie kolektyvą 291 

apie moralines priedermes 639 

apie pagundas 163 

apie paslapčių saugojimą 485 

apie symonę 616 

apie seksualumą 445 

apie sielos praradimą 289—290 
juokas, seksualumas ir 444—445 


Kajahogos upė 396 
kalėjimai, kalinės 352—353 
karieta, archetipinė simbolika 
288—290 
Katsinas 267, 269 
kaukolė: 
kaip intuicijos įsikūnijimas 141 
šviečianti 420 
„Vasalisoje Išmintingojoje“ (Es- 
tės) 139—140, 150 
„Kelionė į Ruandą“ 442—445 
„Keturi rabinai“ (Estės) 48 
klajonė, klajūnas/kelionė, keliautojas: 
archetipas 530 
„Berankėje mergelėje“ (Estės) 
529—535, 543—547, 579—582, 
583 
Kloto 126, 251 
koanas 620 
kojos, archetipinė simbolika 283, 286 
„Kojotas Dikas“ 439—442 
kolektyvas, kolektyvinis 309—313 
nuolaidžiavimas kolektyvui 
309—313 
senatvinė jėga ir 200—293 
kolektyvinė pasymonė 47, 131, 356, 
454, 543 
Kora 488 
kovų milinės 496, 497 
„Kovų veteranių klubas“ 590 
kraujas ir kraujavimas 302—303, 605 
arterinis 70—73 
kaip gyvybinių galių/ energijos 
praradimas 70—73, 73—74 
kvapas 75—80 


ir Peteliškės šokis 270—272 

ir strėnų jėga 265—266 

kaip įvairiakalbė būtybė 256—257 

kaip skrydžio priemonė (raketa 
nešėja) 264—265 

stebuklinėse pasakose 262—264 


menstruacijų 302—303, 643 
raktelio „Mėlynbarzdyje“ (Estės) 
70-73, 615 
Kristus, prikelia Lozorių 49, 359, 550 
Kronas 562 
kultūra / visuomenė 113—117, 


213—214, 223—233, 326, 346, 

347, 608, 611—612 

animus ir visuomenė 406 

apie stiprybę 428—430 

apie šešėlių vertę 302—305 

atleidimo sainprata 475—480 

gėdingos paslaptys ir 481—485 

grįžimas namo ir 362—363 

įgimta moterų ekologija ir 
382—383 

iniciacijų procesas ir pažeisti ins- 
tinktai 299—302 

ir pasakos kaip vaistai 597—606 

kaip sielos bado šaltinis 293—297 

kolektyvinis pyktis ir kultūra 
309—313 

kūnas ir kultūra 255—274 

kūrybingumas ir 260, 392—393, 
399—400, 406—412 

Laukinė Moteris ir visuomeninė 
priespauda 92—93 

lytėjimas ir 624 

moterys, nustumtos į visuomenės 
pakraščius 17—18 

motinos įvaizdis ir 225—235 

obsceniškumas 431—434 

paklusnumas 98, 115, 123, 
313-319 

pastangos pateisinti nenormalumą 
313—319 

pyktis ir 457, 474—476 

prigimtinis grobuonis 56, 57, 
62-65, 87-89 

„Raudotoja“ ir 391—396 

sapnai apie juodą vyrą ir 89—98 

senos vertybės 624—626 

siela ir ego 193, 347—351 

velnias 557—559 


kūnas ir kūnai 255—274, 630 


didžiavimasis savo kūnu 259—260 


kūno apimtis ir pavidalai 256— 
257, 259 

kūno džiaugsmai 254—274 

kūno ir sielos šokis 208—214 

kūno ir Žemės palyginimas 272 

neapykanta savo kūnui 259—261 

perdėtas rūpinimasis 260, 261 


kūryba, kūrybingumas 76, 384—430 


animus ir 405—406 

apibrėžimas 384—386 

atleidimas ir 475—480 

„Berankė mergelė“ (Estės) ir 
545—547 

ctapai 394 

grįžimas namo ir 362—363 

ir neišinanėlio sandėris 507—516 

ir paklydusios zigotos sindromas 
(Estės) 246—250 

ir pastangos pateisinti nenormalu- 
mą 313—319 

ir pažeisti instinktai 299—302 

ir sapnai apie juodą vyrą 89—98 

ir valgio virimas Babai Jagai 
128—129 

ir žydinčios obels simbolis 
512—514, 572 

įšaldytas 237—238 

kaip upė/žaismė 300, 384—389 

libido ir 143 

motina ir 227—228 

paauksuotos karietos scenarijus ir 
288—290 

pyktis ir 474—476 

prigimtinis grobuonis ir 94—95 

senatvinė jėga ir 290—293 

siela ir 293—297 

šešėlinis gyvenimas ir 302—305 

tarša 391—396 

ugnies atgaivinimas 423—424 

vertė 394 


Kvan Jin 177, 461 


La Llorona žr. „Raudotoja“ 
La Loba (Estės) 37, 40—48, 49, 80, 
134, 590 
giesmė, giedojimas 43, 44, 49, 
50-51, 54 
kaulų rinkimas 43, 51, 54 
kaulų simbolika 50, 52 
ketinimų sergėtoja 43, 45 
kilmė 41—42, 45 
namai, sielos 52, 53 
palyginti su „Mėlynbarzdžiu“ 
(Estės) 80 
palyginti su kitais mitais 48—50 
rūpinimasis mirusiais 50—53 
senė 42, 44, 45, 50-51 
vardai 42, 45, 45 
Lachesė 126, 251 
Laozi 517, 641 
„Lapinas Renaras“ 509 
Laukinė Moteris (instinktyvioji pri- 
gimtis) 98, 99, 120, 325—329, 
418—419, 428—430, 613—615 
apibrėžimas 18, 21, 26—27 
atmintis 18—19 
autorės pažintis su 16—18 
„Berankėje mergelėje“ (Estės) 
571—578 
buvimas 14, 22—28 
durys į pasaulį 37—39 
galia/jėga 89, 375—377, 586—588 
kilmė 22-28 
nutildymas 318—319 
nutrūkusio ryšio simptomai 
22-28 
palaiminimai 232 
perdėtas intelektualizavimas 
40—41 
reputacija 14—15 
sielos kaulai 51—53 
sudėtinės dalys 177, 373 
šaltiniai 287—288 
vardai 22, 45 
dar žr. instinktai; instinktyvioji 
prigimtis 


Laukinė Motina 109, 117, 134, 500 
apsivalymo ritualas ir 518-521 
„Berankė mergelė“ (Estės) ir 

571—578 
ištvermės apci;zos 500—501 
pakeisti dvasinę motiną 111—113 
dar žr. Baba Jaga 

Laukinė Ragana žr. Baba Jaga 

Laukinis Vyras žr. „Manavis“ (Estės) 

lėlė, lėlės 129, 131, 619 
kaip laukinės motinos 117, 136 
kaip mokytojos 118—119, 137 
kaip talismanai 121 
simbolinė prigiintis 118 
„Vasalisoje Išmintingojoje“ (Es- 

tės) 117—121 

lėlės — šventųjų atvaizdai 118 

Leta 556, 557 

Levy-Bruhl 498 

Lewis, C. S. 520 

libido 143, 144, 192, 297, 313, 422, 
438, 639 

Liuciferis, ir Jahvė, mitas 63 

lobis, turtai: 
atgautas 338—341, 359 
iš namų 366—367 
nelaisvė ir pagrobimas 338—341 
netikėtai atrastas 179—185 
sudegintas 293—297 

lokys ir lokiai: 
kaip simbolis 460—461 
„Mėnulio lokys“ (Estės) 446—451 

Lozorius, prikėlimas 49 


Makbetas“ (Shakespeare) 196 
Malinčė (Malinche) 388, 559 
mana 117, 618 
„Manavis“ (Estės) 151—169 
dvasinis atkaklumas 158, 161 
Dviejų jėga 156—159 
dvilypė moters prigimtis 155— 
156, 168—169 
kaip tapti nuožmiam 165—166 
klastingos pagundų vilionės 
162—165 
šuo 161—162, 165—166 


tamsus nepažįstamasis 165—166 
tėvas 160—161 

vardo galia 159—161 

vidinė moteris 161—169 

vyro dvilypumas 158—159, 168 


meilė 549, 608—611, 629—630, 


631—632 

apibrėžimas 171—172, 184—185 

ašaros 200—205 

„Berankė mergelė“ (Estės) ir 
535—537, 546—548, 550—554, 
582—584 

gaudynės ir slėpynės 185—189 

iniciacijos ir 582—584 

ir netikėtai surastas lobis 179—185 

kūno ir sielos šokis 208—214 

kūrybingumas ir 384—387 

Laukinei Moteriai 107—108, 
245—246, 418—419 

mirtis meilės namuose 175—178 

patiklus miegas 196—200 

požeminiame pasaulyje 535--537 

pradiniai etapai 179—205 

sielai 245—246 

skeleto išpainiojimas 190—196 

susidūrimas su Gyvybės/Mirtics/ 
Gyvybės prigimtimi 170—172 

širdis būgnas ir giesmė 205—208 

tremtis ir 239—240 

vėlyvesni etapai 205—214 


„Mėlynbarzdis“ (Estės) 37, 57-62, 


341, 488, 494, 509, 551, 558, 615 

antagonistas kaip nevykėlis raga- 
nius 57, 63 

antagonistas kaip stebuklingųjų 
dvasios narkotikų prekeivis 69 

apžavėjimas 69 

atpirkimas 86 

biblinis mitas apie Liuciferį ir 63 

broliai 75, 83—85 

gyvenimo apvalymas, neigiamų 
dalykų atsikratymas 84, 96 

išsisukinėjimas ir pėdų mėtymas 
81-85 

jaunikis žvėris 73—75 

kaip didaktinė pasaka 88 


kraujo kvapas 75—80 
melaginga laisvė 70 
naivi moteris kaip auka 65—70 
nežinojimas 71 
nuodėmių rijikai 85—89 
pagrindinė veikėja 68, 69, 83 
prigimtinis grobuonis 56, 57, 
62—65, 87-89 
raktelio reikšmė 70—73 
sapnai apie juodąjį vyrą 89—98 
smalsumas 71 
šauktis pagalbos 74, 80, 83—85 
troškimas patirti Rojų žemėje 69 
vyresnės seserys 68—69, 72, 83 
menstruacijos/mėnesinės 559, 620 
ir konfirmacijos motyvas „Rau- 
donose kurpaitėse“ (Estės) 
302—303 
vienatvė ir 378 
„Mėnulio lokys“ (Estės) 446—451, 
590 
dvasios lokys 460—461 
kilmė 469 
kopimas į kalną 455—460 
mirusiųjų dvasios 459—460 
moteris 461—462 
pagrindinis motyvas 452 
pyktis kaip mokytojas 452—455 
teisingas elgesys 461—464 
vyras 453 
žiniuonė 456 
„Mergaitė su degtukais“ (Estės) 
413—414, 590 
ir kūrybinės vaizduotės suvaržy- 
mai 414—422 
Kalėdų eglutė 422 
krosnis 421 
senelė 418, 422 
sudarkyta iniciacija 419 
„Meri Kalhein“ 494, 520, 640 
Mičigano ežeras, tarša 316—317 
„Miegančioji gražuolė“ 222, 632 
miegas: 
kaip išminties būsena 197—198 
patiklus 196—200 
Miller, Alice 227, 623 


„Mirtinas smūgis“(Estės) 209—210 
mirtis, mirusieji, mirimas: 
Amžinoji Mirtis (La Muerte Eter- 
na) 543 
ir descansos 469—472 
ir šaltis 420—422 
kaip viena moters prigimties pusė 
167—169 
kūrybinio gyvenimo 78—79, 
353—357, 393—396 
meilės namuose 175—178 
mirusiųjų dvasios 459—460 
prigimtinio grobuonies 62—65, 
87-89 
„Vasalisoje Išmintingojoje“ (Estės) 
108—113, 136 
zona 485—486 
Mirusiųjų diena (El Dia de los Muer- 
tos) 253, 621 
Miško būtybė (O Erdėben) 22 
mitinis balsas (La Voz Mitologica) 46, 
51, 148, 272 
Motfeit, Tony 46, 615 
„Moteris Giltinė“ (Estės) 37, 
170—214 
ašaros lašas 299—205 
gaudynės ir slėpynės 185—196 
herojė kaip mokytoja 188 
išpainioti skeletą 190—196 
jaunikio išbandymas 190 
kūno ir sielos šokis 208—214 
mirtis meilės namuose 175—178 
netikėtai surastas lobis 179—185 
patiklus miegas 196—200 
pradiniai meilės etapai 179—185 
Sedna ir 174, 181—182 
širdis būgnas ir giesmė 205—208 
transformacijos/virsmai 211 
vėlesni meilės etapai 205—214 
žvejys 181 
„Moteris iš ežero“ (Estės) 358, 631 
„Moteris Peteliškė“ (La Mariposa) 
(Estės) 267—272 
moterys: 
agresyvumas 83—85, 96 
ambicijos 306—309 


amžiaus tarpsniai 574—575 
atvirumas 466—467 
draugų ir mylimųjų pasirinkimas 
143—147 
dvilypė prigimtis 155—159, 
167—169 
ekologija 382—383 
gabumai 23, 44, 304—305, 386, 
398, 466—467 
gyvybinių jėgų praradimas 
306—307, 393—396 
griežtai kontroliuojamos 17 
kaip nuosavybė 17 
laikymas vaikais 16 
lengvabūdiškumas 78 
mokymas „būti gerutėms“/ 
„gražiai elgtis“ 98, 115, 123, 
313—319 
po gimdymo 565—566 
ratas 232 
savęs apgaudinėjimas 306—307 
savižudybės 78 
senos 30, 619, 622, 627—628 
tariamai nekontroliuojaimas elge- 
sys 309—311 
viena kitos skundimas 312 
Motina Kūrėja 49 
Motina Mirtis 49 
Motina Naktis 619 
Motina Niksė 45, 122, 134, 149, 426 
motina, motinos: 
ambivalentiška 226—228 
„Berankėje mergelėje“ (Estės) 
516, 529—530 
„Bjauriajame ančiuke“ (Estės) 
225--235 
Deivė 231 
„geroji motulė“ 108—113 
Gyvybė/Mirtis/Gyvybė 37, 86, 
122, 125, 126, 134, 144 
herojiškos sivybės 228 
išorinė 225 
laukinė, žr. Baba Jaga; Laukinė 
Motina 
mažos laukinės 148 
mokanti atžalas/jauniklius 231, 
241—242 


motinos kompleksas 225 
netekėjusi 229 
palūžusi 228—230 
raudonoji 135 
rūšys 225—226 
stipri 233—235 
„spindulingoji“ 231 
vaikas 230—233 
vidinė 235 

Muerte 460 


naivuinas, naivios moterys 394, 557 
dar žr. „Mėlynbarzdis“ (Estės); 
nekaltybė 
naktinės sąmonės būsena 426 
namai, sugrįžimas namo 330--383 
agresyvumas 371 
apibrėžimas 361—362 
atsiskyrimas 377 
baimė 359, 362 
buvimo vieta 366--370 
ir įgimta moterų ekologija 
382—383 
kaina 370 
kaip pasveikimas 370 
kasdienybė ir 369—372 
laikas 368—372 
pasiryžimas grįžti 343—-344 
perdėtas susitapatinimas su įzydy- 
tojo archetipu 364—364 
prigimties (senolių) šauksmas 
357—359 
sugrįžimas iš naujo 330—332 
„Vasalisoje Išmintingojoje“ (Es- 
tės) 106—108, 136—144 


dar žr. „Ruonio kailis, sielos oda“ 


(Estės) 

„Našlė iš Bato“ (Chaucer) 152 
neigiamas savęs vertinimas 71 
nekaltybė: 

apibrėžimai 196—199 

ir ašaros lašas 200—205 

ir neišmanėlio sandėris 507—516 

miegas ir 196—200 
„numesti daiktai“ 526—527 
nuodėmių rijikai 85—89 


“ 


„Nusileidimas į paskendusį laivą“ 
(Rich) 367—368 


obsceniškuimas, nešvankumas: 
apibrėžimas 431—434 
deivės paleistuvės 265—266, 
432—439, 442 
depresijai įveikti 438 
ofrenda(s), ritualas 29, 253, 254, 624 
Ozyris 49 


„Paklydusi zigota“ (Estės) 246—250 
pamestinuko archetipas žr. „Bjaurusis 
ančiukas“ (Estės) 
pamiršimas 471, 478—479, 489, 639 
ir Velnias „Berankėje mergelėje“ 
(Estės) 556—557 
tamsus nepažįstamasis ir 153, 
165—166 
„Pasaka apie siuvėjų“ (Estės) 354—355 
„Pasaka apie skraidantį kilimą“ 
263—264, 626 
pasakos, pasakojimai, mitai: 
apie išmintį 620 
archetipinė energija 603 
auka 604 
durys 72 
ir asmenys „sėklos“ 599—600 
ir dvasinė raida 29 
ir vidinis gyvenimas 36—37, 
40—42 
kaip vaistai 30, 35, 89, 597—606 
kelrodžiai 65 
meistras, meistriškumas 643—644 
netikra šeima 617 
perdavimas/ palikimas 30, 33, 
598—599, 601—602 
pradžios ir pabaigos formulės 
107—108, 600 
ranchera stiliaus 35 
repertuaras 30 
rūsys, kalėjimas ir urvas kaip 
simboliai 80 
sekimo metas/laikas 598—599 
teisingi klausimai 72 
teisingumas 190—191 


trejų metų laikotarpis 517 
vaismedžiai 541—542 
vedybos/ vestuvės/ santuoka 54 
„Viešnia“ 605 
žiauri netektis 282—284 
pasitikėjimas: 
Laukine Moterimi 107—108 
patiklus miegas 196—200 
paslaptys žr: gėdingzos paslaptys 
pastangos pateisinti nenormalumą 
313—319 
pėrėjimo apeios 628 
perfekcionizmas /tobulybės siekimas 
631 
Perrault, Charles 615 
Perscfonė 49, 435, 437, 533, 550, 
617, 643 
„Berankė mergelė“ (Estės) ir 
530-531 
ir „Baubo“ 436—437 
pagrobimas 435 
prisikėlimas 437 
persona 76, 119, 127, 251, 285, 293, 
355, 619, 630 
pyktis 452—480 
atleidimas 477—480 
ciklas 454 
ir pažeisti instinktai 472—473 
ir senos žaizdos 463 
kaip mokytojas 452—455 
kolektyvinis 473 
negalėjimas atsikratyti 474—476 
nauda 453—454 
nematoma pusė 458 
sustiprėjimas 475 
teisėtas 464—465 
užgniaužimas 446—-447, 467—468 
Plath, Sylvia 317, 323 
plaukas, plaukai: 
„Auksaplaukės“ plaukai 486—487 
iš Mėnulio lokio pakaklės 461 
„Trijuose auksiniuose plaukeliuo- 
se“ (Estės) 423—425 
„Ponas Lapinas“ 494 
Ponia Mirtis (Dama del Muerte) 171, 
172, 178, 184, 187, 193, 209 


Pourrat, Henri 615 
prigimtinis grobuonis 57, 62—98, 
558—561 
atpažinimas 95—96 
iniciacija ir 114—117 
ir išsisukinėti, mėtyti pėdas 81—82 
ir šokis su auka 81—82 
jaunikis žvėris kaip 73—75 
jaunos sielos santuoka su 69 
kaip persekiotojas 615 
kraujo kvapas ir 75—70 
Laukinė Moteris 97—98 
naivios moterys ir 65—70 
nepaklusti 72 
nežinojimas ir 70—73 
nuodėmių rijikai ir 85--89 
nužudymas 81-82, 85—89 
raida 62—65, 96—98 
„Raudonose kurpaitėse“ (Estės) 
308—309 
šauktis pagalbos 83—85 
tykojantis laukinės prigimties 57 
transformavimas 85—89 
žalojantis ir niokojantis gyvenimą 
559 
dar žr. sapnai apie juodą vyrą; 
tamsus nepažįstamasis; Velnias 
priklausomybė, apsėdimas 319—324 
psichoidinė pasąmonė 21, 47, 298 
psichologija 18—21, 56-57, 225, 
609—610, 611, 614, 619, 623, 
624, 627, 637, 640 
drabužių archetipas 76 
dvasios ryšio su Žeinė nutraukimas 
92-93 
ir pasakos kaip vaistai 597600 
Laukinė Moteris ir 18, 21, 614 
motinystė ir 108—113 
susiliejimas su biologija 47 
šeimyninių nerimo priežasčių api- 
būdinimas 91 
psichopompas 162, 548, 583, 632 
Pujė, Naujoji Meksika 267. 269 
purvinosios deivės ir jų istorijos 
431—434 
„Baubo — pilvotoji deivė“ 
434—439, 528 


„Kelionė į Ruandą“ 442—445 
„Kojotas Dikas“ 439-—442 
Ragnariokas 517 
rankos 521—528 
ataugimas 506, 571, 576—578 
paslaptingumas 523—526 
„Raudonos kurpaitės“, eilės (Sexton) 
314 
„Raudonos kurpaitės“, pasaka (Estės) 
178, 277—281, 627, 628 
baisinga dvasia 320 
bandymas nusiauti kurpaites 
324—325 
budelis 324—325 
džiaugsmo stoka 321 
konfirmacijos motyvas 302 
kurpius 307—309 
psichologinė tiesa 282—284 
savadarbių kurpaičių praradimas 
285—288 
senas kareivis 319 
spąstai: 
apsimetinėjimas, pastangos 
„būti gerutei“ ir patei- 
sinti tai, kas nenormalu 
313—319 
mėginimas vogčiom įgyti lobį, 
asmenybės susidvejinimas 
302—309 
nevaldomas šokis, apsėdimas 
ir priklausomybė 319—324 
nuolaidžiavimas kolektyvui ir 
šešėlinis maištas 309—313 
paauksuota karieta, bevertis 
gyvenimas 288—210 
pažeisti instinktai — nelaisvės 
pasekmė 298—302 
sudegintas lobis ir dvasinis 
badas 293—297 
sudžiūvusi senoji dama, senat- 
vinė jėga 290—293 
vilionės / gundymas 282—283, 
288—290 
žiauri netektis 282—284 
„Raudotoja“ (La Llorona) 177, 
388—390, 551, 590, 623, 633 


herojė 388—389 
Idalyas 399, 404—405 
kilmė 388—389, 633—634 
kūdikiai 405, 412 
laukinės sielos tarša 391—393 
nuodai upėje 393—396 
šiuolaikinės versijos 633 
upės simbolika 392 
recuerdos 331 
retablo(s) 29, 98 
Rich, Adrienne 193, 367, 622, 632 
Rio Abajo Rio (upė, tekanti po upe) 
22, 47, 50, 55, 339, 384, 387, 392 
Rosenblatt, Paul C. 495, 640 
rūbai: 
kaip fasadas 76 
kaip persona 76, 127, 619 
menas puoštis 17 
skalbimas 126—127 
Vasalisos 135—136 
„Rūko būtybė“ (IIumana del Niebla) 
22 
„Runcuncukas“ 341 
„Ruonio kailis, sielos oda“ (Estės) 
332—337 
dvasinis vaikas 351—353 
išgirsti senolio šauksmą 357—359 
išnirimas iš gelmių 374—377 
ištrūkti ir nerti gilyn 366—372 
kvėpavimas po vandeniu 372—374 
moteris ruonė 341, 353, 372—374 
neužsibūti per ilgai 360—-365 
odos praradimas 341—347 
pažado sulaužymas 361 
peilis, akmens raižiniai ir lazdelės 
374—375 
santuoka 350—351, 352 
savanoriškos vienatvės praktika 
377—381 
senasis ruonis 357—359 
sielos pojūčio praradimas kaip 
iniciacija 338—341 
sudžiūvimas 353—354 
sugrįžimo motyvas 343—344 
susiluošinimas 355 
vienišas vyras 347—351 


Sanfield, Steve 643—644 
sapnai 355—358, 620 
animus 85 
apie juodą vyrą 89—98, 355 
atsisveikinant su gerąja motule 
108—113 
bekūniai balsai 357 
burtininkas (magas) 539 
contra naturam 540 
gėdingos paslaptys 481—485 
jaunikis žvėris 73—75 
kaip vartai 91 
karieta 288—290 
kompensuojantys 588 
laukinės prigimties ilgesys 18—20 
meilės išbandymas 552—-553 
namo simbolika 121—122 
siela antrininkė 540 
sužeisti gyvūnai 356 
vyrų paveikslai 400—401 
sapnai apie juodą vyrą 89—98, 355 
aiškinimas 89—93 
džiūvanti moteris ir 355—356 
grėsmingumas 95 
ir apsivalymas, neigiamų dalykų 
atsikratymas 96 
įspėjimo signalai 91 
palyginus „Mėlynbarzdį“ (Estės) 
su 62-63, 90—93 
persekiotojas 90 
sąsajos su asmeniniu ir vidiniu 
sapnuojančios moters gyveni- 
mu 89-91 
„Sapnų laukas“ (Kinsella) 385, 633 
satori 620 
„Sausuoliai medžiai“ 465—466 
Sedna, inuitų 181—182, 622 
seksualumas, sakralusis 431—445 
apibūdinimas 431—433 
gydomasis poveikis 445 
juokas ir 444—445 
juslingumas 162—165, 442 
susigrąžinimas 431—445 
dar žr. purvinosios deivės 
senatvinė jėga 290—293 
Setas 49 


Sexton, Anne 301, 314, 323 
Shakespeare, William 196 
Shange, Ntozake 273, 626 
Siela / siela: 
antrininkė 540 
ciklai 330—-331 
ir animus 400—405 
ir būtybė tarpininkė 375 
ir dvasia 349, 383, 622—623, 632, 
641-642 
ir gėdingos paslaptys 481—485 
ir kūnas 208—214 
ir pasakos kaip vaistai 597—606 
ir vienatvė 377—378 
išbadėjusi (hambre del alma) 17, 
276, 293—297, 361, 411, 490 
kančios 551—570 
La Loba kaip sergėtoja 53 
meilė 245—246 
namai 357—359 
neigiami aspektai 304—307 
praradimas 289—290, 338—341 
poreikiai 251—253 
santykis su „aš“ 377—381, 
622—623 
santykis su „ego“ 193, 347—351 
tarša 391—393 
dar žr. „Ruonio kailis, sielos oda“ 
(Estės) 
Simic, Charles 329 
sodininkas, sodas 504, 535—538, 
543—546, 642—643 
„Sofi pasirinkimas“ (Styron) 229 
Sofija 420 
Stiksas, persikėlimas per 532, 542 
Styron, William 228—229 


Šakti 399 
„Šaltinio Manona“ (Manon ofthe 
Spring, Pagnol) 393, 634 
Šeherezada 147 
šešėliai, šešėlinė prigimtis; sėlinimas 
585-591 
apibrėžimas 585 
atskleidimas 113—117 
ir kūryba 302—305 


šešėlinis maištas 320 
teigiami ir neigiami aspektai 
303—305 
transformavimas 140—150 
šydas, iliuzijos 458—459 
šiurpės (temblon) 391, 395 
Šiva 399 
šokanti jėga (Dakini) 22 
šokis ir šokiai: 
kūno ir sielos 208--214 
moterų ruonių 332—333, 345 
Peteliškės 270—272 
prigimtinio grobuonies ir aukos 
81-82 
„Raudonose kurpaitėse“ (Estės) 
319—321 
šuo, šuniškas: 
atkakli prigimtis 161—162 
kaip tapti nuožmiam 165—166 
Manavyje“ (Estės) 161—162, 
165—166 
pagundos 162—165 
pusiau- 505, 557 
Šv. Jonas (Kryžiaus) 426 
Taiši, Šotoku 453 
tamsus nepažįstamasis 154, 165—166 
dar žr. prigimtinis grobuonis 
Torguemada 561 
„Transcendentinė funkcija“ (Jung) 49 
tremtis 115—116, 222—225, 239—240 
animus 406 
grįžimas namo 368—371 
ir nuolaidžiavimas kolektyvui 
309—313 
kaip iniciacinis atskyrimas 419 
meilė ir 235, 245—246 
„Paklydusi zigota“ (Estės) ir 
246—253 
palūžusios motinos ir 228—230 
sulaukėjusios moterys ir 275—276 
„Trys auksiniai plaukeliai“ (Estės) 
423—425, 636 
plaukų simbolika 429—430 
senis 426—427 
senė 427—428 
versijos 423 


„Tsukina Waguma: lokys“ 351, 447 
Txati 622 


Uranas 562 


Vanderburgh, Jan 619, 624 
vaisingumo apeigos 627—-628 
„Vandeninės moterys“ (Estės) 134 
Varnas 193 
„Vasalisa Išmintingoji“ (Estės) 37, 
99—149, 222 
atskirti vieną nuo kito 131—133 
atskleisti tamsų šešėlį 113—117 
epifanijos 136—137 
išsiaiškinti paslaptis 133—137 
juodas, raudonas ir baltas raiteliai 
133—136 
leisti gerajai motulei numirti 
108—113 
motulės palaiminimas 137 
pamotė ir podukra/netikroji šei- 
ma 113, 115 
rasti kelią tamsoje 117—121 
stotis ant keturių 137—140 
sugrįžimas namo 106—108, 
156—144 
supeliję grūdai 131—132 
susitikimas su Laukinė Ragana 
121—125 
švytinti kaukolė 139—140, 150 
tarnauti neracionalumui 125—131 
tėvas 115 
transformuoti šešėlį 140—150 
tremtis 222 
užduotys 108—150 
Velnias 309, 628 
„Berankėje mergelėje“ (Estės) 
511—512, 540 
įkūnijantis dvasinį apsėdimą 557 
ir ašaros 521 
luošintojas 526 
sandėris su 507—517 
sukeičiantis laiškus 551, 557, 559, 
564—565 
„Velnio bobutė“ 341 
Venera 262 


„Viena lazda, dvi lazdos“ 157 
vienatvė: 


kaip sąmoninga kasdienė praktika 
377—381 

pyktis ir 464—465 

savęs įvertinimas 381 


vilkai, vilkės 14—20, 41—43, 241— 


242, 243—244, 327—329, 470, 591 

atkaklumas 243—244 

badaujantys 295—296 

bendri su moterimis sveiki bruo- 

